
ĮŽANGA: 
APIE PASAULINĮ KONSTITUCINĮ PROCESĄ, 
KONSTITUCINES SISTEMAS IR JŲ ŠIUOLAIKINĘ 
BŪKLĘ 


Leidiniu „Pasaulio valstybių konstitucijos“ tęsiamos konstitucionaliz- 
mo studijos, kurias pradėjo Mykolo Romerio universiteto Teisės fakulteto 
Konstitucinės ir administracinės teisės instituto mokslininkai. Dėl didžiu- 
lės darbų apimties prie šio veikalo rengimo, be Instituto darbuotojų, pri- 
sidėjo ir kitų Universiteto mokslinių kolektyvų nariai. Daug darbo reikėjo 
įdėti valstybių konstitucijas verčiant į lietuvių kalbą, derinant teisės ter- 
miniją ir kruopščiai redaguojant publikuojamus tekstus. Taigi pateikiamas 
leidinys visų pirma yra kolektyvinių pastangų rezultatas. 

Primintina, kad anksčiau buvo gilinamasi į lyginamosios konstitu- 
cinės teisės reiškinius, bendruosius konstitucionalizmo raidos dėsningu- 
mus, juos išreiškiančias pasaulio šalių konstitucines sistemas bei konkrečių 
konstitucijų politinę, socialinę ir teisinę prigimtį. 

2004 m. buvo paskelbti Prancūzijos Respublikos, Vokietijos Federa- 
cinės Respublikos, Jungtinės Didžiosios Britanijos ir Šiaurės Airijos Kara- 
lystės (nekonsoliduotos) konstitucijos, Suomijos Respublikos, Estijos Res- 
publikos, Latvijos Respublikos, Lenkijos Respublikos, Jungtijų Amerikos 
Valstijų, Rusijos Federacijos konstitucijų tekstai lietuvių kalba!. 

Netrukus pradėti publikuoti analitiniai straipsniai apie užsienio ša- 
lių konstitucijas ir konstitucines sistemas, o 2005 m. parengta kolektyvinė 
monografija apie užsienio šalių konstitucinį reguliavimą?. Šiame mokslo 
veikale nagrinėta Jungtinių Amerikos Valstijų, Prancūzijos V Respublikos, 
Vokietijos Federacinės Respublikos, Italijos Respublikos, Jungtinės Didžio- 





! Užsienio šalių konstitucijos. Mokomasis leidinys. Sud. E. Jarašiūnas, G. Mesonis. Vil- 

sios Britanijos ir Šiaurės Airijos Karalystės, Nyderlandų Karalystės, Ispani- 
jos Karalystės, Suomijos Respublikos, Lenkijos Respublikos bei Rusijos Fe- 
deracijos konstitucijų istorinė kilmė ir šiuolaikinių konstitucinių sistemų 
funkcionavimo politinė, teisinė būklė. Prof. dr. E. Jarašiūno įžanginiame 
straipsnyje „Nuo pirmosios iki naujausių konstitucijų - keletas minčių apie 
konstitucinio reguliavimo raidą“ retrospektyviai įvertinti konstitucinės tei- 
sės teorijos teisiniai, filosofiniai pradmenys ir šiuolaikinės raidos kryptys. 
2006 m. išleista kita kolektyvinė monografija, kurioje visapusiškai at- 
skleista konstitucinio reguliavimo įvairovė platesniame geografiniame kon- 
tekste?. Monografijoje analizuoti Belgijos Karalystės, Šveicarijos Konfedera- 
cijos, Švedijos Karalystės, Danijos Karalystės, Graikijos Respublikos, Čekijos 
Respublikos, Latvijos Respublikos, Estijos Respublikos, Ukrainos Respubli- 
kos, Pietų Afrikos Respublikos, Australijos Sandraugos, Indijos Respublikos, 
Japonijos Imperijos, Kinijos Liaudies Respublikos konstitucinės santvarkos 
pagrindai. Monografija pradedama prof. dr. E. Jarašiūno apžvalginiu straips- 
niu „Daugybė šiuolaikinės konstitucijos veidų: bendri ir individualūs bruožai. 
Minėtus mokslinius darbus tęsė 2012 m. mokslo studija apie Europos 
Sąjungos valstybių narių konstitucines sistemas“. Šis mokslo veikalas turė- 
jo išskirtinę reikšmę dar ir tuo atžvilgiu, kad Lietuvos Respublika rengėsi 
pirmininkauti Europos Sąjungos Tarybai. Tai buvo pirmas Lietuvoje tokio 
pobūdžio mokslinis veikalas, o jo pagrindinė idėja buvo pateikti ne kokių 
nors kitų pasaulio regionų, atskirų pasaulio šalių grupių konstitucinio re- 
guliavimo specifiką, o būtent Europos valstybių politinio junginio - Euro- 
pos Sąjungos valstybių narių konstitucinių sistemų šiuolaikinę būklę. Stu- 
dijoje aprėpta konstitucionalizmo raidos panorama Europoje, kur spren- 
džiamos sudėtingos problemos, susijusios ne tik su nacionalinių konsti- 
tucijų kaip aukščiausiosios teisės vaidmeniu politikoje ir teisėje, bet ir su 
šių šalių siekiais įgyvendinti uždavinius, kylančius politiniuose, teisiniuose 
integracijos procesuose derinant valstybių narių ir Sąjungos interesus. Šio- 
je mokslo studijoje paskelbti autorių straipsniai apie Europos Sąjungą su- 





3 Bacevičius, V.; Beinoravičius, D.; Birmontienė, T.; Butvilavičius, D.; Jarašiūnas, E.; 

darančių valstybių konstitucines sistemas rėmėsi jau anksčiau skelbtomis 
jų publikacijomis, tačiau konstitucinių sistemų apibūdinimai įvairiu mastu 
atnaujinti atsižvelgiant į naujus konstitucinius reiškinius ir faktus. 

Publikuojamu leidiniu „Pasaulio valstybių konstitucijos“ siekiama ki- 
tokių tikslų. Pateikiant pasaulio valstybių šiuolaikinių konstitucijų tekstų 
redakcijas lietuvių kalba pirmiausia siekiama sudaryti prielaidas visiems, 
kurie studijuoja lyginamąją konstitucinę teisę, tiesiogiai pažinti ir savaran- 
kiškai įvertinti konkrečių šalių konstitucinį reguliavimą. Prieš kiekvienos 
konstitucijos aktualų tekstą publikuojamos pratarmės, kuriose bendriau- 
siais bruožais apžvelgiama konkrečių šalių konstitucingumo raida ir pa- 
grindiniai konstituciniai institutai, tačiau, skirtingai nei ankstesniuose lei- 
diniuose, šios pratarmės yra tik įvadinio pobūdžio, orientuojančios skaity- 
toją į konkrečios valstybės konstitucinio reguliavimo visumą. 

Leidinyje „Pasaulio valstybių konstitucijos“ siekiama apžvelgti konsti- 
tucijų įvairovę pagal jų formą ir turinį. Atsižvelgiant į tai, kad atskirų valsty- 
bių konstitucijų istorinės ištakos rėmėsi politinėmis realijomis, kurios bren- 
do šimtmečiais, leidinyje atsispindi anglosaksų ir romanų-germanų teisinių 
tradicijų poveikis ir šiuolaikinėms konstitucinėms sistemoms. Skaitytojui 
sudaromos visapusiškesnės prielaidos suprasti ne tik konstitucijų politinę 
esmę, jų kilmę, bet ir konstitucinių santykių teisinio reguliavimo daugia- 
spalviškumą ir jo socialines ištakas. Apimama plati geografinė panorama, 
kurioje reiškėsi konstitucinio proceso sėkmės ir nesėkmės, nenutrūkstančios 
tautų pastangos surasti tinkamiausius būdus teisiniuose tekstuose įtvirtinti ir 
realizuoti bendruosius ir konkrečius konstitucinės demokratijos lūkesčius. 

Leidinio autorių kolektyvas, siekdamas įvairiomis prasmėmis at- 
skleisti konstitucinio reguliavimo įvairovę, pateikia lyginamojoje kons- 
titucinėje teisėje tiriamų rašytinių ir nerašytinių konstitucijų pavyzdžius. 
Štai Jungtinė Didžiosios Britanijos ir Šiaurės Airijos Karalystė atstovauja 
nerašytinėms konstitucijoms, kurios apima statutinę teisę, bendrąją teisę, 
konstitucinius susitarimus ir precedentus. Šiai konstitucijų grupei su ati- 
tinkamomis išlygomis gali būti priskiriami Naujosios Zelandijos ir Izraelio 
konstitucinio reguliavimo modeliai. Greta nerašytinių konstitucijų kultū- 
ros egzistuoja visuotinai paplitusių rašytinių konstitucijų tradicija. Šiame 
kontekste išskiriamos kodifikuotos (absoliuti dauguma pasaulio valstybių) 
ir nekodifikuotos konstitucijos (pvz., Švedijos Karalystė, Kanada, Austri- 
ja). Kai kurios konstitucijos priskiriamos kodifikuotų sudėtinių konstitucijų 
grupei (Čekija, Prancūzija). Konstitucines sistemas galima analizuoti pagal 

konstitucijų priėmimo būdą (referendumas, speciali steigiamoji institucija, 
parlamentas), konstitucijos keitimo tvarką (lanksčios ir griežtos), valstybės 
santvarkos formą (federacijos ir unitarinės valstybės), valstybės valdymo 
formą (monarchijos, respublikos), politinį režimą ir kitus kriterijus. 

Šiame leidinyje fiksuojama ne tik skirtingų valstybių konstitucinio re- 
guliavimo dabartinė būklė. Pratarmėse valstybių konstitucijoms aprėpiami 
konstitucinio proceso reiškiniai ir faktai, atskleidžiantys ne tik bendruo- 
sius konstitucinio vyksmo bruožus, bet atspindintys ir konkrečių konstitu- 
cinių sistemų individualumą bei specifiką. 

Leidinio autoriai orientuojasi į tai, kad šiuolaikinėje konstitucinėje 
tikrovėje egzistuoja ne tik vadinamųjų senyjų konstitucijų kategorija, bet 
ir moderniosios konstitucijos. Pastarųjų konstitucijų istoriniai saitai su 
tolimesnės ar artimesnės praeities konstituciniais reiškiniais yra akivaiz- 
dūs. Tokiame kontekste žvelgiant į konstitucinę raidą galima visapusiškiau 
įvertinti ne tik konstitucinės eros pradžią, bet ir konstitucinę architektūrą, 
paplitusią visuose pasaulio žemynuose. 

Ir šiuo atžvilgiu sudaromos platesnės prieigos skaitytojui suprasti ir 
įvertinti konstitucijų kilmę, politines, socialines ir teisines priežastis, lėmu- 
sias konstitucijų gimtį. Vienos konstitucijos radosi steigiant naujas valsty- 
bes, o kitos - keičiantis politinei santvarkai kaip staigių visuomeninių lūžių 
ar revoliucijų padarinys. Dar kitos naujos konstitucijos atsirado perma- 
nentinėje visuomeninių santykių raidoje, kai dalinėmis pataisomis nebuvo 
galima išspręsti susikaupusių konstitucinio reguliavimo problemų. 

Šiuolaikinis konstitucingumo vyksmas vienaip ar kitaip susijęs su is- 
torinės praeities reiškiniais, kurie atitinkamu mastu darė poveikį kuriant 
tokią visuomenės ir valstybės funkcionavimo tvarką, kurioje vyrautų teisė 
pačia bendriausia prasme, demokratijos principai ir dvasia. Tokios idėjos 
išreikštos 1215 m. Didžiojoje laisvių chartijoje ir 1330 m. Vestminsterio sta- 
tute. Šiuo metu yra tvirtai įsigalėjusi nuomonė, kad Chartija suformulavo 
teisinius pagrindus įsteigti atstovaujamąją instituciją - parlamentą, kuris 
turi išimtinę teisę nustatyti mokesčius, konstatuoti pilietines laisves. Bū- 
tent tada paskelbta, kad niekas negali būti suimtas, niekam negali būti at- 
imta laisvė ar paimtas turtas niekaip kitaip, kaip tik teismo nuosprendžiu. 
Paplitęs aiškinimas, kad Chartija gali būti vertinama kaip konstitucinis pa- 
protys, kuriuo parlamentas, o ne valdovas išreiškia valstybės suverenitetą. 
Vestminsterio statute numatyta būtinybė steigti vietos teismus ir prievolė 
periodiškai šaukti parlamentą. 

Chartijos ir Statuto idėjos ženklino tolesnę Anglijos visuomenės ir valsty- 
bės raidą. Štai 1628 m. parlamento Teisės peticijoje vėl buvo paskelbta, kad ka- 
raliaus administracija gali rinkti mokesčius tik pagal parlamento priimtus įsta- 
tymus, o žmogaus laisvė gali būti suvaržyta tik esant teisėtam pagrindui ir tik 
teismo sprendimu. Proklamuota, kad tikrasis įstatymo ir teisingumo tikslas — 
nuosavybės apsauga. 1641 m. parlamentas išleido aktą, pavadintą Didžiąja re- 
monstracija, kuriuo skatinama riboti karaliaus valdžią, siekti parlamento veik- 
los, žmogaus teisių ir laisvių garantijų. 1679 m. parlamentas paskelbė Habeas 
corpus act, kuriuo buvo nustatyta speciali ikiteisminė procedūra, užtikrinanti 
suimto asmens teises ir jų garantijas. Kitaip tariant, šiuo aktu buvo suformu- 
luoti baudžiamojo proceso principai - nekaltumo prezumpcija, arešto teisėtu- 
mas ir kt. Pagaliau 1689 m. Anglijos parlamento abeji rūmai priėmė aktą, pa- 
vadintą Teisių biliu. Šis aktas turėjo nekvestionuojamą istorinę reikšmę ne tik 
Anglijos, Vakarų Europos konstitucingumo raidai, bet ir viso pasaulio mastu. 
Apibendrintai galima teigti, kad Teisių bilis apėmė valdovo ir parlamento galių 
sąveikos klausimus, asmens teises ir laisves, teismo funkcijas įgyvendinant tei- 
singumą. Taigi šiuo aktu buvo suformuluoti teisiniai parlamentinės demokra- 
tijos pagrindai, kurie vėliau reiškėsi konstitucingumo aušroje. 

Politinės demokratijos idėjų formavimuisi ypač svarbi Apšvietos epo- 
cha. Johno Lockeo 1690 m. išleistame veikale „Du traktatai apie pilietinę 
valdžią“ skelbta, kad aukščiausioji valdžia priklauso tautai, kad tauta sukuria 
valstybę, kad piliečiams priklauso įgimtos teisės, o valstybės valdymas turi 
būti grindžiamas įstatymu, o ne jėga. Pagrindinė žmonių sudarytos valdžios 
funkcija - apsaugoti laisvę ir nuosavybę. Ž. Ž. Ruso (Jeano Jacgues Rousse- 
au) veikale „Apie visuomenės sutartį“ pagrindžiama idėja, kad tik žmonių, 
visuomenės valia gali būti įsteigta valdžia, kurios funkcijas taip pat nusta- 
to tauta. Pasak Ž. Ž. Ruso, pirminis žmonių susitarimas, visuomenės sutar- 
tis reiškia, kad įstatymai, nustatantys visiems privalomas normas, gali būti 
priimami tik daugumai pritarus. Nemenkesnį vaidmenį suvaidino 1748 m. 
paskelbtas Š. Monteskjė (Charles Montesguieu) traktatas „Apie įstatymų 
dvasią“. Pagrindinis jo postulatas buvo tas, kad konstitucija turi užtikrinti 
žmonių laisvę, kuri išreiškiama leidžiamuose įstatymuose. Teisės filosofijoje 
ir istorijoje ypač akcentuojama šio veikalo idėja, kad trys valdžios - įstaty- 
mų leidimo, vykdomoji ir teismo turi būti atskiros, o konstitucijoje turi būti 
nustatytos tokios garantijos, kad valdžios funkcijų negalėtų uzurpuoti vienas 
asmuo, socialinė grupė ar luomas. Šios ir kitos Apšvietos epochos filosofinės, 
teisinės idėjos plačiai plito Europoje ir Šiaurės Amerikoje. 

Visuotinai pripažįstama, kad Šiaurės Amerikoje kilo pirmoji konstitucio- 
nalizmo banga, kuri atitinkamu mastu lėmė ir vėlesnį pasaulinį konstitucinį 
procesą. JAV politinei istorijai būdinga tai, kad konstitucingumo genezė rė- 
mėsi ne jau egzistuojančios valstybinės struktūros pradais, bet buvo klojami 
originalūs būsimos valstybinės konstrukcijos pamatai. Jų architektai buvo 
Anglijos pirmųjų kolonijų Šiaurės Amerikoje žmonės, o pagrindinis veiksnys 
buvo laisvė kaip būdas atsikratyti metropolijos politinio diktato, sukurti ko- 
lektyvinio bei individualaus savarankiškumo raiškos politines, teisines prie- 
laidas. Būtent šis motyvas nepertraukiamai lydėjo visą JAV valstybingumo 
istorinę raidą. Laisvės dimensija, išreikšta pirmosiose kolonijų konstitucijose 
ir valstybės kūrimo dokumentuose, apėmė teisinių ir politinių kovų erdves. 

Nors Britų karūnos valdomos pirmosios kolonijos skyrėsi pagal kara- 
liaus aktais nustatytus statutus, tačiau visose veikė gyventojų renkamos įsta- 
tymų leidimo institucijos. Vis labiau reiškiantis nepriklausomybės nuo Ang- 
lijos ir savarankiškumo siekiams 1775 m. prasidėjo ginkluota kova, stiprėjo 
kolonijų konfederaciniai saitai. Visa tai ženklino valstijų konstitucijos, o 
pirmoji - 1776 m. Virdžinijos konstitucija. Vėliau konstitucijas priėmė visos 
valstijos. Jose įtvirtintas valdžių padalijimo principas numatant parlamen- 
to prioritetą politinėje sistemoje. 1776 m. liepos 4 d. Antrasis kontinentinis 
kongresas priėmė Nepriklausomybės deklaraciją, kuriai pritarė visų 13 ko- 
lonijų atstovai, o pagrindinis dokumento idėjų autorius buvo T. Džeferso- 
nas. Deklaracijoje proklamuotos tokios socialinio gyvenimo vertybės kaip 
žmonių lygybė ir prigimtinės teisės, apimančios gyvenimą, laisvę ir laimės 
siekimą. Postuluojant tai, kad valdžia gali funkcionuoti tik žmonių pritari- 
mu, išreikšta visuomenės sutarties esmė, kurios filosofinę koncepciją buvo 
pagrindęs Ž. Ž. Ruso. Deklaracijoje paskelbta apie tautos teisę sukilti, pa- 
keisti vyriausybę ir įsteigti naują, jeigu nevykdomi susitarimai ir ignoruoja- 
mos žmonių laisvės. Laisvės lozungai, laisvėjimo orientyrai buvo paveikūs ne 
tik Šiaurės Amerikoje, bet ir Europoje, o konkrečiai - Prancūzijoje, kur jau 
brendo egzistavusią politinę ir socialinę sanklodą laužanti revoliucija. 

Kelią į šiuolaikinę JAV Konstituciją ženklino 1777 m. lapkričio 15 d. 
Kongrese patvirtinti Konfederacijos ir amžinos sąjungos straipsniai. Šis ak- 
tas įsigaliojo 1781 metais. Konfederacijos straipsnių pagrindu buvo steigia- 
mas valstijas vienijantis politinis darinys - konfederacija. Pats dokumentas 
buvo ne kas kita, o tikrąja prasme - konstitucija. Pagrindinė konfederaci- 
jos institucijų funkcija - įstatymų leidimas, o vykdomoji ir teismo valdžios 
decentralizuotos. 

1787 m. sušauktas valstijų delegatų Konventas, kuris sprendė konfede- 
racijos likimo, o kartu - ir JAV būsimosios konstitucijos klausimą. Konvente 
grūmėsi dvi jėgos. Vienai iš jų atstovavo federalistai, reikalaujantys centrali- 
zuotos valstybės (A. Hamiltonas), o kitai - autonomistai, siekiantys visapusiš- 
kesnės valstijų autonomijos (T. Džefersonas). Pavykus pasiekti kompromisų 
buvo priimta 1787 m. Jungtinių Amerikos Valstijų Konstitucija. Jos įsigalioji- 
mą taip pat lydėjo sudėtingi politiniai procesai, nes dauguma valstijų ją ratifi- 
kavo reikalaudamos, kad Konstitucija būtų papildyta nuostatomis apie piliečių 
teises ir laisves. Pagal Konstituciją funkcionuojantis JAV Kongresas 1789 m. 
parengė ir patvirtino dešimt pirmųjų Konstitucijos pataisų, kurios įsigaliojo 
1791 m. Šių konstitucinių pataisų visuma apibūdinama kaip Teisių bilis ir toks 
pavadinimas vartojamas lyginamojoje konstitucinėje teisėje. Esminis Teisių 
bilio bruožas yra tas, kad juo suformuluota įgimtų žmogaus teisių ir laisvių, 
kurių valstybė nenumato, o tik užtikrina jų įgyvendinimą, samprata. Teisių bi- 
lis kartu su Nepriklausomybės deklaracija yra reikšmingiausi teisės paminklai, 
ženklinantys daugiau kaip 200 metų pasaulio šalių konstitucijų istoriją. 

Šiuolaikinės Europos konstitucinė kultūra neatsiejama nuo Prancūzi- 
jos konstitucinės raidos. Didžioji Prancūzijos revoliucija, jos idėjos, lozun- 
gai, Šiaurės Amerikos konstituciniai reiškiniai ugdė Europos ir kitų pasau- 
lio tautų ir valstybių konstitucinę kultūrą. Revoliucija laužė ne tik Pran- 
cūzijos absoliutizmo sistemą, bet ir klojo kitų civilizacijų politinės ateities 
pamatus, brėžė demokratinio konstitucionalizmo kontūrus. Šiuo atžvilgiu 
vertinant konstitucinį vyksmą galima konstatuoti ir tai, kad Prancūzijos 
tauta pasirinko ne evoliucinį, tolygų raidos kelią, bet revoliucinį būdą kaip 
vienintelę priemonę pakeisti politinę santvarką. 

Didžiosios Prancūzijos revoliucijos siekiai apibendrintai išreikšti 
1789 m. rugpjūčio 26 d. Steigiamajame susirinkime priimtoje Žmogaus ir 
piliečių teisių deklaracijoje. Jos autoriai generavo ne tik idealios ateities lūkes- 
čius, bet ir modeliavo realią socialinę būseną, kurioje gyvens žmonės. Dekla- 
racija rėmėsi Apšvietos epochos filosofijoje vyravusia žmogaus prigimtinių 
teisių samprata, kurios esmė — žmonės gimsta ir lieka laisvi bei lygiateisiai. 
Žmogaus teisių turinio esmė apibūdinta taip: „laisvė, nuosavybė, saugumas, 
priešinimasis priespaudai“, „laisvė - tai galimybė daryti visa, kas nedaro ža- 
los kitam“, „laisvė žodžiu ir raštu reikšti mintis ir nuomones, tarp jų — reli- 
ginius įsitikinimus“, „nuosavybės teisė yra šventa ir neatimama“, „visi lygūs 
prieš baudžiamąjį įstatymą, niekas negali būti apkaltintas ar įkalintas kitaip, 

Steigiamasis susirinkimas 1791 m. rugsėjo 3 d. priėmė Prancūzijos 
Konstituciją, kurioje, atspindint Deklaracijos dvasią, postuluotos žmogaus 
teisės ir laisvės. Paskelbta, kad vienintelis ir tikrasis suverenas, valdžios šal- 
tinis yra tauta. Suvereno galių negali savintis jokia žmonių grupė ar asmuo. 
Pagal Konstituciją kuriant konstitucinę monarchiją skelbta, kad iš tautos 
kylančios valstybės galios deleguojamos Nacionaliniam Susirinkimui, ka- 
raliui ir teismui. Vienerių rūmų parlamento - Nacionalinio Susirinkimo 
nepertraukiamos veiklos garantijos buvo tai, kad karalius neturėjo teisės 
nutraukti jo įgaliojimų nepasibaigus dvejų metų kadencijai. 

Beje, analitinėse konstitucingumo raidos apžvalgose tradiciškai rašo- 
ma apie 1791 m. Prancūzijos Konstituciją kaip apie pirmąją Europoje ir 
antrąją pasaulyje, tačiau negalima nepasakyti, kad dar prieš ją, t. y. 1791 m. 
gegužės 3 d., buvo priimta Lenkijos ir Lietuvos valstybės Konstitucija. Atsi- 
sakant iki tol veikusios konfederacijos idėjų, Lenkijos Karalystė ir Lietuvos 
Didžioji Kunigaikštystė buvo sulydomos į vientisą politinį darinį - Lenkijos 
valstybę. Šiuo atžvilgiu buvo naikinamas Lietuvos valstybingumas. Reikia 
paminėti ir tai, kad Konstitucijoje skelbti laisvės šūkiai, siekta reformuoti 
politinę santvarką, apibrėžti piliečių santykį su valstybe. Konstitucija buvo 
naujos epochos vaisius, kuris subrendo ir Rytų Europoje. Nors Konstitucija 
ir nebuvo įgyvendinta, nes prasidėjo Lenkijos ir Lietuvos valstybės padali- 
jimai, tačiau ir ji gali būti vertinama kaip vienas reikšmingiausių Europos 
politinės ir teisinės kultūros paminklų. 

Pirmosios konstitucijos įkvėpė daugelį pasaulio tautų imtis funda- 
mentalių politinės sistemos reformų. 1798 m. pradėjo veikti Šveicarijos 
Konstitucija, po kurios 1815 m. pasirašyta Federacinė sutartis tarp kanto- 
nų, 1848 m. Šveicarijos Konfederacijos sutartis. 1812 m. Ispanijoje priim- 
ta vadinamoji Kadžio Konstitucija, kurioje buvo konstruojama vieninga 
Ispanijos Karalystė. 1814 m. Norvegijos Karalystės Konstituciją priėmė 
Eidsvalyje sušauktas Steigiamasis susirinkimas. Joje apibendrintai išreikš- 
ti Norvegijos tautos siekiai išsivaduoti iš Danijos ir Švedijos pavaldumo, 
riboti karaliaus galias. 1814 m. Konstitucijos pagrindu funkcionavo Ny- 
derlandų Karalystė. Sudėtingose istorinėse peripetijose radosi 1831 m. 
Belgijos Karalystės Konstitucija. Portugalijos konstitucinė raida taip pat 
sietina su XIX a. pradžia, kai Steigiamasis susirinkimas 1821 m. kovo 
4d. Lisabonoje priėmė dekretą dėl Portugalijos konstitucinių pagrindų, 
o 1822 m. - Portugalijos Konstituciją. Prancūzijos ir Belgijos konstitucijų 
dvasia buvo paremta 1822 m. ir vėlesnė - 1844 m. nepriklausomos Graiki- 

jos Konstitucija; 1848 m. Italijoje pradėjo veikti Alberto Statutas, o tikrąja 
prasme - Konstitucija, steigianti vieningą Italijos valstybę. 1849 m. priimta 
Vokietijos Reicho Konstitucija; 1849 m. Danijos Nacionalinė Konstitucinė 
Asamblėja paskelbė Danijos Karalystės Konstituciją. 1859 m. susijungus 
Moldovos ir Valakijos kunigaikštystėms buvo priimta Rumunijos Kons- 
titucija. Didžiosios Liuksemburgo Kunigaikštystės valstybingumo istori- 
ja susijusi su Belgijos, Ispanijos, Prancūzijos, Austrijos valdymu. Vienos 
kongreso (1814-1815) sprendimu sukurta Didžioji Liuksemburgo Kuni- 
gaikštystė. 1867 m. Londono konferencijai nustačius amžiną Liuksembur- 
go neutralitetą, 1868 m. paskelbta konstitucinės monarchijos Konstitucija. 

Kanados konstitucionalizmo pradžia sietina su 1867 m. Didžiosios 
Britanijos parlamento aktu, kuriuo buvo sukurta federacija, gavusi Kana- 
dos dominijos pavadinimą. Akto veikimas apėmė Kvebeko ir Ontarijos 
provincijas, taip pat Naujosios Škotijos ir Naujojo Bransviko teritorijas. 

Konstitucijos idėja plito kituose pasaulio kraštuose. Štai Vakarų Af- 
rikoje buvusiose portugalų, olandų, anglų, prancūzų kolonijų teritorijose 
įsikūrė Liberijos gyvenviečių sandrauga - federacija. Šalį pradėjo valdyti 
imigrantai, pasivadinę Liberijos amerikiečiais. 1847 m. paskelbta nepri- 
klausomybė ir priimta Konstitucija, kuri buvo ne kas kita, o JAV Konstitu- 
cijos pagrindu sukurtas modelis ir adaptuotas konkrečiai politinei sistemai. 
Kai pasibaigus Britų ir būrų karui (1899-1902) britų valdomos kolonijų 
teritorijos buvo įtrauktos į Britanijos Karalystę, 1909 m. Britų parlamentas 
paskelbė Pietų Afrikos Aktą, kuris buvo laikomas Pietų Afrikos Sąjungos 
konstitucija. Kuriamoje teisės sistemoje atsispindėjo romanų-germanų, 
taip pat anglosaksų teisinių kultūrų tradicijos. 

1876 m. paskelbta Turkijos Konstitucija. Joje deklaruota visų otoma- 
nų teisių lygybė. Sultonas liko kalifu, visų, pripažįstančiųjų islamą, vadovu. 
Įstatymų leidimas priklausė dvejų rūmų (Atstovų Rūmai ir Senatas) par- 
lamentui, o vykdomoji valdžia - vyriausybei, kurios vadovu buvo Didysis 
viziris. Išskirtinės galios buvo suteiktos Sultonui. 

Japonija buvo konstitucijų pradininkė Azijoje. 1889 m. vadinamoji 
Meiji Konstitucija perėmė Vokietijos Reicho konstitucinio reguliavimo pa- 
tirtį ir ja grindė savąjį konstitucinį reguliavimą. Dar prieš Pirmąjį pasaulinį 
karą, t. y 1912 m., Konstitucija priimta Kinijoje. Šioje Konstitucijoje siekta 
adaptuoti Europos teisinę kultūrą, tačiau Azijos sąlygomis ji nebuvo tvari. 
Netrukus, 1914 m., buvo priimta nauja Konstitucija, kurioje orientuotasi į 
JAV konstitucines tradicijas, stiprią prezidentinę valdžią. 

Australijos konstitucionalizmo ištakose pažymėtinas Australijos San- 
draugos Konstitucinis Aktas, kurį priėmė Britanijos parlamentas ir kuris 
įsigaliojo 1901 m. sausio 1 d. Nors pagal šį Aktą Sandrauga buvo skelbiama 
nepriklausoma valstybe, tačiau ji buvo susieta su Britanija, nes užsienio 
politikoje Sandraugai atstovavo Jungtinė Karalystė. 

Visiškai natūralu, kad JAV konstituciniai procesai darė tiesioginę įta- 
ką Pietų Amerikoje kuriamų valstybių politinei istorijai. Vienas ryškiausių 
konstitucinių idėjų plitimo pavyzdžių yra Venesuela. XVIII a. pabaigoje 
ir XIX a. pradžioje Ispanijos valdomose kolonijose kilus pilietiniam pasi- 
priešinimui kolonijinei tvarkai, peraugusiam į sukilimus, 1811 m. buvo pa- 
skelbta Venesuelos Konstitucija ir nepriklausomybė. Ši Konstitucija buvo 
neilgalaikė, ją keitė vėlesnės konstitucijos. 

Sudėtinga Brazilijos konstitucinė raida. XIX a. pradžioje buvo įkurta 
Brazilijos Karalystė, nes čia, bėgdamas nuo Napoleono, apsigyveno Portu- 
galijos karalius Dom Žodo II. Po to, kai jis grįžo į Portugaliją, jo sūnus Ped- 
ro 1822 m. paskelbė Brazilijos nepriklausomybę. 1889 m. įkurta respub- 
lika - Brazilijos Jungtinės Valstijos. 1891 m. priimta pirmoji Konstitucija, 
kurioje buvo įtvirtinta federacinė santvarka, o pagal valdymo formą - pre- 
zidentinė respublika. 

Pasaulio šalių konstitucijos, kurios buvo priimtos iki Pirmojo pasau- 
linio karo, neretai apibūdinamos kaip senosios konstitucijos. Tai santyki- 
nis apibrėžimas, nes kai kurios iš jų su atitinkamais pakeitimais galioja iki 
šiol. Kita vertus, šias konstitucijas galima ir taip įvardyti, nes jos įvairiu 
mastu reiškė naują politinės, teisinės eros pradžią, kurioje vyraus ne vie- 
no asmens - valdovo valia, bet tauta kaip aukščiausias ir nekvestionuo- 
jamas suverenas. Konstitucijos ir įstatymo, kurį išleidžia demokratiniu 
būdu išrinkta tautos atstovybė - parlamentas, viršenybės principas tapo 
ne teoriniu, bet realiu veiksniu, priemone keisti visuomenės egzistavimo 
politinius teisinius pagrindus. Analizuojant senyjų konstitucijų turinį būtų 
prasminga atkreipti dėmesį į mažiausiai du būdingus bruožus. Visų pirma 
į tai, kad jų kūrėjai ir leidėjai buvo užsibrėžę pagrindinį uždavinį - teisiškai 
ir politiškai nustatyti valdžios galių ribas, t. y. atskleisti valdžių padaliji- 
mo filosofinę ir teisinę koncepciją. Šiuo atžvilgiu konstitucijose nustatant 
respublikinę valdymo formą, o kai kur derinant ją su karališkosios val- 
džios prerogatyvomis buvo brėžiama parlamentinės demokratijos raidos 
kryptis, fiksuojama fundamentalioji idėja, kad valdžia kyla iš tautos kaip 
žmonių visumos galių. Antrasis senyjų konstitucijų turinio aspektas yra 

tas, kad jose apibūdintos pagrindinės politinės, pilietinės žmogaus, asmens 
teisės ir laisvės, suformuluotos konstitucinės jų garantijos. Kartais pirmo- 
sios kartos konstitucijos apibūdinamos kaip sustingusios konstitucijos. Iš 
tikrųjų, jos tartum užkonservuotos laike su jį lemiančiomis politinėmis, so- 
cialinėmis, teisinėmis aplinkybėmis bei sąlygomis. 

Tautos ir valstybės žengė į naująjį konstitucionalizmo vyksmo laikotar- 
pi, kuris prasidėjo po Pirmojo pasaulinio karo ir baigėsi Antruoju pasauli- 
niu karu. Svarbiausias jo bruožas buvo iki tol egzistavusių carinės Rusijos, 
Austrijos-Vengrijos, Otomanų monarchinių imperijų, buvusios kolonijų 
sistemos griūtis. Šiuos dramatiškus pokyčius lydėjo tautų optimizmas su- 
kurti nacionalines nepriklausomas valstybes. 

Naują Europos tautų ir valstybių politinės istorijos pradžią žymėjo 
konstitucijos. 1918 m. Vokietijoje kilus revoliucijai buvo išrinktas Tau- 
tos susirinkimas, kuris 1919 m. rugpjūčio 11 d. priėmė Vokietijos Reicho 
Konstituciją. Ši Konstitucija buvo priimta ne Berlyne, o Veimare, todėl 
tradiciškai vadinama Veimaro Konstitucija. Lyginamojoje konstitucinėje 
teisėje, politikos moksluose Veimaro Konstitucija vertinama kaip to lai- 
kotarpio konstitucinio reguliavimo etalonas, kuriuo vadovaujantis buvo 
organizuojama valstybės valdžios struktūra, įtvirtintos naujo turinio as- 
mens teisės ir laisvės, tarp jų — socialinės ir ekonominės. Pirmą kartą su- 
formuluota socialinės valstybės idėja. Šios Konstitucijos likimas buvo dra- 
matiškas, nes nuo 1933 m. Vokietijoje įsigalint nacionalsocializmui ją keitė 
įstatymai, įtvirtinantys totalitarizmą ir fašistų politinę diktatūrą. 

1917 m. gruodžio 6 d. Suomijos parlamentas paskelbė Suomijos 
Nepriklausomybės Deklaraciją, atsiribojo nuo Švedijos įtakos ir Rusijos 
diktato. Pagal 1919 m. Suomijos Konstituciją buvo kuriama respublika 
vadovaujantis prezidentinės demokratijos modeliu. 1920 m. Čekoslovaki- 
jos Konstitucija iki šiol vertinama kaip vienas pažangiausių reiškinių įtvir- 
tinant demokratinį valdymą. 1921 m. priimta Serbų, Kroatų ir Slovėnų 
Karalystės Konstitucija. Po dramatiškų kovų šią Konstituciją priėmė ser- 
bų, kroatų ir slovėnų Steigiamoji Skupščina, o jos daugelis nuostatų buvo 
perimtos iš Veimaro Konstitucijos (ypač apibūdinant žmonių socialines ir 
ekonomines teises), taip pat iš ankstesnės Serbijos Konstitucijos. Lenkijos 
valstybės atkūrimą apibendrintai išreiškė 1921 m. Konstitucija, kuri veikė 
iki 1935 m. Konstitucijos, įtvirtinusios autoritarinį politinį režimą. Aust- 
rijos Respublikos konstituciją - Federalinį Konstitucinį Įstatymą 1920 m. 
spalio 1 d. priėmė Nacionalinis Konstitucinis Susirinkimas. 

Pergyvenusi aibę konstitucinių reformų, vykusių XIX a., Ispanijoje 
buvo priimta liberali 1931 m. Konstitucija. Tačiau joje įtvirtintos demokra- 
tinės santvarkos pagrindus netrukus pakeitė generolo E. Franko paskelbti 
septyni įstatymai. Panašiai atsitiko ir Portugalijoje, kur 1911 m. Konstituciją 
po 1926 m. karinio perversmo pakeitė diktatoriaus O. Salazaro iniciatyva 
parengta ir paskelbta 1933 m. Konstitucija. Savarankiškos Airijos valstybės 
kilmė sietina su 1921 m. Anglijos ir Airijos sutartimi, 1922 m. gruodžio 5 d. 
Vestminsterio parlamento patvirtintu Airijos Laisvosios Valstybės Kons- 
tituciniu Aktu. Airijos nepriklausomybės siekiai realizuoti 1937 m. Airijos 
Konstitucijoje, kurioje paskelbta apie suverenios, nepriklausomos demokra- 
tinės respublikos įkūrimą. 1922 m. išrinktas Rumunijos Steigiamasis Seimas, 
susidedantis iš dvejų rūmų, parengė ir paskelbė 1923 m. Rumunijos Kara- 
lystės Konstituciją. Tai nebuvo originali konstitucija, nes daugelį nuostatų 
paveldėjo iš senosios 1866 m. Konstitucijos. Vertinant 1923 m. Konstitucijos 
prigimtį visada pastebimos bendrybės, siejančios ją su 1831 m. Belgijos Ka- 
ralystės, o kartu - ir Prancūzijos konstitucine tradicija. 

XIX a. pabaigoje ir XX a. pradžioje žlungant Otomanų imperijai 
1923 m. Lozanos taikos sutartyje buvo apibrėžta Turkijos tarptautinė pa- 
dėtis. Pagaliau 1924 m. Didysis Tautos Susirinkimas Ankaroje priėmė Tur- 
kijos Respublikos Konstituciją. 

Saudo Arabijos - absoliutinės teokratinės monarchijos ištakos taip pat 
kilo iš prieštaringų procesų, vykusių šiame regione, Otomanų imperijos vieš- 
patavimo. Tik kaip karų padarinys 1927 m. sukurtas valstybinis darinys, kuris 
nuo 1932 m. įgijo Saudo Arabijos pavadinimą. Skirtingai nuo daugelio kitų 
valstybių, kuriose veikia islamo teisės sistema - šariatas, o pagrindinis šaltinis 
yra Koranas, Saudo Arabijos Karalystėje nėra konstitucijos kaip vientiso teisės 
akto, ją atstoja 1992 m. kovo dokumentas „Saudo Arabijos Karalystės valdžios 
sistemos pagrindai“. Šiuose Pagrinduose Saudo Arabija apibūdinta kaip suve- 
reni arabų islamo valstybė, kurioje valstybinė religija yra islamas. 

Būta ir kitų, vadinamųjų konstitucinių eksperimentų, kuriais siekta 
surasti politinius diplomatinius kompromisus dėl ginčijamų teritorijų po 
Pirmojo pasaulinio karo. Jų pavyzdys - Laisvojo Dancigo Miesto Konsti- 
tucija, kuri pasirašius Versalio sutartį buvo paskelbta kaip būdas suderin- 
ti Vokietijos ir Lenkijos politinius interesus. Konstituciją rengė išrinktoji 
Dancigo atstovybė ir Tautų Sąjungos paskirtas vyriausiasis komisaras. Jos 
teisinį turinį sudarė Tautų Sąjungos valia suformuluotos normos, kuriomis 
išreikštos ir Lenkijos protektorato funkcijos šioje teritorijoje. 

Vatikano Miesto Valstybės konstitucinės istorijos pagrindas - 1929 m. 
birželio 7 d. konstituciniai aktai: Vatikano Miesto Valstybės Pagrindinis 
Įstatymas; Įstatymas dėl teisės šaltinių; Įstatymas dėl pilietybės teisės ir 
buvimo Vatikano teritorijoje; Įstatymas dėl administracinės sandaros; Įsta- 
tymas dėl ekonominio, prekybinio ir profesinio organizavimo; Visuome- 
nės saugumo įstatymas. Šiuolaikinio Vatikano konstitucinę sistemą sudaro 
2000 m. lapkričio 26 d. Popiežiaus promulguotas Vatikano Miesto Valsty- 
bės Pagrindinis Įstatymas, taip pat apaštališkosios konstitucijos, kuriose 
įtvirtinti Romos kurijos - Romos Katalikų Bažnyčios vadovaujančio cent- 
ro, organizavimo pagrindai. 

Carinės Rusijos imperijos griūtis XX a. pradžioje sudarė prielaidas 
atgyti valstybingumui Baltijos kraštuose. Jau 1920 m. birželio 15 d. Esti- 
joje Steigiamasis Susirinkimas priėmė Estijos Respublikos Konstituciją. 
1922 m. rugpjūčio 1 d. Steigiamasis Seimas priėmė Lietuvos Respublikos 
Konstituciją. 1922 m. vasario 15 d. Konstitucinė Asamblėja patvirtino Lat- 
vijos Respublikos Konstituciją. Konstitucinėse apžvalgose neretai pastebi- 
ma, kad šių valstybių konstitucijų turiniui ir formai įtakos turėjo Pran- 
cūzijos, Veimaro, Šveicarijos, o kai kuriais atžvilgiais - JAV konstitucinės 
idėjos. Kaip bebūtų vertinamos Lietuvos, Latvijos ir Estijos konstitucijų 
ištakos, tačiau akivaizdu, kad Baltijos tautos nedvejodamos orientavosi į 
vakarietiškąją politinę teisinę kultūrą ir jos konstitucines raiškas. 

Visiškai priešinga kryptimi pasuko buvusi carinė Rusija. Nors po 
1917 m. Vasario revoliucijos bandyta kurti demokratinę respubliką, tačiau 
netrukus įvyko bolševikų organizuotas karinis perversmas, sudaryta Rusijos 
Sovietinė Socialistinė Respublika, kurios santvarką apibrėžė 1918 m. liepos 
10 d. Konstitucija. Politinė sistema buvo paremta bolševikų karinio komu- 
nizmo ideologija ir praktika. Nors tautos, kurių teritorijas buvo užgrobusi ir 
absorbavusi carinės Rusijos imperija, siekė sukurti nepriklausomas valstybes, 
tačiau daugeliui iš jų Rusija primetė politinę karinę sutartį. 1924 m. sausio 
31 d. priimta Sovietinių Socialistinių Respublikų Sąjungos Konstitucija. Šios 
Konstitucijos veikimas, įjungus į SSRS Rytų Europos, Užkaukazės bei Viduri- 
nės Azijos tautų teritorijas, apėmė milžinišką Europos ir Azijos žemynų plotą. 
Šis valstybinis darinys buvo ne kas kita, o Rusijos imperijos agresyvios eks- 
pansionistinės politikos, dangstomos tautų savanoriško apsisprendimo teise, 
tęsinys naujomis istorinėmis sąlygomis. SSRS Konstitucijos ir vadinamųjų 
sąjunginių respublikų konstitucijos buvo tik formalusis valstybės fasadas, nes 
visuomenės funkcionavimo esmė buvo komunistų partijos ir administracinio 

aparato diktatūra. Visa tai nieko bendro neturėjo su konstitucionalizmu kaip 
reiškiniu, kurio ištakos ir pagrindas - demokratinė konstitucija. 

Apibendrinant konstitucijų raidos antrosios bangos politinę teisinę 
specifiką, atkreipiamas dėmesys į būdingus, to laiko konstitucinės raidos 
turinį apibūdinančius bruožus. Visų pirma reikėtų akcentuoti tai, kad, iš 
esmės nenutolstant nuo XIX a. konstitucijų ištakų, kartu plėtota liberalioji 
koncepcija, kuria buvo grindžiamas konstitucinis reguliavimas. Tai buvo 
išreikšta įtvirtinant valstybės valdžios sistemą, tarpinstitucines sąveikas, 
kompetencijas. Teisinės valstybės koncepcija vaidino svarbų vaidmenį nu- 
statant valstybės ir asmens santykių pobūdį. Naujas konstitucinio regulia- 
vimo bruožas buvo tai, kad konstitucijų kūrėjai ir leidėjai plėtė žmogaus 
teisių ir laisvių ribas, formulavo universalias, bendražmogiškas vertybes. 
Išplečiant politinių, pilietinių teisių sąrašą, kuris buvo numatytas senosio- 
se konstitucijose ir kituose politiniuose dokumentuose, paskelbtos naujos 
socialinės, ekonominės teisės, kurios apibūdino žmogaus statusą visuome- 
nėje. Kai kuriose konstitucijose išreikšti socialinės valstybės koncepcijos 
pradmenys, kurie iliustravo valstybės vaidmenį reguliuojant socialinę eko- 
nominę valstybės raidą: 1919 m. Veimaro Konstitucijoje radosi skyriai „Vi- 
suomeninis gyvenimas“, „Ūkinis gyvenimas“, „Religija ir religinės bendruo- 
menės“ „Švietimas ir mokykla“; 1921 m. Serbų, Kroatų, Slovėnų Karalystės 
Konstitucijos skyriuje „Ekonominiai ir socialiniai nuostatai“, be visų kitų 
valstybės funkcijų, socialinėje sferoje numatyta, kad privatinė nuosavybė 
neturi kenkti visuomenės interesams, o jos turinys reguliuojamas įstatymų. 

Negalima nepaminėti ir to, kad šio laikotarpio kai kurių valstybių 
konstitucijose suformuluotas įstatymų teisėtumo, t. y. jų atitikties konsti- 
tucijai, principas, siekta įtvirtinti konstitucijų apsaugos teisinius mechaniz- 
mus. Austrijos ir Čekoslovakijos konstitucijose buvo numatyti ir pradėjo 
veikti konstituciniai teismai. Pagal Veimaro Konstituciją kai kurie teisės 
aktų teisėtumo nustatymo klausimai buvo perduoti aukščiausiajai teismi- 
nei institucijai. 1931 m. Ispanijos Karalystės Konstitucija numatė Konsti- 
tucinį Tribunolą. Po Pirmojo pasaulinio karo pokarinės Europos ir kitų 
pasaulio valstybių konstitucijose išreikštas taikios užsienio politikos prin- 
cipas, kai kur konstitucinį statusą įgavo politinės partijos ir profsąjungos. 

Pažymėtina ir tai, kad daugelyje šalių, kurios priėmė naujas demo- 
kratines konstitucijas, konstitucinės sistemos nebuvo tvarios. Europoje jas 
keitė autoritariniai agresyvūs politiniai režimai. Lotynų Amerikoje, Afri- 
koje, Azijoje taip pat tęsėsi įvairaus masto konstitucinės reformos. 

Trečiąjį konstitucijų raidos etapą lėmė politiniai ir socialiniai veiksniai, 
susiję su Antrojo pasaulinio karo pabaiga ir jo išdavomis, tarp kurių - kolo- 
nijinės sistemos galutinis suirimas, naujų valstybių Afrikoje, Azijoje, Lotynų 
Amerikoje, Okeanijoje atsiradimas. Turint galvoje ir tai, kad po Antrojo 
pasaulinio karo susikūrė apie 130 naujų valstybių, kurios priėmė savąsias 
konstitucijas, yra pagrindas teigti, jog prasidėjo pasaulinis konstitucinis 
procesas, kuriame reiškėsi ne tik tradicinės demokratinės vertybės, bet ir 
naujos konstitucinio reguliavimo idėjos. Visų pirma tai palietė žmogaus 
teisių ir laisvių sritį, kadangi tarptautinėje teisėje, konkrečiuose dokumen- 
tuose vis plačiau buvo aprėpiamos žmogaus politinės, pilietinės, socialinės 
ekonominės teisės ir laisvės. Taip brendo Žmogaus, asmens statuso tarp- 
tautiniai standartai, kuriuos receptavo ne tik senosios demokratijos, bet ir 
atitinkamu mastu naujai susikūrusios valstybės. 

Šiuo atžvilgiu reikėtų kalbėti apie 1949 m. Vokietijos Federacinės Res- 
publikos Pagrindinį Įstatymą, 1946 m. ir 1958 m. Prancūzijos Respublikos 
konstitucijas, 1947 m. Ispanijos Karalystės Konstituciją, 1976 m. Portuga- 
lijos Respublikos Konstituciją, 1975 m. Graikijos Respublikos Konstituciją, 
pagaliau ir apie 1947 m. Japonijos Konstituciją. 

Vienas pagrindinių šių konstitucijų bruožų buvo tas, kad toliau buvo 
plėtojama teisinės, socialinės valstybės koncepcija, kuri buvo formuluojama 
ankstesnėse šių valstybių konstitucijose. Konstitucinis reguliavimas apėmė 
ne tik valstybės politinio organizavimo, bet ir visuomenės funkcionavimo 
pagrindus. Šiose konstitucijose įtvirtintos valstybės prielaidos reguliuoti 
ekonominius, socialinius, kultūrinius visuomeninius santykius, nustatyti 
valstybės, visuomenės ir individo sąveikos teisinius aspektus. Stiprinant vi- 
suomenės demokratinius pradus, žmogaus teisių ir laisvių apsaugą buvo at- 
siribojama nuo prieš tai buvusių autoritarinių fašistinių režimų. Akivaizdu 
ir tai, kad šiose konstitucijose akivaizdžiau atskleidžiami valstybių užsienio 
politikos principai, dalyvavimas tarptautinėse organizacijose, siekiančiose 
taikaus tautų sambūvio. Vėlesnėje raidoje buvo įtvirtintos nuostatos dėl da- 
lies valstybės institucijų kompetencijos perdavimo tarptautinėms organiza- 
cijoms, Europos Sąjungai kaip naujam politiniam dariniui. Atsisakoma karo 
kaip vidaus ir užsienio politikos įgyvendinimo priemonės. 

Paminėtina ir tai, kad vienas iš fundamentaliųjų tikslų buvo užtikrin- 
ti konstitucijų ilgaamžiškumą ir jų teisinę saugą. Įsteigti konstituciniai 
teismai kaip valstybės mechanizmo grandis, kontroliuojanti teisės aktų 
konstitucingumą. Galima būtų atkreipti dėmesį ir į tai, kad į šias naujas 

konstitucinio reguliavimo tendencijas neatsiliepė arba tik iš dalies sureaga- 
vo senųjų konstitucijų valstybės (Norvegijos Karalystė, Švedijos Karalystė, 
Belgijos Karalystė, Šveicarija, Suomija, Kanada). Konstitucinio reguliavi- 
mo pokyčiai šiose šalyse daugiau palietė ne socialines, ekonomines, bet 
politines žmogaus teises ir laisves. 

Po Antrojo pasaulinio karo įsikūrė daug naujų valstybių, tarp jų - IZ- 
raelis. Izraelio valstybingumo pagrindai susiję su tolima istorine praeitimi. 
Judėjos, Palestinos valstybė daugelį amžių buvo priklausoma nuo Babilono, 
Romos, Bizantijos, Arabų kalifato, Otomonų imperijos, Didžiosios Britani- 
jos. Šiuolaikinė Izraelio valstybė buvo įkurta 1948 m. pagal Jungtinių Tautų 
rezoliuciją, kuria buvo panaikintas Didžiosios Britanijos mandatas Palesti- 
nai. Konstitucinę sistemą apibūdina tai, kad nėra kodifikuotos konstituci- 
jos. Ją atstoja atskiri įstatymai: „Dėl kneseto“ (1958); „Apie Izraelio žemes“ 
(1960); „Apie valstybės prezidentą“ (1964); „Apie valstybės ekonomiką“ 
(1975); „Apie armiją“ (1976); „Apie Izraelio sostinę Jeruzalę“ (1980); „Apie 
teisingumą“ (1984); „Apie žmogaus orumą ir laisvę“ (1992); „Apie vyriausy- 
bę“ (2001) ir kiti. Lyginamojoje konstitucinėje teisėje vertinama, kad tokią 
situaciją lemia ir tai, jog dalis visuomenės tikinčiųjų laikosi nuomonės, jog 
vienintelė Izraelio konstitucija yra Tora - žydų šventoji knyga, o konstitucija 
neapimtų visų pasaulio žydų, nes Izraelyje jų gyvena tik 10 proc. 

Omano sultonato istorija siekia tolimą istorinę praeitį, byloja apie su- 
dėtingas politines peripetijas kuriantis valstybingumui. Paminėtina, kad 
tik 1970 m. buvo įkurtas Omano sultonatas, kuris įėjo į Maskato sultonatą 
ir Omano imamatą. Šiuolaikinės Omano valstybės konstituciniai pagrin- 
dai suformuluoti 1996 m. oficialiame dokumente „Baltoji knyga“. 

Prieš tai minėtų Europos valstybių pokarinių konstitucijų modelis 
buvo paveikus šalyse, kurios kūrėsi žlugus kolonijinei sistemai. Metropoli- 
jų konstitucinės tradicijos įvairiu mastu darė poveikį buvusioms Anglijos 
ir kitų valstybių kolonijoms. Daugumos Afrikos, Azijos, Lotynų Ameri- 
kos šalių konstitucinės sistemos buvo nestabilios jau vien todėl, kad tuose 
regionuose tik pradėjo formuotis naujo turinio visuomeniniai santykiai, 
nebuvo politinio gyvenimo tradicijų. Tokioje socialinio netvarumo ir nuo- 
latinių virsmų aplinkoje naujos konstitucijos tiesiog neprigijo. 

Vienas reikšmingiausių įvykių po Antrojo pasaulinio karo ir galutinai 
griūvant kolonijinei sistemai - Indijos valstybės sukūrimas, kuris vainika- 
vo ilgametę Indijos tautų kovą dėl laisvės. Po to, kai Didžiosios Britanijos 
Indijos provincijoje buvo surengti atstovaujamosios institucijos rinkimai, 

1947 m. rugpjūčio 15 d. paskelbta Indijos nepriklausomybė. Pradėjo veikti 
Konstitucinė Asamblėja, kuri 1949 m. lapkričio 26 d. priėmė Indijos Kons- 
tituciją. Ji įsigaliojo 1950 m. sausio 26 d. Pasaulio valstybių konstitucijų 
istorijoje tai bene visapusiškiausias konstitucinis aktas, apimantis ne tik 
valstybės valdžią, bet ir plačią gamą kitų visuomeninių santykių. Išskirti- 
nai pažymėtina Konstitucijos preambulė, kurioje skelbiama apie socialinio 
teisingumo principus, žmonių ekonominę lygybę, išnaudojimo draudimą, 
valstybės sekuliarų pobūdį ir kt. Indijos Konstitucijos kūrėjai ir leidėjai 
perėmė Jungtinės Karalystės parlamentinio valdymo idėjas, iš JAV Kons- 
titucijos - žmogaus teisių ir laisvių, teisminės valdžios koncepciją. Galima 
rasti ir Prancūzijos Respublikos konstitucinio reguliavimo reminiscenci- 
jų. Indijos Konstitucija, kaip ir daugumos kitų šalių, kurios po nepriklau- 
somybės atgavimo priėmė konstitucijas, nebuvo tvari, nuolat keičiama ir 
pildoma jau vien todėl, kad konstituciniu reguliavimu siekiama apimti tas 
sritis, kurias būtų galima reglamentuoti paprastaisiais įstatymais. Teisinė 
sistema remiasi bendrosios teisės kultūra, o Aukščiausiasis Teismas vykdo 
išskirtinį vaidmenį aiškinant Konstitucijos turinį. 

Vakarų demokratijų konstitucinės kultūros antipolius buvo socialisti- 
nės konstitucijos, kurių šaltinis - Sovietų Socialistinių Respublikų Sąjungos 
1936 m. Konstitucija. Jos koncepciją buvo priverstos kuriam laikui perimti 
Rytų ir Vidurio Europos pokario valstybės, sudariusios vadinamąją socia- 
listinę stovyklą. Čia veikė SSRS pavyzdžio totalitarinė komunistinė sistema, 
o konstitucijos buvo tik tartum tikrovę pateisinanti ideologinė priedanga. 
Šiai konstitucijų grupei priskirtinos 1947 m. Bulgarijos Liaudies Demo- 
kratinės Respublikos Konstitucija, 1948 m. Čekoslovakijos Liaudies De- 
mokratinės Respublikos Konstitucija, 1952 m. Lenkijos Liaudies Respubli- 
kos Konstitucija, 1948 m. Rumunijos Liaudies Respublikos Konstitucija, 
1949 m. Vengrijos Liaudies Respublikos Konstitucija. 

Po Antrojo pasaulinio karo buvusios Vokietijos teritorijos vakarinė- 
je dalyje buvo įsteigta Vokietijos Federacinė Respublika, o rytuose - Vo- 
kietijos Demokratinė Respublika. 1948 m. vadinamieji Liaudies rūmai 
paskelbė VDR Konstituciją. Šią Konstituciją pakeitė 1968 m. Konstitucija. 
SSRS Konstitucijos modeliu buvo grindžiama tuometinės Kinijos, Mon- 
golijos, Šiaurės Korėjos, Kubos, Pietų Jemeno, Šiaurės Vietnamo konsti- 
tucijos, taip pat vadinamosios socialistinės orientacijos šalių konstitucijos: 
Alžyro (1976), Benino (1977), Kongo (1979), Mozambiko (1975), Etiopijos 
(1987). Šių konstitucijų, kurios tikrąja šios sąvokos prasme ir nebuvo to- 

kios, esmė buvo: vienintelė vadovaujanti politinė struktūra - komunistų 
partija; visuomeninės nuosavybės primatas prieš privatinę; politinių ir pi- 
lietinių teisių ribojimas; vadinamasis demokratinio centralizmo principas 
politinėje sistemoje; etatizmas ir individo pajungimas valstybei. Šiuo metu 
šių konstitucijų kategorijai atitinkamu mastu priskiriamos tik Kinijos, 
Šiaurės Korėjos, Vietnamo ir Kubos konstitucijos. 

Lyginamojoje konstitucinėje teisėje pripažįstama, kad XX a. devinta- 
jame dešimtmetyje prasidėjo konstitucinės raidos ketvirtasis etapas, kurį 
apibūdina totalitarinių režimų žlugimas Vidurio ir Rytų Europoje. Kartu 
reikėtų pasakyti, kad politinį ir socialinį virsmą lėmė ne staigus, sponta- 
niškas šio Europos regiono tautų politinių siekių proveržis, bet ir prieš tai 
vykęs nuolatinis priešinimasis jėga primestai sistemai, SSRS politiniam 
administraciniam diktatui. 

Štai 1953 m. birželyje vyko plataus masto protesto akcijos Čekoslova- 
kijoje - Vakarų Bohemijos centre Pilzene. Dar aktyvesnis pasipriešinimas 
kilo Rytų Vokietijoje. Berlyne vykusios demonstracijos peraugo į sukilimą, 
kurį malšinant žuvo šimtai žmonių, tūkstančiai suimti, nuteisti kalėti. 

1956 m. birželyje Lenkijos armija slopino demonstracijas Poznanėje, 
o tai dar labiau didino po visą šalį išplitusį nepasitenkinimą. Jau tada buvo 
kilusi grėsmė, kad socialinius neramumus pasiruošusi malšinti Raudonoji 
armija. 1967 m. Varšuvos, Krokuvos, Lodzės universitetuose vėl kilo stu- 
dentų protestai, reikalauta žodžio laisvės. 1968 m. pradžioje studentų pro- 
testai peraugo į visuotinį pasipriešinimą politinei sistemai. 

1956 m. spalyje Vengrijos universitetuose kilo studentų judėjimas, ku- 
rio tikslas - demokratija ir politinės laisvės. Studentus parėmė kitų sociali- 
nių sluoksnių žmonės, kilo revoliucija tikrąja šio žodžio prasme. Lapkričio 
pradžioje sovietų karinės pajėgos užėmė Budapeštą. Susirėmimuose tūks- 
tančiai žmonių žuvo ar buvo sužeisti, o dešimtys tūkstančių - represuoti. 

1967 m. Čekoslovakijoje pradėjus įgyvendinti socialines ir ekonomi- 
nes reformas, stiprėjo slovakų siekiai atsiskirti nuo Čekijos. Inteligentija, 
studentų organizacijos rengė vis gausesnes demonstracijas. Reikalauta pa- 
naikinti cenzūrą, suteikti spaudos, žodžio laisvę. Pasklido šūkis „Daugiau 
šviesos“. Vis atviriau buvo reiškiama SSRS politikos kritika. 1968 m. rug- 
pjūčio 21 d. apie pusė milijono Varšuvos pakto karių iš Lenkijos, Vengrijos, 
Bulgarijos, VDR ir Sovietų Sąjungos įžygiavo į Čekoslovakiją. Prasidėjo 
plataus masto represijos. Taip buvo susidorota su kilusio demokratinio ju- 
dėjimo banga. 

Šie bei kiti nepaminėti Europos tautų laisvės siekių proveržiai XX a. de- 
vintajame dešimtmetyje su nauja galia pasireiškė SSRS satelitinėse Europos 
šalyse. Štai 1989 m. lapkrityje griuvo vadinamoji Berlyno siena, skirianti Va- 
karų ir Rytų Berlyną. Tai reiškė ne ką kita, o Vokietijos Demokratinės Res- 
publikos pabaigos pradžią. Stiprėjo Vokietijos suvienijimo idėjos. 1990 m. 
gegužės 18 d. abi Vokietijos pasirašė susitarimą dėl valiutos, ekonomikos ir 
socialinio suvienijimo. Rugpjūčio 23 d. pagal išankstinį susitarimą su Bona 
Volkskammer balsavo už prisijungimą prie Federacinės Respublikos, o dar 
po savaitės pasirašyta Susivienijimo sutartis. Nuo 1990 m. vasario iki rugsėjo 
vyko Sovietų Sąjungos, JAV, Britanijos, Prancūzijos ir abiejų Vokietijų atsto- 
vų derybos. Sutartis dėl Vokietijos klausimo galutinio sureguliavimo pasi- 
rašyta rugsėjo 12 d. Maskvoje. Visą šį procesą vainikavo VDR prijungimas 
prie VER ir jos egzistencijos pabaiga. Vokietijos Federacinės Respublikos 
1949 m. Pagrindinis Įstatymas pradėjo veikti ir buvusios VDR teritorijoje. 

Lenkijoje įsikūrus visuomeniniam politiniam judėjimui Solidarumas 
(Solidarnosc), oficialioji valdžia buvo priversta ieškoti politinių kompromi- 
sų, sudarytas Apskritasis stalas, surengti pirmalaikiai parlamento rinkimai. 
1989-1992 m. laikotarpiu buvusios Konstitucijos revizija iš esmės keitė 
konstitucinę sistemą ir klojo demokratinės sistemos pagrindus. 1992 m. pri- 
imta vadinamoji Mažoji Konstitucija, o 1952 m. Konstitucija neteko galios. 
1997 m. balandžio 2 d. Nacionalinis Susirinkimas priėmė Lenkijos Respub- 
likos Konstituciją, ji patvirtinta 1997 m. gegužės 25 d. tautos referendume. 

Čekoslovakijos 1989-1992 m. Aksominė revoliucija taip pat genera- 
vo ryžtingos konstitucinės reformos idėjas, kurios tapo būsimosios kons- 
titucijos pagrindu. Čia laipsniškai buvo atkuriama demokratinė politinė 
sistema, kurios versmė - judėjimo Chartijos 77 nuostatos dėl valstybės, vi- 
suomenės ir individo sąveikos. Aksominės revoliucijos varomoji jėga buvo 
įvairūs laisvi žmonių susivienijimai, tarp jų - Piliečių forumas, Visuomenė 
prieš smurtą. Kartu aiškėjo Čekijos ir Slovakijos savarankiškų valstybių 
sukūrimo prielaidos. Pirmas žingsnis žengtas 1990 m. pakeitus valstybės 
pavadinimą ir pabrėžus, kad tai yra Čekijos ir Slovakijos Federacinė Res- 
publika. Nuo 1992 m. gruodžio 31 d. šis politinis darinys nustojo egzis- 
tuoti, nes čekų ir slovakų tautos pasirinko nepriklausomų valstybių raidos 
kelią. Dar prieš tai, t. y. 1992 m. gruodžio 16 d., Čekijos Nacionalinis Su- 
sirinkimas priėmė Čekijos Respublikos Konstituciją. Slovakijos Nacionali- 
nė Taryba 1992 m. liepos 17 d. paskelbė Nepriklausomybės deklaraciją, o 
1992 m. rugsėjo 1 d. - Slovakijos Respublikos Konstituciją. 

Suirus Jugoslavijos Socialistinei Federacinei Respublikai susikūrė su- 
verenios valstybės: Bosnija ir Hercegovina, Kroatija, Makedonija, Serbija, 
Slovėnija. Visose priimtos naujos konstitucijos. Štai 1990 m. gruodžio 23 d. 
plebiscite Slovėnijos piliečiai nusprendė, kad Slovėnija turėtų būti nepri- 
klausoma valstybė ir atskirta nuo Jugoslavijos. 1991 m. birželio 25 d. pri- 
imta Slovėnijos Respublikos suvereniteto ir nepriklausomybės konstitucinė 
chartija, 0 1991 m. gruodžio 23 d. - Slovėnijos Respublikos Konstitucija. 

Šiek tiek kitokiu keliu ėjo Vengrija. XX a. devintajame dešimtmetyje 
vykstant demokratiniams pokyčiams ir stiprėjant siekiams išsivaduoti iš 
SSRS primesto totalitarinio režimo, pradėta diskutuoti dėl naujos konsti- 
tucijos. Tačiau politinėms jėgoms nesutariant dėl vieningos konstitucijos 
koncepcijos, pasirinkta galiojusios Konstitucijos permanentinės revizijos 
kryptis. Nacionalinė Asamblėja 1989 m. spalio 23 d. priėmė teisės aktą, ku- 
riuo iš esmės keitė 1949 m. Konstitucijos turinį. Vėliau atlikti kiti Konsti- 
tucijos pakeitimai. Tik 2011 m. buvo priimta nauja Vengrijos Konstitucija. 

1989 m. Rumunijoje įsikūrė Nacionalinis išlaisvinimo frontas, kurio pa- 
grindinis tikslas buvo nušalinti diktatorių Ceausescu. Gruodyje politinis re- 
žimas žlugo, o diktatorius buvo teisiamas, jam įvykdyta mirties bausmė. Na- 
cionalinis išlaisvinimo frontas pasiskelbė laikinąja valdžios taryba, pradėtos 
komunistinės sistemos reformos. 1990 m. Frontas triuškinamai laimėjo par- 
lamento rinkimus. 1991 m. lapkričio 21 d. Steigiamoji Asamblėja priėmė Ru- 
munijos Respublikos Konstituciją, o gruodžio 8 d. ją patvirtino referendumas. 

1989 m. Bulgarijoje platų mastą įgijo idėjos dėl būtiniausių politinės 
sistemos reformų. Reformų šalininkams laimėjus rinkimus į parlamentą 
1991 m. liepos 12 d. buvo paskelbta Bulgarijos Respublikos Konstitucija. 

1991 m. gruodyje nustojo egzistuoti sovietinė imperija - Sovietų So- 
cialistinių Respublikų Sąjunga kaip politinis valstybinis darinys Europos ir 
Azijos teritorijoje, o buvusi SSRS Konstitucija neteko galios. Šią griūtį lėmė 
tautų, jėga sujungtų į Sovietų Sąjungą, politinio savarankiškumo siekiai, 
kurie vis valingiau buvo reiškiami devintajame dešimtmetyje vadinamo- 
sios pertvarkos (perestroikos) metu. Baltijos kraštuose politinio savarankiš- 
kumo tikslai greitai peraugo į taikią, parlamentinę kovą dėl valstybingumo 
atkūrimo. 1990 m. kovo 11-ąją Lietuvos Respublikos Aukščiausioji Taryba 
paskelbė apie nepriklausomos valstybės atkūrimą. Latvija ir Estija priėmė 
dokumentus, kuriuose deklaravo apie vadinamąjį pereinamąjį laikotarpį, 
kuris turėjo baigtis nepriklausomybės atgavimu. Pagaliau 1992 m. spalio 
25 d. referendume buvo priimta Lietuvos Respublikos Konstitucija. Estijos 

Respublikos Konstitucija, kurią rengė Konstitucinė Asamblėja ir pritarė 
Aukščiausioji Taryba, buvo taip pat priimta referendume 1992 m. birželio 
28 d. Atkurtos nepriklausomos Latvijos Respublikos konstituciniai pagrin- 
dai grindžiami 1922 m. vasario 15 d. Latvijos Respublikos Konstitucija, 
kuri vėliau buvo pakeista, papildyta skirsniu apie žmonių teises ir laisves. 

Buvusios SSRS teritorijos kitoje dalyje taip pat vyko istoriniai pokyčiai. 
1990 m. birželio 12 d. Rusijoje priimta deklaracija dėl valstybinio suvereniteto, 
0 1993 m. gruodžio 12 d. įvykusiame referendume paskelbta Rusijos Federa- 
cijos Konstitucija. Panašūs procesai vyko ir kituose buvusios SSRS sąjunginėse 
respublikose. 1994 m. priimta Baltarusijos Respublikos Konstitucija. 1992 m. 
lapkričio 6 d. Gruzijoje priimtas konstitucinės reikšmės įstatymas „Apie vals- 
tybės valdžią“, o 1994 m. paskelbta naujos redakcijos 1921 m. Gruzijos Kons- 
titucija. 1993 m. sausio 28 d. priimta Kazachstano Respublikos Konstitucija, 
1993 m. gegužės 5 d. - Kirgizijos Respublikos Konstitucija, 1992 m. gegužės 
18 d. - Turkmėnijos Konstitucija, 1991 m. gruodžio 8 d. - Uzbekijos Respubli- 
kos Konstitucija. Konstitucijos buvo priimtos ir kitose buvusiose SSRS respub- 
likose - Armėnijoje, Azerbaidžane, Ukrainoje, Moldovoje, Tadžikijoje. 

Yra prielaidų daryti bendro pobūdžio išvadas apie ketvirtąjį konstitu- 
cinės raidos etapą. Visų pirma reikėtų akcentuoti, kad šį laikotarpį, kaip jau 
minėjome, charakterizuoja totalitarinių ir autoritarinių politinių režimų 
žlugimas Europoje ir kitur, vadinamųjų socialistinių konstitucijų sistemų 
egzistavimo pabaiga ne tik Europoje, bet ir kituose pasaulio kraštuose. 

Vykdant konstitucines reformas siekta vadovautis visuotinėmis kons- 
titucinėmis vertybėmis, kurios brendo ilgaamžėje tautų kovoje dėl demo- 
kratijos, laisvės, žmonių lūkesčiais dėl teisingesnio pasaulio ir savo šalių 
ateities. Visapusiškiau atskleistas valstybės, visuomenės ir individo sąvei- 
kos turinys. Naujos konstitucijos buvo grindžiamos demokratinio konsti- 
tucionalizmo raidos patirtimi, o tose valstybėse, kur jau buvo konstituci- 
nio reguliavimo tradicijos, - ir nacionaliniu teisiniu paveldu. 

Konstitucijų kūrėjai ir leidėjai, atsižvelgdami į dramatišką istorinę pa- 
tirtį, siekė sukurti tokią valstybės valdžios struktūrą, kuri užkirstų galimybes 
uzurpuoti valdžią ne tik autoritarams, bet ir politinėms jėgoms, kurių lozun- 
guose kviesta kurti nedemokratinę visuomenės būseną. Laikantis valdžių pa- 
dalijimo kertinio principo ieškota teisinių mechanizmų, kaip suderinti atsto- 
vaujamosios institucijos, t. y. parlamento, ir vykdomosios valdžios galias ir 
jų kompetencijų pusiausvyras. Beveik visur buvo steigiama prezidento insti- 
tucija, įtemptai polemizuota apie valstybės vadovo vaidmenį politinėje siste- 

moje. Visur vyko teisminės valdžios reforma, kuria siekta užtikrinti politines, 
teisines sąlygas veikti nepriklausomam teismui. Vidurio ir Rytų Europoje bei 
kitų žemynų šalyse sukurti konstituciniai teismai, kurių pagrindinė prieder- 
mė buvo pasiekti, kad konstitucinės normos būtų ne politinės abstrakcijos, 
bet realus veiksnys organizuojant valstybės ir visuomenės funkcionavimą. 
Šiuo atžvilgiu teisinės valstybės principui kaip demokratijos pradmeniui 
buvo suteikta ypatinga reikšmė, sukurtos atitinkamos teisinės priemonės. 

Reikia pabrėžti ir tai, kad daugumoje naujųjų konstitucijų išraiškingiau 
suformuluotos žmogaus asmeninės, politinės, ekonominės, socialinės, kul- 
tūrinės teisės ir laisvės. Šiuo atžvilgiu konstitucinių teisių koncepcija remiasi 
universaliomis teisių ir laisvių vertybėmis, kurios įtvirtintos pagrindiniuose 
tarptautinės teisės dokumentuose - Visuotinėje žmogaus teisių deklaraci- 
joje, Tarptautiniame pilietinių ir politinių teisių pakte, Tarptautinių ekono- 
minių, socialinių ir kultūrinių teisių pakte, Žmogaus teisių ir pagrindinių 
laisvių apsaugos konvencijoje, Europos socialinėje chartijoje bei kituose ak- 
tuose. Konstitucijose numatytos teisių ir laisvių garantijos, tarp jų - teisminė 
gynyba. Pastarojo laikmečio konstitucijose, perimant socialinės valstybės 
vakarietiškąją doktriną, plačiai atskleistos socialinės, ekonominės, kultūrinės 
teisės. Nors daugelis iš jų yra tartum deklaratyvios, tačiau jomis siekta apibū- 
dinti esmines socialines valstybės orientacijas. Ši tendencija atspindi prieš tai 
vykusio konstitucinio proceso orientyrus ir būdingiausius jo bruožus. Kitais 
žodžiais tariant, tęsėsi konstitucinės teisės socializacija. 

Leidinys „Pasaulio valstybių konstitucijos“ sudaro prielaidas visapu- 
siškiau suprasti pasaulinio konstitucinio proceso tendencijas ir šiuo metu 
egzistuojantį konstitucinį reguliavimą. Šis procesas neturi pabaigos ir nie- 
kada nesustos. Ir dabar, kai leidinys yra skaitytojo rankose, vyksta poky- 
čiai ne tik Europoje, bet ir kituose žemynuose - Pietų Amerikoje, Afrikoje, 
Azijoje. Ir toliau ieškoma teisinių ir politinių formų visapusiškiau išreikšti 
tautų teisingesnės visuomeninės tvarkos, individo ir valstybės santykio sie- 
kius. Kai kur tautos bando sukurti naujas nacionalines valstybes. Sociali- 
nio ir politinio nestabilumo protrūkiai Pietų Amerikoje, Afrikoje, Azijoje 
vėl kelia konstitucinio atsinaujinimo poreikius. Nors konstitucinio regu- 
liavimo vektoriumi visada išliks bendrieji demokratijos dėsniai, tačiau, ne- 
sant universalaus konstitucinio modelio, ir ateityje bus ieškoma būdų, kaip 
spręsti naujas demokratinio konstitucionalizmo raidos aktualijas. 


Prof. dr. Juozas Žilys 

Po didelių pastangų 1921 m. gruodžio 6 d. buvo pasirašyta Jungtinės 
Karalystės ir Airijos sutartis, kurią 1921 m. gruodžio 31 d. patvirtino Jung- 
tinės Karalystės Parlamentas. Pagal šią sutartį 26 grafystės, esančios Airijos 
saloje, paskelbtos savarankiška Airijos valstybe, o likusios 6 grafystės liko 
Jungtinės Karalystės sudėtyje. Minėta sutartimi Airijai buvo suteiktas do- 
minijos statusas!. 

Pirmasis sutarties straipsnis skelbė, jog Airijai suteikiamas toks pat 
statusas kaip ir Kanadai, Australijai, Naujajai Zelandijai, Pietų Afrikai. Tai 
reiškė, jog Airija buvo laikoma nepriklausoma valstybe, turinčia teisę sava- 
rankiškai leisti įstatymus, tačiau daugybe politinių saitų ji buvo susieta su 
Anglija. Sutartis gerokai ribojo Airijos suverenitetą, ypač dėmesingai (su- 
tarties 8 str.) reglamentavo Airijos ginkluotųjų pajėgų dydį. Tarsi sustip- 
rinant Jungtinės Karalystės ir Airijos sutarties galią Jungtinės Karalystės 
Parlamentas 1922 m. kovo 31 d. pateikė Airijos Laisvosios Valstybės akto 
projektą. 

1922 m. gruodžio 5 d. Vestminsterio parlamentas patvirtino Airijos 
Laisvosios Valstybės konstitucinį aktą, kuris buvo paskelbtas ir įsigaliojo 
1922 m. gruodžio 6 d.? Šį aktą sudarė sutartis tarp Jungtinės Karalystės ir 
Airijos ir trys nedidelės dalys. Priimtas aktas tarsi turėjo atlikti konstituci- 
jos misiją. Jis įtvirtino Airijos Karaliaus institutą, dvejų rūmų parlamentą, 
įstatymų leidybos procesą, bendriausia forma reglamentavo žmogaus tei- 
ses ir kt. Todėl literatūroje šis dokumentas dažnai vadinamas Airijos kons- 
titucija, tačiau taip nėra. Didžioji Britanija, kaip žinoma, neturi vientisos 
rašytinės konstitucijos, todėl kiekvienas kiek svarbesnis konstitucinis ak- 
tas dažnai vadinamas konstitucija. Šiuo atveju minėtas dokumentas negali 
būti laikomas Airijos konstitucija dar ir dėl to, kad jį priėmė ne Airijos, o 
Anglijos parlamentas. Minimas 1922 m. Konstitucinis aktas asocijuojasi 





! Garvey, J. H.; Aleinikoff, T. A.; Farber, D. A. Modern Constitutional Theory. 2004, 
p.4-18. 
2 Casey, J. Constitutional Law in Ireland. Dublin, 2000, p. 9. 

su kontroversiška Anglijos ir Airijos sutartimi ir šiame dokumente Airijai 
buvo primesti Anglijos teisės principai*. 

Tiktai 1937 m. priėmus Konstituciją Airija buvo pripažinta suvere- 
nia, nepriklausoma demokratine respublika. Konstitucijos projektas buvo 
pateiktas referendumui, kuris įvyko kartu su rinkimais 1937 m. liepos 1 d. 
Referendumas 56,52 procento balsų dauguma Konstituciją patvirtino“. 
1937 m. gruodžio 29 d. Airijos Konstitucija įsigaliojo. 

Ši Konstitucija su pataisomis ir papildymais galioja ir šiuo metu. 

Atsižvelgiant į tai, kad Airijos 1937 m. Konstitucija įtvirtino ką tik išsiva- 
davusios valstybės teisinę politinę sistemą, pataisų joje iki dabartinio laikotar- 
pio padaryta santykinai nedaug. Tai rodo Airijos konstitucinio reguliavimo 
stabilumą. Tačiau galutinai konstituciniai ir politiniai ryšiai tarp Airijos ir Di- 
džiosios Britanijos nutrūko tik 1948 m. priėmus įstatymą dėl Airijos Respub- 
likos. 1949 m. balandžio 18 d. Airija pasitraukė iš Britų Tautų Sąjungos. 

1955 m. Airija tapo Jungtinių Tautų nare, 1973 m. - Europos Sąjungos 
nare. 

Konstitucijos 5 straipsnis išreikšdamas tautos valią skelbia - Airija yra 
suvereni, nepriklausoma ir demokratinė valstybė. Todėl Konstitucijoje yra 
reguliuojami tie klausimai, kurie svarbūs Airijai kaip naujai nepriklauso- 
mai valstybei. Vienas iš tokių yra valstybinės kalbos klausimas. 

Konstitucijos 8 straipsnis skelbia, jog airių kalba yra pirmoji valstybi- 
nė kalba, o anglų kalba yra antroji kalba. Tai gana jautrus klausimas. Anglų 
kalba Airijoje plačiai paplitusi, todėl dėl jos svarbos neretai kyla įvairių in- 
terpretacijų ir diskusijų, o kartais net kreipiamasi į tarptautinius teismus“. 

Konstitucija įtvirtina ištikimybę bendražmogiškoms vertybėms. Kons- 
titucijos preambulėje sakoma, jog „mes, Eire (Airijos) tauta, įsipareigojame 
Dievui ir dėkojame jam už tėvų palaikymą šimtmečių išbandymuose ir ko- 
vojant už tautos nepriklausomybę“. Konstitucija prasideda skyriumi „Liau- 
dis“. Šio skyriaus pirmame straipsnyje pasakyta, jog Airijos liaudis turi suve- 
renią ir neatskiriamą teisę pasirinkti savo valdymo formą, įtvirtinti santykius 
su kitais kraštais ir vystyti politinį, ekonominį, kultūrinį gyvenimą įgyven- 
dinant savo siekius ir tradicijas. Apibrėžiant valstybės teisinę prigimtį antra- 
jame Konstitucijos skyriuje aiškiai išsakyta mintis, jog valstybė yra tautos 





3 <http://www.uce.ie/law/irishlaw/constitution>. 


* Constitution of Ireland [interaktyvus], [žiūrėta 2014-02-12]. Prieiga per internetą: 
<http//en.wikipedia.org/wiki/>. 
* Casey, J. Constitutional Law in Ireland. Dublin, 2000, p. 76-77. 

kūrinys. Apskritai, Konstitucijoje sąvokos „tauta“, „liaudis“, „Žmonės“, „vals- 
tybė“ dažnai vartojamos kaip sinonimai, o šių sąvokų prasmė išplaukia iš 
konteksto. Sąvoka „valstybė“ daugiau vartojama kaip geografinė dimensija. 
Atkreiptinas dėmesys į Konstitucijos 2 straipsnio formuluotę, nurodančią, 
jog Airijos liaudžiai priklauso visa Airijos salos teritorija, netoli esančios 
salos ir teritoriniai vandenys. Ši formuluotė susilaukia įvairių komentarų ir 
vertinimų, nes, kaip žinoma, Airijos valstybei priklauso tik dalis salos. 

Airijos Respublikos Konstitucija įtvirtindama tipiškus ir kitoms valsty- 
bėms būdingus institutus (Prezidento, Parlamento, Vyriausybės, Valstybės 
Tarybos, teismų teisinį statusą bei asmens teisinį statusą) kartu reglamentuo- 
ja tai, kas kitų valstybių konstitucinio reguliavimo praktikoje ne taip dažnai 
pasitaiko. Konstitucijoje atskirais skyriais reglamentuojami tokie nepaprastai 
visuomenei svarbūs klausimai kaip šeima, mokslinimas, religija, pagrindi- 
niai socialinės politikos principai, privati nuosavybė, referendumas. Dėme- 
singas šių klausimų reglamentavimas Airijos Konstituciją daro išskirtinę. 

Prie formalių požymių, kurie išskiria Airijos Respublikos Konstitu- 
ciją iš kitų, priskirtina tai, jog joje yra gana nedaug straipsnių — tik 50. 
Bet straipsniai gana imlūs. Kas kitų šalių konstitucijose reglamentuojama 
ištisais skyriais su daugybe straipsnių - šioje Konstitucijoje panašiems san- 
tykiams reglamentuoti skiriami vienas ar du, tačiau visa apimantys straips- 
niai. Pavyzdžiui, Prezidento teisinį statusą apibrėžia trys (12-14 str.), par- 
lamento - vienas (15) straipsnis. 

Konstitucijos, o kartu ir visuomenės stabilumą garantuoja tai, jog ji 
gali būti keičiama tik referendumu. Konstitucijos 46-47 straipsniais inicia- 
tyva dėl konstitucinių pataisų bei papildymų suteikta Atstovų Rūmams. 
Šių Rūmų pateiktą projektą svarsto abeji parlamento rūmai. Pritarus tei- 
kiama referendumui. Jeigu referendumo balsų dauguma pataisa ar papil- 
dymas patvirtinami, teikiama pasirašyti Prezidentui. Prezidento pasirašyta 
pataisa įsigalioja kaip konstitucinė. 

Konstitucijos 40-44 straipsniai įtvirtina fundamentalias asmens teises — 
t. y. klasikinis žmogaus teisių katalogas, būdingas liberaliai demokratinei 
visuomenei“: asmeninės teisės, šeimos, išsilavinimo, privačios nuosavybės, 
religijos teisės. Tačiau tai būtų lyg ir individo teisinio statuso bendroji da- 
lis. Atskiruose Konstitucijos straipsniuose apibrėžiant valdžios institucijų 
funkcijas formuluojamos ir jų pareigos ginti žmogaus teises. Konstitucijos 





* Casey, J. Constitutional Law in Ireland. Dublin, 2000, p. 386. 

16 straipsnyje aptariant parlamento vietą ir funkcijas nusakomi rinkimų tei- 
sės principai, Konstitucijos 38 straipsnio 1 dalis skelbia, jog asmuo negali 
būti nuteistas už nusikaltimą, jeigu tai neįrodyta įstatymo nustatyta tvarka. 

Suteikiant asmenines teises garantuojama visų lygybė prieš įstatymą. Įgy- 
vendinant šį konstitucinį principą garantuojamos būsto neliečiamybės, priva- 
tumo išsaugojimo, taikių sambūrių, laisvo nuomonės reiškimo ir kitos teisės. 

Daugelis pagrindinių žmogaus teisių visuomenėje, taip pat ir Airijo- 
je, yra tarsi savaime įgyvendinamos. Tam reikia tik palankaus valstybės 
požiūrio, netrukdymo. Tai pasakytina, pavyzdžiui, apie teisę į santuoką, 
išsilavinimą, judėjimo laisvę ir kt. Tačiau žmogaus teisių kataloge nuro- 
dytoms teisėms įgyvendinti būtinas abipusis - valstybės ir individo, įsipa- 
reigojimas. Airija yra tarp tų valstybių, kurios nubrėžia ryškesnę ribą tarp 
piliečių ir asmenų be pilietybės ar užsieniečių. 

Pagal Konstitucijos 40.2* straipsnį valstybė įsipareigoja ginti savo pi- 
liečius nuo neteisybės, kylant pavojui dėl jų gyvybės, saugant jų gerą vardą 
bei turtines teises. Konstitucijos 44.2.1* straipsnyje pasakyta, jog valstybė 
garantuoja piliečių sąžinės laisvės įgyvendinimą. 

Teisė į gyvybę, teisė į fizinį žmogaus saugumą, teisė į sąžinės laisvę 
įprastai priklauso visiems asmenims, gyvenantiems valstybės teritorijoje. 
Tuo tarpu Airijos Respublikos Konstitucija pabrėžtinai įsipareigoja ginti 
tik savų piliečių minėtas teises. 

Konstitucijos 9.1.1* straipsnyje piliečius atribojant nuo visų kitų as- 
menų teigiama, jog Airijos piliečiais laikomi visi asmenys, kurie buvo Airi- 
jos piliečiais Konstitucijos įsigaliojimo dieną. 

Asmens teisinis statusas reglamentuojamas paskutiniuose Konstituci- 
jos skyriuose. Tai lyg ir neįprasta, nes pastarojo meto valstybių konstituci- 
jose šie klausimai dažniausiai aptariami pirmuosiuose skyriuose. Tai rodo 
didesnį dėmesį asmens teisėms. Pagrindinis 1937 m. Airijos Konstitucijos 
tikslas buvo įtvirtinti šalies nepriklausomybę, savo valstybingumą. Todėl 
pirmieji Konstitucijos skyriai skiriami būtent šiems klausimams ir valsty- 
bės mechanizmui reglamentuoti. Kaip jau minėta, individo teisinio statuso 
klausimai įtvirtinami Konstitucijos pabaigoje, tačiau pagarba žmogaus tei- 
sėms parodoma pačiu konstitucinio reguliavimo turiniu. Ši reglamentacija 
papildoma konstituciniu socialinės politikos principų įtvirtinimu. Konsti- 
tucijos 45 straipsnyje teigiama, jog valstybė turi rūpintis visos tautos gero- 
ve, kad piliečiai galėtų gauti pajamų protingam savo poreikių tenkinimui. 
Visa tai sukuria tvarią, patikimą socialinę aplinką šalyje. 

Airijoje labai daug dėmesio skiriama šeimai. Konstitucijos 41 straips- 
nyje pasakyta, jog valstybė pripažįsta šeimą kaip visuomenės gerovės pir- 
minį šaltinį ir garantuoja šeimos kaip socialinės tvarkos pagrindo apsau- 
gą. Labai nuosekliai Konstitucijoje įtvirtinamas visuomenės narių lygybės 
principas, tačiau kalbant apie šeimą prioritetas suteikiamas moterims. 
Konstitucijos 45.2.1* straipsnis įtvirtina, jog moteris savo veikla šeimoje 
kuria valstybės gerovę bei jos (valstybės) palaikymą. To paties straipsnio 
2" dalyje valstybė įpareigojama dėti visas pastangas, kad motinos dėl eko- 
nominio būtinumo nebūtų priverstos mažinti savo įtaką šeimoje. Tai, gali- 
ma sakyti, beprecedentės formuluotės pasaulinėje konstitucinio reguliavi- 
mo praktikoje. Labai retas atvejis, kad valstybių konstitucijos bandytų kiek 
detaliau reglamentuoti santuoką. Tuo tarpu Konstitucijos 41.3.1* straipsnis 
skelbia, jog valstybė prisiima pareigą ypač saugoti santuokos institutą. Kaip 
žinoma, Airijoje ilgą laiką buvo draudžiama nutraukti santuoką. 1995 m. 
Konstitucijos 41 straipsnį papildžius 3.1* dalimi santuoką teismas gali nu- 
traukti tik esant svarbioms aplinkybėms. 

Taip pat Konstitucija skelbia, jog asmuo, kurio santuoką nutraukė ki- 
tos šalies teismas ir šiuo metu esantis Airijos jurisdikcijoje, negali sudaryti 
naujos santuokos, kol buvęs sutuoktinis yra gyvas. Kitų valstybių prakti- 
koje tokio pobūdžio klausimai reglamentuojami paprastaisiais įstatymais 
ar kitais norminiais aktais. Tuo tarpu Airijoje šeima ir santuoka priskiria- 
ma prie išskirtinai svarbių visuomenei klausimų ir reguliuojami Konsti- 
tucijos. Valstybė rūpinas privačios nuosavybės įtvirtinimu. Konstitucijos 
43 straipsnyje sakoma, jog valstybė pripažįsta žmogaus kaip protingos bū- 
tybės prigimtinę teisę į privačią nuosavybę. Valstybė įsipareigoja nepriimti 
įstatymų, žlugdančių teisę į privačią nuosavybę. Nuosavybės klausimai vi- 
suomenėje turėtų būti sprendžiami laikantis socialinio teisingumo princi- 
pų. Kartu Konstitucijoje nurodoma, jog gali būti ribojama teisė į privačią 
nuosavybę tik siekiant visuotinės gerovės. 

Pagal 1937 m. Konstituciją Airija yra parlamentinė respublika. Aukš- 
čiausia valdžia priklauso parlamentui (air. Oireachtas), kuris susideda iš dve- 
jų rūmų - Atstovų Rūmų (Dail Eireann) ir Senato (Seanad Eireann). Pagal 
Konstitucijos 15 straipsnio 29 dalį į parlamento sudėtį įeina ir Prezidentas. 

Rinkimuose į parlamentą, taip pat į įvairias rūmų atstovaujamas ins- 
titucijas dalyvauja asmenys, sulaukę 18 metų. Balsuojama slaptai. Paštu 
balsuojama tik išskirtiniais atvejais - kai valstybės tarnautojai (tarp jų ir 
kariškiai) balsavimo dieną yra užsienyje. Pagal Konstitucijos 16.1.1* ir 

16.1.2“ straipsnius į Atstovų Rūmus gali būti išrinkti veiksnūs piliečiai, su- 
laukę 21 m. amžiaus. Rinkimai vyksta pagal proporcinę rinkimų sistemą 
rinkimų apygardose. Priklausomai nuo gyventojų skaičiaus valstybėje pa- 
gal Konstitucijos 16.2.2* straipsnį Atstovų Rūmų narių skaičių periodiškai 
nustato įstatymas, tačiau reikalaujama, kad vienas narys būtų renkamas 
nuo ne daugiau kaip 30 000 gyventojų ir ne mažiau kaip nuo 20 000 gy- 
ventojų. 

Senatas susideda iš 60 narių. 11 narių skiria ministras pirmininkas, 
43 - renkami rinkėjų. Rinkėjai renkami iš kandidatų sąrašų, kurie suda- 
romi penkiose didžiausią įtaką visuomenėje turinčiose gyvenimo srityse. 

Prie rinkėjų taip pat priklauso išrinktų naujų Atstovų Rūmų nariai, 
prieš tai buvusio Senato nariai, taip pat visų grafysčių tarybų nariai. Iš viso 
susidaro 1 100 rinkėjų ir jie, kaip minėta, renka 43 Senato narius. 

Pagal Konstitucijos 18 straipsnio 4.17 dalį po tris Senato narius ren- 
ka Airijos valstybinis universitetas ir Dublino universitetas. Senato narius 
nuo universitetų renka visi asmenys, baigę šiuos universitetus. Jeigu asmuo 
baigęs abu universitetus, tai jis turi du balsus. 

Kaip matome, Airijos parlamentas (tiek Atstovų Rūmai, tiek Senatas) 
formuojamas gana netradiciniu būdu. Ieškoma, kaip išnaudojant demo- 
kratines galimybes suformuoti darbingą ir kompetentingą parlamentą. 

Rinkimų kampanijoje labai svarbų vaidmenį vaidina politinės parti- 
jos. Daugelio šalių konstitucijos (Vokietijos, Prancūzijos, Graikijos, Por- 
tugalijos, Ispanijos ir kt.) labai dėmesingai reglamentuoja šių institucijų 
vietą rinkimų metu. Tuo tarpu aptariamoje Konstitucijoje apie tai visai ne- 
kalbama, gali net susidaryti įspūdis, jog šiek tiek ignoruojamas pats poli- 
tinių partijų egzistavimas. Partijų klausimu gana epizodiškai užsimenama 
tik 1992 m. rinkimų įstatyme. Politinių partijų veikla, partijų kandidatų 
atranka bei iškėlimas ir kt. nėra teisiškai reglamentuojama. 1997 m. rinki- 
mų įstatymo pataisose gana trumpai nusakoma partijų finansavimo tvar- 
ka. Nustatyta, jog visas rinkimų organizavimo išlaidas prisiima mokesčių 
mokėtojai, todėl politinės partijos šiuo atveju nuo papildomų finansinių 
rūpesčių atleidžiamos. Politinės partijos gali gauti dotacijas tik partijos 
administravimui bei partijos narių lavinimui. Kiekvienais metais ne vėliau 
kaip iki kovo 31 dienos politinės partijos turi pateikti detalią pajamų ir 
išlaidų deklaraciją. 

Kiekvieni parlamento rūmai veikia atskirai, turi savo vidinę struktūrą. 
Kaip reikalauja Konstitucijos 9.1* straipsnis, kiekvieni rūmai turi išsirinkti 

pirmininką bei pavaduotoją ir patvirtinti jų funkcijas. Pirmininkas ir pava- 
duotojas balsavime nedalyvauja, tačiau jeigu balsai pasiskirsto po lygiai - 
jų balsas lemiamas. 

Airijos parlamente prioritetas priklauso Atstovų Rūmams. Šių rūmų 
vaidmuo neabejotinai svaresnis priimant įstatymus, ypač finansų klausimais, 
šiems rūmams faktiškai atskaitinga Vyriausybė. Senato vaidmuo politiniame 
gyvenime gerokai menkesnis, tarsi papildantis Atstovų Rūmų veiklą. 

Airija, kaip minėta, parlamentinė respublika, kur parlamentas yra 
valstybinio suvereniteto reiškėjas. Visus svarbiausius valstybės klausimus 
sprendžia parlamentas. 

Konstitucijos 15.6.1 straipsnyje numatyta, jog kurti ir išlaikyti karines 
arba ginkluotąsias pajėgas yra išimtinė parlamento teisė. Šia teise negali 
naudotis jokia kita institucija. 

Įstatymų leidybai Konstitucijoje skiriami ištisi septyni straipsniai (20- 
27 str.). Turint omeny, jog šios Konstitucijos atskiri straipsniai yra gana 
imlūs, susidedantys iš daugybės dalių, akivaizdu, jog įstatymų leidybai ski- 
riama daug dėmesio. 

Įstatymų projektus dažniausiai rengia Vyriausybė". 

Įstatymo projektą priėmus vienuose rūmuose ir jam pritarus kituose 
rūmuose jis tampa priimtu abejuose rūmuose, t. y. parlamente. Kai tik par- 
lamentas priima įstatymą, ministras pirmininkas privalo jį pateikti Prezi- 
dentui pasirašyti ir paskelbti. 

Pagal Konstitucijos 25.2.1 straipsnį Prezidentas privalo pasirašyti įsta- 
tymą ne anksčiau kaip po penkių ir ne vėliau kaip po septynių dienų nuo 
pateikimo. 

Dėl susiklosčiusių aplinkybių Vyriausybės reikalavimu ir prieš tai Se- 
nato pritarimu Prezidentas gali pasirašyti įstatymų projektą ir nelaukdamas 
penkių dienų. Įstatymų projektas, pasirašytas Prezidento, tampa įstatymu ir 
tą pačią dieną įsigalioja, jeigu kitaip nenustatyta pačiame įstatyme (Kons- 
titucijos 25.2.29, 25.4.1*str., Konstitucija Prezidento veto teisės nenumato). 

Pasirašytas įstatymas skelbiamas oficialiame leidinyje „Iris Oifigiuil“ 
(Konstitucijos 25.4.2 str.). 

Jeigu manoma, jog įstatymo projektas yra labai svarbus ir būtų tikslin- 
ga, kad dėl jo pasisakytų šalies gyventojai, pagal Konstitucijos 25.1 straips- 
nį dauguma Senato narių ir ne mažiau kaip du trečdaliai Atstovų Rūmų 
narių bendra peticija gali kreiptis į Prezidentą su prašymu nepasirašyti 





7 Chubb, B. Cabinet Government in Ireland. Dublin, 1974, p. 65. 

įstatymo projekto. Tokia peticija gali būti įteikta ne vėliau kaip per keturias 
dienas nuo įstatymo projekto priėmimo parlamente. 

Jei Prezidentas mano, jog įstatymo projektą tikslinga būtų pateikti 
referendumui, jis apie tai informuoja ministrą pirmininką ir rūmų pirmi- 
ninkus. Referendumas turi įvykti per aštuoniolika mėnesių nuo Prezidento 
apsisprendimo. 

Konstitucijos 12.1 straipsnyje nurodoma, jog Airijos Respublikos Pre- 
zidentui suteikiama pirmenybė valstybėje visų kitų asmenų atžvilgiu. Kaip 
matome, gana diplomatiškai pasakyta, jog Prezidentas yra gana svarbus 
valstybėje, tačiau vengiama formuluoti, jog jis valstybės galva arba vado- 
vas. Tai pasireiškia ir apibrėžiant jo kompetenciją. 

Airija laikoma parlamentine respublika. Tradicinėse parlamentinėse 
valstybėse (Vokietija, Italija ir kt.) prezidentai renkami parlamentų, tačiau 
Airijos Prezidentas renkamas rinkėjų tiesiogiai. Tai lyg ir būtų užuomina 
apie mišrią valdymo formą šalyje, tačiau Prezidento statusas, jo kompeten- 
cija tai paneigia. 

Pagal Konstituciją (12.2.19 str.) Prezidentą renka visi tie asmenys, kurie 
gali rinkti Atstovų Rūmus. Kandidatu į Prezidentus gali būti bet kuris Airijos 
pilietis, sulaukęs 35 metų amžiaus. Kaip matome, jokie kitokie cenzai (sėslumo, 
gimimo vietos ir kt.) renkamam Prezidentui netaikomi. Tai vienas iš retesnių 
atvejų, nes paprastai pretendentams į prezidentus taikoma ribojimų sistema. 

Airijos Respublikos Prezidentas renkamas septyneriems metams ir 
gali būti perrenkamas. 

Prezidentas savo funkcijas įgyvendina Vyriausybės patarimu (Kons- 
titucijos 13.9 str.). Tai pasakyta labai mandagiai, nes iš tikrųjų klausimus 
sprendžia Vyriausybė. Tiesioginė Vyriausybės įtaka Prezidentui numatyta 
Konstitucijos 12.9 straipsnyje. Prezidentas vykdydamas savo pareigas ne- 
gali išvykti iš valstybės, išskyrus tuos atvejus, kai Vyriausybė sutinka. 

Pagal Konstitucijos 13.4 straipsnį teisė vadovauti gynybos pajėgoms 
suteikiama Prezidentui. 

Prezidentas naudojasi ir kai kuriomis diskrecinėmis teisėmis, t. y. to- 
mis teisėmis, kurias įgyvendina savo nuožiūra. 

Pagal Konstitucijos 31 straipsnį turi būti įkuriama Valstybės Tary- 
ba. Tai Prezidento patariamoji institucija. Visais atvejais Prezidentas gali 
konsultuotis, bet Konstitucija numato atvejus, kada spręsdamas klausimus 
Prezidentas privalo konsultuotis su Valstybės Taryba. Prezidentas tik pa- 
sikonsultavęs su Valstybės Taryba gali pateikti klausimus referendumui, 

kreiptis į tautą su pareiškimu (Konstitucijos 13.7.1*, 13.7.2" str.) arba Aukš- 
čiausiajam Teismui perduoti įstatymų projektą (Konstitucijos 26.1.1* str.). 

Į Valstybės Tarybą įeina ministras pirmininkas, ministro pirmininko 
pavaduotojas, Aukščiausiojo Teismo pirmininkas, Atstovų Rūmų pirmi- 
ninkas, Senato pirmininkas, generalinis atornėjus. Taip pat Valstybės Tary- 
bos nariais gal būti buvę prezidentai, ministrai pirmininkai, Aukščiausiojo 
Teismo pirmininkai, jeigu jie to pageidauja. 

Valstybės Tarybos narius skiria ir atleidžia Prezidentas. 

Pagal Konstitucijos 10 straipsnį Prezidentui už teisės pažeidimus gali 
būtų pareikšta apkalta. 

Apkalta gali būti pradėta, jeigu raštu kreipsis ne mažiau kaip 30 kurių 
nors rūmų narių. Apkalta prasideda, jeigu tokiam kreipimuisi pritaria du 
trečdaliai kiekvienų rūmų narių. 

Pagal Konstituciją jeigu apkaltą pareiškia vieni parlamento rūmai, tai 
tyrimą atlieka kiti rūmai. Tyrimo metu turi teisę dalyvauti ir Prezidentas. 

Pagal Konstitucijos 14.1 straipsnį, jeigu Prezidentas yra išvykęs ar dėl 
kokių nors priežasčių negali vykdyti savo pareigų arba jis miršta, nušalina- 
mas nuo pareigų, atsistatydina ar dėl kitų priežasčių Prezidento pareigybė 
tampa laisva, jo funkcijas vykdo komisija. Komisija susideda iš Aukščiau- 
siojo Teismo pirmininko, Atstovų Rūmų pirmininko ir Senato pirmininko. 

Konstitucijos 28.2 straipsnis skelbia, jog vykdomąją valdžią valstybėje 
laikydamasi Konstitucijos įgyvendina Vyriausybė arba jos įgaliotos insti- 
tucijos. 

Konstitucijos 28.1 straipsnis leidžia sudaryti Vyriausybę iš ne ma- 
žiau kaip septynių ir ne daugiau kaip penkiolikos ministrų. Tačiau Airi- 
jos istorijoje tik du kartus buvo mažiau negu penkiolika ministrų: 1944- 
1948 m. vienuolika, 1951-1954 m. dvylika“. Pastaruoju metu nuolat siū- 
loma plėsti Vyriausybės sudėtį motyvuojant tuo, jog plečiasi valstybės 
valdymo sfera. 

Vadovaujantis Konstitucijos 13 straipsniu ministrą pirmininką Atstovų 
Rūmų teikimu skiria Prezidentas. Ministro pirmininko teikimu ir Atstovų 
Rūmų pritarimu Prezidentas skiria visus ministrus. Reikalaujama, kad visi 
ministrai būtų iš parlamento narių, tačiau iš Senato gali būti ne daugiau kaip 
du ministrai (Konstitucijos 28.7.2? str.). Ministras pirmininkas savo nuožiū- 
ra skiria savo pavaduotoją, kuriam priskiriama įtakos sfera ir kuris pavaduo- 
ja ministrą pirmininką jo nesant ar negalint vykdyti savo pareigų. 





Šš Casey, J. Constitutional Law in Ireland. Dublin, 2000, p. 153. 

Pagal Konstitucijos 28.10 straipsnį ministras pirmininkas turi atsi- 
statydinti, kai tik praranda Atstovų Rūmų palaikymą. Jam atsistatydinus, 
atsistatydina visa Vyriausybė. 

Konstitucija mini generalinį atornėjų. 

Generalinis atornėjus ministro pirmininko teikimu skiriamas ir atlei- 
džiamas Prezidento (Konstitucijos 30.2, 30.4.3“ str.). 

Generalinio atornėjaus įgaliojimus riboja ministro pirmininko kaden- 
cijos trukmė. Atsistatydinus ministrui pirmininkui, atsistatydina ir genera- 
linis atornėjus (Konstitucijos 30.4.47 str.). Jis nėra Vyriausybės narys, tačiau 
dalyvauja jos pasėdžiuose ir konsultuoja Vyriausybę teisės klausimais. 

Konstitucija gana lakoniškai reglamentuoja Vyriausybės kompetenci- 
jos klausimus. Pabrėžiama, jog tai bendrosios kompetencijos, kolektyvinės 
atsakomybės valdymo organas (Konstitucijos 28.49 str.), atskaitingas At- 
stovų Rūmams. Tačiau faktiškai tai gana įtakinga institucija, kurios ranko- 
se sutelkta didžiulė valdžia. 

Konstitucija detaliau nereglamentuoja Vyriausybės ir Prezidento san- 
tykių, o tiktai užsimena, kad ministras pirmininkas turi informuoti Prezi- 
dentą apie svarbiausius vidaus ir užsienio politikos klausimus. 

Teisingumo vykdymą Airijoje reglamentuoja Konstitucijos 34-36, 
38 straipsniai. Teisingumą vykdo tik teismai, ir ypač akcentuojamas viešu- 
mas, jeigu tuo metu nėra įstatymu nustatyta kitaip. 

Pagal Konstituciją teismai gali būti dviejų kategorijų - pirmosios ins- 
tancijos ir galutinės apeliacijos. 

Konstitucija įtvirtina, jog pirmosios instancijos teismai yra dviejų ka- 
tegorijų: 

a) Teismai, turintys teisę nagrinėti baudžiamąsias ir civilines bylas ir 
spręsti kitus jų kompetencijai priskirtus klausimus (Konstitucijos 34.3.1* str.). 
Šiuo metu šalyje yra dvidešimt trys tokie teismai, kurių kiekviename yra 
po 46 teisėjus". Tai teismai, nagrinėjantys ne itin svarbias baudžiamąsias, 
smulkias civilines bei administracines bylas. Visas bylas teisėjas nagrinė- 
ja vienasmeniškai; b) vietiniai, ribotos jurisdikcijos teismai (Konstitucijos 
3.4.3.4“ str.). Tokių teismų šalyje yra aštuoni, kiekviename po aštuoniolika 
teisėjų. Šie teismai nagrinėja beveik visas baudžiamąsias (išskyrus nužudy- 
mo, valstybės išdavimo, piratavimo bylas) ir civilines bylas. Baudžiamąsias 
bylas šis teismas nagrinėja dalyvaujant žiuri iš dvylikos asmenų. Visas kitas 
bylas teisėjas nagrinėja vienasmeniškai. 





9 


Krilov, B. S. Konstitucii gosudarstv Evropejskovo Sojuza. Moskva, 1997, p. 323. 


40 


PRATARMĖ 


Aukščiausia apeliacinė instancija visų teismų atžvilgiu yra Aukščiau- 
siasis Teismas. Šio teismo sprendimas yra galutinis. Aukščiausiojo Teismo 
pirmininkas laikomas vyriausiuoju (pagrindiniu) teisėju. 

Visų grandžių teisėjai turi būti nepriklausomi ir paklusti tik Konsti- 
tucijai ir įstatymui. 

Konstitucijos 35 straipsnis įtvirtinta, jog visų grandžių teisėjus skiria 
Prezidentas. Tai bendra formuluotė. 1995 m. priimtas teismų ir teismų tar- 
nautojų įstatymas, kuris detaliai reglamentuoja šią procedūrą". 

Airijos valstybėje ir jos teisinėje sistemoje daugelis klausimų spren- 
džiama labai originaliai ir dažniausiai sėkmingai. Nemaža dalimi tai leidžia 
daryti bendroji teisės tradicija, bet labai daug lemia siekis sukurti optima- 
lią valstybės valdymo sistemą, paremtą teisėtumo principais. 

Tai pasakytina ir apie Airijos konstitucinės kontrolės sistemą. Beveik 
visose Europos Sąjungos valstybėse (išskyrus Švediją ir šiuo atveju Airiją) 
konstitucinę kontrolę vykdo konstituciniai teismai, aukščiausieji teismai 
arba kitos specialiosios institucijos (Prancūzija). 

Pagaliau svarbiausia ne tai, kas vykdo konstitucinę kontrolę, svarbu 
tai, kad konstitucinė kontrolė yra paskesnė, t. y. vykdoma jau parlamen- 
to priimtų teisės aktų kontrolė. Kaip žinoma, parlamentas yra valstybinio 
suvereniteto reiškėjas, kadangi jis atstovauja didžiajai gyventojų daliai. 
Paskesnė konstitucinė kontrolė iš esmės yra valstybinio suvereniteto įgy- 
vendinimo ribojimas. Airijos valstybėje to išvengta. Airijoje konstitucinė 
kontrolė suprantama kaip viena iš įstatymų leidybos proceso stadijų. 

Pagal Konstituciją, kai įstatymų projektą priima parlamentas, prasi- 
deda nauja įstatymų leidybos stadija - pasirašymas ir paskelbimas. Šioje 
stadijoje projektas perduodamas Prezidentui, kuris ir turi pasirašyti bei 
paskelbti. Būtent šioje stadijoje ir atliekama konstitucinė kontrolė, t. y. 
Prezidentas ir sutikslina, ar įstatymų projektas atitinka Konstituciją. Jis 
konsultuojasi su Valstybės Taryba ir, jeigu kyla nors mažiausia abejonė dėl 
įstatymo projekto konstitucingumo, jį perduoda Aukščiausiajam Teismui. 

Aukščiausiasis Teismas ne mažiau kaip penkių teisėjų sudėties privalo 
išnagrinėti visus Prezidento keliamus klausimus. 

Teismas, išklausęs generalinio atornėjaus argumentus bei teismo pa- 
skirto patarėjo nuomonę, viešame posėdyje ne vėliau kaip per 60 dienų 
priima sprendimą. 





“ Casey, J. Constitutional Law in Ireland. Dublin, 2000, p. 302. 

Jeigu Aukščiausiasis Teismas priima sprendimą, jog įstatymo projek- 
tas neprieštarauja Konstitucijai, Prezidentas įstatymą pasirašo ir paskelbia, 
jeigu teismas nusprendžia, kad jis prieštarauja Konstitucijai, Prezidentas 
įstatymo projektą grąžina parlamentui. 

Kaip jau minėta, Airijoje yra labai aukšta įstatymų leidybos kultūra, 
įstatymų projektai rengiami ir svarstomi labai atsakingai. 

Per visą Airijos valstybės egzistavimo laikotarpį prezidentai tik 12 kar- 
tų kreipėsi į Aukščiausiąjį Teismą dėl įstatymų projektų konstitucingumo. 
Šešis kartus Teismas pripažino, jog įstatymo projektas prieštarauja Konsti- 
tucijai ir šešis - neprieštarauja!!. 

Airija turi turtingą ir savitą gyvavimo istoriją. Ilgus dešimtmečius 
siekusi nepriklausomybės nuo Anglijos, įtvirtino ją gana originaliu būdu. 
1937 m. buvo priimta gana tobula Airijos Konstitucija. Kaip žinoma, vie- 
nas iš anglosaksų teisės požymių yra egzistuojanti nerašytinė konstitucija. 
Konstitucijos priėmimas buvo nauja ne tik Airijos valstybei, bet ir visai 
bendrajai teisės tradicijai. 

Konstitucija gana pažangiai sureguliavo valstybės siekį, valstybės me- 
chanizmo funkcionavimą, asmenybės teisinį statusą, teisingumo vykdymą 
ir kt. 

Pagal Konstituciją valstybė gana santūriai kišasi į visuomenės gyve- 
nimą, o daugiau skatina viešąją iniciatyvą. Tuo tikslu labai daug dėmesio 
skiriama šeimai, visuomenės mokslinimui, visuomenės narių dalyvavimui 
valdyme ir kt. 

Tinkamas Konstitucinis reguliavimas kreipė visuomenės narių inicia- 
tyvą pažangos linkme, todėl Airija dabartiniu metu yra viena iš tvariausių 
ir pažangiausių išsivysčiusių Europos valstybių. Net 42 procentai visų gy- 
ventojų turi universitetinį išsilavinimą, tuo tarpu Europos Sąjungoje - tik 
apie 26 procentai. Tautos išsilavinimo lygis dažnai būna lemiamas veiksnys 
sprendžiant daugelį valstybės ir visuomenės raidos klausimų. 





Uu Casey, J. Constitutional Law in Ireland. Dublin, 2000, p. 332—333. 

KONSOLIDUOTAS TEKSTAS* 


(Konstitucija, priimta Tautos 1937 m. liepos 1 d., 
įsigaliojo 1937 m. gruodžio 29 d.) 


Konstitucija įsigaliojo po to, kai ji pateikta svarstyti Tautai plebiscite, 
kuriame jai buvo pritarta. Tai antroji nepriklausomos Airijos Konstitucija, 
paskutinį kartą keista 2012 m. lapkričio mėn. (į šią Konstitucijos redakciją 
taip pat įtraukta paskutinė - 31 - Konstitucijos pataisa). 


PREAMBULĖ 
Galiojanti nuo 1937 m. gruodžio 29 d. 


Šventosios Trejybės vardu, iš kurios kyla visa valdžia ir kuriai visų 
mūsų veiksmai yra patikėti, 

Mes, Airijos žmonės, nuolankiai pripažįstame savo įsipareigojimus 
Švenčiausiajai Mergelei Marijai, Jėzui Kristui, kurie palaikė mūsų tėvus 
per amžių išbandymus, su dėkingumu prisimindami jų herojiškas kovas 
siekiant atgauti teisėtą savo tautos nepriklausomybę ir siekdami prisidėti 
prie bendrojo gėrio, laikydamiesi protingumo, teisingumo ir dosnumo 
principų tam, kad asmens orumas ir laisvė būtų užtikrinti, tikroji so- 
cialinė tvarka pasiekta, mūsų šalies vientisumas atkurtas, o santarvė su 
mūsų tautomis nusistovėtų, priimame, paskelbiame ir sau patikime šią 
Konstituciją. 





P Airijos Respublikos Konstitucija, paskelbta Airijos Ministro Pirmininko interneto pus- 
lapyje http://www.taoiseach.gov.ie/eng/Historical Information/The Constitution/, iš- 
versta iš anglų kalbos. 


43 


PASAULIO VALSTYBIŲ KONSTITUCIJOS | Airijos Respublika 


TAUTA 


1 straipsnis 

Tauta patvirtina savo neatimamą, nepažeidžiamą ir suverenią teisę 
pasirinkti valdymo formą, apibrėžti savo santykius su kitomis tautomis, 
vystyti savo politinį, ekonominą ir kultūrinį gyvenimą atsižvelgiant į savo 
gabumus ir tradicijas. 


2straipsnis 

1. Tauta siekia harmoningai ir draugiškai suvienyti visus Žmones, gy- 
venančius Airijos saloje, neatsižvelgiant į jų tapatumą ir tradicijas, pripa- 
žįstant, kad vieninga Airijos Valstybė galės funkcionuoti tik taikiais būdais 
turint žmonių daugumos sutikimą, išreikštą demokratiškai, įgyvendinant 
kiekvieną Airijos saloje galiojančią teisės sistemą. Iki to laiko Parlamento, 
įsteigto šia Konstitucija, priimti įstatymai bus taikomi tai pačiai teritorijai 
tokia apimtimi, kokia jie buvo anksčiau taikomi iki šios Konstitucijos pri- 
ėmimo ir įsigaliojimo. 

2. Vykdomosios valdžios institucijos, bendros visoms šioms teisės sis- 
temoms, gali būti steigiamos tam tikrų kompetentingų institucijų apibrėž- 
tiems tikslams įgyvendinti ir galės vykdyti savo funkcijas ir įgaliojimus tiek 
visai salai, tiek kuriai nors jos daliai. 


3 straipsnis 

Kiekvienas Airijos saloje (ir užjūryje) gimęs asmuo tampa Airijos pi- 
liečiu. Teisę tapti Airijos piliečiais taip pat turi ir kiti asmenys, įvykdę įsta- 
tymų reikalavimus. Tauta puoselėja ypatingą artumą ir dalijasi savo kultū- 
riniu identitetu bei palikimu su savo tėvynainiais, gyvenančiais užsienyje. 


VALSTYBĖ 


4 straipsnis 
Valstybės pavadinimas yra Ėire, arba, anglų kalba, Airija. 


5 straipsnis 
Airija yra suvereni, nepriklausoma, demokratinė valstybė. 


6 straipsnis 


1. Visos įstatymų vykdomosios, leidžiamosios ir teisminės valdžios 
galios kyla, vadovaujantis Dievo valia, iš Tautos, kuri turi teisę paskirti 

Valstybės vadovus bei spręsti visus nacionalinės politikos klausimus, atsi- 
žvelgdama į bendros gerovės reikalavimus. 

2. Šie įgaliojimai vykdomi tik valdžios institucijų, įsteigtų pagal šią 
Konstituciją. 


7 straipsnis 
Nacionalinė vėliava yra trispalvė, sudaryta iš žalios, baltos ir oranži- 
nių spalvų. 


8 straipsnis 

1. Airių kalba yra nacionalinė kalba ir kartu pirmoji oficialioji kalba. 

2. Anglų kalba pripažįstama antrąja oficialiąja kalba. 

3. Įstatymais siekiant oficialaus apibrėžto tikslo Airijos Valstybėje 
arba jos dalyje gali būti vartojama išimtinai kuri nors viena iš paminėtų 
kalbų. 


9 straipsnis 

1.1. Įsigaliojus Konstitucijai kiekvienas asmuo, kuris buvo Airijos 
Laisvosios Valstybės (Saorstdt Eireann) pilietis, iš karto tampa Airijos pi- 
liečiu pagal šią Konstituciją. 

1.2. Bet koks Airijos pilietybės įgyjimas ir praradimas apibrėžiamas 
įstatymais. 

1.3. Nė vienam asmeniui negali būti atimta Airijos pilietybė dėl jo ly- 
ties. 

2.1. Neatsižvelgiant į bet kurią kitą Konstitucijos nuostatą, asmuo, gi- 
męs Airijos saloje, taip pat Airijai priklausančiose salose ir užjūrio terito- 
rijose, kurio bent vienas iš tėvų nėra Airijos pilietis arba kuris neturi teisės 
juo tapti, neįgyja Airijos pilietybės, nebent kitaip nustato įstatymai. 

2.2. Šis Konstitucijos skyrius nėra taikomas asmenims, gimusiems 
prieš šio skyriaus nuostatų priėmimą. 

3. Ištikimybė Tautai ir lojalumas Valstybei laikomi pagrindinėmis pi- 
liečių politinėmis pareigomis. 

10 straipsnis 

1. Gamtos ištekliai, įskaitant orą ir visas galimas energijos rūšis, esan- 
tys Konstitucijos nustatytoje Parlamento ir Vyriausybės jurisdikcijoje, 
priklauso Valstybei, atsižvelgiant į teisėtus interesus turėti šiuos išteklius 
įstatymų nustatyta tvarka. 


45 


PASAULIO VALSTYBIŲ KONSTITUCIJOS | Airijos Respublika 


2. Žemės, kasyklos, mineralai ir vanduo, kurie priklausė Airijos Lais- 
vajai Valstybei, įsigaliojus šiai Konstitucijai tampa Valstybės nuosavybe to- 
kia apimtimi, kokia jie anksčiau priklausė Airijos Laisvajai Valstybei. 

3. Įstatymuose gali būti apibrėžtas Valstybės žemės valdymo ir perlei- 
dimo - tiek laikino, tiek nuolatinio - kontrolės režimas. 

4. Įstatymuose taip pat gali būti apibrėžtas žemės, kasyklų, mineralų ir 
vandens, įgytų Valstybės įsigaliojus šiai Konstitucijai, valdymo ir perleidi- 
mo - tiek laikino, tiek nuolatinio - kontrolės režimas. 


11 straipsnis 

Visos Valstybės pajamos, nepriklausomai nuo to, kokiu būdu gautos, 
vadovaujantis įstatymuose nustatytais reikalavimais, sudaro vieną bendrą 
fondą (lėšas) ir yra paskirtos įstatymų apibrėžtam tikslui atsižvelgiant į vi- 
sas turimas atsakomybes ir įsipareigojimus. 


PREZIDENTAS 


12 straipsnis 

L. Airijos Prezidentas (Uachtardn na hEireann), toliau vadinamas Pre- 
zidentu, užima aukščiausią padėtį Valstybėje ir turi funkcijas bei įgalioji- 
mus, kurias jam suteikia ši Konstitucija ir įstatymai. 

2.1. Prezidentą renka Tauta tiesioginiais rinkimais. 

2.2. Kiekvienas balsavimo teisę turintis pilietis, galintis rinkti Atstovų 
Rūmų (D4il Eireann) narius, turi teisę balsuoti Prezidento rinkimuose. 

2.3. Balsavimas yra slaptas taikant proporcinio daugumos atstovavi- 
mo rinkimų sistemą. 

3.1. Prezidentas yra renkamas septyneriems metams, nebent, nepasi- 
baigus šiam laiko tarpui, jis miršta, atsistatydina, yra nušalinamas nuo pa- 
reigų arba tampa negalinčiu nuolat vykdyti savo pareigų, dėl ko sprendžia 
ne mažiau kaip iš penkių teisėjų sudarytas Aukščiausiasis Teismas. 

3.2. Asmuo gali būti perrinktas Prezidentu naujai kadencijai, bet tik 
vieną kartą. 

3.3. Prezidento rinkimai yra rengiami ne vėliau ir ne anksčiau kaip 
šešiasdešimtą dieną iki Prezidento kadencijos pabaigos. Tuo atveju, jeigu 
Prezidento rinkimai turi būti rengiami todėl, kad Prezidentas buvo atšauk- 
tas iš pareigų, mirė, atsistatydino arba nebegali vykdyti savo pareigų (jei 
šios aplinkybės iškyla tiek prieš Prezidento rinkimus, tiek po jų), Preziden- 

to rinkimai turi būti surengti per šešiasdešimt dienų susiklosčius tokioms 
aplinkybėms. 

4.1. Kandidatu į Prezidentus gali būti kiekvienas Airijos pilietis, sulau- 
kęs trisdešimt penkerių metų. 

4.2. Kiekvienas kandidatas į Prezidentus turi būti pasiūlytas: 

i. ne mažiau kaip dvidešimties asmenų, iš kurių kiekvienas tuo metu 
yra Parlamento Rūmų narys, arba 

ii. ne mažiau kaip keturių administracinių apygardų tarybų (įskaitant 
apygardų miestelius), kaip apibrėžta įstatymuose. 

4.3. Negalima siūlyti daugiau nei po vieną kandidatą į Prezidentus. 

4.4. Buvęs Prezidentas arba Prezidentas, išeinantis į pensiją, gali patys 
save išsikelti kandidadatais. 

4.5. Jeigu yra tik vienas kandidatas į Prezidentus, rinkimai nėra rengiami. 

5. Prezidento rinkimų tvarka reglamentuojama įstatymais. 

6.1. Prezidentas negali būti Parlamento Rūmų nariu. 

6.2. Jei Parlamento Rūmų narys išrenkamas Prezidentu, jis turi atsisa- 
kyti savo mandato Parlamento Rūmuose. 

6.3. Prezidentas negali eiti jokių kitų pareigų arba gauti kitokių pa- 
jamų. 

7. Prezidentas pradeda vykdyti savo pareigas iš karto po to, kai yra iš- 
renkamas. Kiekvienas paskesnis Prezidentas pradeda vykdyti savo pareigas 
kitą dieną po to, kai baigiasi jo pirmtako kadencija, arba, tuo atveju, jei jo 
pirmtakas pašalinamas iš pareigų, miršta, atsistatydina arba nebegali vyk- 
dyti pareigų — iš karto po to, kai jis yra išrenkamas Prezidentu. 

8. Prezidentas pradeda eiti savo pareigas tik viešai raštu prisiekęs, 
dalyvaujant abejų Parlamento Rūmų nariams, Aukščiausiojo ir Aukštojo 
Teismo teisėjams bei kitiems pareigūnams, ir perskaitęs tokį tekstą: „Visa- 
galio Dievo akivaizdoje iškilmingai ir sąžiningai pasižadu gerbti Konstitu- 
ciją ir laikytis įstatymų, tinkamai vykdyti savo pareigas vadovaudamasis 
Konstitucija ir įstatymais bei tarnauti Airijos žmonių gerovei. Dievas paro- 
dys man kelią ir mane parems.“ 

9. Prezidentas negali palikti Valstybės savo kadencijos metu, nebent 
tam gaunamas Vyriausybės sutikimas. 

10.1. Prezidentui gali būti pateikti kaltinimai dėl jo netinkamo elgesio. 

10.2. Kaltinimus Prezidentui pateikia bet kurie Parlamento Rūmai, 
atsižvelgdami į šio Konstitucijos skyriaus nuostatas. 

10.3. Jeigu Parlamento Rūmai Prezidentui pateikia kaltinimus pagal 
šio Konstitucijos skyriaus nuostatas, toks pareiškimas turi būti pasirašytas 
ne mažiau kaip trisdešimties bet kurio Parlamento Rūmų narių. 

10.4. Dėl Prezidentui pateiktų kaltinimų turi būti balsuojama kaltinimus 
pateikusiuose Parlamento Rūmuose šiuo klausimu priimant rezoliuciją, už 
kurią turi balsuoti ne mažiau kaip du trečdaliai šių Parlamento Rūmų narių. 

10.5. Kai kaltinimus pateikia vieni Parlamento Rūmai, kiti Parlamento 
Rūmai šiuos kaltinimus išsamiai patikrina bei nustato jų pagrįstumą. 

10.6. Prezidentas tiek pats, tiek per atstovą turi teisę dalyvauti kaltini- 
mų prieš jį svarstyme. 

10.7. Jeigu patikrinus Prezidentui pateiktus kaltinimus priimama re- 
zoliucija, už kurią balsavo ne mažiau kaip du trečdaliai kaltinimus pateiku- 
sių Parlamento Rūmų narių, kuria kaltinimui Prezidentui pritariama, yra 
priimamas sprendimas, jog Prezidentas negali toliau vykdyti savo pareigų 
ir turi būti pašalintas iš šios tarnybos. 

11.1. Prezidentas turi savo rezidenciją Dublino mieste arba šalia jo. 

11.2. Prezidentas gauna tokį atlyginimą ir išmokas (išlaikymą), kokius 
nustato įstatymai. 

11.3. Prezidento gaunamas atlyginimas ir išmokos (išlaikymas) jo ka- 
dencijos metu negali būti mažinami. 


13 straipsnis 

1.1. Prezidentas, pasiūlius Atstovų Rūmams (D4il Eireann), skiria Vy- 
riausybės vadovą (Taoiseach) arba premjerą (Ministrą Pirmininką). 

1.2. Prezidentas, Ministro Pirmininko siūlymu ir turėdamas Atstovų 
Rūmų pritarimą, skiria kitus Vyriausybės narius. 

1.3. Prezidentas, jei taip pataria Ministras Pirmininkas, priima bet ku- 
rio Vyriausybės nario atsistatydinimą arba nutraukia jo įgaliojimus. 

2.1. Prezidentas, patartas Ministro Pirmininko, sušaukia ir paleidžia 
Atstovų Rūmus. 

2.2. Prezidentas, patartas Ministro Pirmininko, kuris neteko Atstovų 
Rūmų daugumos paramos, turi veto teisę atsisakyti paleisti Atstovų Rūmus. 

2.3. Prezidentas bet kuriuo metu gali, pasikonsultavęs su Valstybės 
Taryba, sušaukti tiek abejų Parlamento Rūmų, tiek kurių nors vienų iš jų 
susirinkimą. 

3.1. Įstatymo projektas, kuriam pritarė abeji Parlamento Rūmai, turi 
būti pasirašytas Prezidento tam, kad būtų laikomas priimtu. 

3.2. Prezidentas privalo paskelbti kiekvieną įstatymą, kurį priėmė Par- 
lamentas. 

4. Prezidentas yra vyriausiasis gynybos pajėgų vadas. 

5.1. Vadovavimas gynybos pajėgoms yra apibrėžtas įstatymu. 

5.2. Visi gynybos pajėgų karininkai yra skiriami Prezidento, iš kurio 
gauna įgaliojimus. 

6. Prezidentas teikia malonę, gali sušvelninti bausmę, paskirtą bet kurio 
baudžiamojo teismo, arba atleisti nuo bausmės vykdymo. Šie Prezidento įga- 
liojimai pagal įstatymą taip pat gali būti patikėti kitoms valstybės institucijoms. 

7.1. Prezidentas, pasikonsultavęs su Valstybės Taryba, bendrauja su 
Parlamentu bet kuriuo valstybiniu klausimu - tiek išsiuntęs rašytinį pra- 
nešimą, tiek kreipdamasis viešai. 

7.2. Prezidentas, pasikonsultavęs su Valstybės Taryba, bet kuriuo 
metu gali viešai šiuo klausimu kreiptis į Tautą. 

7.3. Kiekvienam tokiam kreipimuisi turi pritarti Vyriausybė. 

8.1. Prezidentas, vykdydamas jam patikėtus įgaliojimus ir funkcijas, nėra 
atsakingas Parlamentui bei teismams. Prezidentas taip pat nėra atsakingas už 
savo veiksmus, būtinus jam patikėtoms funkcijoms ir įgaliojimams vykdyti. 

8.2. Prezidento elgesys gali būti vertinamas kuriuose nors Parlamen- 
to Rūmuose siekiant Konstitucijos 12 straipsnio 10 dalyje numatytų tikslų. 
Prezidento elgesį taip pat gali vertinti kuris nors iš teismų, tribunolas ar kita 
institucija, paskirta vienų iš Parlamento Rūmų tam, kad būtų atliktas tyrimas 
dėl Prezidentui pateiktų kaltinimų pagal Konstitucijos 12 straipsnio 10 dalį. 

9. Prezidentas jam patikėtas funkcijas ir įgaliojimus vykdo pasikon- 
sultavęs su Vyriausybe, išskyrus tuos atvejus, kai Konstitucija numato, jog 
Prezidentas vykdo jam patikėtas funkcijas ir įgaliojimus naudodamasis ab- 
soliučiomis diskrecijos teisėmis arba pasikonsultavęs su Valstybės Taryba 
ar su bet kuria kita institucija. 

10. Konstitucija Prezidentui gali suteikti papildomas funkcijas ir įga- 
liojimus. 

11. Visos pagal įstatymą Prezidentui patikėtos funkcijos ir suteikti įga- 
liojmai vykdomi tik pasikonsultavus su Vyriausybe. 


14 straipsnis 

1. Prezidento nesant, jam negalint laikinai ar nuolat vykdyti savo 
funkcijų ir įgaliojimų, kaip apibrėžta Konstitucijos 12 straipsnio 3 dalyje, 
Prezidentui mirus, atsistatydinus, jį pašalinus iš užimamų pareigų, Prezi- 

dentui nesugebant vykdyti jam patikėtų funkcijų ir įgaliojimų arba bet ku- 
riuo kitu laiku, kai Prezidento nėra, Prezidento funkcijas ir įgaliojimus, su- 
teiktus Konstitucijos, vykdo Komisija, sudaryta pagal šio straipsnio 2 dalį. 

2.1. Komisiją sudaro Vyriausiasis teisėjas, Atstovų Rūmų Pirmininkas 
(An Ceann Comhairle) ir Senato (Seanad Eireann) Pirmininkas. 

2.2. Aukštesniojo Teismo pirmininkas veikia kaip Komisijos narys 
vietoj Vyriausiojo teisėjo, jeigu jo vieta yra laisva arba jis negali vykdyti 
savo funkcijų ir įgaliojimų. 

2.3. Atstovų Rūmų Pirmininko pavaduotojas veikia kaip Komisijos 
narys vietoj Atstovų Rūmų Pirmininko, jeigu jo vieta yra laisva arba jis 
negali vykdyti savo funkcijų ir įgaliojimų. 

2.4. Senato Pirmininko pavaduotojas veikia kaip Komisijos narys vie- 
toj Senato Pirmininko, jeigu jo vieta yra laisva arba jis negali vykdyti savo 
funkcijų ar įgaliojimų. 

3. Komisija gali vykdyti savo veiklą esant bent dviem jos nariams. 

4. Valstybės Taryba savo narių balsų dauguma gali nuspręsti vykdyti 
Prezidento funkcijas ir įgaliojimus, suteiktus Konstitucijos, jei susiklos- 
to nenumatytos aplinkybės, kurių nereglamentuoja pirmiau minėtos šio 
straipsnio nuostatos. 

5.1. Šios Konstitucijos nuostatos, susijusios su Prezidentui suteiktų funk- 
cijų ir įgaliojimų vykdymu, taikomos kartu su nuostatomis, kurias numato 
paskesni Konstitucijos skyriai, taip pat atsižvelgus į šio straipsnio nuostatas. 

5.2. Jeigu Prezidentas negali vykdyti kurios nors savo funkcijos arba 
įgaliojimo, jam patikėtų Konstitucijos, tokia funkcija ar įgaliojimas turi 
būti vykdomi vadovaujantis šio straipsnio nuostatomis iš karto po to, kai 
atsiranda aplinkybės, dėl kurių Prezidentas negali vykdyti jam patikėtos 
funkcijos ar įgaliojimo. 


NACIONALINIS PARLAMENTAS 
Struktūra ir funkcijos 


15 straipsnis 

1.1. Nacionalinis parlamentas pagal šią Konstituciją yra vadinamas 
Oireachtas. 

1.2. Parlamentą sudaro Parlamento Pirmininkas ir dveji Parlamen- 
to Rūmai: Atstovų Rūmai, vadinami D4il Eireann, ir Senatas, vadinamas 
Seanad Eireann. 

1.3. Parlamento Rūmai turi buveinę Dublino mieste, šalia jo arba kito- 
je vietoje, kurią apibrėžia savo sprendimu. 

2.1. Vienintelė ir išimtinė įstatymų leidybos teisė yra suteikta Parla- 
mentui: jokia kita institucija neturi įgaliojimų priimti įstatymų. 

2.2. Įstatymu gali būti įkurtos Parlamentui pavaldžios įstatymų leidy- 
bos institucijos, turinčios įstatymu joms patikėtas funkcijas ir įgaliojimus. 

3.1. Parlamentas gali nuspręsti įsteigti funkcines arba profesines tary- 
bas, veikiančias socialinio ir ekonominio gyvenimo srityse. 

3.2. Įstatymas, įsteigiantis tokias tarybas, taip pat apibrėžia šių tarybų tei- 
ses, įgaliojimus, pareigas bei tarpusavio santykius su Parlamentu ir Vyriausybe. 

4.1. Parlamentas negali priimti jokio įstatymo, prieštaraujančio Kons- 
titucijai. 

4.2. Kiekvienas Parlamento priimtas įstatymas, kuris prieštarauja 
Konstitucijai, laikomas negaliojančiu. 

5.1. Parlamentas negali paskelbti įstatymų prieštaraujančiais teisės 
normoms, jeigu tokių įstatymų vykdymo metu jie buvo suderinami su šio- 
mis teisės normomis. 

5.2. Parlamentas negali priimti jokio įstatymo, įteisinančio mirties 
bausmę. 

6.1. Parlamentas turi išimtinę teisę sudaryti ir išlaikyti karines arba 
ginkluotąsias pajėgas. 

6.2. Jokios karinės arba ginkluotosios pajėgos, kitos nei karinės ar 
ginkluotosios pajėgos, sudarytos ir išlaikomos Parlamento, negali būti su- 
daromos ir laikomos. 

7. Parlamentas kiekvienais metais renkasi mažiausiai į vieną sesiją. 

8.1. Parlamento Rūmų posėdžiai yra vieši. 

8.2. Esant nepaprastajai padėčiai, Parlamento Rūmai gali posėdžiauti 
už uždarų durų, jei tam pritaria du trečdaliai dalyvaujančių Parlamento 
Rūmų narių. 

9.1. Parlamento Rūmai iš savo narių renka Pirmininką ir Pirmininko 
pavaduotoją bei nustato jų funkcijas ir įgaliojimus. 

9.2. Parlamento Rūmų Pirmininko ir Pirmininko pavaduotojo atlygi- 
nimas nustatomas įstatymu. 

10. Parlamento Rūmai nustato savo darbo procedūros taisykles, nu- 
matančias nuobaudas už šių taisyklių pažeidimą, užtikrinančias savo narių 
laisvę diskutuoti, apsaugančias oficialius Parlamento Rūmų dokumentus, 
jų narių asmeninius dokumentus ir taip pat apsaugančias savo narius nuo 

kitų asmenų, kliudančių vykdyti savo, kaip Parlamento narių, pareigas ar 
bandančių juos papirkti. 

11.1. Visi klausimai Parlamento Rūmuose, išskyrus atvejus, kai kitaip 
numato ši Konstitucija, laikomi priimtais, kai už juos balsuoja dauguma 
posėdyje dalyvaujančių Parlamento Rūmų narių. 

11.2. Parlamento Rūmų Pirmininkas arba posėdžiui pirmininkaujan- 
tis narys turi lemiamo balso teisę tuo atveju, jei balsai pasiskirsto po lygiai. 

11.3. Parlamento Rūmų darbo procedūros taisyklėse apibrėžiamas 
Parlamento Rūmų narių skaičius, būtinas tam, kad Parlamento Rūmų po- 
sėdis būtų laikomas įvykusiu. 

12. Visi oficialūs Parlamento arba kurių nors Parlamento Rūmų leidi- 
niai, ataskaitos ir pareiškimai yra neliečiami. 

13. Parlamento Rūmų nariai Parlamento Rūmų teritorijoje turi nelie- 
čiamybę ir nevaržomą judėjimo laisvę, nebent jie įvykdo Valstybės išdavi- 
mą, kaip tai yra apibrėžta Konstitucijoje, padaro sunkų nusikaltimą arba 
pažeidžia viešąją tvarką. Parlamento Rūmų nariai už savo pasisakymus, 
išsakytus kuriuose nors Parlamento Rūmuose, negali atsakyti teisme arba 
kitoje nei Parlamento Rūmai valdžios institucijoje. 

14. Draudžiama vienu metu būti abejų Parlamento Rūmų nariu. Jeigu 
asmuo, kuris yra vienų Parlamento Rūmų narys, tampa kitų Parlamento 
Rūmų nariu, laikoma, jog jis privalo nedelsidamas atsisakyti vienų Parla- 
mento Rūmų mandato. 

15. Įstatymu nustatomos abejų Parlamento Rūmų narių piniginės iš- 
mokos, kurias Parlamento Rūmų nariai gauna vykdydami savo, kaip Tau- 
tos atstovų, funkcijas ir įgaliojimus, suteikia jiems galimybę į nemokamas 
keliones, susijusias su šių funkcijų ir įgaliojimų vykdymu, taip pat nustato 
kitokias funkcijoms ir įgaliojimams vykdyti reikalingas lengvatas. 


Atstovų Rūmai (Ddil Ėireann) 


16 straipsnis 

1.1. Kiekvienas Airijos pilietis, nepriklausomai nuo jo lyties, sulaukęs 
dvidešimt vienerių metų amžiaus, kuris nėra pripažintas neveiksniu arba 
kuriam teisnumas nėra apribotas pagal šią Konstituciją arba įstatymą, gali 
tapti Atstovų Rūmų nariu. 

1.2. Visi Airijos piliečiai ir kiti Valstybėje gyvenantys asmenys, kaip 
tai nustato įstatymas, nepriklausomai nuo jų lyties, sulaukę aštuoniolikos 

metų amžiaus, kuriems įstatymo nėra atimta teisė rinkti Atstovų Rūmų 
narius, turi teisę balsuoti renkant Atstovų Rūmų narius. 

1.3. Airijos piliečiui ar kitam Valstybėje gyvenančiam asmeniui įsta- 
tymas negali uždrausti tapti Atstovų Rūmų nariu jį pripažinus neveiksniu, 
apribojus jo teisnumą dėl lyties, jį pašalinus ir tokiu būdu jam neleidžiant 
dalyvauti Atstovų Rūmų rinkimuose dėl lyties. 

1.4. Kiekvienas asmuo, dalyvaujantis Atstovų Rūmų rinkimuose, turi 
vieną balsą. Balsavimas yra slaptas. 

2.1. Atstovų Rūmus sudaro nariai, atstovaujantys įstatymuose api- 
brėžtoms rinkimų apygardoms. 

2.2. Atstovų Rūmų narių skaičius periodiškai nustatomas įstatymu, ta- 
čiau bendras Atstovų Rūmų narių skaičius negali būti mažesnis nei vienas 
narys 30 000 gyventojų ar daugiau nei vienas narys 20 000 gyventojų. 

2.3. Santykis tarp renkamų Atstovų Rūmų narių skaičiaus kiekvienoje 
rinkimų apygardoje ir kiekvienos rinkimų apygardos gyventojų, kaip rodo 
gyventojų surašymo duomenys, turi būti vienodas visoje Airijos Valstybė- 
je, jeigu tai yra įvykdoma. 

2.4. Parlamentas gali nuspręsti peržiūrėti (patikslinti) rinkimų apy- 
gardas mažiausiai vieną kartą per dvylika metų, atsižvelgęs į gyventojų pa- 
siskirstymą Valstybėje. Tačiau jokie rinkimų apygardų pakeitimai negali 
įsigalioti tol, kol išrinkti Atstovų Rūmai vykdo savo veiklą. 

2.5. Atstovų Rūmų nariai renkami pagal proporcinio atstovavimo rin- 
kimų sistemą taikant vieno perleidžiamo balso sistemą. 

2.6. Joks įstatymas negali būti priimtas, jeigu už jį balsuoja mažiau 
kaip trys kiekvienoje rinkimų apygardoje išrinkti kandidatai. 

3.1. Atstovų Rūmai turi būti sušaukti ir paleisti pagal tvarką, nustatytą 
šios Konstitucijos 13 straipsnio 2 dalyje. 

3.2. Atstovų Rūmų rinkimai turi būti surengti ne vėliau kaip per tris- 
dešimt dienų po Atstovų Rūmų paleidimo. 

4.1. Balsavimas Atstovų Rūmų rinkimuose pagal galimybes vyksta tą 
pačią dieną visoje Airijos Valstybėje. 

4.2. Atstovų Rūmai turi susirinkti per trisdešimt dienų nuo balsavimo 
rinkimuose dienos. 

5. Atstovų Rūmai negali vykdyti savo veiklos ilgiau kaip septynerius 
metus nuo pirmojo posėdžio dienos: trumpesnis kadencijos laikas gali būti 
nustatytas įstatymu. 

6. Įstatymas gali numatyti, kad Atstovų Rūmų Pirmininkas, paleidus 
Atstovų Rūmus, iš karto tampa Atstovų Rūmų nariu be jokių papildomų 
rinkimų. 

7. Atsižvelgiant į šio Konstitucijos straipsnio nuostatas, Atstovų Rūmų 
rinkimų bei laisvų Atstovų Rūmų narių vietų užpildymo tvarką apibrėžia 
įstatymas. 


17 straipsnis 

1.1. Atstovų Rūmai svarsto Valstybės biudžeto (išlaidų ir pajamų) 
projektą pagal šios Konstitucijos 28 straipsnyje nustatytą tvarką iš karto po 
to, kai biudžeto projektas pateikiamas Atstovų Rūmams. 

1.2. Įstatymai, reglamentuojantys Valstybės finansus, turi būti pri- 
imti tais pačiais metais, išskyrus specialiuosiuose įstatymuose nustatytas 
išimtis. 

2. Atstovų Rūmai negali priimti įstatymo dėl Valstybės pajamų ar ki- 
tokių Valstybės asignavimų, išskyrus atvejus, kai tokio Valstybės asignavi- 
mo tikslingumą nustato Vyriausybė apie tai informavusi Atstovų Rūmus ir 
Ministrą Pirmininką. 


Senatas (Seanad Eireann) 


18 straipsnis 

1. Senatas sudaromas iš šešiasdešimties narių, kurių vienuolika skiria- 
mi, o keturiasdešimt devyni renkami. 

2. Senato nariu gali būti renkamas asmuo, atitinkantis Atstovų Rūmų 
nariui keliamus reikalavimus. 

3. Skiriamus Senato narius, gavus jų pačių sutikimą, siūlo Ministras 
Pirmininkas. 

4.1. Senato nariai yra renkami taip: 

i. tris narius renka Nacionalinis Airijos universitetas; 

ii. tris narius renka Dublino universitetas; 

iii. keturiasdešimt tris narius renka kandidatų grupės šio straipsnio 
7 dalyje nurodyta tvarka. 

4.2. Įstatymas gali numatyti, kad rinkti Senato narius taip pat turi teisę 
viena arba kelios toliau išvardintos institucijos, t. y.: 

i. universitetai, paminėti Konstitucijos 18 straipsnio 4.1 dalyje; 

ii. bet kurios kitos valstybinės aukštojo mokslo institucijos. 

Šios institucijos gali rinkti tiek Senato narių, kiek bus nurodyta įstaty- 
me, pakeičiant lyginį Senato narių skaičių pagal Konstitucijos 18 straipsnio 
4.1 dalies i ir ii punktus. 

Senato narį (narius) pagal šio punkto nuostatas gali rinkti tiek visos 
minėtos institucijos, tiek kuri nors viena iš jų. 

4.3. Šiuo Konstitucijos straipsniu negali būti remiamasi siekiant pa- 
naikinti universitetus, minimus Konstitucijos 18 straipsnio 4.1 dalies i ir 
ii punktuose. 

5. Senato renkamų narių rinkimai rengiami pagal proporcinio atsto- 
vavimo rinkimų sistemą taikant vieno perleidžiamo balso sistemą. Balsa- 
vimas yra slaptas. 

6. Senato nariai, renkami pirmiau minėtų universitetų, yra renkami 
taikant įstatymuose apibrėžtą balsavimo teisę. 

7.1. Prieš kiekvienus Senato narių rinkimus, kai Senato nariai išren- 
kami iš kandidatų sąrašų, įstatymo nustatyta tvarka sudaromi penki kan- 
didatų sąrašai, nurodant kandidato, turinčio žinių ir patirties konkrečiose 
srityse, vardą. Šios sritys yra: 

i. nacionalinė kalba, kultūra, literatūra, menas ir švietimas; 

ii. žemės ūkis ir žuvininkystė; 

iii. darbas - tiek organizuotas, tiek neorganizuotas; 

iv. pramonė ir prekyba, įskaitant bankininkystę, finansus, apskaitą, in- 
žineriją ir architektūrą; 

v. viešasis administravimas ir socialinės paslaugos, įskaitant savano- 
riškas socialines veiklas. 

7.2. Ne daugiau nei vienuolika ir, atsižvelgiant į Konstitucijos 19 straips- 
nio nuostatas, ne mažiau nei penki Senato nariai turi būti išrinkti iš vieno 
pirmiau minėto kandidatų sąrašo. 

8. Bendrieji Senato rinkimai vyksta ne vėliau kaip devyniasdešimt 
dienų po Atstovų Rūmų paleidimo, o pirmasis po rinkimų Senato posė- 
dis vyksta tą dieną, kurią nustato Prezidentas pasikonsultavęs su Ministru 
Pirmininku. 

9. Kiekvienas Senato narys privalo vykdyti savo funkcijas ir įgalioji- 
mus iki kitų Senato rinkimų dienos, išskyrus tuos atvejus, kai jis miršta, at- 
sistatydina iš pareigų, yra pripažįstamas netinkamu vykdyti savo pareigas. 

10.1. Senato rinkimų tvarką, vadovaujantis šio straipsnio nuostato- 
mis, nustato įstatymas. 

10.2. Atsiradus laisvų vietų Senate kandidatus į naujai skiriamus Sena- 
to narius, gavus jų pačių sutikimą, siūlo Ministras Pirmininkas. 

10.3. Senate atsiradus laisvų vietų, į kurias yra renkama, organizuoja- 
mi rinkimai įstatymo nustatyta tvarka. 


19 straipsnis 

Įstatymas taip pat gali nustatyti, kad konkretų Senato narių skaičių 
tiesiogiai renka tam tikras pareigas vykdanti arba tam tikrai profesijai pri- 
klausančių asmenų grupė, asociacija ar taryba. Tokiu atveju išrenkama tiek 
Senato narių, kiek jų turi būti išrinkta iš atitinkamų kandidatų sąrašų pagal 
Konstitucijos 18 straipsnį. 


ĮSTATYMŲ LEIDYBA 


20 straipsnis 

1. Kiekvienam įstatymo projektui, kurį inicijuoja ir priima Atstovų 
Rūmai, turi būti gautas Senato pritarimas. Išskyrus įstatymo projektą dėl 
apmokestinimo arba valdymo išlaidų, įstatymo projektas gali būti keičia- 
mas Senate, prieš tai jį apsvarsčius Atstovų Rūmuose. 

2.1. Įstatymo projektas, išskyrus įstatymo projektą dėl apmokestinimo 
ar valdymo išlaidų, inicijuojamas Senate ir, jei jam pritaria Senatas, yra 
teikiamas svarstyti Atstovų Rūmams. 

2.2. Jei įstatymo projektas, kurį inicijavo Senatas, yra pakeičiamas At- 
stovų Rūmuose, laikoma, jog jį inicijavo Atstovų Rūmai. 

3. Įstatymo projektas yra laikomas priimtu abejų Parlamento Rūmų, 
jeigu tokį įstatymo projektą iš pradžių priima vieni Parlamento Rūmai, o 
po to jam pritaria kiti Parlamento Rūmai. 


Įstatymo projektai dėl apmokestinimo arba valdymo išlaidų 


21 straipsnis 

1. Įstatymų dėl apmokestinimo ar valdymo išlaidų leidybos iniciaty- 
vos teisę turi Atstovų Rūmai. 

2.1. Kiekvienas įstatymo dėl apmokestinimo arba valdymo išlaidų 
projektas, priimtas Atstovų Rūmų, turi būti siunčiamas Senatui pateikti 
pastabas. 

2.2. Kiekvienas įstatymo dėl apmokestinimo arba valdymo išlaidų 
projektas, išsiųstas Senatui pateikti pastabas, pasibaigus ne ilgesniam kaip 

dvidešimt vienos dienos terminui nuo jo išsiuntimo Senatui, turi būti grą- 
žinamas Atstovų Rūmams, jie arba pritaria, arba atmeta visas Senato pas- 
tabas. 

3. Jeigu tokio įstatymo projekto Senatas negrąžina Atstovų Rūmams 
per dvidešimt vieną dieną ar grąžina su pastabomis, kurioms Atstovų Rū- 
mai nepritaria, laikoma, kad tokiam įstatymo projektui pritarė abeji Parla- 
mento Rūmai. 


22 straipsnis 

1.1. Įstatymo dėl apmokestinimo ar valdymo išlaidų projektu yra 
laikomas toks projektas, kuris reglamentuoja šiuos klausimus: mokesčių 
nustatymą, panaikinimą, atleidimą nuo mokesčių, mokesčių pakeitimą; 
skolų apmokėjimą, kitų finansinių įsipareigojimų, susijusių su valstybės fi- 
nansais, vykdymą, tokių finansinių įsipareigojimų pakeitimą ar atšaukimą; 
klausimus, susijusius su valstybės asignavimu, gavimu, saugojimu, išteklių 
apskaita arba auditu; paskolų didinimą, grąžinimą arba garantiją; kitus pa- 
našius klausimus, kylančius iš pirmau išvardytų sričių. 

1.2. Šiame kontekste sąvokos „apmokestinimas“, „viešieji finansai“, 
„paskola“ nėra susijusios su apmokestinimu, finansais ar paskola, nustaty- 
tais vietos valdžios institucijų. 

2.1. Atstovų Rūmų Pirmininkas patvirtina įstatymo projektą kaip 
įstatymo dėl apmokestinimo ar valdymo išlaidų projektą, jei jis mano, kad 
tai yra įstatymo dėl apmokestinimo arba valdymo išlaidų projektas. Toks 
patvirtinimas, atsižvelgiant į toliau esančias nuostatas, yra galutinis ir ne- 
ginčijamas. 

2.2. Senatas rezoliucija, priimta posėdyje, kuriame dalyvauja ne ma- 
žiau kaip trisdešimt narių, gali pateikti prašymą Privilegijų komitetui, kad 
Prezidentas iškeltų klausimą, ar konkretus įstatymo projektas yra įstatymo 
dėl apmokestinimo ar valdymo išlaidų projektas. 

2.3. Jeigu Prezidentas, pasikonsultavęs su Valstybės Taryba, nuspren- 
džia pritarti tokiam prašymui, jis paskiria Privilegijų komitetą, sudarytą iš 
vienodo Atstovų Rūmų ir Senato narių skaičiaus bei pirmininko, kuriuo 
paskiriamas Aukščiausiojo Teismo teisėjas. Jei balsai pasiskirsto po lygiai, 
pirmininkui suteikiama teisė balsuoti. 

2.4. Privilegijų komitetas per dvidešimt vienos dienos terminą patei- 
kia savo sprendimą Prezidentui iš karto po to, kai įstatymo projektas patei- 
kiamas svarstyti Senatui. 

2.5. Privilegijų komiteto sprendimas yra galutinis ir neginčijamas. 

2.6. Jei Prezidentas, pasikonsultavęs su Valstybės Taryba, nuspren- 
džia nepritarti Senato prašymui arba jeigu Privilegijų komitetas nepateikia 
ataskaitos per pirmiau nurodytą dvidešimt vienos dienos terminą, laiko- 
ma, kad Atstovų Rūmų Pirmininko pritarimas yra patvirtintas. 


Įstatymo projektų svarstymo trukmė 


23 straipsnis 

1. Šis straipsnis taikomas kiekvienam įstatymo projektui, kurį pri- 
ima Atstovų Rūmai ir kuris yra siunčiamas Senatui pateikti pastabas, 
išskyrus įstatymų dėl apmokestinimo ar valdymo išlaidų projektus bei to- 
kius įstatymų projektus, kurių svarstymas Senate buvo sutrumpintas pagal 
Konstitucijos 24 straipsnyje nustatytą tvarką. 

1.1. Kai įstatymo projektas, kuriam taikomas šis straipsnis, per toliau 
šioje pastraipoje apibrėžiamą terminą yra arba Senato atmetamas, arba 
Senato patvirtinamas su pataisomis, kurioms Atstovų Rūmai nepritaria, 
arba Senate yra nei priimamas (su pataisomis arba bejų), nei atmetamas per 
apibrėžtą laikotarpį, laikoma, kad įstatymo projektas, jeigu Atstovų Rūmai 
taip nusprendžia per šimtą aštuoniasdešimt dienų, pasibaigus apibrėžtam 
terminui, yra priimtas abejų Parlamento Rūmų sprendimo priėmimo dieną. 

1.2. Pirmiau minėtas laikotarpis yra devyniasdešimt dienų, praside- 
dantis tą dieną, kurią Atstovų Rūmai įstatymo projektą siunčia Senatui, 
arba bet kuris ilgesnis laikotarpis, dėl kurio įstatymo projekto priėmimo 
tikslais sutaria abeji Parlamento Rūmai. 

2.1. Pirmiau minėtas šio straipsnio punktas taikomas įstatymo projek- 
tui, kurį inicijuoja ir priima Senatas, pakeičia Atstovų Rūmai ir atitinkamai 
inicijuoja. 

2.2. Šiuo tikslu devyniasdešimties dienų laikotarpis tokio įstatymo 
projekto atžvilgiu prasideda tą dieną, kai įstatymo projektas yra pirmą kar- 
tą siunčiamas Senatui po pakeitimų Atstovų Rūmuose. 


24 straipsnis 

1. Jeigu Atstovų Rūmams priėmus įstatymo projektą, išskyrus įstaty- 
mo projektą, kuriuo keičiama Konstitucija, Ministras Pirmininkas raštu 
Prezidentui ir kiekvienų Parlamento Rūmų Pirmininkui patvirtina, jog, 
Vyriausybės nuomone, įstatymo projekto priėmimas yra būtinas ir skubus 
tam, kad būtų užtikrinta viešoji tvarka ir visuomenės saugumas ar esant 

nenumatytoms aplinkybėms tiek nacionaliniu, tiek tarptautiniu lygmeniu, 
tokio įstatymo projekto svarstymo Senate laikas, jeigu Atstovų Rūmai taip 
nusprendžia, o Prezidentas, pasikonsultavęs su Valstybės Taryba, pritaria, 
yra sutrumpinamas iki termino, apibrėžiamo šiame sprendime. 

2. Jeigu įstatymo projektas, kurio svarstymo laikas Senate buvo su- 
trumpintas pagal šį straipsnį: 

a) yra įstatymo projektas, kitas nei įstatymo projektas dėl apmokesti- 
nimo ir valdymo išlaidų, kuris priimamas Senate arba kurį Senatas priima 
su pataisymais, kuriems Atstovų Rūmai nepritaria, arba yra nei priimamas, 
nei atmetamas Senate, ar 

b) yra įstatymo projektas dėl apmokestinimo ar valdymo išlaidų, kurį 
Atstovų Rūmai grąžina Senatui su rekomendacijomis, kurioms Atsto- 
vų Rūmai nepritaria, arba kurio Senatas negrąžina Atstovų Rūmams per 
sprendime apibrėžtą laiką, laikoma, kad toks įstatymo projektas yra priim- 
tas abejų Parlamento Rūmų pasibaigus šiam terminui. 

3. Kai įstatymo projektas, kurio svarstymo Senate laikas buvo sutrum- 
pintas pagal šį straipsnį, tampa įstatymu, jis galioja ne ilgiau kaip devy- 
niasdešimt dienų nuo jo priėmimo dienos, nebent prieš pasibaigiant šiam 
terminui abeji Parlamento Rūmai sutaria, kad toks įstatymas galios ilgesnį 
laikotarpį, kurį savo sprendimuose apibrėžia abeji Parlamento Rūmai. 


Įstatymų paskelbimas ir pasirašymas 


25 straipsnis 

1. Kai įstatymo projektas, išskyrus įstatymo projektą, kuriuo yra kei- 
čiama Konstitucija, priimamas abejų Parlamento Rūmų, Ministras Pirmi- 
ninkas jį pateikia Prezidentui pasirašyti ir paskelbti kaip įstatymą pagal šio 
Konstitucijos straipsnio nuostatas. 

2.1. Kiekvienas įstatymo projektas, išskyrus Konstitucijoje numatytus 
atvejus, kuris pateikiamas Prezidentui pasirašyti ir paskelbti, turi būti Pre- 
zidento pasirašytas ne anksčiau kaip penktą ir ne vėliau kaip septintą dieną 
po pateikimo. 

2.2. Vyriausybės prašymu ir gavęs išankstinį Senato pritarimą, Preziden- 
tas gali pasirašyti įstatymo projektą anksčiau nei penktą dieną po jo pateikimo. 

3. Įstatymo projektas, kurio svarstymo terminas Senate sutrumpintas 
pagal Konstitucijos 24 straipsnį, turi būti pasirašytas Prezidento tą dieną, 
kai įstatymo projektas jam yra pateikiamas pasirašyti ir paskelbti. 

4.1. Įstatymo projektas tampa įstatymu nuo tada, kai jį pasirašo ir pa- 
skelbia Prezidentas pagal šios Konstitucijos nuostatas. 

4.2. Įstatymo projektas, kurį pagal Konstituciją pasirašo Prezidentas, 
turi būti Prezidento paskelbiamas įstatymu, kai apie tai pskelbiama „Oficia- 
liajame leidinyje“ (Iris Oifigiuil). 

4.3. Prezidentas pasirašo tokį įstatymo projekto tekstą, kuriam prita- 
rė abeji Parlamento Rūmai, ir jeigu toks įstatymo projektas yra priimtas 
abiem valstybinėm kalbom, Prezidentas turi pasirašyti įstatymo projekto 
tekstą abiem valstybinėm kalbom. 

44, Jeigu Prezidentas pasirašo įstatymo projekto tekstą kuria nors viena 
oficialiąja kalba, įstatymo projektas turi būti išverstas į kitą oficialiąją kalbą. 

4.5. Kai tik įstatymo projektas pasirašomas ir paskelbiamas įstaty- 
mu, įstatymo projektas, kurį pasirašė Prezidentas, arba įstatymo projektas 
abiem valstybinėm kalbom turi būti pateikiamas registruoti Aukščiausio- 
jo Teismo registre. Tokio įstatymo registravimas tampa neginčijamu jame 
esančių teisės normų įrodymu. 

4.6. Jeigu registruoto įstatymo tekstas abiem valstybinėm kalbom ski- 
riasi, pirmenybė yra teikiama nacionalinei (airių) kalbai. 

5.1. Ministras Pirmininkas, esant būtinybei, gali pareikalauti, kad 
abiejomis valstybinėmis kalbomis būtų parengtas šios Konstitucijos tekstas 
su visais ankstesniais jos pakeitimais. 

5.2. Konstitucijos tekstas, patvirtintas Ministro Pirmininko ir Aukš- 
čiausiojo Teismo pirmininko parašais, pasirašomas Prezidento ir regist- 
ruojamas Aukščiausiojo Teismo registre. 

5.3. Į Aukščiausiojo Teismo registrą įtraukta Konstitucijos teksto ko- 
pija yra neginčijamas Konstitucijos teksto įrodymas nuo Konstitucijos re- 
gistravimo dienos ir šiuo tikslu pakeičia visus anksčiau registruotus Kons- 
titucijos tekstus. 

5.4. Jeigu skiriasi kuri nors šios Konstitucijos registruoto teksto kopi- 
ja, pirmenybė teikiama tekstui, parašytam nacionaline (airių) kalba. 


Įstatymų projektų perdavimas Aukščiausiajam Teismui 


26 straipsnis 

Šis Konstitucijos straipsnis taikomas bet kuriam įstatymo projektui, 
išskyrus įstatymo projektą dėl apmokestinimo ar valdymo išlaidų, įstatymo 
projektą, kuriuo keičiama Konstitucija, ir įstatymo projektą, kurio svarsty- 

mo laikas sutrumpintas Senate pagal Konstitucijos 24 straipsnį bei kuriam 
pritarė abeji Parlamento Rūmai. 

1.1. Prezidentas, pasikonsultavęs su Valstybės Taryba, gali perduoti 
kiekvieną įstatymo projektą, kuriam taikomas šis Konstitucijos straipsnis, 
Aukščiausiajam Teismui tam, kad jis nuspręstų, jog toks įstatymo projektas 
arba konkrečios jo nuostatos neprieštarauja Konstitucijai. 

1.2. Kiekvienas toks kreipimasis turi būti pateiktas ne vėliau kaip sep- 
tintą dieną po to, kai ginčijamą įstatymo projektą Ministras Pirmininkas 
pateikė Prezidentui pasirašyti. 

1.3. Prezidentas negali pasirašyti tokio įstatymo projekto, kurio kons- 
titucingumo klausimas jau yra svarstomas Aukščiausiajame Teisme. 

2.1. Aukščiausiasis Teismas, sudarytas iš ne mažiau kaip penkių teisėjų, 
privalo nuspręsti dėl kiekvieno Prezidento pagal šį Konstitucijos straipsnį jam 
pateiktą įstatymo projekto konstitucingumo ir, išklausęs Generalinio advo- 
kato ir Aukščiausiojo Teismo paskirto teisininko argumentus, šiuo klausimu 
viešame teismo posėdyje skelbia sprendimą. Sprendimas turi būti priimtas ne 
vėliau kaip per šešiasdešimt dienų nuo tada, kai gaunamas kreipimasis. 

2.3. Sprendimas Aukščiausiajame Teisme priimamas teisėjų balsų 
dauguma, sprendimą skelbia vienas Aukščiausiojo Teismo teisėjų, kuriam 
pavedama tai padaryti. Atskirosios teisėjų nuomonės draudžiamos, taip 
pat draudžiama atskleisti, kurie teisėjai balsavo už sprendimo priėmimą. 

3.1. Jeigu Aukščiausiasis Teismas nusprendžia, kad įstatymo projektas 
prieštarauja Konstitucijai, Prezidentas tokio įstatymo projekto nepasirašo. 

3.2. Jeigu dėl įstatymo projekto, kuriam taikomas šios Konstitucijos 
27 straipsnis, yra pateikiama peticija Prezidentui, laikomasi Konstitucijos 
27 straipsnio nuostatų. 

3.3. Visais kitais atvejais Prezidentas įstatymo projektą pasirašo kiek 
įmanoma greičiau po Aukščiausiojo Teismo sprendimo paskelbimo. 


Įstatymų projektų perdavimas svarstyti Tautai 


27 straipsnis 

Šis Konstitucijos straipsnis yra taikomas bet kuriam įstatymo projek- 
tui, išskyrus įstatymo projektą dėl Konstitucijos keitimo, kurį pagal Kons- 
titucijos 23 straipsnį priėmė abeji Parlamento Rūmai. 

1. Senato narių dauguma ir ne mažiau kaip viena trečioji Atstovų 
Rūmų narių bendra peticija, adresuota Prezidentui pagal šį Konstitucijos 


61 


PASAULIO VALSTYBIŲ KONSTITUCIJOS | Airijos Respublika 


straipsnį, gali pareikalauti, kad Prezidentas nepasirašytų ir nepaskelbtų 
įstatymu tokio įstatymo projekto, dėl kurio svarbos būtina užtikrinti, kad 
yra gautas Tautos valios patvirtinimas. 

2. Kiekviena tokia peticija turi būti rašytinė ir pasirašyta peticijos įtei- 
kėjų, kurių parašų tikrumas turi būti patvirtintas įstatymo nustatyta tvarka. 

3.1. Šioje peticijoje turi būti nurodomas peticijos pagrindas ar pagrin- 
dai, kuriais remiantis peticija yra grindžiama. Peticija turi būti pateikta 
Prezidentui ne vėliau kaip per keturias dienas po to, kai įstatymo projektas 
turėjo būti patvirtintas abejų Parlamento Rūmų. 

3.2. Jei įstatymo projektas pateiktas įvertinti jo konstitucingumą Aukš- 
čiausiajam Teismui pagal Konstitucijos 26 straipsnį, Prezidentui nepriva- 
loma svarstyti peticijos dėl tokio įstatymo projekto, nebent Aukščiausiasis 
Teismas priima sprendimą, kad įstatymo projektas neprieštarauja Konsti- 
tucijai. Jeigu Aukščiausiasis Teismas paskelbia tokį sprendimą, Preziden- 
tui nėra privaloma priimti sprendimą dėl peticijos nepraėjus šešių dienų 
laikotarpiui nuo tada, kai Aukščiausiasis Teismas priima savo sprendimą. 

4. Gavęs pagal šį straipsnį pateiktą peticiją, Prezidentas svarsto peti- 
ciją ir, pasikonsultavęs su Valstybės Taryba, paskelbia savo sprendimą ne 
vėliau kaip per dešimt dienų nuo tada, kai įstatymo projektas, kuriuo grin- 
džiama peticija, būtų galėjęs būti priimtas abejų Parlamento Rūmų. 

5.1. Kiekvienu atveju, jeigu Prezidentas nusprendžia, jog įstatymo 
projektas, kuriuo yra grindžiama peticija pagal šį straipsnį, turi nacionali- 
nę reikšmę Tautos valiai, jis raštu apie tai informuoja Ministrą Pirmininką 
ir kiekvienų Parlamento Rūmų pirmininką bei atsisako pasirašyti ir pa- 
skelbti tokį įstatymo projektą, išskyrus šiuos atvejus: 

i. įstatymo projektui pritarė Tauta referendume pagal Konstitucijos 
47 straipsnio 2 dalies nuostatas per aštuonis mėnesius nuo tokio Preziden- 
to sprendimo, arba 

ii. įstatymo projektui pritarta Atstovų Rūmų sprendimu per aštuonių 
mėnesių laikotarpį po to, kai Atstovų Rūmai buvo paleisti ir vėl sušaukti. 

5.2. Jeigu įstatymų projektui, dėl kurio pateikta peticija pagal šį Kons- 
titucijos straipsnį, būtų pritarusi Tauta ar Atstovų Rūmai savo sprendimu 
pagal toliau šiame Konstitucijos skyriuje išdėstytas nuostatas, toks įstaty- 
mo projektas turi būti pateiktas Prezidentui pasirašyti ir paskelbti. Prezi- 
dentas šį įstatymo projektą tinkamu laiku pasirašo ir paskelbia įstatymu. 

6. Kiekvienu atveju, kai Prezidentas nusprendžia, jog įstatymo pro- 
jektas, dėl kurio yra pateikta peticija pagal šį Konstitucijos straipsnį, neturi 

nacionalinės reikšmės, todėl nebūtinas Tautos valios patvirtinimas, jis apie 
tai raštu informuoja Ministrą Pirmininką ir abejų Parlamento Rūmų pir- 
mininkus. Tokį įstatymo projektą Prezidentas pasirašo ir paskelbia ne vė- 
liau kaip per vienuolika dienų nuo tada, kai įstatymo projektui būtų pritarę 
abeji Parlamento Rūmai. 


VYRIAUSYBĖ 


28 straipsnis 

1. Vyriausybę sudaro ne mažiau kaip septyni ir ne daugiau kaip pen- 
kiolika narių, kuriuos skiria Prezidentas pagal Konstitucijos nuostatas. 

2. Vadovaujantis Konstitucija Vyriausybė įgyvendina vykdomąją val- 
džią Valstybėje. 

3.1. Be Atstovų Rūmų pritarimo negalima skelbti karo ar priimti 
sprendimo dalyvauti kare. 

3.2. Ginkluotos invazijos atveju Vyriausybė gali imtis bet kokių veiks- 
mų, reikalingų Valstybei apsaugoti. Jeigu tuo metu nevyksta Atstovų Rūmų 
posėdžiai, būtina sušaukti Atstovų Rūmų posėdį kaip įmanoma greičiau. 

3.3. Šia Konstitucija, išskyrus Konstitucijos 15.5.2 straipsnį, negalima 
remtis siekiant panaikinti bet kokį Parlamento priimtą įstatymą dėl visuo- 
menės saugumo ir Valstybės apsaugos karo arba ginkluoto pasipriešinimo 
metu, anuliuoti bet kokį kitą aktą (ar turint tikslą priimti šį aktą), priimtą 
karo arba ginkluoto pasipriešinimo metu, vykdant tokį pirmiau minėtą 
įstatymą. 

Pagal šį papunktį karo metu laikomas laiko tarpas, kai vyksta ginkluo- 
tas konfliktas, kuriame Valstybė nedalyvauja, tačiau dėl kurio kiekvieni 
Parlamento Rūmai nusprendžia, kad egzistuoja nepaprastoji padėtis - kyla 
grėsmė gyvybiškai svarbiems Valstybės interesams. Karo ar ginkluoto pa- 
sipriešinimo metu taip pat laikomas laiko tarpas po karo, ginkluoto konf- 
likto ar ginkluoto pasipriešinimo nutraukimo, kol abeji Parlamento Rūmai 
nusprendžia, jog nepaprastoji padėtis, atsiradusi dėl karo, ginkluoto konf- 
likto ar gikluoto pasipriešinimo, nustojo egzistuoti. 

4.1. Vyriausybė yra atsakinga Atstovų Rūmams. 

4.2. Vyriausybė veiklą vykdo kaip kolegiali institucija bei kolegialiai 
atsako Valstybės departamentams, vadovaujamiems Vyriausybės narių. 

4.3, Vyriausybės posėdžiai yra uždari, išskyrus tuos atvejus, kai Aukš- 
tesnysis Teismas nusprendžia, jog posėdis turi būti viešas, kai: 

i. siekiama užtikrinti teisingumo vykdymą Aukštesniajame Teisme, 
arba 

ii. siekiama užtikrinti svarbiausių visuomenės interesų apsaugą tribu- 
nole, paskirtame Vyriausybės arba atitinkamo ministro, ir pavedus Par- 
lamento Rūmams, jeigu Parlamento Rūmai mano, kad tai yra visuotinio 
svarbumo klausimas. 

4.4. Vyriausybė rengia valstybės biudžeto (išlaidų ir pajamų) projektą 
kiekvieniems finansiniams metais ir pateikia jį svarstyti Atstovų Rūmams. 

5.1. Vyriausybės vadovas, arba Ministras Pirmininkas, yra vadinamas 
Taoiseach. 

5.2. Ministras Pirmininkas privalo nuolat teikti informaciją Preziden- 
tui vidaus ir užsienio politikos klausimais. 

6.1. Ministras Pirmininkas paskiria Vyriausybės narį kaip Tūnaiste. 

6.2. Tūnaiste atlieka Ministro Pirmininko funkcijas, jei Ministras Pir- 
mininkas miršta arba nebegali nuolat vykdyti savo funkcijų tol, kol bus 
paskirtas kitas Ministras Pirmininkas. 

6.3. Tūnaiste taip pat vykdo Ministro Pirmininko funkcijas Ministro 
Pirmininko laikinai nesant. 

7.1. Ministras Pirmininkas, Tūnaiste bei Vyriausybės narys, atsakin- 
gas už Finansų departamento veiklą, turi būti Atstovų Rūmų nariais. 

7.2. Kiti Vyriausybės nariai turi būti Atstovų Rūmų arba Senato na- 
riais, tačiau Senato nariais gali būti ne daugiau kaip du iš jų. 

8. Kiekvienas Vyriausybės narys turi teisę dalyvauti ir būti išklausytas 
Parlamente. 

9.1. Ministras Pirmininkas gali atsistatydinti iš einamų pareigų bet 
kuriuo metu pateikdamas atsistatydinimo prašymą Prezidentui. 

9.2. Kiekvienas Vyriausybės narys gali atsistatydinti iš einamų pareigų 
pateikdamas atsistatydinimo prašymą Ministrui Pirmininkui, o jis šį pra- 
šymą perduoda Prezidentui. 

9.3. Prezidentas priima Vyriausybės nario, išskyrus Ministrą Pirmi- 
ninką, atsistatydinimą, prieš tai pasikonsultavęs su Ministru Pirmininku. 

9.4. Ministras Pirmininkas bet kuriuo metu gali, jei mano esant pa- 
kankamam pagrindui, pareikalauti, kad Vyriausybės narys atsistatydintų; 
jeigu Vyriausybės narys nepaiso tokio reikalavimo, jo įgaliojimus gali nu- 
traukti Prezidentas, pasikonsultavęs su Ministru Pirmininku. 

10. Ministras Pirmininkas atsistatydina iš pareigų, jeigu netenka At- 
stovų Rūmų daugumos palaikymo, išskyrus tuos atvejus, kai, jam pasi- 

konsultavus su Prezidentu, Prezidentas paleidžia Atstovų Rūmus, arba, iš 
naujo sušaukus Atstovų Rūmus po jų paleidimo, Ministras Pirmininkas 
užsitikrina Atstovų Rūmų daugumos palaikymą. 

11.1. Jei Ministras Pirmininkas bet kuriuo metu atsistatydina iš pa- 
reigų, kiti Vyriausybės nariai taip pat privalo atsistatydinti. Šiuo atveju Mi- 
nistras Pirmininkas ir kiti Vyriausybės nariai vykdo savo funkcijas tol, kol 
bus sudaryta nauja Vyriausybė. 

11.2. Vyriausybės nariai, kurie vykdo savo funkcijas tuo metu, kai 
paleidžiami Atstovų Rūmai, eina šias pareigas tol, kol bus sudaryta nauja 
Vyriausybė. 

12. Įstatymu reglamentuojami tokie klausimai kaip Valstybės depar- 
tamentų struktūra ir funkcijų tarp Valstybės departamentų paskirstymas, 
Vyriausybės narių paskyrimas ministrais, atsakingais už šių departamentų 
veiklą, Vyriausybės nario funkcijų ir įgaliojimų perleidimas tuo metu, kai 
Vyriausybės nario nėra arba jis negali vykdyti savo funkcijų, Vyriausybės 
narių darbo užmokestis. 


VIETOS SAVIVALDA 


28A straipsnis 

1. Valstybė pripažįsta savivaldos, demokratiškai atstovaujančios vietos 
bendruomenėms, vaidmenį vietiniu lygmeniu užtikrinant ir įgyvendinant 
teisės patikėtas funkcijas bei įgaliojimus, ir savo iniciatyva paremiant vie- 
tos bendruomenių interesus. 

2. Vietos savivaldos institucijos renkamos tiesiogiai įstatymų nustaty- 
ta tvarka. Vietos savivaldos institucijų funkcijos ir įgaliojimai, atsižvelgiant 
į Konstitucijos nuostatas, apibrėžiami ir vykdomi laikantis įstatymų. 

3. Vietos savivaldos institucijų narių rinkimai vykdomi įstatymu nu- 
statyta tvarka ne vėliau kaip po rinkimų praėjus penkeriems metams. 

4. Kiekvienas Airijos pilietis, galintis balsuoti Atstovų Rūmų rinki- 
muose, taip pat kiti įstatyme įvardyti asmenys turi teisę balsuoti vietos sa- 
vivaldos institucijų, nurodytų šio straipsnio 2 dalyje, rinkimuose, įstatymų 
nustatyta tvarka. 

5. Atsiradusios laisvos vietos savivaldos institucijose, nurodytose šio 
straipsnio 2 dalyje, užpildomos įstatymų nustatyta tvarka. 

TARPTAUTINIAI SANTYKIAI 


29 straipsnis 

1. Airijos Valstybė iškilmingai pareiškia palaikanti taiką ir draugišką 
bendradarbiavimą tarp tautų, grindžiamą tarptautiniu teisingumu ir mo- 
rale. 

2. Airijos Valstybė iškilmingai pareiškia pripažįstanti, kad tarptauti- 
niai ginčai būtų sprendžiami tarptautiniame arbitraže arba teisme. 

3. Airijos Valstybė, palaikydama santykius su kitomis valstybėmis, lai- 
kosi visuotinai pripažįstamų tarptautinės teisės principų. 

4.1. Tarptautinių santykių srityje vykdomąją valdžią įgyvendina Vy- 
riausybė pagal šios Konstitucijos 28 straipsnį. 

4.2. Įgyvendindama vykdomąją valdžią tarptautinių santykių srityje 
Vyriausybė gali, jeigu tai apibrėžta įstatymu, pasirinkti veikimo metodą, 
kurį konkrečiam tikslui taiko tam tikra asmenų grupė arba tautų lyga, su 
kuriais Valstybė, esant bendram poreikiui, palaiko tarptautinius santykius. 

4.3. Airijos Valstybė tampa Europos atominės energijos bendrijos, 
įsteigtos Romos sutartimi 1957 m. kovo 25 d., nare. 

4.4. Airijos Valstybė iškilmingai patvirtina, jog pripažįsta įsipareigo- 
jimus, prisiimtus Europos Sąjungos, kurios valstybės narės veikia kartu, 
kad stiprintų taiką, bendras vertybes ir savo žmonių gerovę. 

4.5. Airijos Valstybė ratifikuoja Lisabonos sutartį, keičiančią Europos 
Sąjungos sutartį ir Europos Bendrijos steigimo sutartį, pasirašytą Lisabo- 
noje 2007 m. gruodžio 13 d. 

4.6. Nė viena šios Konstitucijos nuostata nedaro negaliojančių įsta- 
tymų ar kitų teisės aktų, Airijos Valstybės priimtų iki arba po Lisabonos 
sutarties įsigaliojimo, kurių priėmimą lėmė Airijos Valstybės narystė Eu- 
ropos Sąjungoje, kaip apibrėžta šio straipsnio 5 punkte, ar narystė Europos 
atominės energijos bendrijoje, arba užkerta kelią taikyti įstatymus ar kitus 
teisės aktus, kuriuos priėmė: 

i. Europos Sąjunga, Europos atominės energijos bendrija ar jų insti- 
tucijos; 

ii. Europos Bendrijos, Europos Sąjunga iki Lisabonos sutarties įsiga- 
liojimo arba jų institucijos; 

iii. kitos pagal pirmiau išvardytas sutartis kompetentingos institucijos. 

4.7. Airijos Valstybė naudojasi diskrecijos teise, kuriai iš anksto prita- 
ria abeji Parlamento Rūmai: 

i. glaudžiai bendradarbiaujant pagal Europos Sąjungos sutarties 
20 straipsnį; 

ii. pagal Šengeno acguis 19 protokolą, integruotą į Europos Sąjungos 
veikimo sritį, pridėtą prie Europos Sąjungos sutarties ir Sutarties dėl Eu- 
ropos Sąjungos veikimo (anksčiau Europos Bendrijos steigimo sutartis), ir 

iii. pagal 21 Protokolą dėl Didžiosios Britanijos ir Airijos pozicijos dėl 
laisvės, saugumo ir teisingumo erdvės, pridėtą kaip priedą, įskaitant gali- 
mybę nebetaikyti šio Protokolo arba jo dalies Airijai. 

4.8. Airijos Valstybė pritaria sprendimams, kuriuos jau patvirtino abu 
Parlamento Rūmai, priimtiems: 

i. pagal Europos Sąjungos sutartį ir Sutartį dėl Europos Sąjungos 
veikimo, suteikiantiems Europos Sąjungos Tarybai teisę veikti bet kokiu 
būdu, išskyrus vienbalsiškumą; 

ii. pagal sutartis, sudarančias galimybę taikyti įprastinę teisėkūros 
procedūrą, ir 

iii. pagal Sutarties dėl Europos Sąjungos veikimo 82 straipsnio 2 dalies 
d papunktį, 83 straipsnio 1 dalies 3 papunktį ir 86 straipsnio 1 bei 4 dalis, 
susijusias su laisvės, saugumo ir teisingumo erdve. 

4.9. Airijos Valstybė nepatvirtina sprendimo, kurį priėmė Europos 
Viršūnių Taryba, dėl bendrosios gynybos politikos pagal Europos Sąjun- 
gos sutarties 42 straipsnį, jeigu tokią bendrąją gynybą turi užtikrinti ir pati 
Airijos Valstybė. 

4.10. Airijos Valstybė ratifikuoja Ekonominės ir pinigų sąjungos sutartį 
dėl stabilumo, koordinavimo ir valdymo, priimtą 2012 m. kovo 2 d. Briuse- 
lyje. Jokia šios Konstitucijos nuostata nedaro negaliojančių įstatymų ar kitų 
teisės aktų, kurių priėmimas yra būtinas Airijos Valstybės įsipareigojimams 
pagal minėtą Sutartį vykdyti arba užkerta kelią taikyti įstatymus ar kitus 
teisės aktus, kuriuos priėmė institucijos, įsteigtos pagal šią Sutartį. 

5.1. Kiekviena tarptautinė sutartis, kurios šalimi tampa Airijos Valsty- 
bė, turi būti pateikta tvirtinti Atstovų Rūmams. 

5.2. Airijos Valstybė negali turėti pareigos mokėti viešųjų fondų mo- 
kesčius, nustatytus pagal tarptautinę sutartį, nebent šiai tarptautinei sutar- 
čiai pritarė Atstovų Rūmai. 

5.3. Ši nuostata netaikoma techninio arba administracinio pobūdžio 
susitarimams ar konvencijoms. 

6. Nė viena tarptautinė sutartis negali tapti Airijos Valstybės naciona- 
linės teisės dalimi, išskyrus, kai taip nusprendžia Parlamentas. 

7. Airijos Valstybei gali būti taikomos Britų ir airių sutarties, sudarytos 
Belfaste 1998 m. balandžio 10 d., toliau vadinamos Sutartimi, nuostatos. 

7.1. Kiekviena pagal Sutartį įsteigta institucija gali vykdyti jai pati- 
kėtus įgaliojimus ir funkcijas, susijusius su bet kuria Airijos salos dalimi, 
nepaisant Konstitucijos normų, nustatančių panašias funkcijas ir įgalioji- 
mus Airijos Valstybės institucijai ar kitam asmeniui, sukurtai ar paskirtam 
pagal Konstituciją. Įgaliojimai ir funkcijos, patikėti pagal Sutartį įsteigtai 
institucijai, susiję su ginčų sprendimu ar kitokiomis panašiomis situacijo- 
mis, papildo ar pakeičia panašias pagal šią Konstituciją įsteigtų institucijų 
arba paskirtų asmenų funkcijas ar įgaliojimus. 

7.2. Jeigu Vyriausybė nusprendžia, kad dėl Airijos Valstybės įsipa- 
reigojimų pagal Sutartį turi būti keičiama ši Konstitucija, Konstitucija turi 
būti keičiama tokiu būdu neatsižvelgiant į Konstitucijos 46 straipsnį: 

i. 2 straipsnio tekstas airių kalba. 

ii. 2 straipsnio tekstas anglų kalba. 

„2 straipsnis 

Kiekvienas asmuo, gimęs Airijos saloje ir užjūrio teritorijose, turi pri- 
gimtinę teisę būti Airijos piliečiu. Teisę tapti Airijos Valstybės piliečiais 
įstatymų nustatyta tvarka taip pat turi kiti asmenys. Tauta puoselėja ir pa- 
laiko ypatingą artumą (bendrumą) su airių kilmės asmenimis, gyvenan- 
čiais užsienyje, kurie dalijasi savo kultūriniu identitetu ir paveldu. 

3 straipsnis 

1. Tauta išsaugo tvirtą valią darniai ir draugiškai vienyti visus Airi- 
jos saloje gyvenančius žmones nepriklausomai nuo jų tautinio identiteto 
bei tradicijų ir pripažįsta, kad vieninga Airijos Valstybė bus valdoma tik 
taikiai demokratiškų būdu gavus žmonių daugumos sutikimą abiejose Ai- 
rijos saloje galiojančiose teisės sistemose. Konstitucija įsteigto Parlamento 
priimti įstatymai taikomi toje pačioje teritorijoje ir tokia pačia apimtimi, 
kaip ir įstatymai, kuriuos priėmė Parlamentas, veikęs iki šios Konstitucijos 
įsigaliojimo. 

2. Vykdomosios valdžios institucijos, bendros abiem galiojančioms 
teisės sistemoms, savo funkcijas gali vykdyti tiek visoje Airijos salos terito- 
rijoje, tiek jos dalyje.“ 

iii. nauja straipsnio dalis airių kalba. 

iv. nauja straipsnio dalis anglų kalba. 

„8. Airijos Valstybė vykdo eksteritorialią jurisdikciją pagal visuotinai 
pripažįstamus tarptautinės teisės principus.“ 

7.3. Pateikus deklaraciją pagal šią dalį, ši dalis bei jos 3 ir 5 papunk- 
čiai yra pašalinami iš Konstitucijos teksto. Tačiau, nepaisant tokio minėtų 
nuostatų pašalinimo iš Konstitucijos teksto, šis Konstitucijos skyrius nenu- 
stoja savo teisinės galios. 

7.4. Jeigu tokia deklaracija nėra pareiškiama per dvylikos mėnesių lai- 
kotarpį po to, kai ja buvo papildyta Konstitucija, arba per ilgesnį įstatymu 
nustatytą terminą, ši dalis netenka teisinės galios ir nuo to laiko turi būti 
pašalinama iš oficialaus Konstitucijos teksto. 

8. Airijos Valstybė vykdo eksteritorialią jurisdikciją pagal visuotinai 
pripažįstamus tarptautinės teisės principus. 

9. Airijos Valstybė ratifikuoja Romos statutą dėl Tarptautinio Teisin- 
gumo Teismo, pasirašytą 1998 m. liepos 17 d. 


GENERALINIS PROKURORAS 


30 straipsnis 

1. Generalinis prokuroras veikia kaip Vyriausybės patarėjas teisės 
klausimais, kuris teikia teisinę nuomonę ir vykdo tokias funkcijas ir įgalio- 
jimus, kuriuos jam nustato ši Konstitucija ir įstatymai. 

2. Generalinį prokurorą skiria Prezidentas Ministro Pirmininko siūlymu. 

3. Kaltinimus dėl nusikaltimų ir teisės pažeidimų teismuose, numaty- 
tuose Konstitucijos 34 straipsnyje, išskyrus teismus, turinčius supaprastintą 
jurisdikciją, Tautos vardu palaiko Generalinis prokuroras ar kitas asmuo, 
įgaliotas vykdyti šią funkciją pagal įstatymus. 

4. Generalinis prokuroras negali būti Vyriausybės nariu. 

5.1. Generalinis prokuroras bet kuriuo metu gali atsistatydinti, pa- 
teikdamas atsistatydinimo prašymą Ministrui Pirmininkui, kuris jį teikia 
Prezidentui. 

5.2. Ministras Pirmininkas gali, esant, jo manymu, tinkamoms prie- 
žastims, reikalauti Generalinio prokuroro atsistatydinimo. 

5.3. Jeigu Generalinis prokuroras vis tiek neatsistatydina, jį iš pareigų 
gali atleisti Prezidentas, prieš tai pasikonsultavęs su Ministru Pirmininku. 

5.4. Generalinis prokuroras turi pasitraukti iš einamų pareigų, jei atsi- 
statydina Ministras Pirmininkas, bet gali ir toliau vykdyti savo įgaliojimus, 
kol bus paskirtas naujas Ministras Pirmininkas. 

6. Atsižvelgiant į šio straipsnio nuostatas, visi Generalinio prokuroro tar- 
nybos klausimai, įskaitant jo gaunamą atlyginimą, reglamentuojami įstatymu. 

VALSTYBĖS TARYBA 


31 straipsnis 

1. Valstybės Taryba konsultuoja Prezidentą visais klausimais, kuriais 
Prezidentui vykdant jam pavestas funkcijas ir įgaliojimus pagal šios Kons- 
titucijos nuostatas būtina gauti Valstybės Tarybos konsultaciją, bei atlieka 
kitas Konstitucijos jai pavestas funkcijas. 

2. Valstybės Tarybą sudaro šie nariai: 

i. ex officio nariai (nariai pagal užimamas pareigas): Ministras Pirmi- 
ninkas, Tūnaiste, Vyriausiasis teisėjas, Aukštesniojo Teismo pirmininkas, 
Atstovų Rūmų ir Senato pirmininkai bei Generalinis prokuroras; 

ii. kiekvienas asmuo, galintis ir norintis eiti Valstybės Tarybos nario 
pareigas, kuris galėtų būti paskirtas Prezidentu, Ministru Pirmininku, Vy- 
riausiuoju teisėju arba Vykdomosios Saorstūt Eireann tarybos pirmininku; 

iii. bet kokie kiti asmenys, jei tokių yra, kuriuos paskiria Prezidentas 
pagal šį straipsnį. 

3. Prezidentas bet kuriuo metu turi teisę įgalioti tokius kitus asmenis, 
kuriuos mano esant tinkamus, būti Valstybės Tarybos nariais. Šių asmenų 
negali būti daugiau nei septyni vienu metu. 

4. Kiekvienas Valstybės Tarybos narys privalo pirmame posėdyje, ku- 
riame jis dalyvauja, prisiekti ir pasirašyti po šiuo priesaikos tekstu: 

„Visagalio Dievo akivaizdoje aš, „iškilmingai ir nuošir- 
džiai pareiškiu ir pažadu, kad ištikimai ir sąžiningai vykdysiu savo, kaip 
Valstybės Tarybos nario, pareigas.“ 

5. Kiekvienas Prezidento paskirtas Valstybės Tarybos narys privalo 
užimti šį postą tol, kol naujai išrinktas Prezidentas pradės vykdyti savo 
funkcijas ir įgaliojimus, nebent Valstybės Tarybos narys miršta, atsistatydi- 
na, negali vykdyti savo pareigų arba yra pašalinamas iš užimamų pareigų. 

6. Kiekvienas Prezidento paskirtas Valstybės Tarybos narys gali at- 
sistatydinti iš užimamų pareigų tik pateikdamas atsistatydinimo prašymą 
Prezidentui. 

7. Prezidentas gali, manydamas esant tinkamoms priežastims, priimti 
sprendimą nutraukti bet kurio jo paskirto Valstybės Tarybos nario įgalio- 
jimus. 

8. Valstybės Tarybos posėdžiai gali būti sušaukti Prezidento tokiu lai- 
ku ir tokioje vietoje, kuriuos nustato pats Prezidentas. 

32 straipsnis 

Prezidentas įsipareigoja nevykdyti savo funkcijų ir įgaliojimų, kuriuos 
pagal Konstitucijos nuostatas jis turi vykdyti pasikonsultavęs su Valstybės 
Taryba, kol nesušaukiamas Valstybės Tarybos posėdis, kurio metu Prezi- 
dentas išklauso posėdyje dalyvaujančius Valstybės Tarybos narius. 


KONTROLIERIUS IR VYRIAUSIASIS AUDITORIUS 


33 straipsnis 

1. Kontrolierius ir vyriausiasis auditorius valstybės vardu atlieka visų 
išlaidų ir kitų piniginių sumų, administruojamų Parlamento arba jo pave- 
dimu, auditą. 

2. Kontrolierių ir vyriausiąjį auditorių skiria Prezidentas, pasikonsul- 
tavęs su Atstovų Rūmais. 

3. Kontrolierius ir vyriausiasis auditorius negali būti Parlamento nariu, 
užimti jokių kitų pareigų arba gauti jokio kito atlyginimo už savo veiklą. 

4. Kontrolierius ir vyriausiasis auditorius Atstovų Rūmams teikia savo 
veiklos ataskaitą įstatyme nustatytu periodiškumu. 

5.1. Kontrolierius ir vyriausiasis auditorius negali būti pašalintas iš už- 
imamų pareigų, išskyrus dėl netinkamo elgesio ar nesugebėjimo atlikti jam 
pavestų pareigų ir tik Atstovų Rūmų sprendimu bei Senato reikalavimu. 

5.2. Apie tokį Atstovų Rūmų ir Senato sprendimą Ministras Pirmi- 
ninkas tinkamu laiku informuoja Prezidentą, jam išsiųsdamas sprendimo 
kopijas, patvirtintas kiekvienų Parlamento Rūmų pirmininkų. 

5.3. Gavęs pirmiau minėtų sprendimų kopijas, Prezidentas nedels- 
damas priima sprendimą pašalinti Kontrolierių ir vyriausiąjį auditorių iš 
užimamų pareigų. 

6. Kontrolieriaus ir vyriausiojo auditoriaus tarnybos darbo tvarką nu- 
stato įstatymas. 


TEISMAI 


34 straipsnis 

1. Teisingumą įstatymais įsteigtuose teismuose vykdo teisėjai, paskirti 
Konstitucijos nustatyta tvarka. Teisingumas teismuose yra vykdomas vie- 
šai, išskyrus įstatymuose numatytus atvejus. 

2. Teismus sudaro pirmosios instancijos teismai ir Apeliacinės instan- 
cijos teismas. 

3.1. Pirmosios instancijos teismams priklauso Aukštesnysis Teismas, 
turintis įgaliojimus nagrinėti visas civilines ir baudžiamąsias bylas teisės ir 
fakto aiškinimo klausimais. 

3.2. Išskyrus šiame straipsnyje numatytas išimtis, Aukštesnysis Teis- 
mas pagal šioje Konstitucijoje nustatytą tvarką taip pat nagrinėja įstatymų 
teisėtumo klausimus. Įstatymų teisėtumo klausimų negali nagrinėti joks 
kitas teismas, įsteigtas pagal Konstitucijos nuostatas, išskyrus Aukštesnįjį 
Teismą arba Aukščiausiąjį Teismą. 

3.3. Joks kitas teismas neturi teisės ginčyti įstatymo, jo normos ar įsta- 
tymo projekto, dėl kurio į Aukščiausiąjį Teismą kreipėsi Prezidentas pa- 
gal šios Konstitucijos 26 straipsnį, teisėtumo bei teisėtumo tokio įstatymo 
(įstatymo projekto), kai kreipimąsi dėl įstatymo teisėtumo pateikia Prezi- 
dentas Aukščiausiajam Teismui pagal Konstitucijos 26 straipsnį. 

3.4. Pirmosios instancijos teismams taip pat priskiriami vietinės ir ri- 
botos kompetencijos teismai, kurių sprendimus galima skųsti apeliacine 
tvarka, kaip tai numato įstatymai. 

4.1. Apeliacinės instancijos teismas vadinamas Aukščiausiuoju Teis- 
mu. 

4.2. Aukščiausiojo Teismo pirmininkas vadinamas Vyriausiuoju teisėju. 

4.3. Aukščiausiasis Teismas yra apeliacinė instancija Aukštesniojo 
Teismo sprendimams, išskyrus įstatymų nustatytus atvejus, ir visų kitų 
teismų sprendimams, kaip numatyta įstatymuose. 

4.4. Įstatymas negali užkirsti kelio pateikti apeliacinį skundą Aukš- 
čiausiajam Teismui, jeigu apeliaciniu skundu taip pat keliamas įstatymo 
teisėtumo klausimas pagal šios Konstitucijos nuostatas. 

4.5. Aukščiausiojo Teismo sprendimus dėl įstatymų teisėtumo, atsi- 
žvelgiant į šios Konstitucijos nuostatas, skelbia vienas Aukščiausiojo Teis- 
mo teisėjas Aukščiausiojo Teismo nurodymu. Atskirosios teisėjų nuomo- 
nės - pritariančios sprendimui ar jam prieštaraujančios - yra negalimos. 

4.6. Aukščiausiojo Teismo sprendimai visose bylose yra galutiniai ir 
neskundžiami. 

5. Kiekvienas asmuo, paskirtas teisėju pagal Konstitucijos nuostatas, 
pateikia ir pasirašo šį pareiškimą: 

„Visagalio Dievo akivaizdoje aš, „iškilmingai ir nuošir- 
džiai pasižadu ir pareiškiu, kad ištikimai ir tinkamai panaudodamas savo 
turimas žinias ir pajėgumus, vykdysiu Vyriausiojo teisėjo (ar kito teisėjo, 
priklausomai nuo pareigų) pareigas be baimės ar užsidegimo, prisirišimo 

arba piktos valios, kiekvieno žmogaus atžvilgiu, vykdydamas šias pareigas 
laikysiuos Konstitucijos ir įstatymų. Tepadeda man Dievas.“ 

5.1. Tokį pareiškimą pateikia ir pasirašo Vyriausiasis teisėjas dalyvau- 
jant Prezidentui, Aukščiausiojo, Aukštesniojo teismų teisėjams bei visų kitų 
teismų teisėjai dalyvaujant Vyriausiajam teisėjui arba kitam aukštesnes pa- 
reigas užimančiam Aukščiausiojo Teismo teisėjui viešame teismo posėdyje. 

5.2. Kiekvienas teisėjas privalo pateikti ir pasirašyti šį pareiškimą prieš 
pradėdamas eiti savo pareigas, bet ne vėliau kaip per dešimt dienų nuo 
tada, kai jis yra paskiriamas teisėju arba vėliau, jeigu tokią vėlesnę datą 
nustato Prezidentas. 

5.3. Bet kuris teisėjas, kuris atsisako ar nepaiso šio pareiškimo, turi 
palikti savo pareigas. 


35 straipsnis 

1. Aukščiausiojo Teismo, Aukštesniojo Teismo bei visų kitų teismų, 
įsteigtų laikantis šios Konstitucijos 34 straipsnio, teisėjus skiria Prezidentas. 

2. Visi teisėjai, vykdydami teisingumą, yra nepriklausomi ir vadovau- 
jasi Konstitucija bei įstatymais. 

3. Teisėjai negali būti Parlamento nariais, taip pat užimti kurias nors 
kitas pareigas ar gauti jokio kito atlyginimo. 

4.1. Aukščiausiojo Teismo ir Aukštesniojo Teismo teisėjai negali būti 
nušalinti nuo einamų pareigų, išskyrus dėl netinkamo elgesio ar jiems ne- 
galint toliau vykdyti savo pareigas ir tik Atstovų Rūmams bei Senatui pri- 
ėmus sprendimus šiuo klausimu. 

4.2. Ministras Pirmininkas privalo tinkamu laiku informuoti Prezi- 
dentą apie tokius Atstovų Rūmų ir Senato sprendimus, išsiųsdamas šių 
sprendimų kopijas, patvirtintas abejų Parlamento Rūmų pirmininkų. 

4.3. Gavęs pranešimą ir minėtų sprendimų kopijas, Prezidentas priva- 
lo nedelsdamas priimti įsakymą dėl teisėjo nušalinimo nuo pareigų. 

5.1. Draudžiama mažinti teisėjų atlyginimus jiems vykdant savo pa- 
reigas, išskyrus šiame straipsnyje numatytus atvejus. 

5.2. Teisėjų atlyginimams taikomi tie patys mokesčiai ir rinkliavos, 
kuriuos moka kiti dirbantys asmenys arba konkrečiai klasei priklausantys 
dirbantys asmenys. 

5.3. Jeigu įstatymu, priimtu iki arba po šio skyriaus įsigaliojimo, su- 
mažinami atlyginimai, mokami iš valstybės lėšų konkrečiai klasei priklau- 
santiems asmenims, ir tokiame įstatyme nurodyta, kad atlyginimų suma- 

žinimas yra būtinas norint užtikrinti viešąjį interesą, įstatymas gali suma- 
žinti ir teisėjams mokamus atlyginimus. 


36 straipsnis 

Atsižvelgiant į pirmiau minėtas šios Konstitucijos nuostatas, regla- 
mentuojančias teismų veiklą, įstatymas taip pat numato: 

i. Aukščiausiojo Teismo ir Aukštesniojo Teismo teisėjų skaičių, atlygi- 
nimą, pensinį amžių ir pensijas; 

ii. kitų teismų teisėjų skaičių ir jų kadencijų trukmę; 

iii. minėtų teismų sudarymo, veiklos tvarką, kompetencijos pasiskirs- 
tymą ir visus kitus procesinius klausimus. 


37 straipsnis 

1. Joks asmuo, nesantis teisėju, tačiau galintis vykdyti teismines funk- 
cijas, negali remtis Konstitucija tam, kad galėtų kliudyti teismuose (išsky- 
rus baudžiamąjį procesą) vykdyti teisingumą. 

2. Tokio asmens paskyrimas negalioja nepaisant to, kad vykdyti tei- 
singumą jį paskyrė Parlamentas po šios Konstitucijos įsigaliojimo, nes 
niekas, nebūdamas paskirtas teisėju pagal šią Konstituciją, negali vykdyti 
teisingumo teisme, sudarytame remiantis Konstitucijos nuostatomis. 


TEISĖS PAŽEIDIMŲ NAGRINĖJIMO PROCESAS 


38 straipsnis 

1. Asmuo gali būti teisiamas dėl nusikaltimo padarymo tik pagal įsta- 
tymą. 

2. Smulkūs pažeidimai turi būti nagrinėjami tik supaprastinto (suma- 
rinio) proceso tvarka. 

3.1. Įstatymo nustatyta tvarka teisės pažeidimams nagrinėti gali būti 
steigiami specialūs teismai, jei bendrosios kompetencijos teismai yra ne- 
pajėgūs užtikrinti efektyvaus teisingumo vykdymo ir viešosios tvarkos bei 
visuomenės saugumo apsaugos. 

3.2. Specialių teismų sudarymo tvarką, funkcijas, įgaliojimus ir proce- 
są juose nustato įstatymas. 

4.1. Karo įstatymų pažeidimams nagrinėti gali būti steigiami kariniai 
tribunolai, jei tokius teisės pažeidimus padaro asmenys, kuriems taikomi 
karo įstatymai. Karo tribunolai gali būti steigiami teisės pažeidimams, su- 
sijusiems su karo padėtimi ar ginkluotu pasipriešinimu, nagrinėti. 

4.2. Ginkluotų pajėgų nariai, nevykdantys savo funkcijų, negali būti 
teisiami karo lauko teismuose arba kituose karo tribunoluose dėl teisės pa- 
žeidimų, kuriuos įprastine tvarka nagrinėja civiliniai teismai, nebent tokių 
teisės pažeidimų nagrinėjimas yra karo lauko teismų arba kitų karo tri- 
bunolų jurisdikcija, kaip tai numato įstatymai, reglamentuojantys karinės 
drausmės vykdymą. 

5. Asmuo negali būti teisiamas už teisės pažeidimo padarymą nesant 
prisiekusiųjų, išskyrus šio straipsnio 2, 3 ar 4 dalyse išvardytus atvejus. 

6. Konstitucijos 34 ir 35 straipsnių nuostatos netaikomos teismui ar 
tribunolui, įsteigtam pagal šio straipsnio 3 ar 4 dalis. 


39 straipsnis 

Išdavyste yra laikomas tik karo prieš Airijos Valstybę pradėjimas, pa- 
dėjimas bet kuriai valstybei ar asmeniui, kurstymas arba sąmokslo rengi- 
mas su bet kuriuo asmeniu, turint tikslą pradėti karą prieš Airijos Valstybę, 
bandymas ginkluotomis pajėgomis ar kitokiais prievartiniais būdais nu- 
versti valstybės valdymo organus, įsteigtus pagal Konstituciją, dalyvavimas 
tokioje veikloje arba buvimas su ja susijusiu, kurstymas arba sąmokslo su 
bet kuriuo asmeniu rengimas. Išdavyste yra laikomas tiesioginis dalyvavi- 
mas, bendrininkavimas darant šį teisės pažeidimą, taip pat buvimas susiju- 
siu darant šį teisės pažeidimą. 


PAGRINDINĖS ASMENS TEISĖS 


40 straipsnis 

1. Visi Airijos piliečiai įstatymui yra lygūs. Esant būtinybei, įstatymu 
gali būti nustatytas skirtingas asmenų traktavimas atsižvelgiant į jų turi- 
mus skirtingus sugebėjimus, fizinę, moralinę ar socialinę funkcijas. 

2.1. Valstybė nesuteikia kilmingumo titulų. 

2.2. Pilietis gali priimti kilmingumo titulą arba apdovanojimą tik ga- 
vęs išankstinį Vyriausybės sutikimą. 

3.1. Valstybė įstatymais užtikrina gerbti ir, kiek įmanoma, ginti asme- 
nines piliečio teises. 

3.2. Valstybė įstatymais įsipareigoja ypač saugoti savo piliečius nuo 
neteisėto užpuolimo, o teisės pažeidimo atveju ginti kiekvieno piliečio gy- 
vybę, asmenybę, gerą vardą ir nuosavybės teises. 

3.3. Valstybė pripažįsta negimusio asmens teisę į gyvybę ir, tinkamai 
paisydama motinos teisės į gyvybę, įstatymais užtikrina bei, kiek įmano- 
ma, įsipareigoja ginti šią teisę. 

Šis punktas neužkerta teisės išvykti į kitą valstybę. 

Šis punktas taip pat neužkerta teisės įgyti arba turėti galimybę gauti, 
vadovaujantis įstatymais, informaciją, susijusią su kitoje valstybėje teisėtai 
teikiamomis paslaugomis. 

4.1. Piliečių asmeninė laisvė negali būti ribojama, išskyrus įstatyme 
nustatytas išimtis. 

4.2. Jei Aukštesnysis Teismas arba bet kuris šio teismo teisėjas gau- 
na asmens ar jo vardu parašytą skundą, kad toks asmuo buvo neteisėtai 
sulaikytas, Aukštesnysis Teismas ar bet kuris šio teismo teisėjas, kuriam 
toks skundas buvo pateiktas, nedelsdamas ištiria šį skundą ir gali priimti 
nurodymą asmeniui, neteisėtai sulaikiusiam kitą asmenį, nurodytu laiku 
atvesdinti sulaikytąjį asmenį į Aukštesnįjį Teismą bei raštu patvirtinti šio 
asmens sulaikymo priežastis. Atvesdinus sulaikytąjį asmenį į Aukštesnįjį 
Teismą ir jį sulaikiusiam asmeniui suteikus galimybę paaiškinti tokio sulai- 
kymo priežastis, Aukštesnysis Teismas priima nurodymą paleisti sulaiky- 
tąjį asmenį, nebent paaiškėja, kad jis yra sulaikytas pagal įstatymą. 

4.3. Jeigu sulaikytąjį asmenį pristačius į Aukštesnįjį Teismą paaiškėja, 
jog toks asmuo buvo sulaikytas pagal įstatymą, kuris yra nesuderinamas 
su Konstitucija, Aukštesnysis Teismas kreipiasi į Aukščiausiąjį Teismą tam, 
kad būtų išspręstas įstatymo galiojimo klausimas. Kol Aukščiausiasis Teis- 
mas nagrinėja šį prašymą, sulaikytasis asmuo gali būti paleistas į laisvę už 
užstatą Aukštesniojo Teismo nustatytomis sąlygomis tol, kol Aukščiausia- 
sis Teismas išsprendžia įstatymo teisėtumo klausimą. 

4.4. Aukštesniojo Teismo pirmininkui arba vyresniajam teisėjui taip 
nurodžius, neteisėto asmens sulaikymo klausimas Aukštesniajame Teisme 
yra svarstomas dalyvaujant trijų teisėjų kolegijai, arba, visais kitais atvejis, 
dalyvaujant vienam teisėjui. 

4.5. Šio straipsnio nuostatomis negali būti remiamasi siekiant užkirsti 
kelią, kontroliuoti ar kitaip trukdyti vykdyti ginkluotųjų pajėgų funkcijas 
karo ar ginkluoto pasipriešinimo atveju. 

5. Kiekvieno piliečio būstas yra neliečiamas, į jį negali būti įsibrauta 
jėga, išskyrus įstatymuose nustatytas išimtis. 

6.1. Valstybė garantuoja laisvę naudotis šiomis teisėmis atsižvelgdama 
į viešąją tvarką ir moralę: 

i. Piliečių teisę laisvai reikšti savo įsitikinimus. 

Viešosios nuomonės ugdymas yra ypatingos svarbos klausimas, todėl 
valstybė stengiasi užtikrinti, kad tokie viešosios nuomonės skleidėjai kaip 
radijas, spauda, kinas, išsaugantys teisę laisvai reikšti savo nuomonę, įskai- 
tant Vyriausybės vykdomos politikos kritiką, vykdys savo veiklą nepažeis- 
dami viešosios tvarkos, moralės ar valdžios autoriteto. 

Šventvagiškų, keliančių maištą arba nepadorių minčių skelbimas yra 
teisės pažeidimas (nusikaltimas), už kurį baudžiama pagal įstatymą. 

ii. Teisę į taikius susirinkimus, nenaudojant ginklo. 

Įstatymas gali uždrausti tokius susirinkimus ar juos kontroliuoti, jeigu 
jais pažeidžiama taika arba jie kelia grėsmę viešajai tvarkai, taip pat kont- 
roliuoti bei užkirsti kelią tokiems susirinkimams, kurie yra rengiami prie 
bet kurių Parlamento Rūmų. 

iii. Piliečių teisę steigti sąjungas ir asociacijas. 

Viešojo intereso tikslais gali būti priimtas įstatymas, siekiantis suregu- 
liuoti ir kontroliuoti anksčiau minėtą teisę. 

6.2. Įstatymas, įtvirtinantis teisę steigti sąjungas ir asociacijas bei teisę 
jungtis į taikius susirinkimus, negali būti naudojamas siekiant pateisinti 
politinę, religinę arba konkrečios visuomenės klasės diskriminaciją. 


ŠEIMA 


41 straipsnis 

1.1. Valstybė pripažįsta šeimą kaip natūralų pirminį ir esminį visuo- 
menės darinį ir kaip moralinę instituciją, turinčią neatimamas ir nenusavi- 
namas teises, viršesnes nei rašytinės teisės normos. 

1.2. Valstybė gina šeimą kaip nedalomą vienetą, sudarantį būtiną 
socialinės tvarkos pagrindą ir reikalingą Tautos gerovei užtikrinti. 

2.1. Valstybė ypač gerbia moters vaidmenį namuose bei moters pagal- 
bą, be kurios visuotinis gėris nebūtų pasiektas. 

2.2. Valstybė stengiasi užtikrinti, kad motinos neturėtų pareigos dirbti 
dėl ekonominių priežasčių ir todėl apleistų savo pareigas namuose. 

3.1. Valstybė įsipareigoja itin rūpintis santuoka, kuria remiasi šeima, 
ir saugoti ją nuo bet kokio pakenkimo. 

3.2. Teismas, įsteigtas įstatymu, gali anuliuoti santuoką, jeigu yra šios 


sąlygos: 

i. teisminio proceso dieną sutuoktiniai gyveno atskirai vienas nuo kito 
mažiausiai ketverius metus iš eilės arba su pertraukomis per paskutinius 
penkerius metus; 

ii. nėra jokios pateisinamos galimybės sutuoktinius sutaikyti; 

iii. tokia priemonė, teismo manymu, yra būtina tiek sutuoktinių, tiek jų 
vaikų, tiek bet kurių kitų įstatyme nurodytų asmenų interesams apsaugoti, ir 

iv. yra tenkinamos kitos įstatymuose nustatytos sąlygos. 

3.3. Joks asmuo, kurio santuoka anuliuota pagal kitos valstybės civilinės 
teisės nuostatas, bet kuris sudarė galiojančią santuoką su kitu asmeniu pagal 
įstatymus, priimtus Vyriausybės ir Parlamento pagal šią Konstituciją, negali 
sudaryti santuokos su asmeniu, kurio santuoka anksčiau buvo anuliuota. 


MOKSLAS 


42 straipsnis 

1. Valstybė pripažįsta, kad pirminis ir įgimtas vaiko mokytojas yra šei- 
ma, bei garantuoja tėvų neatimamą teisę ir pareigą suteikti, atsižvelgiant į 
pajamas, religinį, moralinį, intelektualinį, fizinį ir socialinį išsimokslinimą 
savo vaikams. 

2. Tėvai gali laisvai suteikti išsimokslinimą savo vaikams namuose, 
privačiose mokyklose arba valstybės pripažįstamose ar valstybės įsteigtose 
mokyklose. 

3.1. Valstybė negali įpareigoti tėvų, neatsižvelgdama į jų sąžinę ir tei- 
sėtą pasirinkimą, siųsti savo vaikus į valstybines ar į kitas konkretaus po- 
būdžio mokyklas, įsteigtas valstybės. 

3.2. Valstybė privalo, kaip visuomenės gerovės saugotoja, užtikrinti, kad 
vaikai gautų minimalų išsilavinimą - moralinį, intelektualinį ir socialinį. 

4. Valstybė užtikrina nemokamą pradinį mokslą bei stengiasi paremti ir 
suteikti prideramą pagalbą asmeninėms ir bendroms mokymo iniciatyvoms 
ir, jeigu tai būtina visuotinei gerovei užtikrinti, sudaryti mokymo sąlygas tam, 
kad būtų įgyvendintos tėvų teisės užtikrinant religinį ir moralinį pasirengimą. 


VAIKAI 


42A straipsnis 

1. Valstybė pripažįsta ir iškilmingai pareiškia gerbianti prigimtines ir 
neatimamas visų vaikų teises ir, kiek įmanoma, įstatymais šias teises užtik- 
rina bei gina. 

2.1. Išimtiniais atvejais, jeigu tėvai, nepriklausomai nuo jų šeimyninės 
padėties, nevykdo pareigų vaikų atžvilgiu tokiu būdu, kad vaiko saugumui ir 
gerovei gali iškilti grėsmė, valstybė, kaip visuotinės gerovės saugotoja, priva- 
lo imtis visų proporcingų priemonių, apibrėžtų įstatyme, suteikiančių para- 
mą tėvams, tačiau tik atsižvelgdama į prigimtines ir neatimamas vaiko teises. 

2.2. Įstatymas gali numatyti galimybę įvaikinti, jeigu tėvai įstatyme 
nustatytą laiko tarpą nevykdo savo pareigų vaiko atžvilgiu ir jeigu taip 
būtų geriausiai užtikrinti vaiko interesai. 

3. Įstatymas apibrėžia savanoriško pateikimo įvaikinti ir įvaikinimo 
tvarką. 

4. Įstatymas nustato, kad Valstybė, kaip visuotinės gerovės saugotoja, 
imasi veiksmų: 

4.1.1. apsaugoti vaiką nuo žalingo aplinkos poveikio ir garantuoti jo 
saugumą; 

4.1.2. susijusių su įvaikinimu ir globa, atsižvelgdama į vaiko interesus 
kaip svarbiausius ir dominuojančius. 

4.2. Įstatymas gali nustatyti, kad Valstybei ėmusis pirmiau išvardytų 
veiksmų, būtina pirmiausia atsižvelgti į vaiko, galinčio išreikšti savo nuo- 
mong, interesus pagal tokio vaiko amžių ir jo brandą. 


PRIVATI NUOSAVYBĖ 
43 straipsnis 

1.1. Valstybė pripažįsta, kad žmogus, kaip protinga būtybė, turi pri- 
gimtinę teisę, viršesnę nei įstatymai, į privačią išorinių daiktų nuosavybę. 

1.2. Valstybė garantuoja, jog nebus priimtas joks įstatymas, panaiki- 
nantis teisę į privačią nuosavybę arba bendrąją teisę perleisti, testamentu 
palikti ar paveldėti nuosavybę. 

2.1. Valstybė pripažįsta, kad naudojimasis minėtomis nuosavybės tei- 
sėmis turi atitikti civilinėje visuomenėje pripažįstamą socialinio teisingu- 
mo principą. 

2.2. Valstybė, esant būtinybei užtikrinti visuotinę gerovę, gali įstatymu 
apriboti naudojimąsi minėtomis nuosavybės teisėmis. 


RELIGIJA 
44 straipsnis 
1. Valstybė pripažįsta Visagalio Dievo garbinimą ir gerbia Visagalio 
Viešpaties vardą bei religijją. 

2.1. Sąžinės laisvė ir laisvas religijos išpažinimas, garantuojamas kiek- 
vienam piliečiui, negali pažeisti viešosios tvarkos ir visuomenės moralės. 

2.2. Valstybė neteikia pirmenybės vienai religijai. 

2.3. Valstybė negali apriboti veiksnumo arba diskriminuoti dėl religi- 
jos, įsitikinimų ar užimamos padėties. 

2.4. Įstatymai, nustatantys valstybės pagalbą mokykloms, negali dis- 
kriminuoti mokyklų, kuriuose mokoma skirtingų religijų. Tokiais įstaty- 
mais taip pat negali būti varžoma vaiko teisė lankyti valstybinę mokyklą, 
jeigu vaikas nelanko religijos pamokų toje mokykloje. 

2.5. Kiekviena religinė denominacija turi teisę tvarkyti savo reikalus, 
įgyti, valdyti bei tvarkyti turimus kilnojamus ir nekilnojamus daiktus, iš- 
laikyti religiniams ar labdaros tikslams įsteigtas institucijas. 

2.6. Bet kurios religinės denominacijos ar švietimo įstaigos nuosavy- 
bė, esant būtinybei, gali būti naudojama viešajam tikslui už tai išmokant 
tinkamą kompensaciją. 


NURODOMIFJI SOCIALINĖS POLITIKOS PRINCIPAI 


45 straipsnis 

Socialinės politikos principus, įtvirtintus šiame straipsnyje, užtikrina 
Parlamentas. Parlamentas taiko šiuos principus išimtinai įstatymų leidy- 
boje, minėtų principų taikymas nėra patikėtas teismams, įsteigtiems pagal 
šios Konstitucijos nuostatas. 

1. Valstybė įsipareigoja skatinti visų Žmonių gerovę, saugodama ir už- 
tikrindama socialinę tvarką, kai dominuoja teisingumas ir dosnumas (ge- 
raširdiškumas). 

2. Valstybė savo socialinę politiką vykdo šia linkme užtikrindama, kad: 

i. visi piliečiai - vyrai ir moterys - turėtų teisę į tinkamą pragyveni- 
mo lygį, vykdydami savo veiklą, galėtų tinkamai patenkinti savo šeimos 
poreikius; 

i. visi bendruomenei priklausantys materialiniai ištekliai būtų taip 
padalyti tarp žmonių ir įvairių visuomenės klasių, kad galėtų geriausiai 
tarnauti visuotinei gerovei; 

iii. privati nuosavybė ar svarbiausios materialinės vertybės nebūtų val- 
domos taip, kad būtų pažeista konkurencija ir taip padaryta bendros žalos, 

iv. kontroliuojant kreditus nuolatinis ir vyraujantis tikslas būtų žmo- 
nių gerovė; 

v. siekiant ekonominio saugumo būtų tiek šeimų, kiek tokiomis aplin- 
kybėmis būtų naudinga. 

3.1. Valstybė teikia pirmenybę ir, esant būtinybei, remia privačią ini- 
ciatyvą pramonėje ir prekyboje. 

3.2. Valstybė užtikrina, kad privatus verslas būtų vykdomas taip, kad 
būtų užtikrintas produkcijos efektyvumas ir prekių paskirstymas, o visuo- 
menė tokiu būdu būtų apsaugota nuo neteisėto išnaudojimo. 

4.1. Valstybė įsipareigoja užtikrinti silpnesnių visuomenės grupių 
ekonominius interesus ir, esant būtinybei, remti ligonius, našlius, našlai- 
čius ir senyvo amžiaus žmones. 

4.2. Valstybė stengiasi užtikrinti, kad darbuotojų - vyrų ir moterų - 
turimais pajėgumais bei sveikata, vaikų amžiumi darbe nebūtų piktnau- 
džiaujama, o piliečiai nebūtų priversti dirbti tokį darbą, kuris nėra tinka- 
mas atsižvelgiant į jų lytį, amžių ir pajėgumus. 


KONSTITUCIJOS KEITIMAS 


46 straipsnis 

1. Bet kuri šios Konstitucijos nuostata gali būti keičiama, pildoma 
arba naikinama pagal šiame straipsnyje nustatytą procedūrą. 

2. Konstitucijos keitimo iniciatyvos teisę turi Parlamentas priimda- 
mas įstatymo projektą, kuriam turi pritarti abu Parlamento Rūmai, ir kuris 
po to yra pateikiamas svarstyti Tautai referendume, atsižvelgiant į referen- 
dumo rengimo metu galiojančius įstatymus. 

3. Kiekvienas toks įstatymo projektas vadinasi „Įstatymas, keičiantis 
Konstituciją“. 

4. Įstatymo projekte, kuriuo siūloma keisti Konstituciją, negali būti 
įtvirtintas joks kitas pasiūlymas. 

5. Įstatymo projektą, keičiantį Konstituciją, pasirašo Prezidentas, kuris 
privalo nedelsdamas įsitikinti, ar yra tenkinamos šio straipsnio nuostatos, 
patikrinti, ar šis įstatymo projektas buvo patvirtintas Tautos referendume 
pagal Konstitucijos 47 straipsnio 1 dalį, bei jį paskelbia įstatymu. 


REFERENDUMAS 


47 straipsnis 
1. Kiekvienas Konstitucijos pakeitimas turi būti pateiktas svarstyti 
Tautai referendume pagal Konstitucijos 46 straipsnyje nustatytą tvarką. 

Laikoma, kad Konstitucijos keitimui pritarta referendume, jeigu už šį pa- 
keitimą balsavo dauguma referendume dalyvavusių piliečių, turinčių bal- 
savimo teisę. 

2.1. Laikoma, kad kiekvienam kitam įstatymo projektui, išskyrus pa- 
siūlymą keisti Konstituciją, pateiktam svarstyti Tautai referendume, yra 
nepritariama, jei referendume prieš šio įstatymo projekto priėmimą bal- 
suoja ne mažiau kaip trisdešimt trys ir viena trečioji procento visų balsavi- 
mo teisę turinčių piliečių. 

2.2. Kiekvienas kitas įstatymo projektas, išskyrus pasiūlymą keisti 
Konstituciją, pateiktas svarstyti Tautai referendume pagal Konstitucijos 
27 straipsnį, laikomas priimtu, nebent jam yra nepritariama pagal pirmiau 
šiame straipsnyje nurodytą tvarką. 

3. Kiekvienas balsavimo teisę turintis pilietis, galintis dalyvauti Atsto- 
vų Rūmų narių rinkimuose, turi teisę balsuoti referendume. 

4. Tam, kad būtų galima įgyvendinti šiame straipsnyje įtvirtintas 
nuostatas, referendumo organizavimo tvarką reglamentuoja įstatymas. 


SAORSTAT ĖIREANN KONSTITUCIJOS PANAIKINIMAS IR 
ĮSTATYMŲ TĘSTINUMAS 


48 straipsnis 
Airijos Laisvosios Valstybės (Saorstdt Eireann) Konstitucija, priimta 
1922 m. įstatymu, yra panaikinama nuo šios Konstitucijos įsigaliojimo. 


49 straipsnis 

1. Visos funkcijos ir įgaliojimai, kuriais naudojosi Airijos Laisvosios 
Valstybės vykdomosios valdžios institucijos Airijos Laisvojoje Valstybėje 
iki 1936 m. gruodžio 11 d. pagal tuo metu galiojančią Konstituciją arba 
kitu būdu, nuo šiol priklauso žmonėms. 

2. Laikoma, kad tokios funkcijos ir įgaliojimai nuo šiol vykdomi Vals- 
tybės vardu, jeigu juos vykdo Vyriausybė. 

3. Vyriausybė yra Airijos Laisvosios Valstybės Vyriausybei priklausiu- 
sios nuosavybės, turto ir teisių bei pareigų perėmėja. 


50 straipsnis 

1. Airijos Laisvosios Valstybės įstatymai, įsigalioję iki šios Konstitu- 
cijos priėmimo, kiek jie suderinami su Konstitucija, toliau lieka galioti po 
Konstitucijos įsigaliojimo tol, kol juos pakeičia ar panaikina Parlamentas. 

2. Įstatymai, priimti iki Konstitucijos įsigaliojimo, tačiau turėję įsiga- 
lioti po Konstitucijos įsigaliojimo, įsigalioja, nebent kitaip nuspręstų Par- 
lamentas. 


PEREINAMOJO LAIKOTARPIO NUOSTATOS 


51 straipsnis 

1. Nepaisant Konstitucijos 46 straipsnio, bet kurias Konstitucijos 
nuostatas, išskyrus 46 ir šį straipsnius, gali keisti, pildyti arba panaikinti 
Parlamentas per trejų metų laikotarpį nuo tada, kai pirmasis išrinktas Pre- 
zidentas pradeda eiti savo pareigas. 

2. Pasiūlymas keisti Konstituciją pagal šį straipsnį negali tapti įstaty- 
mu, jeigu Prezidentas, pasikonsultavęs su Valstybės Taryba, abejų Parla- 
mento Rūmų pirmininkams išsiunčia rašytinį pranešimą nurodydamas, 
jog toks pasiūlymas pagal savo esmę ir svarbą turi būti pateiktas svarstyti 
Tautai referendume. 

3. Šio straipsnio nuostatos netenka įstatymo galios iš karto po to, kai 
baigiasi šio straipsnio 1 dalyje minėtas trejų metų laikotarpis. 

4. Pasibaigus šiam trejų metų laikotarpiui, šis straipsnis turi būti paša- 
lintas iš kiekvieno oficialaus Konstitucijos teksto. 


52 straipsnis 

L. Šis straipsnis ir paskesni straipsniai turi būti pašalinti iš kiekvieno 
oficialaus šios Konstitucijos teksto po to, kai pirmasis išrinktas Prezidentas 
pradeda vykdyti savo pareigas. 

2. Kiekvienas Konstitucijos straipsnis, pašalintas iš oficialaus Kons- 
titucijos teksto pagal šio straipsnio nuostatas, vis tiek toliau lieka galioti. 


53 straipsnis 

1. Įsigaliojus Konstitucijai Senato rinkimai yra rengiami pagal Kons- 
titucijoje nustatytą tvarką. 

2. Remiantis Konstitucijos nuostatomis, numatančiomis Atstovų 
Rūmų paleidimo tvarką, laikoma, jog vadovaujamasi Konstitucija, 0 sąvo- 
ka „Atstovų Rūmai“ atitinka sąvoką „Deputatų Rūmai, kaip buvo numaty- 
ta anksčiau galiojusioje Konstitucijoje. 

3. Pirmasis Atstovų Rūmų posėdis surengiamas ne vėliau kaip per 
šimtą aštuoniasdešimt dienų po Konstitucijos įsigaliojimo. 

54 straipsnis 

1. Deputatų Rūmai (Atstovų Rūmai), įsteigti pagal anksčiau galiojusią 
Konstituciją, po šios Konstitucijos įsigaliojimo tampa Atstovų Rūmais. 

2. Kiekvienas Deputatų Rūmų (Atstovų Rūmų) narys, įsigaliojus šiai 
Konstitucijai, tampa Atstovų Rūmų nariu pagal šios Konstitucijos nuostatas. 

3. Deputatų Rūmų (Atstovų Rūmų) narys, išrinktas Deputatų Rūmų 
Pirmininku, įgaliojus šiai Konstitucijai tampa Atstovų Rūmų Pirmininku. 


55 straipsnis 

1. Įsigaliojus Konstitucijai ir kol sušaukiamas pirmasis Senato posėdis, 
Parlamentą sudaro tik vieneri rūmai. 

2. Kol pirmasis išrinktas Prezidentas pradeda eiti savo pareigas, laiko- 
ma, kad Parlamentas yra sudarytas ir gali vykdyti savo funkcijas, nepaisant 
to, kad nėra Prezidento. 

3. Kol pirmasis išrinktas Prezidentas pradeda eiti savo pareigas, įsta- 
tymų projektus, kuriuos priėmė arba turėjo priimti vieneri arba abeji Par- 
lamento Rūmai, vietoj Prezidento paskelbia ir pasirašo Komisija, įvardyta 
Konstitucijos 57 straipsnyje. 


56 straipsnis 

1. Įsigaliojus Konstitucijai esama Vyriausybė nedelsiant tampa Vy- 
riausybe Konstitucijos tikslais, o esamos Vyriausybės nariai be atskiro pa- 
skyrimo pagal Konstitucijos 13 straipsnį išlaiko savo pareigas, tarsi jie būtų 
buvę paskirti į šias pareigas pagal Konstitucijos 13 straipsnį. 

2. Esamos Vyriausybės nariai nuo tos dienos, kai pirmasis išrinktas 
Prezidentas pradeda eiti savo pareigas, iš esamo Prezidento nedelsiant gau- 
na oficialius įgaliojimus. 

3. Airijos Laisvosios Valstybės departamentai nuo Konstitucijos 
įsigaliojimo dienos ir, kol kitaip neįtvirtinta įstatymais, tampa valstybės 
departamentais. 

4. Įsigaliojus Konstitucijai Airijos Laisvosios Valstybės Vyriausybės 
tarnautojai tampa Vyriausybės tarnautojais. 

5.1. Šios Konstitucijos normos negali pabloginti arba kitaip neigiamai 
paveikti esamos Vyriausybės tarnautojų padėties, pareigų arba gaunamo 
atlyginimo, buvusių iki šios Konstitucijos įsigaliojimo. 

5.2. Šio Konstitucijos straipsnio nuostatos negali panaikinti, apri- 
boti priimtų įstatymų, ar įstatymų, kurie bus priimti vėliau, taikymo, taip 

pablogindamos ar kitaip neigiamai paveikdamos Vyriausybės valstybės 
tarnautojų padėtį. 


57 straipsnis 

1. Pirmasis išrinktas Prezidentas pradeda eiti savo pareigas ne vėliau 
kaip per šimtą aštuoniasdešimt dienų po to, kai įsigalioja ši Konstitucija. 

2. Įsigaliojus Konstitucijai ir kol naujai išrinktas Prezidentas pradės 
eiti savo pareigas, Prezidento funkcijas ir įgaliojimus pagal Konstituciją 
vykdo Komisija, sudaryta iš Vyriausiojo teisėjo, Aukštesniojo Teismo 
pirmininko ir Atstovų Rūmų Pirmininko. 

3. Jei Komisijos neįmanoma sudaryti todėl, kad nėra kurio nors ją 
turinčio sudaryti nario ar jis negali eiti šių pareigų, į šias pareigas skiriamas 
vyresnis pagal amžių Aukščiausiojo Teismo teisėjas, nesantis Komisijos nariu. 

4. Komisija gali vykdyti savo veiklą esant dviem jos nariams. 

5. Konstitucijos nuostatos, numatančios Prezidento funkcijas ir įga- 
liojimus, kuriuos jam suteikia Konstitucija, taip pat taikomos Komisijai, 
vykdančiai Prezidento pareigas. 


58 straipsnis 

1. Įsigaliojus šiai Konstitucijai ir kol kitaip nėra nustatyta įstatymuose, 
Aukščiausiasis Teisingumo Teismas, Aukštesnysis Teisingumo Teismas ir 
Apygardos teisingumo teismas, kurie vykdė veiklą iki Konstitucijos įsiga- 
liojimo, vadovaudamiesi Konstitucijos nuostatomis, reglamentuojančio- 
mis įstatymų teisėtumo kontrolę, ir toliau vykdo savo jurisdikciją. Visi šių 
teismų teisėjai, atsižvelgiant į tolesnes šio straipsnio nuostatas, vykdo savo 
pareigas kaip iki Konstitucijos įsigaliojimo, nebent Ministrui Pirmininkui 
pateikia atsistatydinimo prašymą. 

2. Kiekvienas minėtų teismų teisėjas, nepateikęs prašymo atsistatydinti, 
privalo pasirašyti pareiškimą, nurodytą Konstitucijos 34 straipsnio 5 dalyje. 

3. Toks pareiškimas pateikiamas ir pasirašomas Vyriausiojo teisėjo, 
dalyvaujant Ministrui Pirmininkui, ir kiekvieno Aukščiausiojo Teisingu- 
mo Teismo, Aukštesniojo Teisingumo Teismo bei Apygardos teisingumo 
teismo teisėjo, dalyvaujant Vyriausiajam teisėjui viešame teismo posėdyje. 

4. Jeigu šį pareiškimą teikia Apygardos teisingumo teismo teisėjai, pa- 
reiškimas turi būti pateiktas ir pasirašytas atvirame teismo posėdyje. 

5. Pareiškimas turi būti pateiktas nedelsiant po šios Konstitucijos įsi- 
galiojimo. 

6. Bet kuris teisėjas, kuris nepaiso arba atsisako pateikti tokį pareiški- 
mą pirmiau nurodytu būdu, nebegali toliau vykdyti savo pareigų. 


59 straipsnis 

Įsigaliojus Konstitucijai asmuo, paskirtas Airijos Laisvosios Valsty- 
bės generaliniu prokuroru, nedelsiant, jo papildomai neskiriant į šias pa- 
reigas pagal Konstitucijos 30 straipsnį, tampa Airijos Valstybės generali- 
niu prokuroru, tarsi jis buvo paskirtas į šias pareigas pagal Konstitucijos 
30 straipsnio nuostatas. 


60 straipsnis 

Įsigaliojus Konstitucijai asmuo, paskirtas Airijos Laisvosios Valsty- 
bės kontrolieriumi ir vyriausiuoju auditoriumi, nedelsiant, jo papildomai 
neskiriant į šias pareigas pagal Konstitucijos 33 straipsnį, tampa Airijos 
Valstybės kontrolieriumi ir vyriausiuoju auditoriumi, tarsi jis buvo paskir- 
tas į šias pareigas pagal Konstitucijos 33 straipsnio nuostatas. 


61 straipsnis 

1. Įsigaliojus Konstitucijai Airijos Laisvosios Valstybės gynybos ir 
policijos pajėgos nedelsiant tampa Airijos Valstybės gynybos ir policijos 
pajėgomis. 

2.1. Įsigaliojus šiai Konstitucijai kiekvienas Airijos Laisvosios Valsty- 
bės gynybos pajėgų įgaliotas pareigūnas nedelsiant tampa ir yra laikomas 
įgaliotu tam tikro rango Airijos Valstybės gynybos pajėgų pareigūnu, tarsi 
jis gavo įgaliojimus atlikti šias pareigas pagal Konstitucijos 13 straipsnį. 

2.2. Kiekvienas Airijos Valstybės gynybos pajėgų pareigūnas nuo tada, 
kai pirmasis išrinktas Prezidentas pradeda eiti pareigas, nedelsiant gauna 
įgaliojimus iš Prezidento vykdyti savo pareigas. 


62 straipsnis 

Ši Konstitucija įsigalioja: 

i. kitą dieną, pasibaigus šimto aštuoniasdešimties dienų laikotarpiui 
po to, kai Konstitucijai įstatymo nustatyta tvarka paskelbtame referendu- 
me balsų dauguma pritaria Tauta, arba 

ii. anksčiau, referendume gavus Tautos pritarimą, jeigu tai savo spren- 
dimu nustato Atstovų Rūmai, išrinkti bendruose rinkimuose, kurie vyksta 
tą pačią dieną kaip ir referendumas. 

63 straipsnis 

Šios Konstitucijos kopija, pasirašyta Ministro Pirmininko, Vyriausiojo 
teisėjo ir Atstovų Rūmų Pirmininko, registruojama Aukščiausiojo Teismo 
registre. Tokia Konstitucijos kopija laikoma Konstitucijos nuostatų įrody- 
mu. Esant prieštaravimų tarp Konstitucijos teksto airių ir anglų kalbomis, 
pirmenybė teikiama šios Konstitucijos tekstui airių kalba. 


Dochum Gldire Dė agus Onėra na hEireann 

Argentinos Respublikos Konstitucija priskiriama senosios kartos 
konstitucijoms ir yra ilgiausiai pasaulyje galiojančių konstitucijų ketver- 
tuke (po JAV, Belgijos ir Norvegijos konstitucijų). Ji buvo priimta 1853 m. 
gegužės 1 d. ir su vėlesniais pakeitimais, padarytais 1860, 1866, 1898, 1957 
ir 1994 m., galioja iki šiol. 

Argentinos konfederacijos (Confederacion Argentina) Konstituci- 
ją' paskelbė Konstitucinis Kongresas. Jis buvo sušauktas 1852 m. lap- 
kričio mėn. Santa Fė mieste vadovaujantis San Nicolaso paktu (1852)?. 
Konstitucija buvo rengiama remiantis 1826 m. Argentinos, 1787 m. JAV ir 
1812 m. Ispanijos konstitucijomis, atsižvelgiant į nacionalinius ypatumus, 
tradicijas, istorines sąlygas, politines aplinkybes, politines ir teisines idėjas. 
Prezidentinis valdymas labiausiai atitiko argentiniečių politinę sąmonę, 
suvokimą, jog valstybės priešakyje turi būti stiprus vadas (caudillo). Fe- 
deracinės sistemos pasirinkimas taip pat nebuvo atsitiktinis. Argentinoje 
dėl šios sistemos kariauta kelis dešimtmečius. Tuo tarpu pirmoji Ispanijos 
Konstitucija, paskelbta 1812 m. kovo 12 d. ir vadinama Kadžio konstitucija 
(La Constitucion de Cadiz), imponavo savo liberalizmu?. 

Argentina priskiriama mišriai bendrosios ir kontinentinės teisės tra- 
dicijai. Formaliai pripažįstama teisės aktų hierarchija, tačiau realiai jų tei- 





1 


Constitucion de la Nacion Argentina [interaktyvus], [žiūrėta 2014-02-02-20]. Priei- 
ga per internetą: <http://www.constitution.org/cons/argentin.htm>; Constitution of 
the Argentine Nation [interaktyvus], [žiūrėta 2014-02-02-20]. Prieiga per internetą: 
<http://confinder.richmond.edu/country.php>; Constitucion de 1853 con reformas hasta 
1957 [interaktyvus], [žiūrėta 2014-02-02-20]. Prieiga per internetą: <http://pdba.george- 
town.edu/Constitutions/Argentina/arg1853.html>. 

Pažymėtina, kad Buenos Airių provincija susitarimui nepritarė, išstojo iš Argentinos 
konfederacijos ir nebuvo jos nare iki 1859 m. Neatsitiktinai pirmosios 1853 m. Kons- 
titucijos pataisos buvo priimtos 1860 m. Buenos Airėms prisijungus prie konfedera- 
cijos. Tuomet valstybė oficialiai buvo pavadinta „Argentinos Respublika“ (Republica 
Argentina), o teisės interesų požiūriu - „Argentinos tauta“ (Nacion Argentina). Be to, 
įtvirtintas išskirtinis Buenos Airių statusas, numatytas San Nicolaso pakte. 

*  Constitution de Cadiz 1812 [interaktyvus], [žiūrėta 2014-02-02-20]. Prieiga per internetą: 
<http://www.cervantesvirtual.com/servlet/SirveObras/02438387547132507754491/index. 
htm>. 

singumą gali ginčyti teismai. Konstitucijos 31 straipsnyje įtvirtinta, kad 
Konstitucija ir ja remiantis Kongreso priimti įstatymai, Argentinos tarp- 
tautinės sutartys turi aukščiausią teisinę galią. Konstitucijos 1994 m. re- 
dakcijoje buvo įtvirtintas tarptautinių sutarčių viršenybės prieš nacionali- 
nius įstatymus principas (75 str. 22 p.) Į Konstituciją buvo įrašytas sąrašas 
tarptautinių sutarčių, papildančių žmogaus teises, deklaruotas Konstituci- 
jos pirmojoje dalyje, ir nustatyta, kad šios sutartys turi konstitucinės virše- 
nybės galią. Konstitucijoje nurodytas tarptautines sutartis gali denonsuoti 
Kongresas 2/3 Senato ir 2/3 Deputatų Rūmų narių balsų dauguma. Kitos 
tarptautinės sutartys Žmogaus teisių klausimais įgyja konstitucinę galią, jei 
tam pritaria 2/3 senatorių ir 2/3 deputatų. 

Pažymėtina, kad Konstitucijoje nėra skyriaus, reglamentuojančio jos 
keitimo tvarką. Konstitucijos 30 straipsnyje įtvirtinta, kad ji gali būti keičiama 
visa arba dalimis. Konstitucijos reformai turi pritarti Kongresas 2/3 narių bal- 
sų dauguma, o pataisas gali priimti tik konstitucinis konventas (Convencion), 
steigiamas įstatymo nustatyta tvarka. Ši nuostata yra gana prieštaringa, „neaiš- 
ku, kada yra laikas keisti konstituciją ir kokia turi būti jos keitimo procedūra “. 
Atsižvelgiant į keitimo būdą Konstitucija yra gana originali. Nedaug rasime 
konstitucijų, kurių nuostatoms pakeisti reikėtų rinkti konstitucinį konventą. 
Toks būdas dažniau taikomas priimant pirmąją šalies konstituciją ar keičiant 
subnacionalinio lygio konstitucijas. Argentinos Konstitucijai keisti reikia tai- 
kyti dviejų stadijų procedūrą. Pirma: 2/3 Senato ir 2/3 Deputatų Rūmų narių 
turi pritarti konstitucinei reformai. Toks pritarimas dažniausiai įteisinamas 
priimant atitinkamą įstatymą. Antra: reikia išrinkti konstitucinį konventą šiai 
reformai įgyvendinti. Jį renka piliečiai tiesiogiai pagal Kongreso nustatytą rin- 
kimų sistemą. Konstitucinis konventas tam tikru mastu susilpnina Naciona- 
linio Kongreso galią įgyvendinant konstitucinę reformą, nes konventas pats 
savaime neatstovauja provincijų pažiūroms ir interesams". 

Galiojančią Konstituciją sudaro preambulė, dvi dalys, argentiniečių 
teisininkų atitinkamai vadinamos dogmatine ir organine“, ir pereinamieji 





* Dana Montano, S. M. The Constitutional Problem of the Argentina Republic [interakty- 
vus], [žiūrėta 2014-02-02-20]. Prieiga per internetą: <http://www.jstor.org/pss/837524>. 
Twomey, A. The involvement of sub-national entities in direct and indirect constitutional 
amendment within federations [interaktyvus], [žiūrėta 2014-02-02-20]. Prieiga per internetą: 
<http://camlaw.rutgers.edu/statecon/workshop1 1greece07/workshop1 1/Twomey.pdf>. 
Hernandez, A. M. Consideration of Sub-national Constitutions in Argentina [interak- 
tyvus], [žiūrėta 2014-02-02-12]. Prieiga per internetą: <http://camlaw.rutgers.edu/ 
statecon/subpapers/hernandez.pdf>. 

nuostatai. Pirmąją dalį sudaro du skyriai: „Deklaracijos, teisės ir garanti- 
jos“ (1-35 straipsniai) ir „Naujos teisės ir garantijos“ (36-43 straipsniai). 
Antrąją, organinę, Konstitucijos dalį „Tautos institucijos“ sudaro dvi ant- 
raštinės dalys „Federacinė valdžia“ (44-120 straipsniai) ir „Provincijų val- 
džios institucijos“ (121-129 straipsniai). Pirmoji antraštinė dalis suskirs- 
tyta į tris skirsnius: „Įstatymų leidžiamoji valdžia“ (7 skyriai), „Vykdomoji 
valdžia“ (4 skyriai) ir „Teisminė valdžia“ (2 skyriai). 

Konstitucija neįtvirtina žmogaus teisių sąrašo (teisių bilio). Šios teisės 
deklaruojamos Konstitucijos pirmojoje dalyje kartu su konstituciniais vals- 
tybės sutvarkymo pagrindais, jas įtvirtinančios nuostatos išdėstomos padri- 
kai ir formuluojamos itin lakoniškai. Į 1853 ir 1860 m. Konstitucijos redak- 
cijas buvo įtrauktos tik pagrindinių pilietinių ir politinių teisių garantijos, 
1957 m. ir 1994 m. redakcijose daugiau dėmesio skirta socialinėms ekono- 
minėms teisėms. 1994 m. Konstitucija buvo papildyta kiek neįprasta nuosta- 
ta, įtvirtinančia negalutinį dešimties konstitucinę galią turinčių tarptautinių 
sutarčių žmogaus teisių klausimais sąrašą (75 str. 22 p.). Taip buvo užpildyta 
konstitucinio žmogaus teisių reglamentavimo spraga ir įtvirtinta tarptauti- 
nėje teisėje visuotinai pripažinta žmogaus teisių ir laisvių sistema. 

Kita vertus, būdingi ir tam tikri žmogaus teisių reglamentavimo ypa- 
tumai. Minėjome, kad Konstitucijos rengėjams imponavo liberalizmo idė- 
jos. Neatsitiktinai Konstitucijoje itin pabrėžiamas laisvojo asmens statusas 
(status libertatis) ir svarbiausi jo elementai: asmens, saviraiškos, judėjimo, 
asociacijų laisvė. Konstitucija įtvirtina bendrąjį principą - leidžiama viskas, 
ko nedraudžia įstatymas: negalima versti asmenį daryti tai, ko neįpareigoja 
įstatymas, arba drausti daryti tai, ko nedraudžia įstatymas. Individualūs 
veiksmai, jeigu jais nepažeidžiama viešoji tvarka ar dorovė, nedaroma žala 
tretiesiems asmenims, yra tik Dievo, o ne valstybės teismų žinioje (19 str.). 
Toks liberalus požiūris į žmogaus teises ir laisves suteikia teismams, ypač 
Argentinos Aukščiausiajam Teismui, pakankamai erdvės ir laisvės inter- 
pretuoti Konstitucijoje įtvirtintas ir neįtvirtintas teisės normas asmens 
teisinio statuso klausimais, o neretai, kaip liudija šalies teismų praktika, 
pritaikyti jas prie konkrečių politinių aplinkybių. Pavyzdžiui, Argentinos 
Aukščiausiasis Teismas, nagrinėdamas habeas data bylas, be kita ko, nacio- 
nalinėje teisės sistemoje įtvirtino vadinamąją „piktų kėslų“ doktriną, ku- 
rią perėmė iš JAV Aukščiausiojo Teismo jurisprudencijos". Šios doktrinos 





7 Vittadini Andres, S. N. U.S. Actual Malice Doctrine in Argentine Constitutional Law [inter- 
aktyvus], [žiūrėta 2014-02-02-20]. Prieiga per internetą: <http://www2.tku.edu.tw/-ti/ 
Journal/9-1/912.pdb-. 

esmė: valstybės viešieji asmenys negali reikalauti atlyginti moralinę žalą 
dėl viešojo elgesio kritikos, jeigu neįrodo, kad atsakovas, paskleisdamas 
dezinformaciją ar šmeižtą, turėjo nusikalstamų ketinimų („piktų kėslų“) 
ir suvokė savo teiginių melagingą pobūdį; baimė kritikuoti viešuosius as- 
menis varžo saviraiškos laisvę. Šios doktrinos įteisinimas Argentinos teisės 
sistemoje sudarė palankias sąlygas veikti opozicijoje esančioms politinėms 
partijoms ir politiniams oponentams. 

Dar daugiau laisvės interpretuoti konstitucines teisės normas Ar- 
gentinos Aukščiausiasis Teismas įgijo, kai 1994 m. Konstitucijos redakcija 
įtvirtino naujas asmens teisių ir laisvių gynimo garantijas. Konstitucijos 
43 straipsnyje buvo įtvirtinta amparo (konstitucinio skundo arba ieškinio) 
teisė. Amparo ieškiniu ginamos visos asmens konstitucinės teisės, išsky- 
rus susijusias su asmens fizine laisve. Amparo ieškinį gali paduoti bet kuris 
asmuo, gyvenantis Argentinoje, jeigu mano, kad buvo pažeistos jo teisės, 
tiesiogiai ar netiesiogiai įtvirtintos Konstitucijoje ir joje nurodytose tarptau- 
tinėse sutartyse. Konstitucijoje numatyta, kad asmuo gali pateikti amparo, 
jeigu neliko kitų teisinių gynybos priemonių prieš viešuosius ar privačius 
asmenis, savo veiksmais pažeidusius ar suvaržiusius asmens konstitucines 
teises. Tokiais atvejais teismas gali pripažinti jų veiksmus prieštaraujančiais 
konstitucijai. Amparo procedūra nagrinėjamos bylos dėl visų formų diskri- 
minacijos, aplinkosaugos, vartotojų teisių ir kitų teisių, susijusių su viešai- 
siais interesais. Tokiais atvejais amparo teisę turi nukentėjusioji šalis, om- 
budsmenas ir atitinkamus interesus ginančios asociacijos. Remiantis ampa- 
ro teise nagrinėjamos bylos dėl asmens duomenų apsaugos, asmens teisės 
gauti informaciją apie save, informacijos apie asmenį paviešinimo. Kons- 
titucijoje imperatyviai nustatyta, kad šios bylos turi būti nagrinėjamos ne- 
pažeidžiant žurnalistų teisės neatskleisti informacijos šaltinio (43 str. 3 d.). 

Pirmojoje Konstitucijos dalyje įtvirtinama pamatinė valstybės sutvar- 
kymo nuostata: „Argentinos Tauta pasirenka federacinę atstovaujamąją 
respublikos valdymo formą, kaip tai nustato ši Konstitucija“ (1 str.). Konk- 
retų šios nuostatos turinį apibūdina teisės normos, išdėstytos antrojoje, 
organinėje, konstitucijos dalyje „Tautos institucijos“. Argentinos federaci- 
nės valdžios institucijų sistema yra pagrįsta klasikiniu valdžių padalijimo 
principu, būdingu JAV ir kitoms prezidentinėms respublikoms: įstatymų 
leidžiamoji valdžia atitenka dvejų rūmų parlamentui - Nacionaliniam 
Kongresui (Congreso de la Nacion), valstybės ir Vyriausybės vadovu tampa 
Argentinos Respublikos Prezidentas (Presidente de la Naciėn Argentina), 

aukščiausia teismo institucija - Aukščiausiasis Nacionalinis Teismas (Corte 
Suprema de Justicia de la Nacion). 

Įstatymų leidžiamąją valdžią vykdo dvejų rūmų parlamentas - Na- 
cionalinis Kongresas, sudarytas iš Senato (del Senado) ir Deputatų Rūmų 
(de la Camara de Diputados). Įstatymų leidžiamajai valdžiai priklauso 
Respublikos viceprezidentas, kuris kartu yra ir Senato pirmininkas. Vice- 
prezidentas neturi balso teisės Senate, tačiau senatorių balsams pasiskirs- 
čius po lygiai, lemia jo balsas (57 str.). 

Deputatų Rūmų nariai (deputatai) renkami 4 metams, kas dveji metai 
atnaujinant pusę jų sudėties (50 str.). Senatorių kadencija - šešeri metai, 
kas dveji metai atnaujinant jų sudėtį vienu trečdaliu (56 str.). Deputatu gali 
būti renkamas Argentinos pilietis, ne jaunesnis kaip 25 metų, turintis Ar- 
gentinos pilietybę ne mažiau kaip ketverius metus, gimęs arba nuolat gy- 
venantis pastaruosius dvejus metus Argentinos provincijoje, kuri jį renka 
(48 str.). Senatoriumi gali būti renkamas Argentinos pilietis, ne jaunesnis 
kaip 30 metų, turintis Argentinos pilietybę ne mažiau kaip šešerius me- 
tus, gimęs arba nuolat gyvenantis pastaruosius dvejus metus Argentinos 
provincijoje, kuri jį renka, ir jo metinės pajamos yra ne mažesnės kaip 
2 000 aukso vertės pesų arba yra lygiavertės šiai sumai (55 str.). Deputa- 
tams ir senatoriams kadencijų skaičius neribojamas. 

Konstitucijoje įtvirtinti tik tam tikri parlamento sudarymo reikalavi- 
mai. Joje numatyta, kad pirmojo šaukimo Deputatų Rūmus tiesiogiai ren- 
ka provincijų ir federacinės sostinės gyventojai atsižvelgiant į tai, kad vie- 
nas deputatas turi atstovauti 33 tūkstančiams gyventojų, ir papildomai dar 
vienas deputatas, jeigu likutinis gyventojų skaičius yra ne mažesnis kaip 
16 tūkstančių (45 str.). Renkamų deputatų skaičius turi būti tikslinamas po 
kiekvieno visuotinio gyventojų surašymo (kas dešimt metų), tačiau bend- 
rasis deputatų skaičius gali tik didėti, o ne mažėti. Konstitucijoje numa- 
tyta, kad deputatų rotacijos klausimas sprendžiamas per pirmąjį pirmojo 
šaukimo Deputatų Rūmų posėdį. Deputatai, susirinkę į šį posėdį, burtais 
nusprendžia, kurių deputatų įgaliojimai baigiasi po dvejų metų (50 str.). 
Konstitucijoje (54 str.) numatyta, kad senatorius tiesiogiai renka šalies 
gyventojai, po tris nuo kiekvienos provincijos ir federacinės sostinės. Dvi 
senatorių vietos turi būti skirtos daugiausia rinkėjų balsų surinkusiai po- 
litinei partijai, viena vieta - antrajai pagal rinkėjų balsus politinei partijai. 
Taip provincijose ir federacijos sostinėje užtikrinamas stipriausių politinių 
partijų atstovavimas Senate. 

Konstitucijoje įtvirtintų rinkimų teisės normų įgyvendinimo tvarką 
nustato įstatymas. Pažymėtina, kad dėl rinkimų tvarkos reglamentavimo 
ypatumų ir jos nestabilumo Argentina buvo ir yra vadinama „rinkimų 
sistemų laboratorija“. Šalyje ir jos provincijose buvo išbandyta dauguma 
rinkimų sistemų, žinomų lyginamojoje konstitucinėje teisėje, įskaitant ma- 
žiausiai vieną, kuri buvo sukurta ir išbandyta tik Argentinoje. Argentina 
yra ne tik „rinkimų sistemų laboratorija“ teisinio reglamentavimo požiū- 
riu. Ji turi puikias galimybes realiai išbandyti įstatymais sukurtas rinki- 
mų sistemas. Šalyje beveik nenutrūksta rinkimų procesas. Rinkimų rūšys 
įvairios: Senato, Deputatų Rūmų, Prezidento, viceprezidento, provincijų 
parlamentų (kurie remiantis provincijų konstitucijomis gali būti vienų ar 
dvejų rūmų), provincijų gubernatorių, vietos valdžios institucijų rinkimai. 
Be to, priimant Konstitucijos pataisas, renkamas konstitucinis konventas. 

Remiantis šiuo metu galiojančiais įstatymais Deputatų Rūmus sudaro 
257 nariai'. Deputatai renkami remiantis visuotine, lygia, tiesiogine rinkimų 
teise ir slaptu balsavimu vadovaujantis proporcine rinkimų sistema. Įstaty- 
mas numato politinei partijai, siekiančiai patekti į žemuosius parlamento rū- 
mus, 3 procentų barjerą. Rinkimai vyksta 24 rinkimų apygardose, kurių yra 
tiek, kiek yra federacijos subjektų (t. y. 23 provincijos ir federacinė sostinė). 
Kiekviena politinė partija keliamų kandidatų į deputatus sąraše turi nurody- 
ti tiek deputatų, kiek jų turi būti išrinkta atitinkamoje rinkimų apygardoje. 
Rinkimų įstatymas numato, kad trečdalis parlamento narių, tiek Deputatų 
Rūmų, tiek Senato, turi būti moterys'?. Siekiant užtikrinti, kad rinkimai ati- 
tiktų vadinamąjį „1/3 moterų įstatymą !!, kandidatų į deputatus sąraše kiek- 
vienoje trijų kandidatų į deputatus grupėje turi būti įrašyta ne mažiau kaip 
viena moteris. Rinkėjai balsuoja tik už partijų pateiktus sąrašus ir negali rei- 
tinguoti kandidatų. Senatą sudaro 72 senatoriai". 





* Regunaga, C. M. The Argentine Elections: Systems and Candidates [interaktyvus], [žiūrė- 
ta 2014-03-01]. Prieiga per internetą: <http://www.csis.org/media/csis/pubs/hf v15. 05. 
pdĖ. 

? Ibid. 

Rinkimų teisė moterims buvo suteikta 1947 m. rinkimų įstatymu Nr. 13,010. Šio įsta- 

tymo iniciatorė ir kovotoja už moterų politines teises laikoma antroji prezidento Juano 

Perono žmona Maria Eva Duarte de Peron (1919-1952). 1952 m. Nacionalinis Kong- 

resas jai suteikė Dvasinio tautos vadovo vardą. 

U Regunaga, C. M. The Argentine Elections: Systems and Candidates [interaktyvus], [žiūrėta 

2014-02-02-20]. Prieiga per internetą: <http://www.csis.org/media/csis/pubs/hf v15. 05. 

pdf. 

Kiekviena provincija ir federacinė sostinė renka po tris senatorius, iš jų vienas turi 

atstovauti antrai pagal populiarumą politinei partijai, todėl visi trys senatoriai rinki- 

Senatoriams ir deputatams garantuojamas parlamentinis imunitetas 
ir indemnitetas: kadencijos metu parlamento nariui negali būti pareikšti 
kaltinimai, jis negali būti tardomas, persekiojamas už nuomonę ar kalbas 
(68 str.). Senatorius ar deputatas negali būti sulaikytas, išskyrus atvejus, kai 
užtinkamas darantis nusikaltimą, už kurį taikoma mirties bausmė ar kitos 
griežtos žeminančios bausmės (69 str.). Apie šiuos atvejus nedelsiant turi 
būti informuoti atitinkami parlamento Rūmai. Parlamento nario darbas 
atlyginamas iš valstybės biudžeto. Parlamento nariai negali užimti jokių 
kitų pareigų ar vykdyti vykdomosios valdžios nurodymų be išankstinio 
atitinkamų parlamento Rūmų sutikimo (72 str.). Parlamento nariais negali 
būti dvasininkai ir provincijų gubernatoriai (73 str.). Konstitucija numato, 
kad parlamento Rūmai turi teisę tikrinti rinkimų rezultatus, pripažinti se- 
natorių ir deputatų mandatų teisėtumą (64 str.) 

Parlamento darbas vyksta sesijomis. Konstitucija numato, kad Senato 
ir Deputatų Rūmų sesijos prasideda ir baigiasi tuo pačiu metu, eilinė sesija 
vyksta kiekvienais metais nuo kovo 1 dienos iki lapkričio 30 dienos. Res- 
publikos Prezidentas turi teisę sušaukti neeilinę sesiją arba pratęsti sesiją. 
Parlamento reglamentai numato ir specialias sesijas, kurios gali būti šau- 
kiamos parlamentarų grupės ar Prezidento reikalavimu “. 

Argentinos Nacionalinis Kongresas vykdo tradicines parlamentui pri- 
skirtinas funkcijas: leidžia įstatymus, tvirtina valstybės biudžetą, vykdo par- 
lamentinę kontrolę ir turi kitus Konstitucijoje numatytus įgaliojimus. Tam 
tikrus įgaliojimus vykdo tik Senatas arba Deputatų Rūmai, tačiau daugu- 
ma jų numatyti abejiems parlamento Rūmams. Konstitucijoje numatyta, 





mų apygardoje turi būti renkami vienu metu. Siekiant suderinti tai su kitu Konstitu- 
cijoje numatytu reikalavimu - kas dvejus metus atnaujinti Senato sudėtį vienu treč- 
daliu - Rinkimų įstatymas nustato, kad 24 rinkimų apygardos turi būti padalytos į 
tris grupes, jungiančias po 8 apygardas. Taigi senatorių rinkimai kas antrus metus 
vyksta 8 rinkimų apygardose. Kiekviena politinė partija kandidatų į senatorius lape 
gali įrašyti tik du kandidatus. Abu kandidatai išrenkami senatoriais, jeigu ši partija 
surenka daugiausia rinkėjų balsų. Trečioji vieta atitenka antrosios pagal rinkėjų balsus 
politinės partijos pirmajam kandidatui, įrašytam kandidatų į senatorius lape. Rinkimų 
sistemą dar labiau komplikuoja įstatymo numatytas reikalavimas, kad trečdalis senato 
narių turi būti moterys. Tam įgyvendinti nustatyta, kad kandidatų į senatorius lape iš 
dviejų įrašytų kandidatų viena turi būti moteris. Todėl ji patenka į Senatą ir tuo atveju, 
jei visuose kandidatų į senatorius lapuose yra nurodyta antruoju numeriu. 

5 Reglamento de la Camara de Senadores de la Nacion [interaktyvus], [žiūrėta 2014-03-01]. 
Prieiga per internetą: <http://www.senado.gov.ar/>; Reglamento de la Camara de Dipu- 
tados de la Nacion [interaktyvus], [žiūrėta 2014-03-01]. Prieiga per internetą: <http:// 
www.senado.gov.ar/>. 

kad Deputatų Rūmams priklauso išimtinė teisė inicijuoti įstatymus, susiju- 
sius su mokesčiais ir karo prievole (52 str.). Jiems priklauso išimtinė teisė 
kreiptis į Senatą su iniciatyva pradėti apkaltą (juicio publico) Respublikos 
Prezidentui, viceprezidentui, Ministrų Kabineto pirmininkui, ministrams ir 
Aukščiausiojo Teismo teisėjams tais atvejais, jei jie netinkamai vykdo savo 
pareigas, padaro tarnybinius ar bendrojo pobūdžio nusikaltimus (53 str.). 
Tokį sprendimą deputatai priima 2/3 visų narių balsų dauguma. Senatui 
priklauso išimtinė teisė organizuoti viešąją apkaltą ir priimti galutinį spren- 
dimą dėl anksčiau minėtų pareigūnų pašalinimo iš pareigų (59 str.), tačiau 
Konstitucijoje numatyta, kad tuo atveju, jei apkaltos subjektu yra Respubli- 
kos Prezidentas, Senato posėdžiui turi pirmininkauti Aukščiausiojo Teismo 
pirmininkas. Sprendimas dėl valstybės pareigūno pašalinimo iš pareigų pri- 
imamas ne mažiau kaip 2/3 visų Senato narių balsų dauguma. Valstybės pa- 
reigūnas, pašalintas iš pareigų apkaltos būdu, netenka teisės užimti garbės, 
pasitikėjimo ar mokamų pareigų valstybės tarnyboje. Senatas taip pat turi 
teisę skelbti apgulties (karo) padėtį (estado de sitio) vienoje ar keliose šalies 
teritorijos dalyse ginkluoto valstybės užpuolimo atveju (61 str.). 

Kitus Konstitucijos 75 straipsnyje numatytus įgaliojimus vykdo Kong- 
resas Senato ir Deputatų Rūmų reglamentuose nustatyta tvarka. Kongresas 
turi išimtinę teisę leisti įstatymus. Ši teisė, išskyrus Konstitucijoje numaty- 
tus ypatingus atvejus, negali būti perleidžiama vykdomajai valdžiai. Įstaty- 
mų iniciatyvos teisę turi senatoriai, deputatai ir, išskyrus apribojimus, nu- 
matytus Konstitucijoje, Prezidentas (77 str.). 1994 m. teisę teikti Deputatų 
Rūmams įstatymų projektus įgijo ir piliečiai. Šiuos projektus Kongresas 
privalo svarstyti per 12 mėnesių nuo pateikimo (39 str.). 1994 m. pataisos 
įtvirtino nuostatą, kad įstatymai, reguliuojantys rinkimų sistemą ir politi- 
nių partijų veiklą, priimami absoliučia kiekvienų parlamento Rūmų narių 
balsų dauguma (77 str. 2 d.)“. 

Kongresas tvirtina tarpvalstybines sutartis ir konkordatus su Šven- 
tuoju Sostu; tvirtinta tarptautines sutartis, kuriomis perduodama dalis 
valstybės kompetencijos tarptautinėms organizacijoms; tvirtina valstybės 
biudžetą; nustato tiesioginius ir netiesioginius valstybės mokesčius, mui- 
to mokesčius; priima sprendimus dėl valstybės paskolos ir jos grąžinimo 
tvarkos; steigia valstybės banką; nustato provincijoms subsidijas iš valsty- 





4 Senato ir Deputatų Rūmų reglamentuose nustatyta, kad įstatymai, išskyrus Konstitu- 
cijoje numatytus atvejus, priimami posėdyje dalyvavusių narių balsų dauguma. Posė- 
džiuose privalo dalyvauti ne mažiau kaip pusė visų parlamentarų. 

bės biudžeto; priima sprendimus dėl valstybinės žemės naudojimo ar jos 
perdavimo; nustato valstybės ir provincijų teritorijos sienas; steigia naujas 
provincijas; steigia teismus, pavaldžius Aukščiausiajam Teismui; priima 
sprendimą dėl valstybės prezidento ar viceprezidento atsistatydinimo ir 
naujų rinkimų skelbimo, kontroliuoja šių rinkimų teisėtumą; įpareigoja 
Prezidentą skelbti karą ar sudaryti taikos sutartis; skelbia mobilizaciją; pri- 
ima sprendimus dėl ginkluotųjų pajėgų panaudojimo. Kongresas gali pa- 
tvirtinti ar atmesti Prezidento dekretus dėl karo padėties įvedimo, priimtus 
laikotarpiu tarp parlamento sesijų. 

Vykdomąją valdžią vykdo Respublikos Prezidentas. Remiantis Kons- 
titucijos 87 straipsniu oficialus šios institucijos pavadinimas yra „Argenti- 
nos Tautos Prezidentas“ (Presidente de la Nacion Argentina). Respublikos 
Prezidentas yra valstybės ir vyriausybės vadovas. Respublikos Prezidentui 
susirgus, išvykus iš sostinės, mirus, atsistatydinus ar pašalinus jį iš pareigų 
apkaltos proceso tvarka, vykdomosios valdžios funkcijas atlieka viceprezi- 
dentas. Tais atvejais, kai dėl šių aplinkybių pareigų negali vykdyti nei Pre- 
zidentas, nei viceprezidentas, jų pareigas, kol išnyks nurodytos aplinkybės 
ar bus išrinktas naujas Prezidentas, vykdo Kongreso paskirtas valstybės 
pareigūnas (88 str.). Vadovaujantis Konstitucijoje įtvirtintu valdžių padali- 
jimu, viceprezidentas nepriklauso vykdomajai valdžiai. Jis tuo pat metu yra 
ir Senato pirmininkas (57 str.). 

Respublikos Prezidentu ir viceprezidentu gali būti asmuo, gimęs Ar- 
gentinoje, arba asmenų, gimusių Argentinos piliečiais, vaikas, gimęs kitoje 
valstybėje, ir jeigu jis gali būti renkamas Senato nariu (89 str.). 1994 m. 
Konstitucijos pakeitimais buvo panaikintas anksčiau buvęs reikalavimas, 
kad Prezidentas ir viceprezidentas turi priklausyti Romos Katalikų Baž- 
nyčiai". Konstitucija įtvirtina plebiscitinį Prezidentinio valdymo modelį. 
Prezidentas ir viceprezidentas yra renkami ketverių metų kadencijai ne 
daugiau kaip du kartus iš eilės remiantis visuotine rinkimų teise (90 str.). 
Kai kurių autorių teigimu, plebiscitinio pobūdžio prezidentinis valdymas 





5 Atkreiptinas dėmesys, kad šiomis pataisomis Prezidento institucija buvo galutinai at- 
ribota nuo Katalikų Bažnyčios. Pavyzdžiui, remiantis 1957 m. redakcijos Konstitucija 
Prezidentas ne tik turėjo priklausyti Katalikų Bažnyčiai, bet ir turėjo teisę skirti vyskupu 
asmenį, pasirinktą iš trijų kandidatų, nurodytų Senato pateiktame sąraše; Aukščiausiojo 
Teismo pritarimu galėjo priimti arba sulaikyti Romos popiežiaus ganytojiškus laiškus, 
raštus, bules, katedrų kapitulų dekretus. 1966 m. Argentinai pasirašius konkordatą su 
Šventuoju Sostu, Prezidentas neteko tautos patronato teisės (teisės skirti vyskupus). 

labiau atitinka Lotynų Amerikos autoritarizmo tradicijas ir siekius'“. Pir- 
mą kartą tiesioginiai Prezidento ir viceprezidento rinkimai buvo numatyti 
Konstitucijos 1949 m. pataisose. Prezidento ir viceprezidento rinkimai turi 
įvykti ne vėliau kaip prieš du mėnesius iki jų kadencijos pabaigos. 1994 m. 
reforma įtvirtino dviejų rinkimų turų sistemą. Išrinktu į Prezidentus ar 
viceprezidentus laikomas tas kandidatas, kuris pirmajame rinkimų ture 
gavo daugiau kaip 45 procentus visų rinkėjų balsų arba ne mažiau kaip 
40 procentų visų rinkėjų balsų, bet daugiau kaip 10 procentų nei antrąją 
vietą užėmęs kandidatas (97, 98 str.). Jei pirmajame rate nė vienas kandi- 
datas negavo reikiamo balsų skaičiaus, per 30 dienų turi įvykti pakartotinis 
balsavimas dėl dviejų kandidatų, gavusių daugiausia rinkėjų balsų. Išrinktu 
laikomas kandidatas, surinkęs daugiau balsų. 

Išrinktas Prezidentas ir viceprezidentas oficialiai pradeda eiti pareigas 
po to, kai Kongreso posėdyje prisiekia sąžiningai eiti savo pareigas, būti 
ištikimi Argentinos tautai ir jos Konstitucijai (93 str.). Prezidentas ir vi- 
ceprezidentas negali užimti jokių kitų pareigų ir gauti kitokio atlyginimo, 
išskyrus prezidentui ir viceprezidentui nustatytą atlyginimą, mokamą iš 
valstybės biudžeto, kuris, remiantis Konstitucijos 92 straipsniu, jų kaden- 
cijos metu negali būti keičiamas. Konstitucija aiškiai nustato Prezidento 
įgaliojimų pasibaigimo datą: Prezidentas netenka savo įgaliojimų tą dieną, 
kai sueina ketverių metų terminas nuo oficialios jo kadencijos pradžios, 
jokie įvykiai ar aplinkybės negali būti pagrindu pratęsti Prezidento įgalio- 
jimus (91 str.). Konstitucija numato, kad Prezidentas ir viceprezidentas gali 
būti perrenkami arba gali perimti vienas kito pareigas ne daugiau kaip du 
kartus iš eilės. Tais atvejais, kai tas pats asmuo buvo perrinktas Prezidentu 
ar viceprezidentu ar buvo perėmęs kito pareigas dvi kadencijas iš eilės, jis 
gali būti renkamas Prezidentu ar viceprezidentu ne anksčiau kaip po vie- 
nos kadencijos pertraukos (90 str.)". 





6 Valades, D. Cabinet Government and Latin American Neopresidentialism [interaktyvus], 
[žiūrėta 2014-03-01]. Prieiga per internetą: <http:info8.juridicas.unm.mx/cont/4/arc/ 
arc10.htm>. 

Prezidento institucijos rinkimų, ypač perrinkimo, klausimas yra gana opus ir ginčytinas 
ne tik Argentinai, bet ir kitoms Lotynų Amerikos valstybėms. Pažymėtina, kad iki XX a. 
pabaigos daugelio Lotynų Amerikos valstybių konstitucijos įtvirtino prezidento institu- 
cijos neperrinkimo (n0 reelecion) principą. Vėliau šį principą imta revizuoti. Dabartiniu 
metu vienos valstybės leidžia prezidentą perrinkti antrai kadencijai iš eilės (Argentina, 
Bolivija, Brazilija, Kolumbija, Ekvadoras, Dominykos Respublika), kitos - ne anksčiau 
kaip po vienos kadencijos pertraukos (Čilė, Kosta Rika, Salvadoras, Nikaragva, Panama, 

Konstitucija įtvirtina, kad Respublikos Prezidentas yra aukščiausias 
valstybės vadovas, Vyriausybės vadovas ir yra politiškai atsakingas už vals- 
tybės valdymą (99 str. 1 d.). Prezidentas, įgyvendindamas jam suteiktus 
įgaliojimus, leidžia teisės aktus, būtinus įstatymams įgyvendinti, nekeisda- 
mas jų esmės (99 str. 2 d.). Kad Prezidento teisės aktai turėtų teisinę galią, 
jie privalo būti pasirašyti Ministrų Kabineto pirmininko ir atitinkamo mi- 
nistro (100 str. 1 p.). 

Respublikos Prezidentas turi įstatymų iniciatyvos teisę, pasirašo ir 
skelbia įstatymus. Kita vertus, jam draudžiama leisti įstatymų aktus. Tokie 
teisės aktai yra niekiniai ir negalioja (99 str. 3 d. 2 pastraipa). Tik išim- 
tiniais atvejais, jeigu nėra galimybių Konstitucijoje numatyta procedūra 
priimti įstatymo ir jeigu tai nesusiję su kriminaliniais klausimais, mokes- 
čiais, rinkimais ar politinių partijų sistema, prezidentas, esant ypatingoms 
ir neatidėliotinoms aplinkybėms, turi teisę leisti įstatymų dekretus bend- 
ruoju susitarimu su atitinkamais ministrais ir ministru pirmininku, kurie 
kontrasignuoja šį dekretą (99 str. 3 d. 3 pastraipa)". 

Respublikos Prezidentas turi kitų įgaliojimų santykiuose su parla- 
mentu. Respublikos Prezidentas kasmet skelbia parlamento sesijos pra- 
džią. Sesijos atidarymui skirto posėdžio metu prezidentas teikia ataskaitą 
apie šalies padėtį, Konstitucijoje numatytas reformas, siūlo parlamentui 
svarstyti priemones, kurias, jo nuomone, būtina įgyvendinti (99 str. 8 p.). 
Prezidentas gali pratęsti eilinę parlamento sesiją arba šaukti neeilines sesi- 
jas, jeigu tai būtina dėl valstybės interesų (99 str. 9 p.). Konstitucija numato, 
kad Prezidentas negali išvykti iš šalies be Kongreso sutikimo. Laikotarpiu 
tarp sesijų jis gali išvykti iš šalies be Kongreso sutikimo tik tuomet, jei tai 
būtina dėl viešųjų interesų (99 str. 18 p.). 

Prezidentas formuoja Ministrų Kabinetą (Gabinete de ministros), kurį 
sudaro ministras pirmininkas ir ministrai. Jų skaičių ir įgaliojimus nustato 





Peru, Urugvajus, iš jų - Panama ir Kosta Rika - ne anksčiau kaip po dviejų kadencijų 
pertraukos). Kuba ir Venesuela apskritai neriboja prezidento kadencijos (neapibrėžta 
kadencija). Meksika, Paragvajus, Gvatemala, Hondūras laikosi prezidento neperrinkimo 
principo. Constitutions of the Americas [interaktyvus], [žiūrėta 2014-03-01]. Prieiga per 
internetą: <http://pdba.georgetown.edu/Constitutions/constitutions.html>. 

Ne vėliau kaip per 10 dienų nuo Prezidento dekreto priėmimo Ministrų Kabineto Pirmi- 
ninkas turi pateikti jį svarstyti Kongreso Nuolatiniam jungtiniam komitetui. Šis Komite- 
tas per 10 dienų parengia išvadą, kuri svarstoma plenariniame abejų parlamento rūmų 
susitikime. Svarstymo procedūrą ir Kongreso narių atstovavimą nustato specialusis įstaty- 
mas, kurį priima Senato Rūmai ir Deputatų Rūmai absoliučia visų narių balsų dauguma. 

specialusis įstatymas. Pagal galiojantį įstatymą šiuo metu yra 11 ministrų". 
1994 m. Konstitucijos redakcijoje siekiant sustiprinti parlamentinę vykdo- 
mosios valdžios kontrolę buvo įtvirtinta ministro pirmininko pareigybė. 
Tačiau Konstitucijos pataisos nepakankamai aiškiai apibrėžė Kabineto va- 
dovo įgaliojimus. Jis „tarsi pasiklydęs tarp Prezidento ir ministrų“, todėl jo 
vaidmuo nėra svarbus“. Konstitucija numato, kad ministras pirmininkas yra 
politiškai atsakingas už savo veiklą Nacionaliniam Kongresui (100 str. 2 d.), 
ministrai yra asmeniškai atsakingi už teisės aktus, kuriuos jie kontrasignuoja, 
ir solidariai atsakingi už kolegialiai priimtus teisės aktus (102 str.). Ministrai, 
neatsisakę šių pareigų, negali būti renkami nei Senato, nei Deputatų Rūmų 
nariais (105 str.). Ministras pirmininkas privalo ne rečiau kaip vieną kartą 
per mėnesį atvykti į Kongresą ir padaryti pranešimą apie Vyriausybės veiklą: 
pakaitomis Senate ir Deputatų Rūmuose (101 str.). Senatas arba Deputatų 
Rūmai absoliučia narių balsų dauguma gali pareikšti interpeliaciją ministrui 
pirmininkui, tiek pat balsų reikia norint jį atstatydinti (101 str.). 

Respublikos Prezidentas skiria Aukščiausiojo Teismo teisėjus 2/3 visų 
Senato narių pritarimu ir žemesniųjų federalinių teismų teisėjus Senato 
pritarimu patarus magistratų tarybai. Jis teikia malonę ir gali sušvelninti 
bausmes nuteistiesiems, išskyrus asmenis, kuriems taikoma apkaltos pro- 
cedūra, kurios iniciatyvos teisė priklauso Deputatų Rūmams. 

Respublikos Prezidentas sprendžia pagrindinius užsienio politikos 
klausimus ir vykdo šalies užsienio politiką. Prezidentas, siekdamas palaikyti 
gerus santykius su užsienio valstybėmis, sudaro ir pasirašo tarptautines su- 
tartis, konkordatus ir kitus susitarimus, Senato pritarimu skiria ir atšaukia 
diplomatinius atstovus užsienio valstybėse, priima užsienio valstybių diplo- 
matinių atstovų įgaliojamuosius raštus (99 str. 7, 11 p.). Jis yra vyriausiasis 
visų valstybės ginkluotųjų pajėgų vadas, Senato pritarimu skiria aukščiau- 
sius kariuomenės vadovus ir suteikia aukščiausius karinius laipsnius, o karo 
atveju turi teisę tai daryti savo nuožiūra (99 str. 13 p.). Prezidentas, gavęs 
Kongreso pritarimą, skelbia karą ir priima sprendimus dėl atsakomųjų kari- 
nių veiksmų, valstybės ginkluoto užpuolimo atveju Senato pritarimu skelbia 
apgulties (karo) padėtį (estado de sitio) vienoje ar keliose šalies teritorijos 





B Presidencia de la Nacion Argentina [interaktyvus], [žiūrėta 2014-03-31]. Prieiga per 
internetą: <http://www.presidencia.gov.ar/>. 

2 Valades, D. Cabinet Government and Latin American Neopresidentialism [interaktyvus], 
[žiūrėta 2014-03-01]. Prieiga perinternetą: <http:info8.juridicas.unm.mx/cont/4/arc/ 
arc10.htm>. 

dalyse (99 str. 15, 16 p.). Laikotarpiu tarp parlamento sesijų Prezidentas gali 
įgyvendinti Kongresui suteiktą teisę - priimti sprendimą dėl apgulties (karo) 
padėties įvedimo, kai dėl neramumų šalyje iškyla reali grėsmė valstybės sau- 
gumui, laikydamasis apribojimų, numatytų Konstitucijos 23 straipsnyje (t. y. 
apgulties būklės metu Prezidentas negali teisti ir bausti asmenų, gali tik juos 
suimti arba išsiųsti iš vieno šalies regiono į kitą, jeigu šie asmenys neišreikštų 
valios išvykti iš valstybės teritorijos). Pažymėtina, kad Argentinos Preziden- 
tas vadovaudamasis šia nuostata gali skelbti nepaprastąją ekonominę padėtį 
siekdamas įveikti ekonomines ir finansų krizes. Prezidentui tai suteikia pa- 
pildomų svertų ir galimybių reguliuoti nuosavybės teises, viešuosius bei pri- 
vačius kontraktus, finansinį režimą, monetarinę politiką ir net kainas?! 
1994 m. pakeitus Konstituciją neteko galios nuostata, suteikianti Pre- 
zidentui teisę tiesiogiai valdyti valstybės sostinę ir skirti jos merą“. Nors 
1994 m. konstitucine reforma buvo norima susiaurinti Prezidento įgalioji- 
mus, sušvelninti prezidentinį režimą, tačiau pertvarkymai nebuvo pakanka- 
mai revoliucingi. Argentinoje ir toliau vyrauja stipraus Prezidento tradicijos. 
Per didelės Prezidento galios yra didžiausias Argentinos prezidentinės siste- 
mos trūkumas. Ypač didelės Prezidento galios nėra apribojamos ir pakeičia- 
mos kitų valdžių. Konstitucija nenustato mechanizmo kaip keisti situaciją, kai 
Prezidentas ir įstatymų leidžiamoji valdžia „abipusiškai kelia obstrukciją““. 
Konstitucija numato, kad parlamentas gali nušalinti Prezidentą nuo pareigų 
apkaltos tvarka, tačiau ši procedūra yra gana sudėtinga ir tik retais atvejais 
būna sėkminga. Tuo tarpu Prezidentas neturi konstitucinės teisės paleisti 
parlamento. Taigi, kaip teigia G. Bouzat, Argentinoje vyrauja „atstovauja- 
moji ir hiperprezidentinė demokratija“ - Prezidentas turi didžiules galias, 
ojas ribojančių efektyvių stabdžių, kuriuos galėtų panaudoti kitos valdžios, 
nenumatyta““. Prezidento ir parlamento santykius dažnai komplikuoja ir 
kiti teisinio reguliavimo ypatumai: parlamento rinkimų tvarka, parlamento 
ir Prezidento kadencijų neatitikimas, mišri teisinė sistema ir kita, taip pat 
Prezidento asmeninės savybės, politinės, socialinės ekonominės aplinkybės. 





2 Bouzat, G. Presidential Power and Political Crisis in Argentina [interaktyvus], [žiūrėta 
2014-03-11]. Prieiga per internetą: <http://islandia.law.yale.edu/sela/SELA2006>. 

2 Tokius įgaliojimus Prezidentas turėjo nuo 1880 m. Buenos Airėms tapus federacine 
sostine (tai buvo įtvirtinta 1898 m. redakcijos Konstitucijoje). Po 1994 m. konstitucinių 
pataisų sostinei buvo suteikta tokia pati savivaldos teisė kaip ir kitiems federacijos sub- 
jektams (provincijoms). 1996 m. pirmą kartą įvyko tiesioginiai sostinės mero rinkimai. 
Ten pat. 

Ten pat. 

Konstitucijos 108 straipsnyje įtvirtinta, kad teisminę valdžią vykdo 
Aukščiausiasis Teismas ir žemesnės instancijos teismai, kuriuos steigia Na- 
cionalinis Kongresas. Remiantis galiojančiais įstatymais Argentinos teismų 
sistemą sudaro Aukščiausiasis Teismas, federacinės sostinės ir provincijų 
apeliaciniai rūmai bei pirmosios instancijos teismai. Teismai yra nepri- 
klausomi. Konstitucija griežtai draudžia Respublikos Prezidentui vykdy- 
ti teismo funkcijas, priskirti sau teisę perimti teismo bylų nagrinėjimą ar 
peržiūrėti teismo išnagrinėtas bylas (109 str.). Teisėjų kadencija neriboja- 
ma. Teisėjai vykdo pareigas tol, kol jų elgesys yra nepriekaištingas, ir gauna 
įstatymo nustatytą atlyginimą, kuris negali būti mažinamas, kol eina teisė- 
jo pareigas (111 str.). 

1994 m. Konstitucijos pakeitimais buvo įsteigta nauja institucija - Ma- 
gistratų taryba (114 str.). Jos veiklą reglamentuoja įstatymas, priimamas 
pritarus absoliučiai daugumai Senato ir Deputatų Rūmų narių. Pagrindinė 
Magistratų tarybos funkcija - organizuoti teisėjų atranką, administruoti 
teismų darbą, taikyti drausmines nuobaudas teisėjams. Konstitucijos pakei- 
timai apribojo Prezidento teises skiriant Aukščiausiojo Teismo ir žemesnio- 
sios instancijos federalinių teismų teisėjus. Konstitucijos 99 straipsnio 4 da- 
lis nustato, kad Aukščiausiojo Teismo teisėjus skiria Prezidentas 2/3 visų 
Senato narių pritarimu, o žemesniosios instancijos federalinių teismų tei- 
sėjus — vieną iš trijų kandidatų, nurodytų sąraše, kurį pateikia Magistratų 
taryba — skiria Prezidentas viešajame Senato posėdyje dalyvaujančių se- 
natorių pritarimu. Konstitucijoje nustatyta, kad teisėjas, kuriam sukanka 
75 metai, gali būti skiriamas penkerių metų kadencijai anksčiau nurodyta 
tvarka. Šių kadencijų skaičius neribojamas. Teisėju paskirtas asmuo, prieš 
pradėdamas eiti pareigas, prisiekia Respublikos Prezidentui būti ištikimas 
Tautai ir jos konstitucijai, savo pareigas atlikti garbingai, bylas nagrinėti tei- 
singai (112 str.). Aukščiausiojo Teismo teisėjai gali būti nušalinti apkaltos 
(juicio publico) būdu, kaip nustatyta Konstitucijos 53 straipsnio. Taip gali 
būti nušalinti ir žemesniosios instancijos teismų teisėjai. Bylas dėl žemes- 
niosios instancijos teisėjų nušalinimo nagrinėja specialus teismas, sudary- 
tas iš įstatymų leidėjų, teisėjų, teisėtai šalyje registruotų advokatų. Jeigu šis 
teismas per 180 dienų nuo pradėtos teisėjo nušalinimo procedūros nepri- 
ima sprendimo dėl teisėjo nušalinimo, procedūra turi būti nutraukta, o tei- 
sėjo įgaliojimai atnaujinti (115 str. 3 d.). 

Aukščiausiasis Teismas ir žemesnieji federaliniai teismai nagrinėja ir 
priima sprendimus visose bylose dėl teisės pažeidimų, numatytų Konsti- 

tucijoje bei įstatymuose, išskyrus apribojimus, nustatytus Kongresui pri- 
imant įstatymus, nurodytus Konstitucijos 75 straipsnio 12 dalies, ir sutartis 
su užsienio valstybėmis; nenagrinėja bylų, kurių šalimi gali būti užsienio 
šalių ambasadoriai, pasiuntiniai ir konsulai; bylų, susijusių su karo laivyno 
vadovybe ir jūrų teise; bylų, kurių šalimi yra Argentinos Respublika; ginčų 
tarp provincijų; skirtingų provincijų gyventojų ginčų; provincijos ar jos gy- 
ventojų ginčų su užsienio valstybe ar jos piliečiais (116 str.). Konstitucijos 
116 straipsnyje nurodytose bylose Aukščiausiasis Teismas yra apeliacinė 
instancija, o bylose, kurių šalimi yra ambasadoriai, pasiuntiniai, konsulai 
ar provincija, šis teismas yra pirmoji ir paskutinė instancija. Konstitucijoje 
numatyta, kad gali būti steigiamas prisiekusiųjų teismas, kuris nagrinės vi- 
sas bendrojo pobūdžio baudžiamąsias bylas, išskyrus apkaltos bylas, kurių 
iniciatyvos teisė priklauso Deputatų Rūmams (118 str.). Sprendžiant bau- 
džiamosios atsakomybės klausimą turi būti laikomasi individualios bau- 
džiamosios atsakomybės principo“. 

Aukščiausiasis Teismas (Corte Suprema de Justicia de la Nacion) - 
aukščiausia valstybės teisminė institucija, pradėjusi veikti 1863 m. sausio 
15 dieną. Jo jurisdikcija apima ne tik ginčų dėl teisės nagrinėjimą, bet ir 
konstitucinės kontrolės funkciją bei teisę oficialiai aiškinti Konstituciją 
ir įstatymus. Konstitucija neriboja Aukščiausiojo Teismo kompetencijos 
interpretuojant teisės normas. Minėjome, kad Argentinos teisinė sistema 
yra mišri, todėl čia teismai vykdo ne tik jurisdikcinę, bet ir teisės kūrimo 
funkciją, formuoja teismo precedentus. Aukščiausiasis Teismas tam turi 
pakankamai laisvės. Nors Konstitucija įtvirtina teismų nepriklausomumą 
ir draudžia bet kokį vykdomosios valdžios kišimąsi į jų veiklą, tačiau ji 
neriboja teismo galių priimant palankius šiai valdžiai sprendimus“. Kons- 





* Konstitucijos skyriuje, reglamentuojančiame teismų įgaliojimus, apibrėžiama ne tik valsty- 
bės išdavimo sąvoka (valstybės išdavimas - tai ginkluotas išpuolis prieš valstybę arba per- 
ėjimas į jos priešų pusę teikiant paramą ir pagalbą, 119 str.), bet ir nustatoma, kad baudžia- 
mąją atsakomybę už tokį nusikaltimą nustato specialusis įstatymas, kuris negali pažeisti 
individualios baudžiamosios ir moralinės atsakomybės principo: šį nusikaltimą padariusio 
asmens giminėms, kokios eilės jos bebūtų, nekyla teisinių ar moralinių pasekmių. 

Pavyzdžiui, po 1930 m. įvykusio karinio perversmo, kurį sukėlė Didžioji ekonominė 
krizė, Argentinos Aukščiausiasis Teismas suformulavo ir įtvirtino šalies teisės sistemoje 
vadinamąją „de facto teisės“ doktriną. 1930 m. rugsėjo 9 d. Aukščiausiasis Teismas savo 
sprendimu pripažino de facto karinę generolo Jose Felixo Uriburu (1930-1932) Vyriau- 
sybę ir remdamasis pozityvizmo bei teisinio realizmo teorija suformulavo pagrindinį 
šios doktrinos teiginį: jeigu piliečių išrinktoji valdžia nesugeba įgyvendinti konstituci- 
joje įtvirtinto tautos suvereniteto, tai ją nuvertusioji valdžia yra legitimi, jeigu pripažįsta 

titucija numato griežtus reikalavimus, kuriuos turi atitikti Aukščiausiojo 
Teismo teisėjas. Aukščiausiojo Teismo teisėju gali būti asmuo, turintis ne 
mažesnę kaip aštuonerių metų teisėtai šalyje registruoto advokato praktiką 
ir atitinkantis senatoriams keliamus reikalavimus (111 str.). Aukščiausiojo 
Teismo teisėjų skaičių nustato įstatymas". 

Konstitucija įtvirtina Argentiną kaip demokratinę prezidentinę fede- 
racinę respubliką. Argentinos federalizmo sistema yra integruota. Ši siste- 
ma formavosi veikiama šalies istorinių, politinių, socialinių ekonominių 
sąlygų ir teorinių filosofinių idėjų, kuriomis buvo siekiama pagrįsti tai, 
kad federalizmas padės išvengti rimtų politinių, ekonominių ir socialinių 
konfliktų. Federalizmas kaip valstybės sandaros forma pirmą kartą buvo 
įtvirtintas 1853 m. Konstitucijoje?ė. 

Šiuo metu Argentina susideda iš 23 provincijų ir autonomijos statusą 
turinčios federacinės sostinės. Kiekviena provincija turi savo konstituciją, 
parlamentą (kongresą), vykdomąją ir teisminę valdžią. Iš esmės tokį patį 
teisinį statusą turi ir autonominė federacinė sostinė. Po 1994 m. Argenti- 
nos konstitucinės reformos šalyje yra keturi valstybės valdymo lygmenys: 
federalinis, provincijų, autonominio Buenos Airių miesto ir municipalite- 
tų (municipios). Kiekviena provincija yra suskirstyta į regionus, arba de- 
partamentus (departamentos), išskyrus Buenos Airių provinciją, kuri yra 
padalyta į rajonus, arba dalis (partidos). Šiuo metu Argentinoje yra 376 de- 
partamentai ir 135 rajonai Buenos Airių provincijoje. 

Argentinos Konstitucija pripažįsta kiekvienos provincijos institucinę, 
politinę, finansinę ir administracinę autonomiją bei garantuoja provinci- 





pagrindines žmogaus teises ir paklūsta teismo sprendimams. Pažymėtina, kad remiantis 
šia bei anksčiau minėta „piktų kėslų“ doktrina Argentinoje, net ir prezidentai, vadovavę 
šaliai karinės diktatūros sąlygomis, iš esmės nebuvo persekiojami. Hevia, M. A Short Po- 
litical History of the Argentine Supreme Court [interaktyvus], [žiūrėta 2014-03-01]. Priei- 
ga per internetą: <http://www.thecourt.ca/2008/02/29/a-short-political-history-of-the- 
argentine-supreme-court/>; Osiel, M. J. Dialogue with Dictators: Judicial Resistance in 
Argentina and Brazil [interaktyvus], [žiūrėta 2014-03-01]. Prieiga per internetą: <http:// 
www.jstor.org/pss/828952>. 

1990 m. šis skaičius buvo padidintas nuo penkių iki devynių teisėjų. 

Nuo 1815 iki 1834 m. keturiolika istorinių Argentinos provincijų gyvavo kaip nepri- 
klausomi politiniai junginiai, turintys savo konstitucijas. Federalizmo sistema formavosi 
konstitucinių susitarimų tarp provincijų pagrindu. Iki 1853 m. tokių susitarimų buvo 
sudaryta apie šimtas. Minėta, kad Buenos Airių provincija, 1852 m. išstojusi iš Argenti- 
nos konfederacijos, įstojo į Argentinos federaciją 1860 m., remiantis San Josė de Flores 
susitarimu. Nuo 1950 iki 1990 m. federacijos subjektais tapo dar devynios provincijos. 

joms visas teises, kurios pagal šią Konstituciją nėra priskirtos federacijos 
valdžios institucijoms, taip pat tas teises, kurioms yra numatytos išlygos 
specialiuose provincijų stojimo į federaciją paktuose (121 str.). Šalies 
Konstitucija numato, kad kiekviena provincija turi teisę priimti savo kons- 
tituciją, atitinkančią atstovaujamąjį respublikinį valdymą atsižvelgiant į 
nacionalinėje Konstitucijoje įtvirtintus principus, deklaracijas ir garantijas. 
Provincijų konstitucijos turi garantuoti asmens teisę į teisingą ir nepriklau- 
somą teismą, užtikrinti municipalinę autonomiją, arba municipalinį reži- 
mą, ir pradinį išsilavinimą. Atitinkant šiuos reikalavimus federalinė val- 
džia leidžia provincijų institucijoms laisvai ir nevaržomai įgyvendinti savo 
įgaliojimus (5 str.). Federalinės valdžios institucijos gali tiesiogiai kištis į 
provincijų vidaus reikalus tik tuomet, kai tai yra būtina siekiant užtikrin- 
ti respublikinį valdymą arba apginti provinciją nuo ginkluoto užpuolimo, 
taip pat provincijos valdžios prašymu, kai reikia apsaugoti ją arba atstatyti 
po karinio perversmo ar kitos provincijos užpuolimo (6 str.)??. 
Analizuodamas subnacionalines Argentinos konstitucijas Antonio 
M. Hernandezas pažymi, kad provincijų konstitucijų turiniui nemažą po- 
veikį daro nacionalinė Konstitucija, kita vertus, pastebimas ir atvirkštinis 
reiškinys: provincijų konstitucijose įtvirtintų Žmogaus teisių reglamenta- 
vimo, kitų visuomeninių santykių reguliavimo ypatumai, naujų institucijų 
konstitucinis įtvirtinimas daro tiesioginį poveikį nacionalinės Konstitucijos 
leidėjui??. Pavyzdžiui, Kordobos ir San Chuano provincijų konstitucijos dar 
iki nacionalinės konstitucinės reformos, vykusios 1994 m., įtvirtino tarp- 
tautinių sutarčių žmogaus teisių ir laisvių klausimais konstitucinę galią. 





3 Atkreiptinas dėmesys, kad iki 1860 m. konstitucinės reformos provincijų konstitucijų 
atitiktį šalies Konstitucijai tikrino Nacionalinis Kongresas. Vėliau ši funkcija atiteko 
Argentinos Aukščiausiajam Teismui. Jis yra vienintelė aukščiausioji valdžios instituci- 
ja, turinti teisę interpretuoti nacionalinės ir provincijų konstitucijų atitikties klausimus 
bei priimti galutinį ir neginčijamą sprendimą. 

Hernandez, A. M. Consideration of Subnational Constitutions in Argentina [interakty- 
vus], [žiūrėta 2014-03-01]. Prieiga per internetą: <http://camlaw.rutgers.edu/statecon/ 
subpapers/hernandez.pdf>. 

ARGENTINOS TAUTOS 
KONSTITUCIJA*! 


PREAMBULĖ 


Mes, į Generalinį steigiamąjį susirinkimą susirinkę Argentinos Tautos 
atstovai, išrinkti Tautą sudarančių provincijų ir vykdydami jų valią, įgy- 
vendindami jau egzistuojančius aktus, siekdami sukurti nacionalinę uni- 
ją, užtikrinti teisingumą, garantuoti taiką šalyje ir bendrą gynybą, skatinti 
bendrą gerovę ir suteikti galimybę naudotis laisvės teikiamomis gėrybėmis 
savo palikuonims ir visiems pasaulio žmonėms, norintiems gyventi Argen- 
tinos žemėse, prašydami Dievo - išminties ir teisingumo šaltinio — palai- 
mos, surašome, skelbiame ir įtvirtiname Argentinos Tautos Konstituciją. 


PIRMA DALIS 


I SKYRIUS 
PAREIŠKIMAI, TEISĖS IR GARANTIJOS 


1 straipsnis 
Kaip numatyta šioje Konstitucijoje, Argentinos Tauta tvirtina federa- 
linės respublikinės atstovavimo formos Vyriausybę. 


2 straipsnis 
Federalinė Vyriausybė remia Romos katalikų apaštališkąją religiją. 


3 straipsnis 
Federalinės Vyriausybės institucijos veiks mieste, kuris specialiu Kong- 
reso įstatymu bus paskelbtas Respublikos sostine, po to, kai bus baigtas te- 





2 Argentinos Respublikos Konstitucija, paskelbta Džordžtauno (Georgetown) universiteto 
interneto puslapyje http://pdba.georgetown.edu/Constitutions/Argentina/argen94 e. 
html, išversta iš anglų kalbos. 

ritorijos, kurią federalizuos vienos ar kelių provincijų įstatymų leidėjai, per- 
leidimas. 


4 straipsnis 

Federalinė Vyriausybė Tautos išlaidoms suteikia nacionalinio iždo lė- 
šas, kurias sudaro pajamos, gautos iš eksporto ir importo mokesčių, Tautai 
nuosavybės teise priklausančios žemės pardavimo ar nuomos, pašto paja- 
mų, kitų mokesčių, kuriais nešališkai ir proporcingai gyventojus apmokes- 
tins Nacionalinis Kongresas, ir bet kokių paskolų ir kredito operacijų, ku- 
rių Kongresas gali imtis ypatingosios padėties valstybėje atveju ar atsiradus 
valstybiniam poreikiui. 


5 straipsnis 

Vadovaudamasi respublikine, atstovaujamąja sistema ir laikydamasi 
nacionalinėje Konstitucijoje numatytų principų, pareiškimų ir garantijų, 
siekdama užtikrinti teisingumą, įgyvendinti municipalinį režimą ir teikti 
pagrindinio lavinimo paslaugas, kiekviena provincija priima savo konsti- 
tuciją. Tokiu atveju Federalinė Vyriausybė užtikrina kiekvienai provincijai 
visišką jos institucijų veiklos laisvę. 


6 straipsnis 

Federalinė Vyriausybė gali įžengti į provincijų teritoriją siekdama už- 
tikrinti respublikinę valdymo formą ar atremti užsienio valstybės invaziją. 
Be to, antivyriausybinės agitacijos ar kitos provincijos invazijos atveju Fe- 
deralinės Vyriausybės įsteigtų institucijų prašymu ji gali įsikišti siekdama 
paremti ar atkurti tokių institucijų veiklą. 


7 straipsnis 

Provincijoje priimti viešieji aktai ir vykstantys teismo procesai visiškai 
galioja ir kitose provincijose. Kongresas, priimdamas bendruosius įstaty- 
mus, gali nustatyti, kokia tvarka minėti aktai ir procesai turi būti patvirtinti 
ir kokios yra jų teisinės pasekmės. 


8 straipsnis 

Kiekvienos provincijos piliečiai turi visas teises, privilegijas ir imuni- 
tetą, įgytą būnant kitos provincijos piliečiu. Nusikaltėlių ekstradicija yra 
bendra visų provincijų prievolė. 

9 straipsnis 
Visoje Tautos teritorijoje netaikomi jokie kiti muitai, išskyrus nacio- 
nalinius muitus, kurių tarifus nustato Kongresas. 


10 straipsnis 

Šalyje pagamintų prekių bei bet kokių prekių, kurių atžvilgiu nacio- 
nalinėje muitinėje atlikta importo procedūra, judėjimui visoje Respublikos 
teritorijoje netaikomos jokios rinkliavos. 


11 straipsnis 

Šalyje ar užsienyje pagamintų prekių bei užaugintų gyvulių, kurie 
juda iš vienos provincijos teritorijos į kitą, atžvilgiu netaikomi vadinamieji 
tranzito mokesčiai. Šie mokesčiai netaikomi ir transportui, laivams ar gy- 
vuliams, kuriais jie yra gabenami. Be to, jiems negali būti taikomi jokie kiti 
pervažiavimo per teritoriją mokesčiai, kaip jie besivadintų. 


12 straipsnis 

Laivai, plaukiantys iš vienos provincijos į kitą, neprivalo įplaukti, švar- 
tuotis ar mokėti tranzito mokesčio. Be to, prekybos įstatymais ar taisyk- 
lėmis jokiam uostui nesuteikiama pirmenybė kitų uostų atžvilgiu. 


13 straipsnis 

Į Tautą gali būti priimama nauja provincija, tačiau ji negali būti steigiama 
kitos provincijos ar provincijų teritorijoje ar suformuota iš kelių provincijų be 
atitinkamų provincijų įstatymų leidybos institucijų ir Kongreso sutikimo. 


14 straipsnis 

Visi Tautos gyventojai turi toliau nurodytas teises, kuriomis gali nau- 
dotis vadovaudamiesi jų įgyvendinimą reglamentuojančiais įstatymais: 
teisę dirbti ir vykdyti bet kokią teisėtą veiklą, teisę judėti ir prekiauti, teisę 
kreiptis į valdžios institucijas, teisę įvažiuoti į Argentinos teritoriją, joje 
likti ir per ją keliauti, teisę be išankstinės cenzūros skelbti savo mintis spau- 
doje, teisę naudotis savo turtu ir jį valdyti, teisę į taikų sambūrį, teisę laisvai 
išpažinti savo religiją, teisę mokyti ir mokytis. 


14bis straipsnis 
Darbo santykius keliomis formomis gina įstatymas, kuris užtikrina 
darbuotojams: orias ir lygias darbo sąlygas, ribotą darbo valandų skaičių, 

mokamas poilsio dienas ir atostogas, sąžiningą darbo užmokestį, būtiną mi- 
nimalų ir lankstų atlyginimą, vienodą užmokestį už tą patį darbą, teisę į įmo- 
nės pelną, kontroliuojant gamybą ir bendradarbiaujant su vadovais, apsau- 
gą nuo neteisėto atleidimo iš darbo, valstybės tarnautojo darbo stabilumą, 
laisvas ir demokratines profesines sąjungas, kurių registracija pripažįstama 
užsiregistravus vieninteliame specialiame registre. Prekybos sąjungoms šiuo 
dokumentu garantuojama: teisė pradėti derybas dėl kolektyvinės darbo su- 
tarties, taikinimo procedūros, teikti ieškinius teismui, teisė rengti streikus. 
Sąjungos atstovams suteikiamos garantijos, kurios yra būtinos vykdant jų 
sąjungos užduotis ir tas užduotis, kurios susijusios su jų darbo santykių sta- 
bilumu. Valstybė užtikrina socialinę apsaugą, kuri yra integruoto pobūdžio 
ir kurios negalima atsisakyti. Konkrečiai, įstatymais nustatoma: privalomas 
socialinis draudimas, kuris taikomas finansinę ir ekonominę autonomiją 
turinčioms nacionalinėms ar provincijos įmonėms; jį administruoja suinte- 
resuoti asmenys, dalyvaujant Valstybei, o socialinio draudimo įmokos nesi- 
dubliuoja; išėjimo iš darbo ir pensijų lygis yra kintamas; užtikrinama visiška 
šeimos apsauga, gyvenamosios vietos apsauga, išmokos šeimai ir teisė į pa- 
dorų būstą. 


15 straipsnis 

Argentinos Tautoje nėra vergų. Pavieniai dar išlikę vergai nuo šios 
Konstitucijos priėmimo dienos tampa laisvi. Bet kokias kompensacijas, 
susidariusias šio teiginio pagrindu, reglamentuoja specialusis įstatymas. 
Bet koks asmens pirkimo ar pardavimo sandoris laikomas nusikalstamu, o 
jį sudariusios šalys ir jį tvirtinantis notaras ar pareigūnas laikomi padariu- 
siais nusikaltimą. Bet koks vergas, įvažiuodamas į šalį, tampa laisvas vien 
tuo pagrindu, kad įvažiavo į Respublikos teritoriją. 


16 straipsnis 

Argentinos Tauta nepripažįsta nei giminės, nei gimimo pagrindu eg- 
zistuojančių prioritetų - šalyje nėra nei asmeninių privilegijų, nei kilmės 
titulų. Visi šalies gyventojai yra lygūs prieš įstatymą ir turi teisę gauti darbą 
vien dėl savo gebėjimų, nekeliant jokių kitų reikalavimų. Mokesčių ir vi- 
suomeninių prievolių pagrindas yra lygybė. 


17 straipsnis 


Nuosavybė yra neliečiama. Turtas negali būti atimtas iš jokio Tautos 
gyventojo, išskyrus atvejus, kai priimamas įstatymu pagrįstas sprendimas. 

"Turto nusavinimas visuomenės naudai gali būti vykdomas tik kai tai lei- 
džia įstatymas ir už tokį nusavinimą turi būti iš anksto mokama kompen- 
sacija. 4 straipsnyje nurodytus mokesčius gali įvesti tik Kongresas. Asmens 
tarnybos gali būti reikalaujama tik kai leidžia įstatymas ar įstatymo pagrin- 
du priimtas nutarimas. Autorius ar išradėjas laikomas išskirtiniu savo kū- 
rinio, išradimo ar atradimo savininku įstatymų numatytą laikotarpį. Turto 
konfiskavimas visiems laikams išbraukiamas iš Argentinos baudžiamojo 
kodekso. Joks ginkluotas asmuo negali rekvizuoti turto ar reikalauti bet 
kokio pobūdžio pagalbos. 


18 straipsnis 

Joks Tautos gyventojas negali būti baudžiamas be įstatymais grindžia- 
mo teismo už veiką, kuri buvo padaryta anksčiau nei priimtas įstatymas, 
kurio pagrindu pradėtas procesas, negali būti teisiamas specialaus komite- 
to, negali būti pašalintas iš teisėjo pareigų, į kurias yra paskirtas įstatymu, 
anksčiu nei padarė veiką, už kurią yra teisiamas. Niekas negali būti verčia- 
mas liudyti prieš save ar suimtas, išskyrus atvejus, kai kompetentinga insti- 
tucija išduoda rašytinį orderį. Asmens ir jo teisių gynimo teisme teisė negali 
būti pažeista. Asmens gyvenamosios vietos, rašytinės korespondencijos ir 
asmeninių užrašų privatumas negali būti pažeistas, o įstatymuose numato- 
ma, kokiais atvejais ir kokiais pagrindais juos leidžiama apieškoti ir paimti. 
Mirties bausmė dėl politinių motyvų, bet kokio pobūdžio kankinimas ir 
plakimas yra uždrausti visam laikui. Tautos kalėjimai turi būti nepavojingi 
sveikatai ir švarūs, jie skirti kalėjimuose laikomiems asmenis saugoti, o ne 
bausti. Už bet kokia saugumo poreikius viršijančią atsargumo priemonę, 
kuri gali lemti jų mirtį, atsako teisėjas, kuris suteikė leidimą ją taikyti. 


19 straipsnis 

Už asmens veiksmus, kurie nepažeidžia viešosios tvarkos ar moralės 
arba nepadaro žalos trečiai šaliai, baudžia tik Dievas, o ne teisėjai. Joks 
Tautos gyventojas neprivalo daryti to, ko nereikalauja įstatymas, ir iš jo 
negali būti atimta tai, ko įstatymas nedraudžia. 


20 straipsnis 

Užsieniečiai Tautos teritorijoje turi visas piliečių civilines teises, jie 
gali imtis verslo, prekybos ar verstis savo profesija, turėti nekilnojamo tur- 
to, jį pirkti ir parduoti, plaukioti upėmis ir pakrantėmis, laisvai išpažinti 

savo religiją, rengti testamentus ir tuoktis pagal įstatymus. Jie neprivalo 
priimti pilietybės ar mokėti išskirtinių privalomų mokesčių. Užsieniečiai 
gali gauti natūralizacijos dokumentus pragyvenę Tautoje dvejus metus be 
pertraukos, tačiau pateikusiems prašymą asmenims valstybės institucijos 
šį terminą gali sutrumpinti atsižvelgdamos į numanomas ir įrodytas Res- 
publikai suteiktas paslaugas. 


21 straipsnis 

Kiekvienas Argentinos pilietis privalo ginklu ginti tėvynę ir Konsti- 
tuciją, kaip tai numato Kongreso įstatymai ir nacionalinės vykdomosios 
valdžios dekretai. Natūralizacijos būdu piliečiais tapę asmenys dešimties 
metų laikotarpiu nuo natūralizacijos dokumentų gavimo datos gali pasi- 
rinkti vykdyti šią prievolę, ar ne. 


22 straipsnis 

Visuomenė priima sprendimus ir valdo valstybę tik per savo atstovus 
ir pagal šią Konstituciją įsteigtas institucijas. Bet kokia ginkluota jėga ar 
asmenų susibūrimas, prisiimantis visuomenės teises ir reiškiantis peticijas 
jos vardu, laikoma vykdančia antivalstybinę veiklą. 


23 straipsnis 

Neramumų valstybėje arba užsienio valstybės puolimo atveju, kai kyla 
pavojus visapusiam Konstitucijos įgyvendinimui ir jos pagrindu įsteigtų 
institucijų veiklai, provincijoje ar teritorijoje, kurioje vyksta neramumai, 
skelbiama apgulties padėtis ir stabdomas konstitucinių garantijų galiojimas. 
Tačiau tokio sustabdymo laikotarpiu Respublikos Prezidentas savarankiškai 
neskelbia nuosprendžio ir netaiko bausmių. Minėtu atveju jo galios asmenų, 
jų suėmimo ar perdavimo iš vienos Tautos vietos į kitą, jei tie asmenys nepa- 
geidauja palikti Argentinos teritorijos, atžvilgiu yra apribojamos. 


24 straipsnis 
Kongresas visus savo padalinius skatina reformuoti esamus įstatymus 
bei steigti prisiekusiųjų teismą. 


25 straipsnis 

Federalinė Vyriausybė skatina imigraciją iš Europos ir neriboja bei jo- 
kiais mokesčiais nevaržo užsieniečių, atvykstančių dirbti žemės, tobulinti pra- 
monės, diegti ir mokyti meno bei mokslų, patekimo į Argentinos teritoriją. 

26 straipsnis 
Navigacija Tautos vidaus vandenyse yra laisva visoms vėliavoms tik 
tais atvejais, kai savo potvarkiais taip nustato nacionalinė institucija. 


27 straipsnis 

Federalinė Vyriausybė privalo stiprinti taikos ir prekybos santykius su 
užsienio valstybėmis pasirašydama tarptautines sutartis, kurios rengiamos 
vadovaujantis Konstitucijoje išdėstytais viešosios teisės principais. 


28 straipsnis 
Ankstesniuose straipsniuose nurodyti principai, garantijos ir teisės 
negali būti keičiami įstatymais, kurie reglamentuoja jų įgyvendinimą. 


29 straipsnis 

Kongresas negali suteikti nacionalinei vykdomajai valdžiai, o provin- 
cijų įstatymų leidybos organai negali suteikti provincijų gubernatoriams 
išskirtinių teisių ar visiškos visuomeninės valdžios. Jie negali leisti perleidi- 
mo ar viršenybės suteikimo aktų, kuriais Argentinos žmonių gyvybė, gar- 
bė ar gerovė taptų priklausoma nuo gubernatorių ar bet kokių kitų asme- 
nų. Minėto pobūdžio aktai yra visiškai negaliojantys ir juos parengę, jiems 
pritarę ar juos pasirašę asmenys pripažįstami gėdingais tėvynės išdavikais. 


30 straipsnis 

Konstitucija gali būti keičiama visiškai ar iš dalies. Būtinybę vykdyti 
reformą skelbia Kongresas pritarus ne mažiau kaip dviem trečdaliams jo 
narių, tačiau toks balsavimas gali vykti tik sušaukus Asamblėją būtent tuo 
tikslu. 


31 straipsnis 

Konstitucija, ją vykdant Kongreso priimti Tautos įstatymai bei tarp- 
tautinės sutartys su užsienio valstybėmis yra aukščiausieji Tautos įstatymai. 
Jie privalomi kiekvienos provincijos valdžios organams, net jei atitinkamos 
provincijos įstatymai ar konstitucijos numato kitaip. Išimtis taikoma tik 
Buenos Airių provincijai 1859 m. lapkričio 11 d. pakto atžvilgiu. 


32 straipsnis 
Federalinis Kongresas nepriima įstatymų, ribojančių spaudos laisvę ar 
įsteigiančių federalinę jurisdikciją jos atžvilgiu. 

33 straipsnis 

Konstitucijoje išvardytos deklaracijos, teisės ir garantijos negali būti aiš- 
kinamos kaip paneigiančios kitas - neišvardytas, tačiau iš žmonių suverenu- 
mo principo ir respublikinės valdymo formos kylančias teises ir garantijas. 


34 straipsnis 

Federalinių teismų teisėjai negali tuo pat metu būti teisėjais ir provin- 
cijų teismuose. Federalinė tarnyba, nesvarbu, ar civilinė, ar karinė, nesu- 
teikia teisės gyventi provincijoje, kurioje atitinkama tarnyba einama, išsky- 
rus atvejus, kai tarnautojas nuolat ten gyvena. Ši nuostata siejama su teise 
pasirinkti darbovietę toje provincijoje, kurioje asmuo atsitiktinai atsidūrė. 


35 straipsnis 

Pavadinimai, atitinkamai priimti nuo 1810 metų iki šių dienų, t. y.: 
„Jungtinės La Platos provincijos“, „Argentinos Respublika“, „Argentinos 
konfederacija“, nuo šiol laikomi oficialiais pavadinimais, kurie neapibrėž- 
tai vartojami žymint provincijų valdžią ir teritoriją, o Žodžiai „Argentinos 
Tauta“ vartojami rengiant ir priimant įstatymus. 


II SKYRIUS 
NAUJOS TEISĖS IR GARANTIJOS 


36 straipsnis 

Ši Konstitucija galioja, net jei jos laikymąsi pertraukia jėgos veiksmai 
prieš institucinę tvarką ir demokratinę sistemą. Tokie veiksmai laikomi ne- 
pataisomai niekiniais, o jų autoriai baudžiami 29 straipsnyje nurodytomis 
bausmėmis, visam laikui pašalinami iš pareigų ir iš jų atimama teisė prašyti 
malonės ar bausmės sušvelninimo. 

Asmenys, kurie po minėtų veiksmų turėjo perimti pagal šią Konsti- 
tuciją įsteigtoms institucijoms ar provincijų institucijoms suteiktas galias, 
baudžiami tokia pat bausme ir už savo veiksmu atsako civiline ir baudžia- 
mąja tvarka. Minėtiems veiksmams senaties terminas netaikomas. 

Visi piliečiai turi teisę pasipriešinti asmenims, kurie imasi šiame 
straipsnyje nurodytų jėgos veiksmų. 

Asmenys, kurie, siekdami asmeninės turtinės naudos dalyvauja rim- 
tame nusikaltime Tautai, nusikalsta ir demokratinei sistemai, todėl įstaty- 
mų numatytą laikotarpį negali eiti valstybės tarnautojo pareigų. 

Kongresas priima įstatymą dėl viešosios etikos, kuris reglamentuoja 
valstybės tarnybos vykdymą. 

37 straipsnis 

Ši Konstitucija garantuoja visišką laisvę naudotis politinėmis teisėms, 
vadovaujantis visuotinio suverenumo principu ir jo pagrindu priimtais 
įstatymais. Balsavimo teisė yra visuotinė, balsavimas yra lygiateisis, slaptas 
ir privalomas. 

Faktinės vyrų ir moterų lygios galimybės būti renkamiems į valstybės 
postus ir postus atitinkamose partijose yra užtikrinamos pozityviais veiks- 
mais reglamentuojant politinių partijų veiklą ir rinkimų sistemą. 


38 straipsnis 

Politinės partijos yra pagrindinės demokratinės sistemos institucijos. 
Konstitucija garantuoja laisvę steigti politines partijas ir vykdyti jų veiklą, 
jų demokratinę struktūrą ir darbo principą, mažumų atstovavimą, kandi- 
datų į renkamus valstybės postus konkurenciją, galimybę gauti viešą infor- 
maciją ir skleisti partijų idėjas. 

Valstybė teikia ekonominę paramą jų veiklai vykdyti ir vadovams 
rengti. Politinės partijos viešai skelbia informaciją apie tai, iš kur gavo ir 
kaip panaudojo savo lėšas ir turtą. 


39 straipsnis 

Piliečiai turi teisę registruoti įstatymus Deputatų Rūmuose. Kongre- 
sas juos turi išnagrinėti per dvylikos mėnesių laikotarpį. 

Kongresas absoliučia kiekvienų Rūmų narių balsų dauguma priima 
reguliuojantį įstatymą, kuris negali reikalauti, kad iniciatyvą remtų dau- 
giau kaip trys procentai įregistruotų balso teisę turinčių gyventojų, kuris 
atitinka adekvatųjį teritorinį pasiskirstymą. Gyventojai negali inicijuo- 
ti įstatymų, susijusių su konstitucine reforma, tarptautinėmis sutartimis, 
mokesčiais, biudžetu ir baudžiamąja teise. 


40 straipsnis 

Deputatų Rūmų iniciatyva Kongresas gali teikti įstatymo projektą 
svarstyti visuomenei. Įstatymas, kuriuo rengiamas referendumas, negali 
būti atmestas veto teise. Tautos gyventojams balsavus „už“, įstatymo pro- 
jektas tampa įstatymu ir automatiškai yra skelbiamas galiojančiu. 

Kongresas arba Tautos Prezidentas, vadovaudamasis jam suteiktomis 
galiomis, šaukia neprivalomą visuotinį referendumą. Tokiu atveju balsavi- 
mas nėra privalomas. 

Visuotinio referendumo klausimus, tvarką ir laiką nustato Kongresas 
kiekvienų rūmų visų narių absoliučia balsų dauguma. 


41 straipsnis 

Visi gyventojai turi teisę į sveiką ir subalansuotą, žmogaus raidai tinka- 
mą aplinką, kurioje gamybinė veikla atitiktų esamus poreikius nekeldama 
grėsmės ateities kartų reikmėms, bei privalo saugoti tokią aplinką. Pirmiau- 
sia, žala aplinkai, kaip numatyta įstatymuose, sukelia prievolę ją atitaisyti. 

Valstybės institucijos gina šią teisę, racionalų gamtos išteklių naudo- 
jimą, gamtos ir kultūros paveldo bei biologinės įvairovė apsaugą, teikia in- 
formaciją apie gamtosaugą ir atitinkamas švietimo paslaugas. 

Tauta reglamentuoja minimalius gamtos apsaugos standartus, o pro- 
vincijos atako už jų įgyvendinimą nekeičiant vietos jurisdikcijos. 

Įvežti pavojingas arba potencialiai pavojingas bei radioaktyvias atlie- 
kas į šalį yra draudžiama. 


42 straipsnis 

Vartojimo atžvilgiu prekių ir paslaugų vartotojai turi teisę į sveikatos, 
saugumo ir ekonominių interesų apaugą, teisę į adekvačią ir teisingą infor- 
maciją, teisę rinktis bei teisę į teisingą ir patikimą aptarnavimą. 

Valstybės institucijos užtikrina minėtų teisių gynimą, vartojimą ska- 
tinantį švietimą, konkurencijos apsaugą nuo bet kokio rinkos iškraipymo, 
natūralių ir teisėtų monopolijų kontrolę, viešųjų paslaugų kokybę ir efek- 
tyvumą bei vartotojų asociacijų steigimą. 

Įstatymais įtvirtinamos efektyvios ginčų prevencijos ir sprendimo 
procedūros ir nacionalinės viešųjų paslaugų teikimo taisyklės. Tokiuose 
įstatymuose atsižvelgiama į būtiną vartotojų asociacijų dalyvavimą ir ati- 
tinkamų provincijų atstovavimą kontroliuojančiose institucijose. 


43 straipsnis 

Jei nėra kitų teisėtų žalos atlyginimo būdų, kiekvienas asmuo gali 
teikti skubų ir sumarinį ieškinį dėl konstitucinių garantijų, apskųsdamas 
bet kokį valstybės institucijų ar asmenų atvirai savavališką ar neteisėtą 
veiksmą ar neveikimą, kuris sukėlė ar gali sukelti žalą, apriboti, pakeisti 
ar pažeisti šia Konstitucija, tarptautiniais susitarimais ar įstatymais pripa- 
žįstamas teises ir garantijas. Tokiu atveju teisėjas gali paskelbti, kad veiks- 
mas ar neveikimas yra grindžiamas Konstitucijai prieštaraujančia taisykle. 
Tokį sumarinį ieškinį prieš bet kokios formos diskriminaciją, susijusią su 

Manas 


interesais, teikia žalą patyrusioji šalis, valstybės kontrolierius ir įstatymų, 
reglamentuojančių joms keliamus reikalavimus ir organizacinę formą, nu- 
statyta tvarka įregistruotos atitinkamos srities asociacijos. 

Bet kuris asmuo gali teikti ieškinį siekdamas gauti informaciją apie 
tai, kokie duomenys ir kokiais tikslais yra sukaupti apie jį viešuosiuose 
registruose ar duomenų bazėse arba privačiuose informacijos kaupimo 
registruose. Jei duomenys yra neteisingi ar diskriminuojantys, gali būti tei- 
kiamas ieškinys dėl minėtų duomenų pašalinimo, atitaisymo, priskyrimo 
konfidencialiems duomenims ar jų atnaujinimo. Žurnalisto informacijos 
šaltinio slaptumas negali būti pažeistas. 

Jei pažeistos, apribotos, pakeistos teisės ar joms kylanti grėsmė kelia 
pavojų fizinei asmens laisvei, arba jei neteisėtai pabloginamos sulaikymo 
procedūros ar sąlygos, arba jei asmuo pradanginamas naudojant jėgą, nu- 
kentėjęs asmuo ar jo atstovas gali teikti ieškinį dėl asmens neliečiamybės, 
o teisėjas privalo nedelsdamas, net ir apsiausties sąlygomis, priimti spren- 
dimą šiuo klausimu. 


ANTRA DALIS 
TAUTOS INSTITUCIJOS 


I ANTRAŠTINĖ DALIS 
FEDERALINĖ VYRIAUSYBĖ 


PIRMAS SKIRSNIS 
ĮSTATYMŲ LEIDŽIAMOJI VALDŽIA 


44 straipsnis 

Tautos įstatymų leidžiamoji valdžia tenka Kongresui, kurį sudaro dve- 
ji rūmai: Tautos Deputatų Rūmai ir Senatas, kuriuos sudaro provincijų ir 
Buenos Airių miesto atstovai. 


I SKYRIUS 
Deputatų Rūmai 


45 straipsnis 

Deputatų Rūmus sudaro atstovai, kuriuos tiesiogiai renka provincijų, 
Buenos Airių miesto ir sostinės, jei jos vieta perkeliama, gyventojai, kurie 
tokių rinkimų atveju laikomi vienos valstijos rinkimų apygardos gyvento- 

jais, o balsavimo rezultatams patvirtinti pakanka paprastos balsų daugumos. 
Deputatų skaičius yra toks: vienas deputatas atstovauja trisdešimt trims 
tūkstančiams gyventojų arba grupei gyventojų, kurią sudaro ne mažiau kaip 
šešiolika tūkstančių penki šimtai žmonių. Po kiekvieno gyventojų surašymo 
Kongresas šiuo principu nustato deputatų skaičių ir turi teisę padidinti, ta- 
čiau ne sumažinti kiekvienam deputatui tenkančių gyventojų skaičių. 


46 straipsnis 

Deputatai pirmajai įstatymų leidybos sesijai skiriami tokiu santykiu: 
Buenos Airių provincija - dvylika, Kordobos provincija - šeši, Katamarkos 
provincija - trys, Korienteso provincija - keturi, Entre Rioso provincija - du, 
Chuchujaus provincija - du, Mendosos provincija - trys, La Riochos provin- 
cija - du, Saltos provincija - trys, Santjago provincija - keturi, San Chuano 
provincija - du, Santa Fė provincija - du, San Luiso provincija - du, Tuku- 
mano provincija — trys. 


47 straipsnis 

Prieš antrąją įstatymų leidybos sesiją vykdomas visuotinis gyventojų 
surašymas ir deputatų skaičius nustatomas pagal surašymo rezultatus, ta- 
čiau toks surašymas vykdomas tik kartą per dešimt metų. 


48 straipsnis 

Deputatu gali būti tik 25 metų sulaukęs asmuo, kuris ne mažiau kaip 
ketverius metus yra visateisis pilietis ir yra gimęs provincijoje, kurioje da- 
lyvauja rinkimuose, arba gyvena joje ne trumpiau kaip pastaruosius dvejus 
metus iki rinkimų. 


49 straipsnis 

Rinkimų atveju provincijų įstatymų leidžiamosios institucijos nusta- 
to, kokiomis priemonėmis vykdomi tiesioginiai Tautos deputatų rinkimai, 
o vėliau Kongresas priima visuotinį įstatymą. 


50 straipsnis 

Deputato kadencija trunka ketverius metus su teise būti perrinktam, 
tačiau kas dvejus metus Deputatų Rūmuose turi būti pakeista pusė depu- 
tatų. Dėl šios priežasties deputatai, kurie buvo išrinkti pirmajai įstatymų 
leidybos sesijai, po susirinkimo traukia burtus ir nusprendžia, kurie jų po 
pirmosios sesijos turės pasitraukti. 

51 straipsnis 
Atsilaisvinus deputato vietai, provincijos arba sostinės vyriausybė 
rengia naujo deputato rinkimus. 


52 straipsnis 
Visus įstatymų projektus dėl pajamų surinkimo ir ginkluotųjų pajėgų 
verbavimo rengia tik Deputatų Rūmai. 


53 straipsnis 

Tik Deputatų Rūmai turi teisę atstatydinti Senatą, Prezidentą, vicepre- 
zidentą, Ministrą Pirmininką, ministrus ir Aukščiausiojo Teismo teisėjus. 
Tokiais atvejais jie traukiami atsakomybėn už netinkamą elgesį, einant pa- 
reigas padarytus arba paprastus nusikaltimus po to, kai apie juos sužinoma 
ir kai sprendimui patraukti atsakomybėn pritaria paprastoji dauguma - du 
trečdaliai dalyvaujančių narių. 


II SKYRIUS 
Senatas 


54 straipsnis 

Senatą sudaro trys senatoriai iš kiekvienos provincijos ir trys senato- 
riai iš Buenos Airių miesto, kurie renkami bendruose tiesioginiuose rin- 
kimuose, atitinkamai po dvi vietas daugiausia balsų surinkusiai politinei 
partijai ir po vieną vietą antrajai pagal surinktus balsus politinei partijai. 
Kiekvienas senatorius turi vieno balso teisę. 


55 straipsnis 

Senatoriumi gali būti renkamas tokius reikalavimus atitinkantis as- 
muo: ne jaunesnis negu 30 metų amžiaus, Tautos pilietis ne trumpiau kaip 
šešerius metus, turintis du tūkstančius pesų ar lygiavertes pajamas per me- 
tus ir yra gimęs provincijoje, kurioje dalyvauja rinkimuose, arba gyvena 
joje ne trumpiau kaip pastaruosius dvejus metus iki rinkimų. 


56 straipsnis 

Senatoriaus kadencija trunka šešerius metus su teise būti pakartotinai 
išrinktam neribotą laikotarpį, tačiau Senatas kas dvejus metus atnaujina- 
mas trečdaliu rinkimų apygardų. 

57 straipsnis 
Tautos viceprezidentu tampa Senato Pirmininkas, tačiau jis pats netu- 
ri balso teisės, išskyrus atvejus, kai balsai pasiskirsto po lygiai. 


58 straipsnis 
Senatas skiria Pirmininką pro tempore, kuris pirmininkauja Senatui, 
kai nebūna viceprezidento arba kai jis eina Tautos Prezidento pareigas. 


59 straipsnis 

Senatas turi išskirtinę teisę teisėjauti viešame teisme Deputatų Rūmų 
iškeltose apkaltos bylose, o jo nariai, posėdžiaudami tokiais atvejais, pri- 
valo duoti priesaiką. Tautos Prezidento apkaltos atveju Senatui pirminin- 
kauja Aukščiausiojo Teismo vyriausiasis teisėjas. Joks asmuo negali būti 
pripažintas kaltu, jei tam nepritaria du trečdaliai dalyvaujančių balsų. 


60 straipsnis 

Nuosprendis priimamas tik dėl kaltinamo asmens pašalinimo iš pa- 
reigų ir draudimo jam eiti garbės, pasitikėjimo ar pelną nešančias pareigas 
Tautoje. Vis dėlto, kaltu pripažintam asmeniui pateikiami kaltinimai, vyks- 
ta teismas ir skiriama įstatymų nustatyta bausmė paprastame teisme. 


61 straipsnis 

Užsienio valstybės puolimo atveju Senatas taip pat turi teisę suteikti 
Tautos Prezidentui galią skelbti apgulties padėtį vienoje ar keliose Respub- 
likos vietose. 


62 straipsnis 

Kai Senate dėl nario mirties, atsistatydinimo ar kitų priežasčių atsi- 
randa laisva vieta, Vyriausybė, kuriai priklauso ši laisva vieta, nedelsdama 
skelbia naujo nario rinkimus. 


III SKYRIUS 
Abejiems Rūmams taikomos nuostatos 


63 straipsnis 

Abeji Rūmai kiekvienais metais atitinkamai renkasi į eilines įstatymų 
leidybos sesijas, kurios trunka nuo kovo 1 iki lapkričio 30 d. Tautos Pre- 
zidentas gali sušaukti neeilinę arba pratęsti eilinę įstatymų leidybos sesiją. 

64 straipsnis 

Sprendimą dėl savo narių rinkimų, teisių ir pareigų galiojimo priima 
kiekvieni Rūmai. Nė vieni Rūmai nesirenka į posėdį, jei nedalyvauja ab- 
soliuti balsų dauguma. Tiesa, jei susirenka mažiau narių, posėdyje neda- 
lyvaujantys nariai gali būti verčiami atvykti kiekvienų Rūmų nustatytomis 
sąlygomis ir jiems gali būti skiriama bauda. 


65 straipsnis 

Abeji Rūmai įstatymų leidybos sesijas pradeda ir baigia vienu metu. 
Sesijos metu nė vieni Rūmai negali atidėti posėdžių ilgiau kaip trims die- 
noms be kitų Rūmų sutikimo. 


66 straipsnis 

Kiekvieni rūmai nustato savo darbo tvarką ir procedūras, o susirinkus 
dviem trečdaliams narių gali svarstyti bet kurį savo narį dėl netinkamo 
elgesio vykdant pareigas arba gali pašalinti jį iš posėdžio dėl fizinės ar psi- 
chologinės negalios, kuri pasireiškė jam tapus nariu, arba net pašalinti jį 
iš Rūmų narių, tačiau balsuojant dėl savanoriško pasitraukimo iš pareigų 
pakanka pusės dalyvaujančiųjų balsų plius vieno balso daugumos. 


67 straipsnis 

Pradėdami eiti pareigas senatoriai ir deputatai prisiekia tinkamai vyk- 
dyti savo pareigas ir visais klausimais veikti vadovaudamiesi šio dokumen- 
to nuostatomis. 


68 straipsnis 

Joks Kongreso narys negali būti apkaltintas, teisiamas ar apklausia- 
mas dėl nuomonės ar kalbos, kurią jis išreiškė ar pasakė būdamas įstatymų 
leidėju. 
69 straipsnis 

Joks senatorius ar deputatas negali būti suimtas nuo išrinkimo dienos 
iki jo kadencijos pabaigos, išskyrus atvejus, kai yra pagaunamas darantis 
nusikaltimą, už kurį baudžiama mirties bausme, arba kitą šmeižikišką ar 
rimtą nusikaltimą. Tokiu atveju atitinkamiems Rūmams pateikiama bend- 
ra ataskaita apie įvykusį faktą. 

70 straipsnis 

Kai prieš bet kurį senatorių ar deputatą paprastam teismui įteikia- 
mas ieškinys, po to, kai jis išnagrinėjamas viešame posėdyje (jei pakanka 
įrodymų), kiekvieni Rūmai, tam pritarus dviem trečdaliais balsų, gali pa- 
šalinti kaltinamą asmenį iš pareigų ir atiduoti jį teisti atitinkamos instan- 
cijos teismui. 


71 straipsnis 
Kiekvieni Rūmai savo nuožiūra gali iškviesti vykdomosios valdžios 
ministrus, kad šie pateiktų paaiškinimus ar ataskaitas. 


72 straipsnis 

Joks Kongreso narys, negavęs išankstinio atitinkamų Rūmų sutikimo, 
negali būti skiriamas eiti vykdomosios valdžios valstybės tarnautojo pa- 
reigas ar būti komisijos nariu, išskyrus atvejus, kai tokios pareigos siūlo- 
mos kaip pareigų paaukštinimas. 


73 straipsnis 
Nei dvasininkai, nei savo provincijai atstovaujantys gubernatoriai ne- 
gali būti Kongreso nariais. 


74 straipsnis 
Senatoriams ir deputatams mokamas įstatymais užtikrinamas atlygis 
už darbą, kuriam naudojamos Tautos iždo lėšos. 


IV SKYRIUS 
Kongreso galios 


75 straipsnis 

Kongresui suteikiama galia: 

1. Leisti įstatymus dėl nacionalinių muitų. Nustatyti importo ir eks- 
porto mokesčius, kurie bus vienodi visai Tautai, bei vertes, kurių pagrindu 
minėti mokesčiai bus skaičiuojami. 

2. Lygiomis teisėmis su provincijų įstatymų leidėju - įvesti netiesio- 
ginius mokesčius. Įvesti tiesioginius mokesčius nustatytam laikotarpiui ir 
proporcingai lygiai visoje nacionalinėje teritorijoje, kai tai būtina valstybės 
gynybos, bendro saugumo ir visuotinės gerovės tikslais. Pagal šį punktą 
įvedami mokesčiai, išskyrus tuos, kurių dalis ar kurie visi yra tikslinės pa- 
skirties, yra visuotiniai. Susitarimu tarp Tautos ir provincijų grindžiamas 

įstatymas-susitarimas nustato bendrą tokių mokesčių bazę, užtikrinančią 
savaiminį lėšų pervedimą. 

Lėšų paskirstymas tarp Tautos, provincijų ir Buenos Airių miesto ir 
paskirstymas, kyrį jos vykdo tarpusavyje, vykdomas tiesiogiai pagal jų 
pavaldumą, paslaugas ir funkcijas, atsižvelgiant į dalijimosi kriterijus. Jis 
grindžiamas teisingumo ir solidarumo principais, o pirmenybė teikiama 
pastangoms pasiekti panašų išsivystymo, pragyvenimo lygį ir lygias gali- 
mybes visoje nacionalinėje teritorijoje. 

Įstatymas-susitarimas rengiamas Senate ir priimamas kiekvienų Rūmų 
visų balsų absoliučia dauguma. Jis negali būti nei keičiamas, nei tvarkomas 
vienašališkai ir turi būti tvirtinamas provincijų. 

Pavaldumas, paslaugos ar funkcijos negali būti perleidžiamos be atitin- 
kamo lėšų perskirstymo, kuris tvirtinamas, esant reikalui, Kongreso ir, atitin- 
kamu atveju, suinteresuotos provincijos arba Buenos Airių miesto įstatymu. 

Federalinė biudžetą tvarkanti institucija atsako už šio punkto vykdy- 
mo kontrolę ir priežiūrą bei veikia vadovaudamasi įstatymu, kuris užtikri- 
na visų provincijų ir Buenos Airių miesto atstovavimą pagal jų sudėtį. 

3. Tam tikram terminui nustatyti ir keisti specialiuosius paskirstymus, ku- 
riems gali būti taikomas bendro dalyvavimo principas. Tai daroma specialiuo- 
ju įstatymu, kuris priimamas kiekvienų Rūmų visų narių absoliučia dauguma. 

4. Skolintis lėšų Tautos vardu. 

5. Priimti sprendimus dėl valstybinių žemių naudojimo ir pardavimo. 

6. Steigti federalinį banką, kuris turėtų pinigų emisijos teisę, ir kitus 
valstybinius bankus ir reguliuoti jų veiklą. 

7. Vykdyti Tautos vietos ir užsienio skolos grąžinimus. 

8. Vadovaujantis standartais, numatytais šio straipsnio 2 punkto tre- 
čiojoje pastraipoje, kiekvienais metais nustatyti bendrąsias biudžeto išlai- 
das, vadovaujantis bendrąja vyriausybės programa ir viešuoju investicijų 
planu prognozuoti nacionalinės administracijos išteklius ir tvirtinti arba 
atmesti investicijų planus. 

9. Iš nacionalinio iždo teikti subsidijas toms provincijoms, kurių paja- 
mos, atsižvelgiant į jų biudžetą, nepadengia įprastų išlaidų. 

10. Reglamentuoti laisvą laivybą vidaus vandenyse, išduoti leidimus veik- 
ti tiems uostams, kurie jam atrodo reikalingi, bei steigti ar naikinti muitines. 

11. Kaldinti pinigus, reguliuoti pinigų vertę ir užsienio valiutos kai- 
ną, taip pat tvirtinti vieninguosius svorio ir mato vienetus, kuriuos naudos 
visa Tauta. 

12. Konsoliduotuose arba atskiruose organuose priimti civilinį, ko- 
mercinį, baudžiamąjį, kasybos, darbo ir socialinės apsaugos kodeksus, jei 
tokie kodeksai nekeis vietos valdžios institucijų, o jų įgyvendinimas bus 
vykdomas per federalinius ar provincijų teismus, priklausomai nuo ati- 
tinkamo asmenų ar daiktų pavaldumo; priimti bendruosius, visai Tautai 
taikomus įstatymus dėl natūralizacijos ir tautybės, kurie grindžiami tau- 
tybės gavimu gimimo pagrindu arba nauda Argentinai; taip pat įstatymus 
dėl bankroto, valiutos ir valstybinių valstybės dokumentų klastojimo bei 
tokius įstatymus, kokių gali prireikti norint įsteigti prisiekusiųjų teismą. 

13. Reglamentuoti prekybą su užsienio valstybėmis ir provincijų tar- 
pusavio prekybą. 

14. Reglamentuoti ir steigti bendruosius Tautos pašto skyrius. 

15. Galutinai nustatyti nacionalinės teritorijos ribas, įtvirtinti provin- 
cijų teritorijas ir steigti naujas provincijas, specialiuoju įstatymu nustatyti 
provincijoms priskirtų už ribų esančių nacionalinių teritorijų formavimą, 
administravimą ir valdymą. 

16. Reglamentuoti pasienio apsaugą. 

17. Pripažinti buvusį etninį ir kultūrinį vietinių Argentinos gyventojų 
egzistavimą. 

Užtikrinti pagarbą identitetui ir teisei į dvikalbį ir tarpkultūrinį švieti- 
mą, pripažinti vietinių gyventojų bendruomenių veiksnumą ir tradiciškai 
jų užimamų žemių priklausomybę bendruomenei bei jų nuosavybės tei- 
ses, reglamentuoti kitų žemių, kurios yra tinkamos ir pakankamos žmonių 
raidai, suteikimą. Tokios žemės negali būti parduodamos, perleidžiamos, 
įkeičiamos ar užstatomos. Užtikrinti tokių bendruomenių dalyvavimą 
sprendžiant klausimus, susijusius su gamtiniais ištekliais, ir svarstant kitus 
juos liečiančius reikalus. Šias galias provincijos gali įgyvendinti bendrai. 

18. Pasitelkiant toliau nurodytus tikslus ginančius įstatymus ir laikinai 
suteikiant privilegijas bei teikiant stimuliuojančias išmokas, siekti šalies 
klestėjimo, visų provincijų tobulėjimo ir gerovės, švietimo pažangos, kurti 
bendrojo ir universitetinio švietimo planus, skatinti pramonę, imigraci- 
ją, geležinkelių tiesimą ir laivybos kanalų įrengimą, kolonizuoti valstybės 
valdomas žemes, supažindinti su naujomis pramonės šakomis ir steigti tų 
sričių įmones, pritraukti užsienio kapitalą, tirti šalies upes. 

19. Užtikrinti visa, kas reikalinga žmogiškajai raidai, ekonominei pa- 
žangai ir socialiniam teisingumui, nacionalinės ekonomikos augimui, darbo 
vietų sukūrimui, darbininkų profesiniam rengimui, valiutos vertės apsaugai, 

mokslo ir technologijų tyrimams bei bendrajai jų sklaidai ir efektyviam nau- 
dojimui. 

Užtikrinti harmoningą Tautos augimą ir jos teritorijos apgyvendini- 
mą, skatinti įvairias santykinai nelygaus provincijų ir regionų išsivystymo 
subalansavimo politikas. 

Minėtas iniciatyvas rengia Senatas. 

Priimti įstatymus, susijusius su švietimo, kuris konsoliduoja Tautos 
vienybę ir atitinka provincijos ar vietovės ypatybes, garantuoja valstybės 
atsakomybę, kuri negali būti perduodama kitiems asmenis, šeimos ir vi- 
suomenės dalyvavimą puoselėjant demokratines vertybes ir jokia diskri- 
minacija nevaržomas lygias galimybes ir kuris užtikrina laisvo ir teisingo 
valstybės viešojo švietimo principus ir nacionalinių universitetų autono- 
miją ir autarkiją, struktūra ir veiklos pagrindus. 

Priimti įstatymus, ginančius kultūrinį identitetą ir įvairovę, laisvę kur- 
ti ir autorių meno kūrinių judėjimą, meninį paveldą ir vietas, skirtas kultū- 
riniams, tarp jų ir audiovizualiniams, renginiams. 

20. Steigti teismus, kurie yra žemesni už Aukščiausiąjį Teismą, steigti 
ir naikinti darbo vietas, nustatyti kompetenciją, skirti pensijas, premijas ir 
suteikti bendrąją amnestiją. 

21. Tvirtinti ar atmesti Respublikos Prezidento ar viceprezidento atsista- 
tydinimo priežastis ir, esant reikalui, skelbti poreikį vykdyti naujus rinkimus. 

22. Ivirtinti ar atmesti tarptautines sutartis, sudaromas su kitomis 
valstybėmis ir tarptautinėmis organizacijomis, bei konkordatus su Šven- 
tuoju Sostu. Tarptautinės sutartys ir konkordatai yra viršesni už įstatymus. 

Amerikos žmogaus teisių ir pareigų deklaracija, Visuotinė žmogaus 
teisių deklaracija, Amerikos žmogaus teisių konvencija, Tarptautinis eko- 
nominių, socialinių ir kultūrinių teisių paktas, Tarptautinis pilietinių ir 
politinių teisių paktas ir jo įgyvendinimo protokolas, Konvencija dėl kelio 
užkirtimo genocido nusikaltimui ir baudimo už jį, Tarptautinė konvencija 
dėl visų formų rasinės diskriminacijos panaikinimo, Tarptautinė konven- 
cija dėl visų formų diskriminacijos panaikinimo moterims, Konvencija 
prieš kankinimą ar kitokį žiaurų, nežmonišką ar žeminantį elgesį ar baudi- 
mą, Vaiko teisių konvencijos nuostatų galia prilygsta Konstitucijai, nepa- 
naikina jokio šios Konstitucijos Pirmos dalies straipsnio ir papildo minė- 
toje dalyje numatytas teises ir garantijas. Šias konvencijas negaliojančiomis 
skelbia nacionalinė vykdomoji valdžia po to, kai sprendimą patvirtina du 
trečdaliai kiekvienų Rūmų visų narių. 

Po to, kai jas patvirtina Kongresas, kad įgytų konstitucinio lygio galią, 
kitos tarptautinės sutartys ir konvencijos dėl žmogaus teisių turi būti pa- 
tvirtintos dviejų trečdalių kiekvienų Rūmų visų narių. 

23. Priimti įstatymus ir skatinti pozityvias priemones, užtikrinančias 
faktines lygias galimybes ir vienodą elgesį, visišką teisių, kurios numatytos 
šioje Konstitucijoje ir galiojančiose tarptautinėse sutartyse dėl Žmogaus 
teisių, ypač dėl vaikų, moterų, vyresnio amžiaus ir negalią turinčių žmo- 
nių, įgyvendinimą ir galimybes naudotis tokiomis teisėmis. 

Parengti specialią, vientisą socialinės apsaugos sistemą, skirtą ginti 
vaikus, kad jų nebūtų atsisakoma nuo pat nėštumo iki pradinio lavinimo, 
ir motinas nėštumo ir žindymo laikotarpiu. 

24. Tvirtinti tarptautines demokratinę santvarką ir Žmogaus teises 
gerbiančias integravimosi sutartis, kuriomis abipusiai naudingomis ir ly- 
giomis sąlygomis teisės ir galios perduodamos viršnacionalinėms organi- 
zacijoms. Tokių sutarčių normos yra viršesnės už įstatymus. 

Minėtos tarptautinės sutartys tvirtinamos Lotynų Amerikos valstybėse 
absoliučia kiekvienų Rūmų visų balsų dauguma. Jei sudaroma tarptautinė 
sutartis su kita valstybe, Nacionalinis Kongresas, kiekvienų Rūmų dalyvau- 
jančių narių absoliučia balsų dauguma skelbia rekomendaciją patvirtinti su- 
tartį, kuri galutinai patvirtinama tik kiekvienų Rūmų visų narių absoliučia 
dauguma, praėjus šimtui dvidešimčiai dienų po rekomendacijos priėmimo. 

Norint paskelbti negaliojančia šiame punkte nurodytą tarptautinę su- 
tartį, būtinas išankstinis kiekvienų Rūmų visų narių absoliučios daugumos 
pritarimas. 

25. Suteikti vykdomajai valdžiai įgaliojimus skelbti karą ar sudaryti taiką. 

26. Suteikti vykdomajai valdžiai įgaliojimus imtis atsakomųjų veiks- 
mų ir priimti sprendimus dėl užgrobto turto. 

27. Taikos ir karo laikotarpiu steigti ginkluotąsias pajėgas bei priimti 
sprendimus dėl jų struktūros ir valdymo. 

28. Leisti užsienio pajėgoms įžengti į tautos teritoriją ir nacionalinėms 
pajėgoms išvykti iš šalies. 

29. Vietinės reikšmės sambrūzdžio atveju skelbti apgulties padėtį vie- 
noje ar keliose Tautos dalyse bei Kongreso posėdžių pertraukos metu tvir- 
tinti ar atšaukti vykdomosios valdžios paskelbtą apgulties padėtį. 

30. Priimti išskirtinius įstatymus, kurie galios Tautos sostinės terito- 
rijoje, ir įstatymus, kurie reikalingi tiesiant Respublikos teritorijoje valsty- 
binės reikšmės inžinerinius tinklus. Provincijų ir savivaldybių institucijos 

turi teisę įvesti mokesčius už naudojimąsi tokiais inžineriniais tinklais ir 
patekti į juos, jei tai netrukdo siekti minėtų tikslų. 

31. Įsakyti vykdyti federalinę intervenciją į atitinkamą provinciją ar 
Buenos Airių miestą. 

Tvirtinti ar atšaukti intervenciją, kurią Kongreso posėdžių pertraukos 
metu paskelbė vykdomoji valdžia. 

32. Priimti visus įstatymus ir potvarkius, kurie yra būtini siekiant įgy- 
vendinti minėtas galias ir tas galias, kurias ši Konstitucija suteikia Argen- 
tinos Tautos Vyriausybei. 


76 straipsnis 

Įstatymų leidybos teisė negali būti perduodama vykdomajai valdžiai, 
išskyrus atvejus, kurie yra susiję su administravimu ir ypatinga padėtimi, 
su sąlyga, kad tokia teisė bus perduota apibrėžtam laikotarpiui ir bus laiko- 
masi Kongreso nustatytų perdavimo sąlygų. 

Pasibaigus ankstesniame sakinyje nurodytam laikotarpiui nėra pri- 
valoma peržiūrėti teisinius santykius, kylančius iš potvarkių, kurie buvo 
priimti Kongreso teisių perleidimo laikotarpiu. 


V SKYRIUS 
Įstatymų rengimas ir priėmimas 


77 straipsnis 

Išskyrus šioje Konstitucijoje numatytus atvejus, įstatymus gali rengti 
abeji Kongreso Rūmai, jų nariams ar vykdomajai valdžiai pristačius įstaty- 
mo projektą. 

Rinkimų ir politinių partijų sistemą keičiantys įstatymų projektai tvir- 
tinami kiekvienų Rūmų visų narių absoliučia balsų dauguma. 


78 straipsnis 

Kai įstatymo projektas yra patvirtinamas tuose Rūmuose, kuriuose 
buvo parengtas, jis perduodamas nagrinėti kitiems Rūmams. Kai įstatymo 
projektą patvirtina abeji Rūmai, jis siunčiamas įvertinti Tautos vykdomajai 
valdžiai ir, jei ši jį irgi patvirtina, įstatymo projektas tampa įstatymu. 


79 straipsnis 
Po to, kai įstatymo projektas patvirtinamas bendrąja tvarka, kiekvie- 
ni Rūmai absoliučia savo narių balsų dauguma gali perduoti minėtą įsta- 

tymo projektą tvirtinti savo komitetams. Surinkus po lygiai balsų, Rūmai 
gali atšaukti suteiktą teisę tvirtinti įstatymo projektą ir grįžti prie įprastos 
tvarkos. Kad projektas būtų patvirtintas komitete, būtina absoliuti jo narių 
balsų dauguma. Kai komitetas patvirtina įstatymo projektą, procedūros 
vykdomos įprasta tvarka. 


80 straipsnis 

Jei įstatymo projektas negrąžinamas per dešimt darbo dienų, jis laiko- 
mas patvirtintu vykdomosios valdžios. Kai įstatymo projektas atmetamas 
iš dalies, likusi jo dalis negali būti tvirtinama. Vis dėlto, veto tvarka neat- 
mestos dalys gali būti skelbiamos, jei jos turi norminę autonomiją ir jei 
dalinis jų patvirtinimas nekeičia Kongreso patvirtinto įstatymo projekto 
dvasios ar vientisumo. Tokiu atveju taikoma itin svarbių ir skubių dekretų 
tvirtinimo procedūra. 


81 straipsnis 

Joks įstatymo projektas, kurį vieni iš Rūmų atmetė visą, negali būti iš 
naujo teikiamas įstatymų leidybos sesijoje tais pačiais metais. Jokie Rūmai 
negali visiškai atmesti juose rengto, o vėliau peržiūrinčiuosiuose Rūmuose 
papildyto ar pakeisto įstatymo projekto. Jei įstatymo projektą peržiūrintieji 
Rūmai pakeitė ar papildė, norint sužinoti, ar tokie pakeitimai ar papildymai 
padaryti absoliučia balsų dauguma ar dviejų trečdalių dalyvaujančių narių 
balsais, balsavimo rezultatai paskelbiami viešai. Rūmai, kuriuose parengtas 
įstatymo projektas, absoliučia dauguma savo narių balsų tvirtina įstatymo 
projektą su pakeitimais ar papildymais, kurie yra padaryti ar siūlomi pa- 
daryti originaliame tekste, išskyrus atvejus, kai pakeitimus ar papildymus 
peržiūrintieji Rūmai patvirtino dviem trečdaliais dalyvaujančių narių bal- 
sų. Tokiu atveju įstatymo projektas su peržiūrinčiųjų Rūmų pakeitimais ar 
papildymais siunčiamas vykdomajai valdžiai, išskyrus atvejus, kai įstatymo 
projektą parengę Rūmai, už tokį sprendimą balsavę dviejų trečdalių da- 
lyvaujančių narių balsų dauguma, primygtinai reikalauja palikti originalų 
tekstą. Įstatymo projektą parengę Rūmai negali įvesti naujų papildymų ar 
pakeitimų prie tų, kuriuos padarė peržiūrintieji Rūmai. 


82 straipsnis 
Kiekvienų Rūmų valia turi būti išreikšta aiškiai. Numanomas ar fikty- 
vus patvirtinimas jokiais būdais negalimas. 


129 


PASAULIO VALSTYBIŲ KONSTITUCIJOS | Argentinos Respublika 


83 straipsnis 

Jei vykdomoji valdžia įstatymo projektą atmeta visai ar iš dalies, jis 
grąžinamas projektą parengusiems Rūmams, nurodant, dėl ko yra priešta- 
raujama. Jie svarsto pastabas ir, jei pastabos patvirtinamos dviejų trečdalių 
balsų dauguma, įstatymo projektas dar kartą siunčiamas peržiūrintiesiems 
Rūmams. Jei abeji Rūmai patvirtina įstatymo projektą minėta dauguma 
balsų, įstatymo projektas tampa įstatymu ir siunčiamas skelbti vykdomajai 
valdžiai. Visais tokiais atvejais balsavimas abejuose Rūmuose yra vardinis, 
pasirenkant galimybę „už“ arba „prieš“, o spaudoje nedelsiant paskelbiami 
vardai ir balsavimo pagrindas bei vykdomosios valdžios pastabos. Jei Se- 
nato ir Deputatų Rūmų nuomonė dėl pastabų skiriasi, įstatymo projektas 
negali būti pristatomas įstatymų leidybos sesijoje tai pačiais metais. 


84 straipsnis 


Priimant įstatymus vartojama tokia formuluotė: Argentinos Tautos Se- 
natas ir Deputatų Rūmai, susirinkę į Kongresą, priima ir skelbia šį įstatymą. 


VI SKYRIUS 
Vyriausioji Tautos audito tarnyba 


85 straipsnis 

Įstatymų leidžiamoji valdžia turi išskirtinę teisę vykdyti išorinę nacio- 
nalinės valstybės tarnybos turto, ūkinės veiklos, finansinių operacijų ir 
darbo kontrolę. 

Įstatymų leidžiamosios valdžios patikrinimai ir nuomonė dėl nacio- 
nalinės valstybės tarnybos veiklos ir bendros padėties turi būti grindžiama 
Tautos Vyriausiosios audito tarnybos ataskaitos duomenimis. 

Šis veiksmų autonomiją turintis techninis konsultacinis Kongreso or- 
ganas įsteigiamas jo įkūrimą ir darbą reglamentuojančiu įstatymu, kuris 
tvirtinamas absoliučia kiekvienų Rūmų narių balsų dauguma, nustatyta 
tvarka. Šio organo pirmininkas skiriamas opozicijos, turinčios didžiausią 
narių skaičių Kongrese, siūlymu. 

Vyriausioji audito tarnyba kontroliuoja teisinius aspektus, valdymą ir 
auditą visos veiklos, kurią vykdo centralizuota ir decentralizuota valstybės 
tarnyba nepriklausomai nuo jos organizacijos formos bei turi kitas įsta- 
tymo nustatytas galias. Ji dalyvauja tvirtinant ar atmetant valstybės lėšų 
pajamas ir investicijas. 

VII SKYRIUS 
Ombudsmenas 


86 straipsnis 

Ombudsmenas yra nepriklausoma institucija, įsteigta Nacionalinio 
Kongreso, turinti visišką autonomiją ir nepaklūstanti jokių kitų institucijų 
nurodymams. Ombudsmeno misija yra ginti ir saugoti žmogaus ir kitas 
teises, garantijas ir interesus, kuriuos užtikrina ši Konstitucija ir įstatymai, 
nuo administracijos potvarkių, veiksmų ar neveikimo bei kontroliuoti 
valstybės administravimo funkcijas. 

Ombudsmenas gali būti viena iš bylos šalių teismo procese. Jį skiria 
ir iš pareigų atleidžia Kongresas dviejų trečdalių kiekvienų Rūmų dalyvau- 
jančių narių balsų dauguma. Ombudsmenas turi įstatymų leidėjui būdingą 
neliečiamybę ir privilegijas. Jo kadencija trunka penkerius metus ir jis gali 
būti perrenkamas eiti pareigas tik vieną kartą. 

Šio organo struktūrą ir veiklą reglamentuoja specialusis įstatymas. 


ANTRASIS SKIRSNIS 
VYKDOMOJI VALDŽIA 


I SKYRIUS 
Vykdomosios valdžios tipas ir trukmė 


87 straipsnis 
Tautos vykdomoji valdžia yra pilietis, einantis Argentinos Tautos Pre- 
zidento pareigas. 


88 straipsnis 

Prezidento ligos, išvykimo iš sostinės, mirties, atsistatydinimo ar 
pašalinimo iš pareigų atveju vykdomoji valdžia pereina Tautos viceprezi- 
dentui. Tautos Prezidento ir viceprezidento pašalinimo iš pareigų, mirties, 
atsistatydinimo ar neveiksnumo atveju Kongresas priima sprendimą dėl 
valstybės pareigūno, kuris eis Prezidento pareigas iki tol, kol išnyks ne- 
veiksnumo priežastys arba kol bus išrinktas naujas Prezidentas. 


89 straipsnis 

Tautos Prezidentu arba viceprezidentu gali būti renkamas tik tas as- 
muo, kuris yra gimęs Argentinos teritorijoje arba, jei yra gimęs užsienio 
valstybėje, yra Argentinoje gimusio šios šalies piliečio vaikas ir atitinka 

reikalavimus, kurie keliami rinkimuose į senatoriaus pareigas dalyvaujan- 
tiems asmenims. 


90 straipsnis 

Prezidento ir viceprezidento kadencija trunka ketverius metus. Jie 
gali būti perrenkami arba gali keisti vienas kitą tik vieną iš eilės einančią 
kadenciją. Jei jie yra išrenkami antrai kadencijai arba keičia vienas kitą, į 
bet kurias šias pareigas kitą kartą jie gali būti renkami tik praėjus vienai 
kadencijai. 


91 straipsnis 

Tautos Prezidentas nustoja eiti pareigas tą pačią dieną, kai baigiasi jo 
ketverius metus trunkanti kadencija. Šis terminas negali būti pratęstas dėljo- 
kių įvykių, kuriems susiklosčius Prezidento pareigų ėjimas buvo pertrauktas. 


92 straipsnis 

Prezidentas ir viceprezidentas gauna atlygį, kuris mokamas iš Tautos 
iždo ir kuris nekeičiamas visą kadenciją. Kadencijos laikotarpiu jie negali eiti 
jokių kitų pareigų ar gauti kitų pajamų iš Tautos ar kurios nors provincijos. 


93 straipsnis 


Pradėdamas eiti pareigas Prezidentas ir viceprezidentas prisiekia 
Senato Pirmininko ir susirinkusio Kongreso akivaizdoje, gerbdamas jų 
religinius jausmus, „ištikimai ir patriotiškai eiti Tautos Prezidento (ar vi- 
ceprezidento) pareigas, tvirtai laikytis Argentinos Tautos Konstitucijos ir 
užtikrinti jos įgyvendinimą“. 


II SKYRIUS 
Tautos Prezidento ir viceprezidento rinkimų tvarka ir laikas 


94 straipsnis 


Tautos Prezidentą ir viceprezidentą, vadovaudamiesi šia Konstitucija, 
tiesioginiuose rinkimuose renka gyventojai dvigubu balsavimu. Dėl šios 
priežasties nacionalinė teritorija laikoma viena rinkimų apygarda. 


95 straipsnis 
Rinkimai surengiami likus dviem mėnesiams iki Prezidento kadenci- 
jos pabaigos. 

96 straipsnis 

Antrasis balsavimas, jei jis reikalingas, surengiamas per trisdešimt 
dienų nuo ankstesnių rinkimų dienos ir jame balsuojama už dvi daugiau- 
sia balsų surinkusias kandidatų poras. 


97 straipsnis 

Jei per pirmąjį balsavimą daugiausia balsų surinkusi kandidatų pora 
gauna daugiau kaip keturiasdešimt penkis procentus galiojančių balsų 
„už“, tokios poros nariai skelbiami Tautos Prezidentu ir viceprezidentu. 


98 straipsnis 

Jei per pirmąjį balsavimą daugiausia balsų surinkusi kandidatų pora 
gauna ne mažiau kaip keturiasdešimt procentų galiojančių balsų „už“ ir 
nuo antros pagal surinktą balsų skaičių kandidatų poros ją skiria daugiau 
kaip dešimt procentų visų galiojančių balsų, tokios poros nariai skelbiami 
Tautos Prezidentu ir viceprezidentu. 


III SKYRIUS 
Vykdomosios valdžios galios 


99 straipsnis 

Tautos Prezidentas turi tokias galias: 

1. Prezidentas yra aukščiausias Tautos vadovas, vyriausybės vadovas ir 
politiškai atsakingas už bendrą šalies valdymą. 

2. Prezidentas leidžia nurodymus ir taisykles, kurie būtini įgyvendinant 
Tautos įstatymus, nekeisdamas jų dvasios, išskyrus reglamentavimo išlygas. 

3. Kaip numatyta Konstitucijoje, Prezidentas dalyvauja kuriant įstaty- 
mus, skelbia juos ir nurodo juos spausdinti. 

Vykdomoji valdžia niekada nepriima įstatymų, o jei priima, jie laiko- 
mi negaliojančiais. 

Tik kai dėl išskirtinių aplinkybių tampa neįmanoma vadovautis įpras- 
ta šioje Konstitucijoje numatyta įstatymų įsigaliojimo tvarka ir kai taisyk- 
lės nėra susijusios su baudžiamaisiais klausimais, mokesčiais, rinkimų rei- 
kalais ar politinių partijų sistema, Prezidentas būtinybės ir skubos tvarka 
skelbia dekretus, kurie priimami bendru ministrų, pasirašančių dekretą 
kartu su Ministrų Kabineto Pirmininku, susitarimu. 

Per dešimties dienų laikotarpį Ministrų Kabineto Pirmininkas asme- 
niškai teikia sprendimą svarstyti Kongreso Bendrajam nuolatiniam ko- 

mitetui, kuris sudaromas atsižvelgiant į politinį partijų atstovavimo kiek- 
vienuose Rūmuose santykį. Per dešimt dienų šis Komitetas pateikia savo 
ataskaitą specialiam svarstymui plenariniame kiekvienų Rūmų posėdyje ir 
tokia ataskaita abejuose Rūmuose svarstoma nedelsiant. Kongreso dalyva- 
vimo tvarka ir apimtis nustatoma specialiuoju įstatymu, kuris priimamas 
absoliučia kiekvienų Rūmų visų narių balsų dauguma. 

4. Gavęs dviejų trečdalių tuo tikslu sušauktame posėdyje dalyvaujančių 
Senato narių pritarimą, Prezidentas skiria Aukščiausiojo Teismo teisėjus. 

Vadovaudamasis privalomu pasiūlymu, kuriame pateikiamas trijų 
Magistrato tarybos nurodytų kandidatų sąrašas, jei Senatas pritaria vie- 
šame posėdyje, kuriame svarstoma kandidatų kvalifikacija, jis skiria kitus 
žemesniųjų federalinių teismų teisėjus. 

Kai teisėjams sukanka septyniasdešimt penkeri metai, kad galėtų toliau 
eiti savo pareigas, jie turi būti iš naujo patvirtinti tokia pat balsų dauguma. 
Minėto amžiaus ar vyresni teisėjai skiriami penkerių metų kadencijai ir gali 
būti iš naujo skiriami eiti pareigas tokia pat tvarka neribotą skaičių kartų. 

5. Gavęs atitinkamo teismo pranešimą Prezidentas gali suteikti malo- 
nę ar sušvelninti bausmę už federalinei jurisdikcijai priklausančius nusi- 
kaltimus, išskyrus Deputatų Rūmų narių apkaltos bylas. 

6. Vadovaudamasis Tautos įstatymais Prezidentas skiria pensijas, at- 
sistatydinimo ar atostogų išmokas ir našlių pensijas. 

7. Senato pritarimu Prezidentas skiria ir atšaukia iš pareigų ambasa- 
dorius, įgaliotuosius atstovus ir komercijos atašė, o savo nuožiūra jis ski- 
ria ir atšaukia iš pareigų Ministrų Kabineto Pirmininką ir ministrus, savo 
administracijos narius ir kitus darbuotojus, kurių skyrimo tvarka pagal 
Konstituciją nėra kitokia. 

8. Prezidentas kiekvienais metais skelbia Kongreso įstatymų leidybos 
sesiją pradėta. Ta proga renkasi abeji Rūmai, o Prezidentas skaito prane- 
šimą apie Tautos padėtį bei Konstitucijoje numatytus pakeitimus ir siūlo 
apsvarstyti, jo nuomone, reikalingas ir patartinas priemones. 

9. Prezidentas pratęsia įprastą Kongreso įstatymų leidybos sesiją arba, 
kai tai būtina dėl rimto proceso ar pažangos, šaukia neeilinę sesiją. 

10. Prezidentas kontroliuoja, kaip Ministrų Kabineto Pirmininkas 
vykdo pareigas, susijusias su Tautos pajamų surinkimu ir jų investavimu 
pagal nacionalinių išlaidų įstatymą ar biudžetą. 

11. Prezidentas sudaro ir pasirašo tarptautines sutartis, konkordatus 
ir kitas sutartis, kurios reikalingos palaikant gerus santykius su tarptauti- 

nėmis organizacijomis ir užsienio valstybėmis, priima tų šalių ministrus ir 
akredituoja konsulus. 

12. Prezidentas yra vyriausiasis Tautos ginkluotųjų pajėgų vadas. 

13. Prezidentas skiria Tautos karinius laipsnius - Senato pritarimu jis 
suteikia postus ar laipsnius aukštesniesiems ginkluotųjų pajėgų karinin- 
kams, o savo nuožiūra atlieka tuos pačius veiksmus mūšio lauke. 

14. Prezidentas kontroliuoja ginkluotąsias pajėgas ir atsako už jų 
struktūrą ir paskirstymą pagal Tautos poreikius. 

15. Kongreso sutikimu ir pritarimu Prezidentas skelbia karą ir nurodo 
imtis atsakomųjų veiksmų. 

16. Užsienio valstybės puolimo atveju Prezidentas Senato pritarimu 
skelbia konkrečiam laikotarpiui vienoje ar keliose Tautos vietovėse apgul- 
ties padėtį. Neramumų šalyje atveju Prezidentas šia teise naudojasi tik kai 
Kongresas nėra susirinkęs į posėdį, nes minėta teisė suteikta būtent Kong- 
resui. Prezidentas šia galia naudojasi atsižvelgdamas į 23 straipsnyje nuro- 
dytus apribojimus. 

17. Prezidentas gali pareikalauti, kad Ministrų Kabineto Pirmininkas 
ir visų administracijos padalinių ir departamentų vadovai, o per pastaruo- 
sius ir jų darbuotojai pateiktų jam reikiamą informaciją. Tokią informaciją 
pateikti privaloma. 

18. Kongreso pritarimu Prezidentas gali išvykti iš Tautos teritorijos. 
Pertraukos tarp Kongreso posėdžių metu Prezidentas be Kongreso leidimo 
iš šalies išvykti gali tik jei tai būtina dėl viešojo intereso. 

19. Prezidentas turi teisę skirti asmenis į pareigas, kai tokį skyrimą 
turi patvirtinti Senatas, o taip nutikus tuo metu, kai vyksta pertrauka tarp 
posėdžių, Prezidentas asmenį skiria tokiam laikotarpiui, kuris baigiasi ki- 
tos įstatymų leidybos sesijos pabaigoje. 

20. Jei vyksta pertrauka tarp Kongreso posėdžių, Prezidentas skelbia 
federalinę provincijos ar Buenos Airių miesto intervenciją ir tuo pat metu 
privalo sušaukti Kongresą minėtai intervencijai svarstyti. 


IV SKYRIUS 
Ministrų Kabineto Pirmininkas ir kiti vykdomosios valdžios ministrai 


100 straipsnis 
Ministrų Kabineto Pirmininkas ir kiti sekretoriai - ministrai, kurių 
skaičių ir galias nustato specialusis įstatymas, atsako už Tautos funkciona- 

vimą ir papildomai pasirašo ir legalizuoja Prezidento aktus savo parašu, be 
šio parašo šie aktai yra negaliojantys. 

Ministrų Kabineto Pirmininkas, politine prasme atskaitingas Nacio- 
naliniam Kongresui, turi tokias galias: 

1. Tvarkyti bendruosius šalies reikalus. 

2. Vykdyti įstatymus ir rengti taisykles, kurios reikalingos vykdant šia- 
me straipsnyje nurodytas ir Tautos Prezidento pavestas pareigas bei kurias 
papildomai pasirašo tos srities, kuriai priklauso aktas ar taisyklė, sekreto- 
rius - ministras. 

3. Skirti administracijos darbuotojus, išskyrus tuos darbuotojus, ku- 
riuos skiria Prezidentas. 

4. Vykdyti funkcijas ir įgyvendinti galias, kurias jam suteikia Tautos 
Prezidentas, ir Kabineto sutikimu spręsti klausimus, kuriuos vykdomoji 
valdžia jam nurodo, arba, savo nuožiūra, tuos klausimus, kurie jam atrodo 
svarbūs ir kuriuos spręsti jis turi teisę. 

5. Koordinuoti, rengti ir šaukti Ministrų Kabineto posėdžius bei, Pre- 
zidentui nedalyvaujant, pirmininkauti jiems. 

6. Gavus išankstinį Kabineto sutikimą ir vykdomosios valdžios pa- 
tvirtinimą, teikti Kongresui įstatymų projektus dėl ministerijų ir naciona- 
linio biudžeto. 

7. Organizuoti Tautos pajamų surinkimą ir įgyvendinti Nacionalinio 
biudžeto įstatymą. 

8. Papildomai pasirašyti įstatymų įgyvendinamuosius aktus, dekretus 
dėl įprastų Kongreso įstatymų leidybos sesijų pratęsimo ar neeilinių sesijų 
sušaukimo bei Prezidento raštus, remiančius įstatymų leidybos iniciatyvas. 

9. Dalyvauti Kongreso posėdžiuose ir debatuose be teisės balsuoti. 

10. Prasidėjus Kongreso įstatymų leidybos sesijai kartu su kitais mi- 
nistrais teikti išsamią ataskaitą apie Tautos padėtį ir atitinkamų departa- 
mentų veiklą. 

11. Žodžiu ir raštu teikti paaiškinimus, jų iš vykdomosios valdžios gali 
paprašyti abeji Rūmai. 

12. Papildomai pasirašyti dekretus dėl Kongreso suteiktų galių, kurias 
kontroliuoja Bendrasis nuolatinis komitetas. 

13. Kartu su kitais ministrais papildomai pasirašyti būtinus ir skubius 
dekretus bei dekretus dėl dalinio įstatymų skelbimo. Per dešimt dienų nuo 
jų patvirtinimo jis asmeniškai pateikia minėtus dekretus svarstyti Bendra- 
jam nuolatiniam komitetui. 


136 


Argentinos Respublikos Konstitucija 


Ministrų Kabineto Pirmininkas negali tuo pat metu būti paskirtas 
dirbti kitoje ministerijoje. 
101 straipsnis 

Ministrų Kabineto Pirmininkas Kongrese lankosi ne rečiau kaip kar- 
tą per mėnesį, kiekvieną kartą vis kituose Rūmuose, ir teikia vyriausybės 
darbo pažangos ataskaitas. 71 straipsnio nuostatos tokiems vizitams netai- 
komos. Interpeliacija Ministrų Kabineto Pirmininkui gali būti reiškiama 
nepasitikėjimo votumu kiekvienų Rūmų visų narių absoliučia balsų dau- 
guma ir jis gali būti pašalinamas iš pareigų taip pat kiekvienų Rūmų visų 
narių absoliučia balsų dauguma. 


102 straipsnis 

Kiekvienas ministras atsako individualiai už tuos įstatymus, kuriuos 
jis legalizuoja, ir jungtine atsakomybe atsako už tuos įstatymus, kuriuos 
patvirtina kartu su kolegomis. 


103 straipsnis 
Ministrai niekada savo nuožiūra netvirtina sprendimų, išskyrus atvejus, 
kai jie susiję su atitinkamo departamento ekonomine ir administracine veikla. 


104 straipsnis 

Pradėjus įstatymų leidybos sesiją Kabineto ministrai pateikia Kongre- 
sui išsamią ataskaitą apie Tautos padėtį kiekvieno jų departamentui pri- 
skirtoje srityje. 


105 straipsnis 
Ministrai gali būti senatoriais ar deputatais tik atsistatydinę iš minist- 
ro pareigų. 


106 straipsnis 


Ministrai gali dalyvauti Kongreso posėdžiuose ir dalyvauti debatuose, 
tačiau neturi balso teisės. 


107 straipsnis 
Ministrai už darbą gauna įstatymo nustatytą atlyginimą, kuris negali 
būti nei didinamas, nei mažinamas jį gaunančio asmens naudai ar nuostoliui. 

TREČIAS SKIRSNIS 
TEISMŲ VALDŽIA 


I SKYRIUS 
Teismų valdžios tipas ir trukmė 


108 straipsnis 
Tautos teismų valdžia yra Aukščiausiasis Teismas ir tie žemesnieji 
teismai, kuriuos Kongresas paskiria Tautos teritorijoje. 


109 straipsnis 
Tautos Prezidentas jokiais atvejais nevykdo teismų funkcijų, nesiima 
nagrinėti pradėtų bylų ir neatnaujina bylų, kuriose sprendimas jau priimtas. 


110 straipsnis 

Aukščiausiojo Teismo teisėjai ir Tautos žemesniųjų teismų teisėjai 
eina savo pareigas tol, kol dėl jų elgesio nekyla problemų, ir už darbą gauna 
įstatymų nustatytą atlygį, kuris jokiais būdais negali būti mažinamas visą 
jų darbo laikotarpį. 


111 straipsnis 

Kiekvienas Aukščiausiojo Teismo narys turi būti Tautos teisininkas, 
turintis aštuonerių metų praktiką ir atitinkantis senatoriams keliamus rei- 
kalavimus. 


112 straipsnis 

Aukščiausiojo Teismo pirmojo posėdžio metu paskirtieji asmenys 
Tautos Prezidento akivaizdoje prisiekia vykdyti savo pareigas bei, vadovau- 
damiesi Konstitucijos nuostatomis, tinkamai ir ištikimai vykdyti teisingu- 
mą. Vėliau tokie asmenys prisiekia Teismo vyriausiojo teisėjo akivaizdoje. 


113 straipsnis 
Aukščiausiasis Teismas leidžia savo vidaus potvarkius ir skiria paval- 
džius darbuotojus. 


114 straipsnis 

Pagal specialų įstatymą, kuris priimamas absoliučia kiekvienų Rūmų 
visų narių balsų dauguma, veikianti Magistrų taryba atsako už teisėjų pa- 
rinkimą ir teismų valdžios administravimą. 

Taryba periodiškai atnaujinama, kad būtų pasiekta visuotinių rinkimų 
metu nustatyta pusiausvyra tarp politinių organų atstovavimo. Jos nariais 
yra visų instancijų teisėjai ir federaliniame registre įregistruoti teisininkai. 
Atitinkamai Tarybos nariais yra ir tokie mokslininkai, kokius nurodo įsta- 
tymas, reglamentuojantis jų skaičių ir skyrimo tvarką. 

Tarybos galios: 

1. Viešo konkurso būdu atrinkti žemesnių instancijų teismų teisėjus. 

2. Rengti pasiūlymus - privalomą trijų kandidatų sąrašą, skiriant že- 
mesnių instancijų teismų teisėjus. 

3. Atsakyti už išteklius ir administruoti biudžetą, kuris pagal įstaty- 
mus skiriamas teisingumui vykdyti. 

4. Taikyti teisėjams drausmines priemones. 

5. Priimti sprendimus pradėti teisėjų nušalinimo nuo pareigų procesą, 
kai kyla reikalas sustabdyti jų įgaliojimus, ir pateikti atitinkamus kaltinimus. 

6. Rengti teismų darbo taisykles ir kitus dokumentus, būtinus siekiant 
užtikrinti teisėjų nepriklausomybę ir veiksmingą teisingumo administravimą. 


115 straipsnis 

Tautos žemesniųjų instancijų teismų teisėjus nuo pareigų 53 straips- 
nyje nurodytais pagrindais nušalina speciali žiuri, kurią sudaro įstatymų 
leidėjai, teisėjai ir federaliniame registre įregistruoti teisininkai. 

Jie priima neskundžiamą sprendimą tik dėl kaltinamo asmens nušali- 
nimo nuo pareigų, o kaltinama šalis apkaltinama, teisiama ir nubaudžiama 
pagal įstatymus paprastame teisme. 

Jei joks sprendimas nepriimamas per šimtą aštuoniasdešimt dienų 
nuo nušalinimo proceso pradžios, procesas nutraukiamas ir teisėjas, kuris 
buvo laikinai nušalintas, pradeda vėl eiti pareigas. 

Minėtos žiuri sudėtis ir darbo tvarka reglamentuojama specialiuoju, 
114 straipsnyje nurodytu įstatymu. 


II SKYRIUS 
Teismų valdžios galios 
116 straipsnis 
Aukščiausiasis Teismas ir Tautos žemesnės instancijos teismai turi 
teisę nagrinėti ir spręsti visas bylas, pradėtas vadovaujantis Tautos Kons- 
titucija ir įstatymais, išskyrus 75 straipsnio 12 punktą ir su užsienio vals- 
tybėmis sudarytas tarptautines sutartis, visas bylas, kurios yra susijusios 

su ambasadoriais, visuomenės ministrais ir užsienio valstybių konsulais, 
bylas, susijusias su admiraliteto ir jūrų jurisdikcija, bylas, kuriose Tauta yra 
viena iš bylos šalių, bylas, kuriose sprendžiamas ginčas tarp dviejų ar dau- 
giau provincijų, tarp vienos provincijos ir kitos provincijos gyventojų, tarp 
skirtingų provincijų gyventojų, tarp vienos provincijos ar jos gyventojų ir 
užsienio valstybės ar jos piliečių. 


117 straipsnis 

Minėtais atvejais Aukščiausiasis Teismas laikomas apeliacine instan- 
cija, veikiančia pagal tokias taisykles ir išimtis, kokias nurodo Kongresas, 
tačiau visose bylose, kurios susijusios su užsienio valstybių ambasadoriais, 
ministrais ir konsulais, bei bylose, kuriose viena iš bylos šalių yra kuri nors 
provincija, šis Teismas yra pirminė ir vienintelė instancija. 


118 straipsnis 

Paprastas baudžiamąsias bylas, nesusijusias su Deputatų Rūmams su- 
teikta apkaltos teise, nagrinėja žiuri po to, kai Tautoje įsteigiama tokia ins- 
titucija. Teismas vyksta toje provincijoje, kurioje padarytas nusikaltimas. 
Kai tarptautinės teisės normos pažeidžiamos už Tautos teritorijos ribų, 
teismas vyksta ten, kur specialiu įstatymu nustato Kongresas. 


119 straipsnis 

Tautos išdavystė apima tik ginkluotą sukilimą prieš ją arba prisijun- 
gimą prie Tautos priešų, jų aprūpinimą atsargomis ir pagalbos jiems teiki- 
mą. Kongresas specialiu įstatymu nustato bausmę už tokius nusikaltimus, 
tačiau ji taikoma tik nusikaltusiam asmeniui ir jokia apimtimi negali būti 
perduodama jo giminaičiams. 


KETVIRTAS SKIRSNIS 
VISUOMENINĖ MINISTERIJA 


120 straipsnis 

Visuomeninė ministerija yra nepriklausomas organas, turintis veiks- 
mų autonomiją ir finansinę autarkiją. Jos funkcija - kartu su kitomis Res- 
publikos institucijomis skatinti teisingumą ginant visuomenės bendrųjų 
interesų teisinius aspektus. 

Visuomeninę ministeriją sudaro Tautos Generalinis prokuroras ir Tau- 
tos Generalinis advokatas bei kiti įstatymų nustatyti nariai. 

Visuomeninės ministerijos nariai naudojasi veiklos neliečiamybe ir 
atlyginimo neliečiamumu. 


II ANTRAŠTINĖ DALIS 
PROVINCIJŲ VYRIAUSYBĖS 


121 straipsnis 

Provincijos pasilieka visas teises, kurių ši Konstitucija nesuteikia fe- 
deralinei vyriausybei, bei tas teises, kurias aiškiai pasilieka sau specialiais 
paktais stojimo metu. 


122 straipsnis 

Provincijos įsteigia savo vietos institucijas ir yra jų valdomos. Provin- 
cijos renka gubernatorius, įstatymų leidėjus ir kitus provincijų pareigūnus 
be federalinės vyriausybės įsikišimo. 


123 straipsnis 

Kaip numatyta 5 straipsnyje, kiekviena provincija priima savo Konsti- 
tuciją, kuri užtikrina savivaldos autonomiją ir nustato jos apimtis bei turinį 
institucinių, politinių, administracinių, ekonominių ir finansinių aspektų 
atžvilgiu. 


124 straipsnis 

Provincijos turi teisę nustatyti ekonominės ir socialinės plėtros regionus 
ir steigti šių tikslų siekiančias įstaigas. Be to, jos turi teisę su Kongreso žinia 
sudaryti tarptautines sutartis, jei jos atitinka nacionalinę užsienio politiką ir 
nepažeidžia federalinei vyriausybei suteiktų teisių ar Tautos viešo pasitikė- 
jimo. Minėtu tikslu Buenos Airių mieste nustatomas atitinkamas režimas. 

Provincijos turi originalią dominiją jų teritorijoje esamų gamtinių iš- 
teklių atžvilgiu. 


125 straipsnis 

Provincijos su Kongreso žinia gali sudaryti tarptautines sutartis vyk- 
dydamos teisingumą, siekdamos ekonominių interesų ir dirbdamos bend- 
ram labui. Jos taip pat gali skatinti savo pramonę, imigraciją, geležinkelio ir 
jūreivystės kanalų statybą, provincijoms priklausančių žemių kolonizavi- 
mą, naujų pramonės šakų pristatymą ir įmonių steigimą, užsienio kapitalo 
pritraukimą bei upių žvalgymą, įtvirtindamos šių sričių apsaugą ir skirda- 
mos šiai veiklai savo lėšų. 

Provincijos ir Buenos Airių miestas gali tęsti savo valstybės tarnautojų 
ir profesionalų socialinės apsaugos įstaigų veiklą bei skatinti ekonominę 
pažangą, žmonių raidą, naujų darbo vietų kūrimą, veiklą švietimo, mokslo, 
žinių ir kultūros srityse. 


126 straipsnis 

Provincijos neturi tų teisių, kurios yra suteiktos Tautai. Provincijos jo- 
kiais būdais negali sudaryti politinio pobūdžio dalinės tarptautinės sutarties, 
priimti su komercija, vidaus ir užsienio laivyba susijusių įstatymų, steigti 
provincijų muitinių, kaldinti pinigų, be Federalinio Kongreso leidimo steigti 
pinigų emisijos teisę turinčių bankų, priimti civilinį, komercinį, baudžiamąjį 
ar kasybos kodeksą, kai tokį jau yra priėmęs Kongresas, priimti specialiųjų 
įstatymų dėl pilietybės ar natūralizacijos, bankroto, valiutos ar valstybės do- 
kumentų klastojimo, nustatyti mokesčius už svorį, aprūpinti atsargomis karo 
laivus ar telkti kariuomenę, išskyrus užsienio valstybės invazijos atvejus ar 
gresiantį pavojų, dėl kurio veiksmai negali būti atidėti, nedelsiant pranešda- 
mos apie tai federalinei vyriausybei, skirti ar priimti užsienio atstovus. 


127 straipsnis 

Nė viena provincija negali skelbti karo kitai provincijai ar imtis kitos 
provincijos atžvilgiu karinių veiksmų. Jų reikalavimai privalo būti teikiami 
Aukščiausiajam Teismui ir jo sprendžiami. Jų de facto kariniai veiksmai yra 
pilietinis karas, laikomas antivyriausybine veikla ar maištu, kurį Federalinė 
Vyriausybė privalo malšinti ir bausti už jį įstatymų nustatyta tvarka. 


128 straipsnis 
Provincijų gubernatoriai savaime yra federalinės vyriausybės atstovai 
Konstitucijos vykdymo ir Tautos įstatymų įgyvendinimo klausimais. 


129 straipsnis 

Buenos Airių miesto valdymo sistema yra autonominė, su teise leis- 
ti įstatymus ir turėti teismus, o jos vyriausybės vadovus tiesiogiai renka 
miesto gyventojai. 

Kol Buenos Airių miestas yra Tautos sostinė, įstatymai užtikrina jam 
nacionalinės valstijos statusą. 

Kaip numatyta šiame skyriuje, Nacionalinis Kongresas sušaukia Bue- 
nos Airių miesto gyventojus, kad tuo tikslu išrinkti atstovai parengtų savo 
institucijų steigimo statutą. 

LAIKINOSIOS NUOSTATOS 


Pirma. Argentinos Tauta ratifikuoja savo teisėtą ir suverenią valdžią 
Malvinų, Pietų Džordžijos ir Pietų Sandvičo salose ir atitinkamose jūros 
ir apsaugos zonose, nes jos yra neatsiejama nacionalinės teritorijos dalis. 

Minėtų teritorijų susigrąžinimas ir visiškas suverenumo įgyvendini- 
mas, atsižvelgiant į jų gyventojų gyvenimo būdą ir tarptautinės teisės prin- 
cipus, yra nuolatinis ir nekeičiamas Argentinos gyventojų tikslas. 


Antra. 37 straipsnio antroje dalyje nurodyti teigiami veiksmai neapi- 
ma daugiau garantijų, nei jų yra tuo metu, kai tvirtinama ši Konstitucija, o 
jų galiojimo trukmė nustatoma įstatymu. 

(Pagal 37 straipsnį) 


Trečia. Įstatymas, reguliuojantis visuomenės iniciatyvos įgyvendini- 
mą, priimamas per aštuoniolika mėnesių nuo šios Konstitucijos pakeitimo 
dienos. 

(Pagal 39 straipsnį) 


Ketvirta. Dabartiniai Tautos Senato nariai eina pareigas tol, kol bai- 
giasi jų kadencija. Tuo metu, kai, pasibaigus visų senatorių, kurie buvo iš- 
rinkti tūkstantis devyni šimtai aštuoniasdešimt šeštais metais, kadencijai 
tūkstantis devyni šimtai devyniasdešimt penktais metais atnaujinama treč- 
dalis Senato narių, trečiasis senatorius paskiriamas kiekvienos legislatūros 
apygardai. Kiekvienoje apygardoje senatorių grupė sudaroma taip, jei tik 
įmanoma, kad dvi vietos priklausytų tai politinei partijai ar rinkimų sąjun- 
gai, kuri turi daugiausia balsų atitinkamoje legislatūroje, o trečioji vieta - 
tai politinei partijai ar rinkimų sąjungai, kuri pagal turimų vietų skaičių 
užima antrą vietą. Jei balsų turima po lygiai, pirmenybė teikiama tai po- 
litinei partijai ar rinkimų sąjungai, kuri surinko daugiausia balsų prieš tai 
vykusiuose provincijos legislatūros rinkimuose. 

Senatorių, pakeičiančių tuos, kurių kadencija baigiasi tūkstantis de- 
vyni šimtai devyniasdešimt aštuntaisiais metais, rinkimai bei rinkimai bet 
kurių senatorių, pakeičiančių tuos, kurie šiuo metu eina pareigas, kai tai- 
komos 62 straipsnio nuostatos, vyksta pagal bendras rinkimų taisykles. Vis 
dėlto, politinė partija ar rinkimų sąjunga, senatorių rinkimų metu turinti 
daugiausia balsų legislatūroje, turi teisę, kad jos kandidatas būtų išrinktas, 

su vienintele išlyga — trys senatoriai turi nepriklausyti tai pačiai politinei 
partijai ar rinkimų sąjungai. 

Šios taisyklės taip pat taikomos Buenos Airių miesto senatorių rinki- 
muose tūkstantis devyni šimtai devyniasdešimt penktais metais, kai sena- 
torius renka rinkėjai, ir tūkstantis devyni šimtai devyniasdešimt aštuntais 
metais, kai senatorius renka miesto įstatymų leidybos organas. 

Šiame straipsnyje nurodyti senatorių rinkimai vyksta per laikotarpį, 
kuris negali būti trumpesnis kaip šešiasdešimt dienų ir ne ilgesnis kaip devy- 
niasdešimt dienų nuo tos dienos, kada senatorius turi pradėti eiti pareigas. 

Visais atvejais kandidatus į senatorius siūlo politinės partijos ar rinkimų 
sąjungos. Ar registruotieji kandidatai atitinka teisinius ir privalomus reikala- 
vimus, tikrina Nacionalinis rinkimų teismas ir informuoja apie tai legislatūrą. 

Išrinkus nacionalinius senatorius, paskiriami senatorių pavaduotojai, 
kurie pradeda eiti pareigas 62 straipsnyje nurodytais atvejais. 

Taikant šią laikinąją nuostatą išrinkti senatoriai pareigas eina iki du 
tūkstančiai pirmų metų gruodžio devintos dienos. 

(Pagal 54 straipsnį) 


Penkta. Visi Senato nariai renkami 54 straipsnyje nurodyta tvarka 
prieš du mėnesius iki du tūkstančiai pirmų metų gruodžio devintos die- 
nos, ir, susirinkę, traukia burtus, kurie jų pasitrauks po pirmo ir antro dve- 
jų metų trukmės etapo. 

(Pagal 56 straipsnį) 


Šešta. Bendro dalyvavimo, kaip numatyta 75 straipsnio 2 punkte, 
sistema ir Federalinės mokesčių institucijos taisyklės paskelbiamos iki 
1996 metų pabaigos, kompetencijos, paslaugų ir funkcijų padalinimas, 
galiojantis šio pakeitimo metu, nekeičiamas be atitinkamos provincijos 
sutikimo. Be to, šio pakeitimo priėmimo metu galiojantis išteklių paskirs- 
tymas negali būti keičiamas provincijų nenaudai. Abiem atvejais minėtų 
veiksmų negalima imtis tol, kol nepaskelbiama minėta jungtinio dalyva- 
vimo sistema. 

Ši nuostata neturi įtakos nagrinėjamiems administraciniams ar teis- 
miniams skundams dėl kompetencijos, paslaugų ar išteklių paskirstymo 
tarp Tautos ir provincijų skirtumų. 

(Pagal 75 straipsnio 2 punktą) 

Septinta. Buenos Airių mieste kaip Tautos sostinėje Kongresui tenka 
įstatymų leidėjo vaidmuo, kuris jam priklauso pagal 129 straipsnį. 
(Pagal 75 straipsnio 30 punktą) 


Aštunta. Įstatymai, kurių galiojimo terminas nėra apibrėžtas, netenka 
galios praėjus penkeriems metams po šios nuostato įsigaliojimo, išskyrus 
atvejus, kai tokius įstatymus aiškiai ratifikuoja Nacionalinis Kongresas, 
priimdamas naują įstatymą. 

(Pagal 76 straipsnį) 


Devinta. Prezidento, einančio pareigas šios reformos patvirtinimo 
metu, kadencija laikoma pirma kadencija. 
(Pagal 90 straipsnį) 


Dešimta. Tautos Prezidento, kuris bus inauguruotas 1995 m. liepos 
8 d., kadencija baigiasi 1999 m. gruodžio 10 d. 
(Pagal 90 straipsnį) 


Vienuolikta. Paskyrimų pabaiga ir ribota trukmė, numatyta 99 straips- 
nio 4 punkte, pradedama taikyti praėjus penkeriems metams po šios konsti- 
tucinės reformos įsigaliojimo. 

(Pagal 99 straipsnio 4 punktą) 


Dvylikta. Šios Konstitucijos Antros dalies Antro skirsnio IV skyriaus 
100 ir 101 straipsnių nuostatos dėl Ministrų Kabineto Pirmininko įsigalio- 
ja 1995 m. liepos 8 d. 

Ministrų Kabineto Pirmininkas pirmą kartą paskiriamas eiti pareigas 
1995 m. liepos 8 d. Iki tol jo pareigas eina Respublikos Prezidentas. 

(Pagal 99 straipsnio 7 punktą, 100 ir 101 straipsnius) 


Trylikta. Tris šimtus šešiasdešimt dienų nuo šios reformos įsigalio- 
jimo žemesniųjų instancijų teisėjai gali būti skiriami tik šioje Konstitucija 
nustatyta tvarka. Iki tol taikoma ankstesnė sistema. 


(Pagal 114 straipsnį) 


Keturiolikta. 114 straipsnio 5 punkto nurodyti klausimai, kuriuos 
Deputatų Rūmai nagrinėja tuo metu, kai įsteigiama Magistratų Taryba, 

perduodami jai. Jei minėtus klausimus nagrinėja Senatas, jie paliekami jam 
nagrinėti iki galo. 
(Pagal 115 straipsnį) 


Penkiolikta. Kol nebus įsteigtos institucijos, užtikrinančios naują 
Buenos Airių miesto autonomijos režimą, šioje teritorijoje išskirtinę įstaty- 
mų leidybos teisę turi Kongresas tomis pačiomis sąlygomis, kokios galiojo 
iki šios Konstitucijos priėmimo dienos. 

Vyriausybės vadovas išrenkamas tūkstantis devyni šimtai devyniasde- 
šimt penktais metais. 

Įstatymas, nurodytas 129 straipsnio antroje ir trečioje dalyse, priima- 
mas per du šimtus septyniasdešimt dienų nuo šios Konstitucijos patvirti- 
nimo dienos. 

Iki Steigiamojo statuto parengimo Buenos Airių miesto teisėjų sky- 
rimas ir pašalinimas iš pareigų vykdomas pagal šios Konstitucijos 114 ir 
115 punktus. 

(Pagal 129 straipsnį) 


Šešiolikta. Ši reforma įsigalioja kitą dieną po jos paskelbimo. Gene- 
ralinio Steigiamojo Susirinkimo nariai, Argentinos Tautos Prezidentas, 
įstatymų leidybos rūmų pirmininkai ir Aukščiausiojo Teismo vyriausiasis 
teisėjas prisiekia vienu metu 1994 m. rugpjūčio 24 d. San Chosė rūmuose, 
Konsepsion del Urugvajaus mieste, Entre Rioso provincijoje. 

Kiekviena valstybės institucija ir provincijų bei savivaldybių institu- 
cijos imasi visų reikiamų priemonių, kad jų nariai ir pareigūnai prisiektų 
šia Konstitucija. 


Septyniolikta. Galutinis Konstitucijos tekstas, kurį priėmė šis Gene- 
ralinis Steigiamasis susirinkimas, pakeičia iki tol galiojusį tekstą. 


Patvirtinta Nacionalinio Steigiamojo Susirinkimo Sesijų salėje, Santa 
Fė mieste, tūkstantis devyni šimtai devyniasdešimt ketvirtų metų rugpjū- 


čio dvidešimt antrą dieną. 


Eduardo Menemas 
Nacionalinio Steigiamojo Susirinkimo Pirmininkas 

Atkurtoje nepriklausomoje Armėnijos Respublikoje galima skirti to- 
kius Konstitucijos raidos etapus!: 

1) 1990 m. rugpjūčio 23 d. Armėnijos Respublikos Aukščiausioji Ta- 
ryba paskelbė Armėnijos Nepriklausomybės Deklaraciją? Šiai Deklaracijai 
parengti buvo įsteigtas specialus komitetas parlamente. Deklaracijos pri- 
ėmimas sietinas su naujos Armėnijos Konstitucijos pradžia. 

2) 1992 m. buvo įkurta speciali Konstitucinė komisija, kuri pradėjo 
rengti naujos Konstitucijos projektą, siekdama suderinti daugybę pasiūlymų. 
Šis procesas užtruko dėl valdančiosios daugumos ir opozicijos nesutarimų?. 

3) 1995 m. gegužės 12 d. Aukščiausioji Taryba po ilgų debatų pritarė 
Konstitucijos projektui ir nutarė teikti jį referendumui. 1995 m. liepos 5 d. 
Konstitucija buvo priimta, įsigaliojo 1995 m. liepos 8 d., kai buvo oficialiai 
paskelbti referendumo rezultatai. 

4) 2005 m. lapkričio 27 d. referendumu priimti Konstitucijos pakei- 
timai. 

Konstituciją sudaro 9 skyriai ir 117 straipsnių. Konstitucija prasideda 
preambule, kurioje išdėstyti Armėnijos tautos tikslai ir pagrindiniai vals- 
tybingumo principai. I skirsnyje įtvirtinti konstitucinės santvarkos pagrin- 
dai, II skirsnyje - pagrindinės žmogaus ir piliečio teisės ir laisvės. Toles- 
niuose skirsniuose įtvirtintas aukščiausių valstybės institucijų statusas ir 
kompetencija: Respublikos Prezidentas (III skirsnis), Nacionalinis Susirin- 
kimas (IV skirsnis), Vyriausybė (V skirsnis), teisminė valdžia (VI skirsnis). 
Vietos savivaldos klausimai reglamentuoti VII skirsnyje. VIII skirsnyje nu- 
matytas Konstitucijos priėmimas, keitimas ir referendumas. IX skirsnyje 
įtvirtintos baigiamosios ir pereinamosios nuostatos. 

Konstitucijos preambulėje pateikiama nuoroda į Armėnijos Nepri- 





Plačiau žr. <http://concourt.am/armenian/structure/president/articles/sahmanadru- 
tyun2010 en.pdf>. 

Armenian Declaration of Independence [interaktyvus]. Prieiga per internetą: <http:// 
www.parliament.am/legislation.php?sel=show*ID=2602> (tekstas anglų k.). 

3. <http://www.rzuser.uni-heidelberg.de/-ax6/nkp2-3/nkp2-3. Verf.html>. 

klausomybės Deklaraciją, kurioje įtvirtinti pagrindiniai valstybingumo 
principai: Armėnijos Respublika - suvereni ir nepriklausoma valstybė, Ar- 
mėnijos Respublikos teritorijoje galioja tik Armėnijos Respublikos Kons- 
titucija ir įstatymai, valdžia priklauso tautai, kuri ją įgyvendina tiesiogiai 
ir per renkamus organus, visi piliečiai, gyvenantys Armėnijos Respublikos 
teritorijoje, taip pat armėnai, gyvenantys už Armėnijos Respublikos ribų, 
turi teisę į Armėnijos Respublikos pilietybę, Armėnijos Respublika - tarp- 
tautinės teisės subjektas, įgyvendinantis nepriklausomą užsienio politiką, 
Armėnijos Respublikos nacionalinės vertybės - žemė, žemės gelmės, oro 
erdvė, vandens ir kiti gamtos ištekliai, ekonominis, intelektualinis, kultū- 
rinis potencialas - Tautos nuosavybė, Armėnijos Respublika įvairių rūšių 
nuosavybės pagrindais nustato savo ekonominės veiklos principus ir tvar- 
ką, garantuoja žodžio, spaudos, sąžinės laisvę, valdžių padalijimą, daugia- 
partinę sistemą, politinių partijų lygiateisiškumą, armėnų kalba pripažįs- 
tama valstybine kalba. Deklaracija pripažįstama pagrindiniu dokumentu, 
kuriuo remiantis turi būti parengta Armėnijos Konstitucija, paremta vals- 
tybinių organų veikla, naujų įstatymų leidyba. 

Remiantis Deklaracija, Konstitucijos 1 skirsnyje įtvirtinti konstituci- 
nės santvarkos pagrindai. Konstitucijos 1 straipsnyje įtvirtinta, kad Armė- 
nijos Respublika - suvereni, demokratinė, socialinė, teisinė valstybė. Iš šios 
nuostatos išplaukia kiti esminiai principai: valdžios priklausymas tautai, 
kuri ją įgyvendina per laisvus rinkimus, referendumus, taip pat per Kons- 
titucijoje numatytas valstybės institucijas, vietos savivaldos institucijas ir 
valstybės tarnautojus (Konstitucijos 2 str.), pagrindinių žmogaus teisių ir 
laisvių užtikrinimas (Konstitucijos 3 str.), valdžių padalijimas (Konstituci- 
jos 5 str.). 

Kaip dauguma modernių konstitucijų, Armėnijos Konstitucija įgy- 
vendinami du svarbiausi uždaviniai: pirma, ji iš esmės reguliuoja santy- 
kius tarp valstybės ir piliečių, ir antra, ji nustato valstybės organizaciją ir 
veikimo būdus. Armėnijos Konstitucijoje aiškiai įtvirtintas vienas esminių 
valstybės institucijų veiklos principų - leidžiama tai, kas nustatyta įstaty- 
mu. Pagal šį principą valstybės institucijos ir pareigūnai turi teisę atlikti tik 
tuos veiksmus, kuriuos atlikti jiems numatyta kompetencija įstatymuose“. 
Armėnijos Konstitucijoje yra įtvirtinti pagrindiniai modernioms valsty- 
bėms būdingi principai: valdžios priklausymas tautai, valdžių padalijimas, 
Konstitucijos ir įstatymų viršenybė, žmogaus teisių prioritetas. 





* Okunkov, L. A. (red.) Konstituciji gosudarstv Evropy. Moskva: Infra-M., 2001, p. 255. 

Pusiau prezidentinė valstybės valdymo forma Armėnijoje pasireiškia 
šiais pagrindiniais bruožais: Respublikos Prezidentą renka tauta (Konsti- 
tucijos 50 str.), Prezidentas turi įgaliojimus, kuriuos gali įgyvendinti nepri- 
klausomai nuo Vyriausybės (Konstitucijos 55 str.), Ministro Pirmininko 
vadovaujamą Vyriausybę gali atšaukti parlamentas (Nacionalinis Susirin- 
kimas) (Konstitucijos 84 str.)?. 

Respublikos Prezidentui suteikiama plati kompetencija, pagal svar- 
bą iš esmės prilygstanti Nacionalinio Susirinkimo kompetencijai. Pa- 
grindiniai Prezidento uždaviniai įtvirtinti Konstitucijos 49 straipsnyje: 
jis užtikrina Konstitucijos laikymąsi, tinkamą įstatymų leidžiamosios, 
vykdomosios ir teisminės valdžios funkcionavimą, jis yra Armėnijos Res- 
publikos nepriklausomybės, teritorinio vientisumo ir saugumo garantas. 
Šios nuostatos suponuoja išvadą, kad Prezidentui tenka atsakomybė už 
valstybės gyvenimo stabilumą, saugumą, funkcionalumą. Prezidento už- 
duotis - visų valdžios institucijų veiklos koordinacijos ir suderinamumo 
užtikrinimas. 

Daugumą Konstitucijoje įtvirtintų funkcijų Prezidentas įgyvendina 
vienasmeniškai. Šioms funkcijoms priskirtinos: 

- kreipiasi į tautą ir Nacionalinį Susirinkimą (55 str. 1 p.); 

- pasirašo ir paskelbia įstatymus (55 str. 2 p.) (nesutikdamas su Pre- 
zidento pasiūlymais, Nacionalinis susirinkimas gali iš naujo priim- 
ti grąžintą įstatymą visų Nacionalinio Susirinkimo deputatų balsų 
dauguma (72 str.); 

- skiria ir atleidžia ministrą pirmininką (55 str. 4 p.); 

- gali šaukti ir vesti Vyriausybės posėdžius išorės politikos, gynybos 
ir nacionalinio saugumo klausimais (86 str. 2 d.); 

- paleidžia Nacionalinį Susirinkimą ir paskelbia neeilinius rinkimus 
(55 str. 3 p.); 

- leidžia įsakus ir potvarkius (56 str.); 

- skiria asmenis į tam tikras valstybės pareigas (55 str. 5 p.); 

- skiria ir atšaukia diplomatinius atstovus (55 str. 8 p.); 

- skiria ir atšaukia aukščiausiuosius ginkluotųjų pajėgų ir kitų kari- 
nių dalinių pareigūnus (55 str. 12 p.); 





* Plačiau apie pusiau prezidentinės respublikos formą Armėnijos Respublikoje žr. Haru- 


tunian, A. The Theory of Separation of Powers and its Expression in the Respublic of Ar- 
menia: International Seminar Reports Collection „The Constitutional Develoopment 
in Caucasus States: Separation of Powers“. Yerevan, October 14-15, 1998, p. 53-61. 

- paskelbia karinę padėtį, bendrąją ar dalinę mobilizaciją (55 str. 
13 p.), nepaprastąją padėtį (55 str. 14 p.); 

- skiria keturis Konstitucinio Teismo teisėjus (55 str. 10 p.); 

- Teisingumo tarybos siūlymu skiria Kasacinio teismo teisėjus ir 
pirmininkus, Apeliacinio teismo, pirmosios instancijos ir specia- 
lizuotų teismų pirmininkus, Teisingumo tarybos sprendimu skiria 
Apeliacinio teismo, pirmosios instancijos ir specializuotų teismų 
teisėjus (55 str. 11 p.); 

- skiria du teisininkus mokslininkus į Teisingumo tarybą (55 str. 
11.1 p.); 

- kreipiasi į Konstitucinį Teismą Konstitucijoje nustatytais atvejais 
(101 str.); 
leidžia įsakus ir potvarkius (56 str.). 

Dalis Respublikos Prezidento funkcijų įgyvendinamos Vyriausybės 
pritarimu (pavyzdžiui, funkcijos, susijusios su užsienio ir gynybos politika 
(55 str. 7 p., 12 p. kartu su 89 str. 6 p.). Skirdamas ministrus (55 str. 4 p. 
2d.), nustatydamas Vyriausybės ir jai pavaldžių valstybės institucijų veik- 
los organizavimo tvarką (85 str. 3 d.) Respublikos Prezidentas yra saisto- 
mas atitinkamų ministro pirmininko ar Vyriausybės pasiūlymų. Kitą dalį 
funkcijų Respublikos Prezidentas įgyvendina kartu su Nacionaliniu Su- 
sirinkimu (pavyzdžiui, paskelbia referendumą Nacionalinio Susirinkimo 
siūlymu ar sutikimu (111 str.), atmetęs Respublikos Prezidento pateiktus 
pasiūlymus, Nacionalinis Susirinkimas iš naujo priima grąžintą įstatymą 
visų deputatų balsų dauguma (72 str.). Pažymėtina, kad konsultacijos turi 
rekomendacinę reikšmę, o galutinį sprendimą priima Prezidentas. Tačiau 
Konstitucijoje įtvirtinti ir tam tikri saugikliai, pavyzdžiui, Nacionalinis Su- 
sirinkimas gali paskelbti negaliojančiomis priemones, numatytas Konsti- 
tucijos 55 straipsnio 13 (karinės padėties įvedimas) ir 14 (nepaprastosios 
padėties įvedimas) punktuose. 

Nacionalinis Susirinkimas įgyvendina įstatymų leidžiamąją valdžią 
(62 str. 1 d.). Nacionalinį Susirinkimą sudaro 131 deputatas, išrinktas 
tiesioginiuose rinkimuose ketveriems metams. Pagrindinė Nacionalinio 
Susirinkimo funkcija — įstatymų leidyba. Pagal Konstitucijos 6 straipsnį 
įtvirtintą teisės aktų hierarchiją įstatymai turi neprieštarauti Konstitucijai, 
o kiti teisės aktai - Konstitucijai ir įstatymams. Konstitucijos 83.5 straips- 
nyje įtvirtinta, kokie klausimai turi būti reglamentuoti tik įstatymais (fi- 
zinių ir juridinių asmenų teisių gynimo įgyvendinimo sąlygos ir tvarka, 

teisių ir laisvių ribojimai, fizinių ir juridinių asmenų pareigos, patrauki- 
mo atsakomybėn tvarka, mokesčių, rinkliavų ir kitų privalomų mokėjimų 
rūšys, dydžiai, mokėjimo tvarka, valstybės biudžeto formavimo ir išlaidų 
tvarka, referendumų vykdymo, rinkimų tvarka ir kt.). Greta pagrindinės - 
įstatymų leidybos funkcijos - išskirtinos ir kitos Nacionalinio Susirinkimo 
funkcijos: Vyriausybės kontrolės (pavyzdžiui, gali pareikšti nepasitikėji- 
mą Vyriausybe (84 str.), turi teisę kreiptis į Vyriausybę su klausimais ir 
paklausimais (80 str.), gali išreikšti nepasitikėjimą Vyriausybe ryšium su 
biudžeto patvirtinimu (90 str.), tam tikros tarptautinės sutartys turi būti 
ratifikuotos Nacionalinio Susirinkimo (81 str. 2 d.), tam tikrų institucijų 
formavimo ir pareigūnų skyrimo funkcijas (skiria penkis Konstitucinio 
Teismo teisėjus ir pirmininką (83 str. 1, 2 p.), renka du teisininkus moks- 
lininkus į Teisingumo tarybą (83 str. 4 p.), renka Žmogaus teisių gynėją 
(83.1. str.), Respublikos Prezidento siūlymu skiria Centrinio banko pirmi- 
ninką (83.3. str.), Kontrolės rūmų pirmininką (83.4. str.). 

Įgyvendindamas įstatymų leidybos teisę Nacionalinis Susirinkimas 
yra saistomas Vyriausybės nurodymų. Pagal Konstitucijos 75 straipsnį 
įstatymų leidžiamąją valdžią įgyvendina ir Vyriausybė. Šio straipsnio 2 da- 
lyje nustatyta, kad Vyriausybė gali nustatyti jos pateiktų įstatymo projektų 
svarstymo eigą ir reikalauti, kad balsavimui jie gali būti pateikti tik su jau 
priimtomis pataisomis. Nacionalinis Susirinkimas gali priimti įstatymus, 
nustatančius pajamų į valstybės biudžetą mažinimą arba išlaidų didinimą, 
atitinkančius Vyriausybės nutarimus (75 str. 3 d.). Vyriausybė gali iškelti 
klausimą dėl pasitikėjimo ja ryšium su jos pateiktu įstatymo projekto pri- 
ėmimu (75 str. 4 d.). Tokį klausimą Vyriausybė gali kelti ne daugiau kaip 
du kartus per vieną sesiją (75 str. 5 d.). 

Pagal Konstitucijos 85 straipsnį Vyriausybė įgyvendina vykdomąją 
valdžią. Ji susideda iš ministro pirmininko ir ministrų. Vyriausybė per 
20 dienų nuo jos sudarymo teikia savo programą Nacionaliniam Susirin- 
kimui. Klausimas dėl pritarimo programai nagrinėjamas be eilės ir dėl jo 
balsuojama per 5 dienas nuo jo pateikimo (74 str.). Respublikos Preziden- 
tas paleidžia Nacionalinį Susirinkimą, jeigu jis du kartus iš eilės per du 
mėnesius nepritaria Vyriausybės programai (74.1. str.). Pagal 84 straipsnį 
Nacionalinis Susirinkimas gali pareikšti nepasitikėjimą Vyriausybe visų 
deputatų balsų dauguma. Šis klausimas negali būti svarstomas karinės ar 
nepaprastosios padėties metu. Vyriausybės posėdžius šaukia ir veda mi- 
nistras pirmininkas (86 str. 1 d.), tačiau užsienio politikos, gynybos ar na- 

cionalinio saugumo klausimais Vyriausybės posėdžius gali šaukti ir vesti 
Respublikos Prezidentas (86 str. 2 d.). Vyriausybės nutarimus pasirašo mi- 
nistras pirmininkas (86 str. 3 d.). Tačiau Vyriausybės nutarimai, kuriais 
yra skiriami ir atleidžiami marzpetai (gubernatoriai), turi būti tvirtinami 
Respublikos Prezidento (88.1. str. 1 d.). Be to, Konstitucijos 86 straipsnio 
4 dalyje nustatyta, kad Respublikos Prezidentas gali sustabdyti Vyriausy- 
bės nutarimų galiojimą vienam mėnesiui ir kreiptis į Konstitucinį Teismą 
dėljų atitikties Konstitucijai. Konstitucijos 89 straipsnyje pateiktas esminių 
Vyriausybės funkcijų sąrašas: teikia Nacionaliniam Susirinkimui derinti 
savo programą, teikia Nacionaliniam Susirinkimui tvirtinti valstybės biu- 
džeto projektą, valdo valstybės nuosavybę, įgyvendina vieningą valstybės 
finansų, ekonomikos, kredito ir mokesčių politiką, valstybės regioninio 
vystymosi politiką, valstybės politiką mokslo, švietimo, kultūros, sveikatos 
apsaugos, socialinio aprūpinimo ir gamtos apsaugos srityse ir kt. Vyriau- 
sybė Nacionaliniam Susirinkimui pateikia peržiūrėti valstybės biudžeto 
projektą ir gali pareikalauti, kad šis projektas su jo priimtomis pataisomis 
būtų pateiktas balsuoti (90 straipsnio 1 dalis). Kaip jau minėta, ryšium su 
biudžeto tvirtinimu Vyriausybė gali iškelti klausimą dėl pasitikėjimo ja. 

Konstitucijos 92 straipsnyje įtvirtinta, kad Armėnijos Respublikoje 
veikia pirmosios instancijos bendrosios jurisdikcijos teismai, Apeliacinis 
teismas ir Kasacinis Teismas, o įstatymo numatytais atvejais ir specializuoti 
teismai. Aukščiausioji teisminė institucija, išskyrus konstitucinio teisingumo 
klausimus, yra Kasacinis Teismas. 93 straipsnyje nustatyta, kad konstitucinį 
teisingumą įgyvendina Konstitucinis Teismas. 94.1 straipsnyje įtvirtinta spe- 
ciali institucija - Teisingumo taryba, kurią sudaro devyni teisėjai, įstatymo 
nustatyta tvarka išrinkti slaptu balsavimu bendrame Armėnijos Respublikos 
teisėjų susirinkime, ir du teisininkai mokslininkai, skirti Respublikos Prezi- 
dento, ir du teisininkai mokslininkai, skirti Nacionalinio Susirinkimo Pirmi- 
ninko. Teisingumo tarybos įgaliojimai nustatyti Konstitucijos 95 straipsnyje. 

Konstitucinį Teismą sudaro devyni nariai (99 str.). Penkis Konstituci- 
nio Teismo teisėjus skiria Nacionalinis Susirinkimas jo pirmininko siūlymu, 
keturis - Respublikos Prezidentas. Konstitucinio Teismo teisėjai skiriami iki 
65 metų amžiaus. Konstitucijos 100 straipsnyje įtvirtinti Konstitucinio Teis- 
mo įgaliojimai: 

1) nustato įstatymų, Nacionalinio Susirinkimo nutarimų, Respublikos 
Prezidento įsakų, Vyriausybės, ministro pirmininko, vietos savivaldos ins- 
titucijų nutarimų atitiktį Konstitucijai; 

2) iki tarptautinės sutarties ratifikavimo nustato joje įtvirtintų įsipa- 
reigojimų atitiktį Konstitucijai; 

3) sprendžia ginčus, susijusius su referendumų rezultatais; 

3.1) sprendžia ginčus, susijusius su sprendimais, priimtais dėl Respub- 
likos Prezidento ir deputatų rinkimų rezultatų; 

4) pripažįsta nenugalimomis ar pašalintomis kliūtis, iškilusias kandi- 
datui į Respublikos Prezidentus; 

5) teikia išvadą dėl Respublikos Prezidento nušalinimo nuo pareigų 
pagrįstumo; 

6) teikia išvadą, ar Respublikos Prezidentui įmanoma atlikti savo įga- 
liojimus; 

7) teikia išvadą dėl Konstitucinio Teismo nario įgaliojimų nutrau- 
kimo, atitinkamai jo suėmimo, patraukimo kaltinamuoju, taip pat jo at- 
žvilgiu klausimo iškėlimo dėl patraukimo administracinėn atsakomybėn 
teismine tvarka; 

8) teikia išvadą dėl municipaliteto vadovo nušalinimo nuo pareigų 
pagrįstumo; 

9) įstatymo numatytais atvejais pateikia nutarimą dėl partijos veiklos 
sustabdymo ar uždraudimo. 

Pagal 101 straipsnį į Konstitucinį Teismą turi teisę kreiptis platus as- 
menų ratas: Respublikos Prezidentas, Nacionalinis Susirinkimas, ne ma- 
žiau kaip 1/5 deputatų, Vyriausybė, vietos savivaldos institucijos, kiek- 
vienas asmuo, teismai ir Generalinis prokuroras, Žmogaus teisių gynėjas, 
kandidatai į Respublikos Prezidentus ir deputatus. Reikšminga, kad Armė- 
nijos Konstitucijoje numatyta individualaus skundo galimybė“. 

Konstitucijos 103 straipsnyje nustatyta, kad prokuratūra yra vieninga 
sistema, kuriai vadovauja Generalinis prokuroras. Generalinį prokurorą 
Respublikos Prezidento siūlymu šešeriems metams skiria Nacionalinis Su- 
sirinkimas. Šiame Konstitucijos straipsnyje įtvirtinti pagrindiniai proku- 
ratūros įgaliojimai: pradeda baudžiamąjį persekiojimą, palaiko kaltinimą 
teisme, pateikia ieškinį dėl valstybės interesų apsaugos ir kt. 





* Apie galimybes kreiptis į Armėnijos Konstitucinį Teismą plačiau žr.: Petrosian, A. Efek- 
tivnie parlamentskie garantiji osučestvlenija konstitucionovo kontrolia: realii Armeniji: 
Arytiunian G. G. (red.). Almanac: Constitutional justice in the new millennium. Ye- 
revan, 2009, p. 90-96; Nazarian, H. A. Constitutional Guarantees of the Protection of 
Human Rights in the Republic of Armenia: International Seminar Reports Collection 
„Constitutional Oversight and Human Rights Protection“. Yerevan, October 21-25, 
1997, p. 242-269. 

Pagal Konstitucijos 104 straipsnį vietos savivalda įgyvendinama mu- 
nicipalitetuose. Municipalitetas - vietos ar kelių gyvenamųjų vietovių gy- 
ventojų bendrija (104.1. str.). Teisę į savivaldą municipalitetas įgyvendina 
per vietos savivaldos institucijas - municipaliteto tarybą ir municipalite- 
to vadovą, kurie įstatymo nustatyta tvarka išrenkami ketveriems metams 
(107 str.). Pagal 109 straipsnį Vyriausybė įstatymo nustatytais atvejais 
Konstitucinio Teismo išvados pagrindu gali nušalinti municipaliteto vado- 
vą nuo pareigų. Municipalitetai, remdamiesi visuomenės interesais, pagal 
įstatymą gali vienytis vieni su kitais ar atsiskirti vieni nuo kitų (110 str. 
1 d.). Įstatymo nustatyta tvarka gali būti kuriami tarptautiniai municipali- 
niai susivienijimai (110 str. 3 d.). 

Konstitucijos 111 straipsnyje nustatyta, kad Konstitucija priimama 
arba keičiama referendumu Respublikos Prezidento arba Nacionalinio 
Susirinkimo iniciatyva. Pagal Konstitucijos 112 straipsnį įstatymai refe- 
rendumui pateikiami Nacionalinio Susirinkimo ar Vyriausybės siūlymu 
Konstitucijos 111 straipsnyje nustatyta tvarka. Referendumu priimtas įsta- 
tymas keičiamas tik referendumu. Referendumui pateiktas projektas lai- 
komas priimtu, jeigu už jį balsavo daugiau nei pusė balsavusių asmenų, 
bet ne mažiau kaip vienas ketvirtadalis piliečių, įtrauktų į rinkimų sąrašus 
(113 str.). Konstitucijos 1, 2 ir 114 straipsniai nekeičiami (114 str.). 

ARMĖNIJOS RESPUBLIKOS 
KONSTITUCIJA"? 


(SU PAKEITIMAIS) 


(Priimta referendumu 1995 m. liepos 5 d. 
Konstitucijos paketimai įtraukti 2005 m. lapkričio 27 d. referendumu) 


Armėnijos Tauta, vadovaudamasi pagrindiniais Armėnijos valsty- 
bingumo principais ir bendranacionaliniais tikslais, įtvirtintais Armėnijos 
Nepriklausomybės Deklaracijoje, įgyvendinusi laisvę mylinčių protėvių 
šventąją priesaką dėl suverenaus valstybingumo atkūrimo, įsipareigojusi 
stiprinti ir vystyti Tėvynę, užtikrinant laisvę, bendrą gerovę, pilietinę san- 
tarvę palikuonims, patvirtindama savo ištikimybę bendražmogiškoms 
vertybėms, priima Armėnijos Respublikos Konstituciją. 


I SKIRSNIS 
KONSTITUCINĖS SANTVARKOS PAGRINDAI 


1 straipsnis 
Armėnijos Respublika — suvereni, demokratinė, socialinė, teisinė 
valstybė. 


2 straipsnis 

Valdžia Armėnijos Respublikoje priklauso Tautai. 

Savo valdžią Tauta įgyvendina laisvuose rinkimuose, referendumuo- 
se, taip pat per Konstitucijos numatytas valstybines tarnybas, vietos savi- 
valdos institucijas ir tarnautojus. 

Bet kurių įstaigų ar asmenų valdžios uzurpacija laikoma nusikaltimu. 





7 Armėnijos Respublikos Konstitucija, paskelbta Armėnijos Konstitucinio Teismo in- 
terneto puslapyje http://www.concourt.am/russian/constitutions/index.htm, išversta 
iš rusų kalbos. 

3 straipsnis 

Žmogus, jo orumas, pagrindinės teisės ir laisvės laikomi aukščiausia 
vertybe. 

Valstybė užtikrina pagrindinių žmogaus teisių ir laisvių gynimą, lai- 
kantis tarptautinės teisės principų ir normų. 

Valstybė apribota pagrindinėmis žmogaus ir piliečio teisėmis ir lais- 
vėmis kaip tiesiogiai veikiančia teise. 


4straipsnis 

Armėnijos Respublikos Prezidento, Nacionalinio Susirinkimo, vieti- 
nės savivaldos rinkimai, taip pat referendumai vyksta vadovaujantis visuo- 
tinių, lygių, tiesioginių rinkimų teise, slaptu balsavimu. 


5 straipsnis 

Valstybinė valdžia įgyvendinama remiantis Konstitucija ir įstaty- 
mais — vadovaujantis įstatymų leidžiamosios, vykdomosios ir teisminės 
valdžių atskyrimu ir pusiausvyra. 

Valstybinės institucijos, vietos savivaldos institucijos ir valstybės tar- 
nautojai turi teisę vykdyti tik tuos veiksmus, kuriuos vykdyti juos įgalioja 
Konstitucija ir įstatymai. 


6 straipsnis 

Konstitucija turi aukščiausią teisinę galią ir jos normos galioja tiesio- 
giai. 

Įstatymai turi atitikti Konstituciją. Kiti teisės aktai turi atitikti Konsti- 
tuciją ir įstatymus. 

Įstatymai įsigalioja po jų paskelbimo „Oficialiose Armėnijos Respub- 
likos žiniose“. Kiti norminiai teisės aktai įsigalioja po jų paskelbimo įstaty- 
mų nustatyta tvarka. 

Tarptautinės sutartys įsigalioja tik po jų ratifikavimo ir patvirtinimo. 
Tarptautinės sutartys laikomos Armėnijos Respublikos teisinės sistemos 
dalimi. Jeigu ratifikuotomis tarptautinėmis sutartimis nustatomos kito- 
kios normos negu numatytos įstatymu, taikomos tarptautinių sutarčių 
normos. Tarptautinės sutartys, prieštaraujančios Konstitucijai, negali 
būti ratifikuotos. 

Norminiai teisės aktai priimami vadovaujantis Konstitucija ir įstaty- 
mais, turint tikslą juos įgyvendinti. 

7 straipsnis 

Armėnijos Respublikoje pripažįstamas ideologinis pliuralizmas ir 
daugiapartiškumas. 

Partijos sudaromos laisvai, tarnauja tautos politinės valios formavi- 
muisi ir jos išreiškimui. Partijų veikla negali prieštarauti Konstitucijai ir 
įstatymams, o veiklos būdas - demokratijos principams. 

Partijos viešina savo finansinę veiklą. 


8 straipsnis 
Armėnijos Respublikoje pripažįstama ir ginama teisė į nuosavybę. 
Armėnijos Respublikoje garantuojama ekonominės veiklos laisvė ir 
laisva ekonominė konkurencija. 


8.1 straipsnis 

Armėnijos Respublikoje cerkvė yra atskirta nuo valstybės. 

Armėnijos Respublika pripažįsta išskirtinę Armėnijos Apaštališkosios 
Cerkvės, kaip nacionalinės cerkvės, misiją Armėnijos Tautos dvasiniame 
gyvenime, Tautos nacionalinės kultūros vystymo ir nacionalinio paveldo 
išsaugojimo veikloje. 

Armėnijos Respublikoje garantuojama įstatymų nustatyta tvarka vei- 
kiančių visų religinių organizacijų veiklos laisvė. 

Armėnijos Respublikos ir Armėnijos Apaštališkosios Cerkvės santy- 
kiai gali būti reguliuojami įstatymais. 


8.2 straipsnis 

Ginkluotosios Armėnijos Respublikos pajėgos užtikrina saugumą, 
gynybą ir Armėnijos Respublikos teritorinį vientisumą, jos sienų neliečia- 
mumą. Ginkluotosios pajėgos laikosi neutraliteto politiniais klausimais ir 
yra kontroliuojamos piliečių. 


9 straipsnis 

Armėnijos Respublikos išorės politika įgyvendinama laikantis tarp- 
tautinės teisės principų ir normų, siekiant įtvirtinti gerosios kaimynystės ir 
tarpusavio naudingus santykius su visomis valstybėmis. 


10 straipsnis 
Valstybė rūpinasi aplinkos apsauga ir jos atkūrimu, racionaliu nacio- 
nalinių išteklių naudojimu. 

11 straipsnis 

Istoriniai ir kultūros paminklai, kitos kultūros vertybės yra globojami 
ir saugomi valstybės. 

Armėnijos Respublika pagal tarptautinės teisės principus ir normas 
yra linkusi tvirtinti ryšius su Armėnijos diaspora, saugoti kitose valstybėse 
esančias istorines ir kultūros vertybes, vystyti armėnų šviečiamąjį ir kultū- 
rinį gyvenimą. 


11.1 straipsnis 
Armėnijos Respublikos administraciniai-teritoriniai vienetai yra mar- 
zos (apskritys) ir municipalitetai. 


11.2 straipsnis 
Armėnijos Respublika garantuoja vietos savivaldą. 


11.3 straipsnis 

Armėnijos Respublikos piliečiai Armėnijos Respublikos teritorijoje ir 
užjos ribų yra saugomi Armėnijos Respublikos. 

Armėnų tautybę turintys asmenys Armėnijos Respublikos pilietybę 
įgyja supaprastinta tvarka. 


12 straipsnis 
Armėnijos Respublikos valstybinė kalba - armėnų. 


13 straipsnis 

Armėnijos Respublikos vėliava yra trispalvė: lygios horizontalios rau- 
donos, mėlynos ir oranžinės spalvos juostos. 

Armėnijos Respublikos herbas: skydo centre pavaizduotas Ararato 
kalnas, Nojaus laivas ir keturi istorinių Armėnijos carysčių herbai. Skydą 
laiko erelis ir liūtas, o po skydu - kardas, šakelė, javų pėdas, grandinė ir 
juosta. 

Išsamus vėliavos ir herbo aprašymas nustatomas įstatymu. Armėnijos 
Respublikos himnas nustatomas įstatymu. 

Armėnijos Respublikos sostinė - Jerevanas. 

II SKISRNIS 
PAGRINDINĖS ŽMOGAUS IR PILIEČIO TEISĖS IR LAISVĖS 


14 straipsnis 
Žmogaus orumas gerbiamas ir saugomas valstybės kaip neatskiriamas 
žmogaus teisių ir laisvių pagrindas. 


14.1 straipsnis 

Visi žmonės lygūs prieš įstatymą. 

Draudžiama diskriminacija dėl lyties, rasės, odos spalvos, etninės ar 
socialinės kilmės, genetinių požymių, kalbos, religijos, pasaulėžiūros, poli- 
tinių ar kitų pažiūrų, priklausomumo nacionalinėms mažumoms, turtinės 
padėties, gimimo, neįgalumo, amžiaus ar kitų asmeninio ar socialinio cha- 
rakterio požymių. 


15 straipsnis 
Kiekvienas turi teisę į gyvenimą. Niekam negali būti paskirta arba 
įvykdyta mirties bausmė. 


16 straipsnis 

Kiekvienas turi teisę į laisvę ar neliečiamumą. Žmogui gali būti atim- 
ta laisvė tik įstatymo nustatyta tvarka ir numatytais atvejais. Įstatymu gali 
būti nustatytas laisvės atėmimas tik šiais atvejais: 

1) asmuo nuteistas už nusikaltimą kompetentingo teismo; 

2) asmuo neįvykdė įsiteisėjusio teismo sprendimo; 

3) siekiant užtikrinti tam tikrų įstatymų nustatytų pareigų įvykdymą; 

4) yra pagrįstas įtarimas, kad yra padarytas nusikaltimas, arba tai yra 
būtina siekiant asmeniui užkirsti kelią padaryti nusikaltimą arba jam pa- 
bėgti padarius nusikaltimą; 

5) siekiant perduoti nepilnametį auklėjamajai priežiūrai arba kitam 
įgaliotam asmeniui; 

6) siekiant užkirsti kelią užkrečiamųjų ligų plitimui arba kitiems 
socialiniams pavojams, kuriuos kelia psichinėmis ligomis sergantys asme- 
nys, alkoholikai, narkomanai ar valkataujantys asmenys; 

7) siekiant užkirsti kelią neteisėtam asmens patekimui į Armėnijos 
Respubliką, asmens išsiuntimo ar perdavimo kitai valstybei tikslais. 

Kiekvienam asmeniui, kuriam atimta laisvė, nedelsiant yra pranešama 
apie to priežastis, o pateikiant baudžiamąjį kaltinimą ir apie kaltinimą pra- 

nešama jam suprantama kalba. Kiekvienas asmuo, kuriam atimta laisvė, 
turi teisę nedelsdamas apie tai pranešti savo pasirinktam asmeniui. 

Jeigu asmuo, kuris yra areštuotas, per 72 valandas nuo jo suėmimo mo- 
mento nėra sulaikomas teismo sprendimu, jis turi būti nedelsiant paleistas. 

Kiekvienas neteisėtai sulaikytas ar kurio namuose neteisėtai atlikta 
krata, turi teisę į padarytos žalos atlyginimą įstatymo nustatyta tvarka ir 
pagrindais. Kiekvienas turi teisę skųsti savo laisvės atėmimo ar kratos tei- 
sėtumą ir pagrįstumą aukštesnei teismo instancijai. 

Žmogui negalima atimti laisvės vien dėl to, kad jis nesugeba vykdyti 
pilietinių teisinių pareigų. 

Negalima atlikti asmens kratos kitaip, negu tam tikrais įstatymų įtvir- 
tintais atvejais. 


17 straipsnis 

Niekas negali būti kankinamas, su niekuo negali būti elgiamasi žiau- 
riai ar žeminant orumą, niekas negali būti žiauriai ar žeminant orumą nu- 
baustas. Sulaikytieji ir asmenys, kuriems atimta laisvė, turi teisę į humaniš- 
ką elgesį ir orumo gerbimą. 

Negalima be žmogaus sutikimo su juo atlikti mokslo, medicinos ar 
kitokių tyrimų. 


18 straipsnis 

Kiekvienas turi teisę į efektyvią savo teisių ir laisvių teisinę gynybą 
teisminėse ar kitose valstybinėse institucijose. 

Kiekvienas turi teisę į savo teisių ir laisvių gynimą visomis priemonė- 
mis, kurios nėra uždraustos įstatymu. 

Kiekvienas įstatymų nustatyta tvarka ir pagrindais turi teisę savo tei- 
sėms ir laisvėms ginti gauti Žmogaus teisių gynėją. 

Kiekvienas, remdamasis Armėnijos Respublikos tarptautinėmis su- 
tartimis, turi teisę kreiptis dėl savo teisių ir laisvių gynimo į tarptautines 
institucijas, ginančias žmogaus teises ir laisvės. 


19 straipsnis 

Kiekvienas, siekdamas atkurti savo pažeistas teises ir aiškindamasis 
jam pateiktų įtarimų pagrįstumą, lygybės sąlygomis turi teisę į viešą savo 
bylos nagrinėjimą nepriklausomame ir nešališkame teisme per protingus 
terminus, laikantis visų teisingumo reikalavimų. 

Siekiant apsaugoti viešąjį interesą, viešąją tvarką, valstybės saugumą, 
privatų teismo proceso šalių gyvenimą ar teisingumo interesus, informaci- 
jos platintojų ar žiniasklaidos dalyvavimas teisminio nagrinėjimo ar vienos 
iš nagrinėjimo dalių metu gali būti uždraustas. 


20 straipsnis 

Kiekvienas turi teisę gauti teisinę pagalbą. Įstatymų nustatytais atve- 
jais teisinė pagalba suteikiama valstybės lėšomis. 

Kiekvienas savo pasirinkimu nuo sulaikymo momento, užkardymo ar 
įtarimo pareiškimo turi teisę į gynėją. 

Kiekvienas įstatymų nustatyta tvarka turi teisę į jo atžvilgiu priimto 
nuosprendžio peržiūrėjimą aukštesnės instancijos teisme. 

Kiekvienas nuteistasis turi teisę prašyti malonės ar mažesnės bausmės 
skyrimo. 

Žala, padaryta nukentėjusiajam, atlyginama įstatymų nustatyta tvarka. 


21 straipsnis 
Asmuo, kaltinamas padaręs nusikaltimą, laikomas nekaltu, kol jo kal- 
tė neįrodyta įstatymų nustatyta tvarka - įsiteisėjusiu teismo nuosprendžiu. 
Kaltinamasis neprivalo įrodinėti savo nekaltumo. Neįrodyti įtarimai 
traktuojami kaltinamojo naudai. 


22 straipsnis 

Niekas neprivalo duoti parodymus prieš save patį, savo sutuoktinį 
(sutuoktinę) ar kitus artimuosius. Įstatymu gali būti numatyti kiti atvejai, 
atleidžiantys nuo pareigos duoti parodymus. 

Draudžiama naudoti įrodymus, gautus pažeidžiant įstatymą. 

Draudžiama skirti griežtesnę bausmę negu bausmę, kuri galėjo būti 
skirta pagal įstatymą, galiojusį nusikaltimo padarymo metu. 

Žmogus negali būti pripažintas padaręs nusikaltimą, jeigu pagal įsta- 
tymą, galiojusį veikos padarymo metu, ši veika nebuvo laikyta nusikaltimu. 

Įstatymas, panaikinantis bausmę už veiką ar mažinantis bausmę, ne- 
veikia atgaline data. 

Įstatymas, nustatantis ar sunkinantis atsakomybę, atgaline data neveikia. 

Niekas negali būti nuteistas pakartotinai už tą pačią veiką. 


23 straipsnis 
Kiekvienas turi teisę į jo privataus ir šeimos gyvenimo gerbimą. 

Draudžiama rinkti, saugoti, naudoti ar platinti duomenis apie asmenį 
bejo žinios ir kitaip, nei numatyta įstatymu. Draudžiamas asmens duome- 
nų naudojimas ir platinimas, jei tai prieštarauja duomenų rinkimo tiks- 
lams ar nėra nustatytas įstatyme. 

Kiekvienas turi teisę susipažinti su savo duomenimis valstybinėse ir 
vietinės savivaldos institucijose. 

Kiekvienas turi teisę pataisyti neteisingus duomenis ar paimti duome- 
nis apie save, įgytus neteisėtu būdu. 

Kiekvienas turi teisę į susirašinėjimo, kalbėjimo telefonu, pašto, te- 
legrafo ar kitų pranešimų slaptumą, ši teisė gali būti apribota įstatymo ar 
teismo sprendimo nustatytais atvejais ir tvarka. 


24 straipsnis 

Kiekvienas turi teisę į būsto neliečiamumą. Draudžiama patekti į 
žmogaus būstą prieš jo valią, išskyrus įstatymo nustatytus atvejus. 

Būste gali būti atlikta krata tik teismo sprendimu įstatymo nustatytais 
atvejais ir tvarka. 


25 straipsnis 

Kiekvienas asmuo, esantis Armėnijos Respublikoje teisėtais pagrin- 
dais, turi teisę laisvai judėti ir pasirinkti gyvenamąją vietą Armėnijos Res- 
publikos teritorijoje. 

Kiekvienas turi teisę išvykti už Armėnijos Respublikos ribų. 

Kiekvienas pilietis ir kiekvienas asmuo, turintis teisę gyventi Armėni- 
jos Respublikoje, turi teisę grįžti į Armėnijos Respubliką. 


26 straipsnis 
Kiekvienas turi teisę į minties, sąžinės ir tikėjimo laisvę. Ši teisė apima 
teisę keisti tikėjimą ar įsitikinimus ir teisę juos išpažinti, išreikšti per cerk- 
vės ar kitas kulto apeigas vienasmeniškai, taip pat ir su kitais asmenimis. 
Šios teisės išreiškimas gali būti apribotas tik įstatymu, jei tai būtina 
viešojo saugumo, sveikatos, visuomenės požiūrio ar kitų asmenų teisių ir 
laisvių gynimui. 


27 straipsnis 


Kiekvienas turi teisę laisvai reikšti savo nuomonę. 
Draudžiama priversti žmogų atsisakyti savo nuomonės ar ją pakeisti. 

Kiekvienas turi teisę į žodžio laisvę, taip pat paieškos, duomenų ir 
idėjų gavimo ir platinimo per bet kurias informacijos priemones laisvę. 
Informacijos priemonių laisvė garantuojama. 

Valstybė garantuoja nepriklausomų visuomeninių radijo ir televizijos, 
teikiančių informacinio, šviečiamojo, kultūrinio ir pramoginio pobūdžio 
laidų įvairovę, buvimą ir veikimą. 


27.1 straipsnis 

Kiekvienas, gindamas savo privačius ar viešus interesus, turi teisę 
teikti kompetentingoms valstybinėms institucijoms, vietinės savivaldos 
institucijoms ar įgaliotiems asmenims pareiškimus ar pasiūlymus ir gauti 
reikiamą atsakymą per protingą terminą. 


28 straipsnis 

Kiekvienas turi teisę vienytis su kitais asmenimis, steigti profesines 
sąjungas ir įstoti į jas. 

Kiekvienas pilietis turi teisę su kitais piliečiais steigti partijas ir įstoti į jas. 

Partijų ir profesinių sąjungų steigimo ir įstojimo į jas teisė įstatymo 
nustatyta tvarka gali būti ribojama tarnaujantiems ginkluotosiose pajėgo- 
se, policijoje, nacionalinio saugumo tarnybose, prokuratūroje, taip pat tei- 
sėjams ir Konstitucinio Teismo nariams. 

Žmogaus negalima versti įstoti į kurią nors partiją ar susivienijimą. 

Susivienijimų veikla gali būti sustabdyta ar uždrausta tik įstatymo nu- 
statytais atvejais teismine tvarka. 


29 straipsnis 

Kiekvienas turi teisę vykdyti taikius, beginklius susirinkimus. 

Šių teisių įgyvendinimas ginkluotųjų pajėgų, policijos, nacionalinio 
saugumo tarnybų, prokuratūros tarnautojams, taip pat teisėjams ir Konsti- 
tucinio Teismo nariams gali būti nustatytas tik įstatymu. 


30 straipsnis 
Armėnijos Respublikos piliečiai, kuriems yra sukakę 18 metų, turi tei- 
sę rinkti ir dalyvauti referendumuose, taip pat tiesiogiai ar per laisva valia 
išrinktus savo atstovus dalyvauti valstybės ar vietos savivaldos valdyme. 
Įstatymu gali būti nustatyta teisė vietos savivaldos rinkimuose ar vie- 
tiniuose referendumuose dalyvauti asmenims, neturintiems Armėnijos 
Respublikos pilietybės. 

Negali rinkti ir negali būti išrinkti piliečiai, teismo pripažinti neveiks- 
niais, pagal įsiteisėjusį teismo nuosprendį nuteistieji laisvės atėmimo baus- 
me ir atliekantys bausmę. 


30.1 straipsnis 

Armėnijos Respublikos piliečių pagimdytas vaikas laikomas Armėni- 
jos Respublikos piliečiu. Kiekvienas vaikas, kurio vienas iš tėvų yra Ar- 
mėnijos Respublikos pilietis, turi teisę į Armėnijos Respublikos pilietybę. 
Armėnijos Respublikos pilietybės suteikimo ir panaikinimo tvarka nusta- 
toma įstatymu. 

Niekam negali būti atimta Armėnijos Respublikos pilietybė, taip pat 
teisė pakeisti pilietybę. 

Armėnijos Respublikos piliečio negalima perduoti kitoms valstybėms, 
išskyrus atvejus, kurie yra nustatyti Armėnijos Respublikos ratifikuotose 
tarptautinėse sutartyse. 

Asmenų, turinčių dvigubą pilietybę, teisės ir pareigos nustatomos 
įstatymu. 


30.2 straipsnis 

Piliečiai turi teisę tapti valstybės tarnautojais įstatymo nustatytais pa- 
grindais. 

Valstybės tarnybos organizavimo principai ir tvarka nustatomi įsta- 


tymu. 


31 straipsnis 

Kiekvienas turi teisę savo nuožiūra valdyti, naudotis ir disponuoti 
savo nuosavybe ir rūpintis jos likimu. Nuosavybės teisės įgyvendinimas 
negali kelti žalos aplinkai, pažeisti kitų asmenų, visuomenės ar valstybės 
teisių ir teisėtų lūkesčių. 

Iš nieko negalima atimti nuosavybės, išskyrus įstatymo nustatytus 
atvejus, tai atliekant teismine tvarka. 

Nuosavybės paėmimas visuomenės ir valstybės poreikiams galimas tik 
išimtiniais įstatymo numatytais atvejais ir tvarka, esant aukščiausiems visuo- 
meniniams interesams, pateikiant išankstinę lygiavertę kompensaciją. 

Nuosavybės teise į žemę nesinaudoja kitų valstybių piliečiai ir asme- 
nys be pilietybės, išskyrus įstatymo nustatytus atvejus. 

Intelektinė nuosavybė saugoma įstatymo. 

31.1 straipsnis 
Valstybė gina vartotojų interesus, įgyvendina įstatymo nustatytas pre- 
kių, paslaugų ir darbų kokybės kontrolės priemones. 


32 straipsnis 

Kiekvienas turi teisę laisvai pasirinkti darbą. 

Kiekvienas darbuotojas turi teisę į teisingą ir ne mažesnį, negu yra 
įstatymo nustatytas, minimalų atlyginimą už darbą, taip pat į darbo sąly- 
gas, atitinkančias saugos ir higienos reikalavimus. 

Darbuotojai, gindami savo ekonominius, socialinius ir darbo intere- 
sus, turi teisę streikuoti. Streiko tvarka ir apribojimai nustatomi įstatymu. 

Draudžiama nuolatiniam darbui priimti vaikus iki 16 metų amžiaus. 
Jų priėmimo tvarka ir sąlygos laikinam darbui nustatomi įstatymu. 

Priverstinis darbas yra draudžiamas. 


33 straipsnis 


Kiekvienas turi teisę į poilsį. Maksimalus darbo laikas, poilsio dienos 
ir minimali kasmetinių mokamų atostogų trukmė nustatoma įstatymu. 


33.1 straipsnis 

Kiekvienas turi teisę į verslinę veiklą, kuri nėra uždrausta įstatymu. 

Draudžiami piktnaudžiavimas monopoline ar dominuojančia padėti- 
mi rinkoje ir nesąžininga konkurencija. 

Įstatymu gali būti nustatyti konkurencijos apribojimai, galimos mo- 
nopolijos rūšys ir jų leidžiami mastai, jei tai yra būtina visuomenės intere- 
sams apginti. 


33.2 straipsnis 

Kiekvienas turi teisę gyventi sveikoje aplinkoje, yra įpareigotas sava- 
rankiškai ir kartu su kitais asmenimis saugoti ir gerinti aplinką. 

Valstybės tarnautojai yra atsakingi už ekologinės informacijos slėpi- 
mą ar atsisakymą ją pateikti. 


34 straipsnis 

Kiekvienas turi teisę į kokybišką savo ir savo šeimos gyvenimo lygį, 
būstą, taip pat į gyvenimo lygio gerinimą. Valstybė imasi būtinų priemonių 
šiai piliečių teisei įgyvendinti. 

35 straipsnis 

Šeima yra natūrali ir pagrindinė visuomenės dalis. 

Vyras ir moteris, pasiekę amžių, kurio būdami gali tuoktis, išreikš- 
dami savo laisvą valią, turi teisę susituokti ir sukurti šeimą. Tuokdamiesi, 
būdami susituokę ir nutraukdami santuoką jie naudojasi lygiomis teisėmis. 

Draudžiama atleisti iš darbo dėl motinystės priežasčių. Kiekviena dir- 
banti moteris nėštumo arba gimdymo metu turi teisę į mokamas atostogas 
ir naujagimio priežiūros atostogas ar atostogas, skirtas vaiko įvaikinimui. 


36 straipsnis 

Tėvai turi teisę ir pareigą rūpintis savo vaikų auklėjimu, sveikata, visa- 
verčiu ir harmoningu ugdymu bei išsilavinimu. 

Tėvystės teisių atėmimas ar jų apribojimas gali būti įgyvendinamas tik 
teismo sprendimu įstatymo nustatytais atvejais ir tvarka. 

Pilnamečiai, dirbti galintys asmenys įpareigoti rūpintis savo dirbti ne- 
galinčiais tėvais, kuriems tai reikalinga. 


37 straipsnis 

Kiekvienas turi teisę į socialinį aprūpinimą senatvėje, neįgalumo, li- 
gos, maitintojo netekimo, nedarbo ir kitais įstatymo nustatytais atvejais. 
Socialinio aprūpinimo mastai ir forma nustatomi įstatymu. 


38 straipsnis 

Kiekvienas turi teisę į įstatymo nustatytą medicinos pagalbą ir medi- 
cinos paslaugas. 

Kiekvienas turi teisę į nemokamą pagrindinių medicinos paslaugų su- 
teikimą. Sąrašas ir jų teikimo tvarka nustatomi įstatymu. 


39 straipsnis 

Kiekvienas turi teisę į išsilavinimą. 

Pagrindinis bendrasis išsilavinimas yra privalomas, išskyrus įstatymo 
nustatytus atvejus. Įstatymu gali būti nustatytas aukštesnis būtinojo išsila- 
vinimo lygis. 

Vidurinis išsilavinimas valstybinėse švietimo įstaigose yra nemokamas. 

Švietimo įstaigų steigimo ir veiklos tvarka nustatoma įstatymu. 

Kiekvienas pilietis turi teisę gauti nemokamą išsilavinimą valstybinėse 
aukštosiose ir kitose specialiose švietimo įstaigose įstatymo nustatyta tvarka 
konkurso būdu. Įstatymo numatytais atvejais ir tvarka valstybė teikia finan- 

sinę ar kitą pagalbą aukštosioms ir kitoms švietimo įstaigoms, įgyvendinan- 
čioms specialiąsias švietimo programas, bei besimokantiems jose. 


40 straipsnis 

Kiekvienas turi teisę į literatūrinės, meninės, mokslinės ir techninės 
kūrybos laisvę, į laisvę naudotis moksliniais pasiekimais ir dalyvauti visuo- 
menės kultūriniame gyvenime. 


41 straipsnis 

Kiekvienas turi teisę į savo nacionalinės bei etninės kultūros išsaugo- 
jimą. 

Asmenys, kurie yra priskirti nacionalinėms mažumoms, turi teisę į 
savo tikėjimo, kalbos ir kultūros tradicijų išsaugojimą ir vystymą. 


42 straipsnis 

Pagrindinės žmogaus ir piliečio teisės ir laisvės, įtvirtintos Konstituci- 
joje, nepaneigia kitų teisių ir laisvių, įtvirtintų kitais įstatymais ar tarptau- 
tinėmis sutartimis. 

Kiekvienas laisvas veikti taip, kaip nėra uždrausta įstatymu ir nepažei- 
džia kitų asmenų teisių ir laisvių. Niekas negali būti atsakingas už tai, kas 
nėra įtvirtinta įstatymu. 

Įstatymai ir kiti teisės aktai, pabloginantys asmens padėtį, neveikia 
atgaline data. 

Teisės aktai, pagerinantys teisinę asmens padėtį, panaikinantys ar ma- 
žinantys jo atsakomybę, veikia atgaline data, jei tai numatyta tais aktais. 


42.1 straipsnis 

Pagrindinės žmogaus ir piliečio teisės ir laisvės taip pat taikomos ir ju- 
ridiniams asmenims tiek, kiek šios teisės ir laisvės gali būti jiems taikomos 
pagal savo esmę. 


43 straipsnis 

Pagrindinės žmogaus ir piliečio teisės ir laisvės, įtvirtintos Konstitu- 
cijos 23-25, 27, 28-30, 30.1 straipsniuose, 32 straipsnio trečiojoje dalyje, 
gali būti ribojamos tik įstatymu, jeigu tai yra būtina valstybės saugumo 
demokratinėje visuomenėje gynimui, viešajai tvarkai saugoti, nusikaltimų 
užkardymui, visuomenės sveikatos ir interesų apsaugai, konstitucinių tei- 
sių ir laisvių, kitų asmenų garbės ar reputacijos gynimui. 

Pagrindinių žmogaus ir piliečio teisių ir laisvių apribojimai negali vir- 
šyti ribų, nustatytų Armėnijos Respublikos tarptautiniais įsipareigojimais. 


44 straipsnis 

Atskiros žmogaus ir piliečio teisės ir laisvės, išskyrus numatytas Kons- 
titucijos 15, 17-22 ir 42 straipsniuose, gali būti laikinai apribotos įstatymo 
nustatyta tvarka karinės ar nepaprastosios padėties laikotarpiu pagal tarp- 
tautinius įsipareigojimus dėl nukrypimų nuo įsipareigojimų nepaprasto- 
sios padėties laikotarpiu. 


45 straipsnis 
Kiekvienas įpareigotas mokėti įstatymo nustatyta tvarka ir nustatyto 
dydžio mokesčius, rinkliavas, vykdyti kitus būtinus mokėjimus. 


46 straipsnis 
Kiekvienas pilietis įpareigotas įstatymo nustatyta tvarka dalyvauti Ar- 
mėnijos Respublikos gynyboje. 


47 straipsnis 

Kiekvienas turi laikytis Konstitucijos ir įstatymų, gerbti kitų asmenų 
teises, laisves ir orumą. 

Draudžiama naudoti teises ir laisves turint tikslą jėga panaikinti kons- 
titucinę santvarką, kurstyti nacionalinę, rasinę, religinę nesantaiką, propa- 
guoti prievartą ar karą. 


48 straipsnis 

Pagrindiniai valstybės uždaviniai ekonominėje, socialinėje ir kultūros 
srityse yra: 

1) ginti ir globoti šeimą, motinystę ir vaikystę; 

2) skatinti Tautos užimtumą ir gerinti darbo sąlygas; 

3) skatinti gyvenamąją statybą, gerinti kiekvieno piliečio gyvenamą- 
sias sąlygas; 

4) įgyvendinti Tautos sveikatos apsaugos programas, efektyvias ir pa- 
siekiamas medicinos paslaugas; 

5) skatinti jaunimą dalyvauti politiniame, ekonominiame ir kultūri- 
niame šalies gyvenime; 

6) skatinti kūno kultūrą ir sportą; 

7) įgyvendinti neįgalumo prevencijos, gydymo, neįgaliųjų dalyvavimo 
visuomeniniame gyvenime programas; 

8) skatinti nemokamo aukštojo ir kitokio specialiojo išsilavinimo 
sklaidą; 

9) skatinti mokslo ir kultūros vystymąsi; 

10) įgyvendinti aplinkos apsaugos politiką esamoms ir būsimoms kar- 
toms; 

11) skatinti laisvą priėjimą prie nacionalinių ir bendražmogiškų ver- 
tybių; 

12) užtikrinti orų gyvenimo lygį seniems žmonėms. 

Valstybė, kiek leidžia jos išgalės, privalo imtis būtinų priemonių šiame 
straipsnyje įtvirtintiems uždaviniams įgyvendinti. 


III SKIRSNIS 
RESPUBLIKOS PREZIDENTAS 


49 straipsnis 

Respublikos Prezidentas yra valstybės vadovas. 

Respublikos Prezidentas užtikrina Konstitucijos laikymąsi, normalų 
įstatymų leidžiamosios, vykdomosios ir teisminių valdžių funkcionavimą. 

Respublikos Prezidentas yra Armėnijos Respublikos nepriklausomy- 
bės, teritorinio vientisumo ir saugumo garantas. 


50 straipsnis 

Respublikos Prezidentas Armėnijos Respublikos piliečių renkamas 
penkeriems metams. 

Respublikos Prezidentu gali būti bet kuris išrinktas asmuo, kuriam 
yra sukakę trisdešimt penkeri metai, paskutinius dešimt metu yra Armėni- 
jos Respublikos piliečiu, paskutinius dešimt metų nuolat gyvenantis Res- 
publikoje ir turintis rinkimų teisę. 

Tas pats asmuo negali būti išrinktas Respublikos Prezidento pa- 
reigoms daugiau kaip du kartus iš eilės. 


51 straipsnis 

Respublikos Prezidentas renkamas Konstitucijos ir įstatymų nustatyta 
tvarka. Prezidento rinkimai vykdomi likus penkiasdešimčiai dienų iki įga- 
liojimų pabaigos. 

Respublikos Prezidentu išrenkamas kandidatas, už kurį balsavo dau- 
giau nei pusė rinkėjų, balsavusių už visus kandidatus. 

Jeigu balotiravosi daugiau negu du kandidatai ir už nė vieną iš jų ne- 
balsavo būtinas rinkėjų skaičius, tai keturioliktąją dieną po rinkimų vydo- 
mas antrasis Respublikos Prezidento rinkimų turas. Antrajame Respubli- 
kos Prezidento rinkimų ture gali dalyvauti tik du kandidatai, už kuriuos 
balsavo daugiausia rinkėjų. Antrajame ture Respublikos Prezidentu išren- 
kamas kandidatas, už kurį balsavo dauguma rinkėjų. 

Kai balotiruojasi vienas kandidatas, jis išrenkamas, jei už jį balsavo 
daugiau negu pusė visų rinkimų dalyvių. 

Jeigu Konstituciniame Teisme pradedama nagrinėti byla, susijusi su 
Respublikos Prezidento rinkimų rezultatais, tai teismo sprendimas turi 
būti Teismo priimtas per dešimt dienų po pareiškimo gavimo, o šiame 
straipsnyje nustatyti terminai pradedami skaičiuoti nuo Teismo sprendi- 
mo įsigaliojimo momento. 

Jeigu Respublikos Prezidentas neišrenkamas, paskelbiami nauji rin- 
kimai, o balsavimas vykdomas keturiasdešimtą dieną po naujų rinkimų 
paskelbimo. 

Respublikos Prezidentas įgauna įgaliojimus eiti pareigas tą dieną, ku- 
rią pasibaigia ankstesnio Respublikos Prezidento įgaliojimai. 

Respublikos Prezidentas, išrinktas per naujus ar neeilinius rinkimus, 
pradeda eiti pareigas dvidešimtą dieną po rinkimų. 


52 straipsnis 

"Tuo atveju, kai vienam iš kandidatų į Respublikos Prezidentus atsiran- 
da neįveikiamų kliūčių, Respublikos Prezidento rinkimai atidedami dvie- 
jų savaičių laikotarpiui. Nepašalinus kliūčių, pripažintų neįveikiamomis, 
skelbiami nauji rinkimai, o balsavimas vykdomas keturiasdešimtą dieną 
praėjus nurodytam dviejų savaičių laikotarpiui. 

Vieno iš kandidatų mirties iki balsavimo dienos atveju skelbiami nauji 
rinkimai, o balsavimas vykdomas keturiasdešimtą dieną po naujų rinkimų 
paskelbimo. 


53 straipsnis 

Tais atvejais, kai Respublikos Prezidentas negali eiti pareigų, atsistaty- 
dina, miršta ar pašalinamas iš pareigų Konstitucijos 57 straipsnio nustatyta 
tvarka, skelbiami neeiliniai Respublikos Prezidento rinkimai, o balsavimas 

vykdomas keturiasdešimtą dieną po Respublikos Prezidento pareigų va- 
kansijos atsiradimo. 


53.1 straipsnis 

Karinės ar nepaprastosios padėties laikotarpiu Respublikos Preziden- 
to rinkimai nerengiami, o Respublikos Prezidentas toliau eina pareigas. 
Šiuo atveju Respublikos Prezidento rinkimai rengiami keturiasdešimtą 
dieną po karinės ar nepaprastosios padėties laikotarpio pasibaigimo. 


54 straipsnis 

Respublikos Prezidentas pradeda eiti pareigas įstatymo nustatyta 
tvarka specialiojo Nacionalinio Susirinkimo posėdžio metu Tautai tarda- 
mas tokią priesaiką: 

„Pradėdamas eiti Armėnijos Respublikos Prezidento pareigas, pri- 
siekiu besąlygiškai vykdyti Konstitucijos reikalavimus: gerbti žmogaus ir 
piliečio teises ir laisves, užtikrinti nepriklausomybę, teritorinį vientisumą 
ir Respublikos saugumą Armėnijos Respublikos vardan ir Armėnijos Res- 
publikos tautos gerovės vardan.“ 


55 straipsnis 

Respublikos Prezidentas: 

1) kreipiasi į tautą ir Nacionalinį Susirinkimą; 

2) gavęs iš Nacionalinio Susirinkimo patvirtintą įstatymą per dvide- 
šimt dienų jį pasirašo ir paskelbia. 

Per šį laikotarpį Nacionalinio Susirinkimo priimtą įstatymą gali grą- 
žinti su prieštaravimais ir pasiūlymais Nacionaliniam Susirinkimui, reika- 
laudamas svarstyti iš naujo. Per penkias dienas pasirašo ir paskelbia naują 
Nacionalinio Susirinkimo priimtą įstatymą; 

3) paleidžia Nacionalinį Susirinkimą Konstitucijos 74.1 straipsnyje 
numatytais atvejais ir nustatyta tvarka ir paskelbia neeilinius rinkimus; 

4) deputatų vietų pasiskirstymo Nacionaliniame Susirinkime ir kon- 
sultacijų su deputatų frakcijomis pagrindais skiria Ministru Pirmininku 
asmenį, kuriuo pasitiki dauguma deputatų, o jei tai neįmanoma, asmenį, 
kuriuo pasitiki didžiausias deputatų skaičius. Respublikos Prezidentas ski- 
ria Ministrą Pirmininką per dešimt dienų po Vyriausybės atsistatydinimo. 
Vyriausybė formuojama per dvidešimt dienų nuo Ministro Pirmininko 
paskyrimo. 

Respublikos Prezidentas Ministro Pirmininko teikimu skiria ir atlei- 
džia Vyriausybės narius. 

Respublikos Prezidentas priima Vyriausybės atsistatydinimą pirmąją 
naujo išrinkto Nacionalinio Susirinkimo posėdžio dieną, pradėdamas eiti 
Respublikos Prezidento pareigas, išreikšdamas nepasitikėjimą Vyriausybe, 
nepatvirtindamas Vyriausybės programos, atsistatydinant Ministrui Pir- 
mininkui ar atsiradus Ministro Pirmininko pareigų vakansijai. Respubli- 
kos Prezidentui priėmus Vyriausybės atsistatydinimą, Vyriausybės nariai 
toliau vykdo savo pareigas iki naujos Vyriausybės suformavimo; 

5) įstatymo numatytais atvejais paskiria į valstybės tarnybą; 

6) formuoja Nacionalinio saugumo tarybą, pirmininkauja jai, gali for- 
muoti kitas konsultacines institucijas; 

7) atstovauja Armėnijos Respublikai tarptautiniuose santykiuose, 
įgyvendina bendrąjį išorės politikos valdymą, sudaro tarptautines sutar- 
tis, teikia ratifikuoti tarptautines sutartis Nacionaliniam Susirinkimui ir 
pasirašo jų ratifikavimo raštus, tvirtina, sustabdo galiojimą ar denonsuoja 
tarptautines sutartis, nereikalaujančias ratifikavimo; 

8) skiria ir atšaukia Armėnijos Respublikos diplomatinius atstovus 
kitose valstybėse ar tarptautinėse organizacijose, priima skiriamuosius ar 
atšaukiamuosius kitų valstybių ar tarptautinių organizacijų diplomatinių 
atstovų raštus; 

9) Nacionaliniam Susirinkimui teikia Generalinio prokuroro, Centrinio 
banko pirmininko, Kontrolės rūmų pirmininko kandidatūras. Generalinio 
prokuroro siūlymu skiria ir atleidžia Generalinio prokuroro pavaduotojus; 

10) skiria keturis Konstitucinio Teismo narius, o Nacionaliniam Susi- 
rinkimui nepaskyrus Konstitucinio Teismo pirmininko per Konstitucijos 
83 straipsnio 2 punkte nustatytą terminą, - Konstitucinio Teismo pirmi- 
ninką iš Konstitucinio Teismo narių. 

Konstitucinio Teismo sprendimo pagrindu gali sustabdyti savo paties 
paskirto Konstitucinio Teismo nario įgaliojimus arba duoti sutikimą jį su- 
laikyti ar iškelti klausimą dėl jo patraukimo administracinėn atsakomybėn 
teismine tvarka; 

11) Teisingumo tarybos siūlymu skiria Kasacinio Teismo ir jo skyrių 
teisėjus ir pirmininkus, Apeliacinio teismo, pirmosios instancijos ir spe- 
cializuotų teismų pirmininkus, nutraukia jų įgaliojimus, duoda sutikimą 
juos paskelbti kaltinamaisiais, sulaikyti ar inicijuoti jų patraukimą admi- 
nistracinėn atsakomybėn teismine tvarka, Teisingumo tarybos sprendi- 

mu skiria Apeliacinio teismo, pirmosios instancijos ir specializuotų teis- 
mų teisėjus; 

11.1) skiria du Teisingumo tarybos narius - teisininkus mokslininkus; 

12) yra Aukščiausiasis ginkluotųjų pajėgų vadas, koordinuoja vals- 
tybinių saugumo srities institucijų veiklą, skiria ir atleidžia aukščiausius 
ginkluotųjų pajėgų ir kitų karinių dalinių pareigūnus; 

13) agresijos prieš Respubliką atveju, iškilus tiesioginiam pavojui ar 
paskelbus karą įveda karinę padėtį, gali paskelbti bendrąją ar dalinę mobi- 
lizaciją ir priima sprendimą dėl ginkluotųjų pajėgų panaudojimo. 

Karo metu Respublikos Prezidentas gali paskirti ar atleisti ginkluotųjų 
pajėgų vadą. 

Ginkluotųjų pajėgų panaudojimo ar karo padėties paskelbimo įsitei- 
sėjimo atveju nedelsiant šaukiamas specialusis Nacionalinio Susirinkimo 
posėdis. 

Teisinis karinės padėties režimas nustatomas įstatymu; 

14) tiesioginio pavojaus, gresiančio konstitucinei santvarkai, atveju po 
konsultacijų su Nacionalinio Susirinkimo Pirmininku ir Ministru Pirmi- 
ninku skelbia nepaprastąją padėtį, įgyvendina reikiamas susiklosčiusiomis 
aplinkybėmis priemones ir kreipiasi dėl to į Tautą. 

Įsiteisėjusios nepaprastosios padėties atveju nedelsiant sušaukiamas 
specialusis Nacionalinio Susirinkimo posėdis. 

Teisinis nepaprastosios padėties režimas nustatomas įstatymu; 

15) įstatymo nustatyta tvarka sprendžia klausimus, susijusius su Ar- 
mėnijos Respublikos pilietybės ar politinio prieglobsčio suteikimu; 

16) apdovanoja Armėnijos Respublikos ordinais ir medaliais, suteikia 
aukščiausius karinius, garbės, diplomatinius ir kitus laipsnius; 

17) suteikia malonę nuteistiesiems. 


56 straipsnis 

Respublikos Prezidentas leidžia įsakus ir potvarkius, kurie negali 
prieštarauti Armėnijos Respublikos Konstitucijai ir įstatymams ir galioja 
visoje Respublikos teritorijoje. 


56.1 straipsnis 

Respublikos Prezidentas neliečiamas. 

Respublikos Prezidentas vykdydamas savo įgaliojimus ir vėliau negali būti 
persekiojamas ir patraukiamas atsakomybėn už veiklą, susijusią su jo statusu. 

Respublikos Prezidentas pasibaigus jo įgaliojimams gali būti traukia- 
mas atsakomybėn už veiklą, nesusijusią su jo statusu. 


57 straipsnis 

Respublikos Prezidentas gali būti nušalintas nuo pareigų už valstybės 
išdavystę ar kitą sunkų nusikaltimą. 

Norėdamas gauti sprendimą dėl Respublikos Prezidento nušalinimo 
nuo pareigų, Nacionalinis Susirinkimas pagal nutarimą, priimtą bendrojo 
deputatų skaičiaus balsų dauguma, kreipiasi į Konstitucinį Teismą. 

Nutarimą dėl Respublikos Prezidento nušalinimo nuo pareigų priima 
Nacionalinis Susirinkimas Konstitucinio Teismo išvados pagrindu, ne ma- 
žesne negu dviejų trečdalių visų deputatų balsų persvara. 

Jeigu Konstitucinio Teismo išvadoje nurodoma, kad nėra pagrindo 
Respublikos Prezidentą nušalinti nuo pareigų, šis klausimas baigiamas na- 
grinėti Nacionaliniame Susirinkime. 


58 straipsnis 

Respublikos Prezidentas teikia prašymą dėl atsistatydinimo Nacionali- 
niam Susirinkimui. Pakartotinio prašymo atsistatydinti atveju po dviejų sa- 
vaičių praėjus dešimties dienų terminui po prašymo atsistatydinti Respubli- 
kos Prezidento prašymas dėl atsistatydinimo laikomas priimtu ir Konstituci- 
jos nustatyta tvarka ir per nustatytus terminus vykdomi neeiliniai rinkimai. 


59 straipsnis 

Respublikos Prezidentui sunkiai sergant ar esant kitų neįveikiamų 
kliūčių, dėl kurių ilgainiui vykdyti pareigų darosi neįmanoma, Naciona- 
linis Susirinkimas Vyriausybės siūlymu ir Konstitucinio Teismo išvados 
pagrindu ne mažiau kaip dviem trečdaliais visų deputatų balsų priima 
nutarimą dėl Respublikos Prezidento nepajėgumo eiti savo pareigas. Jeigu 
Konstitucinio Teismo išvadoje nenurodyta pagrindų, dėl kurių Respubli- 
kos Prezidentas negali eiti pareigų, Vyriausybė negali kreiptis į Nacionalinį 
Susirinkimą su tokiu siūlymu. 


60 straipsnis 

Esant Respublikos Prezidento pareigų vakansijai, kol pareigas pradės 
eiti išrinktas Respublikos Prezidentas, Respublikos Prezidento pareigas 
vykdo Nacionalinio Susirinkimo Pirmininkas, o jei tai neįmanoma - Mi- 
nistras Pirmininkas. Kai Respublikos Prezidento pareigas eina Naciona- 

linio Susirinkimo Pirmininkas, Nacionalinio Susirinkimo Pirmininko 
pareigas eina Nacionalinio Susirinkimo Pirmininko pavaduotojas, gavęs 
didžiausią balsų skaičių renkant į pareigas. Šiuo laikotarpiu draudžiama 
skelbti referendumą, skirti Ministrą Pirmininką, skirti ar atleisti aukščiau- 
sius ginkluotųjų pajėgų ar kitų karinių dalinių (išskyrus karinės padėties 
laikotarpį) vadus, įstatymo numatytais atvejais skirti į policijos ar naciona- 
linio saugumo tarnybų pareigas, taip pat vykdyti Konstitucijos 55 straips- 
nio 3, 8, 16, 17 punktuose nustatytus įgaliojimus. 


61 straipsnis 

Respublikos Prezidentas įstatymo nustatyta tvarka formuoja savo apa- 
ratą. Respublikos Prezidento aptarnavimo, apsaugos užtikrinimo ir jo atlygi- 
nimo tvarka nustatoma įstatymu. 


IV SKIRSNIS 
NACIONALINIS SUSIRINKIMAS 


62 straipsnis 

Armėnijos Respublikoje įstatymų leidžiamąją valdžią įgyvendina Na- 
cionalinis Susirinkimas. Konstitucijos 55 straipsnio 13 ir 14 punktuose, 
57 straipsnyje, 59 straipsnio antrojoje dalyje, 66, 67, 69, 73, 74, 74.1, 75, 
77, 79 straipsniuose, 80 straipsnio antrojoje dalyje, 81, 83, 83.1, 83.2, 83.3, 
83.4, 84, 94.1 straipsniuose, 101 straipsnio 2 punkte, 103, 111, 112 straips- 
niuose numatytais atvejais, taip pat savo veiklos organizavimo klausimais 
Nacionalinis Susirinkimas priima nutarimus. Juos pasirašo ir paskelbia 
Nacionalinio Susirinkimo Pirmininkas. 

Įstatymo-reglamento numatyta tvarka Nacionalinis Susirinkimas gali 
priimti kreipimusis ir pareiškimus. 

Nacionalinio Susirinkimo įgaliojimai nustatomi Konstitucija. 

Nacionalinio Susirinkimo veiklos, jo institucijų formavimo ir veiklos 
tvarka nustatoma Konstitucijos ir Nacionalinio Susirinkimo reglamentu. 


63 straipsnis 
Nacionalinį Susirinkimą sudaro šimtas trisdešimt vienas deputatas. 
Nacionalinis Susirinkimas renkamas penkeriems metams. Jo įgalioji- 
mų terminas prasideda nuo pirmojo naujai išrinkto Nacionalinio Susirin- 
kimo posėdžio sušaukimo. Nacionalinio Susirinkimo įgaliojimų terminas 
pasibaigia sušaukus pirmąjį išrinkto Nacionalinio Susirinkimo posėdį. 

Nacionalinis Susirinkimas negali būti paleistas karinės ar nepapras- 
tosios padėties metu, taip pat kai yra iškeltas klausimas dėl Respublikos 
Prezidento nušalinimo nuo pareigų. 

Karinės ar nepaprastosios padėties sąlygomis Nacionalinio Susirin- 
kimo rinkimai nevykdomi, o Nacionalinio Susirinkimo įgaliojimų termi- 
nas pratęsiamas iki karinei ar nepaprastajai padėčiai pasibaigus išrinkto 
Nacionalinio Susirinkimo pirmosios sesijos atidarymo dienos. Šiuo atveju 
Nacionalinio Susirinkimo rinkimai vykdomi ne anksčiau kaip penkias- 
dešimt ir ne vėliau kaip šešiasdešimt dienų po to, kai atšaukiama karinė ar 
nepaprastoji padėtis. 


64 straipsnis 

Deputatu gali būti išrinktas bet kuris asmuo, kuriam yra sukakę dvi- 
dešimt penkeri metai, paskutinius penkerius metus esantis Armėnijos Res- 
publikos piliečiu, paskutinius penkerius metus nuolat gyvenantis Respub- 
likoje ir turintis rinkimų teisę. 


65 straipsnis 

Deputatas negali verstis versline veikla, tarnauti valstybinėse institu- 
cijose, vietos savivaldos institucijose ar komercinėse organizacijose, atliki- 
nėti kitą mokamą darbą, išskyrus mokslinį, pedagoginį ar kūrybinį. 

Savo įgaliojimus deputatas vykdo nuolat. 

Deputato veiklos padėtis ir garantijos nustatomi Konstitucija ir įstatymu. 


66 straipsnis 

Deputatas nėra apribotas imperatyviuoju mandatu, vadovaujasi savo 
sąžine ir įsitikinimais. 

Deputatas savo įgaliojimų laikotarpiu ir jiems pasibaigus negali būti 
persekiojamas ar traukiamas atsakomybėn už veiklą, atitinkančią deputato 
statusą, taip pat ir už nuomonę, išsakytą Nacionaliniame Susirinkime, jei 
joje nėra šmeižto ar įžeidimo. 

Deputato negalima laikyti kaltinamuoju, sulaikyti ar iškelti klausimą 
dėl patraukimo administracinėn atsakomybėn teismine tvarka be Nacio- 
nalinio Susirinkimo sutikimo. 

Deputato negalima sulaikyti be Nacionalinio Susirinkimo sutikimo, 
išskyrus atvejus, kai sulaikoma nusikaltimo darymo momentu. Šiuo atveju 
nedelsiant yra pranešama Nacionalinio Susirinkimo Pirmininkui. 

67 straipsnis 

Deputato įgaliojimai pasibaigia pasibaigus Nacionalinio Susirinki- 
mo įgaliojimams Nacionalinio Susirinkimo paleidimo atveju, pažeidus 
Konstitucijos 65 straipsnio antrosios dalies sąlygas, praradus Armėnijos 
Respublikos pilietybę, be pateisinamos priežasties nedalyvaujant daugiau 
nei pusėje balsavimų vienos eilinės sesijos metu, nuteisus laisvės atėmimo 
bausme, pripažinus neveiksniu ar atsistatydinus. 

Deputato įgaliojimų pasibaigimo tvarka nustatoma Nacionalinio Su- 
sirinkimo įstatymu-reglamentu. 


68 straipsnis 

Eiliniai Nacionalinio Susirinkimo rinkimai vykdomi ne anksčiau kaip 
keturiasdešimt ir ne vėliau kaip trisdešimt dienų prieš jo įgaliojimų pasi- 
baigimą. 

Neeiliniai Nacionalinio Susirinkimo rinkimai vykdomi ne anksčiau 
kaip trisdešimt ir ne vėliau kaip keturiasdešimt dienų po Nacionalinio Su- 
sirinkimo paleidimo. 

Nacionalinio Susirinkimo rinkimai nustatomi Respublikos Preziden- 
to įsaku. 

Pirmoji išrinkto Nacionalinio Susirinkimo sesija šaukiama trečiąjį ket- 
virtadienį po rinkimų ne mažiau kaip dviem trečdaliais visų deputatų balsų. 

Neeilinių rinkimų atveju pirmoji išrinkto Nacionalinio Susirinkimo 
sesija šaukiama antrąjį ketvirtadienį po rinkimų ne mažiau kaip dviem 
trečdaliais visų deputatų balsų. 


69 straipsnis 
Eilinės Nacionalinio Susirinkimo sesijos šaukiamos laikantis Nacio- 
nalinio Susirinkimo įstatymo-reglamento nustatytų terminų ir tvarkos. 
Nacionalinio Susirinkimo posėdžiai yra vieši. Uždaras posėdis gali 
būti sušauktas Nacionalinio Susirinkimo sprendimu. 


70 straipsnis 

Neeilinę sesiją ar neeilinį Nacionalinio Susirinkimo posėdį sušaukia 
Nacionalinio Susirinkimo Pirmininkas Respublikos Prezidento, ne mažiau 
kaip vieno trečdalio visų deputatų ar Vyriausybės iniciatyva. Neeilinė se- 
sija ar neeilinis posėdis vyksta pagal iniciatoriaus nustatytą darbotvarkę ir 
laikantis nustatytų terminų. 

71 straipsnis 

Nacionalinio Susirinkimo įstatymai ir nutarimai, išskyrus Konstituci- 
jos numatytus atvejus, priimami posėdyje dalyvavusių deputatų balsų dau- 
guma, jeigu balsavime dalyvavo daugiau negu pusė visų deputatų. 


72 straipsnis 

Nepriėmus Respublikos Prezidento pasiūlymų ar prieštaravimų Na- 
cionalinis Susirinkimas iš naujo priima grąžintą įstatymą visų deputatų 
balsų dauguma. 

Respublikos Prezidento grąžintą įstatymą Nacionalinis Susirinkimas 
svarsto neeiline tvarka. 


73 straipsnis 

Nacionaliniame Susirinkime gali būti sudaryta ne daugiau kaip dvyli- 
ka nuolatinių komisijų. 

Nuolatinės komisijos sudaromos įstatymų aktų projektams ar kitiems 
klausimams svarstyti ir išvadoms dėl jų pateikti Nacionaliniam Susirinkimui. 

Kai būtina, Nacionalinio Susirinkimo įstatymo-reglamento nustatyta 
tvarka atskirų įstatymų projektų preliminariajam svarstymui ar išvadoms 
Nacionaliniam Susirinkimui pateikti, pažymėjimams dėl numatytų klausi- 
mų, įvykių ir faktų gali būti sudaromos laikinosios komisijos. 


74 straipsnis 

Vyriausybė per dvidešimt dienų nuo jos išrinkimo Nacionaliniam Su- 
sirinkimui teikia savo programą. Klausimas dėl pritarimo Vyriausybės prog- 
ramai Nacionalinio Susirinkimo nagrinėjamas be eilės ir dėl jo balsuojama 
per penkias dienas nuo pateikimo. Nutarimas dėl pritarimo Vyriausybės prog- 
ramai priimamas visų Nacionalinio Susirinkimo deputatų balsų dauguma. 


74.1 straipsnis 

Respublikos Prezidentas paleidžia Nacionalinį Susirinkimą, jeigu Na- 
cionalinis Susirinkimas du kartus iš eilės per du mėnesius nepritaria Vy- 
riausybės programai. 

Respublikos Prezidentas gali paleisti Nacionalinį Susirinkimą Nacio- 
nalinio Susirinkimo Pirmininko ar Ministro Pirmininko siūlymu, jeigu: 

a) Nacionalinis Susirinkimas per tris eilinės sesijos mėnesius nepri- 
ima sprendimo dėl įstatymo projekto, Vyriausybės nutarimu pripažinto 
neatidėliotinu; 

b) eilinės sesijos metu daugiau kaip tris mėnesius nesušaukiami Nacio- 
nalinio Susirinkimo posėdžiai; 

c) eilinės sesijos metu daugiau kaip tris mėnesius Nacionalinis Susi- 
rinkimas nepriima jokio sprendimo dėl jo nagrinėjamų klausimų. 


75 straipsnis 

Įstatymų leidžiamosios iniciatyvos teisė Nacionaliniame Susirinkime 
priklauso deputatams ir Vyriausybei. 

Vyriausybė gali nustatyti savo pateiktų projektų ir įstatymų svarstymo 
seką ir pareikalauti, kad balsavimui jie būtų pateikti tik su jai priimtinomis 
pataisomis. 

Įstatymų projektai, Vyriausybės nutarimu mažinantys pajamas ar di- 
dinantys valstybės biudžeto išlaidas, priimami visų Nacionalinio Susirin- 
kimo deputatų balsų dauguma. 

Vyriausybė ryšium su jos pateiktu įstatymo projekto priėmimu gali 
kelti klausimą dėl pasitikėjimo ja. Jeigu per dvidešimt keturias valandas po 
Vyriausybės klausimo iškėlimo dėl pasitikėjimo ja vienu trečdaliu visų Na- 
cionalinio Susirinkimo deputatų balsų nepateikiamas nutarimo projektas 
dėl nepasitikėjimo Vyriausybe arba pateikus tokį projektą visų Nacionalinio 
Susirinkimo deputatų balsų dauguma per terminą, nustatytą 84 straipsnio 
trečiojoje dalyje, sprendimas dėl nepasitikėjimo Vyriausybe nepriimamas, 
tai įstatymo projektas, pateiktas paskutinis, laikomas priimtu. 

Vyriausybė ryšium su jos pateiktu įstatymo projektu gali kelti klausi- 
mą dėl pasitikėjimo ne daugiau kaip du kartus per vieną sesiją. 


76 straipsnis 

Nacionalinis Susirinkimas Vyriausybės teikimu tvirtina valstybės biu- 
džetą. Nepatvirtinus valstybės biudžeto iki biudžetinių metų pradžios išlai- 
dos numatomos laikantis praėjusių metų biudžeto proporcijų. 

Valstybės biudžeto svarstymo ir tvirtinimo tvarka nustatoma Nacio- 
nalinio Susirinkimo įstatymu-reglamentu. 


77 straipsnis 

Nacionalinis Susirinkimas įgyvendina valstybės biudžeto vykdymo, 
taip pat paskolų ir kreditų, gautų iš svetimų šalių ar tarptautinių organiza- 
cijų, naudojimo kontrolę. 

Nacionalinis Susirinkimas, gavęs Kontrolės rūmų išvadą, svarsto ir 
tvirtina metinę valstybės biudžeto vykdymo ataskaitą. 

78 straipsnis 
(Neteko galios) 


79 straipsnis 

Nacionalinis Susirinkimas visų deputatų balsų dauguma renka Nacio- 
nalinio Susirinkimo Pirmininką. 

Nacionalinio Susirinkimo Pirmininkas veda posėdžius, disponuoja 
Nacionalinio Susirinkimo materialinėmis priemonėmis, užtikrina jo nor- 
malią veiklą. 

Nacionalinis Susirinkimas renka du Nacionalinio Susirinkimo Pirmi- 
ninko pavaduotojus. 


80 straipsnis 

Deputatai turi teisę kreiptis su rašytiniais ar žodiniais klausimais, o 
frakcijos ir grupės - ir su paklausimais į Vyriausybę. Eilinės sesijos metu 
vieną kartą per savaitę Ministras Pirmininkas ir Vyriausybės nariai atsaki- 
nėja į deputatų klausimus. Nacionalinis Susirinkimas šiuose posėdžiuose 
nutarimų nepriima. 

Paklausimai pateikiami raštu mažiausiai prieš dešimt dienų iki svars- 
tymo. Paklausimų pateikimo, jų svarstymo organizavimo ir nutarimų dėl jų 
pateikimo tvarka nustatoma Nacionalinio Susirinkimo įstatymu-reglamentu. 


81 straipsnis 

Nacionalinis Susirinkimas Respublikos Prezidento siūlymu: 

1) skelbia amnestiją; 

2) ratifikuoja, stabdo ar denonsuoja Armėnijos Respublikos tarptau- 
tines sutartis. 

Nacionalinis Susirinkimas turi ratifikuoti tarptautines sutartis, kurios: 

a) turi politinį ar karinį pobūdį arba numato valstybės sienos pakeitimą, 

b) susijusios su Žmogaus teisėmis, laisvėmis ar pareigomis, 

c) Armėnijos Respublikai numato finansinius įsipareigojimus, 

d) numato įstatymų pakeitimą arba naujojo įstatymo priėmimą, arba 
nustato normas, prieštaraujančias įstatymams, 

e) numato ratifikaciją, 

f) kitais įstatymo numatytais atvejais; 

3) priima sprendimus dėl karo ar taikos paskelbimo. Kai sušaukti Na- 
cionalinio Susirinkimo posėdžio neįmanoma, klausimą dėl karo paskelbi- 
mo sprendžia Respublikos Prezidentas. 

Nacionalinis Susirinkimas gali paskelbti negaliojančiu priemonių įgy- 
vendinimą, numatytų Konstitucijos 55 straipsnio 13 ir 14 punktuose. 


82 straipsnis 


Nacionalinis Susirinkimas Vyriausybės siūlymu nustato Respublikos 
administracinį-teritorinį suskirstymą. 


83 straipsnis 

Nacionalinis Susirinkimas: 

1) Nacionalinio Susirinkimo Pirmininko siūlymu skiria penkis Kons- 
titucinio Teismo narius; 

2) per trisdešimt dienų nuo Konstitucinio Teismo Pirmininko vakan- 
sijos atsiradimo Nacionalinio Susirinkimo Pirmininko siūlymu iš Konsti- 
tucinio Teismo narių skiria Konstitucinio Teismo pirmininką; 

3) Konstitucinio Tesimo išvados pagrindu visų deputatų balsų dau- 
guma gali nutraukti savo paskirto Konstitucinio Teismo nario įgaliojimus, 
duoti sutikimą pareikšti jam kaltinimus, suimti arba leisti jį patraukti 
administracinėn atsakomybėn teismine tvarka; 

4) išrenka du Teisingumo tarybos teisininkus mokslininkus. 


83.1 straipsnis 

Nacionalinis Susirinkimas ne mažiau kaip trimis penktadaliais visų 
deputatų balsų šešeriems metams išrenka Žmogaus teisių gynėją. 

Žmogaus teisių gynėju gali būti išrinktas asmuo, kuris visuomenėje 
turi didelį autoritetą ir atitinka deputatui keliamus reikalavimus. 

Žmogaus teisių gynėjas nekeičiamas. 

Žmogaus teisių gynėjas yra nepriklausomas pareigūnas, ginantis vals- 
tybinių institucijų, vietinės savivaldos institucijų ar pareigūnų pažeistas 
žmogaus teises ir laisves, valstybinės institucijos, vietinės savivaldos insti- 
tucijos ir pareigūnai bendradarbiauja su Žmogaus teisių gynėju. 

Žmogaus teisių gynėjui suteikta deputatui nustatyta neliečiamybė. 

Kitos Žmogaus teisių gynėjo veiklos garantijos nustatomos įstaty- 
mu. 


83.2 straipsnis 

Atsižvelgiant į informacijos priemonių laisvės, nepriklausomybės ir 
įvairovės tikslus, įstatymu sukuriama nepriklausoma institucija, kurios 
pusę narių šešeriems metams išrenka Nacionalinis Susirinkimas, o kitą 


183 


PASAULIO VALSTYBIŲ KONSTITUCIJOS | Armėnijos Respublika 


pusę šešeriems metams skiria Respublikos Prezidentas. Nacionalinis Su- 
sirinkimas šios institucijos narius išrenka visų deputatų balsų dauguma. 


83.3 straipsnis 

Pagrindinė Armėnijos Respublikos centrinio banko užduotis yra kai- 
nų stabilumo užtikrinimas Armėnijos Respublikoje. Centrinis bankas ren- 
gia, tvirtina ir įgyvendina finansų ir kedito politikos programas. 

Centrinis bankas leidžia Armėnijos Respublikos valiutą - Armėnijos 
dramą. 

Centrinis bankas, įgyvendindamas jam Konstitucijos ir įstatymo skir- 
tas užduotis ir funkcijas, yra nepriklausomas. 

Nacionalinis Susirinkimas Respublikos Prezidento siūlymu šešeriems 
metams skiria Centrinio banko pirmininką. Tas pats asmuo Centrinio 
banko pirmininku negali būti paskirtas daugiau kaip du kartus iš eilės. 

Įstatymo nustatytais atvejais Respublikos Prezidento siūlymu Nacio- 
nalinis Susirinkimas visų deputatų balsų dauguma gali nušalinti nuo pa- 
reigų Centrinio banko pirmininką. 


83.4 straipsnis 

Armėnijos Respublikos kontrolės rūmai - nepriklausoma institucija, 
įgyvendinanti biudžeto išteklių, valstybinės ar municipalinės nuosavybės 
naudojimo kontrolę. 

Kontrolės rūmų veiklos programą tvirtina Nacionalinis Susirinkimas. 

Kontrolės rūmai ne rečiau kaip kartą per metus Nacionaliniam Susi- 
rinkimui pateikia Kontrolės rūmų darbo rezultatų ataskaitą. 

Kontrolės rūmų veiklos tvarka ir kompetencija nustatomi įstatymu. 

Nacionalinis Susirinkimas Respublikos Prezidento siūlymu šešeriems 
metams skiria Kontrolės rūmų pirmininką. Kontrolės rūmų pirmininku 
gali būti paskirtas asmuo, atitinkantis deputatui keliamus reikalavimus. 
Tas pats asmuo Kontrolės rūmų pirmininku negali būti paskirtas daugiau 
kaip du kartus iš eilės. 


83.5 straipsnis 

Išimtinai Armėnijos Respublikos įstatymais nustatoma: 

1) fizinių ir juridių asmenų teisų gynimo įgyvendinimo tvarka ir są- 
lygos; 

2) fizinių ir juridinių asmenų teisių ir laisvių ribojimai, jų pareigos, 
taip pat atsakomybės būdai ir dydžiai, patraukimo atsakomybėn tvarka, 
įpareigojimo priemonės ir jų panaudojimo tvarka, fizinių ir juridinių as- 
menų mokamų mokesčių, rinkliavų ir kitų privalomų mokėjimų mokėji- 
mo tvarka, rūšys ir dydžiai; 

3) juridinių, fizinių asmenų, užsiimančių versline veikla, veiklos prie- 
žiūros ir kontrolės įgyvendinimo sąlygos, atvejai ir tvarka (tarp jų: patikri- 
nimai, tyrimai, inspekciniai patikrinimai); 

4) juridinių asmenų įsteigimo, jų veiklos nutraukimo ar sustabdymo 
tvarka ir sąlygos; 

5) fizinių asmenų privačių ir šeimos duomenų, taip pat juridinių as- 
menų nekonfidencialių komercinių duomenų sąrašas; 

6) patraukimas baudžiamojon, adminstracinėn, ekonominėn (turti- 
nėn), drausminėn atsakomybėn, baudžiamųjų bausmių vykdymo tvarka, 
teisminių ir administracinių aktų priverstinio vykdymo tvarka, advokatų 
įgaliojimai ir padėtis; 

7) referendumų vykdymo, Respublikos Prezidento, Armėnijos Res- 
publikos Nacionalinio Susirinkimo, vietos savivaldos institucijų rinkimo 
tvarka; 

8) valstybės biudžeto formavimo ir jo išlaidų tvarka; 

9) Armėnijos Respublikos tarptautinių sutarčių sudarymo ir denon- 
savimo sąlygos ir tvarka; 

10) partijų ir kitų visuomeninių organizacijų, žiniasklaidos priemonių 
teisinė padėtis; 

11) Armėnijos Respublikos administraciniai-teritoriniai vienetai ir jų 
ribos. 


84 straipsnis 

Nacionalinis Susirinkimas balsų dauguma nuo bendro deputatų skai- 
čiaus gali pareikšti nepasitikėjimą Vyriausybe. 

Nutarimo dėl nepasitikėjimo Vyriausybe pareiškimo projektas gali 
būti įtrauktas Respublikos Prezidento pageidavimu arba ne mažiau kaip 
vienu trečdaliu visų deputatų balsų. Karinės ar nepaprastosios padėties są- 
lygomis tokio nutarimo projektas negali būti pateiktas. 

Nutarimo dėl nepasitikėjimo Vyriausybe pareiškimo projektas bal- 
suoti pateikiamas ne anksčiau kaip po keturiasdešimt aštuonių ir ne vėliau 
kaip po septyniasdešimt dviejų valandų po jo įtraukimo. 

V SKIRSNIS 
VYRIAUSYBĖ 


85 straipsnis 

Vyriausybė vysto ir įgyvendina Armėnijos Respublikos vidaus politi- 
ką. Išorės politiką Armėnijos Respublikos Vyriausybė vysto ir įgyvendina 
kartu su Respublikos Prezidentu. Vyriausybės kompetencijai priklauso visi 
tie valstybinio valdymo klausimai, kurie įstatymo nepriskirti kitų valstybi- 
nių institucijų ar vietos savivaldos institucijų kompetencijai. 

Vyriausybė Konstitucijos, tarptautinių sutarčių, Armėnijos Respublikos 
įstatymų ar Respublikos Prezidento norminių aktų pagrindu ir jų įgyven- 
dinimo tikslais priima nutarimus, kurie yra privalomi visoje Respublikos 
teritorijoje. 

Vyriausybę sudaro Ministras Pirmininkas ir ministrai. Vienas iš mi- 
nistrų Ministro Pirmininko siūlymu Respublikos Prezidento gali būti pa- 
skirtas viceministru ir pavaduoti Ministrą Pirmininką, kai jo nėra. 

Ministras Pirmininkas ir ministrai turi būti Armėnijos Respublikos 
piliečiai. 

Vyriausybės įgaliojimai nustatomi Konstitucija ir įstatymais. 

Vyriausybės struktūra nustatoma įstatymu Vyriausybės siūlymu. Vy- 
riausybės ir jai pavaldžių kitų valstybinio valdymo institucijų veiklos or- 
ganizavimo tvarka Ministro Pirmininko teikimu nustatoma Respublikos 
Prezidento įsaku. 


86 straipsnis 

Vyriausybės posėdžius šaukia ir veda Ministras Pirmininkas. 

Vyriausybės posėdžius išorės politikos, gynybos ir nacionalinio sau- 
gumo klausimais gali šaukti ir vesti Respublikos Prezidentas. 

Vyriausybės nutarimus pasirašo Ministras Pirmininkas. 

Respublikos Prezidentas gali sustabdyti Vyriausybės nutarimų galio- 
jimą vieno mėnesio laikotarpiui ir kreiptis į Konstitucinį Teismą dėl jų ati- 
tikties Konstitucijai nustatymo. 


87 straipsnis 

Ministras Pirmininkas vadovauja Vyriausybės veiklai ir koordinuoja 
ministrų darbą. 

Ministras Pirmininkas priima nutarimus dėl klausimų, susijusių su 
Vyriausybės veiklos organizavimu. 

88 straipsnis 

Vyriausybės narys negali verstis versline veikla, eiti su jo pareigomis 
nesusijusias pareigas valstybinėse institucijose arba vietinės savivaldos ins- 
titucijose arba komercinėse organizacijose, dirbti kitą apmokamą darbą, 
išskyrus mokslinį, pedagoginį ar kūrybinį. 


88.1 straipsnis 

Marzpetai (gubernatoriai) skiriami ir atleidžiami Vyriausybės nutari- 
mu. Šie Vyriausybės nutarimai yra tvirtinami Respublikos Prezidento. 

Marzpetai (gubernatoriai) realizuoja Vyriausybės teritorinę politiką, 
koordinuoja vykdomųjų institucijų teritorinių tarnybų veiklą, išskyrus 
įstatymų numatytus atvejus. 

Jerevano mieste teritorinio valdymo ypatumai nustatomi įstatymu. 


89 straipsnis 

Vyriausybė: 

1) Konstitucijos 74 straipsnio numatyta tvarka Nacionaliniam Susi- 
rinkimui teikia derinti savo programą; 

2) Nacionaliniam Susirinkimui teikia tvirtinti valstybės biudžeto pro- 
jektą, įgyvendina biudžeto vykdymą, dėl ko teikia ataskaitą Nacionaliniam 
Susirinkimui; 

3) valdo valstybės nuosavybę; 

4) įgyvendina vieningą valstybės finansų, ekonomikos, kreditų ir mo- 
kesčių politiką; 

4.1) įgyvendina valstybės regioninio vystymosi politiką; 

5) įgyvendina valstybės politiką mokslo, švietimo, kultūros, sveikatos 
apsaugos, socialinio aprūpinimo ir gamtos apsaugos srityse; 

6) užtikrina gynybą, nacionalinį saugumą ir Respublikos išorės poli- 
tikos įgyvendinimą; 

7) užtikrina viešąjį saugumą, imasi priemonių įtvirtinti teisėtumą, pi- 
liečių teises ir laisves; 

8) įgyvendina kitas Konstitucijos ir įstatymų nustatytas funkcijas ir 
įgaliojimus. 

90 straipsnis 

Vyriausybė pateikia Nacionaliniam Susirinkimui peržiūrėti valstybės 
biudžeto projektą ne anksčiau kaip prieš devyniasdešimt dienų iki biudže- 
tinių metų pradžios ir gali pareikalauti, kad šis su jo priimtomis pataisomis 

būtų pateiktas balsuoti iki šio termino pabaigos. Ryšium su biudžeto tvirti- 
nimu Vyriausybė gali iškelti klausimą dėl pasitikėjimo ja. Jeigu Nacionali- 
nis Susirinkimas Konstitucijos 75 straipsnio numatyta tvarka Vyriausybei 
nepasitikėjimo neišreiškia, valstybės biudžetas laikomas patvirtintu su pa- 
taisomis, priimtomis Vyriausybės. 

Kai Nacionalinis Susirinkimas išreiškia nepasitikėjimą Vyriausybe 
ryšium su biudžeto patvirtinimu, nauja Vyriausybė per dešimt dienų po 
pritarimo jos programai Nacionaliniam Susirinkimui teikia biudžeto pro- 
jektą, kuris svarstomas ir tvirtinamas šio straipsnio nustatyta tvarka per 
trisdešimt dienų. 


VI SKIRSNIS 
TEISMINĖ VALDŽIA 


91 straipsnis 

Armėnijos Respublikoje teisingumą vykdo tik teismai - kaip numato 
Konstitucija ir įstatymai. Baigiamieji teismo aktai priimamai Armėnijos 
Respublikos vardu. 


92 straipsnis 

Armėnijos Respublikoje veikia pirmosios instancijos bendrosios ju- 
risdikcijos teismai, Apeliacinis teismas ir Kasacinis Teismas, o įstatymo 
numatytais atvejais ir specializuoti teismai. 

Aukščiausioji Armėnijos Respublikos teisminė instancija, išskyrus 
konstitucinio teisingumo klausimus, yra Kasacinis Teismas, kuris pašauk- 
tas užtikrinti vienodą įstatymo taikymą. Kasacinio Teismo įgaliojimai nu- 
statomi Konstitucija ir įstatymu. 

Ypatingųjų teismų kūrimas draudžiamas. 


93 straipsnis 
Konstitucinį teisingumą Armėnijos Respublikoje įgyvendina Konsti- 
tucinis Teismas. 


94 straipsnis 

Teismų nepriklausomumas garantuojamas Konstitucija ir įstaty- 
mais. 

Teismų įgaliojimai, jų formavimo tvarka ir veikla nustatomi Konsti- 
tucija ir įstatymais. 

Konstitucinio Teismo įgaliojimai ir formavimo tvarka nustatomi 
Konstitucija, o jo veiklos tvarka nustatoma Konstitucija ir Konstitucinio 
Teismo įstatymu. 


94.1 straipsnis 

Konstitucijos ir įstatymo nustatyta tvarka formuojama ir veikia Tei- 
singumo taryba. 

Teisingumo tarybą sudaro devyni teisėjai, įstatymo nustatyta tvarka 
išrinkti slaptu balsavimu bendrame Armėnijos Respublikos teisėjų susi- 
rinkime, po du teisininkus mokslininkus, skirtus Respublikos Prezidento 
ir Nacionalinio Susirinkimo Pirmininko. 

Teisingumo tarybos posėdžius veda Kasacinio Teismo pirmininkas - 
be teisės balsuoti. 


95 straipsnis 

Teisingumo taryba įstatymo nustatyta tvarka: 

1) sudaro ir teikia Respublikos Prezidentui tvirtinti teisėjų kandidatū- 
rų sąrašą ir teisėjų tarnybinio judėjimo sąrašus, kurių pagrindu vykdomi 
paskyrimai; 

2) teikia išvadas dėl pateiktų teisėjų kandidatūrų; 

3) siūlo Kasacinio Teismo, jo skyrių pirmininkų ir teisėjų, Apeliacinio 
teismo, pirmosios instancijos teismų ir specializuotų teismų pirmininkų 
kandidatūras; 

4) Respublikos Prezidento prašymu išsako nuomonę malonės klau- 
simais; 

5) patraukia teisėjus drausminėn atsakomybėn, teikia Respublikos 
Prezidentui pasiūlymus dėl teisėjo įgaliojimų nutraukimo, dėl sutikimo 
suimti teisėją, laikyti jį kaltinamuoju arba patraukti administracinėn atsa- 
komybėn teismine tvarka. 


96 straipsnis 

Teisėjas ir Konstitucinio Teismo narys nekeičiami. Teisėjas ir Konsti- 
tucinio Teismo narys eina savo pareigas iki 65 metų. Jų įgaliojimai pasibai- 
gia tik Konstitucijos ir įstatymų numatytais atvejais ir tvarka. 


97 straipsnis 
Vykdydami teisingumą teisėjas ir Konstitucinio Teismo narys yra ne- 
priklausomi, klauso tik Konstitucijos ir įstatymo. 

Teisėjo ir Konstitucinio Teismo nario veiklos garantijos ir atsakomy- 
bės pagrindai ir tvarka nustatomi Konstitucija ir įstatymu. 

Teisėjas ir Konstitucinio Teismo narys negali būti suimti, laikomi 
kaltinamaisiais, taip pat negali būti iškeltas klausimas dėl jų patraukimo 
administracinėn atsakomybėn teismine tvarka atitinkamai be Teisingumo 
tarybos ar Konstitucinio Teismo sutikimo. Teisėjas ir Konstitucinio Teis- 
mo narys negali būti sulaikyti, išskyrus atvejus, kai sulaikoma nusikaltimo 
darymo momentu arba iš karto po to. Tokiais atvejais apie sulaikymą ne- 
delsiant pranešama Respublikos Prezidentui ir atitinkamai Kasacinio Teis- 
mo pirmininkui arba Konstitucinio Teismo pirmininkui. 


98 straipsnis 

Teisėjas ir Konstitucinio Teismo narys negali verstis versline veikla, 
eiti nesusijusias su jų pareigomis pareigas valstybinėse arba vietos savival- 
dos institucijose, komercinėse organizacijose, atlikti kitą apmokamą darbą, 
išskyrus mokslinį, pedagoginį ir kūrybinį. 

Teisėjas ir Konstitucinio Teismo narys negali būti jokios partijos na- 
riais ir užsiimti politine veikla. 


99 straipsnis 
Konstitucinį Teismą sudaro devyni nariai. 


100 straipsnis 

Konstitucinis Teismas įstatymo nustatyta tvarka: 

1) nustato įstatymų, Nacionalinio Susirinkimo nutarimų, Respublikos 
Prezidento įsakų, Vyriausybės, Ministro Pirmininko, vietos savivaldos ins- 
titucijų nutarimų atitiktį Konstitucijai; 

2) iki tarptautinės sutarties ratifikavimo nustato joje įtvirtintų įsipa- 
reigojimų atitiktį Konstitucijai; 

3) sprendžia ginčus, susijusius su referendumų rezultatais; 

3.1) sprendžia ginčus, susijusius su sprendimais, priimtais dėl Res- 
publikos Prezidento ir deputatų rinkimų rezultatų; 

4) pripažįsta nenugalimomis ar pašalintomis kliūtis, iškilusias kandi- 
datui į Respublikos Prezidentus; 

5) teikia išvadą dėl Respublikos Prezidento nušalinimo nuo pareigų 
pagrįstumo; 

6) teikia išvadą, ar Respublikos Prezidentui neįmanoma atlikti savo 
įgaliojimų; 

7) teikia išvadą dėl Konstitucinio Teismo nario įgaliojimų nutrauki- 
mo, atitinkamai jo suėmimo, laikymo kaltinamuoju, taip pat klausimo dėl 
jo patraukimo administracinėn atsakomybėn teismine tvarka iškėlimo; 

8) teikia išvadą dėl municipaliteto vadovo nušalinimo nuo pareigų 
pagrįstumo; 

9) įstatymo numatytais atvejais pateikia nutarimą dėl partijos veiklos 
sustabdymo ar uždraudimo. 


101 straipsnis 

Į Konstitucinį Teismą Konstitucijos ir Konstitucinio Teismo įstatymo 
nustatyta tvarka gali kreiptis: 

1) Respublikos Prezidentas - atvejais, numatytais Konstitucijos 
100 straipsnio 1, 2, 3, 7 ir 9 punktuose; 

2) Nacionalinis Susirinkimas - atvejais, numatytais Konstitucijos 
100 straipsnio 3, 5, 7 ir 9 punktuose; 

3) ne mažiau kaip vienas penktadalis deputatų - atvejais, numatytais 
Konstitucijos 100 straipsnio 1 ir 3 punktuose; 

4) Vyriausybė - atvejais, numatytais Konstitucijos 100 straipsnio 1, 6, 
8 ir 9 punktuose; 

5) vietos savivaldos institucijos - norminių valstybės institucijų aktų, 
pažeidžiančių jų konstitucinę teisę, atitikties Konstitucijai klausimu; 

6) kiekvienas asmuo - dėl konkrečios bylos, kai yra galutinis teismo 
aktas, išnaudotos visos teisminės gynybos galimybės ir ginčijamas jam 
šiuo aktu pritaikytos įstatymo nuostatos konstitucingumas; 

7) teismai ir Generalinis prokuroras - normatyvinių teisės aktų nuo- 
statų, susijusių su konkrečia byla, kuri yra nagrinėjama teisme, konstitu- 
cingumo klausimais; 

8) Žmogaus teisių gynėjas - normatyvinių aktų, išvardytų Konstituci- 
jos 100 straipsnio 1 punkte, atitikties Konstitucijos II skirsnio nuostatoms 
klausimais; 

9) kandidatai į Respublikos Prezidentus ir į deputatus - klausimais, 
juos liečiančiais Konstitucijos 100 straipsnio 3.1 ir 4 punktų kontekste. 

Konstitucinis Teismas nagrinėja bylą tik esant atitinkamam pareiški- 
mui. 

102 straipsnis 

Konstitucinis Teismas Konstitucijos ir Konstitucinio Teismo įstatymo 
nustatyta tvarka ir terminais priima nutarimus ir išvadas. 

Konstitucinio Teismo nutarimai ir išvados yra galutiniai ir įsigalioja 
nuo paskelbimo momento. 

Konstitucinis Teismas savo nutarimu gali nustatyti vėlesnį norminio 
akto, kuris neatitinka Konstitucijos, ar jo dalies teisinės galios netekimo 
terminą. 

Konstitucijos 100 straipsnio 14 ir 9 punktuose numatytais klausimais 
Konstitucinis Teismas priima nutarimus, o Konstitucijos 100 straipsnio 
5, 8 punktuose numatytais atvejais teikia išvadas. Išvados ir nutarimai 
9 punkte numatytais klausimais priimami ne mažiau negu dviem treč- 
daliais visų jo narių balsų, o kiti nutarimai priimami visų jo narių balsų 
dauguma. 

Jeigu Konstitucinio Teismo išvada yra neigiama, tai klausimas kom- 
petentingoje institucijoje baigiamas svarstyti. 


103 straipsnis 

Armėnijos Respublikos prokuratūra yra vieninga sistema, kuriai va- 
dovauja Generalinis prokuroras. 

Generalinį prokurorą Respublikos Prezidento siūlymu šešeriems me- 
tams skiria Nacionalinis Susirinkimas. Tas pats asmuo Generaliniu proku- 
roru negali būti skiriamas daugiau kaip du kartus iš eilės. 

Nacionalinis Susirinkimas bendrojo deputatų skaičiaus balsų daugu- 
ma Respublikos Prezidento siūlymu įstatymo nustatytu atveju gali Genera- 
linį prokurorą atšaukti iš pareigų. 

Prokuratūra įstatymo nustatyta tvarka ir atvejais: 

1) pradeda baudžiamąjį persekiojimą; 

2) įgyvendina ikiteisminio tyrimo ir pirminio tyrimo teisėtumo prie- 
žiūrą; 

3) palaiko kaltinimą teisme; 

4) teisme iškelia ieškinį dėl valstybinių interesų apsaugos; 

5) užprotestuoja teismų sprendimus, nutartis ir nutarimus; 

6) įgyvendina bausmių ir kitų prievartos formų teisėtumo priežiūrą. 

Prokuratūra veikia pagal Konstitucijos suteiktus ir įstatymo pagrįstus 
įgaliojimus. 

VII SKIRSNIS 
VIETOS SAVIVALDA 


104 straipsnis 

Vietos savivalda įgyvendinama municipalitetuose. 

Vietos savivalda - municipaliteto teisė ir galimybė savo atsakomybe 
spręsti vietinės reikšmės klausimus laikantis Konstitucijos ir įstatymų sie- 
kiant gyventojų gerovės. 


104.1 straipsnis 

Municipalitetas - vienos ar kelių gyvenamųjų vietovių gyventojų bend- 
rija. 

Municipalitetas laikomas juridiniu asmeniu, turi teisę į nuosavybę ir 
kitas turtines teises. 


105 straipsnis 

Įgaliojimai valdyti ir disponuoti municipaline nuosavybe, spręsti mu- 
nicipalinės reikšmės klausimus ir kiti įgaliojimai dėl municipaliteto po- 
reikių tenkinimo municipaliteto įgyvendinami kaip privatūs įgaliojimai. 
Dalis privačių municipaliteto įgaliojimų įstatymu gali būti nustatyti kaip 
privalomi. 

Siekiant efektyvesnio valstybės institucijų valdžios įgaliojimų įgyven- 
dinimo, šie įgaliojimai įstatymu gali būti perduoti vietos savivaldos insti- 
tucijoms. 


105.1 straipsnis 

Žemė, esanti administracinėse municipaliteto ribose, išskyrus žemę, 
būtiną valstybiniams poreikiams, taip pat žemę, priklausančią fiziniams ir 
juridiniams asmenims, yra municipalinė nuosavybė. 


106 straipsnis 

Savo biudžetą municipalitetai formuoja savarankiškai. 

Municipalinių pajamų šaltiniai nustatomi įstatymu. 

Įstatymu nustatomi tokie municipalitetų finansavimo šaltiniai, kurie 
užtikrina jų įgaliojimų įgyvendinimą. 

Municipalitetams perduotų įgaliojimų vykdymas būtinai turi būti fi- 
nansuojamas iš valstybės biudžeto. 

Municipalitetai nustato įstatymu numatyto dydžio vietinius mokes- 
čius ir rinkliavas. Per municipalitetus gali būti nustatomi mokėjimai už 
suteiktas paslaugas. 


107 straipsnis 

Savo teisę į savivaldą municipalitetas įgyvendina per vietos savivaldos 
institucijas - municipaliteto tarybą ir municipaliteto vadovą, kurie įstaty- 
mo nustatyta tvarka išrenkami ketveriems metams. 

Municipaliteto taryba įstatymo nustatyta tvarka disponuoja muni- 
cipaline nuosavybe, municipaliteto vadovo teikimu tvirtina municipalinį 
biudžetą, įstatymo nustatyta tvarka nustato vietinius mokesčius, rinkliavas 
ir mokėjimus, priima teisės aktus, kurie turi būti vykdomi municipaliteto 
teritorijoje. Municipaliteto tarybos priimami aktai negali prieštarauti įsta- 
tymams, jų paskelbimo ir įsigaliojimo tvarka nustatomi įstatymu. 

Municipaliteto vadovo įgaliojimai ir jų vykdymo tvarka nustatomi 
įstatymu. 

Municipaliteto gyventojai gali tiesiogiai dalyvauti municipaliteto veik- 
loje sprendžiant klausimus vietinės reikšmės referendumu. Vietinio refe- 
rendumo vykdymo tvarka nustatoma įstatymu. 


108 straipsnis 

Jerevanas laikomas municipalitetu. Jerevano miesto vietos savivaldos ir 
vietos savivaldos institucijų formavimo ypatumai nustatomi įstatymu. Įsta- 
tymu gali būti nustatyti tiesioginiai ir netiesioginiai Jerevano mero rinkimai. 


108.1 straipsnis 

Vietos savivaldos institucijų veiklos teisėtumo užtikrinimo tikslais 
įstatymo nustatyta tvarka įgyvendinama teisinė priežiūra. Municipalitetui 
suteiktų įgaliojimų įgyvendinimo valstybės kontrolės tvarka nustatoma 
įstatymu. 


109 straipsnis 
Vyriausybė įstatymo nustatytais atvejais Konstitucinio Teismo išvados 
pagrindu gali nušalinti municipaliteto vadovą nuo pareigų. 


110 straipsnis 
Municipalitetai, atsižvelgdami į visuomenės interesus, pagal įstatymą 
gali vienytis vieni su kitais ar atsiskirti vieni nuo kitų. Nacionalinis Su- 

sirinkimas Vyriausybės siūlymu priima atitinkamą įstatymą. Iki įstatymo 
leidimo iniciatyvos pateikimo Vyriausybė atitinkamuose municipalitetuo- 
se skelbia vietinius referendumus. Vietinių referendumų rezultatai papildo 
įstatymo leidžiamąją iniciatyvą. Municipalitetai gali susivienyti arba atsi- 
skirti nepriklausomai nuo vietinių referendumų rezultatų. 

Principai, municipalitetų susivienijimo ar atsiskyrimo tvarka, taip pat 
vietinės savivaldos institucijų rinkimų terminai susikūrusiuose municipa- 
litetuose nustatomi įstatymu. 

Įstatymo nustatyta tvarka gali būti kuriami tarptautiniai municipali- 
niai susivienijimai. 


VIII SKIRSNIS 
KONSTITUCIJOS PRIĖMIMAS, KEITIMAS IR REFERENDUMAS 


111 straipsnis 

Konstitucija priimama arba keičiama referendumu Respublikos Pre- 
zidento arba Nacionalinio Susirinkimo iniciatyva. 

Referendumą Nacionalinio Susirinkimo siūlymu arba sutikimu pa- 
skelbia Respublikos Prezidentas. Atitinkamą nutarimą visų deputatų balsų 
dauguma priima Nacionalinis Susirinkimas. 

Respublikos Prezidentas per dvidešimt dienų nuo Konstitucijos pro- 
jekto ar jos pakeitimų projekto gavimo gali jį grąžinti Nacionaliniam Su- 
sirinkimui su savo prieštaravimais ir pasiūlymais, reikalaudamas naujo 
svarstymo. 

Respublikos Prezidentas per Nacionalinio Susirinkimo nustatytą ter- 
miną referendumui pateikia Konstitucijos ar jos pakeitimų projektą, pa- 
siūlytą Nacionalinio Susirinkimo ne mažiau kaip dviem trečdaliais visų 
deputatų balsų. 

Jeigu iniciatyvą išreiškia Respublikos Prezidentas, Nacionalinis Susi- 
rinkimas per tris mėnesius po Konstitucijos ar jos pakeitimų projekto gavi- 
mo balsuoja dėl projekto pateikimo referendumui. Jeigu Nacionalinio Su- 
sirinkimo deputatų dauguma balsuoja už projektą, jis laikomas priimtu ir 
Respublikos Prezidento per jo nustatytą terminą teikiamas referendumui. 


112 straipsnis 
Įstatymai referendumui pateikiami Nacionalinio Susirinkimo ar Vy- 
riausybės siūlymu Konstitucijos 111 straipsnio nustatyta tvarka. 
Referendumu priimto įstatymo pakeitimai atliekami tik referendumu. 

113 straipsnis 

Referendumui pateiktas projektas laikomas priimtu, jeigu už jį balsa- 
vo daugiau negu pusė balsavusiųjų, bet ne mažiau kaip vienas ketvirtadalis 
įtrauktų į rinkimų sąrašus piliečių. 


114 straipsnis 
Konstitucijos 1, 2 ir 114 straipsniai nekeičiami. 


IX SKIRSNIS 
BAIGIAMOSIOS IR PEREINAMOSIOS NUOSTATOS 


115 straipsnis 

Armėnijos Respublikos Konstitucijos pakeitimai, išskyrus 55 straipsnio 
9 punkto pirmojo sakinio nuostatas, susijusias su Kontrolės rūmų pirmininku 
ir Generaliniu prokuroru, 63 straipsnio antros dalies pirmojo sakinio nuosta- 
tą, 74.1 straipsnio pirmąją dalį, 83.4 straipsnį, 85 straipsnio šeštosios dalies pir- 
mojo sakinio nuostatą, 86 straipsnį, 88.1 straipsnio pirmąją dalį, 101 straips- 
nio 6 punktą, 107 straipsnio pirmojoje dalyje nurodytą terminą, įsigalioja kitą 
dieną po jų paskelbimo „Armėnijos Respublikos oficialiose žiniose“. 


116 straipsnis 

Konstitucijoje pakeistos 55 straipsnio 9 punkto pirmojo sakinio 
nuostatos, susijusios su Kontrolės rūmų pirmininku ir Generaliniu pro- 
kuroru, 74.1 straipsnio pirmoji dalis, 83.4 straipsnyje nustatyta nuostata, 
86 straipsnis, 88.1 straipsnio pirmoji dalis įsigalioja nuo pirmos kito šauki- 
mo Nacionalinio Susirinkimo sesijos dienos. 63 straipsnio antrosios dalies 
pirmajame sakinyje nustatyta nuostata taikoma vėlesniems Nacionalinio 
Susirinkimo šaukimams. 

86 straipsnio šeštosios dalies pirmame sakinyje nustatyta nuostata įsi- 
galioja nuo 2008 metų liepos 1 dienos. 

101 straipsnio 6 punktas įsigalioja nuo 2006 metų liepos 1 dienos. 

107 straipsnio pirmojoje dalyje nurodytas terminas įsigalioja vietos 
savivaldos institucijoms, išrinktoms po Konstitucijos pakeitimų priėmimo. 


117 straipsnis 

Po Konstitucijos pakeitimų įsigaliojimo: 

1) Nacionalinis Susirinkimas per dvejus metus pritaiko galiojančius 
įstatymus prie Konstitucijos pakeitimų; 

2) Nacionalinis Susirinkimas per vienerius metus įstatymu nustato 
Armėnijos Respublikos himną. Iki tol galioja himnas, galiojantis iki Kons- 
titucijos pakeitimų įsigaliojimo; 

3) Konstitucijos nustatytos socialinės teisės galioja atitinkamų įstaty- 
mų nustatyta apimtimi; 

4) Respublikos Prezidentas iki pirmos kito Nacionalinio Susirinkimo 
sušaukimo sesijos gali: 

a) po konsultacijų su Nacionalinio Susirinkimo Pirmininku ir Ministru 
Pirmininku paleisti Nacionalinį Susirinkimą ir paskelbti neeilinius rinki- 
mus; 

b) atleisti Ministrą Pirmininką; 

5) iki pirmos kito šaukimo Nacionalinio Susirinkimo sesijos atidary- 
mo dienos Vyriausybės posėdžius šaukia ir veda Respublios Prezidentas 
arba jo nurodymu Ministras Pirmininkas. Vyriausybės nutarimą pasirašo 
Ministras Pirmininkas, tvirtina Respublikos Prezidentas; 

6) neišvengiamo pavojaus, gresiančio konstitucinei santvarkai, atveju 
iki teisinio nepaprastosios padėties režimo nustatymo įstatymu Respubli- 
kos Prezidentas po konsultacijų su Nacionalinio Susirinkimo Pirmininku 
ir Ministru Pirmininku įgyvendina susiklosčiusiomis aplinkybėmis būti- 
nas priemones ir dėl to kreipiasi į Tautą; 

7) Centrinio banko pirmininkas eina savo pareigas iki termino, nusta- 
tyto galiojančiu įstatymu, pabaigos; 

8) Kontrolės rūmų pirmininkas paskiriamas per tris mėnesius nuo 
pirmos kito Nacionalinio Susirinkimo sušaukimo sesijos. Iki tol Kontro- 
lės rūmai toliau vykdo įgaliojimus, nustatytus iki Konstitucijos pakeitimų 
įsigaliojimo; 

9) Generalinis prokuroras toliau eina savo pareigas ne ilgiau kaip pen- 
kis mėnesius nuo pirmos kito Nacionalinio Susirinkimo sušaukimo sesijos 
atidarymo dienos iki naujo Generalinio prokuroro paskyrimo Konstituci- 
jos 55 straipsnio 9 punkto nustatyta tvarka; 

10) pareigas einantys Teisingumo tarybos nariai, teisėjai ir teisininkai 
mokslininkai toliau eina pareigas iki įgaliojimų pasibaigimo. Nacionalinis 
Susirinkimas per tris mėnesius išrenka du teisininkus mokslininkus - Tei- 
singumo tarybos narius; 

11) 83.2 straipsnio numatytos nepriklausomos institucijos nariai to- 
liau eina pareigas iki Armėnijos Respublikos įstatymo „Dėl televizijos ir 
radijo“ nustatyto įgaliojimų termino pabaigos. Tuo atveju, kai jų pareigų 

ėjimo terminas pasibaigia arba jų įgaliojimai nutraukiami pirma laiko, į 
vakansines vietas paeiliui Nacionalinis Susirinkimas ar Respublikos Prezi- 
dentas skiria naujus asmenis; 

12) Jerevano mieste vietos savivaldos institucijos formuojamos ne vė- 
liau kaip per dvejus metus po atitinkamo įstatymo priėmimo. Iki tol vietos 
savivalda ir teritorinė valdžia Jerevano mieste įgyvendinamos galiojančių 
įstatymų nustatyta tvarka; 

13) Konstitucinio Teismo nariai toliau eina savo pareigas, kol jiems 
sukanka septyniasdešimt metų. 

PRATARMĖ 


Pagrindinis Australijos Sandraugos 1900 m. liepos 9 d. Konstitucinis 
aktas yra priimtas Jungtinės Karalystės Parlamente. Šiuo metu Australija 
yra nepriklausoma valstybė ir Didžiosios Britanijos parlamento priimtas 
aktas turi visiškai kitą galią. Jis gali būti keičiamas tik Australijos Sandrau- 
gos piliečių referendume. Net ir tuo atveju, jeigu Jungtinės Karalystės Par- 
lamentas peržiūrėtų Australijos Sandraugos 1900 m. Konstitucinį aktą, jis 
negaliotų Australijoje. Šalies Konstitucija yra laikoma visiškai nepriklauso- 
mu aktu nuo originalaus akto. 

Konstitucijos preambulė skelbia, kad Naujojo Pietų Velso, Viktorijos, 
Pietų Australijos, Kvinslendo ir Tasmanijos žmonės sutiko susijungti į vie- 
na nedalijamą Federacinę Sandraugą po Didžiosios Britanijos ir Airijos 
Jungtinės Karalystės karūna. 

Pagal Konstituciją yra sukurta federacinė valstybė, kuri 1901 m. sau- 
sio 1 d. apėmė atskiras kolonijines teritorijas: Naująjį Pietų Velsą, Kvins- 
lendą, Pietų Australiją, Tasmaniją, Viktoriją ir Vakarų Australiją. Pagal 
Konstitucijos 106 straipsnį Australijos Sandraugos valstijų konstituci- 
jos turi neprieštarauti šalies Konstitucijai. Pagal Australijos Sandraugos 
konstitucinę sandarą kiekvienos valstijos parlamentas dalyvauja įstaty- 
mų leidyboje. 

Australijos Sandraugoje keletą kartų buvo kilusios diskusijos, kad šalis 
turi tapti respublika. 1999 m. lapkričio 6 d. referendume australai dide- 
liu balsų skirtumu atmetė siūlymą Karalienę pakeisti Prezidentu, kurį pa- 
reigoms turėtų skirti parlamentas dviejų trečiųjų balsų dauguma. Dabarti- 
niu metu aktyvių diskusijų dėl pakartotinio referendumo nevyksta. 

Australijos Sandraugos Konstitucijoje nėra vartojama sąvoka „valsty- 
bės vadovas“. Ir tokios galios nėra suteikiamos nė vienam asmeniui ar ins- 
titucijai. Tačiau nemažai teiginių Konstitucijos tekste leidžia daryti išvadą, 
kad tokios funkcijos suteikiamos Jungtinės Karalystės Karalienei, kaip im- 
perijos valdovei. Ji laikoma visos Australijos konstitucinės sistemos vado- 
ve, nors jos galios pagal Konstituciją yra perduotos jos atstovui - Australi- 

jos generalgubernatoriui. Nustojus gyvuoti imperijai nuo 1973 m. laikoma, 
kad šalis yra nepriklausoma konstitucinė monarchija. 

Pagal Konstituciją monarchui Australijoje atstovauja gubernatorius. 
Konstitucija skelbia, kad bet koks Australijos Sandraugos Parlamento pri- 
imtas įstatymas gali būti atšauktas monarcho, nors realiai tokia galia ne- 
buvo pasinaudota. Konstitucinė Australijos Sandraugos pozicija atitinka 
individualios kolonijos santykius su Jungtine Karalyste. 

Tebevyksta ginčai, ar Australijos generalgubernatorius laikytinas vals- 
tybės vadovu. Generalgubernatorius laikosi tos nuomonės, kad valstybės 
vadovė yra Karalienė Elžbieta II, ir būtent dėl to ji vaizduojama ant Austra- 
lijos valiutos. Kai kurie teisės teoretikai teigia, kad valstybės vadovas yra 
Sandraugos karūna. 

Konstitucijos I dalies 1 straipsnis numato federacijos parlamento - 
vadinamo Sandraugos Parlamentu - įgaliojimus. Parlamentas susideda iš 
dvejų rūmų - Senato (aukštųjų rūmų) ir Atstovų Rūmų (žemųjų rūmų). 

Atstovų Rūmus sudaro 150 narių, kurie atstovauja regionams, vadina- 
miems rinkimų apygardomis. Kiekvienoje apygardoje renkama po vieną 
atstovą pagal mažoritarinę rinkimų sistemą. Senatas susideda iš 76 narių - 
po 12 atstovų iš kiekvienos valstijos ir po 2 nuo kiekvienos teritorijos. Se- 
nato nariai renkami pagal proporcinę rinkimų sistemą. Abeji Parlamento 
rūmai posėdžiauja Parlamento rūmuose Kanberoje. 

Pagal Australijos Sandraugos Konstituciją abeji Parlamento rūmai turi 
lygias teises. Atstovų Rūmai ir Senatas kartu dalyvauja įstatymų leidyboje. 
Formuojant Vyriausybę kartu su generalgubernatoriumi dalyvauja politi- 
nė partija arba partijų koalicija, laimėjusi vietų daugumą Atstovų Rūmuo- 
se. Partijos ar partijų koalicijos vadovas tampa ministru pirmininku. Kiti 
išrinkti Atstovų Rūmų ir Senato nariai, priklausantys rinkimus laimėjusiai 
politinei partijai arba partijų koalicijai, tampa Vyriausybės nariais - mi- 
nistrais. Australijos Sandraugos politinėje sistemoje paprastai po rinkimų 
Vyriausybę formuoja viena politinė partija. 

Federacijos galios įstatymų leidyboje yra reglamentuojamos pagal 
Konstitucijos 51 straipsnio 40 paragrafą, nustatant įstatymų leidybos tiks- 
lus ir apimtis. Čia neapibūdintos galios paliekamos federacijos subjektams. 
Toks modelis pasirinktas pagal JAV Konstitucijos modelį. Įstatymų leidy- 
bos galios, priskirtos federacijos subjektams, yra įtvirtintos Konstitucijos 
107 straipsnyje. Šios galios laikomos federacijos įstatymų leidybos pro- 
ceso tąsa. Australijos Sandraugos Parlamentas turi išimtines galias pri- 

imti įstatymus dėl nacionalinės valiutos, monetų ir paskolų. Tai įtvirtinta 
51 straipsnio XII paragrafe ir reiškia, jog Australija turi vieną valiutą, nors 
iki federacijos suvienijimo buvo kitaip. Prekybos su kitomis šalimis teisi- 
nis reguliavimas ir išorės teisiniai santykiai taip pat išimtinai priskirti San- 
draugos kompetencijai. 

Konstitucija kai kuriose srityse suteikia Parlamentui išimtines galias 
įstatymų leidyboje ir šiose srityse valstijų parlamentai neturi jokių galių. 
Pavyzdžiui, 90 straipsnyje numatytos galios. 

Įstatymų leidybos galių paskirstymas tarp Australijos ir valstijų par- 
lamentų laikomas konkurenciniu. Tose srityse, kur Australijos Sandrau- 
gos Parlamentas turi išimtines galias, valstijų parlamentai taip pat turi 
tam tikras galias. Galių susikirtimo galimybės reglamentuotos Konstitu- 
cijos 109 straipsnyje. Aukščiausiasis Teismas yra išplėtojęs išimtinių vals- 
tybės galių ir instrumentų imuniteto doktrinas, kuriomis yra užtikrina- 
ma, jog valstybės ir valstijų teisės aktai galioja tik jų reguliavimo ribose ir 
vieni kitų negali keisti ar papildyti. Valstybės galių apsauga yra užtikrina- 
ma pagal 1920 m. Teismo sprendimą Amalgamen Society of Engineers v. 
Adelaide Steamship Co Ltd. 

Finansinius reikalus reglamentuojantys teisės aktai gali būti keičiami 
Australijos Sandraugos Parlamento žemuosiuose rūmuose tik tuo atveju, 
jei juose yra vienos politinės partijos narių dauguma. 

Pirmajame Atstovų Rūmų posėdyje turi būti išrenkamas pirmininkas, 
kuris pareigas eina tol, kol Rūmų nariai balsavimu nepašalina jo iš pareigų 
arba kol pats pageidauja eiti šias pareigas. 

Konstitucijos tekste numatyta, kad išrinkus pirmąjį Senatą senatoriai 
paskirstomi į dvi klases. Pirmosios klasės senatorių įgaliojimai nutrūksta 
po trejų metų, o antrosios klasės senatorių tęsiasi šešerius metus. Rinkimai 
į Senatą vykdomi metai iki vakansijų atsiradimo. Senatorių įgaliojimai pra- 
sideda liepos 1 dieną. 

Jeigu senatoriaus įgaliojimai nutrūksta iki kadencijos pasibaigimo, 
valstijos, kuriai senatorius atstovauja, abeji Parlamento Rūmai parenka 
asmenį likusiam kadencijos laikotarpiui. Jeigu tuo metu valstijos parla- 
mentas neposėdžiauja, senatorių pareigoms skiria valstijos gubernato- 
rius valstijos Vykdomosios Tarybos siūlymu. Toks asmuo senatoriaus 
pareigas eina ne vėliau kaip 14 dienų nuo prasidėjusio valstijos parla- 
mento posėdžio. Prasidėjus parlamento posėdžiui turi būti išrenkamas 
senatorius. 

Senatui vadovauja jo prezidentas, kuris išrenkamas pirmajame Senato 
posėdyje. Senato prezidentas gali netekti savo pareigų, praradęs senato- 
riaus mandatą, savo noru arba Senate balsavus už pašalinimą iš pareigų. 
Senatoriai savo pareigų netenka, jeigu du mėnesius iš eilės be pateisinamos 
priežasties nelanko Senato posėdžių. 

Senato posėdžio teisėtumui reikalinga, kad posėdyje dalyvautų ne 
mažiau kaip vienas trečdalis Senato narių. Klausimai Senate sprendžia- 
mi senatorių balsų dauguma. Kiekvienas senatorius turi po vieną balsą. 
Senato prezidentas visais atvejais turi balsuoti. Tuo atveju, kai balsai pa- 
siskirsto po lygiai, klausimas yra neišsprendžiamas - laikoma, kad bal- 
suota „prieš“. 

Atstovų Rūmų narių skaičius turi būti dvigubai didesnis negu sena- 
torių. Atstovų Rūmų nariai turi proporcingai atstovauti visų valstijų gy- 
ventojams, atsižvelgiant į paskutinių gyventojų surašymų duomenis. Turi 
būti ne mažiau kaip po penkis atstovus nuo kiekvienos valstijos. Atstovų 
Rūmų narių skaičius gali būti keičiamas įstatymu. Atstovų Rūmų narių 
įgaliojimai trunka ne ilgiau kaip trejus metus nuo susirinkimo į pirmąjį 
posėdį. 

Atsiradus laisvam mandatui Atstovų Rūmuose, šių Parlamento rūmų 
pirmininkas skelbia naujus rinkimus į laisvą Atstovų Rūmų nario vietą. 
Jeigu šių Rūmų pirmininko nėra, tokius rinkimus skelbia generalguber- 
natorius. 

Klausimai Atstovų Rūmuose sprendžiami balsavimu ir sprendimas 
priimamas narių balsų dauguma. Atstovų Rūmų pirmininkas nedalyvauja 
balsavimuose, išskyrus atvejus, kai balsai pasiskirsto po lygiai. Tuomet At- 
stovų Rūmų pirmininko balsas yra lemiamas. 

Australijos Sandraugos Parlamentui valstijų parlamentai gali perduoti 
svarstyti bet kokius klausimus. 

Pagal Australijos Sandraugos Konstitucijos 61 straipsnį vykdomąją 
valdžią šalyje turi Jungtinės Karalystės Karalienė, kuriai atstovauja gene- 
ralgubernatorius. Vykdomoji valdžia turi būti vykdoma pagal šalies Kons- 
tituciją ir įstatymus. 

Australijos Sandraugos vyriausybė vadinama Federacijos Vykdomą- 
ja Taryba. Ji patarinėja generalgubernatoriui dėl Sandraugos valdymo. 
Pagal Konstitucijos tekstą Federacijos Vykdomoji Taryba yra atsakinga 
generalgubernatoriui, tačiau iš tikrųjų ji atsakinga ir atskaitinga Atstovų 
Rūmams. 

Federacijos Vykdomosios Tarybos narius pareigoms skiria general- 
gubernatorius. Šie pareigūnai turi įgaliojimus veikti tol, kol turi general- 
gubernatoriaus pasitikėjimą. Federacijos Vykdomosios Tarybos nariai dar 
yra vadinami Karalienės ministrais. 

Karinių jūrų ir ginkluotųjų pajėgų vyriausiasis vadas skiriamas general- 
gubernatoriaus sprendimu ir veikia kaip Karalienės atstovas. Kitų aukščiau- 
siųjų valstybės institucijų vadovus pareigoms skiria generalgubernatorius. 

Australijos Sandraugos teisminė valdžia yra sutelkta federacijos Aukš- 
čiausiojo Teismo jurisdikcijoje. Teisminę valdžią reglamentuoja Konstitu- 
cijos 71 straipsnis. Federacijos aukščiausiasis teismas vadinamas Australi- 
jos Aukščiausiuoju Teismu. Šiam Teismui vadovauja vyriausiasis teisėjas — 
Chief Justice. 

Australijos Sandraugos Konstitucijos III skyrius numato nuostatas dėl 
federacinės teismų sistemos. Australijos Aukščiausiasis Teismas yra apelia- 
cinė instancija. Teismų teisėjams garantuojamas imunitetas. Pagal valdžių 
padalijimo principą Konstitucijos III skyrius užtikrina, kad teisminę val- 
džią įgyvendina tik teismai ir tik pagal Konstitucijos ir įstatymų nuostatas. 

Tik Australijos Aukščiausiajam Teismui suteiktos galios interpretuo- 
ti ir taikyti Australijos teisę. Šis teismas sprendžia sudėtingiausias teisines 
bylas, aiškina teisės aktų (federacinių ir valstijų) atitiktį Konstitucijos nor- 
moms. Nemaža teismo jurisprudencija aiškinantis ministerijų, kitų federa- 
cijos administracinių institucijų ir valstybės tarnautojų teisės aktų teisėtu- 
mą. Šis teismas priima nemažai sprendimų bylose dėl imigracijos. 

Šalies Aukščiausiojo Teismo ir kitų teismų teisėjus pareigoms skiria 
generalgubernatorius kartu su Federacijos Vykdomąja Taryba. Teisėjus iš 
pareigų gali pašalinti generalgubernatorius kartu su Federacijos Vykdomą- 
ja Taryba arba abeji Parlamento rūmai toje pačioje sesijoje priėmę vienodą 
sprendimą. Aukščiausiojo Teismo pirmininko įgaliojimai pasibaigia, jam 
sulaukus 70 metų amžiaus. Taip pat ir visų teisėjų įgaliojimai pasibaigia, 
jiems sulaukus 70 metų amžiaus. 

Teisėjų, veikiančių kaip federacijos teismų teisėjai, skaičių nustato 
parlamentas. Šie teisėjai turi vadovautis federacijos teisės aktų normomis. 
Valstijoje teisingumą vykdantys teisėjai privalo vadovautis valstijų teise. 

Australijos Sandraugos Konstitucijoje nėra teisių bilio. 1898 m. ku- 
riant Australijos Sandraugos Konstitucijos tekstą buvo žavimasi JAV 
konstitucine tradicija. Dalis delegatų siūlė, kad Konstitucijos tekste būtų 
nuostatos dėl žmogaus teisių ir laisvių, tačiau kiti laikėsi pozicijos, kad pati 

valstybės institucinė sistema - ypač parlamentinė ir nepriklausomų teismų 
sistema - garantuos, kad žmogaus teisės būtų užtikrintos. 

Specialios nuostatos dėl žmogaus teisių numatytos Konstitucijos 
80 straipsnyje. Garantuojama teisė į teisminį nagrinėjimą dėl Australijos 
Sandraugos teisės aktų pažeidimo. Konstitucijos 51 straipsnis numato pa- 
grindus kompensuoti patirtą žalą dėl šalies institucijų veiklos. 

Religijos laisvę garantuoja Konstitucijos 116 straipsnis. Ši nuostata 
remiasi JAV Konstitucijos pirmąja pataisa. Australijos Sandraugos Kons- 
titucija draudžia Sandraugai priimti įstatymą, steigiantį kokią nors religiją, 
vykdantį kokios nors religijos priežiūrą ar draudžiantį laisvą kokios nors 
religijos išpažinimą. 

Pagal Konstitucijos 7 ir 24 straipsnius Australijos Sandraugos piliečiai 
tiesiogiai renka abejus Parlamento rūmus. 

Konstitucijos 128 straipsnis numato nuostatas dėl referendumų vyk- 
dymo, siekiant pakeisti ar papildyti Konstitucijos normas. Pagal šį straipsnį 
siekiant pakeisti ar papildyti Konstituciją reikia: 

+ abejų Parlamento rūmų pritarimo absoliučia balsų dauguma ir 

+ patvirtinimo referendumu visų šalies rinkėjų balsų dauguma ir 

daugumos visose valstijose ir balsų daugumos kiekvienoje valsti- 
joje, jeigu nuostatos reguliuos tos valstijos ar jos gyventojų teisinį 
statusą. 

Keičiant Konstitucijos tekstą, balsavimas pirmiausia vyksta žemuo- 
siuose rūmuose - Atstovų Rūmuose. Po to generalgubernatorius ministro 
pirmininko patarimu teikia Senatui balsuoti. Jeigu aukštieji rūmai absoliu- 
čia balsų dauguma pritaria, Konstitucijos pataisa teikiama referendumui. 

Dėl to, kad pataisa būtų priimta referendume, reikalingas balsavimas 
ir pritarimas dviguba dauguma: visų šalies rinkėjų dauguma ir valstijų dau- 
guma - keturiose iš šešių valstijų turi būti pritarta visų rinkėjų dauguma. 

Po to, kai referendume pritarta Konstitucijos pataisai, jos tekstas tei- 
kiamas karališkajam tvirtinimui. Australijos Sandraugos Konstitucijos pa- 
taisos tekstą Karalienės vardu tvirtina generalgubernatorius. 

Aštuoni referendumai iš keturiasdešimt trijų, vykusių Australijos San- 
draugoje, buvo sėkmingi. 1937 m., du kartus 1946 m., 1977 m. ir 1984 m. 
vykusiuose referendumuose buvo nepritarta daugumoje valstijų, nors vi- 
soje šalyje piliečiai pritarė balsų dauguma. Per visą referendumų istoriją 
nebuvo atvejo, kad pritartų valstijų dauguma, bet nepritartų šalies gyven- 
tojų dauguma. 

Šalia Australijos Sandraugos Konstitucijos galioja ir teisės aktai, kurie 
yra svarbūs šalies konstitucinei sistemai. Tai - Karalienės išduoti patentų 
liudijimai, Konvencijos, kurios per ilgą istorinį laikotarpį apibūdino, kaip 
aiškinti įvairius Konstitucijos straipsnius. 

Australijos Sandraugos Konstitucija formaliai nenustato ministro pir- 
mininko institucijos sukūrimo. Tačiau praktikoje tokia institucija egzistuo- 
ja, nes valstybės kabineto vadovas de facto turi aptarnaujantį personalą. 

AUSTRALIJOS SANDRAUGOS 
KONSTITUCINIS AKTAS! 


Aktas, kuriuo steigiama Australijos Sandrauga 
[1900 m. liepos 9 d.] 


KADANGI Naujojo Pietų Velso, Viktorijos, Pietų Australijos, Kvins- 
lando ir Tasmanijos žmonės, nuolankiai remdamiesi Visagalio Dievo pa- 
laiminimu, susitarė susivienyti į vieną neišardomą Federacinę Sandraugą 
po Jungtinės Didžiosios Britanijos ir Airijos Karalystės Karūna ir pagal 
Konstituciją nustatė: 


Ir kadangi yra tikslinga numatyti kitų Australazijos kolonijų ir Kara- 
lienės valdomų teritorijų įtraukimą į Sandraugą: 


Jos Didenybė Karalienė, šiame Parlamente susirinkusių pasaulietinių 
ir laikinųjų lordų, taip pat bendruomenių atstovų patarimu ir pritarimu ir 
įgyvendindama savo galias priima šį Aktą: 

1. Sutrumpintas pavadinimas 


Šis Aktas gali būti vadinamas Australijos Sandraugos Konstituciniu 
aktu. 


2. Akto galiojimas Karalienės įpėdiniams 

Su Karaliene susijusios šio Akto nuostatos taikomos Jos Didenybės 
įpėdiniams ir paveldėtojams suverenioje Jungtinėje Karalystėje. 
3. Paskelbimas apie Sandraugos steigimą 


Karalienė, Slaptosios tarybos patarimu, teisėtai skelbia, kad nuo tam 
tikslui nustatytos dienos, bet ne vėliau kaip po vienerių metų nuo šio Akto 





! Australijos Sandraugos Konstitucija, paskelbta Australijos oficialiame teisės aktų skel- 
bimo interneto puslapyje http://www.comlaw.gov.au/, išversta iš anglų kalbos. 


208 


Australijos Sandraugos Konstitucija 


priėmimo, Naujojo Pietų Velso, Viktorijos, Pietų Australijos, Kvinslando ir 
Tasmanijos žmonės, taip pat Vakarų Australijos žmonės, jei Jos Didenybė 
yra įsitikinusi, kad Vakarų Australijoje žmonės tam pritaria, susivienys į fe- 
deracinę sandraugą, vadinamą Australijos Sandrauga. Tačiau Karalienė gali 
bet kuriuo metu po paskelbimo paskirti Sandraugos generalgubernatorių. 


4. Akto įsigaliojimas 

Sandrauga steigiama, ir Sandraugos Konstitucija įsigalioja nuo tam 
tikslui nustatytos dienos. Tačiau pavienių kolonijų parlamentai gali bet ku- 
riuo metu po šio Akto priėmimo priimti tokius įstatymus, kurie įsigaliotų 
tam tikslui nustatytą dieną ir kurie galėjo būti priimti, jei Konstitucija įsi- 
galiotų kartu su šio Akto priėmimu. 


5. Konstitucijos ir įstatymų taikymas 

Šis Aktas ir visi įstatymai, kuriuos priėmė Sandraugos Parlamentas 
pagal Konstituciją, yra privalomai taikomi teismams, teisėjams ir kiekvie- 
nos Valstijos ir kiekvienos Sandraugos dalies žmonėms, neatsižvelgiant į 
Valstijos įstatymų nuostatas; Sandraugos įstatymai taikomi visiems Bri- 
tanijos laivams, išskyrus Karalienės karo laivus, jei jų pirmasis atvykimo 
uostas ir paskirties uostas priklauso Sandraugai. 


6. Sąvokos 

Sandrauga - šiuo Aktu steigiama Australijos Sandrauga. 

Valstijos - Naujojo Pietų Velso, Naujosios Zelandijos, Kvinslando, 
Tasmanijos, Viktorijos, Vakarų Australijos ir Pietų Australijos kolonijas, 
įskaitant Pietų Australijos šiaurinę teritoriją, kurios šiuo metu yra San- 
draugos dalis, ir tokias kolonijas ar teritorijas, kurios gali būti priimtos į 
Sandraugą ar įsteigtos Sandraugos kaip Valstijos, ir kiekviena šių Sandrau- 
gos dalių vadinama Valstija. 

Valstijos steigėjos - Valstijos, kurios sudarė Sandraugą jos steigimo 
metu. 


7. Federalinės Tarybos akto panaikinimas 

Šis Aktas panaikina 1885 m. Australazijos federalinės tarybos aktą, 
bet nėra taikomas Australazijos federalinės tarybos priimtiems įstaty- 
mams, kurie galioja Sandraugos steigimo metu. 

Bet kurio tokio įstatymo taikymą Valstijai gali panaikinti Sandraugos 
Parlamentas, o kolonijai, kuri nėra Valstija - šios kolonijos parlamentas. 

8. Kolonijų ribų akto taikymas 

Priėmus šį Aktą, 1895 m. Kolonijų ribų aktas netaikomas kolonijoms, 
kurios tampa Sandraugos valstijomis, bet šio teisės akto taikymo tikslais 
Sandrauga laikoma savivaldą turinčia kolonija. 


9. Konstitucija 
Sandraugos Konstitucijos tekstas išdėstomas taip: 


KONSTITUCIJA 


I SKYRIUS. PARLAMENTAS 
I dalis. Bendrosios nuostatos 


1. Įstatymų leidžiamoji valdžia 

Įstatymų leidžiamoji valdžia Sandraugoje suteikiama Federaliniam 
Parlamentui, kurį sudaro Karalienė, Senatas ir Atstovų Rūmai ir kuris to- 
liau vadinamas Parlamentu arba Sandraugos Parlamentu. 


2. Generalgubernatorius 

Karalienės skiriamas generalgubernatorius yra Jos Didenybės atstovas 
Sandraugoje, kuris Karalienės nuožiūra nustatytą laikotarpį ir atsižvelgda- 
mas į Konstituciją Sandraugoje turi bei gali vykdyti tokias galias ir funkci- 
jas, kurias Karalienė kaip Jos Didenybė gali jam suteikti. 


3. Generalgubernatoriaus atlyginimas 

Kol Parlamentas nenustato kitaip, iš Sandraugos konsoliduoto paja- 
mų fondo Karalienei kasmet sumokama dešimties tūkstančių svarų dydžio 
suma, skirta generalgubernatoriaus atlyginimui. 

Generalgubernatoriaus atlyginimo dydis nekeičiamas tol, kol jis eina 
savo pareigas. 


4. Nuostatos, susijusios su generalgubernatoriumi 

Šios Konstitucijos nuostatos, susijusios su generalgubernatoriumi, 
taikomos tik pareigas einančiam generalgubernatoriui ar asmenims, ku- 
riuos Karalienė gali paskirti vadovauti Sandraugos Vyriausybei, tačiau to- 
kie asmenys neturi teisės gauti atlyginimą iš Sandraugos už kitas pareigas 
tol, kol vadovauja Sandraugos Vyriausybei. 

5. Parlamento sesijos: pertraukos ir paleidimas 

Generalgubernatorius savo nuožiūra gali nustatyti Parlamento sesijų 
laiką, taip pat gali paskelbdamas deklaraciją ar kitokiu būdu paskelbti Par- 
lamento sesijos pertrauką ir tokia pat tvarka paleisti Atstovų Rūmus. 


Parlamento sušaukimas 

Po kiekvienų visuotinių rinkimų Parlamentas sušaukiamas ne vė- 
liau kaip po trisdešimties dienų nuo tos dienos, kai turi būti grąžinami 
įsakymai. 


Pirmoji sesija 
Parlamentas sušaukiamas į posėdį ne vėliau kaip po šešių mėnesių 
nuo Sandraugos įsteigimo dienos. 


6. Parlamento kasmetinė sesija 

Parlamentas kiekvienais metais renkasi ne mažiau kaip į vieną sesiją 
taip, kad tarp ankstesnės Parlamento sesijos paskutinio posėdžio ir kitos 
sesijos pirmo posėdžio būtų ne daugiau kaip dvylika mėnesių. 


II dalis. Senatas 


7. Senatas 

Senatą sudaro kiekvienos Valstijos senatoriai, kuriuos Valstijos gyven- 
tojai tiesiogiai renka kaip viena rinkimų apygarda, kol Parlamentas nenu- 
stato kitaip. 


Kol Sandraugos Parlamentas nenustato kitaip, Kvinslando valstijos 
parlamentas, jeigu ši Valstija yra laikoma Valstija steigėja, gali priimti įsta- 
tymus, pagal kuriuos Valstija būtų padalyta į rinkimų apygardas ir kurie 
nustatytų kiekvienoje rinkimų apygardoje renkamą senatorių skaičių, o 
nesant tokių įstatymų Valstija yra laikoma viena rinkimų apygarda. 

Kol Parlamentas nenustato kitaip, kiekvienai Valstijai steigėjai atsto- 
vauja šeši senatoriai. Parlamentas gali priimti įstatymus, pagal kuriuos se- 
natorių skaičius kiekvienai Valstijai būtų didinamas arba mažinamas, bet 
užtikrinant vienodą pavienių Valstijų steigėjų atstovavimą, taip pat kiek- 
viena Valstija steigėja negali turėti mažiau nei šešis senatorius. 

Senatoriai renkami šešerių metų kadencijai. Išrinktų kiekvienos Vals- 
tijos senatorių tapatybę gubernatorius paliudija generalgubernatoriui. 

8. Reikalavimai rinkėjams 

Kiekvienos Valstijos senatorių rinkėjams šioje Konstitucijoje arba 
Parlamento nustatyti reikalavimai yra prilyginami Atstovų Rūmų narių 
rinkėjams keliamiems reikalavimams, bet senatorių rinkimuose kiekvie- 
nas rinkėjas gali balsuoti tik vieną kartą. 


9. Senatorių rinkimo būdas 

Sandraugos Parlamentas gali priimti įstatymus, nustatančius senato- 
rių rinkimo būdą, kuris tūri būti vienodas visoms Valstijoms. Atsižvelg- 
damas į tokį įstatymą, kiekvienos Valstijos parlamentas gali priimti įstaty- 
mus, nustatančius senatorių rinkimo toje Valstijoje būdą. 


Laikas ir vieta 
Valstijos parlamentas gali priimti įstatymus, nustatančius Valstijos se- 
natorių rinkimų laiką ir vietą. 


10. Valstijos įstatymų taikymas 

Kol Parlamentas nenustato kitaip, tačiau laikantis šios Konstitucijos, 
kiekvienoje valstijoje galiojantys įstatymai, susiję su rinkimais į daugiau 
narių turinčius Valstijos parlamento rūmus, kiek tai įmanoma praktiškai, 
bus laikinai taikomi ir Valstijos senatorių rinkimams. 


11. Veiksmai neišrinkus senatorių 
Senatas gali pradėti darbą, net jei Valstija neužtikrina savo atstovavi- 
mo Senate. 


12. Įsakymai dėl rinkimų rengimo 

Bet kurios Valstijos gubernatorius gali duoti įsakymą dėl senatorių 
rinkimų Valstijoje. Senato paleidimo atveju įsakymas duodamas per de- 
šimt dienų nuo paskelbimo apie tokį paleidimą. 


13. Senatorių rotacija 

Kiek įmanoma greičiau po pirmojo Senato posėdžio ir po kiekvieno 
pirmojo Senato posėdžio po jo paleidimo Senatas padalija kiekvienoje 
Valstijoje išrinktus senatorius į dvi grupes kuo tolygiau; pirmos grupės se- 
natorių vietos atsilaisvina po trejų metų, o antros grupės senatorių - po še- 
šerių metų nuo jų kadencijos pradžios. Vėliau senatorių vietos atsilaisvina 
po šešerių metų nuo jų kadencijos pradžios. 

Rinkimai laisvoms vietoms užimti rengiami per vienus metus iki die- 
nos, kurią šios vietos atsilaisvins. 

Šiame skirsnyje senatoriaus kadencijos laikas pradedamas skaičiuoti 
nuo liepos pirmos dienos po jo išrinkimo dienos, išskyrus pirmuosius 
rinkimus bei rinkimus, vykstančius po Senato paleidimo, kai laikoma, 
kad kadencija prasideda nuo liepos pirmos dienos prieš senatoriaus iš- 
rinkimo dieną. 


14. Būsimos rotacijos sąlygos 

Valstijos senatorių skaičiui padidėjus ar sumažėjus, Sandraugos Par- 
lamentas gali nustatyti tokias Valstijos senatorių vietų atlaisvinimo sąly- 
gas, kurios, jo nuomone, yra būtinos siekiant užtikrinti rotacijos regulia- 
rumą. 


15. Neplanuotai atsilaisvinusios vietos 

Jei senatoriaus vieta atsilaisvina pasibaigus jo kadencijai, Valstijos, ku- 
riai atstovauti jis buvo išrinktas, parlamento rūmai bendrame posėdyje ir 
bendru balsavimu arba, jei yra tik vieni to parlamento rūmai, tik šie rūmai 
renka asmenį atsilaisvinusiai vietai užimti iki kadencijos pabaigos. Tačiau 
jei tuo metu, kai pranešama apie atsilaisvinusią vietą, Valstijos parlamento 
sesija nevyksta, Valstijos gubernatorius, Vykdomosios Tarybos patarimu, 
gali paskirti asmenį į šią vietą, kol pasibaigs keturiolikos dienų nuo kitos 
Valstijos parlamento sesijos pradžios terminas arba kol pasibaigs kadenci- 
ja, atsižvelgiant į tai, kas įvyksta pirmiau. 

Jeigu atsilaisvino vieta to senatoriaus, kurį išrinko Valstijos gyvento- 
jai ir kurį tuo metu, kai jis buvo išrinktas, politinė partija viešai pripažino 
kaip savo patvirtintą kandidatą ir jis viešai prisistatė kaip toks kandidatas, 
asmuo, išrinktas ar paskirtas pagal šį skirsnį atsiradus laisvai vietai, ar at- 
siradus laisvai vietai ir paskesnei (-ėms) laisvai (-oms) vietai (-oms), turi 
būti tos partijos narys, jei nėra tos partijos nario, kuris gali būti išrinktas 
arba paskirtas. 

Tais atvejais, kai: 

a) pagal paskutinę anksčiau išdėstytą pastraipą, tam tikros politinės 
partijos narys yra išrinktas ar paskirtas eiti senatoriaus, kurio vieta 
atsilaisvino, pareigas ir 

b) prieš užimdamas vietą jis nustoja būti tos partijos nariu (išskyrus 
atvejus, kai pati partija nustoja egzistuoti), 

jis laikomas neišrinktu ir nepaskirtu ir apie laisvą vietą pakartotinai 
pranešama pagal šios Konstitucijos 21 skirsnį. 

Pagal šį skirsnį išrinkto ar paskirto senatoriaus tapatybę generalgu- 
bernatoriui paliudija Valstijos gubernatorius. 

Jei senatoriaus, kurį Valstijos gyventojai išrinko per paskutinius rin- 
kimus, vykusius iki 1977 m. Konstitucijos pakeitimo (Aktas dėl neplanuotai 
atsilaisvinusių vietų Senate) įsigaliojimo, vieta tapo laisva iki šio akto įsi- 
galiojimo ir, įsigaliojus šiam aktui, šios vietos neužėmė joks asmuo, kurį 
vieni ar abeji Valstijos parlamento rūmai būtų išrinkę ar kurį būtų paskyręs 
Valstijos gubernatorius atsiradus šiai laisvai vietai, ar atsiradus šiai ir pas- 
kesnei (-ėms) laisvai (-oms) vietai (-oms), šis skirsnis taikomas taip, kaip 
ir tuo atveju, kai Valstijos gyventojų išrinkto senatoriaus vieta atsilaisvina 
po šio akto įsigaliojimo. 

Jei senatorius eina pareigas 1977 m. Konstitucijos pakeitimo (Aktas dėl 
neplanuotai atsilaisvinusių vietų Senate) įsigaliojimo metu ir jei jis yra se- 
natorius, kurį Valstijos gubernatorius paskyrė atsilaisvinus Valstijos žmo- 
nių išrinkto senatoriaus vietai, laikoma, kad jis buvo paskirtas eiti pareigas 
iki pasibaigs keturiolikos dienų nuo kitos Valstijos parlamento sesijos pra- 
džios, kuri prasidėjo ar prasideda po jo paskyrimo, terminas. Toliau pagal 
šį skirsnį laikoma, kad Valstijos žmonių išrinkto senatoriaus vieta atsilais- 
vino po šio akto įsigaliojimo. 

Pagal toliau išdėstytą pastraipą, jei senatorius užima pareigas 1977 m. 
Konstitucijos pakeitimo (Aktas dėl neplanuotai atsilaisvinusių vietų Senate) 
įsigaliojimo metu ir jei jis yra senatorius, kurį išrinko vieni ar abeji Vals- 
tijos parlamento rūmai atsilaisvinus Valstijos žmonių išrinkto senatoriaus 
vietai, laikoma, kad jis buvo išrinktas eiti pareigas iki Valstijos žmonių iš- 
rinkto senatoriaus kadencijos pabaigos. 

Jeigu 1977 m. Konstitucijos pakeitimo (Aktas dėl neplanuotai atsilaisvi- 
nusių vietų Senate) įsigaliojimo metu ar iki jo įsigaliojimo įsigaliojo 1977 m. 
įstatymu padarytas Konstitucijos pakeitimas (Vienu metu rengiami rinkimai), 
laikoma, kad senatorius, kuris eina pareigas šio įstatymo įsigaliojimo metu ir 
kurį išrinko vieni ar abeji Valstijos parlamento rūmai atsilaisvinus Valstijos 
žmonių išrinkto senatoriaus vietai, buvo išrinktas eiti šias pareigas: 

a) jei Valstijos gyventojų išrinkto senatoriaus kadencija turėjo baigtis 
1978 m. birželio 30 d. - iki Atstovų Rūmų, kurių kadencija baigiasi 
ar kurie buvo paleisti pirmieji po įstatymo įsigaliojimo, kadencijos 
pabaigos arba paleidimo, arba 

b) jei Valstijos gyventojų išrinkto senatoriaus kadencija turėjo baigtis 
1981 m. birželio 30 d. - iki Atstovų Rūmų, kurių kadencija baigiasi 
ar kurie buvo paleisti antrieji po įstatymo įsigaliojimo, kadencijos 
pabaigos arba paleidimo, arba, jei Senatas buvo paleistas anksčiau, 
iki to paleidimo. 


16. Reikalavimai senatoriams 
Senatoriams taikomi Atstovų Rūmų nariams keliami reikalavimai. 


17. Pirmininko rinkimai 

Prieš pradėdamas savo darbą, Senatas iš senatorių išrenka Senato pir- 
mininką; atsilaisvinus pirmininko pareigybei, pirmininką Senatas vėl išren- 
ka iš senatorių. 

Pirmininkas nustoja eiti savo pareigas, jei jis nustoja būti senatoriumi. 
Jis gali būti pašalintas iš pareigų Senato balsavimu arba gali atsistatydinti iš 
savo pareigų pateikęs generalgubernatoriui adresuotą raštą. 


18. Senato veikla nesant pirmininko 
Iki pirmininko išrinkimo arba nesant pirmininko, Senatas gali pasi- 
rinkti senatorių, kuris vykdys pirmininko pareigas jo nesant. 


19. Senatoriaus atsistatydinimas 

Senatorius gali raštu, adresuojamu pirmininkui arba generaliguber- 
natoriui, jei pirmininkas neišrinktas arba yra išvykęs už Sandraugos ribų, 
pranešti apie atsistatydinimą, o jo vieta atsilaisvina. 


20. Laisva vieta, atsiradusi dėl posėdžių nelankymo 
Senatoriaus vieta atsilaisvina, jeigu du mėnesius iš eilės bet kurios Par- 
lamento sesijos metu be Senato sutikimo jis neatvyksta į Senato posėdžius. 


21. Pranešimas apie laisvą vietą 

Atsilaisvinus vietai Senate, pirmininkas arba generalgubernatorius, jei 
pirmininkas neišrinktas arba yra išvykęs už Sandraugos ribų, praneša apie 
tai Valstijos, kurios atstovo vieta atsilaisvino, gubernatoriui. 


22. Kvorumas 
Kol Parlamentas nenustato kitaip, Senato posėdyje, kuriame Senatas ga- 
lėtų vykdyti savo įgaliojimus, privalo dalyvauti bent trečdalis visų senatorių. 

23. Balsavimas Senate 

Senate kylantys klausimai sprendžiami balsų dauguma, ir kiekvienas 
senatorius turi vieną balsą. Pirmininkas turi teisę balsuoti visais atvejais. 
Balsams pasiskirsčius po lygiai, laikoma, kad klausimas yra atmestas. 


III dalis. Atstovų Rūmai 


24. Atstovų Rūmų sudėtis 

Atstovų Rūmus sudaro nariai, kuriuos tiesiogiai išrinko Sandraugos 
gyventojai, ir tokių narių, kiek tai įmanoma praktiškai, yra dvigubai dau- 
giau nei senatorių. 

Pavienėse Valstijose išrinktų narių skaičius yra proporcingas tų Vals- 
tijų gyventojų skaičiui ir, kol Parlamentas nenustato kitaip, prireikus nu- 
statomas šia tvarka: 

i) kvota nustatoma dalijant Sandraugos gyventojų skaičių, nurodytą 
pagal naujausius turimus statistinius Sandraugos duomenis, iš dvigubo se- 
natorių skaičiaus; 

ii) kiekvienoje Valstijoje renkamų narių skaičius nustatomas dalijant 
Valstijos gyventojų skaičių, nurodytą pagal naujausius turimus statistinius 
Sandraugos duomenis, iš kvotos, o jei dėl tokio padalijimo lieka daugiau 
nei pusė kvotos, Valstijoje išrenkamas dar vienas narys. 

Neatsižvelgiant į šio skirsnio nuostatas, kiekvienoje Valstijoje steigėjo- 
je renkama ne mažiau kaip penki nariai. 


25. Nuostatos dėl balso teisės neturinčių rasių 

Remiantis paskutinio skirsnio nuostatomis, jeigu pagal bet kurios 
Valstijos įstatymus visiems tam tikros rasės asmenims yra draudžiama bal- 
suoti daugiau narių turinčių Valstijos parlamento rūmų rinkimuose, tuo- 
met skaičiuojant tos Valstijos gyventojų skaičių ar Sandraugos gyventojų 
skaičių toje Valstijoje gyvenantys tos rasės asmenys nebus skaičiuojami. 


26. Pirmojo Parlamento atstovai 
Neatsižvelgiant į 24 skirsnio nuostatas, kiekvienoje Valstijoje pirmuo- 
se rinkimuose bus renkama: 





Naujasis Pietų Velsas 23 nariai; 
Nalaiugipo 20 narių; 
Kvinslandas Ls 8 nariai; 
Pietų Australija „Luisa 6 nariai; 

Tasmanija. ends kinius lava bea 5 nariai. 
Jei Vakarų Australija priskiriama prie Valstijų steigėjų, narių skaičius 
pasiskirsto taip: 


Naujasis Pietij VELSAS ssssssseics 26 nariai; 
Nalaiugip S 23 nariai; 
Kvinslandas L 9 nariai; 
Pietų Australija „iki 7 nariai; 
Vakarų Australija „Lakis 5 nariai; 
Tasmanija Lssdisissnsasssša susekus 5 nariai. 


27. Narių skaičiaus pakeitimas 
Remdamasis šia Konstitucija Parlamentas gali priimti įstatymus, ku- 
riais didinamas ar mažinamas Atstovų Rūmų narių skaičius. 


28. Atstovų Rūmų narių kadencija 

Atstovų Rūmų narių kadencija trunka trejus metus nuo pirmojo At- 
stovų Rūmų posėdžio, bet ne ilgiau, tačiau generalgubernatoriaus sprendi- 
mu Atstovų Rūmai gali būti paleisti anksčiau termino. 


29. Rinkimų apygardos 

Kol Sandraugos Parlamentas nenustato kitaip, bet kurios Valstijos 
parlamentas gali priimti įstatymus, nustatančius kiekvienos Valstijos rin- 
kimų apygardas, kuriose būtų renkami nariai į Atstovų Rūmus, taip pat 
kiekvienoje apygardoje renkamų narių skaičių. Rinkimų apygardos negali 
būti sudaromos iš skirtingų Valstijų dalių. Jei nenustatoma kitaip, kiekvie- 
na Valstija sudaro vieną rinkimų apygardą. 


30. Reikalavimai rinkėjams 

Kol Parlamentas nenustato kitaip, Atstovų Rūmų narių rinkėjams kiek- 
vienoje Valstijoje keliami tokie pat reikalavimai, kokie tos Valstijos įstatymu 
nustatyti daugiau narių turinčių Valstijos parlamento rūmų narių rinkėjams, 
bet narių rinkimuose kiekvienas rinkėjas gali balsuoti tik vieną kartą. 


31. Valstijos įstatymų taikymas 

Kol Parlamentas nenustato kitaip, tačiau remiantis šia Konstitucija, 
Valstijoje rengiamiems Atstovų Rūmų narių rinkimams, kiek tai įmanoma 
praktiškai, taikomi tuo metu toje Valstijoje galiojantys įstatymai, susiję su 
rinkimais į daugiau narių turinčius Valstijos parlamento rūmus. 

32. Įsakymai dėl visuotinių rinkimų rengimo 

Generalgubernatorius Taryboje (Governor General in Council) gali 
duoti įsakymą dėl visuotinių rinkimų į Atstovų Rūmų narius rengimo. 

Po pirmųjų visuotinių rinkimų įsakymai duodami per dešimt dienų nuo 
Atstovų Rūmų kadencijos pabaigos arba nuo paskelbimo apie jų paleidimą. 


33. Įsakymai dėl laisvų vietų 

Atstovų Rūmuose atsilaisvinus vietai pirmininkas duoda įsakymą dėl 
naujo nario rinkimų, o jeigu pirmininkas neišrinktas arba yra išvykęs už 
Sandraugos ribų, tokį įsakymą gali duoti generalgubernatorius Taryboje. 


34. Reikalavimai nariams 

Kol Parlamentas nenustato kitaip, Atstovų Rūmų nariams keliami šie 
reikalavimai: 

i) jam turi būti sukakę 21 metai ir jis turi būti rinkėjas, turintis teisę 
balsuoti renkant Atstovų Rūmų narius, arba asmuo, turintis teisę tapti to- 
kiu rinkėju ir turi būti pragyvenęs bent trejus metus Sandraugos teritorijo- 
je, nustatytoje tuo metu, kai jį išrenka; 

ii) jis turi būti Karalienės valdinys, gimęs ar ne vėliau kaip prieš pen- 
kerius metus natūralizuotas pagal Jungtinės Karalystės teisės aktus, ar ko- 
lonijos, kuri tapo arba tampa Valstija, Sandraugos ar Valstijos valdinys. 


35. Pirmininko rinkimai 

Prieš pradėdami savo darbą Atstovų Rūmai iš narių išrenka Atstovų 
Rūmų pirmininką; atsilaisvinus pirmininko pareigybei, Atstovų Rūmai 
pirmininką vėl išrenka iš narių. 

Pirmininkas nustoja eiti savo pareigas, jei jis nustoja būti nariu. Jis gali 
būti pašalintas iš pareigų Atstovų Rūmų balsavimu arba gali atsistatydinti 
iš savo pareigų pateikęs generalgubernatoriui adresuotą raštą. 


36. Veikla nesant pirmininko 
Iki pirmininko išrinkimo arba nesant pirmininko, Atstovų Rūmai gali 
pasirinkti narį, kuris vykdys pirmininko pareigas. 


37. Nario atsistatydinimas 

Narys gali raštu, adresuojamu pirmininkui arba generalgubernatoriui, 
jei pirmininkas neišrinktas arba yra išvykęs už Sandraugos ribų, pranešti 
apie atsistatydinimą, o jo vieta atsilaisvina. 

38. Laisva vieta, atsiradusi dėl posėdžių nelankymo 

Nario vieta atsilaisvina, jeigu du mėnesius iš eilės bet kurios Parla- 
mento sesijos metu be Atstovų Rūmų sutikimo jis neatvyksta į Atstovų 
Rūmų posėdžius. 


39. Kvorumas 

Kol Parlamentas nenustato kitaip, Atstovų Rūmų posėdyje, kuriame 
Rūmai galėtų vykdyti savo įgaliojimus, privalo dalyvauti bent trečdalis visų 
Atstovų Rūmų narių. 


40. Balsavimas Atstovų Rūmuose 

Atstovų Rūmuose inicijuojami klausimai sprendžiami balsų daugu- 
ma, išskyrus pirmininko balsą. Pirmininkas balsuoja tik jeigu balsai pasi- 
skirsto po lygiai, o jo balsas yra lemiamas. 


IV dalis. Abeji Parlamento Rūmai 


41. Valstijų rinkėjų teisė 

Jokiu Sandraugos įstatymu negali būti draudžiama suaugusiam as- 
meniui, kuris turi ar įgyja teisę balsuoti daugiau narių turinčios Valstijos 
parlamento rūmų rinkimuose, balsuoti Sandraugos Parlamento Rūmų rin- 
kimuose tol, kol jis turi tokią teisę. 


42. Priesaika ar ištikimybės patvirtinimas 

Prieš pradėdamas vykdyti savo pareigas kiekvienas senatorius ir kiek- 
vienas Atstovų Rūmų narys generalubernatoriaus ar jo įgalioto asmens 
akivaizdoje perskaito ir pasirašo priesaiką ar ištikimybės patvirtinimą šios 
Konstitucijos priede nustatyta forma. 


43. Draudimas atstovauti kitiems rūmams 
Vienų Parlamento Rūmų narys negali būti išrinktas kitų rūmų nariu 
ar užimti tokias pareigas. 


44. Netinkamumas 

Bet kuris asmuo, kuris: 

i) yra pripažintas kaip esantis lojalus, paklusnus ar ištikimas užsienio 
valstybei, yra užsienio valstybės valdinys ar pilietis, arba turi teisę į užsie- 
nio valstybės valdinio ar piliečio teises ar privilegijas, arba 

ii) yra pripažintas kaltu dėl išdavystės, buvo nuteistas ir dėl jo yra ar 
turi būti priimtas nuosprendis dėl nusikalstamos veikos, už kurią pagal 
Sandraugos ar Valstijos teisę yra numatyta vienų metų ar didesnė laisvės 
atėmimo bausmė, arba 

iii) yra bankrutavęs neįvykdžius savo įsipareigojimų ar nemokus, arba 

iv) užima Karalienės apmokamas pareigas arba Karalienės nuožiūra 
nustatytą laikotarpį gauna pensiją iš bet kurio iš Sandraugos pajamų šalti- 
nių, arba 

v) siekia bet kokios tiesioginės arba netiesioginės piniginės naudos 
sudarydamas sutartį su Sandraugos viešųjų paslaugų tarnyba kitokiu nei 
narystės pagrindu, kartu su kitais įsteigtos bendrovės, kurią sudaro dau- 
giau nei 25 asmenys, nariais, 

laikomas netinkamu būti išrinktu senatoriumi ar Atstovų Rūmų nariu 
ar eiti šias pareigas. 

Šio skirsnio iv) punktas netaikomas Karalienės sandraugos reikalų 
valstybės ministrų pareigoms ar Karalienės valstijų reikalų ministrų pa- 
reigoms, taip pat atlygiui, atlygio daliai ar pensijai, kurį (-ą) bet kuris as- 
muo gauna kaip Karalienės laivyno arba kariuomenės pareigūnas ar narys, 
arba atlygiui, kurį Sandraugoje neįdarbintas asmuo gauna kaip Sandraugos 
karinių jūrų arba kariuomenės pajėgų pareigūnas ar narys. 


45. Laisva vieta, atsiradusi dėl asmens netinkamumo 

Jei senatorius ar Atstovų Rūmų narys: 

i) tampa neįgalus pagal paskutinį pirmiau išdėstytą skirsnį, arba 

ii) dėl paskyrimo, sudėties ar kitokiu būdu gauna naudą pagal bankru- 
tavusius ar nemokius skolininkus reglamentuojantį įstatymą, arba 

iii) tiesiogiai ar netiesiogiai priima ar sutinka priimti bet kokį mokestį 
arba atlygį už Sandraugai suteiktas paslaugas ar už paslaugas, suteiktas Par- 
lamente asmeniui ar Valstijai, 

jo vieta atsilaisvina. 


46. Nuobauda už veiklą netinkamumo atveju 

Kol Parlamentas nenustato kitaip, bet kuris asmuo, kuris pagal šią 
Konstituciją negali užimti senatoriaus arba Atstovų Rūmų nario pareigų, 
už kiekvieną dieną, kol jis užima šias pareigas, privalo mokėti vieno šimto 
svarų dydžio sumą bet kuriam asmeniui, kuris dėl to kreipiasi į kompeten- 
tingą teismą. 

47. Ginčai dėl rinkimų rezultatų 

Kol Parlamentas nenustato kitaip, bet kuris klausimas, susijęs su se- 
natoriaus arba Atstovų Rūmų nario kvalifikacija arba susijęs su laisva vieta 
bet kuriuose Parlamento Rūmuose, taip pat bet kuris klausimas, susijęs su 
ginčijamais bet kurių Rūmų rinkimais, sprendžiamas Rūmuose, kuriuose 
šis klausimas buvo iškeltas. 


48. Pašalpa Parlamento nariams 

Kol Parlamentas nenustato kitaip, kiekvienas senatorius ir kiekvienas 
Atstovų Rūmų narys gauna keturių šimtų svarų dydžio metinę pašalpą nuo 
tos dienos, kurią jis pradeda vykdyti savo pareigas. 


49. Rūmų privilegijos ir pan. 

Senato ir Atstovų Rūmų, taip pat kiekvienų Rūmų narių ir komitetų ga- 
lias, privilegijas ir imunitetus nustato Parlamentas, o iki jų nustatymo jie yra 
prilyginami Jungtinės Karalystės Bendruomenių Rūmų, jų narių ir komitetų 
galioms, privilegijoms ir imunitetams, turėtiems Sandraugos įsteigimo metu. 


50. Taisyklės ir nurodymai 
Kiekvieni Parlamento Rūmai gali nustatyti taisykles ir nurodymus dėl: 
i) savo galių, privilegijų ir imunitetų įgyvendinimo ir užtikrinimo būdo; 
ii) veiklos ir darbo tvarkos atskirai arba kartu su kitais Parlamento 
Rūmais. 


V dalis. Parlamento galios 


51. Parlamento įstatymų leidžiamosios galios 

Remiantis šia Konstitucija, Parlamentas turi galią leisti įstatymus, 
skirtus taikai, tvarkai ir tinkamam Sandraugos valdymui užtikrinti ir su- 
sijusius su: 

i) mainais ir verslo santykiais su kitomis šalimis, taip pat tarp Valstijų; 

ii) apmokestinimu, kartu užtikrinant, kad būtų išvengta diskriminaci- 
jos tarp Valstijų ar Valstijų dalių; 

iii) subsidijomis prekių gamybai ar eksportui, jei tokios subsidijos bus 
vienodai taikomos Sandraugos teritorijoje; 

iv) skolinimusi Sandraugos vardu; 

v) pašto, telegrafo, telefono ryšio ir kitomis panašiomis paslaugomis; 

vi) Sandraugos ar pavienių jos Valstijų jūrine ir karine gynyba ir pa- 
jėgų kontrole vykdant Sandraugos įstatymus ir užtikrinant jų laikymąsi; 

vii) švyturiais, plūduriuojančiais švyturiais, signaliniais žiburiais ir plū- 
durais; 

viii) astronominiais ir meteorologiniais stebėjimais; 

ix) karantinu; 

x) žvejyba Australijos vandenyse, esančiuose už jos teritorinių ribų; 

xi) surašymu ir statistika; 

xii) valiuta, monetų kaldinimu ir teisėtomis mokėjimo priemonėmis; 

xiii) bankų, išskyrus Valstijos bankų, veikla, taip pat Valstijos bankų 
veikla, kuri peržengia atitinkamos Valstijos ribas, bankų steigimu ir bank- 
notų leidyba; 

xiv) draudimu, išskyrus Valstijos suteikiamą draudimą, taip pat Vals- 
tijos suteikiamu draudimu, kuris peržengia atitinkamos Valstijos ribas; 

xv) svoriais ir matais; 

xvi) įsakomaisiais vekseliais ir skoliniais įsipareigojimais; 

xvii) bankrotu ir nemokumu; 

xviii) autorių teisėmis, išradimų ir dizaino patentais ir prekių ženklais; 

xix) natūralizacija ir užsieniečiais; 

xx) užsienio korporacijomis, taip pat prekybos ar finansų korporaci- 
jomis, įsteigtomis Sandraugos teritorijoje; 

xxi) santuokomis; 

xxii) santuokos nutraukimu ir santuokiniais klausimais, taip pat susi- 
jusiomis tėvų teisėmis ir kūdikių globa ir rūpyba; 

xxiii) invalidumo ir senatvės pensijomis; 

xxiii A) motinystės pašalpomis, našlių pensijomis, išmokomis vaikams, 
nedarbo, vaistų įsigijimo, ligos ir gydymo ligoninėje išmokomis, medici- 
nos ir stomatologijos paslaugomis (tačiau neįvedant pilietinės prievolės), 
išmokomis studentams ir šeimos išmokomis; 

xxiv) civilinių ir baudžiamųjų bylų nagrinėjimo proceso visoje San- 
draugos teritorijoje ir Valstijų teismų sprendimų vykdymu; 

xxv) Valstijų įstatymų, viešųjų aktų ir dokumentų, taip pat teisminės 
praktikos pripažinimu visoje Sandraugos teritorijoje; 

xxvi) bet kokios rasės žmonėmis, kuriems yra būtina taikyti specialius 
įstatymus; 

xxvii) imigracija ir emigracija; 

xxviii) nusikaltimus padariusių asmenų antplūdžiu; 

xxix) išorės politika; 

xxx) Sandraugos santykiais su Ramiojo vandenyno salomis; 

Xxxi) turto įgijimu teisingomis sąlygomis iš bet kurios Valstijos ar as- 
mens siekiant bet kokio tikslo, kurio atžvilgiu Parlamentas turi galią pri- 
imti teisės aktus; 

xxxii) geležinkelių kontrole vykdant Sandraugos karinio jūrų laivyno 
ir kariuomenės pervežimus; 

xxxiii) Valstijos geležinkelių įsigijimu šios Valstijos sutikimu ir San- 
draugos ir Valstijos sutartomis sąlygomis; 

xxxiv) geležinkelių tiesimu ir išplėtimu bet kurioje Valstijoje šios Vals- 
tijos sutikimu; 

xxxV) taikinimu ir arbitražu siekiant išvengti ir išspręsti darbo ginčus, 
kurie peržengia vienos Valstijos ribas; 

xxxvi) klausimais, kurie sprendžiami pagal Konstitucijos nuostatas, 
kol Parlamentas nenustato kitaip; 

xxxvii) klausimais, kuriuos Sandraugos Parlamentui perdavė Valsti- 
jos (-ų) parlamentas (-ai), su sąlyga, kad įstatymas bus taikomas tik Valsti- 
joms, kurių parlamentai perdavė klausimą arba kuriose vėliau šis įstatymas 
bus priimtas; 

xxxviii) galių, kurias pagal šią Konstituciją visų tiesiogiai susijusių Valsti- 
jų parlamentų prašymu arba sutikimu gali taikyti tik Jungtinės Karalystės Par- 
lamentas ar Australazijos federalinė taryba, taikymu Sandraugos teritorijoje; 

xxxix) klausimais, susijusiais su bet kurios galios, pagal šią Konstituci- 
ją suteiktos Parlamentui ar Parlamento Rūmams, Sandraugos Vyriausybei, 
federalinėms teisminėms institucijoms, kuriai nors Sandraugos institucijai 
arba pareigūnui, vykdymu. 


52. Išimtinės Parlamento galios 

Remiantis šia Konstitucija, Parlamentas turi išimtinę teisę priimti 
įstatymus, skirtus taikai, tvarkai ir tinkamam Sandraugos valdymui užtik- 
rinti ir susijusius su: 

i) Sandraugos Vyriausybės buveine, taip pat visais Sandraugos visuo- 
menės poreikiams įsigytais objektais; 

ii) klausimais, susijusiais su bet kuria valstybės valdymo institucija, 
kurios kontrolė pagal šią Konstituciją yra perduodama Sandraugos vykdo- 
majai valdžiai; 

iii) kitais klausimais, kurie pagal šią Konstituciją priklauso išimtinei 
Parlamento kompetencijai. 

53. Parlamento Rūmų galios teisės aktų leidybos srityje 

Senatas neturi iniciatyvos teisės siūlyti priimti įstatymus dėl pajamų 
arba lėšų paskirstymo arba mokesčių įvedimo. Tačiau siūlomas įstatymas 
nelaikomas įstatymu dėl pajamų ar lėšų paskirstymo arba apmokestinimo 
vien dėl to, kad jame yra nuostatų dėl baudų ar kitų piniginių sankcijų 
skyrimo ar paskirstymo, mokesčių už licencijas ar mokesčių už paslaugas 
reikalavimo, mokėjimo arba paskirstymo pagal siūlomą priimti įstatymą. 

Senatas negali taisyti siūlomus įstatymus dėl apmokestinimo ar siūlo- 
mų įstatymų dėl pajamų arba lėšų paskirstymo, jei tai yra susiję su įprasto- 
mis kasmet Vyriausybės teikiamomis paslaugomis. 

Senatas negali taisyti jokio pasiūlyto įstatymo, jei tuo siekiama padi- 
dinti siūlomą mokestį arba naštą žmonėms. 

Senatas gali bet kuriuo metu grąžinti Atstovų Rūmams bet kurį siūlo- 
mą įstatymą, kurio Senatas negali taisyti, pranešimu prašydamas išbraukti 
ar pakeisti atitinkamas nuostatas. Atstovų Rūmai taip pat gali, jei mano, 
kad tai tinkama, išbraukti ar pataisyti nuostatas jas pakeičiant arba ne. 

Išskyrus šiame skirsnyje numatytus atvejus, Senatas ir Atstovų Rūmai 
turi vienodas galias dėl visų siūlomų įstatymų. 


54. Asignavimų paskirstymo įstatymai 

Siūlomas įstatymas, kuriuo skirstomos pajamos ar lėšos Vyriausybės 
įprastoms kasmetinėms paslaugoms teikti, gali būti susijęs tik su tokiu pa- 
skirstymu. 


55. Mokestiniai įstatymai 

Mokesčius nustatantys įstatymai turi spręsti tik su mokesčių nustaty- 
mu susijusius klausimus, todėl su kitais klausimais susijusios šių įstatymų 
nuostatos negalioja. 

Įstatymai dėl apmokestinimo, išskyrus įstatymus, nustatančius mui- 
to ar akcizo mokesčius, turi būti susiję tik su vienu mokestiniu klausimu. 
Įstatymai, nustatantys muito mokesčius, turi būti susiję tik su muito mo- 
kesčiais, o akcizo mokesčius nustatantys įstatymai turi būti susiję tik su 
akcizo mokesčiais. 


56. Pasiūlymas dėl balsavimo dėl lėšų paskirstymo 
Su pajamų ar lėšų paskirstymu susijęs balsavimas negali būti rengia- 
mas, o nutarimas arba pasiūlymas dėl įstatymo dėl pajamų ar lėšų paskirs- 

tymo priėmimo negali būti priimtas, jeigu paskirstymas jau buvo pasiūly- 
tas tos pačios sesijos metu generalgubernatoriaus kreipimesi į tuos Parla- 
mento rūmus, kuriuose pasiūlymas buvo inicijuotas. 


57. Nesutarimai tarp Parlamento Rūmų 

Jei Atstovų Rūmai priima siūlomą įstatymą, o Senatas jį atmeta, jo ne- 
priima arba priima su pakeitimais, kuriems Atstovų Rūmai nepritaria, ir jei 
praėjus trims mėnesiams Atstovų Rūmai tos pačios arba kitos sesijos metu 
pakartotinai priima siūlomą įstatymą su pakeitimais, kuriuos parengė, pa- 
siūlė arba suderino Senatas, arba be jų, o Senatas atmeta tokį įstatymą, jo 
nepriima arba priima su pakeitimais, kuriems Atstovų Rūmai nepritaria, 
generalgubernatorius gali vienu metu paleisti Senatą ir Atstovų Rūmus. 
Tačiau jie negali būti paleisti, jeigu iki faktinės Atstovų Rūmų kadencijos 
pabaigos lieka ne daugiau kaip šeši mėnesiai. 

Jei po paleidimo Atstovų Rūmai pakartotinai priima siūlomą įstatymą 
su pakeitimais, kuriuos parengė, pasiūlė arba suderino Senatas, arba be jų, 
o Senatas atmeta tokį įstatymą, jo nepriima arba priima su pakeitimais, ku- 
riems Atstovų Rūmai nepritaria, generalgubernatorius gali sušaukti ben- 
drą Senato ir Atstovų Rūmų narių posėdį. 

Bendrame posėdyje dalyvaujantys nariai gali svarstyti ir balsuoja 
kartu dėl paskutinės Atstovų Rūmų pateiktos siūlomo įstatymo redakci- 
jos, taip pat dėl pakeitimų, jei tokių yra, kuriuos įstatymo tekste pada- 
rė vieni rūmai, bet kuriems nepritarė kiti rūmai, ir bet kokie tokie pa- 
keitimai, kuriuos patvirtino absoliuti visų Senato ir Atstovų Rūmų na- 
rių dauguma, yra laikomi priimtais, ir jei siūlomą įstatymą su šiais priim- 
tais pakeitimais, jeigu tokių yra, patvirtina absoliuti visų Senato ir Atsto- 
vų Rūmų narių dauguma, laikoma, kad šis įstatymas buvo tinkamai pri- 
imtas abejų Parlamento rūmų ir turi būti pateiktas generalgubernatoriui 
Karalienės pritarimui gauti. 


58. Įstatymų projektų teikimas Karalienės pritarimui 

Kai abejų Parlamento Rūmų priimtas siūlomas įstatymas pateikiamas 
generalgubernatoriui Karalienės pritarimui, generalgubernatorius savo 
nuožiūra, bet vadovaudamasis šia Konstitucija, paskelbia, kad jis Karalie- 
nės vardu pritaria arba nepritaria įstatymui arba kad jis palieka Karalienei 
teisę priimti sprendimą. 

Generalgubernatoriaus rekomendacijos 

Generalgubernatorius gali bet kurį jam pateiktą siūlomą įstatymą grą- 
žinti jį pasiūliusiems rūmams kartu su savo rekomenduojamais pakeiti- 
mais ir papildymais, kuriuos rūmai gali svarstyti. 


59. Karalienės atmesti įstatymai 

Karalienė gali per vienus metus nuo generalgubernatoriaus pritarimo 
dienos atmesti bet kurį įstatymą, ir, generalgubernatoriui žodžiu ar prane- 
šimu apie tai pranešus abiem Parlamento rūmams arba apie tai paskelbus, 
įstatymas panaikinamas nuo pranešimo apie jo atmetimą dienos. 


60. Karalienės teisė priimti sprendimą dėl įstatymo projekto 

Siūlomas įstatymas, dėl kurio teisę spręsti turi Karalienė, neįsigalioja, jei- 
gu ir kol per dvejus metus nuo jo pateikimo generalgubernatoriui Karalienės 
pritarimui gauti generalgubernatorius žodžiu arba pranešimu abiem Parla- 
mento Rūmams nepraneša arba nepaskelbia, kad gavo Karalienės pritarimą. 


II SKYRIUS. VYKDOMOJI VALDŽIA 


61. Vykdomoji galia 

Sandraugos vykdomoji galia, kuri yra suteikta Karalienei ir kuria ge- 
neralgubernatorius naudojasi kaip Karalienės atstovas, apima šios Konsti- 
tucijos bei Sandraugos įstatymų vykdymą ir priežiūrą. 


62. Federalinė Vykdomoji Taryba 

Sandraugos valdymo klausimais generalgubernatoriui pataria Fede- 
ralinė Vykdomoji Taryba, kurios nariai yra renkami ir šaukiami general- 
gubernatoriaus, prisiekia kaip vykdomieji tarybos nariai ir eina pareigas 
generalgubernatoriaus nuožiūra nustatytą laikotarpį. 


63. Nuostatos, susijusios su generalgubernatoriumi 

Šios Konstitucijos nuostatos, kuriose minimas generalgubernatorius 
Taryboje, vertinamos kaip nuostatos, susijusios su generalgubernatoriumi, 
veikiančiu Federalinės Vykdomosios Tarybos patarimu. 


64. Valstybės ministrai 

Generalgubernatorius gali skirti pareigūnus administruoti Sandrau- 
gos valstybės departamentus, kuriuos gali įsteigti generalgubernatorius 
Taryboje. 

Tokie pareigūnai eina pareigas generalgubernatoriaus nuožiūra nu- 
statytą laikotarpį. Šie pareigūnai yra Federalinės Vykdomosios Tarybos 
nariai ir Karalienės Sandraugos reikalų valstybės ministrai. 


Ministrai parlamente 

Jeigu valstybės ministras nėra arba netampa senatoriumi arba Atstovų 
Rūmų nariu, po pirmųjų bendrųjų rinkimų jis gali eiti pareigas ne ilgiau 
nei tris mėnesius. 


65. Ministrų skaičius 

Kol Parlamentas nenustato kitaip, valstybės ministrų yra ne daugiau 
kaip septyni ir jie eina Parlamento nustatytas pareigas, o jeigu Parlamentas 
jų nenustato - generalgubernatoriaus nurodytas pareigas. 


66. Ministrų atlyginimas 

Kol Parlamentas nenustato kitaip, iš Sandraugos konsoliduoto pajamų 
fondo Karalienei kasmet sumokama ne didesnė nei dvylikos tūkstančių 
svarų dydžio suma, skirta valstybės ministrų atlyginimui. 


67. Valstybės tarnautojų skyrimas 

Kol Parlamentas nenustato kitaip, visus kitus Sandraugos vykdomo- 
sios valdžios pareigūnus skiria ir nušalina generalgubernatorius Taryboje, 
jeigu teisė skirti pareigūnus generalgubernatoriaus Taryboje arba pagal 
Sandraugos įstatymus neperduodama kitai institucijai. 


68. Vadovavimas jūrų ir karinėms pajėgoms 
Sandraugos jūrų ir karinių pajėgų vadas yra generalgubernatorius, 
kuris yra Karalienės atstovas. 


69. Tam tikrų departamentų perdavimas 

Generalgubernatoriaus paskelbtą dieną arba dienomis po Sandraugos 
steigimo, šie kiekvienos Valstijos viešųjų paslaugų departamentai bus per- 
duoti Sandraugai: 

pašto, telegrafo ir telefono; 

jūrų ir karinės gynybos; 

švyturių, plūduriuojančių švyturių, signalinių žiburių ir plūdurų; 

karantino. 

Tačiau kiekvienos Valstijos muitinės ir akcizo departamentai Sandrau- 
gai perduodami jos steigimo momentu. 


227 


PASAULIO VALSTYBIŲ KONSTITUCIJOS | Australijos Sandrauga 


70. Generalgubernatoriui suteikiamos gubernatorių galios 

Visos galios ir funkcijos, kurios Sandraugos steigimo momentu yra 
suteiktos kolonijos gubernatoriui, kolonijos gubernatoriui, kuriam pataria 
Vykdomoji Taryba, ar kitai kolonijos institucijai ir kurios yra susijusios su 
klausimais, kurie pagal Konstituciją perduodami spręsti Sandraugos vyk- 
domajai valdžiai, atsižvelgiant į aplinkybes yra suteikiamos generaguber- 
natoriui, generalgubernatoriui Taryboje arba institucijai, kuri Sandraugoje 
turi panašius įgaliojimus. 


III SKYRIUS. TEISMINĖS INSTITUCIJOS 


71. Teisminės galios ir teismai 

Sandraugos teisminė galia suteikiama federaliniam aukščiausiajam 
teismui, kuris vadinamas Australijos Aukščiausiuoju Teismu, kitiems Par- 
lamento įsteigtiems federaliniams teismams ir kitiems federalinę jurisdik- 
ciją turintiems teismams. Aukščiausiąjį Teismą sudaro vyriausiasis teisėjas 
ir kiti teisėjai, kurių skaičių nustato Parlamentas, bet kurių turi būti ne 
mažiau kaip du. 


72. Teisėjų skyrimas, kadencija ir atlyginimas 

Aukščiausiojo Teismo ir kitų Parlamento įsteigtų teismų teisėjai: 

i) skiriami generalgubernatoriaus Taryboje; 

ii) nušalinami tik generalgubernatoriaus Taryboje abejų Parlamento 
Rūmų kreipimusi tos pačios sesijos metu dėl teisėjo nušalinimo dėl įrodyto 
netinkamo elgesio arba neveiksnumo; 

iii) gauna Parlamento nustatytą atlyginimą, kuris teisėjų kadencijos 
metu negali būti sumažintas. 

Aukščiausiojo Teismo teisėjas skiriamas iki jis sukaks 70 metų, o šio 
amžiaus jau sulaukęs asmuo Aukščiausiojo Teismo teisėju neskiriamas. 

Parlamento įsteigto teismo teisėjas skiriamas terminui, kuris baigia- 
si sulaukus paskyrimo momentu nustatyto maksimalaus to teismo teisėjų 
amžiaus, o asmuo, sulaukęs amžiaus, kuris šiuo metu yra maksimalus to 
teismo teisėjams nustatytas amžius, tokio teismo teisėju neskiriamas. 

Pagal šio skirsnio nuostatas, bet kurio Parlamento įsteigto teismo tei- 
sėjų maksimalus amžius yra 70 metų. 

Parlamentas gali priimti įstatymą, kuriuo nustatomas mažesnis Par- 
lamento įsteigto teismo teisėjų maksimalus amžius nei 70 metų, ir gali bet 

kada šį įstatymą panaikinti arba iš dalies pakeisti ir papildyti, tačiau dėl 
tokio įstatymo panaikinimo arba dalinio pakeitimo ir papildymo teisėjo, 
kuris buvo paskirtas iki įstatymo panaikinimo arba dalinio pakeitimo ir 
papildymo, kadencijos terminas nesikeičia. 

Aukščiausiojo Teismo arba Parlamento įsteigto teismo teisėjas gali 
atsistatydinti įteikdamas generalgubernatoriui pasirašytą atsistatydinimo 
raštą. 

Nuostatos, kuriomis šis skirsnis buvo papildytas priėmus 1977 m. 
Konstitucijos pakeitimą (Teisėjų atsistatydinimas), nekeičia teismo teisėjo 
pareigas einančio asmens, kuris buvo paskirtas iki šių nuostatų įsigalioji- 
mo, kadencijos termino. 

Šio skirsnio nuostatos dėl Aukščiausiojo Teismo ar Parlamento įsteig- 
to teismo teisėjo skyrimo apima ir nuostatas dėl asmens, einančio Aukš- 
čiausiojo Teismo ar Parlamento įsteigto teismo teisėjo pareigas, skyrimo 
kitokį statusą ar paskirtį turinčioms to paties teismo teisėjo pareigoms. 


73. Aukščiausiojo Teismo apeliacinė jurisdikcija 

Atsižvelgiant į Parlamento nustatytas išimtis ir nuostatas, Aukščiau- 
siasis Teismas turi jurisdikciją apeliacine tvarka nagrinėti ir priimti spren- 
dimus dėl visų teismo sprendimų, įsakymų, nutarčių ir nuosprendžių, ku- 
riuos priėmė: 

i) teisėjas arba teisėjai, turintys pirminę Aukščiausiojo Teismo juris- 
dikciją; 

ii) bet kuris federalinis teismas arba federalinę jurisdikciją turintis 
teismas, bet kurios Valstijos Aukščiausiasis Teismas arba kitas bet kurios 
Valstijos teismas, kurio apeliacinis skundas nuo Sandraugos steigimo die- 
nos yra teiktinas Karalienei Taryboje (Oueen in Council); 

iii) Valstijų komisija, tačiau tik teikiant kasacinį skundą, 

ir visais šiais atvejais Aukščiausiojo Teismo sprendimas yra galutinis 
ir neskundžiamas. 

Jokia Parlamento nustatyta išimtis arba nuostata netrukdo Aukščiau- 
siajam Teismui išnagrinėti ir priimti sprendimą dėl Valstijos Aukščiausiojo 
Teismo apeliacinio skundo kuriuo nors klausimu, kurį nuo Sandraugos 
steigimo momento toks Aukščiausiasis Teismas turi teikti Karalienei Ta- 
ryboje. 

Kol Parlamentas nenustato kitaip, pavienių Valstijų aukščiausiųjų 
teismų Karalienei Taryboje teikiamiems apeliaciniams skundams taiko- 

mos sąlygos ir apribojimai taikomi ir šių teismų apeliaciniams skundams, 
teikiamiems Aukščiausiajam Teismui. 


74. Apeliacinis skundas Karalienei Taryboje 

Jeigu Aukščiausiasis Teismas nepatvirtina, kad klausimą turi išspręsti 
Jos Didenybė Taryboje, Aukščiausiojo Teismo sprendimu neleidžiama Ka- 
ralienei Taryboje teikti jokio apeliacinio skundo kuriuo nors klausimu, kad 
ir kokiu pagrindu jis iškiltų, dėl Sandraugos ir kurios nors Valstijos arba 
Valstijų tarpusavio konstitucinių galių arba kurių nors dviejų ar daugiau 
Valstijų tarpusavio konstitucinių galių. 

Aukščiausiasis Teismas gali patvirtinti, kad klausimą gali spręsti Jos 
Didenybė Taryboje, jeigu įsitikina, kad tai patvirtinti reikėtų dėl konkre- 
čios priežasties, gavus patvirtinimą apeliacinį skundą šiuo klausimu išnag- 
rinėja Jos Didenybė Taryboje neperduodama jo nagrinėti kitai institucijai. 

Jeigu kitaip nenumatyta šiame skirsnyje, Konstitucija nepažeidžia jo- 
kios teisės, kurią Karalienė gali įgyvendinti pasinaudodama savo karališ- 
kąja išimtine teise leisti Aukščiausiajam Teismui perduoti Jos Didenybei 
Taryboje nagrinėti apeliacinį skundą. Parlamentas gali priimti įstatymus, 
nustatančius apribojimus klausimams, dėl kurių galima prašyti leidimo 
perduoti nagrinėjimą, tačiau generalgubernatorius palieka Jos Didenybei 
savo nuožiūra spręsti, ar tvirtinti siūlomus įstatymus, kuriuose numatyti 
tokie apribojimai. 

75. Pirminė Aukščiausiojo Teismo jurisdikcija 

Visais klausimais: 

i) kurie iškyla pagal sutartį; 

ii) kurie yra susiję su kitų šalių konsulais ar kitais atstovais; 

iii) kurių nagrinėjime Sandrauga arba asmuo, teikiantis ieškinį arba 
kuriam pateikiamas ieškinys Sandraugos vardu, yra proceso šalis; 

iv) kurie iškyla tarp Valstijų, skirtingų Valstijų gyventojų arba tarp 
Valstijos ir kitos Valstijos gyventojo; 

v) kuriais siekiama teismo įsakymo, draudimo arba draudžiančios 
teismo nutarties dėl Sandraugos pareigūno; 

Aukščiausiasis Teismas turi pirminę jurisdikciją. 


76. Papildoma pirminė jurisdikcija 
Parlamentas gali priimti įstatymus, kuriais Aukščiausiajam Teismui 
suteikiama pirminė jurisdikcija nagrinėti klausimus: 

i) kurie iškyla dėl šios Konstitucijos arba yra susiję su jos aiškinimu, 

ii) kurie iškyla dėl Parlamento priimtų įstatymų, 

iii) kurie yra susiję su jūrų ir jūrų laivininkystės jurisdikcija, 

iv) kurie susiję su tuo pačiu dalyku, dėl kurio ieškinys teikiamas re- 
miantis skirtingų Valstijų teise. 


77. Kompetencija nustatyti jurisdikciją 

Parlamentas gali priimti įstatymus dėl paskutiniuose dviejuose skirs- 
niuose paminėtų klausimų, kuriais: 

i) nustatoma bet kurio federalinio teismo, kuris nėra Aukščiausiasis 
Teismas, jurisdikcija, 

ii) nustatoma, kurios Valstijų teismams priskiriamos ar suteiktos ga- 
lios nepriklauso federalinio teismo jurisdikcijai, 

iii) Valstijos teismui suteikiama federalinė jurisdikcija. 


78. Bylos prieš Sandraugą arba Valstiją 
Parlamentas gali priimti įstatymus, kuriais suteikiamos teisės iškelti bylą 
Sandraugai arba Valstijai tais klausimais, kurie neviršija teisminės galios. 


79. Teisėjų skaičius 
Teismo federalinę jurisdikciją taikyti gali Parlamento nustatytas tei- 
sėjų skaičius. 


80. Prisiekusiųjų teismas 

Kaltinimus dėl nusižengimo Sandraugos teisei nagrinėja prisiekusiųjų 
teismas, kuris vyksta toje Valstijoje, kurioje padarytas nusižengimas, o jei- 
gu nusižengimas nebuvo padarytas kurioje nors Valstijoje, teismas vyksta 
Parlamento nustatytoje vietoje arba vietose. 


IV SKYRIUS. FINANSAI IR PREKYBA 


81. Konsoliduotas pajamų fondas 

Visos pajamos ir lėšos, kurias Sandraugos vykdomoji valdžia surenka 
arba gauna, sudaro konsoliduotą pajamų fondą, kuris asignuojamas San- 
draugos reikmėms Konstitucijoje nustatyta tvarka, atsižvelgiant į Konstitu- 
cijoje numatytas išlaidas ir įsipareigojimus. 

82. Išlaidos 

Pirmiausia sumokami mokesčiai, susiję su konsoliduoto pajamų fon- 
do lėšų rinkimu, valdymu ir gavimu, o Sandraugos pajamos pirmiausia 
panaudojamos Sandraugos išlaidoms apmokėti. 


83. Pagal įstatymą asignuotos lėšos 

Sandraugos iždo lėšos gali būti naudojamos tik įstatymo numatytiems 
asignavimams. 

Per vieną mėnesį nuo pirmo Parlamento posėdžio generalguberna- 
torius Taryboje gali iš iždo paimti ir panaudoti lėšas, kurios yra būtinos 
Sandraugos žinion perduotam departamentui išlaikyti ir pirmiems Parla- 
mento rinkimams surengti. 


84. Pareigūnų perkėlimas 

Kai Valstijos viešųjų paslaugų departamentas pereina Sandraugos ži- 
nion, visi to departamento pareigūnai tampa pavaldūs Sandraugos vykdo- 
majai valdžiai. 

Pareigūnas, kuris nepaliekamas tarnauti Sandraugai ir nėra paski- 
riamas kitoms pareigoms už lygiavertį atlygį Valstijos tarnyboje, turi teisę 
gauti iš Valstijos pensiją, atlygį ar kitą pagal Valstijos įstatymus mokėtiną 
kompensaciją už pareigybės panaikinimą. 

Pareigūnas, kuris paliekamas tarnauti Sandraugai, išsaugo visas turi- 
mas ir gaunamas teises ir turi teisę atsistatydinti Valstijos įstatymų nustatytu 
laiku ir gauti įstatymuose numatytą pensiją arba išeitinę išmoką, jeigu savo 
tarnybą Valstijai jis tęsė kaip tarnybą Sandraugai. Tokią pensiją arba išeitinę 
išmoką jam sumoka Sandrauga, bet Valstija Sandraugai sumoka šios sumos 
dalį, kuri apskaičiuojama proporcingai pareigūno tarnybos Valstijai laikotar- 
piui, palyginti su bendra jo tarnybos trukme, ir šiuo tikslu laikoma, kad jo 
atlyginimas yra lygus perkėlimo metu Valstijos jam mokamam atlyginimui. 

Pareigūnas, kuris Sandraugos steigimo momentu tarnavo Valstijai ir 
kuris Valstijos gubernatoriaus sutikimu, duotu remiantis Vykdomosios Ta- 
rybos patarimu, pervedamas į tarnybą Sandraugai, turi tokias pat teises, 
kokias jis turėtų būdamas Sandraugos žinion perduodamo departamento 
pareigūnu, kuris paliekamas tarnauti Sandraugai. 


85. Valstijos turto perdavimas 
Kai Valstijos viešųjų paslaugų departamentas perduodamas Sandrau- 
gos žinion: 

i) visas Valstijos turtas, naudojamas tik departamento reikmėms, per- 
duodamas Sandraugai, tačiau muito, akcizo mokesčius ir subsidijas kont- 
roliuojančių departamentų atveju jis perduodamas tik tokiam laikotarpiui, 
kuris, generalgubernatoriaus Taryboje nuomone, yra būtinas; 

ii) Sandrauga gali įgyti bet kurį Valstijos turtą, kuris nėra naudojamas 
išimtinai departamento reikmėms, ir jeigu negalima susitarti, šio turto 
vertė nustatoma tokia tvarka, kokia pagal Sandraugos steigimo momentu 
galiojančius Valstijos įstatymus nustatoma žemės arba teisės į žemę, kurią 
Valstija paėmė visuomeniniais tikslais, vertė; 

iii) Sandrauga sumoka Valstijai kompensaciją už pagal šį skirsnį San- 
draugos žinion pereinantį turtą, ir jeigu negalima susitarti dėl kompensa- 
vimo būdo, jis nustatomas pagal Parlamento priimamus įstatymus; 

iv) departamento perdavimo dieną Sandrauga prisiima Valstijos įsipa- 
reigojimus, susijusius su perduodamu departamentu. 


86. [Muito, akcizo mokesčiai ir subsidijos] 

Nuo Sandraugos steigimo momento muito ir akcizo mokesčių surin- 
kimo ir kontrolės, taip pat subsidijų mokėjimo kontrolės funkcijos perduo- 
damos Sandraugos vykdomajai valdžiai. 


87. [Pajamos iš muito ir akcizo mokesčių] 

Kol Parlamentas nenustato kitaip, dešimt metų nuo Sandraugos stei- 
gimo dienos ir pasibaigus šiam terminui Sandrauga gali panaudoti savo iš- 
laidoms padengti ne daugiau kaip ketvirtadalį Sandraugos grynųjų pajamų 
iš muito ir akcizo mokesčių per metus. 

Pagal šią Konstituciją likutis išmokamas pavienėms Valstijoms arba 
panaudojamas palūkanoms už Sandraugos valdomų pavienių Valstijų įsi- 
skolinimus sumokėti. 


88. Vienodi muito mokesčiai 


Vienodi muito mokesčiai pradedami taikyti per dvejus metus nuo 
Sandraugos steigimo. 


89. Valstijoms priklausantys mokėjimai iki vienodų mokesčių įvedimo 
Iki vienodų muito mokesčių įvedimo: 
i) Sandrauga kiekvienai Valstijai įskaito šioje Valstijoje Sandraugos 
surinktas pajamas; 
ii) Sandrauga kiekvienai Valstijai priskaičiuoja: 

a) išlaidas, kurias Sandrauga patyrė toje Valstijoje Valstijos Sandraugai 
perduodamo departamento perdavimo momentu dėl perduodamo 
departamento išlaikymo arba jo veiklos pratęsimo; 

b) pagal Valstijos gyventojų skaičių Valstijai tenkančią kitų Sandrau- 
gos išlaidų dalį; 

iii) Sandrauga kiekvienai Valstijai kas mėnesį sumoka likutį, jeigu jis 

susidaro. 


90. Išimtinė galia, susijusi su muito, akcizo mokesčiais ir subsidijomis 

Įvedus vienodus muito mokesčius, Parlamentas įgyja išimtinę galią taiky- 
ti muito ir akcizo mokesčius ir skirti subsidijas prekių gamybai arba eksportui. 

Įvedus vienodus muito mokesčius, visi pavienių Valstijų, taikančių 
muito ar akcizo mokesčius arba teikiančių subsidijas prekių gamybai arba 
eksportui, įstatymai netenka galios, tačiau Valstijos vyriausybei arba jos 
vardu leidžiama teikti tokias subsidijas ir sudaryti teisėtus susitarimus 
dėl jų teikimo, jeigu subsidija suteikiama arba susitarimas sudaromas iki 
1898 m. birželio 30 d. 


91. Išimtys dėl subsidijų 

Pagal šios Konstitucijos nuostatas Valstijai nedraudžiama teikti pagal- 
bą arba skirti subsidijas aukso, sidabro ar kitų metalų kasybai, taip pat San- 
draugos Parlamento Rūmų sutikimu, išreikštu rezoliucija, teikti pagalbą 
arba skirti subsidijas prekių gamybai arba eksportui. 


92. Laisva prekyba Sandraugoje 

Įvedus vienodus muito mokesčius, Valstijų tarpusavio prekyba vidaus 
transportu arba jūrų laivyba vyksta visiškai laisvai. 

Tačiau neatsižvelgiant į šios Konstitucijos nuostatas, prekėms, kurios 
į kurią nors Valstiją arba koloniją, kuri tampa Valstija, kol prekės yra šio- 
je Kolonijoje, buvo importuotos iki vienodų muito mokesčių įvedimo ir į 
kitą Valstiją yra išvežamos per dvejus metus nuo tokių mokesčių įvedimo 
dienos, taikomas muito mokestis už prekių įvežimą į Sandraugos teritoriją 
išskaičiavus anksčiau už šių prekių importą sumokėtą mokestį. 
93. Mokėjimai Valstijoms penkerius metus nuo vienodų muito tarifų 
įvedimo 

Kol Parlamentas nenustato kitaip, pirmus penkerius metus nuo vie- 


nodų muito mokesčių įvedimo dienos ir vėliau: 

i) muito mokesčiai, taikomi prekėms, importuotoms į vieną Valstiją 
ir vėliau išvežtoms į kitą Valstiją vartoti, ir akcizo mokesčiai, sumokėti už 
prekes, pagamintas vienoje Valstijoje ir vėliau išvežtas į kitą Valstiją vartoti, 
laikomi surinktais ne pirmoje, o antroje Valstijoje; 

ii) atsižvelgiant į paskutinio punkto nuostatas, Sandrauga nustatyta 
tvarka įskaito pavienėms Valstijoms pajamas, priskaičiuoja išlaidas ir su- 
moka likutį už laikotarpį iki vienodų muito mokesčių įvedimo. 


94. Perviršio paskirstymas 

Praėjus penkeriems metams nuo vienodų muito mokesčių įvedimo 
dienos Parlamentas gali numatyti pavienėms Valstijoms bendro Sandrau- 
gos pajamų perviršio mokėjimą, vykdomą kas mėnesį ir tokiu pagrindu, 
kuris Parlamento nuožiūra yra teisingas. 


95. Vakarų Australijos muito mokesčiai 

Neatsižvelgiant į šios Konstitucijos nuostatas, Vakarų Australijos 
Valstijos parlamentas, jeigu ši Valstija yra Valstija steigėja, gali pirmus pen- 
kerius metus nuo vienodų muito mokesčių įvedimo dienos taikyti muito 
mokesčius prekėms, kurios patenka į Valstiją, bet iš pradžių buvo impor- 
tuotos ne iš Sandraugos teritorijos; tokius mokesčius renka Sandrauga. 

Joks prekėms taikomas mokestis pirmaisiais metais negali viršyti 
mokesčio, taikomo prekėms pagal Vakarų Australijos įstatymą, galiojan- 
tį vienodų muito mokesčių įvedimo momentu, o antraisiais, trečiaisiais, 
ketvirtaisiais ir penktaisiais metais - atitinkamai keturių penktadalių, tri- 
jų penktadalių, dviejų penktadalių ir vieno penktadalio minėto mokesčio, 
ir pasibaigus penktiesiems metams nuo vienodų muito mokesčių įvedimo 
dienos visi mokesčiai, kurie taikomi pagal šio skirsnio nuostatas, netenka 
galios. 

Jeigu nesibaigus penkerių metų laikotarpiui bet kuriuo metu mokes- 
tis, taikomas prekėms pagal šį skirsnį, yra didesnis nei Sandraugos taiko- 
mas analogiškų prekių importo mokestis, didesnis muito mokestis yra 
taikomas prekėms, į Vakarų Australiją importuojamoms ne iš Sandraugos 
teritorijos. 


96. Finansinė pagalba Valstijoms 

Kol Parlamentas nenustato kitaip, dešimt metų nuo Sandraugos stei- 
gimo ir vėliau Parlamentas gali teikti finansinę pagalbą bet kuriai Valstijai 
savo nuožiūra nustatytomis sąlygomis. 

97. Auditas 

Kol Parlamentas nenustato kitaip, Sandraugos, Sandraugos Vyriau- 
sybės arba pareigūno atveju galiojantys kolonijos, kuri tapo arba tampa 
Valstija, įstatymai, susiję su pajamų gavimu ir lėšų panaudojimu kolonijos 
vyriausybės reikmėms, taip pat su tokių pajamų ir išlaidų peržiūra ir au- 
ditu, taikomi pajamų gavimui ir lėšų panaudojimui Valstijoje Sandraugos 
reikmėms tokia pat tvarka, kaip ir kolonijos, kolonijos vyriausybės arba 
pareigūno atveju. 


98. Prekyba ir verslo santykiai, apimantys laivybą ir Valstijos 
geležinkelius 

Parlamentas, turintis galią priimti prekybą ir verslo santykius regla- 
mentuojančius įstatymus, taip pat gali priimti įstatymus dėl laivybos ir ku- 
rios nors Valstijos nuosavybe esančių geležinkelių. 


99. Sandraugos lengvatos 

Sandrauga jokiu įstatymu, prekybos ar pajamų nuostatais nesuteikia 
jokiai vienai Valstijai ar jos daliai lengvatų, kurių neturi kita Valstija ar jos 
dalis. 


100. Neribota teisė naudoti vandenį 

Sandrauga jokiu įstatymu arba prekybos nuostatais neapriboja Valsti- 
jos ar jos gyventojų teisės pagrįstai naudoti upių vandenį išsaugojimo arba 
drėkinimo tikslais. 


101. Valstijų komisija 

Įsteigiama Valstijų komisija, kuriai Parlamento nuožiūra suteikiamos 
sprendimų priėmimo ir administravimo galios, kurios yra būtinos Konstitu- 
cijos nuostatoms, susijusioms su prekyba ir verslo santykiais, ir visiems pagal 
jas priimtiems įstatymams vykdyti ir jų vykdymui prižiūrėti Sandraugoje. 


102. Parlamento draudimas Valstijai taikyti lengvatas 

Parlamentas gali įstatymu uždrausti kuriai nors Valstijai arba joje 
įsteigtai institucijai taikyti lengvatas geležinkeliu vykdomai prekybai arba 
ją diskriminuoti, jeigu tokia lengvata arba diskriminacija yra netinkama 
ir nepagrįsta arba neteisinga kurios nors Valstijos atžvilgiu, visų pirma at- 
sižvelgiant į Valstijos finansinius įsipareigojimus, susijusius šios Valstijos 
geležinkelių tiesimu ir eksploatavimu. Tačiau pagal šio skirsnio nuostatas 

lengvata ar diskriminacija nėra laikoma netinkama ir nepagrįsta arba ne- 
teisinga Valstijos atžvilgiu, jeigu taip nenusprendžia Valstijų komisija. 


103. Komisijos narių skyrimas, kadencija ir atlyginimas 

Valstijų komisijos nariai: 

i) yra skiriami generalgubernatoriaus Taryboje; 

ii) eina pareigas septynerius metus, tačiau nesibaigus kadencijai gali 
būti nušalinti generalgubernatoriaus Taryboje abejų Parlamento Rūmų 
kreipimusi tos pačios sesijos metu dėl jų nušalinimo dėl įrodyto netinka- 
mo elgesio arba neveiksnumo; 

iii) gauna Parlamento nustatytą atlyginimą, kuris jų kadencijos metu 
negali būti sumažintas. 


104. Tam tikrų įkainių užtikrinimas 

Pagal jokią šios Konstitucijos nuostatą prekių vežimo geležinkeliu, 
kuris yra Valstijos nuosavybė, įkainis nėra laikomas neteisėtu, jeigu Vals- 
tijų komisija mano, kad toks įkainis yra būtinas Valstijos teritorijos vysty- 
muisi, ir jeigu šis įkainis vienodai taikomas tiek Valstijos teritorijoje, tiek iš 
vienos Valstijos į kitą vežamoms prekėms. 


105. Valstijų skolų perėmimas 

Parlamentas gali perimti Valstijų skolas arba jų dalį, proporcin- 
gą atitinkamam gyventojų skaičiui pagal naujausius turimus statistinius 
Sandraugos duomenis, taip pat gali šias skolas arba jų dalį konvertuoti, 
pratęsti jų grąžinimo terminą arba jas konsoliduoti, o Valstijos prisiima at- 
sakomybę už Sandraugos perimtas skolas, už kurias mokėtinos palūkanos 
išskaičiuojamos iš Sandraugos pavienėms Valstijoms mokamos pajamų 
perviršio dalies, ir jeigu šis perviršis yra nepakankamas arba jo iš vis nėra, 
trūkstamą arba visą sumą turi sumokėti tos pavienės Valstijos. 


105A. Susitarimai dėl Valstijų skolų 

1) Sandrauga gali su Valstijomis sudaryti susitarimus dėl jų skolų: 

a) pagal kuriuos Sandrauga perima tokias skolas; 

b) kurie apima tokių skolų valdymą; 

c) kurie apima palūkanų mokėjimą, taip pat skolų padengimo fondų 
skyrimą ir valdymą; 

d) kurie apima tokių skolų konsolidavimą, grąžinimo termino pratę- 
simą, konvertavimą ir padengimą; 

e) pagal kuriuos Valstijos prisiima įsipareigojimus už Sandraugos 

perimtas skola; 

f) pagal kuriuos Valstijos arba Sandrauga savo arba Valstijų vardu 

skolinasi lėšas. 

2) Parlamentas gali priimti įstatymus, kuriais toks susitarimas įteisi- 
namas, jeigu jis sudarytas iki šio skirsnio įsigaliojimo dienos. 

3) Parlamentas gali priimti įstatymus dėl šio šalių susitarimo vykdymo. 

4) Tokį susitarimą susitarimo šalys gali pakeisti arba panaikinti. 

5) Toks susitarimas ir jo pakeitimas yra privalomas Sandraugai ir su- 
sitarimą sudariusioms Valstijoms neatsižvelgiant į šios Konstitucijos, pa- 
vienių Valstijų konstitucijų arba Sandraugos Parlamento ar kurios nors 
Valstijos parlamento priimtų įstatymų nuostatas. 

6) Šios Konstitucijos 105 skirsnio nuostatos niekaip neapriboja pagal 
šį skirsnį suteikiamų galių. 


V SKYRIUS. VALSTIJOS 


106. Konstitucijų galiojimas 

Atsižvelgiant į šios Konstitucijos nuostatas, kiekvienos Sandraugos 
Valstijos konstitucija Sandraugos steigimo arba Valstijos priėmimo į San- 
draugą arba steigimo momentu lieka galioti, kol nepadaromi pakeitimai 
pagal tos Valstijos konstitucijos nuostatas. 


107. Valstijų parlamentų galių užtikrinimas 

Kolonijos, kuri tapo arba tampa Valstija, parlamento galios Sandrau- 
gos steigimo arba Valstijos priėmimo į Sandraugą arba steigimo momentu 
lieka galioti, jeigu pagal šią Konstituciją jos nėra suteikiamos išimtinai San- 
draugos Parlamentui arba panaikinamos Valstijos parlamentui. 


108. Valstijų įstatymų galiojimas 

Atsižvelgiant į šios Konstitucijos nuostatas, visi kolonijoje, kuri tapo 
arba tampa Valstija, galiojantys įstatymai, susiję su klausimais, kuriuos 
nagrinėja Sandraugos Parlamentas, lieka galioti toje Valstijoje, ir kol San- 
draugos Parlamentas nepriima sprendimo šiuo klausimu, Valstijos parla- 
mentas, veikdamas kaip kolonijos parlamentas, turi tokią galią keisti arba 
panaikinti tokius įstatymus, kurią kolonijos parlamentas turėjo iki kolonija 
tapo Valstija. 

109. Įstatymų neatitikimas 

Jeigu tarp Valstijos įstatymo ir Sandraugos įstatymo yra neatitikimų, 
taikomas Sandraugos įstatymas, o Valstijos įstatymas galioja tiek, kiek jis 
neprieštarauja tam Sandraugos įstatymui. 


110. Nuostatos, susijusios su gubernatoriumi 

Šios Konstitucijos nuostatos, susijusios su Valstijos gubernatoriumi, 
taikomos esamam Valstijos gubernatoriui, kitam vyriausiajam vykdoma- 
jam pareigūnui arba Valstijos vyriausybės administratoriui. 


111. Valstijų teritorijų perdavimas 

Valstijos parlamentas gali perduoti Sandraugai bet kurią Valstijos dalį, 
ir tokiu būdu perdavus Valstijos dalį ir Sandraugai ją priėmus, ši Valstijos 
dalis tampa pavaldi išimtinei Sandraugos jurisdikcijai. 


112. Mokesčių taikymas patikrinimo įstatymų vykdymo tikslais 

Įvedus vienodus muito mokesčius, Valstija gali taikyti importo arba 
eksporto mokesčius, taip pat mokesčius į Valstiją įvežamoms ar iš jos iš- 
vežamoms prekėms, kurie gali būti reikalingi Valstijos patikrinimo įsta- 
tymams vykdyti, tačiau grynosios pajamos iš visų šių mokesčių atitenka 
Sandraugai, o Sandraugos Parlamentas gali panaikinti tokius patikrinimo 
įstatymus. 


113. Svaigalai 

Visiems fermentuotiems, distiliuotiems ar kitiems svaigalams, kurie 
atvežami į Valstiją arba joje yra naudojami, vartojami, parduodami ar sau- 
gomi, taikomi tos Valstijos įstatymai, kurie galioja ir tokiems Valstijoje pa- 
gamintiems svaigalams. 


114. Pajėgų telkimas Valstijose. Sandraugos arba Valstijos turto 
apmokestinimas 

Be Sandraugos Parlamento sutikimo Valstija negali telkti arba turėti 
jūrų arba karines pajėgas, taip pat apmokestinti Sandraugai priklausantį 
turtą, o Sandrauga negali apmokestinti Valstijai priklausantį turtą. 


115. Valstijų monetų kaldinimas 
Siekdama padengti skolas, Valstija negali kaldinti monetų ir kaip tei- 
sėtą mokėjimo priemonę gali naudoti tik aukso ir sidabro momentas. 

116. Sandraugos teisės aktai, susiję su religija 

Sandrauga negali priimti įstatymo, kuriuo būtų nustatoma kuri nors 
religija arba religinė praktika arba kuriuo būtų draudžiama laisvai išpažinti 
kurią nors religiją, o religinių žinių patikrinimas nėra privalomas nustatant 
tinkamumą tarnybai arba viešojo pasitikėjimo pareigoms eiti Sandraugoje. 


117. Valstijų gyventojų teisės 

Bet kurios Valstijos gyventojas, būdamas Karalienės valdinys, kitose 
Valstijose turi tokias pat galimybes, kokias jis turėtų būdamas Karalienės 
valdiniu, gyvenančiu toje Valstijoje, ir nėra diskriminuojamas. 


118. Valstijų įstatymų ir kitų teisės aktų pripažinimas 
Sandraugoje visiškai pasitikima kiekvienos Valstijos įstatymais, vie- 
šaisiais aktais ir dokumentais bei teismine praktika. 


119. Valstijų apsauga nuo invazijos ir smurto 
Sandrauga gina visas Valstijas nuo invazijos ir Valstijos vykdomosios 
valdžios prašymu nuo smurto Valstijos teritorijoje. 


120. Sandraugos įstatymų pažeidėjų suėmimas 

Kiekviena Valstija priima nuostatą, pagal kurią leidžiama suimti ir jos 
kalėjimuose laikyti asmenis, kurie kaltinami Sandraugos įstatymų pažei- 
dimu arba yra dėl to nuteisti, taip pat bausti asmenis, nuteistus už tokius 
pažeidimus, o Sandraugos Parlamentas gali priimti įstatymus, kuriais įtei- 
sinama tokia nuostata. 


VI SKYRIUS. NAUJOS VALSTIJOS 


121. Naujų Valstijų priėmimas į Sandraugą ar steigimas 

Parlamentas gali priimti į Sandraugą arba steigti naujas Valstijas, o 
jų priėmimo arba steigimo momentu savo nuožiūra nustatyti arba taikyti 
sąlygas, įskaitant atstovavimo kuriuose nors Parlamento Rūmuose apimtį. 


122. Teritorijų valdymas 

Parlamentas gali priimti įstatymus, susijusius su kurios nors Valstijos 
perduodamos ir Sandraugos priimamos teritorijos arba kurios nors terito- 
rijos, kurią Karalienė perduoda Sandraugos žinion, o Sandrauga priima, 
taip pat kitaip Sandraugos įgytos teritorijos valdymu, ir gali leisti atstovauti 

šiai teritorijai bet kuriuose Parlamento Rūmuose Parlamento nuožiūra nu- 
statytu mastu ir sąlygomis. 


123. Valstijų ribų keitimas 

Valstijos parlamento sutikimu ir Valstijos rinkėjų, balsuojančių dėl ati- 
tinkamo klausimo, daugumos pritarimu Sandraugos Parlamentas gali padi- 
dinti, sumažinti arba kitaip keisti Valstijos ribas sutartomis sąlygomis arba 
gali analogišku sutikimu numatyti nuostatą dėl susijusios Valstijos teritorijos 
padidinimo, sumažinimo arba keitimo sąlygų įsigaliojimo ir taikymo. 


124. Naujų Valstijų formavimas 

Nauja Valstija formuojama atskiriant Valstijos teritoriją, tačiau tik tos 
Valstijos parlamento sutikimu; nauja Valstija taip pat gali būti formuojama 
sujungiant dvi ar daugiau Valstijų arba Valstijų dalis, bet tik susijusių Vals- 
tijų parlamentų sutikimu. 


VII SKYRIUS. KITOS NUOSTATOS 


125. Vyriausybės buveinė 

Sandraugos Vyriausybės buveinė, kurios vietą nustato Parlamentas, 
yra Sandraugai suteikiamoje ar jos įgyjamoje teritorijoje, yra suteikiama 
Sandraugai ir jai priklauso, yra Naujojo Pietų Velso valstijoje ir nuo Sidnė- 
jaus yra nutolusi ne mažiau kaip 100 mylių. 

Tokios teritorijos plotas turi būti ne mažesnis kaip 100 kv. mylių, o jos 
dalis, kurią sudaro Karūnai priklausančios žemės, suteikiama Sandraugai 
nemokamai. 

Parlamentas posėdžiauja Melburne iki susirinkimo Vyriausybės bu- 
veinėje. 


126. Jos Didenybės galios įgalioti generalgubernatorių skirti 
pavaduotojus 

Karalienė gali įgalioti generalgubernatorių skirti bet kurį asmenį arba 
asmenis kartu ar atskirai savo pavaduotoju ar pavaduotojais bet kurioje 
Sandraugos dalyje ir vykdant šias pareigas generalgubernatoriaus nuožiūra 
nustatytą laikotarpį naudotis tokiomis galiomis ir vykdyti tokias funkcijas, 
kurias, generalgubernatoriaus nuomone, dera skirti tokiam pavaduotojui 
ar pavaduotojams atsižvelgiant į Karalienės nustatytus apribojimus arba 
nurodymus, tačiau, net ir paskyręs tokį pavaduotoją arba pavaduotojus, 

generalgubernatorius gali toliau naudotis minėtomis galiomis arba vykdyti 
minėtas funkcijas. 


127. Neteko galios. 


VIII SKYRIUS. KONSTITUCIJOS PAKEITIMAS 


128. Konstitucijos keitimo būdas 

Ši Konstitucija gali būti keičiama tik tokia tvarka: 

Siūlomas Konstitucijos pakeitimo įstatymas privalo būti priimtas 
kiekvienų Parlamento Rūmų absoliučia balsų dauguma ir po jo priėmi- 
mo praėjus ne mažiau kaip dviem mėnesiams, bet ne daugiau kaip šešiems 
mėnesiams siūlomas įstatymas per abejus Rūmus teikiamas kiekvienos 
Valstijos ir Teritorijos rinkėjams, kurie turi teisę balsuoti Atstovų Rūmų 
narių rinkimuose. 

Tačiau jeigu kurie nors Rūmai priima tokį siūlomą įstatymą absoliučia 
balsų dauguma, o kiti rūmai jį atmeta, jo nepriima arba priima su pakeiti- 
mais, su kuriais pirmiau minėti Rūmai nesutinka, ir jeigu po trijų mėnesių 
pirmieji Rūmai toje pačioje arba kitoje sesijoje vėl absoliučia balsų dau- 
guma priima siūlomą įstatymą su antrųjų Rūmų padarytais arba su jais 
suderintais pakeitimais arba be jų, o tie antrieji Rūmai atmeta įstatymą, jo 
nepriima arba priima su pakeitimais, su kuriais pirmieji Rūmai nesutinka, 
generalgubernatorius gali kiekvienos Valstijos ir Teritorijos rinkėjams, ku- 
rie turi teisę balsuoti Atstovų Rūmų rinkimuose, pateikti siūlomą įstatymą 
paskutine pirmųjų Rūmų pasiūlyta redakcija ir su pakeitimais, su kuriais 
vėliau sutinka abeji Rūmai, arba be jų. 

Kai siūlomas įstatymas pateikiamas rinkėjams, balsavimas vyksta Par- 
lamento nustatyta tvarka. Iki Atstovų Rūmų narių rinkėjams keliami rei- 
kalavimai bus suvienodinti visoje Sandraugoje, Valstijoje, kurioje galioja 
pilnamečių balsavimo teisė, skaičiuojama tik pusė rinkėjų, balsuojančių už 
ir prieš siūlomą įstatymą. 

Jeigu siūlomą įstatymą daugumoje Valstijų patvirtina balsuojančių 
rinkėjų dauguma, taip pat visų balsuojančių rinkėjų dauguma, jis pateikia- 
mas generalgubernatoriui Karalienės pritarimui. 

Joks pakeitimas, kuriuo sumažinamas kurios nors Valstijos propor- 
cingas atstovavimas kuriuose nors Parlamento Rūmuose arba mažiausias 
Valstijos atstovų skaičius Atstovų Rūmuose, padidinamos, sumažinamos 
arba kitaip pakeičiamos Valstijos ribos arba šiuo atžvilgiu daromas kitoks 

poveikis Konstitucijos nuostatoms, negali būti įteisintas, jeigu tos Valstijos 
balsuojančių rinkėjų dauguma nepatvirtina siūlomo įstatymo. 

Šiame skirsnyje Teritorija reiškia bet kurią šios Konstitucijos 122 skirs- 
nyje paminėtą teritoriją, kurioje galioja įstatymas, leidžiantis atstovauti jai 
Atstovų Rūmuose. 


Priedas 


Priesaika 


Aš, A. B., prisiekiu būti lojalus ir ištikimas Jos Didenybei Karalienei 
Viktorijai, jos įpėdiniams ir paveldėtojams pagal įstatymą. TEPADEDA 
MAN DIEVAS! 


Patvirtinimas 
Aš, A. B., iškilmingai ir nuoširdžiai patvirtinu ir pareiškiu, kad būsiu 
lojalus ir ištikimas Jos Didenybei Karalienei Viktorijai, jos įpėdiniams ir 
paveldėtojams pagal įstatymą. 


(Pastaba: nurodytas Jungtinės Didžiosios Britanijos ir Airijos Karalystės karaliaus 
arba karalienės vardas prireikus turi būti atitinkamai pakeistas.) 

S TEETJOS RESEUL LIE: 





PRATARMĖ 


Šiuo metu Austrijos Respublikoje galioja dar iki Antrojo pasaulinio 
karo, t. y. 1920 m., priimta Konstitucija!. Nesiekiant atskleisti sudėtingų šios 
šalies istorijos vingių, paminėtina bent jau tai, kad po Austrijos- Vengrijos 
pralaimėjimo Pirmajame pasauliniame kare ši valstybė nustojo egzistavusi 
ir susikūrė Austrijos Respublika. Karlas Reneris, vienas didžiausių to meto 
teisės sociologijos autoritetų Europoje, tapo Austrijos kancleriu ir pavedė 
Hansui Kelsenui parašyti Austrijos Konstituciją. H. Kelsenas, kuriam priski- 
riama ir iniciatyva įsteigti išskirtinę centralizuotą konstitucinės priežiūros 
instituciją, nedvejodamas ėmėsi šio darbo. Nacionalinis Konstitucinis Susi- 
rinkimas Federalinį konstitucinį įstatymą? (Bundes-Verfassungsgesetz) pri- 
ėmė 1920 m. spalio 1 d., jis įsigaliojo 1920 m. lapkričio 10 d. Ši Konstitucija 
iš esmės buvo pakeista 1925 m. ir 1929 m., o Austrijai praradus valstybinį 
suverenitetą 1934 m. nustojo galioti. Jos galiojimas vėl buvo atkurtas 1945 m. 
gruodžio 19 d. Taigi pagal šios Konstitucijos priėmimo laiką ji priskirtina 
antrajam konstitucijų raidos etapui, t. y. laikotarpiui nuo Pirmojo iki Antrojo 
pasaulinio karo, kai buvo priimtos 1919 m. Vokietijos (vadinamoji Veimaro), 
1920 m. Čekoslovakijos, 1937 m. Airijos, 1931 m. Ispanijos, 1920 m. Estijos, 
1922 m. Latvijos, 1922 m. Lietuvos ir kitos konstitucijos?. Pažymėtina, kad 
Austrija laikoma trečiąja pasaulyje šalimi, aukščiausiu lygiu įtvirtinusia kons- 
titucinės kontrolės institutą (po JAV ir Australijos, kurių aukščiausieji teismai 
pirmieji įgijo tokią kompetenciją), nors chronologiškai pirmą kartą toks ins- 
titutas Europoje buvo įtvirtintas dar 1920 m. Čekoslovakijos Konstitucijoje“. 





! Plačiau žr.: Vainiutė, M. Austrijos Respublikos konstitucinė sistema. Europos Sąjun- 


gos valstybių narių konstitucinės sistemos. Mokslo studija. Vilnius: Mykolo Romerio 
universitetas, 2012, p. 39-80; Vainiutė, M.; Beinoravičius, D. Austrijos Respublikos 
konstitucinė santvarka. Jurisprudencija. 2006, 12(90), p. 81-87. 

Toliau tekste šis Federalinis konstitucinis įstatymas vadinamas Konstitucija. 
Jarašiūnas, E. Nuo pirmosios iki naujausių konstitucijų: keletas minčių apie konstitucinio 
reguliavimo raidą. Šiuolaikinė konstitucija: studijos apie užsienio šalių konstitucinį regulia- 
vimą. Kolektyvinė monografija. Vilnius: Mykolo Romerio universitetas, 2005, p. 23-24. 
Matijošius, A. Austrijos Respublikos Konstitucija. Konstitucinė jurisprudencija. Lietu- 
vos Respublikos Konstitucinio Teismo biuletenis. 2011, Nr. 3(23), p. 136. 

Apibūdinant Austrijos Respublikos Konstituciją, pirmiausia reikėtų 
paminėti tai, kad pagal formą ji yra rašytinė nekodifikuota, o pagal keitimo 
procedūrų sudėtingumą ją galima pavadinti lanksčia. Jau parengta Kons- 
titucija buvo nebaigtas kūrinys, turintis daugybę turinio spragų. Neradus 
politinio konsensuso daugeliu klausimų jos rengimo metu, vėliau ji buvo 
nuolat tobulinama. Manyta, kad toks konstitucinis reguliavimas galios tik 
kurį laiką. XX a. šeštajame ir septintajame dešimtmečiuose vėl tikėtasi, kad 
bus parengta nauja konstitucija, tačiau politinės jėgos, susidūrusios su ki- 
lusiais sunkumais, pasitenkino tik kai kuriomis pataisomis". Taigi Austrijos 
Konstituciją sudaro daugybė rašytinės teisės šaltinių: nuo 1920 m. susi- 
klostė tokia padėtis, kad esama apie 1 300 Konstitucijos lygmens nuostatų, 
esančių už pačios Konstitucijos ribų. Todėl Konstitucija formaliąja prasme 
yra didžiulės apimties, sudaryta ne tik iš pagrindinio konstitucinio doku- 
mento, bet ir atskirų federalinio lygmens konstitucinių įstatymų, papras- 
tuose federaliniuose įstatymuose įtvirtintų atskirų eksplicitinių ar net im- 
plictinių konstitucinių nuostatų, taip pat valstybinių sutarčių, kurios arba 
visa, arba daline apimtimi yra Konstitucijos lygmens ir faktiškai yra arba 
Konstituciją keičiančios tarptautinės, arba federacijos subjektų sutartys“. 
Šiuo požiūriu Austrijoje įstatymų leidėjas nėra įpareigotas visus konstitu- 
cinės teisės šaltinius, laikantis koncentravimo ir inkorporavimo principo, 
sujungti į vieną sąvadą. 

Šiuo metu galiojanti Austrijos Respublikos Konstitucija apima 
152 straipsnius, kurie yra suskirstyti į 8 skirsnius. Konstitucijoje įtvirtinti 
pagrindiniai principai, nusakantys Austriją esant demokratinę, teisinę ir 
federalinę valstybę". Prie jų taip pat priskirtinas valdžių padalijimo ir res- 
publikinio valstybės valdymo principas. Nors Konstitucijoje yra įtvirtinta 
mišri tiesioginės ir netiesioginės demokratijos sistema, tačiau vis dėlto vy- 
raujantis yra reprezentavimo principas, o tiesioginės demokratijos elemen- 
tai yra mažiau išvystyti. 





* Neschwara, Ch. Zur Entwicklung des Verfassungsrechts nach 1918. Schambeck, 
H. (Hrsg.). Parlamentarismus und 6ffentliches Recht in Osterreich: Entwicklung und 
Gegenwartsprobleme. Erster Teilband, Berlin, 1993, p. 83-220. 

* Adamovich, L. K; Funk, B.-Ch.; Holzinger, G. Osterreichisches Staatsrecht, Band I: 

Grundlagen. Wien; New York: Springer, 1997, p. 45-46. 

Šie principai pirmiausiai svarbūs tuo, kad jų pakeitimas pagal Austrijos Konstitucinio 

Teismo išaiškinimą Konstitucijos 44 straipsnio 3 dalies prasme reikštų ir pačios Kons- 

titucijos pakeitimą iš esmės. 

Austrija apibūdinama kaip parlamentinė respublika, turinti mišrios 
(pusiau prezidentinės) respublikos bruožų“. Kaip esminis parlamentinės 
respublikos bruožas yra tai, kad Vyriausybė yra politiškai atsakinga Na- 
cionalinei Tarybai, t. y. pirmiesiems tiesiogiai išrinktiems parlamento rū- 
mams“. Tai, kad Austrija nėra tipiška parlamentinė respublika, pirmiausiai 
liudija federalinio prezidento rinkimų būdas ir jam suteikti įgaliojimai. 

Konstitucijos 2 straipsnio 1 dalyje įtvirtintas federalizmo principas: 
„Austrija yra federacinė valstybė.“ Ją pagal šio straipsnio 2 dalį sudaro de- 
vynios savarankiškos federalinės žemės: Burgerlandas (Burgerland), Karin- 
tija (Kūrnten), Žemutinė Austrija (Niederėsterreich), Aukštutinė Austrija 
(Oberėsterreich), Zalcburgas (Salzburg), Štirija (Steiermark), Tirolis (Tirol), 
Forarlbergas (Vorarlberg), Viena (Wien). Kaip ir daugelyje federacinių vals- 
tybių, Austrijoje tai nustatyta pačioje federacijos Konstitucijoje, taigi va- 
dinamoji kompetencijos kompetencija priskirta federalinės Konstitucijos 
leidėjui. Formaliai federacijos ir ją sudarančių federalinių žemių tarpusavio 
santykiai yra grindžiami pariteto principu. Žemių konstitucinė autonomija 
yra ribojama: jos turinį ir ribas nustato federacija. Jos galių persvara ypač 
ryški įstatymų leidybos srityje, finansiniuose reikaluose, reglamentuojant 
jos statusą bei vykdant teisingumą. Taigi ypatingas Austrijos Konstitucijos 
bruožas yra ir tas, kad nustatytiems federacijos ir ją sudarančių subjektų — 
federalinių žemių - tarpusavio santykiams būdingi centralizmo bruožai. 
Aptariant Austrijos federalizmo bruožus paminėtina ir Federalinės Tarybos 
kaip federalinėms žemėms atstovaujančių rūmų gana silpna padėtis. Pri- 
imant įstatymus Federalinė Taryba turi tik suspensyvinio veto teisę: jis gali 
būti įveiktas paprasta Nacionalinės Tarybos narių dauguma. 

Aptariant Austrijos Respublikos Konstitucijoje įtvirtintą žmogaus teisių 
ir laisvių katalogą, pasakytina, kad jis nėra išsamus"“. Skirtingai nei daugelio 
valstybių konstitucijose, joms nėra skirtas atskiras skirsnis. Tai paaiškinama 
tuo, kad rengiant Konstitucijos projektą dėl žmogaus teisių ir laisvių katalogo 
nebuvo rastas bendras sutarimas. Taigi Konstitucijoje įtvirtintos tik atskiros 
nuostatos dėl visų federacijos piliečių lygybės prieš įstatymą, diskriminacijos 





š Schambeck, H. (Hrsg. Hengstschlager, J.). Der Staat und seine Ordnung: ausgewūhlte 

Beitrūge zur Staatslehre und zum Staatsrecht. Wien, 2002, p. 470. 

Pelinka, A. Das politische System Osterreichs. Ismayr W. Die politischen Systeme West- 

europas. 4., aktualisierte und ūberarbeitete Auflage. Wiesbaden: VS Verlag fūr Sozial- 

wissenschaften, 2009, p. 607. 

"0 Adamovich, L. K.; Funk, B.-Ch.; Holzinger, G. Osterreichisches Staatsrecht, Band 3: 
Grundrechte. Wien; New York: Springer-Verlag, 2003, p. 5. 

draudimo dėl lyties, kilmės, socialinės padėties, tikėjimo bei asmens neįgalu- 
mo (7 str. 1 d.), užtikrinama vyrų ir moterų lygybė (7 str. 2 d.). Toliau Kons- 
titucijos 83 straipsnyje garantuojama teisė kreiptis į teisėtą teisėją, 85 straips- 
nyje įtvirtintas mirties bausmės panaikinimas. Konstitucijos 8 straipsnyje, 
pripažįstant vokiečių kalbą valstybine kalba, garantuojamos ir kitų kalbinių 
mažumų teisės ir pan. Kitos pagrindinės žmogaus teisės ir laisvės nustatytos 
federaliniuose konstituciniuose ir paprastuose įstatymuose, kuriuose trans- 
formuotos ir tarptautinės teisės normos. Iš jų paminėtina 1955 m. gegužės 
15 d. Valstybinė sutartis ir ypač jos 6 straipsnis, kuriame įtvirtintos Žmogaus 
teisės, ir 7 straipsnis, užtikrinantis slovėnų ir kroatų tautinių mažumų teises. 
Europos žmogaus teisių ir pagrindinių laisvių apsaugos konvencija Austrijo- 
je įsigaliojo 1958 m. Ji turi konstitucinę galią ir yra taikoma tiesiogiai. Kaip 
minėta, kitos pagrindinės teisės įtvirtintos federaliniuose konstituciniuose 
įstatymuose arba paprastų įstatymų konstitucinėse nuostatose, pavyzdžiui, 
1988 m. federalinis konstitucinis įstatymas dėl asmens laisvės apsaugos, 
2000 m. įstatymas dėl asmens duomenų apsaugos ir kt. 

Ypač daug dėmesio Konstitucijoje skiriama žmogaus teisių ir laisvių tei- 
sinėms garantijoms, suteikiant teisę piliečiams, siekiantiems apginti savo tei- 
ses ir teisėtus interesus, kreiptis į Administracinį teismą, Konstitucinį Teis- 
mą ir ombudsmeno tarnybą. Ši institucija pirmiausiai buvo įsteigta 1977 m. 
šešerių metų bandomajam laikotarpiui ir dar jam nepasibaigus jos statusas 
buvo įtvirtintas Konstitucijos aštuntame skirsnyje (148a-148j str.). Nors ši 
institucija yra panaši į Skandinavijos šalyse veikiančius ombudsmenus, ta- 
čiau iš esmės tai yra Austrijos konstitucinės teisės kūrinys!!. Pastaraisiais me- 
tais žmogaus teisių įgyvendinimui Austrijoje nemažą reikšmę turėjo ir naujų 
tam skirtų institucijų įsteigimas. Paminėtina pagal 2000 m. asmens duome- 
nų apsaugos įstatymą veikianti Duomenų apsaugos komisija!*. 





U Pagal Konstitucijos 148g straipsnį ombudsmeno tarnybą sudaro trys nariai, vienas jų 


yra primininkas. Tarnybos kadencijos laikas - šešeri metai. Jos narius renka Nacionalinė 
Taryba. Pagal Konstitucijos 148a straipsnį kiekvienas gali teikti skundą ombudsmeno 
tarnybai dėl įtariamo federacijos vykdomo prasto administravimo. Ši institucija tiria ne 
tik skundus, bet ir bendradarbiauja su Nacionaline Taryba, nes jai taip pat pavedama 
padėti nagrinėti peticijas ir asmenų grupių pareiškimus, pateiktus Nacionalinei Tarybai. 
Be to, ombudsmeno tarnybai suteikta teisė kreiptis į Konstitucinį Teismą dėl federalinės 
valdžios institucijų priimtų įstatymus detalizuojančių teisės aktų atitikties Konstitucijai. 
Duomenų apsaugos komisiją sudaro šeši nariai, skiriami Federalinio Prezidento Fede- 
ralinės Vyriausybės siūlymu. Į ją gali kreiptis kiekvienas asmuo, manantis, kad buvo 
pažeistos jo teisės, susijusios su jo asmens duomenų slaptumu, ištaisymu arba panaiki- 
nimu. Pagal savo veiklos pobūdį ši komisija panaši į teisingumą vykdančią instituciją. 

Federacinė valstybės sandara nulėmė ir dvejų rūmų parlamento, kurį 
sudaro Nacionalratas (Nacionalinė Taryba) ir Bundesratas (Federalinė 
Taryba), įtvirtinimą. Taigi įstatymų leidžiamąją valdžią Austrijoje fede- 
racijos lygmeniu įgyvendina parlamentas - Nacionalinė Taryba kartu su 
Federaline Taryba (24 str.). Žemuosius rūmus (Nacionalinę Tarybą) su- 
daro 183 deputatai, kuriuos penkeriems metams"? renka federacijos tau- 
ta - vyrai ir moterys, kuriems rinkimų dieną sukakę 16 metų, remiantis 
lygia, tiesiogine, asmenine, laisva rinkimų teise slaptu balsavimu pagal 
proporcinę rinkimų sistemą (26 str. 1 d.)“. Nacionalinės Tarybos nariais 
gali būti renkami turintys rinkimų teisę piliečiai, kuriems rinkimų dieną 
sukakę 18 metų (26 str. 4 d.). Nacionalinei Tarybai vadovauja iš jos narių 
išrinktas pirmininkas, taip pat renkami antrasis ir trečiasis pirmininkai 
(30 str. 1 d.). Pagal Konstitucijos 55 straipsnį Nacionalinė Taryba pagal 
proporcinio atstovavimo principą iš savo narių renka Pagrindinį komitetą, 
kuris prireikus gali susirinkti ir kitu metu, nei posėdžiauja visa Nacionali- 
nė Taryba. Paminėtini ir tokie Nacionalinės Tarybos struktūriniai padali- 
niai kaip frakcijos, kurias turi sudaryti ne mažiau kaip penki deputatai, taip 
pat kiti komitetai, kurių pagrindinė funkcija - svarstyti įstatymų projektus, 
prieš jiems patenkant į parlamento posėdį - plenumą. Taip pat sudaromas 
ir vadinamasis prezidiumas, į kurio sudėtį įeina Nacionalinės Tarybos pir- 
mininkas, du jo pavaduotojai, taip pat frakcijų atstovai; jo funkcija - nusta- 
tyti posėdžių terminus, spręsti kitus aktualius klausimus. 

Pasiūlymus dėl įstatymų Nacionalinei Tarybai teikia jos nariai, Fede- 
ralinė Taryba arba vienas trečdalis jos narių, o įstatymų projektus - Fe- 
deralinė Vyriausybė. Kiekvieną pasiūlymą, kurį palaiko 100 000 rinkėjų 
arba kiekvienos iš trijų žemių vienas šeštadalis rinkėjų, federalinė rinkimų 
komisija turi teikti nagrinėti Nacionalinei Tarybai. Iniciatyva turi būti to- 
kiu klausimu, kuris reguliuojamas federaliniu įstatymu, ir gali būti teikia- 
ma kaip įstatymo projektas (41 str. 1-2 d.). Paprastai daugumą projektų 
pateikia Federalinė Vyriausybė. Kiekvienas įstatymo projektas pirmiausia 
svarstomas atitinkamame Nacionalinės Tarybos komitete. Svarstant įstaty- 
mų projektus Nacionalinėje Taryboje, paprastai vyksta trys skaitymai. Jei 





5 Nacionalinės Tarybos kadencija prasideda Nacionalinės Tarybos pirmojo susirinkimo 
dieną ir baigiasi tą dieną, kai susirenka nauja Nacionalinė Taryba (27 str. 1 d.). 

* Kai kuriose federalinėse žemėse (pvz., Tirolyje (Tirol), Štirijoje (Steiermark) ir Forarl- 
berge (Vorarlberg) rinkimų teisė yra traktuojama kaip pareiga, už kurios nevykdymą 
numatoma administracinė atsakomybė. 

vykstant trečiajam skaitymui dėl įstatymo projekto pasisakoma teigiamai, 
priimamas sprendimas Konstitucijos 42 straipsnio 1 dalies prasme. Spren- 
dimai priimami remiantis daugumos principu. Priimant paprastus fede- 
ralinius įstatymus pakanka paprastos daugumos; priimant konstitucinius 
įstatymus, kuriais Konstitucija keičiama iš dalies, reikalinga dviejų treč- 
dalių (vadinamoji kvalifikuota) dauguma; konstituciniai įstatymai, kurie 
keičia Konstituciją iš esmės, turi būti pateikti referendumui. Priimtą spren- 
dimą Nacionalinės Tarybos prezidentas privalo pateikti Federalinei Tary- 
bai. Ši dėl jo per 8 savaites gali pareikšti prieštaravimą ir informuoti apie 
tai federalinį kanclerį (42 str. 3 d.). Pagal Konstitucijos 42 straipsnio 2 dalį, 
išskyrus konstituciniame įstatyme kitaip reguliuojamus atvejus, patvir- 
tintas įstatymas pasirašomas ir paskelbiamas tik jeigu Federalinė Taryba 
motyvuotai neprieštaravo jo patvirtinimui. Pabrėžtina, kad Federaliniam 
Prezidentui veto teisė nėra suteikta. Jis įstatymo gali nepasirašyti, jei jis 
buvo priimtas nesilaikant Konstitucijos, tačiau veto gali būti grindžiamas 
argumentais, susijusiais ne su turinio, bet procedūriniais trūkumais. Taigi 
dėl įstatymo atitikties Konstitucijai turi spręsti ne Federalinis Prezidentas, 
bet Konstitucinis Teismas. Nacionalinei Tarybai priskiriami ir kiti svarbūs 
įgaliojimai, pavyzdžiui, dalyvavimas sprendžiant federacijos klausimus 
(50-55 str.), politinė vykdomosios valdžios kontrolė (interpeliacija, nepa- 
sitikėjimas ar kt.). Jai suteikiamos svarbios teisės sudarant, įgyvendinant ir 
kontroliuojant federacijos biudžetą (51-51c str.). Taigi parlamentas nusta- 
to šalies vidaus ir užsienio politikos kryptis“. 

Federalinės Tarybos (Bundesrat) konstituciniai pagrindai įtvirtinti 
Konstitucijos 34-37 straipsniuose. Joje visos devynios federalinės žemės 
yra atstovaujamos proporcingai kiekvienoje iš jų gyvenančių piliečių skai- 
čiui: ne mažiau kaip trys, bet ne daugiau kaip dvylika nuo kiekvienos. 
Kiekvienos federalinės žemės narių skaičių nustato Federalinis Preziden- 
tas po kiekvieno gyventojų surašymo)“. Į Federalinę Tarybą skiriami nariai 
ir pakaitiniai nariai pagal proporcinio atstovavimo principą yra renkami 
landtaguose atitinkamam laikui. Federalinėse žemėse rinkimai vyksta ne 





5 Paminėtina, kad Austrija yra Jungtinių Tautų, Europos Sąjungos, Europos saugumo 


ir bendradarbiavimo organizacijos narė, tačiau nėra NATO narė ir užsienio politikoje 
tradiciškai laikosi neutraliteto. 

Šiuo metu Federalinę Tarybą sudaro 64 nariai. Žemutinė Austrija (Niederėsterreich) 
deleguoja 12, Viena (Wien) ir Aukštutinė Austrija (Oberėsterreich) - po 11, Štirija 
(Steiermark) - 10, Tirolis (Tirol) ir Karintija (Kūrnten) - po 5, Zalcburgas (Salzburg) - 
4ir Burgerlandas (Burgerland) ir Forarlbergas (Vorarlberg) - po 3 narius. 

vienu metu, todėl ne visi Federalinės Tarybos nariai (skirtingai nei Nacio- 
nalinės Tarybos nariai) pasikeičia vienu metu. Federalinės Tarybos nariai 
neprivalo būti juos skyrusios federalinės žemės parlamento nariais, tačiau 
turi turėti pasyviąją rinkimų į šį parlamentą teisę (35 str. 2 d.). Federali- 
nei Tarybai pirmininkauja Federalinės Tarybos pirmininkas, kuris keičiasi 
kas šešis mėnesius pagal federalinių žemių pavadinimus abėcėlės tvarka 
(36 str. 1, 2 d.). 

Kaip ir Nacionalinė Taryba, Federalinė Taryba dalyvauja įstatymų 
leidyboje ir sprendžiant kitus federacijos klausimus. Jau minėta, kad Fe- 
deralinė Taryba dėl Nacionalinės Tarybos sprendimų priimant įstatymus 
gali pareikšti prieštaravimus, išskyrus 42 straipsnio 5 dalyje nurodytus 
atvejus". Daugeliu atvejų, kaip minėta, Federalinė Taryba turi tik sustab- 
dančiojo veto teisę, absoliutus jis tik kai kuriais atvejais!š, tačiau negavus 
Federalinės Tarybos pritarimo įstatymas negali būti priimtas? Taigi Fede- 
ralinės Tarybos politinis svoris nėra labai didelis. Dažniausiai jos priešta- 
ravimai priimant įstatymus tik užvilkina jų priėmimą, todėl jos, kaip fede- 
ralinių žemių atstovybės, veikla dėl jai suteiktų galių silpnumo nėra ypač 
efektyvi“? 

Konstitucijos 56—-59b straipsniuose įtvirtintas Nacionalinės Tarybos ir 
Federalinės Tarybos narių teisinis statusas. Nacionalinės Tarybos ir Federa- 
linės Tarybos nariai, vykdydami savo pareigas, nėra saistomi jokių manda- 
tų. Konstitucijos 57 straipsnyje įtvirtinta parlamento narių indemniteto ir 
imuniteto teisė. Federalinės Tarybos nariai visą jų įgaliojimų laikotarpį yra 
nepriklausomi nuo federalinių žemių parlamentų, kurie juos delegavo. Na- 





" Pagal tai Federalinė Taryba neturi teisės dalyvauti Nacionalinei Tarybai svarstant šiuos 


klausimus: Nacionalinės Tarybos statutą, Nacionalinės Tarybos paleidimo klausimą, 
federalinį finansų įstatymą, laikinąsias nuostatas, derančias su 51 straipsnio 5 dalimi, 
arba nuostatas dėl disponavimo federaliniu turtu, federalinės atsakomybės prisiėmimo 
arba pakeitimo, federalinės piniginės skolos mažinimo arba pakeitimo, pritarimo ga- 
lutiniams biudžeto rodikliams. 
Pavyzdžiui, pagal 44 straipsnio 2 dalį, kai gali būti ribojama federalinių žemių kom- 
petencija įstatymų leidybos arba jų vykdymo srityje; pagal 35 straipsnio 4 dalį, kai 
keičiamas 34 arba 35 straipsniai, kuriuose įtvirtintos Federalinės Tarybos statusą 
nusakančios nuostatos. 
Federalinė Taryba pirmiausia turi pritarti įstatymams, kurie dažniausiai siejasi su 
federalinių žemių kompetencijos pakeitimu (pvz., kultūros politika, švietimas) arba 
tiesiogiai su žemių interesais (pvz., visi mokesčių įstatymai, įstatymai dėl ginkluotųjų 
jėgų panaudojimo). 
2 Adamovich, L. K.; Funk, B.-Ch.; Holzinger, G. Osterreichisches Staatsrecht, Band 2: 
Staatliche Organisation. Wien; New York: Springer- Verlag. 1998, p. 51. 

cionalinės Tarybos, Federalinės Tarybos ar Europos Parlamento nariai tuo 
pačiu metu negali priklausyti kuriai nors iš kitų dviejų institucijų (59 str.). 
Federalinio Susirinkimo statusą nusakančios nuostatos įtvirtintos 
Konstitucijos 38-40 straipsniuose. Taigi Nacionalinė Taryba ir Federalinė 
Taryba kartu viešai posėdžiauja kaip Federalinis Susirinkimas. Posėdžiai 
vyksta Nacionalinės Tarybos būstinėje. Juose yra tvirtinamas Federalinis 
Prezidentas ir priimamas sprendimas dėl karo paskelbimo. Išskyrus kai ku- 
riuos atvejus, numatytus Konstitucijoje, Federalinį Susirinkimą sušaukia 
Federalinis Prezidentas, o jam pasikeisdami vadovauja Nacionalinės Ta- 
rybos pirmininkas ir Federalinės Tarybos pirmininkas, pradeda pirmasis. 
Federalinis Susirinkimas savo veikloje vadovaujasi Nacionalinės Tarybos 
statutu. Federaliniam Susirinkimui priskirtos funkcijos politiniu požiūriu 
nėra reikšmingos. Tai pasakytina pirmiausia apie šiai institucijai jau mi- 
nėtą suteiktą teisę priimti sprendimą dėl karo paskelbimo. Kiti priskirti 
įgaliojimai susiję su Federalinio Prezidento statusu ir veikla. 
Konstitucijoje reglamentuojami ir su federalinių žemių įstatymų leidy- 
ba susiję klausimai. Kadangi Austrija yra federacinė valstybė, joje yra dešimt 
parlamentų: visos federacijos parlamentas ir federalinių žemių parlamentai 
(landtagai) (95 str. 1 d.)?!. Jo nariai renkami asmeniškai balsuojant propor- 
cinės sistemos lygiuose, tiesioginiuose rinkimuose balsuojant slaptai. Rin- 
kimuose dalyvauja tiek vyrai, tiek moterys, tos žemės piliečiai, pagal žemės 
rinkimų įstatymą turintys teisę rinkti jos landtagą. Landtagų nariai naudo- 
jasi analogiška imuniteto teise kaip ir Nacionalinės Tarybos nariai (96 str.). 
Federalinės žemės įstatymas priimamas balsuojant landtage, paskelbiamas 
ir kontrasignuojamas pagal tos federalinės žemės normas, o tada guberna- 
toriaus paskelbiamas federalinės žemės teisės leidinyje (97 str. 1 d.). 
Austrijos Respublikos Konstitucijos 19 straipsnyje nurodyta, kad 
aukščiausioji vykdomoji valdžia yra Federalinis Prezidentas??, federaliniai 
ministrai, valstybės sekretoriai ir federalinių žemių vyriausybių nariai. Pa- 
gal Konstitucijos 69 straipsnio 1 dalį federalinis kancleris, kanclerio pava- 
duotojas ir kiti federaliniai ministrai yra įgalioti eiti aukščiausias administ- 
racines federacijos pareigas tiek, kiek tai nėra pavesta Federaliniam Prezi- 





2 Pasakytina, kad federalinėse žemėse parlamentai yra vienerių rūmų, o visos federacijos 
parlamentas - dvejų rūmų. 

2 Plačiau žr.: Blinstrubis, T. Austrijos Respublikos Federalinio Prezidento konstitucinis 
statusas. Prezidentas valstybinės valdžios institucijų sistemoje. Vilnius: leidykla MES, 
2011, p. 283-324. 

dentui. Jie kartu yra Federalinė Vyriausybė, kuriai pirmininkauja federali- 
nis kancleris. Taigi Federalinis Prezidentas yra aukščiausias vykdomosios 
valdžios organas, tačiau - ne vienintelis. 

Federalinis Prezidentas - tai valstybės vadovas, todėl jis, visų pirma, 
yra aukščiausiasis valstybės reprezentantas. Įgyvendinant valstybės valdžią 
jo galios iš tikrųjų nėra didelės, nes daugeliu atvejų jo veiklos erdvę riboja 
Federalinė Vyriausybė. Pasak M. Stelzerio, nors šalyje vykdomąją valdžią 
sudaro Respublikos Prezidentas ir Federalinė Vyriausybė, tačiau praktiškai 
Federalinė Vyriausybė yra daugiausia galių turinti šalies institucija?*. Tai 
gali būti paaiškinama tuo, kad Federalinis Prezidentas iš esmės gali veikti 
tik atsižvelgdamas į atitinkamus Federalinės Vyriausybės siūlymus. 

Federalinio Prezidento rinkimų tvarka ir jo teisinė padėtis nustatyta 
Konstitucijos 60-68 straipsniuose. Federalinis Prezidentas kaip valstybės 
vadovas yra renkamas tautos tiesioginiuose, lygiuose rinkimuose balsuo- 
jant slaptai ir asmeniškai. Jeigu yra tik vienas kandidatas, vietoj rinkimų 
rengiamas referendumas. Balsuoti gali kiekvienas, turintis tokią teisę Na- 
cionalinės Tarybos rinkimuose (60 str. 1 d.). Federaliniu Prezidentu pa- 
gal Konstitucijos 60 straipsnio 3 dalį gali būti renkamas asmuo, rinkimų 
dieną sulaukęs 35 metų, jeigu jis gali būti renkamas Nacionalinės Tarybos 
nariu. Šiame straipsnyje taip pat numatyti pasyviosios teisės apribojimai: 
karališkosios giminės nariai arba buvę karališkosios šeimos asmenys ne- 
gali būti renkami. Kandidatas, surinkęs daugiau kaip pusę visų galiojančių 
balsų, laikomas išrinktu. Jeigu tokios daugumos jis nesurenka, rengiamas 
pakartotinis balsavimas. Jame dalyvauja tie kandidatai, kurie pirmajame 
ture surenka daugiausia balsų. Federalinio Prezidento rinkimų rezultatus 
turi paskelbti oficialiame leidinyje (Bundesgesetzblatt) federalinis kancleris 
(60 str. 4 d.). Konstitucinėje doktrinoje ypač akcentuojama konstitucinė 
vertybė, kad Federalinis Prezidentas yra tiesiogiai demokratiškai legiti- 
muotas vykdomosios valdžios organas**. Taigi valstybės vadovas, kaip ir 
Nacionalinis Susirinkimas, yra tiesiogiai išrinktas konstitucinis organas. 

Federalinio Prezidento įgaliojimų laikas - 6 metai; tas pats asmuo Fe- 
deraliniu Prezidentu gali būti renkamas ne daugiau kaip du kartus iš eilės 
(60 str. 5 d.). Iš pareigų, nepasibaigus įgaliojimų laikui, jis gali būti pašalin- 





3 Stelzer, M. The constitution of the Republic of Austria: A Contextual Analysis. Oxford, 
2011, p. 145. 

* Adamovich, L. K.; Funk, B.-Ch.; Holzinger, G. Osterreichisches Staatsrecht, Band 2: 
Staatliche Organisation. Wien; New York: Springer-Verlag, 1998, p. 156. 

tas tik referendumo būdu. Referendumas turi būti rengiamas Federalinio 
Susirinkimo reikalavimu. Jį turi sušaukti Federalinis Kancleris Nacionali- 
nės Tarybos teikimu. Nacionalinės Tarybos sprendimas turi būti priimtas 
dalyvaujant ne mažiau kaip pusei jos narių dviejų trečiųjų balsų dauguma. 
Tokiu Nacionalinės Tarybos sprendimu Federalinis Prezidentas netenka 
teisės toliau eiti savo pareigas. Jei referendumo metu toks nušalinimas yra 
atmetamas, reiškia, kad Nacionalinė Taryba turi būti paleista ir skelbiami 
nauji rinkimai (29 str. 1 d.). Šiuo atveju bendra Federalinio Prezidento ka- 
dencija negali viršyti dvylikos metų. Federalinio Prezidento atsakomybė 
pasireiškia ir tuo, kad jis už savo pareigų vykdymą atsiskaito Federaliniam 
Susirinkimui, kaip yra nustatyta 142 straipsnyje (68 str.1 d.). Taigi minėto 
straipsnio 2 dalies a punkte nurodyta, kad dėl Federalinio Prezidento pa- 
daryto Federalinės Konstitucijos pažeidimo prašymą gali teikti Federalinis 
Susirinkimas, nutaręs balsavimu. Kol eina savo pareigas, Federalinis Pre- 
zidentas negali priklausyti jokiai visuomeninei organizacijai ir eiti jokių 
pareigų. Prieš pradėdamas eiti savo pareigas, Federalinis Prezidentas susi- 
rinkusiame Federaliniame Susirinkime prisiekia. 

Federalinio Prezidento pavadavimas reglamentuojamas Konstituci- 
jos 64 straipsnyje, atskirai numatant trumpalaikius ir ilgalaikius laikotar- 
pius, kai savo pareigų valstybės vadovas eiti negali. Pagal minėtą straipsnį 
trumpalaikis Federalinio Prezidento atstovavimas pavedamas federaliniam 
kancleriui. Jeigu sustabdymas trunka ilgiau negu 20 dienų arba jeigu Fe- 
deraliniam Prezidentui draudžiama eiti savo pareigas pagal 60 straipsnio 
1 dalį, t. y. kai jis pašalinamas iš pareigų jam nebaigus kadencijos tautos re- 
ferendumu, Federalinio Prezidento įgaliojimus pradeda vykdyti komitetas, 
susidedantis iš Nacionalinės Tarybos pirmininko, antrojo pirmininko ir 
trečiojo pirmininko. Ta pati tvarka taikoma ir tuo atveju, kad Federalinio 
Prezidento pareigos yra nuolat neužimtos. 

Federalinio Prezidento įgaliojimai nustatyti Konstitucijos 65 straips- 
nyje. Tik išimtiniais atvejais Konstitucija numato jo kompetencijos išplė- 
timą paprastais įstatymais. Vienus įgaliojimus Federalinis Prezidentas 
įgyvendina vienasmeniškai, kitus - Federalinės Vyriausybės arba kitų ins- 
titucijų siūlymu. Kaip ir įprasta, valstybės vadovui priskiriami įgaliojimai, 
susiję su atstovavimu užsienyje, tarptautinių sutarčių sudarymu ir pan. 
Valstybės vadovo kompetencija atstovavimo užsienyje srityje lemia tai, 
kad Federalinis Prezidentas sudarinėja tarptautinius aktus, tačiau Kons- 
titucija 16 ir 50 straipsniuose diferencijuoja Federalinio Prezidento suda- 

romų valstybinių sutarčių reguliavimą“. Federalinės Vyriausybės siūlymu 
Federaliniam Prezidentui suteikiama teisė skirti federalinius pareigūnus, 
kitus valdininkus bei suteikti jų pareigoms oficialius pavadinimus (65 str. 
2 d.), federalinius teisėjus (86 str. 1 d.), Administracinio teismo preziden- 
tą, viceprezidentą ir kitus narius (134 str. 2 d.), Konstitucinio Teismo pre- 
zidentą, viceprezidentą, šešis teisėjus ir tris pakaitinius narius (147 str. 2 
d.), Prieglobsčio teismo prezidentą, viceprezidentą ir kitus narius (129c 
str. 2 d.). Jam suteikiami taip pat ir kiti valstybių vadovams tipiški įga- 
liojimai, pavyzdžiui, atskirais atvejais teikti malonę nuteistiesiems, kurie 
nebeturi teisės teikti apeliacijos; teikti malonę, pakeisti, sušvelninti ir pa- 
naikinti teismo nuosprendį ir iš jo kylančias teisines pasekmes ar netgi 
anuliuoti baudžiamąjį persekiojimą, pradėtą dėl ex officio padarytų veiks- 
mų (65 str. 2 d. c punktas; 142 str. 5 d.). 

Kaip minėta, dar kiti Federalinio Prezidento įgaliojimai įgyvendinami 
kitų institucijų siūlymu, pavyzdžiui, federalinio kanclerio siūlymu skiria ir 
atleidžia vicekanclerį ir federalinius ministrus (70 str. 1 d.), Nacionalinės 
Tarybos nutarimo pagrindu skelbia Nacionalinės Tarybos sesijų pabaigą 
(28 str. 3 d.), Nacionalinės Tarybos siūlymu skiria tris Konstitucinio Teis- 
mo teisėjus ir du pakaitinius narius, o Federalinės Tarybos siūlymu - liku- 
sius tris teisėjus ir vieną pakaitinį narį (147 str. 2 d.) ir kt. 

Tam, kad galiotų Federalinio Prezidento aktai, juos privalo kontrasig- 
nuoti Federalinis Prezidentas arba kompetentingas federalinis minist- 
ras, išskyrus atvejus, kai Konstitucijoje nustatyta kitaip (67 str.). Taigi visi 
reikšmingiausi Federalinio Prezidento aktai yra ne tik jam pateikiami arba 
pasiūlomi, nes jis pats neturi iniciatyvos teisės, bet ir kontrasignuojmi, o 
tai reiškia Federalinio Prezidento atsakomybę už šio akto turinį. Be abejo, 
toks Federalinio Prezidento saistymas riboja jo politinę laisvę. 

Valstybėje vykdomąją valdžią įgyvendina ne tik Federalinis Prezi- 
dentas, bet ir Federalinė Vyriausybė, kurią sudaro federalinis kancleris, 
vicekancleris ir federaliniai ministrai (69 str. 1 d.). Federalinį kanclerį ir jo 
siūlymu kitus Federalinės Vyriausybės narius skiria Federalinis Preziden- 
tas (70 str. 1 d.). Gali būti skiriami tik tie asmenys, kurie gali būti renkami 





* Pagal Konstitucijos 16 straipsnį federalinės žemės valstybines sutartis Federalinis 
Prezidentas sudaro Federalinės Vyriausybės sutikimu ir federalinės žemės siūlymu. 
O Konstitucijos 50 straipsnyje nurodytas valstybines sutartis, kurios yra politinio, įsta- 
tymus keičiančio ir papildančio turinio, Federalinis Prezidentas sudaro ne tik Federa- 
linės Vyriausybės siūlymu, bet ir Nacionalinės Tarybos sutikimu. 

Nacionalinės Tarybos nariais; Federalinės Vyriausybės nariai negali būti 
Nacionalinės Tarybos nariais. Prieš pradėdami eiti savo pareigas Federa- 
linės Vyriausybės nariai prisiekia Federaliniam Prezidentui (72 str. 1 d.). 
Federalinė Vyriausybė formuojama Nacionalinio Susirinkimo įgaliojimų 
laikui. Politiniu požiūriu ji yra atsakinga Federaliniam Prezidentui, kuris 
gali pareikšti nepasitikėjimą ja, ir Nacionalinei Tarybai (74 str. 1 d.). Nors 
Federalinis Prezidentas teisiškai yra visiškai laisvas skirti federalinį kanc- 
lerį, tačiau politiniuose santykiuose ši jo galimybė yra apribota, nes pa- 
prastai juo skiriamas stipriausios politinės jėgos parlamente lyderis. Tai - 
parlamentinės valdymo sistemos ypatumas. Taigi Federalinės Vyriausybės 
formavimas priklauso ne nuo Federalinio Prezidento, o nuo Nacionalinės 
Tarybos rinkimų rezultatų. 

Visų Federalinės Vyriausybės narių statusas, neišskiriant ir federali- 
nio kanclerio, yra vienodas. Tačiau jam vis dėlto suteikiami kai kurie įga- 
liojimai, suteikiantys išskirtinę vietą vykdomosios valdžios institucijų sis- 
temoje: jis vadovauja Federalinei Vyriausybei (69 str. 1 d.), turi teisę siūlyti 
skiriant ir atleidžiant kitus Federalinės Vyriausybės narius (70 str. 1 d.), 
pavaduoja Federalinį Prezidentą (64 str. 1 d.), oficialiai paskelbia įstatymus 
ir valstybines sutartis (49 str. 1 d.) ir kt. Tais atvejais, kai federalinis kancle- 
ris negali eiti savo pareigų, jį pavaduoja vicekancleris. 

Federalinės Vyriausybės nariai pagal Konstitucijos 75 straipsnį turi 
teisę dalyvauti Nacionalinės Tarybos, Federalinės Tarybos ir Federalinio 
Susirinkimo, taip pat jų komitetų posėdžiuose. Federalinės Vyriausybės 
narių pageidavimu, laikantis tam tikrų reglamentų nuostatų, jie privalo 
būti išklausyti. Nacionalinė Taryba, Federalinė Taryba ir Federalinis Susi- 
rinkimas savo ruožtu gali pareikalauti, kad Federalinės Vyriausybės nariai 
dalyvautų posėdžiuose. Tik kai kurie Federalinės Vyriausybės įgaliojimai 
(kitaip nei Federalinio Prezidento) įtvirtinti Konstitucijoje, kiti - papras- 
tuose įstatymuose. 

Jau minėta, kad Konstitucijoje reglamentuojama ne tik federacijos, 
bet ir federalinių žemių įstatymų leidžiamoji valdžia. Tas pats pasakytina ir 
apie federalinių žemių vykdomąją valdžią - šiems klausimams skirti Kons- 
titucijos 101-106 straipsniai. Taigi federalinėse žemėse vykdomąją valdžią 
įgyvendina federalinės vyriausybės, kurias renka landtagai. Federalinės 
Vyriausybės nariai negali būti landtagų nariais, tačiau jie turi atitikti rei- 
kalavimus, kurie keliami landtagų nariams. Federalinės žemės vyriausybę 
sudaro gubernatorius ir tiek jo pavaduotojų bei kitų narių, kiek reikia. 

Aptariant teisminę valdžią Austrijoje pirmiausia reikia pasakyti, 
kad struktūrinių požiūriu Konstitucijoje šios valdžios reglamentavimas 
turi tam tikrų ypatumų: jai nėra skirtas vienas atskiras skirsnis, kaip tai 
tradiciškai yra daugelio šalių konstitucijose. Jurisdikcija organizaciniu ir 
funkciniu požiūriu Austrijos Respublikoje yra priskiriama išskirtinei fede- 
racijos kompetencijai, t. y. federacija yra visos jurisdikcijos šaltinis (82 str. 
1 d.). Teismų sistema ir jų kompetencija nustatoma federaliniu įstatymu 
(83 str. 1 d.). Karinė jurisdikcija galioja tik karo metu (84 str.). Teisėjų sky- 
rimo tvarka nustatyta Konstitucijos 86 straipsnyje. Pagal tai teisėjus, jeigu 
įstatymu nėra numatyta kitaip, skiria Federalinis Prezidentas arba jo įga- 
liotas federalinis ministras Federalinės Vyriausybės siūlymu. Federalinei 
Vyriausybei arba federaliniam ministrui skiriamų į pareigas teisėjų kandi- 
datūras teikia teismų sistemos įstatyme nurodytos kompetentingos insti- 
tucijos. Tokia bendrosios kompetencijos teismų teisėjų skyrimo tvarka, kai 
šiame procese dalyvauja patys teisėjai, laikoma išskirtiniu šios teismų sis- 
temos bruožu. Taigi nors teisėjus skiria Federalinis Prezidentas teisingumo 
ministro siūlymu, tačiau pastarasis yra saistomas atrankos senato spren- 
dimo“. Konstitucijos 87 straipsnyje įtvirtintas teisėjų nepriklausomumo 
principas, jam užtikrinti Konstitucijoje nustatyta palyginti daug garantijų 
(žr. 88, 88a str.). 

Pirmosios instancijos teismuose atitinkamus civilinius ginčus spręsti 
gali būti pavedama tam tikriems specialiai parengtiems federacijos tarnau- 
tojams, kurie nėra teisėjai (87a str.). Konstitucijoje įtvirtinta galimybė vyk- 
dant teisingumą dalyvauti ir tautai: 91 straipsnyje numatytas prisiekusiųjų 
ir tarėjų institutas. 

Paskutinės instancijos teismas visose civilinėse ir baudžiamosiose by- 
lose pagal Konstitucijos 92 straipsnio 1 dalį yra Aukščiausiasis Teismas. Šis 
teismas yra vienas iš aukščiausių teismų šalia kitų trijų teismų - Konstitu- 
cinio Teismo, Administracinio teismo ir Prieglobsčio teismo. Taigi šis teis- 
mas yra aukščiausioji ordinarinės justicijos institucija, jame veikia vienuo- 
lika senatų, kuriems vadovauja pirmininkai ir priklauso profesionalūs tei- 
sėjai bei kiti nariai. Bendrosios kompetencijos teismai yra keturių pakopų. 
Pirmoji pakopa - tai rajonų teismai, daugeliu atvejų kaip pirmoji instanci- 
ja. Antroji pakopa - tai federalinių žemių teismai; mažesnėse federalinėse 
žemėse jų įsteigta po vieną, didesnėse - po kelis. Kita pakopa - aukštieji 





* Pelinka, A; Rosenberger, S. Osterreichische Politik. Grundlagen - Strukturen - Trends. 
2., aktualisierte Auflage. Wien: Facultas Verlags- und Buchhandels AG, 2003, p. 138. 

federalinių žemių teismai Vienoje, Grace, Lince ir Insbruke ir kaip aukš- 
čiausia institucija jau minėtas Aukščiausiasis Teismas??. Teisminės valdžios 
dalimi pagal Konstitucijos 90a straipsnį laikoma ir prokuratūra. 

Kaip nurodoma Konstitucijos 129 straipsnyje, siekiant užtikrinti tei- 
sėtumą visame viešajame valdyme, federalinėse žemėse yra įsteigiami ne- 
priklausomi administraciniai federalinių žemių senatai, Nepriklausomas 
federalinis teisės į prieglobstį teismas ir Administracinis teismas. Federa- 
linių žemių senatai įsteigti 1988 m. priėmus atitinkamas Konstitucijos pa- 
taisas. Pagal Konstitucijos 129a straipsnį nepriklausomi administraciniai 
senatai sprendimus skelbia po to, kai yra išnaudotos visos administracinių 
sprendimų apeliacijos galimybės, tačiau įstatymu gali būti numatyta, kad 
priimti sprendimai gali būti jiems apskundžiami ir kaip pirmajai instan- 
cijai. Nepriklausomą senatą sudaro pirmininkas, jo pavaduotojas ir rei- 
kiamas kitų narių skaičius, juos skiria federalinių žemių vyriausybės ne 
mažiau kaip šešeriems metams. Jų priimti sprendimai gali būti skundžiami 
Konstituciniam Teismui arba Administraciniam teismui. 

Nuo 2008 m. liepos 1 d. savo veiklą pradėjo Nepriklausomas federa- 
linis teisės į prieglobstį teismas, kuris pakeitė iki to laiko veikusį Nepri- 
klausomą federalinį prieglobsčio senatą. Priešingai nei buvusi institucija, 
Nepriklausomas federalinis teisės į prieglobstį teismas yra paskutinė ins- 
tancija dėl visų individualių skundų, susijusių su federalinės prieglobsčio 
tarnybos priimtais sprendimais (129c str. 1 d.). Ši tarnyba yra Vidaus rei- 
kalų ministerijai priklausanti institucija, kuri sprendžia, ar prašančiajam 
suteikti prieglobstį jis bus suteiktas. Pagal Konstitucijos 129d straipsnio 
2 dalį Nepriklausomas federalinis teisės į prieglobstį teismas sudaro pirmi- 
ninkas, jo pavaduotojas ir reikiamas kitų narių skaičius. Juos skiria Federa- 
linis Prezidentas gavęs Federalinės Vyriausybės rekomendaciją. Į pareigas 
skiriama neribotam laikui. 

Administracinio teismo sudarymo tvarka, jam priskiriami įgalio- 
jimai ir kiti su juo susiję klausimai reglamentuojami Konstitucijos 130- 
136 straipsniuose. Šio teismo priedermė - užtikrinti viešojo administravi- 
mo teisėtumą. Jam priskiriama spręsti skundus dėl sprendimų, atsakymų 
pažeidžiant terminus ar duotų nurodymų. Konstitucijos 133 straipsnyje 
nurodyti klausimai, kurių spręsti šis teismas negali. Skundus dėl administ- 
racinės institucijos nutarimo neteisėtumo pagal Konstitucijos 131 straips- 





"7 Pelinka, A.; Rosenberger, S. Osterreichische Politik. Grundlagen - Strukturen - Trends. 
2., aktualisierte Auflage. Wien: Facultas Verlags- und Buchhandels AG, 2003, p. 138. 

nį gali paduoti tokie subjektai: kiekvienas, kuris įtaria, kad nutarimas 
pažeidžia jo teises, kai išnaudoja visas apeliacines galimybes; federalinis 
ministras, kompetentingas iš nurodytų straipsnių kylančiais klausimais; 
kompetentinga federalinės žemės vyriausybė dėl federalinio ministro, 
kompetentingo iš Konstitucijos 15 straipsnio 5 dalies pirmo sakinio ky- 
lančiais klausimais, įsakymų. Administracinį teismą sudaro pirmininkas, 
jo pavaduotojas, kuriuos skiria Federalinis Prezidentas, gavęs Federalinės 
Vyriausybės teikimą, taip pat reikiamas skaičius kitų narių (134 str. 1, 2 d.). 

Šioje Konstitucijoje pirmąkart Europoje — dar 1920 m. - buvo įtvir- 
tintas konstitucinės kontrolės institutas, davęs pradžią kontinentinėje Eu- 
ropoje šiuo metu paplitusiam koncentruotos konstitucinės kontrolės mo- 
deliui, kuris dažnai vadinamas ir austriškuoju modeliu, atsirasti“*. Tai pir- 
masis konstitucinis teismas pasaulyje, tam tikra prasme tapęs pavyzdžiu, 
į kurį atsižvelgiant Europoje buvo įkurti kiti konstituciniai teismai. Todėl 
kontinentinėje Europoje paplitęs koncentruotos konstitucinės kontrolės 
modelis dažnai vadinamas „austriškuoju modeliu“ arba personifikuojant - 
„Kelseno modeliu“?. 

Šiuo metu Konstitucinio Teismo statuso pagrindai nustatyti Konsti- 
tucijos 137-148 straipsniuose. Pagal 147 straipsnio 1 dalį jį sudaro pirmi- 
ninkas, jo pavaduotojas, dvylika teisėjų ir šeši pavaduojantys nariai. Teisė 
skirti visus teisėjus yra suteikta Federaliniam Prezidentui (147 str. 2 d.). 
Kandidatus pateikia arba Federalinė Vyriausybė, arba Nacionalinė Tary- 
ba, arba Federalinė Taryba. Taikoma tokia formulė: Federalinė Vyriausybė 
teikia teismo pirmininko, pirmininko pavaduotojo, šešių teisėjų ir trijų pa- 
vaduojančių narių, Nacionalinė Taryba - trijų teisėjų ir dviejų atsarginių 
narių kandidatūras, Federalinė Taryba - trijų teisėjų ir vieno pavaduojan- 
čio nario kandidatūras. Konstitucinio Teismo teisėjo kadencija konkrečiu 
terminu neapibrėžta, tik Konstitucijos 147 straipsnio 6 dalyje nurodyta, 
kad paskirti teisėjai savo pareigas eina iki metų, kai jiems sukanka 70 metų, 
gruodžio 31 d. Asmenims, kuriuos norima paskirti Konstitucinio Teismo 
teisėju, keliami Konstitucijos 147 straipsnio 2 ir 3 dalyse nustatyti reikala- 





2š Tokį pirmumą greičiausiai lėmė šios šalies ir apskritai teisės raidai daug davusio 
jau minėto Austrijos teisės teoretiko Hanso Kelseno (1881-1973) darbai, kuriuose 
jis pabrėžia, kad teisė, ir būtent konstitucija, reguliuoja net savo pačios kūrimą, tad 
neišvengiamai toks savęs reguliavimas neatsiejamas nuo kontrolės mechanizmo 
plėtojimo. Plačiau žr. Kelsen, H. Grynoji teisės teorija. Vilnius: Eugrimas, 2002. 

* Favoreu, L. Konstituciniai teismai (vertė Jarašiūnas, E.). Vilnius: Garnelis, 2001, p. 38. 

vimai. Teismas nuolat neposėdžiauja. Praktiškai yra nusistovėjusi ketvirčio 
metų sesijų sistema (kovo, birželio, spalio ir gruodžio mėnesiais), dirbant 
apytiksliai po tris savaites. Tai paaiškinama tuo, kad, kaip minėta, teisėjai 
gali dirbti ir kitą darbą. Teismo sprendimai priimami posėdyje dalyvau- 
jančių teisėjų balsų dauguma; balsams pasiskirsčius po lygiai, lemia pirmi- 
ninko balsas. 

Konstituciniam Teismui yra suteikti gana įvairūs įgaliojimai (137- 
145 str.). Kaip pažymi L. K. Adamovichius, B.-Ch. Funkas ir G. Holzinge- 
ris, jie funkciniu požiūriu pirmiausia skirti federacinės ir teisinės valstybės 
principams įgyvendinti“?. Pirmasis ypač ginamas svarstant klausimus, su- 
sijusius su kompetencijos padalijimu, kilus ginčui tarp federacijos ir fe- 
deralinių žemių arba tarp federalinių žemių (138 str. 1 d. 3 punktas). Tai 
reiškia, kad Konstitucinis Teismas yra įgaliotas prižiūrėti, kaip laikomasi 
nustatytos federacinės pusiausvyros. Be to, Konstitucinis Teismas spren- 
džia, kai kreipiasi Federalinė Vyriausybė arba federalinės žemės vyriausy- 
bė, siekiant nustatyti, kam, t. y. federacijai ar federalinei žemei, pagal kom- 
petenciją priklauso atitinkamą teisės aktą išleisti ar jį įgyvendinti (138 str. 
2 d.). Tokiu atveju yra vykdoma teisės aktų kontrolė a priori. Šiuo atveju 
Konstitucinis Teismas tikrina įstatymų ir kitų teisės aktų projektus. Taigi 
galima teigti, kad federacijos ir federalinių žemių klausimais Konstitucinio 
Teismo įgaliojimai gali būti trejopi: negatyvių ir pozityvių ginčų tarp fede- 
racijos ir federalinių žemių sureguliavimas, prevencinė įstatymų atitikties 
Konstitucijai kontrolė ir federalinių bei federalinių žemių įstatymų kontro- 
lė a priori vyriausybių iniciatyva. 

Kiti šio Teismo įgaliojimai susiję su teisėtumo principo įgyvendinimu. 
Šis principas yra įtvirtintas jau minėtame Konstitucijos 18 straipsnyje, ku- 
riame nustatyta, kad visas viešasis administravimas yra grindžiamas įstaty- 
mo nuostatomis. Tai reiškia, kad įstatyme turi būti tiksliai suformuluotos 
taisyklės, o įgyvendinimo aktuose galimi tik minimalūs patikslinimai. Kiti 
Teismo įgaliojimai, pavyzdžiui, susiję su svarbiausiais politiniais, administ- 
raciniais ir profesiniais rinkimais (141 str.), taip pat ypatingų administraci- 
nių klausimų sprendimas irgi padeda užtikrinti teisinės valstybės principą. 
Konstitucinis Teismas taip pat sprendžia ginčus, kilusius dėl kompetencijos 
tarp teismų ir valdymo institucijų, tarp ordinarinių teismų ir Prieglobsčio 
teismo arba Administracinio teismo, tarp Prieglobsčio teismo ir Administ- 





* Adamovich, L. K.; Funk, B.-Ch.; Holzinger, G. Osterreichisches Staatsrecht. Band 2; 
Staatliche Organisation. Wien; New York: Springer-Verlag, 1998, p. 300. 

racinio teismo, taip pat tarp paties Konstitucinio Teismo ir kitų teismų 
(138 str. 1-2 d.). Konstitucinis Teismas sprendžia ir dėl tarptautinių sutar- 
čių atitikties Konstitucijai klausimus (140a str.). Jau minėta, kad Konstitu- 
cinis Teismas sprendžia ir konstitucinės atsakomybės klausimus (142 str.). 
Tikrinant įstatymus atitikties Konstitucijai požiūriu a posteriori, yra nagri- 
nėjamos bylos teismų iniciatyva, parlamentarų prašymu, asmens prašymu, 
bylos, iškeltos paties teismo iniciatyva. Konstitucinio Teismo sprendimų 
įgyvendinimo tvarka yra nustatyta Konstitucijos 146 straipsnyje. 
Konstitucijos 116 straipsnyje nurodoma, kad kiekviena federalinė 
žemė skirstoma į municipalitetus. Municipaliteto valdžios institucijos 
pagal Konstitucijos 117 straipsnio 1 dalį yra šios: municipaliteto taryba - 
žmonėms atstovaujanti institucija, renkama municipaliteto gyventojų, 
turinčių rinkimų teisę; municipaliteto vykdomoji valdyba, dar vadinama 
miesto taryba, arba savo statutą turinčiuose miestuose - miesto senatas 
ir meras. Rinkimai į municipaliteto tarybą vyksta asmeniškai balsuojant 
pagal proporcinio atstovavimo sistemą ir yra lygūs, tiesioginiai, numaty- 
tas slaptas balsavimas. Municipalitetai turi savarankišką ir federacijos arba 
federalinės žemės kompetenciją. Federacija ir federalinė žemė vykdo mu- 
nicipaliteto priežiūros funkcijas, kad šis, įgyvendindamas savarankiškąją 
kompetenciją, nepažeistų įstatymų ir juos detalizuojančių aktų, visų pirma, 
kad neviršytų jam suteiktų įgaliojimų ir įgyvendintų pavestas funkcijas. 
Reikia pasakyti, kad dar 1920 m. priimta Austrijos Konstitucija įrodė 
esanti gana lanksti, nesudėtingai keičiama ir todėl derinama prie kintančių 
visuomenės poreikių. Prie to, be abejo, prisidėjo nustatyta palyginti nesu- 
dėtinga jos keitimo ir papildymo tvarka. Pagal Konstitucijos 44 straipsnio 
1 dalį konstitucinius įstatymus arba paprastuose įstatymuose įtvirtintas 
konstitucines nuostatas Nacionalinė Taryba gali priimti dalyvaujant ne 
mažiau kaip pusei jos narių dviejų trečdalių balsų dauguma. Konstitucija 
galiojimo laikotarpiu buvo daug kartų keista. Nepaisant to, konstitucinis 
reguliavimas nuolat atsiliko nuo socialinės politinės raidos, taip pat nuo 
konstitucinių standartų, būdingų daugeliui Vakarų Europos valstybių. To- 
dėl ypač didelės reformos buvo pradėtos nuo 1990 m. Esminiai pokyčiai 
susiję su Austrijos naryste Europos Sąjungoje, valstybės gynyba ir karine 
tarnyba, mokymo ir ugdymo klausimais, Nacionalinės Tarybos ir Federali- 
nės Tarybos narių statusu, Administracinio teismo ir Konstitucinio Teismo 
įgaliojimų išplėtimu, naujų institucijų (pvz., Prieglobsčio teismo) įsteigimu 
ir kt. Apie konstitucinę reformą daug diskutuota ir vėliau, įžvelgiant būti- 

nybę federacijos konstitucinę teisę kodifikuoti, taip pat keisti ir jos turinį. 
Jau praėjusiame dešimtmetyje 2003-2005 m. veikęs vadinamasis Austrijos 
Konventas (Osterreich-Konvent) sprendė svarbius su konstitucine reforma 
susijusius klausimus*!, tačiau galima manyti, kad minėti darbai - ir ateities 
planų objektas, kadangi įvairūs pasiūlymai svarstomi ekspertų darbo gru- 
pėse, parlamentiniuose komitetuose ir kt. Ir apibendrinant reikia pasaky- 
ti, kad 1920 m. Austrijos Respublikos Konstitucija kitų šalių konstitucijų 
kontekste įdomi savo savitumu ir kaip H. Kelseno darbų atspindys, ir savo 
lankstumu bei jos tobulinimo raida. 





* Plačiau žr. Osterreich-Konvent [interaktyvus]. Prieiga per internetą: <http://www. 
konvent.gv.at/K/Willkommen. Portal.shtml>. 

AUSTRIJOS RESPUBLIKOS 
FEDERALINIS KONSTITUCINIS 
ĮSTATYMAS?? 


(Rinktinės nuostatos) 


Priimtas 1920 m. lapkričio 10 d. 


I SKIRSNIS. BENDROSIOS NUOSTATOS. 
EUROPOS SĄJUNGA 


A. BENDROSIOS NUOSTATOS 


1 straipsnis 
Austrija yra demokratinė respublika. Jos teisė kyla iš Tautos. 


2 straipsnis 

1. Austrija yra federacinė valstybė. 

2. Federacinę valstybę sudaro šios savarankiškos žemės: Burgenlan- 
das, Karintija, Žemutinė Austrija, Aukštutinė Austrija, Zalcburgas, Štirija, 
Tirolis, Forarlbergas, Viena. 


3 straipsnis 

1. Federacijos teritorija apima federacijos žemių teritoriją. 

2. Keisti federacijos teritoriją, jeigu kartu yra keičiama ir vienos iš že- 
mių teritorija, taip pat vienos iš federacijos teritorijoje esančių Žemių sie- 
nos, išskyrus taikos sutartyse numatytus atvejus, galima tik vadovaujantis 
atitinkamais konstituciniais federacijos ir tos žemės, kurios sienos yra kei- 
čiamos, įstatymais. 





* Austrijos Respublikos Konstitucija, paskelbta Austrijos Konstitucinio Teismo interneto 
puslapyje http://www.vfgh.gv.at/cms/vfgh-site/recht.html, išversta iš vokiečių kalbos. 

4 straipsnis 

1. Valiuta, ūkis ir muitų sistema federacijos teritorijoje yra bendri. 

2. Federacijos viduje negali būti nustatoma muitų ar kitokių vežimo 
santykių apribojimų. 


5 straipsnis 

1. Federacijos sostinė ir aukščiausiųjų federacijos institucijų būstinių 
vieta yra Viena. 

2. Susidarius ypatingoms aplinkybėms Federalinės Vyriausybės teiki- 
mu Federalinis Prezidentas gali perkelti aukščiausiųjų federacijos institu- 
cijų būstines į kitą federacijos teritorijos vietą. 


6 straipsnis 

1. Austrijos Respublikoje galioja viena pilietybė. 

2. Piliečiai, kurių pagrindinė gyvenamoji vieta yra kurios nors žemės 
teritorijoje, yra tos žemės piliečiai, tačiau Žemės įstatymuose gali būti nu- 
statyta, kad ir piliečiai, tos žemės teritorijoje turintys gyvenamąją vietą, 
kuri nėra jų pagrindinė gyvenamoji vieta, yra tos žemės piliečiai. 

3. Asmens pagrindinė gyvenamoji vieta yra ta, kurioje jis apsigyvena 
aiškiai tikėdamasis susikurti pagrindines savo gyvenimo sąlygas; jeigu, atsi- 
žvelgiant į tokio asmens profesinio, ekonominio ir visuomeninio gyvenimo 
aplinkybes, iš tikrųjų toks ketinimas tinka keletui asmens gyvenamųjų vietų, 
kaip pagrindinę jis turi nurodyti gyvenamąją vietą, kurioje dažniausiai būna. 


7 straipsnis 

1. Visi federacijos piliečiai yra lygūs prieš įstatymą. Draudžiama teikti 
privilegijas dėl kilmės, lyties, socialinės padėties ir klasės, tikėjimo. Nieko 
negalima diskriminuoti dėl jo neįgalumo. Respublika (federacija, žemės ir 
municipalitetai) įsipareigoja visose gyvenimo srityse kasdieniame gyveni- 
me laiduoti lygias teises neįgaliesiems ir sveikiesiems. 

2. Federacija, žemės ir municipalitetai pritaria esamai vyrų ir moterų 
lygybei. Leidžiama imtis priemonių, skatinančių tikrą vyrų ir moterų lygy- 
bę, ypač kai jomis naikinama tikrai esanti nelygybė. 

3. Pareigų pavadinimai gali būti vartojami priderinti pagal pareigas 
einančio asmens lytį. Tokia teisė galioja ir laipsniams. 

4. Valstybės įstaigų tarnautojams, įskaitant federalinės kariuomenės 
kariškius, laiduojama teisė nekliudomai įgyvendinti savo politines teises. 

8 straipsnis 

1. Vokiečių kalba yra Respublikos valstybinė kalba, tačiau dėl to ne- 
turi būti sumenkintos federaliniuose įstatymuose laiduojamos kalbinių 
mažumų teisės. 

2. Respublika (federacija, žemės, municipalitetai) siekia išsaugoti savo 
kalbinius ir kultūrinius savitumus, kurie formavosi ilgą laiką ir reiškiasi 
autochtoninėse etninėse bendruomenėse. 

Tokių bendruomenių kalba, kultūra, tolesnis gyvavimas ir jų apsauga 
yra skatinama, laiduojama ir gerbiama. 


8a straipsnis 

1. Austrijos Respublikos spalvos - raudona, balta, raudona. Vėliavoje 
yra trys horizontalios vienodo pločio juostos, iš jų vidurinė - baltos, viršu- 
tinė ir apatinė - raudonos spalvos. 

2. Austrijos Respublikos herbe (federacijos herbe) yra laisvai sklen- 
džiantis vienagalvis juodas erelis. Jo kojos paauksuotos, liežuvis raudonas, 
o krūtinę dengia raudonas skydas, skersai perskirtas sidabrine juosta. Ant 
erelio galvos - auksinė karūna su trimis stačiakampiais bokšteliais. Abi 
erelio kojos jungiamos perkirsta geležine grandine. Dešinėje kojoje jis lai- 
ko auksinį pjautuvą į vidų atsuktais ašmenimis, o kairėje - auksinį kūjį. 

3. Respublikos spalvų, herbo ir jos antspaudo apsauga išsamiai nusta- 
toma federaliniame įstatyme. 


9 straipsnis 

1. Visuotinai pripažintos tarptautinės teisės normos yra federalinės 
teisės sudedamoji dalis. 

2. Įstatymais arba sutartimi, kuriai reikia pritarti pagal 50 straipsnio 
1 dalį, konkretūs federaliniai įgaliojimai gali būti perduoti tarpvyriausybi- 
nėms organizacijoms ir jų padaliniams, o užsienio valstybių atstovų veikla 
Austrijoje ir Austrijos atstovų veikla užsienyje gali būti reguliuojama tiek, 
kiek leidžia tarptautinė teisė. 


9a straipsnis 

1. Austrija prisideda prie tautų saugumo visame pasaulyje užtikrini- 
mo. Jos užduotis - išsaugoti federacijos teritorijos nepriklausomumą nuo 
išorės, taip pat jos neliečiamumą ir vientisumą, ypač kiek tai susiję su nuo- 
latinio neutraliteto palaikymu ir apsauga. Šiuo aspektu konstituciškai įtvir- 

tintos institucijos ir jų pajėgumas veikti, taip pat demokratinės gyventojų 
laisvės privalo būti laiduojamos ir ginamos nuo užpuolimo iš išorės. 

2. Visuotinė nacionalinė gynyba apima karinę, intelektinę, civilinę ir 
ekonominę nacionalinę gynybą. 

3. Kiekvienas Austrijos pilietis vyras privalo atlikti karo tarnybą. As- 
menys, sąžinės sumetimais atsisakantys atlikti privalomąją karo tarnybą, 
yra nuo jos atleidžiami, todėl privalo atlikti alternatyviąją tarnybą. Jos tvar- 
ka nustatoma įstatymu. 

4. Austrijos pilietės moterys gali savanoriškai stoti į tarnybą federali- 
nėje kariuomenėje ir turi teisę nutraukti šią tarnybą. 


10 straipsnis 

1. Klausimai, kuriais federacija turi kompetenciją priimti įstatymus ir 
juos įgyvendinti: 

1) Federalinė Konstitucija, ypač rinkimai į Nacionalinę Tarybą, Fe- 
deralinėje Konstitucijoje numatytas referendumas; Konstitucinis Teis- 
mas; 

2) užsienio santykiai, įskaitant politinį ir ekonominį atstovavimą kito- 
se šalyse, visų pirma tarptautinių sutarčių sudarymą, nepaneigiant žemių 
kompetencijos pagal 16 straipsnio 1 dalį; sienų demarkacija; prekyba daik- 
tais ir gyvuliais su užsienio šalimis; muitai; 

3) įvažiavimo į federacijos teritoriją ir išvažiavimo iš jos reguliavimas 
ir kontrolė; imigracija ir emigracija; pasai; deportacija, grąžinimas nuo sie- 
nos, išsiuntimas iš šalies, ekstradicija iš federacijos teritorijos ir per ją; 

4) federacijos finansiniai klausimai, visų pirma vien ar iš dalies fede- 
racijos vardu renkami mokesčiai; monopolijos; 

5) pinigų, kreditų, akcijų biržų ir bankų sistemos; svorio matai ir ma- 
tavimo vienetai, standartai ir prabos (įspaudai); 

6) civilinės teisės reguliuojami klausimai, tarp jų - ekonominės veik- 
los asociacijos, išskyrus nekilnojamojo turto perleidimo, teisinio jo įgijimo 
paveldėtojams nepriklausančio asmens vardu mirus turto savininkui, taip 
pat sandorių dėl užsieniečių įgyjamo ir sudėtinio nekilnojamojo turto ar 
žemės sklypų, kuriuose numatytos statybos, kai tokius sandorius riboja 
administracinė valdžia, reguliavimą; privatūs labdaros fondai; baudžia- 
moji teisė, išskyrus administracinės atsakomybės ir jos proceso principus 
žemių kompetencijai priskirtais klausimais; teisingumo vykdymas; institu- 
cijos, saugančios visuomenę nuo kriminalinių nusikaltėlių ar kitų pavojų 

keliančių asmenų; Administracinis teismas; autorių teisės; spauda; kon- 
fiskavimas, kai jis nėra taikomas žemių autonominei kompetencijai pri- 
skirtam turtui; teisininkų, notarų ir kitų su šiomis profesijomis susijusių 
darbuotojų kategorijų veiklos teisinis reguliavimas; 

7) taikos, tvarkos ir saugumo palaikymas, įskaitant pirminę pagalbą 
apskritai, išskyrus vietos reikšmės viešojo saugumo klausimus; teisė rinktis 
į susirinkimus ir jungtis į asociacijas; asmens civilinės būklės klausimai, 
tarp jų - gimimo, santuokos, mirties ir pavardės keitimo faktų registra- 
vimas; ginklų, šaudmenų ir sprogstamųjų medžiagų apyvartos bei ginklo 
panaudojimo tvarkos nustatymas; 

8) prekyba ir verslas; viešoji reklama ir komercinis tarpininkavimas; 
nesąžiningos konkurencijos ribojimas; patentų ir dizaino, prekių ženklų 
ir kitų prekių savybių apsauga; patentinių patikėtinių veikla; kelių ir tiltų 
statyba; prekybos, komercijos ir verslo rūmų veikla; profesinių organizaci- 
jų, veikiančių visoje federacijos teritorijoje, steigimas, išskyrus tas, kurios 
veikia žemės ūkio ir miškininkystės srityse; 

9) eismo sistemos, susijusios su geležinkelių, oro ir vandens transpor- 
tu, kai pastarojo reguliavimas nepatenka į 11 straipsnyje nustatytą kompe- 
tenciją; automobilių transportas; visi klausimai, išskyrus susijusiuosius su 
greitkelių policija, susiję su federaliniame įstatyme išvardytais federaliniais 
keliais, atsižvelgiant į jų svarbą tranzitiniam judėjimui; upių ir navigacinė 
policija, kai jos reguliavimas nepatenka į 11 straipsnyje nustatytą kom- 
petenciją; pašto ir telekomunikacijų sistema; projektų suderinamumo su 
aplinkosaugos reikalavimais tikrinimas tais atvejais, kai tikėtinas poveikis 
aplinkai ir kai administracinės teisės normose yra numatyta leidimų pro- 
jektui vizavimo sistema; 

10) kalnakasyba; miškininkystė, įskaitant sielių plukdymą; vandens 
teisės; vandens lygio kontrolė siekiant saugumo kilus potvyniams, susisie- 
kiant laivais ar keltais; vandens srovės reguliavimas; vandens kelių tvarky- 
mas ir priežiūra; elektrinių reguliavimas ir standartizavimas bei šios srities 
saugumo reikalavimai; elektros energijos perdavimo tinklai, kai elektros 
energija, išgaunama naudojant garą ar kitus vidaus degimo variklius, per- 
duodama tarp dviejų ir daugiau žemių; geodeziniai matavimai; 

11) darbo teisė, kai ši sritis nepatenka į 12 straipsnyje nustatytą kom- 
petencijos sritį; socialinis ir privataus įdarbinimo sektoriaus draudimas; 
darbininkų ir samdomų darbuotojų komitetai, išskyrus tuos, kurie veikia 
žemės ūkio ir miškininkystės srityse; 

12) visuomenės sveikata, išskyrus mirusiųjų laidojimą ir palaikų tvar- 
kymą bei municipalines sanitarijos ir pirmosios pagalbos paslaugas, tačiau 
atliekama sanitarinė ligoninių, slaugos namų, kurortų ir natūralių gydo- 
mųjų išteklių priežiūra; apsaugos priemonių, skirtų normatyvus viršijan- 
čių kenksmingų medžiagų patekimui į aplinką riboti, taikymas; švaraus 
oro užtikrinimas neapribojant žemių kompetencijos šildymo sistemų sri- 
tyje; pavojingų šiukšlių perdirbimas; kitokių šiukšlių perdirbimas tik kai 
yra būtinybė tai vienodai reguliuoti; veterinarija; mityba, įskaitant maisto 
produktų patikrą; komercinės prekybos sėklomis, augalais, pašarais, trą- 
šomis, pesticidais, taip pat prekybos augalų apsaugos priemonėmis ir jų 
įvežimo, o kai prekiaujama sėklomis ir augalais — ir sutikimo juos įvežti 
reguliavimas; 

13) mokslinių ir specialiųjų tyrimų tikslais įsteigti archyvai ir bibliote- 
kos; federalinių kolekcijų ir meno ir mokslo institucijų reikalai; federalinių 
teatrų, išskyrus jų pastatus, reikalai; paminklų apsauga; religijos klausimai; 
gyventojų surašymas, leidžiant bet kokius statistinius duomenis savo teri- 
torijoje rinkti pačiai žemei (Laender), ir kiti statistiniai duomenys, kurie 
renkami ne vienos žemės tikslais; labdaros fondai ir įstaigos, kai jų tikslai 
yra platesni už vienos kurios žemės interesus ir kai iki tol jie nebuvo žemės 
autonominės kompetencijos dalykas; 

14) federalinės policijos ir federalinės žandarmerijos organizavimas ir 
vadovavimas joms; kitokių viešosios tvarkos apsaugos padalinių, išskyrus 
municipalinę policiją, steigimo ir organizavimo sąlygų nustatymas; viešo- 
sios tvarkos apsaugos padalinių ginkluotės ir jų teisės panaudoti savo gink- 
luotę sąlygų nustatymas; 

15) kariniai klausimai; kariavusių asmenų patirtos žalos ir šių asmenų 
bei jų teisių paveldėtojų socialinio aprūpinimo klausimai; karių kapų prie- 
žiūra; bet kokios būtinos protingos arba iš karo pasekmių kylančios prie- 
monės, skirtos darniai ekonominei veiklai palaikyti, ypač kiek tai susiję su 
gyventojų aprūpinimu būtiniausiais dalykais; 

16) federalinių institucijų ir kitų federalinių atstovybių steigimas; fe- 
deralinių tarnautojų elgesio kodeksas ir jų atstovavimo teisės; 

17) demografinė politika tiek, kiek reguliuojamos pašalpos vaikams ir 
kuriamas šeimoms tenkančių išlaidų suvienodinimo mechanizmas; 

18) rinkimai į Europos Parlamentą. 

2. Federaliniais įstatymais, nustatančiais nedalomų žemės ūkio paskir- 
ties sklypų paveldėjimo tvarką, bei federaliniais įstatymais, kurie promul- 

guojami pagal šio straipsnio 1 dalies 10 punktą, žemių įstatymų leidybos 
institucijoms gali būti perduota teisė nustatyti įgyvendinamąsias normas, 
į kurias būtų atsižvelgiama reguliuojant konkrečius teisės santykius. To- 
kiems žemių priimamiems įstatymams taikomos šio įstatymo 15 straipsnio 
2 dalies nuostatos. Tokiais atvejais taikomus minėtų teisių įgyvendinimo 
tvarką nustatančius įstatymus priima federacija, tačiau individualaus po- 
būdžio įsakymus tiek, kiek jais įgyvendinamas žemės priimtas įstatymas, 
būtina iš anksto suderinti su tos žemės vyriausybe. 

3. Prieš sudarydama sutartis, kuriose pagal 16 straipsnio turinį numa- 
tomos privalomos priemonės arba kuriomis kitaip paveikiama autonomi- 
nė žemės kompetencija, federacija turi suteikti žemei galimybę pareikšti 
savo nuomonę. 


11 straipsnis 

1. Federacijos kompetencijai priklauso įstatymų leidyba, o žemių 
kompetencijai - šie toliau išvardyti vykdomosios valdžios klausimai: 

1) pilietybė; 

2) profesinės sąjungos tiek, kiek jų nereglamentuoja 10 straipsnis, iš- 
skyrus žemdirbystės ir miškininkystės, taip pat alpinizmo ir slidinėjimo 
instruktorių profesines sąjungas, priklausančias pačių žemių autonominei 
kompetencijai; 

3) gyventojų aprūpinimas socialiniais būstais, išskyrus pagalbą gyve- 
namojo sektoriaus plėtrai ir gyvenamųjų namų rekonstrukciją; 

4) kelių policija; 

5) sanitarija; 

6) laivyba vidaus vandenyse tiek, kiek yra reguliuojamos laivininkys- 
tės licencijos, laivybos paslaugos ir privalomosios priemonės, kurios netai- 
komos Dunojaus upės, Bodeno ežero, Noizydlerio ežero vandens keliams 
ar kitiems pasienio ruožų vandens keliams; vandens ir laivų policija vidaus 
vandens keliuose, išskyrus Dunojaus upės, Bodeno ežero, Noizydlerio eže- 
ro vandens kelius ir kitus pasienyje esančius vandens kelius; 

7) projektų tinkamumo aplinkai patikrinimas, kai įgyvendinant šiuos 
projektus sudaromos prielaidos smarkiai paveikti aplinką; tokių projektų 
tvirtinimas, jeigu yra būtina nustatyti vienodą reguliavimą. 

2. Jeigu yra būtinas vienodas reguliavimas, federaliniu įstatymu yra 
nustatoma administracinis procesas, bendrieji administracinės atsakomy- 
bės bei jos proceso principai ir administracinės atsakomybės sprendimų 

vykdymas ir tais atvejais, kai įstatymus turi priimti žemės, būtent mokes- 
čių bylose. Tik jeigu taip būtina dėl reguliavimo dalyko, federaliniais arba 
žemės įstatymais skirtingose valdymo srityse gali būti nustatytas skirtingas 
reguliavimas. 

3. Sprendimai dėl iš federalinių įstatymų, priimamų pagal šio straips- 
nio 1 ir 2 dalis, kylančių pareigų vykdymo turi būti priimami federacijos 
institucijų, jeigu pačiuose įstatymuose nėra nustatyta kitaip. Sprendimai dėl 
iš federalinių įstatymų, priimamų pagal šio straipsnio 1 dalies 4 ir 6 punk- 
tus, kylančių pareigų, kurias nustatyti žemes įpareigoja federalinis įstatymas, 
vykdymo gali būti priimami federalinio įstatymo nustatyta tvarka. 

4. Taikyti pagal šio straipsnio 2 dalį priimtus įstatymus ir sprendimus 
dėl tokių įstatymų turi federacija arba žemės, atsižvelgiant į tai, ar regu- 
liuojama sritis priklauso federacijos, ar žemių vykdomosios valdžios kom- 
petencijai. 

5. Jeigu reikia vienodo reguliavimo, federaliniame įstatyme gali būti 
nustatytos visoms žemėms vienodos didžiausios leistinos ore esančių 
kenksmingų medžiagų normos. Tokios normos negali būti pakeistos fede- 
racijos ir žemių įstatymų įgyvendinamaisiais teisės aktais, reguliuojančiais 
atskiras valdymo sritis. 

6. Jeigu yra priimamas sprendimas, kad būtina nustatyti vienodą re- 
guliavimą, federaliniu įstatymu taip pat nustatoma piliečių dalyvavimo 
rengiant atitinkamų teisės aktų projektus, įgyvendinant reguliavimą po 
projekto aptarimo su piliečiais etapo ir piliečių nuomonės sprendžiant dėl 
leidimų vykdyti paminėtus projektus bei 10 straipsnio 1 dalies 9 punkte 
paminėtus projektus išdavimo tvarka. Tokiam reguliavimui įgyvendinti 
taikoma šio straipsnio 4 dalis. 

7. Šio straipsnio 1 dalies 7 punkte išvardytais klausimais kiekvienos 
žemės vykdomosios valdžios aukščiausioji instancija yra nepriklausomas 
aplinkos teismas. Be to, šis teismas iš tikrųjų yra aukščiausioji instancija, 
sprendžianti administracinius klausimus. Nepriklausomą aplinkos teismą 
sudaro pirmininkas, teisėjai ir kiti teisinį išsilavinimą įgiję asmenys. Teis- 
mo narius skiria kompetentinga federalinė ministerija. Teismo aparatą, 
pareigas ir darbo tvarką nustato federalinis įstatymas. Teismo sprendimai 
negali būti keičiami ar atšaukiami apeliacine tvarka, bet gali būti skundžia- 
mi Administraciniam teismui. 

8. Jeigu 1 dalies 7 punkte minimas projektas apima keletą žemių, su- 
interesuotosios žemės turi iš anksto susitarti. Jeigu toks susitarimas per 

18 mėnesių nepasiekiamas, žemės arba vienos iš šį klausimą sprendžian- 
čių šalių prašymu jis perduodamas nepriklausomo aplinkos teismo kom- 
petencijai. 

9. Šio straipsnio 1 dalies 7 punkte išvardytais klausimais Federalinei 
Vyriausybei ir atskiroms federalinėms ministerijoms žemių vyriausybių 
atžvilgiu suteikiami šie įgaliojimai: 

1) per federalines institucijas susipažinti su žemių institucijų turimais 
dokumentais; 

2) gauti informaciją, kaip yra įgyvendinami federaliniai įstatymai ir 
nutarimai; 

3) gauti visą būtiną informaciją apie vykdomąją veiklą, kad būtų pasi- 
rengta priimti federalinius įstatymus ir nutarimus; 

4) konkrečiais atvejais reikalauti duomenų ir teisės aktų projektų, jei- 
gu tai yra būtina kitiems įgaliojimams įgyvendinti. 


12 straipsnis 

1. Federacijos kompetencijai priklauso nustatyti reguliavimo princi- 
pus, o žemių - priimti juos įgyvendinančius įstatymus ir spręsti šiuos to- 
liau išvardytus vykdomosios valdžios klausimus: 

1) socialinis aprūpinimas; demografinė politika, nenumatyta 10 straips- 
nyje; valstybinės labdaros ir socialinės rūpybos įstaigos; parama motinystei, 
vaikams ir jaunimui; ligoninės ir slaugos namai; sveikatos sumetimais svei- 
katingumo kurortams, sanatorijoms ir gydymo įstaigoms taikomi reikalavi- 
mai; natūralūs gydomieji šaltiniai; 

2) valstybinės ginčų nagrinėjimo ne teismo tvarka įstaigos; 

3) žemės reforma, ypač žemės sklypų stambinimo priemonės ir žmo- 
nių perkėlimas; 

4) augalų apsauga nuo ligų ir kenkėjų; 

5) su elektros energija susiję reikalai, nenumatyti 10 straipsnyje; 

6) darbo įstatymai bei darbuotojų ir tarnautojų apsauga, taikoma že- 
mės ūkio ir miškininkystės srityje. 

2. Galutinius sprendimus žemės reformos klausimais žemės lygiu pri- 
ima teismai, kuriuos sudaro pirmininkas, teisėjai, administravimo specia- 
listai ir ekspertai; teismas, kompetentingas paskelbti galutinį sprendimą, 
turi būti įsteigtas atitinkamos federalinės ministerijos struktūroje. Eede- 
raliniame įstatyme privalo būti nustatyta tokių teismų organizacija, jų 
pareigos ir bylų nagrinėjimo juose tvarka, taip pat kitų žemės reformos 

klausimus sprendžiančių institucijų organizavimo principai bei įtvirtinta 
nuostata, kad teismų sprendimai yra neatšaukiami ir nepanaikinami admi- 
nistraciniais sprendimais; leidžiama teikti paprastąją apeliaciją dėl pirmo- 
sios instancijos teismo sprendimo žemės jurisdikcijai. 

3. Jeigu žemės instancijos sprendimai elektros energijos klausimais 
prieštarauja vienas kitam arba jeigu žemės vyriausybė buvo vienintelė 
kompetentinga instancija, teisė priimti sprendimus minėtais klausimais 
yra perduodama kompetentingai federalinei ministerijai, kai nepasibaigus 
federaliniame įstatyme nustatytam senaties laikotarpiui to paprašo kuri 
nors ginčo šalis. Ministerijai priėmus sprendimą, iki tol galioję žemės ins- 
titucijų priimti sprendimai netenka galios. 

4. Pagrindiniai įstatymai ir pagrindinės nuostatos tiksliai nurodomos 
federaliniuose įstatymuose. 


13 straipsnis 

1. Federacijos ir žemių kompetencija mokesčių srityje privalo būti 
nustatyta specialiame federaliniame konstituciniame įstatyme (Konstitu- 
ciniame finansų įstatyme). 

2. Federacija, žemės ir municipalitetai privalo siekti laiduoti savo eko- 
nominės veiklos nuoseklumą. 


14 straipsnis 

1. Išskyrus atvejus, kai kitose šio straipsnio dalyse nustatyta kitaip, 
įstatymai ir jų įgyvendinimas mokyklų ir švietimo srityje, kiek tai siejasi su 
moksleivių ir studentų bendrabučiais, priklauso federacijos kompetencijai. 
Klausimai, reguliuojami pagal 14a straipsnį, nepriklauso mokyklų ir švie- 
timo sričiai, kuriai taikomas šis straipsnis. 

2. Nepaneigiant šio straipsnio 4 dalies nuostatų, įstatymais nustatyti 
valstybinių privalomųjų mokyklų mokytojų darbo kodeksą ir teises atsto- 
vauti jiems priklauso federacijai, o įgyvendinti įstatymus - žemėms. Tokie 
federaliniai įstatymai gali įgalioti žemių įstatymų leidybos institucijas pa- 
tvirtinti atskiras, aiškiai apibrėžtas federalinių įstatymų nuostatas įgyven- 
dinančias normas; tokiais atvejais taip pat taikomos 15 straipsnio 6 dalies 
nuostatos. Šių federalinių įstatymų įgyvendinamuosius teisės aktus, išsky- 
rus atvejus, kai Konstitucijoje nustatyta kitaip, turi priimti federacija. 

3. Šiuos principus įstatymais turi nustatyti federacija, o priimti ir vyk- 
dyti juos įgyvendinančius įstatymus - žemės: 

a) žemių ir politinių apygardų valdybų, kaip sudedamosios federali- 
nių mokyklų valdžios dalies, sudarymas ir panaikinimas, įskaitant jų narių 
paskyrimą ir atlyginimą jiems; 

b) valstybinių privalomųjų mokyklų pagrindiniai organizaciniai prin- 
cipai (struktūra, organizavimo formos, įsteigimas, išlaikymas, panaikini- 
mas, mokyklų teritorija, klasių dydžiai ir mokymosi laikas); 

c) vien privalomųjų mokyklų mokiniams arba daugiausia jiems skirtų 
valstybinių bendrabučių pagrindiniai organizavimo principai; 

d) profesiniai reikalavimai asmenims, siekiantiems įsidarbinti samdo- 
tetų ar jų asociacijų centruose ir studentų bendrabučiuose, skirtuose vien 
privalomųjų mokyklų mokiniams arba daugiausia jiems. 

4. Klausimai, kuriais įstatymus priima ir įgyvendina žemės: 

a) šio straipsnio 2 dalyje išvardytų įstatymų pagrindu yra nustatomi 
valdžios įgaliojimai valstybinių privalomųjų mokyklų mokytojų atžvilgiu; 
žemių priimtuose įstatymuose privalo būti nustatyta, kad federalinės mo- 
kyklos valdžia žemėse ir politinėse apygardose turi dalyvauti paskiriant, 
kitaip atrenkant tarnybai mokytojus, nustatant jų atlyginimą bei tinkamu- 
mą pareigoms ir skiriant drausmines nuobaudas. Skiriant, kitaip atrenkant 
tarnybai mokytojus ir nustatant atlyginimą išlieka federalinės mokyklų va- 
dovybės teisė siūlyti kandidatus; 

b) vaikų lopšeliai ir darželiai. 

5. Klausimai, kuriais, nukrypstant nuo šio straipsnio 2-4 dalių nuo- 
statų, federacijai priklauso kompetencija priimti ir įgyvendinti įstatymus: 

a) valstybinės parengiamosios mokyklos, parengiamieji vaikų dar- 
želiai, parengiamieji vaikų lopšeliai bei savaitiniai internatiniai studentų 
bendrabučiai prie valstybinių mokyklų, skirti programoje numatytam 
praktiniam pedagogų rengimui; 

b) valstybės išlaikomi studentų bendrabučiai, skirti vien a punkte nu- 
rodytų parengiamųjų mokyklų moksleiviams arba daugiausia jiems; 

c) a ir b punktuose išvardytose valstybinėse institucijose dirbančių 
mokytojų, mokytojų padėjėjų ir vaikų darželių auklėtojų darbo kodeksas 
ir darbuotojų teisės. 

6. Valstybinės mokyklos yra tos, kurios steigiamos ir išlaikomos pagal 
įstatymą įgaliotų valdžios institucijų. Kaip nustatyta įstatymo, institucija, 
įgaliota steigti, išlaikyti ir panaikinti valstybines mokyklas, yra federacija. 
Kaip nustatyta įstatymo, institucija, įgaliota steigti, išlaikyti ir panaikinti 

žemės kompetencijai priskiriamas valstybines mokyklas, yra municipali- 
tetas arba municipalitetų asociacija. Pagal teisės aktų reikalavimus į vals- 
tybinę mokyklą priimama laisvai, nedarant skirtumo dėl gimimo, lyties, 
rasės, statuso, socialinio sluoksnio, kalbos ir religijos, kitų kriterijų. Tas 
pats taip pat galioja vaikų darželiams, vaikų lopšeliams-darželiams ir vai- 
kų bendrabučiams. 

7. Privačios mokyklos yra kitokios negu valstybinės; valstybinis statu- 
sas joms suteikiamas teisės aktų nustatyta tvarka. 

8. Tais klausimais, kuriuos spręsti pagal šio straipsnio 2 ir 3 dalyse 
nustatytą reguliavimą priskirta žemėms, federacija turi teisę gauti patvirti- 
nimą, kad yra laikomasi įstatymų ir įsakymų, priimtų taip, kaip numatyta 
minėtose straipsnio dalyse, ir šiuo tikslu gali siųsti pareigūnus į mokyklas 
ir studentų bendrabučius. Jeigu pastebima trūkumų, gubernatoriui gali 
būti nurodoma (20 straipsnio 1 dalis) per tam tikrą laiką juos ištaisyti. 
Gubernatorius pagal teisės aktais jam suteiktus įgaliojimus privalo prižiū- 
rėti, kaip ištaisomi trūkumai. Vykdydamas pirmiau minėtus nurodymus 
jis, kaip valdžios institucija, veikianti žemės vardu pagal jos savarankišką 
kompetenciją, privalo imtis visų nuo jo priklausančių priemonių. 

9. Tos pačios pagrindinės taisyklės, kurios yra įtvirtintos 10 ir 21 straips- 
niuose ir kuriomis nustatomas įstatymų leidybos ir įgyvendinimo kompe- 
tencijos pasiskirstymas tarp federacijos, žemių, municipalitetų ir jų aso- 
ciacijų dėl tarnybos jose, galioja ir mokytojų, mokytojų padėjėjų ir vaikų 
darželių auklėtojų darbo kodeksui, išskyrus pirmesnėse dalyse nustatytus 
atvejus. Tas pats galioja ir mokytojų, mokytojų padėjėjų ir vaikų darželių 
auklėtojų darbo teisėms. 

10. Privalomo lavinimo, mokyklų organizavimo, privačių mokyklų 
ir mokyklos ir bažnyčių (įvairių konfesijų) santykių, įskaitant religinį la- 
vinimą mokyklose, klausimais, žemėse ir politinėse apygardose priskiria- 
mais federalinei valdžiai, Nacionalinė Taryba, kai tai nėra susiję su laisvųjų 
menų aukštosiomis mokyklomis ir universitetais, gali priimti federalinius 
įstatymus tik kai dalyvauja ne mažiau kaip pusė visų Tarybos narių ir kai 
tam pritaria ne mažiau kaip du trečdaliai balsavusiųjų. Tokia pat tvarka ga- 
lioja ir ratifikuojant sutartis, sudarytas minėtais klausimais ir patenkančias 
į 50 straipsnyje nurodytų sutarčių kategoriją. 

[11 dalis neteko galios] 

14a straipsnis 

1. Išskyrus kitose šio straipsnio dalyse numatytus kitaip reguliuojamus 
atvejus, sritys, kuriose žemė turi kompetenciją priimti ir vykdyti įstatymus: 
žemės ūkio ir miškininkystės mokyklos, taip pat mokymosi žemės ūkio ir 
miškininkystės mokyklose klausimai, susiję su studentų bendrabučiais, to- 
kių mokyklų ir bendrabučių mokytojų ir pedagoginio ugdymo specialistų 
darbo kodeksas ir darbuotojų teisės. Su universitetiniu išsilavinimu susiję 
klausimai nepatenka į žemės ūkio ir miškininkystės mokyklų sritį. 

2. Klausimai, kuriais kompetencija priimti ir įgyvendinti įstatymus 
priskirta federacijai: 

a) vidurinio lygio žemės ūkio ir miškininkystės mokyklos ir tokių mo- 
kyklų mokytojų rengimo ir tobulinimo centrai; 

b) techninės kolegijos, rengiančios miškininkystės darbuotojus; 

c) valstybinės žemės ūkio ir miškininkystės techninės kolegijos, orga- 
nizaciškai susijusios su viena iš valstybinių mokyklų kategorijų, paminėtų 
šio straipsnio 2 dalies a ir b punktuose, arba susijusios su federaliniu žemės 
ūkio ir miškininkystės tyrimų institutu, sudarančiu sąlygas atlikti mokymo 
programose numatytus taikomuosius tyrimus; 

d) bendrabučiai, skirti vien arba daugiausia šio straipsnio 2 dalies a, b 
ir c punktuose nurodytų mokyklų moksleiviams; 

e) darbo kodeksas ir darbuotojų teisės, nustatytos šio straipsnio 2 da- 
lies a, b, c ir d punktuose nurodytų mokyklų mokytojams ir pedagoginio 
ugdymo specialistams; 

f) konfesinių žemės ūkio ir miškininkystės mokyklų darbuotojų atly- 
ginimų subsidijos; 

g) federacijos išlaikomi federaliniai žemės ūkio ir miškininkystės insti- 
tutai, organizaciniais ryšiais susiję su žemės ūkio ir miškininkystės mokyk- 
lomis ir sudarantys sąlygas atlikti mokymo programose numatytus taiko- 
muosius tyrimus. 

3. Sritys, kuriose federacijai priskiriama kompetencija priimti įstaty- 
mus, o žemėms - juos vykdyti, išskyrus šio straipsnio 2 dalies a punkte 
nustatytus klausimus: 

a) tikybos dėstymas; 

b) darbo kodeksas ir darbuotojų teisės, nustatytos žemės ūkio, miš- 
kininkystės mokyklų ir technikos kolegijų mokytojams bei pedagoginio 
ugdymo specialistams valstybės išlaikomuose studentų bendrabučiuose, 
skirtuose gyventi vien arba daugiausia minėtų mokyklų studentams, tačiau 

išskyrus oficialios kompetencijos prižiūrėti tokių mokytojų ir pedagoginio 
ugdymo specialistų tarnybą klausimus. 

Federaliniuose įstatymuose, priimtuose įgyvendinant šio straipsnio 
3 dalies a punkto nuostatas, gali būti leidžiama žemės įstatymų leidžiamo- 
sioms institucijoms priimti individualaus reguliavimo įgyvendinamąsias 
normas, kurios turi būti aiškiai apibrėžtos; atsižvelgiant į tai, taip pat yra 
taikomos 15 straipsnio 6 dalies nuostatos. Federalinius įstatymus įgyvendi- 
nančius įsakymus, jeigu nenustatyta kitaip, priima federacijos institucijos. 

4. Klausimai, kuriais įvirtinti reguliavimo principus įstatymais pri- 
klauso federacijos, o šiuos įstatymus vykdyti ir įgyvendinti - žemių kom- 
petencijai: 

a) mokymosi žemės ūkio ir miškininkystės profesinėse mokyklose 
tikslų apibrėžimas, privalomųjų dalykų sąrašas ir nemokamo mokslo klau- 
simai, taip pat privalomojo ugdymo ir perkėlimo iš vienos žemės mokyk- 
los į kitos žemės mokyklą klausimai; 

b) priėmimo į žemės ūkio ir miškininkystės technikos kolegijas sąly- 
gų nustatymas, mokymosi tikslų apibrėžimas, organizacinės formos, mo- 
kymo ir privalomųjų dalykų apimtis, nemokamas mokslas, perkėlimo iš 
vienos žemės mokyklos į kitos žemės mokyklą klausimai; 

€) privačių žemės ūkio ir miškininkystės profesinių mokyklų ir rengi- 
mo centrų, išskyrus šio straipsnio 2 dalies b punkte nurodytas mokyklas, 
valstybinio statuso klausimai; 

d) pagal šio straipsnio 1 dalį žemės kompetencijai priklausančius klau- 
simus sprendžiančių patariamųjų tarybų įgaliojimai ir organizavimo tvarka. 

5. Steigti 2 dalies c ir g punktuose išvardytas žemės ūkio, miškinin- 
kystės technikos kolegijas ir tyrimo institutus leidžiama tik jeigu tai leidžia 
tos žemės, kurios teritorijoje bus tos profesinės mokyklos ar technikos ko- 
legijos, vyriausybė. Leidimo nereikia, jeigu steigiama žemės ūkio ir miški- 
ninkystės mokykla, kuri yra organizaciškai susijusi su tokių mokyklų mo- 
kytojų rengimu ir kvalifikacijos tobulinimu, kad būtų laiduojami mokyklų 
programoje numatyti praktiniai mokymai. 

6. Federacijos kompetencijai priskiriama kontroliuoti, kaip žemės įgy- 
vendina šio straipsnio 3 ir 4 dalyse nustatytą reguliavimą. 

7. Nurodytose srityse taip pat yra taikomos 14 straipsnio 6, 7 ir 9 dalys. 

8. Šio straipsnio 4 dalyje nustatytais klausimais priimant federalinius 
įstatymus privalo dalyvauti ne mažiau kaip pusė Nacionalinės Tarybos narių 
ir tokiems įstatymams turi pritarti ne mažiau kaip du trečdaliai balsavusiųjų. 

15 straipsnis 

1. Jeigu klausimas Federalinėje Konstitucijoje nėra aiškiai priskirtas 
federacijos įstatymų leidžiamosios valdžios arba federacijos vykdomosios 
valdžios kompetencijai, jis lieka žemių savarankiškos kompetencijos srityje. 

2. Vietos viešojo saugumo policijos kompetencijos, kuri yra viešojo 
saugumo policijos kompetencijos dalis, klausimais, susijusiais vien arba 
daugiausia su vietos bendruomenės interesais, kuriems atstovauja munici- 
palitetas ir kurie, pavyzdžiui, viešosios tvarkos palaikymas ir apsauga nuo 
triukšmo, gali būti tinkamai sprendžiami pačios bendruomenės pastango- 
mis, federacija turi kompetenciją prižiūrėti vietos municipaliteto veiksmus 
ir ištaisyti pastebėtus trūkumus, dėl to duodama nurodymus gubernato- 
riui. Šiuo tikslu būtinos patikros funkcijos gali būti perduotos municipali- 
tetui; apie kiekvieną tokį atvejį būtina informuoti gubernatorių. 

3. Žemės įstatymuose, reglamentuojančiuose teatrų, kino teatrų veik- 
lą, viešų parodų, aktorių pasirodymų ir laisvalaikio organizavimą, turi būti 
nustatyta teisė teritoriniams federalinės policijos direktoratams bent jau 
prižiūrėti tokius renginius, išskyrus techninių sąlygų ir statybos taisyklių, 
priešgaisrinės saugos reikalavimų laikymosi priežiūrą ir prieš tokių rengi- 
nių pradžią administracijos išduodamus leidimus, kaip yra nustatyta ati- 
tinkamuose įstatymuose. 

4. Atitinkamuose federacijos ir žemių įstatymuose federalinės po- 
licijos direktoratams pagal jų teritoriją nustatoma kompetencija įgyven- 
dinti įstatymus kelių eismo policijos, išskyrus vietos kelių eismo policiją 
(118 straipsnio 3 dalies 4 punktas) bei upių ir laivų navigacijos policiją 
Dunojaus upėje, Bodeno ir Noizydlerio ežeruose ir kituose pasienyje esan- 
čiuose vandens keliuose, klausimais. 

5. Kai statybų srities įstatymų įgyvendinamieji teisės aktai reguliuoja 
federacijai nuosavybės teise priklausančius pastatus, naudojamus valsty- 
bės reikmėms, pavyzdžiui, federalinės valdžios būstines arba viešojo nau- 
dojimo pastatus, įskaitant mokyklas, ligonines, karinių pajėgų ar kitokių 
federalinių darbuotojų apgyvendinimo vietas, tokius įgyvendinamuosius 
teisės aktus netiesiogiai priima federalinė valdžia; gavęs skundą, galutinį 
sprendimą dėl tokių aktų priima gubernatorius. Vis dėlto tokių atvejų re- 
guliavimą suvienodina ir žemių vyriausybės. 

6. Reguliavimo principus nustato federacija, o išsamų reguliavimą 
federaliniuose įstatymuose numatyta tvarka - žemių įstatymų leidybos 

institucijos. Federaliniame įstatyme gali būti nustatytas terminas, per kurį 
privalo būti priimti įstatymų įgyvendinamieji teisės aktai. Toks terminas, 
jeigu nėra atskiro Federalinės Tarybos sprendimo, negali būti trumpesnis 
nei šeši mėnesiai ir ilgesnis nei vieni metai. Jeigu žemė nesilaiko tokio ter- 
mino, jos kompetencija priimti įstatymų įgyvendinamuosius teisės aktus 
perduodama federacijai. Kai tik žemė priima įstatymų įgyvendinamuosius 
teisės aktus, federaliniai įstatymų įgyvendinamieji teisės aktai netenka ga- 
lios. Jeigu federacija nenustato jokių reguliavimo principų, juos laisvai ga- 
lima nustatyti žemės įstatymuose. Kai tik federacija nustato tokius princi- 
pus, žemės įstatymuose nustatyti reguliavimo principai per federaliniame 
įstatyme nustatytą terminą privalo būti suderinti su federaliniais. 

7. Jeigu vienos iš žemių vykdomosios valdžios teisės aktas 11, 12 straips- 
niuose, 14 straipsnio 2, 3 dalyse, 14a straipsnio 3, 4 dalyse numatytais klau- 
simais turi veikti keliose kitose žemėse, tos žemės siekia susitarti dėl tokio 
reguliavimo turinio. Jeigu jų teisiniai ginčai nėra išsprendžiami per šešis 
mėnesius nuo jų atsiradimo, vienos iš žemių arba vienos iš ginče dalyvau- 
jančių šalių prašymu kompetencija priimti tokį teisės aktą atitenka kompe- 
tentingai federalinei ministerijai. Išsamus reguliavimas nustatomas fede- 
raliniuose įstatymuose, priimamuose 11, 12 straipsniuose, 14 straipsnio 2, 
3 dalyse, 14a straipsnio 3 ir 4 dalyse nustatyta tvarka. 

8. Tais klausimais, kurie pagal 11 ir 12 straipsnius yra priskirti federa- 
cijos kompetencijai, federacija yra įgaliota prižiūrėti savo nustatyto regu- 
liavimo įgyvendinimą. 

9. Žemės, priimdamos joms priskirtų sričių įstatymus, taip pat turi 
kompetenciją tvirtinti būtinas normas baudžiamosios ir civilinės teisės 
klausimais. 

10. Žemės įstatymai, pakeičiantys arba iš naujo sureguliuojantys esa- 
mą įprastos viešosios valdžios administracinę struktūrą, gali įsigalioti tik 
gavus Federalinės Vyriausybės sutikimą. 


15a straipsnis 

1. Federacija ir žemės gali sudaryti tarpusavio susitarimus dėl atitin- 
kamai jų kompetencijai priskirtų klausimų. Sudaryti tokius susitarimus 
federacijos vardu, atsižvelgiant į susitarimo dalyką, priklauso Federalinei 
Vyriausybei arba federaliniam ministrui. Susitarimai, kuriuos privalo 
vykdyti ir federalinė įstatymų leidžiamoji valdžia, Federalinės Vyriausy- 
bės gali būti pasirašyti tik kai jiems pritaria Nacionalinė Taryba. Tokioms 

Nacionalinės Tarybos rezoliucijoms taip pat yra taikomos 50 straipsnio 
3 dalies nuostatos; rezoliucijos turi būti skelbiamos Federacijos įstatymų 
leidinyje. 

2. Susitarimai tarp žemių gali būti sudaromi tik jų kompetencijai pri- 
skirtais klausimais. Apie tokius susitarimus turi būti nedelsiant pranešama 
Federalinei Vyriausybei. 

3. Sutartims taikomi tarptautinės teisės principai galioja susitarimams, 
numatytiems šio straipsnio 1 dalyje. Tas pats galioja ir susitarimams, nu- 
matytiems 2 dalyje, išskyrus atvejus, kai atitinkamų žemių konstituciniai 
įstatymai nustato kitokius principus. 


16 straipsnis 

1. Neviršydamos savo kompetencijos, žemės gali sudaryti sutartis su 
valstybėmis (arba jas sudarančiais federaliniais vienetais), kurios su Aust- 
rija turi bendrą sieną. 

2. Prieš pasirašydamas tokią sutartį gubernatorius privalo informuoti 
Federalinę Vyriausybę. Federalinės Vyriausybės pritarimas laikomas gau- 
tu, jeigu ne mažiau kaip per aštuonias savaites nuo prašymo pritarti gavi- 
mo Federalinėje kanceliarijoje dienos Federalinė Vyriausybė neinformuoja 
gubernatoriaus apie nepritarimą tokiai sutarčiai. Federalinis Prezidentas 
leidimą pradėti derybas ir pasirašyti sutartį išduoda gavęs žemės vyriausy- 
bės rekomendaciją, kontrasignuotą gubernatoriaus. 

3. Federalinei Vyriausybei pareikalavus, pagal šio straipsnio 1 dalį že- 
mių pasirašytos sutartys yra atšaukiamos. Jeigu žemė nevisiškai įvykdo to- 
kią pareigą, kompetencija šiuo klausimu atitenka federacijai. 

4. Žemės privalo imtis visų priemonių pagal savo kompetenciją, būti- 
nų tarptautinėms sutartims įgyvendinti; jeigu kuri nors žemė laiku nesiima 
tokių priemonių, kompetencija šiuo klausimu, ypač dėl sutarčiai įgyven- 
dinti būtinų įstatymų priėmimo, atitenka federacijai. Pagal šią nuostatą 
priemonės, kurių imasi federacija, ypač tokio įstatymo arba įsakymo klau- 
simais, netenka galios nuo tos dienos, kai žemė imasi būtinų veiksmų. 

5. Federacija taip pat, kaip prižiūri tarptautinių sutarčių vykdymą, 
turi prižiūrėti ir žemės kompetencijai priskirtų uždavinių įgyvendinimą. 
Palyginti su žemėmis, federacijai priskirtos galios pirmiau nurodytais 
atvejais yra tokios pačios kaip ir tos, kurias turi netiesioginė federalinė 
valdžia. 

17 straipsnis 

10-15 straipsniuose nustatyta kompetencija įstatymų leidybos ir jų 
vykdymo klausimais niekaip nepakeičia federacijos ir žemių kaip civilinių 
teisių subjektų statuso. 


18 straipsnis 

1. Visas viešasis administravimas yra grindžiamas įstatymo nuosta- 
tomis. 

2. Kiekviena administracinės valdžios institucija įstatymo pagrindu 
gali priimti įsakymus pagal savo kompetenciją. 

3. Jeigu būtina nedelsiant imtis priemonių, kurioms pagal Konstituci- 
ją reikia gauti Nacionalinės Tarybos pritarimą, padėsiančių užkirsti kelią 
bendruomenei gresiančiai akivaizdžiai ir nepataisomai žalai, o Naciona- 
linė Taryba tuo metu nėra susirinkusi, negali susirinkti laiku arba negali 
imtis priemonių dėl ne nuo jos priklausančių aplinkybių, Federalinis Pre- 
zidentas, gavęs Federalinės Vyriausybės pritarimą, gali savo ir jos atsako- 
mybe imtis tokių priemonių ir priimti laikinuosius įsakymus, pakeičian- 
čius įstatymo teisinį reguliavimą. Federalinės Vyriausybės pritarimas turi 
būti suderintas su nuolatiniu pakomitečiu, kurį paskiria Nacionalinės Ta- 
rybos Pagrindinis komitetas (55 straipsnio 2 dalis). Tokį įsakymą privalo 
kontrasignuoti Federalinė Vyriausybė. 

4. Kiekvieną įsakymą, priimtą vadovaujantis šio straipsnio 3 dalimi, 
Federalinė Vyriausybė nedelsdama privalo pateikti Nacionalinei Tarybai. 
Jeigu Nacionalinė Taryba tuo metu nėra susirinkusi į sesiją, Federalinis 
Prezidentas turi sušaukti į ją, bet jeigu Nacionalinė Taryba yra susirinkusi į 
sesiją, jos Pirmininkas įsakymą turi jai pateikti per aštuonias sesijos dienas. 
Per keturias savaites nuo įsakymo pateikimo dienos Nacionalinė Taryba 
privalo vietoj jo priimti arba atitinkamą federalinį įstatymą, arba nutarimą, 
kuriuo reikalaujama, kad Federalinė Vyriausybė nedelsiant pripažintų tokį 
įsakymą negaliojančiu. Antruoju atveju Federalinė Vyriausybė turi nedels- 
dama įvykdyti tokį reikalavimą. Kad Nacionalinės Tarybos nutarimas būtų 
priimtas laiku, jos Pirmininkas ne vėliau kaip paskutinę minėto keturių 
savaičių laikotarpio dieną turi pateikti klausimą balsuoti; išsamus šio klau- 
simo reguliavimas turi būti nustatytas Nacionalinės Tarybos statute. Jeigu 
Federalinė Vyriausybė įsakymą atšaukia pagal pirmiau išdėstytas nuosta- 
tas, tuo įsakymu panaikintos teisės nuostatos įsigalioja tą pačią dieną, ku- 
rią panaikinamas toks įsakymas. 

5. Šio straipsnio 3 dalyje numatyti įsakymai negali pakeisti federalinio 
konstitucinio įstatymo nuostatų ir nustatyti jokios nuolatinės finansinės 
naštos nei federacijai, nei žemėms, politinėms apygardoms ar municipali- 
tetams, nei finansinių įsipareigojimų federacijos piliečiams, nei įpareigoti 
atsisakyti valstybei priklausiančio turto, nei įpareigoti imtis tokių veiksmų, 
kurie reguliuojami 10 straipsnio 1 dalies 11 punkte, nei galiausiai reguliuo- 
ti teisės į asociaciją ar nuomininko apsaugos. 


19 straipsnis 

1. Aukščiausioji vykdomoji valdžia yra Federalinis Prezidentas, fede- 
raliniai ministrai, valstybės sekretoriai ir žemių vyriausybių nariai. 

2. Federaliniu įstatymu gali būti ribojama šio straipsnio 1 dalyje nuro- 
dytų valdžios atstovų ir kitų valstybės tarnautojų veikla privačiajame eko- 
nomikos sektoriuje. 


20 straipsnis 

1. Vykdydami federacijos ir žemių aukščiausiosios valdžios instituci- 
jų nurodymus, asmenys, išrinkti laikinai ar paskirti nuolat eiti pareigas, 
administruoja reikalus pagal įstatymų nuostatas. Išskyrus Konstitucijoje 
nustatytas išimtis, jie privalo vykdyti savo aukštesnės valdžios nurodymus 
ir jai atsiskaito už savo pareigų vykdymą. Pavaldus pareigūnas gali atsi- 
sakyti vykdyti nurodymus, jeigu jiems paklusdamas pažeistų baudžiamą- 
jį kodeksą arba jeigu nurodymą duoda įgaliojimų tuo klausimu neturinti 
valdžios institucija. 

2. Jeigu federacija arba žemė įstatymu paskutine instancija paskiria 
teismą, jo nutarimai vykdant įstatymą administracinės valdžios instituci- 
jos negali būti naikinami arba keičiami. Tokioje byloje paskirtas mažiausiai 
vienas tokio teismo teisėjas, taip pat kiti tokio teismo teisėjai yra nepriklau- 
somi nuo bet kokių jiems duodamų nurodymų. 

3. Visi valdininkai, einantys federalines, žemių ir municipalitetų 
administracines pareigas, taip pat kitų viešųjų juridinių asmenų valdinin- 
kai, išskyrus įstatyme nustatytas išimtis, privalo prisiekti neatskleisti to, 
ką jie sužino eidami būtent savo oficialias pareigas. Atskleisti tokias žinias 
jiems draudžiama siekiant saugoti taiką, viešąją tvarką ir saugumą, visuoti- 
nę nacionalinę gynybą, užsienio santykius, viešųjų juridinių asmenų inte- 
resus, rengiamą teismo sprendimą arba esminį byloje dalyvaujančių šalių 
interesą (tarnybinė paslaptis). Tarnybinė paslaptis nesaisto valdininkų, ku- 

riuos į pareigas paskiria žmonėms atstovaujantis susirinkimas, jeigu pats 
susirinkimas aiškiai paprašo tokios informacijos. 

4. Visi valdininkai, einantys federalines, žemių ir municipalitetų admi- 
nistracines pareigas, taip pat kitų viešųjų juridinių asmenų valdininkai turi 
pranešti su savo darbu susijusią informaciją, kai tai nepažeidžia jų teisinės 
pareigos išsaugoti paslaptį; profesinių sąjungų pareiga teikti informaciją ga- 
lioja tik atitinkamų organizacijų nariams ir tik tiek, kiek tai jiems nekliudo 
vykdyti teisėtų funkcijų. Kai būtina nustatyti federalinės valdžios ir auto- 
nominės administracijos išsamų reguliavimą, priimti ir įgyvendinti tokius 
įstatymus priskiriama federacijos kompetencijai; kai žemės įstatymuose bū- 
tina nustatyti žemių, municipalitetų ir autonominės administracijos teisinio 
reguliavimo pagrindus, priimti tokius įstatymus priskiriama federacijos, o 
priimti ir vykdyti įgyvendinamuosius įstatymus - žemių kompetencijai. 


21 straipsnis 

1. Klausimai, kuriais įstatymų leidyba ir vykdymas priklauso žemių 
kompetencijai: visų Žemės, municipalitetų ir municipalitetų asociacijų 
samdomų darbuotojų, išskyrus tuos, kurių tokius pat santykius reguliuoja 
šio straipsnio 2 dalies ir 14 straipsnio 2 dalies, 3 dalies d punkto nuostatos, 
Darbo kodeksas, taip pat darbo sutartys, atstovavimo darbuotojams teisės. 
Iš darbo sutarčių kylantys ginčai sprendžiami teismuose. 

2. Klausimai, kuriais įstatymų leidyba ir vykdymas priklauso žemių 
kompetencijai: valdininkams taikoma darbuotojų apsaugos tvarka (1 dalis) ir 
žemių valdininkams taikoma atstovavimo darbuotojams tvarka, kai jie nedir- 
ba viešosiose įstaigose. Kai pagal pirmą sakinį žemės nėra kompetentingos 
nustatyti reguliavimo, minėti klausimai priskiriami federacijos kompetencijai. 

3. Išskyrus atvejus, kai šiame įstatyme nustatyta kitaip, tarnybinius 
įgaliojimus federacijos darbuotojams suteikia federacijos aukščiausiosios 
valdžios institucijos. Žemių tarnautojų įgaliojimus nustato žemių aukš- 
čiausiosios valdžios institucijos; kai pagal šį įstatymą federacijos samdo- 
miems darbuotojams nustatomos tam tikros išimtys, žemės konstituciniu 
įstatymu gali būti nustatyta, kad tarnybinius įgaliojimus žemės samdo- 
miems darbuotojams suteikia atitinkama valdžios institucija. 

4. Tarnautojams laiduojama galimybė bet kuriuo metu keisti tarny- 
bą federacijoje, žemėse, municipalitetuose, municipalitetų asociacijose. 
Draudžiama nustatyti teisines taisykles, pagal kurias skirtingai vertinamas 
laikas, kurį tarnautojas tarnavo federacijai, žemei, municipalitetui ar mu- 

nicipalitetų asociacijai. Kad darbo kodeksas, darbuotojų atstovavimo teisės 
ir darbuotojų apsaugos schema federacijoje, žemėse ir municipalitetuose 
veiktų vienodai, federacija ir žemės privalo viena kitą informuoti apie savo 
planus šiais klausimais. 

5. Įstatymuose gali būti nustatyta, kad: 

1) valstybės tarnautojai gali būti laikinai priimami į tarnybą konkre- 
čioms vadovaujančioms funkcijoms vykdyti arba tais atvejais, kai to reikia 
dėl paties darbo pobūdžio; 

2) pasibaigus laikinojo paskyrimo terminui arba įstatymu pakeitus 
valdžios organizaciją ar darbo kodekse nustatytą tarnautojų struktūrą, jo- 
kio naujo perkėlimo nebereikia; 

3) naujas paskyrimas nėra būtinas perkeliant tarnautoją arba taip kei- 
čiant jo darbo vietą, kai kompetencija paskirti į pareigas perduodama pa- 
gal 66 straipsnio 1 dalį. 

6. Šio straipsnio 5 dalyje nustatytais atvejais netaikoma teisė į lygia- 
vertę tarnybą. 


22 straipsnis 
Visos federacijos, žemių ir municipalitetų valdžios institucijos pagal 
savo teisinę kompetenciją privalo teikti viena kitai abipusę pagalbą. 


23 straipsnis 

1. Federacija, žemės, apygardos, municipalitetai ir kitos organizacijos 
bei institucijos, įsteigtos pagal viešąją teisę, atsako už bet kokiam asmeniui 
padarytą žalą, dėl kurios teisei prieštaraujančiu savo elgesiu kalti jų vardu 
veikę ir įstatymus įgyvendinę asmenys. 

2. Asmenys, veikdami šio straipsnio 1 dalyje paminėtų institucijų var- 
du, yra atsakingi už savo tyčinius ar nusikalstamai neatsargius veiksmus 
tiek, kiek jų atstovaujama institucija atlygino žalą nukentėjusiajai šaliai. 

3. Asmenys, veikiantys vienos iš šio straipsnio 1 dalyje nurodytų ins- 
titucijų vardu, yra atsakingi už žalą, kurią jie, vykdydami įstatymus, savo 
neteisėtais veiksmais padarė tiesiogiai toms institucijoms. 

4. Federaliniame įstatyme išsamiai nustatomas šio straipsnio 1-3 da- 
lių įgyvendinimas. 

5. Federaliniame įstatyme taip pat nustatoma, kiek šio straipsnio 
1-3 dalyse išdėstyti principai gali būti netaikomi pašto ir telekomunikacijų 
sistemoms. 

B. EUROPOS SĄJUNGA 


23a straipsnis 

1. Austrijos Respublikos delegatai, siunčiami būti Europos Parlamen- 
to nariais, yra renkami pagal proporcinio atstovavimo sistemą lygiuose, 
tiesioginiuose, slaptuose ir asmeninio balsavimo rinkimuose. Balsuoti gali 
Austrijos pilietybę paskirtą rinkimų dieną turintys vyrai ir moterys, ku- 
riems rinkimų metų sausio 1 dieną yra sukakę aštuoniolika metų ir ku- 
riems pagal Europos Sąjungos teisę nėra draudžiama dalyvauti rinkimuo- 
se, arba kitos Europos Sąjungos valstybės narės piliečiai, galintys balsuoti 
pagal Europos Sąjungos teisę. Federaliniame įstatyme išsamiau nustatoma 
šių rinkimų organizavimo tvarka. 

2. Federacijos teritorija yra viena rinkimų į Europos Parlamentą apy- 
garda. 

3. Į Europos Parlamentą gali būti renkami rinkimų metų sausio 1 die- 
ną devyniolikos metų sulaukę Austrijos pilietybę paskirtą rinkimų dieną 
turintys vyrai ir moterys, kuriems pagal Europos Sąjungos teisę nėra drau- 
džiama dalyvauti rinkimuose, arba kitos Europos Sąjungos valstybės na- 
rės piliečiai, galintys balsuoti pagal Europos Sąjungos teisę. Federaliniame 
įstatyme išsamiau nustatoma šių rinkimų organizavimo tvarka. 

4. Teisės balsuoti ir būti renkamam netekimas gali būti pripažįstamas 
tik teismo sprendimu. 

5. Organizuoti ir vykdyti rinkimus į Europos Parlamentą pavedama 
Nacionalinės Tarybos paskirtoms rinkimų komisijoms. Užsienyje vykstan- 
čio balsavimo neprivalo organizuoti rinkimų komisija. Išsamesnis balsa- 
vimo užsienyje reguliavimas gali būti nustatytas tik balsuojant ne mažiau 
kaip pusei Nacionalinės Tarybos narių, kai tam pritaria ne mažiau kaip du 
trečdaliai visų balsavime dalyvavusių narių. 

6. Rinkėjų sąrašai yra sudaromi municipalitetuose, kuriems tai pri- 
klauso pagal kompetenciją. 


23b straipsnis 

1. Valstybės tarnautojams, siekiantiems būti išrinktiems į Europos 
Parlamentą, suteikiamas būtinas laikas rinkimų agitacijai. Valstybės tar- 
nautojai, išrinkti į Europos Parlamentą, savo kadencijos laikui sustabdo 
savo tarnybą ir netenka darbo užmokesčio. Šie santykiai išsamiau regu- 
liuojami įstatymu. 

2. Universiteto dėstytojai savo kadencijos Europos Parlamente laiku 
gali tęsti savo mokslinę, tiriamąją ir pedagoginę veiklą. Uždarbis už jų 
veiklą yra skaičiuojamas pagal jų atliktą darbą, tačiau negali viršyti dvide- 
šimt penkių procentų universiteto dėstytojo darbo užmokesčio. 

3. Jeigu federaliniame konstituciniame įstatyme nustatomas kurios 
nors veiklos nesuderinamumas su faktine arba buvusia naryste Naciona- 
linėje Taryboje, tokia veikla yra nesuderinama ir su faktine arba buvusia 
naryste Europos Parlamente. 


23c straipsnis 

1. Federalinė Vyriausybė laiduoja Austrijos dalyvavimą skiriant Ko- 
misijos narius, Teisingumo Teismo, Pirmosios instancijos teismo teisėjus, 
Audito Rūmų, Europos investicijų banko vykdomojo komiteto, Ekonomi- 
kos ir socialinių reikalų komiteto, Regionų komiteto narius. 

2. Federalinė Vyriausybė privalo susitarti su Nacionalinės Tarybos 
Pagrindiniu komitetu dėl kandidatūrų į Komisijos narius, Teisingumo 
Teismo, Pirmosios instancijos teismo teisėjus, Audito Rūmų, Europos in- 
vesticijų banko vykdomojo komiteto narius. Federalinė Vyriausybė kartu 
privalo informuoti Nacionalinės Tarybos Pagrindinį komitetą ir Federalinį 
Prezidentą apie tokius savo planuojamus sprendimus. 

3. Federalinė Vyriausybė Ekonomikos ir socialinių reikalų komiteto 
narių vardu teiraujasi pagal įstatymą įsteigtų ir kitokių įvairioms ekonomi- 
nės ir socialinės bendruomenės grupėms atstovaujančių profesinių organi- 
zacijų nuomonės. 

4. Austrijai skiriant Regionų komiteto narius ir jų pavaduotojus atsi- 
žvelgiama į žemių pasiūlymus, taip pat į Austrijos miestų ir miestelių aso- 
ciacijos (Austrijos municipalinės federacijos) ir Austrijos municipalitetų 
asociacijos (Austrijos komunalinės federacijos) pasiūlymus. Todėl žemės 
turi pasiūlyti vieną, o Austrijos miestų ir miestelių asociacija kartu su Aust- 
rijos municipalitetų asociacija - tris atstovus. 

5. Federalinė Vyriausybė privalo informuoti Nacionalinę Tarybą apie 
narius, pasiūlytus pagal šio straipsnio 3 ir 4 dalis. Federalinė Vyriausybė 
turi informuoti Federalinę Tarybą apie narius, pasiūlytus pagal šio straips- 
nio 2, 3 ir 4 dalis. 


23d straipsnis 
1. Apie visus Europos Sąjungos inicijuojamus žemių savarankiškos kom- 
petencijos sričiai įtakos turinčius arba kitaip su žemėmis susijusius projektus 

federacija privalo nedelsdama informuoti žemes ir suteikti joms galimybę per 
protingą laiką pateikti federacijai savo nuomonę. Pateiktas nuomones fede- 
racija privalo apibendrinti. Tokie pasiūlymai perduodami Federalinei kance- 
liarijai. Tokia pat tvarka galioja ir municipalitetams, kai tokie projektai siejasi 
su pačių municipalitetų kompetencijos sritimi arba kitais svarbiais interesais. 
Municipalitetams šiais klausimais atstovauja Austrijos miestų ir miestelių 
asociacija bei Austrijos municipalitetų asociacija (115 straipsnio 3 dalis). 

2. Jeigu federacija gauna vienodą žemių nuomonę apie kokį nors 
Europos Sąjungos inicijuojamą projektą, dėl kurio priimti įstatymus pri- 
klauso žemių kompetencijai, tokia nuomonė saisto federaciją derantis ir 
balsuojant dėl šių klausimų Europos Sąjungos institucijose. Federacija nuo 
šios nuomonės gali nukrypti tik dėl labai svarbių su užsienio ir integracijos 
politika susijusių priežasčių. Federacija privalo apie tokias priežastis ne- 
delsdama pranešti žemėms. 

3. Kai koks nors Europos Sąjungos inicijuojamas projektas siejasi su 
klausimais, dėl kurių įstatymus priima žemės, Federalinė Vyriausybė gali 
paskirti žemių pasiūlytą atstovą dalyvauti Tarybos darbe. Tokie įgaliojimai 
įgyvendinami bendradarbiaujant su kompetentingų Federalinės Vyriau- 
sybės nariu ir derinant su juo pozicijas. Tokiam žemės atstovui taikomos 
šio straipsnio 2 dalies nuostatos. Federacijos įstatymų leidybai priskirtais 
klausimais žemių atstovas atsiskaito Nacionalinei Tarybai, o Žemės įstaty- 
mų leidybai priskirtais klausimais - žemės įstatymų leidybos institucijai 
pagal 142 straipsnio nuostatas. 

4. Šio straipsnio 1-3 dalių nuostatos privalo būti detalizuojamos susi- 
tarime tarp federacijos ir žemių (15a straipsnio 1 dalis). 

5. Žemės privalo įgyvendinti iš savo savarankiškos kompetencijos 
kylančias priemones, kai jos būtinos pagal iš Europos integracijos proce- 
so kylančius teisės aktus. Jeigu žemės per nustatytą laiką neįvykdytų to- 
kios pareigos ir tai būtų konstatuota Europos Sąjungos teisme byloje prieš 
Austriją, federacijai tektų kompetencija įgyvendinti tokias priemones, visų 
pirma priimti būtinus įstatymus. Priemonė, kurios pagal minėtą nuostatą 
imasi federacija, ypač priimtas įstatymas ar įsakymas, netenka galios, kai 
tik žemė imasi atitinkamų veiksmų. 


23e straipsnis 
1. Kompetentingas Federalinės Vyriausybės narys nedelsdamas in- 
formuoja Nacionalinę Tarybą ir Federalinę Tarybą apie visus dėl narystės 

Europos Sąjungoje įgyvendintinus projektus ir suteikia jiems galimybę pa- 
reikšti savo nuomonę. 

2. Jeigu kompetentingas Federalinės Vyriausybės narys gauna Nacio- 
nalinės Tarybos nuomonę apie dėl narystės Europos Sąjungoje įgyvendin- 
tiną projektą, kuris bus perkeliamas į federalinį įstatymą arba kuris supo- 
nuoja tiesioginį teisės akto taikymą klausimais, priskiriamais federalinei 
įstatymų leidžiamajai valdžiai, per atitinkamas derybas ir balsavimą Eu- 
ropos Sąjungos institucijoje toks Vyriausybės narys yra saistomas Nacio- 
nalinės Tarybos nuomonės. Nukrypti nuo tokios nuomonės leidžiama tik 
esant svarbioms su užsienio ir integracine politika susijusioms priežastims. 

3. Jeigu kompetentingas Federalinės Vyriausybės narys nori nukrypti 
nuo Nacionalinės Tarybos pateiktos nuomonės, kurios privalomumas nu- 
statytas šio straipsnio 2 dalyje, jis turi vėl kreiptis į Nacionalinę Tarybą. Kai 
dėl Europos Sąjungos rengiamo teisės akto reikėtų keisti federalinį kons- 
titucinį įstatymą, toks nukrypimas visais atvejais yra įmanomas tik jeigu 
Nacionalinė Taryba per atitinkamą laikotarpį nepareiškia nesutikimo. 

4. Jeigu Nacionalinė Taryba pagal šio straipsnio 2 dalies nuostatas pa- 
teikia savo nuomonę, kompetentingas Federalinės Vyriausybės narys turi 
pranešti jai apie balsavimo nagrinėjamu klausimu Europos Sąjungos insti- 
tucijoje rezultatus. Kompetentingam Federalinės Vyriausybės nariui ypač 
svarbu nedelsiant informuoti Nacionalinę Tarybą apie priežastis, dėl kurių 
buvo nukrypta nuo Nacionalinės Tarybos nuomonės. 

5. Pagal šio straipsnio 1-4 dalių nuostatas už Nacionalinės Tarybos 
kompetencijos išlaikymą iš esmės atsako Pagrindinis komitetas. Išsamesnis 
teisinis jos atsakomybės reguliavimas turi būti nustatytas Federaliniame 
Nacionalinės Tarybos statuto įstatyme. Šiuo klausimu gali būti konkrečiai 
nustatyta, kiek kompetencijos suteikiama atskiram nuolatiniam Pagrindi- 
nio komiteto pakomitečiui, prižiūrinčiam dėl narystės Europos Sąjungoje 
įgyvendintinus projektus, o Nacionalinė Taryba pati rūpinasi išlaikyti savo 
kompetenciją šio straipsnio 1-4 dalyse nurodytais klausimais. 55 straips- 
nio 2 dalies nuostatos taip pat taikomos nuolatiniam pakomitečiui. 

6. Jeigu kompetentingas Federalinės Vyriausybės narys gauna Federa- 
linės Tarybos nuomonę apie dėl narystės Europos Sąjungoje įgyvendintiną 
projektą, kuriam įgyvendinti būtinas federalinis konstitucinis įstatymas, 
kuriam pagal 44 straipsnio 2 dalį būtinai turi pritarti Federalinė Taryba, 
aptariant projektą ir balsuojant dėl jo Europos Sąjungos institucijoje toks 
narys yra saistomos minėtos nuomonės. Nukrypti nuo jos galima dėl svar- 

bių (imperatyvių) su užsienio ir integracijos politika susijusių priežasčių. 
Pagal šio straipsnio 1 ir 6 dalis Federalinei Tarybai priklausančios kompe- 
tencijos išsaugojimas išsamiau reguliuojamas Federalinės Tarybos statutu. 
Šiuo klausimu turi būti konkrečiai nustatyta, kokią kompetenciją gauna 
specialiai dėl narystės Europos Sąjungoje įgyvendintiniems projektams 
prižiūrėti skirtas komitetas (vietoj Federalinės Tarybos) bei kokiu mastu 
pagal šio straipsnio 1 ir 6 dalis Federalinės Tarybos kompetencija yra iš- 
saugoma pačiai Federalinei Tarybai. 


23f straipsnis 

1. Pagal Europos Sąjungos sutarties, pakeistos Amsterdamo sutarti- 
mi, V antraštinę dalį Austrija dalyvauja Europos Sąjungos bendroje už- 
sienio ir saugumo politikoje. Toks dalyvavimas apima ir minėtos sutarties 
17 straipsnyje įvardytų tikslų siekimą, taip pat ėmimąsi priemonių, kurio- 
mis yra sustabdomi, ribojami ar visiškai nutraukiami ekonominiai santy- 
kiai su viena ar keliomis trečiosiomis šalimis. Europos Vadovų Tarybos 
sprendimai dėl bendros Europos Sąjungos gynybos ir Vakarų Europos Są- 
jungos integracijos į Europos Sąjungą privalo būti patvirtinti Nacionalinės 
Tarybos bei Federalinės Tarybos sprendimais, taip pat taikant 44 straipsnio 
1-2 dalis. 

2. 23e straipsnio 2-5 dalys taikomos balsuojant dėl Amsterdamo su- 
tartimi pakeistos Europos Sąjungos sutarties V dalyje nustatytos bendros 
užsienio ir saugumo politikos, taip pat dėl VI antraštinėje dalyje nustatyto 
policijos ir teismų bendradarbiavimo baudžiamosiose bylose. 

3. Balsuojant dėl sprendimų valdant taikos palaikymo ir ginkluotųjų 
pajėgų panaudojimo, įskaitant taikos palaikymą, krizes, taip pat dėl spren- 
dimų pagal Amsterdamo sutartimi pakeistos Europos Sąjungos sutarties 
17 straipsnį dėl bendros gynybos politikos nuoseklaus kūrimo ir glau- 
desnių institucinių ryšių su Vakarų Europos Sąjunga, būtinas Federalinio 
Kanclerio ir federalinio užsienio reikalų ministro susitarimas. 

4. Jeigu būtų priimtas sprendimas, pagal kurį atsirastų tikimybė Aust- 
rijai įsipareigoti siųsti grupes ar atskirus žmones, priemonėms, kurių būtų 
imamasi pagal šio straipsnio 3 dalį, būtų galima pritarti tik jeigu laikomasi 
konstituciniu įstatymu patvirtintos grupių ar asmenų siuntimo į kitas šalis 
tvarkos. 

II SKIRSNIS. FEDERACIJOS ĮSTATYMŲ LEIDYBA 
A. NACIONALINĖ TARYBA 


24 straipsnis 
Federacijos įstatymų leidžiamoji valdžia priklauso Nacionalinei Tary- 
bai kartu su Federaline Taryba. 


25 straipsnis 

1. Nacionalinės Tarybos būstinė yra federacijos sostinė Viena. 

2. Ypatingomis aplinkybėmis Federalinis Prezidentas Federalinės Vy- 
riausybės prašymu gali sušaukti Nacionalinę Tarybą kitoje federacijos te- 
ritorijoje. 


26 straipsnis 

1. Nacionalinę Tarybą renka Tauta pagal proporcinės rinkimų siste- 
mos principus lygiuose, tiesioginiuose, slaptuose rinkimuose, kuriuose 
balsuojama asmeniškai. Balsuoti gali (rinkimuose dalyvauja) vyrai ir mo- 
terys, kuriems rinkimų metų sausio 1 dieną yra sukakę aštuoniolika metų. 
Rinkimų procedūra turi būti išsamiai nustatyta federaliniame įstatyme. 

2. Federacijos teritorija yra padalijama į savarankiškas rinkimų apy- 
gardas, kurių ribos negali sutapti su žemių ribomis; šios apygardos savo 
ruožtu padalijamos į savarankiškas regionines apygardas. Renkamų depu- 
tatų skaičius padalijamas rinkimų teisę turintiems piliečiams rinkimų apy- 
gardose (rinkėjų visetui) proporcingai piliečių, pagal paskutinį gyventojų 
surašymą pagrindinę gyvenamąją vietą nurodžiusių konkrečioje rinkimų 
apygardoje, ir piliečių, gyventojų surašymo dieną federacijos teritorijoje 
neturėjusių pagrindinės gyvenamosios vietos, bet įrašytų į su konkrečia 
rinkimų apygarda siejamą municipaliteto rinkėjų registrą, skaičiui; tokiu 
pat būdu renkamų deputatų vietos paskirstomos ir regioninėms apygar- 
doms. Nacionalinės Tarybos rinkimų įstatyme privalo būti nustatyta išsa- 
mi mandatų paskirstymo procedūra, taikoma visoje federacijos teritorijo- 
je. Joje pagal proporcinio atstovavimo principus yra laiduojama pusiaus- 
vyra tarp mandatų, skiriamų rinkimų apygardose kandidatus iškėlusioms 
partijoms, ir kitaip paskirstomų mandatų. Neleidžiama rinkėjų skirstyti į 
kitokius rinkėjų visetus. 

3. Balsavimo diena yra sekmadienis arba kita valstybinė nedarbo die- 
na. Jeigu atsiranda priežasčių, trukdančių pradėti, tęsti arba pabaigti bal- 

savimą, rinkimų komisija gali pratęsti balsavimą kitą dieną arba apskritai 
atidėti balsavimą. 

4. Renkami gali būti visi vyrai ir moterys, kurie paskirtą rinkimų die- 
ną turi Austrijos pilietybę ir iki rinkimų metų sausio 1 dienos yra sukakę 
devyniolika metų. 

5. Draudimas piliečiui rinkti ir būti renkamam gali būti nustatytas tik 
teismo sprendimu. 

6. Rinkimų komisijos yra sudaromos Nacionalinės Tarybos rinki- 
mams, Federalinio Prezidento rinkimams, referendumams įgyvendinti ir 
padeda atlikti iniciatyvų ir žmonių nuomonės tyrimus. Komisijų nariais, 
turinčiais rinkimų teisę, yra juose dalyvaujančių politinių partijų atstovai. 
Be to, Federalinė rinkimų komisija turi į savo sudėtį įtraukti narius, esan- 
čius ar buvusius profesionaliais teisėjais. Be profesionalių teisėjų skaičiaus, 
rinkimų įstatymuose turi būti nustatytas ir skaičius skiriamų komisijos na- 
rių, atstovaujančių visoms rinkimuose dalyvaujančioms politinėms parti- 
joms, atsižvelgiant į paskutinių Nacionalinės Tarybos rinkimų rezultatus. 
Nacionalinės Tarybos, Federalinio Prezidento rinkimuose ir per referen- 
dumus balsavimą organizavus užsienyje, rinkimų komisijų gali ir nebūti. 
Išsamią teisinę balsavimo užsienyje organizavimo tvarką nustato Nacio- 
nalinė Taryba. Balsuojant turi dalyvauti ne mažiau kaip pusė Nacionalinės 
Tarybos narių ir tokiai tvarkai turi pritarti ne mažiau kaip du trečdaliai 
visų balsavusiųjų. 

7. Sudaryti rinkėjų registrą yra priskirtoji municipalitetų kompetencija. 


27 straipsnis 

1. Nacionalinės Tarybos kadencija yra ketveri metai, skaičiuojami nuo 
jos pirmojo posėdžio dienos, tačiau bet kokiu atveju ji trunka iki naujos 
kadencijos Nacionalinės Tarybos pirmojo posėdžio. 

2. Naujai išrinktą Nacionalinę Tarybą per trisdešimt dienų nuo rin- 
kimų sušaukia Federalinis Prezidentas. Federalinė Vyriausybė rinkimus 
organizuoja taip, kad naujai išrinkta Nacionalinė Taryba galėtų susirinkti į 
posėdį tą dieną, kurią baigiasi ketverių metų kadencija. 


28 straipsnis 

1. Federalinis Prezidentas kasmet sušaukia Nacionalinę Tarybą į eilinę 
sesiją, kuri prasideda ne anksčiau kaip rugsėjo 15 dieną ir pasibaigia ne 
vėliau kaip kitų metų liepos 15 dieną. 

2. Federalinis Prezidentas taip pat gali sušaukti Nacionalinę Tarybą į 
neeilinę sesiją. Jeigu Federalinė Vyriausybė, ne mažiau kaip vienas trečda- 
lis Nacionalinės Tarybos arba vienas trečdalis Federalinės Tarybos narių 
pareikalauja sušaukti Nacionalinę Tarybą į neeilinę sesiją, Federalinis Pre- 
zidentas privalo tai padaryti per dvi savaites nuo tokio reikalavimo gavimo 
dienos; jo sprendimo kontrasignuoti nereikia. Jeigu sušaukti į neeilinę se- 
siją pareikalauja Nacionalinės Tarybos nariai ar Federalinė Taryba, Fede- 
ralinės Vyriausybės rekomendacija nebūtina. 

3. Nacionalinei Tarybai balsavimu nusprendus baigti sesiją, apie tai 
oficialiai praneša Federalinis Prezidentas. 

4. Tos pačios kadencijos metu pradėjus naują Nacionalinės Tarybos 
sesiją darbotvarkė yra toliau tęsiama nuo tos vietos, kur ji buvo baigta per 
praėjusią sesiją. Sesijai baigiantis atskiriems komitetams Nacionalinė Tary- 
ba gali nurodyti tęsti darbą. 

5. Sesijos metu Nacionalinės Tarybos Pirmininkas šaukia Tarybos po- 
sėdžius. Jis privalo šaukti posėdį tais atvejais, kai to reikalauja tiek depu- 
tatų, kiek nustatyta Federaliniame Nacionalinės Tarybos statuto įstatyme, 
arba Federalinė Vyriausybė. Tame pačiame įstatyme šis klausimas yra re- 
guliuojamas išsamiau, taip pat nustatomas laikotarpis, per kurį Nacionali- 
nė Taryba turi rinktis į tokį posėdį 

6. Federaliniame Nacionalinės Tarybos statuto įstatyme privalo būti 
nustatytos specialios normos, kaip Taryba yra sušaukiama į posėdžius tais 
atvejais, kai išrinkti pirmininkai negali eiti savo pareigų arba jiems nelei- 
džiama vykdyti savo funkcijų. 


29 straipsnis 

1. Federalinis Prezidentas tik vieną kartą gali paleisti Nacionalinę Ta- 
rybą dėl tos pačios priežasties. Tokiu atveju Federalinė Vyriausybė šaukia 
naujus rinkimus tokiu laiku, kad naujai išrinkta Nacionalinė Taryba po 
rinkimų galėtų susirinkti ne vėliau kaip šimtąją dieną po pirmiau išrinktos 
Tarybos paleidimo. 

2. Priėmusi paprastąjį įstatymą, Nacionalinė Taryba gali save paleisti 
nepasibaigus kadencijai. 

3. Nacionalinei Tarybai save paleidus, kaip nustatyta šio straipsnio 
2 dalyje, arba pasibaigus kadencijos laikui, kuriam ji buvo išrinkta, įstaty- 
mų leidžiamasis laikotarpis trunka iki tos dienos, kurią į posėdį susirenka 
išrinkta nauja Nacionalinė Taryba. 

30 straipsnis 

1. Nacionalinė Taryba iš savo narių išsirenka Pirmininką, antrąjį ir 
trečiąjį pirmininkus. 

2. Nacionalinė Taryba dirba specialaus federalinio įstatymo nustatyta 
tvarka. Federalinis Nacionalinės Tarybos statuto įstatymas gali būti priim- 
tas tik kai balsavime dalyvauja ne mažiau kaip pusė Tarybos narių ir už jį 
balsuoja ne mažiau kaip du trečdaliai visų balsavusiųjų. 

3. Parlamento darbuotojai, kurie yra pavaldūs Nacionalinės Tary- 
bos Pirmininkui, turi įgaliojimus padėti vykdyti parlamento funkcijas ir 
tvarkyti federalinei įstatymų leidžiamosios valdžios institucijai priskirtus 
administracinius reikalus, taip pat atlikti panašius darbus Europos Parla- 
mento nariams, deleguotiems Austrijos Respublikos, ir tvarkyti jų admi- 
nistracinius reikalus. Parlamento darbuotojų vidaus darbo tvarka, galio- 
janti jiems užtikrinant Federalinės Tarybos funkcijų vykdymą, nustatoma 
susitarus su Federalinės Tarybos Pirmininku. Šis turi įstatymo nustatytus 
įgaliojimus duoti atitinkamus nurodymus dėl Federalinės Tarybos darbo 
užtikrinimo. 

4. Kompetenciją skirti parlamento darbuotojus į pareigas ir spręsti 
visus kitus personalo klausimus turi Nacionalinės Tarybos Pirmininkas. 

5. Nacionalinės Tarybos Pirmininkas gali paskirti parlamento darbuo- 
tojus padėti parlamentinėms partijoms atlikti savo parlamentines pareigas. 

6. Nacionalinės Tarybos Pirmininkas yra aukščiausioji administra- 
cinė valdžia visais administraciniais klausimais, priskirtais jam pagal šio 
straipsnio nuostatas, ir tokias funkcijas įgyvendina savarankiškai. Jis gali 
priimti tik šiame straipsnyje numatytus administracinius klausimus regu- 
liuojančius įsakymus. 


31 straipsnis 

Išskyrus šiame įstatyme ar Federaliniame Nacionalinės Tarybos sta- 
tuto įstatyme nustatytus atskirus atvejus, Nacionalinė Taryba sprendimus 
priima dalyvaujant ne mažiau kaip vienam trečdaliui narių ir sprendimui 
pritarus absoliučiai jos narių daugumai. 


32 straipsnis 

1. Nacionalinės Tarybos sesijos yra viešos. 

2. Posėdis gali būti paskelbtas neviešu, jeigu to pareikalauja Pirminin- 
kas arba tiek Nacionalinės Tarybos narių, kiek numatyta Federaliniame 

Nacionalinės Tarybos statuto įstatyme. Nacionalinė Taryba balsuoja iš po- 
sėdžio išėjus pašaliniams asmenims. 


33 straipsnis 


Niekas negali būti traukiamas atsakomybėn už viešų sesijų posėdžių 
turinio paviešinimą. 


B. FEDERALINĖ TARYBA 


34 straipsnis 

1. Pagal toliau išdėstytas nuostatas Federalinėje Taryboje žemėms yra 
atstovaujama proporcingai kiekvienoje žemėje gyvenančių piliečių skai- 
čiui. 

2. Daugiausia piliečių turinti žemė į Tarybą deleguoja dvylika narių, 
kiekviena kita žemė - proporcingai minėtam skaičiui tiek narių mažiau, 
kiek joje mažiau piliečių proporcingai paminėtai didžiausiai žemei. Lie- 
kanos, viršijančios pusę koeficiento, skaičiuojamos kaip sveikas skaičius. 
Kiekvienai žemei Taryboje atstovauja ne mažiau kaip trys nariai. Kiekvie- 
nam nariui numatomas pakaitinis narys. 

3. Kiekvienos žemės deleguojamų narių skaičių nustato Federalinis 
Prezidentas po kiekvieno gyventojų surašymo. 


35 straipsnis 

1. Kiekvienos žemės į Federalinę Tarybą deleguojami nariai ir pakaiti- 
niai nariai pagal proporcinio atstovavimo principą yra renkami landtaguo- 
se (žemės parlamentuose) atitinkamam laikui; bent viena vieta turi tekti 
partijai, pagal narių skaičių landtage esančiai antroje vietoje, o jeigu kelios 
partijos turi vienodai vietų - partijai, per vėliausius žemės parlamento rin- 
kimus pagal gautų balsų skaičių užėmusiai antrąją vietą. Kai pagal šiuos 
rodiklius partijos yra vienodos, klausimas sprendžiamas burtais. 

2. Federalinės Tarybos nariai neprivalo būti juos delegavusio žemės 
parlamento nariais, tačiau turi turėti pasyviąją rinkimų į šį parlamentą teisę. 

3. Pasibaigus žemės parlamento kadencijai arba jį paleidus, jo į Fede- 
ralinę Tarybą deleguoti nariai toliau eina savo pareigas, kol išrinktas naujas 
žemės parlamentas surengia naujus rinkimus į Federalinę Tarybą. 

4.34 ir 35 straipsnių nuostatos gali būti pakeistos ne tik tokiam spren- 
dimui priimti reikalinga įprasta balsų dauguma, bet ir pritarus daugumai iš 
mažiausiai keturių žemių deleguotų Federalinės Tarybos narių. 

36 straipsnis 

1. Žemės viena po kitos abėcėlės tvarka šešis mėnesius pirmininkauja 
Federalinei Tarybai. 

2. Teisę pirmininkauti turinčios žemės narių delegacijai Federali- 
nėje Taryboje vadovaujantis asmuo yra laikomas Federalinės Tarybos 
Pirmininku; Federalinės Tarybos statute numatoma skirti Pirmininko 
pavaduotoją. Pirmininkaujantis asmuo vadinamas Federalinės Tarybos 
Pirmininku, o jo pavaduotojai - Federalinės Tarybos Pirmininko pava- 
duotojais. 

3. Federalinę Tarybą jos Pirmininkas sušaukia Nacionalinės Tarybos 
būstinėje. Pirmininkas nedelsdamas privalo sušaukti Federalinę Tarybą, 
jeigu to reikalauja bent vienas ketvirtadalis Federalinės Tarybos narių arba 
Federalinė Vyriausybė. 

4. Gubernatoriai pagal pareigas gali dalyvauti visuose Federalinės Ta- 
rybos posėdžiuose. Pagal Federalinės Tarybos statutą, jei gubernatoriai pa- 
reikalauja, jie turi būti išklausyti jų atitinkamų žemių klausimais. 


37 straipsnis 

1. Išskyrus šiame įstatyme arba Federalinės Tarybos statute kitaip re- 
guliuojamus atskirus atvejus, Federalinės Tarybos sprendimas priimamas 
kvalifikuota Tarybos narių balsų dauguma dalyvaujant ne mažiau kaip vie- 
nam trečdaliui Tarybos narių. 

2. Federalinė Taryba savo sprendimu patvirtina statutą. Toks spren- 
dimas priimamas dalyvaujant ne mažiau kaip pusei ir pritariant dviem 
trečdaliams Tarybos narių. Statute galima įtvirtinti ir Federalinės Tarybos 
vidaus darbo klausimų neapimančias nuostatas, kiek jos yra būtinos vyk- 
dant Tarybai priskirtas funkcijas. Statutas turi federalinio įstatymo galią; 
Federalinis Kancleris jį paskelbia federacijos įstatymų leidinyje. 

3. Federalinės Tarybos posėdžiai yra vieši. Nepaisant to, visuomenei 
gali būti neleista juose dalyvauti, kai toks sprendimas priimamas vadovau- 
jantis statuto nuostatomis. 33 straipsnio nuostatos taip pat galioja Federa- 
linės Tarybos ir jos komitetų posėdžiams. 


C. FEDERALINIS SUSIRINKIMAS 
38 straipsnis 


Nacionalinė Taryba ir Federalinė Taryba kartu viešai posėdžiauja kaip 
Federalinis Susirinkimas. Posėdžiai vyksta Nacionalinės Tarybos būstinėje. 

Juose yra tvirtinamas Federalinis Prezidentas ir priimamas sprendimas dėl 
karo paskelbimo. 


39 straipsnis 

1. Išskyrus 60 straipsnio 6 dalyje, 63 straipsnio 2 dalyje, 64 straipsnio 
4 dalyje ir 68 straipsnio 2 dalyje nustatytus atvejus, Federalinį Susirinki- 
mą sušaukia Federalinis Prezidentas. Nacionalinės Tarybos Pirmininkas ir 
Federalinės Tarybos Pirmininkas pakaitomis pirmininkauja Federaliniam 
Susirinkimui, pradeda pirmasis. 

2. Nacionalinės Tarybos statutas taip pat galioja Federaliniam Susi- 
rinkimui. 

3. Federalinio Susirinkimo sesijoms taip pat taikomos 33 straipsnio 
nuostatos. 


40 straipsnis 
1. Federalinio Susirinkimo Pirmininkas patvirtina Susirinkimo spren- 
dimų autentiškumą, o šį sprendimą kontrasignuoja Federalinis Kancleris. 
2. Federalinis Kancleris oficialiai paskelbia Federalinio Susirinkimo 
sprendimą dėl karo paskelbimo. 


D. FEDERALINĖ ĮSTATYMŲ LEIDYBOS PROCEDŪRA 


41 straipsnis 

1. Pasiūlymus dėl įstatymų Nacionalinei Tarybai teikia jos nariai, Fe- 
deralinė Taryba arba vienas trečdalis jos narių, o įstatymų projektus - Fe- 
deralinė Vyriausybė. 

2. Kiekvieną pasiūlymą (toliau — iniciatyva), kurį palaiko 100 000 
rinkėjų arba kiekvienos iš trijų žemių vienas šeštadalis rinkėjų, federali- 
nė rinkimų komisija turi teikti nagrinėti Nacionalinei Tarybai. Teisė savo 
balsu paremti iniciatyvą priklauso tiems asmenims, kurie rinkimų dieną 
turi teisę rinkti Nacionalinę Tarybą ir kurių pagrindinė gyvenamoji vieta 
yra kuriame nors federacijos teritorijos municipalitete. Iniciatyva turi būti 
tokiu klausimu, kuris reguliuojamas federaliniu įstatymu, ir gali būti tei- 
kiama kaip įstatymo projektas. 


42 straipsnis 
1. Pirmininkas kiekvieną Nacionalinės Tarybos patvirtintą įstatymą 
nedelsdamas perduoda Federalinei Tarybai. 

2. Išskyrus konstituciniame įstatyme kitaip reguliuojamus atvejus, pa- 
tvirtintas įstatymas pasirašomas ir paskelbiamas tik jeigu Federalinė Tary- 
ba motyvuotai nepaprieštaravo jo patvirtinimui. 

3. Federalinės Tarybos Pirmininkas privalo per aštuonias savaites nuo 
patvirtinto įstatymo gavimo dienos raštu pranešti Nacionalinei Tarybai 
apie šį prieštaravimą ir informuoti apie tai Federalinį Kanclerį. 

4. Jeigu Nacionalinė Taryba dalyvaujant ne mažiau kaip pusei jos na- 
rių dar kartą pritaria savo pirminiam sprendimui, jis yra pasirašomas ir 
paskelbiamas. 

5. Federalinė Taryba neturi teisės dalyvauti Nacionalinei Tarybai 
svarstant šiuos projektus: Nacionalinės Tarybos statutą, Nacionalinės Ta- 
rybos paleidimo klausimą, federalinį finansų įstatymą, laikinąsias nuosta- 
tas, derančias su 51 straipsnio 5 dalimi, arba nuostatas dėl disponavimo 
federaliniu turtu, federalinės atsakomybės prisiėmimo arba pakeitimo, 
federalinės piniginės skolos mažinimo arba pakeitimo, pritarimo galuti- 
niams federalinio biudžeto rodikliams. 


43 straipsnis 

Jeigu Nacionalinė Taryba nusprendžia arba jeigu dauguma Naciona- 
linės Tarybos narių pareikalauja, bet kuris Nacionalinės Tarybos priim- 
tas teisės aktas turi būti perduodamas referendumui po to, kai baigiama 
42 straipsnyje nustatyta procedūra, tačiau prieš Federaliniam Prezidentui 
jį patvirtinant. 


44 straipsnis 

1. Konstitucinės normos arba konstitucinės nuostatos, įtvirtintos pa- 
prastuosiuose įstatymuose, Nacionalinės Tarybos gali būti patvirtintos tik 
dalyvaujant ne mažiau kaip pusei jos narių ir pritariant ne mažiau kaip 
dviem trečdaliams balsavusių narių; jos turi būti aiškiai įvardytos kaip to- 
kios („konstitucinė norma“, „konstitucinė nuostata“ 

2. Konstitucinėms normoms arba konstitucinėms nuostatoms, įtvir- 
tintoms paprastuosiuose įstatymuose ir ribojančioms žemių kompetenciją 
įstatymų leidybos arba jų vykdymo srityse, turi pritarti ir Federalinė Tary- 
ba. Toks pritarimas turi būti gautas dalyvaujant ne mažiau kaip pusei jos 
narių ir pritariant ne mažiau kaip dviem trečdaliams balsavusių narių. 

3. Pasibaigus 42 straipsnyje nustatytai procedūrai, kiekviena nauja Fe- 
deralinės Konstitucijos redakcija prieš Federaliniam Prezidentui ją patvir- 

tinant turi būti perduota visos Tautos referendumui. Tokia pat procedūra 
taikoma tvirtinant kiekvieną iš dalies pakeistą jos redakciją, kai to reikalau- 
ja ne mažiau kaip vienas trečdalis Nacionalinės Tarybos arba Federalinės 
Tarybos narių. 


45 straipsnis 
1. Referendumo rezultatus lemia absoliuti balsų dauguma. 
2. Referendumo rezultatai paskelbiami oficialiai. 


46 straipsnis 

1. Federaliniame įstatyme nustatyta referendumo iniciatyvos ir orga- 
nizavimo tvarka. 

2. Kiekvienas federacijos pilietis, turintis teisę rinkti Nacionalinę Ta- 
rybą, turi teisę balsuoti referendume. 

3. Referendumas rengiamas Federalinio Prezidento įsaku. 


47 straipsnis 

1. Konstitucijos nustatyta tvarka priimti federaliniai įstatymai patvir- 
tinami Federalinio Prezidento parašu. 

2. Tvirtinti tokius įstatymus teikia Federalinis Kancleris. 

3. Tokį patvirtinimą kontrasignuoja Federalinis Kancleris. 


48 straipsnis 

Skelbiant federalinius įstatymus ir sutartis, paminėtas 50 straipsnyje, 
turi būti nurodoma, kad juos patvirtino Nacionalinė Taryba, o referendu- 
mu priimtus federalinius įstatymus - referendumo rezultatai. 


49 straipsnis 

1. Federaliniai įstatymai ir sutartys, paminėtos 50 straipsnyje, turi būti 
Federalinio Kanclerio paskelbiami Federacijos įstatymų leidinyje. Jeigu 
aiškiai nenustatyta kitaip, tokie įstatymai ir sutartys įsigalioja kitą dieną 
po Federacijos įstatymų leidinio, kuriame šie įstatymai ir sutartys paskel- 
biami, išleidimo ir išplatinimo. Jeigu aiškiai nenustatyta kitaip, jie galioja 
visoje federacijoje; tačiau tai netaikoma sutartims, kurios turi būti įgyven- 
dinamos priimant įstatymus (50 straipsnio 2 dalis). 

2. Nacionalinė Taryba, pritardama 50 straipsnyje numatytoms sutar- 
tims, gali nuspręsti, kad sutartys ar atskirai nurodytos jų dalys gali būti 
skelbiamos ne Federacijos įstatymų leidinyje, bet kitu priimtinu būdu. Pri- 

imdama tokį sprendimą Nacionalinė Taryba turi numatyti tokį paskelbi- 
mo būdą, kad būtų galima su sutartimi viešai susipažinti visą jos galiojimo 
laiką. Federalinis Kancleris turi pranešti apie tai Federacijos įstatymų leidi- 
nyje. Jeigu aiškiai nenustatyta kitaip, tokios sutartys įsigalioja kitą dieną po 
Federacijos įstatymų leidinio, kuriame paskelbiamas pranešimas apie tokį 
Nacionalinės Tarybos sprendimą, išleidimo ir išplatinimo. Jeigu aiškiai ne- 
nustatyta kitaip, jos galioja visoje federacijoje. 

3. Turi būti paskelbiamas specialus federalinis įstatymas dėl Federaci- 
jos įstatymų leidinio. 


49a straipsnis 

1. Federalinis Kancleris yra įgaliotas kartu su kompetentingais fede- 
raliniais ministrais pakartotinai paskelbti federalinius įstatymus, suteikda- 
mas jiems privalomąją galią, išskyrus šį įstatymą, ir Federacijos įstatymų 
leidinyje paskelbtas sutartis, kurių redakcijos galioja tokios, kokios buvo 
paskelbtos pirmą kartą. 

2. Atvejai, kai minėti įstatymai skelbiami antrą kartą: 

1) pataisius pasenusius terminus ir pagal naują rašybą pakeitus pase- 
nusią rašybą; 

2) dėl kitokio teisinio reguliavimo, jeigu jis nebeatitinka veikiančių 
įstatymų, taip pat ištaisius kitokius neatitikimus; 

3) paskelbus nebegaliojančiomis nuostatas, kurios vėlesniu teisiniu 
reguliavimu arba kitaip buvo panaikintos; 

4) nurodžius trumpesnius pavadinimus ir pavadinimų abėcėlines san- 
trumpas; 

5) atitinkamai pataisius straipsnių, skyrių, dalių, kitokių struktūrinių 
vienetų pavadinimus, kai jie yra atitinkamai panaikinami arba įterpiami ir 
dėl to teisinio reguliavimo tekste atsiranda nuorodų; 

6) laikinosios nuostatos, taip pat anksčiau patvirtintos ir galiojančios 
konkretaus federalinio įstatymo redakcijos gali būti trumpai pakartojamos 
tiek, kiek yra taikomos toje srityje, ir taip pat pakartotinai skelbiamos. 

3. Nuo kitos dienos po paskelbimo visi teismai ir administracinės ins- 
titucijos privalo vykdyti pakartotinai paskelbtą tekstą nuo tada atsiradu- 
siems faktams. 


49b straipsnis 
1. Tais atvejais, kai Nacionalinė Taryba, gavusi savo arba Federalinės 
Tarybos narių teikimą, balsuodama jam pritaria, turi būti surengta konsul- 

tacija su Tauta pagrindiniais ir visuotinės nacionalinės svarbos klausimais, 
priskirtais tik įstatymų sričiai. Rinkimų klausimai ir klausimai, kuriuos 
sprendžia teismas arba administracinė valdžios institucija, negali būti kon- 
sultacijos su Tauta tema. 

2. Šio straipsnio 1 dalyje numatytame teikime turi būti siūloma kon- 
sultacijai su Tauta tinkama klausimo formuluotė. Ji turi būti tokia, kad at- 
sakyti į klausimą būtų galima tik „taip“ arba „ne“, arba turi būti du alterna- 
tyvūs klausimo sprendimo pasiūlymai. 

3. Konsultacijos su Tauta turi būti įgyvendintos 45 ir 46 straipsniuose 
nustatytu būdu. Teisę balsuoti, kaip ir dalyvauti konsultacijoje su Tauta, 
turi asmuo, paskirtą rinkimų dieną turintis teisę rinkti Nacionalinę Tarybą 
ir pagrindinę gyvenamąją vietą, esančią federacijos teritorijos municipa- 
litete. Federalinė rinkimų apygardos komisija turi pateikti referendumo 
rezultatus Nacionalinei Tarybai ir Federalinei Vyriausybei. 


E. NACIONALINĖS TARYBOS IR FEDERALINĖS TARYBOS 
DALYVAVIMAS TVARKANT FEDERACIJĄ 


50 straipsnis 

1. Politinės ir kitokios sutartys, kai jų turinys pakeičia ar papildo esa- 
mus įstatymus ir nepatenka į 16 straipsnio 1 dalies taikymo sritį, gali būti 
sudaromos tik pritarus Nacionalinei Tarybai. Kai tokiose sutartyse spren- 
džiami autonominei žemių kompetencijos sričiai priskirti klausimai, jas 
dar turi patvirtinti ir Federalinė Taryba. 

2. Pritardama sutarčiai, kuri patenka į šio straipsnio 1 dalies taikymo 
sritį, Nacionalinė Taryba gali balsuoti dėl to, kad tokia sutartis būtų įgy- 
vendinama priėmus atitinkamus įstatymus. 

3. 42 straipsnio 1-4 dalys ir, jeigu sutartimi keičiama ar papildo- 
ma konstitucinė taisyklė, 44 straipsnio 1 ir 2 dalys Nacionalinės Tarybos 
sprendimams taikomos pagal šio straipsnio 1 ir 2 dalis. Pagal šio straipsnio 
1 dalį balsuojant dėl pritarimo, tokios sutartys arba sutarčių nuostatos turi 
būti aiškiai įvardytos kaip „keičiančios Konstituciją“. 

51 straipsnis 
1. Nacionalinė Taryba balsuoja už federalinį finansų įstatymą. Fede- 


ralinės Vyriausybės pateiktas jo projektas svarstomas parlamento posė- 
džiuose. 

2. Federalinė Vyriausybė privalo per paskutines dešimt savaičių iki 
finansinių metų pabaigos pateikti Nacionalinei Tarybai ateinančių finansi- 
nių metų federalinio finansų įstatymo projektą. 

3. Federalinio finansų įstatymo prieduose turi būti numatyta federaci- 
jos pajamų ir išlaidų sumos (federalinio biudžeto planai), ketinamos steigti 
institucijos ir kitokie ateinančiais metais ekonomikai svarbūs projektai. Fe- 
deralinio biudžeto planuose dėl federalinių įmonių ir federalinio specia- 
laus turto taip pat galima numatyti deficitui padengti leidžiamas sumas ir 
federalinių perteklinių pajamų paskirtį. Tačiau pirmuoju atveju pajamos 
ir išlaidos, ateinančiais metais skiriamos konkrečiai federalinei užduočiai 
vykdyti arba specialiam turtui įsigyti, turi būti atskirai nurodytos federali- 
nio finansų įstatymo priede. 

4. Jeigu Federalinė Vyriausybė laiku nepateikia Nacionalinei Tarybai 
federalinio finansų įstatymo projekto, toks projektas gali būti teikiamas 
šios Tarybos narių iniciatyva. Jeigu Federalinė Vyriausybė po to pateikia 
federalinio finansų įstatymo projektą, Nacionalinė Taryba posėdyje gali 
balsuoti dėl tokio projekto priėmimo svarstyti. 

5. Jeigu Nacionalinė Taryba iki finansinių metų pabaigos nepatvirtina 
federalinio biudžeto, taip pat jeigu federaliniame įstatyme nenustato jokio 
laikinojo reguliavimo, pajamos renkamos pagal galiojančias teisines nuo- 
statas. Išlaidos: 

1) tol, kol įsigalios teisiniai pakeitimai, tačiau ne ilgiau negu keturis 
būsimų finansinių metų mėnesius, išlaikomos tokios, kokias jas Federalinė 
Vyriausybė nurodė federalinio finansų įstatymo projekte; 

2) bus tokios, kokios numatytos ankstesniame federaliniame finansų 
įstatyme, jeigu Federalinė Vyriausybė nepateikė jokio federalinio finansų 
įstatymo arba, kaip nustatyta šio straipsnio 5 dalies 1 punkte, praėjo dau- 
giau kaip keturi naujų finansinių metų mėnesiai. 

Kai pagal pajamas ir išlaidas nustatančias teisines nuostatas leidžiama 
daryti federalinio finansų įstatymo projekto pakeitimus arba kai ankstes- 
niame federaliniame finansų įstatyme numatyti bei šio straipsnio 5 dalies 
1 ir 2 punktuose nustatyta tvarka patvirtinti asignavimai kiekvieno mėne- 
sio išlaidoms siekia leidžiamą ribą, kiekvieno mėnesio sąmata nustatoma 
kaip viena dvyliktoji minėtų asignavimų dalis. Tačiau atėjus laikui valsty- 
bei vykdyti prisiimtus finansinius įsipareigojimus, išlaidoms turi būti skirta 
reikiama suma. Šio straipsnio 5 dalies 1 ir 2 punktuose nustatyta tvarka, 
vadovaujantis federalinio finansų įstatymo projektu ar ankstesniu federali- 

niu finansų įstatymu, yra įrašomi planuoti biudžeto eilučių dydžiai ir pusės 
numatomos didžiausios sumos neviršijančios piniginės sąnaudos skoloms, 
taip pat trumpalaikiai įsipareigojimai laikinai papildyti grynųjų pinigų kiekį. 
Tokiais atvejais ankstesnio federalinio finansų įstatymo nuostatos, išskyrus 
jose numatytus pajamų ir išlaidų dydžius, yra taikomos mutatis mutandis. 

6. Išsamesnis teisinis federalinio finansų įstatymo rengimo proceso ir 
federalinės ekonomikos valdymo reguliavimas nustatomas pagal bendrus 
konstitucinės teisės principus. Būtinai nustatoma procedūra, pagal kurią 
mažinamos ir perskaičiuojamos prievolės, kylančios dėl nepaskirtų biu- 
džeto asignavimų skoloms, atsirandančioms dėl planuotų lėšų nesurinki- 
mo laiku arba dėl ilgalaikio finansavimo (monetarinių) skolų, nustatoma 
dėl biudžeto rezervo sudarymo atsirandančios išankstinės skolos našta tuo 
atveju, kai yra disponuojama federaliniu turtu ir jeigu yra prisiimami fede- 
raliniai įsipareigojimai, ir tai, kaip biudžeto kontrolės sistemoje dalyvauja 
Valstybės audito tarnyba. 


5la straipsnis 

1. Federalinis finansų ministras privalo prižiūrėti, kad ekonomika 
būtų tvarkoma laikantis ekonomiškumo, tikslingumo ir taupumo princi- 
pų, visų pirma padengiant išlaidas, būtinas atėjus laikui vykdytiniems sko- 
liniams įsipareigojimams padengti, paskui - likusias planuotas išlaidas. 

2. Jeigu reikia dėl gaunamų pajamų ir patiriamų išlaidų arba jeigu fi- 
nansiniais metais būtina pakeisti bendrą ekonomikos vystymąsi, finansų 
ministras gali: 

1) nurodyti visiškai arba iš dalies taikyti specialų anticiklinį biudžetą, 
atskira eilute numatomą federaliniame finansų įstatyme; 

2) susitaręs su Federaline Vyriausybe nurodyti, kad kai tai būtina, bet 
kiekvieną kartą ne ilgiau kaip šešiems mėnesiams, laikinai įšaldyti išlaidas, 
jeigu tai neturi jokios įtakos iš federacijos įsipareigojimų kylantiems priva- 
lomiems mokėjimams. 


51b straipsnis 

1. Patirti išlaidas, nenumatytas atskira eilute federaliniame finansų 
įstatyme (ypatingąsias išlaidas), arba išlaidas, neišvengiamai viršijančias 
numatytą kreditorinių įsiskolinimų dydį (viršijančias biudžete numatytas 
išlaidas), galima tik pagal federalinius finansų įstatymus leidžiamais būdais 
ekonomikos valdymo tikslais. 


303 


PASAULIO VALSTYBIŲ KONSTITUCIJOS | Austrijos Respublika 


2. Tačiau nepaprastaisiais atvejais, vadovaujantis Federalinės Vyriau- 
sybės įsakymu ir susitarimu su Nacionalinės Tarybos komitetu, kuriam 
patikėta analizuoti federalinius finansų įstatymus, gali būti atliekami ne- 
numatyti ir nenuginčijami mokėjimai, skirti: 

1) ypatingosioms išlaidoms, ne didesnėms kaip viena tūkstantoji visų 
išlaidų, atskira eilute pažymėtų federaliniame finansų įstatyme, padengti; 

2) išlaidoms, viršijančioms biudžete numatytąsias ne daugiau kaip 
dviem tūkstantosiomis visų išlaidų, atskira eilute pažymėtų federaliniame 
finansų įstatyme, padengti. Jeigu tas Nacionalinio Susirinkimo komitetas, 
kuriam pavesta atlikti preliminarų federalinių finansų įstatymų aptarimą, 
per dvi savaites nepriima jokio sprendimo, pritarimas laikomas gautu. 

3. Sutikus federaliniam finansų ministrui, išlaidos, viršijančios numa- 
tytąsias biudžete, gali būti patiriamos, jeigu tai yra tikrai būtina: 

1) dėl teisinės atsakomybės; 

2) dėl to, kad jos yra finansinės skolos padarinys; 

3) dėl anksčiau nei federalinio finansų įstatymo priėmimo dieną atsi- 
radusio kokio nors kito įsipareigojimo; 

4) dėlto, kad jos yra tarpusavyje susijusių papildomų išlaidų ir pajamų 
padarinys. 

4. Nacionalinė Taryba federaliniame finansų įstatyme gali leisti federa- 
liniam finansų ministrui patirti ir kitokių, nei nustatyta šio straipsnio 3 da- 
lyje, išlaidų, viršijančių numatytąsias biudžete. Toks leidimas gali būti duotas 
tik jeigu išlaidos, viršijančios numatytąsias biudžete, iš tikrųjų yra susijusios 
su sąlygomis ir išreiškiamos konkrečiu skaičiumi arba suskaičiuojamos ir: 

1) jeigu jas pergrupuoti, iš esmės nepakeičiant federalinio biudžeto 
planuojamų rodiklių struktūros, yra būtina dėl iš anksto nenumatytos ne- 
paprastosios padėties arba 

2) jeigu viršyti biudžete numatytas išlaidas tampa būtina mokesti- 
niais metais apskritai esmingai pasikeitus bendrai ekonominei padėčiai 
(51a straipsnio 2 dalis), arba 

3) šios išlaidos, palyginti su bendra išlaidų suma, numatyta federali- 
niame finansų įstatyme, yra nedidelės. 

5. Papildomoms išlaidoms dėl šiame straipsnyje numatytų priežasčių 
būtų galima pritarti arba būtų galima jas leisti tik tuo atveju, jeigu tikrai 
bus galima jas padengti iš santaupų arba papildomų pajamų. 

6. Ypatingosioms išlaidoms ir išlaidoms, viršijančioms numatytąsias 
biudžete, visuotinės nacionalinės gynybos tikslais (9a straipsnis) per mo- 

kestinius metus gali būti skiriama iki dešimties procentų nuo visos išlaidų 
eilutėje įtvirtintos skaitinės reikšmės. Tokios išlaidos skiriamos Federali- 
nės Vyriausybės įsakymu, jai susitarus su Nacionalinės Tarybos komitetu, 
kuriam patikėta atlikti pirminį preliminarų federalinių finansinių įstatymų 
aptarimą. Tiek, kiek tokių perteklinių išlaidų neįmanoma padengti iš san- 
taupų arba papildomų pajamų, tokiu įsakymu yra leidžiama federaliniam 
finansų ministrui tai padaryti mažinant ar konvertuojant pinigines skolas. 


51c straipsnis 

1. Nacionalinė Taryba valdant ekonomiką, kaip numatyta 51b straips- 
nyje ir šio straipsnio 2 dalyje, dalyvauja per savo komitetą, kuriam patikėta 
rengti federalinius finansų įstatymus. Teisę spręsti konkrečias užduotis ji 
gali suteikti nuolatiniam pakomitečiui, kuriam taip pat yra pavedama daly- 
vauti valdant ekonomiką, jeigu pagal 29 straipsnio 1 dalį Federalinis Prezi- 
dentas paleidžia Nacionalinę Tarybą. Prireikus komitetas, kuriam patikėta 
parengti pirminius federalinių finansų įstatymus, arba jo nuolatinis pako- 
mitetis yra šaukiamas ir tarp Nacionalinės Tarybos sesijų (28 straipsnis). 

2. Federalinis finansų ministras šio straipsnio 1 dalyje minėtam Na- 
cionalinės Tarybos komitetui kas ketvirtį praneša apie priemones, ku- 
rių buvo imtasi pagal 51a straipsnio 2 dalį, taip pat pagal 51b straipsnio 
2-4 dalis. Kiti pranešimai šiam komitetui siunčiami pagal specialias fede- 
ralinės teisės nuostatas. 


52 straipsnis 

1. Nacionalinė Taryba ir Federalinė Taryba yra įgaliotos tirti, kaip 
tvarkomi Federalinės Vyriausybės reikalai, apklausti jos narius dėl visų su- 
sijusių klausimų ir pareikalauti visos reikiamos informacijos, 0 savo spren- 
dimuose paskelbti visus savo pageidavimus, kaip turėtų veikti vykdomoji 
valdžia. 

2. Federalinė Vyriausybė ir jos nariai turi iš šio straipsnio 1 dalies ky- 
lančias teises prižiūrėti ir tas įmones, kuriose federacija turi ne mažiau kaip 
penkiasdešimt procentų akcijų arba įmonės kapitalo dalies ir kurios yra 
audituojamos Valstybės audito rūmų. Toks finansinis dalyvavimas turi būti 
laikomas lygiaverčiu įmonių dominavimui naudojantis įvairiomis finansi- 
nėmis arba kitokiomis ekonominėmis ar organizacinėmis priemonėmis. 
Tai taikoma ir kiekvienai dar didesnę valstybinio kapitalo dalį turinčių 
įmonių, kurioms būdingi šioje dalyje nustatyti požymiai, kategorijai. 

3. Kiekvienas Nacionalinės Tarybos ir Federalinės Tarybos narys turi 
teisę per Nacionalinės Tarybos ir Federalinės Tarybos sesijas pateikti Fede- 
ralinei Vyriausybei trumpas žodines užklausas. 

4. Teisė teikti užklausas turi būti išsamiai teisiškai reguliuojama Fe- 
deraliniame Nacionalinės Tarybos statuto įstatyme, taip pat Federalinės 
Tarybos statute. 


52a straipsnis 

1. Kompetentingi Nacionalinės Tarybos komitetai sudaro du nuo- 
latinius tyrimo pakomitečius, kurie tikrina konstitucine tvarka įsteigtų 
agentūrų apsaugos priemones, jų pajėgumą veikti ir žvalgybos priemones, 
skirtas šalies ginkluotai gynybai laiduoti. Kiekvienam pakomitečiui turi 
priklausyti ne mažiau kaip po vieną narį iš tų partijų, kurioms yra atsto- 
vaujama Nacionalinės Tarybos Pagrindiniame komitete. 

2. Nuolatiniai pakomitečiai turi įgaliojimus pareikalauti iš kompe- 
tentingų federalinių ministrų pateikti visą reikiamą informaciją ir išsakyti 
nuomonę aktualiais klausimais. Tačiau ši nuostata netaikoma duomenims 
ir informacijai, kuriuos atskleidus kiltų pavojus nacionaliniam arba asme- 
nų saugumui, visų pirma susijusiesiems su šaltiniais. 

3. Prireikus nuolatiniai pakomitečiai gali susirinkti į posėdžius ir ne 
Nacionalinės Tarybos sesijos laiku. 

4. Federaliniame Nacionalinės Tarybos statuto įstatyme yra įtvirtintos 
išsamios nuostatos. 


52b straipsnis 

1. Atliekant konkretų tyrimą Federalinės finansų administracijos 
veiklos klausimais 126d straipsnio 2 dalyje numatyta tvarka sudarytas ko- 
mitetas išrenka nuolatinį pakomitetį. Šiam pakomitečiui turi priklausyti ne 
mažiau kaip po vieną narį iš tų partijų, kurioms yra atstovaujama Naciona- 
linės Tarybos Pagrindiniame komitete. 

2. Federaliniame Nacionalinės Tarybos statuto įstatyme yra įtvirtintos 
išsamios nuostatos. 


53 straipsnis 
1. Nacionalinė Taryba savo sprendimu gali sudaryti tyrimo komitetus. 
2. Išsamus tokių tyrimo komitetų steigimo, jų darbo tvarkos teisinis 
reguliavimas turi būti nustatytas Federaliniame Nacionalinės Tarybos sta- 
tuto įstatyme. 

3. Teismai ir visos kitos valdžios institucijos yra įpareigotos vykdyti 
šių komitetų reikalavimus teikti įrodymus; visi valstybiniai departamentai 
pareikalavus turi teikti savo turimus duomenis. 


54 straipsnis. Panaikintas. 


55 straipsnis 

1. Nacionalinė Taryba pagal proporcinio atstovavimo principą iš savo 
narių išrenka savo Pagrindinį komitetą. 

2. Prireikus Pagrindinis komitetas renkasi ir tarp Nacionalinės Tary- 
bos sesijų (28 straipsnis). 

3. Pagrindinis komitetas iš savo narių renka nuolatinį pakomitetį, 
kuris turi šiame įstatyme numatytus įgaliojimus. Rinkimai vyksta pagal 
proporcinio atstovavimo principą; tačiau taikant šį principą neturi būti 
užkirstas kelias į šį pakomitetį įtraukti bent po vieną narį iš tų partijų, ku- 
rioms yra atstovaujama Nacionalinės Tarybos Pagrindiniame komitete. 
Federaliniame Nacionalinės Tarybos statuto įstatyme turi būti nustatyta, 
kad nuolatinis pakomitetis gali būti sušauktas ir gali susirinkti bet kuriuo 
metu. Jeigu pagal 29 straipsnio 2 dalį Nacionalinę Tarybą paleidžia Fede- 
ralinis Prezidentas, vykdomosios valdžios įgaliojimai, kurie pagal šį įstaty- 
mą priklauso Nacionalinei Tarybai (jos Pagrindiniam komitetui), atitenka 
nuolatiniam pakomitečiui. 

4. Federaliniame įstatyme gali būti nustatyta, kad kai kuriems Federa- 
linės Vyriausybės arba federalinio ministro paprastiesiems aktams turi pri- 
tarti Pagrindinis komitetas, taip pat kad Federalinė Vyriausybė arba fede- 
ralinis ministras Pagrindiniam komitetui turi teikti pranešimus. Nuosek- 
lesnis reguliavimas, ypač tų atvejų, kai nepasiekiama jokio susitarimo, yra 
nustatomas Federaliniame Nacionalinės Tarybos statuto įstatyme. 

5. Tiek, kiek federalinis ministras yra kompetentingas priimti įsaky- 
mus dėl priežiūros priemonių, skirtų netrukdomai pagrindinių ekonomi- 
kos ir vartojimo produktų gamybai bei tiekimui gyventojams ir kitiems 
vartotojams užtikrinti, turi būti nustatytas Nacionalinės Tarybos Pagrin- 
dinio komiteto sutikimo teikimo teisinis reguliavimas; gali būti nustatytas 
specialus tokių įsakymų leidimo neatidėliotinais atvejais ir jų panaikinimo 
reguliavimas. Pagrindinio komiteto sprendimai, patvirtinantys tokius įsa- 
kymus, gali būti priimti tik dalyvaujant ne mažiau kaip pusei ir už juos 
balsuojant dviem trečdaliams jo narių. 

E. NACIONALINĖS TARYBOS IR FEDERALINĖS TARYBOS 
NARIŲ STATUSAS 


56 straipsnis 

1. Nacionalinės Tarybos ir Federalinės Tarybos nariai, vykdydami 
savo funkcijas, yra saistomi savo mandato. 

2. Jeigu Federalinės Vyriausybės arba Valstybės sekretoriato narys at- 
šaukia savo mandatą Nacionalinėje Taryboje, kompetentinga rinkimų ko- 
misija, pasibaigus jo tarnybai, privalo vėl skirti jam vietą Taryboje; tai ga- 
lioja ir 71 straipsnyje nustatytais atvejais, kai nebegalioja pavedimas toliau 
vykdyti administravimo pareigas, jeigu toks narys per aštuonias dienas šiai 
rinkimų komisijai nepraneša, kad nebenori tęsti buvusios narystės. 

3. Atnaujinus šį paskyrimą, nustoja galioti mandatas to Nacionalinės 
Tarybos nario, kuris laikinai užėmė laikinai atsistatydinusio nario vietą, 
nebent kitas Nacionalinės Tarybos narys, toje pačioje apygardoje iškėlus jo 
kandidatūrą į nario vietą, pareiškia rinkimų komisijai norą toliau vykdyti 
savo, kaip laikinai užėmusio laikinai atsistatydinusio Nacionalinės Tarybos 
nario vietą, pareigas. 

4. Šio straipsnio 2 ir 3 dalys taip pat taikomos, jeigu Federalinės Vy- 
riausybės arba Valstybės sekretoriato narys atsisako būti Nacionalinės Ta- 
rybos nariu. 


57 straipsnis 

1. Nacionalinės Tarybos nariai niekada neatsako už tai, kaip jie bal- 
suoja vykdydami savo funkcijas, išskyrus tik atsakomybę Nacionalinei 
Tarybai dėl savo žodinių ar rašytinių pareiškimų, padarytų vykdant savo 
funkcijas. 

2. Nacionalinės Tarybos nariai, padarę baudžiamąjį nusikaltimą, gali 
būti suimti tik Nacionalinei Tarybai sutikus, išskyrus atvejus, kai jie sulai- 
komi nusikaltimo vietoje. Toks sutikimas taip pat būtinas, jeigu norima 
atlikti kratą Nacionalinės Tarybos nario gyvenamojoje vietoje. 

3. Kitais atvejais dėl baudžiamojo nusikaltimo padarymo teisinių 
veiksmų prieš Nacionalinės Tarybos narį be jo sutikimo galima imtis tik 
kai tokie nario veiksmai aiškiai nesusiję su jo politine veikla. Tačiau jei- 
gu toks narys arba trečdalis nuolatinio komiteto, turinčio įgaliojimus šiais 
klausimais, narių pareikalauja, baudžiamąjį persekiojimą atliekanti insti- 
tucija privalo prašyti Nacionalinę Tarybą spręsti, ar to nario nusikaltimas 

ir politinė veikla yra susiję. Kai tik toks reikalavimas yra pareiškiamas, bet 
kokie pradėti teisiniai veiksmai nedelsiant nutraukiami arba sustabdomi. 

4. Visais minėtais atvejais tariama, kad Nacionalinė Taryba leidžia 
imtis veiksmų, jeigu ji per aštuonias savaites nepriima nutarimo dėl ati- 
tinkamos teisinių veiksmų besiimančios institucijos kreipimosi; kad laiku 
priimtų atitinkamą nutarimą, Nacionalinės Tarybos Pirmininkas ne vėliau 
kaip likus vienai dienai iki nurodyto laikotarpio pabaigos teikia pasiūlymą 
dėl nutarimo balsuoti. Į šį laikotarpį neskaičiuojamas laikas, kai nevyksta 
Nacionalinės Tarybos sesija. 

5. Narį sulaikius darantį nusikaltimą, persekiojimą vykdanti institucija 
nedelsdama privalo informuoti apie tokį sulaikymą Nacionalinės Tarybos 
Pirmininką. Jeigu Nacionalinė Taryba arba, kai nevyksta jos sesija, Nuola- 
tinis komitetas, kuriam patikėti tokie klausimai, pareikalauja, sulaikymas 
turi būti panaikintas arba nutrauktas apskritai visas teisinis procesas. 

6. Narių imunitetas pasibaigia išrinktos naujos Nacionalinės Tarybos 
posėdžio dieną, o tų Nacionalinės Tarybos valdininkų, kurių tarnybos lai- 
kas baigiasi vėliau nei tokią datą, jis baigiasi paskutinę jų tarnybos dieną. 

7. Nuoseklus teisinis šių klausimų reguliavimas yra nustatytas Federa- 
liniame Nacionalinės Tarybos statuto įstatyme. 


58 straipsnis 

Federalinės Tarybos nariai savo paskyrimo į pareigas laikotarpiu nau- 
dojasi tokiu imunitetu, kokį turi juos į pareigas paskyrusios žemės parla- 
mento nariai. 


59 straipsnis 

Joks Nacionalinės Tarybos, Federalinės Tarybos arba Europos Parla- 
mento narys negali vienu metu priklausyti kuriai nors iš kitų dviejų insti- 
tucijų. 


59a straipsnis 

1. Valstybės tarnautojas, siekiantis tapti Nacionalinės Tarybos nariu, 
gauna laiko savo rėmėjų parašams surinkti. 

2. Valstybės tarnautojas, Nacionalinės Tarybos arba Federalinės Tary- 
bos narys, pateikęs prašymą, gauna atostogų arba yra atleidžiamas tam lai- 
kotarpiui, kuris reikalingas jo, kaip nario, pareigoms atlikti. Atostogų metu 
mokamas užmokestis turi atitikti tarnybos metu faktiškai atlikto darbo ap- 

imtį, tačiau negali viršyti 75 procentų visos algos; ši riba taip pat taikoma, 
kai apskritai nėra pasinaudojama atostogų arba atleidimo institutais. Atlei- 
dimo atveju su tarnyba susiję mokėjimai neskiriami. 

3. Jeigu valstybės tarnautojo, baigusio eiti savo, kaip Nacionalinės Ta- 
rybos nario, pareigas, neįmanoma grąžinti į ankstesnes jo pareigas, jis turi 
būti skiriamas į pareigas, iš esmės atitinkančias buvusį darbą, o jeigu jis 
sutinka, tai ir į neatitinkančias. Atlyginimas turi priklausyti nuo tarnautojo 
faktiškai atlikto darbo. 


59b straipsnis 

1. Valstybės tarnautojų, išrinktų Nacionalinės Tarybos arba Federali- 
nės Tarybos nariais, atlyginimo mokėjimo priežiūrai yra steigiama iš Par- 
lamento darbuotojų sudaroma komisija. Į ją įeina: 

1) po vieną atstovą, pasiūlytą kiekvieno iš Nacionalinės Tarybos pir- 
mininkų, 

2) du atstovai, pasiūlyti Federalinės Tarybos Pirmininko, jo pavaduo- 
tojų pritarimu, 

3) du žemių atstovai, 

4) du municipalitetų atstovai, 

5) vienas narys, kuris anksčiau vykdė teisėjo funkcijas. 

2-5 punktuose išvardytus narius paskiria Federalinis Prezidentas; 
teikdama savo rekomendaciją (67 straipsnis) dėl 3 punkte nurodytų atsto- 
vų, Federalinė Vyriausybė atsižvelgia į bendrą gubernatorių rekomendaci- 
ją, o dėl 4 punkte nurodytų atstovų - į Austrijos vietos valdžios federacijos 
rekomendaciją ir Austrijos miestų sąjungos rekomendaciją. Komisijos na- 
riai, kurie teikiami 1-4 punktuose nustatyta tvarka, privalo turėti patirtį, 
įgytą vykdant 19 straipsnio 2 dalyje nurodytas funkcijas. Asmenys, kurie 
užsiima pelno siekiančia veikla, negali būti komisijos nariais. Nario įgalio- 
jimai komisijoje pasibaigia kartu su įstatymų leidybos institucijos kadenci- 
ja, tačiau ne anksčiau kaip yra paskiriamas naujas narys. 

2. Valstybės tarnautojo, kuris yra Nacionalinės Tarybos arba Federali- 
nės Tarybos narys, arba jį įdarbinusios institucijos prašymu komisija teikia 
savo nuomonę dėl ginčų, tarp valstybės tarnautojo ir jį įdarbinusios insti- 
tucijos kylančių vykdant 59a straipsnyje arba jį įgyvendinančiuose įstaty- 
muose įtvirtintas kitas pareigas. Komisija taip pat teikia savo nuomonę dėl 
ginčų, kylančių tarp teisėjo ir Rūmų arba komisijos dėl veiksmų, nustatytų 
87 straipsnio 2 dalyje, taip pat dėl ginčų, tarp Nacionalinės Tarybos arba 

Federalinės Tarybos nario ir Nacionalinės Tarybos Pirmininko kylančių 
vykdant 30 straipsnio 3 dalyje nustatytas pareigas. 

3. Nacionalinės Tarybos arba Federalinės Tarybos narys, kuris yra 
valstybės tarnautojas, privalo kasmet informuoti komisiją apie tai, kaip jis 
pagal 59a straipsnį apsisprendė dėl savo atostogų arba atsistatydinimo ir 
kaip turi būti vertinamas būsimas jo darbas. Komisijos pateiktiems prašy- 
mams taip pat yra taikoma 53 straipsnio 3 dalis. Komisija patvirtina savo 
vidaus darbo taisykles. Kiekvienais metais komisija teikia pranešimą Na- 
cionalinei Tarybai, o kai pranešime pranešama apie Federalinės Tarybos 
narius, - ir Federalinei Tarybai; šie pranešimai skelbiami viešai. 


III SKIRSNIS. FEDERACIJOS VYKDOMOJI VALDŽIA 
A. ADMINISTRACIJA 
1. Federalinis Prezidentas 


60 straipsnis 

1. Tauta išrenka Federalinį Prezidentą tiesioginiuose, lygiuose, slap- 
tuose rinkimuose, kuriuose balsuojama asmeniškai. Jeigu yra tik vienas 
kandidatas, vietoj rinkimų rengiamas referendumas. Balsuoti gali kiek- 
vienas, turintis tokią teisę Nacionalinės Tarybos rinkimuose. Balsuoti 
Prezidento rinkimuose privaloma tose federalinėse žemėse, kuriose tai 
numato jų įstatymai; išsamus rinkimų procedūrų ir galimų privalomų 
balsavimo atvejų teisinis reguliavimas turi būti įtvirtintas federaliniame 
įstatyme. Šiame įstatyme būtinai turi būti konkrečiai išvardytos priežas- 
tys, dėl kurių gali būti leidžiama nedalyvauti rinkimuose, nors balsuoti 
yra privaloma. 

2. Kandidatas, surinkęs daugiau kaip pusę visų galiojančių balsų, lai- 
komas išrinktu. Jeigu tokios daugumos jis nesurenka, rengiamas pakar- 
totinis balsavimas. Jame teisėtais laikomi tie balsai, kuriais balsuojama už 
vieną iš dviejų kandidatų, po pirmojo balsavimo surinkusių daugiausia 
balsų. 

3. Tik asmuo, kuris gali balsuoti Nacionalinės Tarybos rinkimuose ir 
iki rinkimų metų sausio 1 dienos yra sukakęs trisdešimt penkerius metus, 
gali būti renkamas Federaliniu Prezidentu. Karališkosios giminės nariai 
arba buvę karališkosios šeimos asmenys negali būti renkami. 

4. Federalinio Prezidento rinkimų rezultatus oficialiai paskelbia Fede- 
ralinis Kancleris. 

5. Federalinis Prezidentas savo pareigas eina šešerius metus. Perrinkti 
naujai kadencijai be pertraukos yra leidžiama tik vieną kartą. 

6. Tauta referendumu gali pašalinti Federalinį Prezidentą iš pareigų 
jam nebaigus savo kadencijos. Referendumas šiuo klausimu rengiamas 
nusprendus Federaliniam Susirinkimui. Šiam sprendimui priimti Fede- 
ralinį Susirinkimą sušaukia Federalinis Kancleris, jeigu tokį siūlymą jam 
pateikia Nacionalinė Taryba. Nacionalinė Taryba tokį pasiūlymą patvirti- 
na balsuodama, dalyvaujant ne mažiau kaip pusei jos narių ir pasiūlymui 
pritarus ne mažiau kaip pusei balsavusiųjų. Nacionalinei Tarybai patvir- 
tinus tokį pasiūlymą yra sustabdomi Federalinio Prezidento įgaliojimai. 
Jeigu referendumu nepritariama Prezidento pašalinimui iš pareigų, Na- 
cionalinė Taryba yra paleidžiama ir skelbiami nauji rinkimai (29 straips- 
nio 1 dalis). Šiuo atveju bendra Federalinio Prezidento kadencija negali 
viršyti dvylikos metų. 


61 straipsnis 

1. Kol eina savo pareigas, Federalinis Prezidentas negali priklausyti 
jokiai visuomeninei organizacijai ir eiti jokių kitų pareigų. 

2. Joks kitas asmuo negali vadintis Federaliniu Prezidentu, net ir var- 
todamas šį pavadinimą kaip priedėlį arba kito pavadinimo kontekste. Pa- 
vadinimas yra saugomas įstatymu. 


62 straipsnis 

1. Pradėdamas eiti savo pareigas, Federalinis Prezidentas Federalinio 
Susirinkimo akivaizdoje prisiekia šiais žodžiais: 

„Iškilmingai pasižadu ištikimai laikytis Konstitucijos ir visų Respubli- 
kos įstatymų ir kiek galėdamas geriau atlikti savo pareigas.“ 

2. Priesaika gali būti baigiama iškilmingu religinio turinio pareiškimu. 


63 straipsnis 

1. Pradėti teismo procesą prieš Federalinį Prezidentą leidžiama tik 
pritarus Federaliniam Susirinkimui. 

2. Teismo proceso prieš Federalinį Prezidentą instituto taikymo pra- 
džia yra kompetentingos institucijos prašymo pateikimas Nacionalinei Ta- 
rybai. Nacionalinė Taryba balsuoja dėl to, ar Federalinis Susirinkimas turi 
svarstyti šį klausimą, ir jeigu šiam siūlymui pritaria, Federalinis Kancleris 
nedelsdamas sušaukia Federalinį Susirinkimą. 

64 straipsnis 

1. Jeigu Federalinio Prezidento įgaliojimų vykdymas yra sustabdo- 
mas, visi jie pereina pirmiausia Federaliniam Kancleriui. Jeigu sustabdy- 
mas trunka ilgiau negu dvidešimt dienų arba jeigu Federaliniam Preziden- 
tui draudžiama eiti savo pareigas pagal 60 straipsnio 6 dalį, Federalinio 
Prezidento įgaliojimus pradeda vykdyti komitetas, susidedantis iš Nacio- 
nalinės Tarybos Pirmininko, antrojo pirmininko ir trečiojo pirmininko. 
Ta pati tvarka galioja ir tuo atveju, kai Federalinio Prezidento pareigos yra 
nuolat neužimtos. 

2. Komitetas, kuriam pagal šio straipsnio 1 dalį yra patikėta vykdy- 
ti Federalinio Prezidento įgaliojimus, sprendimus priima balsų dauguma. 
Pirmininkauti, taip pat viešai atstovauti šiam komitetui turi Nacionalinės 
Tarybos Pirmininkas. 

3. Jeigu vienas ar du Nacionalinės Tarybos pirmininkai negali vykdyti 
savo įgaliojimų arba jų pareigos yra nuolat neužimtos, komitetas vis tiek 
turi kvorumą net ir jiems nedalyvaujant; balsams pasiskirsčius lygiai, lemia 
aukštesnio pagal pareigas Pirmininko balsas. 

4. Kai Federalinio Prezidento pareigos yra nuolat neužimtos, Federa- 
linė Vyriausybė nedelsdama privalo rengti naujo Federalinio Prezidento 
rinkimus; po rinkimų komitetas nedelsdamas sušaukia Federalinį Susirin- 
kimą, kad patvirtintų Federalinį Prezidentą. 


65 straipsnis 

1. Federalinis Prezidentas atstovauja Respublikai užsienyje, priima ir 
akredituoja šalių pasiuntinius, patvirtina užsienio šalių konsulų skyrimą, 
skiria Respublikos konsulus užsienyje ir pasirašo tarptautines sutartis. Jis 
gali nurodyti, kad sutartis, kuri nepatenka į 50 straipsnyje apibrėžtą sritį 
arba kuri pagal 16 straipsnio 1 dalį nepakeičia ir nepapildo esamų įstaty- 
mų, bus įgyvendinama priimamais įsakymais. 

2. Be pagal kitas šios Konstitucijos nuostatas suteiktų įgaliojimų, jis 
turi tokias teises ir pareigas: 

a) paskirti federalinius valstybės tarnautojus, taip pat federalinius pa- 
reigūnus ir kitus valdininkus (agentus) bei suteikti jų pareigoms oficialius 
pavadinimus; 

b) sukurti ir suteikti profesijų pavadinimus; 

c) tam tikrais atvejais teikti malonę asmenims, kurie nebeturi teisės 
teikti apeliacijos; teikti malonę, pakeisti, sušvelninti ir panaikinti teismo 

nuosprendį ir iš jo kylančias teisines pasekmes ar netgi anuliuoti baudžia- 
mąjį persekiojimą, pradėtą dėl ex officio padarytų veiksmų; 

d) tėvų prašymu nesantuokiniams vaikams suteikti santuokinių vaikų 
statusą. 

3. Specialiuosiuose įstatymuose įtvirtinamos papildomos Federalinio 
Prezidento galios teikti specialiąsias teises, reikšti ypatingą padėką, skirti 
pašalpas ir pensijas, teisė siūlyti ir tvirtinti kandidatus bei įgyvendinti kitas 
galias personalo klausimais. 


66 straipsnis 

1. Federalinis Prezidentas gali kompetentingiems Vyriausybės na- 
riams perleisti savo teisę paskirti asmenis į kai kurias federalinių valstybės 
tarnautojų pareigas, o kalbant apie kai kurias federalinių valstybės tarnau- 
tojų kategorijas, įgalioti tokius Vyriausybės narius savo ruožtu perduoti 
sau pavaldžioms institucijoms kompetenciją skirti į pareigas. 

2. Federalinis Prezidentas gali leisti Federalinei Vyriausybei ar jos kom- 
petentingiems nariams sudaryti kai kurias sutartis, nepatenkančias nei į 
16 straipsnio 1 dalyje, nei į 50 straipsnyje numatytas sritis; toks leidimas taip 
pat suteikia teisę nustatyti, kad tokios sutartys bus įgyvendinamos priėmus 
atitinkamus įstatymus. 

3. Žemės vyriausybės patartas ir gavęs gubernatoriaus kontrasignaciją, 
Federalinis Prezidentas gali leisti žemės vyriausybei sudaryti 16 straipsnio 
1 dalyje numatytas sutartis, kai jos nepakeičia ir nepapildo esamų įstaty- 
mų, ir kartu suteikti įgaliojimus nustatyti, kad tokios sutartys bus įgyven- 
dinamos priimant atitinkamus įstatymus. 


67 straipsnis 

1. Išskyrus atvejus, kai Konstitucijoje nustatyta kitaip, visi Federa- 
linio Prezidento oficialūs aktai yra grindžiami Federalinės Vyriausybės 
arba įgaliojimus turinčio federalinio ministro rekomendacijomis. Įstaty- 
me nustatoma, kiek Federalinė Vyriausybė arba kompetentingas federa- 
linis ministras šiuo atveju priklauso nuo kitų institucijų teikiamų reko- 
mendacijų. 

2. Kad galiotų Federalinio Prezidento oficialūs aktai, juos visus privalo 
kontrasignuoti Federalinis Kancleris arba kompetentingas federalinis mi- 
nistras, išskyrus atvejus, kai Konstitucijoje nustatyta kitaip. 

68 straipsnis 

1. Federalinis Prezidentas už savo pareigų vykdymą atsiskaito Federa- 
liniam Susirinkimui, kaip yra nustatyta 142 straipsnyje. 

2. Kad būtų pareikalauta tokio atskaitingumo, Federalinis Kancleris 
sušaukia Federalinį Susirinkimą, Nacionalinei Tarybai arba Federalinei 
Tarybai balsavus už. 

3. 142 straipsnyje įtvirtintai Federalinio Prezidento apkaltai pradėti 
būtina, kad posėdyje dalyvautų daugiau kaip pusė kiekvienos iš dviejų at- 
stovaujamųjų institucijų narių ir už ją balsuotų ne mažiau kaip du trečda- 
liai visų balsavusiųjų. 


2. Federalinė Vyriausybė 


69 straipsnis 

1. Federalinis Kancleris, kanclerio pavaduotojas ir kiti federaliniai 
ministrai yra įgalioti eiti aukščiausias administracines federacijos pareigas 
tiek, kiek tai nėra pavesta Federaliniam Prezidentui. Jie kartu yra Federali- 
nė Vyriausybė, kuriai pirmininkauja Federalinis Kancleris. 

2. Kanclerio pavaduotojas yra įgaliotas pavaduoti Federalinį Kanclerį 
visose jo kompetencijos srityse. Jeigu tuo pačiu metu nei Federalinis Kanc- 
leris, nei jo pavaduotojas negali eiti savo pareigų, Federalinis Preziden- 
tas paveda vienam iš Federalinės Vyriausybės narių pavaduoti Federalinį 
Kanclerį. Jeigu tuo pačiu metu nei Federalinis Kancleris, nei jo pavaduoto- 
jas negali eiti savo pareigų ir nėra paskirta juos pavaduojančio Vyriausybės 
nario, Federalinį Kanclerį pavaduoja aukštesnis pagal pareigas, o jeigu keli 
nariai pagal pareigas yra lygūs -— vyriausias pagal amžių Federalinės Vy- 
riausybės narys, kuriam leidžiama eiti savo pareigas. 

3. Federalinės Vyriausybės kvorumas yra, kai jos posėdyje dalyvauja 
daugiau kaip pusė jos narių. 


70 straipsnis 

1. Federalinį Kanclerį ir jo rekomendavimu kitus Federalinės Vyriau- 
sybės narius į pareigas skiria Federalinis Prezidentas. Federaliniam Kanc- 
leriui arba visai Federalinei Vyriausybei atleisti iš pareigų nereikia jokios 
rekomendacijos; dėl atskirų Federalinės Vyriausybės narių atleidimo pata- 
ria Federalinis Kancleris. Federalinio Kanclerio arba visos Federalinės Vy- 
riausybės paskyrimas patvirtinamas paskirto naujo Federalinio Kanclerio 
kontrasignacija; atleidimui nereikia jokios kontrasignacijos. 

2. Tik tie asmenys, kurie gali būti renkami į Nacionalinę Tarybą, gali 
būti skiriami į Federalinio Kanclerio, Kanclerio pavaduotojo arba federa- 
linio ministro pareigas; Federalinės Vyriausybės nariai negali būti Nacio- 
nalinės Tarybos nariais. 

3. Jeigu Federalinis Prezidentas paskiria naują Federalinę Vyriausy- 
bę tuo metu, kai nevyksta Nacionalinės Tarybos sesija, jis privalo Tarybą 
sušaukti į neeilinę sesiją (28 straipsnio 2 dalis), o Taryba turi per savaitę 
susirinkti, kad jai būtų pristatyta nauja Federalinė Vyriausybė. 


71 straipsnis 

Federalinei Vyriausybei atsistatydinus, Federalinis Prezidentas patiki 
atsistatydinančios Vyriausybės nariams toliau eiti pareigas vykdomosios 
valdžios institucijose ir vienam iš jų paveda vadovauti laikinajai Federa- 
linei Vyriausybei. Tokį pavedimą taip pat gali gauti valstybės sekretorius, 
susijęs su atsistatydinančiu federaliniu ministru, arba tos federalinės mi- 
nisterijos vyresnysis valstybės tarnautojas. Ši nuostata taip pat taikoma tuo 
atveju, kai kuris nors Federalinės Vyriausybės narys nustoja eiti savo pa- 
reigas. Tas, kuriam pavesta laikinai eiti vadovaujančias pareigas vykdomo- 
sios valdžios institucijoje, turi tokią pačią atsakomybę, kaip ir federalinis 
ministras (76 straipsnis). 


72 straipsnis 

1. Prieš pradėdami eiti savo pareigas Federalinės Vyriausybės nariai 
prisiekia Federaliniam Prezidentui. Priesaika gali būti baigiama iškilmingų 
religinio turinio pareiškimu. 

2. Aktus dėl Federalinio Kanclerio, Kanclerio pavaduotojo ir kitų fe- 
deralinių ministrų paskyrimo Federalinis Prezidentas pasirašo paskyrimo 
dieną, o juos kontrasignuoja paskirtas naujas Federalinis Kancleris. 

3. Šios nuostatos taip pat yra taikomos 71 straipsnyje paminėtais atvejais. 


73 straipsnis 

1. Jeigu federalinis ministras laikinai negali eiti savo pareigų, Federa- 
linis Prezidentas, gavęs Federalinio Kanclerio siūlymą ir pasitaręs su fede- 
raliniu ministru, kurį reikia pavaduoti, arba, jeigu tai neįmanoma, su vienu 
iš kitų federalinių ministrų, paveda valstybės sekretoriui, kuris priskirtas 
tokiam pareigų negalinčiam eiti federaliniam ministrui, arba tos federa- 
linės ministerijos vyresniajam valstybės tarnautojui pavaduoti ministrą. 

Toks pavaduotojas yra atskaitingas taip pat, kaip ir federalinis ministras 
(76 straipsnis). Buvimas kitoje Europos Sąjungos valstybėje narėje nelai- 
komas kliūtimi federaliniam ministrui eiti pareigas. 

2. Kokiu nors klausimu kompetentingas federalinis ministras gali įga- 
lioti kitą federalinį ministrą arba valstybės sekretorių dalyvauti Europos 
Sąjungos Tarybos sesijose ir pagal tokią kompetenciją vesti derybas dėl 
konkretaus projekto bei atitinkamai balsuoti dėl jo. 

3. Federalinės Vyriausybės narys, gyvenantis kitoje Europos Sąjungos 
valstybėje narėje, gali leisti savo darbo reikalus Nacionalinėje Taryboje 
arba Federalinėje Taryboje tvarkyti jam arba kitam federaliniam ministrui 
priskirtam valstybės sekretoriui. Nepavaduojamas kito pareigūno Federa- 
linės Vyriausybės narys gali perleisti savo teisę balsuoti Federalinėje Vy- 
riausybėje kitam federaliniam ministrui; tai neturi poveikio jo atskaitomy- 
bei. Balsavimo teisė gali būti nustatyta tik tokiam Federalinės Vyriausybės 
nariui, kuris dar nebuvo pakviestas pavaduoti kito Vyriausybės nario ir 
kuriam nėra perleista balsavimo teisė. 


74 straipsnis 

1. Jeigu Nacionalinė Taryba aiškia balsų dauguma pareiškia nepasiti- 
kėjimą Federaline Vyriausybe arba kuriuo nors jos nariu, Federalinė Vy- 
riausybė arba federalinis ministras turi atsistatydinti. 

2. Nacionalinei Tarybai balsuojant dėl nepasitikėjimo turi dalyvauti 
ne mažiau kaip pusė jos narių. Tačiau balsavimas gali būti atidėtas kitai 
darbo dienai, jeigu to pareikalauja tiek Tarybos narių, kiek yra nustatyta 
Federaliniame Nacionalinės Tarybos statuto įstatyme. Pakartotinį balsavi- 
mą, kuriuo siekiama pasitikrinti dėl kitokio balsų persiskirstymo, galima 
surengti tik po pertraukos, Nacionalinės Tarybos sprendimu. 

3. Net kai 70 straipsnio 1 dalyje atleidimas iš pareigų priskirtas prie 
Federalinio Prezidento įgaliojimų, Federalinė Vyriausybė arba atskiri jos 
nariai gali būti atleidžiami iš pareigų teisės aktuose numatytais atvejais 
arba savo pačių noru gali iš jų atsistatydinti. 


75 straipsnis 

Federalinės Vyriausybės nariai, taip pat valstybės sekretorius turi teisę 
dalyvauti visuose Nacionalinės Tarybos ir Federalinės Tarybos posėdžiuo- 
se, taip pat Federaliniame Susirinkime bei šių institucijų komitetuose (pa- 
komitečiuose), tačiau tik specialiai į juos pakviesti Nacionalinės Tarybos 

Pagrindinio komiteto nuolatinio pakomitečio ir Nacionalinės Tarybos ty- 
rimo komitetų. Kiekvienu atveju, taikant išsamų Federaliniame Nacionali- 
nės Tarybos statuto įstatyme ir Federalinės Tarybos statute nustatytą teisinį 
reguliavimą, jie turi teisę, to pareikalavę, kalbėti klausymuose. Nacionalinė 
Taryba, Federalinė Taryba, taip pat jų komitetai (pakomitečiai) gali pareika- 
lauti, kad dalyvautų Federalinės Vyriausybės nariai ir būtų pradėtas tyrimas. 


76 straipsnis 

1. Federalinės Vyriausybės nariai (69 ir 71 straipsniai) pagal 142 straips- 
nį atsiskaito Nacionalinei Tarybai. 

2. Jeigu keliamas konstitucinės apkaltos klausimas, posėdyje, kaip nu- 
matyta 142 straipsnyje, privalo dalyvauti daugiau kaip pusė narių. 


77 straipsnis 

1. Federaliniai ministrai ir jiems pavaldžios įstaigos atlieka federacijos 
administravimo funkcijas. 

2. Federaliniame įstatyme nustatomas federalinių ministrų skaičius, 
jų kompetencija ir darbo tvarka. 

3. Federaliniam Kancleriui pavedama vadovauti Federalinės kance- 
liarijos, o federaliniam ministrui — atitinkamos federalinės ministerijos 
darbui. Kai kuriuos Federalinės kanceliarijos kompetencijai priskirtus 
klausimus, tarp jų - asmenų priėmimo į darbą ir jų darbo organizavimo 
tvarkos, Federalinis Prezidentas gali pavesti spręsti konkretiems federali- 
niams ministrams; spręsdami tokius klausimus federaliniai ministrai turi 
kompetentingo ministro statusą. 

4. Federalinis kancleris ir kiti federaliniai ministrai išimties tvarka gali 
gauti užduotį vadovauti ir dar vienai ministerijai. 


78 straipsnis 

1. Ypatingais atvejais gali būti paskiriami federaliniai ministrai, kurie 
nevadovauja konkrečiai federalinei ministerijai. 

2. Valstybės sekretoriai yra skiriami ir atleidžiami ta pačia tvarka, 
kaip ir federaliniai ministrai; jiems gali būti pavesta padėti federaliniams 
ministrams tvarkyti reikalus ir pavaduoti juos parlamente. 

3. Gavęs valstybės sekretoriaus sutikimą, federalinis ministras taip pat 
gali pavesti jam konkrečias užduotis. Jas vykdydamas valstybės sekretorius 
yra pavaldus federaliniam ministrui ir saistomas šio duodamų nurodymų. 

3. Federalinės saugumo valdžios institucijos 


78a straipsnis 

1. Aukščiausia saugumo valdžios institucija yra federalinis vidaus 
reikalų ministras. Jam pavaldūs saugumo direktoratai, po jų - apygardų 
administracinė valdžia ir federaliniai viešojo saugumo direktoratai, vei- 
kiantys kaip saugumo valdžios institucijos. 

2. Jeigu asmenų gyvybei, sveikatai, laisvei ar nuosavybei kyla tikras 
tiesioginis pavojus, saugumo pareigūnai, neatsižvelgdami į kitos valdžios 
institucijos, įsteigtos konkretiems pavojaus veiksniams šalinti, kompeten- 
ciją, gali teikti pirminę pagalbą tol, kol įsikiša atitinkama specializuota ins- 
titucija. 

3. Federaliniais įstatymais nustatoma, kokių saugumo institucijai de- 
rančių veiksmų gali imtis municipalinė valdžia. 


78b straipsnis 

1. Kiekviena žemė turi saugumo direktoratą, kuriam vadovauja sau- 
gumo reikalų direktorius. Vienoje įsikūręs Federalinės policijos direkto- 
ratas kartu yra ir saugumo direktoratas, o policijos vadovas - saugumo 
reikalų direktorius. 

2. Federalinis vidaus reikalų ministras, susitaręs su gubernatoriumi, 
paskiria saugumo reikalų direktorių. 

3. Federalinis vidaus reikalų ministras turi pranešti gubernatoriui apie 
kiekvieną visai šaliai svarbų įsakymą arba apie įsakymą, kuris yra reikš- 
mingas viešosios tvarkos, ramybės ir saugumo palaikymui žemėje. Tokį 
įsakymą jis duoda saugumo reikalų direktoriui. 


78c straipsnis 

1. Federalinės policijos direktoratui vadovauja policijos direktorius. 
Vienoje įsikūrusiam Federalinės policijos direktoratui vadovauja policijos 
vadovas. 

2. Jokia kita teritorinė valdžios institucija, pagal teritoriją priklausanti 
Federalinės policijos direktorato kompetencijai, negali steigti ar išlaikyti 
policijos padalinių. 


78d straipsnis 
1. Policijos padaliniai yra ginkluoti arba uniformuoti, ar kitų karinių 
atributų turintys vienetai, kuriems suteikti policiniai įgaliojimai. Policijos 

padaliniais nėra laikomos apsaugos tarnybos, prižiūrinčios veiklą konkre- 
čiose žemės ūkio šakose, tokiose kaip žemdirbystė, miškininkystė (laukai, 
pasėliai ir miškų apsauga), kalnakasyba, medžioklė, žvejyba arba kitokia 
licencijuojama veikla vandens telkiniuose, rinkos priežiūros pareigūnai ir 
priešgaisrinės apsaugos brigados. 

2. Jokia kita teritorinė valdžios institucija, pagal teritoriją priklausanti 
Federalinės policijos direktorato, kuriam yra priskirtos federalinės polici- 
jos pajėgos, kompetencijai, negali steigti ar išlaikyti policijos padalinių. 


4. Federalinė kariuomenė 


79 straipsnis 

1. Užtikrinti šalies karinę gynybą yra federalinės kariuomenės pa- 
reiga. Ji veikia pagal milicijos principus. 

2. Federalinė kariuomenė tiek, kiek teisėta civilinė valdžia prašo pa- 
galbos, taip pat užsiima: 

1) daugiau nei vien šalies karine gynyba: 

a) saugo pagal Konstituciją įsteigtas institucijas, taip pat jų pajėgumą 
veikti ir demokratines gyventojų laisves; 

b) laiduoja tvarką ir saugumą šalyje; 

2) teikia pagalbą išskirtinio masto gaivalinių katastrofų ir nelaimių 
atveju. 

3. Federaliniame konstituciniame įstatyme turi būti nurodyti papildo- 
mi federalinės kariuomenės uždaviniai. 

4. Gynybos įstatyme yra nustatyta, kurie pareigūnai ir valdžios insti- 
tucijos gali tiesiogiai prašyti federalinės kariuomenės pagalbos šio straips- 
nio 2 dalyje nurodytais tikslais. 

5. Milicijai įsikišti savo iniciatyva šio straipsnio 2 dalyje nurodytais 
tikslais leidžiama tik tada, kai dėl nuo jos nepriklausančių aplinkybių ne- 
gali įsikišti kompetentingi pareigūnai ir ilgiau delsiant visai visuomenei 
būtų padaryta nepataisoma žala arba kai įsikišant siekiama atsakyti į tikrą 
užpuolimą arba užgniaužti aktyvų pasipriešinimą kurioms nors federali- 
nės kariuomenės pajėgoms. 


80 straipsnis 


1. Federalinės kariuomenės vyriausiasis vadas yra Federalinis Prezi- 
dentas. 

2. Vadovauti federalinei kariuomenei, kiek jai nevadovauja Federali- 
nis Prezidentas, yra pavesta kompetentingam federaliniam ministrui. Jo 
įgaliojimus riboja ministro kompetencija Federalinėje Vyriausybėje. 

3. Aukščiausia federalinės kariuomenės valdžia yra kompetentingas 
federalinis ministras (76 straipsnio 1 dalis). 


81 straipsnis 

Federaliniu įstatymu apibrėžiama, kiek žemės dalyvauja parenkant 
žmones kariuomenei, ją aprūpinant, apgyvendinant ir tenkinant kitus jos 
poreikius. 


5. Federaliniai mokyklų valdžios organai 


8la straipsnis 

1. Dalį mokyklų ir švietimo srities, susijusios su studentų bendrabu- 
čiais, administruoja kompetentingas federalinis ministras, o tiek, kiek tai 
nėra susiję nei su universitetų ir laisvųjų menų akademine sistema, nei su 
žemės ūkio ir miškininkystės mokyklų sistema, nei su žemės ūkio ir miški- 
ninkystės mokyklų švietimo srities dalimi, susijusia su studentų bendrabu- 
čiais, - kompetentingam federaliniam ministrui pavaldūs mokyklų valdžios 
organai. Municipalitetai, turėdami federacijos jiems priskirtą kompetenciją, 
gali būti kviečiami administruoti mokyklinio amžiaus vaikų registrą. 

2. Kiekvienoje žemėje ir kiekvienoje politinėje apygardoje yra steigia- 
mi mokyklų valdžios organai, kurie atitinkamai vadinami žemės mokyklų 
valdyba ir apskrities mokyklų valdyba. Vienoje žemės mokyklų valdyba 
taip pat vykdo apygardos mokyklų valdybos funkcijas ir yra vadinama Vie- 
nos mokyklų valdyba. Federaliniame įstatyme nustatoma žemės ir apskri- 
ties mokyklų valdyboms priskiriama atitinkama kompetencija. 

3. Steigiant federalinių mokyklų valdžios organus įstatymo nustatyta 
tvarka turi būti vadovaujamasi šiais pagrindiniais principais: 

a) Federalinių mokyklų valdžios organų sistemoje turi būti sudaro- 
mi komitetai. Turintys balsavimo teisę žemės mokyklų valdybų komitetų 
nariai yra skiriami proporcingai politinių partijų narių skaičiui landtage 
(žemės parlamente), o turintys balsavimo teisę apygardų mokyklų valdybų 
komitetų nariai - atsižvelgiant į tai, kiek balsų paskutiniuose landtago rin- 
kimuose yra gavusios politinės partijos, kurioms atstovaujama landtage. 
Landtagui yra leidžiama paskirti visus arba kai kuriuos komitetų narius. 

b) Žemės mokyklų valdybos pirmininkas yra gubernatorius, o apy- 
gardos mokyklų valdybos pirmininkas - apygardos administracinės val- 

džios vadovas. Jeigu įstatyme numatyta skirti žemės mokyklų valdybos 
vykdomąjį pirmininką, jis pavaduoja pirmininką visais klausimais, kurių 
šis nepriskiria sau. Jeigu įstatyme numatyta skirti pirmininko pavaduotoją, 
jis turi teisę tikrinti dokumentus ir teikti pasiūlymus; pirmininko pavaduo- 
tojas bet kokiu atveju skiriamas toms penkioms žemėms, kurios, naujausio 
iki šio federalinio konstitucinio įstatymo įsigaliojimo vykdyto gyventojų 
surašymo duomenimis, turėjo daugiausia gyventojų. 

c) Žemės ir apygardų mokyklų valdybų komitetų ir šių valdybų pirmi- 
ninkų įgaliojimai yra reguliuojami įstatymu. Komitetai turi teisę tvirtinti 
taisykles ir bendrus nurodymus, skirti pareigūnus ir siūlyti jų kandidatūras 
bei teikti savo nuomonę dėl įsakymų ir įstatymų projektų. 

d) Skubiais atvejais, kai negalima klausimo sprendimo atidėti kitam 
komiteto posėdžiui, pirmininkas pats imasi jį spręsti pagal komiteto kom- 
petenciją ir nedelsdamas informuoja apie tai komitetą. 

e) Jeigu daugiau kaip du mėnesius komitetas nepriima sprendimų, nes 
nesusirenka kvorumas, likusiam komiteto kadencijos laikui jo kompeten- 
cija atitenka pirmininkui. Tokiais atvejais pirmininkas atstoja komitetą. 

4. Draudžiama duoti nurodymus (20 straipsnio 1 dalis) tais klausi- 
mais, kurie priklauso komitetų kompetencijai. Toks draudimas negalioja 
nurodymams drausti įgyvendinti komiteto sprendimus, priešingus įstaty- 
mui arba panaikinančius komiteto išleistą įsakymą. Duodant tokius nu- 
rodymus privaloma nurodyti jų priežastis. Pagal 129 ir kitus straipsnius 
tokius nurodymus gavusios valdžios institucijos, remdamosi komiteto 
sprendimu, gali nedelsdamos apskųsti juos Administraciniam teismui. 

5. Kompetentingas federalinis ministras asmeniškai arba per atsa- 
kingos už šią sritį federalinės ministerijos pareigūnus gali susipažinti su 
federalinei ministerijai per žemės mokyklų valdybą pavaldžių mokyklų ir 
studentų bendrabučių padėtimi ir veikla. Apie nustatytus trūkumus, išsky- 
rus tas sritis, kurios išvardytos 14 straipsnio 8 dalyje, nedelsiant turi būti 
pranešama žemės mokyklų valdybai, kad jie būtų pašalinti. 


81b straipsnis 

1. Žemės mokyklų valdyba teikia trejopus pasiūlymus: 

a) siūlo kandidatus į laisvas federalinių mokyklų direktorių vietas, taip 
pat į kitas laisvas žemės mokyklų valdybai pavaldžių mokytojų ir auklėtojų 
vietas mokyklose ir studentų bendrabučiuose; 

b) siūlo kandidatus į laisvas federalinių mokyklų priežiūros pa- 
reigūnų, paskirtų prižiūrėti žemės ir apygardų mokyklas, darbo vietas, taip 
pat į laisvas mokytojų, vykdančių ir priežiūros funkcijas, vietas; 

c) siūlo kandidatus į skiriamas mokytojų egzaminavimo komisijų pir- 
mininkų ir narių vietas aukštesniosiose pradinėse mokyklose ir specialio- 
siose mokyklose. 

2. Pagal 66 straipsnio 1 dalį arba 67 straipsnio 1 dalį, arba pagal kitas 
nuostatas pasiūlymai pagal šio straipsnio 1 dalį yra teikiami kompetentin- 
gam federaliniam ministrui. Iš pateiktų kandidatų tinkamiausią pareigoms 
pasirenka pats federalinis ministras. 

3. Kiekvienos žemės mokyklų valdyba nustato kvalifikacinius reikala- 
vimus ir sudaro pirmosios instancijos mokyklų drausmės valdybas direkto- 
riams ir kitiems mokytojams, taip pat auklėtojams, kurie pagal federacijos vie- 
šąją teisę įdarbinami studentų bendrabučiuose, pavaldžiuose žemės mokyklų 
valdybai. Išsamus teisinis reguliavimas nustatomas federaliniu įstatymu. 


B. JURISDIKCIJA 


82 straipsnis 

1. Federacija yra visos jurisdikcijos šaltinis. 

2. Nuosprendžiai ir sprendimai yra rašomi ir skelbiami Respublikos 
vardu. 


83 straipsnis 
1. Federaliniame įstatyme nustatoma teismų sistema ir jų kompetencija. 
2. Niekam negalima atimti teisės kreiptis į teisėtą teisėją. 
3. Panaikinta. 


84 straipsnis 
Karinė jurisdikcija galioja tik karo metu. 


85 straipsnis 
Mirties bausmė yra panaikinta. 


86 straipsnis 

1. Išskyrus atvejus, kai šiame įstatyme nustatyta kitaip, teisėjai yra ski- 
riami gavus Federalinės Vyriausybės pasiūlymą arba kompetentingo fede- 
ralinio ministro leidimą; Federalinė Vyriausybė arba federalinis ministras 

skiriamų į pareigas teisėjų kandidatūras gauna iš teismų sistemos įstatyme 
nurodytų kompetentingų institucijų. 

2. Jeigu pakanka kandidatų į skiriamas teisėjo pareigas, pasiūlymas 
turi būti teikiamas kompetentingam federaliniam ministrui ir toliau jo 
siunčiamas Federalinei Vyriausybei. Jame turi būti ne mažiau kaip trys 
pavardės, tačiau jeigu yra daugiau nei vienos teisėjo pareigos, kandidatų 
pavardžių turi būti bent dukart daugiau, nei yra pareigų (vietų). 


87 straipsnis 

1. Atlikdami savo pareigas teisėjai yra nepriklausomi. 

2. Teisėjas savo pareigas atlieka vykdydamas bet kurią įstatymo jam 
suteiktą teisminę funkciją ir nagrinėdamas jam paskirtas bylas, išskyrus 
teisėjų sistemos administravimą, kuris pagal įstatymo nuostatas nėra pri- 
skirtas teisėjų savivaldos institucijoms arba komisijoms. 

3. Bylos teismo teisėjams paskirstomos iš anksto tokiam laikotarpiui, 
koks numatytas teismų sistemos įstatyme. Teisėjui paskirta byla gali būti 
paimta iš jo jurisdikcijos priėmus teismus administruojančios valdžios ins- 
titucijos dekretą tik tuo atveju, kai teisėjas negali arba dėl didelio krūvio 
neįstengia per protingą laiką atlikti savo pareigų. 


87a straipsnis 

1. Nagrinėti tam tikras konkrečiai nurodytas bylas, priklausančias civi- 
linių bylų pirmosios instancijos teismo jurisdikcijai, federaliniu įstatymu gali 
būti paskirta specialiai parengtiems federacijos tarnautojams, kurie nėra tei- 
sėjai. 

2. Teisėjas, kompetentingas nagrinėti paskirtas bylas, bet kuriuo metu 
gali jas rezervuoti sau arba perimti pats. 

3. Federacijos tarnautojai, kurie nėra teisėjai, šio straipsnio 1 dalyje 
paminėtas bylas nagrinėja tik gavę įgaliojimus nagrinėti tokias bylas tu- 
rinčio teisėjo nurodymus. Šie jo įgaliojimai kyla iš 20 straipsnio 1 dalies 
trečio sakinio. 


88 straipsnis 

1. Teismų sistemą reglamentuojantis įstatymas nustato teisėjų am- 
žiaus ribą, kurią pasiekę jie įtraukiami į nuolatiniam laikui atsistatydinusių 
teisėjų sąrašą. 

2. Kitais atvejais teisėjai yra atleidžiami iš pareigų arba prieš savo va- 
lią perkeliami, arba išleidžiami į senatvės pensiją tik įstatymo nustatytais 

atvejais ir tvarka, priimant teismo sprendimą. Tačiau tokios nuostatos nėra 
taikomos juos perkeliant ir jiems atsistatydinant, kai tai būtina dėl teismų 
sistemos pakeitimo. Tokiu atveju įstatyme nustatomas laikotarpis, per kurį 
teisėjai gali būti perkelti ir išleisti į senatvės pensiją ir nesilaikant kitose 
nuostatose įtvirtintų reikalavimų. 

3. Laikinai sustabdyti teisėjo pareigų ėjimą galima tik aukštesniojo 
pagal rangą teisėjo arba aukštesnės teismų sistemos valdžios sprendimu, 
kartu spręsti tokį klausimą perduodama kompetentingam teismui. 


88a straipsnis 

Pagal teismų sistemos įstatymą aukštesniuosiuose teismuose gali būti 
numatytos pakaitinių teisėjų pareigos. Tokių pareigų vietų skaičius negali 
viršyti dviejų procentų tokiam teismui pavaldžių teismų teisėjų skaičiaus. 
Pakaitinių teisėjų, dirbančių pavaldžiuose teismuose, pareigos pagal teis- 
mų sistemos įstatymą yra apibrėžiamos aukštesniojo teismo kompetentin- 
gos kolegijos sprendimu. Pakaitiniai teisėjai gali pavaduoti tik pavaldžių 
teismų teisėjus ir tik tada, jeigu šie negali arba dėl didelio krūvio nespėja 
per protingą laiką atlikti savo pareigų. 


89 straipsnis 

1. Išskyrus atvejus, kai šiame straipsnyje nustatyta kitaip, teismai nėra 
įgalioti tirti, ar galioja tinkamai paskelbti įstatymai, įstatymų įgyvendina- 
mieji aktai ir sutartys. 

2. Jeigu teismui kyla abejonių dėl byloje taikomo įstatymo įgyvendi- 
namojo akto atitikties įstatymui, jis kreipiasi į Konstitucinį Teismą prašy- 
damas panaikinti tokį įstatymo įgyvendinamąjį aktą. Jeigu Aukščiausiajam 
Teismui arba antrosios instancijos teismui, kompetentingam priimti nuo- 
sprendį, kyla abejonių dėl byloje taikomo įstatymo atitikties Konstitucijai, 
jis kreipiasi į Konstitucinį Teismą prašydamas panaikinti tokį įstatymą. 

3. Jeigu byloje taikytinas teisinis reguliavimas jau yra netekęs galios, 
teismo prašyme, įteiktame Konstituciniam Teismui, turi būti prašoma nu- 
statyti, ar tas teisinis reguliavimas neprieštaravo įstatymui arba Konstitucijai. 

4. Kaip nustatyta 140a straipsnyje, šio straipsnio 2 ir 3 dalys taip pat 
taikomos sutartims. 

5. Federaliniame įstatyme turi būti nustatyta, kokį poveikį 2, 3 ar 4 da- 
lyje numatyti prašymai turės vykstantiems teismo procesams. 

90 straipsnis 

1. Baudžiamųjų ir civilinių bylų nagrinėjimas yra viešas ir žodinis. 
Šios taisyklės išimtys nustatomos įstatymu. 

2. Baudžiamosios bylos nagrinėjamos pareiškus kaltinimą. 


91 straipsnis 

1. Tauta dalyvauja vykdant teisingumą. 

2. Prisiekusieji nustato kaltinamojo kaltę dėl nusikaltimų, už kuriuos 
taikomos įstatymo nustatytos griežtos bausmės, taip pat visose bylose dėl 
politinių nusikaltimų ir nusižengimų. 

3. Nagrinėjant dėl kitų nusikaltimų iškeltas bylas, jeigu bausmė, kuri 
gali būti paskirta, viršija aukščiausią įstatymo nustatytą ribą, dalyvauja 
teismo tarėjai. 


92 straipsnis 

1. Aukščiausiasis Teismas yra paskutinės instancijos teismas visose 
baudžiamosiose ir civilinėse bylose. 

2. Federalinės Vyriausybės, žemės vyriausybės arba Tautai atstovau- 
jančios institucijos nariai negali būti Aukščiausiojo Teismo nariais. Nu- 
statytai kadencijai išrinktos Tautai atstovaujančios įstatymų leidžiamosios 
institucijos nariams arba vienasmenės valdžios institucijos nariui toks 
draudimas derinti pareigas galioja iki įstatymų leidžiamosios institucijos 
arba vienasmenės valdžios institucijos įstaigos kadencijos pabaigos, neat- 
sižvelgiant į tai, ar jie atsistatydina anksčiau laiko. Joks asmuo, paskutinius 
ketverius metus vykdęs vieną iš minėtų funkcijų, negali būti skiriamas 
Aukščiausiojo Teismo pirmininku arba pirmininko pavaduotoju. 


93 straipsnis 


Nubaustųjų teismo skiriama bausme bendrosios amnestijos sąlygos 
nustatomos federaliniame įstatyme. 


94 straipsnis 
Teismo ir administravimo galios turi būti atskirtos visose proceso sta- 
dijose. 

IV SKIRSNIS. ŽEMĖS ĮSTATYMŲ LEIDŽIAMOJI IR 
VYKDOMOJI VALDŽIA 


A. BENDROSIOS NUOSTATOS 


95 straipsnis 

1. Įstatymų leidybą žemėje vykdo jos landtagas. Jo nariai yra renka- 
mi asmeniškai balsuojant proporcinės sistemos lygiuose, tiesioginiuose, 
slaptuose rinkimuose. Rinkimuose dalyvauja tiek vyrai, tiek moterys, tos 
žemės piliečiai, pagal žemės rinkimų įstatymą turintys teisę rinkti jos land- 
tagą. Žemės įstatymuose įtvirtinamos išsamios rinkimų ir, jeigu reikia, 
privalomojo balsavimo nuostatos. Žemės įstatyme būtinai yra nustatoma, 
kokiais pagrindais galima atleisti nuo privalomojo dalyvavimo balsavime. 

2. Teisiškai reguliuojant landtago rinkimus negali būti nustatyta 
griežtesnių sąlygų ir reikalavimų rinkėjams negu Federalinės Konstitucijos 
nuostatose dėl Nacionalinės Tarybos rinkimų. 

3. Kad galėtų įgyvendinti savo teisę, rinkėjai paskirstomi į atskiras 
apygardas, kurios savo ruožtu gali būti suskirstytos į savarankiškas regio- 
nines apygardas. Landtago narių skaičius padalijamas apygardoms pagal 
jose gyvenančių piliečių skaičių. Pagal rinkimų į landtagą teisinį regulia- 
vimą gali būti nustatyta, jog vietos visoje žemėje galutinai paskirstomos 
taip, kad atsižvelgiant į proporcinio atstovavimo principus būtų nustatyta 
pusiausvyra tarp apygardose išsikėlusioms partijoms skirtų vietų ir dar ne- 
paskirstytų vietų. Draudžiama rinkėjus skirstyti į kokius nors padalinius. 

4. Valstybės tarnautojams, kurie rinkimuose kelia savo kandidatūrą į 
landtagą arba kurie yra išrinkti į jį, yra taikomas 59 straipsnis ir leidžiama 
nustatyti griežtesnius reikalavimus jiems. Žemės konstituciniame įstatyme 
galima įtvirtinti instituciją, turinčią tokias pačias galias ir tokius pačius įsipa- 
reigojimus skelbti pranešimą, kokius turi 59b straipsnyje numatyta komisija. 


96 straipsnis 

1. Landtago nariai turi tokį pat imunitetą, kaip ir Nacionalinės Tary- 
bos nariai; taip pat taikomos 57 straipsnio nuostatos. 

2.32 ir 33 straipsnių nuostatos taip pat taikomos landtagų ir jų komi- 
tetų posėdžių tvarkai nustatyti. 

3. Žemės įstatyme galima nustatyti, kaip pagal 56 straipsnio 2-4 dalis 
sprendžiama dėl tų landtago narių, kurie, išrinkti Federalinės Tarybos ar 
žemės vyriausybės nariais, atsistatydina iš pareigų. 

97 straipsnis 

1. Žemės įstatymas priimamas balsuojant landtage, paskelbiamas ir 
kontrasignuojamas pagal tos žemės teisės normas, o tada gubernatoriaus 
paskelbiamas žemės teisės leidinyje. 

2. Žemės įstatyme nustačius, kad jis bus įgyvendinamas bendradar- 
biaujant su federaline valdžia, būtina gauti Federalinės Vyriausybės pri- 
tarimą. Toks pritarimas laikomas gautu, jeigu per aštuonias savaites nuo 
tos dienos, kai žemės įstatymas buvo gautas Federalinėje kanceliarijoje, 
Federalinė Vyriausybė gubernatoriui nepraneša, kad federalinė valdžia 
atsisako bendradarbiauti. Paskelbti tokį įstatymą anksčiau, nei baigiasi ga- 
lutinis terminas, galima tik gavus aiškų Federalinės Vyriausybės sutikimą 
bendradarbiauti. 

3. Jeigu, siekiant užkirsti kelią akivaizdžiai ir negrįžtamai žalai bendruo- 
menei, būtina neatidėliotinai imtis priemonių, kurios konstituciškai turi būti 
patvirtintos landtago sprendimu, o landtagas negali susirinkti laiku arba dėl 
ne nuo jo priklausančių priežasčių negali vykdyti savo funkcijų, žemės vy- 
riausybė, susitarusi su pagal proporcinio atstovavimo principą sudaromu ati- 
tinkamu landtago komitetu, gali priimti įstatymą detalizuojantį aktą. Žemės 
vyriausybė apie tai nedelsdama privalo informuoti Federalinę Vyriausybę. 
Landtagas sušaukiamas iš karto, kai tik nelieka kliūčių, dėl kurių jis negalėjo 
susirinkti anksčiau. Taip pat taikomos 18 straipsnio 4 dalies nuostatos. 

4. 97 straipsnio 3 dalyje numatyti įstatymus detalizuojantys aktai bet 
kokiu atveju negali nei keisti žemės konstitucinių nuostatų, nei nustaty- 
ti nuolatinių finansinių įsipareigojimų žemės, federacijos, apygardų arba 
municipalitetų atžvilgiu, nei finansinių įsipareigojimų valstybės piliečiams, 
nei kokių nors įsipareigojimų dėl disponavimo valstybės nuosavybe, nei 
priemonių 12 straipsnio 1 dalies 6 punkte numatytais klausimais, galiausiai 
nei įsipareigojimų žemės ūkio ir miškininkystės srityje dirbančių darbinin- 
kų bei samdomų tarnautojų susivienijimams. 


98 straipsnis 

1. Apie visus landtago aktus iš karto po jų priėmimo gubernatorius 
turi pranešti Federalinei kanceliarijai iki jų paskelbimo dienos. 

2. Per aštuonias savaites nuo tokio akto gavimo Federalinėje kancelia- 
rijoje dienos Federalinė Vyriausybė gali paskelbti argumentuotą prieštara- 
vimą landtagui dėl federacijos interesų nepaisymo. Jeigu Vyriausybė dar 
prieš paskelbiant tokį landtago aktą turėjo galimybę pareikšti nuomonę 

dėl jo projekto, vėlesnis prieštaravimas dėl akto gali būti grindžiamas tik 
abejone, ar juo neįsiterpiama į federacijos kompetenciją. Paskelbus prieš- 
taravimą priimtam aktui, jis gali būti skelbiamas tik kai jam pakartotinai 
pritaria landtagas, posėdyje dalyvaujant ne mažiau kaip pusei narių. 

3. Paskelbti aktą dar nepasibaigus laikotarpiui, per kurį leidžiama 
reikšti prieštaravimus, galima gavus konkretų Federalinės Vyriausybės 
pritarimą. 

4. Mokesčius nustatantiems landtago aktams yra taikomos Konstitu- 
cinio finansų įstatymo nuostatos. 


99 straipsnis 

1. Žemės konstitucija, priimama žemės konstituciniu įstatymu, tiek, 
kiek ja nėra pažeidžiama Federalinė Konstitucija, gali būti keičiama žemės 
konstituciniu įstatymu. 

2. Žemės konstitucinis įstatymas gali būti priimtas tik dalyvaujant ne 
mažiau kaip pusei landtago narių ir pritarus ne mažiau kaip dviem trečda- 
liams visų balsavusiųjų. 


100 straipsnis 

1. Federalinis Prezidentas Federalinės Vyriausybės prašymu ir Fede- 
ralinės Tarybos leidimu gali paleisti bet kurį landtagą, bet tik vieną kartą 
dėl tos pačios priežasties. Siūlymas paleisti landtagą Federalinei Tarybai gali 
būti teikiamas dalyvaujant ne mažiau kaip pusei jos narių, o siūlymui pri- 
tarti turi ne mažiau kaip du trečdaliai balsavusiųjų. Žemės, kurios landtago 
paleidimo klausimas yra sprendžiamas, atstovai balsavime dalyvauti negali. 

2. Jeigu landtagas yra paleidžiamas, pagal žemės konstituciją per tris 
savaites turi būti priimti teisės aktai dėl naujų rinkimų; naujai išrinktas 
landtagas turi pradėti dirbti per keturias savaites po rinkimų. 


101 straipsnis 

1. Vykdomoji valdžia kiekvienoje žemėje priklauso žemės vyriausy- 
bei, kurią renka landtagas. 

2. Žemės vyriausybės nariai negali būti landtago nariais. Tačiau tik 
tie asmenys, kurie gali būti renkami į landtagą, gali būti išrinkti į žemės 
vyriausybę. 

3. Žemės vyriausybė susideda iš gubernatoriaus ir tiek jo pavaduotojų 
bei kitų narių, kiek reikia. 

4. Prieš užimdami savo pareigas gubernatorius Federalinio Prezidento 
akivaizdoje, o kiti žemės vyriausybės nariai - gubernatoriaus akivaizdoje 
prisiekia ištikimybę Federalinei Konstitucijai. Priesaika gali būti baigiama 
iškilmingu religinio turinio pareiškimu. 


102 straipsnis 

1. Nesant jokių federalinės valdžios institucijų (tiesioginis federalinis 
administravimas), federacijos vykdomąją valdžią pagal žemės kompeten- 
ciją įgyvendina gubernatorius ir jam pavaldžios žemės valdžios institucijos 
(netiesioginis federalinis administravimas). Federalinės valdžios instituci- 
jos, ypač Federalinis policijos direktoratas, tiek, kiek joms yra patikėta vyk- 
dyti netiesioginį federalinį administravimą, yra pavaldžios gubernatoriui 
ir turi laikytis jo nurodymų (20 straipsnio 1 dalis); ar tokios federalinės 
valdžios institucijos gali priimti vykdomuosius teisės aktus ir kokiu mastu, 
yra nustatyta federaliniuose įstatymuose; kai tokie aktai nėra susiję su šio 
straipsnio 2 dalyje nurodytais klausimais, jie gali būti skelbiami tik atitin- 
kamai žemei sutikus. 

2. Klausimai, kuriuos pagal konstituciškai įtvirtintą kompetenciją gali 
spręsti federalinė valdžia: sienų demarkavimas, prekyba su kitomis šalimis 
gyvuliais ir prekėmis, muitinė, įvažiavimo į federacijos teritoriją ir išva- 
žiavimo iš jos reguliavimas ir kontrolė, federaliniai finansai, monopolijos, 
pinigų, kredito, akcijų biržos, bankinė ir ne socialinio draudimo sistemos, 
matų ir svorių sistemos, standartų ir žymenų sistema, techniniai eksperi- 
mentai, teisingumo administravimas, pasai, gyvenamosios vietos registra- 
vimas, klausimai, susiję su ginklais, amunicija ir sprogmenimis, taip pat 
su ginklų naudojimu, patentų reikalai ir dizaino apsauga, prekių ženklai ir 
kitoks žaliavų žymėjimas, eismo reguliavimo sistema, upių ir navigacinė 
policija, pašto ir telekomunikacijų sistemos, kalnakasyba, Dunojaus kont- 
rolė ir konservavimas, srovių reguliavimas, vandens kelių kasimas ir jų 
palaikymas, apklausos, darbo teisinis reguliavimas, socialinis draudimas, 
paminklų apsauga, federalinės policijos ir federalinės žandarmerijos orga- 
nizavimas bei vadovavimas joms, taikos, tvarkos ir saugumo palaikymas, 
įskaitant pirminį pagalbos teikimą, tačiau išskyrus vietinius visuomenės 
saugumo palaikymo klausimus; spaudos reguliavimas; klausimai, susiję su 
asociacijomis ir susirinkimais, užsieniečių policija; komerciniai sandoriai 
dėl sėklų ir augalų, pašarai ir trąšos, taip pat augalų apsaugos priemonės 
ir augalų apsaugos cheminės medžiagos bei jų įvežimas, o sėklų ir augalų 

žaliavos įvežimo atvejais — ir leidimas juos platinti; kariniai reikalai, so- 
cialinės apsaugos priemonės karo veiksmų dalyviams ir jų išlaikytiniams, 
politika gyventojų atžvilgiu tiek, kiek ji susijusi su išmokomis vaikams ir 
šeimoms tenkančios naštos perskirstymu; mokyklų ir švietimo klausimų, 
kurie kyla dėl moksleivių ir studentų bendrabučių, išskyrus tokius bendra- 
bučius žemės ūkio ir miškininkystės mokymo srityse, reguliavimas. 

3. Federacija turi teisę perduoti gubernatoriui vykdomąją valdžią ir 
šio straipsnio 2 dalyje numatytais klausimais. 

4. Tik atitinkamos žemės leidimu galima steigti federalinės valdžios 
institucijas, tvarkančias ne šio straipsnio 2 dalyje nurodytus reikalus. 

5. Jeigu, siekiant išvengti akivaizdžios ir neatitaisomos žalos bendruo- 
menei, žemėje prireikia imtis neatidėliotinų priemonių tiesiogiai federaci- 
jos administruojamais klausimais, o aukščiausioji federalinės administra- 
cijos valdžia dėl ne nuo jos priklausiančių priežasčių negali to padaryti, jos 
vardu imtis priemonių privalo gubernatorius. 


102a straipsnis. Panaikintas. 


103 straipsnis 

1. Netiesioginio federalinio administravimo klausimais gubernatorius 
yra saistomas Federalinės Vyriausybės ir atskirų federalinių ministrų nu- 
rodymų (20 straipsnis) ir privalo, siekdamas daryti įtaką tokių nurodymų 
įgyvendinimui, naudotis ir tokiais savo įgaliojimais, kokius jis turi kaip pa- 
reigūnas, prižiūrintis žemės autonominės kompetencijos sritį. 

2. Žemės vyriausybė, rengdama savo statutą, gali nuspręsti, kad tam 
tikrų rūšių verslas, priskiriamas netiesioginiam federaliniam administra- 
vimui, bet glaudžiai susijęs su žemės autonominės kompetencijos klausi- 
Spręsdami šiuos klausimus žemės vyriausybės nariai yra saistomi guber- 
natoriaus nurodymų (20 straipsnis) tiek, kiek šis yra saistomas Federalinės 
Vyriausybės arba atskirų federalinių ministrų nurodymų. 

3. Federalinės Vyriausybės arba atskirų federalinių ministrų nurody- 
mai, duoti šio straipsnio 1 dalyje nustatyta tvarka, šio straipsnio 2 dalyje 
išvardytais atvejais taip pat skiriami ir gubernatoriui. Gubernatorius, jeigu 
pats nesiima spręsti atitinkamų netiesioginio federalinio administravimo 
klausimų, yra atsakingas (142 straipsnio 2 dalies e punktas) už tai, kad ne- 
delsdamas ir nepakeisdamas šių nurodymų perduotų juos raštu atitinka- 

mam žemės vyriausybės nariui ir prižiūrėtų, kaip jie vykdomi. Jeigu nėra 
laikomasi nurodymų, nors gubernatorius ir ėmėsi būtinųjų priemonių, ati- 
tinkamas žemės vyriausybės narys pagal 142 straipsnį taip pat atsiskaito 
Federalinei Vyriausybei. 

4. Tiek, kiek gubernatorius, kaip apeliacinė instancija, yra atsakingas 
už sprendimo priėmimą ir federaliniu įstatymu dėl klausimo svarbos ne- 
nustatomos jokios kitos išimtys, netiesioginio federalinio administravimo 
klausimais gubernatorius yra paskutinė apeliacinė instancija; jeigu jis pri- 
ima sprendimą kaip pirmoji instancija, paduoti administracinį skundą ne- 
tiesioginio federalinio administravimo klausimais galima kompetentingam 
federaliniam ministrui, jeigu federaliniame įstatyme nenustatyta kitaip. 


104 straipsnis 

1. 102 straipsnio nuostatos nėra taikomos įstaigoms, atsakingoms už 
17 straipsnyje numatytų federacijos kompetencijai priskirtų reikalų tvar- 
kymą. 

2. Federalinis ministras, kuriam patikėta valdyti federalinį turtą, gali 
pavesti tvarkyti tokius reikalus gubernatoriui ir jam pavaldžioms institu- 
cijoms. Toks pavedimas bet kuriuo metu gali būti visiškai arba iš dalies 
atšauktas. Federaliniame įstatyme nustatoma, kiek išlaidų, patirtų tvarkant 
minėtus reikalus, išskirtiniais atvejais atlygina federacija. Taip pat taiko- 
mos 103 straipsnio 2 ir 3 dalys. 


105 straipsnis 

1. Gubernatorius atstovauja žemei. Netiesioginio federalinio administ- 
ravimo klausimais jis pagal 142 straipsnį atsiskaito Federalinei Vyriausybei. 
Gubernatorių žemės vyriausybėje pavaduoja vienas jos narys (gubernato- 
riaus pavaduotojas), skiriamas žemės vyriausybės. Apie šį paskyrimą yra 
pranešama Federaliniam Kancleriui. Iškilus tokio pavadavimo būtinybei, 
paskirtas žemės vyriausybėse narys pagal 142 straipsnį federalinio administ- 
ravimo klausimais atsiskaito Federalinei Vyriausybei. Imunitetas nėra kliūtis 
taikyti tokią atskaitomybę gubernatoriui arba jį pavaduojančiam žemės vy- 
riausybės nariui. Lygiai taip pat 103 straipsnio 3 dalyje nustatytais atvejais 
imunitetas nėra kliūtis taikyti tokią atsakomybę žemės vyriausybės nariui. 

2. Žemės vyriausybės nariai atsako landtagui pagal 142 straipsnį. 

3. Kad balsavimas dėl apkaltos pagal 142 straipsnį galiotų, jame priva- 
lo dalyvauti ne mažiau kaip pusė visų narių. 

106 straipsnis 

Administruojantis valstybės tarnautojas, turintis teisinį išsilavinimą, 
yra paskiriamas vadovauti žemės administracijai ir gauna vyriausiojo vyk- 
domojo pareigūno žemės vyriausybės tarnyboje pareigas. Jis taip pat yra 
oficialus gubernatoriaus padėjėjas netiesioginio federalinio administravi- 
mo klausimais. 


107 straipsnis. Panaikintas. 


B. FEDERACIJOS SOSTINĖ VIENA 


108 straipsnis 

Federacijos sostinės Vienos miesto municipaliteto taryba pagal Vienos, 
kaip federalinės žemės, statusą papildomai veikia kaip žemės parlamentas, 
miesto senatas - kaip žemės vyriausybė, meras - kaip gubernatorius, miesto 
administracija - kaip žemės vyriausybės tarnyba, o miesto administracijos 
vyriausiasis vykdomasis pareigūnas - kaip žemės administracijos vyriausia- 
sis vykdomasis pareigūnas. 


109 straipsnis 

Žemės statusą turinčiame Vienos mieste apeliacijos dėl sprendimų 
netiesioginio federalinio administravimo klausimais pateikimo, nebent 
tai būtų draudžiama federaliniu įstatymu, tvarka yra tokia: miesto admi- 
nistracijos, kaip apygardos administracinės valdžios, arba tiek, kiek pir- 
moji instancija vykdomosios valdžios klausimais yra federalinės valdžios 
institucijos (102 straipsnio 1 dalies antras sakinys), sprendimai ginčija- 
mi merui, vykdančiam gubernatoriaus funkcijas; kitais atvejais taikoma 
103 straipsnio 4 dalis. 


110 straipsnis. Panaikintas. 


111 straipsnis 

Galutinius sprendimus statybų ir mokesčių klausimais priima specia- 
lios pareigūnų komisijos. Jų sudėtis ir paskyrimo tvarka turi būti nustatyta 
žemės priimtame įstatyme. 


112 straipsnis 
Neišskiriant 108-111 straipsnių, šio skyriaus C poskyrio nuosta- 
tos, išskyrus 117 straipsnio 6 dalies antrą sakinį, 119 straipsnio 4 dalį ir 

119a straipsnį, federacijos sostinei Vienai taip pat taikomos ir kitais as- 
pektais. 142 straipsnio 2 dalies e punktas taip pat taikomas santykiams, 
kuriuos federacija priskiria sostinės Vienos kompetencijai. 


113 straipsnis. Panaikintas. 


114 straipsnis. Panaikintas. 


C. MUNICIPALITETAI 


115 straipsnis 

1. Toliau straipsniuose vartojamos municipaliteto sąvokos prasmė — 
vietos bendruomenė. 

2. Išskyrus konkrečią federacijos kompetenciją, žemės įstatymų leidy- 
bos institucija nurodo įstatymus, reguliuojančius municipalitetų veiklą pa- 
gal šio poskyrio straipsnių nuostatas. Kompetencija spręsti klausimus, kurie 
pagal 118, 118a ir 119 straipsnius yra priskirti municipalitetams, turi būti 
nustatyta pagal federalinio konstitucinio įstatymo bendrąsias nuostatas. 

3. Austrijos municipalitetų asociacija (Austrijos komunų federacija) ir 
Austrijos miestų ir miestelių asociacija (Austrijos municipalinės federaci- 
jos) yra kompetentingos atstovauti municipalitetų interesams. 


116 straipsnis 

1. Kiekviena žemė yra skirstoma į municipalitetus. Municipalitetas 
yra teritorinis kolektyvinis vienetas, turintis savivaldos teisę, kartu jis yra 
administracinė vietos apygarda. Kiekvienas žemės plotas turi patekti į ku- 
rią nors municipaliteto dalį. 

2. Municipalitetas yra nepriklausomas ekonominis vienetas. Tiek, kiek 
nustatyta federacijos ir žemių paprastuosiuose įstatymuose, jis turi teisę tu- 
rėti visų rūšių turto, jo įgyti ir disponuoti juo laisva valia, valdyti komercines 
įmones, taip pat nepriklausomai tvarkyti savo biudžetą, neperžengdamas 
konstitucinėse finansinėse nuostatose įtvirtintų ribų, ir nustatyti mokesčius. 

3. Ne mažiau kaip 20 000 gyventojų turinčio municipaliteto prašymu 
jo statutas, jeigu žemės interesams dėl to nekyla pavojaus, yra tvirtinamas 
žemės įstatymu. Toks teisės aktas gali būti paskelbtas tik pritarus Federali- 
nei Vyriausybei. Pritarimas yra laikomas gautu, jeigu Federalinė Vyriausy- 
bė per aštuonias savaites nuo teisės akto gavimo federalinėje ministerijoje 
dienos gubernatoriui nepraneša, kad atsisako jį patvirtinti. Miestelis, tu- 

rintis savo statutą, be savo, kaip municipaliteto, administracinių pareigų, 
taip pat atlieka apygardos administracines pareigas. 
4. Panaikinta. 


116a straipsnis 

1. Konkrečioms užduotims pagal savo kompetenciją atlikti municipa- 
litetai susitarę gali kurti municipalitetų asociacijas. Tokį susitarimą būtinai 
turi patvirtinti priežiūros institucija. Leidimas suteikiamas įstatymo galią 
turinčiu teisės aktu, jeigu yra teisėtas municipalitetų susitarimas, o juo 
įkurta municipalitetų asociacija: 

1) nekelia pavojaus tiems municipalitetams, kaip savivaldos kolektyvi- 
niams vienetams, atliekant su teisiniu administravimu susijusias užduotis; 

2) siekdama laiduoti municipalitetų darbo ekonomiškumo, tikslingu- 
mo ir taupumo interesus, vykdo užduotis, susijusias su municipalitetais 
kaip privatinių teisių subjektais. 

2. Tikslingumo sumetimais atitinkamais įstatymais (10-15 straipsniai) 
galima nustatyti, kad konkrečius uždavinius atlieka municipalitetų asocia- 
cijos, bet dėl to negalima sukurti prielaidų trukdyti municipalitetams veikti 
kaip savivaldos kolektyviniams vienetams ir administracinėms vietos apygar- 
doms. Prieš sudarant municipalitetų asociacijas kaip vykdomoji priemonė yra 
surengiami klausymai, kuriuose dalyvauja suinteresuotieji municipalitetai. 

3. Kai municipalitetų asociacijos imasi spręsti klausimus, priklausan- 
čius konkretaus municipaliteto savarankiškai kompetencijai, asociacijų 
nariai turi lemiamą įtaką sprendžiant dėl municipalitetų asociacijų funk- 
cijų vykdymo. 

4. Žemės įstatymais nustatant municipalitetų asociacijų organizavimo 
tvarką turi būti numatyta įsteigti asociacijos valdybą, į kurią būtinai turi 
įeiti renkami visų asociacijos narių atstovai ir asociacijos pirmininkas. Kai 
asociacijos sudaromos susitarimu, taip pat turi būti nustatyta, kokia tvarka 
į jas yra priimama ir iš jų išstojama, taip pat asociacijų likvidavimo tvarka. 

5. Municipalitetų asociacijų sprendžiamų klausimų sritis yra nustato- 
ma bendrosiose federalinio konstitucinio įstatymo nuostatose. 


117 straipsnis 

1. Municipaliteto valdžios institucijos yra: 

a) municipaliteto taryba - žmonėms atstovaujanti institucija, renka- 
ma municipaliteto gyventojų, turinčių rinkimų teisę; 

b) municipaliteto vykdomoji valdyba, dar vadinama miesto taryba, 
arba savo statutą turinčiuose miestuose - miesto senatu; 

c) meras. 

2. Rinkimai į municipaliteto tarybą vyksta asmeniškai balsuojant, 
pagal proporcinio atstovavimo sistemą ir yra lygūs, tiesioginiai ir slapti. 
Juose dalyvauja visi federacijos piliečiai, pagrindinę savo gyvenamąją vie- 
tą pasirinkę viename iš municipalitetų; tačiau žemės įstatymais gali būti 
nustatyta, kad teisę balsuoti turi ir tie piliečiai, kurie municipalitete turi 
gyvenamąją, nors ir ne pagrindinę, vietą. Rinkimus reguliuojančiuose tei- 
sės aktuose negali būti nustatyta daugiau rinkimų suvaržymų ir kvalifika- 
cinių reikalavimų rinkėjams, negu yra nustatyta dėl rinkimų į landtagą. 
Tačiau gali būti įtvirtinta nuostata, kad tie asmenys, kurie yra municipali- 
teto gyventojai trumpiau nei vienus metus, neturi teisės balsuoti arba būti 
renkami į municipaliteto tarybą, jeigu akivaizdu, jog jų gyvenamoji vieta 
municipalitete yra laikina. Žemės įstatymuose nustatant dalyvavimo rinki- 
muose sąlygas galimybė rinkti ir būti renkamam turi būti numatyta ir kitų 
Europos Sąjungos narių piliečiams. Nuostatos dėl privalomo balsavimo 
rinkimuose į landtagą (95 straipsnio 1 dalies paskutinis sakinys) taip pat 
taikomos rinkimams į municipaliteto tarybą. Rinkimų nuostatuose gali 
būti numatyta, kad rinkėjai savo teisę rinkti įgyvendina uždarose rinki- 
mų apylinkėse. Neleidžiama elektorato skirstyti į jokius rinkimų vienetus. 
Rinkimų nuostatose gali būti nustatyta, kad jeigu rinkimuose nėra iškeltų 
kandidatų, išrinktais laikomi tie, kurių pavardės daugiausia kartų buvo įra- 
šytos rinkimų biuleteniuose. 

3. Kad balsavimas municipaliteto taryboje būtų teisėtas, pakanka pa- 
prastos jame dalyvaujančių narių balsų daugumos; tačiau kai kuriais kitais 
klausimais gali būti keliami ir kitokie nutarimų priėmimo reikalavimai. 

4. Municipaliteto tarybos posėdžiai yra vieši, bet teisiniu reguliavi- 
mu gali būti įtvirtintos ir šio principo išimtys. Negalima neleisti dalyvauti 
visuomenei, kai darbotvarkėje yra numatyti municipaliteto biudžeto arba 
municipaliteto baigiamųjų ataskaitų svarstymo klausimai. 

5. Rinkimuose dalyvaujančios politinės partijos, kurioms atstovauja- 
ma municipaliteto taryboje, turi teisę, kad joms būtų atstovaujama munici- 
paliteto vykdomojoje valdyboje atsižvelgiant į jų mandatų skaičių taryboje. 

6. Municipaliteto taryba renka merą. Tačiau žemė savo konstitucijoje 
gali nustatyti, kad merą gali rinkti visi, turintieji teisę rinkti municipaliteto 
tarybą. 

7. Municipaliteto reikalus tvarko vietos administracijos biuras arba 
miesto administracijos biuras, o miestuose, turinčiuose savo statutą, — 
miesto administracija. Teisinį išsilavinimą turintis valstybės tarnautojas 
yra skiriamas miesto administracijos vidaus tarnybos vyriausiuoju vykdo- 
muoju pareigūnu. 

8. Žemės įstatymuose gali būti numatyta, kad savarankiškos munici- 
paliteto kompetencijos klausimai sprendžiami tiesiogiai dalyvaujant ir pri- 
sidedant tiems, kurie turi teisę balsuoti municipaliteto tarybos rinkimuose. 


118 straipsnis 

1. Municipalitetas turi savarankišką ir federacijos arba žemės jam pri- 
skirtą kompetenciją. 

2. Jo savarankiškai kompetencijai, be 116 straipsnio 2 dalyje išvardytų 
klausimų, priklauso visi išimtinai arba iš esmės vietos bendruomenei, ku- 
riai atstovauja municipalitetas, rūpimi klausimai, kuriuos tokiai bendruo- 
menei pridera spręsti savo teritorijoje. Įstatymuose turi būti konkrečiai 
išvardyti municipaliteto savarankiškos kompetencijos klausimai. 

3. Municipalitetas atsako už savo savarankiškos kompetencijos sritį; 
konkretūs klausimai, kuriuos pavedama spręsti municipalitetui: 

1) municipaliteto valdžios institucijų paskyrimas nepažeidžiant aukš- 
tesnių vietos rinkimų komisijų kompetencijos; vidaus parengiamieji dar- 
bai, skirti municipalinėms funkcijoms vykdyti; 

2) municipalinių darbuotojų paskyrimas ir jų pareigybių hierarchinės 
tvarkos nustatymas nepažeidžiant aukštesnių vietos drausmės, kvalifikaci- 
jos ir egzaminų komisijų kompetencijos; 

3) vietos viešojo saugumo policija (15 straipsnio 2 dalis), vietos rengi- 
nių policinė kontrolė; 

4) eismo municipaliteto rajone valdymas, vietos judėjimo policija; 

5) pasėlių apsaugos policija; 

6) vietos rinkos policija; 

7) vietos sanitarinė policija, visų pirma nelaimių ir pirmosios pagal- 
bos tarnyba, taip pat klausimai, susiję su mirtimi ir laidojimu; 

8) visuomenės moralės policija; 

9) vietos pastatų, išskyrus federacijai priklausančius pastatus, kurie 
naudojami viešiesiems tikslams (15 straipsnio 5 dalis), policija; vietos prieš- 
gaisrinė apsauga; vietos aplinkos planavimas; 

10) viešosios įstaigos, ginčus nagrinėjančios ne teismo tvarka; 

11) skolininko turto aukcionai. 

4. Municipalitetas tvarko reikalus pagal federacijos ir žemės įstaty- 
mais ir potvarkiais jam suteiktą kompetenciją, prisiimdamas atsakomybę 
ir nesivadovaudamas jokiais nurodymais, išskyrus reikalavimą suteikti 
teisėtą kompensaciją administracinėms institucijoms, esančioms už mu- 
nicipaliteto ribų, kaip nustatyta 119a straipsnio 5 dalyje. Teisė prižiūrėti 
municipalitetą (119a straipsnis) priklauso federacijai ir žemei tiek, kiek 
municipalitetas veikia pagal savarankišką kompetenciją. Šiuo atveju yra 
taikomos 12 straipsnio 2 dalies nuostatos. 

5. Meras, municipaliteto vykdomosios tarybos (miesto tarybos, mies- 
to senato) nariai ir, jeigu yra paskirti, kiti municipaliniai pareigūnai muni- 
cipaliteto tarybai atsiskaito už savo funkcijų pagal savarankišką municipa- 
liteto kompetenciją vykdymą. 

6. Municipalitetas pagal savarankišką kompetenciją gali savo iniciaty- 
va priimti vietos policijos potvarkius dėl vietos bendruomenės gyvenimui 
neišvengiamai gresiančio pavojaus arba įvykusios nelaimės užkardymo 
priemonių, taip pat paskelbti tokių priemonių nesilaikymą administraci- 
niu nusižengimu. Tokie potvarkiai negali pažeisti federacijos ir žemių įsta- 
tymų bei juos detalizuojančių aktų. 

7. Municipaliteto prašymu spręsti kai kuriuos savarankiškos jo kom- 
petencijos klausimus pagal 119a straipsnio 3 dalį žemės vyriausybės aktu, 
detalizuojančiu įstatymą, arba gubernatoriaus potvarkiu gali būti paskir- 
ta valstybės valdžios institucijai. Kai tokiu aktu arba potvarkiu ketinama 
suteikti kompetenciją federalinei valdžiai, jį privalo patvirtinti Federalinė 
Vyriausybė. Kai tokiu gubernatoriaus aktu ketinama suteikti kompetenci- 
ją Žemės valdžios institucijai, jį privalo patvirtinti žemės vyriausybė. Toks 
aktas yra panaikinamas tuojau pat, kai tik nebelieka priežasties, dėl kurios 
jis buvo priimtas. Suteikus kompetenciją, neatsiranda teisės priimti potvar- 
kius pagal šio straipsnio 6 dalį. 

8. Apie municipalinio policijos padalinio įsteigimą arba šios įstaigos 
organizacinės tvarkos pakeitimą privaloma pranešti Federalinei Vyriau- 
sybei. 


118a straipsnis 

1. Federaliniu arba žemės įstatymu galima nustatyti, kad, municipa- 
litetui pritarus, municipaliniai policijos padaliniai gali būti įgalioti teikti 
administravimo paslaugas kompetentingai valdžios institucijai. 

2. Municipalitetui pritarus, apygardos administracinės valdžios ins- 
titucija gali įgalioti municipalinius policijos padalinius dalyvauti taikant 
administracinę baudžiamąją teisę tiek, kiek ją taiko kitos viešojo saugumo 
tarnybos. Tokie įgaliojimai gali būti suteikti tik tiek, kiek viešojo saugumo 
tarnybos turi prižiūrėti veiklos atitiktį administraciniam reguliavimui tuo 
klausimu, kuris patenka į administracinės baudžiamosios teisės sritį, arba 
tiek, kiek šis klausimas priklauso municipaliteto kompetencijai. 


119 straipsnis 

1. Suteiktajai kompetencijai priklauso federacijos nustatyti klausimai, 
kuriuos municipalitetas privalo spręsti federalinių įstatymų nustatyta tvar- 
ka, arba žemės nustatyti klausimai, kuriuos municipalitetas privalo spręsti 
žemės įstatymų nustatyta tvarka. 

2. Suteiktosios kompetencijos reikalus tvarko meras. Atlikdamas šias 
pareigas pagal federacijos vykdomosios valdžios kompetenciją, jis yra sais- 
tomas kompetentingų federalinių valdžios institucijų nurodymų, o pagal 
žemės kompetenciją - kompetentingų žemės valdžios institucijų nurody- 
mų ir yra atskaitingas pagal šio straipsnio 4 dalį. 

3. Būdamas asmeniškai atsakingas, meras, atsižvelgdamas į tai, kad 
iš tikrųjų tokie klausimai yra susiję su municipaliteto savarankiška kom- 
petencija, kai kurių kategorijų suteiktosios kompetencijos klausimus gali 
perduoti spręsti savo vardu vykdomosios valdybos (miesto tarybos, miesto 
senato) nariams, kitoms pagal 117 straipsnio 1 dalį įsteigtoms valdžios ins- 
titucijoms arba oficialiųjų institucijų nariams. Valdžios institucijos arba jų 
nariai, kuriems tokie klausimai yra perduoti, yra saistomi mero nurodymų 
ir atskaitingi pagal šio straipsnio 4 dalį. 

4. Tiek, kiek 2 ir 3 dalyse paminėtos valdžios institucijos yra kaltos dėl 
tyčinio arba nusikalstamo aplaidumo, jų pareigūnai gali būti pašalinti iš 
pareigų kaip pažeidę įstatymą arba neįvykdę įstatymą detalizuojančio akto 
ir potvarkio. Jeigu šie pareigūnai veikė federalinės vykdomosios valdžios 
srityje, jie atsiskaito gubernatoriui, o jeigu žemės vykdomosios valdžios 
srityje - Žemės vyriausybei. Jeigu toks pareigūnas yra ir municipaliteto ta- 
rybos narys, patrauktas atsakomybėn lieka nariu. 


119a straipsnis 


1. Federacija ir žemė vykdo municipaliteto priežiūros funkcijas, kad 
šis, įgyvendindamas savarankiškąją kompetenciją, nepažeistų įstatymų ir 

juos detalizuojančių aktų, visų pirma kad neviršytų jam suteiktų įgaliojimų 
ir įgyvendintų teisiškai jam pavestas funkcijas. 

2. Be to, žemė turi teisę ištirti, ar municipaliteto finansinė apskaita 
tvarkoma laikantis ekonomiškumo, tikslingumo ir taupumo principų. Ty- 
rimo rezultatai pranešami merui, kuris pateikia juos municipaliteto tary- 
bai. Meras per tris mėnesius praneša priežiūros institucijai apie priemones, 
kurių buvo imtasi po tyrimo. 

3. Kai municipaliteto savarankiškoji kompetencija apima federalinės 
vykdomosios valdžios srities klausimus, teisė prižiūrėti ir nustatyti teisinį 
reguliavimą tenka federacijai, o kitais aspektais - žemėms; priežiūros funk- 
cijas vykdo įprastos viešojo administravimo įstaigos. 

4. Priežiūros institucija turi teisę gauti visą informaciją apie munici- 
paliteto reikalus. Municipalitetas privalo konkrečiais atvejais reikalaujamą 
informaciją teikti priežiūros institucijai ir leisti atlikti patikras vietoje. 

5. Kam nors įtarus, kad dėl municipalinės valdžios sprendimo sava- 
rankiškosios kompetencijos klausimu buvo pažeistos jo teisės, išnaudojęs 
visas apeliacijos galimybes (118 straipsnio 4 dalis) per dvi savaites po mi- 
nėto sprendimo priėmimo jis gali pateikti skundą priežiūros institucijai. Ši 
institucija panaikina sprendimą, jeigu skundo pateikėjo teisės buvo pažeis- 
tos, ir grąžina municipalitetui klausimą spręsti iš naujo. Miestelių, turinčių 
savo statutus, atžvilgiu atitinkamuose įstatymuose (3 dalis) galima numa- 
tyti, kad skundai priežiūros institucijai neteikiami. 

6. Municipalitetas nedelsdamas informuoja priežiūros instituciją apie 
įstatymus detalizuojančius aktus, priimtus pagal savo kompetenciją. Prie- 
žiūros institucija, išklausiusi municipaliteto paaiškinimus, panaikina įsta- 
tymams priešingus įstatymus detalizuojančius aktus, ir kartu informuoja 
municipalitetą apie panaikinimo priežastis. 

7. Kai kompetentinga įstatymų leidybos institucija (3 dalis) kaip prie- 
žiūros priemonę svarsto municipaliteto tarybos paleidimą, ši priemonė 
priklauso žemės vyriausybės, įgyvendinančios žemės teisę į priežiūrą, kom- 
petencijai ir gubernatoriui, kai šis įgyvendina federacijos teisę į priežiūrą. 
Galimybė pakeisti tarybą paliekama tik ypatingo būtinumo atvejams. Prie- 
žiūros priemonės turi būti taikomos kuo daugiau dėmesio skiriant trečiųjų 
šalių įgytosioms teisėms. 

8. Galimybę municipalitetui imtis kai kurių savarankiškosios kom- 
petencijos priemonių, tam tikru būdu paveikiančių platesnius vietos in- 
teresus, ypač tokius, kurie siejasi su finansine našta, atitinkamos įstatymų 

leidybos institucijos (3 dalis) gali suteikti priežiūros institucijai leidus. 
Tik tokia padėtis, dėl kurios vienareikšmiškai pateisinama platesnių vie- 
tos masto interesų pirmenybė, gali būti pripažįstama priežastimi neiš- 
duoti sankcijos. 

9. Priežiūros institucijos pradėtoje byloje municipalitetas turi bylos ša- 
lies statusą; jis turi teisę priežiūros instituciją skųsti administraciniams teis- 
mams (131 ir 132 straipsniai) ir Konstituciniam Teismui (144 straipsnis). 

10. Tiek, kiek asociacijos sprendžia municipaliteto savarankiškosios 
kompetencijos klausimus, šio straipsnio nuostatos yra atitinkamai taiko- 
mos ir municipalitetų asociacijų priežiūros atvejais. 


120 straipsnis 

Vietos bendruomenių (komunų) jungimasis į teritorines bendruome- 
nes (komunas), jų organizavimo tvarka pagal savivaldos standartus ir kitų 
paprastojo viešojo administravimo principų nustatymas žemėse priklauso 
Federalinės Konstitucijos kompetencijai; jungimosi įgyvendinimo klau- 
simai perduodami žemės įstatymų leidybos institucijoms. Kompetencija 
teritorinės bendruomenės tarnautojų darbo kodekso ir atstovavimo jų ko- 
lektyvui teisių klausimais turi būti paskirstyta federaliniais konstituciniais 
įstatymais. 


V SKIRSNIS. VALSTYBĖS LĖŠŲ KONTROLĖ IR 
VALSTYBĖS FONDŲ ADMINISTRAVIMAS 


121 straipsnis 

1. Valstybės audito tarnyba yra kompetentinga tirti, kaip federacija, 
žemės, municipalitetų asociacijos ir kiti įstatymo nustatyti teisės subjektai 
valdo valstybės fondus. 

2. Valstybės audito tarnyba parengia galutines federacijos biudžeto 
sąskaitas ir teikia jas Nacionalinei Tarybai. 

3. Visi federacijos finansinių skolų vekseliai, kai atsakomybė už jų ap- 
mokėjimą tenka federacijai, turi būti kontrasignuojami Valstybės audito 
tarnybos vadovo arba, jeigu jis negali to padaryti, jo pavaduotojo. Kontra- 
signacija laiduoja tik prisiimtos skolos teisėtumą ir tinkamą jos įrašymą į 
valstybės skolos registrą. 

4. Kas antri metai Valstybės audito tarnyba teikia pranešimą Naciona- 
linei Tarybai. Informaciją šiam pranešimui privaloma rinkti Valstybės au- 

dito tarnybos kontroliuojamose įmonėse ir įstaigose. Jame turi atsispindėti 
šių įmonių ir įstaigų vykdomosios valdybos narių ir priežiūros institucijos, 
taip pat visų darbuotojų vidutinis darbo užmokestis, įskaitant visas socia- 
lines išmokas, įmokos natūra ir papildomos pensinės išmokos. Vidutinis 
atlyginimas, mokamas kiekvienai iš minėtų asmenų grupių, turi būti pa- 
teiktas atskirai pagal kiekvieną įstaigą ir įmonę. 


122 straipsnis 

1. Valstybės audito tarnyba yra tiesiogiai pavaldi Nacionalinei Ta- 
rybai. Spręsdama valstybės lėšų ir profesinių korporacijų reikalus, kurių 
finansų aspektus administruoja federacija, tiek, kiek federacija vykdo vyk- 
domosios valdžios funkcijas, Valstybės audito tarnyba veikia Nacionalinės 
Tarybos vardu. Spręsdama valstybės lėšų municipalinio administravimo, 
taip pat profesinių korporacijų finansinio administravimo klausimus, pri- 
skirtus žemei, municipalitetų asociacijoms, tiek, kiek jie priklauso žemės, 
kaip vykdomosios valdžios, kompetencijai, Valstybės audito tarnyba veikia 
landtago vardu. 

2. Valstybės audito tarnyba yra nepriklausoma nuo Federalinės Vy- 
riausybės ir žemių vyriausybių, ji klauso tik įstatymo. 

3. Valstybės audito tarnybą sudaro pirmininkas, reikalingi pareigūnai 
ir pagalbinis personalas. 

4. Valstybės audito tarnybos pirmininkas renkamas dvylikos metų ka- 
dencijai; jo kandidatūrą teikia Nacionalinės Tarybos Pagrindinis komite- 
tas. Perrinkti antrai kadencijai neleidžiama. Prieš pradėdamas eiti pareigas 
jis prisiekia Federaliniam Prezidentui. 

5. Valstybės audito tarnybos pirmininkas negali priklausyti jokiai 
Tautai atstovaujančiai institucijai, taip pat pastaruosius ketverius metus 
negali būti buvęs Federalinės ar žemės vyriausybės nariu. 


123 straipsnis 

1. Valstybės audito tarnybos pirmininko atsakomybė yra tokia pat, 
kaip Federalinės Vyriausybės nario arba konkrečios žemės vyriausybės na- 
rio, atsižvelgiant į tai, ar Valstybės audito tarnyba atstovauja Nacionalinei 
Tarybai, ar Žemei. 

2. Nacionalinės Tarybos sprendimu Valstybės audito tarnybos pirmi- 
ninkas gali būti atleistas iš pareigų. 

123a straipsnis 

1. Valstybės audito tarnybos pirmininkas turi teisę dalyvauti Naciona- 
linės Tarybos ir jos komitetų (pakomitečių) posėdžiuose. Tai įmanoma tais 
atvejais, kai tarnyba teikia pranešimus dėl federalinio biudžeto vykdymo, 
dėl prašymų pateikti informaciją apie tai, kaip Valstybės audito tarnyba 
atliko konkrečius uždavinius tirdama valstybės lėšų administravimą, taip 
pat dėl Federalinio finansų įstatymo skyrių, reglamentuojančių Valstybės 
audito tarnybos darbą. 

2. Federaliniame Nacionalinės Tarybos statuto įstatyme aiškiai nusta- 
toma, kad Valstybės audito tarnybos pirmininkas turi teisę savo iniciatyva 
visuomet būti išklausytas šio straipsnio 1 dalyje išvardytais klausimais. 


124 straipsnis 

1. Jeigu Valstybės audito tarnybos pirmininkas negali atlikti savo pa- 
reigų, jį pavaduoja vyriausias pagal pareigas šios tarnybos pareigūnas. Tai 
galioja ir tuo atveju, kai pirmininko pareigos yra laisvos. Kas Nacionalinėje 
Taryboje pavaduoja Valstybės audito tarnybos pirmininką, yra nustatoma 
Federaliniame Nacionalinės Tarybos statuto įstatyme. 

2. Tam, kuris pavaduoja pirmininką, taip pat galioja 123 straipsnio 
1 dalies nuostatos. 


125 straipsnis 

1. Valstybės audito tarnybos pareigūnus skiria Federalinis Prezidentas 
Valstybės audito tarnybos pirmininkui rekomendavus. Valstybės audito 
tarnybos pirmininkas savo ruožtu kontrasignuoja Federalinio Preziden- 
to sprendimą dėl pareigūnų paskyrimo. Tokia pat tvarka galioja suteikiant 
oficialius titulus. Tačiau Federalinis Prezidentas gali leisti Valstybės audito 
tarnybos pirmininkui pačiam paskirti kai kurių kategorijų pareigūnus. 

2. Valstybės audito tarnybos pirmininkas paskiria pagalbinį personalą. 

3. Federalinės tarnybos hierarchinius laipsnius Valstybės audito tar- 
nybos pareigūnams suteikia Valstybės audito tarnybos pirmininkas. 


126 straipsnis 

Joks Valstybės audito tarnybos pareigūnas negali būti šios tarnybos 
prižiūrimų įstaigų vadybos ir administravimo procesų dalyvis. Taip pat jis 
negali dalyvauti jokios kitos įstaigos, siekiančios pelno, vadybos ar admi- 
nistravimo veikloje. 

126a straipsnis 

Jeigu tarp Valstybės audito tarnybos ir juridinio asmens (121 straips- 
nio 1 dalis) iškyla nuomonių skirtumų dėl teisinių nuostatų, kuriomis api- 
brėžiama Valstybės audito tarnybos kompetencija, šį klausimą, gavęs Fe- 
deralinės Vyriausybės, žemės vyriausybės arba Valstybės audito tarnybos 
prašymą, sprendžia Konstitucinis Teismas. Visi juridiniai asmenys pagal 
Konstitucinio Teismo teisinę išvadą privalo leisti Valstybės audito tarnybai 
juos patikrinti. Įgyvendinti šią nuostatą pavedama bendrosios kompeten- 
cijos teismams, o įgyvendinimo tvarka nustatoma federaliniu įstatymu. 


126b straipsnis 

1. Valstybės audito tarnyba nagrinėja visą federacijos vadybą, taip pat 
pastovių įnašų fondų ir institucijų, kurias administruoja federalinės val- 
džios institucijos arba asmenys (asmenų grupės), tam tikslui paskirti fede- 
ralinės valdžios institucijos, finansinį administravimą. 

2. Valstybės audito tarnyba taip pat tiria finansinį administravimą tų 
įmonių, kurių vienintelė akcininkė yra federacija arba kuriose ji turi ne 
mažiau kaip penkiasdešimt procentų akcijų, pajaus arba akcinio kapitalo 
dalies kartu su kitais juridiniais asmenimis, taip pat prižiūrimais Valstybės 
audito tarnybos, arba kurių vienintelė ar kartu su kitais juridiniais asme- 
nimis bendra valdytoja yra federacija. Toks finansinis dalyvavimas laiko- 
mas lygiaverčiu kitoms finansinėms, ekonominėms arba organizacinėms 
įmonių kontrolės priemonėms. Valstybės audito tarnybos kompetencija 
taip pat apima bet kokias kitas įmones, kuriose yra šioje straipsnio dalyje 
nurodytos sąlygos. 

3. Valstybės audito tarnyba yra kompetentinga tikrinti korporacijų, 
pagal viešąją teisę naudojančių federalines lėšas, finansinį administravimą. 

4. Nacionalinei Tarybai nusprendus balsuojant arba pareikalavus jos 
nariams, Valstybės audito tarnyba imasi specialiųjų tyrimo priemonių savo 
kompetencijai priklausančiais finansinio administravimo priežiūros klau- 
simais. Federaliniame Nacionalinės Tarybos statuto įstatyme išsamiau nu- 
statomas šios pareigos teisinis reguliavimas. Valstybės audito tarnyba tokių 
priemonių taip pat imasi, kai gauna pagrįstą Federalinės Vyriausybės ar fe- 
deralinio ministro prašymą, ir apie tyrimo rezultatus praneša jo iniciatoriui. 

5. Atlikdama tyrimą Valstybės audito tarnyba patikrina matematinių 
skaičiavimų teisingumą, atitiktį galiojančiam teisiniam reguliavimui, nau- 
dingumo, veiksmingumo ir taupumo reikalavimų laikymąsi. 

126c straipsnis 
Valstybės audito tarnyba yra kompetentinga tikrinti socialinio drau- 
dimo institucijų atliekamą finansinį administravimą. 


126d straipsnis 

1. Valstybės audito tarnyba kasmet ne vėliau kaip tų metų gruodžio 
31 d. Nacionalinei Tarybai teikia pranešimą apie savo veiklą. Taip pat bet 
kuriuo metu ši tarnyba konkrečiais klausimais gali teikti Nacionalinei Ta- 
rybai pranešimus, o jeigu būtina - ir pasiūlymus. Valstybės audito tarnyba 
apie kiekvieną pranešimą Nacionalinei Tarybai privalo informuoti ir Fede- 
ralinę Vyriausybę. Pateikus Nacionalinei Tarybai, Valstybės audito tarny- 
bos pranešimai paskelbiami viešai. 

2. Nacionalinė Taryba paskiria nuolatinį komitetą, kuris nagrinėja 
Valstybės audito tarnybos pranešimus. Skiriant jo narius galioja proporci- 
nio atstovavimo principas. 


127 straipsnis 

1. Valstybės audito tarnyba tiria žemių valdžios institucijų atliekamą fi- 
nansinį administravimą pagal žemių kompetenciją, taip pat pastovių įnašų 
fondų ir institucijų, kuriuos valdo žemės valdžios institucijos arba asmenys 
(asmenų grupės), tam tikslui paskirti žemės valdžios institucijos, finansinį 
administravimą. Atliekant šį tyrimą patikrinamas matematinių skaičiavi- 
mų teisingumas, atitiktis galiojančiam teisiniam reguliavimui, naudingumo, 
veiksmingumo ir taupumo reikalavimų laikymasis administruojant finan- 
sus; tačiau tyrimas neapima sprendimų dėl finansinio administravimo, pri- 
imamų konstitucinius įgaliojimus turinčių atstovaujamųjų institucijų. 

2. Žemės vyriausybė kasmet pateikia Valstybės audito tarnybai pla- 
nuojamus biudžeto rodiklius ir galutinę biudžeto vykdymo ataskaitą. 

3. Valstybės audito tarnyba taip pat tiria finansinį administravimą tų 
įmonių, kurių vienintelė akcininkė yra žemė arba kuriose ji turi ne mažiau 
kaip penkiasdešimt procentų akcijų, pajaus arba akcinio kapitalo dalies 
kartu su kitais juridiniais asmenimis, taip pat prižiūrimais Valstybės audi- 
to tarnybos, arba kurių vienintelė ar kartu su kitais juridiniais asmenimis 
bendra valdytoja yra žemė. Finansinio bendradarbiavimo klausimais taip 
pat galioja 126b straipsnio 2 dalis. Valstybės audito tarnybos kompetencija 
taip pat apima bet kokias kitas įmones, kuriose yra šioje straipsnio dalyje 
nurodytos sąlygos. 

4. Valstybės audito tarnyba yra kompetentinga tikrinti įmonių, pagal 
viešąją teisę naudojančių žemių lėšas, finansinį administravimą. 

5. Tokio tyrimo rezultatus Valstybės audito tarnyba praneša atitinka- 
mai žemei. Žemė turi pateikti nuomonę dėl tyrimo ir per tris mėnesius 
Valstybės audito tarnybai pranešti, kokių priemonių imtasi reaguojant į 
tyrimo rezultatus. 

6. Kasmet, tačiau ne vėliau kaip gruodžio 31 d., Valstybės audito tar- 
nyba teikia landtagui pranešimą apie savo veiklą, susijusią su žeme, ku- 
riai jis atstovauja. Taip pat bet kuriuo metu Valstybės audito tarnyba gali 
pateikti landtagui pranešimus konkrečiais klausimais. Tarnyba, teikdama 
pranešimą landtagui, kartu privalo apie jį informuoti žemės vyriausybę ir 
Federalinę Vyriausybę. Pateikti landtagui Valstybės audito tarnybos prane- 
šimai paskelbiami viešai. 

7. Landtagui priėmus sprendimą balsuojant arba kai jo reikalauja tiek 
narių, kiek nustatyta žemės konstituciniame įstatyme, Valstybės audito 
tarnyba turi atlikti specialųjį tyrimą pagal savo kompetenciją. Kol Valsty- 
bės audito tarnyba dėl tokio reikalavimo nepateikia landtagui pranešimo, 
tol jai negali būti teikiami panašūs papildomi reikalavimai. Pagrįstu žemės 
vyriausybės prašymu Valstybės audito tarnyba privalo atlikti tokį tyrimą ir 
jo rezultatus pranešti prašymą pateikusiai valdžios institucijai. 

8. Šio straipsnio nuostatos taip pat taikomos atliekant Vienos miesto 
finansinio administravimo tyrimą; municipaliteto taryba tuomet užima 
landtago, o miesto senatas - žemės vyriausybės vietą. 


127a straipsnis 

1. Valstybės audito tarnyba tiria ne mažiau kaip 20 000 gyventojų tu- 
rinčių municipalitetų finansinį administravimą, taip pat pastovių įnašų 
fondų ir institucijų, kuriuos valdo municipalinė valdžios institucija arba 
asmenys (asmenų grupės), tam tikslui paskirti municipalinės valdžios ins- 
titucijos, finansinį administravimą. Atliekant šį tyrimą patikrinamas ma- 
tematinių skaičiavimų teisingumas, atitiktis galiojančiam teisiniam regu- 
liavimui, naudingumo, veiksmingumo ir taupumo reikalavimų laikymasis 
administruojant finansus. 

2. Meras kasmet pateikia Valstybės audito tarnybai ir žemės vyriausybei 
planuojamus biudžeto rodiklius ir galutinę biudžeto vykdymo ataskaitą. 

3. Valstybės audito tarnyba taip pat tiria finansinį administravimą tų įmo- 
nių, kurių vienintelis akcininkas yra ne mažiau kaip 20 000 gyventojų turintis 

municipalitetas arba kuriose jis turi ne mažiau kaip penkiasdešimt procentų 
akcijų, pajaus arba akcinio kapitalo dalies kartu su kitais juridiniais asmeni- 
mis, taip pat prižiūrimais Valstybės audito tarnybos, arba kurių vienintelis 
ar kartu su kitais juridiniais asmenimis bendras valdytojas yra municipalite- 
tas. Finansinio bendradarbiavimo klausimais taip pat galioja 126b straipsnio 
2 dalis. Valstybės audito tarnybos kompetencija taip pat apima bet kokias ki- 
tas įmones, kuriose yra šioje straipsnio dalyje nurodytos sąlygos. 

4. Valstybės audito tarnyba yra kompetentinga tikrinti įmonių, pagal 
viešąją teisę naudojančių ne mažiau kaip 20 000 gyventojų turinčių muni- 
cipalitetų lėšas, finansinį administravimą. 

5. Tokio tyrimo rezultatus Valstybės audito tarnyba praneša atitinka- 
mam merui. Meras turi pateikti nuomonę dėl tyrimo ir per tris mėnesius 
Valstybės audito tarnybai pranešti, kokių priemonių imtasi reaguojant į 
tyrimo rezultatus. 

6. Valstybės audito tarnyba kiekvienais metais, bet ne vėliau kaip iki 
gruodžio 31 d. pateikia municipaliteto tarybai pranešimą apie su munici- 
palitetu susijusią savo veiklą. 

7. Be to, Valstybės audito tarnyba, gavusi pagrįstą atitinkamos žemės 
vyriausybės prašymą, turi ištirti konkrečius finansinio administravimo atve- 
jus tuose municipalitetuose, kuriuose yra mažiau negu 20 000 gyventojų. 
Tyrimo rezultatus ji praneša žemės vyriausybei. Tokiems atvejams taip pat 
taikomos šio straipsnio 1 ir 3 dalys. 

8. Nuostatos, taikomos municipalitetų, turinčių ne mažiau kaip 20 000 
gyventojų, finansinio administravimo tyrimui, taip pat galioja municipali- 
tetų asociacijų finansinio administravimo tyrimams. 


127b straipsnis 

1. Valstybės audito tarnyba turi teisę tirti profesinių sąjungų finansinį 
administravimą. 

2. Profesinės sąjungos kasmet pateikia Valstybės audito tarnybai pla- 
nuojamus biudžeto rodiklius ir galutinę biudžeto vykdymo ataskaitą. 

3. Atliekant šį Valstybės audito tarnybos tyrimą patikrinamas mate- 
matinių skaičiavimų teisingumas, atitiktis galiojančiam teisiniam regulia- 
vimui, naudingumo, veiksmingumo ir taupumo reikalavimų laikymasis 
administruojant finansus; tačiau jo metu netiriami sprendimai dėl finansi- 
nio administravimo, priimami profesinių sąjungų kompetentingų institu- 
cijų, kai šios atstovauja savo narių interesams. 

4. Tyrimo rezultatus Valstybės audito tarnyba praneša profesinei są- 
jungai atstovaujančiai institucijai, kartu ji gali pateikti savo nuomonę mi- 
nėtai atstovaujančiajai institucijai. Kartu Valstybės audito tarnyba apie 
tyrimą praneša įgaliotai prižiūrėti profesines sąjungas aukščiausiajai ins- 
titucijai. Pateikti profesinei sąjungai atstovaujančiai institucijai Valstybės 
audito tarnybos pranešimai paskelbiami viešai. 


127c straipsnis 

Jeigu žemės, laikydamosi joms suteiktų įgaliojimų, įsteigia institucijas, 
lygiavertes Valstybės audito tarnybai, žemės konstituciniu įstatymu gali 
būti nustatytas reguliavimas, atitinkantis 126a straipsnio pirmą sakinį. To- 
kiais atvejais lygiai taip pat galioja 126 straipsnio antras, trečias ir ketvirtas 
sakiniai. 


128 straipsnis 
Išsamesnis Valstybės audito tarnybos organizavimo ir veiklos regulia- 
vimas yra nustatomas federaliniame įstatyme. 


VI SKIRSNIS. KONSTITUCINĖS IR ADMINISTRACINĖS 
GARANTIJOS 
129 straipsnis 
Valdžios institucijos, turinčios įgaliojimus laiduoti visų administravi- 
mo aktų teisėtumą, yra nepriklausomi administraciniai teismai ir Vienos 
administracinis teismas. 


A. ŽEMIŲ NEPRIKLAUSOMI ADMINISTRACINIAI TEISMAI 


129a straipsnis 

1. Nepriklausomi administraciniai teismai nuosprendžius skelbia po 
to, kai yra išsemtos visos administracinių sprendimų apeliacijos galimybės, 
šiose bylose: 

1) dėl administracinių nusižengimų, išskyrus federalines fiskalinio 
pobūdžio baudžiamąsias bylas; 

2) dėl asmenų, kurie įtaria, kad, panaudojus tiesioginio administravi- 
mo galias ir prievartą, buvo pažeistos jų teisės, išskyrus federalines fiskali- 
nio pobūdžio baudžiamąsias bylas, skundų; 

3) kitais klausimais, kurie pagal federalinius ar žemės įstatymus, regu- 
liuojančius atskirus administravimo klausimus, priskirti jų kompetencijai; 

4) dėl skundų dėl nusižengimų, padarytų neatliekant pareigos priimti 
sprendimą klausimais, numatytais šios straipsnio dalies 1 punkte, kai yra 
keliamas civilinės teisės ieškinys arba pagal žemės baudžiamuosius įstaty- 
mus yra iškeliama byla dėl mokesčių, taip pat klausimais, nustatytais šios 
straipsnio dalies 3 punkte. 

2. Įstatyme gali būti nustatytas toks teisinis reguliavimas, kad apeliaciją 
dėl pirmosios instancijos teismo sprendimo galima tiesiogiai teikti nepri- 
klausomam administraciniam teismui. Tokie federaliniai įstatymai, gavus 
privalomą atitinkamos žemės sutikimą, gali būti priimami netiesioginio fe- 
deralinio administravimo ir 11 bei 12 straipsniuose numatytais klausimais. 

3. Nepriklausomiems administraciniams teismams taip pat yra taiko- 
mas 89 straipsnis. 


129b straipsnis 

1. Nepriklausomą administracinį teismą sudaro pirmininkas, pirmi- 
ninko pavaduotojas ir tiek kitų teismo narių, kiek reikia. Žemės vyriausybė 
skiria narius ne mažiau kaip šešeriems metams. Ne mažiau kaip ketvirta- 
dalis visų narių turi būti prieš tai ėję skiriamas pareigas federacijoje. 

2. Nepriklausomo administracinio teismo nariai, atlikdami 129a ir 
129b straipsniuose numatytas savo užduotis, nėra saistomi jokių nuro- 
dymų. Žemės įstatyme nustatytam laikotarpiui bylos turi būti iš anksto 
paskirstomos nepriklausomo administracinio teismo nariams. Byla, kuri 
pirmiau minėtu būdu buvo paskirta nagrinėti nepriklausomo administra- 
cinio teismo nariui, gali būti iš jo paimta teismo pirmininko įsakymu tik 
tuo atveju, kai teismo narys negali eiti savo pareigų. 

3. Nepriklausomo administracinio teismo nariai, dar nepasibaigus jų 
paskyrimo į pareigas laikotarpiui, gali būti pašalinti iš pareigų tik teisės 
aktuose nustatytais atvejais ir tik esant atitinkamam nepriklausomo admi- 
nistracinio teismo sprendimui. 

4. Nepriklausomo administracinio teismo nariai turi būti teisininkai. 
Savo pareigų atlikimo laikotarpiu jie negali užsiimti jokia veikla, kuri su- 
keltų abejonių dėl jų nepriklausomumo atliekant teismo nario pareigas. 

5. Pagal nepriklausomų administracinių teismų darbą reguliuojančio 
federalinio įstatymo nuostatas šių teismų sprendimus skelbia vienas arba 
daugiau narių. 

6. Nepriklausomų administracinių teismų organizavimo tvarka ir jų 
narių tarnybos kodeksas nustatomi žemės, o darbo reglamentas - federa- 
liniame įstatyme. 

B. NEPRIKLAUSOMAS FEDERALINIS TEISĖS Į PRIEGLOBSTĮ 
TEISMAS 


129c straipsnis 

1. Federaliniu įstatymu gali būti steigiama dar viena nepriklausoma 
administracinė institucija kaip aukščiausioji apeliacinė instancija teisės į 
prieglobstį bylose (Nepriklausomas federalinis teisės į prieglobstį teismas). 

2. Nepriklausomą federalinį teisės į prieglobstį teismą sudaro pirmi- 
ninkas, jo pavaduotojas ir tiek teismo narių, kiek reikia. Federalinis Pre- 
zidentas narius skiria gavęs Federalinės Vyriausybės rekomendaciją. Į pa- 
reigas paskiriama neribotam laikui. 

3. Teismo nariai, atlikdami jiems nustatytas užduotis, nėra saistomi 
jokių nurodymų. Kiekvieniems ateinantiems metams bylas jo nariams 
skiria Nepriklausomas federalinis teisės į prieglobstį teismas kaip kolegiali 
institucija; byla, kuri pirmiau minėtu būdu buvo paskirta nagrinėti šio teis- 
mo nariui, teismo pirmininko įsakymu gali būti iš jo paimta tik tuo atveju, 
kai teismo narys negali eiti savo pareigų. 

4. Įstatyme turi būti nustatytas didžiausias Nepriklausomo federalinio 
teisės į prieglobstį teismo nario amžius, kurio sulaukęs toks narys nuolati- 
nai įrašomas į atsistatydinusiųjų sąrašą. Visais kitais atvejais nariai gali būti 
atstatydinti tik įstatymo nustatytais atvejais ir tik atitinkamu Nepriklauso- 
mo federalinio teisės į prieglobstį teismo sprendimu. 

5. Teismo nariai turi būti teisininkai. Savo pareigų atlikimo laikotar- 
piu jie negali užsiimti jokia veikla, kuri sukeltų abejonių dėl jų nepriklau- 
somumo atliekant teismo nario pareigas. 

6. Nepriklausomam federaliniam teisės į prieglobstį teismui taip pat 
taikomos 89 straipsnio nuostatos. 

7. Išsamus teisinis reguliavimas turi būti nustatytas federaliniame 
įstatyme. Jame turi būti konkrečiai reguliuojama, kokias bylas sprendžia 
vienas teismo narys ir kokias - keli teismo nariai. 


C. ADMINISTRACINIS TEISMAS 


130 straipsnis 

1. Administracinis teismas sprendžia bylas dėl skundų, kuriuose pa- 
reiškėjas teigia, kad: 

a) administracinės institucijos, įskaitant nepriklausomus administra- 
cinius teismus, priėmė neteisėtus sprendimus; 

b) administracinės institucijos, įskaitant nepriklausomus administ- 
racinius teismus, nevykdo pareigos priimti sprendimą. Be to, Administ- 
racinis teismas sprendžia bylas dėl apskųstų pagal 81a straipsnio 4 dalį 
pateiktų nurodymų. 

2. Jokio neteisėtumo nėra, kai įstatymuose nenustatoma privalomų 
taisyklių, kokius veiksmus turi atlikti administracinė institucija, apsispręs- 
ti paliekama jai pačiai, o ši institucija pasinaudoja savo diskrecija pagal 
įstatymo prasmę. 


131 straipsnis 

1. Skundus dėl administracinės institucijos nutarimo neteisėtumo gali 
paduoti tokie subjektai: 

1) kiekvienas, kuris įtaria, kad nutarimas pažeidžia jo teises, kai išnau- 
doja visas apeliacines galimybes; 

2) federalinis ministras, kompetentingas iš 11, 12 straipsnių, 14 straips- 
nio 2, 3 dalių ir 14a straipsnio 3, 4 dalių kylančiais klausimais, taip pat tais 
klausimais, kurie kyla iš žemės arba apygardos mokyklos valdybos nutari- 
mo, grindžiamo komiteto sprendimu, šalims nebegalint apeliacijos tvarka 
ginčyti tokio nutarimo; 

3) kompetentinga žemės vyriausybė dėl federalinio ministro, kom- 
petentingo iš 15 straipsnio 5 dalies pirmo sakinio kylančiais klausimais, 
įsakymų. 

2. Federaliniuose arba žemės įstatymuose, susijusiuose su atskiromis 
administravimo sritimis, nustatoma, kokiomis sąlygomis skundai neteisė- 
tumo pagrindais dėl administracinių institucijų sprendimų yra priimtini 
šio straipsnio 1 dalyje nenustatytais atvejais. 

3. Administracinis teismas gali nutraukti skundo dėl nepriklausomo 
administracinio teismo nutarimo nagrinėjimą, jeigu sprendimas byloje 
nepriklauso nuo esminės svarbos teisinio klausimo, ypač kai nepriklau- 
somo administracinio teismo sprendimas nukrypsta nuo Administracinio 
teismo tokio paties sprendimo, jeigu tokio sprendimo nėra arba Administ- 
racinio teismo praktika sprendžiant konkretų teisinį klausimą dar nėra 
vienoda ir nusistovėjusi, taip pat administracinėje baudžiamojo pobūdžio 
byloje, ypač jeigu joje buvo paskirta nedidelė piniginė bauda. 


131a straipsnis. Panaikintas. 

132 straipsnis 

Skundą dėl administracinės institucijos, įskaitant nepriklausomus 
administracinius teismus, pareigos priimti sprendimą gali teikti ta bylos 
šalis, kuri administracinėje byloje turėjo teisę įvykdyti minėtą pareigą. 
Toks skundas nepriimtinas administracinėse baudžiamojo pobūdžio by- 
lose; tokia taisyklė netaikoma privačių ieškinių ir fiskalinių baudžiamojo 
pobūdžio bylų atvejais. 


133 straipsnis 

Klausimai, kurie nepatenka į Administracinio teismo jurisdikciją: 

1) klausimai, priskirti Konstitucinio Teismo jurisdikcijai; 

2) panaikinta; 

3) klausimai, susiję su patentais; 

4) klausimai, dėl kurių priimti baigiamąjį sprendimą pavesta teismui, 
jeigu pagal federalinį arba žemės įstatymą, nustatantį šios valdžios institu- 
cijos organizavimo tvarką, jame yra bent vienas teisėjas, o kiti nariai, at- 
liekantys numatytas pareigas, nėra saistomi jokių nurodymų, šios valdžios 
institucijos nutarimai nėra naikintini ar keistini administracine tvarka ir 
nėra aiškiai pasakyta, kad skundas Administraciniam teismui, nors atitin- 
ka šias sąlygas, yra priimtinas. 


134 straipsnis 

1. Administracinį teismą sudaro pirmininkas, pirmininko pavaduo- 
tojas ir tiek kitų narių (kolegijų pirmininkų ir teismo narių), kiek reikia. 

2. Pirmininką, pirmininko pavaduotoją ir kitus Administracinio teis- 
mo narius skiria Federalinis Prezidentas, gavęs Federalinės Vyriausybės 
teikimą. Atsižvelgdama į tuo metu plenarinėje sesijoje dirbančio Administ- 
racinio teismo pateiktas tris kandidatūras į vieną teisėjo vietą, Federalinė 
Vyriausybė pateikia savo rekomendacijas, išskyrus pirmininko, pirminin- 
ko pavaduotojo kandidatūras. 

3. Visi Administracinio teismo nariai turi būti baigę teisės ir politikos 
mokslų studijas ir dešimt metų ėję pareigas, į kurias skiriama tik baigus to- 
kias studijas. Ne mažiau kaip trečdalis narių turi turėti kvalifikaciją, reika- 
lingą dirbančiajam teisėju, o ne mažiau kaip ketvirtadalis turi būti skiriami 
iš tų, kurie eina skiriamas profesines pareigas žemėse, jeigu įmanoma - iš 
žemes administruojančių institucijų. 

4. Federalinės Vyriausybės, žemės vyriausybės arba Tautai atstovaujan- 
čių susirinkimų nariai negali būti Administracinio teismo nariais; Tautai 

atstovaujančių susirinkimų nariams, išrinktiems nustatytam laikui į įstaty- 
mų leidybos susirinkimą arba į pareigūno vietą, toks draudimas galioja, kol 
baigiasi kadencijos laikas, netgi tada, kai jie atsistatydina pirma laiko. 

5. Asmuo, paskutinius ketverius metus vykdęs vieną iš šio straipsnio 
4 dalyje nurodytų funkcijų, negali būti skiriamas Administracinio teismo 
pirmininku arba pirmininko pavaduotoju. 

6. Visi Administracinio teismo nariai yra profesionalūs teisėjai. Jiems 
yra taikomos 87 straipsnio 1 ir 2 dalių, 88 straipsnio 2 dalies nuostatos. Pa- 
gal įstatymą Administracinio teismo nariai tų metų, kuriais jiems sukanka 
šešiasdešimt penkeri metai, gruodžio 31 dieną yra visam laikui įrašomi į 
atsistatydinusiųjų sąrašą. 


135 straipsnis 

1. Administracinis teismas nuosprendžius skelbia kolegijose, kurias 
iš Administracinio teismo narių sudaro Teismo plenarinis susirinkimas. 

2. Plenarinis susirinkimas federalinio įstatymo nustatymam laikotar- 
piui paskirsto bylas kolegijoms. 

3. Teismo nariui paskirta byla iš jo jurisdikcijos gali būti paimta tik 
tuo atveju, jeigu jam nebeleidžiama vykdyti savo pareigų. 

4. Administraciniam teismui taip pat galioja 89 straipsnis. 


136 straipsnis 

Išsamus teisinis Administracinio teismo darbo, jo apimties ir proce- 
so reguliavimas nustatomas specialiame federaliniame įstatyme ir Teismo 
statute, kuris tokio įstatymo pagrindu priimamas Teismo plenariniame su- 
sirinkime. 


D. KONSTITUCINIS TEISMAS 


137 straipsnis 

Konstitucinis Teismas priima nutarimus dėl tokių piniginių preten- 
zijų federacijai, žemėms, apygardoms, municipalitetams ir municipalitetų 
asociacijoms, kurios negali būti nei nagrinėjamos įprastame teismo proce- 
se, nei nutraukiamos administracinės institucijos sprendimu. 


138 straipsnis 
1. Konstitucinis Teismas taip pat priima sprendimus kompetencijos 
atskyrimo bylose: 

a) ginčuose tarp teismų ir administracinių institucijų; 

b) ginčuose tarp Administracinio teismo ir visų kitų teismų, tarp jų - 
Administracinio teismo ir paties Konstitucinio Teismo, taip pat ginčuose 
tarp bendrosios kompetencijos teismų ir kitų teismų; 

c) žemių tarpusavio ginčuose ir ginčuose tarp žemės ir federacijos. 

2. Konstitucinis Teismas, gavęs Federalinės Vyriausybės arba žemės 
vyriausybės sprendimą, taip pat nustato, ar įstatymas arba jo vykdymas 
priklauso federacijos, ar žemės kompetencijai. 


138a straipsnis 

1. Konstitucinis Teismas, gavęs Federalinės Vyriausybės arba žemės 
vyriausybės prašymą, tiria, ar yra sudarytas 15a straipsnio 1 dalyje api- 
brėžtas susitarimas ir ar buvo įvykdyti iš tokio susitarimo kylantys įsipa- 
reigojimai, išskyrus tuos, kurie kyla iš piniginio pobūdžio reikalavimų. 

2. Jeigu yra nustatyta tokiame susitarime, kuris sudarytas pagal 
15a straipsnio 1 dalį, suinteresuotos žemės vyriausybės prašymu Konstitu- 
cinis Teismas taip pat nustato, ar toks susitarimas yra sudarytas ir ar buvo 
įvykdytos iš tokio susitarimo kylančios pareigos, išskyrus tas, kurios kyla iš 
piniginio pobūdžio reikalavimų. 


139 straipsnis 

1. Konstitucinis Teismas nagrinėja teismo arba nepriklausomo adminis- 
tracinio teismo prašymą ištirti, ar federalinės arba žemės valdžios institucijos 
priimti įstatymus detalizuojantys aktai neprieštarauja įstatymui, tačiau tik 
ex officio tiek, kiek tokį aktą sprendžiamoje byloje taikytų pats Konstitucinis 
Teismas. Jis taip pat nagrinėja Federalinės Vyriausybės prašymą ištirti, ar Že- 
mės valdžios institucijos priimti įstatymus detalizuojantys aktai neprieštarauja 
įstatymui, taip pat savivaldybės prašymą ištirti, ar savivaldybes prižiūrinčios 
institucijos 119a straipsnio 6 dalyje nustatyta tvarka priimti įstatymus deta- 
lizuojantys aktai neprieštarauja įstatymui. Jis taip pat nagrinėja, ar įstatymus 
detalizuojantys aktai tiek, kiek jie buvo taikomi pareiškėjui, neprieštarauja įsta- 
tymui, kai dėl to kreipiasi asmuo, tvirtindamas, kad dėl tokio įstatymą detali- 
zuojančio akto neteisėtumo buvo tiesiogiai pažeistos jo asmens teisės; tačiau 
atlikęs tokį nagrinėjimą Konstitucinis Teismas nepriima nutarimo arba spren- 
dimo; tokiems prašymams taip pat taikomos 89 straipsnio 3 dalies nuostatos. 

2. Jeigu Konstitucinio Teismo byloje, pasinaudojęs tuo, kad Konstitu- 
cinis Teismas savo byloje turėjo taikyti įstatymą detalizuojantį aktą, pareiš- 

kėjas atkuria savo teises, byla dėl tokio akto atitikties įstatymui vis tiek turi 
būti toliau nagrinėjama. 

3. Konstitucinis Teismas gali panaikinti įstatymą detalizuojantį aktą 
dėl jo prieštaravimo įstatymui tik tiek, kiek jį panaikinti buvo aiškiai nu- 
rodyta, arba tiek, kiek Konstitucinis Teismas sprendžiamoje byloje būtų jį 
taikęs. Konstitucinis Teismas visą įstatymą detalizuojantį aktą pripažįsta 
neteisėtu, padaręs išvadą, kad šis aktas: 

a) nėra pagrįstas įstatymu; 

b) priimtas tokios teisės neturinčios institucijos; 

c) buvo paskelbtas priešingu teisei būdu. 

To negalima padaryti tuo atveju, kai viso įstatymą detalizuojančio 
akto panaikinimas akivaizdžiai prieštarauja bylos šalies, kuri šio straips- 
nio 1 dalies paskutiniame sakinyje nustatyta tvarka kreipėsi į Konstitucinį 
Teismą, teisėtiems interesams arba kurios ieškinys buvo vada pradėti ex 
officio tyrimą dėl įstatymą detalizuojančio akto. 

4. Jeigu įstatymą detalizuojantis aktas Konstitucinio Teismo nutari- 
mo priėmimo dieną jau buvo netekęs galios ir byla buvo pradėta ex officio 
arba prašymą Konstituciniam Teismui pateikė teismas ar pareiškėjas, tei- 
giantis, kad dėl įstatymą detalizuojančio akto neteisėtumo buvo tiesiogiai 
pažeistos jo asmens teisės, Konstitucinis Teismas privalo nustatyti, ar toks 
įstatymą detalizuojantis aktas prieštaravo įstatymui. Taip pat taikoma šio 
straipsnio 3 dalis. 

5. Konstitucinio Teismo nutarimas, kuriuo panaikinamas prieštarau- 
jantis įstatymui jį detalizuojantis aktas, privalo būti nedelsiant paskelbia- 
mas aukščiausiosios kompetentingos federalinės arba žemės valdžios ins- 
titucijos. Tokia pat tvarka taikoma ir Konstitucinio Teismo aktams, priim- 
tiems šio straipsnio 4 dalyje nustatyta tvarka. Tokio akto panaikinimas įsi- 
galioja nutarimo paskelbimo dieną, jeigu Konstitucinis Teismas nenustato 
kitokio panaikinimo įsigaliojimo termino, negalinčio viršyti šešių mėnesių 
arba aštuoniolikos mėnesių, jeigu tam reikia teisiškai pasirengti. 

6. Jeigu įstatymą detalizuojantis aktas dėl savo neteisėtumo buvo 
panaikintas arba jeigu Konstitucinis Teismas pagal šio straipsnio 4 dalį 
paskelbė, kad jis prieštarauja įstatymui, visi teismai ir administracinės 
valdžios institucijos turi laikytis tokio Konstitucinis Teismo sprendimo. 
Tačiau pats įstatymą detalizuojantis aktas galioja reguliuojant teisinius 
santykius, atsiradusius iki sprendimo panaikinti minėtą aktą, išskyrus nag- 
rinėjamą bylą, nebent Konstitucinis Teismas panaikinimą nustatančiame 


355 


PASAULIO VALSTYBIŲ KONSTITUCIJOS | Austrijos Respublika 


savo sprendime nusprendžia kitaip. Jeigu Konstitucinis Teismas tokiame 
sprendime pagal šio straipsnio 5 dalį nusprendžia nustatyti laikotarpį, kurį 
jo ištirtas įstatymą detalizuojantis aktas dar galioja, toks aktas taikomas 
visiems jo reguliuojamiems teisiniams santykiams, išskyrus nagrinėjamą 
bylą, kol baigiasi jo negaliojimo atidėjimo laikotarpis. 


139a straipsnis 

Gavęs teismo prašymą, Konstitucinis Teismas tiria, ar pakartotinai 
priėmus teisės normą nėra viršytos teisės subjektui suteiktos galios; ex of- 
ficio tiek, kiek pakartotinis teisės normos priėmimas yra prielaida paties 
Konstitucinio Teismo nutarimui; šį klausimą jis taip pat tiria gavęs žemės 
vyriausybės prašymą, kai teisės normas pakartotinai priima federacija, ir 
gavęs Federalinės Vyriausybės prašymą, kai teisės normas pakartotinai 
priima žemės valdžios institucija. Ar pakartotinai priėmus teisės normą 
nėra viršytos teisės subjektui suteiktos galios, Konstitucinis Teismas taip 
pat tiria, kai pareiškėjas skundą grindžia tuo, kad jo asmens teisės buvo tie- 
siogiai pažeistos tiek, kiek ginčijama pakartotinai priimta norma buvo pri- 
taikyta pareiškėjui, tačiau dėl to nebuvo priimtas joks teismo sprendimas. 
Taip pat yra taikomos 59 straipsnio 2, 3, 5 dalys ir 139 straipsnio 2-6 dalys. 


140 straipsnis 

1. Gavęs Administracinio teismo, Aukščiausiojo Teismo, kompeten- 
tingo apeliacinio teismo arba nepriklausomo administracinio teismo pra- 
šymą, Konstitucinis Teismas tiria, ar Konstitucijai neprieštarauja federa- 
linis arba žemės įstatymas, tačiau ex officio tiek, kiek pats Konstitucinis 
Teismas taikytų tokį įstatymą sprendžiamoje byloje. Gavęs Federalinės 
Vyriausybės prašymą, Konstitucinis Teismas tiria, ar žemės įstatymai ne- 
prieštarauja Konstitucijai; taip pat gavęs žemės vyriausybės, vieno trečdalio 
Nacionalinės Tarybos narių arba vieno trečdalio Federalinės Tarybos na- 
rių prašymą jis tiria, ar federaliniai įstatymai neprieštarauja Konstitucijai. 
Žemės konstituciniame įstatyme gali būti nustatyta, kad tokią teisę kreiptis 
į Konstitucinį Teismą turi ir ne mažiau kaip vienas trečdalis visų landtago 
narių. Konstitucinis Teismas taip pat tiria įstatymo atitiktį Konstitucijai, 
kai jam pateiktame prašyme yra teigiama, esą dėl tokios neatitikties tiek, 
kiek įstatymas buvo pritaikytas pareiškėjui, buvo tiesiogiai pažeistos as- 
mens teisės, tačiau dėl to nebuvo priimtas joks teismo sprendimas; tokiems 
prašymams taip pat yra taikoma 89 straipsnio 3 dalis. 

2. Jeigu Konstituciniame Teisme pradėtoje byloje, šiam Teismui pri- 
taikius įstatymą, kuri nors bylos šalis nebepalaiko savo pozicijos, veiksmai 
tokioje byloje dėl tokio įstatymo atitikties Konstitucijai turi būti tęsiami. 

3. Konstitucinis Teismas gali panaikinti įstatymą dėl jo nekonsti- 
tucingumo tik tiek, kiek jį panaikinti buvo reikalaujama, arba tiek, kiek 
Konstitucinis Teismas būtų jį taikęs savo nagrinėjamoje byloje. Tačiau jei- 
gu Konstitucinis Teismas padaro išvadą, kad visas įstatymas buvo priimtas 
tam deramų įgaliojimų neturinčios įstatymų leidžiamosios valdžios ins- 
titucijos arba jis buvo paskelbtas Konstitucijai prieštaraujančiu būdu, jis 
panaikina visą įstatymą kaip prieštaraujantį Konstitucijai. Tokia taisyklė 
negalioja tais atvejais, kai viso įstatymo panaikinimas aiškiai prieštarauja 
pareiškėjo, kuris į Konstitucinį Teismą kreipėsi šio straipsnio 1 dalies pas- 
kutiniame sakinyje nustatyta tvarka, teisėtiems interesams arba kai jo byla 
buvo priežastis pradėti įstatymo konstitucingumo ex officio tyrimą. 

4. Jeigu Konstitucinio Teismo nutarimo paskelbimo metu jo tiriamas 
įstatymas jau buvo panaikintas ir tyrimas buvo inicijuotas ex officio arba 
prašymas pateiktas teismo arba pareiškėjo, tvirtinančio, kad dėl įstatymo 
nekonstitucingumo buvo tiesiogiai pažeistos jo asmens teisės, Konstituci- 
nis Teismas turi ištirti, ar tas įstatymas neprieštaravo Konstitucijai. Taip pat 
yra taikoma šio straipsnio 3 dalis. 

5. Konstituciniam Teismui paskelbus nutarimą, kuriuo dėl prieštaravi- 
mo Konstitucijai panaikinamas įstatymo galiojimas, Federalinis Kancleris 
arba kompetentingas gubernatorius privalo nedelsiant paskelbti apie tokį 
įstatymo panaikinimą. Tokia tvarka taikoma ir paskelbus šio straipsnio 
4 dalyje paminėtą nutarimą. Panaikinimas įsigalioja tą dieną, kurią apie tai 
yra paskelbiama, išskyrus atvejus, kai Konstitucinis Teismas nustato kitokį 
terminą, kuris negali viršyti aštuoniolikos mėnesių. 

6. Jeigu įstatymas, kaip prieštaraujantis Konstitucijai, Konstitucinio 
Teismo nutarimu panaikinamas, tą dieną, kurią panaikinimas įsigalioja, 
vėl įsigalioja teisinės nuostatos, anksčiau pakeistos įstatymu, kurį Konsti- 
tucinis Teismas pripažino prieštaraujančiu Konstitucijai (nebent Konstitu- 
cinio Teismo nutarime yra nustatyta kitaip). Akte dėl įstatymo panaikini- 
mo taip pat nustatoma, kurios teisinės nuostatos vėl įsigalioja. 

7. Jeigu įstatymas panaikinamas dėl jo prieštaravimo Konstitucijai arba 
jeigu Konstitucinis Teismas šio straipsnio 4 dalyje nustatyta tvarka paskelbė, 
kad įstatymas prieštarauja Konstitucijai, visi teismai ir administracinės ins- 
titucijos privalo vykdyti šį Konstitucinio Teismo sprendimą. Tačiau įstaty- 

mas toliau yra taikomas sureguliuoti tiems santykiams, kurie prasidėjo iki jo 
panaikinimo, išskyrus tą konkrečią bylą, nebent Konstitucinis Teismas savo 
panaikinamajame nutarime nustato kitaip. Jeigu Konstitucinis Teismas savo 
panaikinamajame nutarime nustatė tokio panaikinimo įsigaliojimo datą šio 
straipsnio 5 dalyje nustatyta tvarka, įstatymas ir toliau iki tos nustatytos datos 
galioja visiems juo reguliuojamiems santykiams, išskyrus tą konkrečią bylą. 


140a straipsnis 

1. Konstitucinis Teismas tiria, ar sutartys neprieštarauja įstatymams. 
140 straipsnis galioja sutartims, sudarytoms gavus Nacionalinės Tary- 
bos sutikimą, 50 straipsnis — ir įstatymams, pakeičiantiems sutartis pagal 
16 straipsnio 1 dalį, o 139 straipsnis - visoms kitoms sutartims, jeigu už jų 
įgyvendinimą atsakingos valdžios institucijos nuo Konstitucinio Teismo 
nutarimo paskelbimo dienos netaiko tokių sutarčių, kurias Teismas pri- 
pažįsta prieštaraujančiomis įstatymui arba Konstitucijai, nebent Teismas 
nustatytų datą, iki kurios tokia sutartis dar turi būti taikoma. 

2. Jeigu Konstitucinis Teismas nustato, kad sutartis, kuriai įgyvendinti 
reikia priimti įstatymus arba juos detalizuojančius teisės aktus, prieštarau- 
ja įstatymui arba Konstitucijai, nebereikia priimti ją įgyvendinančių įstaty- 
mų arba juos detalizuojančių teisės aktų. 


141 straipsnis 

1. Konstitucinis Teismas nagrinėja: 

a) skundus dėl Federalinio Prezidento rinkimų, Tautai atstovaujančių 
institucijų, Europos Parlamento ir įstatymuose numatytų profesinių sąjun- 
gų institucijų (jos atstovų susirinkimo) rinkimų; 

b) skundus dėl rinkimų į žemės vyriausybę ir municipalitetų vykdo- 
mosios valdžios institucijas; 

c) Tautai atstovaujančios institucijos prašymus dėl vieno iš jos narių at- 
statydinimo; ne mažiau kaip vienuolikos Europos Parlamento narių, atsto- 
vaujančių Austrijos Respublikai, prašymus dėl vieno iš šio Parlamento narių, 
atstovaujančių Austrijos Respublikai, atstatydinimo; 

d) įstatymuose numatytoms profesinėms sąjungoms atstovaujančių 
institucijų (jų atstovų susirinkimų) prašymus dėl vieno iš jų narių atsta- 
tydinimo; 

e) skundus dėl nutarimų, kuriais konstatuotas Tautai atstovaujančios 
institucijos nario, municipalinės vykdomosios valdžios institucijos na- 

rio arba įstatymuose numatytoms profesinėms sąjungoms atstovaujančių 
institucijų (jų atstovų susirinkimo) nario atstatydinimas. Šie skundai yra 
tiriami tik tiek, kiek federacijos arba žemių priimtuose rinkimų tvarką re- 
guliuojančiuose įstatymuose numatyta paskelbti apie atstatydinimą admi- 
nistracinės valdžios institucijos priimtu nutarimu, ir tik tada, kai buvo iš- 
naudotos visos teisinės gynybos dėl tokio nutarimo priemonės. 

Skundas (prašymas) gali būti grindžiamas esą neteisėtomis rinkimų 
procedūromis arba jis gali sietis su viena iš įstatyme nustatytų priežasčių, 
kuri lemia Tautai atstovaujančios institucijos nario, municipalinės vykdo- 
mosios valdžios institucijos nario arba įstatymuose numatytoms profesi- 
nėms sąjungoms atstovaujančių institucijų (jų atstovų susirinkimų) nario 
atstatydinimą. Konstitucinis Teismas leidžia ginčyti rinkimų rezultatus, 
jeigu atstatydintas narys įrodo, kad rinkimuose buvo neteisėtų veiksmų, 
turėjusių įtakos jų rezultatams. Procese prieš administracinės valdžios ins- 
titucijas Tautai atstovaujanti institucija arba įstatymuose numatyta profesi- 
nė sąjunga turi bylos šalies statusą. 

2. Jeigu skundas pagal šio straipsnio 1 dalies a punktą yra priimtinas ir 
todėl apskritai ar iš dalies būtina surengti rinkimus į Tautai atstovaujančią 
instituciją, į Europos Parlamentą arba į įstatymuose numatytoms profesi- 
nėms sąjungoms atstovaujančias institucijas (jų atstovų susirinkimus), jų 
nariai netenka savo mandatų išrinkus naujus narius per rinkimus, kurie 
turi įvykti ne vėliau kaip per šimtą dienų nuo Konstitucinio Teismo spren- 
dimo priėmimo. 

3. Federaliniame įstatyme nustatoma, kokiais pagrindais Konstitucinis 
Teismas turi priimti nutarimą dėl įstatymų leidybos iniciatyvų, Tautos ple- 
biscitų arba referendumų konstitucingumo. Tai, kokiam laikotarpiui, atsi- 
žvelgiant į galimą skundą, gali būti įmanoma atidėti įstatymo, priimto re- 
ferendumu, paskelbimą, taip pat gali būti nustatyta federaliniame įstatyme. 


142 straipsnis 

1. Konstitucinis Teismas tiria bylas, kuriose yra prašoma patvirtinti 
aukščiausiųjų federalinės ir žemių valdžios institucijų pareigūnų konsti- 
tucinę atsakomybę už teisės pažeidimus, padarytus jiems einant oficialias 
pareigas. 

2. Tokius prašymus gali teikti: 

a) dėl Federalinio Prezidento padaryto Federalinės Konstitucijos pa- 
žeidimo - Federalinis Susirinkimas, nutaręs balsavimu; 

b) dėl Federalinės Vyriausybės ir pagal atsakomybę jai prilygintų val- 
džios institucijų padaryto įstatymo pažeidimo - Nacionalinė Taryba, nu- 
tarusi balsavimu; 

c) dėl Austrijos atstovo Taryboje padaryto įstatymo pažeidimo klau- 
simais, kuriuos reguliuoti priklauso federacijos kompetencijai, - Naciona- 
linė Taryba, nutarusi balsavimu; dėl Austrijos atstovo Taryboje padaryto 
įstatymo pažeidimo klausimais, kuriuos reguliuoti priklauso žemių kom- 
petencijai, - vieningai sutarę visi landtagai; 

d) dėl žemės vyriausybės narių ir šiuo įstatymu arba žemės konstitucija 
pagal atsakomybę jiems prilygintų valdžios institucijų padaryto įstatymo 
pažeidimo - už konkretų klausimą atsakingas landtagas, nutaręs balsavimu; 

e) dėl gubernatoriaus, jo pavaduotojo (105 straipsnio 1 dalis) arba 
žemės vyriausybės nario (103 straipsnio 2-3 dalys) padaryto įstatymo 
pažeidimo, dėl federacijos priimtų įstatymą detalizuojančių teisės aktų ar 
kitų direktyvų (nurodymų) netiesioginio federacijos administravimo klau- 
simais nevykdymo, taip pat dėl to, kad žemės vyriausybės narys nevykdo 
gubernatoriaus nurodymų, - Federalinė Vyriausybė, nutarusi balsavimu; 

f) dėl federacijos sostinės Vienos valdžios institucijų tiek, kiek jos, 
veikdamos savarankiškos kompetencijos klausimais, įgyvendina federali- 
nės vykdomosios valdžios funkcijas, padaryto įstatymo pažeidimo - Fede- 
ralinė Vyriausybė, nutarusi balsavimu; 

g) dėl gubernatoriaus neveikimo, jam neįvykdžius nurodymų, gautų 
pagal 14 straipsnio 8 dalį, - Federalinė Vyriausybė, nutarusi balsavimu; 

h) dėl žemės mokyklų valdybos pirmininko arba vykdomojo pirmi- 
ninko padaryto įstatymo pažeidimo, taip pat dėl to, kad jis nevykdo fede- 
racijos priimtų įstatymą detalizuojančių teisės aktų ar kitų direktyvų (nu- 
rodymų), - Federalinė Vyriausybė, nutarusi balsavimu; 

i) dėl žemės vyriausybės narių padarytų įstatymų pažeidimų, taip pat 
dėl to, kad nevykdomi federacijos priimti įstatymus detalizuojantys teisės 
aktai tais klausimais, kurie kyla iš 11 straipsnio 1 dalies 7 punkto, taip pat 
dėl kliudymo atlikti 11 straipsnio 9 dalyje numatytas pareigas, - Naciona- 
linė Taryba arba Federalinė Vyriausybė, nutarusi balsavimu. 

3. Jeigu pagal šio straipsnio 2 dalies e punktą Federalinė Vyriausybė 
pateikia kaltinimus tik gubernatoriui arba jo pavaduotojui ir yra įrodo- 
ma, kad kitas žemės vyriausybės narys, kuriam pagal 103 straipsnio 2 dalį 
pavesta spręsti netiesioginio federacijos administravimo srities klausimus, 
yra kaltas padaręs šio straipsnio 2 dalies e punkte numatytą nusižengimą, 

Federalinė Vyriausybė nagrinėjant bylą gali bet kada išplėsti kaltinimus 
taip, kad jie būtų pateikiami ir tam kitam Žemės vyriausybės nariui. 

4. Tai, kad Konstitucinis Teismas patvirtina kaltinimą, reiškia pašali- 
nimą iš pareigų ir, be to, jeigu yra itin sunkinančių aplinkybių, laikiną poli- 
tinių teisių atėmimą. Jeigu konstatuojami tik nedideli įstatymo pažeidimai, 
kaip nurodyta šio straipsnio 2 dalies c, e, g ir h punktuose, Konstitucinis 
Teismas gali apsiriboti vien konstatavimu, kad buvo pažeistas įstatymas. 
Pašalinus iš žemės mokyklų valdybos pirmininko pareigų, kartu šalinama 
iš pareigų pagal 81a straipsnio 3 dalies b punktą. 

5. Federalinis Prezidentas pagal 65 straipsnio 2 dalies c punktą jam 
pavestos teisės gali atsisakyti tik gavęs tos atstovaujamosios institucijos 
arba tų atstovaujamųjų institucijų, kurios balsavo už kaltinimų pateikimą, 
prašymą, bet kai kaltinimus pateikė Federalinė Vyriausybė, - tik gavęs jos 
prašymą ir visais atvejais - tik gavęs kaltinamojo sutikimą. 


143 straipsnis 

142 straipsnyje paminėtiems asmenims gali būti iškelta byla dėl bau- 
džiamojo persekiojimo už traukiamo atsakomybėn asmens veiksmus, at- 
liktus jam einant pareigas. Šiuo atveju kompetencija priklauso vien Konsti- 
tuciniam Teismui; bet kokia paprasta teisme nagrinėjama baudžiamoji byla 
pereina į Konstitucinio Teismo jurisdikciją. Tokiose bylose, be 142 straips- 
nio 4 dalies nuostatų, gali būti taikomos ir baudžiamosios teisės normos. 


144 straipsnis 

1. Konstitucinis Teismas skelbia nutarimus dėl administracinės val- 
džios institucijų, įskaitant nepriklausomus administracinius teismus, spren- 
dimų tiek, kiek pareiškėjas savo prašymą grindžia tuo, kad toks sprendimas 
pažeidžia jo konstituciškai laiduojamą teisę arba jo asmens teisės yra ribo- 
jamos neteisėto įstatymą detalizuojančio teisės akto, Konstitucijos neatitin- 
kančio įstatymo arba neteisėtos sutarties. Pareiškimas gali būti teikiamas tik 
išnaudojus visas kitas teisinės gynybos priemones. 

2. Konstitucinis Teismas iki bylos nagrinėjimo gali nuspręsti atmesti 
prašymą, jeigu jis akivaizdžiai neturi galimybės jo patenkinti arba jeigu 
nutarimu nesitikima išaiškinti kokios nors konstitucinės problemos. Ne- 
galima atmesti prašymo, jeigu tokia byla pagal 133 straipsnį negali būti 
skiriama nagrinėti Administraciniam teismui. 

3. Jeigu Konstitucinis Teismas nustato, kad teisė pagal šio straipsnio 
1 dalies nuostatas ginčijamu sprendimu nebuvo pažeista ir jeigu ši konkreti 

byla pagal 133 straipsnį patenka į Administracinio teismo kompetenciją, 
Konstitucinis Teismas pareiškėjo prašymu perduoda bylą Administraci- 
niam teismui, kad šis ištirtų, ar pareiškėjo ginčijamu sprendimu nebuvo 
pažeista kuri nors kita jo teisė. Tokia tvarka taikoma ir pagal šios straipsnio 
2 dalį priimtiems sprendimams. 


145 straipsnis 
Pagal specialaus federalinio įstatymo nuostatas Konstitucinis Teismas 
skelbia nutarimus dėl tarptautinės teisės pažeidimų. 


146 straipsnis 

1. Konstitucinio Teismo nutarimus dėl 137 straipsnyje nurodytų pra- 
šymų įgyvendina bendrosios kompetencijos teismai. 

2. Rūpintis kitų Konstitucinio Teismo nutarimų vykdymo priežiūra 
yra Federalinio Prezidento pareiga. Pagal Federalinio Prezidento nurody- 
mus juos vykdo jo nuožiūra paskirtos federalinės arba žemių valdžios ins- 
titucijos, įskaitant federalinę kariuomenę. Federaliniam Prezidentui prašy- 
mus prižiūrėti tokių nutarimų įgyvendinimą teikia pats Konstitucinis Teis- 
mas. Pirmiau minėtų Federalinio Prezidento nurodymų, jeigu juos vykdyti 
yra įgaliota federacija arba jos valdžios institucijos, nereikia kontrasignuoti 
pagal 67 straipsnį. 


147 straipsnis 

1. Konstitucinį Teismą sudaro pirmininkas, pirmininko pavaduotojas, 
dvylika papildomų narių ir šeši pakaitiniai nariai. 

2. Pirmininką, pirmininko pavaduotoją, šešis papildomus ir tris pa- 
kaitinius narius skiria Federalinis Prezidentas, gavęs Federalinės Vyriausy- 
bės rekomendaciją; šie nariai yra parenkami iš teisėjų, administracinės val- 
džios pareigūnų, universiteto teisės katedroms vadovaujančių profesorių. 
Likusius šešis narius ir tris pakaitinius narius skiria Federalinis Preziden- 
tas, gavęs Nacionalinės Tarybos pasiūlymus dėl trijų narių bei dviejų pa- 
kaitinių narių ir Federalinės Tarybos pasiūlymus dėl trijų narių bei vieno 
pakaitinio nario. Trys nariai ir du pakaitiniai nariai turi nuolat gyventi ne 
federalinėje sostinėje Vienoje. Einantys tarnybą administracinės valdžios 
pareigūnai, paskirti arba tikraisiais, arba pakaitiniais nariais, yra atleidžia- 
mi nuo visų pareigų, taip pat jiems nebemokamas pareiginis atlyginimas. 
Toks reikalavimas netaikomas administracinės valdžios pareigūnams, pa- 

skirtiems pakaitiniais nariais, kurie taikant tokią išimtį buvo atleisti nuo 
visos privalomos savo veiklos. 

3. Pirmininkas, pirmininko pavaduotojas, kiti nariai ir pakaitiniai na- 
riai turi būti baigę teisės ir politikos mokslų studijas ir po jų ne mažiau kaip 
dešimt metų dirbę pagal įgytą profesiją. 

4. Konstitucinio Teismo nariais negali būti šie pareigūnai: Federalinės 
Vyriausybės arba žemės vyriausybės nariai; Nacionalinės Tarybos arba Fe- 
deralinės Tarybos nariai, bet kurio kito Tautai atstovaujančio susirinkimo 
nariai; tiems šių susirinkimų nariams, kurie buvo išrinkti į įstatymų leidy- 
bos instituciją arba paskirti į pareigas konkrečios trukmės kadencijai, toks 
pareigų nesuderinamumas taikomas iki kadencijos pabaigos. Konstituci- 
nio Teismo nariais taip pat negali būti politinės partijos įdarbinti arba joje 
einantys pareigas asmenys. 

5. Asmuo, kuris per pastaruosius ketverius metus ėjo vienas iš 4 dalyje 
nurodytų pareigų, negali būti skiriamas Konstitucinio Teismo pirmininku 
arba pirmininko pavaduotoju. 

6. 87 straipsnio 1, 2 dalys ir 88 straipsnio 2 dalis yra taikomos Kons- 
titucinio Teismo nariams ir pakaitiniams nariams; išsamus teisinis regu- 
liavimas nustatomas federaliniame įstatyme, kuris turi būti priimamas 
148 straipsnyje numatyta tvarka. Tų metų, kuriais teisėjui sukanka septy- 
niasdešimt metų, gruodžio 31 dieną baigiasi jo paskyrimo į pareigas laikas. 

7. Jeigu Konstitucinio Teismo narys arba pakaitinis narys be pateisi- 
namos priežasties nereaguoja į tris iš eilės šaukimus atvykti į Konstituci- 
nio Teismo posėdį, Konstitucinis Teismas, išklausęs teisėjo parodymus, tai 
oficialiai nustato kaip faktą. Fakto nustatymas reiškia, kad Konstitucinio 
Teismo narys arba pakaitinis narys šalinamas iš pareigų. 


148 straipsnis 

Išsamus Konstitucinio Teismo darbo tvarkos ir jo struktūros regulia- 
vimas yra nustatomas specialiame federaliniame įstatyme ir jo pagrindu 
Konstitucinio Teismo posėdyje balsavimu priimtame Konstitucinio Teis- 
mo darbo reglamente. 


VII SKIRSNIS. OMBUDSMENO TARNYBA 


148a straipsnis 
1. Kiekvienas gali teikti skundą ombudsmeno tarnybai (komisijai vi- 
suomenės skundams tirti) dėl įtariamo federacijos vykdomo prasto admi- 

nistravimo, įskaitant jos kaip privatinės teisės subjekto veiklą, jeigu tokiems 
skundo pateikėjams toks prastas administravimas yra turėjęs poveikį, ir tik 
tiek, kiek jie negali arba nebegali naudotis teisine gynyba. Ombudsmeno tar- 
nyba privalo nagrinėti visus tokius skundus. Skundo pateikėjas turi būti in- 
formuotas apie nagrinėjimo rezultatus ir veiksmus, kurių buvo būtina imtis. 

2. Ombudsmeno tarnyba ex officio turi teisę savo iniciatyva tirti fede- 
racijos vykdomo prasto administravimo atvejus, taip pat jos kaip privati- 
nės teisės subjekto veiklą. 

3. Šiai tarnybai taip pat pavedama padėti nagrinėti peticijas ir asmenų 
grupių pareiškimus, pateiktus Nacionalinei Tarybai. Išsamus teisinis šios 
tarnybos veiklos reguliavimas nustatytas Federaliniame Nacionalinės Ta- 
rybos statuto įstatyme. 

4. Atlikdama savo užduotis ombudsmeno tarnyba yra nepriklausoma. 


148b straipsnis 

1. Visos federalinės, žemių ir municipalinės institucijos turi padėti 
ombudsmeno tarnybai įgyvendinti jos užduotis, leisti jai tikrinti jų turi- 
mus įrašus, o gavusios jos prašymą, pateikti jai reikiamus dokumentus. 
Ombudsmeno tarnybai atliekant tyrimą profesinė paslaptis nėra saugoma. 

2. Ombudsmeno tarnyba turi gerbti profesinę paslaptį tiek, kiek ji jos 
sužinojo savo užduočiai atlikti. Tačiau teikdama savo pranešimą Naciona- 
linei Tarybai ombudsmeno tarnyba turi neatskleisti profesinės paslapties 
tik tiek, kiek reikia nacionaliniam saugumui laiduoti, arba tiek, kiek prašo 
suinteresuotosios šalys. 


148c straipsnis 

Ombudsmeno tarnyba gali federacijos aukščiausiojo lygmens valdy- 
mo reikalus tvarkančiai valdžios institucijai teikti rekomendacijas dėl prie- 
monių, kurių konkrečiais atvejais reikėtų imtis. Jeigu tokie reikalai tvar- 
komi autonomiškai arba per ombudsmeno direktyvoms nepavaldžias įga- 
liotąsias institucijas, ombudsmeno tarnyba gali teikti rekomendacijas to- 
kioms institucijoms. Federacijos aukščiausiojo lygmens valdymo reikalus 
tvarkanti valdžios institucija atitinkamai paiso tokių rekomendacijų. Per 
federaliniame įstatyme nustatytą terminą ji privalo arba paklusti duotoms 
rekomendacijoms, arba atitinkamai informuoti ombudsmeno tarnybą ar 
raštu pranešti, kodėl nebuvo laikomasi rekomendacijų. 


364 


Austrijos Respublikos Konstitucija 


148d straipsnis 

Ombudsmeno tarnyba kasmet teikia Nacionalinei Tarybai ir Federa- 
linei Tarybai pranešimą apie savo veiklą. Ombudsmeno tarnybos nariai 
turi teisę dalyvauti Nacionalinės Tarybos ir jos komitetų (pakomitečių) 
posėdžiuose dėl ombudsmeno tarnybos pranešimų; kiekvienu atveju, kai 
jie paprašo, rengiami klausymai. Kai Nacionalinės Tarybos ir jos komite- 
tų (pakomitečių) posėdžiuose yra svarstomas federalinio finansų įstatymo 
dalių, kuriose numatomas ombudsmeno tarnybos finansavimas, projektas, 
šios tarnybos nariai taip pat turi teisę juose dalyvauti. Išsamus teisinis re- 
guliavimas nustatomas Federaliniame Nacionalinės Tarybos statuto įstaty- 
me ir Federalinės Tarybos statute. 


148e straipsnis 

Ombudsmeno tarnybos prašymu Konstitucinis Teismas tiria federa- 
linės valdžios institucijų priimtų įstatymus detalizuojančių teisės aktų ati- 
tiktį Konstitucijai. 


148f straipsnis 

Jeigu tarp ombudsmeno tarnybos ir Federalinės Vyriausybės arba fe- 
deralinio ministro kyla nesutarimų dėl teisinių nuostatų aiškinimo, Kons- 
titucinis Teismas Federalinės Vyriausybės arba ombudsmeno tarnybos 
prašymu sprendžia šį klausimą uždarame posėdyje. 


148g straipsnis 

1. Ombudsmeno tarnybos būstinė yra Vienoje. Tarnybą sudaro trys 
nariai, vienas jų yra pirmininkas. Tarnybos kadencijos laikas yra šešeri 
metai. Neleidžiama to paties asmens rinkti ombudsmeno tarnybos nariu 
antrai kadencijai. 

2. Ombudsmeno tarnybos narius renka Nacionalinė Taryba. Kandi- 
datus teikia šios Tarybos Pagrindinis komitetas dalyvaujant ne mažiau kaip 
pusei jo narių. Kiekviena iš trijų daugiausia balsų Nacionalinėje Taryboje 
turinčių partijų turi teisę teikti minėtam komitetui po vieną kandidatūrą, 
kad šis ją vėliau teiktų Nacionalinei Tarybai. Prieš pradėdami eiti pareigas 
ombudsmeno tarnybos nariai prisiekia Federaliniam Prezidentui. 

3. Ombudsmeno tarnybos pirmininko pareigas kasmet eina vis kitas 
tarnybos narys, pirmiausia tas, kurį pasiūliusi partija rinkimuose buvo 
gavusi daugiausia balsų. Ši rotacijos tvarka nesikeičia visą ombudsmeno 
tarnybos kadencijos laiką. 

4. Jeigu ombudsmeno tarnybos narys atsistatydina anksčiau laiko, jo 
kandidatūrą pateikusi politinė partija, kuriai atstovaujama Nacionalinėje 
Taryboje, siūlo naują kandidatūrą. Naujai išrinktas narys eina pareigas li- 
kusį neišnaudotą kadencijos laiką. Jo rinkimai vyksta šio straipsnio 2 da- 
lyje nustatyta tvarka. 

5. Ombudsmeno tarnybos nariai turi turėti pasyviąją rinkimų į Na- 
cionalinę Tarybą teisę; atlikdami savo tarnybines pareigas jie negali būti 
Federalinės Vyriausybės, žemės vyriausybės, jokios Tautai atstovaujančios 
institucijos nariais, taip pat negali dirbti jokio kito darbo. 


148h straipsnis 

1. Ombudsmeno tarnybos pareigūnus į pareigas skiria Federalinis 
Prezidentas, gavęs ombudsmeno tarnybos pirmininko rekomendaciją ir 
šiam kontrasignavus atitinkamą Federalinio Prezidento aktą. Tačiau Fede- 
ralinis Prezidentas gali įgalioti ombudsmeno tarnybos pirmininką pačiam 
paskirti tam tikrų kategorijų pareigūnus. Pagalbinius darbuotojus į darbą 
priima pirmininkas; jis veikia kaip aukščiausioji administruojanti valdžia 
ir vykdydamas šias pareigas yra nepriklausomas. 

2. Ombudsmeno tarnybos pareigūnų išimtinę tarnybą federacijai pri- 
žiūri ombudsmeno tarnybos pirmininkas. 

3. Ombudsmeno tarnyba tvirtina savo darbo reglamentą ir paskirsto 
darbo krūvį savarankiškai veikiantiems savo nariams. Visi tarnybos nariai 
turi vienbalsiai pritarti Statuto priėmimui ir darbo krūvio paskirstymui. 


148i straipsnis 

1. Kiekviena žemė savo konstituciniame įstatyme gali paskelbti, 
kad ombudsmeno tarnyba turi kompetenciją tirti ir konkrečios žemės 
administravimo srities klausimus. Tokiu atveju taip pat taikomi 148e ir 
148f straipsniai. 

2. Jeigu žemės savo administruojamiems klausimams spręsti įsteigia 
institucijas, pagal savo funkcijas panašias į ombudsmeno tarnybą, žemės 
konstituciniame įstatyme gali būti numatyta nuostata, atitinkanti 148e ir 
148f straipsnius. 


148j straipsnis 
Išsamus teisinis reguliavimas, kuriuo įgyvendinamos šio skirsnio nuo- 
statos, yra įtvirtinamas federaliniame įstatyme. 

VIII SKIRSNIS. BAIGIAMOSIOS NUOSTATOS 


149 straipsnis 

1. Įstatymai (kartu su šiuo įstatymu), kurie pagal 44 straipsnio 1 dalį 
kartu su juos dėl konstitucinių nuostatų priėmimo pakeičiančiais įstaty- 
mais yra laikomi konstituciniais įstatymais: 

1867 m. gruodžio 21 d. Pagrindinis įstatymas (RGBI, Nr. 142) dėl pi- 
liečių teisių karalystėse ir žemėse, kurioms atstovaujama Karalystės Tary- 
boje; 

1862 m. spalio 27 d. Įstatymas dėl teisės į gyvenamąją vietą apsaugos 
(RGBI, Nr. 88); 

Laikinojo nacionalinio susirinkimo 1918 m. spalio 30 d. rezoliucija 
(StGBI, Nr. 3); 

1919 m. balandžio 3 d. Įstatymas dėl Habsburgų Lotaringų giminės 
ištrėmimo ir turto nusavinimo (StGBI, Nr. 209); 

1919 m. rugsėjo 10 d. Sen Žermeno sutarties III dalies V skyrius 
(StGBI, 1920 m., Nr. 303). 

2. 1867 m. gruodžio 21 d. Pagrindinio įstatymo 20 straipsnis (RGBI, 
Nr. 142), taip pat 1869 m. gegužės 5 d. įstatymas (RGBI, Nr. 66), priimtas 
minėto straipsnio pagrindu, yra panaikinami. 


150 straipsnis 

1. Perėjimo prie Federalinės Konstitucijos, įtvirtinamos šiuo įstatymu, 
tvarka turi būti nustatyta specialiame įstatyme, įsigaliojančiame kartu su 
šiuo įstatymu. 

2. Įsigaliojus įstatymui dėl Konstitucijos galiojimo, gali būti priimami 
kiti įstatymai, suderinti su naujai suformuluotomis federalinio konstituci- 
nio įstatymo nuostatomis. Tačiau jie negali įsigalioti anksčiau negu naujos 
federalinio konstitucinio įstatymo nuostatos, jeigu tokiuose įstatymuose 
yra ir kitokių nuostatų, nei vien tos, kuriomis nustatomos priemonės, bū- 
tinos tam, kad būtų pradėtos įgyvendinti naujosios Federalinės Konstitu- 
cijos nuostatos. 


151 straipsnis 

1. 78d straipsnis ir 118 straipsnio 8 dalis, kaip jie suformuluoti fede- 
raliniame konstituciniame įstatyme, paskelbtame BGBI 1991 m. Nr. 565, 
įsigalioja 1992 m. sausio 1 d. Policijos, kuri veikė iki 1992 m. sausio 1 d., šis 
reguliavimas nepakeičia; ši nuostata įsigalioja 1992 m. sausio 1 d. 

2.10 straipsnio 1 dalies 7 punktas, 52a straipsnis, 78a—78c straipsniai, 
102 straipsnio 2 dalis, taip pat III skirsnio ir 102 straipsnio pavadinimų 
pakeitimai, kaip jie suformuluoti federaliniame konstituciniame įstatyme, 
paskelbtame BGBI 1991 m. Nr. 565, įsigalioja 1993 m. gegužės 1 d. 

3. 1993 m. balandžio 30 d. 24 valandą netenka galios 102 straipsnio 
5 dalies antras sakinys, taip pat 6 ir 7 dalys. Žodžiai „išskyrus vietos val- 
džios administraciją“, esantys 102 straipsnio 2 dalyje, panaikinami nuo 
1993 m. balandžio 30 d. 24 valandos. 

4.26 straipsnis, 41 straipsnio 2 dalis, 49b straipsnio 3 dalis, 56 straips- 
nio 2-4 dalys, 95 straipsnio 1-3 dalys, 96 straipsnio 3 dalis ir naujas 
56 straipsnio 1 dalies pavadinimas, kaip jie suformuluoti federaliniame 
konstituciniame įstatyme, paskelbtame BGBI 1992 m. Nr. 470, įsigalioja 
1993 m. gegužės 1 d. 

5.54 straipsnis, kaip jis suformuluotas federaliniame konstituciniame 
įstatyme, paskelbtame BGBI 1992 m. Nr. 868, įsigalioja 1993 m. sausio 1 d. 

6. Toliau išvardytos nuostatos, kaip jos suformuluotos federaliniame 
konstituciniame įstatyme, paskelbtame BGBI 1993 m. Nr. 508, įsigalioja 
tokia tvarka: 

1) 10 straipsnio 1 dalies 9 punktas, 11 straipsnio 1 dalies 7 punktas, 
taip pat 11 straipsnio 6-9 dalys įsigalioja 1994 m. liepos 1 d.; 

2) 28 straipsnio 5 dalis, 52 straipsnio 2 dalis, buvusio 52 straipsnio 2 ir 
3 dalių nauja numeracija (3 ir 4 dalys) bei 52b straipsnis įsigalioja 1993 m. 
spalio 1 d.; 

3) 142 straipsnio 2 dalies i punktas įsigalioja 2001 m. sausio 1 d. 

7. 11 straipsnio 7 ir 8 dalys, kaip jos suformuluotos federaliniame 
konstituciniame įstatyme, paskelbtame BGBI 1993 m. Nr. 508, yra panai- 
kinamos 2000 m. gruodžio 31 d. 24 valandą. Nepriklausomame aplinkos 
apsaugos teisme nagrinėjamų bylų, neužbaigtų iki 2000 m. gruodžio 31 d., 
perdavimo nagrinėti pagal kompetenciją klausimas bus sprendžiamas atsi- 
žvelgiant į iki 2000 m. gruodžio 31 d. susidariusią teisinę padėtį. 

7a. 102 straipsnio 2 dalis, kaip ji suformuluota federaliniame konsti- 
tuciniame įstatyme, paskelbtame BGBI 1997 m. Nr. 2, įsigalioja 1994 m. 
sausio 1 d. Šio įstatymo 102 straipsnio 2 dalis, kaip ji suformuluota federa- 
liniame konstituciniame įstatyme, paskelbtame BGBI 1993 m. Nr. 532, tuo 
pačiu metu yra panaikinama. 

8. 54 straipsnis, kaip jis suformuluotas federaliniame konstituciniame 
įstatyme, paskelbtame BGBI 1994 m. Nr. 268, įsigalioja 1994 m. balandžio 1 d. 

9. 6 straipsnio 2 ir 3 dalys, 26 straipsnio 2 dalis, 41 straipsnio 2 da- 
lis, 49b straipsnio 3 dalis ir 117 straipsnio 2 dalies pirmas sakinys, kaip jie 
suformuluoti federaliniame konstituciniame įstatyme, paskelbtame BGBI 
1994 m. Nr. 268, įsigalioja 1995 m. sausio 1 d. Federaliniuose ir žemių įsta- 
tymuose sąvoka „nuolatinė gyvenamoji vieta“ nuo 1996 m. sausio 1 d. yra 
keičiama sąvoka „pagrindinė gyvenamoji vieta“, išskyrus tą atvejį, kai sąvoka 
„nuolatinė gyvenamoji vieta“ jau buvo pakeista sąvoka „pagrindinė gyvena- 
moji vieta“. Nuo 1996 m. sausio 1 d. sąvoka „nuolatinė gyvenamoji vieta“ 
nebegali būti vartojama federaliniuose ir žemių įstatymuose; jeigu žemės 
įstatyme nenustatyta, kad landtago ar municipalitetų tarybų rinkimų teisė 
priklauso nuo pagrindinės gyvenamosios vietos arba gyvenamosios vietos, 
ji priklauso nuo nuolatinės gyvenamosios vietos. Sprendžiant dėl deputatų 
mandatų paskirstymo savarankiškoms rinkimų apygardoms (rinkimų vie- 
netams) ir regioninių rinkimų apygardų bei atstovavimo žemėms Federali- 
nėje Taryboje (34 straipsnis), nuolatinė gyvenamoji vieta, kuri nustatyta per 
paskutinį visuotinį gyventojų surašymą, laikoma pagrindine gyvenamąja 
vieta tol, kol gaunami kito visuotinio gyventojų surašymo rezultatai. 

10. 87 straipsnio 3 dalis ir 88a straipsnis, kaip jie suformuluoti fede- 
raliniame konstituciniame įstatyme, paskelbtame BGBI 1994 m. Nr. 506, 
įsigalioja 1994 m. liepos 1 d. 

11. Toliau išdėstytos nuostatos taikomos naujai suformuluotų arba 
papildomų federalinio konstitucinio įstatymo, paskelbto BGB! 1994 m. 
Nr. 1013, nuostatų įsigaliojimui, to paties federalinio konstitucinio įstatymo 
panaikintoms nuostatoms, taip pat naujo teisinio statuso gavimo atvejais: 

1) šio įstatymo pavadinimas, 21 straipsnio 6 ir 7 dalys, 56 straipsnio 2 
ir 4 dalys, 122 straipsnio 3-5 dalys, 123 straipsnio 2 dalis, 123a straipsnio 
1 dalis, 124 straipsnis, 147 straipsnio 2 dalies antras sakinys ir 150 straips- 
nio 2 dalis įsigalioja 1995 m. sausio 1 d.; 

2) kartu su Austrijos Respublikos stojimo į Europos Sąjungą sutar- 
timi įsigalioja I skirsnio pavadinimas, I skirsnio A skyriaus pavadinimas, 
10 straipsnio 1 dalies 18 punktas, 16 straipsnio 4 dalis, I skirsnio B sky- 
rius, 30 straipsnio 3 dalis, 59 straipsnis, 73 straipsnio 2 dalis, 117 straipsnio 
2 dalis, 141 straipsnio 1 ir 2 dalys, 142 straipsnio 2 dalies c punkto ir po jo 
einančių d-i punktų pavadinimai bei 142 straipsnio 3-5 dalys; 

3) įsigaliojus šio straipsnio 2 dalyje įtvirtintoms nuostatoms, netenka 
galios 10 straipsnio 4-6 dalys ir 16 straipsnio 6 dalis, kaip jos išdėstytos fe- 
deraliniame konstituciniame įstatyme, paskelbtame BGBI 1992 m. Nr. 276; 

4) 122 straipsnio 1 dalis ir 127b straipsnis įsigalioja 1997 m. sausio 
1 d; šios nuostatos nuo 1994 m. gruodžio 31 d. taikomos administraci- 
niams veiksmams tvarkant viešąsias lėšas; 

5) kol bendra tvarka Austrijos atstovai dar nėra išrinkti į Europos 
Parlamentą, juos iš Federalinio Susirinkimo narių pagal partijų pateiktas 
kandidatūras deleguoja Nacionalinė Taryba. Kandidatūras teikia partijos, 
atstovaujamos pagal balsus, gautus rinkimuose, vykdomuose pagal propor- 
cinio atstovavimo principą. Kol yra deleguoti į Europos Parlamentą, Nacio- 
nalinės Tarybos ir Federalinės Tarybos nariai vienu metu gali eiti abejas pa- 
reigas. Jeigu Nacionalinės Tarybos narys, deleguotas į Europos Parlamen- 
tą, atsisako savo, kaip Nacionalinės Tarybos nario, mandato, yra taikomos 
56 straipsnio 2 ir 3 dalys. Taip pat galioja 23b straipsnio 1 ir 2 dalys; 

6) šio straipsnio 10 dalies 5 punktas įsigalioja 1994 m. gruodžio 22 d. 

1la. 112 straipsnis, kaip jis išdėstytas federaliniame konstituciniame 
įstatyme, paskelbtame BGBI 1994 m. Nr. 1013, ir 103 straipsnio 3 dalis bei 
151 straipsnio 6 dalies 3 punktas, kaip jie išdėstyti federaliniame konsti- 
tuciniame įstatyme, paskelbtame BGBI 1999 m. Nr. 8, įsigalioja 1995 m. 
sausio 1 d. 

12. 59a, 59b straipsniai ir 95 straipsnio 4 dalis, kaip jie išdėstyti fede- 
raliniame konstituciniame įstatyme, paskelbtame BGBI 1996 m. Nr. 392, 
įsigalioja 1996 m. rugpjūčio 1 d. Iki pagal 59a straipsnį ir 95 straipsnio 
4 dalį bus priimtos žemės teisinės nuostatos, konkrečiose žemėse taiko- 
mos atitinkamos federalinės teisinės nuostatos, nebent tos žemės jau yra 
priėmusios teisines nuostatas, numatytas 59a straipsnyje ir 95 straipsnio 
4 dalyje. 

13. 23e straipsnio 6 dalis ir 28 straipsnio 5 dalis, kaip jos išdėstytos fe- 
deraliniame konstituciniame įstatyme, paskelbtame BGBI 1996 m. Nr. 437, 
įsigalioja 1996 m. rugsėjo 15 d. 

14. 49 straipsnis ir 49a straipsnio 1 ir 3 dalys, kaip jos išdėstytos fede- 
raliniame konstituciniame įstatyme, paskelbtame BGBI 1996 m. Nr. 659, 
įsigalioja 1997 m. sausio 1 d. 

15. 55 straipsnis, kaip jis išdėstytas federaliniame konstituciniame 
įstatyme, paskelbtame BGBI I 1997 m. Nr. 2, įsigalioja 1997 m. sausio 1 d. 
"Tuo pačiu metu netenka galios 54 straipsnis. 

16. 147 straipsnio 2 dalis, kaip ji išdėstyta federaliniame konstituci- 
niame įstatyme, paskelbtame BGBI I 1997 m. Nr. 64, įsigalioja 1997 m. 
rugpjūčio 1 d. 

17. 69 straipsnio 2 ir 3 dalys, 73 straipsnio 1 dalis, 73 straipsnio 3 dalis 
ir 148d straipsnis, kaip jie išdėstyti federaliniame konstituciniame įstaty- 
me, paskelbtame BGBI I 1997 m. Nr. 87, įsigalioja 1997 m. rugsėjo 1 d. 
129 straipsnis, VI skirsnio B skyrius, 131 straipsnio 3 dalis ir nauji pavadi- 
nimai VI skirsnyje įsigalioja 1998 m. sausio 1 d. 

18. 9a straipsnio 4 dalis, kaip ji išdėstyta federaliniame įstatyme, pa- 
skelbtame BGBI I 1998 m. Nr. 30, įsigalioja 1998 m. sausio 1 d. 

19. 23f straipsnis įsigalioja kartu su Amsterdamo sutartimi. Federali- 
nis Kancleris turi paskelbti šią datą Federacijos įstatymų leidinyje. 

20. Panaikinamos šios 149 straipsnio 1 dalies dalys: 

1) liaudies teismo bylose nuo 1955 m. gruodžio 30 d. 24 valandos pa- 
naikinama nuoroda į 1945 m. lapkričio 30 d. konstitucinį įstatymą, pa- 
skelbtą BGBI 1946 m. Nr. 6, siejamą su 1863 m. spalio 27 d. Įstatymu dėl 
asmens laisvių apsaugos (BGBI Nr. 87); 

2) nuo 1981 m. liepos 31 d. 24 valandos panaikinami šie žodžiai: 
„1919 m. gegužės 8 d. įstatymas Nr. 257 dėl Vokietijos- Austrijos Respubli- 
kos valstybės herbo ir antspaudo su pakeitimais, padarytais 1919 m. spalio 
21 d. įstatymo, paskelbto StGBI Nr. 484, 2, 5 ir 6 straipsniais;“. 

21. 144 straipsnio 3 dalyje esantys žodžiai „arba tiesiogiai administ- 
ruojant ir priverčiant“ 1990 m. gruodžio 31 d. 24 valandą yra panaikinami. 

22. 10 straipsnio 1 dalies 14 punktas, 15 straipsnio 3, 4 dalys, 18 straips- 
nio 5 dalis, 21 straipsnis, 37 straipsnio 2 dalis, 51b straipsnio 6 dalis, 
52b straipsnio 1 dalis, 60 straipsnio 2 dalis, 78d straipsnio 2 dalis, 102 straips- 
nio I dalis, 102 straipsnio 6 dalies naujas pavadinimas, 118 straipsnio 8 dalis, 
118a straipsnis ir 125 straipsnio 3 dalis, kaip jie išdėstyti federaliniame kons- 
tituciniame įstatyme, paskelbtame BGBI I 1999 m. Nr. 8, įsigalioja 1999 m. 
sausio 1 d. 1998 m. gruodžio 31 d. 24 valandą yra panaikinama 102 straips- 
nio 5 dalis. 

23. 30 straipsnio 3 dalies pirmas sakinys, 127c straipsnis, 129c straips- 
nio 4 dalis, 147 straipsnio 2 dalies ketvirtas ir penktas sakiniai, 147 straipsnio 
6 dalies pirmas sakinys, kaip jie išdėstyti federaliniame konstituciniame įsta- 
tyme, paskelbtame BGBI I 1999 m. Nr. 148, įsigalioja 1999 m. rugpjūčio 1 d. 

24. 8 straipsnis, kaip jis išdėstytas federaliniame konstituciniame įsta- 
tyme, paskelbtame BGBI I 2000 m. Nr. 68, įsigalioja 2000 m. rugpjūčio 1 d. 


152 straipsnis 
Vykdyti šį įstatymą pavedama Federalinei Vyriausybei. 

Azerbaidžano Respublika - valstybė Kaukazo regione, užimanti apie 
86,6 tūkst. km? plotą ir besiribojanti su Rusija, Gruzija, Armėnija ir Iranu!. 
2013 m. šioje valstybėje buvo 9,5 mln. gyventojų?. Šios valstybės sudėty- 
je yra Nachičevanės Autonominė Respublika, eksklavas, užimantis apie 
5 500 km? ir nuo pagrindinės šalies teritorijos atskirtas Armėnijos Res- 
publikos. Jame gyvena apie 400 tūkst. gyventojų, o jo teritorija ribojasi su 
Armėnija, Iranu ir Turkija“. 

Azerbaidžano geografinė padėtis lėmė, kad ši valstybė kaip tiltas tarp 
Europos ir Azijos perėjo ilgą ir komplikuotą kelią iki jos valstybingumo 
susiformavimo. Nors laikoma, kad pirmieji gyventojai dabartinėje Azer- 
baidžano Respublikos teritorijoje gyveno daugiau nei prieš milijoną metų“, 
apie Azerbaidžaną kaip valstybę galima kalbėti tik nuo jos nepriklausomy- 
bės nuo carinės Rusijos paskelbimo 1918 m. gegužės 28 d. Tarpukariu De- 
mokratinė Azerbaidžano Respublika tapo pirmąją valstybe Rytuose, sukū- 
rusia daugiapartinį parlamentą". Vis dėlto tarpukario Azerbaidžano vals- 
tybė gyvavo tik 23 mėnesius, nes Raudonoji Armija 1920 m. sausio 27 d. 
užėmė Baku, o netrukus įsigalėjo visame Azerbaidžane. 1920 m. balandžio 





! About Azerbaijan [interaktyvus]. Permanent mission of Republic of Azerbaijan to 
United Nations [žiūrėta 2014-02-12]. Prieiga per internetą: <http://www.un.int/ 
azerbaijan/index.php'action=stmodkpage=territory>. 

* Azerbaijan Demographics Profile 2013 [interaktyvus]. Index Mundi [žiūrėta 2014-02-12]. 

Prieiga per internetą: <http://www.indexmundi.com/azerbaijan/demographics. profile. 

html>. 

Nachičevanės Autonominė Respublika [interaktyvus]. Vikipedija [žiūrėta 2012-02-12]. 

Prieiga per internetą: <http://lt.wikipedia.org/wiki/Nachi9oC4968Devan90C496975. 

autonomin9oC49697. respublika>. 

* Svante, E. Azerbaijan Since Independence. New York: M. E. Sharpe Publishing, 201 1. 

Azerbaidžano ambasadoriaus Lietuvoje Hasano Mammadzada sveikinimo kalba 

Nepriklausomybės dienos proga [interaktyvus]. Azerbaidžano ir Lietuvos tarpvyriau- 

sybinė dvišalė bendradarbiavimo komisija [žiūrėta 2014-02-12]. Prieiga per internetą: 

<http://azlit.info/index.php?option=com. contentkview=articlekid=477963 Aazerbai 
dano-ambasadoriaus-lietuvoje-hasan-mammadzada-sveikinimo-kalba-nepriklauso- 
mybs-dienos-proga-Xcatid=32963 Axbrlr-ItItemid=7Alang=1t>. 

20 d. įkurta Azerbaidžano Tarybų Socialistinė Respublika (TSR)“. Nepri- 
klausomo Azerbaidžano idėja įgyvendinta tik prasidėjus paskutiniam dvi- 
dešimtojo amžiaus dešimtmečiui. Kelią į šios valstybės nepriklausomybę 
lydėjo sovietų valdžios inicijuoti kariniai išpuoliai 1920 m. sausio 20 d., 
kai per ginkluotą puolimą žuvo 134, o buvo sužeista apie 600 asmenų. 
Azerbaidžano Respublika atkūrė savo nepriklausomybę 1991 m. rugpjūčio 
30 d. griuvus Sovietų Sąjungai. 

Azerbaidžano Respublika yra Nepriklausomų valstybių sandraugos 
narė. 1992 m. liepos 3 d. tapo UNESCO nare, 2001 m. sausio 25 d. Europos 
Tarybos nare“, yra sudariusi bendradarbiavimo sutartis sau NATO ir Euro- 
pos Sąjunga. 

Azerbaidžano konstitucingumo istorijos pradžia, deja, negalime lai- 
kyti Demokratinės Azerbaidžano Respublikos (1918-1920) pagrindinio 
įstatymo, nes jo nebuvo spėta priimti. Dėl to Azerbaidžano konstitucijų 
istorija skaičiuojama nuo jo kaip sovietinės respublikos pagrindinių įsta- 
tymų priėmimo. Pirmoji Azerbaidžano Konstitucija buvo priimta 1921 m. 
gegužės 19 d. visuotiniame Azerbaidžano sovietų kongrese. Šis dokumen- 
tas buvo pakeistas 1925 m. kovo 19 d. Ketvirtajame Visuotiniame Azerbai- 
džano sovietų kongrese priėmus naują Konstituciją, suderintą su 1921 m. 
Sovietų Konstitucija. Vėliau, 1978 m. balandžio 21 d., buvo priimta nau- 
ja Azerbaidžano TSR Konstitucija. Būtinybė priimti naują Konstituciją 
atsirado šaliai paskelbus apie nepriklausomybę. Jai rengti buvo sudaryta 
komisija, kuriai vadovavo prezidentas Heydaras Aliyevas. Dokumento 
projektas buvo pateiktas referendumui ir tauta jį priėmė 1995 m. lapkričio 
12 d. Konstitucija įsigaliojo 1995 m. lapkričio 27 d. Pirmieji Konstitucijos 
papildymai ir pakeitimai buvo padaryti referendumu 2002 m. rugpjūčio 
24 d. - buvo pakeisti arba papildyti 22 Konstitucijos straipsniai. Vėlesni 
pakeitimai buvo priimti taip pat referendumu 2009 m. kovo 18 d. Šį kartą 
papildyti ir / ar pakeisti 29 Konstitucijos straipsniai. 

Azerbaidžano Respublikos Konstitucija yra sudaryta iš preambulės, 
5 skyrių, 12 skirsnių ir 158 straipsnių. 





* Svante, E. Azerbaijan Since Independence. New York: M. E. Sharpe Publishing, 201 1. 

7 Juodasis Azerbaidžano istorijos sausis - Sovietų armijos surengtos skerdynės [interakty- 
vus]. Lietuvos rytas [žiūrėta 2014-02-12]. Prieiga per internetą: <http://www.lrytas.lt/- 
12639646871261751115-juodasis-azerbaid96C596BEano-istorijos-sausis-soviet0oC596B3- 
armijos-surengtos-skerdyn9oC49697s-nuotraukos.htm+.UvtxPmZDHMw>. 

Azerbaijan [interaktyvus]. Europos Taryba [žiūrėta 2014-02-12]. Prieiga per internetą: 
<http://www.coe.int/web/portal/azerbaijan>. 

Konstitucijos preambulėje įtvirtintas tautos siekis tęsti savo valstybin- 
gumo tradicijas ir užtikrinti visų gerovę, teisingumą, laisvę ir saugumą bei 
skelbiami ketinimai ginti valstybės nepriklausomybę, suverenitetą ir terito- 
rinį vientisumą, garantuoti demokratinę santvarką, siekti pilietinės visuo- 
menės susikūrimo, kurti teisinę, pasaulietišką valstybę, užtikrinti visiems 
padorų gyvenimo lygį atsižvelgiant į teisingą ekonominę ir socialinę tvarką 
bei likti ištikimai bendražmogiškoms vertybėms, gyventi draugystės, taikos 
su kitomis tautomis ir saugumo sąlygomis bei šiuo tikslu bendradarbiauti". 

Pirmajame Konstitucijos skyriuje „Bendrosios nuostatos“ visų pirma 
įtvirtintas vienas iš svarbiausių konstitucinių principų - tautos suverenitetas, 
taip pat įtvirtinama tautos teisė spręsti visus klausimus, susijusius su jos teisė- 
mis ir interesais, bei konkretizuojama, kurie klausimai gali būti sprendžiami 
tik referendumo būdu, o kurie taip sprendžiami negali būti. Pirmajame skirs- 
nyje taip pat aptarti tautos atstovavimo bei įtvirtintos tautos vienybės klau- 
simai ir draudimas pasisavinti šalies valdžią. Antrajame Konstitucijos skirs- 
nyje įtvirtintos teisės normos, nustatančios valstybės formą. Vadovaujantis 
Konstitucijos 7 straipsnio I dalimi, „Azerbaidžano valstybė yra demokratinė, 
teisinė, pasaulietinė, unitarinė respublika. Tame pačiame straipsnyje įtvirtin- 
tas ir teisės viršenybės principas, svarbų vaidmenį suteikiant tarptautinėms 
sutartims, kurių dalyve yra Azerbaidžano Respublika. 7 straipsnio III dalyje 
įtvirtintas valdžių padalijimo principas, kuris detalizuojamas nurodant, kad 
įstatymų leidžiamosios valdžios funkcijas atlieka Milli Medžlisas, vykdo- 
mosios - Prezidentas, o teisminės — teismai. Konstitucijos 2 skirsnyje taip 
pat įtvirtinamas ir detalizuojamas teritorijos vientisumo principas, apibrėž- 
ta teritorijos samprata. Konstitucijos antrame skyriuje taip pat įtvirtinamas 
nuosavybės neliečiamumo principas, įvardijamos nuosavybės rūšys, teisė į 
gamtinius išteklius, nustatoma, kad valstybės ekonomika veikia pagal rin- 
kos ekonomikos modelį. Gana daug dėmesio yra skiriama ir socialinėms tei- 
sėms, kurių apsauga įvardijama valstybės rūpesčiu, bei šeimos klausimams. 
Atsižvelgiant į tai, kad Azerbaidžane dominuojanti religija yra islamas, svar- 
bios nuostatos yra susijusios su religijos ir valstybės atskyrimu. Konstitucijos 
18 straipsnyje nustatyta, kad „Azerbaidžano Respublikoje religija atskirta 
nuo valstybės“. Kitos antrojo skirsnio nuostatos nustato šalies piniginį viene- 
tą, valstybinę kalbą, sostinę bei Azerbaidžano valstybės simbolius. 





? Constitution of Republic of Azerbaijan [interaktyvus]. Office of President of Republic 
of Azerbaijan [žiūrėta 2014-02-12]. Prieiga per internetą: <http://en.president.az/ 
azerbaijan/constitution/>. 

Antrasis Konstitucijos skyrius „Pagrindinės teisės, laisvės ir pareigos“ 
apima teisės normas, detaliai identifikuojančias Konstitucijoje įtvirtintas 
žmogaus teises ir jų apimtis. Skyriuje deklaruojama, kad nuo gimimo kiek- 
vienas žmogus turi neliečiamas prigimtines teises ir laisves ir pirmiausiai 
teisę į lygybę (prieš valstybę, įstatymą neatsižvelgiant į lytį, rasę, tautybę, 
religiją, kalbą, kilmę, turtinę padėtį, pareigas, įsitikinimus, priklausomybę 
politinėms partijoms, profesinėms sąjungoms ar kitiems visuomeniniams 
susivienijimams). Konstitucijos 27 straipsnyje įtvirtinama teisė į gyvybę 
(su išimtimis, nes, pavyzdžiui, mirties bausmė Azerbaidžane nėra panai- 
kinta). Šiame Konstitucijos skirsnyje numatytos ir kitos svarbios teisės, 
kaip teisė į laisvę, nuosavybę, intelektinę nuosavybę, saugų gyvenimą, as- 
mens neliečiamumą, būsto neliečiamumą, santuoką (pažymint, kad niekas 
negali būti verčiamas sudaryti santuoką, o sutuoktiniai turi lygias teises. 
Taip pat atkreiptinas dėmesys, kad įtvirtinama pilnamečių vaikų pareiga 
išlaikyti nedarbingus tėvus), darbą, streiką, poilsį, socialinę apsaugą, teisė 
gyventi sveikoje aplinkoje ir pan. Pilietybės klausimu šiame skirsnyje api- 
brėžiama piliečio sąvoka, nurodant, kad „asmuo, pavaldus Azerbaidžano 
valstybei, turintis su ja politinį ir teisinį ryšį bei abipuses teises ir pareigas, 
yra Azerbaidžano Respublikos pilietis. Asmuo, gimęs Azerbaidžano Res- 
publikos teritorijoje arba jei abu jo tėvai yra Azerbaidžano Respublikos 
piliečiai, yra Azerbaidžano Respublikos pilietis. Asmuo, kurio vienas tėvų 
yra Azerbaidžano Respublikos pilietis, yra Azerbaidžano Respublikos pi- 
lietis“. Piliečiams suteikiama teisė tiesiogiai ar per atstovus dalyvauti vals- 
tybės valdyme, balsuoti rinkimuose ir būti išrinktiems. 

Antrojo Konstitucijos skyriaus 60-68 straipsniai įtvirtina Žmogaus 
teises, susijusias su jo pažeistų teisių gynyba bei teismo procesu. Čia nu- 
matytos tokios garantijos kaip teisė į teisminę gynybą, teisinę pagalbą, 
įtvirtinama nekaltumo prezumpcija, pakartotino nuteisimo už tą patį nu- 
sikaltimą neleistinumas, draudimas versti duoti parodymus prieš save ir 
gimines bei kita. Skirsnyje taip pat apibrėžiamos užsieniečių ir asmenų be 
pilietybės teisės, teisė į politinį prieglobstį. Skirsnio 71 straipsnyje įtvirti- 
namas tiesioginis piliečių teisių ir laisvių galiojimas. 

Konstitucijos antrojo skyriaus IV skirsnyje „Pagrindinės piliečių pa- 
reigos“ nurodoma, kad piliečiai, įgyvendindami savo teises ir laisves, turi 
laikytis iš jų atsirandančių pareigų, nustatytų Konstitucijos ir įstatymų. Šia- 
me skirsnyje įtvirtinta pareiga laikytis Konstitucijos ir įstatymų bei gerbti 
kitų asmenų teises ir pareigas. Tarp svarbiausių piliečio pareigų tokios pa- 

reigos kaip mokesčių ir kitų valstybinių rinkliavų mokėjimas laiku, ištiki- 
mybė tėvynei, pagarba valstybės simboliams, tėvynės gynimas ir pan. 
Trečiasis Konstitucijos skirsnis „Valstybės valdžia“ yra skirtas valsty- 
bės valdžios padalijimo principo įgyvendinimui ir atskirų valdžios gran- 
džių kompetencijos atskyrimui. Įstatymų leidžiamąją valdžią vykdo Milli 
Medžlisas, kurį sudaro 125 deputatai, penkerių metų kadencijai renkami 
tautos visuotinių, lygių ir tiesioginių rinkimų būdu taikant mažoritarinę 
rinkimų sistemą, balsuojant laisvai, asmeniškai ir slaptai. Konstitucijos 
85 straipsnyje nustatyti reikalavimai Milli Medžliso deputatams (25 metų 
amžiaus cenzas ir Azerbaidžano pilietybė). Šiame straipsnyje taip pat nu- 
statytos aktyviosios rinkimų teisės išimtys. Įtvirtinti deputatų mandatų 
atėmimo, įgaliojimų praradimo pagrindai, nuostatos dėl deputatų nelie- 
čiamybės, draudimas traukti atsakomybėm deputatus už veiklą, balsavimą 
ir reiškimąsi Milli Medžlise. Pagal Konstitucijos 93 straipsnio pirmąją dalį 
Azerbaidžano parlamentas yra įgaliotas priimti konstitucinius įstatymus, 
įstatymus ir nutarimus, tačiau pagal 93 straipsnio IV dalį „Azerbaidžano 
Respublikos Milli Medžliso įstatymuose ir nutarimuose negali būti numa- 
tyti konkretūs nurodymai vykdomosios valdžios organams ir teismams“. 
94 straipsnio I dalyje išvardijama, kokiose srityse Milli Medžlisas gali nu- 
statyti bendrąsias taisykles, pavyzdžiui, naudojimasis žmogaus ir piliečio 
teisėmis ir laisvėmis, įtvirtintomis Konstitucijoje, šių teisių ir laisvių vals- 
tybės garantijos; rinkimai, referendumas, teismų sistema ir teisėjų statu- 
sas; prokuratūra; advokatūra ir notariatas; valstybės apdovanojimai; fizi- 
nių ir juridinių asmenų statusas; sandoriai, civilinės sutartys, atstovavimas 
ir paveldėjimas ir t. t. Įdomu tai, kad sąrašas gali būti papildomas Milli 
Medžlisui priimant konstitucinį įstatymą. Sprendimai Milli Medžlise pri- 
imami 63 balsų dauguma, išskyrus dėl Prezidento rinkimų, rinkimų į Milli 
Medžlisą, deputatų statuso ir referendumo. Šiais klausimais sprendimai 
turi būti priimti 83 deputatų balsų dauguma. Konstitucijos 95 straipsnis 
apibrėžia Milli Medžliso kompetenciją. Atkreiptinas dėmesys, kad didžioji 
dalis Milli Medžliso kompetencijos yra realizuojama Prezidento teikimu 
arba kreipimusi į Milli Medžlisą. Savarankiškos veiklos kryptys yra jo pa- 
ties darbo organizavimas; administracinis teritorinis suskirstymas; tarp- 
tautinių sutarčių ratifikavimas ir denonsavimas; pasitikėjimo Ministrų Ka- 
binetu klausimo sprendimas; referendumo skyrimas; amnestija ir savival- 
dybių ataskaitų išklausymas. Didelė dalis kitų Milli Medžliso kompetenci- 
jos sričių yra susijusios su įvairių pareigūnų skyrimu Prezidento teikimu. 

Įstatymų leidybos iniciatyvos teisė Azerbaidžiane yra suteikta Milli 
Medžliso deputatams, Prezidentui, Aukščiausiajam Teismui, Prokuratūrai 
ir Nachičevanės Autonominės Respublikos Ali Medžlisui. Taip pat įstaty- 
mų iniciatyvos teisė yra suteikta 40 tūkstančių Azerbaidžano piliečių, tu- 
rinčių rinkimų teisę. Milli Medžliso priimti įstatymai yra teikiami pasira- 
šyti Prezidentui, o įsigalioja nuo jų paskelbimo dienos. 

VI Konstitucijos skirsnis „Vykdomoji valdžia“ pradedamas nuostata, 
jog „Azerbaidžano Respublikoje vykdomoji valdžia priklauso Azerbaidža- 
no Respublikos Prezidentui“. Kituose straipsniuose ši nuostata detalizuo- 
jama. Prezidentui taikomi reikalavimai, susiję su amžiumi (amžiaus cenzas 
35 metai), Azerbaidžano Respublikos pilietybe ir nuolatiniu per 10 metų 
gyvenimu Azerbaidžano teritorijoje. Prezidentas renkamas 5 metų kaden- 
cijai, lygiais ir tiesioginiais rinkimais, daugiau kaip pusės rinkimuose da- 
lyvavusių rinkėjų balsų dauguma. Prezidento rinkimų rezultatus skelbia 
Konstitucinis Teismas per 14 dienų nuo balsavimo dienos. Prezidentas 
savo pareigas pradeda eiti prisiekęs. Prezidentui atsistatydinus ar pripa- 
žinus, kad jis negali eiti savo pareigų dėl sveikatos būklės iki bus išrink- 
tas naujas Prezidentas, Prezidento pareigas vykdo Ministras Pirmininkas. 
Konstitucijos 109 straipsnyje yra nustatyti Prezidento įgaliojimai. Prezi- 
dentas skiria rinkimus į Milli Medžlisą; teikia Milli Medžlisui tvirtinti vals- 
tybės biudžetą; tvirtina valstybines ekonomines ir socialines programas; 
teikia teikimus Millin Medžlisui skirti įvairius pareigūnus; skiria į pareigas 
ir atleidžia iš pareigų Ministrų Kabineto narius; esant būtinumui pirmi- 
ninkauja Ministrų Kabineto posėdžiams; priima sprendimą dėl Ministrų 
Kabineto atstatydinimo; formuoja centrines ir vietines vykdomosios val- 
džios institucijas atsižvelgiant į išlaidas, numatytas vykdomajai valdžiai 
valstybės biudžete; atšaukia Ministrų Kabineto ir Nachičevanės Autono- 
minės Respublikos Ministrų Kabineto nutarimus ir įsakymus, centrinių ir 
vietinių vykdomosios valdžios institucijų aktus ir t. t. Prezidentas formuoja 
Ministrų Kabinetą, kuris yra aukščiausia vykdomoji Prezidento instancija, 
pavaldi ir atskaitinga išskirtinai Prezidentui. Ministrų Kabineto kadencija 
sutampa su Prezidento kadencija. Ministrų Kabineto posėdžiams vadovau- 
ja Ministras Pirmininkas, kurį skiria Prezidentas Milli Medžliso pritarimu. 
124 straipsnis, kuris yra paskutinysis VI skirsnyje, nustato, kad vykdomąją 
valdžią vietose įgyvendina vietos vykdomosios valdžios vadovai, kuriuos 
skiria ir atleidžia Prezidentas. Prezidentas taip pat nustato vietos vykdo- 
mosios valdžios įgaliojimus. 

Azerbaidžano Respublikos Konstitucijos VII skirsnis yra skirtas teisės 
normoms, reglamentuojančioms teisminės valdžios klausimus. 125 straips- 
nyje nustatyta, jog teisminę valdžią Azerbaidžano Respublikoje vykdo tik 
teismai įgyvendinami teisingumą, bei detalizuojama valstybės teismų sis- 
tema: Konstitucinis Teismas, Aukščiausiasis Teismas, apeliaciniai teismai, 
bendrosios kompetencijos ir specializuoti teismai. Šiame skirsnyje detali- 
zuojami ir reikalavimai kandidatams į teisėjus (Azerbaidžano Respublikos 
piliečiai, ne jaunesni kaip 30 metų, turintys rinkimų teisę, aukštąjį teisinį 
išsilavinimą ir ne mažesnį kaip 5 metų teisinio darbo stažą), įtvirtinami 
pagrindiniai teisminės valdžios principai (teisėjų nepriklausomumas, ne- 
liečiamumas, piliečių lygybė prieš įstatymą, teismo posėdžių viešumas, 
rungimasis, teisė į gynybą, nekaltumo prezumpcija ir t. t.) bei nustatomi 
konkrečių teismų funkcionavimo pagrindai. Konstitucinį Teismą sudaro 
9 teisėjai, kuriuos skiria Milli Medžlisas Respublikos Prezidento teikimu. 
Konstitucinio Teismo kompetencija yra nagrinėti įvairių teisės aktų atitik- 
tį Konstitucijai ir kitiems aukštesnės teisinės galios aktams, tarptautinių 
sutarčių atitiktį Konstitucijai, spręsti ginčus, susijusius su įstatymų leidžia- 
mosios, vykdomosios ir teisminės valdžių įgaliojimų atskyrimu. Taip pat 
Konstituciniam Teismui yra suteikta kompetencija aiškinti Konstituciją ir 
įstatymus. Azerbaidžano Respublikos Konstitucinis Teismas taip pat yra 
įpareigotas nagrinėti individualius skundus, nes kiekvienas asmuo turi 
teisę įstatymų nustatyta tvarka apskųsti Konstituciniam Teismui įstatymų 
leidžiamosios ir vykdomosios valdžios institucijų norminius aktus, savi- 
valdybių ir teismų aktus, pažeidžiančius jo teises ir laisves, kaip prieštarau- 
jančius Konstitucijai. Taip pat teismams yra suteikta teisė kreiptis į Kons- 
titucinį Teismą dėl Konstitucijos ir įstatymų aiškinimo Žmogaus teisių ir 
laisvių įgyvendinimo klausimais. 

Konstitucijos 131 ir 132 straipsniai glaustai nustato Aukščiausiojo ir 
apeliacinių teismų statusą bei teisėjų skyrimo tvarką (abiejų minėtų teismų 
teisėjus skiria Milli Medžlisas Prezidento teikimu). Skirsnyje, reglamen- 
tuojančiame teisminės valdžios pagrindus Konstitucijoje, taip pat pateiktos 
nuostatos, nustatančios Prokuratūros statusą. 

Konstitucijos VII skirsnis skiriamas Nachičevanės Autonominės 
Respublikos statusui ir įgaliojimams reguliuoti. Šis subjektas įvardijamas 
neatskiriama Azerbaidžano dalimi, kurioje galioja Azerbaidžano Konsti- 
tucija, įstatymai ir kiti teisės aktai. Kiek neprieštarauja minėtiems teisės 
aktams, Nichičevanės Autonominės Respublikos Ali Medžlisas (įstatymų 

leidybos subjektas) gali priiminėti įstatymus. Nachičevanės Autonominė 
Respublika taip pat turi savo Konstituciją, tačiau ji negali prieštarauti Azer- 
baidžano Konstitucijai ir įstatymams. Šis teisės aktas tvirtinamas konstitu- 
ciniu įstatymu Milli Medžlise Prezidento teikimu. Nachičevanės Autono- 
minėje Respublikoje įstatymų leidžiamąją valdžią vykdo Nachičevanės Au- 
tonominės Respublikos Ali Medžlisas, vykdomąją valdžią - Nachičevanės 
Autonominės Respublikos Ministrų Kabinetas, teisminę valdžią - Nachi- 
čevanės Autonominės Respublikos teismai. Ali Medžlisą sudaro 45 nariai, 
kurie renkami 5 metų kadencijai. Ali Medžliso kompetencija rinkimų į 
Nachičevanės Autonominės Respublikos Ali Medžlisą, mokesčių, ekono- 
minės plėtros krypčių nustatymo, socialinės apsaugos, aplinkos apsaugos, 
turizmo, sveikatos apsaugos, mokslo, kultūros klausimų sprendimas. 

Konstitucijos ketvirtame skyriuje pateikiamos vietos savivaldos 
klausimus reglamentuojančios nuostatos. Vietos savivaldą vadovaujantis 
142 straipsniu vykdo savivaldybės. Jos formuojamos rinkimais. Pagrindi- 
nės savivaldybių kompetencijos sritys yra jų pačių veiklos organizavimas, 
vietinių rinkliavų ir mokesčių nustatymas, vietinio biudžeto sudarymas ir 
vykdymas, savivaldybių nuosavybės valdymas, įvairių vietinės reikšmės 
programų koordinavimas. Konstitucijoje detaliai aprašoma jos keitimo 
tvarka. Pažymėtina, kad vadovaujantis Konstitucijos 152 straipsniu jos 
tekstas gali būti keičiamas tik referendumu (jį inicijuoja Milli Medžlisas 
arba Prezidentas, abiem atvejais dėl siūlomų pakeitimų gavus išankstinę 
Konstitucinio Teismo išvadą). Kai kurie Konstitucijos straipsniai negali 
būti siūlomi keisti referendumu (dėl Konstitucijos 1, 2, 6, 7, 8 ir 21 str. 
pakeitimo ar panaikinimo, dėl žmogaus ir piliečio teisių ir laisvių, numa- 
tytų šios Konstitucijos III skirsnyje, panaikinimo arba dėl jų apribojimo 
daugiau, nei tai numatyta tarptautinėse sutartyse, kurių dalyvė yra Azer- 
baidžano Respublika). 

Analizuojamoje Konstitucijoje yra numatyta galimybė papildyti 
Konstituciją. Šiai procedūrai skirtas XII skirsnis. Konstitucijos papildymai 
gali būti priimami kaip konstituciniai įstatymai Milli Medžlise 95 balsų 
dauguma. Jie teikiami balsuoti Milli Medžlisui du kartus (kas 6 mėnesius). 
Pasiūlymus dėl Konstitucijos papildymo turi teisę teikti Prezidentas arba 
ne mažiau nei 63 Milli Medžliso deputatai. Negalima teikti pasiūlymų dėl 
Konstitucijos nuostatų, esančių pirmame šios Konstitucijos skirsnyje. 

Priimta 1995 m. lapkričio 12 d. 


Azerbaidžano Tauta, tęsdama šimtametes savo valstybingumo tradi- 
cijas, vadovaudamasi konstituciniame akte „Dėl valstybinės Azerbaidžano 
Respublikos nepriklausomybės“ įtvirtintais principais, siekdama užtikrinti 
visų ir kiekvieno gerovę, įtvirtinti teisingumą, laisvę ir saugumą, pripažin- 
dama savo atsakomybę praeities, dabarties ir ateities kartoms, naudodama 
savo suverenią teisę, iškilmingai skelbia savo ketinimus: 


ginti Azerbaidžano valstybės nepriklausomybę, suverenitetą ir teri- 
torinį vientisumą; 

garantuoti demokratinę santvarką Konstitucijos pagrindu; 

stiprinti pilietinę visuomenę; 

kaip Tautos valios išraišką, sukurti teisinę, pasaulietišką valstybę, 
užtikrinančią įstatymų viršenybę; 

užtikrinti visiems padorų gyvenimo lygį atsižvelgiant į teisingą eko- 
nominę ir socialinę tvarką; 

likdama ištikima bendražmogiškoms vertybėms, gyventi draugys- 
tės, taikos su kitomis tautomis ir saugumo sąlygomis bei šiuo tikslu 
bendradarbiauti. 


Ši Konstitucija priimama visuotiniu Tautos balsavimu - referendumu 
anksčiau minėtų aukštų ketinimų vardan. 





" Azerbaidžano Respublikos Konstitucija, paskelbta Azerbaidžano Prezidento interneto 
puslapyje <http://en.president.az/azerbaijan/constitution/>, išversta iš anglų ir rusų 


kalbų. 

PIRMAS SKYRIUS. BENDROSIOS NUOSTATOS 
I skirsnis. Tautos valdžia 


1 straipsnis. Valdžios šaltinis 

I. Azerbaidžano Respublikoje vienintelis valstybės valdžios šaltinis 
yra Azerbaidžano Tauta. 

II. Azerbaidžano Tautą sudaro Azerbaidžano Respublikos piliečiai, 
gyvenantys Azerbaidžano Respublikos teritorijoje ir už jos ribų, ir laiko- 
mi pavaldžiais Azerbaidžano valstybei ir jos įstatymams, neprieštaraujant 
tarptautinės teisės normoms. 


2 straipsnis. Tautos suverenitetas 

I. Laisvai ir nepriklausomai spręsti savo likimą ir nustatyti valdymo 
formą yra suvereni Azerbaidžano Tautos teisė. 

II. Azerbaidžano Tauta vykdo savo suverenią galią tiesiogiai visuoti- 
nio balsavimo būdu - referendumu ir per savo atstovus, išrinktus vado- 
vaujantis visuotinių, lygių ir tiesioginių rinkimų teise laisvu, slaptu ir as- 
menišku balsavimu. 


3 straipsnis. Klausimai, spręstini visuotiniu balsavimu - referendumu 

I. Azerbaidžano Tauta gali referendumu išspręsti bet kokį klausimą, 
susijusį su jos teisėmis ir interesais. 

II. Toliau išvardyti klausimai gali būti sprendžiami tik referendumu: 

1) Azerbaidžano Respublikos Konstitucijos priėmimas ir keitimas; 

2) Azerbaidžano Respublikos valstybės sienų keitimas. 

III. Šie klausimai negali būti sprendžiami referendumu: 

1) mokesčiai ir valstybės biudžetas; 

2) amnestija ir malonės suteikimas; 

3) rinkimas, skyrimas ar tvirtinimas pareigūnų, kurių rinkimas, sky- 
rimas ar tvirtinimas priskirtas atitinkamai įstatymų leidžiamosios ir (ar) 
vykdomosios valdžios institucijoms. (1) 


4 straipsnis. Teisė atstovauti Tautai 
Niekas, išskyrus įgaliotuosius atstovus, neturi teisės atstovauti Tautai, 
kalbėti Tautos vardu bei daryti pareiškimus Tautos vardu. 


5straipsnis. Tautos vienybė 
I. Azerbaidžano Tauta vieninga. 

II. Azerbaidžano Tautos vienybė sudaro Azerbaidžano valstybės pa- 
grindą. Azerbaidžano Respublika yra bendra ir nedaloma visų Azerbai- 
džano Respublikos piliečių gimtinė. 


6 straipsnis. Valdžios pasisavinimo nepriimtinumas 

I. Jokia Azerbaidžano Tautos dalis, jokia socialinė grupė ar organiza- 
cija, joks asmuo negali pasisavinti įgaliojimų vykdyti valdžią. 

II. Valdžios pasisavinimas yra sunkiausias nusikaltimas Tautai. 


II skirsnis. Valstybės pagrindai 


7 straipsnis. Azerbaidžano valstybė 

I. Azerbaidžano valstybė yra demokratinė, teisinė, pasaulietinė, uni- 
tarinė respublika. 

II. Azerbaidžano Respublikoje valstybinė valdžia vidaus klausimais 
ribojama tik teise, išorės klausimais - tik nuostatomis, kylančiomis iš tarp- 
tautinių sutarčių, kurių dalyvė yra Azerbaidžano Respublika. 

III. Valstybinė valdžia Azerbaidžano Respublikoje organizuojama val- 
džių padalijimo principu: 

+ įstatymų leidžiamąją valdžią vykdo Azerbaidžano Respublikos Milli 

Medžlisas; 

+ vykdomoji valdžia priklauso Azerbaidžano Respublikos Prezidentui; 

+ teisminę valdžią vykdo Azerbaidžano Respublikos teismai. 

IV. Įstatymų leidžiamoji, vykdomoji ir teisminė valdžios sąveikauja 
vadovaujantis šios Konstitucijos nuostatomis ir yra nepriklausomos vyk- 
dydamos savo įgaliojimus. 


8 straipsnis. Azerbaidžano valstybės vadovas 

I. Azerbaidžano valstybės vadovas yra Azerbaidžano Respublikos Pre- 
zidentas. Jis atstovauja Azerbaidžano valstybei šalies viduje ir išoriniuose 
santykiuose. 

II. Azerbaidžano Respublikos Prezidentas įkūnija Azerbaidžano Tau- 
tos vienybę ir Azerbaidžano valstybingumo tąsą. 

III. Azerbaidžano Respublikos Prezidentas yra Azerbaidžano valsty- 
bės nepriklausomybės ir teritorinio vientisumo, tarptautinių sutarčių, ku- 
rių dalyvė yra Azerbaidžano Respublika, laikymosi garantas. 

IV. Azerbaidžano Respublikos Prezidentas yra teisminės valdžios ne- 
priklausomybės garantas. 

9 straipsnis. Ginkluotosios pajėgos 

I. Azerbaidžano Respublika siekdama užtikrinti savo saugumą ir gy- 
nybą kuria ginkluotąsias pajėgas ir kitas karines formuotes. 

II. Azerbaidžano Respublika neigia karą kaip kėsinimosi į kitų valsty- 
bių nepriklausomybę priemonę ir kaip tarptautinių ginčų sprendimo būdą. 

III. Azerbaidžano Respublikos Prezidentas yra vyriausiasis Azerbai- 
džano Respublikos ginkluotųjų pajėgų vadas. 


10 straipsnis. Tarptautinių santykių principai 


Azerbaidžano Respublika savo santykius su kitomis valstybėmis grin- 
džia visuotinai pripažįstamų tarptautinės teisės normų principais. 


11 straipsnis. Teritorija 

I. Azerbaidžano Respublikos teritorija vientisa, neliečiama ir nedaloma. 

II. Vidaus Azerbaidžano Respublikos vandenys, priklausantis Azer- 
baidžano Respublikai Kaspijos jūros (ežero) sektorius, oro erdvė virš Azer- 
baidžano Respublikos yra sudedamosios Azerbaidžano Respublikos teri- 
torijos dalys. 

III. Azerbaidžano Respublikos teritorija negali būti perduodama. Azer- 
baidžano Respublika niekam neperduoda jokios, nei sausumos, nei vandenų, 
dalies savo teritorijos; valstybės sienos gali būti keičiamos tik Azerbaidžano 
Tautos valia, išreikšta visų Azerbaidžano gyventojų referendumu, surengtų 
Azerbaidžano Respublikos Milli Medžliso sprendimu. 


12 straipsnis. Aukščiausias valstybės tikslas 

I. Aukščiausias valstybės tikslas yra užtikrinti žmogaus ir piliečio teises 
bei laisves, padorų gyvenimo lygį Azerbaidžano Respublikos piliečiams. 

II. Išvardytos šioje Konstitucijoje žmogaus ir piliečio teisės ir laisvės 
taikomos atsižvelgiant į tarptautines sutartis, kurių dalyvė yra Azerbaidža- 
no Respublika. 


13 straipsnis. Nuosavybė 

I. Azerbaidžano Respublikoje nuosavybė neliečiama ir saugoma vals- 
tybės. 

II. Nuosavybė gali būti valstybės, privati ir savivaldybės. 

III. Nuosavybė negali būti naudojama pažeidžiant žmogaus ir piliečio 
teises bei laisves, visuomenės ir valstybės interesus, asmens orumą. 


386 


Azerbaidžano Respublikos Konstitucija 


14 straipsnis. Gamtos ištekliai 
Gamtos ištekliai priklauso Azerbaidžano Respublikai nepažeidžiant 
bet kurių fizinių ir juridinių asmenų teisių bei interesų. 


15 straipsnis. Ekonominė plėtra ir valstybė 

I. Azerbaidžano Respublikoje ekonomikos, grindžiamos įvairiomis 
nuosavybės rūšimis, plėtra tarnauja Tautos gerovės didinimui. 

II. Azerbaidžano valstybė rinkos santykių pagrindu kuria ekonomi- 
kos plėtros sąlygas, garantuoja verslininkystės laisvę, neleidžia monopolių 
ir nesąžiningos konkurencijos ūkiniuose santykiuose. 


16 straipsnis. Socialinė raida ir valstybė 

I. Azerbaidžano valstybė rūpinasi Tautos ir kiekvieno piliečio gerovės 
kėlimu, socialine apsauga ir padoriu gyvenimo lygiu. 

II. Azerbaidžano valstybė skatina kultūros, švietimo, sveikatos apsau- 
gos, mokslo, meno plėtrą, saugo šalies gamtą, istorinį, materialinį ir dvasi- 
nį Tautos paveldą. 


17 straipsnis. Šeima ir valstybė 

I. Valstybė ypač rūpinasi šeima kaip pagrindiniu visuomenės vienetu. 

II. Tėvai privalo rūpintis vaikais ir juos auklėti. Valstybė kontroliuoja 
šios pareigos vykdymą. 

III. Vaikais, neturinčiais tėvų ar globėjų, likusiais be tėvų globos, rū- 
pinasi valstybė. 

IV. Draudžiama įtraukti vaikus į veiklą, kuri gali kelti grėsmę jų gyvy- 
bei, sveikatai ar moralei. 

V. Vaikai, nesulaukę 15 metų amžiaus, negali būti priimti į darbą. 

VI. Valstybė kontroliuoja vaiko teisių įgyvendinimą. 


18 straipsnis. Religija ir valstybė 

I. Azerbaidžano Respublikoje religija atskirta nuo valstybės. Visi tikė- 
jimai prieš įstatymą yra lygūs. 

II. Draudžiama skleisti ir propaguoti religijas (religinius judėjimus), že- 
minančias žmogaus orumą arba prieštaraujančias žmogiškumo principams. 

III. Valstybinė švietimo sistema yra pasaulietiška. 


19 straipsnis. Piniginis vienetas 
I. Piniginis Azerbaidžano Respublikos vienetas yra manatas. 

II. Teisę leisti į apyvartą ir išimti iš apyvartos pinigus turi tik Centrinis 
bankas. Azerbaidžano Respublikos centrinis bankas priklauso išskirtinai 
valstybei. 

III. Be manato, Azerbaidžano Respublikos teritorijoje draudžiama 
kaip mokėjimo priemonę naudoti kitus piniginius vienetus. 


20 straipsnis. Apribojimai, taikomi valstybės skoloms 

Skolos, padarytos siekiant padėti sukilti prieš Azerbaidžano valstybę 
arba sukelti valstybinį perversmą, negali būti Azerbaidžano Respublikos 
priimtos kaip įsipareigojimas ir apmokamos. 


21 straipsnis. Valstybinė kalba 
I. Valstybinė kalba Azerbaidžano Respublikoje yra azerbaidžaniečių 
kalba. Azerbaidžano Respublika užtikrina azerbaidžaniečių kalbos plėtrą. 
II. Azerbaidžano Respublika užtikrina laisvą kitų kalbų, kuriomis kal- 
ba gyventojai, vartojimą ir vystymąsi. 


22 straipsnis. Sostinė 
Azerbaidžano Respublikos sostinė yra Baku miestas. 


23 straipsnis. Azerbaidžano valstybės simboliai 

I. Valstybiniai Azerbaidžano Respublikos simboliai yra Azerbaidžano 
Respublikos valstybės vėliava, Azerbaidžano Respublikos valstybės herbas 
ir Azerbaidžano Respublikos valstybės himnas. 

II. Azerbaidžano Respublikos valstybės vėliava sudaryta iš trijų hori- 
zontalių vienodo pločio juostų. Viršutinė juosta - žydros spalvos, viduri- 
nė - raudonos, apatinė - žalios, raudonos juostos viduryje abiejose vėliavos 
pusėse pavaizduotas baltos spalvos pusmėnulis ir aštuonkampė žvaigždė. 
Vėliavos pločio ir ilgio santykis 1 : 2. 

III. Azerbaidžano Respublikos valstybės vėliavos ir Azerbaidžano 
Respublikos valstybės herbo atvaizdus, Azerbaidžano Respublikos valsty- 
bės himno muziką ir tekstą nustato Azerbaidžano Respublikos konstituci- 
nis įstatymas. 

ANTRAS SKYRIUS. PAGRINDINĖS TEISĖS, LAISVĖS IR 
PAREIGOS 


III skirsnis. Pagrindinės žmogaus ir piliečio teisės bei laisvės 


24 straipsnis. Pagrindinis žmogaus ir piliečio teisių ir laisvių principas 
I. Nuo gimimo momento kiekvienas žmogus turi neliečiamas prigim- 
tines teises ir laisves. 
II. Teisės ir laisvės taip pat apima kiekvieno žmogaus atsakomybę bei 
pareigas visuomenei ir kitiems Žmonėms. 


25 straipsnis. Lygybės teisė 

I. Prieš įstatymą ir teismą visi lygūs. 

II. Vyrai ir moterys turi vienodas teises ir laisves. 

III. Valstybė garantuoja kiekvienam teisių ir laisvių lygybę nepriklau- 
somai nuo rasės, tautybės, religijos, kalbos, lyties, kilmės, turtinės padėties, 
pareigų, įsitikinimų, priklausomybės politinėms partijoms, profesinėms 
sąjungoms ar kitiems visuomeniniams susivienijimams. Draudžiama ribo- 
ti žmogaus ir piliečio teises ir laisves dėl rasinės, tautinės, religinės priklau- 
somybės, kalbos, lyties, kilmės, įsitikinimų, politinių ir socialinių pažiūrų. 

IV. Niekam negali būti padaryta žala, suteiktos lengvatos ar privile- 
gijos arba atsisakyta suteikti lengvatas ar privilegijas anksčiau numatytais 
pagrindais. 

V. Kiekvienam asmeniui užtikrinamos vienodos teisės santykiuose su 
valstybės institucijomis ir valstybinės valdžios įgaliotiniais, priimančiais 
sprendimus, susijusius su teisėmis ir laisvėmis. 


26 straipsnis. Žmogaus ir piliečio teisių ir laisvių gynimas 

I. Kiekvienas turi teisę ginti savo teises ir laisves įstatymų nedraudžia- 
mais būdais. 

II. Valstybė garantuoja kiekvienam jo teisių ir laisvių gynimą. 


27 straipsnis. Teisė į gyvybę 

I. Kiekvienas turi teisę į gyvybę. 

II. Išskyrus priešo kareivių naikinimą ginkluoto valstybės užpuolimo 
metu, mirties bausmės taikymą remiantis įsiteisėjusiu teismo nuospren- 
džiu ir kitais įstatymų numatytais atvejais, kiekvieno asmens teisė į gyvybę 
yra neliečiama. 

III. Mirties bausmė nuo šiol iki jos visiško panaikinimo gali būti įsta- 
tymų nustatoma kaip išimtinė bausmė tik už itin sunkius nusikaltimus 
valstybei, žmogaus gyvybei ir sveikatai. 

IV. Išskyrus įstatymų nustatytus būtinosios ginties, būtinojo reikalin- 
gumo, nusikaltėlio suėmimo ir sulaikymo, kalinio pabėgimo iš kalinimo 
vietos prevencijos, sukilimo prieš valstybę arba valstybinio perversmo pre- 
vencijos, ginkluoto šalies užpuolimo atvejus, neleidžiama naudoti ginklo 
prieš Žmogų. 


28 straipsnis. Teisė į laisvę 

I. Kiekvienas turi teisę į laisvę. 

II. Teisė į laisvę gali būti apribota tik įstatymų numatyta tvarka sulai- 
kymo, suėmimo ar laisvės atėmimo būdu. 

III. Kiekvienas, teisėtai esantis Azerbaidžano Respublikos teritorijoje, 
turi teisę laisvai judėti, pasirinkti gyvenamąją vietą ir išvykti iš Azerbaidža- 
no Respublikos. 

IV. Azerbaidžano Respublikos pilietis turi teisę bet kuriuo metu ne- 
varžomai grįžti į savo šalį. 


29 straipsnis. Nuosavybės teisė 

I. Kiekvienas žmogus turi nuosavybės teisę. 

II. Nė viena nuosavybės rūšis nėra viršesnė už kitą. Nuosavybės teisė, 
įskaitant privačios nuosavybės teisę, saugoma įstatymo. 

III. Kiekvienas gali turėti kilnojamojo ir nekilnojamojo turto. Nuosa- 
vybės teisė apima savininko teisę vienasmeniškai ar kartu su kitais asmeni- 
mis valdyti turtą, naudotis ir disponuoti juo. 

IV. Iš nieko negali būti atimama nuosavybė be teismo sprendimo. Ne- 
leidžiamas visiškas turto konfiskavimas. Turto perleidimas valstybės ir vi- 
suomenės poreikiams leidžiamas tik iš anksto numačius sąžiningą jo vertės 
atlyginimą. 

V. Valstybė garantuoja paveldėjimo teisę. 


30 straipsnis. Teisė į intelektinę nuosavybę 

I. Kiekvienas turi teisę į intelektinę nuosavybę. 

II. Autorių teisės, išradimų teisės ir kitos intelektinės nuosavybės tei- 
sių rūšys saugomos įstatymu. 

31 straipsnis. Teisė į saugų gyvenimą 

I. Kiekvienas turi teisę į saugų gyvenimą. 

II. Draudžiama kėsintis į bet kurio asmens gyvybę, fizinę ir psichinę 
sveikatą, nuosavybę, būstą, taikyti prieš jį prievartą, išskyrus įstatymo nu- 
statytus atvejus. 


32 straipsnis. Teisė į asmens neliečiamumą 

I. Kiekvienas turi teisę į asmens neliečiamumą. 

II. Kiekvienas turi teisę saugoti asmeninio ir šeimos gyvenimo pa- 
slaptį. Išskyrus įstatymo nustatytus atvejus, draudžiama kištis į asmeninį 
gyvenimą. 

III. Neleidžiama rinkti, kaupti, naudoti ir skleisti informaciją apie kie- 
no nors privatų gyvenimą be jo sutikimo. 

IV. Valstybė garantuoja kiekvienam teisę į susirašinėjimo, telefoninių 
pokalbių, pašto, telegrafo pranešimų bei kitomis ryšio priemonėmis per- 
duodamų duomenų paslapties saugojimą. Ši teisė įstatymo nustatyta tvar- 
ka gali būti apribota siekiant užkirsti kelią nusikaltimui arba nustatyti tiesą 
tiriant baudžiamąją bylą. 

V. Išskyrus įstatymų nustatytus atvejus, kiekvienas asmuo gali su- 
sipažinti su apie jį surinktais duomenimis. Kiekvienas asmuo turi teisę 
pareikalauti ištaisyti arba išimti (sunaikinti) apie jį surinktus duomenis, 
neatitinkančius tikrovės, neišsamius bei gautus pažeidžiant įstatymų rei- 
kalavimus. 


33 straipsnis. Teisė į būsto neliečiamumą 

I. Kiekvienas turi teisę į būsto neliečiamumą. 

II. Niekas neturi teisės patekti į būstą be jame gyvenančių asmenų lei- 
dimo, išskyrus įstatymo nustatytus atvejus arba teismo sprendimu. 


34 straipsnis. Teisė į santuoką 

I. Kiekvienas, pasiekęs įstatymu nustatytą amžių, turi teisę sukurti šeimą. 

II. Santuoka sudaroma savanoriško sutikimo pagrindu. Niekas negali 
būti verčiamas sudaryti santuoką. 

III. Valstybė globoja šeimą ir santuoką. Motinystė, tėvystė, vaikystė 
saugomos įstatymų. Valstybė remia daugiavaikes šeimas. 

IV. Sutuoktinių teisės lygios. Rūpintis vaikais, auklėti juos yra tėvų tei- 
sė ir pareiga. 

V. Vaikų pareiga - gerbti tėvus, rūpintis jais. Darbingi vaikai, sulaukę 
18 metų, privalo išlaikyti nedarbingus tėvus. 


35 straipsnis. Teisė į darbą 

I. Darbas sudaro asmeninės ir visuomeninės gerovės pagrindą. 

II. Kiekvienas turi teisę pagal savo gebėjimus laisvai pasirinkti veiklą, 
profesiją, užsiėmimą ir darbo vietą. 

III. Niekas negali būti verčiamas dirbti. 

IV. Darbo sutartys sudaromos laisvai. Niekas negali būti verčiamas 
sudaryti darbo sutartį. 

V. Teismo sprendimu leidžiamas priverstinis darbas, kurio sąlygos ir 
terminai numatyti įstatymo, priverstinis darbas vykdant įgaliotų asmenų 
įsakymus karinėje tarnyboje, piliečių vertimas atlikti reikiamus darbus ne- 
paprastosios padėties ir karo sąlygomis. 

VI. Kiekvienas turi teisę dirbti saugiomis ir sveikomis sąlygomis, gauti 
atlyginimą už savo darbą be jokio diskriminavimo ir ne mažesnį nei valsty- 
bės nustatytas minimalus atlyginimas už darbą. 

VII. Bedarbiai turi teisę gauti iš valstybės socialinę pašalpą. 

VIII. Valstybė visomis išgalėmis siekia mažinti nedarbą. 


36 straipsnis. Teisė į streiką 

I. Kiekvienas turi teisę streikuoti savarankiškai ar kartu su kitais. 

II. Teisė į streiką dirbantiesiems pagal darbo sutartį gali būti apribota 
tik įstatymo numatytais atvejais. Negali streikuoti kariai ir civiliai asmenys, 
tarnaujantys ginkluotosiose pajėgose ir kituose Azerbaidžano Respublikos 
kariniuose daliniuose. 

III. Individualūs ir kolektyviniai darbo ginčai sprendžiami įstatymų 
nustatyta tvarka. 


37 straipsnis. Teisė į poilsį 

I. Kiekvienas turi teisę į poilsį. 

II. Dirbantiesiems pagal darbo sutartį garantuojama įstatymo nusta- 
tyta darbo diena, neviršijanti 8 valandų, poilsio ir švenčių dienos, ne rečiau 
nei vieną kartą per metus suteikiamos ne trumpesnės nei 21 kalendorinė 
diena mokamos atostogos. 


38 straipsnis. Teisė į socialinę apsaugą 
I. Kiekvienas turi teisę į socialinę apsaugą. 

II. Vargstančiųjų parama pirmiausia yra jų šeimos narių pareiga. 

III. Kiekvienas turi teisę į socialinę apsaugą sukakus įstatymų nusta- 
tytam amžiui, ligos, invalidumo, maitintojo netekimo atveju, tapus nedar- 
bingam, nedarbo ir kitais įstatymų nustatytais atvejais. 

IV. Minimalų pensijų ir socialinių pašalpų dydį nustato įstatymas. 

V. Valstybė sudaro sąlygas labdaringos veiklos, savanoriško socialinio 
draudimo ir kitų socialinės apsaugos formų plėtrai. 


39 straipsnis. Teisė gyventi sveikoje aplinkoje 

I. Kiekvienas turi teisę gyventi sveikoje aplinkoje. 

II. Kiekvienas turi teisę rinkti informaciją apie tikrąją aplinkos būklę 
ir gauti žalos, padarytos jo sveikatai ir turtui dėl ekologinio teisės pažeidi- 
mo, atlyginimą. 

III. Niekas negali kelti pavojų arba daryti žalą aplinkai, gamtos ištek- 
liams peržengiant įstatymų nustatytas ribas. 

IV. Valstybė garantuoja ekologinės pusiausvyros, įstatymų nurodytų 
laukinių augalų ir gyvūnų išsaugojimą. 


40 straipsnis. Teisė į kultūrą 

I. Kiekvienas turi teisę dalyvauti kultūriniame gyvenime, naudotis 
kultūros įstaigų paslaugomis ir kultūros vertybėmis. 

II. Kiekvienas privalo gerbti istorinį, kultūrinį ir dvasinį paveldą, rū- 
pintis juo, saugoti istorijos ir kultūros paminklus. 


41 straipsnis. Teisė į sveikatos apsaugą 

I. Kiekvienas turi teisę į sveikatos apsaugą ir medicinos pagalbą. 

II. Valstybė taiko būtinąsias priemones įvairios nuosavybės formos 
sveikatinimo veiklos rūšims plėtoti, garantuoja sanitarinę epidemiologinę 
gerovę, užtikrina medicinos draudimo formų įvairovę. 

III. Pareigūnai, slepiantys faktus ir atvejus, keliančius grėsmę žmonių 
gyvybei ir sveikatai, traukiami atsakomybėn pagal įstatymus. 

42 straipsnis. Teisė į išsilavinimą 

I. Kiekvienas pilietis turi teisę į išsilavinimą. 

II. Valstybė garantuoja teisę į nemokamą privalomą bendrąjį vidurinį 
išsilavinimą. 

III. Valstybė kontroliuoja švietimo sistemą. 

IV. Valstybė garantuoja talentams tolesnio lavinimosi galimybes ne- 
priklausomai nuo jų finansinės padėties. 
V. Valstybė nustato minimalius išsilavinimo standartus. 


43 straipsnis. Teisė į būstą 

I. Nė iš vieno negalima neteisėtai atimti būsto. 

II. Valstybė skatina gyvenamųjų namų statybą, taiko specialiąsias 
priemones žmogaus teisei į būstą įgyvendinti. 


44 straipsnis. Teisė į tautinį tapatumą 
I. Kiekvienas turi teisę saugoti savo tautinį tapatumą. 
II. Niekas negali būti priverstas keisti savo tautinio tapatumo. 


45 straipsnis. Teisė vartoti gimtąją kalbą 

I. Kiekvienas turi teisę vartoti gimtąją kalbą. Kiekvienas turi teisę būti 
auklėjamas ir ugdomas bei kurti bet kuria pageidaujama kalba. 

II. Iš nieko negalima atimti teisės vartoti gimtąją kalbą. 


46 straipsnis. Teisė į garbės ir orumo gynimą 

I. Kiekvienas turi teisę ginti savo garbę ir orumą. 

II. Valstybė saugo žmogaus orumą. Jokiu pagrindu negalima pateisin- 
ti Žmogaus orumo pažeminimo. 

III. Niekas negali būti kankinamas. Su niekuo negalima elgtis ar bausti 
taip, kad būtų pažemintas jo orumas. Su niekuo negalima atlikinėti medi- 
cinos, mokslinių ar kitokių bandymų be jo savanoriško sutikimo. 


47 straipsnis. Minties ir žodžio laisvė 

I. Kiekvienas turi minties ir žodžio laisvę. 

II. Niekas negali būti verčiamas reikšti savo mintis ir įsitikinimus ar 
jų atsisakyti. 

III. Neleidžiama agitacija ir propaganda, kurstančios rasinę, tautinę, 
religinę ar socialinę neapykantą ir priešiškumą. 


48 straipsnis. Sąžinės laisvė 

I. Kiekvienas turi sąžinės laisvę. 

II. Kiekvienas turi teisę turėti savo požiūrį į religiją, išpažinti atskirai 
ar kartu su kitais bet kurį tikėjimą ar religiją arba neišpažinti jokios, iš- 
reikšti ir skleisti savo įsitikinimus, susijusius su religija. 

III. Galima laisvai atlikti religines apeigas, jei jos nepažeidžia viešosios 
tvarkos arba neprieštarauja visuomenės moralei. 

IV. Religiniai įsitikinimai ir pažiūros negali pateisinti teisės pažeidi- 
mų. 

V. Nieko negalima versti reikšti (demonstruoti) religinius įsitikini- 
mus, atlikti religines apeigas ar dalyvauti jose. 


49 straipsnis. Susirinkimų laisvė 

I. Kiekvienas turi susirinkimų laisvę. 

II. Kiekvienas turi teisę, iš anksto pranešęs atitinkamoms valdžios ins- 
titucijoms, bendradarbiaujant su kitais, taikiai ir be ginklų, rengti susitiki- 
mus, mitingus, demonstracijas, eitynes ir piketus. 


50 straipsnis. Informacijos laisvė 

I. Kiekvienas gali laisvai ieškoti, gauti, perduoti, kurti ir skleisti bet 
kokią informaciją. 

II. Garantuojama visuomenės informavimo laisvė. Draudžiama vals- 
tybinė žiniasklaidos priemonių, įskaitant spaudą, cenzūra. 

III. Kiekvienam asmeniui garantuojama teisė paneigti žiniasklaidos 
priemonėse paskelbtą informaciją, pažeidžiančią jo teises arba darančią 
žalą jo interesams, arba atsakyti į ją. 


51 straipsnis. Kūrybos laisvė 

I. Kiekvienas turi kūrybos laivę. 

II. Valstybė garantuoja laisvą kūrybą literatūros ir meno, mokslo ir 
technikos bei kitose srityse. 


52 straipsnis. Teisė į pilietybę 

Asmuo, pavaldus Azerbaidžano valstybei, turintis su ja politinį ir 
teisinį ryšį bei abipuses teises ir pareigas, yra Azerbaidžano Respublikos 
pilietis. Asmuo, gimęs Azerbaidžano Respublikos teritorijoje arba jei abu 
jo tėvai yra Azerbaidžano Respublikos piliečiai, yra Azerbaidžano Respub- 
likos pilietis. Asmuo, kurio vienas iš tėvų yra Azerbaidžano Respublikos 
pilietis, yra Azerbaidžano Respublikos pilietis. 


53 straipsnis. Teisės į pilietybę garantija 
I. Iš Azerbaidžano Respublikos piliečio jokiomis aplinkybėmis negali- 
ma atimti Azerbaidžano Respublikos pilietybės. 


395 


PASAULIO VALSTYBIŲ KONSTITUCIJOS | Azerbaidžano Respublika 


II. Azerbaidžano Respublikos pilietis jokiomis aplinkybėmis negali būti 
išvarytas iš Azerbaidžano Respublikos arba išduotas užsienio valstybei. 

III. Azerbaidžano Respublika garantuoja teisinę gynybą ir globoja 
Azerbaidžano Respublikos piliečius, laikinai arba nuolat gyvenančius už 
jos ribų. 


54 straipsnis. Teisė dalyvauti politiniame visuomenės ir 
valstybės gyvenime 

I. Azerbaidžano Respublikos piliečiai turi teisę nevaržomi dalyvauti 
politiniame visuomenės ir valstybės gyvenime. 

II. Savarankiškas pasipriešinimas sukilimui prieš valstybę arba valsty- 
biniam perversmui yra kiekvieno Azerbaidžano Respublikos piliečio teisė. 


55 straipsnis. Teisė dalyvauti valstybės valdyme 

I. Azerbaidžano Respublikos piliečiai turi teisę dalyvauti valstybės 
valdyme. Šią teisę jie gali įgyvendinti tiesiogiai arba per atstovus. 

II. Azerbaidžano Respublikos piliečiai gali tarnauti valstybės institu- 
cijose. Valstybės institucijų tarnautojai skiriami iš Azerbaidžano Respub- 
likos piliečių. Užsieniečiai ir asmenys be pilietybės gali būti priimami į 
valstybės tarnybą įstatymų nustatyta tvarka. 


56 straipsnis. Rinkimų teisė 

I. Azerbaidžano Respublikos piliečiai turi teisę rinkti ir būti išrinkti į 
valstybės institucijas bei dalyvauti referendume. 

II. Rinkimuose ir referendume negali dalyvauti asmenys, kurie teismo 
sprendimu yra pripažinti neveiksniais. 

III. Įstatymu gali būti apribota teisė dalyvauti rinkimuose kariams, 
teisėjams, valstybės tarnautojams, religijos veikėjams, asmenims, kuriems 
atimta laisvė vadovaujantis įsigaliojusiu teismo nuosprendžiu, kitiems as- 
menims, nurodytiems šioje Konstitucijoje ir įstatyme. 


57 straipsnis. Teisė į kreipimąsi 

I. Azerbaidžano Respublikos piliečiai turi teisę kreiptis į valstybės 
institucijas asmeniškai bei teikti individualius ar kolektyvinius rašytinius 
kreipimusis. Į kiekvieną kreipimąsi turi būti pateiktas rašytinis atsakymas 
įstatymų nustatyta tvarka ir terminais. 

II. Azerbaidžano Respublikos piliečiai turi teisę kritikuoti valstybės 
institucijų ir jų tarnautojų, politinių partijų, profesinių sąjungų, kitų visuo- 

meninių susivienijimų bei atskirų piliečių veiklą ar darbą. Persekiojimas 
dėl kritikos draudžiamas. Įžeidimas ar šmeižtas negali būti laikomi kritika. 


58 straipsnis. Teisė į susivienijimus 

I. Kiekvienas turi teisę vienytis su kitais. 

II. Kiekvienas turi teisę įkurti bet kokį susivienijimą, įskaitant poli- 
tines partijas, profesines sąjungas ir kitus visuomeninius susivienijimus, 
arba įstoti į egzistuojantį susivienijimą. Laisva visų susivienijimų veikla 
garantuojama. 

III. Niekas negali būti verčiamas įstoti į kokį nors susivienijimą arba 
likti jo nariu. 

IV. Draudžiami susivienijimai, siekiant prievarta nuversti teisėtą vals- 
tybinę valdžią visoje Azerbaidžano Respublikos teritorijoje arba kurioje 
nors jos dalyje. Pažeidžiančių Konstituciją ir įstatymus susivienijimų veikla 
gali būti nutraukta tik teismo tvarka. 


59 straipsnis. Teisė į verslininkystės laisvę 

Kiekvienas gali įstatymų nustatyta tvarka laisvai naudodamas savo 
galimybes, įgūdžius ir turtą, atskirai ar kartu su kitais užsiimti verslu arba 
kita įstatymų neuždrausta ekonomine veikla. 


60 straipsnis. Teisminė teisių ir laisvių garantija 

I. Kiekvienam garantuojama teisminė jo teisių ir laisvių gynyba. 

II. Kiekvienas turi teisę apskųsti teismui valstybės institucijų, politinių 
partijų, profesinių sąjungų, kitų visuomeninių susivienijimų ir valstybės 
tarnautojų veiklą (arba neveikimą). 


61 straipsnis. Teisė į teisinę pagalbą 

I. Kiekvienas turi teisę gauti kvalifikuotą teisinę pagalbą. 

II. Įstatymų numatytais atvejais teisinė pagalba teikiama nemokamai, 
valstybės sąskaita. 

III. Kiekvienas asmuo nuo jo sulaikymo, suėmimo, kompetentingų 
valstybės institucijų kaltinimo padarius nusikaltimą pateikimo momento 
turi teisę gauti gynėjo pagalbą. 


62 straipsnis. Jurisdikcijos keitimo negalimumas 
Kiekvienas turi teisę į savo bylos nagrinėjimą įstatymų nustatytame teis- 
me. Neleidžiamas asmens bylos nagrinėjimas kitame teisme be jo sutikimo. 

63 straipsnis. Nekaltumo prezumpcija 

I. Kiekvienas turi teisę į nekaltumo prezumpciją. Kiekvienas kalti- 
namas padaręs nusikaltimą laikomas nekaltu, kol jo kaltumas neįrodytas 
įstatymų nustatyta tvarka ir dėl jo nėra įsiteisėjusio teismo nuosprendžio. 

II. Jeigu kyla pagrįstų abejonių dėl asmens kaltumo, neleidžiama pri- 
pažinti jį kaltu. 

III. Asmuo, kaltinamas padaręs nusikaltimą, neprivalo įrodinėti savo 
nekaltumo. 

IV. Vykdant teisingumą negalima naudoti įrodymų, gautų pažeidžiant 
įstatymus. 

V. Niekas negali būti pripažintas kaltu padaręs nusikaltimą be teismo 
nuosprendžio. 


64 straipsnis. Pakartotinio nuteisimo už tą patį nusikaltimą 
nepriimtinumas 
Niekas negali būti pakartotinai nuteistas už tą patį nusikaltimą. 


65 straipsnis. Teisė pakartotinai kreiptis į teismą 
Kiekvienas teismo nuteistas asmuo turi teisę įstatymų nustatyta tvarka 


Ms 


bei dėl malonės ar bausmės sušvelninimo. 


66 straipsnis. Draudimas versti duoti parodymus prieš gimines 

Niekas negali būti verčiamas duoti parodymus prieš save, savo su- 
tuoktinį, vaikus, tėvus, brolius, seseris. Baigtinis sąrašas giminaičių, prieš 
kuriuos neprivaloma duoti parodymus, nustatytas įstatymo. 


67 straipsnis. Sulaikytų, suimtų ir kaltinamų padarius nusikaltimą 
asmenų teisės 
I. Kiekvienam sulaikytam, suimtam, kompetentingų institucijų kaltina- 
mam padarius nusikaltimą asmeniui nedelsiant išaiškinamos jo teisės ir su- 
laikymo, suėmimo bei patraukimo baudžiamojon atsakomybėn priežastys. 
II. Kiekvienas kaltinamas padaręs nusikaltimą asmuo prieš nuteisia- 
mas turi būti išklausytas. 


68 straipsnis. Teisė reikalauti nuostolių atlyginimo 

I. Nukentėjusio nuo nusikaltimo bei piktnaudžiavimo valdžia asmens 
teisės saugomos įstatymu. Nukentėjęs asmuo turi teisę dalyvauti įgyvendi- 
nant teisingumą ir reikalauti jam padarytų nuostolių atlyginimo. 

II. Kiekvienas turi teisę į žalos, padarytos neteisėtais valstybės institu- 
cijų ar jų tarnautojų veiksmais arba neveikimu, atlyginimą. 


69 straipsnis. Užsieniečių ir asmenų be pilietybės teisės 

I. Užsieniečiai ir asmenys be pilietybės, esantys Azerbaidžano Res- 
publikoje, gali naudotis visomis teisėmis ir privalo vykdyti visas pareigas 
lygiai su Azerbaidžano Respublikos piliečiais, jeigu kitaip nenumatyta įsta- 
tymu ar tarptautine sutartimi, kurios dalyvė yra Azerbaidžano Respublika. 

II. Užsieniečių ir asmenų be pilietybės, nuolat gyvenančių arba laiki- 
nai esančių Azerbaidžano Respublikos teritorijoje, teisės ir laisvės gali būti 
apribotos tik laikantis tarptautinės teisės normų ir Azerbaidžano Respub- 
likos įstatymų. 


70 straipsnis. Teisė į politinį prieglobstį 

I. Laikantis visuotinai pripažintų tarptautinės teisės normų, Azerbai- 
džano Respublika suteikia politinį prieglobstį užsieniečiams ir asmenims 
be pilietybės. 

II. Neleidžiama išduoti kitai valstybei asmenų, persekiojamų dėl jų 
politinių įsitikinimų bei dėl veikų, nelaikomų nusikaltimu Azerbaidžano 
Respublikoje. 


71 straipsnis. Žmogaus ir piliečio teisių bei laisvių garantijos 

I. Žmogaus ir piliečio teisių bei laisvių, įtvirtintų Konstitucijoje, lai- 
kymasis ir gynimas yra įstatymų leidžiamosios, vykdomosios ir teisminės 
valdžios institucijų pareiga. 

II. Niekas negali apriboti žmogaus ir piliečio teisių bei laisvių įgyven- 
dinimo. 

III. Paskelbus karą, karinę ir nepaprastąją padėtį bei mobilizaciją, 
žmogaus ir piliečio teisių bei laisvių įgyvendinimas gali būti iš dalies ir 
laikinai apribotas atsižvelgiant į tarptautinius Azerbaidžano Respublikos 
įsipareigojimus. Gyventojams iš anksto pranešama apie teises bei laisves, 
kurių įgyvendinimas apribojamas. 

IV. Niekas jokiomis aplinkybėmis negali būti verčiamas išreikšti savo 
religinius ir kitus įsitikinimus, mintis ir būti už juos persekiojamas. 

V. Nė viena Konstitucijos nuostata negali būti interpretuojama kaip 
kryptingas Žmogaus ir piliečio teisių bei laisvių eliminavimas. 

VI. Azerbaidžano Respublikos teritorijoje žmogaus ir piliečio teisės 
bei laisvės galioja tiesiogiai. 

VII. Ginčus, susijusius su žmogaus ir piliečio teisių bei laisvių pažei- 
dimu, sprendžia teismai. 

VIII. Niekas negali būti atsakingas už veiką, kuri jos padarymo metu 
nebuvo laikoma teisės pažeidimu. Jeigu po teisės pažeidimo priimamas 
įstatymas, kuriuo panaikinama arba sušvelninama atsakomybė už šią vei- 
ką, taikomas naujas įstatymas. 

IX. Kiekvienas asmuo gali atlikti įstatymo nedraudžiamus veiksmus ir 
niekas negali būti verčiamas atlikti įstatymo nenumatytus veiksmus. 

X. Valstybės institucijos gali vykdyti veiklą tik šios Konstitucijos pa- 
grindu įstatymų numatyta tvarka ir neperžengiant jos nustatytų ribų. 


IV skirsnis. Pagrindinės piliečių pareigos 


72 straipsnis. Piliečių pareigų pagrindai 

I. Kiekvienas turi pareigas valstybei ir visuomenei, tiesiogiai atsiran- 
dančias iš teisių bei laisvių. Pareigas kiekvienam asmeniui gali priskirti tik 
ši Konstitucija ir įstatymai. 

II. Kiekvienas privalo laikytis Azerbaidžano Respublikos Konstituci- 
jos ir įstatymų, gerbti kitų asmenų teises ir laisves, vykdyti kitas įstatymų 
nustatytas pareigas. 

III. Įstatymo nežinojimas neatleidžia nuo atsakomybės. 


73 straipsnis. Mokesčiai ir kitos valstybinės rinkliavos 

I. Įstatymų nustatytų mokesčių ir kitų valstybinių rinkliavų mokėji- 
mas laiku ir visa apimtimi yra kiekvieno asmens pareiga. 

II. Niekas negali būti verčiamas mokėti mokesčius ir kitas valstybines 
rinkliavas nesant įstatymų nustatytų pagrindų ir viršijant įstatyme numa- 
tytas apimtis. 


74 straipsnis. Ištikimybė Tėvynei 

I. Ištikimybė Tėvynei yra šventa. 

II. Asmenys, išrinkti arba paskirti į pareigas įstatymų leidžiamosios, 
vykdomosios ar teisminės valdžios institucijose, yra atsakingi už tikslų 
ir sąžiningą savo pareigų vykdymą ir įstatymų nustatytais atvejais duoda 
priesaiką. 

III. Asmuo, išrinktas arba paskirtas į pareigas įstatymų leidžiamosios, 
vykdomosios ar teisminės valdžios institucijose ir prisiekęs būti ištikimas 
Azerbaidžano Respublikos Konstitucijai, laikomas pašalintu iš tarnybos ir 

ateityje nebegali užimti šių pareigų, jeigu jis apkaltintas nusikaltimu valstybei, 
įskaitant perversmą ar sukilimą prieš valstybę, ir nuteistas pagal įstatymą. 


75 straipsnis. Pagarba valstybės simboliams 

I. Kiekvienas pilietis privalo gerbti Azerbaidžano Respublikos valsty- 
binius simbolius - jos vėliavą, herbą ir himną. 

II. Rodoma nepagarba valstybiniams simboliams užtraukia įstatymo 
nustatytą atsakomybę. 


76 straipsnis. Tėvynės gynimas 

I. Ginti Tėvynę yra kiekvieno piliečio pareiga. Piliečiai atlieka karo 
tarnybą įstatymų nustatyta tvarka. 

II. Jeigu tikroji karo tarnyba prieštarauja piliečio įsitikinimams, įsta- 
tymų nustatytais atvejais leidžiama pakeisti tikrąją karo tarnybą į alterna- 
tyviąją tarnybą. 


77 straipsnis. Istorijos ir kultūros paminklų apsauga 
Saugoti istorijos ir kultūros paminklus yra kiekvieno asmens pareiga. 


78 straipsnis. Aplinkos apsauga 
Saugoti aplinką yra kiekvieno asmens pareiga. 


79 straipsnis. Įstatymui prieštaraujančių pareigų atlikimo 
negalimumas 

Niekas negali būti verčiamas atlikti pareigų, prieštaraujančių Azerbai- 
džano Respublikos Konstitucijai ir įstatymams. 


80 straipsnis. Atsakomybė 

Konstitucijos ir įstatymų pažeidimas, įskaitant piktnaudžiavimą teisė- 
mis, numatytomis Konstitucijoje ir įstatymuose, arba juose nurodytų pa- 
reigų nevykdymas užtraukia įstatymų nustatytą atsakomybę. 


TREČIAS SKYRIUS. VALSTYBĖS VALDŽIA 
V skirsnis. Įstatymų leidžiamoji valdžia 


81 straipsnis. Įstatymų leidžiamosios valdžios vykdymas 
Įstatymų leidžiamąją valdžią Azerbaidžano Respublikoje vykdo Azer- 
baidžano Respublikos Milli Medžlisas. 

82 straipsnis. Azerbaidžano Respublikos Milli Medžliso sudėtis 
Azerbaidžano Respublikos Milli Medžlisą sudaro 125 deputatai. 


83 straipsnis. Azerbaidžano Respublikos Milli Medžliso deputatų 
rinkimo pagrindai 

Azerbaidžano Respublikos Milli Medžliso deputatai renkami pagal 
mažoritarinę rinkimų sistemą visuotiniu, slaptu, lygiu ir tiesioginiu bal- 
savimu. 


84 straipsnis. Azerbaidžano Respublikos Milli Medžliso kadencija 

I. Azerbaidžano Respublikos Milli Medžliso kadencija yra 5 metai. Jei- 
gu karinių veiksmų vykdymas karo sąlygomis neleidžia surengti rinkimų į 
Azerbaidžano Respublikos Milli Medžlisą, Azerbaidžano Respublikos Milli 
Medžliso kadencija pratęsiama iki karinių veiksmų pabaigos. Šį sprendimą 
priima Azerbaidžano Respublikos Konstitucinis Teismas valstybės institu- 
cijos, užtikrinančios rinkimų (referendumo) vykdymą, teikimu. 

II. Azerbaidžano Respublikos Milli Medžliso rinkimai rengiami kas 
penkeri metai pirmąjį lapkričio sekmadienį. 

III. Azerbaidžano Respublikos Milli Medžliso deputatų įgaliojimų 
terminas ribojamas Azerbaidžano Respublikos Milli Medžliso kadencija. 

IV. Rengiant naujų Azerbaidžano Respublikos Milli Medžliso deputa- 
tų vietoj išvykusiųjų rinkimus, išrinkto naujojo deputato įgaliojimų termi- 
nas ribojamas likusiu išvykusiojo deputato įgaliojimų terminu. 


85 straipsnis. Reikalavimai kandidatams į Azerbaidžano Respublikos 
Milli Medžliso deputatus 

I. Kiekvienas ne jaunesnis nei 25 metų Azerbaidžano Respublikos pi- 
lietis įstatymų nustatyta tvarka gali būti išrinktas Azerbaidžano Respubli- 
kos Milli Medžliso deputatu. 

II. Azerbaidžano Respublikos Milli Medžliso deputatais negali būti iš- 
rinkti asmenys, turintys dvigubą pilietybę, turintys įsipareigojimų kitoms 
valstybėms, dirbantys vykdomosios ar teisminės valdžios institucijose, 
asmenys, besiverčiantys kita apmokama veikla, išskyrus mokslinę, peda- 
goginę ir meninę veiklą, religiniai veikėjai, asmenys, kurių neveiksnumas 
pripažintas teismo, nuteisti už sunkius nusikaltimus, atliekantys bausmę 
laisvės atėmimo vietose pagal įsiteisėjusį teismo nuosprendį. 

86 straipsnis. Azerbaidžano Respublikos Milli Medžliso deputatų 
rinkimų rezultatų patikrinimas ir patvirtinimas 

Rinkimų rezultatų teisingumą tikrina ir tvirtina įstatymų nustatyta 
tvarka Azerbaidžano Respublikos Konstitucinis Teismas. 


87 straipsnis. Azerbaidžano Respublikos Milli Medžliso deputatų 
įgaliojimų pasibaigimas 

I. Azerbaidžano Respublikos Milli Medžliso deputatų įgaliojimai bai- 
giasi pirmojo naujo šaukimo Azerbaidžano Respublikos Milli Medžliso 
posėdžio dieną. 

II. Azerbaidžano Respublikos Milli Medžliso deputatų rinkimai vietoj 
išvykusiųjų nerengiami, jeigu iki Azerbaidžano Respublikos Milli Medžli- 
so įgaliojimų pabaigos lieka mažiau nei 120 dienų. 

III. Azerbaidžano Respublikos Milli Medžlisas yra kompetentingas, 
jeigu pripažįstami 83 deputatų įgaliojimai. 


88 straipsnis. Azerbaidžano Respublikos Milli Medžliso sesijos 

I. Azerbaidžano Respublikos Milli Medžlisas kasmet renkasi į dvi eili- 
nes sesijas - pavasarinę ir rudeninę. 

Pripažinus 83 Azerbaidžano Respublikos Milli Medžliso deputatų 
įgaliojimus pirmasis Azerbaidžano Respublikos Milli Medžliso posėdis su- 
šaukiamas ne vėliau kaip viena savaitė po šios dienos. 

Jeigu po rinkimų į Azerbaidžano Respublikos Milli Medžlisą iki kovo 
10 dienos nėra pripažįstama 83 deputatų įgaliojimai, tai pirmojo Azerbai- 
džano Respublikos Milli Medžliso posėdžio datą nustato Azerbaidžano 
Respublikos Konstitucinis Teismas. 

II. Neeilines Azerbaidžano Respublikos Milli Medžliso sesijas sušau- 
kia Azerbaidžano Respublikos Milli Medžliso Pirmininkas Azerbaidžano 
Respublikos Prezidento arba 42 Azerbaidžano Respublikos Milli Medžliso 
deputatų reikalavimu. 

III. Neeilinės sesijos dienotvarkę atitinkamai nustato jos sušaukimo 
reikalaujantieji. Išnagrinėjus dienotvarkės klausimus neeilinės sesijos dar- 
bas baigiamas. 

IV. Azerbaidžano Respublikos Milli Medžliso sesijų posėdžiai atviri. 
Azerbaidžano Respublikos Milli Medžliso 83 deputatų reikalavimu arba 
Azerbaidžano Respublikos Prezidento siūlymu Azerbaidžano Respublikos 
Milli Medžliso sesijos posėdis gali būti uždaras. 

89 straipsnis. Azerbaidžano Respublikos Milli Medžliso deputato 
mandato atėmimas ir Azerbaidžano Respublikos Milli Medžliso 
deputato įgaliojimų praradimas 

I. Azerbaidžano Respublikos Milli Medžliso deputatas praranda man- 
datą šiais atvejais: 

1) aptikus rinkimų balsų skaičiavimo klaidų; 

2) atsisakius Azerbaidžano Respublikos pilietybės arba priėmus kitos 
valstybės pilietybę; 

3) padarius nusikaltimą ir įsiteisėjus teismo nuosprendžiui; 

4) užėmus pareigas valstybės institucijose, tapus religijos veikėju, pra- 
dėjus verslą, komercinę ar kitą apmokamą veiklą (išskyrus mokslinę, pe- 
dagoginę ir meninę); 

5) asmeniškai atsisakius. 

Sprendimas dėl Azerbaidžano Respublikos Milli Medžliso deputato 
mandato atėmimo priimamas įstatymų nustatyta tvarka. 

II. Azerbaidžano Respublikos Milli Medžliso deputatams nuolat ne- 
sugebant atlikti savo pareigų ir kitais įstatymų numatytais atvejais jų įgalio- 
jimai laikomi prarastais. Atitinkamo sprendimo priėmimo tvarką nustato 
įstatymas. 


90 straipsnis. Azerbaidžano Respublikos Milli Medžliso deputato 
neliečiamybė 

I. Azerbaidžano Respublikos Milli Medžliso deputato asmuo neliečia- 
mas jo įgaliojimų veikimo metu. Azerbaidžano Respublikos Milli Medžli- 
so deputatas jo įgaliojimų veikimo metu negali būti traukiamas baudžia- 
mojon atsakomybėn, suimamas, jam negali būti teismo tvarka taikomos 
administracinės nuobaudos, jo negalima apieškoti, apžiūrėti, išskyrus 
sugavus jį nusikaltimo vietoje. Azerbaidžano Respublikos Milli Medžliso 
deputatas gali būti sulaikytas, jeigu bus pagautas nusikaltimo vietoje. To- 
kiu atveju sulaikiusi Azerbaidžano Respublikos Milli Medžliso deputatą 
institucija privalo nedelsdama pranešti apie tai Azerbaidžano Respublikos 
generaliniam prokurorui. 

II. Azerbaidžano Respublikos Milli Medžliso deputato neliečiamybė 
gali būti panaikinama išskirtinai Azerbaidžano Respublikos Milli Medžli- 
so sprendimu remiantis Azerbaidžano Respublikos generalinio prokuroro 
teikimu. 

91 straipsnis. Draudimas traukti atsakomybėn Azerbaidžano 
Respublikos Milli Medžliso deputatus 

Azerbaidžano Respublikos Milli Medžliso deputatai negali būti trau- 
kiami atsakomybėn už veiklą, balsavimą ir reiškimąsi Azerbaidžano Res- 
publikos Milli Medžlise. Be jų sutikimo iš jų negali būti išreikalaujami su 
tuo susiję paaiškinimai ir parodymai. 


92 straipsnis. Azerbaidžano Respublikos Milli Medžliso darbo 
organizavimas 

Azerbaidžano Respublikos Milli Medžlisas nustato savo darbo tvarką 
ir formuoja atitinkamus Milli Medžliso organus, renka savo pirmininką ir 
jo pavaduotojus, organizuoja komitetus ir komisijas, steigia Audito rūmus. 


93 straipsnis. Azerbaidžano Respublikos Milli Medžliso aktai 

I. Azerbaidžano Respublikos Milli Medžlisas pagal savo kompetenciją 
priima konstitucinius įstatymus, įstatymus ir nutarimus. 

II. Azerbaidžano Respublikos Milli Medžlisas priima konstitucinius 
įstatymus, įstatymus ir nutarimus šios Konstitucijos numatyta tvarka. 

III. Azerbaidžano Respublikos Milli Medžliso deputatai balsavimo 
teisę įgyvendina asmeniškai. 

IV. Azerbaidžano Respublikos Milli Medžliso įstatymuose ir nutari- 
muose negali būti numatyti konkretūs nurodymai vykdomosios valdžios 
organams ir teismams. 


94 straipsnis. Azerbaidžano Respublikos Milli Medžliso nustatomos 
bendros taisyklės 

I. Azerbaidžano Respublikos Milli Medžlisas nustato bendras taisyk- 
les šiais klausimais: 

1) naudojimasis žmogaus ir piliečio teisėmis bei laisvėmis, įtvirtinto- 
mis šioje Konstitucijoje, šių teisių ir laisvių valstybės garantijos; 

2) Azerbaidžano Respublikos Prezidento rinkimai; 

3)rinkimai į Azerbaidžano Respublikos Milli Medžlisą, Azerbaidžano 
Respublikos Milli Medžliso deputatų statusas; 

4) referendumas; 

5) teismų sistema ir teisėjų statusas; prokuratūra; advokatūra ir notariatas; 

6) teismo procesas, teismo sprendimų vykdymas; 

7) rinkimai į savivaldybes ir savivaldybių statusas; 

8) ypatingosios padėties režimas, karo padėties režimas; 

9) valstybės apdovanojimai; 

10) fizinių ir juridinių asmenų statusas; 

11) civilinės teisės objektai; 

12) sandoriai, civilinės sutartys, atstovavimas ir paveldėjimas; 

13) nuosavybės teisė, įskaitant valstybės, savivaldybių ir asmeninės 
nuosavybės teisinis režimas, intelektinės nuosavybės teisė; kitos daiktinės 
teisės; prievolių teisė; 

14) šeimos santykiai, įskaitant globą ir rūpybą; 

15) finansinės veiklos pagrindai, mokesčiai, muitai ir rinkliavos; 

16) darbo santykiai ir socialinė apsauga; 

17) nusikaltimų ir kitų teisės pažeidimų apibrėžimai; atsakomybės už 
jų padarymą nustatymas; 

18) krašto apsauga ir karo tarnyba; 

19) valstybės tarnyba; 

20) saugumo pagrindai; 

21) teritorinė sandara, valstybės sienos režimas; 

22) tarptautinių sutarčių ratifikavimas ir denonsavimas; 

23) ryšiai ir transportas; 

24) statistika, metrologija ir standartai; 

25) muitinė; 

26) prekyba ir biržos veikla; 

27) bankų veikla, buhalterija, draudimas. 

II. Šio straipsnio 2, 3, 4 punktuose nurodytais klausimais įstatymai 
priimami 83 balsų dauguma, kitais klausimai - 63 balsų dauguma. 

III. Nutarimai priimami ir kitais klausimais, šios Konstitucijos priskirtais 
Azerbaidžano Respublikos Milli Medžliso žiniai, Azerbaidžano Respublikos 
Milli Medžliso darbo organizavimo klausimais, ir klausimais, dėl kurių reika- 
lingas Azerbaidžano Respublikos Milli Medžliso nuomonės išreiškimas. 

IV. Šio straipsnio I dalis gali būti papildoma konstituciniu įstatymu. 


95 straipsnis. Klausimai, kuriuos sprendžia Azerbaidžano Respublikos 
Milli Medžlisas 

I. Azerbaidžano Respublikos Milli Medžliso kompetencija yra spręsti 
šiuos klausimus: 

1) Azerbaidžano Respublikos Milli Medžliso darbo organizavimas; 

2) Azerbaidžano Respublikos diplomatinių atstovybių steigimas Azer- 
baidžano Respublikos Prezidento teikimu; 

3) administracinis teritorinis suskirstymas; 

4) tarptautinių sutarčių ratifikavimas ir denonsavimas; 

5) Azerbaidžano Respublikos valstybės biudžeto tvirtinimas Azerbai- 
džano Respublikos Prezidento teikimu ir biudžeto vykdymo kontrolė; 

6) Azerbaidžano Respublikos Azerbaidžano žmogaus teisių komisaro 
rinkimas Respublikos Prezidento teikimu; 

7) Azerbaidžano Respublikos Azerbaidžano karinės doktrinos tvirti- 
nimas Respublikos Prezidento teikimu; 

8) Azerbaidžano Respublikos Prezidento dekretų tvirtinimas šios 
Konstitucijos numatytais atvejais; 

9) sutikimas skirti Azerbaidžano Respublikos Ministrą Pirmininką 
Azerbaidžano Respublikos Prezidento teikimu; 

10) Azerbaidžano Respublikos Konstitucinio Teismo, Azerbaidžano 
Respublikos Aukščiausiojo Teismo ir Azerbaidžano Respublikos apeliaci- 
nių teismų teisėjų skyrimas Azerbaidžano Respublikos Prezidento teikimu; 

11) sutikimas skirti pareigoms ir atleisti iš pareigų Azerbaidžano Res- 
publikos generalinį prokurorą Azerbaidžano Respublikos Prezidento teikimu; 

12) Azerbaidžano Respublikos Prezidento pašalinimas iš pareigų ap- 
kaltos būdu Azerbaidžano Respublikos Konstitucinio Teismo teikimu; 

13) teisėjų pašalinimas iš pareigų Azerbaidžano Respublikos Prezi- 
dento teikimu; 

14) pasitikėjimo Azerbaidžano Respublikos Ministrų Kabinetu klau- 
simo sprendimas; 

15) Azerbaidžano Respublikos nacionalinio banko valdybos narių 
skyrimas į pareigas ir atleidimas iš pareigų Azerbaidžano Respublikos Pre- 
zidento teikimu; 

16) sutikimas naudoti Azerbaidžano Respublikos ginkluotąsias pajė- 
gas užduotims, nesusijusioms su jų paskirtimi, atlikti Azerbaidžano Res- 
publikos Prezidento teikimu; 

17) sutikimas skelbti karą ir sudaryti taiką Azerbaidžano Respublikos 
Prezidento kreipimosi pagrindu; 

18) referendumo skyrimas; 

19) amnestija; 

20) savivaldybių ataskaitų išklausymas. 

II. Klausimais, nurodytais šio straipsnio 1-5 punktuose, įstatymai pri- 
imami 63 balsų dauguma, kitais klausimais ta pačia tvarka priimami nuta- 
rimai, jeigu šioje Konstitucijoje nenumatyta kita tvarka. 

III. Nutarimai priimami ir kitais klausimais, šios Konstitucijos priskir- 
tais Azerbaidžano Respublikos Milli Medžliso kompetencijai, klausimais, 
susijusiais su Azerbaidžano Respublikos Milli Medžliso darbo organiza- 
vimu, ir klausimais, reikalaujančiais išreikšti Azerbaidžano Respublikos 
Milli Medžliso nuomonę. 

IV. Šio straipsnio I dalis gali būti papildoma konstituciniu įstatymu. 


96 straipsnis. Įstatymų leidybos iniciatyvos teisė 

I. Įstatymų leidybos iniciatyvos teisė Azerbaidžano Respublikos Milli 
Medžlise (teisė teikti įstatymų projektus ir kitus klausimus Azerbaidžano 
Respublikos Milli Medžlisui nagrinėti) priklauso Azerbaidžano Respublikos 
Milli Medžliso deputatams, Azerbaidžano Respublikos Prezidentui, Azer- 
baidžano Respublikos Aukščiausiajam Teismui, Azerbaidžano Respublikos 
prokuratūrai ir Nachičevanės Autonominės Respublikos Ali Medžlisui. 

II. Nutarimų ir įstatymų projektai, kuriuos teikia nagrinėti Azerbai- 
džano Respublikos Milli Medžlisui įstatymų leidybos iniciatyvos tvarka 
Azerbaidžano Respublikos Prezidentas, Azerbaidžano Respublikos Aukš- 
čiausiasis Teismas, Azerbaidžano Respublikos Prokuratūra ir Nachičeva- 
nės Autonominės Respublikos Ali Medžlisas, teikiami aptarti ir balsuoti 
kaip pateikti. 

III. Tokių įstatymų ir nutarimų projektų pakeitimai gali būti daromi tik 
gavus įstatymų leidybos iniciatyvos teise pasinaudojusios institucijos sutikimą. 

IV. Dėl nutarimų ir įstatymų projektų, kuriuos teikia nagrinėti Azer- 
baidžano Respublikos Milli Medžlisui įstatymų leidybos iniciatyvos tvarka 
Azerbaidžano Respublikos Prezidentas, Azerbaidžano Respublikos Aukš- 
čiausiasis Teismas, Azerbaidžano Respublikos prokuratūra ir Nachičeva- 
nės Autonominės Respublikos Ali Medžlisas, balsavimas Azerbaidžano 
Respublikos Milli Medžlise surengiamas per du mėnesius. 

V. Šis terminas sudaro 20 dienų, jeigu Azerbaidžano Respublikos Pre- 
zidentas, Azerbaidžano Respublikos Aukščiausiasis Teismas, Azerbaidža- 
no Respublikos Prokuratūra ar Nachičevanės Autonominės Respublikos 
Ali Medžlisas skelbia, kad įstatymo ar nutarimo projektas yra skubus. 

VI. 40 tūkstančių Azerbaidžano Respublikos piliečių, turinčių rin- 
kimų teisę, įstatymų leidžiamosios iniciatyvos teisės panaudojimo tvarką 
nustato įstatymas. 

VII. Įstatymų ir nutarimų projektai turi būti pagrįsti ir nurodyti jų 
priėmimo tikslai. 

97 straipsnis. Įstatymų teikimo pasirašyti terminai 

I. Įstatymai teikiami pasirašyti Azerbaidžano Respublikos Prezidentui 
per 14 dienų nuo jų priėmimo. 

II. Įstatymas, kurio projektas skelbtas skubiu, teikiamas Azerbaidžano 
Respublikos Prezidentui pasirašyti per 24 valandas nuo jo priėmimo. 


98 straipsnis. Azerbaidžano Respublikos Milli Medžliso aktų 
įsigaliojimas 

Azerbaidžano Respublikos Milli Medžliso įstatymas ir nutarimas įsi- 
galioja nuo jų paskelbimo dienos, jeigu juose nenumatyta kitaip. 


VI skirsnis. Vykdomoji valdžia 


99 straipsnis. Vykdomosios valdžios priklausomybė 
Azerbaidžano Respublikoje vykdomoji valdžia priklauso Azerbaidža- 
no Respublikos Prezidentui. 


100 straipsnis. Reikalavimai kandidatui į Azerbaidžano Respublikos 
Prezidentus 

Azerbaidžano Respublikos Prezidentu gali būti išrinktas ne jaunes- 
nis kaip 35 metų Azerbaidžano Respublikos pilietis, daugiau kaip 10 metų 
nuolat gyvenantis Azerbaidžano Respublikos teritorijoje, turintis rinkimų 
teisę, neteistas už sunkų nusikaltimą, neturintis įsipareigojimų kitoms 
valstybėms, įgijęs aukštąjį išsilavinimą, neturintis dvigubos pilietybės. 


101 straipsnis. Azerbaidžano Respublikos Prezidento rinkimų 
pagrindai 

I. Azerbaidžano Respublikos Prezidentas renkamas 5 metų kadencijai 
visuotiniu, slaptu, lygiu, tiesioginiu, laisvu ir asmenišku balsavimu. 

II. Azerbaidžano Respublikos Prezidentas renkamas daugiau kaip pu- 
sės dalyvaujančių rinkimuose rinkėjų dauguma. 

III. Jei tokia dauguma nesurenkama pirmajame rinkimų rate, antras 
turas surengiamas antrąjį sekmadienį po pirmojo rinkimo turo. Antrajame 
balsavimo ture dalyvauja tik du kandidatai, surinkę daugiausiai balsų pir- 
majame ture, arba du kandidatai, einantys po kandidatų, surinkusių dau- 
giausiai balsų ir atšaukusių savo kandidatūras. 

IV. Kandidatas, antrajame rinkimų ture surinkęs balsų daugumą, lai- 
komas išrinktu Azerbaidžano Respublikos Prezidentu. 

V. Jeigu karinių veiksmų vykdymas karo sąlygomis neleidžia surengti 
Azerbaidžano Respublikos Prezidento rinkimų, Azerbaidžano Respublikos 
Prezidento kadencija pratęsiama iki karinių veiksmų pabaigos. Šį sprendi- 
mą priima Azerbaidžano Respublikos Konstitucinis Teismas valstybės ins- 
titucijos, užtikrinančios rinkimų (referendumo) surengimą, teikimu. 

VI. Šio straipsnio taikymo tvarką nustato įstatymas. 


102 straipsnis. Azerbaidžano Respublikos Prezidento rinkimų rezultatai 

Azerbaidžano Respublikos Prezidento rinkimų rezultatus oficialiai 
skelbia Azerbaidžano Respublikos Konstitucinis Teismas per 14 dienų nuo 
balsavimo dienos. 


103 straipsnis. Asmens, išrinkto Azerbaidžano Respublikos 
Prezidentu, priesaika 

I. Asmuo, išrinktas Azerbaidžano Respublikos Prezidentu, per 3 die- 
nas pradedant Azerbaidžano Respublikos Prezidento rinkimų rezultatų 
paskelbimo diena, dalyvaujant Azerbaidžano Respublikos Konstitucinio 
Teismo teisėjams duoda šią priesaiką: „Prisiekiu vykdydamas Azerbaidža- 
no Respublikos Prezidento pareigas laikytis Azerbaidžano Respublikos 
Konstitucijos, ginti jos nepriklausomybę ir teritorinį valstybės vientisumą, 
garbingai tarnauti tautai.“ 

II. Azerbaidžano Respublikos Prezidentas laikomas pradėjusiu eiti 
savo pareigas priesaikos davimo dieną. 


104 straipsnis. Nuolatinis Azerbaidžano Respublikos Prezidento 
negebėjimas vykdyti savo pareigų 

I. Azerbaidžano Respublikos Prezidentui atsistatydinus, dėl sveikatos 
būklės visiškai negalint vykdyti savo pareigų, atstatydinus kitais šioje Konsti- 
tucijoje numatytais atvejais ir tvarka, jis laikomas pirma laiko palikęs tarnybą. 

II. Atsistatydinantis Azerbaidžano Respublikos Prezidentas pareiški- 
mą dėl atsistatydinimo teikia Azerbaidžano Respublikos Konstituciniam 
Teismui. Azerbaidžano Respublikos Konstitucinis Teismas, įsitikinęs, 
kad Azerbaidžano Respublikos Prezidentas asmeniškai pateikė pareiški- 
mą dėl atsistatydinimo, priima sprendimą dėl Azerbaidžano Respublikos 
Prezidento atsistatydinimo priėmimo. Nuo šio momento Azerbaidžano 
Respublikos Prezidentas laikomas palikęs tarnybą dėl atsistatydinimo. 

III. Gavus pranešimą apie Azerbaidžano Respublikos Prezidento ne- 
galėjimą vykdyti pareigų dėl sveikatos būklės, Azerbaidžano Respublikos 

Milli Medžlisas kreipiasi į Azerbaidžano Respublikos Konstitucinį Teis- 
mą dėl šio fakto išsiaiškinimo. Azerbaidžano Respublikos Konstitucinis 
Teismas priima sprendimą šiuo klausimu 6 teisėjų balsų dauguma. Jeigu 
Azerbaidžano Respublikos Konstitucinis Teismas nepatvirtina šio fakto, 
klausimas laikomas išspręstu. 


105 straipsnis. Azerbaidžano Respublikos Prezidento pareigų 
vykdymas jam atsistatydinus 

I. Azerbaidžano Respublikos Prezidentui pirma laiko palikus tar- 
nybą per tris mėnesius surengiami neeiliniai Azerbaidžano Respublikos 
Prezidento rinkimai. Šiuo atveju, kol bus išrinktas naujas Azerbaidžano 
Respublikos Prezidentas, Azerbaidžano Respublikos Prezidento pareigas 
vykdo Azerbaidžano Respublikos Ministras Pirmininkas. 

II. Jeigu per šį terminą Azerbaidžano Respublikos Prezidento pareigas 
vykdantis asmuo - Azerbaidžano Respublikos Ministras Pirmininkas atsi- 
statydina dėl sveikatos būklės visiškai negalėdamas vykdyti savo pareigų, 
tai Azerbaidžano Respublikos Prezidento pareigas vykdo Azerbaidžano 
Respublikos Milli Medžliso Pirmininkas. 

III. Jeigu Azerbaidžano Respublikos Milli Medžliso Pirmininkas ne- 
gali vykdyti Azerbaidžano Respublikos Prezidento pareigų dėl priežasčių, 
nurodytų šio straipsnio II dalyje, Azerbaidžano Respublikos Milli Medžli- 
sas priima sprendimą dėl kito pareigūno Azerbaidžano Respublikos Prezi- 
dento pareigoms vykdyti paskyrimo. 


106 straipsnis. Azerbaidžano Respublikos Prezidento neliečiamumas 
Azerbaidžano Respublikos Prezidentas turi neliečiamumo teisę. Azer- 
baidžano Respublikos Prezidento garbė ir orumas ginami įstatymo. 


107 straipsnis. Azerbaidžano Respublikos Prezidento atstatydinimo 
klausimas 

I. Azerbaidžano Respublikos Prezidento atstatydinimo padarius sun- 
kų nusikaltimą klausimas gali būti pateiktas Azerbaidžano Respublikos 
Milli Medžlisui Azerbaidžano Respublikos Konstitucinio Teismo inicia- 
tyva remiantis Azerbaidžano Respublikos Aukščiausiojo Teismo išvada, 
pateikta per 30 dienų. 

II. Azerbaidžano Respublikos Prezidentas gali būti atstatydintas Azer- 
baidžano Respublikos Milli Medžliso sprendimu, priimtu 95 deputatų bal- 
sų dauguma. Šį sprendimą pasirašo Azerbaidžano Respublikos Konstituci- 

nio Teismo pirmininkas. Jeigu per vieną savaitę Azerbaidžano Respublikos 
Konstitucinis Teismas nepasirašo šio sprendimo, jis neįsigalioja. 

III. Sprendimas dėl Azerbaidžano Respublikos Prezidento atstatydinimo 
iš pareigų turi būti priimtas per 2 mėnesius nuo Azerbaidžano Respublikos 
Konstitucinio Teismo kreipimosi į Azerbaidžano Respublikos Milli Medžlisą 
dienos. Jeigu per šį terminą šis sprendimas nebus priimtas, tai iškeltas prieš 
Azerbaidžano Respublikos Prezidentą kaltinimas laikomas atmestu. 


108 straipsnis. Azerbaidžano Respublikos Prezidento aprūpinimas 

I. Azerbaidžano Respublikos Prezidentas ir jo šeima aprūpinami vals- 
tybės. Azerbaidžano Respublikos Prezidento ir jo šeimos saugumą užtikri- 
na specialios saugos tarnybos. 

II. Buvusio Azerbaidžano Respublikos Prezidento aprūpinimo tvarką 
nustato konstitucinis įstatymas. 


109 straipsnis. Azerbaidžano Respublikos Prezidento įgaliojimai 

Azerbaidžano Respublikos Prezidentas: 

1) skiria rinkimus į Azerbaidžano Respublikos Milli Medžlisą; 

2) teikia Azerbaidžano Respublikos Milli Medžlisui tvirtinti Azerbai- 
džano Respublikos valstybės biudžetą; 

3) tvirtina valstybines ekonomines ir socialines programas; 

4) skiria Azerbaidžano Respublikos Ministrą Pirmininką pritarus 
Azerbaidžano Respublikos Milli Medžlisui; atleidžia iš pareigų Azerbai- 
džano Respublikos Ministrą Pirmininką; 

5) skiria į pareigas ir atleidžia iš pareigų Azerbaidžano Respublikos 
Ministrų Kabineto narius; esant būtinumui pirmininkauja Azerbaidžano 
Respublikos Ministrų Kabineto posėdžiams; 

6) priima sprendimą dėl Azerbaidžano Respublikos Ministrų Kabine- 
to atstatydinimo; 

7) formuoja centrines ir vietines vykdomosios valdžios institucijas at- 
sižvelgiant į išlaidas, numatytas vykdomajai valdžiai Azerbaidžano Respub- 
likos valstybės biudžete; 

8) atšaukia Azerbaidžano Respublikos Ministrų Kabineto ir Nachi- 
čevanės Autonominės Respublikos Ministrų Kabineto nutarimus ir įsaky- 
mus, centrinių ir vietinių vykdomosios valdžios institucijų aktus; 

9) teikia pasiūlymus Azerbaidžano Respublikos Milli Medžlisui dėl 
Azerbaidžano Respublikos Konstitucinio Teismo, Azerbaidžano Respubli- 
kos Aukščiausiojo Teismo ir Azerbaidžano Respublikos apeliacinių teis- 

mų teisėjų skyrimo; skiria kitų Azerbaidžano Respublikos teismų teisėjus; 
Azerbaidžano Respublikos Milli Medžlisui pritarimu skiria ir atleidžia iš 
pareigų Azerbaidžano Respublikos generalinį prokurorą; 

10) teikia pasiūlymus Azerbaidžano Respublikos Milli Medžlisui dėl 
Azerbaidžano Respublikos centrinio banko valdybos narių skyrimo į pa- 
reigas ir atleidimo iš pareigų; iš Azerbaidžano Respublikos centrinio ban- 
ko valdybos narių skiria Azerbaidžano Respublikos centrinio banko pir- 
mininką; 

11) teikia Azerbaidžano Respublikos Milli Medžlisui tvirtinti Azer- 
baidžano Respublikos karo doktriną; 

12) skiria į pareigas ir atleidžia iš pareigų aukščiausiuosius Azerbai- 
džano Respublikos ginkluotųjų pajėgų vadus; 

13) formuoja Azerbaidžano Respublikos Prezidento administraciją ir 
skiria jos vadovą; 

14) teikia pasiūlymą Azerbaidžano Respublikos Milli Medžlisui dėl 
Azerbaidžano Respublikos žmogaus teisių komisaro rinkimo; 

15) teikia pasiūlymus Azerbaidžano Respublikos Milli Medžlisui dėl 
Azerbaidžano Respublikos diplomatinių atstovybių užsienio valstybėse ir 
tarptautinėse organizacijose steigimo, skiria ir atšaukia Azerbaidžano Res- 
publikos diplomatinius atstovus užsienio valstybėse ir tarptautinėse organi- 
zacijose; 

16) priima įgaliojamuosius ir atšaukiamuosius užsienio valstybių di- 
plomatinių atstovų raštus; 

17) sudaro tarpvalstybines ir tarpvyriausybines tarptautines sutartis, 
teikia Azerbaidžano Respublikos Milli Medžlisui ratifikuoti ir denonsuoti 
tarpvalstybines tarptautines sutartis; pasirašo ratifikacinius raštus; 

18) skiria referendumą; 

19) pasirašo ir leidžia įstatymus; 

20) sprendžia pilietybės klausimus; 

21) sprendžia politinio prieglobsčio suteikimo klausimus; 

22) suteikia malonę; 

23) skiria valstybinius apdovanojimus; 

24) suteikia aukščiausius karinius ir aukščiausius specialiuosius laipsnius; 

25) skelbia visuotinę ar dalinę mobilizaciją bei demobilizaciją; 

26) priima sprendimą dėl Azerbaidžano Respublikos piliečių šaukimo 
į privalomąją karinę tarnybą ir dėl privalomosios karinės tarnybos karių 
paleidimo į atsargą; 

27) sudaro Azerbaidžano Respublikos Saugumo Tarybą; 

28) teikia pasiūlymą Azerbaidžano Respublikos Milli Medžlisui dėl 
sutikimo naudoti Azerbaidžano Respublikos ginkluotąsias pajėgas nesusi- 
jusioms su jų paskirtimi užduotims vykdyti; 

29) skelbia ypatingąją ir karo padėtį; 

30) pritarus Azerbaidžano Respublikos Milli Medžlisui skelbia karą ir 
sudaro taiką; 

31) kuria specialias saugos tarnybas iš lėšų, numatytų šiems tikslams 
Azerbaidžano Respublikos valstybės biudžete; 

32) vykdomąja tvarka sprendžia kitus klausimus, kurių ši Konstitu- 
cija nepriskyrė Azerbaidžano Respublikos Milli Medžlisui ar teisminėms 
institucijoms. 


110 straipsnis. Įstatymų pasirašymas 

I. Azerbaidžano Respublikos Prezidentas pasirašo įstatymus per 56 die- 
nas nuo jų pateikimo. Jeigu Azerbaidžano Respublikos Prezidentas priešta- 
rauja įstatymui, jis, nepasirašęs įstatymo, gali per numatytą terminą grąžinti 
jį kartu su savo prieštaravimais Azerbaidžano Respublikos Milli Medžlisui. 

II. Azerbaidžano Respublikos Prezidentas nepasirašyti konstituciniai 
įstatymai neįsigalioja. Jeigu Azerbaidžano Respublikos Milli Medžlisas pa- 
kartotinai priima 95 balsų dauguma įstatymus, anksčiau priimtus 83 balsų 
dauguma, ir 83 balsų dauguma įstatymus, anksčiau priimtus 63 balsų dau- 
guma, tai šie įstatymai įsigalioja po pakartotinio balsavimo. 


111 straipsnis. Karo padėties paskelbimas 

Faktiškai okupavus tam tikros Azerbaidžano Respublikos teritorijos 
dalį, užsienio valstybei ar valstybėms paskelbus karą Azerbaidžano Res- 
publikai, kilus realiam ginkluoto Azerbaidžano Respublikos užpuolimo 
pavojui, Azerbaidžano Respublikos teritorijos blokadai bei esant realiam 
tokios blokados pavojui, Azerbaidžano Respublikos Prezidentas skelbia 
visoje Azerbaidžano Respublikos teritorijoje arba atskirose jos vietovė- 
se karo padėtį ir per 24 valandas teikia Azerbaidžano Respublikos Milli 
Medžlisui tvirtinti atitinkamą dekretą. 


112 straipsnis. Ypatingosios padėties įvedimas 

Stichinių nelaimių, epidemijų, epizootijų, didelių ekologinių ir kito- 
kių katastrofų, veiksmų, nukreiptų į Azerbaidžano Respublikos teritorinio 
vientisumo pažeidimą, sukilimo prieš valstybę ar valstybinio perversmo, 

masinių neramumų naudojant smurtą atveju, esant kitiems konfliktams, 
keliantiems grėsmę piliečių gyvybei ir saugumui arba normaliai valstybės 
institutų veiklai, Azerbaidžano Respublikos Prezidentas atskirose Azerbai- 
džano Respublikos vietovėse įveda ypatingąją padėtį ir per 24 valandas tei- 
kia Azerbaidžano Respublikos Milli Medžlisui tvirtinti atitinkamą dekretą. 


113 straipsnis. Azerbaidžano Respublikos Prezidento aktai 

I. Nustatant bendras taisykles Azerbaidžano Respublikos Prezidentas 
priima dekretus, kitais klausimais - potvarkius. 

II. Azerbaidžano Respublikos Prezidento dekretai ir nutarimai įsiga- 
lioja jų paskelbimo dieną, jeigu juose nenumatyta kitaip. 


114 straipsnis. Azerbaidžano Respublikos Ministrų Kabineto statusas 

I. Siekiant organizuoti vykdomųjų įgaliojimų vykdymą Azerbaidža- 
no Respublikos Prezidentas formuoja Azerbaidžano Respublikos Ministrų 
Kabinetą. 

II. Azerbaidžano Respublikos Ministrų Kabinetas yra aukščiausia 
vykdomoji Azerbaidžano Respublikos Prezidento instancija. 

III. Azerbaidžano Respublikos Ministrų Kabinetas pavaldus ir atskai- 
tingas Azerbaidžano Respublikos Prezidentui. 

IV. Azerbaidžano Respublikos Ministrų Kabineto veiklos tvarką nu- 
stato Azerbaidžano Respublikos Prezidentas. 


115 straipsnis. Azerbaidžano Respublikos Ministrų Kabineto sudėtis 

Azerbaidžano Respublikos Ministrų Kabinetą sudaro Azerbaidžano 
Respublikos Ministras Pirmininkas, jo pavaduotojai, ministrai ir kiti cent- 
rinių vykdomosios valdžios institucijų vadovai. 


116 straipsnis. Azerbaidžano Respublikos Ministrų Kabineto 
atsistatydinimas 

Išrinktam Azerbaidžano Respublikos Prezidentui pradėjus eiti pareigas, 
Azerbaidžano Respublikos Ministrų Kabinetas tą pačią dieną atsistatydina. 


117 straipsnis. Azerbaidžano Respublikos Ministrų Kabineto 
posėdžiai 

Azerbaidžano Respublikos Ministrų Kabineto posėdžiams paprastai 
pirmininkauja Azerbaidžano Respublikos Ministras Pirmininkas. 

118 straipsnis. Azerbaidžano Respublikos Ministro Pirmininko 
skyrimo tvarka 

I. Azerbaidžano Respublikos Ministrą Pirmininką skiria Azerbaidžano 
Respublikos Prezidentas, gavęs Azerbaidžano Respublikos Milli Medžliso 
pritarimą. 

II. Azerbaidžano Respublikos Prezidentas teikia Azerbaidžano Res- 
publikos Milli Medžlisui svarstyti pasiūlymą dėl Azerbaidžano Respubli- 
kos Ministro Pirmininko kandidatūros ne vėliau nei per vieną mėnesį nuo 
pradėjimo eiti pareigas dienos arba ne vėliau nei per dvi savaites nuo Azer- 
baidžano Respublikos Ministrų Kabineto atsistatydinimo dienos. 

III. Azerbaidžano Respublikos Milli Medžlisas priima sprendimą dėl 
Azerbaidžano Respublikos Ministro Pirmininko kandidatūros ne vėliau 
nei per vieną savaitę nuo šios kandidatūros pasiūlymo dienos. Jei ši tvarka 
bus pažeista arba tris kartus nebus pritarta Azerbaidžano Respublikos Mi- 
nistro Pirmininko kandidatūrai, pasiūlytai Azerbaidžano Respublikos Pre- 
zidento, tai Azerbaidžano Respublikos Prezidentas gali paskirti Azerbai- 
džano Respublikos Ministrą Pirmininką negavęs Azerbaidžano Respub- 
likos Milli Medžliso pritarimo. 


119 straipsnis. Azerbaidžano Respublikos Ministrų Kabineto įgaliojimai 
Azerbaidžano Respublikos Ministrų Kabinetas: 
+ sudaro ir teikia Azerbaidžano Respublikos Prezidentui Azerbaidža- 
no Respublikos valstybės biudžeto projektą; 
užtikrina Azerbaidžano Respublikos valstybės biudžeto vykdymą; 
užtikrina finansų, kredito ir pinigų politikos vykdymą; 
užtikrina valstybinių ekonomikos programų įgyvendinimą; 
užtikrina valstybinių socialinių programų įgyvendinimą; 
+ vadovauja ministerijoms ir kitoms centrinės vykdomosios valdžios 
institucijoms, atšaukia jų aktus; 
+ sprendžia kitus Azerbaidžano Respublikos Prezidento priskirtus 
klausimus. 


120 straipsnis. Azerbaidžano Respublikos Ministrų Kabineto aktai 

I. Nustatant bendras taisykles Azerbaidžano Respublikos Ministrų 
Kabinetas priima nutarimus, kitais klausimais - įsakymus. 

II. Azerbaidžano Respublikos Ministrų Kabineto nutarimai ir įsaky- 
mai įsigalioja nuo jų paskelbimo dienos, jeigu juose nenumatyta kitaip. 

121 straipsnis. Reikalavimai kandidatams į Azerbaidžano Respublikos 
Ministrų Kabineto narius 

I. Azerbaidžano Respublikos Ministro Pirmininko pareigoms skiria- 
mas ne jaunesnis kaip 30 metų Azerbaidžano Respublikos pilietis, turintis 
rinkimų teisę, aukštąjį išsilavinimą, neturintis įsipareigojimų kitoms vals- 
tybėms. 

II. Azerbaidžano Respublikos Ministro Pirmininko pavaduotojo, mi- 
nistro, kitos centrinės vykdomosios valdžios institucijos vadovo pareigoms 
skiriamas ne jaunesnis kaip 25 metų Azerbaidžano Respublikos pilietis, 
turintis rinkimų teisę, aukštąjį išsilavinimą, neturintis įsipareigojimų ki- 
toms valstybėms. 


122 straipsnis. Reikalavimai Azerbaidžano Respublikos Ministrų 
Kabineto nariams 

Azerbaidžano Respublikos Ministras Pirmininkas, jo pavaduotojai, 
ministrai, kitų centrinės vykdomosios valdžios institucijų vadovai nega- 
li užimti jokių kitų renkamų ar skiriamų pareigų, negali užsiimti verslo, 
komercine ar kita apmokama veikla, išskyrus mokslinę, pedagoginę ir kū- 
rybinę, negali gauti kito atlyginimo, išskyrus pareiginę algą ir lėšas, kurios 
priklauso už mokslinę, pedagoginę ir kūrybinę veiklą. 


123 straipsnis. Azerbaidžano Respublikos Ministro Pirmininko 
neliečiamybė 

I. Pareigų vykdymo laikotarpiu Azerbaidžano Respublikos Ministro 
Pirmininko asmuo neliečiamas. 

II. Azerbaidžano Respublikos Ministras Pirmininkas negali būti su- 
laikytas, traukiamas baudžiamojon atsakomybėn, išskyrus sulaikymo nu- 
sikaltimo vietoje atvejus, jam negali būti taikomos administracinės nuo- 
baudos teismine tvarka, jo negalima apieškoti. 

III. Azerbaidžano Respublikos Ministras Pirmininkas gali būti su- 
laikytas, jeigu bus pagautas nusikaltimo vietoje. Tokiu atveju jį sulaikiusi 
institucija turi nedelsdama pranešti apie tai Azerbaidžano Respublikos ge- 
neraliniam prokurorui. 

IV. Azerbaidžano Respublikos Ministro Pirmininko neliečiamybė gali 
būti sustabdyta Azerbaidžano Respublikos Prezidento tik Azerbaidžano 
Respublikos generalinio prokuroro teikimu. 

124 straipsnis. Vykdomoji valdžia vietose 

I. Vykdomąją valdžią vietose įgyvendina vietos vykdomosios valdžios 
vadovai. 

II. Vykdomosios valdžios vadovus skiria į pareigas ir atleidžia iš pa- 
reigų Azerbaidžano Respublikos Prezidentas. 

III. Vietos vykdomosios valdžios įgaliojimus nustato Azerbaidžano 
Respublikos Prezidentas. 


VII skirsnis. Teisminė valdžia 


125 straipsnis. Teisminės valdžios įgyvendinimas 

I. Teisminę valdžią Azerbaidžano Respublikoje vykdo tik teismai įgy- 
vendindami teisingumą. 

II. Teisminę valdžią įgyvendina Azerbaidžano Respublikos Konstitu- 
cinis Teismas, Azerbaidžano Respublikos Aukščiausiasis Teismas, Azerbai- 
džano Respublikos apeliaciniai teismai, Azerbaidžano Respublikos bend- 
rosios kompetencijos ir specializuoti teismai. 

III. Teisminė valdžia įgyvendinama konstitucinės, civilinės ir baudžia- 
mosios teisenos būdais ir kitomis įstatymų numatytomis formomis. 

IV. Baudžiamojoje teisenoje dalyvauja Azerbaidžano Respublikos pro- 
kuratūra ir gynyba. 

V. Teismų sistemą ir teismo proceso tvarką nustato įstatymai. 

VI. Įstatymo nenumatytų teisinių priemonių naudojimas siekiant pa- 
keisti teismų įgaliojimus ir įsteigti ypatinguosius teismus draudžiamas. 

VII. Teismo procesas turi užtikrinti tiesos nustatymą. 


126 straipsnis. Reikalavimai kandidatams į teisėjus 

I. Teisėjais gali būti Azerbaidžano Respublikos piliečiai, ne jaunesni 
kaip 30 metų, turintys rinkimų teisę, aukštąjį teisinį išsilavinimą ir ne ma- 
žesnį kaip 5 metų teisinio darbo stažą. 

II. Teisėjai negali užimti jokių kitų renkamų ar skiriamų pareigų, ne- 
gali užsiimti versline, komercine ar kita apmokama veikla, išskyrus moks- 
linę, pedagoginę ir kūrybinę, negali užsiimti politine veikla ir būti politinių 
partijų nariais, negali gauti kito atlyginimo, išskyrus pareiginę algą ir lėšas, 
kurios priklauso už mokslinę, pedagoginę ir kūrybinę veiklą. 

127 straipsnis. Teisėjų nepriklausomybė, pagrindiniai teisingumo 
vykdymo principai ir sąlygos 

I. Teisėjai yra nepriklausomi, paklūsta tik Azerbaidžano Respublikos 
Konstitucijai ir įstatymams, nekeičiami savo įgaliojimų laikotarpiu. 

II. Teisėjai nagrinėja bylas nešališkai, teisingai, gerbdami šalių lygybę, 
remdamiesi faktais ir vadovaudamiesi įstatymais. 

III. Neleidžiamas tiesioginis ar netiesioginis teismo proceso apriboji- 
mas iš šalies ir dėl bet kokios priežasties, neteisėtas poveikis, grasinimai ir 
įsikišimas. 

IV. Teisingumas vykdomas paisant piliečių lygybės prieš įstatymą. 

V. Bylos visuose teismuose nagrinėjamos viešai. Bylą nagrinėti užda- 
rame posėdyje leidžiama tik tuo atveju, jeigu teismas mano, kad atviras 
nagrinėjimas gali tapti valstybinės, profesinės ar komercinės paslapties at- 
skleidimo priežastimi, arba nustato, kad yra būtinybė išsaugoti asmeninio 
ar šeiminio piliečių gyvenimo paslaptį. 

VI. Negalima baudžiamųjų bylų nagrinėti už akių, išskyrus įstatymų 
nustatytus atvejus. 

VII. Teisminis nagrinėjimas vykdomas vadovaujantis rungimosi principu. 

VIII. Bet kurioje teisminio proceso stadijoje kiekvienam asmeniui ga- 
rantuojama teisė į gynybą. 

IX. Teisingumas grindžiamas nekaltumo prezumpcija. 

X. Azerbaidžano Respublikoje teismo procesas vykdomas Azerbaidžano 
Respublikos valstybine kalba arba daugumos tam tikros vietovės gyventojų 
kalba. Dalyvaujantiems byloje asmenims, nemokantiems procese vartojamos 
kalbos, užtikrinama teisė visiškai susipažinti su bylos medžiaga, dalyvauti 
teismo proceso veiksmuose per vertėją ir teisė kalbėti teisme gimtąja kalba. 


128 straipsnis. Teisėjų neliečiamybė 

I. Teisėjo asmuo neliečiamas. 

II. Teisėjas gali būti patrauktas baudžiamojon atsakomybėn tik įstaty- 
mų nustatyta tvarka. 

III. Teisėjų įgaliojimai gali būti sustabdyti tik remiantis įstatymuose 
nustatytais pagrindais ir taisyklėmis. 

IV. Teisėjui padarius nusikaltimą, Azerbaidžano Respublikos Pre- 
zidentas, remdamasis Azerbaidžano Respublikos Aukščiausiojo Teismo 
išvada, gali pateikti Azerbaidžano Respublikos Milli Medžlisui iniciatyvą 
atleisti teisėją iš pareigų. Atitinkama Azerbaidžano Respublikos Aukščiau- 

siojo Teismo išvada turi būti pateikta Azerbaidžano Respublikos Preziden- 
tui per 30 dienų po paklausimo pateikimo. 

V. Sprendimą dėl Azerbaidžano Respublikos Konstitucinio Teismo, 
Azerbaidžano Respublikos Aukščiausiojo Teismo, Azerbaidžano Respub- 
likos apeliacinių teismų teisėjo atleidimo iš pareigų priima Azerbaidžano 
Respublikos Milli Medžlisas 83 balsų dauguma; sprendimą dėl kitų teisė- 
jų atleidimo iš pareigų priima Azerbaidžano Respublikos Milli Medžlisas 
63 balsų dauguma. 


129 straipsnis. Teismo sprendimai ir jų vykdymas 

I. Teismai priima sprendimus valstybės vardu, jų vykdymas yra pri- 
valomas. 

II. Teismo sprendimo nevykdymas užtraukia įstatymo nustatytą at- 
sakomybę. 

III. Teismo sprendimas turi būti pagrįstas įstatymu ir įrodymais. 


130 straipsnis. Azerbaidžano Respublikos Konstitucinis Teismas 

I. Azerbaidžano Respublikos Konstitucinį Teismą sudaro 9 teisėjai. 

II. Azerbaidžano Respublikos Konstitucinio Teismo teisėjus skiria 
Azerbaidžano Respublikos Azerbaidžano Milli Medžlisas Respublikos Pre- 
zidento teikimu. 

III. Azerbaidžano Respublikos Konstitucinis Teismas Azerbaidžano 
Respublikos Prezidento, Azerbaidžano Respublikos Milli Medžliso, Azer- 
baidžano Respublikos Ministrų Kabineto, Azerbaidžano Respublikos Aukš- 
čiausiojo Teismo, Azerbaidžano Respublikos prokuratūros, Nachičevanės 
Autonominės Respublikos Ali Medžliso prašymu sprendžia šiuos klausimus: 

1) dėl Azerbaidžano Respublikos įstatymų, Azerbaidžano Respublikos 
Prezidento dekretų ir potvarkių, Azerbaidžano Respublikos Milli Medžliso 
nutarimų, Azerbaidžano Respublikos Ministrų Kabineto nutarimų ir įsaky- 
mų, Azerbaidžano Respublikos centrinių vykdomosios valdžios institucijų 
norminių teisės aktų atitikties Azerbaidžano Respublikos Konstitucijai; 

2) dėl Azerbaidžano Respublikos Prezidento dekretų, Azerbaidžano 
Respublikos Ministrų Kabineto nutarimų, centrinių vykdomosios valdžios 
institucijų norminių teisės aktų atitikties Azerbaidžano Respublikos įsta- 
tymams; 

3) dėl Ministrų Kabineto nutarimų, centrinių vykdomosios valdžios 
institucijų norminių teisės aktų atitikties Azerbaidžano Respublikos Pre- 
zidento dekretams; 

4) įstatymų numatytais atvejais dėl Aukščiausiojo Teismo sprendimų 
atitikties Azerbaidžano Respublikos Konstitucijai ir Azerbaidžano Respub- 
likos įstatymams; 

5) dėl savivaldybių aktų atitikties Azerbaidžano Respublikos Konsti- 
tucijai, Azerbaidžano Respublikos įstatymams, Azerbaidžano Respublikos 
Prezidento dekretams, Azerbaidžano Respublikos Ministrų Kabineto nu- 
tarimams (Nachičevanės autonominėje respublikoje — taip pat ir Nachiče- 
vanės autonominės Respublikos Konstitucijai ir įstatymams ir Nachičeva- 
nės Autonominės respublikos Ministrų Kabineto nutarimams); 

6) dėl neįsigaliojusių Azerbaidžano Respublikos tarpvalstybinių su- 
tarčių atitikties Azerbaidžano Respublikos Konstitucijai; dėl tarpvyriausy- 
binių Azerbaidžano Respublikos sutarčių atitikties Azerbaidžano Respub- 
likos Konstitucijai ir įstatymams; 

7) dėl Nachičevanės autonominės respublikos Konstitucijos ir įstaty- 
mų, Nachičevanės autonominės respublikos Ali Medžliso nutarimų, Nachi- 
čevanės Autonominės Respublikos Ministrų Kabineto nutarimų atitikties 
Azerbaidžano Respublikos Konstitucijai; dėl Nachičevanės Autonominės 
Respublikos įstatymų, Nachičevanės Autonominės Respublikos Ministrų 
Kabineto nutarimų atitikties Azerbaidžano Respublikos įstatymams; dėl 
Nachičevanės Autonominės Respublikos Ministrų Kabineto nutarimų ati- 
tikties Azerbaidžano Respublikos Prezidento dekretams ir Azerbaidžano 
Respublikos Ministrų Kabineto nutarimams; 

8) dėl ginčių, susijusių su įstatymų leidžiamosios, vykdomosios ir teis- 
minės valdžių įgaliojimų atskyrimu, sprendimo. 

IV. Azerbaidžano Respublikos Konstitucinis Teismas gavęs Azerbai- 
džano Respublikos Prezidento, Azerbaidžano Respublikos Milli Medžliso, 
Azerbaidžano Respublikos Ministrų Kabineto, Azerbaidžano Respublikos 
Aukščiausiojo Teismo, Azerbaidžano Respublikos prokuratūros, Nachiče- 
vanės Autonominės Respublikos Ali Medžliso paklausimą aiškina Azer- 
baidžano Respublikos Konstituciją ir įstatymus. 

V. Kiekvienas asmuo turi teisę įstatymų nustatyta tvarka apskųsti 
Azerbaidžano Respublikos Konstituciniam Teismui įstatymų leidžia- 
mosios ir vykdomosios valdžios institucijų norminius aktus, savivaldy- 
bių ir teismų aktus, pažeidžiančius jo teises ir laisves, kad Azerbaidžano 
Respublikos Konstitucinis Teismas išspręstų klausimus, numatytus šio 
straipsnio III dalies 1-7 punktuose, siekiant atkurti pažeistas Žmogaus 
teises ir laisves. 

VI. Teismai gali Azerbaidžano Respublikos įstatymų nustatyta tvar- 
ka kreiptis į Azerbaidžano Respublikos Konstitucinį Teismą Azerbaidžano 
Respublikos Konstitucijos ir įstatymų žmogaus teisių ir laisvių įgyvendini- 
mo klausimais. 

VII. Azerbaidžano Respublikos žmogaus teisių komisaras turi teisę, 
kiek tai susiję su įstatymų leidžiamosios ir vykdomosios valdžios institu- 
cijų norminiais aktais, savivaldybių ir teismų aktais, pažeidžiančiais žmo- 
gaus teises ir laisves, kreiptis įstatymų nustatyta tvarka į Azerbaidžano 
Respublikos Konstitucinį Teismą su prašymu, kad Azerbaidžano Respub- 
likos Konstitucinis Teismas išspręstų klausimus, numatytus šio straipsnio 
III dalies 1-7 punktuose. 

VIII. Azerbaidžano Respublikos Konstitucinis Teismas vykdo ir kitas 
šioje Konstitucijoje numatytas pareigas. 

IX. Azerbaidžano Respublikos Konstitucinis Teismas priima sprendi- 
mus jam priskirtais klausimais. Azerbaidžano Respublikos Konstitucinio 
Teismo sprendimai turi privalomąją galią visoje Azerbaidžano Respubli- 
kos teritorijoje. Azerbaidžano Respublikos Konstitucinio Teismo sprendi- 
mai turi būti skelbiami. 

X. Įstatymai ir kiti aktai arba atskiros jų nuostatos; Azerbaidžano Res- 
publikos tarpvyriausybinės sutartys nustoja galioti, o tarpvalstybinės Azer- 
baidžano Respublikos sutartys neįsigalioja per Azerbaidžano Respublikos 
Konstitucinio Teismo sprendimo nustatytą terminą. 


131 straipsnis. Azerbaidžano Respublikos Aukščiausiasis Teismas 

I. Azerbaidžano Respublikos Aukščiausiasis Teismas yra aukščiausia 
teisminė instancija civilinėse, baudžiamosiose ir kitose bylose, priskirtose 
bendrosios kompetencijos ir specializuotų teismų jurisdikcijai; jis vykdo tei- 
singumą kasacine tvarka; teikia paaiškinimus teisminės praktikos klausimais. 

II. Azerbaidžano Respublikos Aukščiausiojo Teismo teisėjus skiria 
Azerbaidžano Respublikos Milli Medžlisas Azerbaidžano Respublikos 
Prezidento teikimu. 

III. Azerbaidžano Respublikos Aukščiausiojo Teismo sprendimai turi 
būti skelbiami. 


132 straipsnis. Azerbaidžano Respublikos apeliaciniai teismai 
I. Azerbaidžano Respublikos apeliaciniai teismai yra aukštesnės ins- 
tancijos teismai bylose, priskirtose jų jurisdikcijai. 

II. Azerbaidžano Respublikos apeliacinių teismų teisėjus Azerbaidža- 
no Respublikos Milli Medžlisas skiria Azerbaidžano Respublikos Prezi- 
dento teikimu. 


133 straipsnis. Azerbaidžano Respublikos prokuratūra 

I. Azerbaidžano Respublikos prokuratūra įstatymų nustatyta tvarka ir 
atvejais vykdo įstatymo vykdymo ir taikymo priežiūrą; įstatymų nustatytais 
atvejais kelia baudžiamąsias bylas ir atlieka tyrimą; palaiko teisme valstybi- 
nį kaltinimą; teikia teisme ieškinį; teikia protestus dėl teismo sprendimų. 

II. Azerbaidžano Respublikos prokuratūra yra vieninga centralizuo- 
ta institucija, pagrįsta teritorinių ir specializuotų prokurorų pavaldumu 
Azerbaidžano Respublikos generaliniam prokurorui. 

III. Azerbaidžano Respublikos generalinį prokurorą skiria į pareigas 
ir atleidžia iš pareigų Azerbaidžano Respublikos Prezidentas suderinęs su 
Azerbaidžano Respublikos Milli Medžlisu. 

IV. Azerbaidžano Respublikos generalinio prokuroro pavaduotojus, 
prokurorus, vadovaujančius specializuotoms respublikinėms prokuratū- 
roms, Nachičevanės Autonominės Respublikos prokurorą skiria į pareigas 
ir atleidžia iš pareigų Azerbaidžano Respublikos Prezidentas Azerbaidža- 
no Respublikos generalinio prokuroro teikimu. 

V. Teritorinius ir specializuotus prokurorus skiria į pareigas ir atlei- 
džia iš pareigų Azerbaidžano Respublikos generalinis prokuroras Azerbai- 
džano Respublikos Prezidento pritarimu. 


VIII skirsnis. Nachičevanės Autonominė Respublika 


134 straipsnis. Nachičevanės Autonominės Respublikos statusas 

I. Nachičevanės Autonominė Respublika yra autonominė valstybė 
Azerbaidžano Respublikos sudėtyje. 

II. Nachičevanės Autonominės Respublikos statusą nusako ši Kons- 
titucija. 

III. Nachičevanės Autonominė Respublika yra neatskiriama Azerbai- 
džano Respublikos sudedamoji dalis. 

IV. Azerbaidžano Respublikos Konstitucija ir įstatymai, Azerbaidža- 
no Respublikos Prezidento dekretai ir Azerbaidžano Respublikos Minist- 
rų Kabineto nutarimai turi privalomąją galią Nachičevanės Autonominės 
Respublikos teritorijoje. 

V. Nachičevanės Autonominės Respublikos Konstitucija ir įstatymai, 
kuriuos priėmė Nachičevanės Autonominės Respublikos Ali Medžlisas, 
neturi prieštarauti atitinkamai Azerbaidžano Respublikos Konstitucijai ir 
įstatymams; Nachičevanės Autonominės Respublikos Ministrų Kabineto 
priimti nutarimai - Azerbaidžano Respublikos Konstitucijai ir įstatymams, 
Azerbaidžano Respublikos Prezidento dekretams Azerbaidžano Respubli- 
kos Ministrų Kabineto nutarimams. 

VI. Nachičevanės Autonominės Respublikos Konstituciją Azerbai- 
džano Respublikos Milli Medžlisui teikia Azerbaidžano Respublikos Pre- 
zidentas ir ji tvirtinama konstituciniu įstatymu. 


135 straipsnis. Valdžių atskyrimas Nachičevanės Autonominėje 
Respublikoje 

I. Nachičevanės Autonominėje Respublikoje įstatymų leidžiamąją val- 
džią vykdo Nachičevanės Autonominės Respublikos Ali Medžlisas, vyk- 
domąją valdžią - Nachičevanės Autonominės Respublikos Ministrų Kabi- 
netas, teisminę valdžią -Nachičevanės Autonominės Respublikos teismai. 

II. Nachičevanės Autonominės Respublikos Ali Medžlisas yra sava- 
rankiškas spręsdamas klausimus, priskirtus jo kompetencijai Azerbaidža- 
no Respublikos Konstitucijos ir įstatymų; Nachičevanės Autonominės Res- 
publikos Ministrų Kabinetas yra savarankiškas spręsdamas Azerbaidžano 
Respublikos Konstitucijos ir įstatymų, Azerbaidžano Respublikos Prezi- 
dento dekretų jo kompetencijai priskirtais klausimais; Nachičevanės Au- 
tonominės Respublikos teismai yra savarankiški spręsdami Azerbaidžano 
Respublikos Konstitucijos ir įstatymų jiems priskirtus klausimus. 


136 straipsnis. Nachičevanės Autonominės Respublikos aukščiausias 
pareigūnas 

Aukščiausias Nachičevanės Autonominės Respublikos pareigūnas yra 
Nachičevanės Autonominės Respublikos Ali Medžliso Pirmininkas. 


137 straipsnis. Nachičevanės Autonominės Respublikos Ali Medžlisas 
I. Nachičevanės Autonominės Respublikos Ali Medžlisą sudaro 45 nariai. 
II. Nachičevanės Autonominės Respublikos Ali Medžliso kadencija 
yra 5 metai. 
III. Nachičevanės Autonominės Respublikos Ali Medžlisas renka Na- 
chičevanės Autonominės Respublikos Ali Medžliso Pirmininką ir jo pava- 
duotojus, organizuoja nuolatines ir kitas komisijas. 

138 straipsnis. Nachičevanės Autonominės Respublikos Ali Medžliso 
nustatomos bendros taisyklės 

I. Nachičevanės Autonominės Respublikos Ali Medžlisas nustato 
bendras taisykles šiais klausimais: 

1) rinkimai į Nachičevanės Autonominės Respublikos Ali Medžlisą; 

2) mokesčiai; 

3) Nachičevanės Autonominės Respublikos ekonominės plėtros kryptys; 

4) socialinė apsauga; 

5) aplinkos apsauga; 

6) turizmas; 

7) sveikatos apsauga, mokslas, kultūra. 

II. Šiame straipsnyje numatytais klausimais Nachičevanės Autonomi- 
nės Respublikos Ali Medžlisas priima įstatymus. 


139 straipsnis. Klausimai, kuriuos sprendžia Nachičevanės 
Autonominės Respublikos Ali Medžlisas 

I. Nachičevanės Autonominės Respublikos Ali Medžlisas sprendžia 
šiuos klausimus: 

1) Nachičevanės Autonominės Respublikos Ali Medžliso darbo orga- 
nizavimas; 

2) Nachičevanės Autonominės Respublikos biudžeto tvirtinimas; 

3) Nachičevanės Autonominės Respublikos ekonominių ir socialinių 
programų tvirtinimas; 

4) Nachičevanės Autonominės Respublikos Ministro Pirmininko sky- 
rimas į pareigas ir atleidimas iš pareigų; 

5) Nachičevanės Autonominės Respublikos Ministrų Kabineto sudė- 
ties patvirtinimas; 

6) pasitikėjimas Nachičevanės Autonominės Respublikos Ministrų 
Kabinetu. 

II. Šiame straipsnyje numatytais klausimais Nachičevanės Autonomi- 
nės Respublikos Ali Medžlisas priima nutarimus. 


140 straipsnis. Nachičevanės Autonominės Respublikos Ministrų 
Kabinetas 

I. Nachičevanės Autonominės Respublikos Ministrų Kabineto sudėtį 
tvirtina Nachičevanės Autonominės Respublikos Ali Medžlisas Nachiče- 
vanės Autonominės Respublikos Ministro Pirmininko teikimu. 

II. Nachičevanės Autonominės Respublikos Ministrą Pirmininką ski- 
ria Nachičevanės Autonominės Respublikos Ali Medžlisas Azerbaidžano 
Respublikos Prezidento teikimu. 

III. Nachičevanės Autonominės Respublikos Ministrų Kabinetas: 

+ sudaro ir teikia Nachičevanės Autonominės Respublikos Ali Medžli- 

sui autonominės respublikos biudžeto projektą; 

+ vykdo autonominės respublikos biudžetą; 

+ užtikrina autonominės respublikos ekonominių programų įgyven- 
dinimą; 
užtikrina autonominės respublikos socialinių programų įgyvendi- 


nimą; 

+ sprendžia kitus klausimus, Azerbaidžano Respublikos Prezidento 
priskirtus jo kompetencijai. 

+ IV. Nachičevanės Autonominės Respublikos Ministrų Kabinetas 
priima nutarimus ir įsakymus. 


141 straipsnis. Vietos vykdomoji valdžia Nachičevanės Autonominėje 
Respublikoje 

Nachičevanės Autonominėje Respublikoje vietinės vykdomosios val- 
džios vadovus skiria Azerbaidžano Respublikos Prezidentas Nachičevanės 
Autonominės Respublikos Ali Medžliso Pirmininko teikimu. 


KETVIRTAS SKYRIUS. VIETOS SAVIVALDA 
IX skirsnis. Savivaldybės 


142 straipsnis. Vietos savivaldos organizavimas 

I. Vietos savivaldą vykdo savivaldybės. 

II. Savivaldybės formuojamos rinkimais. 

III. Savivaldybių statuso pagrindus nustato ši Konstitucija, rinkimų į 
savivaldybes tvarką - įstatymas. 


143 straipsnis. Savivaldybių darbo organizavimas 

I. Savivaldybės savo veiklos klausimus svarsto nuolatinių ir kitų ko- 
misijų posėdžiuose. 

II. Savivaldybių posėdžius šaukia savivaldybės pirmininkas. 
144 straipsnis. Savivaldybių įgaliojimai 

I. Savivaldybių posėdžiuose sprendžiami šie klausimai: 

1) savivaldybės narių įgaliojimų pripažinimas; jų įgaliojimų praradi- 
mas arba įgaliojimų nutraukimas įstatymų nustatytais atvejais; 

2) savivaldybės reglamento tvirtinimas; 

3) savivaldybės pirmininko ir jo pavaduotojų, nuolatinių ir kitų ko- 
misijų rinkimai; 

4) vietinių rinkliavų ir mokesčių nustatymas; 

5) vietinio biudžeto ir jo vykdymo ataskaitų patvirtinimas; 

6) savivaldybės nuosavybės valdymas, naudojimas ir disponavimas ja; 

7) vietinių socialinės apsaugos ir socialinės plėtros programų priėmi- 
mas ir vykdymas; 

8) vietinių ekonominės plėtros programų priėmimas ir vykdymas; 

9) vietinių ekologinių programų priėmimas ir vykdymas. 

II. Savivaldybėms gali būti perduoti papildomi įstatymų leidžiamosios 
ir vykdomosios valdžios įgaliojimai. Šiems įgaliojimams vykdyti savivaldy- 
bėms turi būti skirtos atitinkamos finansinės lėšos. Tokių įgaliojimų vyk- 
dymą kontroliuoja atitinkamai įstatymų leidžiamoji ir vykdomoji valdžia. 


145 straipsnis. Savivaldybių sprendimai 

I. Savivaldybės posėdžiuose nagrinėjamais klausimais priimami 
sprendimai. 

II. Savivaldybės sprendimai priimami paprasta savivaldybės narių 
balsų dauguma. 

III. Sprendimai, susiję su vietinėmis rinkliavomis ir mokesčiais, pri- 
imami dviejų trečdalių savivaldybės narių balsų dauguma. 


146 straipsnis. Savivaldybių savarankiškumo garantija 

I. Vykdydamos savo pareigas savivaldybės yra nepriklausomos, tačiau 
atsakingos jų teritorijoje gyvenantiems piliečiams. Savivaldybės narių rin- 
kimų, jų įgaliojimų sustabdymo ar nutraukimo, savivaldybių paleidimo 
prieš terminą atvejus ir tvarką nustato įstatymas. 

II. Nepriklausomas savivaldybių pareigų vykdymas negali daryti žalos 
Azerbaidžano Respublikos suverenitetui. 

III. Valstybė vykdo savivaldybių veiklos kontrolę. 

IV. Įstatymų nustatytais atvejais ir tvarka savivaldybės teikia Azerbai- 
džano Respublikos Milli Medžlisui savo veiklos ataskaitas. 

V. Savivaldybėms garantuojama teisminė gynyba, dėl valstybės insti- 
tucijų sprendimų atsiradusių papildomų išlaidų kompensacija. 

PENKTAS SKYRIUS. TEISĖ IR ĮSTATYMAS 
X skirsnis. Teisėkūros sistema 


147 straipsnis. Azerbaidžano Respublikos Konstitucijos teisinė galia 

I. Azerbaidžano Respublikos Konstitucija turi aukščiausią teisinę galią 
Azerbaidžano Respublikoje. 

II. Azerbaidžano Respublikos Konstitucija turi tiesioginį teisinį poveikį. 

III. Azerbaidžano Respublikos Konstitucija yra Azerbaidžano Respub- 
likos teisėkūros sistemos pagrindas. 


148 straipsnis. Aktai, sudarantys Azerbaidžano Respublikos teisėkūros 
sistemą 

I. Teisėkūros sistemą sudaro šie norminiai teisės aktai: 

1) Konstitucija; 

2) referendumu priimti aktai; 

3) įstatymai; 

4) dekretai; 

5) Azerbaidžano Respublikos Ministrų Kabineto nutarimai; 

6) centrinių vykdomosios valdžios institucijų norminiai aktai. 

II. Tarptautinės sutartys, kurių dalyvė yra Azerbaidžano Respublika, 
yra neatskiriama sudedamoji Azerbaidžano Respublikos teisėkūros siste- 
mos dalis. 

III. Nachičevanės Autonominėje Respublikoje teisinę galią taip pat 
turi Nachičevanės Autonominės Respublikos Konstitucija ir įstatymai, Na- 
chičevanės Autonominės Respublikos Ministrų Kabineto nutarimai. 

IV. Nachičevanės Autonominės Respublikos teisėkūros sistema turi 
atitikti Azerbaidžano Respublikos teisėkūros sistemą. 

V. Vadovaudamosi savo įgaliojimais vietinės vykdomosios valdžios 
institucijos gali priimti norminio pobūdžio teisės aktus, kurie nepriešta- 
rauja aktams, sudarantiems teisėkūros sistemą. 


149 straipsnis. Norminiai teisės aktai 

I. Norminiai teisės aktai turi būti grindžiami teise ir teisingumu (vie- 
nodas požiūris į lygius interesus). 

II. Referendumu priimti aktai privalomi taikyti ir vykdyti visiems pi- 
liečiams, įstatymų leidžiamajai, vykdomajai ir teisminei valdžioms, juridi- 
niams asmenims ir savivaldybėms tik paskelbti. 

III. Įstatymai neturi prieštarauti Konstitucijai. Tik paskelbti įstaty- 
mai privalomi taikyti ir vykdyti visiems piliečiams, įstatymų leidžiama- 
jai, vykdomajai ir teisminei valdžioms, juridiniams asmenims ir savival- 
dybėms. 

IV. Azerbaidžano Respublikos Prezidento dekretai neturi prieštarauti 
Azerbaidžano Respublikos Konstitucijai ir įstatymams. Tik paskelbti dek- 
retai privalomi taikyti ir vykdyti visiems piliečiams, vykdomosios valdžios 
institucijoms, juridiniams asmenims. 

V. Azerbaidžano Respublikos Ministrų Kabineto nutarimai neturi 
prieštarauti Azerbaidžano Respublikos Konstitucijai, įstatymams ir Azer- 
baidžano Respublikos Prezidento dekretams. Azerbaidžano Respublikos 
Ministrų Kabineto nutarimai privalomi taikyti ir vykdyti piliečiams, cent- 
rinėms ir vietinėms vykdomosios valdžios institucijoms, juridiniams as- 
menims tik paskelbti. 

VI. Centrinių vykdomosios valdžios institucijų aktai neturi priešta- 
rauti Azerbaidžano Respublikos Konstitucijai, įstatymams, Azerbaidžano 
Respublikos Prezidento dekretams, Azerbaidžano Respublikos Ministrų 
Kabineto nutarimams. 

VII. Norminiai teisės aktai, gerinantys teisinę fizinių ir juridinių as- 
menų padėtį, panaikinantys ar švelninantys jų teisinę atsakomybę, veikia 
atgaline data. Kiti norminiai teisės aktai atgaline data neveikia. 

VIII. Norminiai teisės aktai turi būti skelbiami. Niekas negali būti 
verčiamas vykdyti (laikytis) nepaskelbtą norminį teisės aktą ir būti trau- 
kiamas atsakomybėn dėl tokio akto nevykdymo (nesilaikymo). Norminių 
teisės aktų skelbimo tvarką nustato konstitucinis įstatymas. 


150 straipsnis. Savivaldybių aktai 

I. Savivaldybių priimti aktai turi remtis teise ir teisingumu (vienodas 
požiūris į lygius interesus), neturi prieštarauti Azerbaidžano Respublikos 
Konstitucijai ir įstatymams, Azerbaidžano Respublikos Prezidento dekre- 
tams, Azerbaidžano Respublikos Ministrų Kabineto nutarimams (Nachi- 
čevanės Autonominėje Respublikoje - taip pat ir Nachičevanės Autonomi- 
nės Respublikos Konstitucijai ir įstatymams, Nachičevanės Autonominės 
Respublikos Ministrų Kabineto nutarimams). 

II. Savivaldybės priimtas aktas privalomas vykdyti piliečiams, gyve- 
nantiems jos teritorijoje ir joje esantiems juridiniams asmenims. 

151 straipsnis. Teisinė tarptautinių aktų galia 

Atsiradus prieštaravimams tarp norminių teisės aktų, sudarančių Azer- 
baidžano Respublikos teisėkūros sistemą (išskyrus Azerbaidžano Respubli- 
kos Konstituciją ir referendumu priimtus aktus) ir tarpvalstybinių sutarčių, 
kurių dalyvė yra Azerbaidžano Respublika, taikomos tarptautinės sutartys. 


XI skirsnis. Azerbaidžano Respublikos Konstitucijos pakeitimai 


152 straipsnis. Azerbaidžano Respublikos Konstitucijos keitimo tvarka 
Azerbaidžano Respublikos Konstitucijos tekstas gali būti keičiamas 
tik referendumu. 


153 straipsnis. Pasiūlymų dėl Azerbaidžano Respublikos Konstitucijos 
teksto pakeitimų teikimo tvarka 

Jeigu pakeisti Azerbaidžano Respublikos Konstitucijos tekstą siūlo 
Azerbaidžano Respublikos Milli Medžlisas arba Azerbaidžano Respubli- 
kos Prezidentas, tai dėl siūlomų pakeitimų turi būti priimta išankstinė 
Azerbaidžano Respublikos Konstitucinio Teismo išvada. 


154 straipsnis. Azerbaidžano Respublikos Konstitucinio Teismo 
įgaliojimų apribojimas 

Azerbaidžano Respublikos Konstitucinis Teismas neturi teisės priimti 
sprendimų dėl Azerbaidžano Respublikos Konstitucijos, priimtos referen- 
dumu, teksto pakeitimo. 


155 straipsnis. Pasiūlymo dėl Azerbaidžano Respublikos Konstitucijos 
pakeitimo teikimo iniciatyvos apribojimas 

Neleidžiama teikti referendumui siūlymo dėl šios Konstitucijos 1, 2, 6, 
7, 8 ir 21 straipsnių pakeitimo ar panaikinimo, dėl žmogaus ir piliečio tei- 
sių ir laisvių, numatytų šios Konstitucijos III skirsnyje, panaikinimo arba 
dėl jų apribojimo daugiau, nei tai numatyta tarptautinėse sutartyse, kurių 
dalyvė yra Azerbaidžano Respublika. 


XII skirsnis. Azerbaidžano Respublikos Konstitucijos papildymai 
156 straipsnis. Azerbaidžano Respublikos Konstitucijos papildymų 
priėmimo tvarka 

I. Azerbaidžano Respublikos Konstitucijos papildymai priimami kaip 
konstituciniai įstatymai Azerbaidžano Respublikos Milli Medžlise 95 balsų 
dauguma. 

II. Konstituciniai įstatymai dėl Azerbaidžano Respublikos Konstituci- 
jos papildymo teikiami balsuoti Azerbaidžano Respublikos Milli Medžlisui 
du kartus. Antrasis balsavimas rengiamas praėjus 6 mėnesiams po pirmojo 
balsavimo. 

III. Konstituciniai įstatymai dėl Azerbaidžano Respublikos Konstitu- 
cijos papildymo teikiami Azerbaidžano Respublikos Prezidentui pasirašyti 
tiek po pirmojo, tiek po antrojo balsavimo šioje Konstitucijoje nustatyta 
įstatymų pasirašymo tvarka. 

IV. Konstituciniai įstatymai dėl Azerbaidžano Respublikos Konstitu- 
cijos papildymo įsigalioja, kai po antrojo balsavimo juos pasirašo Azerbai- 
džano Respublikos Prezidentas. 

V. Konstituciniai įstatymai yra neatskiriama Azerbaidžano Respubli- 
kos Konstitucijos dalis ir neturi prieštarauti pagrindiniam Azerbaidžano 
Respublikos Konstitucijos tekstui. 


157 straipsnis. Pasiūlymo dėl Azerbaidžano Respublikos Konstitucijos 
papildymo teikimo iniciatyva 

Pasiūlymus dėl Azerbaidžano Respublikos Konstitucijos papildymo 
gali teikti Azerbaidžano Respublikos Prezidentas arba ne mažiau nei 63 
Azerbaidžano Respublikos Milli Medžliso deputatų. 


158 straipsnis. Pasiūlymo dėl Azerbaidžano Respublikos Konstitucijos 
papildymo teikimo iniciatyvos apribojimas 

Negalima teikti pasiūlymų dėl Azerbaidžano Respublikos Konstituci- 
jos nuostatų, esančių pirmame šios Konstitucijos skirsnyje. 


Pereinamosios nuostatos 


1. Azerbaidžano Respublikos Konstitucija, priimta referendumu, įsi- 
galioja nuo jos oficialaus paskelbimo dienos. Nuo šios Konstitucijos įsi- 
galiojimo dienos praranda galią Azerbaidžano Respublikos Konstitucija 
(Pagrindinis Įstatymas), priimta 1978 metų balandžio 21 dieną. 

2. Azerbaidžano Respublikos Prezidentas, išrinktas iki šios Azerbai- 
džano Respublikos Konstitucijos įsigaliojimo, vykdo pareigas, šios Konsti- 
tucijos priskirtas Azerbaidžano Respublikos Prezidentui. 

3. Šios Konstitucijos 101 straipsnio V dalis taikoma Azerbaidžano 
Respublikos Prezidentui, išrinktam po šios Konstitucijos priėmimo. 

4. Azerbaidžano Respublikos liaudies deputatų ir Azerbaidžano Res- 
publikos Aukščiausiosios Tarybos sudaryto Milli Medžliso įgaliojimai pa- 
sibaigia pirmojo išrinkto naujojo Azerbaidžano Respublikos Milli Medžli- 
so posėdžio dieną. 

Pirmas išrinkto naujojo Azerbaidžano Respublikos Milli Medžliso 
posėdis surengiamas praėjus savaitei po ne mažiau kaip 83 Azerbaidža- 
no Respublikos Milli Medžliso deputatų išrinkimo. Pirmoji Azerbaidžano 
Respublikos Milli Medžliso sesija trunka iki 1996 m. gegužės 31 dienos. 

Azerbaidžano Respublikos įstatymo „Dėl Azerbaidžano Respublikos 
Milli Medžliso rinkimų“, priimto 1995 metų rugpjūčio 12 d., 85 straips- 
nis galioja iki baigsis pirmojo šaukimo Azerbaidžano Respublikos Milli 
Medžliso, išrinkto vadovaujantis nurodytu įstatymu, įgaliojimai. 

5. Azerbaidžano Respublikos Ministrų Kabinetas nuo šios Konstituci- 
jos įsigaliojimo dienos vykdo pareigas, nustatytas šios Konstitucijos. 

6. Nuo šios Konstitucijos įsigaliojimo dienos baigiasi vietinių Azer- 
baidžano Respublikos liaudies deputatų tarybų įgaliojimai. 

Įgaliojimus, Azerbaidžano Respublikos įstatymų priskirtus vietinių 
Azerbaidžano Respublikos liaudies deputatų tarybų žiniai, vykdo vietinės 
vykdomosios valdžios institucijos. 

7. Per dvejus metus nuo šios Konstitucijos įsigaliojimo turi būti pri- 
imtas įstatymas dėl vietos savivaldos ir surengti rinkimai į savivaldybes. 

8. Įstatymai ir kiti norminiai teisės aktai, galioję Azerbaidžano Res- 
publikos teritorijoje iki šios Konstitucijos priėmimo, galioja tiek, kiek ne- 
prieštarauja šiai Konstitucijai. 

9. Azerbaidžano Respublikos teismai, veikę iki šios Konstitucijos įsi- 
galiojimo, įgyvendina teisingumą vadovaujantis šios Konstitucijos nusta- 
tytais įgaliojimais ir principais. 

10. Per vienerius metus nuo šios Konstitucijos įsigaliojimo dienos turi 
būti priimti atitinkantys šią Konstituciją Azerbaidžano Respublikos įsta- 
tymai dėl teisėjų statuso, teismų sistemos ir teismų reformos bei turi būti 
paskirti nauji Azerbaidžano Respublikos teisėjai. 

Iki bus priimti minėti įstatymai, teisėjai skiriami į pareigas ir atlei- 
džiami iš jų vadovaujantis iki šios Konstitucijos įsigaliojimo galiojusiais 
įstatymais. 

11. Per vienerius metus nuo šios Konstitucijos įsigaliojimo dienos 
turi būti priimtas Azerbaidžano Respublikos įstatymas dėl Azerbaidžano 
Respublikos Konstitucinio Teismo ir įsteigtas Azerbaidžano Respublikos 

Konstitucinis Teismas. Iki bus įsteigtas Azerbaidžano Respublikos Kons- 
titucinis Teismas, šios Konstitucijos nustatyti Azerbaidžano Respublikos 
Konstitucinio Teismo įgaliojimai nevykdomi. Klausimą, numatytą šios 
Konstitucijos 130 straipsnio III dalies 7 punkte, sprendžia Azerbaidžano 
Respublikos Aukščiausiasis Teismas. 

12. Azerbaidžano Respublikos Aukščiausiasis Arbitražo Teismas nuo 
šios Konstitucijos įsigaliojimo dienos vadinamas Azerbaidžano Respublikos 
Ekonominiu Teismu ir vykdo galiojančių įstatymų nustatytus įgaliojimus. 

Baltarusijos konstitucinės teisės mokslas šios valstybės konstituciona- 
lizmo istoriją skirsto į du etapus!: 

1) nerašytinės konstitucijos („protokonstitucijos“, „kvazikonstituci- 
jos“) etapas, apimantis laikotarpį nuo XVI a. iki 1919 m., 

2) rašytinių konstitucijų etapas (nuo 1919 m. iki šių dienų). 

Rašytinių konstitucijų laikotarpis prasidėjo 1919 m. vasario 3 d., kai 
pirmajame visuotiniame Baltarusijos tarybų suvažiavime buvo priimta 
pirmoji Socialistinės Sovietinės Baltarusijos Respublikos Konstitucija. Šios 
Konstitucijos turinys buvo smarkiai ideologizuotas, įtvirtinantis proleta- 
riato diktatūrą ir klasių struktūrą. Pagal Konstituciją Baltarusija buvo pa- 
skelbta respublika, valdoma darbo klasės, valstiečių ir kareivių deputatų 
tarybų,, o privati žemės nuosavybė buvo panaikinta. 

Antroji Baltarusijos TSR4 Konstitucija priimta 1927 m. balandžio 11 d. 
aštuntajame visuotiniame Baltarusijos tarybų suvažiavime. Joje buvo atkar- 
totos 1919 m. Konstitucijos normos, susijusios su piliečių teisėmis ir laisvė- 
mis, įtvirtintas Baltarusijos TSR įstojimas į TSRS?, numatant laisvo išstojimo 
teisę, bei pirmą kartą, atsižvelgiant į administracinį teritorinį suskirstymą, 
buvo įtvirtinta vietos savivaldos sistema“. 1927 m. Konstitucija numatė trigu- 
bą darbo klasės atstovavimo pranašumą rinkimuose, bet atėmė rinkimų teisę 
iš vienuolių ir religinių kultų atstovų. 





Yynaxos, M. O. KoncTuTynonH»IA Mpomxecc B Benapycu. Ticmopoia i cyuachacyo: 
Genapyckax Osapwajua cųveajcxodHe eypaneūckiM WbiBinisauviiHoM KaHM3KCŲE: 
360pHiK HMABYKOGBGIX NpaU, NpvICeeUAKHvIx 90-2000310 3 OhA HapadanHA npabecapa 
I. A. Ixo. Munck: busnec CoBeT, 2012, p. 250. 

„Protokonstituciniais“ arba „kvazikonsituciniais“ teisės aktais, turinčiais konstitucinių 
aktų statusą ir reikšmę bei atliekančiais svarbų vaidmenį Baltarusijos istorijoje, moks- 
lininkai įvardija 1529, 1566 ir 1588 metų Statutus. 

Ilamxos, I. II. 1 gp. Pecny6nuka Benapycb. Jhųuknonedua. 2005, Tom 1, p. 11. 
Tarybų Socialistinė Respublika. 

Tarybų Socialistinių Respublikų Sąjunga. 

Ilauxos, I. II. 1 gp. Pecny6nuka Benapycb. Jhųuknonedua. 2005, Tom 1, p. 11. 

Trečioji Baltarusijos TSR Konstitucija buvo priimta neeiliniame XII vi- 
suotiniame Baltarusijos tarybų suvažiavime, įvykusiame 1937 m. vasario 
19 d. Po Antrojo pasaulinio karo Konstitucijos tekstas buvo papildytas nuo- 
statomis, numatančiomis valstybei galimybę tiesiogiai bendrauti su užsienio 
valstybėmis, sudaryti su jomis sutartis, keistis diplomatiniais ir konsuliniais 
atstovais ir kt.? 

Paskutinė (ketvirtoji) sovietinės Baltarusijos Konstitucija priimta 
1978 m. balandžio 14 d. Baltarusijos TSR Aukščiausiosios Tarybos devin- 
tojoje neeilinėje sesijoje. Jos tekstas paremtas 1977 m. TSRS Konstitucijos 
nuostatomis, o jos esme tapo Tarybų Sąjungos komunistų partijos (KPSS), 
kuri buvo įvardyta kaip vadovaujančioji ir nukreipiančioji visuomenės 
jėga, dominuojančio statuso įtvirtinimas. 

Šiuo metu galiojanti Baltarusijoje Respublikos Konstitucija pagal 
skaičių yra penktoji, tačiau pirmoji, kuri, skirtingai nei kitos, buvo priim- 
ta suverenioje ir nepriklausomoje valstybėje baltarusių tautos referendu- 
mu. Ši Konstitucija įtvirtino prezidentinę demokratinę valstybės valdymo 
formą vadovaujantis klasikiniu valdžių padalijimo principu. Baltarusija 
dažnai yra įvardijama paskutine diktatoriška valstybe Europoje, tačiau 
1994 m. kovo 15 d. priimta Konstitucija iš esmės atitinka visus demokrati- 
nių valstybių konstitucijų principus (jos normos numato valdžių padaliji- 
mo ir teisės viršenybės principus, nuosavybės teisių įvairovę, tarptautinės 
teisės principų prioritetą, klasikinį žmogaus teisių ir laisvių sąrašą ir kt.). 
Penktoji Baltarusijos Konstitucija buvo priimta 1994 m. Aukščiausiosios 
Tarybos sprendimu, tačiau 1996 m. buvo organizuotas referendumas dėl 
dviejų atnaujintos Konstitucijos projektų. Vieną projektą pateikė Respub- 
likos Prezidentas (už jį balsavo 70,5 proc. referendume dalyvavusių gyven- 
tojų), kitą - Aukščiausioji Taryba, kurios projektą palaikė 7,9 proc. rin- 
kėjų. 2004 m. spalio 17 d. įvyko referendumas ir Konstitucija buvo antrą 
kartą pakeista. Šiais pakeitimais iš Konstitucijos teksto buvo pašalintas 
81 straipsnis, kuris numatė, kad Prezidento pareigas tas pats asmuo gali 
eiti ne daugiau kaip dvi kadencijas. Taigi nuo 1994 m. Konstitucija buvo 
keista du kartus, abiem atvejais stiprinant Prezidento galias ir įtvirtinant 
stiprią prezidentinės respublikos valdymo formą valstybėje. 

Baltarusijos Respublikos Konstitucija pačiame jos tekste (137 str.) yra 
įvardijama kaip dokumentas, turintis aukščiausią juridinę galią. Įstatymai 





7 


Ilauxos, I. II. 1 p. Pecny6nuka Benapycb. Juųuknonedua. 2005, Tom 1, p. 11. 
Ten pat, p. 10. 

ir kiti valstybinių organų teisės aktai turi būti skelbiami laikantis šio teisės 
akto. Vertinant Konstitucijos keitimo tvarką reglamentuojančias nuostatas 
Baltarusijos Konstituciją galima priskirti prie „griežtų“, nes nustatyta spe- 
ciali ir gana sudėtinga jos keitimo procedūra. Konstitucija gali būti pakeis- 
ta referendumu" arba parlamento rūmų. Sprendimas dėl Konstitucijos pa- 
keitimų ir papildymų referendumu yra laikomas priimtu, jei už jį balsuoja 
dauguma į balsavimo sąrašus įtrauktų piliečių. Tuo tarpu parlamento rū- 
mai klausimą dėl Konstitucijos pakeitimo ir papildymo svarsto Prezidento 
arba ne mažiau kaip 150 000 Baltarusijos Respublikos piliečių, kurie turi 
balsavimo teisę, iniciatyva. Įstatymas dėl Konstitucijos pakeitimų ir pataisų 
gali būti priimtas po dviejų svarstymų, tarp kurių turi būti mažiausiai trijų 
mėnesių pertrauka, jei už pataisas balsavo ne mažiau kaip du trečdaliai 
visų kiekvienų parlamento rūmų narių. 

Baltarusijos Konstitucijos struktūra yra įprasta: jos tekstą sudaro pre- 
ambulė, pagrindinė dalis ir baigiamosios pereinamosios nuostatos. Pa- 
grindinė dalis yra suskirstyta į 9 dalis, 3, 4 ir 6 dalis sudaro skyriai. Iš viso 
Konstituciją sudaro 146 straipsniai. 

Konstitucijos preambulėje trumpai išdėstyti pagrindiniai principai ir 
idėjos, kuriais paremta visa Konstitucija, o preambulės ideologija turi es- 
minę reikšmę aiškinant kitų šio teisės akto nuostatų prasmę. Ypatingo dė- 
mesio sulaukė preambulės dalis, kuri nurodo, kad Konstitucija priimama 
„atsižvelgiant į ilgaamžę Baltarusijos valstybingumo vystymosi istoriją“. 
Kaip nurodo vienas iš Konstitucijos projekto rengėjų M. F. Čudakovas!“, 
šis sakinys — tai Baltarusijos Respublikos konstitucinės komisijos ketve- 
rių metų ginčo rezultatas. Pirminiame preambulės tekste"! buvo siekiama 
įtvirtinti Baltarusijos istorijos etapus, tačiau deputatų reikalavimu šis saki- 
nys buvo išbrauktas iš projekto. 





? I (Konstitucinės santvarkos pagrindai), II (Asmenybė, visuomenė, valstybė), IV (Prezi- 
dentas, Parlamentas, Vyriausybė, teismas) ir VIII (Konstitucija ir jos keitimo tvarka) 
Konstitucijos dalys gali būti keičiamos tik referendumu. 

Yypaxos, M. O. KoncruTrynoKHBIA npoxecc B Benapycu. Ticmopoiz i cyuacnacųb: 6e- 
napycKa3 03a3pxcayHa cųveaycxoDHe ej paneickiM bLBinizavIiiHbIM KaHmaKCŲE: 300pHIK 
HaBYKOBbIX NDAU, NpbICBeUaKvIx 90-2000310 3 OHA HapadanHna npabecapa I. A. IOxo. 
Muunck: Bnsnec CoBer, 2012, p. 250. 

Siūlomas preambulės tekstas teisingos socialinės sąrangos ištakas siejo su senovės Bal- 
tarusija, Lietuvos Didžiąja Kunigaikštyste, Baltarusijos Respublikos valstybės suvere- 
niteto deklaracija ir kt. 

Pirmoje Konstitucijos dalyje „Konstitucinės santvarkos pagrindai“ 
(1-20 str.) įtvirtinta valstybės valdymo forma, teritorinis suskirstymas, 
religija, valstybės atributika (vėliava, herbas ir himnas), kalba ir kt. Bal- 
tarusija pristatoma kaip unitarinė demokratinė socialinė teisinė valstybė 
(1 str.), kurioje valstybės valdžios šaltiniu ir suvereniteto turėtoju laikoma 
tauta (2 str.). Kartu šis straipsnis numato asmens, piliečio ir valstybės tar- 
pusavio atsakomybę: valstybė yra atsakinga sudarydama sąlygas laisvam ir 
oriam asmenybės vystymuisi, o pilietis yra atsakingas už griežtą pareigų, 
numatytų Konstitucijoje, vykdymą. Ši Konstitucijos dalis įtvirtina, kad 
demokratija Baltarusijoje puoselėjama garantuojant politinį pliuralizmą, 
nuomonių bei ideologijų įvairovę, taip pat teisę pasirinkti religiją, išskyrus, 
kuri nukreipta prieš valstybės suverenitetą ar konstitucinę santvarką. 

Pagrindiniame valstybės teisės akte valdžių padalijimo principas 
yra įtvirtintas tiesiogiai. Konstitucijos 6 straipsnis nurodo, kad valstybės 
valdžia šalyje įgyvendinama vadovaujantis jos padalijimu į įstatymų lei- 
džiamąją, vykdomąją ir teisminę. Visų trijų valdžių institucijos yra nepri- 
klausomos ir funkcionuoja savarankiškai, tačiau veikia pagal stabdžių ir 
atsvarų sistemos principą. 

Nors gana dažnai galima išgirsti apie Baltarusijos politinį ar ekono- 
minį uždarumą, tačiau pagal Konstituciją šalyje vadovaujamasi ir pripa- 
žįstama ne tik teisės viršenybė, bet ir visuotinai pripažintos tarptautinės 
teisės normos“, o jų laikymasis yra garantuojamas nacionaliniais teisės 
aktais. 

Nuosavybės formų įvairumas - tai dar vienas demokratinės konsti- 
tucijos bruožas. Jis nesvetimas ir Baltarusijos pagrindiniam teisės aktui. 
Konstitucijos 13 straipsnis numato privačiosios ir valstybinės nuosavybės 
rūšis. Valstybinė nuosavybė gali būti komunalinė (t. y. valdoma ir priklau- 
santi administraciniam teritoriniam vienetui) arba valstybinė (t. y. Balta- 
rusijos Respublikos valstybės nuosavybė). 

Konstitucijos pirmąją dalį užbaigiančios nuostatos nurodo, kad Bal- 
tarusijoje valstybinės kalbos yra dvi - baltarusių ir rusų, šios šalies sos- 
tinė yra Minskas, jo teisinį statusą įtvirtina įstatymas“. Pagal šį įstatymą 





" Baltarusija pripažįsta 1948 m. Visuotinę žmogaus teisių deklaraciją, 1966 m. Tarp- 
tautinį pilietinių ir politinių teisių paktą, 1966 m. Tarptautinį ekonominių, socialinių 
ir kultūrinių teisių paktą ir kt. 

5 2000 m. liepos 20 d. įstatymas Nr. 410-Z „Dėl Baltarusijos Respublikos sostinės - Mins- 
ko miesto - statuso“. 

Minskas yra Baltarusijos Respublikos teritorinis administracinis vienetas 
bei valstybės administracinis, politinis, ekonominis ir kultūrinis centras. 

Antrosios Konstitucijos dalies (21-63 str.) pavadinimas - „Asmenybė, 
bendruomenė, valstybė“ ir joje sureguliuotos šioje valstybėje gyvenančių 
asmenų teisės, laisvės ir pareigos. Kai kurios jų yra visuotinės ir garantuo- 
jamos visiems asmenims, esantiems Baltarusijos teritorijoje, kitos gi - tik 
asmenims, turintiems Baltarusijos Respublikos pilietybę. 

Baltarusijos Konstitucija įtvirtina šias konstitucines asmenų ir pilie- 
čių pareigas: laikytis Konstitucijos ir įstatymų, gerbti tautines tradicijas 
(52 str.); gerbti kitų asmenų teises, laisves ir teisėtus interesus (53 str.); 
saugoti istorinį, kultūrinį, dvasinį paveldą ir kitas nacionalines vertybes 
(54 str.); saugoti aplinką (55 str.); dalyvauti viešųjų išlaidų finansavime!“ 
(56 str.); piliečio pareigą ginti tėvynę (57 str.). 

Konstitucijoje numatytas teises ir laisves galima grupuoti taip: 

1) asmeninės teisės ir laisvės: teisė į asmens laisvę, neliečiamybę ir 
orumą (25 str.); teisė į asmeninį gyvenimą (28 str.) ir būsto neliečiamy- 
bę (29 str.); judėjimo laisvė respublikos teritorijoje ir išvykti už jos ribų 
bei pasirinkti gyvenamąją vietą (30 str.); teisė pasirinkti religiją (31 str.); 
teisė sudaryti santuoką ir sukurti šeimą“ (32 str.); teisė išsaugoti nacio- 
nalinį tapatumą bei kalbėti gimtąja kalba (60 str.). Visų šių ir toliau išvar- 
dytų teisių ir laisvių garantas yra asmens teisė kreiptis į nepriklausomą 
ir kompetentingą teismą (60 str.), o išnaudojus visas vidaus teisinės gy- 
nybos priemones ir laikantis Baltarusijos Respublikos ratifikuotų teisės 
aktų - kreiptis į tarptautines organizacijas siekiant apsaugoti savo teises 
ir laisves (61 str.). 

Analizuojant Baltarusijos Konstitucijoje įtvirtintas žmogaus teises ir 
laisves svarbu atkreipti dėmesį į jos 24 straipsnį, kuriame, skirtingai nei 
Europos Sąjungos valstybių narių konstitucijose, yra numatyta galimybė 
Baltarusijos Respublikoje taikyti mirties bausmę. Konstitucijos 24 straips- 
nio 3 dalis nurodo, kad mirties bausmė, iki jos panaikinimo, gali būti tai- 
koma pagal įstatymą kaip išimtinė bausmė už ypač sunkius nusikaltimus ir 
tik pagal teismo nuosprendį. 2004 m. kovo 11 d. Baltarusijos Konstitucinis 
Teismas priėmė sprendimą NZ-171/2004 „Dėl Baltarusijos Respublikos 
baudžiamojo kodekso nuostatų, nustatančių mirties bausmės taikymą, ati- 





4 Tai reiškia pareigą mokėti mokesčius, rinkliavas ir kitas įmokas. 
5 Pagal Baltarusijos Konstituciją teisė savanoriškai sudaryti santuoką ir sukurti šeimą 
yra laiduojama vyrui ir moteriai. 

tikties Baltarusijos Respublikos Konstitucijai ir tarptautinėms sutartims“, 
kuriame konstatavo, kad ši Konstitucijos nuostata suteikia teisę Respubli- 
kos Prezidentui ir parlamentui priimti sprendimą, kuriuo mirties bausmės 
taikymui būtų taikomas moratoriumas arba būtų visiškai atšaukiama šios 
rūšies bausmė; 

2) socialinės ekonominės, kultūrinės teisės ir laisvės: teisė dirbti (41 str.); 
teisė gauti sąžiningą darbo užmokestį atsižvelgiant į ekonominius rezultatus 
(42 str.); teisė į poilsį (43 str.); nuosavybės teisė (44 str.); teisė į sveikatos ap- 
saugą (45 str.); teisė į sveiką aplinką ir teisė į kompensaciją už žalą, patirtą dėl 
šios teisės pažeidimo (46 str.); teisė į socialinę apsaugą (47 str.); Baltarusijos 
piliečiai turi teisę į būstą (48 str.); teisė gautį išsilavinimą (49 str.). Pažymė- 
tina, kad ypatingą dėmesį ir socialinę apsaugą Baltarusijos Konstitucija nu- 
mato karo ir darbo veteranams, taip pat tiems, kurie prarado savo sveikatą 
gindami valstybės ir viešuosius interesus; 

3) politinės teisės ir laisvės: šiai grupei priklauso Baltarusijos piliečių 
teisė tiek tiesiogiai, tiek per laisvai išrinktus atstovus dalyvauti sprendžiant 
viešuosius valstybės reikalus (47 str.); susirinkimų, mitingų, eitynių, de- 
monstracijų ir piketų laisvė (35 str.); teisė dalyvauti rinkimuose ir naudotis 
pasyvia bei aktyvia rinkimų teise (48 str.); teisė kreiptis į valstybinio valdy- 
mo institucijas (40 str.); teisė steigti profesines sąjungas, sudaryti kolekty- 
vines sutartis ir teisė streikuoti (41 str.); Baltarusijos piliečių teisė pagal jų 
sugebėjimus į pareigas valdžios institucijose (39 str.) ir spaudos bei infor- 
macijos laisvė (34 str.). 

Apibendrinant Baltarusijos Konstitucijos antrą dalį pažymėtina, kad 
joje pateiktas gausus asmens ir piliečio teisių ir laisvių sąrašas ir tai, atrody- 
tų, garantuoja žmogaus pagrindinių teisių ir laisvių apsaugą. Tačiau, kaip 
pažymi profesorius G. M. Shaw!“, Konstitucijoje yra keli straipsniai, kurie 
sudaro rimtas prielaidas ir kelia grėsmę pažeisti šias garantijas. Tai 23" ir 
63 straipsniai, pagal kuriuos Aukščiausioji Taryba turi labai plačias galias 





6 Prof. G. M. Shaw patarinėjo Baltarusijos vyriausybei rengiant naują 1994 m. Kons- 


tituciją, bendravo su Konstitucinės komisijos nariais. Jis kritikavo daugybės Vidurio ir 
Rytų Europos šalių konstitucijų projektus. 

23 str. 1 d. numatyta, kad teisių ir laisvių apribojimas yra leidžiamas tik įstatymų nu- 
statytais atvejais, vadovaujantis nacionalinio saugumo, viešosios tvarkos, moralės, 
sveikatos, teisių, laisvių ir kitais interesais. 

63 str. 1 d. numato, kad įgyvendinamos Konstitucijoje numatytos teisės ir laisvės 
gali būti sustabdytos tik nepaprastosios padėties ar karo atvejais ir neperžengiant 
Konstitucijos ir įstatymų nustatytų ribų. 

priimti teisės aktus, ribojančius piliečių laisves, o numatoma galimybė ri- 
boti garantijas, siekiant „apsaugoti moralę, gyventojų sveikatą ir kitų as- 
menų teises ir laisves“, yra labai miglota ir lengvai piktnaudžiaujama. Toks 
Konstitucijos netikslumas ir platumas, be jokių papildomų apibūdinimų, 
kelia didelį pavojų, kad teisės aktų leidėjas gali apriboti ar panaikinti šias 
pilietines laisves'*. 

Konstitucijos trečiąją dalį „Rinkimų sistema. Referendumas“ sudaro 
du skyriai, o juose įtvirtintos bendrosios pagrindinės nuostatos reglamen- 
tuoja šios dalies pavadinime nurodytus institutus. Pažymėtina, kad tokios 
normos yra būdingos ne visoms konstitucijoms ir dažniausiai įtvirtinamos 
įstatymo, bet ne konstitucijos lygmeniu. Konstitucijos 3 dalies pirmame 
skyriuje teigiama, kad Baltarusijoje vykstantys rinkimai yra laisvi, lygūs, 
tiesioginiai ir slapti. Pasyvi rinkimų teisė priklauso Baltarusijos piliečiams, 
kuriems suėjo 18 metų, o aktyvios rinkimo teisės amžiaus cenzas nustato- 
mas atitinkamuose įstatymuose. Akcentuotina tai, kad Baltarusijoje nėra 
keliamas „sėslumo cenzo“ reikalavimas, išskyrus Prezidento ir Respublikos 
Tarybos narių rinkimus. 

Baltarusijoje numatyti dviejų rūšių referendumai: nacionaliniai ir vie- 
tos. Jais yra sprendžiami svarbiausi valstybinio ir visuomeninio gyvenimo 
klausimai. Nacionalinius referendumus skiria Baltarusijos Respublikos Pre- 
zidentas savo iniciatyva, taip pat Atstovų Rūmų ir Respublikos Tarybos!“ 
arba ne mažiau kaip 450 000 piliečių, turinčių rinkimų teisę, siūlymu?". 

Vietos referendumo iniciatyvos teisę turi atitinkamos vietos atstovau- 
jamosios institucijos arba ne mažiau kaip dešimt procentų rinkimų teisę 
turinčių ir toje teritorijoje gyvenančių piliečių (75 str.). 

Ketvirtoji Baltarusijos Konstitucijos dalis (79-116 str.) yra skirta val- 
džių padalijimo principui. Joje reglamentuojamas pagrindinių valstybės 
valdžių — Prezidento, parlamento, vyriausybės ir teismo — statusas. Šią 
dalį sudaro 4 skyriai, kiekvienas jų įtvirtina teisinius atitinkamos valdžios 
funkcionavimo pagrindus. 





iš Shaw, G. M. The Constitution of Belarus: A Good First Step Towards the Rule of Law. 
6 TouroInt'l L. Rev. 125.Touro Law Center, 1995, p. 130-131. 

5 Sprendimas dėl referendumo priimamas Atstovų Rūmų ir Respublikos Tarybos atski- 
ruose pasėdžiuose ir kiekviename jų turi būti Konstitucijoje įtvirtintos sudėties narių 
balsų dauguma. 

2 Pagal Konstitucijos 74 str. 1 dalį, nuo 450 000 aktyvią rinkimų teisę turinčių piliečių ne 
mažiau kaip 30 000 turi būti iš kiekvieno regiono ir Minsko miesto. 

Pagal Konstitucijos 79 straipsnį Baltarusijos Prezidentas yra valsty- 
bės ir vykdomosios valdžios vadovas, kurį 5 metų kadencijai visuotiniuo- 
se, laisvuose, lygiuose, tiesioginiuose ir slaptuose rinkimuose renka tauta. 
Pirminis, t. y. 1994 m., Konstitucijos tekstas numatė, kad tas pats asmuo 
Prezidento postą galėjo užimti dvi kadencija iš eilės, tačiau po 2004 m. įvy- 
kusio referendumo Konstitucija buvo pakeista - nustatyta, kad Prezidento 
kadencijos nėra ribojamos. Tokiu būdu Baltarusijos Respublikoje nuo pat 
jos nepriklausomybės paskelbimo pirmuoju (ir kol kas vieninteliu) pre- 
zidentu 1994 m. buvo išrinktas Aleksandras Lukašenka (demokratinėse 
valstybėse jis yra vadinamas paskutiniu Europos diktatoriumi), o 2010 m. 
jis buvo perrinktas naujai 5 metų kadencijai?! 

Konstitucijos 84 straipsnyje įtvirtinti Prezidento įgaliojimai rodo, kad 
Baltarusijos valstybės valdymo forma yra prezidentinė, o jos funkcijos yra 
susijusios su įstatymų leidžiamąja??, vykdomąja? ir teismine?“ valdžiomis. 
Prezidentas turi plačius įgaliojimus įgyvendinant tiek valstybės užsienio, 
tiek vidaus politiką, taip pat plačias vietos valdžios kontrolės galimybes, 
o jo galių reikšmingumą patvirtina ir Konstitucijos 85 straipsnio 2 dalis, 
numatanti, kad šalies vadovas Konstitucijoje numatytais atvejais gali leisti 
įstatymo galią turinčius dekretus. 

Konstitucijos IV dalies 4 skyrius (90-105 str.) apibrėžia legislaty- 
vinę valdžią - Nacionalinis Susirinkimas. Šiai institucijai Konstitucijos 
nuostatomis pavesta atlikti įstatymų leidybos ir atstovaujamąją funkcijas. 
Parlamentas susideda iš dvejų rūmų - Atstovų Rūmų ir Respublikos Ta- 
rybos. Jis yra formuojamas 4 metams (93 str. 1 d.). Atstovų Rūmų depu- 





2 


2010 m. Prezidento rikimuose Aleksandras Lukašenka surinko beveik 80 proc. rinkėjų 
balsų ir ketvirtą kartą iš eilės buvo perrinktas Baltarusijos Respublikos Prezidentu. 
Prezidentas skelbia eilinius ir neeilinius Atstovų Rūmų, Respublikos Tarybos ir vie- 
tos atstovaujamųjų organų rinkimus; vadovaujantis Konstitucijoje nustatytais atvejais 
ir tvarka paleidžia tarybas; pasirašo įstatymus; turi teisę su prieštaravimais grąžinti 
įstatymą Atstovų Rūmams ir kt. 

Gavus Atstovų Rūmų sutikimą Prezidentas skiria į pareigas ministrą pirmininką; nu- 
stato Baltarusijos Respublikos vyriausybės struktūrą, skiria ir atleidžia ministro pirmi- 
ninko pavaduotojus, ministrus ir kitus vyriausybės narius, priima vyriausybės ar jos 
narių atsistatydinimą; turi teisę atšaukti vyriausybės aktus ir kt. 

Baltarusijos Prezidentas gavus Respublikos Tarybos sutikimą skiria Konstitucinio 
Teismo pirmininką, Aukščiausiojo Teismo pirmininką ir Vyriausiojo ūkio teismo pir- 
mininką; esant Respublikos Tarybos sutikimui Prezidentas skiria Aukščiausiojo Teis- 
mo ir Vyriausiojo ūkio teismo tesėjus, taip pat skiria šešis Konstitucinio Teismo teisė- 
jus ir kt. 


22 

tatus tiesioginiuose ir slaptuose rinkimuose renka Baltarusijos piliečiai, 
tuo tarpu Respublikos Tarybos narius - teritoriniai valdžios subjektai ir 
Prezidentas. 

Atstovų Rūmus sudaro 110 deputatų, kuriais gali būti Baltarusijos 
Respublikos piliečiai, sulaukę 21 metų. Konstitucijos 92 straipsnio 3 dalis 
numato, kad Atstovų Rūmų deputatas vienu metu gali būti ir vyriausybės 
nariu, tačiau jis negali būti vietos tarybos deputatu. 

Respublikos Taryba yra teritorinio atstovavimo rūmai (91 str. 2 d.). Po 
aštuonis šios Tarybos narius iš Minsko miesto ir kiekvienos srities susirin- 
kimuose slaptu balsavimu renka pagrindinio lygio vietos tarybų deputatai. 
Aštuonis Respublikos Tarybos narius paskiria Baltarusijos Respublikos 
Prezidentas. Respublikos Tarybos nariu gali būti Baltarusijos Respublikos 
pilietis, kuris yra sulaukęs 30 metų. Jam taip pat yra taikomas „sėslumo 
cenzas, t. y. jis turi būti gyvenęs tam tikroje srityje arba Minsko mieste 
bent penkerius metus. Skirtingai nei Atstovų Rūmų -Respublikos Tarybos 
narys tuo pačiu metu negali būti vyriausybės nariu. 

Nors Baltarusijos Konstitucija įtvirtina demokratinę atstovaujamo- 
sios valdžios formavimo tvarką, tačiau dažnai yra akcentuojama, kad par- 
lamento rinkimų rezultatai neturi esminės reikšmės Baltarusijos vidaus 
politikoje. Anot M. Frearo, šis subjektas neturi realių nei vyriausybės for- 
mavimo, nei ministro pirmininko skyrimo galių, o rinkimai skirti paro- 
dyti elektorato legitimumą. Deputatų vaidmuo yra ne atstovauti kolekty- 
vinei rinkėjų valiai, bet priimti Prezidento administracijos pateiktus teisės 
aktus“. 

Kiekvieni parlamento rūmai turi savarankiškus įgaliojimus, tačiau 
kai kuriais atvejais yra būtinas jų bendras sprendimas. Konstitucijos 
101 straipsnio 1 dalis įtvirtina, kad bet kuris įstatymo projektas, jei kitaip 
nenumatyta Konstitucijoje, pirmiausia yra nagrinėjamas Atstovų Rūmuo- 
se, o po to Respublikos Taryboje. Todėl įstatymo projektas tampa įstatymu 
tik po to, kai jį priima Atstovų Rūmai ir patvirtina Respublikos Taryba savo 
visų narių balsų dauguma. 

Vykdomoji valdžia Baltarusijos Respublikoje priklauso vyriausybei — 
Ministrų Tarybai (Konstitucijos IV dalies 4 skyriaus 106-108 str.). Už savo 
veiklą vyriausybė atsiskaito Baltarusijos Respublikos Prezidentui ir yra atsa- 
kinga Baltarusijos Respublikos parlamentui (106 str. 2 d.). Vyriausybė susi- 





* Frear, M. The parliamentary elections in Belarus, September 2012. Electoral Studies. 
Volume 33, p. 353. 

deda iš ministro pirmininko, jo pavaduotojų ir ministrų, tačiau į jos sudėtį 
pagal Konstitucijos 106 straipsnio 4 dalį gali įeiti ir kitų Respublikos centri- 
nės valdžios organų vadovai“. Formuojant Ministrų Tarybą dalyvauja atsto- 
vaujamoji valdžia ir šalies Prezidentas. Ministras Pirmininkas yra skiriamas 
Baltarusijos Respublikos Prezidento dekretu esant Atstovų Rūmų sutikimui. 
Pažymėtina, kad ministrų ir kitų Tarybos narių skyrimą į pareigas reglamen- 
tuoja specialusis įstatymas, tačiau pačioje Konstitucijoje tam skirtų nuostatų 
nėra. Baltarusijos Respublikos įstatymo „Dėl Baltarusijos Respublikos Mi- 
nistrų Tarybos“ 5 straipsnio 2 dalies normos nustato, kad ministro pirminin- 
ko patarėjus ir ministrus skiria Respublikos Prezidentas. Tokiam Prezidento 
apsisprendimui nereikia gauti kitų valdžios subjektų teikimų ar sutikimų. 

Baltarusijos Respublikos vyriausybės įgaliojimų sąrašas, įtvirtintas 
Konstitucijos 107 straipsnyje, nėra baigtinis. Konstitucija numato klasiki- 
nes, vykdomajai valdžiai būdingas, funkcijas“?, tačiau įstatymais ar Prezi- 
dento aktais vyriausybei gali būti suteikti ir kiti įgaliojimai. 

Baltarusijos Respublikos teisminės valdžios sistemą ir kai kuriuos 
jos funkcionavimo principus reglamentuoja Konstitucijos ketvirtos dalies 
6 skyrius „Teismas“ (109-116 str.). Šis Konstitucijos skyrius neįtvirtina Bal- 
tarusijos teismų sistemos, neįvardija, kokie teismai šioje valstybėje veikia, 





* Baltarusijos Respublikos 2008 m. liepos 23 d. įstatymo Nr. 424-3 „Dėl Baltarusijos 
Respublikos Ministrų Tarybos“ 4 str. numatyta, kad Ministrų Tarybą sudaro: minist- 
ras pirmininkas, Prezidento administracijos vadovas, Valstybės kontrolės komiteto 
pirmininkas, Nacionalinio banko pirmininkas, ministro pirmininko pavaduoto- 
jai, ministrai, valstybinių komitetų pirmininkai, Ministrų Tarybos aparato vadovas, 
Nacionalinės mokslų akademijos prezidiumo pirmininkas, Baltarusijos respublikinės 
vartotojų draugijų sąjungos pirmininkas ir kiti Prezidento paskirti pareigūnai. 
Konstitucija numato, kad Vyriausybė administruoja pavaldžių jai vykdomosios val- 
džios organų sistemą; plėtoja pagrindines valstybės vidaus ir užsienio politikos kryptis 
ir jas įgyvendina; užtikrina, jog būtų įgyvendinama vienoda įvairių valstybės valdymo 
sričių politika; organizuoja valstybės turto valdymą; užtikrina Konstitucijos, įstatymų, 
Prezidento dekretų, įsakų ir potvarkių įgyvendinimą ir kt. 

Baltarusijos teritorijoje funkcionuojančių teismų sistemą reglamentuoja 2006 m. bir- 
želio 29 d. priimtas kodeksas „Dėl Baltarusijos Respublikos teismų sistemos ir teisėjų 
statuso“. Šis teisės aktas numato, kad valstybės teismų sistemą sudaro: Baltarusijos Res- 
publikos Konstitucinis Teismas, bendrosios kompetencijos teismai (nagrinėja civilines, 
baudžiamąsias ir administracines bylas) ir ūkio teismai (nagrinėja ūkio ir administraci- 
nes bylas). Bendrosios kompetencijos teismų sistemą sudaro: rajono (miesto) teismai, 
garnizoniniai kariniai teismai, regioniniai (Minsko miesto) teismai, Baltarusijos karinis 
teismas ir Baltarusijos Respublikos Aukščiausiasis Teismas. Ūkio teismų sistema suda- 
ryta iš Baltarusijos Respublikos vyriausiojo ūkio teismo ir regioninių (Minsko miesto) 
ūkio teismų. 

nereglamentuoja teisėjų skyrimo tvarkos ar jiems keliamų esminių reikala- 
vimų, nenumato teisėjų teisinės neliečiamybės klausimo. 

Konstitucijoje pateikiamos bendros nuostatos, kad teisminė valdžia 
priklauso teismams. Teismų sistema yra grindžiama teritoriškumo ir spe- 
cializacijos principais ir nustatoma įstatymu. Konstitucija draudžia Balta- 
rusijoje įkurti nepaprastuosius teismus. 

Konstitucijos 110 straipsnis garantuoja teisėjų nepriklausomumą ir 
numato, kad teisėjai yra atsakingi tik prieš įstatymus ir draudžiamas bet 
koks kišimasis į jų darbą. Bylos teismuose nagrinėjamos kolegialiai, o įsta- 
tymų nustatytais atvejais - teisėjų individualiai (113 str.). Taip pat galioja 
bendras principas, kad, išskyrus įstatymų numatytus atvejus, bylos visuose 
teismuose nagrinėjamos viešai, vadovaujantis rungimosi ir šalių lygybės 
principais. 

Konstitucinei justicijai pagrindiniame šalies akte yra skirtas tik vie- 
nas - 116 straipsnis. Šis straipsnis reglamentuoja Baltarusijos Konstitu- 
cinio Teismo, kurį sudaro 12 teisėjų, statusą. Šiame straipsnyje pateiktas 
subjektų, galinčių kreiptis į Konstitucinį Teismą dėl aktų konstitucingumo, 
sąrašas. Tiesioginio piliečių kreipimosi į šį teismą Konstitucija nenumato. 
Taigi, kreipimosi teisė yra suteikiama: Respublikos Prezidentui, Atstovų 
Rūmams, Respublikos Tarybai, Baltarusijos Aukščiausiajam Teismui, Bal- 
tarusijos Respublikos vyriausiajam ūkio teismui, Baltarusijos Respubli- 
kos Ministrų Tarybai. Šią tvarką nustato įstatymas. Galima pastebėti, kad 
Baltarusijos Konstituciniam Teismui pavesta pasisakyti dėl gana plataus 
teisės aktų sąrašo (rūšių) konstitucingumo. Šis teismas teikia išvadas dėl 
įstatymų, Prezidento dekretų ir įsakų, tarptautinių sutartinių ir kitų Balta- 
rusijos Respublikos įsipareigojimų, dėl tarpvalstybinių darinių, į kuriuos 
įeina Baltarusijos Respublika, aktų konstitucingumo, dėl Ministrų Tary- 
bos nutarimų, Aukščiausiojo Teismo, Vyriausiojo ūkio teismo, generalinio 
prokuroro aktų atitikties Konstitucijai. Galiausiai gana abstrakčiai sufor- 
muluota nuostata, pagal kurią Konstitucinis Teismas pasisako dėl bet ko- 
kios kitos viešosios institucijos aktų atitikties Konstitucijai, tarptautiniams 
teisės aktams, kuriuos ratifikuoja Baltarusijos Respublika, įstatymams, 
dekretams ir įsakams. 

Vietos savivaldos valdymo subjektai, jų formavimas, pagrindinė 
kompetencija, priežiūra bei santykis su kitų valdžių institucijomis regla- 
mentuojami penktoje Konstitucijos dalyje „Vietos valdymas ir savivalda“ 

(117-124 str.). Baltarusijoje vietos valdžią ir savivaldą“? įgyvendina vie- 
tos tarybų deputatai, vykdomieji ir administraciniai organai, teritoriniai 
visuomeniniai savivaldos organai vietos referendumų, susirinkimų ir 
kitomis formomis. Pagrindinis valdžios subjektas, vykdantis savivaldos 
funkcijas, yra vietos deputatų taryba, ketveriems metams renkama pilie- 
čių. Išimtinei vietos deputatų tarybų kompetencijai priklauso: ekonomi- 
nės ir socialinės plėtros programų tvirtinimas, savivaldybių biudžetų ir 
veiklos ataskaitų tvirtinimas; vietinių mokesčių ir rinkliavų nustatymas 
laikantis įstatymų; bendruomeninės nuosavybės valdymo ir tvarkymo 
procedūros nustatymas pagal įstatymų numatytą tvarką; vietos referen- 
dumų skyrimas. 

Savivaldos institucijų funkcionavimui didelę įtaką turi Respublikos 
Prezidentas, kuriam yra atsakingi ir jo kontroliuojami savivaldos vykdo- 
mieji komitetai ir vietos administracijos. Be to, vietos vykdomųjų ir admi- 
nistracinių institucijų sprendimų panaikinimo galią turi ne tik atitinkamos 
deputatų tarybos, aukštesnieji vykdomosios valdžios organai, bet ir Balta- 
rusijos Respublikos Prezidentas (122 str. 2 d.). 

Konstitucijos šešta dalis reglamentuoja subjektų, vykdančių Balta- 
rusijos Respublikoje valstybinės priežiūros ir kontrolės funkcijas, teisinį 
statusą, t. y. prokuratūros ir valstybės kontrolės veiklos teisinius pagrin- 
dus (125-131 str.). Vieningą ir centralizuotą prokuratūros organų sistemą 
sudaro generalinis prokuroras ir jam pavaldūs prokurorai, kuriuos jis ir 
skiria. 

Generalinį prokurorą gavus Respublikos Tarybos sutikimą skiria 
Prezidentas, kuriam jis ir atsiskaito už savo veiklą. Pagrindinis prokuro- 
rų veiklos tikslas prižiūrėti, ar ministerijos ir kitos pavaldžios Ministrų 
Tarybai institucijos, vietos atstovaujamosios ir vykdomosios institucijos, 





2 Baltarusijoje vietos savivaldos sistema susideda iš trijų teritorinių lygmenų: regio- 
ninio, pagrindinio (bazinio) ir pirminio. Regioninį teritorinį lygmenį sudaro re- 
gioniniai, Minsko miesto vykdomieji komitetai. Regioninio lygmens vykdomieji 
komitetai yra pranašesni už pagrindinio (bazinio) ir pirminio teritorinio lygmens 
vykdomosios valdžios ir administracines institucijas. Pagrindinį (bazinį) teritorinį 
lygmenį sudaro miestų (miestai regioninio pavaldumo) ir rajonų vykdomieji ko- 
mitetai. Šie vykdomieji komitetai yra pranašesni už pirmininio teritorinio lygmens 
vykdomąsias ir administracines įstaigas. Minsko miesto vykdomasis komitetas turi 
pagrindinio lygmens vykdomojo komiteto statusą. Pirminį teritorinį lygmenį su- 
daro miestų (miestų rajoninio pavaldumo), miestelių, kaimų vykdomieji komitetai, 
vietos administracija. 

įmonės, organizacijos ir įstaigos, visuomeniniai susivienijimai, pareigūnai 
ir piliečiai tinkamai ir vienodai vykdo įstatymus, dekretus, potvarkius ir 
kitus teisės aktus. Tokia priežiūra pasireiškia tiriant nusikaltimus, atliekant 
tyrimus, palaikant valstybinį kaltinimą teismuose ir kt. 

Ekonominę ir finansinę valstybės kontrolę Baltarusijoje įgyvendina 
Valstybės kontrolės komitetas. Šiam subjektui suteikti įgaliojimai tikrin- 
ti, kaip įgyvendinamas valstybės biudžetas, naudojamas valstybės turtas, 
vykdomi valstybės institucijų teisės aktai, reglamentuojantys valstybės tur- 
to, ekonominius, finansinius ir mokestinius santykius. Valstybės kontrolės 
komitetą taip pat formuoja bei komiteto pirmininką skiria Prezidentas. 

Baltarusijos Respublikos finansų ir kredito sistema apima biudžeto ir 
bankų sistemą, taip pat nebiudžetinių fondų, įmonių, įstaigų, organizacijų 
ir piliečių finansines priemones. 

Baltarusijos Respublikoje skiriamas dviejų rūšių biudžetas, t. y. nacio- 
nalinis (valstybės) ir vietinis (savivaldos). Biudžeto pajamos formuojamos 
iš mokesčių, kitų privalomų rinkliavų ir įplaukų, kuriuos nustato įstatymai 
(133 str.). 

Baltarusijos bankų sistemą sudaro Baltarusijos nacionalinis bankas ir 
kiti bankai. Kaip ir kiekvienas klasikinis valstybės centrinis bankas, Nacio- 
nalinis bankas reguliuoja kredito santykius, pinigų apyvartą, nustato mo- 
kėjimų tvarką ir turi išimtinę pinigų emisijos teisę (136 str.). 

BALTARUSIJOS RESPUBLIKOS 
KONSTITUCIJA? 


Priimta 1994 m. kovo 15 d. 


Mes, Baltarusijos Respublikos (Baltarusijos) Tauta, prisiimdami atsa- 
komybę dėl dabarties ir ateities, suvokdami save kaip lygiateisį pasaulio 
bendruomenės subjektą ir patvirtindami savo atsidavimą bendražmogiš- 
koms vertybėms, remdamiesi savo neatsiejama teise dėl savarankiško ap- 
sisprendimo, remdamiesi Baltarusijos valstybingumo vystymosi ilgametė 
istorija, siekiant įtvirtinti kiekvieno Baltarusijos Respublikos piliečio teises 
ir laisves, trokštant užtikrinti pilietinį darnumą, Tautos valdymo ir teisinės 
valstybės negriaunamus pamatus, priimame šią Konstituciją - Pagrindinį 
Baltarusijos Respublikos Įstatymą. 


I DALIS. KONSTITUCINĖS SANTVARKOS PAGRINDAI 


1 straipsnis. Baltarusijos Respublika - unitarinė demokratinė socia- 
linė teisinė valstybė. Baltarusijos Respublika turi viršenybę ir valdžią savo 
teritorijoje, savarankiškai vykdo vidaus ir išorės politiką. Baltarusijos Res- 
publika gina savo nepriklausomybę ir teritorinį vientisumą, konstitucinę 
santvarką, užtikrina įstatymų vykdymą ir teisinę santvarką. 


2 straipsnis. Žmogus, jo laisvės, teisės ir jų įgyvendinimo garantijos 
yra svarbiausios visuomenės ir valstybės vertybės ir tikslas. Valstybė yra 
atsakinga piliečiui už sąlygų laisvam ir oriam asmenybės vystymuisi sukū- 
rimą. Pilietis yra atsakingas valstybei už griežtą (besąlygišką) savo pareigų, 
priskirtų jam Konstitucijos, vykdymą. 





* Baltarusijos Respublikos Konstitucija, paskelbta Baltarusijos Konstitucinio Teismo 
interneto puslapyje http://www.kc.gov.by, išversta iš rusų kalbos. 

3 straipsnis. Vienintelis valstybės valdžios ir suvereniteto šaltinis Bal- 
tarusijos Respublikoje yra Tauta. Tauta įgyvendina savo valdžią tiesiogiai 
per atstovaujamuosius ir kitus organus Konstitucijos apibrėžtomis for- 
momis ir ribomis. Visi veiksmai siekiant prievarta pakeisti konstitucinę 
santvarką ir valstybės valdžią arba kitokiu būdu pažeidžiant Baltarusijos 
Respublikos įstatymus yra baudžiami pagal įstatymus. 


4straipsnis. Baltarusijos Respublikoje demokratija įgyvendinama re- 
miantis politinių institutų, ideologijų ir nuomonių įvairove. Politinių par- 
tijų, religinių ar kitų visuomeninių susivienijimų, socialinių grupių ideo- 
logija negali būti nustatoma kaip privalomoji piliečiams. 


5 sraipsnis. Politinės partijos, kiti visuomeniniai susivienijimai, veik- 
dami pagal Baltarusijos Konstituciją ir kitus įstatymus, prisideda prie pi- 
liečių politinės valios nustatymo ir išreiškimo, dalyvauja rinkimuose. Po- 
litinės partijos ir kiti visuomeniniai susivienijimai turi teisę naudotis vals- 
tybinėmis žiniasklaidos priemonėmis įstatymų nustatyta tvarka. Politinių 
partijų ir kitų susivienijimų, turinčių tikslą prievarta pakeisti konstitucinę 
santvarką, skleidžiančių karo, socialinės, nacionalinės, religinės ar rasinės 
priešpriešos propagandą, sukūrimas ir veikla yra draudžiami. 


6 straipsnis. Valstybės valdžia Baltarusijos Respublikoje skirstoma į 
įstatymų leidžiamąją, vykdomąja ir tesiminę. Valstybės organai pagal savo 
kompetenciją yra savarankiški: jie sąveikauja tarpusavyje, sulaiko ir atsve- 
ria vieni kitus. 


7 straipsnis. Baltarusijos Respublikoje yra nustatytas teisės viršeny- 
bės principas. Valstybė, visi jos organai ir pareigūnai veikia pagal Konsti- 
tuciją ir ja vadovaujantis priimtus teisės aktus. Teisės aktai ar jų nuostatos, 
pripažinti įstatymų nustatyta tvarka prieštaraujančiais Konstitucijai, neturi 
juridinės galios. Valstybės organų norminiai aktai yra publikuojami arba 
pristatomi visuomenei kitokiu įstatymo numatytu būdu. 


8 straipsnis. Baltarusijos Respublika pripažįsta visuotinai pripažintų 
tarptautinės teisės principų prioritetą ir užtikrina įstatymų atitiktį jiems. 
Baltarusijos Respublika gali savanoriškais pagrindais prisijungti prie vals- 
tybinių susivienijimų ir išstoti iš jų. Tarptautinės sutartys, prieštaraujan- 
čios Konstitucijai, yra negalimos. 

9 straipsnis. Baltarusijos Respublikos teritorija yra natūrali buvimo 
sąlyga, Tautos apsisprendimo erdvinė riba, jos gerovės ir Baltarusijos Res- 
publikos suvereniteto pagrindas. Baltarusijos Respublikos teritorija vienti- 
sa ir neatskiriama. Teritorija skirstoma į apskritis, rajonus, miestus ir kitus 
administracinius teritorinius vienetus. Įstatymai nustato administracinį 
teritorinį valstybės skirstymą. 


10 straipsnis. Baltarusijos Respublikos piliečiui garantuojama vals- 
tybės apsauga visoje Baltarusijos teritorijoje ir už jos ribų. Iš nieko negali 
būti atimta Baltarusijos Respublikos pilietybė arba teisė pakeisti pilietybę. 
Baltarusijos Respublikos pilietis negali būti išduotas užsienio valstybei, jei 
tai nėra numatyta Baltarusijos Respublikos sudarytomis tarptautinėmis 
sutartimis. Pilietybės suteikimas arba praradimas įgyvendinami pagal įsta- 
tymus. 


11 straipsnis. Užsienio piliečiai ir asmenys be pilietybės Baltarusijos 
teritorijoje naudojasi teisėmis ir laisvėmis ir vykdo pareigas lygiai su Balta- 
rusijos Respublikos piliečiais, jei kita nėra numatyta Konstitucijos, įstaty- 
mų ir tarptautinių sutarčių. 


12 straipsnis. Baltarusijos Respublika gali suteikti prieglobstį asme- 
nims, persekiojamiems kitose valstybėse dėl politinių, religinių įsitikinimų 
arba tautybės. 


13 straipsnis. Nuosavybė gali būti valstybinė ir privati. Valstybė su- 
teikia visiems vienodas teises vykdant ūkinę ar kitokią veiklą, išskyrus už- 
draustas įstatymų, ir garantuoja vienodą apsaugą ir vienodas sąlygas visų 
formų nuosavybės vystymuisi. Valstybė padeda vystytis kooperacijai. Vals- 
tybė garantuoja visiems vienodas galimybes laisvai panaudoti gebėjimus 
ir nuosavybę verslo ir kitos ekonominės, neuždraustos įstatymo, veiklos 
tikslais. Valstybė vykdo ekonominės veiklos reguliavimą žmogaus ir vi- 
suomenės interesais; užtikrina valstybinės ir privačios ekonominės veiklos 
kryptį ir koordinavimą socialiniais tikslais. Gelmės, vandenys, miškai su- 
daro išskirtinę valstybės nuosavybę. Žemės ūkio paskirties žemė yra vals- 
tybės nuosavybė. Įstatymas gali nustatyti ir kitus objektus, kurie išskirtinai 
būtų valstybės nuosavybė, arba gali būti nustatyta jų transformavimo į pri- 
vačiąją nuosavybę ypatinga tvarka, taip pat valstybė gali turėti išskirtinę 
teisę vykdyti atskirų rūšių veiklas. Valstybė garantuoja darbuotojams teisę 

dalyvauti valdant įmones, organizacijas ir įstaigas siekiant didinti jų darbo 
efektyvumą ir kelti socialinio ekonominio gyvenimo lygį. 


14 straipsnis. Valstybė reguliuoja socialinių, nacionalinių ir kitų 
vienetų santykius vadovaujantis lygybės prieš įstatymą, jų teisių ir in- 
teresų pagarbos principais. Valstybinio valdymo organų, darbdavių su- 
sivienijimų ir profesinių sąjungų santykiai socialinėje darbinėje sferoje 
plėtojami vadovaujantis socialinės partnerystės ir šalių bendradarbiavi- 
mo principais. 


15 straipsnis. Valstybė yra atsakinga už istorinio, kultūrinio ir dvasi- 
nio paveldo išsaugojimą, visų nacionalinių vienetų, gyvenančių Baltarusi- 
jos Respublikoje, kultūrų laisvą vystymąsi. 


16 straipsnis. Religijos ir tikėjimai yra lygūs prieš įstatymą. Santykiai 
tarp valstybės ir religinių organizacijų reguliuojami įstatymu atsižvelgiant į 
jų įtaką dvasinių, kultūrinių ir valstybinių Baltarusijos Tautos tradicijų for- 
mavimuisi. Draudžiama religinių organizacijų, jų organų ir atstovų veik- 
la, nukreipta prieš Baltarusijos Respublikos suverenitetą, jos konstitucinę 
santvarką ir pilietinę darną arba susijusi su piliečių teisių ir laisvių pažei- 
dimu, taip pat trukdanti piliečiams vykdyti jų valstybines, visuomenines, 
šeimines pareigas arba kenkianti jų sveikatai ir moralei. 


17 straipsnis. Baltarusijos Respublikos valstybinės kalbos yra balta- 
rusių ir rusų. 


18 straipsnis. Baltarusijos Respublika savo išorės politikoje remiasi 
valstybių lygiateisiškumo, jėgos netaikymo arba negrasinimo jėga, sienų 
neliečiamumo, taikaus konfliktų reguliavimo, nesikišimo į vidaus politiką 
ir kitais visuotinai pripažintais tarptautinės teisės principais ir normomis. 
Baltarusijos Respublika turi tikslą padaryti savo teritoriją nebranduoline 
zona, o valstybę - neutralia. 


19 straipsnis. Baltarusijos Respublikos kaip suverenios valstybės sim- 
boliai yra valstybės vėliava, valstybės herbas ir valstybės himnas. 


20 straipsnis. Baltarusijos Respublikos sostinė yra Minsko miestas. 
Minsko miesto statusas apibrėžiamas įstatymu. 

II DALIS. ASMENYBĖ, BENDRUOMENĖ, VALSTYBĖ 


21 straipsnis. Baltarusijos Respublikos piliečių teisių ir laisvių už- 
tikrinimas yra svarbiausias valstybės tikslas. Kiekvienas turi teisę į orų 
(vertą jo) gyvenimo lygį, įskaitant pakankamą maitinimą, aprangą, būstą 
ir nuolatinį būtinų tam sąlygų gerinimą. Valstybė garantuoja Baltarusijos 
Respublikos piliečių teises ir laisves, įtvirtintas Konstitucijoje, įstatymuose 
ir numatytas tarptautiniais valstybės įsipareigojimais. 


22 straipsnis. Visi lygūs prieš įstatymą ir turi teisę be jokios diskrimi- 
nacijos lygiais pagrindais į jų teisių ir teisėtų interesų apsaugą. 


23 straipsnis. Asmens teisių ir laisvių apribojimas galimas tik tais 
atvejais, kurie numatyti įstatymo, nacionalinio saugumo, viešosios tvarkos, 
gyventojų moralės ir sveikatos apsaugos, kitų asmenų teisių ir laisvių ap- 
saugos interesais. Niekas negali naudotis pirmenybėmis ir privilegijomis, 
prieštaraujančiomis įstatymui. 


24 straipsnis. Kiekvienas turi teisę į gyvybę. Valstybė gina žmogaus 
gyvybę nuo bet kokių priešingų teisei kėsinimusi. Mirties bausmė iki jos 
panaikinimo gali būti taikoma kaip išskirtinė bausmė už ypač sunkius nu- 
sikaltimus ir tik teismo sprendimu. 


25 straipsnis. Valstybė užtikrina asmens laisvę, neliečiamumą ir oru- 
mą. Asmens laisvės apribojimas arba atėmimas galimi tik įstatymo nusta- 
tytais atvejais ir tvarka. Sulaikytas asmuo turi teisę į teisminę jo sulaikymo 
ar arešto teisėtumo patikrą. Niekas negali būti kankinamas, negali būti 
žiauriai, nežmoniškai ar žeminančiai asmens orumą su juo elgiamasi arba 
taikomos tokios bausmės, taip pat be asmens sutikimo su niekuo negali 
būti atliekami medicinos ar kitokie bandymai. 


26 straipsnis. Niekas negali būti pripažintas kaltu dėl nusikaltimo pa- 
darymo, jei jo kaltė nebus įstatymo nustatyta tvarka įrodyta ir pripažinta 
įsigaliojusiu teismo sprendimu. Kaltinamasis neprivalo įrodinėt savo ne- 
kaltumo. 


27 straipsnis. Niekas negali būti verčiamas duoti parodymus ir pa- 
aiškinimus prieš save patį, savo šeimos narius, artimuosius giminaičius. 
Įrodymai, gauti pažeidžiant įstatymus, neturi teisinės galios. 

28 straipsnis. Kiekvienas turi teisę būti apsaugotas nuo neteisėto ki- 
šimosi į jo asmeninį gyvenimą, tai pat ir nuo kėsinimosi į jo koresponden- 
cijos, telefoninių ar kitokių žinučių slaptumą, nuo kėsinimosi į jo garbę ir 
orumą. 


29 straipsnis. Piliečių būsto ir kitos teisėtos nuosavybės neliečiamu- 
mas yra garantuojamas. Niekas neturi teisės be teisėto pagrindo įeiti į pi- 
liečio būstą ar kitą teisėtą nuosavybę prieš jo valią. 


30 straipsnis. Baltarusijos Respublikos piliečiai turi teisę laisvai judė- 
ti ir rinktis gyvenamąją vietą Baltarusijos Respublikos ribose, palikti ją ir 
netrukdomai grįžti. 


31 straipsnis. Kiekvienas turi teisę savarankiškai apibrėžti savo po- 
žiūrį į religiją, vienasmeniškai ar kartu su kitais išpažinti bet kurią religiją 
arba neišpažinti jokios, išreikšti ir platinti įsitikinimus, susijusius su požiū- 
riu į religiją, dalyvauti įstatymo neuždraustuose religiniuose ritualuose ir 
apeigose. 


32 straipsnis. Santuoka, šeima, motinystė, tevystė ir vaikystė yra 
saugomi valstybės. Moteris ir vyras, sulaukę santuokinio amžiaus, turi 
teisę savanoriškai sudaryti santuoką ir sukurti šeimą. Sutuoktiniai yra 
lygūs šeimos santykiuose. Tėvai arba juos pakeičiantys asmenys turi teisę 
ir privalo auklėti vaikus, rūpintis jų sveikata, vystymusi ir mokymusi. Su 
vaiku negali būti žiauriai elgiamasi arba jis negali būti žeminamas, negali 
būti verčiamas dirbti darbus, galinčius pakenkti jo fiziniam, protiniam 
arba dvasiniam vystymuisi. Vaikai privalo rūpintis tėvais, taip pat juos 
pakeičiančiais asmenimis ir teikti jiems pagalbą. Vaikai gali būti atskirti 
nuo savo šeimos prieš tėvų ar juos pakeičiančių asmenų valią tik teismo 
sprendimu, jei tėvai ar juos pakeičiantys asmenys nevykdo savo pareigų. 
Moterims užtikrinamos lygios su vyrais galimybės įgyti išsilavinimą ir 
profesinį pasirengimą, siekti karjeros darbe ir visuomeninėje politinėje, 
kultūrinėje ir kitose veiklos sferose, taip pat užtikrinama jų darbo są- 
lygų ir sveikatos apsauga. Jaunimui yra garantuojama teisė į jų dvasinį, 
moralinį ir fizinį vystymąsi. Valstybė sukuria būtinas sąlygas laisvam ir 
sėkmingam jaunimo dalyvavimui politiniame, socialiniame, ekonomi- 
niame ir kultūriniame gyvenime. 

33 straipsnis. Kiekvienam yra garantuojama nuomonės, įsitikinimų 
ir jų laisvo reiškimo laisvė. Niekas negali būti priverstas reikšti savo įsiti- 
kinimus ar atsisakyti jų. Valstybė, visuomeniniai susivienijimai ar atskiri 
piliečiai negali monopolizuoti visuomenės informavimo priemonių, taip 
pat negalima jų cenzūra. 


34 straipsnis. Baltarusijos piliečiams yra garantuojama teisė laiku 
gauti, saugoti ir skleisti visą patikimą informaciją apie valstybės institu- 
cijų, visuomeninių susivienijimų veiklą, politinį, ekonominį, kultūrinį ir 
tarptautinį gyvenimą, aplinkos būklę. Valstybės institucijos, visuomeniniai 
susivienijimai, pareigūnai privalo suteikti Baltarusijos Respublikos pilie- 
čiui galimybę susipažinti su medžiaga, susijusia su jo teisėmis ir teisėtais 
interesais. Informacijos naudojimas gali būti apribotas įstatymų siekiant 
apsaugoti piliečių garbę, orumą, asmeninį ir šeimos gyvenimą ir visų jų 
teisių įgyvendinimą. 


35 straipsnis. Valstybė garantuoja susirinkimų, mitingų, gatvės ei- 
tynių, demonstracijų ir piketų, nepažeidžiančių viešosios tvarkos, ir kitų 
Baltarusijos Respublikos piliečių teisių laisvę. Tokių renginių tvarka yra 
nustatyta įstatymu. 


36 straipsnis. Kiekvienas turi teisę į susivienijimų laisvę. Teisėjai, pro- 
kuratūros, vidaus reikalų organų, Valstybės kontrolės komiteto, saugumo 
organų darbuotojai, kariuomenės pareigūnai negali būti politinių partijų 
bei kitų susivienijimų, turinčių politinių tikslų, nariais. 


37 straipsnis. Baltarusijos Respublikos piliečiai turi teisę dalyvauti 
svarstant valstybės reikalus tiesiogiai ir per laisvai išrinktus atstovus. Tie- 
sioginis piliečių dalyvavimas visuomenės ir valstybės reikalų valdyme už- 
tikrinamas rengiant referendumus, įstatymų projektų ir respublikinės bei 
vietinės svarbos klausimų svarstymus, kitais įstatymo nustatytais būdais. 
Įstatymo nustatyta tvarka Baltarusijos Respublikos piliečiai dalyvauja ap- 
tariant valstybinio ir visuomeninio gyvenimo klausimus respublikiniuose 
ir vietiniuose susirinkimuose. 


38 straipsnis. Baltarusijos Respublikos piliečiai turi visuotinę, lygią, 
tiesioginę ar netiesioginę rinkimų teisę laisvai rinkti ir būti išrinkti į vals- 
tybinius organus slaptu balsavimu. 

39 straipsnis. Baltarusijos Respublikos piliečiai pagal savo gebėjimus 
ir profesinį pasirengimą turi teisę lygiais pagrindais pretenduoti į bet ku- 
rias pareigas valstybiniuose organuose. 


40 straipsnis. Kiekvienas turi teisę pateikti asmeninius ar kolektyvi- 
nius kreipimusis valstybiniams organams. Valstybiniai organai, taip pat 
pareigūnai privalo išnagrinėti kreipimąsi ir iš esmės atsakyti per įstatymo 
nustatytą terminą. Atsisakymas nagrinėti pateiktą kreipimąsi turi būti raš- 
tiškai motyvuotas. 


41 straipsnis. Baltarusijos Respublikos piliečiams yra garantuojama 
teisė į darbą kaip į labiausiai vertą žmogaus savęs įsitvirtinimo būdą, t. y. 
teisė išsirinkti profesiją, užsiėmimų pobūdį ir darbą atsižvelgiant į pašau- 
kimą, gebėjimus, išsilavinimą, profesinį pasirengimą ir visuomenės po- 
reikius, taip pat teisė į sveikas ir saugias darbo sąlygas. Valstybė sudaro 
sąlygas visiškam gyventojų užimtumui. Neužimtumo (nedarbo) atveju dėl 
nepriklausomų nuo jo priežasčių asmeniui sudaromos sąlygos dalyvauti 
mokymuose ir įgyti naują specialybę ar kelti kvalifikaciją atsižvelgiant į vi- 
suomeninius poreikius, taip pat įstatymu nustatyta bedarbio pašalpa. Pilie- 
čiai turi teisę ginti savo ekonominius ir socialinius interesus, įskaitant teisę 
jungtis į profesines sąjungas, kolektyvinių sutarčių (susitarimų) sudarymą 
ir teisę į streikus. Priverstinis darbas yra draudžiamas, išskyrus darbą ar 
tarnybą, nustatytą teismo sprendimu arba įstatymu nepaprastosiomis ar 
karo sąlygomis. 


42 straipsnis. Samdomiems darbuotojams yra garantuojamas sąži- 
ningas atlygis atsižvelgiant į ekonominius darbo rezultatus, kokybę ir vi- 
suomeninę svarbą, bet ne žemesnio lygio, kuris jiems ir jų šeimoms garan- 
tuotų laisvą ir orų gyvenimą. Moterys ir vyrai, suaugusieji ir nepilnamečiai 
turi teisę į vienodą atlygį už vienodos vertės darbą. 


43 straipsnis. Dirbantieji turi teisę į poilsį. Samdomiems darbuoto- 
jams ši teisė užtikrinama nustatant neviršijančią 40 valandų darbo savaitę, 
sutrumpintą darbo laiką nakties metu, kasmetines mokamas atostogas ir 
kassavaitines poilsio dienas. 


44 straipsnis. Valstybė kiekvienam garantuoja nuosavybės teisę ir pade- 
da ją įsigyti. Savininkas turi teisę valdyti, naudoti nuosavybę ir ja disponuoti 
vienasmeniškai ir kartu su kitais asmenimis. Nuosavybės neliečiamumas, jos 

paveldimumo teisė saugoma įstatymu. Teisėtu būdu įgyta nuosavybė saugo- 
ma valstybės. Valstybė skatina ir saugo piliečių santaupas, sukuria indėlių 
grąžinimo garantijas. Priverstinis nuosavybės paėmimas galimas tik iškilus 
visuomeniniam būtinumui įstatymų nustatytomis sąlygomis ir tvarka, laiku 
ir visiškai atlyginant paimtos nuosavybės vertę, taip pat pagal teismo spren- 
dimą. Nuosavybės teisės įgyvendinimas negali prieštarauti visuomeninei 
naudai ir saugumui, daryti žalą aplinkai, istorinėm, kultūrinėm vertybėm, 
riboti įstatymo saugomas kitų asmenų teises ir interesus. 


45 straipsnis. Baltarusijos Respublikos piliečiams garantuojama tei- 
sė į sveikatos apsaugą, įskaitant nemokamą gydymą valstybinėse sveikatos 
apsaugos įstaigose. Valstybė sukuria visiems prieinamas medicinos prie- 
žiūros sąlygas. Baltarusijos Respublikos piliečių teisė į sveikatos apsaugą 
taip pat užtikrinama skatinat fizinę kultūrą ir sportą, rūpinantis sveika 
aplinka, sudarant sąlyga naudotis sveikatingumo įstaigų paslaugomis, to- 
bulinant darbų saugą. 


46 straipsnis. Kiekvienas turi teisę į tinkamą aplinką ir žalos, pada- 
rytos šios teisės pažeidimu, kompensavimą. Valstybė vykdo racionalaus 
gamtos išteklių naudojimo kontrolę siekiant apsaugoti ir pagerinti gyveni- 
mo sąlygas, taip pat aplinkos apsaugos ir rekreacijos tikslais. 


47 straipsnis. Baltarusijos Respublikos piliečiams garantuojama tei- 
sė į socialinį aprūpinimą senatvėje, ligos, invalidumo, darbingumo arba 
maitintojo praradimo ir kitais įstatymų numatytais atvejais. Valstybė ypač 
rūpinasi karo ir darbo veteranais, taip pat asmenimis, praradusiais sveikatą 
ginant valstybinius ir visuomeninius interesus. 


48 straipsnis. Baltarusijos Respublikos piliečiai turi teisę į būstą. Ši teisė 
užtikrinama vystant valstybinį ir privatų gyvenamąjį fondą, padedant pilie- 
čiams įsigyti būstą. Piliečiams, kuriems reikalinga socialinė apsauga, būstą 
suteikia valstybė arba savivaldybė neatlygintinai arba už prieinamą jiems 
kainą pagal įstatymus. Iš nieko negali būti savavališkai atimtas būstas. 


49 straipsnis. Kiekvienas turi teisę į švietimą. Yra garantuojamas (lai- 
duojamas) prieinamas ir nemokamas bendrasis vidurinis ir profesinis-tech- 
ninis išsilavinimas. Specialusis vidurinis ir aukštasis mokslas prieinamas 
visiems pagal kiekvieno gebėjimus. Kiekvienas konkurso būdu gali gauti ne- 
mokamą atitinkamą išsilavinimą valstybinėse švietimo įstaigose. 

50 straipsnis. Kiekvienas turi teisę išsaugoti savo nacionalinį priklau- 
somumą, lygiai kaip ir niekas negali būti verčiamas nustatyti ir atskleisti 
tautybę. Tautinio orumo įžeidimas yra draudžiamas įstatymu. Kiekvienas 
turi teisę vartoti gimtąją kalbą, rinktis bendravimo kalbą. Valstybė garan- 
tuoja įstatymu laisvą auklėjimo ir lavinimo kalbos pasirinkimą. 


51 straipsnis. Kiekvienas turi teisę dalyvauti kultūriniame gyvenime. 
Ši teisė yra užtikrinama valstybiniuose ir visuomeniniuose fonduose esan- 
čių šalies ir pasaulio kultūros vertybių visuotiniu prieinamumu, kultūros 
ir švietimo įstaigų tinklo plėtra. Meninės, mokslinės, techninės kūrybos 
ir mokymo laisvė yra garantuojama. Intelektinė nuosavybė yra saugoma 
įstatymu. Valstybė skatina kultūros vystymąsi, mokslinius ir techninius ty- 
rimus, skirtus bendriems interesams. 


52 straipsnis. Kiekvienas, esantis Baltarusijos Respublikos teritorijoje, 
privalo laikytis jos Konstitucijos, įstatymų ir gerbti nacionalines tradicijas. 


53 straipsnis. Kiekvienas privalo gerbti kitų asmenų orumą, laisves, 
teisėtus interesus. 


54 straipsnis. Kiekvienas privalo saugoti istorinį, kultūrinį, dvasinį 
paveldą ir kitas tautines vertybes. 


55 straipsnis. Aplinkos apsauga - kiekvieno pareiga. 


56 straipsnis. Baltarusijos Respublikos piliečiai privalo dalyvauti 
valstybės išlaidų finansavime mokėdami valstybinius mokesčius, rinklia- 
vas ir kitas įmokas. 


57 straipsnis. Baltarusijos Respublikos saugumas - Baltarusijos Res- 
publikos piliečio atsakomybė ir šventa pareiga. Karo tarnybos atlikimo 
tvarka, pagrindai ir atleidimo nuo karinės prievolės sąlygos ar pakeitimas 
jos alternatyviąja prievole nustatomi įstatymu. 


58 straipsnis. Niekas negali būti verčiamas atlikti pareigas, nenuma- 
tytas Baltarusijos Respublikos Konstitucijoje ar jos įstatymuose, arba atsi- 
sakyti savo teisių. 


59 straipsnis. Valstybė privalo imtis visų prieinamų priemonių vidaus 
ir tarptautinei tvarkai užtikrinti, būtinai Baltarusijos Respublikos piliečių 

teisėms ir laisvėms, numatytoms Konstitucijoje, įgyvendinti. Valstybės or- 
ganai, pareigūnai ar kiti asmenys, kuriems yra patikėtas valstybinių funkci- 
jų vykdymas, privalo pagal savo kompetenciją taikyti būtinąsias priemones 
asmens teisių ir laisvių apsaugai užtikrinti. Šie organai ir asmenys yra atsa- 
kingi už veiksmus, kurie pažeidžia asmens teises ir laisves. 


60 straipsnis. Kiekvienam yra laiduojama jo teisių ir laisvių apsauga, 
vykdoma kompetentingo, nepriklausomo ir nešališko teismo per įstatymo 
nustatytą terminą. Siekdami apsaugoti savo teises, laisves, garbę ir orumą 
piliečiai įstatymo nustatyta tvarka gali kreiptis į teismą dėl turtinės ar mo- 
ralinės žalos atlyginimo. 


61 straipsnis. Kiekvienas turi teisę remdamasis tarptautiniais teisės 
aktais, ratifikuotais Baltarusijos Respublikos, kreiptis į tarptautines organi- 
zacijas gindamas savo teises ir laisves, jei išnaudoti visi galimi vidaus teisi- 
nės gynybos būdai. 


62 straipsnis. Kiekvienas turi teisę į teisinę pagalbą užtikrinant savo 
teisių ir laisvių apsaugą, taip pat ir bet kuriuo momentu pasinaudoti advo- 
katų ir kitų atstovų pagalba teisme, kituose valstybiniuose organuose, sa- 
vivaldos institucijose, įmonėse, įstaigose, organizacijose, visuomeniniuose 
susivienijimuose ir santykiuose su pareigūnais ir piliečiais. Įstatymų nusta- 
tytais atvejais teisinė pagalba teikiama valstybės lėšomis. Baltarusijos Res- 
publikoje draudžiama priešintis teisinės pagalbos suteikimui. 


63 straipsnis. Galiojančios Konstitucijos numatytų asmens teisių ir 
laisvių įgyvendinimas gali būti sustabdytas tik nepaprastosios ir karo pa- 
dėties atvejais Konstitucijos ir įstatymo numatyta tvarka ir mastu. Taikant 
ypatingąsias priemones nepaprastosios padėties laikotarpiu negali būti ri- 
bojamos teisės, numatytos Konstitucijos 24 straipsnyje, 25 straipsnio tre- 
čioje dalyje, 26 ir 31 straipsniuose. 


III DALIS. RINKIMŲ SISTEMA. REFERENDUMAS 
1 skyrius. Rinkimų sistema 


64 straipsnis. Deputatų ir kitų asmenų, Tautos renkamų į valstybės 
postus, rinkimai yra visuotiniai: rinkimų teisę turi Baltarusijos Respubli- 
kos piliečiai, sukakę 18 metų. Rinkimuose nedalyvauja piliečiai, teismo 

pripažinti neveiksniais, ir asmenys, esantys įkalinimo įstaigose teismo 
sprendimu. Rinkimuose nedalyvauja asmenys, kuriems pagal nustatytą 
baudžiamojo proceso tvarką yra paskirta kardomoji priemonė - suėmi- 
mas. Bet kuris tiesioginis ar netiesioginis piliečių rinkimų teisės apri- 
bojimas kitais atvejais yra negalimas ir baudžiamas įstatymų nustatyta 
tvarka. Deputatų ir kitų asmenų, Tautos renkamų į valstybės postus, am- 
žiaus cenzas nustatomas atitinkamais įstatymais, jei tai nėra numatyta 
Konstitucijoje. 


65 straipsnis. Rinkimai yra laisvi: rinkėjas asmeniškai sprendžia, ar 
dalyvauti rinkimuose ir už ką balsuoti. Rinkimai organizuojami ir vykdo- 
mi atvirai ir viešai. 


66 straipsnis. Rinkimai yra lygūs: rinkėjai turi vienodą skaičių bal- 
sų. Kandidatai, renkami į valstybės postus, rinkimuose dalyvauja lygiomis 
teisėmis. 


67 straipsnis. Deputatų rinkimai yra tiesioginiai: deputatai yra tiesio- 
giai renkami piliečių. 


68 straipsnis. Balsavimas yra slaptas: rinkėjų valios išreiškimo kont- 
rolė rinkimų metu yra draudžiama. 


69 straipsnis. Teisė siūlyti kandidatus į deputatus priklauso visuome- 
niniams susivienijimams, darbo kolektyvams ir piliečiams įstatymų nusta- 
tyta tvarka. 


70 straipsnis. Rinkimų organizavimo ir vykdymo išlaidos padengia- 
mos tam skirtomis valstybės lėšomis. Įstatymų nustatytais atvejais rinkimų 
organizavimo ir įgyvendinimo išlaidos gali būti padengiamos iš visuome- 
ninių susivienijimų, įmonių, įstaigų, organizacijų ir piliečių lėšų. 


71 straipsnis. Rinkimų komisijos užtikrina rinkimų vykdymą, jei kita 
nėra numatyta Konstitucijos. Rinkimų tvarką nustato Baltarusijos Respub- 
likos įstatymai. Rinkimai nėra vykdomi nepaprastosios ar karo padėties 
sąlygomis. 


72 straipsnis. Deputatų atšaukimas vykdomas įstatymų nustatytais 
pagrindais. Balsavimas dėl deputato atšaukimo vyksta tokia pačia tvarka, 

kaip ir deputato rinkimai, ir turi balsuoti ne mažiau kaip dvidešimt pro- 
centų piliečių, turinčių rinkimų teisę ir gyvenančių atitinkamoje teritori- 
joje. Respublikos Tarybos narių atšaukimo pagrindai ir tvarka nustatyti 
įstatymų. 


2 skyrius. Referendumas (Tautos balsavimas) 


73 straipsnis. Svarbiausi valstybinio ir visuomeninio gyvenimo klau- 
simai gali būti sprendžiami respublikiniu ir vietiniu referendumu. 


74 straipsnis. Respublikiniai referendumai rengiami Baltarusijos 
Respublikos Prezidento iniciatyva, taip pat Atstovų Rūmų ir Respublikos 
Tarybos siūlymu, kuris patvirtinamas Konstitucijos nustatytos kiekvienų 
Rūmų sudėties balsų dauguma atskiruose posėdžiuose arba ne mažiau 
nei 450 tūkstančių piliečių, turinčių rinkimų teisę, taip pat ne mažiau nei 
30 tūkstančių piliečių iš kiekvienos apskrities ir Minsko miesto. Preziden- 
tas po jam pateikto Atstovų Rūmų ir Respublikos Tarybos arba piliečių 
pasiūlymo rengti referendumą įstatymo nustatyta tvarka skelbia respubli- 
kinį referendumą. Referendumo data nustatoma ne vėliau nei po trijų mė- 
nesių po Prezidento dekreto dėl referendumo rengimo paskelbimo dienos. 
Sprendimai, priimti respublikiniu referendumu, yra pasirašomi Baltarusi- 
jos Respublikos Prezidento. 


75 straipsnis. Vietinius referendumus numato atstovaujamieji vietos 
savivaldos organai savo arba ne mažiau nei dešimties procentų piliečių, 
turinčių rinkimų teisę ir gyvenančių atitinkamoje teritorijoje, iniciatyva. 


76 straipsnis. Referendumai vykdomi visuotinio, laisvo, lygiateisio ir 
slapto balsavimo būdu. Referendumuose dalyvauja Baltarusijos Respubli- 
kos piliečiai, turintys rinkimų teisę. 


77 straipsnis. Sprendimai, priimti referendumu, gali būti atšaukti 
arba pakeisti tik referendumo būdu, jei kita nebus nustatyta referendumu. 


78 straipsnis. Respublikinių ir vietinių referendumų vykdymo tvarką, 
taip pat klausimų, kurie negali būti svarstomi referendumuose, sąrašą nu- 
stato Baltarusijos Respublikos įstatymai. 

IV DALIS. PREZIDENTAS, PARLAMENTAS, 
VYRIAUSYBĖ, TEISMAI 


3 skyrius. Baltarusijos Respublikos Prezidentas 


79 straipsnis. Baltarusijos Respublikos Prezidentas yra valstybės va- 
dovas, Baltarusijos Respublikos Konstitucijos, asmens ir piliečio teisių ir 
laisvių garantas. Prezidentas įkūnija Tautos vienybę, garantuoja pagrindi- 
nių vidaus ir išorės politikos krypčių įgyvendinimą, atstovauja Baltarusijos 
Respublikai santykiuose su kitomis valstybėmis ir tarptautinėmis organi- 
zacijomis. Prezidentas imasi Baltarusijos Respublikos suvereniteto, jos na- 
cionalinio saugumo ir teritorinio vientisumo apsaugos priemonių, užtikri- 
na politinį ir ekonominį stabilumą, valstybinės valdžios organų nenutrūks- 
tamumą ir sąveiką, tarpininkauja valstybės valdžios organams. Prezidentas 
yra neliečiamas, jo garbė ir orumas saugomi įstatymų. 


80 straipsnis. Prezidentu gali būti išrinktas Baltarusijos Respublikos 
pilietis pagal gimimą, ne jaunesnis nei 35 metų, turintis rinkimų teisę ir 
nuolat gyvenantis Baltarusijos Respublikoje ne mažiau nei dešimt metų 
iki rinkimų. 


81 straipsnis. Prezidentas renkamas penkeriems metams Baltarusijos 
Respublikos Tautos remiantis visuotine, laisva, lygia ir tiesiogine rinkimų 
teise slaptu balsavimu. Kandidatus į Prezidento postą siūlo Baltarusijos 
Respublikos piliečiai surinkus ne mažiau nei 100 tūkstančių rinkėjų pa- 
rašų. Prezidento rinkimus šaukia Atstovų Rūmai ne vėliau nei likus 5 mė- 
nesiams iki jų ir jie yra vykdomi ne vėliau nei likus dviem mėnesiams iki 
esamo Prezidento įgaliojimų pabaigos. Jei Prezidento postas yra laisvas, 
rinkimai vykdomi ne anksčiau nei po 30 dienų ir ne vėliau nei po 70 dienų 
nuo vakansijos atsiradimo. 


82 straipsnis. Laikoma, kad rinkimai įvyko, jei balsavime dalyva- 
vo daugiau nei pusė Baltarusijos Respublikos piliečių, įtrauktų į rinkėjų 
sąrašus. Prezidentas laikomas išrinktu, jei už jį balsavo daugiau nei pusė 
Baltarusijos Respublikos piliečių, dalyvavusių balsavime. Jei nė vienas iš 
kandidatų nesurinko būtino balsų skaičiaus, per dvi savaites turi įvykti 
antrasis rinkimų turas dėl dviejų kandidatų, gavusių daugiausiai rinkėjų 
balsų. Prezidentu išrinktu laikomas tas kandidatas, kuris gavo daugiau nei 

pusę pakartotiniame balsavime dalyvavusių rinkėjų balsų. Prezidento rin- 
kimų tvarką nustato Baltarusijos Respublikos įstatymai. 


83 straipsnis. Prezidentui įgaliojimai suteikiami davus priesaiką: 
„Priimdamas Baltarusijos Respublikos Prezidento įgaliojimus, iškilmin- 
gai prisiekiu ištikimai tarnauti Baltarusijos Respublikos Tautai, gerbti ir 
saugoti asmens ir piliečio teises ir laisves, vykdyti ir saugoti Baltarusijos 
Respublikos Konstituciją, šventai ir sąžiningai vykdyti man patikėtus įga- 
liojimus.“ Priesaika yra duodama iškilmingoje aplinkoje dalyvaujant At- 
stovų Rūmų deputatams ir Respublikos Tarybos nariams, Konstitucinio, 
Aukščiausiojo ir Vyriausiojo ūkio teismų teisėjams ne vėliau nei po dviejų 
mėnesių po Prezidento išrinkimo dienos. Nuo išrinktojo naujo Prezidento 
priesaikos davimo momento esamo Prezidento įgaliojimai pasibaigia. 


84 straipsnis. Baltarusijos Respublikos Prezidentas: 

1) skelbia respublikinius referendumus; 

2) skelbia eilinius ir neeilinius Atstovų Rūmų, Respublikos Tarybos ir 
savivaldos atstovaujamųjų organų narių rinkimus; 

3) paleidžia rūmus Konstitucijos nustatytais atvejais ir tvarka; 

4) skiria šešis Baltarusijos Respublikos centrinės rinkimų ir respubli- 
kinių referendumų vykdymo komisijos narius; 

5) sudaro, panaikina ir reorganizuoja Baltarusijos Respublikos Prezi- 
dento administraciją, kitus valstybinio valdymo organus, taip pat konsul- 
tacinius patariamuosius ir kitus organus prie Prezidento; 

6) Atstovų Rūmų sutikimu skiria Ministrą Pirmininką; 

7) nustato Baltarusijos Respublikos Vyriausybės struktūrą, skiria ir at- 
šaukia Ministro Pirmininko pavaduotojus, ministrus ir kitus Vyriausybės 
narius, priima sprendimą dėl Vyriausybės ar jos narių atsistatydinimo; 

8) Respublikos Tarybos sutikimu skiria Konstitucinio Teismo pirmi- 
ninką, Aukščiausiojo Teismo pirmininką, Vyriausiojo ūkio teismo pirmi- 
ninką iš šių teismų teisėjų; 

9) Respublikos Tarybos sutikimu skiria Aukščiausiojo Teismo, Vy- 
riausiojo ūkio teismo teisėjus, Centrinės rinkimų ir respublikinių referen- 
dumų vykdymo komisijos pirmininką, Generalinį prokurorą, Nacionali- 
nio banko pirmininką ir valdybos narius; 

10) skiria šešis Konstitucinio Teismo teisėjus ir kitus Baltarusijos Res- 
publikos teisėjus; 

11) atšaukia iš pareigų Konstitucinio Teismo pirmininką ir teisėjus, 
Aukščiausiojo Teismo pirmininką ir teisėjus, Vyriausiojo ūkio teismo pir- 
mininką ir teisėjus, Centrinės rinkimų ir respublikinių referendumų vyk- 
dymo komisijos pirmininką ir narius, Generalinį prokurorą, Nacionalinio 
banko pirmininką ir valdybos narius įstatymų numatytais pagrindais ir 
informuoja apie tai Respublikos Tarybą; 

12) skiria ir atšaukia Valstybės kontrolės komiteto pirmininką; 

13) kreipiasi su pranešimais apie padėtį valstybėje ir apie pagrindines 
vidaus ir išorės politikos kryptis į Baltarusijos Respublikos Tautą; 

14) skaito kasmetinius pranešimus Parlamentui, kurie yra klausomi 
be aptarimo Atstovų Rūmų ir Respublikos Tarybos posėdžiuose, turi teisę 
dalyvauti Parlamento ar jo organų darbe, bet kuriuo metu sakyti jiems kal- 
bą arba skaityti pranešimą; 

15) turi teisę pirmininkauti Baltarusijos Respublikos Vyriausybės po- 
sėdžiams; 

16) skiria respublikinių valstybinio valdymo organų vadovus ir nustato 
jų statusą; skiria Prezidento atstovus Parlamente ir kitus pareigūnus, kurių 
pareigos yra nustatytos įstatymais, jei kitkas nėra numatyta Konstitucijos; 

17) sprendžia dėl Baltarusijos Respublikos pilietybės suteikimo, jos 
atėmimo ir prieglobsčio suteikimo; 

18) nustato valstybines šventes ir šventines dienas, teikia valstybinius 
apdovanojimus, teikia rangus ir vardus; 

19) teikia malonę nuteistiesiems; 

20) veda derybas ir pasirašo tarptautines sutartis, skiria ir atšaukia 
Baltarusijos Respublikos diplomatinius atstovus užsienio valstybėse ir 
tarptautinėse organizacijose; 

21) priima jo kadencijos laikotarpiu akredituotų diplomatinių užsie- 
nio šalių atstovų patikėjimo ir atšaukimo raštus; 

22) stichinės nelaimės, katastrofos, taip pat neramumų, sukeltų as- 
menų grupės ar organizacijos atvejais, kai kyla prievartos grėsmė, pavojus 
žmonių gyvybei ir sveikatai, valstybės teritoriniam vientisumui ir egzis- 
tavimui, Baltarusijos Respublikoje ar atskirose jos vietovėse skelbia ne- 
paprastąją padėtį ir per tris dienas priimtą sprendimą teikia Respublikos 
Tarybai tvirtinti; 

23) įstatymų nustatytais atvejais turi teisę atidėti streiką arba jį sustab- 
dyti, bet ne ilgiau nei trims mėnesiams; 

24) pasirašo įstatymus, turi teisę Konstitucijos nustatyta tvarka grąžinti 
įstatymą ar jo atskiras nuostatas su savo prieštaravimais Atstovų Rūmams; 

25) turi teisę atšaukti Vyriausybės nutarimus; 

26) tiesiogiai ar per jo kuriamus organus vykdo kontrolę, kaip vietos 
valdymo ir savivaldos organai laikosi įstatymų; turi teisę stabdyti vietos 
tarybų deputatų sprendimus ir atšaukti vietos vykdomųjų ir tvarkomųjų 
organų sprendimus tais atvejais, kai jie prieštarauja įstatymams; 

27) formuoja Baltarusijos Respublikos saugumo tarybą ir jai vadovau- 
ja; skiria ir atšaukia iš pareigų Saugumo tarybos Valstybinį sekretorių; 

28) yra Baltarusijos Respublikos ginkluotųjų pajėgų vyriausiasis va- 
das; skiria ir atšaukia iš pareigų ginkluotųjų pajėgų aukščiausius vadus; 

29) skelbia Baltarusijos Respublikos teritorijoje kilus karinei ar už- 
puolimo grėsmei karinę padėtį, visuotinę ar dalinę mobilizaciją ir per tris 
dienas teikia priimtą sprendimą Respublikos Tarybai tvirtinti; 

30) vykdo kitus įgaliojimus, priskirtus jam Konstitucijos ir įstatymų. 


85 straipsnis. Prezidentas vadovaudamasis Konstitucija leidžia de- 
kretus ir potvarkius, turinčius privalomąją galią visoje Baltarusijos Res- 
publikos teritorijoje. Konstitucijos numatytais atvejais Prezidentas leidžia 
dekretus, turinčius įstatymo galią. Prezidentas tiesiogiai ar per jo kuriamus 
organus užtikrina dekretų, įsakų ir potvarkių vykdymą. 


86 straipsnis. Prezidentas negali eiti kitų pareigų, gauti kitokių pi- 
niginių išmokų, išskyrus pagrindinį atlyginimą ir honorarų už mokslinę, 
literatūrinę ir meninę veiklą. Prezidentas sustabdo savo narystę politinėse 
partijose ir kituose visuomeniniuose susivienijimuose, turinčiuose politi- 
nius tikslus, savo įgaliojimų galiojimo laikotarpiui. 


87 straipsnis. Prezidentas turi teisę bet kuriuo metu atsistatydinti. 
Prezidento atsistatydinimą priima Atstovų Rūmai. 


88 straipsnis. Baltarusijos Respublikos Prezidentas gali būti pirma 
laiko atleistas iš pareigų dėl nuolatinio nesugebėjimo atlikti Prezidento pa- 
reigų dėl sveikatos būklės. Sprendimas dėl Prezidento atleidimo pirma lai- 
ko priimamas ne mažesne kaip dviejų trečdalių visų Atstovų Rūmų balsų 
dauguma ir ne mažesne kaip dviejų trečdalių visų Respublikos Tarybos 
balsų dauguma vadovaujantis specialiai įsteigtos Rūmų komisijos išvada. 


466 


Baltarusijos Respublikos Konstitucija 


Prezidentas gali būti pašalintas iš pareigų dėl valstybės išdavimo ar 
kito sunkaus nusikaltimo padarymo. Sprendimas pareikšti kaltinimą ir at- 
likti tyrimą šiuo atveju laikomas priimtu, jeigu už jį balsavo visų Atstovų 
Rūmų narių dauguma pasiūlius ne mažiau kaip trečdaliui jų deputatų. Ap- 
kaltos tyrimą organizuoja Respublikos Taryba. Prezidentas laikomas paša- 
lintu iš pareigų, jei už šį sprendimą balsavo ne mažiau kaip du trečdaliai 
visos Respublikos Tarybos narių, taip pat ne mažiau kaip du trečdaliai visų 
Atstovų Rūmų narių. 

Jeigu Respublikos Taryba ir Atstovų Rūmai per mėnesį nuo kaltini- 
mo pateikimo dienos nepriima sprendimo dėl Prezidento pašalinimo iš 
pareigų, laikoma, kad kaltinimas panaikinamas. Pasiūlymas pašalinti Pre- 
zidentą iš pareigų negali būti inicijuojamas, kol vertinama išankstinio Par- 
lamento įgaliojimų nutraukimo atitiktis Konstitucijai. 

Kai Prezidentas pašalinamas iš pareigų dėl sunkaus nusikaltimo pa- 
darymo, bylą dėl kaltinimo pagrįstumo nagrinėja Aukščiausiasis Teismas. 


89 straipsnis. Kai Prezidento postas yra laisvas arba Prezidento pa- 
reigų nesugebama atlikti vadovaujantis pagrindais, numatytais Konstituci- 
joje, jo įgaliojimai suteikiami Ministrui Pirmininkui, kol prisieks išrinktas 
naujas Prezidentas. 


4 skyrius. Parlamentas - Nacionalinis Susirinkimas 


90 straipsnis. Baltarusijos Respublikos parlamentas - Nacionalinis 
Susirinkimas yra Baltarusijos Respublikos atstovaujamoji ir įstatymų lei- 
džiamoji institucija. 

Parlamentas susideda iš dvejų Rūmų - Atstovų Rūmų ir Respublikos 
Tarybos. 


91 straipsnis. Atstovų Rūmus sudaro 110 deputatų. Atstovų Rūmų 
deputatų rinkimai vykdomi pagal įstatymą vadovaujantis visuotine, laisva, 
lygia ir tiesiogine rinkimų teise slaptu balsavimu. 

Respublikos Taryba yra teritorinio atstovavimo rūmai. Minsko miesto 
ir kiekvienos srities vietos tarybų deputatai slaptu balsavimu susirinkime 
išrenka aštuonis Respublikos Tarybos narius iš Minsko miesto ir kiekvie- 
nos srities. Aštuonis Respublikos Tarybos narius paskiria Baltarusijos Res- 
publikos Prezidentas. 

Nauji parlamento Rūmų narių rinkimai turi įvykti ne vėliau kaip per 
keturis mėnesius ir turi būti surengti ne vėliau kaip 30 dienų iki dabartinių 
parlamento narių kadencijos pabaigos. 

Neeiliniai parlamento Rūmų rinkimai rengiami per tris mėnesius nuo 
parlamento Rūmų priešlaikinio įgaliojimų nutraukimo dienos. 

92 straipsnis. Atstovų Rūmų deputatu gali būti Baltarusijos Respubli- 
kos pilietis, kuris yra sulaukęs 21 metų. 

Respublikos Tarybos nariu gali būti Baltarusijos Respublikos pilietis, 
kuris yra sulaukęs 30 metų ir ne mažiau kaip penkerius metus gyvenęs 
atitinkamos srities, Minsko miesto teritorijoje. 

Atstovų Rūmų deputatai vykdo savo įgaliojimus parlamente, jeigu 
Konstitucijoje nenumatyta kitaip. Atstovų Rūmų deputatas vienu metu gali 
būti ir vyriausybės nariu. 

"Tas pats asmuo negali vienu metu būti abejų parlamento Rūmų nariu. 
Atstovų Rūmų deputatas negali būti vietos tarybos deputatu. Respublikos 
Tarybos narys tuo pačiu metu negali būti vyriausybės nariu. Atstovų Rūmų 
deputatas, Respublikos Tarybos narys negali vienu metu užimti Prezidento 
arba teisėjo pareigų. 


93 straipsnis. Parlamento kadencija yra ketveri metai. Parlamento 
įgaliojimai gali būti pratęsti tik karo atveju pagal įstatymą. 

Pirmąją po rinkimų parlamento Rūmų sesiją šaukia Centrinė rinkimų 
ir nacionalinių referendumų komisija ir pradeda savo darbą ne vėliau kaip 
per 30 dienų po rinkimų. Trisdešimties dienų laikotarpis, skirtas sušaukti 
Atstovų Rūmus ir pradėti pirmąją sesiją, skaičiuojamas nuo Rūmų nau- 
jos sudėties rinkimų antrojo balsavimo turo dienos. Jei antrasis rinkimų į 
Atstovų Rūmus balsavimo turas nevyksta, trisdešimties dienų laikotarpis 
skaičiuojamas nuo visuotinių rinkimų pirmojo turo Baltarusijos Respub- 
likoje dienos. Trisdešimties dienų laikotarpis, per kurį turi būti sušaukta 
Respublikos Taryba ir pradėta pirmoji sesija, skaičiuojamas nuo vietos ta- 
rybų deputatų pirmojo susirinkimo, kuriame renkami Respublikos Tary- 
bos nariai iš srities arba Minsko miesto, dienos. 

Atstovų Rūmų arba Respublikos Tarybos įgaliojimai gali būti nu- 
traukti anksčiau laiko Konstitucijoje numatytais atvejais ir tvarka. Nu- 
traukus Atstovų Rūmų arba Respublikos Tarybos įgaliojimus Prezidento 
sprendimu gali būti atitinkamai nutraukti Respublikos Tarybos arba At- 
stovų Rūmų įgaliojimai. 

94 straipsnis. Atstovų Rūmų įgaliojimai gali būti nutraukti anksčiau 
laiko, kai atsisakoma suteikti pasitikėjimą vyriausybei, kai pareiškiamas 
nepasitikėjimas vyriausybe arba kai du kartus atsisakoma duoti sutikimą 
paskirti Ministrą Pirmininką. 

Atstovų Rūmų arba Respublikos Tarybos įgaliojimai taip pat gali būti 
nutraukti anksčiau laiko vadovaujantis Konstitucinio Teismo išvada dėl 
parlamento Rūmų sistemingo arba šiurkštaus Konstitucijos pažeidimo. 

Sprendimus šiais klausimais Prezidentas priima ne vėliau kaip per du 
mėnesius po oficialaus konsultavimosi sa Rūmų pirmininkais. 

Rūmai negali būti paleisti nepaprastosios ar karo padėties laikotarpiu, 
per paskutiniuosius šešis Prezidento kadencijos mėnesius, kai Rūmai svarsto 
klausimą dėl Prezidento atleidimo anksčiau laiko arba pašalinimo iš pareigų. 

Negalima paleisti Rūmų per vienerius metus nuo jų pirmųjų posėdžių 
dienos. 


95 straipsnis. Rūmai per metus renkasi į dvi eilines sesijas. 

Pirmoji sesija pradedama spalio 2 dieną; ji gali trukti ne ilgiau kaip 
aštuoniasdešimt dienų. 

Antroji sesija pradedama balandžio 2 dieną; ji gali trukti ne ilgiau kaip 
devyniasdešimt dienų. 

Jei spalio 2 arba balandžio 2 yra nedarbo dienos, tai sesija pradedama 
pirmąją po jų darbo dieną. 

Esant ypatingam atvejui Atstovų Rūmai, Respublikos Taryba šaukia 
neeilinę sesiją Prezidento iniciatyva, taip pat kiekvienų Rūmų, dirbančių 
pagal konkrečią darbotvarkę, ne mažiau kaip dviejų trečdalių visos sudė- 
ties narių daugumos reikalavimu. 

Neeiliniai posėdžiai šaukiami Prezidento dekretais. 


96 straipsnis. Atstovų Rūmai iš savo sudėties išrenka Atstovų Rūmų 
Pirmininką ir jo pavaduotoją. 

Respublikos Taryba iš savo sudėties išrenka Respublikos Tarybos Pir- 
mininką ir jo pavaduotoją. 

Atstovų Rūmų ir Respublikos Tarybos pirmininkai ir jų pavaduotojai 
vadovauja posėdžiams ir tvarko Rūmų vidaus reikalus. 

Atstovų Rūmai ir Respublikos Taryba iš savo narių išrenka nuolatines 
komisijas ir kitus organus, kurie atliks teisėkūros darbą, numatys su Rūmų 
veikla susijusius klausimus ir atliks išankstinį jų nagrinėjimą. 

97 straipsnis. Atstovų Rūmai: 

1) Prezidento siūlymu arba 150 tūkstančių Baltarusijos Respublikos 
piliečių, turinčių teisę balsuoti, iniciatyva svarsto įstatymų projektus dėl 
Konstitucijos pakeitimų ir papildymų bei dėl Konstitucijos aiškinimo; 

2) svarsto įstatymų projektus dėl Baltarusijos Respublikos pagrindinių 
vidaus ir užsienio politikos krypčių patvirtinimo; dėl karinės doktrinos; 
dėl tarptautinių sutarčių ratifikavimo ir denonsavimo; dėl piliečių teisių, 
laisvių ir pareigų esminio turinio ir jų įgyvendinimo principų; dėl piliety- 
bės, užsieniečių statuso ir asmenų be pilietybės; dėl tautinių mažumų tei- 
sių; dėl nacionalinio biudžeto ir jo įgyvendinimo ataskaitos patvirtinimo; 
dėl nacionalinių mokesčių ir rinkliavų patvirtinimo; dėl nuosavybės san- 
tykių įgyvendinimo principų; dėl socialinės apsaugos pagrindų; dėl darbo 
ir užimtumo reguliavimo principų; dėl santuokos, šeimos, vaikų, motinys- 
tės, tėvystės, vaikų auklėjimo, švietimo, kultūros ir sveikatos priežiūros; dėl 
aplinkos apsaugos ir racionalaus gamtos išteklių naudojimo; dėl valstybės 
administracinės teritorinės struktūros nustatymo; dėl vietos valdžios; dėl 
teismų sistemos, teismo proceso ir teisėjų statuso; dėl baudžiamosios atsa- 
komybės; dėl amnestijos; dėl karo ir taikos paskelbimo; dėl karo padėties 
ir ypatingosios padėties teisinio režimo; dėl valstybinių apdovanojimų; dėl 
įstatymų aiškinimo; 

3) skiria Prezidento rinkimus; 

4) duoda Prezidentui sutikimą dėl Ministro Pirmininko paskyrimo; 

5) išklauso Ministro Pirmininko vyriausybės veiklos programos vyk- 
dymo ataskaitą ir patvirtina arba atmeta programą, Rūmų pakartotinis at- 
sisakymas tvirtinti programą reiškia nepasitikėjimo vyriausybe pareiškimą; 

6) Ministro Pirmininko iniacityva svarsto klausimą dėl pasitikėjimo 
vyriausybe; 

7) ne mažiau kaip vieno trečdalio visų Atstovų Rūmų narių iniciatyva 
pareiškia nepasitikėjimą vyriausybe; vyriausybės atsakomybės klausimas 
negali būti pateiktas per vienerius metus nuo jos veiklos programos pa- 
tvirtinimo; 

8) priima Prezidento atsistatydinimą; 

9) visų Atstovų Rūmų narių balsų dauguma pateikia Prezidentui kal- 
tinimą dėl valstybės išdavimo ar kito sunkaus nusikaltimo padarymo; va- 
dovaujantis Respublikos Tarybos atitinkamu sprendimu ne mažesne kaip 
dviejų trečdalių visos sudėties balsų dauguma priima sprendimą pašalinti 
Prezidentą iš užimamų pareigų; 

10) panaikina Atstovų Rūmų Pirmininko sprendimus. 
Atstovų Rūmai gali spręsti ir kitus klausimus, jei tai numatyta Kons- 
titucijoje. 


98 straipsnis. Respublikos Taryba: 

1) patvirtina arba atmeta įstatymų projektus, kuriuos priėmė Atstovų 
Rūmai dėl Konstitucijos pakeitimų ir papildymų; Konstitucijos interpreta- 
vimo; kitų įstatymų projektų; 

2) sutinka, kad Prezidentas paskirtų Konstitucinio Teismo pirminin- 
ką, Aukščiausiojo Teismo pirmininką ir teisėjus, Vyriausiojo ūkio teismo 
pirmininką ir teisėjus, Centrinės rinkimų ir respublikinių referendumų 
komisijos pirmininką, Generalinį prokurorą, Nacionalinio banko valdy- 
bos pirmininką ir narius; 

3) išrenka šešis Konstitucinio Teismo teisėjus; 

4) išrenka šešis Baltarusijos Respublikos centrinės rinkimų ir nacio- 
nalinių referendumų komisijos narius; 

5) panaikina vietos tarybų deputatų sprendimus, kurie prieštarauja 
įstatymams; 

6) priima sprendimą paleisti vietos tarybos deputatus, jei jie sistemin- 
gai arba šiurkščiai pažeistų teisės aktų reikalavimus ir taip pat kitais įstaty- 
mų numatytais atvejais; 

7) svarsto Atstovų Rūmų iškeltus kaltinimus Prezidentui dėl valsty- 
bės išdavimo arba kito sunkaus nusikaltimo, sprendžia, ar atlikti tuo tikslu 
tyrimą. Jei tam yra pagrindas, ne mažiau kaip dviejų trečdalių visų narių 
balsų dauguma nusprendžia nušalinti Prezidentą iš pareigų; 

8) svarsto Prezidento įsakus įvesti nepaprastąją ar karo padėtį, visišką 
arba dalinę mobilizaciją ir ne vėliau kaip per tris dienas po jų pateikimo 
prima atitinkamą sprendimą. 

Respublikos Taryba gali nuspręsti ir dėl kitų dalykų, jei tai numatyta 
Konstitucijoje. 


99 straipsnis. Įstatymų leidybos iniciatyvos teisė realizuojama Atsto- 
vų Rūmuose ir priklauso Prezidentui, Atstovų Rūmų deputatams, Respub- 
likos Tarybai, vyriausybei, taip pat piliečiams, kurie turi teisę balsuoti ir 
kurių yra ne mažiau kaip 50 tūkstančių žmonių. 

Įstatymų projektai, kuriuos priėmus gali būti sutaupytos valstybės lė- 
šos arba padidintos išlaidos, gali būti pateikiami Atstovų Rūmams tik esant 

Respublikos Prezidento sutikimui arba jo pavedimu esant vyriausybės su- 
tikimui. 

Prezidentas arba jo įgaliota vyriausybė turi teisę Atstovų Rūmams ir 
Respublikos Tarybai teikti pasiūlymus skubiai svarstyti įstatymo projektą. 
Atstovų Rūmai ir Respublikos Taryba turi apsvarstyti šį projektą per de- 
šimt dienų nuo jų pateikimo nagrinėti dienos. 

Prezidento reikalavimu arba esant jo sutikimui vyriausybės reikalavi- 
mu Atstovų Rūmai, Respublikos Taryba savo posėdžiuose priima sprendi- 
mus balsuodami už Prezidento ar vyriausybės pateiktą visą projektą ar jo 
dalį, išlaikydami tik tas pataisas, kurias pasiūlė ar priėmė Prezidentas arba 
vyriausybė. 


100 straipsnis. Bet kuris įstatymo projektas, jei kitaip nenumatyta 
Konstitucijoje, pirmiausia yra nagrinėjamas Atstovų Rūmuose, o po to 
Respublikos Taryboje. 

Įstatymo projektas, išskyrus atvejus, numatytus Konstitucijoje, įgyja 
įstatymo galią po to, kai jį priima Atstovų Rūmai ir patvirtina Respublikos 
Taryba savo visų narių balsų dauguma. 

Atstovų Rūmuose priimti įstatymo projektai per penkias dienas per- 
duodami Respublikos Tarybai, kur jie gali būti nagrinėjami ne daugiau 
kaip dvidešimt dienų, išskyrus atvejus, kai Konstitucijoje numatyta kitaip. 

Įstatymas laikomas Respublikos Tarybos patvirtintu, jei už jį balsa- 
vo dauguma Respublikos Tarybos narių arba jeigu per dvidešimt dienų, o 
pripažinus įstatymo projektą skubiu — per dešimt dienų nuo jo pateikimo 
jis nebuvo svarstomas Respublikos Taryboje. Jei Respublikos Taryba atme- 
ta įstatymo projektą, Rūmai pariteto pagrindais gali sudaryti taikinamąją 
komisiją, kad išspręstų iškilusius prieštaringumus. Taikinimo komisijos 
parengtas įstatymo projekto tekstas turi būti pateiktas tvirtinti abejiems 
Rūmams. 

Jeigu taikinimo komisija nepriima sutarto įstatymo projekto teksto, 
Prezidentas arba jo nurodymu vyriausybė gali pareikalauti, kad Atstovų 
Rūmai priimtų galutinį sprendimą. Įstatymas yra laikomas priimtu Atsto- 
vų Rūmuose, jei už jį balsavo ne mažiau kaip du trečdaliai visų Atstovų 
Rūmų narių. 

Įstatymas, kurį priėmė Atstovų Rūmai ir patvirtino Respublikos Tary- 
ba arba priėmė Atstovų Rūmai nustatyta šio straipsnio tvarka, turi būti per 
dešimt dienų pateiktas pasirašyti Prezidentui. Jei Prezidentas sutinka su 

įstatymo tekstu, jis jį pasirašo. Jei Prezidentas negrąžina kokio nors įstaty- 
mo per dvi savaites po to, kai jis buvo jam pateiktas, įstatymas yra laikomas 
pasirašytu. Įstatymas nėra laikomas pasirašytu ir neįsigalioja, jei jis negalė- 
jo būti grąžintas Parlamentui, nes pasibaigė sesija. 

Nesutikęs su įstatymo tekstu, Prezidentas grąžina jį su savo priešta- 
ravimais Atstovų Rūmams, kurie turi jį išnagrinėti ne vėliau kaip per tris- 
dešimt dienų. Jei Atstovų Rūmai priims įstatymą ne mažiau kaip dviejų 
trečdalių visų balsų dauguma, jis kartu su Prezidento prieštaravimais per 
penkias dienas išsiunčiamas Respublikos Tarybai, kuri taip pat turi jį ap- 
svarstyti iš naujo ne vėliau kaip per dvidešimt dienų. Įstatymas laikomas 
priimtu, jeigu jį patvirtina ne mažiau kaip dviejų trečdalių visų Respubli- 
kos Tarybos narių dauguma. Atstovų Rūmų ir Respublikos Tarybos na- 
riams įveikus Prezidento prieštaravimus, Prezidentas įstatymą pasirašo per 
penkias dienas. Įstatymas įsigalioja ir tuo atveju, jei per šį laiką Prezidentas 
jo ir nepasirašė. 

Ta pačia tvarka Rūmai svarsto Prezidento prieštaravimus dėl atski- 
rų įstatymo nuostatų, kurios grąžinamos pakartotiniam balsavimui. Šiuo 
atveju, kol Atstovų Rūmai ir Respublikos Taryba paskelbs atitinkamą 
sprendimą, įstatymą pasirašo Prezidentas ir jis įsigalioja, išskyrus tas nuo- 
statas, dėl kurių prieštarauja Prezidentas. 


101 straipsnis. Atstovų Rūmai ir Respublikos Taryba įstatymu, kurį 
priėmė abejų Rūmų narių balsų dauguma, Prezidento siūlymu gali suteikti 
jam įstatymų leidybos įgaliojimus leisti dekretus, turinčius įstatymo galią. 
Šis įstatymas turi nustatyti reguliavimo objektą ir Prezidento įgaliojimų 
laiką leisti dekretus. 

Prezidentui negali būti suteikiami įgaliojimai leisti dekretus, kurie 
numato Konstitucijos pataisas, papildymus ir jos aiškinimą; programinių 
įstatymų pakeitimą ir papildymą; nacionalinio biudžeto ir jo įgyvendini- 
mo ataskaitos tvirtinimą; Prezidento ir parlamento rinkimų tvarkos pakei- 
timą, konstitucinių teisių ir piliečių laisvių apribojimą. Įstatymas dėl tei- 
sėkūros įgaliojimų suteikimo Prezidentui negali leisti pakeisti šio įstatymo, 
taip pat suteikti teisę priimti normas, turinčias atgalinio veikimo galią. 

Esant ypatingam poreikiui, Prezidentas savo iniciatyva arba vyriausy- 
bės siūlymu gali leisti laikinus dekretus, kurie turi įstatymo galią. Jei tokie 
dekretai leidžiami vyriausybės siūlymu, juos turi pasirašyti Ministras Pir- 
mininkas. Laikini dekretai turi būti pateikti per tris dienas svarstyti Atsto- 

vų Rūmams, o tada - Respublikos Tarybai. Šie dekretai galioja, jeigu jų ne- 
atšaukia ne mažiau kaip dviejų trečdalių kiekvienų Rūmų narių dauguma. 
Rūmai gali įstatymu reglamentuoti santykius, kurie kyla dėl dekretų, kurie 
buvo atšaukti. 


102 straipsnis. Atstovų Rūmų deputatai ir Respublikos Tarybos na- 
riai turi neliečiamybę pareikšdami savo nuomonę ir įgyvendindami savo 
įgaliojimus. Tai netaikoma kaltinant juos šmeižtu ir įžeidinėjimais. 

Atstovų Rūmų deputatai ir Respublikos Tarybos nariai jų kadencijos 
laikotarpiu gali būti suimti, kitu būdu apribotos jų asmeninės laisvės tik ga- 
vus išankstinį atitinkamų Rūmų pritarimą, išskyrus, kai išduoda valstybę ar 
padaro kitą sunkų nusikaltimą, taip pat kai sulaikomi nusikaltimo vietoje. 

Baudžiamoji Atstovų Rūmų deputato ar Respublikos Tarybos nario 
byla nagrinėjama Aukščiausiajame Teisme. 


103 straipsnis. Rūmų posėdžiai yra atviri. Rūmai, jei tai būtina dėl 
valstybės interesų, visų balsų dauguma gali nuspręsti surengti uždarą po- 
sėdį. Posėdžiuose, taip pat ir uždaruose, Prezidentas, jo atstovai, Ministras 
Pirmininkas, vyriausybės nariai gali pasisakyti be eilės, užsirašę tiek kartų, 
kiek jie to nori. 

Vienas posėdis per mėnesį skiriamas Atstovų Rūmų deputatų ir Res- 
publikos Tarybos narių klausimams bei vyriausybės atsakymams. 

Atstovų Rūmų deputatas, Respublikos Tarybos narys turi teisę kreip- 
tis su paklausimais į Ministrą Pirmininką, vyriausybės narius, valstybinių 
institucijų vadovus, kuriuos formuoja arba išrenka parlamentas. Paklausi- 
mas turi būti įtrauktas į Rūmų darbotvarkę. Atsakymas į paklausimą turi 
būti pateiktas per dvidešimt sesijos dienų abejų Rūmų nustatyta tvarka. 

Rūmų posėdis laikomas galiojančiu, jeigu jame dalyvauja ne mažiau 
kaip du trečdaliai visų Atstovų Rūmų deputatų arba Respublikos Tarybos 
narių. 

Balsavimas Atstovų Rūmuose ir Respublikos Taryboje yra atviras ir 
įgyvendinamas deputatui, Respublikos Tarybos nariui asmeniškai balsuo- 
jant „už“ arba „prieš“. Slaptai balsuojama tik kadrų klausimais. 

104 straipsnis. Atstovų Rūmų sprendimai priimami įstatymų ir reg- 
lamentų forma. 

Atstovų Rūmų sprendimai priimami nurodomojo ir kontrolinio po- 
būdžio klausimais. 

Respublikos Tarybos sprendimai priimami nutarimų forma. 

Rūmų sprendimai laikomi priimtais, jei už juos balsavo dauguma abe- 
jų Rūmų narių, jei kitaip nenumatyta Konstitucijoje. 

Įstatymai dėl pagrindinių Baltarusijos Respublikos vidaus ir užsienio 
politikos krypčių, Baltarusijos Respublikos karinės doktrinos yra progra- 
miniai ir laikomi priimtais, jei už juos balsavo ne mažiau kaip du trečdaliai 
visų Rūmų narių. 

Pasirašyti įstatymai turi būti nedelsiant paskelbti ir įsigalioti po de- 
šimties dienų nuo paskelbimo, jei pačiame įstatyme nenumatytas kitas ter- 
minas. Ta pačia tvarka skelbiami ir įsigalioja Prezidento dekretai. 

Įstatymas neturi atgalinio veikimo galios, išskyrus atvejus, kai jis švel- 
nina arba panaikina piliečių atsakomybę. 


105 straipsnis. Atstovų Rūmų, Respublikos Tarybos, jų organų, At- 
stovų Rūmų deputatų ir Respublikos Tarybos narių veiklos tvarka yra nu- 
statyta Rūmų reglamentais, kuriuos pasirašo Rūmų pirmininkai. 


5 skyrius. Vyriausybė - Baltarusijos Respublikos Ministrų Taryba 


106 straipsnis. Baltarusijos Respublikoje vykdomąją valdžią įgyven- 
dina vyriausybė - Baltarusijos Respublikos Ministrų Taryba - valstybės 
valdymo centrinis organas. 

Vyriausybė už savo veiklą atsiskaito Baltarusijos Respublikos Prezi- 
dentui ir yra atsakinga Baltarusijos Respublikos parlamentui. 

Vyriausybė grąžina savo įgaliojimus išrinktam naujam Baltarusijos 
Respublikos Prezidentui. 

Baltarusijos Respublikos vyriausybė susideda iš Ministro Pirminin- 
ko, jo pavaduotojų ir ministrų. Į vyriausybės sudėtį gali įeiti ir kitų vals- 
tybinio valdymo respublikinių organų vadovai. Ministrą Pirmininką ski- 
ria Baltarusijos Respublikos Prezidentas gavus Atstovų Rūmų sutikimą. 
Sprendimas šiuo klausimu priimamas Atstovų Rūmuose ne vėliau kaip 
per dvi savaites nuo pasiūlymo dėl Ministro Pirmininko kandidatūros 
pateikimo dienos. Jei Atstovų Rūmai du kartus atsisakytų duoti sutiki- 
mą paskirti Ministrą Pirmininką, Baltarusijos Respublikos Prezidentas 
turi teisę paskirti laikinai einantį Ministro Pirmininko pareigas, paleisti 
Atstovų Rūmus ir paskelbti naujus rinkimus. Ministras Pirmininkas va- 
dovauja vyriausybei. 

Ministras Pirmininkas: 

1) tiesiogiai prižiūri vyriausybės veiklą ir yra asmeniškai atsakingas 
už jos darbą; 

2) pasirašo vyriausybės nutarimus; 

3) per du mėnesius nuo jo paskyrimo pateikia parlamentui vyriausy- 
bės veiklos programą, o jei ji atmetama, per du mėnesius pateikia pakarto- 
tinę vyriausybė veiklos programą; 

4) informuoja Prezidentą apie pagrindines vyriausybės veiklos kryptis 
ir visus savo svarbiausius sprendimus; 

5) vykdo kitas funkcijas, susijusias su vyriausybės organizavimu ir 
veikla. 

Vyriausybė ar bet kuris vyriausybės narys turi teisę pranešti Preziden- 
tui apie savo atsistatydinimą, jeigu mano, kad nebegali toliau vykdyti savo 
pareigų. Vyriausybė praneša Prezidentui apie atsistatydinimą, jei Atstovų 
Rūmai išreiškia votumą, jog nepasitiki vyriausybe. 

Ministras Pirmininkas gali iškelti Atstovų Rūmams klausimą dėl pasi- 
tikėjimo vyriausybe pagal pristatytą programą arba dėl konkretaus atvejo. 
Jei Atstovų Rūmai atsisako suteikti pasitikėjimą, Prezidentas gali per de- 
šimt dienų priimti sprendimą dėl vyriausybės atsistatydinimo ar dėl At- 
stovų Rūmų paleidimo ir paskirti naujus rinkimus. Atsistatydinimo atveju 
vyriausybė toliau vykdo savo įgaliojimus. 

Prezidentas gali savo iniciatyva nuspręsti atstatydinti vyriausybę ir 
kurį nors vyriausybės narį. Atstatydinta ar atsisakiusi pareigų Baltarusijos 
Respublikos vyriausybė Prezidento įsakymu ir toliau vykdo savo įgalioji- 
mus, kol bus suformuota nauja vyriausybė. 


107 straipsnis. Baltarusijos Respublikos vyriausybė: 

vadovauja pavaldžių jai valstybinio valdymo organų ir kitų vykdomo- 
sios valdžios organų sistemai; 

numato pagrindines vidaus ir užsienio politikos kryptis ir imasi prie- 
monių joms įgyvendinti; 

parengia ir pateikia Prezidentui, kad jis pateiktų parlamentui, valsty- 
bės biudžeto projektą ir jo įgyvendinimo ataskaitas; 

užtikrina, kad būtų įgyvendinama vieninga ekonomikos, finansų, 
kredito ir pinigų politika, valstybės politika mokslo, kultūros, švietimo, 
sveikatos apsaugos, ekologijos, socialinės rūpybos ir darbo užmokesčio 
srityse; 

imasi priemonių užtikrinti piliečių teises ir laisves, valstybės intere- 
sų apsaugą, nacionalinį saugumą ir gynybą, nuosavybės apsaugą ir viešąją 
tvarką, nusikaltimų prevenciją; 

pasisako savininko vardu dėl turto, kuris nuosavybės teise priklauso 
Baltarusijos Respublikai, organizuoja valstybės turto valdymą; 

užtikrina Konstitucijos, įstatymų ir Prezidento dekretų, potvarkių ir 
įsakų įgyvendinimą; 

panaikina ministerijų ir kitų valstybinio valdymo respublikinių insti- 
tucijų aktus; 

vykdo kitus įgaliojimus, kuriuos jai suteikia Konstitucija, įstatymai ir 
Prezidento aktai. 


108 straipsnis. Baltarusijos Respublikos vyriausybė leidžia nutari- 
mus, kurie yra privalomi visoje Baltarusijos Respublikos teritorijoje. 

Ministras Pirmininkas pagal savo kompetenciją leidžia potvarkius. 

Vyriausybės kompetencija, organizavimo tvarka ir veikla vadovau- 
jantis Konstitucija nustatomos Baltarusijos Respublikos Ministrų Tarybos 
įstatymu. 


6 skyrius. Teismas 


109 straipsnis. Teisminė valdžia Baltarusijos Respublikoje priklauso 
teismams. 

Teismų sistema yra grindžiama teritoriškumo ir specializacijos principais. 

Teismų sistema Baltarusijos Respublikoje nustatoma įstatymu. 

Draudžiama steigti nepaprastuosius teismus. 


110 straipsnis. Teisėjai vykdydami teisingumą yra nepriklausomi ir 
yra atsakingi tik prieš įstatymą. 

Bet koks kišimasis į teisėjų darbą jiems vykdant teisingumą yra drau- 
džiamas ir baudžiamas pagal įstatymą. 


111 straipsnis. Teisėjai negali užsiimti verslu, atlikti kitą apmokamą 
darbą, išskyrus pedagoginę ir mokslinę tiriamąją veiklą. 

Teisėjų išrinkimo (paskyrimo) į pareigas ir jų atleidimo pagrindai yra 
nustatomi įstatymu. 


112 straipsnis. Teismai vykdo teisingumą vadovaudamiesi Konstitu- 
cija ir ja remiantis priimtais kitais norminiais teisės aktais. 

Jei nagrinėdamas konkrečią bylą teismas daro išvadą, kad norminis 
aktas neatitinka Konstitucijos, jis priima sprendimą pagal Konstituciją ir 
kelia nustatyta tvarka klausimą dėl šio norminio akto pripažinimo nekons- 
tituciniu. 


113 straipsnis. Bylos teismuose nagrinėjamos kolegialiai, o įstatymo 
nustatytais atvejais - teisėjų individualiai. 


114 straipsnis. Bylos visuose teismuose nagrinėjamos viešai. 
Bylų nagrinėjimas uždarame teismo posėdyje leidžiamas tik konkre- 
čiais įstatymo nustatytais atvejais, laikantis visų teisminio proceso taisyklių. 


115 straipsnis. Teisingumas vykdomas laikantis šalių rungimosi ir 
lygybės procese principų. 

Teismų sprendimai yra privalomi visiems piliečiams ir pareigūnams. 

Šalys ir asmenys, dalyvaujantys procese, turi teisę apskųsti sprendi- 
mus, nuosprendžius ir kitus teismo nutarimus. 


116 straipsnis. Baltarusijos Respublikos Konstitucinis Teismas vykdo 
valstybėje norminių aktų konstitucingumo kontrolę. 

Konstitucinį Teismą sudaro 12 aukštos kvalifikacijos teisės specialistų 
teisėjų, kurie paprastai turi mokslinį laipsnį. 

Šešis Konstitucinio Teismo teisėjus skiria Baltarusijos Respublikos 
Prezidentas, šešis teisėjus išrenka Respublikos Taryba. Konstitucinio Teis- 
mo Pirmininką skiria Prezidentas Respublikos Tarybos sutikimu. Kons- 
titucinio Teismo narių įgaliojimų laikas - 11 metų. Konstitucinio Teismo 
narių amžiaus riba - 70 metų. 

Baltarusijos Respublikos Prezidento, Atstovų Rūmų, Respublikos 
Tarybos, Baltarusijos Aukščiausiojo Teismo, Baltarusijos Respublikos vy- 
riausiojo ūkio teismo, Baltarusijos Respublikos Ministrų Tarybos siūlymu 
Konstitucinis Teismas teikia išvadas: 

dėl įstatymų, Prezidento dekretų, įsakų, Baltarusijos Respublikos tarp- 
tautinių sutartinių ir kitų įsipareigojimų atitikties Konstitucijai ir tarptauti- 
niams teisės aktams, ratifikuotiems Baltarusijos Respublikos; 

dėl tarpvalstybinių darinių, į kuriuos įeina Baltarusijos Respublika, 
aktų, Prezidento dekretų, išleistų vykdant įstatymą, atitikties Konstitucijai, 
tarptautiniams teisės aktams, ratifikuotiems Baltarusijos Respublikos, įsta- 
tymams ir dekretams; 

dėl Ministrų Tarybos nutarimų, Aukščiausiojo Teismo, Vyriausiojo 
ūkio teismo, Generalinio prokuroro aktų atitikties Konstitucijai, tarptauti- 
niams teisės aktams, ratifikuotiems Baltarusijos Respublikos, įstatymams, 
dekretams ir įsakams; 

dėl bet kokios kitos valstybinės institucijos aktų atitikties Konstituci- 
jai, tarptautiniams teisės aktams, ratifikuotiems Baltarusijos Respublikos, 
įstatymams, dekretams ir įsakams. 

Norminiai aktai arba jų atskiros nuostatos, pripažintos nekonstituci- 
nėmis, netenka galios įstatymo nustatyta tvarka. 

Konstitucijoje numatytais atvejais Konstitucinis Teismas, remdama- 
sis Prezidento siūlymu, teikia išvadą, ar yra faktų, kad Parlamento Rūmai 
padarė Baltarusijos Respublikos Konstitucijos sistemingų arba šiurkščių 
pažeidimų. 

Konstitucinio Teismo veiklos kompetencija, organizavimas ir tvarka 
nustatomi įstatymu. 


V DALIS. VIETOS VALDYMAS IR SAVIVALDA 


117 skyrius. Vietos valdymą ir savivaldą vykdo piliečiai per vietos tary- 
bų deputatus, vykdomuosius ir administracinius organus, teritorinius visuo- 
meninius savivaldos organus, vietos referendumus, susirinkimus ir kitas tie- 
sioginio dalyvavimo valstybiniuose ir visuomeniniuose reikaluose formas. 


118 straipsnis. Vietos deputatų tarybas ketveriems metams renka ati- 
tinkamų administracinių teritorinių vienetų piliečiai. 


119 straipsnis. Vietos vykdomųjų ir administracinių institucijų vado- 
vai skiriami ir atleidžiami Baltarusijos Respublikos Prezidento arba jo nu- 
statyta tvarka ir patvirtinami pareigoms atitinkamų vietos deputatų tarybų. 


120 straipsnis. Vietos deputatų tarybos, vykdomieji ir administraciniai 
organai pagal savo kompetenciją sprendžia vietinės reikšmės problemas, ku- 
rios išplaukia iš nacionalinių interesų ir interesų gyventojų, kurie gyvena toje 
teritorijoje, vykdo aukštesniųjų valstybinių institucijų sprendimus. 


121 straipsnis. Išimtinei vietos deputatų tarybų kompetencijai pri- 
klauso: 

ekonominės ir socialinės plėtros programų, savivaldybių biudžetų ir 
jų vykdymo ataskaitų tvirtinimas; 

vietinių mokesčių ir rinkliavų pagal įstatymus nustatymas; 

savivaldybės nuosavybės valdymo ir disponavimo ja tvarkos nustaty- 
mas remiantis įstatymu; 

vietos referendumų skyrimas. 


122 straipsnis. Vietos deputatų tarybos, vykdomieji ir administraci- 
niai organai vadovaujantis galiojančiais teisės aktais priima sprendimus, 
kurie turi privalomąją galią atitinkamoje teritorijoje. 

Vietos deputatų tarybų sprendimai, neatitinkantys įstatymų, panaiki- 
nami aukštesnių atstovaujamųjų organų. 

Vietos vykdomųjų ir administracinių institucijų sprendimai, kurie 
neatitinka įstatymų, yra panaikinami atitinkamų deputatų tarybų, aukštes- 
niųjų vykdomosios valdžios ir administracinių institucijų, taip pat Baltaru- 
sijos Respublikos Prezidento. 

Vietos deputatų tarybų, vykdomųjų ir administracinių įstaigų sprendi- 
mai, ribojantys ar pažeidžiantys piliečių teises, laisves ir teisėtus interesus, 
taip pat kitais įstatymų numatytais atvejais gali būti skundžiami teismui. 


123 straipsnis. Jei Vietos deputatų taryba sistemingai ar šiurkščiai pa- 
žeis teisės aktų reikalavimus, Respublikos Taryba gali ją paleisti. Kiti vietos 
deputatų tarybų darbo nutraukimo pirma termino pagrindai yra nustato- 
mi įstatymu. 


124 straipsnis. Vietos valdžios ir savivaldos kompetenciją, kūrimo ir 
veiklos tvarką nustato įstatymai. 


VI DALIS. PROKURATŪRA. VALSTYBINĖS KONTROLĖS 
KOMITETAS 


7 skyrius. Prokuratūra 


125 skyrius. Baltarusijos Respublikos generalinis prokuroras ir jam 
pavaldūs prokurorai prižiūri, kad ministerijos ir kitos pavaldžios Ministrų 
Tarybai institucijos, vietos atstovaujamosios ir vykdomosios institucijos, 
įmonės, organizacijos ir įstaigos, visuomeniniai susivienijimai, pareigūnai 
ir piliečiai teisingai ir vienodai vykdytų įstatymus, dekretus, potvarkius ir 
kitus norminius aktus. 

Prokuratūra vykdo įstatymų dėl nusikaltimų tyrimo priežiūrą, taip 
pat ar teismo sprendimai civilinėse, baudžiamosiose ir administracinėse 

bylose atitinka įstatymus ir įstatymo nustatytais atvejais atlieka ikiteisminį 
tyrimą, palaiko valstybinį kaltinimą teismuose. 


126 straipsnis. Vieningą ir centralizuotą prokuratūros organų siste- 
mą valdo Generalinis prokuroras, kurį skiria Prezidentas gavęs Respubli- 
kos Tarybos sutikimą. 

Generalinis prokuroras skiria sau pavaldžius prokurorus. 


127 straipsnis. Generalinis prokuroras ir jam pavaldūs prokurorai 
nepriklausomai vykdo savo įgaliojimus ir vadovaujasi įstatymais. Vykdy- 
damas savo veiklą Generalinis prokuroras atsiskaito Prezidentui. 


128 straipsnis. Prokuratūros organų veiklos kompetencija, organiza- 
vimas ir tvarka nustatomi įstatymu. 


8 skyrius. Valstybės kontrolės komitetas 


129 straipsnis. Valstybės kontrolę įgyvendinant nacionalinį biudžetą, 
naudojant valstybės turtą, įgyvendinant Prezidento, parlamento, vyriausy- 
bės ir kitų valstybinių institucijų teisės aktų, reglamentuojančius valstybės 
turtinius, ekonominius, finansinius ir mokestinius santykius, reikalavimus 
vykdo Valstybės kontrolės komitetas. 


130 straipsnis. Valstybės kontrolės komitetą formuoja Prezidentas. 
Valstybės kontrolės komiteto pirmininką skiria Prezidentas. 


131 straipsnis. Valstybės kontrolės komiteto veiklos kompetenciją, 
organizavimą ir tvarką nustato įstatymai. 


VII DALIS. BALTARUSIJOS RESPUBLIKOS FINANSŲ IR 
KREDITO SISTEMA 


132 straipsnis. Baltarusijos Respublikos finansų ir kredito sistema 
apima biudžeto sistemą, bankų sistemą, taip pat nebiudžetinių fondų, įmo- 
nių, įstaigų, organizacijų ir piliečių finansines priemones. 

Baltarusijos Respublikos teritorijoje vykdoma vieninga biudžeto fi- 
nansų, mokesčių, pinigų, kredito bei valiutos politika. 


133 straipsnis. Baltarusijos Respublikos biudžeto sistema apima na- 
cionalinį ir vietos biudžetus. 

Biudžeto pajamos formuojamos iš įstatymais nustatytų mokesčių, kitų 
privalomų įmokų ir kitų įplaukų. 

Valstybės išlaidos yra įtrauktos į nacionalinį biudžetą pagal jo išlaidų 
dalį. 

Pagal įstatymą Baltarusijoje gali būti kuriami ir nebiudžetiniai fondai. 


134 straipsnis. Biudžeto ir valstybinių nebiudžetinių fondų rengimo, 
tvirtinimo ir vykdymo tvarką nustato įstatymas. 


135 straipsnis. Respublikos biudžeto įgyvendinimo ataskaita ne vė- 
liau kaip per penkis mėnesius nuo ataskaitinių finansinių metų pabaigos 
pateikiama parlamento peržiūrai. 

Savivaldybių biudžeto įgyvendinimo ataskaitos per įstatymų nustaty- 
tą terminą pateikiamos atitinkamų vietos deputatų tarybų peržiūrai. 

Skelbiamos nacionalinio ir savivaldybių biudžetų įgyvendinimo ata- 
skaitos. 


136 straipsnis. Baltarusijos bankų sistema susideda iš Baltarusijos 
nacionalinio banko ir kitų bankų. Nacionalinis bankas reguliuoja kredito 
santykius, pinigų apyvartą, nustato mokėjimų tvarką ir turi išimtinę pinigų 
emisijos teisę. 


VIII DALIS. BALTARUSIJOS RESPUBLIKOS KONSTITUCIJA IR 
JOS KEITIMO TVARKA 


137 straipsnis. Konstitucija turi aukščiausią teisinę galią. Įstatymai, 
dekretai, nutartys ir kiti valstybinių organų teisės aktai turi būti leidžiami 
laikantis Baltarusijos Respublikos Konstitucijos. 

Jei įstatymas, dekretas ar įsakas neatitinka Konstitucijos, reikia vado- 
vautis Konstitucija. 

Jei dekretas arba įsakas neatitina įstatymo, įstatymas tampa viršesnis tik 
tada, kai įgaliojimai išleisti dekretą arba įsaką buvo numatyti įstatymuose. 


138 straipsnis. Klausimą dėl Konstitucijos pakeitimo ir papildymo 
svarsto parlamento Rūmai Prezidento arba ne mažiau kaip 150 000 Balta- 
rusijos Respublikos piliečių, kurie turi balsavimo teisę, iniciatyva. 


139 straipsnis. Įstatymas dėl Konstitucijos pakeitimų ir pataisų gali 
būti priimtas po dviejų svarstymų ir parlamento patvirtinimo tarp svarsty- 
mų esant mažiausiai trijų mėnesių pertraukai. 

Parlamentas nepapildo ir nekeičia Konstitucijos nepaprastosios padė- 
ties laikotarpiu, taip pat likus šešiems mėnesiams iki Atstovų Rūmų įgalio- 
jimų pabaigos. 


140 straipsnis. Konstitucija, įstatymai dėl jos pakeitimo ir papildy- 
mo bei šių įstatymų įsigaliojimo, Konstitucijos aiškinimo aktai laikomi 
priimtais, jei už juos balsavo ne mažiau kaip du trečdaliai abejų Rūmų 
narių. 

Konstitucijos pakeitimai ir papildymai gali būti atliekami referen- 
dumu. Sprendimas dėl Konstitucijos pakeitimų ir papildymų referendu- 
mu yra laikomas priimtu, jei už jį balsuoja dauguma į balsavimo sąrašus 
įtrauktų piliečių. 

I, II, IV ir VIII Konstitucijos dalys gali būti keičiamos tik referendumu. 


IX DALIS. BAIGIAMOSIOS IR PEREINAMOSIOS 
NUOSTATOS 


141 straipsnis. 1994 m. Baltarusijos Respublikos Konstitucija su pa- 
keitimais ir papildymais, kurie priimti respublikiniame referendume (esa- 
ma Konstitucija), įsigalioja nuo jos paskelbimo dienos, išskyrus tam tikras 
jos nuostatas, kurios įsigalios per galiojančios Konstitucijos nustatytus 
terminus. Tuo pat metu nustoja galioti Baltarusijos Respublikos įstatymas 
„Dėl Baltarusijos Respublikos Konstitucijos įsigaliojimo tvarkos“. 


142 straipsnis. Įstatymai, įsakai ir kiti aktai, galioję Baltarusijos Res- 
publikos teritorijoje iki esamos Konstitucijos įsigaliojimo, taikomi tiek, 
kiek neprieštarauja Baltarusijos Respublikos Konstitucijai. 


143 straipsnis. Per vieną mėnesį nuo šios Konstitucijos įsigaliojimo 
dienos Baltarusijos Respublikos Aukščiausioji Taryba ir Baltarusijos Res- 
publikos Prezidentas suformuoja Atstovų Rūmus iš Aukščiausiosios Tary- 
bos deputatų, išrinktų tą dieną, kai buvo surengtas 1996 m. nacionalinis re- 
ferendumas. Baltarusijos Respublikos Aukščiausiosios Tarybos deputatai 
vykdo savo pareigas tol, kol tai numato galiojanti Konstitucija. Jų kadencija 
prasideda nuo Konstitucijos įsigaliojimo dienos. 

Respublikos Taryba formuojama galiojančios Konstitucijos 91 straips- 
nio nustatyta tvarka. 

Jei per nurodytą laikotarpį nebus suformuoti Atstovų Rūmai dėl to, 
jog iškilo nesutarimų tarp Prezidento ir Aukščiausiosios Tarybos, Prezi- 

dentas pagal galiojančios Konstitucijos 84 straipsnio 2 ir 3 punktus palei- 
džia Aukščiausiąją Tarybą ir paskelbia Parlamento rinkimus. 


144 straipsnis. Baltarusijos Respublikos Prezidentas išlaiko savo įga- 
liojimus. Jo kadencija prasideda nuo tos dienos, kai įsigalioja Konstitucija. 


145 straipsnis. Baltarusijos Respublikos Vyriausybė nuo Konstituci- 
jos įsigaliojimo dienos įgauna joje nustatytas teises ir įsipareigojimus. 


146 straipsnis. Prezidentas, parlamentas ir vyriausybė per du mėne- 
sius nuo Konstitucijos įsigaliojimo dienos sudaro ir formuoja joje nuro- 
dytus organus šioje Konstitucijoje nustatyta tvarka, jei kitaip nenurodyta 
Konstitucijos 143 straipsnio trečiojoje dalyje. 


Baltarusijos Respublikos Prezidentas A. Lukašenka 

Po Didžiosios Prancūzijos revoliucijos Belgijos teritoriją užėmė pran- 
cūzai. Napoleonui I pralaimėjus Vaterlo mūšį baigėsi prancūziškasis Bel- 
gijos istorijos laikotarpis. 1815 m. Vienos kongresas Belgijos ir Olandijos 
provincijas sujungė į Jungtinę Nyderlandų Karalystę, kurios karaliumi tapo 
Vilhelmas I Oranietis. Joje vyravo protestantiškas olandų elitas. Belgiškos 
Nyderlandų dalies politinės jėgos siekė abiejų karalystės dalių provincijų 
lygiateisiškumo. Valonijos dalies liberaliosios jėgos ypač priešinosi ban- 
dymams visose administracinės veiklos srityse primesti olandų kalbą, o 
flamandiškos dalies katalikai buvo nepatenkinti protestantų dominavimu. 

1830 m. liepos revoliucijos Paryžiuje buvo postūmis pietinės Nyderlan- 
dų dalies politinėms jėgoms imtis aktyvių veiksmų. 1830 m. rugpjūčio 25 d. 
Briuselyje prasidėjo sukilimas. Jis greitai persimetė į kitus miestus ir pro- 
vincijas. Olandų kariuomenė nepajėgė numalšinti sukilimo ir buvo priversta 
pasitraukti iš Belgijos. 1830 m. rugsėjo 27 d. Belgija (išskyrus Antverpeną) 
buvo laisva. 

1830 m. rugsėjo 25 d. buvo sudaryta Laikinoji Vyriausybė. Ji 1830 m. 
spalio 4 d. paskelbė nepriklausomybę, o lapkričio 3 d. buvo išrinktas Nacio- 
nalinis Kongresas, jis pradėjo posėdžiauti 1830 m. lapkričio 10 d. Nacionali- 
nis Kongresas 1830 m. lapkričio 18 d. patvirtino Belgijos nepriklausomybę. 
Nyderlandus valdanti Oraniečių dinastija buvo pašalinta iš Belgijos sosto. 

1830 m. lapkričio 25 d. Laikinosios Vyriausybės suformuotos komisi- 
jos parengtas Konstitucijos projektas buvo pateiktas Nacionaliniam Kong- 
resui. Nacionalinis Kongresas 1831 m. vasario 7 d. priėmė Belgijos Kons- 
tituciją. Konstitucijos teksto rengėjams darė įtaką Prancūzijos 1791 m., 
1814 m. ir 1830 m. konstituciniai aktai, taip pat Olandijos 1814 m. Kons- 
titucija bei Anglijos konstitucinė teisė. Pažymėtina, kad parengtas Kons- 
titucijos tekstas įtvirtino gana originalius teisinius sprendimus, vėliau 
tapusius pavyzdžiu kitoms Europos šalims. Konstitucija įtvirtino Belgijos 





! Jarašiūnas, E. Belgijos konstitucija. Konstitucinio reguliavimo įvairovė. Kolektyvinė 
monografija. Vilnius: MRU, 2006, p. 38. 

nepriklausomybę, konstitucinę monarchiją, unitarinę valstybės sandaros 
formą. Valstybės valdymo formos pasirinkimą žymi jau 1830 m. lapkri- 
čio 22 d. Nacionalinio Kongreso dekretas, kuriame konstatuota, kad bel- 
gų tauta pritaria atstovaujamajai konstitucinei monarchijai, kurioje sostas 
perduodamas pagal paveldėjimo principą. 

1831 m. lapkričio 15 d. įgaliotų Austrijos, Prancūzijos, Didžiosios Bri- 
tanijos, Prūsijos, Rusijos atstovų su Belgija pasirašytoje sutartyje kaip viena 
iš Belgijos pripažinimo sąlygų buvo įtvirtintas nuolatinis Belgijos neutrali- 
tetas. Taip naujoji valstybė įsijungė į Europos šalių bendruomenę. 

Belgijoje flamandiškai kalbama Flandrijoje, šiaurinėje Belgijos dalyje, 
o prancūzų ir valonų (prancūzų tarmė) kalbos vartojamos Valonijoje, ša- 
lies pietuose. Konkurencija tarp šių dviejų regionų įžiebė ginčus dėl kalbos 
bei reikalavimus įvesti regioninę savivaldą. 1993 m. buvo įtvirtinta federa- 
cinė valdymo sistema su trimis parlamentais: Flandrijos, Valonijos ir Briu- 
selio, ir pagaliau pripažinti regionai ir suteikta autonomija“. 

Įvardijant dabartinę Belgijos Konstituciją kartais vartojama formuluo- 
tė - Belgijos 1831 m. Konstitucijos 1994 m. redakcija? (laikantis valstybės 
steigėjų valios 1831 m. Konstituciją priimti amžiams). Teisinėje literatū- 
roje dabartinė Belgijos Konstitucija dažniausiai vadinama tiesiog 1994 m. 
vasario 17 d. Belgijos Konstitucija arba Belgijos Konstitucija, 1994 m. va- 
sario 17 d. konsoliduotas (suderintas) tekstas (Ia Constitution belge, texte 
coordonnė du 17 fėvrier 1994; Belgische Grondwet, Gecoordineerde tekst van 
17 februari 1994). 

Dėl kalbinių nesutarimų tarp flamandų šiaurėje ir valonų pietuose 
nuo 7iki 9 dešimtmečio Belgija palaipsniui pasuko konstitucinio federaliz- 
mo link. Šalies šiaurėje ir pietuose veikia skirtingas federalinis konstituci- 
nis mechanizmas“. Šalies šiaurė ir pietūs oponuoja teisės į kalbą ir tautinės 
mažumos apibrėžimais, kas rodo, jog šie aspektai Belgijos Konstitucijoje 
aiškiai neaptarti. 

1831 m. Belgijos Konstitucija buvo laikoma liberalaus teisinio regulia- 
vimo pavyzdžiu XIX-XX amžiuose. Joje įtvirtintu reguliavimu buvo seka- 
ma, ne viena vėliau atsiradusi valstybė iš šio teisinio akto skolinosi teisines 
idėjas, kaip organizuoti valstybės valdžią. 





2 Hobbs, A. Pasaulio šalių žinynas. Kaunas: Aktėja, 2006, p. 44. 

* La Constitution belge (Texte coordonnė du 17 fėvrier 1994). 

* Blindenbacher, R. Dialogues sur les origines, structures et changements constitutionneles 
dans les pays federaux. Montreal, Can: McGill-Ouenns University press, 2005, p. 19. 

Šalies istorijos peripetijose buvo nuolatos bandomas konstitucinės sis- 
temos tvirtumas. Pirmojo ir Antrojo pasaulinių karų okupacijos, išryškėję 
nesutarimai tarp Belgijos tautinių bendruomenių, ekonominis Flandrijos 
iškilimas, federalizacija žymi valstybiškai organizuotos visuomenės raidos 
kelią. 1831 m. Belgijos Konstitucija ne kartą keista. Pataisomis keistos rin- 
kimų, parlamento teisinės padėties, šalies sandaros nuostatos. 

XX a. antrojoje pusėje ypač reikšmingos 1970, 1980, 1988, 1993, 
2014 m. priimtos konstitucinės pataisos. Jos žymėjo laipsnišką perėjimą iš 
unitarinės valstybės sandaros formos į federalinę valstybės sandaros for- 
mą. Be to, daug pasenusių 1831 m. Konstitucijos teksto nuostatų teko keisti 
siekiant jas pritaikyti prie pasikeitusių visuomenės gyvenimo sąlygų. 

Valstybės sandaros formos pasikeitimą įtvirtino Belgijos Konstitucijos 
1994 m. vasario 17 d. konsoliduoto (suderinto) teksto 1 straipsnis: „Belgija 
yra federacinė valstybė, kurią sudaro bendruomenės ir regionai.“ Pažymė- 
tina, kad 1993-1994 m. konstitucinės reformos rezultatas - iš esmės naujas 
konstitucinis aktas. Gerokai padidėjo ir Konstitucijos apimtis*. 

Pažymėtina, kad Belgijos Konstitucijos 1994 m. vasario 17 d. konsoliduo- 
tas (suderintas) tekstas nežymėjo, kaip kad buvo tikėtasi, Konstitucijos keitimo 
aktyvaus etapo pabaigos. Nauju konstituciniu reguliavimu nepavyko išspręsti 
visų bendro gyvenimo organizavimo klausimų. Kartais atrodo, kad pradėtos 
reformos sukėlė tolesnių reformų (didesnių ar mažesnių) laviną. Klausiama: 
ar šios reformos įtvirtins naujas daugiaelementės Belgijos visuomenės bendro 
gyvenimo formas, ar tik kuriam laikui sulaikys valstybės suirimą? Ar galima 
numatyti Belgijos bendruomenių konfliktus? Belgijos bendruomenių santy- 
kių tyrinėtojai A. Leton ir A. Miroir teigia, kad nereikėtų pamiršti tokios aplin- 
kybės - Belgijos istorija rodo, kad jos gyventojai, susidūrę su sudėtingomis 
bendro gyvenimo problemomis, ne kartą rado originalius jų sprendimus“. 

Belgijos Konstitucija 1996-2014 m. keista trisdešimt vieną kartą. Tai- 
gi įvardijant šį aktą reikėtų nepamiršti, kad dabar galioja Belgijos Konstitu- 
cijos 1994 m. vasario 17 d. redakcija su vėlesnėmis pataisomis. 

Dabartinę konsoliduotą (suderintą) Belgijos Konstituciją sudaro de- 
vyni skirsniai. Kai kurie skirsniai dalomi į dalis. 

Belgijos konstitucinėje teisėje federalizmo problemai tenka ypatinga 
reikšmė. Belgijos patirtis įdomi keliais požiūriais. Nacionalinių santykių 





* Jarašiūnas, E. Belgijos konstitucija. Konstitucinio reguliavimo įvairovė. Kolektyvinė 
monografija. Vilnius: MRU, 2006, p. 40. 
S Leton, A; Miroir, A. Les conflits communautaires en Belgigue. Paris: PUF, 1999, p. 362. 

raida vertė ieškoti originalaus jų sprendimo. Belgija pagal savo sandarą iš 
pradžių buvo unitarinė valstybė. „Ji palaipsniui nuo 1970 m. transforma- 
vosi į federacinę valstybę". 

Unitarinė valstybės sandara pasirinkta dėl kelių priežasčių. Literatū- 
roje nurodomi politinio, doktrininio ir istorinio pobūdžio argumentai dėl 
būtinumo nustatyti vieningą valdžios organizaciją. Siekiančiai tarptautinio 
pripažinimo naujai Belgijos valstybei reikėjo vientisos politikos. Naciona- 
linio Kongreso deputatai manė, kad šalies nepriklausomybę gali laiduoti 
tik stipri centrinė valdžia. „Sąjunginių valstybių didžiausia yda yra centri- 
nės valdžios silpnumas.“ (J. Lebeau) 

1830 m. tapusioje Belgijoje galima skirti kelias teritorijas: Valoniją - 
kurioje gyvena prancūziškai kalbantys valonai, Flandriją - kurioje gyvena 
olandiškai kalbantys flamandai, rytinės Belgijos pakraštį, kur gyvena vo- 
kiškai kalbanti mažuma. Nepaisant tokios etninės ir kalbų įvairovės Belgija 
pusantro amžiaus buvo unitarinė valstybė. Valstybės gyvenime dominavo 
prancūzų kalbaš. Belgijos kalbinės ir kultūrinės bendruomenės nesiliejo į 
vieną belgų tautą. Be bendros valstybės, šiuos faktinius žmonių junginius 
mažai kas siejo. Bendruomenės skyrėsi savo kalba, kultūra, nevienodu eko- 
nominio išsivystymo lygiu ir dydžiu. 

XX a. antrojoje pusėje Flandrija ėmė sparčiai vystytis ir pagal savo 
išsivystymo lygį pralenkė anksčiau dominavusią Valoniją, stiprėjo fland- 
riškasis nacionalizmas", kaip reakcija į valonų dominavimą valstybės val- 
dymo struktūrose. Flamandai ėmė kelti politinius reikalavimus įtvirtinti 
visišką lygybę su valonais. Flamandų partijos reikalavo nustatyti lygybę 
Belgijos valstybinės valdžios institucijose, įkurti specifines Flandrijos val- 
džios institucijas. Kraštutiniai radikalai prakalbo apie Belgijos padalijimą 
ir Flandrijos nepriklausomybės paskelbimą. 

1970, 1980, 1989 m. konstituciniais pakeitimais buvo siekiama išspręs- 
ti iškilusias Belgijos bendruomenių tarpusavio santykių problemas. 1970 m. 
Konstitucijos pataisų padariniai: Parlamento narių suskirstymas į dvi atski- 
ras kalbines grupes, vyriausybės sudarymas iš lygaus skaičiaus prancūziškai 





7 Delpėrėe, F. Le droit constitutionnel de la Belgigue. Bruxelles: Bruylant, Paris: L.G.D.J., 


2000, p. 378. 

Tą atspindi ir tokia aplinkybė, kad 1831 m. Konstitucijos oficialus tekstas buvo tik 
prancūzų kalba. Pažymėtina, kad oficialiai Belgijos Konstitucija į olandų kalbą išversta 
tik 1967 m. 

Ypač reikšmingas flamandų tautinės savimonės formavimuisi buvo po Pirmojo pasau- 
linio karo prasidėjęs „taalstrijd“ (kovos už kalbą) judėjimas. 

ir olandiškai kalbančių ministrų, įstatymai, reguliuojantys kalbos vartojimo 
santykius ir kurie konstituciniai įstatymai priimami pagal specialią pro- 
cedūrą, įtvirtinta taisyklė, kad, jei trijų ketvirtadalių kurios nors kalbinės 
grupės parlamentarų nuomone, įstatymo projektas kenks flamandų ir pran- 
cūziškai kalbančiųjų santykiams, jo svarstymas atidedamas ir projektas per- 
duodamas Vyriausybei. Konstitucinės pataisos turėjo įtvirtinti valonų, fla- 
mandų ir vokiečių kultūrinę autonomiją bei Flandrijos ir Valonijos regionų 
socialinę ekonominę autonomiją. Šių pataisų įgyvendinimas kėlė problemų. 
Socialinės ekonominės autonomijos įtvirtinimas įstrigo. 

Pagal 1980 m. konstitucines pataisas kultūrinės bendruomenės virto 
vien bendruomenėmis, jų kompetencija išaugo, jos galėjo turėti savo par- 
lamentus ir vyriausybes, įsteigti Flandrijos ir Valonijos regionai, jų kompe- 
tencijai priskirti reikšmingi klausimai. Ypač svarbus žingsnis - Arbitražo 
teismo, turinčio spręsti ginčus dėl kompetencijos paskirstymo tarp vals- 
tybės sudėtinų dalių, įsteigimas. Taigi šia reforma įtvirtintas regionalizmo 
principas valstybės gyvenime. 

Tačiau greitai paaiškėjo, kad centrinių ir regionų struktūrų funkcio- 
navimas komplikuotas. Karštai buvo ginčijamasi, koks principas - kalbos 
ar teritorinis - yra svarbesnis valstybiškai organizuotos visuomenės gyve- 
nimui. Todėl 1989 m. reformomis Belgija dar labiau priartėjo prie federa- 
linės valstybės sandaros. Konstitucijos pataisomis buvo įsteigtas sostinės 
Briuselio regionas, viešų paslaugų sritis patikėta regionams ir bendruome- 
nėms, regionams ir bendruomenėms suteikta teisė teikti subsidijas kultū- 
rai, organizuoti ir remti finansiškai mokymo programas, rūpintis švaria 
aplinka ir kt. Tiksliau apibrėžiant regionų ir bendruomenių kompetencijos 
ribas siekta harmonizuoti centrinės ir vietos valdžios santykius. 

1993 m. mirus karaliui Boduenui I, kuris valdė Belgiją daugiau nei 
40 metų, naujasis šalies politinis elitas su karaliumi Albertu II ryžosi imtis 
esminių šalies sutvarkymo reformų. 1993 m. pabaigos - 1994 m. pradžios 
reformos Belgiją pavertė tikra federacine valstybe. Belgijos Konstitucijos 
1 straipsnyje buvo įtvirtinta, kad Belgija yra federacinė valstybė, kurią su- 
daro bendruomenės ir regionai“. 

Belgijos federacijos unikalumui apibūdinti vartojama „dvigubo fede- 
ralizmo“ modelio sąvoka. Belgijos federacija vienu metu daloma į 1) bend- 
ruomenes ir 2) regionus. Taigi nėra vienos federacijos dalijimo į sudėtines 





V Jarašiūnas, E. Belgijos konstitucija. Konstitucinio reguliavimo įvairovė. Kolektyvinė 
monografija. Vilnius: MRU, 2006, p. 43. 

dalis sistemos. Belgijos galutinį perėjimą prie federalinio modelio ženklina 
1993 m., kai įvyko keletas reformų, kuriomis buvo siekta sušvelninti etno- 
lingvistinius nesutarimus. Dėl šių ypatumų Belgija neperėmė jau pasaulyje 
egzistuojančių federalizmo modelių, jų neatrado ir neišgalvojo, bet buvo 
priversta ieškoti kompromisų ir kurti savitą, pritaikytą esamai sudėtingai 
šalies situacijai federalinę sistemą, bet per toli nenutolstant nuo unitarinės 
valstybės sandaros!!. 

Minėta, kad Belgijos Konstitucijos skirsnis vadinasi „Apie Belgijos fe- 
deraciją, jos sudėtines dalis ir jos teritoriją, kad Konstitucijos 1 straipsnis 
skelbia, jog Belgija yra federacinė valstybė, kurią sudaro bendruomenės ir 
regionai. Federacinė valstybės sandaros forma, sudėtinga šalies teritorinio 
ir kalbinio padalijimo sistema - dabartinės konstitucinės sistemos šerdis. 
Dauguma belgiško konstitucinio reguliavimo naujovių ir yra susijusios su 
specifiniu valstybės sandaros modeliu. 

Belgiją sudaro trys bendruomenės: prancūzų bendruomenė (Ia Com- 
munautė frangaise), flamandų bendruomenė (la Communautė flamande, 
Vlaamse Gemeenschap) ir vokiškai kalbančiųjų bendruomenė (la Commu- 
nautė germanophone, Deutschsprachige Gemeinschaft). 

Belgiją sudaro trys regionai: Valonijos regionas (Ia Rėgion wallonne), 
Flandrijos regionas (Ia Rėgion flamande, Vlaamse Gewest) ir Briuselio re- 
gionas (la Rėgion bruxelloise). 

Belgiją sudaro keturi kalbiniai regionai: prancūzų kalbos regionas 
(la rėgion de la langue frangaise), olandų kalbos regionas (Ia rėgion de la 
langue nėerlandaise, Nederllandse taalgebied), dvikalbis sostinės Briuselio 
regionas (la rėgion bilingue de Bruxelles-Capitale, tweetalige gebied Brussel- 
Hoofdstad) ir vokiečių kalbos regionas (Ia rėgion de la langue allemande, 
deutsche Sprachgebiet). Kiekviena Karalystės komuna priklauso kuriam 
nors iš minėtų kalbinių regionų. 

Kalbinių regionų ribos gali būti pakeistos ar patikslintos tik įstatymu, 
kuriam balsų dauguma pritarė kiekviena kalbinė grupė abejuose Parla- 
mento rūmuose, jei kiekvienos grupės narių dauguma dalyvavo balsavime 
ir jei teigiamai balsavusių abiejose grupėse skaičius sudaro du trečdalius 
balsavusiųjų. 

Valonijos regionas apima Valonijos Brabanto (Ie Brabant wallon), Eno 
(Ie Hainaut), Lježo (Liėge), Liuksemburgo (le Luxembourg), Namiūro (Na- 





U Blindenbacher, R. Dialogues sur les origines, structures et changements constitutionneles 
dans les pays federaux. Montreal, Can: McGill-Ouenns University press, 2005, p. 19. 

mur) provincijas. Flandrijos regioną sudaro Antverpeno (Anvers, Antwer- 
pen), Flandrijos Brabanto (Ie Brabant flamand, Vlaams-Brabant), Vakarų 
Flandrijos (La Flandre occidentale, West-Vlaanderen), Rytų Elandrijos (Ia 
Flandre orientale, Oost-Vlaanderen) ir Limburgo (le Limbourg, Limburg) 
provincijos!?. 

Belgijos Konstitucija įtvirtina dvi šalies vizijas sudarant sąlygas kiek- 
vienai savarankiškai koegzistuoti“. Pagal Konstituciją provincijų padali- 
jimą nustato tik įstatymas. Taigi iš Konstitucijoje įtvirtinto reguliavimo 
matyti, kad Belgijos federacija vienu metu „dalijama“ įvairiais pjūviais: 
įsteigiant bendruomenes ir regionus bei pripažįstant kalbinius regionus. 
Valstybės, provincijų ir komunų sienos gali būti keičiamos tik įstatymu. 

Pavadinus II skirsnį „Apie belgus ir jų teises“ visiškai suprantama, 
kodėl jame Konstitucijos kūrėjai pirmiausia išdėstė nuostatas dėl Belgijos 
pilietybės instituto pagrindų. Pagal Belgijos Konstitucijos 8 straipsnį Bel- 
gijos pilietybė (gualitė de Belge) įgyjama, išsaugoma ir prarandama pagal 
civilinio įstatymo nuostatas. Natūralizaciją nustato federalinė įstatymų 
leidžiamoji valdžia. Pagal Konstituciją Belgijoje nėra luominių skirtumų: 
visi belgai lygūs įstatymui; tik jie gali užimti civilines ir karines pareigas, 
išskyrus įstatymu ypatingais atvejais nustatytas išimtis. Viešosios pareigos 
užimamos laikantis lygiateisiškumo principo. Tiesa, išimtys iš šios taisyk- 
lės gali būti grindžiamos atsižvelgiant į objektyvius pagrindus. Tokiais pa- 
grindais gali būti laikomas amžius, pasiruošimo darbui lygis, kandidato 
moralinės savybės. Taigi teisė užimti lygiais pagrindais viešas pareigas nėra 
absoliuti. Kai kurie Belgijos įstatymai tam tikroms piliečių kategorijoms 
nustato „prioritetines teises lyginant su kitais piliečiais“. Belgai Konstitu- 
cijoje įtvirtintomis teisėmis ir laisvėmis naudojasi be diskriminacijos. Pa- 
žymėtina, kad pagal Konstituciją (11 str.) tuo tikslu įstatymas ar dekretas 
ypač garantuoja šias teises ir laisves ideologinėms ir filosofinėms mažu- 
moms (des minoritės ideologigues et philosophigues). 

Pagal Konstitucijos 30 straipsnį Belgijoje įprastinių kalbų vartojimas 
nėra privalomas. Taigi Belgijoje nėra oficialios valstybės kalbos. Įprastinių 





P Jarašiūnas, E. Belgijos konstitucija. Konstitucinio reguliavimo įvairovė. Kolektyvinė 
monografija. Vilnius: MRU, 2006, p. 43. 

5 Blindenbacher, R. Dialogues sur les origines, structures et changements constitutionneles 
dans les pays federaux. Montreal, Can: McGill-Ouenns University press, 2005, p. 20. 

4 Žr: Delpėrėe, E: Rasson Roland, A.: Verdussen, M. Les discriminations positives. 
Belgigue. Annuaire international de justice constitutionnelle. 1997, t. XIII, p. 75. 

kalbų vartojimą galima reguliuoti tik įstatymu ir tik dviejose srityse. To- 
kios sritys - viešosios valdžios aktai ir teisminis bylų nagrinėjimas. 

Belgijos Konstitucijos tekste įtvirtintas teisių katalogas išdėstytas gana 
chaotiškai. Konstitucijos II skirsnyje nėra modernioms konstitucijoms bū- 
dingo nuoseklaus teisių ir laisvių dėstymo pagal grupes (asmeninės, politi- 
nės, socialinės, ekonominės ir kultūrinės teisės). Išliko ir šiais laikais archa- 
jiškai atrodančių nuostatų (pvz., Konstitucijos 18 str. nuostata, skelbianti, 
kad civilinė mirtis panaikinama ir kad ji negali būti atkurta). 

Belgijoje, kuri yra federacinė valstybė, veikia trys Konstitucijoje įtvir- 
tintos valdžios, atskirtos viena nuo kitos: įstatymų leidžiamoji, vykdomoji 
ir teisminė. Įstatymų leidžiamosios valdžios atstovai rengia įstatymus, vyk- 
domosios valdžios atstovai juos įgyvendina, o teisminės valdžios atstovai 
sprendžia taikant įstatymus kylančius ginčus. Pagal Belgijos Konstitucijos 
33 straipsnį visos valdžios kyla iš tautos. Valdžios įgyvendinamos Konsti- 
tucijoje numatytais būdais. Federalinė valdžia turi įgaliojimus, numatytus 
tik Konstitucijos ir jos pagrindu priimtų įstatymų. 

Federalinę vykdomąją valdžią sudaro Karalius, ministrai, valstybės 
sekretoriai, taip pat priskirtos vykdomosios tarnybos. Federalinė įstaty- 
mų leidžiamoji valdžia yra Karalius, Atstovų Rūmai ir Senatas. Teisminė 
valdžia apima Konstitucinį Teismą, Kasacinį teismą, Valstybės Tarybą, 
teismus ir tribunolus, prie kurių reikia priskirti administracinius, karinius 
teismus ir t. t. 

Valdžių sistemos organizacijos pagrindas - valdžių padalijimo prin- 
cipas. 

Pagal Belgijos Konstituciją federalinės įstatymų leidžiamosios val- 
džios įgyvendinimas patikėtas Karaliui (Ie Roi, Koning), Atstovų Rūmams 
(La Chambre des Reprėsentants, Kamer van Volksvertegeneswoordigers) ir 
Senatui (Le Sėnat, Senaat). 

Atstovų Rūmai ir Senatas sudaro dvejų rūmų Parlamentą. Teisinėje 
literatūroje pastebima, kad dar XX a. pradžioje įstatymų leidžiamosios 
institucijos padalijimas į dvejus rūmus atrodė kaip „politikos mokslo ak- 
sioma“. Dvejų rūmų Parlamento pasirinkimą lėmė Konstitucijos autorių 
įsitikinimas, kad toks modelis užtikrins įstatymų leidžiamosios valdžios 
nuosaikumą, apsaugos nuo vienų rūmų Parlamento „įsikarščiavimų“. Dve- 
ji rūmai turėjo skatinti kompromiso tarp įvairių požiūrių paiešką. Tikėtasi 





5 Delpėrėe, F. Le droit constitutionnel de la Belgigue. Bruxelles: Bruylant, Paris: L.G.D.J., 
2000, p. 469. 

ir geresnės įstatymų parengimo kokybės!“. Federacinę įstatymų leidžiamą- 
ją valdžią vykdo Karalius, jo ministrai, Atstovų Rūmai ir Senatas. Kad būtų 
parengti įstatymai, Karalius kompetentingiems ministrams paveda pateikti 
įstatymų projektus. Įstatymų pasiūlymus teikia Parlamento nariai. Projektai 
ir pasiūlymai turi tokią pat vertę. Belgija - federacinė valstybė, sudaryta iš 
bendruomenių ir regionų. Bendruomenėse ir regionuose taip pat leidžiami 
teisės aktai neviršijant pagal Konstituciją ir tam tikrus specialius įstatymus 
jiems suteiktų įgaliojimų. Pavyzdžiui, bendruomenėms suteikti įgaliojimai 
visų pirma susiję su kultūra ir švietimu, regionų įgaliojimai - su ekonomi- 
kos politika ir aplinkosauga. Kiekvienoje bendruomenėje ir kiekviename 
regione yra parlamentas šiems įgaliojimams vykdyti. Pavyzdžiui, bendruo- 
menės ir regionai gali rengti teisės aktus, vadinamuosius dekretus (sosti- 
nės Briuselio regione - ordonansus). Jų vyriausybės kartu su parlamentų 
nariais yra įstatymų leidžiamosios valdžios dalis Europos Sąjungos arba 
regiono lygmeniu (teisėkūros iniciatyva). Be to, vyriausybės turi užtikrinti, 
kad priimti dekretai ar ordonansai būtų įgyvendinami. Belgijos teritori- 
ja taip pat padalyta į provincijas ir komunas. Šiuo lygmeniu provincijų ir 
komunų tarybos taip pat leidžia reglamentus ir įsakus savo kompetencijai 
priklausančiose srityse, pavyzdžiui, visuomenės saugumo, atliekų rinki- 
mo, kultūros, provincijos ir komunos lygmeniu vykdomo švietimo. Šiuos 
reglamentus (ir, neviršydamos savo įgaliojimų, viršesnes normas, pavyz- 
džiui, įstatymus, dekretus, ordonansus ir nutarimus) įgyvendina provin- 
cijos nuolatiniai deputatai ir komunos miesto tarybos narių kolegija. Taigi 
šiais lygmenimis įgyvendinamos dvi iš trijų valdžių: įstatymų leidžiamoji 
valdžia, kurią vykdo bendruomenių ir regionų parlamentai, provincijos 
taryba bei komunos taryba, ir vykdomoji valdžia, įgyvendinama bendruo- 
menių ir regionų vyriausybių, provincijų nuolatinių deputatų ir komunų 
miesto tarybos narių kolegijų. Į šias padalytas valdžias neįtraukta teisminė 
valdžia. Teismų sistema priskiriama išskirtinai federacijos kompetencijai. 
1980 m. Konstitucija buvo papildyta 107 ter straipsniu, kuriame buvo 
numatytas Arbitražo Teismas (la Cour darbitrage, Arbitragehof). Dabarti- 
nėje redakcijoje tas straipsnis virto 142 straipsniu, kuriame įtvirtintos ke- 
lios konstitucinės kontrolės instituto esmę atskleidžiančios nuostatos. 
2007 m. šis teismas pervadintas Konstituciniu Teismu. Belgijos Kons- 
titucinio Teismo narių statusas patvirtina šios institucijos nepriklausomy- 





6 Jarašiūnas, E. Belgijos konstitucija. Konstitucinio reguliavimo įvairovė. Kolektyvinė 

bę. Teismo nariai į pareigas skiriami iki gyvos galvos, jie neatšaukiami, 
jiems taikomas pareigų nesuderinamumo režimas, jie naudojasi kai kuriais 
imunitetais. Teisėjų materialinį aprūpinimą nustato įstatymas. Teismo na- 
rius skiria Karalius iš dvigubai ilgesnio kandidatų sąrašo, kurį pakaitomis 
teikia Atstovų Rūmai ir Senatas. Kandidatų sąrašui turi būti pritarta dviejų 
trečdalių posėdyje dalyvaujančių Parlamento rūmų narių balsų dauguma. 
Tokia procedūra turi garantuoti teismo narių nepriklausomybę ir pasiti- 
kėjimą jais. 

Federalinė įstatymų leidžiamoji valdžia turi teisę pareikšti apie iški- 
lusią būtinybę peržiūrėti vieną ar kitą jos nurodytą konstitucinę nuosta- 
tą. Po tokio pareiškimo abeji Parlamento rūmai paleidžiami. Nauji rūmai 
sušaukiami pagal Konstitucijos 46 straipsnį. Šitie rūmai bendru sutarimu 
su Karaliumi priima sprendimą dėl keistinų Konstitucijos nuostatų. Tokiu 
atveju rūmai svarsto pataisas dalyvaujant ne mažiau kaip dviem trečda- 
liams kiekvienų rūmų narių; pataisa priimama, jei jai pritarta ne mažiau 
kaip dviem trečdaliais dalyvavusiųjų balsų. 

Konstitucijos negalima keisti karo metu, taip pat kai Parlamento 
rūmai negali laisvai susirinkti šalies teritorijoje. Šalį valdant regentui ne- 
galima keisti konstitucinių Karaliaus įgaliojimų bei Konstitucijos 85-88, 
91-95, 106 ir 197 straipsnių. 

Bendru sutarimu su Karaliumi steigiamieji rūmai gali adaptuoti Kons- 
titucijos straipsnių ir padalijimų numerius, taip pat Konstitucijos dalijimą 
į skirsnius, skyrius ir poskyrius, keisti neperžiūrimų nuostatų terminiją, 
siekiant jas suderinti su naujosiomis nuostatomis ir laiduoti Konstitucijos 
tekstų prancūzų, olandų ir vokiečių kalbomis atitiktį. Šiuo atveju Parla- 
mento rūmai gali svarstyti, jeigu dalyvauja bent du trečdaliai kiekvienų 
rūmų narių; pakeitimai galės būti priimti, jeigu už pakeitimų visumą bal- 
suos mažiausiai du trečdaliai dalyvavusių narių. Konsoliduotasis Belgijos 
Konstitucijos tekstas ne kartą keistas". Pataisų priežastys aptartos skyriaus 
pradžioje. Aktyvi konstitucinė kūryba skatina belgų autorius kalbėti apie 
pataisų „žvalgomąjį pobūdį“!š, apie siekimą nuolat vystyti konstitucinę sis- 
temą, įveikti atsirandančias kliūtis. 





" La Constitution Belge [interaktyvus]. Prieiga per internetą: <http://www.senate.be/ 
doc/const. fr.html>. 

! Bombois, T. Faut-il rėviser les articles 41 et 162 a 166 de la Constitution? Revue belge 
de droit constitutionnel. 2004, Nr. 1, p. 3. 

Priimta 1831 m. vasario 7 d. 


I SKIRSNIS 
APIE BELGIJOS FEDERACIJĄ, JOS SUDĖTINES DALIS IR 
JOS TERITORIJĄ 


1 straipsnis 
Belgija yra federacinė valstybė, kurią sudaro bendruomenės ir regionai. 


2 straipsnis 
Belgiją sudaro trys bendruomenės: prancūzų bendruomenė, flaman- 
dų bendruomenė ir vokiškai kalbančiųjų bendruomenė. 


3 straipsnis 
Belgiją sudaro trys regionai: Valonijos regionas, Flandrijos regionas ir 
Briuselio regionas. 


4 straipsnis 

Belgiją sudaro keturi kalbiniai regionai: prancūzų kalbos regionas, 
olandų kalbos regionas, dvikalbis sostinės Briuselio regionas ir vokiečių 
kalbos regionas. 

Kiekviena Karalystės komuna priklauso vienam iš šių kalbinių regionų. 

Keturių kalbinių regionų ribos gali būti pakeistos arba patikslintos tik 
įstatymu, kuriam balsų dauguma pritarė kiekviena kalbinė grupė abejuo- 
se Parlamento Rūmuose, jei kiekvienos grupės narių dauguma dalyvavo 
balsuojant ir jeigu už tai balsavusiųjų abiejose kalbinėse grupėse bendras 
skaičius sudaro du trečdalius balsavusiųjų. 





B Belgijos Karalystės Konstitucija, paskelbta Belgijos Parlamento interneto puslapyje 
www.senate.be, išversta iš prancūzų kalbos. 

5 straipsnis 

Valonijos regionas apima šias provincijas: Valonijos Brabanto, Eno, 
Lježo, Liuksemburgo ir Namiūro. Elandrijos regionas apima šias provinci- 
jas: Antverpeno, Flandrijos Brabanto, Vakarų Flandrijos, Rytų Flandrijos 
ir Limburgo. 

Įstatymas kai kurių teritorijų, kurių ribas nustato, gali neįtraukti į 
padalijimo provincijomis sistemą ir numatyti, kad jos yra tiesiogiai pri- 
klausomos nuo federalinės vykdomosios valdžios ir turi savitą statusą. Šis 
įstatymas turi būti priimtas 4 straipsnio paskutinėje pastraipoje numatyta 
balsų dauguma. 


6 straipsnis 
Provincijų padalijimai gali būti nustatyti tik įstatymu. 


7 straipsnis 
Valstybės, provincijų ir komunų ribos gali būti keičiamos arba tiksli- 
namos tik įstatymu. 


I BIS SKIRSNIS 
APIE BELGIJOS FEDERACIJOS, BENDRUOMENIŲ IR 
REGIONŲ BENDROSIOS POLITIKOS TIKSLUS 


7bis straipsnis 

Vykdydami atitinkamus savo įgaliojimus, federacinė valstybė, bend- 
ruomenės ir regionai siekia tvaraus vystymosi tikslų socialiniu, ekonomi- 
niu ir aplinkos aspektais, atsižvelgdami į solidarumą tarp kartų. 


II SKIRSNIS 
APIE BELGUS IR JŲ TEISES 


8 straipsnis 

Belgijos pilietybė įgyjama, išsaugoma ir prarandama pagal civilinio 
įstatymo nuostatas. 

Konstitucija ir kiti įstatymai, susiję su politinėmis teisėmis, nustato, ku- 
rios dar, be šio statuso, sąlygos yra reikalingos naudojimuisi šiomis teisėmis. 

Nukrypstant nuo 2 pastraipos, įstatymas gali nustatyti Europos Sąjun- 
gos piliečių, neturinčių Belgijos pilietybės, balsavimo teisę, vadovaujantis 
tarptautiniais ir supranacionaliniais Belgijos įsipareigojimais. 

Ankstesnėje pastraipoje numatyta balsavimo teisė įstatymo gali būti 
išplėsta Belgijoje gyvenantiems asmenims, kurie nėra Europos Sąjungos 
valstybės narės piliečiai, įstatymo numatytomis sąlygomis ir pagal jame 
numatytas taisykles. 


Pereinamoji nuostata 
Įstatymas, numatytas 4 pastraipoje, negali būti priimtas iki 2001 m. 
sausio 1 d. 


9 straipsnis 
Pilietybę natūralizacijos tvarka suteikia federalinė įstatymų leidžia- 
moji valdžia. 


10 straipsnis 
Valstybėje nėra jokių luominių skirtumų. 
Visi belgai lygūs įstatymui; tik jie gali užimti civilines ir karines pa- 
reigas, išskyrus išimtis, kurias ypatingais atvejais gali nustatyti įstatymas. 
Garantuojama vyrų ir moterų lygybė. 


11 straipsnis 

Naudojimasis belgams pripažįstamomis teisėmis ir laisvėmis turi būti 
užtikrintas be diskriminacijos. Šiuo tikslu įstatymas ir dekretas ypač ga- 
rantuoja ideologinių ir filosofinių mažumų teises ir laisves. 


11 bis straipsnis 

Įstatymas, dekretas ar norma, numatyta 134 straipsnyje, garantuoja 
vyrams ir moterims vienodą jų teisių ir laisvių įgyvendinimą, ypač skatin- 
damas jų vienodas galimybes siekti renkamų ir viešųjų pareigybių. 

Ministrų taryboje ir bendruomenių bei regionų vyriausybėse daly- 
vauja abiejų lyčių asmenys. 

Įstatymas, dekretas ar norma, numatyta 134 straipsnyje, organizuoja 
abiejų lyčių dalyvavimą provincijų tarybų nuolatinėse delegacijose, mero 
ir jo padėjėjų kolegijose, socialinės pagalbos tarybose, viešųjų socialinės 
pagalbos centrų nuolatiniuose biuruose ir bet kurios kitos teritorinės 
tarpprovincinio lygmens, suprakomunalinio, tarpkomunalinio ar komu- 
nalinio lygmens teritorinės institucijos vykdomosios valdžios subjektuose. 

Ankstesnė pastraipa netaikoma, kai įstatymas, dekretas ar norma, 
numatyta 134 straipsnyje, nustato tiesioginius provincijų tarybų nuola- 

tinių atstovų, mero padėjėjų, socialinės pagalbos tarybos narių, viešų- 
jų socialinės pagalbos centrų nuolatinio biuro narių ar bet kurios kitos 
tarpprovincinio lygmens, suprakomunalinio, tarpkomunalinio ar komu- 
nalinio lygmens teritorinės institucijos vykdomosios valdžios narių rin- 
kimus. 


12 straipsnis 

Individo laisvė garantuojama. 

Bet kuris asmuo gali būti persekiojamas tik įstatymo numatytais atve- 
jais ir jo numatyta forma. 

Išskyrus sulaikymą nusikaltimo vietoje, bet kuris asmuo gali būti su- 
laikytas tik motyvuotu teismo sprendimu, apie šį sprendimą privalomai 
paskelbiant sulaikymo metu arba ne vėliau kaip per dvidešimt keturias 
valandas. 


13 straipsnis 
Iš niekieno prieš jo valią negali būti atimta teisė į teismą, kurią jam 
pripažįsta įstatymai. 


14 straipsnis 


Tik įstatymas nustato bausmę ir jos taikymą. 


14 bis straipsnis 
Mirties bausmė yra panaikinta. 


15 straipsnis 


Būstas yra neliečiamas; gyvenamosios patalpos kratą galima atlikti tik 
įstatyme nustatytais atvejais ir jame numatyta tvarka. 


16 straipsnis 
Nuosavybė gali būti atimta tik siekiant viešojo intereso, įstatymo nu- 
matytais atvejais ir būdu bei teisingai iš anksto atlyginant. 


17 straipsnis 
Turto konfiskavimo bausmė negali būti nustatyta. 


18 straipsnis 
Civilinė mirtis yra panaikinta; ji negali būti atkurta. 

19 straipsnis 

Garantuojama tikėjimo laisvė, jos viešo išpažinimo laisvė, taip pat 
laisvė išreikšti savo nuomonę bet kokiais klausimais, išskyrus atvejus, kai 
naudojantis šiomis laisvėmis padaromi teisės pažeidimai. 


20 straipsnis 
Niekas negali būti verčiamas kokiu nors būdu dalyvauti religiniuose 
veiksmuose arba ceremonijose, laikytis religijų nustatytų poilsio dienų. 


21 straipsnis 

Valstybė neturi teisės kištis nei į kurios nors religijos dvasininkų pa- 
skyrimą, nei į jų įsikūrimą, nei drausti jiems susirašinėti su jų vadovybe ir 
skelbti jos aktus, tačiau šiuo pastaruoju atveju galima įprastinė atsakomybė 
spaudos ir publikavimo srityje. 

Civilinė santuoka visada turės būti pirmesnė nei vestuvių palaimini- 
mas, išskyrus išimtis, kurias, reikalui esant, numato įstatymas. 


22 straipsnis 

Kiekvienas turi teisę į asmeninio ir šeimos gyvenimo neliečiamybę, 
išskyrus įstatymo nustatytus atvejus ir sąlygas. 

Įstatymas, dekretas ar norma, numatyta 134 straipsnyje, garantuoja 
šios teisės apsaugą. 


22 bis straipsnis 

Kievienas vaikas turi teisę, kad būtų gerbiamas jo moralinis, fizinis, 
psichinis ir lytinis integralumas. 

Kiekvienas vaikas turi teisę išdėstyti savo nuomonę klausimu, kuris 
su juo susijęs; jo nuomonė yra įvertinama, atsižvelgus į jo amžių ir brandą. 

Kiekvienas vaikas turi teisę naudotis priemonėmis ir paslaugomis, ku- 
rios prisideda prie jo vystymosi. 

Priimant bet kokį su juo susijusį sprendimą, į vaiko interesus atsižvel- 
giama pirmiausiai. 

Įstatymas, dekretas ar norma, numatyta 134 straipsnyje, garantuoja 
šias vaiko teises. 


23 straipsnis 
Kiekvienas turi teisę į gyvenimą, atitinkantį žmogiškąjį orumą. 

"Tuo tikslu įstatymas, dekretas ar norma, numatyta 134 straipsnyje, at- 
sižvelgus į atitinkamas pareigas, garantuoja ekonomines, socialines ir kul- 
tūrines teises bei nustato jų įgyvendinimo sąlygas. 

Iš šių teisių išskirtinos: 

1“ teisė į darbą ir laisvą profesinės veiklos pasirinkimą įgyvendinant 
bendrą užimtumo politiką, kuria, be kitų tikslų, siekiama užtikrinti kiek 
įmanoma stabilesnį ir aukštesnį užimtumo lygį, teisė į teisingas darbo są- 
lygas ir teisingą atlyginimą, taip pat informavimo, konsultavimo ir kolek- 
tyvinių derybų teisė; 

2" teisė į socialinę apsaugą, sveikatos apsaugą ir socialinę, medicinos 
ir teisinę pagalbą; 

3“ teisė į deramą būstą; 

4“ teisė į sveikos aplinkos apsaugą; 

5* teisė į visavertį kultūrinį ir socialinį gyvenimą; 

6“ teisė į šeimos pašalpas. 


24 straipsnis 

$ 1. Mokymas yra laisvas; bet kokia prevencinė priemonė draudžiama; 
teisės pažeidimų baudimas reglamentuojamas tik įstatymu ar dekretu. 

Bendruomenė užtikrina laisvą tėvų pasirinkimą. 

Bendruomenė organizuoja mokymą, kuris yra neutralus. Neutralu- 
mas pirmiausia reiškia pagarbą filosofinėms, ideologinėms ar religinėms 
tėvų ir vaikų pažiūroms. 

Viešosios valdžios institucijų organizuojamas mokymas suteikia gali- 
mybę iki privalomojo mokymo pabaigos pasirinkti tarp vienos iš pripažin- 
tų religijų ir etikos mokymo. 

$ 2. Jeigu bendruomenė kaip mokymą organizuojanti valdžia nori 
perduoti kompetenciją vienai ar kelioms autonomiškoms institucijoms, ji 
gali tai padaryti tik dekretu, priimtu dviejų trečdalių balsavime dalyvavu- 
siųjų balsų dauguma. 

S 3. Kiekvienas turi teisę į mokymą, gerbiant pamatines teises ir lais- 
ves. Mokslas yra nemokamas iki privalomojo mokymo pabaigos. 

Visi moksleiviai, kuriems taikomas privalomasis mokymas, bendruo- 
menės lėšomis turi teisę į moralinį ar religinį auklėjimą. 

$ 4. Visi moksleiviai ar studentai, tėvai, personalo nariai ir mokymo 
įstaigos yra lygūs įstatymui ar dekretui. Įstatymas ir dekretas atsižvelgia 

į objektyvius skirtumus, pirmiausia — į kiekvienai organizacinei valdžiai 
būdingas savybes, kurios pagrindžia deramą elgesį. 

$ 5. Bendruomenės vykdomas mokymo organizavimas, pripažinimas 
ar subsidijavimas yra reglamentuojami įstatymu ar dekretu. 


25 straipsnis 

Spauda yra laisva; cenzūra niekada negalės būti nustatyta; negali būti 
reikalaujama užstato iš rašytojų, leidėjų ar spaustuvininkų. 

Kai autorius yra žinomas ir gyvena Belgijoje, leidėjas, spaustuvininkas 
ar platintojas negali būti persekiojami. 


26 straipsnis 

Belgai turi teisę susirinkti taikiai ir be ginklo, laikydamiesi įstatymų, 
kurie gali reglamentuoti šios teisės įgyvendinimą, tačiau nereikalaujant jo- 
kio išankstinio leidimo. 

Ši nuostata netaikoma susirinkimams po atviru dangumi, kuriuos re- 
guliuoja policijos įstatymai. 


27 straipsnis 
Belgai turi teisę jungtis į susivienijimus; šiai teisei įgyvendinti negali 
būti nustatytos jokios prevencinės priemonės. 


28 straipsnis 

Kiekvienas turi teisę teikti viešosios valdžios institucijoms peticijas, 
pasirašytas vieno ar kelių asmenų. 

Valdžios institucijos vienintelės gali pateikti peticijas kolektyvo vardu. 


29 straipsnis 

Laiškų slaptumas neliečiamas. 

Įstatymas nustato, kokie pareigūnai atsakingi už laiškų, patikėtų paš- 
tui, slaptumo pažeidimą. 


30 straipsnis 

Belgijoje įprastinių kalbų vartojimas yra fakultatyvus; jis gali būti reg- 
lamentuojamas tik įstatymu, ir tik viešosios valdžios aktams bei teismi- 
nėms byloms. 

31 straipsnis 

Joks išankstinis leidimas nėra reikalingas, norint vykdyti valdininkų 
persekiojimą dėl veiksmų, padarytų einant administracines pareigas, iš- 
skyrus taisykles, numatytas ministrų ir bendruomenių bei regionų vyriau- 
sybių narių atvejui. 


32 straipsnis 

Kiekvienas turi teisę susipažinti su visais administraciniais dokumen- 
tais ir gauti jų nuorašus, išskyrus įstatymo, dekreto ar normos, numatytos 
134 straipsnyje, nustatytus atvejus ir sąlygas. 


III SKIRSNIS 
APIE VALDŽIAS 


33 straipsnis 
Visa valdžia kyla iš Tautos. 
Ji įgyvendinama Konstitucijoje nustatyta tvarka. 


34 straipsnis 
Nustatytų įgaliojimų vykdymas gali būti sutartimi ar įstatymu priskir- 
tas viešosios tarptautinės teisės institucijoms. 


35 straipsnis 

Federalinė valdžia turi įgaliojimus tik tose srityse, kurias jai priskiria 
Konstitucija ir pagal Konstituciją priimti įstatymai. 

Bendruomenės ar regionai, kiekvienas tiek, kiek tai su juo susiję, yra 
kompetentingi kitose srityse tokiomis sąlygomis ir pagal tokias taisykles, 
kaip numato įstatymas. Šis įstatymas turi būti priimtas 4 straipsnio pasku- 
tinėje pastraipoje numatyta dauguma. 


Pereinamoji nuostata 

Įstatymas, numatytas 2 pastraipoje, nustato datą, kada šis straipsnis 
įsigalioja. Ši data negali būti ankstesnė nei data, kada įsigalios naujas į 
Konstitucijos III skirsnį įtrauktinas straipsnis, apibrėžiantis išimtinę fede- 
ralinės valdžios kompetenciją. 


36 straipsnis 
Federalinę įstatymų leidžiamąją valdžią kolektyviai įgyvendina Kara- 
lius, Atstovų Rūmai ir Senatas. 

37 straipsnis 
Karaliui priklauso federalinė vykdomoji valdžia taip, kaip ji reglamen- 
tuojama Konstitucijos. 


38 straipsnis 
Kiekviena bendruomenė turi įgaliojimus, kuriuos jai pripažįsta Kons- 
titucija ar pagal ją priimti įstatymai. 


39 straipsnis 

Įstatymas priskiria regioninėms institucijoms, kurias jis įsteigia ir ku- 
rios yra sudarytos iš išrinktų atstovų, kompetenciją reguliuoti jo nustato- 
mas sritis, išskyrus tas, kurios numatytos 30 ir 127-129 straipsniuose, ta 
apimtimi ir tokiu būdu, kaip jis nustato. Šis įstatymas turi būti priimtas 
4 straipsnio paskutinėje pastraipoje numatyta dauguma. 


39 bis straipsnis 

Išskyrus sritis, susijusias su finansais ar biudžetu, arba sritis, kuriose 
teisės aktai priimami dviejų trečdalių dalyvavusių narių balsų dauguma, 
srityse, priskirtose išimtinei regionų institucijų kompetencijai, atitinkama- 
me regione gali būti organizuojama liaudies konsultacija. 

Norma, numatyta 134 straipsnyje, nustato būdus ir liaudies konsul- 
tacijos organizavimą ir yra priimama dviejų trečdalių dalyvavusių narių 
balsų dauguma, jeigu susidaro dauguma atititinkamo parlamento narių. 
Įstatymas, priimtas 4 straipsnio paskutinėje pastraipoje numatyta daugu- 
ma, numato papildomas daugumos sąlygas, kiek tai susiję su sostinės Briu- 
selio regiono parlamentu. 


39 ter straipsnis 

Įstatymas, dekretas ar 134 straipsnyje numatyta norma, kurie regla- 
mentuoja Atstovų Rūmų arba bendruomenės ar regiono parlamento rinki- 
mus ir kurie yra paskelbiami mažiau nei prieš metus iki numatytos įstaty- 
mų leidžiamosios valdžios kadencijos pabaigos, įsigalioja anksčiausiai po 
metų po jų paskelbimo. 


Pereinamoji nuostata 
Šis straipsnis įsigalios pirmųjų po šio straipsnio paskelbimo „Moni- 
teur belge“ vyksiančių rinkimų į Europos Parlamentą dieną. 

40 straipsnis 
Teisminę valdžią įgyvendina teismai ir tribunolai. 
Nutartys ir sprendimai vykdomi Karaliaus vardu. 


41 straipsnis 

Interesai, kurie yra išimtinai municipalinio ar provincinio pobūdžio, 
reglamentuojami komunų ar provincijų tarybų, vadovaujantis Konsti- 
tucijos numatytais principais. Vis dėlto, įgyvendinant įstatymą, priimtą 
4 straipsnio paskutinėje pastraipoje numatyta dauguma, 134 straipsny- 
je numatyta norma gali panaikinti provincijos institucijas. Tokiu atveju 
134 straipsnyje numatyta norma gali jas pakeisti suprakomunalinėmis 
bendrijomis, kurių tarybos reguliuoja išimtinai suprakomunalinius intere- 
sus vadovaujantis Konstitucijos numatytais principais. 134 straipsnyje nu- 
matyta norma privalo būti priimta dviejų trečdalių dalyvavusių narių balsų 
dauguma, jeigu susirenka atitinkamo parlamento narių dauguma. 

134 straipsnyje numatyta norma apibrėžia teritorinių komunos vidu- 
je veikiančių institucijų, galinčių reguliuoti municipalinio pobūdžio sritis, 
kompetenciją, veiklos taisykles ir išrinkimo tvarką. 

Šios teritorinės komunos viduje veikiančios institucijos steigiamos ko- 
munose, turinčiose daugiau kaip 100 000 gyventojų, jų komunos tarybos 
iniciatyva. Jų nariai yra išrenkami tiesiogiai. Įgyvendinant įstatymą, priimtą 
4 straipsnio paskutinėje pastraipoje numatyta dauguma, dekretas ar norma, 
numatyta 134 straipsnyje, reguliuoja kitas sąlygas ir būdą, kuriuo vadovaujan- 
tis tokioje teritorinėje komunoje veikiančios institucijos gali būti steigiamos. 

Šis dekretas ir norma, numatyta 134 straipsnyje, gali būti priimti tik 
dviejų trečdalių balsų dauguma, jei susirinko dauguma atitinkamo parla- 
mento narių. 

Klausimais, susijusiais su komunos, suprakomunaliniais ar provincijos 
interesais, atitinkamoje komunoje, suprakomunalinėje bendrijoje ar pro- 
vincijoje galima organizuoti referendumą. Norma, numatyta 134 straipsny- 
je, nustato piliečių referendumo taisykles ir organizavimą. 


I SKYRIUS 
APIE FEDERALINIO PARLAMENTO RŪMUS 


42 straipsnis 
Abejų Parlamento Rūmų nariai atstovauja Tautai, o ne tik tiems, kurie 
juos išrinko. 

43 straipsnis 

$ 1. Konstitucijoje numatytais atvejais Atstovų Rūmų išrinkti nariai 
įstatymo nustatytu būdu yra padalijami į prancūzų kalbinę grupę ir olandų 
kalbinę grupę. 

$ 2. Konstitucijoje numatytais atvejais senatoriai, išskyrus vokiškai 
kalbančiųjų bendruomenės parlamento paskirtą senatorių, yra padalijami 
į prancūzų kalbinę grupę ir olandų kalbinę grupę. 

Senatoriai, numatyti 67 straipsnio 1 paragrafo 2-4 ir 7 punktuose, su- 
daro Senato prancūzų kalbinę grupę. Senatoriai, numatyti 67 straipsnio 
1 paragrafo 1 ir 6 punktuose, sudaro Senato olandų kalbinę grupę. 


Pereinamoji nuostata 

Šis straipsnis įsigalioja rinkimų, skirtų visiškai atnaujinti bendruome- 
nių ir regionų parlamentus 2014 m., dieną. 

Iki šios dienos taikomos tokios nuostatos: 

S 1. Konstitucijoje numatytais atvejais kiekvienų Parlamento Rūmų 
išrinkti nariai įstatymo nustatytu būdu yra padalijami į prancūzų kalbinę 
grupę ir olandų kalbinę grupę. 

$ 2. Senatoriai, numatyti 67 straipsnio 1 paragrafo 2, 4 ir 7 punktuose, 
sudaro Senato prancūzų kalbinę grupę. Senatoriai, numatyti 67 straipsnio 
1 paragrafo 1, 3 ir 6 punktuose, sudaro Senato olandų kalbinę grupę. 


44 straipsnis 

Parlamento Rūmai patys renkasi kiekvienų metų antrą spalio antra- 
dienį, nebent jie jau buvo anksčiau sušaukti Karaliaus. 

Parlamento Rūmai turi būti susirinkę kasmet bent keturiasdešimt die- 
nų. Senatas nėra nuolatinė institucija. 

Karalius skelbia sesijos pabaigą. 

Karalius turi teisę sušaukti Parlamento Rūmus į neeilinį susirinkimą. 


Pereinamoji nuostata 
Antros pastraipos antras sakinys įsigalioja rinkimų, skirtų visiškai at- 
naujinti bendruomenių ir regionų parlamentus 2014 m., dieną. 


45 straipsnis 

Karalius gali atidėti Parlamento Rūmų susirinkimą. Tačiau negalima 
atidėti ilgesniam nei mėnesio terminui ar iš naujo atidėti toje pačioje sesi- 
joje be Parlamento Rūmų pritarimo. 


507 


PASAULIO VALSTYBIŲ KONSTITUCIJOS | Belgijos Karalystė 


46 straipsnis 

Karalius turi teisę paleisti Atstovų Rūmus tik tuo atveju, jeigu jie abso- 
liučia savo narių balsų dauguma: 

1“ arba balsuoja prieš pasiūlymą pareikšti pasitikėjimą Federaline Vy- 
riausybe ir per tris dienas nuo siūlymo pareikšti pasitikėjimą atmetimo 
nepasiūlo Karaliui naujos Ministro Pirmininko kandidatūros; 

2" arba balsuoja už nepasitikėjimą Federaline Vyriausybe ir tuo pačiu 
metu nesiūlo Karaliui naujos Ministro Pirmininko kandidatūros. 

Už pasitikėjimą ar nepasitikėjimą gali būti balsuojama tik praėjus ke- 
turiasdešimt aštuonioms valandoms po tokio pasiūlymo pateikimo. 

Beje, atsistatydinus Federalinei Vyriausybei, Karalius gali paleisti At- 
stovų Rūmus, gavęs jų sutikimą absoliučia jų narių balsų dauguma. 

Paleidimo akte numatomas rinkėjų sušaukimas per keturiasdešimt 
dienų ir Atstovų Rūmų sušaukimas per du mėnesius. 

Abejų Rūmų paleidimo atveju, vadovaujantis 195 straipsniu, Rūmai 
sušaukiami per tris mėnesius. 

Išankstinio paleidimo atveju naujos federalinės įstatymų leidžiamo- 
sios valdžios kadencija negalės trukti ilgiau nei pirmieji Europos Parla- 
mento rinkimai, einantys po šio paleidimo. 


Pereinamoji nuostata 

Įstatymas, priimtas 4 straipsnio paskutinėje pastraipoje numatyta 
dauguma, po rinkimų į Europos Parlamentą 2014 m. nustato 6 pastrai- 
pos įsigaliojimo datą. Ši data sutampa su 65 straipsnio 3 pastraipos ir 
118 straipsnio 2 paragrafo 4 pastraipos įsigaliojimo data. 

4ir 5 pastraipos įsigalioja rinkimų, skirtų visiškai atnaujinti bendruo- 
menių ir regionų parlamentus 2014 m., dieną. Iki šios datos, vietoj 4 ir 
5 pastraipų taikomos šios nuostatos: 

„Atstovų Rūmų paleidimas reiškia ir Senato paleidimą. 

Paleidimo akte numatomas rinkėjų sušaukimas per keturiasdešimt 
dienų ir Parlamento Rūmų sušaukimas per du mėnesius. 

Atstovų Rūmų paleidimas, lemiantis federalinės įstatymų leidžiamo- 
sios valdžios rinkimus, kurie vyktų tą pačią dieną kaip ir bendruomenių ir 
regionų parlamentų rinkimai 2014 m., reiškia ir Senato paleidimą. Atstovų 
Rūmų rinkėjai sušaukiami per keturiasdešimt dienų. Parlamento Rūmai 
sušaukiami per tris mėnesius.“ 

47 straipsnis 

Parlamento Rūmų posėdžiai yra vieši. 

Tačiau kiekvieni Parlamento Rūmai renkasi slaptai, jeigu to prašo jų 
pirmininkas ar dešimt narių. 

Tada Parlamento Rūmai absoliučia dauguma nusprendžia, ar svarsty- 
mas posėdyje tuo pačiu klausimu turi būti atnaujintas viešai. 


48 straipsnis 
Kiekvieni Parlamento Rūmai patikrina savo narių įgaliojimus ir 
sprendžia šiuo klausimu kylančius ginčus. 


49 straipsnis 
Negalima būti vienu metu abejų Parlamento Rūmų nariu. 


50 straipsnis 

Parlamento Rūmų narys, Karaliaus paskirtas ministru ir sutikęs eiti 
tas pareigas, negali dalyvauti posėdžiuose, o pasibaigus jo kaip ministro 
įgaliojimams, atnaujina savo mandatą Rūmuose. Įstatymas numato jo pa- 
keitimo atitinkamuose Parlamento Rūmuose taisykles. 


51 straipsnis 

Parlamento Rūmų narys, Federalinės Vyriausybės paskirtas bet ku- 
rioms kitoms nei ministro atlygintinoms pareigoms ir sutikęs užimti tas 
pareigas, tuojau pat negali dalyvauti posėdžiuose, o jo mandatas gali būti 
atnaujinamas tik naujais rinkimais. 


52 straipsnis 
Kiekvienai sesijai kiekvieni Parlamento Rūmai skiria savo pirminin- 
ką, jo pavaduotojus ir sudaro jo biurą. 


53 straipsnis 

Bet koks sprendimas priimamas absoliučia balsų dauguma, išskyrus 
atvejus, numatytus Parlamento Rūmų reglamentuose dėl rinkimų ir kan- 
didatų iškėlimo. 

Balsams pasidalijus po lygiai, svarstomas pasiūlymas laikomas atmestu. 

Abeji Parlamento Rūmai sprendimus gali priimti tik tuo atveju, jeigu 
dalyvauja dauguma jų narių. 

54 straipsnis 

Išskyrus biudžetų ir įstatymų, kuriems priimti reikalinga speciali dau- 
guma, atvejus, motyvuotu pareiškimu, pasirašytu mažiausiai trijų ketvir- 
tadalių vienos iš kalbinių grupių narių ir pateiktu po ataskaitos pateikimo 
prieš galutinį balsavimą viešame posėdyje, galima deklaruoti, kad įstatymo 
projekto ar pasiūlymo nuostatos, kurias jis nustato, gali rimtai pakenkti 
bendruomenių tarpusavio santykiams. 

Šiuo atveju parlamentinė procedūra stabdoma ir pareiškimas perduo- 
damas Ministrų tarybai, kuri per trisdešimt dienų pateikia savo motyvuotą 
nuomonę apie pareiškimą ir kviečia Parlamento Rūmus, į kuriuos kreipta- 
si, pasisakyti arba dėl šios nuomonės, arba dėl galimai pakeisto įstatymo 
projekto ar pasiūlymo. 

Šią procedūrą dėl to paties įstatymo projekto ar to paties pasiūlymo 
kalbinės grupės nariai gali taikyti tik vieną kartą. 


55 straipsnis 

Balsai atiduodami sėdint ir stovint arba vardiniu būdu; dėl įstatymų 
kaip visumos visada balsuojama vardiniu būdu. Rinkimai ir kandidatų iš- 
kėlimas vyksta slaptu balsavimu. 


56 straipsnis 

Atstovų Rūmai turi tyrimo teisę. 

Senatas gali penkiolikos jo narių, Atstovų Rūmų, bendruomenių ar 
regionų parlamento arba Karaliaus prašymunuspręsti absoliučia atiduotų 
balsų dauguma, esant bent trečdaliui atiduotų balsų kiekvienoje kalbinėje 
grupėje, kad dėl klausimo, turinčio pasekmių ir bendruomenių ar regionų 
kompetencijai, būtų parengta informacinė ataskaita. Ataskaita yra patvir- 
tinama absoliučia dalyvavusių narių balsų dauguma, esant bent trečdaliui 
balsų kiekvienoje kalbinėje grupėje. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruome- 
nių ir regionų parlamentus 2014 m., dieną. Iki to laiko taikoma ši nuostata: 

„Kiekvieni Parlamento Rūmai turi tyrimo teisę.“ 


57 straipsnis 
Draudžiama asmeniškai pateikti peticijas Parlamento Rūmams. 

Atstovų Rūmai turi teisę persiųsti jiems adresuotas peticijas minist- 
rams. Ministrai privalo teikti paaiškinimus dėl jų turinio kiekvieną kartą, 
kai to prašo Parlamento Rūmai. 


Pereinamoji nuostata 

Antra pastraipa įsigalios rinkimų, skirtų visiškai atnaujinti bendruo- 
menių ir regionų parlamentus 2014 m., dieną. Iki to laiko vietoj 2 pastrai- 
pos taikoma ši nuostata: 

„Kiekvieni Parlamento Rūmai turi teisę persiųsti jiems adresuotas 
peticijas ministrams. Ministrai privalo teikti paaiškinimus dėl jų turinio 
kiekvieną kartą, kai to prašo Parlamento Rūmai.“ 


58 straipsnis 

Joks vienų ar kitų Parlamento Rūmų narys negali būti persekiojamas 
ar dėljo atliekamas tyrimas už jo pareikštą nuomonę arba balsavimą vyk- 
dant savo funkcijas. 


59 straipsnis 

Išskyrus sulaikymą nusikaltimo vietoje, bet kuris vienų ar kitų Parla- 
mento Rūmų narys sesijos metu gali būti tiesiogiai perduotas teismui ar 
tribunolui ar šaukiamas į juos, taip pat sulaikomas už baudžiamą veiką tik 
leidus tiems Rūmams, kurių narys jis yra. 

Išskyrus sulaikymą nusikaltimo vietoje, prievartinio pobūdžio prie- 
monės, susijusios su teisėjo dalyvavimu, vienų ar kitų Parlamento Rūmų 
nariui sesijos metu už baudžiamą veiką gali būti paskirtos tik apeliacinio 
teismo pirmojo pirmininko kompetentingo teisėjo prašymu. Apie šį spren- 
dimą pranešama atitinkamų Rūmų pirmininkui. 

Bet kokia krata ar poėmis pirmesnės pastraipos pagrindu gali būti 
atliekami tik dalyvaujant atitinkamų Parlamento Rūmų Pirmininkui ar jo 
paskirtam nariui. 

Sesijos metu tik prokuratūros pareigūnai ir kiti kompetentingi pa- 
reigūnai gali inicijuoti baudžiamąjį vienų ar kitų Parlamento Rūmų nario 
persekiojimą. 

Suinteresuotas vienų ar kitų Parlamento Rūmų narys gali bet kurioje 
baudžiamojo tyrimo stadijoje sesijos metu prašyti Parlamento Rūmų, ku- 
rių narys jis yra, sustabdyti persekiojimą. Sprendimas tuo tikslu turi būti 
priimtas atitinkamų Parlamento Rūmų dviem trečdaliais balsavime daly- 
vavusiųjų narių balsų. 

Vienų ar kitų Parlamento Rūmų nario sulaikymas ar jo persekiojimas 
teisme ar tribunole yra sustabdomas sesijos laikui, jeigu Parlamento Rū- 
mai, kurių narys jis yra, to reikalauja. 


60 straipsnis 
Kiekvieni Parlamento Rūmai savo reglamentu nustato tvarką, pagal 
kurią jie vykdo savo funkcijas. 


I poskyris 
Apie Atstovų Rūmus 
61 straipsnis 
Atstovų Rūmų narius tiesiogiai renka piliečiai, sulaukę 18 metų, jeigu 
jie nepatenka į įstatyme numatytas išimtis. 
Kiekvienas rinkėjas turi tik vieną balsą. 


62 straipsnis 

Rinkimų kolegijų sudarymą reglamentuoja įstatymas. 

Rinkimai vyksta pagal proporcinę rinkimų sistemą, kurią nustato 
įstatymas. 

Balsavimas yra privalomas ir slaptas. Jis vyksta komunose, išskyrus 
išimtis, kurias gali numatyti įstatymas. 


63 straipsnis 

$ 1. Atstovų Rūmus sudaro šimtas penkiasdešimt narių. 

$ 2. Kiekvienai rinkimų apylinkei priklauso tiek vietų, koks skai- 
čius yra gaunamas jos gyventojų skaičių padalijus iš federalinio daliklio, 
apskaičiuoto Karalystės gyventojų skaičių padalijus iš šimto penkiasde- 
šimties. 

Likusios vietos paskiriamos rinkimų apylinkėms, turinčioms didžiau- 
sią dar neatstovaujamų gyventojų perviršį. 

$ 3. Atstovų Rūmų narių paskirstymo rinkimų apylinkėms santykį su 
gyventojais nustato Karalius. 

Kiekvienos rinkimų apylinkės gyventojų skaičius yra nustatomas kas 
dešimt metų per visuotinį surašymą arba bet kuriuo kitu įstatymo numaty- 
tu būdu. Karalius paskelbia jo rezultatus per šešis mėnesius. 

Per tris mėnesius nuo šio paskelbimo Karalius nustato kiekvienai rin- 
kimų apylinkei priskirtų vietų skaičių. 

Naujas paskirstymas yra taikomas pradedant kitais visuotiniais rin- 
kimais. 

$ 4. Įstatymas nustato rinkimų apylinkes; jis taip pat nustato sąlygas 
norint būti rinkėju ir rinkimų procedūrų eigą. 

Tačiau, siekiant garantuoti legitimius olandiškai ir prancūziškai kal- 
bančiųjų interesus senojoje Brabanto provincijoje, įstatyme numatomos 
specialios taisyklės. 

Šias specialiąsias taisykles nustatančios normos gali būti keičiamos tik 
įstatymu, priimtu 4 straipsnio paskutinėje pastraipoje numatyta dauguma. 


64 straipsnis 
Kad galėtum būti renkamas, reikia: 
1“ būti Belgijos piliečiu; 
2" galėti naudotis pilietinėmis ir politinėmis teisėmis; 
3* būti sukakusiam aštuoniolika metų; 
4? gyventi Belgijoje. 
Galimybei būti renkamam negali būti taikomas joks kitas reikalavimas. 


Pereinamoji nuostata: 

1 pastraipos 3 punktas įsigalioja rinkimų, skirtų visiškai atnaujinti 
bendruomenių ir regionų parlamentus 2014 m., dieną. Iki šios dienos, be 
64 straipsnio 1 pastraipos 1, 2 ir 4 punktuose numatytų reikalavimų, reikia 
būti sulaukusiam dvidešimt vienerių metų. 


65 straipsnis 

Atstovų Rūmų nariai yra renkami penkeriems metams. 

Rūmai atnaujinami kas penkeri metai. 

Rūmų rinkimai vyksta tą pačią dieną kaip ir rinkimai į Europos Par- 
lamentą. 


Pereinamoji nuostata 

Įstatymas, priimtas 4 straipsnio paskutinėje pastraipoje numatyta 
dauguma, po rinkimų į Europos Parlamentą 2014 m. nustato 3 pastrai- 
pos įsigaliojimo datą. Ši data sutampa su 46 straipsnio 6 pastraipos ir 
118 straipsnio 2 paragrafo 4 pastraipos įsigaliojimo data. 

Bet kuriuo atveju federalinės įstatymų leidžiamosios valdžios rinki- 
mai vyks tą pačią dieną kaip ir pirmieji po šio pakeitimo paskelbimo „Mo- 
niteur belge“ vyksiantys rinkimai į Europos Parlamentą. 

66 straipsnis 

Kiekvienas Atstovų Rūmų narys gauna metinę dvylikos tūkstančių 
frankų kompensaciją. 

Valstybės viduje Atstovų Rūmų nariai turi teisę laisvai keliauti visais 
susisiekimo būdais, esamais ar suteiktais viešosios valdžios. 

Metinė kompensacija, įskaičiuotina į dotaciją, skirtą padengti Atstovų 
Rūmų išlaidoms, gali būti paskirta šios asamblėjos pirmininkui. 

Parlamento Rūmai nustato sumą, kuri gali būti išskaičiuojama iš kom- 
pensacijos kaip įnašas į pensijų ar rentų fondus, kuriuos jis tuo tikslu nu- 
sprendžia įkurti. 


II poskyris 
Apie senatą 


67 straipsnis 

$ 1. Senatą sudaro šešiasdešimt senatorių, iš jų: 

1“ dvidešimt devyni senatoriai, paskirti iš savo narių Flamandų par- 
lamento arba sostinės Briuselio regiono parlamento olandų kalbinės gru- 
pės; 

2" dešimt senatorių, paskirtų prancūzų bendruomenės parlamento iš 
savo narių; 

3 aštuoni senatoriai, paskirti Valonijos regiono parlamento iš savo 
narių; 

4? du senatoriai, paskirti sostinės Briuselio regiono parlamento pran- 
cūzų kalbinės grupės iš savo narių; 

59 vienas senatorius, paskirtas vokiškai kalbančiųjų bendruomenės 
parlamento iš savo narių; 

6* šeši senatoriai, paskirti 1 punkte numatytų senatorių; 

7* keturi senatoriai, paskirti 2-4 punktuose numatytų senatorių. 

$ 2. Mažiausiai vienas iš pirmo paragrafo 1 punkte numatytų senato- 
rių savo išrinkimo dieną gyvena dvikalbiame sostinės Briuselio regione. 

Trys senatoriai iš pirmo paragrafo 2 punkte numatytų senatorių yra 
sostinės Briuselio regiono parlamento prancūzų kalbinės grupės nariai. 
Nukrypstant nuo pirmo paragrafo 2 punkto, vienas iš šių trijų senatorių 
neprivalo būti prancūzų bendruomenės parlamento nariu. 

$ 3. Tos pačios lyties senatoriai sudaro ne daugiau kaip du trečdalius 
Senato. 

$ 4. Kai sąraše, numatytame 68 straipsnio 2 paragrafe, nėra senatorių, 
numatytų 1 paragrafo 1 punkte arba 1 paragrafo 2, 3 ar 4 punktuose, 1 pa- 
ragrafo 6 ar 7 punkte numatytus senatorius gali paskirti deputatai, išrinkti 
pagal minėtą sąrašą. 


Pereinamoji nuostata 

Šis straipsnis įsigalioja rinkimų, skirtų visiškai atnaujinti bendruome- 
nių ir regionų parlamentus 2014 m., dieną. Iki šios dienos taikomos šios 
nuostatos: 

„S 1. Nepažeidžiant 72 straipsnio taikymo, Senatas susideda iš septy- 
niasdešimt vieno senatoriaus, iš jų: 

1“ dvidešimt penkis senatorius vadovaujantis 61 straipsniu renka Ny- 
derlandų rinkimų kolegija; 

2" penkiolika senatorių vadovaujantis 61 straipsniu renka prancūzų 
rinkimų kolegija; 

3* dešimt senatorių iš savo narių skiria flamandų bendruomenės par- 
lamentas, vadinamasis flamandų parlamentas; 

4“ dešimt senatorių iš savo narių skiria prancūzų bendruomenės par- 
lamentas; 

5* vieną senatorių iš savo narių skiria vokiškai kalbančiųjų bendruo- 
menės parlamentas; 

6* šešis senatorius skiria 1 ir 3 punktuose numatyti senatoriai; 

7* keturis senatorius skiria 2 ir 4 punktuose numatyti senatoriai. 

Po atitinkamo parlamento visiško atnaujinimo, kuris nesutampa 
su Senato atnaujinimu, pirmos pastraipos 3-5 punktuose numatyti se- 
natoriai, kurie nebeposėdžiauja atitinkamame parlamente, išsaugo savo 
mandatą iki pirmos sesijos, einančios po jų parlamento atnaujinimo, ati- 
darymo. 

$ 2. Mažiausiai vienas iš pirmo paragrafo 1, 3 ir 6 punktuose numatytų 
senatorių savo išrinkimo dieną gyvena dvikalbiame sostinės Briuselio regione. 

Mažiausiai šeši iš pirmo paragrafo 2, 4 ir 7 punktuose numatytų se- 
natorių jų išrinkimo dieną gyvena dvikalbiame sostinės Briuselio regione. 
Jeigu bent keturi iš pirmo paragrafo 2 punkte numatytų senatorių jų išrin- 
kimo dieną negyvena dvikalbiame sostinės Briuselio regione, mažiausiai 
du iš pirmo paragrafo 4 punkte numatytų senatorių jų išrinkimo dieną turi 
gyventi dvikalbiame sostinės Briuselio regione.“ 

68 straipsnis 

$ 1. Senato vietos, numatytos 67 straipsnio 1 paragrafo 1 punkte, pa- 
skirstomos tarp sąrašų priklausomai nuo sąrašų rinkimų balsų, gautų skir- 
tingose rinkimų apylinkėse renkant flamandų parlamentą, rezultatų, įstaty- 
mo numatytais būdais ir pagal proporcinio atstovavimo rinkimų sistemą, 
kurią nustato įstatymas. 

Sąrašai, kurių rinkimų balsų rezultatai nustatyti remiantis pirma pa- 
straipa, gali dalyvauti skirstant Senato vietas, numatytas 67 straipsnio 1 pa- 
ragrafo 1 punkte, jeigu jie gavo bent vieną vietą flamandų parlamente. 

Senato vietos, numatytos 67 straipsnio 1 paragrafo 2-4 punktuose, 
paskirstomos tarp sąrašų priklausomai nuo sąrašų rinkimų balsų, gautų 
skirtingose rinkimų apylinkėse renkant Valonijos regiono parlamentą, ir 
nuo sąrašų rinkimų balsų prancūzų kalbinei grupei, gautų sostinės Briuse- 
lio regiono parlamento rinkimuose, rezultatų, įstatymo numatytais būdais 
ir vadovaujantis proporcinio atstovavimo rinkimų sistema, kurią nustato 
įstatymas. 

Sąrašai, kurių rinkimų balsų rezultatai nustatyti remiantis 3 pastraipa, 
gali dalyvauti skirstant Senato vietas, numatytas 67 straipsnio 1 paragrafo 
2-4 punktuose, jeigu jie gavo bent vieną vietą atitinkamai prancūzų bend- 
ruomenės parlamente, Valonijos parlamente ir sostinės Briuselio regiono 
parlamento prancūzų kalbinėje grupėje. 

Įstatymas reglamentuoja senatorių, numatytų 67 straipsnio 1 para- 
grafo 1-4 punktuose, paskyrimą, išskyrus taisykles, numatytas įstatymo, 
priimto 4 straipsnio paskutinėje pastraipoje numatyta dauguma, kurios 
yra nustatomos bendruomenių parlamentų, kiekvieno tiek, kiek tai su juo 
susiję, dekretu. Šis dekretas turi būti priimamas dviejų trečdalių atiduotų 
balsų dauguma, jeigu dalyvauja dauguma atitinkamo parlamento narių. 

Senatorius, numatytas 67 straipsnio 1 paragrafo 5 punkte, yra skiria- 
mas vokiškai kalbančiųjų bendruomenės parlamento absoliučia dalyvavu- 
sių narių balsų dauguma. 

$ 2. Senato vietos, numatytos 67 straipsnio 1 paragrafo 6 ir 7 punktuo- 
se, paskirstomos tarp sąrašų priklausomai nuo sąrašų rinkimų balsų, gau- 
tų renkant Atstovų Rūmus, rezultatų, įstatymo numatytais būdais ir pagal 
proporcinio atstovavimo rinkimų sistemą, kurią nustato įstatymas. Ši sis- 
tema numatyta 63 straipsnio 2 paragrafe. Įstatymas, priimtas 4 straipsnio 
paskutinėje pastraipoje numatyta dauguma, nustato teritorines apylinkes, 

į kurių balsus atsižvelgiama skirstant 67 straipsnio 1 paragrafo 6 ir 7 punk- 
tuose numatytas vietas senatoriams, kurie priklauso atitinkamai Senato 
olandų ir prancūzų kalbinėms grupėms. 

Sąrašas gali būti vertinamas skirstant vietas tik vienoje kalbinėje gru- 
pėje. 

Įstatymas nustato senatorių, numatytų 67 straipsnio 1 paragrafo 6 ir 
7 punktuose, paskyrimą. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruome- 
nių ir regionų parlamentus 2014 m., dieną, išskyrus 2 paragrafo 1 pastrai- 
pos paskutinį sakinį. Iki to laiko taikomos šios nuostatos: 

„$ 1. Bendras senatorių, numatytų 67 straipsnio 1 paragrafo 1, 2, 3, 4, 
6 ir 7 punktuose, skaičius vadovaujantis įstatymo nustatoma proporcine 
rinkimų sistema kiekvienoje kalbinėje grupėje padalijamas priklausomai 
nuo sąrašų balsų skaičiaus, gauto per 67 straipsnio 1 paragrafo 1 ir 2 punk- 
tuose numatytų senatorių rinkimus. 

Senatoriams, numatytiems 67 straipsnio 1 paragrafo 3 ir 4 punktuo- 
se, paskirti vertinami tik sąrašai, iš kurių yra išrinktas mažiausiai vienas 
67 straipsnio 1 paragrafo 1 ir 2 punktuose numatytas senatorius, jei pakan- 
kamas pagal šiuos sąrašus išrinktų narių skaičius posėdžiauja, priklauso- 
mai nuo atvejo, flamandų bendruomenės parlamente ar prancūzų bend- 
ruomenės parlamente. 

Senatoriams, numatytiems 67 straipsnio 1 paragrafo 6 ir 7 punk- 
tuose, paskirti vertinami tik tie sąrašai, iš kurių yra išrinktas bent vienas 
67 straipsnio 1 paragrafo 1 ir 2 punktuose numatytas senatorius. 

$ 2. 67 straipsnio 1 paragrafo 1 ir 2 punktuose numatytų senatorių 
rinkimuose balsavimas yra privalomas ir slaptas. Jis vyksta komunoje, iš- 
skyrus įstatymo numatomas išimtis. 

$ 3. 67 straipsnio 1 paragrafo 1 ir 2 punktuose numatytų senatorių 
rinkimams įstatymas nustato rinkimų apylinkes ir rinkimų kolegijų suda- 
rymą; jis, be to, nustato sąlygas, kurias reikia atitikti, kad galėtum būti rin- 
kėju, taip pat rinkimų proceso eigą. 

Įstatymas reglamentuoja senatorių, numatytų 67 straipsnio 1 paragra- 
fo 3-5 punktuose, paskyrimą, išskyrus įstatymo, priimto 4 straipsnio pa- 
skutinėje pastraipoje numatyta dauguma, nurodytas taisykles, priimamas 
dekretu bendruomenių parlamentų, kiekvieno tiek, kiek tai su juo susiję. 

Šis dekretas turi būti priimtas dviejų trečdalių balsų dauguma, jei dalyvau- 
ja dauguma atitinkamo parlamento narių. 
67 straipsnio 1 paragrafo 5 punkte numatytas senatorius yra skiriamas 
vokiškai kalbančiųjų bendruomenės parlamento absoliučia balsų dauguma. 
Įstatymas reglamentuoja 67 straipsnio 1 paragrafo 6 ir 7 punktuose 
numatytų senatorių paskyrimą.“ 


69 straipsnis 
Kad būtum paskirtas senatoriumi, reikia: 
1“ būti Belgijos piliečiu; 
2" galėti naudotis pilietinėmis ir politinėmis teisėmis; 
3* būti sukakusiam aštuoniolika metų; 
4? gyventi Belgijoje. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruomenių 
ir regionų parlamentus 2014 m., dieną. Iki to laiko taikomos šios nuostatos: 

„Kad būtum išrinktas ar paskirtas senatoriumi, reikia: 

1“ būti Belgijos piliečiu; 

2" galėti naudotis pilietinėmis ir politinėmis teisėmis; 

3* būti sukakusiam dvidešimt vienerius metus; 

4? gyventi Belgijoje.“ 


70 straipsnis 

Senatorių, numatytų 67 straipsnio 1 paragrafo 1-5 punktuose, įgalio- 
jimai prasideda jų priesaikos Senate davimo dieną ir baigiasi po visiško jį 
paskyrusio parlamento atnaujinimo, šio parlamento pirmos sesijos atida- 
rymo dieną. 

Senatorių, numatytų 67 straipsnio 1 paragrafo 6 ir 7 punktuose, įgalio- 
jimai prasideda jų priesaikos Senate davimo dieną ir baigiasi Atstovų Rūmų, 
susirinkusių po visiško jų atnaujinimo, pirmos sesijos atidarymo dieną. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruomenių 
ir regionų parlamentus 2014 m., dieną. Iki to laiko taikomos šios nuostatos: 

„67 straipsnio 1 paragrafo 1 ir 2 punktuose numatyti senatoriai yra 
renkami ketveriems metams. 67 straipsnio 1 paragrafo 6 ir 7 punktuose 
numatyti senatoriai yra skiriami ketveriems metams. 

Bet kuriuo atveju Senatas bus visiškai atnaujintas per bendruomenių 
ir regionų parlamentų rinkimus 2014 m.“ 


71 straipsnis 

Senatoriai negauna atlyginimo. 

Tačiau jie turi teisę į išlaidų atlyginimą. 

Kompensacija senatoriams, numatytiems 67 straipsnio 1 paragrafo 
1-4 punktuose, nustatoma jį paskiriančio bendruomenės ar regiono parla- 
mento. Kompensancijos išlaidos tenka šiam parlamentui. 

Kompensacija senatoriui, numatytam 67 straipsnio 1 paragrafo 
5 punkte, atitinka senatorių, numatytų 67 straipsnio 1 paragrafo 3 punk- 
te, kompensaciją, ir jos išlaidos tenka vokiškai kalbančiųjų bendruomenės 
parlamentui. 

Kompensacijos senatoriams, numatytiems 67 straipsnio 1 paragrafo 6 
ir 7 punktuose, išlaidos tenka Senatui. 

Valstybės viduje senatoriai turi teisę laisvai keliauti visais susisiekimo 
būdais, esamais ar suteiktais viešosios valdžios. 


Pereinamoji nuostata 

Šio straipsnio papildymas 3-5 pastraipomis įsigalioja rinkimų, skirtų 
visiškai atnaujinti bendruomenių ir regionų parlamentus 2014 m., dieną. 
Iki to laiko senatoriai turi teisę į keturių tūkstančių frankų per metus kom- 
pensaciją. 


72 straipsnis 
[panaikintas] 


73 straipsnis 
Bet kuris Senato susirinkimas, kuris įvyktų ne Atstovų Rūmų sesijos 
metu, yra savaime niekinis. 


II SKYRIUS 
APIE FEDERALINĘ ĮSTATYMŲ LEIDŽIAMĄJĄ VALDŽIĄ 


74 straipsnis 

Nukrypstant nuo 36 straipsnio, federalinė įstatymų leidžiamoji val- 
džia įgyvendinama kolektyviai Karaliaus ir Atstovų Rūmų tose srityse, ku- 
rios nenumatytos 77 ir 78 straipsniuose. 

Pereinamoji nuostata 

Šis straipsnis įsigalios rinkimų, skirtų visiškai atnaujinti bendruomenių 
ir regionų parlamentus 2014 m., dieną. Iki to laiko taikomos šios nuostatos: 

„Nukrypstant nuo 36 straipsnio, federalinė įstatymų leidžiamoji val- 
džia įgyvendinama kolektyviai Karaliaus ir Atstovų Rūmų šiais atvejais: 

1“ pilietybės natūralizacijos tvarka suteikimas; 

2" įstatymai, susiję su Karaliaus ministrų civiline ir baudžiamąja at- 
sakomybe; 

3* valstybės biudžetai ir finansinės ataskaitos, nepažeidžiant 174 straips- 
nio 1 pastraipos antro sakinio nuostatų; 

4? kariuomenės šauktinių skaičiaus nustatymas.“ 


75 straipsnis 

Iniciatyvos teisę turi kiekviena federalinės įstatymų leidžiamosios val- 
džios šaka. Tačiau Senato iniciatyvos teisė apsiriboja 77 straipsnyje numa- 
tytomis sritimis. 

78 straipsnyje numatytose srityse įstatymų projektai, pateikiami Par- 
lamento Rūmams Karaliaus iniciatyva, yra teikiami Atstovų Rūmams ir 
vėliau perduodami Senatui. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruome- 
nių ir regionų parlamentus 2014 m., dieną. Iki to laiko taikomos šios nuo- 
statos: 

„Iniciatyvos teisę turi kiekviena federalinės įstatymų leidžiamosios 
valdžios šaka. 

Išskyrus 77 straipsnyje numatytas sritis, įstatymų projektai, pateikiami 
Parlamento Rūmams Karaliaus iniciatyva, yra teikiami Atstovų Rūmams ir 
vėliau perduodami Senatui. 

Parlamento Rūmams Karaliaus iniciatyva teikiami įstatymų projektai, 
kuriuose duodamas sutikimas sutartims, pateikiami Senatui ir vėliau per- 
duodami Atstovų Rūmams.“ 


76 straipsnis 

Įstatymo projektas Parlamento Rūmų gali būti priimtas tik po balsa- 
vimo pastraipsniui. 

Parlamento Rūmai turi teisę pakeisti ir padalyti straipsnius ir siūlo- 
mas pataisas. 

Atstovų Rūmų reglamentas numato antrojo svarstymo procedūrą. 


Pereinamoji nuostata 
3 pastraipa įsigalios rinkimų, skirtų visiškai atnaujinti bendruomenių 
ir regionų parlamentus 2014 m., dieną. 


77 straipsnis 

Atstovų Rūmai ir Senatas veikia pariteto pagrindu dėl: 

1“ siūlymų peržiūrėti Konstituciją ir Konstitucijos peržiūrėjimo ir 
koordinavimo; 

2" klausimų, kurie pagal Konstituciją turi būti sprendžiami abejų Par- 
lamento Rūmų; 

3* įstatymų, priimtinų 4 straipsnio paskutinėje pastraipoje numatyta 
dauguma; 

4? įstatymų, susijusių su vokiškai kalbančiųjų bendruomenės institu- 
cijomis ir jos finansavimu; 

5* įstatymų, susijusių su politinių partijų finansavimu ir rinkimų iš- 
laidų kontrole; 

6" įstatymų, susijusių su Senato organizavimu ir senatoriaus statusu. 

Įstatymas, priimtas 4 straipsnio paskutinėje pastraipoje numatyta bal- 
sų dauguma, gali numatyti kitas sritis, dėl kurių Atstovų Rūmai ir Senatas 
veikia pariteto pagrindu. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruomenių 
ir regionų parlamentus 2014 m., dieną. Iki to laiko taikomos šios nuostatos: 

„Atstovų Rūmai ir Senatas veikia pariteto pagrindu dėl: 

1“ siūlymų peržiūrėti Konstituciją ir Konstitucijos peržiūrėjimo; 

2" klausimų, kurie pagal Konstituciją turi būti sprendžiami abejų Par- 
lamento Rūmų; 

3“ įstatymų, numatytų 5, 39, 43, 50, 68, 71, 77, 82, 115, 117, 118, 121, 
123, 127-131, 135-137, 140-143, 145, 146, 163, 165, 166 straipsniuose, 
167 straipsnio 1 paragrafo 3 pastraipoje, 4 ir 5 paragrafuose, 169 straipsny- 
je, 170 straipsnio 2 paragrafo 2 pastraipoje, 3 paragrafo 2 ir 3 pastraipose, 
4 paragrafo 2 pastraipoje ir 175-177 straipsniuose, taip pat dėl įstatymų, 
priimtų įgyvendinant minėtus įstatymus ir straipsnius; 

4? įstatymų, priimtinų 4 straipsnio paskutinėje pastraipoje numatyta 
dauguma, taip pat dėl įstatymų, priimtų juos įgyvendinant; 

5“ įstatymų, numatytų 34 straipsnyje; 

6* įstatymų, kuriais pritariama sutartims; 

7* įstatymų, priimtų vadovaujantis 169 straipsniu siekiant garantuoti 
tarptautinių ir supranacionalinių įsipareigojimų vykdymą; 

8“ įstatymų, susijusių su Valstybės Taryba; 

9“ teismų ir tribunolų organizavimo; 

10“ įstatymų, kuriais pritariama tarp valstybės, bendruomenių ir 
regionų sudarytiems bendradarbiavimo susitarimams. 

Įstatymas, priimtas 4 straipsnio paskutinėje pastraipoje numatyta bal- 
sų dauguma, gali numatyti kitus įstatymus, dėl kurių Atstovų Rūmai ir Se- 
natas veikia pariteto pagrindu.“ 


78 straipsnis 

$1. Su 77 straipsnio išlyga įstatymo projektas, priimtas Atstovų Rūmų, 
yra perduodamas Senatui šiose srityse: 

1“ įstatymai, priimti įgyvendinant įstatymus, priimtinus 4 straipsnio 
paskutinėje pastraipoje numatyta dauguma; 

2" įstatymai, numatyti 5, 39, 115, 117, 118, 121, 123, 127-129, 131, 
135-137, 141-143, 163, 165, 166 straipsniuose, 167 straipsnio 1 para- 
grafo 3 pastraipoje, 169 straipsnyje, 170 straipsnio 2 paragrafo 2 pastrai- 
poje, 3 paragrafo 2 ir 3 pastraipose ir 4 paragrafo 2 pastraipoje, 175 ir 
177 straipsniuose, taip pat įstatymai, priimti įgyvendinant minėtus įstaty- 
mus ir straipsnius, išskyrus įstatymus, skirtus organizuoti automatizuotą 
balsavimą; 

3* įstatymai, priimti vadovaujantis 169 straipsniu siekiant garantuoti 
tarptautinių ir supranacionalinių įsipareigojimų vykdymą; 

4" įstatymai, susiję su Valstybės Taryba ir Federacijos administracinė- 
mis teisminėmis institucijomis. 

Įstatymas, priimtas 4 straipsnio paskutinėje pastraipoje numatyta 
dauguma, gali numatyti kitas sritis, kuriose Senatas gali nagrinėti įstatymo 
projektus pagal šiame straipsnyje numatytą procedūrą. 

$ 2. Prašant daugumai jo narių ir bent trečdaliui kiekvienos kalbinės 
grupės narių, Senatas nagrinėja įstatymo projektą. Šis prašymas suformu- 
luojamas per penkiolika dienų nuo įstatymo projekto gavimo. 

Senatas gali per terminą, neviršijantį trisdešimt dienų: 

- nuspręsti, kad nereikia keisti įstatymo projekto; 

- priimti įstatymo projektą po jo pakeitimo. 

Jeigu Senatas nenusprendė per nustatytą terminą arba jeigu jis prane- 
šė Atstovų Rūmams apie savo sprendimą nekeisti įstatymo projekto, Atsto- 
vų Rūmai jį perduoda Karaliui. 

Jeigu projektas buvo pakeistas, Senatas jį perduoda Atstovų Rūmams, ku- 
rie pasisako galutinai arba priimdami įstatymo projektą, arba jį pakeisdami. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruomenių 
ir regionų parlamentus 2014 m., dieną. Iki to laiko taikomos šios nuostatos: 

„Kitose nei 74 ir 77 straipsniuose numatytose srityse įstatymo projek- 
tas, priimtas Atstovų Rūmų, yra perduodamas Senatui. 

Mažiausiai penkiolikos jo narių prašymu Senatas nagrinėja įstatymo 
projektą. Šis prašymas pateikiamas per penkiolika dienų nuo projekto ga- 
vimo. 

Senatas gali per terminą, neviršijantį šešiasdešimties dienų: 

- nuspręsti, kad nėra pagrindo keisti įstatymo projekto; 

- priimti projektą po jo pakeitimo. 

Jeigu Senatas nenusprendė per paskirtą terminą arba jis informavo 
Atstovų Rūmus apie savo sprendimą nekeisti įstatymo projekto, šis Atstovų 
Rūmų yra perduodamas Karaliui. 

Jeigu projektas buvo pakeistas, Senatas jį perduoda Atstovų Rūmams, 
kurie sprendžia galutinai, arba jį priimdami, arba visiškai ar iš dalies at- 
mesdami Senato priimtus pakeitimus.“ 


79 straipsnis 
[panaikintas] 


80 straipsnis 
[panaikintas] 


81 straipsnis 
[panaikintas] 


82 straipsnis 

Parlamento taikinamoji komisija, sudaryta paritetiniu pagrindu iš At- 
stovų Rūmų ir Senato narių, sprendžia kompetencijos konfliktus, kylan- 
čius tarp dvejų Rūmų, ir gali bendru sutarimu bet kuriuo momentu pratęs- 
ti nagrinėjimo terminus, numatytus 78 straipsnyje. 

Nesant abiejų komisijos sudedamųjų dalių daugumos, komisija spren- 
džia dviejų trečdalių savo narių dauguma. 

Įstatymas nustato komisijos sudėtį ir funkcionavimą, taip pat 78 straips- 
nyje numatytų terminų skaičiavimo būdą. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruome- 
nių ir regionų parlamentus 2014 m., dieną. Iki to laiko taikomos šios nuo- 
statos: 

„Parlamento taikinamoji komisija, sudaryta paritetiniu pagrindu iš 
Atstovų Rūmų ir Senato narių, sprendžia kompetencijos konfliktus, kylan- 
čius tarp dvejų Rūmų, ir gali bendru sutarimu bet kuriuo momentu pratęs- 
ti nagrinėjimo terminus, numatytus 78-81 straipsniuose. 

Nesant abiejų komisijos sudedamųjų dalių daugumos, komisija spren- 
džia dviejų trečdalių savo narių dauguma. 

Įstatymas nustato komisijos sudėtį ir funkcionavimą, taip pat 78- 
81 straipsniuose numatytų terminų skaičiavimo būdą.“ 


83 straipsnis 

Kiekviename įstatymo pasiūlyme ir kiekviename įstatymo projekte pa- 
tikslinama, ar kalbama apie sritį, numatytą 74 straipsnyje, 77 ar 78 straips- 
nyje. 


84 straipsnis 
Oficialiai įstatymas gali būti aiškinamas tik įstatymu. 


III SKYRIUS 
APIE KARALIŲ IR FEDERALINE VYRIAUSYBĘ 


I poskyris 
Apie Karalių 

85 straipsnis 

Karaliaus konstitucinius įgaliojimus paveldi tiesioginiai ir teisėti Jo 
didenybės Leopoldo Žoržo Kristiano Frederiko Sakso-Koburgo palikuo- 
nys pagal kilmę, vadovaujantis pirmagimystės principu. 

Teisių į karūną neteks pirmoje pastraipoje nurodytas palikuonis, ku- 
ris susituoks be Karaliaus ar tų, kurie, jo nesant, Konstitucijos numatytais 
atvejais vykdo jo įgaliojimus, sutikimo. 

Tačiau Karalius ar tie, kurie, jo nesant, Konstitucijos numatytais atve- 
jais vykdo jo įgaliojimus, galės nuspręsti šių pasekmių palikuoniui netaiky- 
ti, esant abejų Parlamento Rūmų pritarimui. 


86 straipsnis 

Nesant Jo didenybės Leopoldo Žoržo Kristiano Frederiko Sakso-Ko- 
burgo palikuonių, Karalius galės paskirti savo įpėdinį, esant Parlamento 
Rūmų pritarimui, duotam 87 straipsnyje numatyta tvarka. 

Jeigu anksčiau nustatyta tvarka paskyrimas neįvyko, konstatuojama 
sosto vakansija. 


87 straipsnis 

Karalius tuo pačiu metu negali būti ir kitos valstybės vadovas, jeigu 
nėra abejų Parlamento Rūmų sutikimo. 

Nė vieni Parlamento Rūmai negali šio klausimo svarstyti, jeigu ne- 
dalyvauja bent du trečdaliai juos sudarančių narių, ir sprendimas gali būti 
priimtas jeigu už jį balsuoja ne mažiau kaip du trečdaliai narių. 


88 straipsnis 
Karaliaus asmuo neliečiamas; jo ministrai yra atsakingi. 


89 straipsnis 
Kiekvienam Karaliaus valdymo laikotarpiui įstatymas nustato per 
metus kompensuojamų išlaidų sumą. 


90 straipsnis 

Mirus Karaliui, Parlamento Rūmai renkasi nešaukiami vėliausiai de- 
šimtą dieną po mirties dienos. Jeigu Parlamento Rūmai prieš tai buvo pa- 
leisti, o paleidimo akte nurodyta sušaukimo data yra vėlesnė nei dešimta 
diena, senųjų Parlamento Rūmų narių įgaliojimai atnaujinami, kol susi- 
rinks juos pakeisti turintys Rūmai. 

Nuo Karaliaus mirties iki karūnos paveldėtojo ar regento priesaikos 
Karaliaus konstitucinius įgaliojimus belgų Tautos vardu savo atsakomybe 
vykdo į Tarybą susirinkę ministrai. 

91 straipsnis 
Karalius pilnamečiu tampa sulaukęs aštuoniolikos metų. 


Karalius karūną perima tik Parlamento Rūmų posėdyje iškilmingai 
davęs šią priesaiką: 

„Aš prisiekiu gerbti Konstituciją ir belgų Tautos įstatymus, saugoti na- 
cionalinę nepriklausomybę ir teritorijos vientisumą.“ 


92 straipsnis 
Jeigu mirus Karaliui jo paveldėtojas yra nepilnametis, abeji Parlamen- 
to Rūmai susirenka į bendrą posėdį, kad paskirtų regentą ir globą. 


93 straipsnis 

Jeigu Karalius valdyti negali, ministrai po to, kai konstatuoja šį ne- 
galimumą, nedelsdami šaukia Parlamento Rūmus. Susirinkę Parlamento 
Rūmai skiria regentą ir globą. 


94 straipsnis 

Regento funkcijos gali būti patikėtos tik vienam asmeniui. 

Regentas pradeda eiti savo funkcijas tik davęs 91 straipsnyje numatytą 
priesaiką. 


95 straipsnis 

Esant sosto vakansijai, Parlamento Rūmai, svarstydami kartu, laikinai 
paskiria regentą iki susirinks visiškai atnaujinti Parlamento Rūmai; šis su- 
sirinkimas įvyksta ne vėliau kaip per du mėnesius. Nauji Parlamento Rū- 
mai, svarstydami kartu, galutinai nusprendžia dėl vakansijos. 


II poskyris 
Apie Federalinę Vyriausybę 


96 straipsnis 

Karalius skiria ir atleidžia savo ministrus. 

Federalinė Vyriausybė Karaliui pateikia savo atsistatydinimą, jeigu 
Atstovų Rūmai absoliučia savo narių balsų dauguma balsuoja už nepasi- 
tikėjimą Federaline Vyriausybe, siūlydami Karaliui Ministro Pirmininko 
kandidatūrą, arba jeigu siūlo Karaliui Ministro Pirmininko kandidatūrą 
per tris dienas nuo siūlymo išreikšti pasitikėjimą atmetimo. Karalius skiria 
pasiūlytą kandidatą Ministru Pirmininku, kuris pradeda eiti savo pareigas 
nuo momento, kai nauja Federalinė Vyriausybė prisiekia. 


97 straipsnis 
Ministrais gali būti tik Belgijos piliečiai. 

98 straipsnis 
Joks karališkosios šeimos narys negali būti ministru. 


99 straipsnis 

Ministrų tarybą sudaro daugiausiai penkiolika narių. 

Išskyrus Ministrą Pirmininką, Ministrų tarybą sudaro po lygiai pran- 
cūziškai ir olandiškai kalbančių ministrų. 


100 straipsnis 

Ministrai gali dalyvauti kiekvienų Parlamento Rūmų posėdžiuose ir 
privalo būti išklausyti, kai jie to prašo. 

Atstovų Rūmai gali reikalauti ministrų dalyvavimo. Senatas gali reika- 
lauti jų dalyvavimo dėl 77 ar 78 straipsniuose numatytų sričių. 


Pereinamoji nuostata 

Antros pastraipos antras sakinys įsigalioja rinkimų, skirtų visiškai at- 
naujinti bendruomenių ir regionų parlamentus 2014 m., dieną. Iki to laiko 
be pirmos pastraipos ir 2 pastraipos pirmo ir paskutinio sakinių, taikoma 
ši nuostata: 

„Senatas gali reikalauti jų dalyvavimo svarstant 77 straipsnyje numa- 
tytus įstatymo projektus ar pasiūlymus ar 78 straipsnyje numatytą įstatymo 
projektą, arba įgyvendindamas savo tyrimo teisę, numatytą 56 straipsnyje.“ 


101 straipsnis 

Ministrai yra atsakingi Atstovų Rūmams. 

Joks ministras negali būti persekiojamas ar dėl jo atliekamas tyrimas 
dėl jo išreikštų nuomonių vykdant savo funkcijas. 


102 straipsnis 
Jokiais atvejais rašytinis ar žodinis Karaliaus įsakymas negali panai- 
kinti ministro atsakomybės. 


103 straipsnis 

Ministrus už pažeidimus, kuriuos jie kaltinami padarę eidami savo 
pareigas, teisia išimtinai apeliacinis teismas. Taip yra ir tuo atveju, kai 
ministrai kaltinami padarę pažeidimus neidami savo pareigų ir už ku- 
riuos jie teisiami tuo metu, kai eina savo pareigas. Jeigu tai atsitinka, 59 ir 
120 straipsniai netaikomi. 

Įstatymas reglamentuoja, kaip jų atžvilgiu vyksta procesas tiek perse- 
kiojimo, tiek teisminėje stadijoje. 

Įstatymas paskiria kompetentingą apeliacinį teismą, kuris posėdžiauja 
visuotiniame susirinkime, ir nustato jo sudėtį. Dėl apeliacinio teismo nu- 
tarčių gali būti duodamas kasacinis skundas visos sudėties posėdžiaujan- 
čiam Kasaciniam teismui, kuris bylų nenagrinėja iš esmės. 

Tik kompetentinga prokuratūra prie apeliacinio teismo gali inicijuoti 
ir vadovauti ministro persekiojimui už baudžiamąją veiką. 

Atstovų Rūmai turi duoti leidimą bet kokiems procedūrų įvykdymo 
reikalavimams, bet kokiam tiesioginiam šaukimui į apeliacinį teismą ir, iš- 
skyrus sulaikymą nusikaltimo vietoje, bet kokiam areštui. 

Įstatymas numato vykdytinas procedūras, kai taikomi abu - 103 ir 
125, straipsniai. 

Pagal pirmą pastraipą nuteistam ministrui malonė gali būti taikoma 
tik Atstovų Rūmų prašymu. 

Įstatymas numato, kokiais atvejais ir pagal kokias taisykles nukentėju- 
sios šalys gali pateikti civilinį ieškinį. 


Pereinamoji nuostata 

Šis straipsnis netaikomas faktams, kurie buvo preliminaraus tyrimo 
objektu, ir persekiojimui, inicijuotam prieš įsigaliojant šį straipsnį įgyven- 
dinančiam įstatymui. 

Tokiu atveju taikoma ši taisyklė: Atstovų Rūmai turi teisę pareikšti 
kaltinimus ministrams ir juos perduoti Kasaciniam teismui. Teismas vie- 
nintelis, bylą nagrinėdamas visos sudėties, baudžiamuosiuose įstatymuose 
numatytais atvejais ir taikydamas juose numatytas bausmes turi teisę juos 
teisti. 1996 m. gruodžio 17 d. įstatymas, laikinai ir iš dalies įgyvendinantis 
Konstitucijos 103 straipsnį, šioje srityje lieka taikomas. 


104 straipsnis 

Karalius skiria ir atšaukia valstybės federalinius sekretorius. 

Sekretoriai yra Federalinės Vyriausybės nariai. Jie neįeina į Ministrų 
tarybos sudėtį. Jie priskirti kuriam nors ministrui. 

Karalius apibrėžia jų įgaliojimus ir ribas, kurių laikantis jie gali gauti 
teisę į kontrasignaciją. 

Ministrams skirtos konstitucinės nuostatos yra taikomos valstybės fede- 
raliniams sekretoriams, išskyrus 90 straipsnio 2 pastraipą, 93 ir 99 straipsnius. 

III poskyris 
Įgaliojimai 
105 straipsnis 


Karalius turi tik tuos įgaliojimus, kuriuos jam formaliai paskiria 
Konstitucija ir atskiri įstatymai, priimti remiantis pačia Konstitucija. 


106 straipsnis 
Joks Karaliaus aktas negali įsigalioti, jeigu jis nėra konstrasignuotas 
ministro, kuris vien tuo pagrindu tampa už jį atsakingas. 


107 straipsnis 

Karalius suteikia karinius laipsnius. 

Jis skiria į bendrojo administravimo ir užsienio santykių pareigas, iš- 
skyrus išimtis, numatytas įstatymų. 

Į kitas pareigas jis skiria tik remdamasis tiesiogine įstatymo nuostata. 


108 straipsnis 

Karalius priima reglamentus ir nutarimus, būtinus įstatymams vykdy- 
ti, tačiau niekada neturi teisės nei sustabdyti pačių įstatymų galiojimo, nei 
atleisti nuo jų vykdymo. 


109 straipsnis 
Karalius tvirtina ir skelbia įstatymus. 


110 straipsnis 

Karalius turi teisę atleisti nuo teisėjų paskirtų bausmių ar jas sumažin- 
ti, išskyrus, kas nuspręsta ministrų ir bendruomenės bei regiono vyriausy- 
bių narių atžvilgiu. 


111 straipsnis 

Karalius ministrui ar bendruomenės ar regiono vyriausybės nariui, 
nuteistam Kasacinio teismo, gali suteikti malonę tik Atstovų Rūmų ar ati- 
tinkamo parlamento prašymu. 


112 straipsnis 
Karalius turi teisę leisti pinigus, vykdydamas įstatymą. 

113 straipsnis 

Karalius turi teisę suteikti garbės vardus, tačiau niekada negali jiems 
suteikti jokių privilegijų. 
114 straipsnis 


Karalius suteikia karinius rangus, vadovaudamasis šiems atvejams 
skirtomis įstatymo nuostatomis. 


IV SKYRIUS 
BENDRUOMENĖS IR REGIONAI 


I poskyris 
Apie institucijas 


I dalis 
Apie bendruomenių ir regionų parlamentus 


115 straipsnis 

$ 1. Yra prancūzų bendruomenės parlamentas ir flamandų bendruo- 
menės parlamentas, vadinamas Flamandų parlamentu, kurių sudėtį ir 
veiklą nustato įstatymas, priimtas 4 straipsnio paskutinėje pastraipoje nu- 
matyta balsų dauguma. 

Yra vokiškai kalbančiųjų bendruomenės parlamentas, kurio sudėtį ir 
veiklą nustato įstatymas. 

$ 2. Nepaneigiant 137 straipsnio taikymo, regioninės institucijos, nu- 
matytos 39 straipsnyje, apima ir kiekvieno regiono parlamentą. 


116 straipsnis 

$ 1. Bendruomenės ir regiono parlamentai sudaryti iš išrinktų atstovų. 

$ 2. Kiekvienas bendruomenės parlamentas yra sudarytas iš narių, 
išrinktų tiesiogiai atitinkamo bendruomenės parlamento nariais arba re- 
giono parlamento nariais. 

Išskyrus 137 straipsnio taikymo atvejį, kiekvienas regiono parlamen- 
tas yra sudarytas iš narių, išrinktų tiesiogiai atitinkamo regiono parlamen- 
to nariais arba bendruomenės parlamento nariais. 


117 straipsnis 

Bendruomenės ir regiono parlamentų nariai yra renkami penkerių 
metų laikotarpiui. Bendruomenės ir regiono parlamentai visiškai atnauji- 
nami kas penkerius metus. 

Bendruomenės ir regiono parlamentų rinkimai vyksta tą pačią dieną 
ir sutampa su Europos Parlamento rinkimais. 

Įgyvendinant įstatymą, numatytą 118 straipsnio 2 paragrafo 4 pastrai- 
poje, dekretas ar 134 straipsnyje numatyta norma, priimta vadovaujantis 
118 straipsnio 2 paragrafo 4 pastraipa, gali numatyti 1 ir 2 pastraipos išimčių. 


118 straipsnis 

$ 1. Įstatymas reglamentuoja 116 straipsnio 2 paragrafe numatytus rinki- 
mus, taip pat bendruomenės ir regiono parlamentų sudėtį ir veiklą. Išskyrus 
kiek tai susiję su vokiškai kalbančiųjų bendruomenės parlamentu, šis įstaty- 
mas priimamas 4 straipsnio paskutinėje pastraipoje numatyta dauguma. 

$ 2. Įstatymas, priimtas 4 straipsnio paskutinėje pastraipoje numaty- 
ta balsų dauguma, nustato tuos su sostinės Briuselio regiono parlamen- 
to, prancūzų bendruomenės parlamento, Valonijos regiono parlamento ir 
flamandų bendruomenės parlamento rinkimais, sudarymu ir veikla susi- 
jusius klausimus, kuriuos reglamentuoja šie parlamentai, kiekvienas tiek, 
kiek tai su juo susiję, dekretu ar norma, numatyta 134 straipsnyje, priklau- 
somai nuo atvejo. Šis dekretas ir ši norma, numatyta 134 straipsnyje, yra 
priimami dviejų trečdalių balsų dauguma, kai dalyvauja dauguma atitinka- 
mo parlamento narių. 

Įstatymas, numatytas 1 pastraipoje, numato papildomas daugumos 
sąlygas, kiek tai susiję su sostinės Briuselio regiono parlamentu. 

Įstatymas nustato tas sritis, susijusias su vokiškai kalbančiųjų bend- 
ruomenės parlamento rinkimais, sudarymu ir funkcionavimu, kurios yra 
reglamentuojamos šio parlamento priimant dekretą. Šis dekretas yra pri- 
imamas dviejų trečdalių dalyvavusių narių balsų dauguma, jeigu dalyvauja 
dauguma parlamento narių. 

Įstatymas, numatytas 1 ar 3 pastraipoje, priklausomai nuo atvejo, gali 
patikėti bendruomenių ir regionų parlamentams kompetenciją reglamen- 
tuoti jų įstatymų leidžiamosios valdžios trukmę, taip pat jų parlamento rin- 
kimų datą, kiek tai su kiekvienu susiję, priimant dekretą ar 134 straipsnyje 
numatytą normą, priklausomai nuo atvejo. Šis dekretas ir ši 134 straipsnyje 
numatyta norma yra priimamos 1-3 pastraipose numatyta dauguma. 


Pereinamoji nuostata 
Įstatymas, priimtas 4 straipsnio paskutinėje pastraipoje numatyta 
dauguma, po rinkimų į Europos Parlamentą 2014 m. nustato 2 paragrafo 

4 pastraipos įsigaliojimo datą. Ši data atitinka 46 straipsnio 6 pastraipos ir 
65 straipsnio 3 pastraipos įsigaliojimo datą. 


118 bis straipsnis 

Neperžengiant valstybės sienų, bendruomenių ir regionų, paminėtų 2 
ir 3 straipsniuose, parlamentų nariai turi teisę į prieigą prie visų komuni- 
kacijos priemonių, naudojamų ar suteiktų viešosios valdžios. 


119 straipsnis 

Bendruomenės ar regiono parlamento nario mandatas yra nesuderi- 
namas su Atstovų Rūmų nario mandatu. Be to, jis nesuderinamas su se- 
natoriaus mandatu, nurodytu 67 straipsnio 1 paragrafo 6 ir 7 punktuose. 


Pereinamoji nuostata 

Šis straipsnis įsigalios rinkimų, skirtų visiškai atnaujinti bendruomenių 
ir regionų parlamentus 2014 m., dieną. Iki to laiko taikomos šios nuostatos: 

„Bendruomenės ar regiono parlamento nario mandatas yra nesuderi- 
namas su Atstovų Rūmų nario mandatu. Be to, jis nesuderinamas su sena- 
toriaus mandatu, nurodytu 67 straipsnio 1 paragrafo 1, 2, 6 ir 7 punktuose.“ 


120 straipsnis 


Kiekvienas bendruomenės ar regiono parlamento narys naudojasi 58 
ir 59 straipsniuose numatytais imunitetais. 


II dalis 
Apie bendruomenių ir regionų vyriausybes 


121 straipsnis 

S 1. Yra prancūzų bendruomenės vyriausybė ir flamandų bendruome- 
nės vyriausybė, kurių sudėtį ir veiklą nustato įstatymas, priimtas 4 straips- 
nio paskutinėje pastraipoje numatyta dauguma. 

Yra vokiškai kalbančiųjų bendruomenės vyriausybė, kurios sudėtį ir 
veiklą nustato įstatymas. 

$ 2. Nepažeidžiant 137 straipsnio taikymo, į 39 straipsnyje numatytas 
regionines institucijas patenka kiekvieno regiono vyriausybė. 


122 straipsnis 
Kiekvienos bendruomenės ar regiono vyriausybės nariai yra renkami 
jų parlamento. 

123 straipsnis 

$ 1. Įstatymas reglamentuoja bendruomenės ir regiono vyriausybių 
sudėtį ir veiklą. Išskyrus tiek, kiek tai susiję su vokiškai kalbančiųjų bend- 
ruomenės vyriausybe, šis įstatymas yra priimamas 4 straipsnio paskutinėje 
pastraipoje numatyta dauguma. 

$ 2. Įstatymas, priimtas 4 straipsnio paskutinėje pastraipoje numaty- 
ta dauguma, paskiria su sostinės Briuselio regiono vyriausybės, prancūzų 
bendruomenės vyriausybės, Valonijos regiono vyriausybės ir flamandų 
bendruomenės vyriausybės sudėtimi ir veikla susijusias sritis, kurios yra 
reglamentuojamos jų parlamentų, kiekvieno tiek, kiek tai su juo susiję, pri- 
imant dekretą ar normą, numatytą 134 straipsnyje, priklausomai nuo atve- 
jo. Šis dekretas ir ši norma, numatyta 134 straipsnyje, yra priimami dviejų 
trečdalių balsavime dalyvavusiųjų balsų dauguma, jei dalyvauja dauguma 
atitinkamo parlamento narių. 

Įstatymas, numatytas 1 pastraipoje, numato papildomas daugumos 
sąlygas, kiek tai susiję su sostinės Briuselio regiono parlamentu. 

Įstatymas numato sritis, susijusias su vokiškai kalbančiųjų bendruo- 
menės vyriausybės sudėtimi ir funkcionavimu, kurios yra reglamentuoja- 
mos jos parlamento priimant dekretą. Šis dekretas yra priimamas dviejų 
trečdalių balsų dauguma, jeigu dalyvauja parlamento narių dauguma. 


124 straipsnis 

Joks bendruomenės ar regiono vyriausybės narys negali būti perse- 
kiojamas arba dėl jo atliekamas tyrimas už jo pareikštą nuomonę arba bal- 
savimą vykdant savo funkcijas. 


125 straipsnis 

Bendruomenės ar regiono vyriausybės narius už pažeidimus, kuriuos 
jie būtų kaltinami padarę eidami savo pareigas, teisia išimtinai apeliacinis 
teismas. Taip yra ir tuo atveju, kai bendruomenės ar regiono vyriausybės 
nariai kaltinami padarę pažeidimus neidami savo pareigų ir už kuriuos jie 
teisiami tuo metu, kai eina savo pareigas. Jeigu toks atvejis atsitinka, 120 ir 
59 straipsniai netaikomi. 

Įstatymas reglamentuoja, kaip jų atžvilgiu vyksta procesas tiek perse- 
kiojimo, tiek teisminėje stadijoje. 

Įstatymas paskiria kompetentingą apeliacinį teismą, kuris posėdžiauja 
visuotiniame susirinkime, ir nustato jo sudėtį. Dėl apeliacinio teismo nu- 

tarčių gali būti pateikiamas kasacinis skundas visos sudėties posėdžiaujan- 
čiam Kasaciniam teismui, kuris bylų nenagrinėja iš esmės. 

Tik kompetentinga prokuratūra prie apeliacinio teismo gali inicijuoti 
bendruomenės ar regiono vyriausybės nario persekiojimą už baudžiamąją 
veiką ir jam vadovauti. 

Bendruomenės ar regiono parlamentas, kiekvienas tiek, kiek tai su juo 
susiję, turi duoti leidimą bet kokiems procedūrų įvykdymo reikalavimams, 
bet kokiam tiesioginiam šaukimui į apeliacinį teismą ir, išskyrus sulaikymą 
nusikaltimo vietoje, bet kokiam areštui. 

Įstatymas numato vykdytinas procedūras, kai taikomi abu - 103 ir 
125, straipsniai ir kai yra dvigubas 125 straipsnio taikymas. 

Pagal pirmą pastraipą nuteistam bendruomenės ar regiono vyriausy- 
bės nariui malonė gali būti taikoma tik atitinkamo bendruomenės ar regio- 
no parlamento prašymu. 

Įstatymas numato, kokiais atvejais ir pagal kokias taisykles nukentėju- 
sios šalys gali pateikti civilinį ieškinį. 

Šiame straipsnyje minimi įstatymai turi būti priimti 4 straipsnio pa- 
skutinėje pastraipoje numatyta dauguma. 


Pereinamoji nuostata 

Šis straipsnis netaikomas aplinkybėms, kurios buvo preliminaraus ty- 
rimo objektu, ir persekiojimui, inicijuotam prieš įsigaliojant šį straipsnį 
įgyvendinančiam įstatymui. 

Tokiu atveju taikoma ši taisyklė: bendruomenių ir regionų parlamen- 
tai turi teisę pareikšti kaltinimus jų vyriausybių nariams ir juos perduoti 
Kasaciniam teismui. Pastarasis vienintelis, bylą nagrinėdamas visos sudė- 
ties, baudžiamuosiuose įstatymuose numatytais atvejais ir taikydamas juo- 
se numatytas bausmes turi teisę juos teisti. 1997 m. vasario 28 d. specialus 
įstatymas, laikinai ir iš dalies įgyvendinantis Konstitucijos 125 straipsnį, 
šioje srityje lieka taikomas. 


126 straipsnis 


Konstitucinės nuostatos, susijusios su bendruomenių ir regionų vy- 
riausybių nariais, taip pat įgyvendinimo įstatymai, numatyti 125 straipsnio 
paskutinėje pastraipoje, taikomi regionų Valstybės sekretoriams. 

II poskyris 
Įgaliojimai 
I dalis 
Bendruomenių įgaliojimai 


127 straipsnis 

$ 1. Prancūzų ir flamandų bendruomenių parlamentai, kiekvienas 
tiek, kiek tai su juo susiję, dekretais reguliuoja: 

1“ kultūros klausimus; 

2" švietimą, išskyrus: 

a) privalomo mokslo pradžios ir pabaigos nustatymą; 

b) minimalius diplomų išdavimo reikalavimus; 

€) pensijų režimą; 

3“ bendruomenių bendradarbiavimą, taip pat tarptautinį bendradarbia- 
vimą, įskaitant sutarčių sudarymą klausimais, numatytais 1 ir 2 punktuose. 

Įstatymas, priimtas 4 straipsnio paskutinėje pastraipoje numatyta 
dauguma, nustato kultūros klausimus, minimus 1 punkte, bendradar- 
biavimo formas, minimas 3 punkte, taip pat sutarčių sudarymo, minimo 
3 punkte, tvarką. 

$2. Šie dekretai turi įstatymo galią atitinkamai prancūzų kalbos regio- 
ne ir olandų kalbos regione, taip pat institucijoms, įsikūrusioms dvikal- 
biame sostinės Briuselio regione, kurios pagal jų veiklos pobūdį turi būti 
vertinamos kaip priklausančios išimtinai vienai ar kitai bendruomenei. 


128 straipsnis 

S 1. Prancūzų bendruomenės ir flamandų bendruomenės parlamen- 
tai, kiekvienas tiek, kiek tai su juo susiję, dekretais reguliuoja su asmeni- 
mis susijusius klausimus, taip pat šiose srityse vykdomą bendradarbiavimą 
tarp bendruomenių ir tarptautinį bendradarbiavimą, įskaitant sutarčių 
sudarymą. 

Įstatymas, priimtas 4 straipsnio paskutinėje pastraipoje numatyta 
dauguma, nustato šias su asmenimis susijusias sritis, taip pat bendradar- 
biavimo formas ir sutarčių sudarymo tvarką. 

$ 2. Šie dekretai turi įstatymo galią atitinkamai prancūzų kalbos regio- 
ne ir olandų kalbos regione, taip pat, jeigu įstatymas, priimtas 4 straipsnio 
paskutinėje pastraipoje numatyta dauguma, nenumato kitaip, instituci- 
joms, įsikūrusioms dvikalbiame sostinės Briuselio regione, kurios dėl jų 

organizavimo privalo būti vertinamos kaip priklausančios išimtinai vienai 
ar kitai bendruomenei. 


129 straipsnis 

$ 1. Prancūzų ir flamandų bendruomenių parlamentai, federaliniam 
įstatymų leidėjui neturint kompetencijos, kiekvienas tiek, kiek tai su juo 
susiję, dekretais reglamentuoja kalbų vartojimą tokiose srityse: 

19 administraciniai klausimai; 

2" švietimas viešųjų valdžių įkurtose, finansuojamose ar pripažįsta- 
mose įstaigose; 

3“ socialiniai darbdavių ir jų personalo santykiai, taip pat įmonių ak- 
tai ir dokumentai, reikalaujami įstatymo ir reglamentų. 

$ 2. Šie dekretai turi įstatymo galią atitinkamai prancūzų kalbos regio- 
ne ir olandų kalbos regione, išskyrus kiek tai susiję su: 

- komunomis ar komunų grupėmis, besiribojančiomis su kitu kalbi- 
niu regionu, ir kai įstatymas nurodo ar leidžia kitos nei regiono, kuriame 
jos yra, kalbos vartojimą. Šioms komunoms kalbos vartojimo taisyklių 
1 paragrafe numatytose srityse pakeitimas galimas tik įstatymu, priimtu 
4 straipsnio paskutinėje pastraipoje numatyta dauguma; 

- tarnybomis, kurių veikla peržengia kalbinio regiono, kuriame jos 
įsikūrusios, ribas; 

- įstatymo numatytoms federalinėms ir tarptautinėms institucijoms, 
kurių veikla peržengia vienos bendruomenės ribas. 


130 straipsnis 

$ 1. Vokiškai kalbančiųjų bendruomenės parlamentas dekretu regla- 
mentuoja: 

1“ kultūros klausimus; 

2" asmens pasirenkamus dalykus; 

3* švietimą 127 straipsnio 1 paragrafo 2 punkte numatyta apimtimi; 

4? bendradarbiavimą tarp bendruomenių, taip pat tarptautinį bendradar- 
biavimą, įskaitant sutarčių sudarymą, 1, 2 ir 3 punktuose numatytose srityse. 

59 kalbų vartojimą vykdant švietimą viešųjų valdžių įkurtose, finan- 
suojamose ar pripažįstamose įstaigose. 

Įstatymas nustato kultūros ir asmens pasirenkamų dalykų klausimus, 
numatytus 1 ir 2 punktuose, taip pat bendradarbiavimo formas, numatytas 
4 punkte, ir tvarką, kuria sudaromos sutartys. 

$ 2. Šie dekretai turi įstatymo galią vokiečių kalbos regione. 


131 straipsnis 
Įstatymas nustato priemones, skirtas užkirsti kelią bet kokiai diskri- 
minacijai dėl ideologinių ir filosofinių priežasčių. 


132 straipsnis 
Iniciatyvos teisė priklauso bendruomenės vyriausybei ir bendruome- 
nės parlamento nariams. 


133 straipsnis 
Oficialiai dekretai gali būti aiškinami tik dekretu. 


II dalis 
Regionų įgaliojimai 


134 straipsnis 

Įstatymai, priimti įgyvendinant 39 straipsnį, nustato normų, kurias 
priima jų steigiamos institucijos jų nustatomose srityse, juridinę galią. 

Jie gali patikėti šioms institucijoms galią jų nustatoma apimtimi ir 
būdu priimti dekretus, turinčius įstatymo galią. 


III dalis 
Specialiosios nuostatos 


135 straipsnis 

Įstatymas, priimtas 4 straipsnio paskutinėje pastraipoje numatyta 
dauguma, paskiria valdžios institucijas, kurios dvikalbio sostinės Briuselio 
regiono atžvilgiu vykdo kompetenciją, neperduotą bendruomenėms srity- 
se, numatytose 128 straipsnio 1 paragrafe. 


135 bis straipsnis 

Įstatymas, priimtas 4 straipsnio paskutinėje pastraipoje numatyta 
dauguma, srityse, numatytose 127 straipsnio 1 paragrafo pirmos pastrai- 
pos 1 punkte ir, kiek tai susiję su šiomis sritimis, 3 punkte, gali priskirti 
dvikalbio sostinės Briuselio regiono atžvilgiu sostinės Briuselio regionui 
kompetencijas, nepriskirtas bendruomenėms. 

136 straipsnis 

Sostinės Briuselio regiono parlamente yra kalbinių grupių ir kolegijų, 
kompetentingų bendruomeniniais klausimais; jų sudėtis, veikla, kompe- 
tencija ir, nepažeidžiant 175 straipsnio nuostatų, jų finansavimas yra regla- 
mentuojami įstatymu, priimtu 4 straipsnio paskutinėje pastraipoje numa- 
tyta dauguma. 

Kolegijos kartu sudaro Jungtinę kolegiją, kuri atlieka dviejų bendruo- 
menių santykių konsultacinės ir koordinacinės institucijos vaidmenį. 


137 straipsnis 

Siekiant taikyti 39 straipsnį, prancūzų bendruomenės parlamentas ir fla- 
mandų bendruomenės parlamentas, taip pat jų vyriausybės gali įgyvendinti 
atitinkamai Valonijos regiono ir Flandrijos regiono kompetenciją įstatymo 
numatytomis sąlygomis ir pagal jo nustatytas taisykles. Šis įstatymas privalo 
būti priimtas 4 straipsnio paskutinėje pastraipoje numatyta dauguma. 


138 straipsnis 

Prancūzų bendruomenės parlamentas, iš vienos pusės, ir Valonijos 
regiono parlamentas bei sostinės Briuselio regiono parlamento prancūzų 
kalbinė grupė, iš kitos pusės, gali nuspręsti bendru sutarimu ir kiekvie- 
na priimdama dekretą, kad Valonijos regiono parlamentas ir vyriausybė 
prancūzų kalbos regione ir sostinės Briuselio regiono parlamento pran- 
cūzų kalbinė grupė ir jo Kolegija dvikalbiame sostinės Briuselio regione 
visiškai ar iš dalies vykdo Prancūzų bendruomenės kompetenciją. 

Šie dekretai yra priimami dviejų trečdalių dalyvavusių narių balsų 
dauguma Prancūzų bendruomenės parlamente ir absoliučia balsavime da- 
lyvavusiųjų balsų dauguma Valonijos regiono parlamente ir sostinės Briu- 
selio regiono parlamento prancūzų kalbinėje grupėje, jei dalyvauja daugu- 
ma atitinkamo parlamento ar kalbinės grupės narių. Jie gali reglamentuoti 
jų numatomos kompetencijos finansavimą, taip pat su ja susijusių perso- 
nalo, turto, teisių ir pareigų perdavimą. 

Ši kompetencija, priklausomai nuo atvejo, yra įgyvendinama priimant 
dekretus, nutarimus ar reglamentus. 


139 straipsnis 
Vokiškai kalbančiųjų bendruomenės parlamentas ir Valonijos regiono 
parlamentas jų vyriausybių siūlymu gali, kiekvienas priimdamas dekretą, 

bendru sutarimu nuspręsti, kad vokiškai kalbančiųjų bendruomenės par- 
lamentas ir vyriausybė vokiečių kalbos regione visiškai ar iš dalies įgyven- 
dins Valonijos regiono kompetenciją. 

Ši kompetenecija, priklausomai nuo atvejo, įgyvendinama priimant 
dekretus, nutarimus ar reglamentus. 


140 straipsnis 

Vokiškai kalbančiųjų bendruomenės parlamentas ir vyriausybė pri- 
imdami nutarimus ir reglamentus įgyvendina bet kokią kitą jiems įstatymo 
priskiriamą kompetenciją. 

159 straipsnis yra taikomas šiems nutarimams ir reglamentams. 


V SKYRIUS 
APIE KONSTITUCINĮ TEISMĄ, KONELIKTŲ PREVENCIJĄ IR 
SPRENDIMĄ 


I poskyris 
Apie konfliktų dėl įgaliojimų prevenciją 
141 straipsnis 
Įstatymas nustato procedūrą, skirtą užkirsti kelią prieštaravimams 
tarp įstatymo, dekreto ir normų, numatytų 134 straipsnyje, taip pat dekre- 
tų tarpusavio prieštaravimams ir normų, numatytų 134 straipsnyje, tarpu- 
savio prieštaravimams. 


II poskyris 
Apie Konstitucinį teismą 

142 straipsnis 

Visai Belgijai yra vienas Konstitucinis Teismas, kurio sudėtį, kompe- 
tenciją ir veiklą nustato įstatymas. 

Šis teismas priimdamas nutartį sprendžia dėl: 

1“ konfliktų, numatytų 141 straipsnyje; 

2" 10, 11 ir 24 straipsnių pažeidimų, padarytų įstatymu, dekretu arba 
norma, numatyta 134 straipsnyje; 

3* Konstitucijos straipsnių, kurie nustatyti įstatymo, pažeidimų, pada- 
rytų įstatymu, dekretu arba norma, numatyta 134 straipsnyje. 

Į teismą gali kreiptis bet kuri institucija, kurią paskiria įstatymas, bet 
kuris asmuo, galintis pagrįsti savo suinteresuotumą ar, prejudiciniu pa- 
grindu, bet kuri teisminė institucija. 

Teismas sprendžia priimdamas sprendimą dėl kiekvienos liaudies 
konsultacijos, numatytos 39 bis straipsnyje, iki jos suorganizavimo tomis 
sąlygomis ir būdais, kurie numatyti įstatymo. 

Įstatymas gali tais atvejais ir tokiomis sąlygomis bei būdais, kuriuos jis 
numato, suteikti Teismui kompetenciją spręsti priimant nutartį pagal skun- 
dus, paduotus dėl įstatymų leidžiamųjų asamblėjų ar jų institucijų sprendi- 
mų, kontroliuojant rinkimų išlaidas, skirtas Atstovų Rūmų rinkimams. 

Įstatymai, numatyti pirmoje pastraipoje, antros pastraipos 3 punk- 
te, trečioje-penktoje pastraipose, yra priimami 4 straipsnio paskutinėje 
pastraipoje numatyta balsų dauguma. 


III poskyris 
Apie interesų konfliktų prevenciją ir sprendimą 


143 straipsnis 

$ 1. Įgyvendindamos atitinkamą savo kompetenciją, federalinė valsty- 
bė, bendruomenės, regionai ir Jungtinė bendruomeninė komisija, siekiant 
išvengti interesų konfliktų, veikia laikydamosi lojalumo federacijai. 

$ 2. Senatas, priimdamas motyvuotą nuomonę, pasisako dėl interesų 
konfliktų, kilusių tarp asamblėjų, įstatymų leidžiamąją valdžią įgyvendi- 
nančių priimant įstatymą, dekretą ar normą, numatytą 134 straipsnyje, to- 
mis sąlygomis ir laikantis taisyklių, nustatų įstatymu, priimtu 4 straipsnio 
paskutinėje pastraipoje numatyta dauguma. 

$ 3. Įstatymas, priimtas 4 straipsnio paskutinėje pastraipoje numaty- 
ta dauguma, nustato procedūrą, skirtą užkirsti kelią interesų konfliktams 
tarp Federalinės Vyriausybės, bendruomenės ir regiono vyriausybių ir 
Jungtinės bendruomeninės komisijos Jungtinės kolegijos ir jiems išspręsti. 

$ 4. Procedūros, numatytos 2 ir 3 paragrafuose, netaikomos federali- 
nės valstybės įstatymams, nutarimams, reglamentams, aktams ir sprendi- 
mams, susijusiems su apmokestinimo baze, mokesčio tarifais, atleidimais 
ar bet kuriuo kitu elementu, patenkančiu į fizinių asmenų mokesčių skai- 
čiavimą. 

Pereinamoji nuostata 

Kiek tai susiję su interesų konfliktų prevencija ir sprendimu, 1980 m. 
rugpjūčio 9 d. institucinių reformų ordinarinis įstatymas lieka taikomas; 
tačiau jis gali būti panaikintas, papildytas, pakoreguotas ar pakeistas tik 
įstatymais, numatytais 2 ir 3 paragrafuose. 

VI SKYRIUS 
APIE TEISMINĘ VALDŽIĄ 


144 straipsnis 

Ginčus, kurių objektas - civilinės teisės, išimtinai kompetentingi nag- 
rinėti tribunolai. 

Tačiau įstatymas gali pagal jo numatytas taisykles įgalioti Valstybės 
Tarybą arba administracines federalines teismines institucijas spręsti dėl 
jų sprendimų civilinių pasekmių. 


145 straipsnis 
Ginčus, kurių objektas - politinės teisės, išimtinai kompetentingi nag- 
rinėti tribunolai, išskyrus įstatymo numatytas išimtis. 


146 straipsnis 

Bet kuris tribunolas ar ginčus nagrinėjanti teisminė institucija gali 
būti įsteigti tik pagal įstatymą. Negali būti steigiamos nei komisijos, nei 
tribunolai, turintys ypatingus įgaliojimus, kad ir kaip jie būtų pavadinti. 


147 straipsnis 
Visai Belgijai yra vienas Kasacinis teismas. 
Šis teismas nesprendžia bylų iš esmės. 


148 straipsnis 

Tribunolų posėdžiai yra vieši, išskyrus, kai toks viešumas būtų pavo- 
jingas viešajai tvarkai ar gerai moralei; tokiu atveju tai pažymi tribunolas 
priimdamas sprendimą. 

Politinių ir spaudos nusižengimų bylose rengti uždarą posėdį gali būti 
nuspręsta tik vienbalsiai. 


149 straipsnis 
Kiekvienas teismo sprendimas yra motyvuojamas. Jis paskelbiamas 
viešame posėdyje. 


150 straipsnis 

Visose baudžiamosiose ir politinių bei spaudos nusižengimų bylose 
steigiama žiuri, išskyrus spaudos nusižengimus, paskatintus rasizmo ar 
ksenofobijos. 

151 straipsnis 

$ 1. Teisėjai vykdydami savo teismines funkcijas yra nepriklausomi. 
Prokuratūra vykdydama individualaus tyrimo ir persekiojimo funkcijas 
yra nepriklausoma, nepaneigiant kompetentingo ministro teisės įsakyti 
pradėti persekiojimą ir duoti privalomus baudžiamosios politikos nurody- 
mus, įskaitant tyrimo ir persekiojimo politikos klausimais. 

Beje, bendruomenių ir regionų vyriausybės per pirmoje pastraipo- 
je numatytą ministrą naudojasi, kiekviena tiek, kiek tai su ja susiję, teise 
įsakyti persekiojimą srityse, priklausančiose jų kompetencijai. Įstatymas, 
priimtas 4 straipsnio paskutinėje pastraipoje numatyta dauguma, nustato 
šios teisės įgyvendinimo būdus. 

Įstatymas, priimtas 4 straipsnio paskutinėje pastraipoje numatyta dau- 
guma, numato bendruomenių ir regionų dalyvavimą srityse, priklausančio- 
se jų kompetencijai, rengiant pirmoje pastraipoje numatytus nurodymus ir 
planuojant saugumo politiką, taip pat jų atstovų dalyvavimą, kiek tai susiję 
su tomis sritimis, Generalinių prokurorų kolegijos susirinkimuose. 

$ 2. Visai Belgijai yra viena Aukštoji teisingumo taryba. Vykdydama 
savo funkcijas, Aukštoji teisingumo taryba gerbia 1 paragrafe numatytą 
nepriklausomumą. 

Aukštąją teisingumo tarybą sudaro prancūziškai kalbanti kolegija ir 
olandiškai kalbanti kolegija. Kiekvienoje kolegijoje yra vienodas skaičius 
narių ir ji sudaryta pariteto pagrindu, pirma, iš teisėjų ir prokuratūros pa- 
reigūnų, kuriuos išrenka tiesiogiai jų kolegos įstatymo numatytomis są- 
lygomis ir būdu, ir, antra, iš kitų narių, paskirtų Senato dviejų trečdalių 
dalyvavusių narių balsų dauguma įstatymo numatytomis sąlygomis. 

Kiekvienoje kolegijoje yra paskyrimų ir atrankos komisija, taip pat 
nuomonių ir tyrimo komisija, kurios sudarytos pariteto pagrindu vado- 
vaujantis ankstesnėje pastraipoje numatyta taisykle. 

Įstatymas detalizuoja Aukštosios teisingumo tarybos, jos kolegijų ir 
komisijų sudėtį, taip pat sąlygas ir būdą, kaip jos vykdo savo funkcijas. 

S 3. Aukštoji teisingumo taryba įgyvendina savo kompetenciją šiais 
klausimais: 

1“ kandidatų į teisėjus atranka, numatyta 4 paragrafo pirmoje pastrai- 
poje, kandidatų į prokuratūros pareigūnus atranka; 

29 kandidatų į 5 paragrafo pirmoje pastraipoje numatytas pareigas, 
taip pat į vadovaujančias prokuratūros institucijos pareigas atranka; 

3“ teisė eiti teisėjo ar prokuratūros pareigūno pareigas; 

4? teisėjų ir prokuratūros pareigūnų mokymas; 

5* bendrų reikalavimų 2 punkte numatytam kandidatų paskyrimui 
nustatymas; 

6? nuomonių ir pasiūlymų, susijusių su bendru teisminės sistemos 
funkcionavimu ir organizavimu, teikimas; 

7* bendroji priežiūra ir skatinimas taikyti vidinės kontrolės būdus; 

8“ išskyrus bet kokias disciplinos užtrikrinimo ir baudžiamąsias funk- 
cijas: 

- gauti su teisminės struktūros veikimu susijusius skundus ir užtikrin- 
tijų tolesnį nagrinėjimą; 

- inicijuoti tyrimą dėl teisminės struktūros veikimo. 

Įstatymo numatytomis sąlygomis ir būdu 1-4 punktuose numatytos 
funkcijos yra priskirtos kompetentingai paskyrimų ir atrankos komisi- 
jai, o 5-8 punktuose numatytos funkcijos yra priskirtos kompetentingai 
nuomonių ir tyrimo komisijai. Įstatymas numato, kokiais atvejais ir ko- 
kiu būdu paskyrimų ir atrankos komisija bei nuomonių ir tyrimo komisija 
vykdo savo funkcijas kartu. 

Įstatymas, priimamas 4 straipsnio paskutinėje pastraipoje numatyta 
balsų dauguma, nustato kitas šios Tarybos funkcijas. 

$ 4. Taikos teisėjus, tribunolų teisėjus, teismų ir Kasacinio teismo tei- 
sėjus skiria Karalius įstatymo numatytomis sąlygomis ir būdu. 

Šis paskyrimas vykdomas gavus motyvuotą kompetentingos paskyri- 
mų ir atrankos komisijos teikimą, priimtą dviejų trečdalių balsų dauguma 
įstatymo apibrėžtais būdais ir po kompetencijos bei gebėjimų įvertinimo. 
Šis teikimas gali būti atmestas tik įstatymo numatytu būdu ir tik moty- 
vuotai. 

Skiriant teismų ir Kasacinio teismo teisėjus, prieš ankstesnėje pastrai- 
poje numatytą teikimą atitinkami šių teismų visuotiniai susirinkimai įsta- 
tymo numatytu būdu priima motyvuotą nuomonę. 

$ 5. Pirmąjį Kasacinio teismo pirmininką, pirmuosius teismų pirmi- 
ninkus ir tribunolų pirmininkus į šias pareigas įstatymo numatytomis są- 
lygomis ir būdu skiria Karalius. 

Šis paskyrimas vykdomas gavus motyvuotą kompetentingos paskyri- 
mų ir atrankos komisijos teikimą, priimtą dviejų trečdalių balsų dauguma 
vadovaujantis įstatymo apibrėžtais būdais ir po kompetencijos bei gebėji- 
mų įvertinimo. Šis teikimas gali būti atmestas tik įstatymo numatytu būdu 
ir tik motyvuotai. 

Skiriant pirmąjį Kasacinio teismo pirmininką ar pirmuosius teismų 
pirmininkus, prieš ankstesnėje pastraipoje numatytą teikimą atitinkami 
šių teismų visuotiniai susirinkimai įstatymo numatytu būdu priima mo- 
tyvuotą nuomonę. 

Kasacinio teismo pirmininkas ir skyrių pirmininkai, teismų skyrių 
pirmininkai ir tribunolų pirmininkų pavaduotojai į šias pareigas skiriami 
teismų ir tribunolų iš savo narių įstatymo numatytomis sąlygomis ir būdu. 

Nepažeidžiant 152 straipsnio nuostatų taikymo, įstatymas nustato pa- 
skyrimo į šias pareigas trukmę. 

$ 6. Įstatymo nustatytu būdu teisėjai, 5 paragrafo 4 pastraipoje numa- 
tytas pareigas einantys asmenys ir prokuratūros pareigūnai yra vertinami. 


Pereinamoji nuostata 

3-6 paragrafų nuostatos įsigalioja po Aukštosios teisingumo tarybos, 
numatytos 2 paragrafe, įkūrimo. 

Tą dieną Kasacinio teismo pirmasis pirmininkas, pirmininkas ir sky- 
rių pirmininkai, teismų pirmieji pirmininkai ir skyrių pirmininkai ir tri- 
bunolų pirmininkai ir jų pavaduotojai yra laikomi paskirtais į šias pareigas 
įstatymo numatytai trukmei ir numatytomis sąlygomis ir tuo pačiu metu 
laikomi paskirtais atitinkamai į Kasacinį teismą, apeliacinį teismą ar darbo 
teismą ir į atitinkamą tribunolą. 

Per tą laiką toliau taikomos šios nuostatos: 

Taikos teisėjus ir tribunolų teisėjus tiesiogiai skiria Karalius. 

Apeliacinio teismo teisėjus ir pirmosios instancijos tribunolų, priskir- 
tų jų jurisdikcijai, pirmininkus ir pirmininkų pavaduotojus skiria Kara- 
lius iš dviejų dvigubai ilgesnių kandidatų sąrašų: vieną pateikia šie teismai, 
kitą - provincijų tarybos ir sostinės Briuselio regiono parlamentas, pri- 
klausomai nuo atvejo. 

Kasacinio teismo teisėjus skiria Karalius iš dviejų dvigubai ilgesnių 
kandidatų sąrašų: vieną pateikia Kasacinis teismas, kitą pakaitomis teikia 
Atstovų Rūmai ir Senatas. 

Šiais dviem atvejais viename sąraše įrašyti kandidatai gali būti įrašyti 
ir kitame. 

Visi kandidatų teikimai yra skebiami viešai, likus ne mažiau kaip pen- 
kiolika dienų iki paskyrimo. 

Teismai iš savo teisėjų išsirenka jų pirmininkus ir pirmininkų pava- 
duotojus. 


544 


Belgijos Karalystės Konstitucija 


152 straipsnis 

Teisėjai skiriami iki gyvos galvos. Jie išeina į pensiją įstatymo nustaty- 
to amžiaus ir turi teisę gauti įstatymo numatytą pensiją. 

Teisėjas iš savo pareigų gali būti pašalintas arba jo pareigos sustabdy- 
tos tik teismo sprendimu. 

Teisėjo perkėlimas galimas tik jį paskyrus į naujas pareigas ir jo suti- 
kimu. 


153 straipsnis 
Karalius skiria ir atšaukia prie teismų ir tribunolų veikiančius proku- 
ratūros pareigūnus. 


154 straipsnis 
Teismų struktūros narių atlyginimus nustato įstatymas. 


155 straipsnis 

Joks teisėjas negali priimti Vyriausybės siūlomų mokamų pareigų, ne- 
bent jas eitų neatlygintinai ir jeigu tokios pareigos nenumatytos įstatymo 
kaip nesuderinamos su teisėjo pareigomis. 


156 straipsnis 

Belgijoje yra penki apeliaciniai teismai: 

1“ Briuselio, į kurio kompetenciją patenka Valonijos Brabanto ir 
Flandrijos Brabanto provincijos ir dvikalbis sostinės Briuselio regionas; 

2* Gento, į kurio kompetenciją patenka Vakarų Flandrijos ir Rytų 
Flandrijos provincijos; 

3* Antverpeno, į kurio kompetenciją patenka Antverpeno ir Limbur- 
go provincijos; 

4? Lježo, į kurio kompetenciją patenka Lježo, Namiūro ir Liuksem- 
burgo provincijos; 

59 Mono, į kurio kompetenciją patenka Eno provincija. 


157 straipsnis 

Yra karo teisminių institucijų, kai konstatuojama 167 straipsnio 1 pa- 
ragrafo 2 pastraipoje numatyta karo padėtis. Įstatymas reglamentuoja karo 
teisminių institucijų organizavimą, joms priskiriamas funkcijas, šių teismi- 
nių institucijų narių teises ir pareigas ir jų įgaliojimų trukmę. 

Yra prekybos tribunolų, kurių buvimo vietos nustatomos įstatymu. Jis 
reglamentuoja jų organizavimą, jiems priskiramas funkcijas, jų narių pa- 
skyrimo būdą ir įgaliojimų trukmę. 

Įstatymas taip pat reglamentuoja darbo teisminių institucijų organiza- 
vimą, joms priskiriamas funkcijas, jų narių paskyrimo būdą ir įgaliojimų 
trukmę. 

Yra bausmių vykdymo tribunolų, kurių buvimo vietas nustato įstaty- 
mas. Jis reglamentuoja jų organizavimą, jiems priskiriamas funkcijas, jų 
narių paskyrimo būdą ir įgaliojimų trukmę. 


Pereinamoji nuostata 

Pirma pastraipa įsigalioja 1899 m. birželio 15 d. įstatymo, apimančio 
Karo baudžiamosios procedūros kodekso I ir II skirsnius, panaikinimo dieną. 

Iki tol lieka galioti ši nuostata: 

Specialūs įstatymai reglamentuoja karo tribunolų organizavimą, jiems 
priskiriamas funkcijas, jų narių teises ir pareigas bei jų įgaliojimų trukmę. 


157 bis straipsnis 

Esminių reformos, susijusios su kalbų teisminėje srityje vartojimu Briu- 
selio teisminėje apylinkėje, elementų, taip pat tam priskirtinų aspektų, susi- 
jusių su prokuratūra, buveine ir jurisdikcija, pakeitimas galės būti daromas 
tik įstatymu, priimtu 4 straipsnio paskutinėje pastraipoje numatyta dauguma. 


158 straipsnis 

Kasacinis teismas įstatymo nustatytu būdu sprendžia konfliktus dėl 
įgaliojimų. 
159 straipsnis 


Teismai ir tribunolai bendrus, provincijos ir vietinius nutarimus ir 
reglamentus taiko tik tuo atveju, jeigu jie atitinka įstatymą. 


VII SKYRIUS 
APIE VALSTYBĖS TARYBĄ IR ADMINISTRACINES TEISMINES 
INSTITUCIJAS 


160 straipsnis 
Visai Belgijai yra viena Valstybės Taryba, kurios sudėtį, kompetenci- 
ją ir funkcionavimą nustato įstatymas. Tačiau įstatymas gali suteikti Ka- 

raliui teisę reglamentuoti procedūrą vadovaujantis įstatymo numatytais 
principais. 

Valstybės Taryba sprendžia priimdama nutartis kaip administracinė 
teisminė institucija ir įstatymo numatytais atvejais teikia nuomones. 

Taisyklių dėl Valstybės Tarybos administracinių ginčų skyriaus visuo- 
tinio susirinkimo, kurios įsigalioja tą pačią dieną kaip ir ši pastraipa, pa- 
keitimas gali būti atliekamas tik įstatymu, priimtu 4 straipsnio paskutinėje 
pastraipoje numatyta dauguma. 


Pereinamoji nuostata 
Šis straipsnis įsigalioja 2012 m. spalio 14 d. 


161 straipsnis 
Bet kokia administracinė teisminė institucija gali būti įsteigta tik pa- 
gal įstatymą. 


VIII SKYRIUS 
APIE PROVINCIJŲ IR KOMUNŲ INSTITUCIJAS 


162 straipsnis 

Provincijų ir komunų institucijos yra reglamentuojamos įstatymu. 

Įstatymas įtvirtina šių principų taikymą: 

1“ provincijų ir komunų tarybų narių tiesioginiai rinkimai; 

2" priskyrimas provincijų ir komunų taryboms reguliuoti visus pro- 
vincijos ir komunos gyvenimo klausimus, nepaneigiant jų aktų patvirtini- 
mo įstatymo numatytais atvejais ir nustatytu būdu; 

3* įgaliojimų decentralizacija pirmenybę teikiant provincijų ir komu- 
nų institucijoms; 

4? provincijų ir komunų tarybų posėdžių viešumas neperžiangiant 
įstatymo numatytų ribų; 

5* biudžetų ir finansinių ataskaitų viešumas; 

6* globojančios institucijos ar federalinės įstatymų leidžiamosios val- 
džios įsikišimas, kad būtų užkirstas kelias įstatymo ar viešojo intereso pa- 
žeidimui. 

Suprakomunalinės bendrijos reglamentuojamos 134 straipsnyje nu- 
matyta norma. Ši norma numato 2 pastraipoje įtvirtintų principų taikymą. 
134 straipsnyje numatyta norma gali nustatyti kitus, esminius, principus, tai- 
kant arba ne dviejų trečdalių dalyvavusių narių balsų daugumos, jeigu susi- 

renka atitinkamo parlamento narių dauguma, procedūrą. 159 ir 190 straips- 
niai taikomi suprakomunalinių bendrijų nutarimams ir reglamentams. 
Įgyvendinant 4 straipsnio paskutinėje pastraipoje numatyta dauguma 
priimtą įstatymą, dekretas ar 134 straipsnyje numatyta norma reglamen- 
tuoja, kokiomis sąlygomis ir būdu kelios provincijos, kelios suprakomuna- 
linės bendrijos ar kelios komunos gali bendradarbiauti ar jungtis į asocia- 
cijas. Tačiau neleidžiama kelioms provincijų taryboms, kelioms suprako- 
munalinių bendrijų ar kelioms komunų taryboms posėdžiauti kartu. 


163 straipsnis 

Išrinktų provincijos institucijų įgaliojimus, vykdomus Valonijos ir 
Flandrijos regionuose, dvikalbiame sostinės Briuselio regione vykdo pran- 
cūzų ir flamandų bendruomenės bei Jungtinė bendruomeninė komisija, 
kiekviena tiek, kiek tai susiję su klausimais, priklausančiais jos kompeten- 
cijai pagal 127 ir 128 straipsnius, ir, kiek tai susiję su kitais klausimais, sos- 
tinės Briuselio regionas. 

Tačiau įstatymas, priimtas 4 straipsnio paskutinėje pastraipoje numa- 
tyta dauguma, nustato tvarką, kuria sostinės Briuselio regionas ar bet kuri 
kita institucija, kurios narius jis skiria, vykdo pirmoje pastraipoje numaty- 
tus įgaliojimus, nepriklausančius 39 straipsnyje nurodytoms sritims. Tokia 
pačia dauguma priimtas įstatymas reglamentuoja visų ar dalies pirmoje 
pastraipoje numatytų įgaliojimų, priklausančių 127 ir 128 straipsnyje mi- 
nimoms sritims, priskyrimą 136 straipsnyje numatytoms institucijoms. 


164 straipsnis 
Civilinės būklės aktų registravimas ir registrų tvarkymas priklauso iš- 
imtinei komunų valdžios institucijų kompetencijai. 


165 straipsnis 

S L. Įstatymas įkuria aglomeracijas ir komunų federacijas. Jis nustato 
jų organizavimą ir jų kompetenciją, įtvirtindamas 162 straipsnyje sufor- 
muluotų principų taikymą. 

Kiekviena aglomeracija ir kiekviena federacija turi tarybą ir vykdo- 
mąją kolegiją. 

Vykdomosios kolegijos pirmininką renka taryba iš savo narių; jo iš- 
rinkimą patvirtina Karalius; įstatymas reglamentuoja jo statusą. 

159 ir 190 straipsniai taikomi aglomeracijų ir komunų federacijų nu- 
tarimams ir reglamentams. 

Aglomeracijų ir komunų federacijų ribos gali būti keičiamos ar taiso- 
mos tik pagal įstatymą. 

$ 2. Įstatymas įkuria instituciją, kurioje kiekviena aglomeracija ir ar- 
timiausios komunų federacijos įstatymo numatytomis sąlygomis ir būdu 
konsultuojasi viena su kita dėl bendrų techninio pobūdžio problemų, ku- 
rios priskiriamos atitinkamai jų kompetencijai, sprendimo. 

S 3. Kelios komunų federacijos įstatymo numatomomis sąlygomis ir 
būdu gali bendradarbiauti ar jungtis į asociacijas tarpusavyje ar su viena 
ar keliomis aglomeracijomis, kad būtų bendrai reguliuojami ir valdomi 
jų kompetencijai priskirti klausimai. Jų taryboms kartu posėdžiauti nelei- 
džiama. 


166 straipsnis 

S 1. 165 straipsnis taikomas aglomeracijai, kuriai priklauso Karalystės 
sostinė, su toliau numatytomis išlygomis. 

$ 2. Aglomeracijos, kuriai priklauso Karalystės sostinė, kompetenciją 
įstatymo, priimto 4 straipsnio paskutinėje pastraipoje numatyta dauguma, 
apibrėžtu būdu įgyvendina sostinės Briuselio regiono institucijos, įkurtos 
vadovaujantis 39 straipsniu. 

$ 3. 136 straipsnyje numatytos institucijos: 

1“ kiekviena savo bendruomenės atžvilgiu turi tas pačias kompeten- 
cijas kultūros, švietimo ir su asmenimis susijusiais klausimais kaip ir kitos 
mokymą organizuojančios valdžios; 

2" kiekviena savo bendruomenės atžvilgiu įgyvendina kompetenciją, 
kurią joms suteikia prancūzų ir flamandų bendruomenių parlamentai; 

3* kartu reglamentuoja 1 punkte numatytus klausimus, pasižyminčius 
bendru interesu. 


IV SKIRSNIS 
APIE TARPTAUTINIUS SANTYKIUS 


167 straipsnis 

S 1. Karalius vadovauja tarptautiniams santykiams, nepaneigiant 
bendruomenių ir regionų kompetencijos reglamentuoti tarptautinį bend- 
radarbiavimą, įskaitant sutarčių sudarymą klausimais, kurie priskiriami jų 
kompetencijai pagal Konstituciją. 

Karalius vadovauja ginkluotosioms pajėgoms, skelbia karo padėtį, 
taip pat karo veiksmų pabaigą. Jis apie tai informuoja, kartu pateikdamas 

papildomą reikiamą informaciją, Parlamento Rūmus, kai tik valstybės in- 
teresai ir saugumas tą leidžia padaryti. 

Bet koks teritorijos perleidimas, mainai ar prijungimas galimi tik įsta- 
tymo pagrindu. 

$ 2. Karalius sudaro sutartis, išskyrus tas, kurios susijusios su 3 para- 
grafe numatytais klausimais. Šios sutartys įsigalioja, kai joms pritaria At- 
stovų Rūmai. 

$ 3. Bendruomenių ir regionų vyriausybės, numatytos 121 straipsny- 
je, sudaro, kiekviena tiek, kiek su ja tai susiję, sutartis klausimais, priski- 
riamais jų parlamento kompetencijai. Šios sutartys įsigalioja tik po parla- 
mento pritarimo. 

$ 4. Įstatymas, priimtas 4 straipsnio paskutinėje pastraipoje numaty- 
ta dauguma, nustato sutarčių, numatytų 3 paragrafe, ir sutarčių, nepriski- 
riamų išimtinai klausimams, pagal Konstituciją ar jos pagrindu priskiria- 
miems bendruomenių ar regionų kompetencijai, sudarymo būdus. 

$ 5. Sutartis, sudarytas prieš 1993 m. gegužės 18 d. ir susijusias su 
3 paragrafe numatytais klausimais, Karalius gali denonsuoti bendru suta- 
rimu su suinteresuotomis bendruomenių ir regionų vyriausybėmis. 

Karalius denonsuoja šias sutartis, jeigu tą inicijuoja suinteresuotos 
bendruomenių ir regionų vyriausybės. 4 straipsnio paskutinėje pastraipoje 
numatyta dauguma priimtas įstatymas nustato procedūrą nesutarimo tarp 
suinteresuotų bendruomenių ir regionų vyriausybių atveju. 


Pereinamoji nuostata 

2 paragrafo antras sakinys įsigalios rinkimų, skirtų visiškai atnaujinti 
bendruomenių ir regionų parlamentus 2014 m., dieną. Iki to laiko 2 paragra- 
fe numatytos sutartys įsigalios tik gavus abejų Parlamento Rūmų pritarimą. 


168 straipsnis 
Nuo derybų, skirtų bet kokiam Europos Bendrijų steigiamųjų sutar- 


Mas ės 


apie tai turi būti informuojami Parlamento Rūmai. Jie gauna sutarties pro- 
jektą prieš jį pasirašant. 


168 bis straipsnis 

Europos Parlamento rinkimams įstatymas numato specialias taisyk- 
les, siekiant garantuoti teisėtus olandiškai ir prancūziškai kalbančiųjų inte- 
resus senojoje Brabanto provincijoje. 

Šias specialias taisykles įtvirtinančias normas galima keisti tik įstaty- 
mu, priimtu 4 straipsnio paskutinėje pastraipoje numatyta dauguma. 


169 straipsnis 

Siekiant užtikrinti tarptautinių ar supranacionalinių įsipareigojimų 
vykdymą, 36 ir 37 straipsniuose numatytos valdžios gali, laikantis įstatymo 
nustatytų sąlygų, pakeisti 115 ir 121 straipsniuose numatytas institucijas. 
Šis įstatymas turi būti priimtas 4 straipsnio paskutinėje pastraipoje numa- 
tyta dauguma. 


V SKIRSNIS 
APIE FINANSUS 


170 straipsnis 

$ 1. Mokesčiai valstybės naudai gali būti nustatyti tik įstatymu. 

$ 2. Bet koks mokestis bendruomenės ar regiono naudai gali būti nu- 
statytas tik dekretu ar 134 straipsnyje numatyta norma. 

Kiek tai susiję su 1 pastraipoje numatytais privalomaisiais mokėji- 
mais, įstatymas apibrėžia išimtis, kurių būtinumas pagrindžiamas. 

S 3. Bet koks mokestis, privalomasis mokėjimas gali būti nustatyti tik 
provincijos arba suprakomunalinės bendrijos tarybos sprendimu. 

Kiek tai susiję su 1 pastraipoje numatytais privalomaisiais mokėji- 
mais, įstatymas apibrėžia išimtis, kurių būtinumas pagrindžiamas. 

Įstatymas gali visiškai ar iš dalies panaikinti privalomuosius mokėji- 
mus, numatytus 1 pastraipoje. 

$ 4. Bet koks aglomeracijos, komunų federacijos ir komunos mokestis 
ar privalomasis mokėjimas gali būti nustatyti tik jų tarybos sprendimu. 

Kiek tai susiję su 1 pastraipoje numatytais privalomaisiais mokėji- 
mais, įstatymas apibrėžia išimtis, kurių būtinumas nustatomas. 


171 straipsnis 

Kasmet balsuojama dėl mokesčių valstybės, bendruomenės ir regiono 
naudai. 

Juos nustatančios normos galioja tik vienerius metus, jeigu nėra at- 
naujinamos. 


172 straipsnis 
Mokestinės privilegijos draudžiamos. 

Bet kokias mokesčių išimtis ar lengvatas leidžiama taikyti tik įstatymu. 


173 straipsnis 

Išskyrus provincijų, polderių ir sausinimo darbų atvejus bei įstaty- 
mo, dekreto ir normų, numatytų 134 straipsnyje, nustatytas išimtis, bet 
kokių mokėjimų iš piliečių gali būti reikalaujama tik mokesčio valstybės, 
bendruomenės, regiono, aglomeracijos, komunų federacijos ar komunos 
naudai forma. 


174 straipsnis 

Kasmet Atstovų Rūmai priima įstatymą, kuriuo tvirtinama finansinė 
ataskaita, ir nustato biudžetą. Tačiau Atstovų Rūmai ir Senatas, kiekvienas 
tiek, kiek tai su juo susiję, kasmet nustato jų veiklos dotacijas. 

Visos Valstybės pajamos ir išlaidos turi būti įtrauktos į biudžetą ir fi- 
nansinę ataskaitą. 


175 straipsnis 

Įstatymas, priimtas 4 straipsnio paskutinėje pastraipoje numatyta bal- 
sų dauguma, nustato prancūzų bendruomenės ir flamandų bendruomenės 
finansavimo sistemą. 

Prancūzų ir flamandų bendruomenių parlamentai, kiekvienas tiek, 
kiek tai su juo susiję, dekretu nustato jų pajamų paskirtį. 


176 straipsnis 

Įstatymas nustato vokiškai kalbančiųjų bendruomenės finansavimo 
sistemą. 

Vokiškai kalbančiųjų bendruomenės parlamentas dekretu nustato pa- 
jamų paskirtį. 


177 straipsnis 

Įstatymas, priimtas 4 straipsnio paskutinėje pastraipoje numatyta 
dauguma, nustato regionų finansavimo sistemą. 

Regionų parlamentai, kiekvienas tiek, kiek tai su juo susiję, 134 straips- 
nyje numatytomis normomis nustato jų pajamų paskirstymą. 


178 straipsnis 
4 straipsnio paskutinėje pastraipoje numatyta dauguma priimto įstaty- 
mo nustatytomis sąlygomis ir būdais sostinės Briuselio regiono parlamentas 


552 


Belgijos Karalystės Konstitucija 


134 straipsnyje numatyta noma perduoda lėšas Jungtinei bendruomeninei 
komisijai ir prancūzų bei flamandų bendruomeninėms komisijoms. 


179 straipsnis 
Bet kokia pensija, bet kokia premija iš valstybės iždo gali būti paskir- 
tos tik įstatymu. 


180 straipsnis 

Iždo teismo nariai yra skiriami Atstovų Rūmų įstatymo nustatytam 
terminui. 

Šis teismas yra atsakingas už viešojo administravimo ir visų atskai- 
tingų valstybės iždui subjektų finansinių ataskaitų tikrinimą ir tvirtinimą. 
joks perleidimas nebūtų įvykęs. Teismas taip pat vykdo bendrąją operacijų, 
susijusių su mokėjimų valstybei nustatymu ir surinkimu, priežiūrą, įskai- 
tant biudžeto pajamas. Jis tvirtina įvairių valstybės administravimo subjek- 
tų finansines ataskaitas ir yra atsakingas už bet kokios šiuo tikslu reikalin- 
gos informacijos ir buhalterinių dokumentų surinkimą. Bendra valstybės 
finansinė ataskaita teikiama Atstovų Rūmams su Iždo teismo pastabomis. 

Šio teismo organizavimą reglamentuoja įstatymas. 

Įstatymas gali patikėti Iždo teismui bendruomenių ir regionų, taip pat 
viešųjų organizacijų, kurios nuo jų priklauso, biudžetų ir finansinės atskai- 
tomybės kontrolę. Jis taip pat gali leisti, kad dekretas arba 134 straipsnyje 
numatyta norma reglamentuotų šią kontrolę. Išskyrus kiek tai susiję su vo- 
kiškai kalbančiųjų bendruomene, šis įstatymas yra priimamas 4 straipsnio 
paskutinėje pastraipoje numatyta dauguma. 

Papildomos misijos gali būti patikėtos Iždo teismui įstatymu, dekre- 
tu arba 134 straipsnyje numatyta norma. Pritarus Teismui, dekretas arba 
134 straipsnyje numatyta norma nustato atlyginimą Teismui už šių misi- 
jų vykdymą. Joks atlyginimas nemokamas už misiją, kurią Teismas vykdo 
bendruomenei ar regionui iki šios pastraipos įsigaliojimo datos. 


181 straipsnis 

$ 1. Dvasininkams atlyginimus ir pensijas moka valstybė; tam būtinos 
sumos kasmet įtraukiamos į biudžetą. 

$ 2. Atlyginimus ir pensijas įstatymo pripažintų organizacijų, kurios 
teikia moralinę nekonfesinę pagalbą, atstovams moka valstybė; tam reika- 
lingos sumos kasmet įtraukiamos į biudžetą. 

VI SKIRSNIS 
APIE GINKLUOTĄSIAS PAJĖGAS IR POLICIJOS TARNYBĄ 


182 straipsnis 
Kariuomenės formavimo būdą apibrėžia įstatymas. Jis taip pat regla- 
mentuoja karių skatinimą, teises ir pareigas. 


183 straipsnis 
Kariuomenės šauktinių skaičius nustatomas kasmet. Įstatymas, kuris 
jį nustato, galioja tik vienerius metus, jeigu jo galiojimas nepratęsiamas. 


184 straipsnis 

Integruotos dviejų lygių policijos tarnybos organizavimas ir kompe- 
tencija reglamentuojama įstatymu. Pagrindiniai integruotos dviejų lygių 
policijos tarnybos personalo statuso klausimai reglamentuojami įstatymu. 


Pereinamoji nuostata 

Tačiau Karalius gali nustatyti ir vykdyti pagrindinius integruotos 
dviejų lygių policijos tarnybos personalo statuso klausimus, jeigu šis nu- 
tarimas, kiek tai susiję su šiais klausimais, būtų patvirtintas įstatymu iki 
2002 m. balandžio 30 d. 


185 straipsnis 
Bet koks užsienio karinis dalinys gali tarnauti valstybei, užimti ar kirs- 
ti teritoriją tik įstatymo pagrindu. 


186 straipsnis 

Kariai savo laipsnio, apdovanojimo ir pensijos gali netekti tik įstaty- 
mo apibrėžtu būdu. 

VII SKIRSNIS 
BENDROSIOS NUOSTATOS 

187 straipsnis 

Konstitucijos galiojimas negali būti nei visiškai, nei iš dalies sustab- 
dytas. 
188 straipsnis 

Nuo Konstitucijos įsigaliojimo bet kokie jai prieštaraujantys įstaty- 
mai, dekretai, nutarimai, reglamentai ir kiti aktai yra panaikinami. 

189 straipsnis 
Konstitucijos tekstas išdėstytas prancūzų, olandų ir vokiečių kalbomis. 


190 straipsnis 

Bet koks bendrosios, provincijos ar komunos administracijos įstaty- 
mas, nutarimas ar reglamentas yra privalomas tik po paskelbimo įstatymo 
nustatyta forma. 


191 straipsnis 
Kiekvienas Belgijos teritorijoje esantis užsienietis naudojasi asme- 
nims ir turtui suteikta apsauga, išskyrus įstatymo numatytas išimtis. 


192 straipsnis 
Bet kokios priesaikos galima reikalauti tik pagal įstatymą. Jis nustato 
jos tekstą. 


193 straipsnis 


Belgijos Tauta pasirenka raudoną, geltoną ir juodą spalvas, kaip Kara- 
lystės herbą - Belgijos liūtą su devizu „JĖGA GLŪDI VIENYBĖJE“. 


194 straipsnis 
Briuselio miestas yra Belgijos sostinė ir Federalinės Vyriausybės bu- 
veinė. 


VIII SKIRSNIS 
APIE KONSTITUCIJOS KEITIMĄ 


195 straipsnis 

Federalinė įstatymų leidžiamoji valdžia gali deklaruoti, kad reikia 
peržiūrėti jos nurodomą konstitucinę nuostatą. 

Po tokios deklaracijos abeji Parlamento Rūmai automatiškai palei- 
džiami. 

Sušaukiami nauji Parlamento Rūmai vadovaujantis 46 straipsniu. 

Šie Rūmai bendru sutarimu su Karaliumi sprendžia dėl peržiūrai pa- 
teiktų klausimų. 

Šiuo atveju Parlamento Rūmai gali svarstyti, jei dalyvauja ne mažiau 
kaip du trečdaliai kiekvienų Parlamento Rūmų narių; ir bet koks pakeiti- 
mas gali būti priimtas, jeigu jis surenka mažiausiai du trečdalius balsų. 

Pereinamoji nuostata 

Vis dėlto Parlamento Rūmai, sudaryti po 2010 m. birželio 13 d. Par- 
lamento Rūmų atnaujinimo, gali bendru sutarimu su Karaliumi spręsti dėl 
toliau išvardytų nuostatų, straipsnių ir straipsnių grupių, bet išimtinai to- 
liau nurodyta prasme: 

175 straipsnio 2 pastraipa, 11 bis straipsnis, 41 straipsnio 5 pastraipa, 
159 ir 190 straipsniai, siekiant užtikrinti visišką regionų autonomijos pro- 
vincijų atžvilgiu įgyvendinimą, nepaneigiant aktualių specialių 1988 m. 
rugpjūčio 9 d. įstatymo, keičiančio komunų įstatymą, komunų rinkimų 
įstatymą, organinį viešųjų socialinės pagalbos centrų įstatymą, provincijų 
įstatymą, rinkimų kodeksą, organinį provincijų rinkimų įstatymą ir įstaty- 
mą, skirtą organizuoti vienu metu vykstančius legislatyvinių Parlamento 
Rūmų ir provincijų tarybų rinkimus, nuostatų ir nuostatų, susijusių su val- 
dytojų tarnyba, ir siekiant riboti žodžio „provincija“, vartojamo Konstitu- 
cijoje vienintele teritorine prasme, be jokio institucinio atspalvio, reikšmę; 

2923 straipsnis, siekiant garantuoti teisę į šeimos pašalpas; 

3*III skirsnis, siekiant į jį įtraukti nuostatą, draudžiančią keisti rinki- 
mų įstatymus, likus mažiau nei metams iki numatytos rinkimų datos; 

4943 straipsnio 1 paragrafas, 44 straipsnio 2 pastraipa, 46 straipsnio 
5 pastraipa, 69, 71, 74, 75, 76, 77, 78, 79, 80, 81, 82, 83 ir 168 straipsniai, sie- 
kiant vykdyti bikameralizmo reformą ir suteikti Atstovų Rūmams likutinę 
legislatyvinę kompetenciją; 

5946 ir 117 straipsniai, siekiant numatyti, kad federaliniai legislaty- 
viniai rinkimai vyks tą pačią dieną kaip ir Europos Parlamento rinkimai, 
o priešlaikinio paleidimo atveju naujų federalinių legislatyvinių rūmų ka- 
dencija negalės trukti ilgiau nei po šio priešlaikinio paleidimo einančių 
Europos Parlamento rinkimų diena, taip pat siekiant leisti įstatymui, pri- 
imtam 4 straipsnio paskutinėje pastraipoje numatyta dauguma, patikėti 
bendruomenėms ir regionams kompetenciją specialiu dekretu ar specialiu 
ordonansu reguliuoti jų parlamentų kadencijos trukmę, taip pat nustatyti 
jų datą ir numatyti, kad įstatymas, priimtas 4 straipsnio paskutinėje pa- 
straipoje numatyta dauguma, nustato šiame punkte numatytų naujų rinki- 
mų taisyklių įsigaliojimo dieną; 

6* 63 straipsnio 4 paragrafas, siekiant pridėti pastraipą, numatan- 
čią, kad Atstovų Rūmų rinkimams įstatymas nustato specialias taisykles, 
kad būtų garantuoti legitimūs senojoje Brabanto provincijoje olandiškai 

kalbančiųjų ir prancūziškai kalbančiųjų interesai, ir kad tokias specialias 
taisykles numatančių normų pakeitimas galimas tik įstatymu, priimtu 
4 straipsnio paskutinėje pastraipoje numatyta dauguma; 

79 III skirsnio IV skyriaus II poskyrio III dalis, siekiant į ją įterpti 
straipsnį, leidžiantį įstatymui, priimtam 4 straipsnio paskutinėje pastrai- 
poje numatyta dauguma, dvikalbio sostinės Briuselio regiono atžvilgiu 
sostinės Briuselio regionui priskirti kompetenciją, nepaskirtą bendruome- 
nėms srityse, numatytose 127 straipsnio 1 paragrafo 1 pastraipos 1 punkte, 
ir tiek, kiek tai susiję su 1 punkte numatytomis sritimis, 3 punkte; 

8* III skirsnio IV skyriaus II poskyrio III dalis, siekiant leisti įstatymui, 
priimtam 4 straipsnio paskutinėje pastraipoje numatyta dauguma, supa- 
prastinti bendradarbiavimo tarp subjektų procedūras; 

99 143 straipsnis, siekiant pridėti paragrafą, kuris pašalintų interesų 
konflikto procedūrą dėl įstatymo ar federalinės valdžios institucijos spren- 
dimo, keičiančio apmokestinimo bazę, mokesčio dydį, atleidimą nuo jo ar 
bet kokį kitą fizinių asmenų mokesčių apskaičiavimo elementą; 

109 III skirsnio IV skyrius, siekiant į jį įterpti nuostatą, numatančią, 
kad esminių reformos, susijusios su kalbų teismų srityje vartojimu Briu- 
selio teisminėje apylinkėje, elementų, taip pat tam priskirtinų aspektų, 
susijusių su prokuratūra, jos buveine ir jurisdikcija, pakeitimas galės būti 
daromas tik įstatymu, priimtu 4 straipsnio paskutinėje pastraipoje numa- 
tyta dauguma; 

117144 straipsnis, siekiant numatyti, kad Valstybės Taryba ir, reikalui 
esant, federalinės administracinės teisminės institucijos gali pasisakyti dėl 
jų sprendimų pasekmių privatinėje teisėje; 

127 151 straipsnio 1 paragrafas, siekiant numatyti, kad bendruome- 
nės ir regionai srityse, priklausančiose jų kompetencijai, turi teisę pradėti 
persekiojimą per federalinį teisingumo ministrą, kuris užtikrina neatidė- 
liotiną tokio persekiojimo vykdymą, ir siekiant leisti įstatymui, priimtam 
4 straipsnio paskutinėje pastraipoje nustatyta dauguma, numatyti bend- 
ruomenių ir regionų dalyvavimą srityse, priklausančiose jų kompetencijai, 
priimant sprendimus dėl prokuratūros tyrimo ir persekiojimo politikos, 
privalomų baudžiamosios politikos nurodymų, atstovavimo Generalinių 
prokurorų kolegijoje ir priimant sprendimus dėl Visiško saugumo pamati- 
nių pastabų ir Nacionalinio saugumo plano; 

137 160 straipsnis, siekiant pridėti pastraipą, numatančią, kad keisti 
naujus įgaliojimus, suteiktus Valstybės Tarybos administracinių ginčų sky- 

riaus visuotiniam susirinkimui, ir svarstymo šiame visuotiniame susirin- 
kime taisykles bus galima tik įstatymu, priimtu 4 straipsnio paskutinėje 
pastraipoje numatyta dauguma; 

149 IV skirsnis, siekiant į jį įterpti straipsnį, numatantį, kad Europos Par- 
lamento rinkimams įstatymas numato specialias taisykles, kad būtų užtikrinti 
teisėti olandiškai ir prancūziškai kalbančiųjų interesai senojoje Brabanto pro- 
vincijoje, ir kad keisti normas, nustatančias šias specialias taisykles, galima 
tik įstatymu, priimtu 4 straipsnio paskutinėje pastraipoje numatyta dauguma; 

159 180 straipsnis, siekiant numatyti, kad asamblėjos, leidžiančios 
dekretus ar 134 straipsnyje numatytas normas, galės patikėti, galimai už 
atlyginimą, tam tikras funkcijas Iždo teismui. 

Parlamento Rūmai 1 pastraipoje numatytus klausimus galės svarsty- 
ti, jeigu dalyvaus mažiausiai du trečdaliai kiekvienus Rūmus sudarančių 
narių; bet koks pakeitimas galės būti priimtas, jeigu už jį bus atiduota ma- 
žiausiai du trečdaliai balsų. 

Ši pereinamoji nuostata nėra deklaracija 195 straipsnio 2 pastraipoje 
numatyta prasme. 


196 straipsnis 

Joks Konstitucijos pakeitimas negali būti inicijuojamas nei atliekamas 
karo metu arba kai Parlamento Rūmai negali laisvai susirinkti šalies teri- 
torijoje. 


197 straipsnis 

Šalį valdant regentui, negalima keisti Konstitucijos nuostatų, susijusių 
su Karaliaus konstituciniais įgaliojimais, ir Konstitucijos 85-88 straipsnių, 
91-95 straipsnių, 106 ir 197 straipsnių. 


198 straipsnis 

Bendru sutarimu su Karaliumi Steigiamieji Rūmai gali adaptuoti 
Konstitucijos straipsnių ir straipsnių dalių numerius, taip pat Konstituci- 
jos skirsnius, skyrius ir poskyrius, keisti neperžiūrimų nuostatų terminiją, 
siekiant ją suderinti su naujų nuostatų terminija ir užtikrinti Konstitucijos 
tekstų prancūzų, olandų ir vokiečių kalbomis atitiktį. 

Šiuo atveju Parlamento Rūmai gali svarstyti, jeigu dalyvauja bent du 
trečdaliai kiekvienus Rūmus sudarančų narių; pakeitimai galės būti priim- 
ti, jeigu už pakeitimų visumą atiduota mažiausiai du trečdaliai dalyvavusių 
narių balsų. 

IX SKIRSNIS 
ĮSIGALIOJIMAS IR PEREINAMOSIOS NUOSTATOS 


I. - 85 straipsnio nuostatos pirmą kartą bus taikomos Jo karališkosios 
didenybės princo Alberto Felikso Humberto Teodoro Kristiano Eugenijaus 
Mari, Lježo princo, Belgijos princo palikuonims, vertinant, kad Jos kara- 
liškosios didenybės princesės Astridos Žozefinos Šarlotės Fabricijos Eliza- 
betės Paolos Mari, Belgijos princesės ir Lorenco, Austrijos-Este erchercogo 
santuokai gautas 85 straipsnio 2 pastraipoje numatytas sutikimas. 

Iki to laiko taikomos toliau išdėstytos nuostatos. 

Karaliaus konstitucinius įgaliojimus paveldi tiesioginiai teisėti Jo di- 
denybės Leopoldo Žoržo Kristiano Frederiko Sakso-Koburgo palikuonys 
pagal kilmę, iš vyro vyrui, vadovaujantis pirmagimystės principu ir amži- 
nai išbraukiant moteris ir jų žemutinę liniją. 

Teisių į karūną neteks princas, kuris ves be Karaliaus ar tų, kurie, jo 
nesant, Konstitucijoje numatytais atvejais vykdo jo įgaliojimus, sutikimo. 

Vis dėlto prarastas teises į karūną gali atkurti Karalius ar tie, kurie, jo 
nesant, Konstitucijoje numatytais atvejais vykdo jo įgaliojimus, esant abejų 
Parlameto Rūmų pritarimui. 

II. - (panaikinta 2005 m. gruodžio 6 d.) 

III. - 125 straipsnis taikomas faktams po 1993 m. gegužės 8 d. 

IV. - (panaikintas 2005 m. gruodžio 6 d.) 

V. - (panaikintas 2005 m. gruodžio 6 d.) 

VI. - S 1. (panaikintas 2005 m. gruodžio 6 d.) 

$ 2. (panaikintas 2005 m. gruodžio 6 d.) 

S 3. Brabanto provincijos personalo nariai ir turtas bus padalyti Valo- 
nijos Brabanto provincijai, Flandrijos Brabanto provincijai, sostinės Briu- 
selio Regionui, 135 ir 136 straipsniuose numatytoms valdžioms ir instituci- 
joms, taip pat federalinei valdžiai, laikantis taisyklių, nustatytų 4 straipsnio 
paskutinėje pastraipoje numatyta dauguma priimto įstatymo. 

Po kito provincijų tarybų atnaujinimo ir iki jų padalijimo momento 
likęs bendras personalas ir turtas yra bendrai valdomi Valonijos Brabanto 
provincijos, Flandrijos Brabanto provincijos ir kompetentingų dvikalbio 
sostinės Briuselio regiono valdžios institucijų. 

$ 4. (panaikintas 2005 m. gruodžio 6 d.) 

$ 5. (panaikintas 2005 m. gruodžio 6 d.) 

1991 m. liepos 12 d. priimta Bulgarijos Respublikos Konstitucija yra 
ketvirtoji šios valstybės istorijoje: ankstesnės konstitucijos buvo priimtos 
1879 m. (Tarnovo Konstitucija), 1947 m. ir 1971 m. Apimties požiūriu 
tai - palyginti neilgas dokumentas, kurį sudaro preambulė, dešimt skyrių 
(169 str.), pereinamosios ir baigiamosios nuostatos, turinčios atskirą nu- 
meraciją (1-13 paragrafai). Bulgarijos Konstituciją priėmė speciali tautai 
atstovaujanti institucija - Didysis Nacionalinis Susirinkimas, o Konstituci- 
jos projektą parengė Konstitucinis komitetas. Ši Konstitucija — tai tipiškas 
posocialistinės valstybės aktas, išreiškiantis siekį atsiriboti nuo socialisti- 
nės praeities, atsisakyti jos idealų ir norą sugrįžti prie bendražmogiškųjų 
vertybių. Joje išreiškiamos europietiško konstitucionalizmo idėjos: valdžių 
padalijimas, laisvė, humanizmas, asmens teisės, tautos suverenitetas ir kt. 

Šios Konstitucijos galiojimo laikotarpiu buvo priimta keletas jos pa- 
keitimų. Kai kurie iš jų susiję su Bulgarijos Respublikos naryste Europos 
Sąjungoje - į ją ši valstybė kartu su Rumunija įstojo 2007 m. sausio 1 d.! 
Būtent Konstitucijos devintasis skyrius (153-163) reguliuoja galiojančios 
Konstitucijos pakeitimo ir papildymo, taip pat ir naujos konstitucijos 
priėmimo tvarką - ją priimti gali tik Didysis Nacionalinis Susirinkimas?. 





! Štai Konstitucijos 4 straipsnis 2005 m. vasario 25 d. įstatymu, įsigaliojusiu 2007 m. sausio 


1 d., buvo papildytas nauja trečiąja dalimi, kurioje įtvirtinta, kad Bulgarijos Respublika 
dalyvauja kuriant ir toliau vystant Europos Sąjungą. Konstitucijos 22 straipsnyje, regla- 
mentuojančiame nuosavybės klausimus, nustatyta, kad užsieniečiai ir užsienio juridiniai 
asmenys nuosavybę gali įgyti tik narystės Europos Sąjungoje, ratifikuotų, paskelbtų ir 
įsigaliojusių tarptautinių sutarčių ir įstatymų reglamentuojamo nuosavybės teisių pavel- 
dėjimo pagrindu. Tuo tarpu Konstitucijos 42 straipsnis buvo papildytas nauja trečiąja 
dalimi, kurioje nustatyta, kad Europos Parlamento narių rinkimo tvarką, Europos Są- 
jungos piliečių dalyvavimo renkant savivaldos institucijas tvarką nustato įstatymas. 

Nacionalinis Susirinkimas gali pakeisti arba papildyti visas Konstitucijos nuostatas, iš- 
skyrus tas, kurios priskirtos Didžiojo Nacionalinio Susirinkimo kompetencijai (153 str.). 
Konstitucijos pakeitimo arba papildymo iniciatyvos teisė pagal 154 straipsnį suteikta ket- 
virtadaliui deputatų ir Respublikos Prezidentui. Pasiūlymą Nacionalinis Susirinkimas turi 
nagrinėti ne anksčiau kaip po mėnesio ir ne vėliau kaip po trijų mėnesių po pateikimo. 
Nacionalinis Susirinkimas priima įstatymą dėl Konstitucijos pakeitimo ar papildymo po 
trijų skaitymų skirtingomis dienomis trijų ketvirtadalių visų deputatų balsų dauguma. 

Aptariant Bulgarijos pagrindinius konstitucinius principus, pabrėž- 
tina, kad Konstitucijos 1 straipsnyje įvardijama Bulgarijos valdymo for- 
ma - parlamentinė respublika, taip pat nustatyta, kad „visa valstybės val- 
džia kyla iš Tautos“. Valstybės valdžią tauta įgyvendina tiesiogiai arba per 
Konstitucijoje numatytas institucijas (1 str. 2 d.). Ypač ryškus antitotalita- 
rinis pobūdis būdingas aptariamojo straipsnio 3 daliai: jokia tautos dalis, 
politinė partija ar kita organizacija, valstybės institucija arba asmuo negali 
įgyvendinti valstybės suvereniteto. Ir ta aplinkybė, kad Respublikos Prezi- 
dentas renkamas visuotiniuose rinkimuose, nesutrukdė Bulgarijos Kons- 
titucijos kūrėjams egzistuojantį modelį įvardyti parlamentine respublika. 

Bulgarija - unitarinė valstybė: Konstitucijos 2 straipsnio 1 dalyje skel- 
biama, kad Bulgarijos Respublika yra nedaloma valstybė, turinti vietos sa- 
vivaldą; joje negalimi jokie autonominiai teritoriniai dariniai. Bulgarijos 
teritorinis integralumas yra neliečiamas (2 str. 2 d.). Pagal Konstitucijos 
9 straipsnį ginkluotosios pajėgos užtikrina šalies suverenitetą, saugumą ir 
nepriklausomybę ir saugo jos teritorinį integralumą. 

Ypatingas dėmesys Konstitucijoje skiriamas Bulgarijos kaip teisinės 
valstybės charakteristikai: Bulgarijos Respublika skelbiama esanti teisinė 
valstybė; joje valdžia įgyvendinama remiantis Konstitucija ir įstatymais 
(4 str. 1 d.). Be kitų normų, garantuojančių šią nuostatą, paminėtinas 
Konstitucijos 5 straipsnis*. Konstitucija eksplicitiškai įtvirtina ir politinio 
pliuralizmo principą“. 





Jei pasiūlymui tokia dauguma nepritaria, bet jį paremia ne mažiau kaip du trečdaliai visų 
deputatų balsų, pasiūlymas dar kartą pateikiamas ne anksčiau kaip po dviejų ir ne vėliau 
kaip po penkių mėnesių. Balsuojant iš naujo jis priimamas ne mažesne kaip dviejų trečda- 
lių balsų dauguma (155 str.). Naujos konstitucijos priėmimas, klausimų dėl valstybės val- 
dymo ir teritorinės sandaros, dėl Konstitucijos keitimo ir papildymo tvarkos, nustatytos 
devintajame skyriuje, ir kitų klausimų, įvardytų Konstitucijos 158 straipsnyje, sprendimas 
priskiriamas Didžiojo Nacionalinio Susirinkimo kompetencijai. Ir tik Respublikos Prezi- 
dentas arba daugiau kaip pusė Didžiojo Nacionalinio Susirinkimo narių turi teisę pateikti 
įstatymo projektą dėl Konstitucijos 158 straipsnyje minimų klausimų. 

Jame įtvirtinta: Konstitucija turi aukščiausią galią, jai negali prieštarauti jokie kiti įsta- 
tymai (1 d.); Konstitucijos nuostatos veikia tiesiogiai (2 d.); niekas negali būti nuteistas 
už tokią veiką arba neveikimą, kuri jų padarymo metu nebuvo laikoma nusikaltimu; 
pagal Konstituciją ratifikuotos, paskelbtos ir įsigaliojusios Bulgarijos tarptautinės su- 
tartys laikomos šalies teisės dalimi ir turi viršenybę nacionalinės teisės atžvilgiu (3 d.); 
norminiai teisės aktai turi būti paskelbti, jie įsigalioja po trijų dienų po jų paskelbimo, 
jeigu nenumatyta kita jų įsigaliojimo data. 

Pagal Konstitucijos 11 straipsnio 1 dalį Bulgarijos Respublikos politinis gyvenimas 
grindžiamas šiuo principu. Tai, be kita ko, garantuoja Konstitucijos 11 straipsnio 2 da- 

Be to, kaip ir daugelio demokratinių valstybių konstitucijose, pabrė- 
žiamas Žmogaus teisių ir laisvių prioritetas, o žmogaus teisių ir laisvių są- 
rašas yra platus, išsamus ir atitinkantis tarptautinius žmogaus teisių stan- 
dartus. Asmens teisės ir pareigos įtvirtintos Konstitucijos II skyriuje. Svar- 
bių nuostatų, susijusių su asmens teisių bei laisvių užtikrinimu, esama ir 
I Konstitucijos skyriuje. Beje, Konstitucijos II skyriaus pradžioje (25 str.) 
aptariami Bulgarijos pilietybės klausimai. 

Bulgarijos Konstitucijos 8 straipsnis, įtvirtindamas valdžių padalijimo 
principą, nustato, kad valstybinė valdžia padalyta savarankiškoms įstaty- 
mų leidžiamajai, vykdomajai ir teisminei institucijoms. 

Bulgarijos Respublikos parlamentas - Nacionalinis Susirinkimas (Na- 
rodno Subranie) pagal Konstitucijos 62 straipsnį įgyvendina įstatymų lei- 
džiamąją valdžią ir vykdo parlamentinę kontrolę. Nacionalinį Susirinkimą 
sudaro 240 deputatų, kurie renkami ketveriems metams (63, 64 str.). Parla- 
mento nariai renkami pagal mišrią rinkimų sistemą, o rezultatai nustatomi 
D'Hondto metodu. 

Teisę būti renkamam į Nacionalinį Susirinkimą turi Bulgarijos pilie- 
čiai, kurie neturi kitos valstybės pilietybės, yra ne jaunesni nei 21 metų, jei 
teismas nėra apribojęs teisių ir jei jie neatlieka laisvės atėmimo bausmės. 
Be to, asmuo, kuris yra valstybės tarnautojas ir kandidatuoja į Nacionalinį 
Susirinkimą, turi sustabdyti savo veiklą nuo jo kandidatūros registravimo 
(65 str.). Balsavimo teisė suteikiama asmenims, sulaukusiems 18 metų am- 
žiaus. Partijos ar jų koalicijos turi surinkti ne mažiau kaip 4 proc. rinkėjų 
balsų, norint dalyvauti skirstant mandatus. Prezidentas turi sušaukti naują 
parlamentą per 1 mėnesį po rinkimų ir po konsultacijų su partijomis, jų 
koalicijomis ir politinėmis grupėmis (frakcijomis) paskiria ministrą pir- 
mininką bei paveda jam suformuoti vyriausybę. Jeigu trims didžiosioms 
partijoms, jų koalicijoms ar frakcijoms nepavyksta iškelti ministro pirmi- 





lyje įtvirtinta nuostata, kad jokia politinė partija ar ideologija negali būti paskelbta 
valstybine. Politinės partijos pagal Konstitucijos 11 straipsnio 3 dalį dalyvauja formuo- 
jant ir išreiškiant piliečių politinę valią. Draudžiama steigti partijas etniniu, rasiniu 
arba religiniu pagrindu, taip pat tokias, kurių veiklos tikslas būtų jėga užimti valstybės 
valdžią (11 str. 4 d.). 

209 parlamento nariai renkami pagal klasikinę proporcinio atstovavimo sistemą (rin- 
kėjai balsuoja už fiksuotus, partijų nustatytus kandidatų sąrašus kiekvienoje iš 31 rin- 
kimų apylinkių, kuriose partijos gali pateikti skirtingus kandidatų sąrašus) ir 31 parla- 
mentaras - pagal daugumos atstovavimo sistemą vienmandatėse rinkimų apylinkėse 
(laimi kandidatas, gavęs balsų daugumą rinkimų apylinkėje). 

ninko kandidatūros, Respublikos Prezidentas gali paleisti parlamentą ir 
paskelbti naujus parlamento rinkimus, kurie turi įvykti ne vėliau kaip per 
du mėnesius po Nacionalinio Susirinkimo paleidimo. Prezidento akte dėl 
Nacionalinio Susirinkimo paleidimo turi būti nustatyta ir naujų visuotinių 
rinkimų data. Tačiau Respublikos Prezidentas negali paleisti parlamento, 
jei iki jo kadencijos pabaigos liko mažiau nei 3 mėnesiai. Antras atvejis, 
kada parlamentas gali būti paleistas pirma laiko, yra tada, kai jis priima 
sprendimą sušaukti Didįjį Nacionalinį Susirinkimą. 

Valdžių padalijimo požiūriu parlamentas yra svarbiausia valstybės 
valdžią įgyvendinanti institucija, nes būtent jis vykdo šalies politiką ir 
kontroliuoja vyriausybę. Šiuo aspektu parlamentinė dauguma turi galimy- 
bę savo rankose sutelkti ir įstatymų leidžiamąją, ir vykdomąją valdžią ir 
taip iš esmės savarankiškai vadovauti šaliai. Šiuo požiūriu griežtas valdžių 
padalijimas šalyje tampa abejotinas“. 

Nacionalinio Susirinkimo įgaliojimai įtvirtinti daugelyje Konstituci- 
jos straipsnių, tačiau svarbiausi iš jų - 84 ir 85 straipsniuose. Pirmiausia 
paminėtini įgaliojimai įstatymų leidybos srityje: Nacionalinis Susirinkimas 
priima, keičia, papildo įstatymus ir skelbia juos netekusiais galios (84 str. 
1 d.), taip pat - ir dėl Konstitucijos pakeitimo ir papildymo (153 str.), iš- 
skyrus tuos straipsnius, kurie priskirti Didžiojo Nacionalinio Susirinkimo 
kompetencijai. Finansų srityje Nacionalinis Susirinkimas tvirtina vals- 
tybės biudžetą ir jo vykdymo ataskaitą, skiria mokesčius ir nustato vals- 
tybinių mokesčių dydį, teikia pritarimą dėl finansinio pobūdžio paskolų 
sutarčių sudarymo, ratifikuoja ir denonsuoja tarptautines sutartis, kuriose 
įtvirtintos nuostatos dėl valstybės finansinių įsipareigojimų. Nacionalinis 
Susirinkimas taip pat dalyvauja sudarant vyriausybę bei formuojant kitas 
valstybės valdžios institucijas (84 straipsnio 6-8 p.). 

Nacionalinio Susirinkimo struktūrą ir jo darbo tvarką nustato Konsti- 
tucija ir Nacionalinio Susirinkimo organizavimo ir veiklos taisyklės. Taigi 
Nacionalinis Susirinkimas - tai vienerių rūmų parlamentas. Pirmajame jo 
posėdyje renkamas pirmininkas ir jo pavaduotojai. Paprastai Nacionalinio 
Susirinkimo pirmininkas renkamas iš partijos ar jų koalicijos, kuri par- 
lamente sudaro daugumą. Nacionalinio Susirinkimo pirmininkui padeda 
pirmininko pavaduotojai, taip pat pirmininkų taryba. Parlamento partinės 
frakcijos Bulgarijoje vadinamos parlamentinėmis grupėmis. Jų reikšmė 
parlamento veikloje didelė, o pirmiausia - formuojant vyriausybę. Nacio- 





* Konstantinov, E. Die neue bulgarische Verfassung von 1991, in ROW 1993, p. 42. 

nalinis Susirinkimas iš savo narių renka nuolatinius ir ad hoc (specialiuo- 
sius) komitetus. Komitetai sudaromi parlamentinių grupių (frakcijų) pro- 
porcinio atstovavimo principu. 

Pagal Bulgarijos Konstituciją parlamentaras traktuojamas kaip visos 
tautos, o ne tik jį išrinkusių rinkėjų atstovybė. Taigi imperatyvus mandatas 
yra negalimas. Deputatai veikia remdamiesi Konstitucija ir įstatymais, va- 
dovaudamiesi savo sąžine ir įsitikinimais (67 str.). Pagal Konstitucijos 69 ir 
70 straipsnius parlamentarai naudojasi indemniteto (69 str.) ir imuniteto 
teise (70 str.). Parlamentarams draudžiama eiti kitas valstybines pareigas 
ar užsiimti kita veikla, kuri pagal įstatymus nesuderinama su jo statusu. 
Jei deputatas išrenkamas ministru, jis, kol eina minėtas pareigas, turi atsi- 
sakyti savo mandato. Konstitucijos 72 straipsnyje numatyti penki atvejai, 
kai deputato įgaliojimai baigiasi anksčiau laiko. Nacionalinis Susirinkimas 
yra nuolat veikianti institucija, tačiau pagal Konstitucijos 74 straipsnį jis 
pats nusistato laiką, kada neposėdžiauja. Parlamentas pagal Konstitucijos 
86 straipsnio 1 dalį priima įstatymus, nutarimus, deklaracijas ir kreipimu- 
sis; minėti aktai gali būti priimami tik dalyvaujant daugiau nei pusei depu- 
tatų, kai tam pritaria daugiau nei pusė jų, išskyrus Konstitucijos numatytus 
kitus reikalavimus (81 str.). Įstatymų leidybos iniciatyvos teisę pagal Kons- 
titucijos 87 straipsnį turi kiekvienas deputatas ir Ministrų Taryba. Įstaty- 
mai svarstomi ir priimami balsuojant du kartus atskiruose posėdžiuose. 
Kitus teisės aktus Nacionalinis Susirinkimas priima balsuodamas vieną- 
kart. Priimti aktai ne vėliau kaip po 15 dienų skelbiami įstatymų leidinyje 
„Dūrzaven Vestnik“ (88 str.). 

Tačiau Bulgarijoje, be įprasto Nacionalinio Susirinkimo, valstybėje 
veikia ir Didysis Nacionalinis Susirinkimas (Veliko Narodno Sabranie). 
Kaip jau minėta, būtent septintasis Didysis Nacionalinis Susirinkimas 
priėmė dabartinę Bulgarijos Konstituciją. Didįjį Nacionalinį Susirinki- 
mą sudaro 400 narių, renkamų remiantis galiojančiu rinkimų įstatymu 
(157 str.), t. y. 200 narių renkami pagal proporcinio atstovavimo sistemą, o 
kiti 200 - pagal mažoritarinę rinkimų sistemą. Ne vėliau kaip per tris mė- 
nesius po Nacionalinio Susirinkimo rezoliucijos dėl Didžiojo Nacionalinio 
Susirinkimo rinkimų priėmimo Respublikos Prezidentas skelbia rinkimus. 





7 Didysis Nacionalinis Susirinkimas kaip institucija pirmą kartą numatytas 1879 m. 'Tar- 


novo Konstitucijoje, tačiau 1947 m. Konstitucijoje panaikintas ir vėl atkurtas 1991 m. 
Konstitucijoje. Iki šiol yra išrinkti septyni Didieji Nacionaliniai Susirinkimai (1879, 1881, 
1886-1887, 1893, 1911, 1946-1949 ir 1990-1991 metais) ir 41 Nacionalinis Susirinkimas. 

Nacionalinio Susirinkimo įgaliojimai baigiasi išrinkus Didįjį Nacionalinį 
Susirinkimą. Didžiojo Nacionalinio Susirinkimo įgaliojimai nutrūksta, kai 
baigiami spręsti klausimai, dėl kurių jis ir buvo išrinktas. Tokiu atveju Res- 
publikos Prezidentas skelbia Nacionalinio Susirinkimo rinkimus, kaip tai 
numatyta įstatyme (162-163 str.). 

Bulgarijos Konstitucijos 92 straipsnyje numatyta, kad Respublikos Pre- 
zidentas yra valstybės vadovas. Jis įkūnija tautos vienybę ir atstovauja vals- 
tybei tarptautiniuose santykiuose. Be to, pagal Konstitucijos 100 straipsnį 
Respublikos Prezidentas yra vyriausiasis Bulgarijos Respublikos ginkluotų- 
jų pajėgų vadas. Konstitucija nepriskiria Respublikos Prezidento prie vyk- 
domosios valdžios, bet įvardija jį kaip valstybės vadovą. Bulgarijos Konsti- 
tucijoje įtvirtinta ir viceprezidento pareigybė. 

Viceprezidentas renkamas tuo pačiu metu ir tuo pačiu rinkimų biu- 
leteniu kaip Respublikos Prezidentas, taikant tas pačias sąlygas ir rinkimų 
sistemą (94 str.). Prezidentas yra renkamas tiesiogiai penkeriems metams 
pagal absoliučios daugumos mažoritarinę dviejų ratų rinkimų sistemą. 
Prezidentu gali būti renkamas Bulgarijos pilietis pagal kilmę, vyresnis kaip 
40 metų amžiaus, pastaruosius penkerius metus iki rinkimų gyvenęs šalyje 
ir jeigu jis gali būti renkamas Nacionalinio Susirinkimo nariu. Kandidatas 
laikomas išrinktu, jeigu surenka daugiau kaip pusę galiojančių balsų ir jei- 
gu rinkimuose dalyvavo daugiau kaip pusė rinkimų teisę turinčių rinkėjų. 
Jeigu nė vienas kandidatas nesurenka reikiamos balsų daugumos, per sep- 
tynias dienas turi būti surengtas antras rinkimų turas, kuriame varžosi du 
kandidatai, pirmame ture surinkę daugiausia balsų. Laimi tas kandidatas, 
kuris surenka balsų daugumą. 

Be to, Konstitucija numato, kad ir Prezidentas, ir viceprezidentas gali 
būti perrinkti dar vienai kadencijai. Prieš pradėdami eiti pareigas, Respub- 
likos Prezidentas ir viceprezidentas turi prisiekti Nacionaliniame Susirin- 
kime, o priesaikos tekstas yra toks pats kaip ir parlamento narių (96 str.). 
95 straipsnis įtvirtina draudimą Respublikos Prezidentui ir vicepreziden- 
tui būti Nacionalinio Susirinkimo nariu, užsiimti bet kokia kita valstybine, 
privačia ar ekonomine veikla, taip pat jiems draudžiama dalyvauti valdant 
bet kokią politinę partiją. 

Konstitucijos 97 straipsnio 1 dalyje nustatyti keturi Prezidento ir vice- 
prezidento įgaliojimų netekimo anksčiau laiko atvejai. 

Respublikos Prezidentas ir viceprezidentas, atlikdami jiems priskir- 
tus įgaliojimus, nėra atsakingi už veiksmus, išskyrus tėvynės išdavimą ar 

Konstitucijos pažeidimą. Apkaltos iniciatyvos teisę turi ne mažiau kaip 
vienas ketvirtadalis visų Nacionalinio Susirinkimo narių, o procesas vyk- 
Susirinkimo narių. Sprendimą dėl apkaltos prieš Respublikos Prezidentą 
ar viceprezidentą Konstitucinis Teismas priima per mėnesį po apkaltos ini- 
cijavimo. Jei Konstitucinis Teismas Respublikos Prezidentą arba viceprezi- 
dentą pripažįsta kaltais dėl tėvynės išdavimo ar Konstitucijos pažeidimo, jų 
įgaliojimai nutraukiami. Be to, niekas negali suimti ar patraukti baudžia- 
mojon atsakomybėn Prezidento ar viceprezidento (103 str.). 

Konstitucijos 98 straipsnyje yra išvardyti Respublikos Prezidento įga- 
liojimai. Tačiau jam daugiausiai priskirtos reprezentatyvios ir koordinaci- 
nės funkcijos. Parlamento atžvilgiu jis neturi jokių tiesioginių įgaliojimų ar 
kontrolės priemonių. Tiesa, Prezidentui suteikta atidedamojo veto teisė dėl 
Nacionalinio Susirinkimo priimtų įstatymų, kuriuos parlamentas visų depu- 
tatų narių balsų dauguma gali priimti iš naujo. Palyginti silpni Respublikos 
Prezidento įgaliojimai ir vyriausybės atžvilgiu. Vykdomosios valdžios srity- 
je prezidentui suteiktų įgaliojimų įgyvendinimas priklauso nuo atitinkamų 
vyriausybės pasiūlymų. Taip yra, pavyzdžiui, suteikiant karinius laipsnius 
(100 str. 2 d.), skelbiant visuotinę arba dalinę mobilizaciją (100 str. 4 d.) ir pan. 

Kaip jau minėta, Bulgarijos Konstitucijos 99 straipsnio 5 punktas nu- 
mato galimybę Respublikos Prezidentui paleisti Nacionalinį Susirinkimą 
tik kai Prezidentas nesutaria dėl vyriausybės sudarymo. Šalies Nacionali- 
nis Susirinkimas turi tris kartus iš eilės nepatvirtinti Prezidento siūlomo 
kandidato į ministrus pirmininkus. Tačiau šie de jure įgaliojimai tik teo- 
riškai įsivaizduojami de facto kontekste, nes kitos tos pačios Konstitucijos 
normos apriboja Respublikos Prezidento teisę skirti ministru pirmininku 
asmenį, nesusijusį su politine dauguma Nacionaliniame Susirinkime. Tad 
konstitucinė praktika, kai parlamentas tris kartus netvirtina kandidato į 
ministrus pirmininkus parlamentinės daugumos palaikymą turinčio at- 
stovo (tik tokį gali siūlyti šalies vadovas), pasak profesoriaus G. Mesonio, 
sunkiai įsivaizduojama. 

Respublikos Prezidentas, įgyvendindamas jam suteiktus įgalioji- 
mus, leidžia dekretus, kreipimusis, pranešimus (102 str.). Prezidento dek- 
retai, išskyrus Konstitucijos 102 straipsnio 3 dalyje numatytus, turi būti 
kontrasignuojami ministro pirmininko arba atitinkamo ministro. 





š Mesonis, G. Valstybės valdymo forma konstitucinėje teisėje: Lietuvos Respublika Vidurio 


ir Rytų Europos kontekste. Monografija. Vilnius, 2003, p. 100-101. 

Dar viena valstybės valdžios institucija - Ministrų Taryba (Ministerski 
savet), kuri vadovauja ir tvarko valstybės vidaus ir užsienio politiką, t. y. 
įgyvendina vykdomąją valdžią Bulgarijoje. 

Ministrų Tarybą sudaro ministras pirmininkas, ministro pirmininko 
pavaduotojas ir ministrai. Ministras pirmininkas vadovauja, koordinuoja 
ir atsako už bendrą vyriausybės politiką. Jis skiria ir atleidžia iš pareigų 
ministro pirmininko pavaduotoją (108 str.). 

Į Ministrų Tarybą gali būti renkamas kiekvienas Bulgarijos pilietis, 
jeigu jis gali būti renkamas Nacionalinio Susirinkimo nariu (110 str.). Jau 
minėta, kad Respublikos Prezidentas, sušaukęs naujai išrinktą parlamen- 
tą, po konsultacijų su partijomis, jų koalicijomis bei politinėmis grupė- 
mis (frakcijomis) paskiria ministrą pirmininką, kurį siūlo daugiausia vietų 
Nacionaliniame Susirinkime turinti partija, ir paveda jam suformuoti vy- 
riausybę per septynias dienas. Jeigu paskirtas ministras pirmininkas nesu- 
formuoja vyriausybės, teisė teikti Prezidentui ministro pirmininko kandi- 
datūrą atitenka antrai pagal dydį parlamentinei grupei, o per 7 dienas ir vėl 
nesuformavus vyriausybės - trečiai pagal dydį parlamentinei grupei. 

Konsultacijoms sėkmingai pasibaigus, Prezidentas prašo Nacionali- 
nio Susirinkimo paskirtą ministrą pirmininką išrinkti. Tačiau, jeigu su- 
sitarimo dėl vyriausybės formavimo nepavyksta pasiekti, Prezidentas pa- 
skiria laikinąją vyriausybę, paleidžia Nacionalinį Susirinkimą ir skelbia 
naujus parlamento rinkimus. Pažymėtina, kad pastaraisiais metais reikėjo 
maždaug mėnesio naujai vyriausybei suformuoti?. Ministrų Tarybos nariai 
turi prisiekti Nacionaliniam Susirinkimui, kaip tai numatyta Konstitucijos 
76 straipsnio 2 dalyje. 

Bulgarijos Konstitucija pateikia gana mažai Ministrų Tarybos įgalioji- 
mų ir tik nurodo, kad Ministrų Taryba valdo valstybės biudžeto įgyvendi- 
nimą; organizuoja valstybės turto valdymą, sudaro, tvirtina ar denonsuoja 
tarptautines sutartis, kai leidžiama tai daryti pagal įstatymus. Bulgarijos 
narystė Europos Sąjungoje lėmė Konstitucijos 105 straipsnio papildymą 
3 dalimi, kurioje numatyta, kad Ministrų Taryba informuoja Naciona- 
linį Susirinkimą dėl klausimų, susijusių su Bulgarijos Respublikos įpa- 
reigojimais, kylančiais dėl jos narystės Europos Sąjungoje. 

Bulgarijos vyriausybė negali veikti be parlamento pasitikėjimo, o kar- 
tu yra atskaitinga parlamentui. Kaip ir daugelyje demokratinių valstybių, 





? Government and Political conditions [interaktyvus]. May 3, 2011 [žiūrėta 2011-11-18]. 
Prieiga per internetą: <http://www.state.gov/r/pa/ei/bgn/3236.htm>. 

egzistuoja įvairūs vyriausybės ir atskirų ministrų parlamentinės kontrolės 
būdai, pavyzdžiui, klausimai ir interpeliacija vyriausybės nariams, kurie 
privalo į ją atsakyti. Be to, 1/5 Nacionalinio Susirinkimo narių gali inici- 
juoti nepasitikėjimo Ministrų Taryba klausimą. Tam, kad nepasitikėjimas 
būtų išreikštas, už sprendimą turi balsuoti daugiau kaip pusė visų Nacio- 
nalinio Susirinkimo narių (89-90 str.). Konstitucija expressis verbis įtvir- 
tina nepasitikėjimo tik ministru pirmininku ar visa Ministrų Taryba pa- 
reiškimo galimybę, tačiau pavieniams vyriausybės nariams tokia kontrolės 
priemonė nenumatyta. 

Ministrų Tarybos įgaliojimų netekimo pagrindai numatyti Konstitu- 
cijos 111 straipsnyje. 

1991 m. Bulgarijos Konstitucija įtvirtino fundamentalų teismų sis- 
temos nepriklausomumo principą. 2003 m. priimtomis Konstitucijos 
pataisomis siekta pagerinti teismų sistemos veiksmingumą, papildomais 
Konstitucijos pakeitimais 2006 m. ir 2007 m. įstatymų leidėjas toliau didi- 
no teismų sistemos priežiūrą. Įsteigta ne tik Aukščiausioji teismų taryba, 
kaip nuolat veikianti kontrolės institucija, bet taip pat inspekcija, atsakinga 
už visos teismų sistemos ir atskirų jos narių priežiūrą'?. Pažymėtina ir tai, 
kad Bulgarijos prokuratūros sistema yra glaudžiai susijusi su šalies teismų 
sistema, t. y. sudaro teisminės valdžios dalį. 

Bulgarijoje veikia bendrosios kompetencijos, kuriuose nagrinėja- 
mos baudžiamosios ir civilinės bylos, administraciniai bei kariniai teis- 
mai (119 str.). Administraciniai teismai atlieka teisės aktų, kuriuos priima 
administracinės institucijos, t. y. institucijos, kurios priklauso vykdomajai 
valdžiai, teisėtumą. Remiantis įstatymu gali būti steigiami ir specializuoti 
teismai, tačiau neturi būti jokių nepaprastųjų teismų. 

Teismų sistema yra trijų pakopų: regioniniai, apygardų ir administra- 
ciniai teismai veikia kaip pirmosios instancijos teismai, nors apygardų teis- 
mai apeliacine tvarka dar nagrinėja regioninių teismų sprendimus, todėl 
apygardų teismai atitinkamai veikia ir kaip antrosios instancijos teismai. 
Apeliaciniai teismai nagrinėja pirmosios instancijos teismų sprendimus. 
Aukščiausiojo Kasacinio Teismo bei Vyriausiojo administracinio teismo 
jurisdikcija apima visą šalies teritoriją ir yra kaip trečiosios instancijos ka- 
saciniai teismai. 





0 Government and Political conditions Įinteraktyvus]. May 3, 2011 [žiūrėta 2012-01-24]. 
Prieiga per internetą: <http://www.state.gov/r/pa/ei/bgn/3236.htm>. 

Teisėjus, prokurorus ir tyrimo teisėjus paskiria, skatina, pažemi- 
na pareigas, perkelia į kitas pareigas ar pašalina iš pareigų Aukščiausioji 
teismų taryba (129 str.), kuri siūlo Respublikos Prezidentui skirti 7 metų 
kadencijai ir atleisti iš pareigų Aukščiausiojo Kasacinio Teismo, Vyriau- 
siojo administracinio teismo pirmininkus ar generalinį prokurorą. Minėtų 
teismų pirmininkai ir generalinis prokuroras gali būti paskirti tik vienai 
kadencijai. Tačiau kitų teismų pirmininkai skiriami 5 metų kadencijai 
ir turi teisę būti paskirti antrai kadencijai. Teisėjai, prokurorai ar tyrimo 
teisėjai, išdirbę 5 metus ir atsižvelgiant į Aukščiausiosios teismų tarybos 
atestacijos rezultatus, negali būti atleidžiami. Teisėjų bei generalinio pro- 
kuroro atleidimo iš pareigų konstituciniai pagrindai įtvirtinti Konstitucijos 
129 straipsnio 3 dalyje". 

Pagal Konstitucijos 130 straipsnį Aukščiausiąją teismų tarybą sudaro 
25 nariai. Aukščiausiojo Kasacinio Teismo, Vyriausiojo administracinio 
teismo pirmininkai ir generalinis prokuroras ex officio yra Aukščiausiosios 
teismų tarybos nariais. Vienuolika Aukščiausiosios teismų tarybos narių 
renka Nacionalinis Susirinkimas, o kitus vienuolika - teisminės institu- 
cijos. Išrinktų Aukščiausiosios teismų tarybos narių įgaliojimų laikas yra 
penkeri metai ir jie neturi teisės būti perrinkti nedelsiant antrai kadenci- 
jai. Aukščiausiosios teismų tarybos posėdžiams pirmininkauja teisingumo 
ministras, tačiau jis balso teisės neturi. 

Teisėjams, prokurorams ar tyrimo teisėjams vykdant teisingumo 
funkciją netaikoma civilinė ar baudžiamoji atsakomybė dėl jų veiksmų ar 
priimamų teisės aktų, išskyrus atvejus, kai yra kaltinami dėl tyčinio nusi- 
kaltimo (132 str.). Tačiau išsamiau Konstitucijoje nereglamentuotas tei- 
sėjų imuniteto panaikinimo klausimas, tai palikta nustatyti parlamentui 
įstatymu. 





U 1) sulaukus 65 metų amžiaus; 2) atsistatydinus; įsigaliojus nuosprendžiui, kuriuo pa- 

skiriama laisvės atėmimo bausmė už tyčinę nusikalstamą veiką; 3) negalint atlikti savo 
pareigų ilgiau nei vienerius metus; 4) dėl didelių pažeidimų arba sistemingo aplaidumo 
atliekant savo pareigas, taip pat 5) dėl veiksmų, kuriais kenkia teismų prestižui. 
2003 m. Konstitucijos 129 straipsnis buvo papildytas 3-6 d., o 4 dalyje buvo įtvir- 
tinta: „Aukščiausiojo Kasacinio Teismo ir Vyriausiojo administracinio teismo 
pirmininkai bei generalinis prokuroras turi būti pašalintas iš pareigų Respublikos 
Prezidento, taip pat 1/4 Nacionalinio Susirinkimo narių siūlymu, kurį Nacionali- 
nis Susirinkimas priėmė 2/3 narių balsų dauguma. Prezidentas negali atmesti gauto 
pakartotinio pasiūlymo dėl pašalinimo iš pareigų.“ Tačiau ši konstitucinė nuostata 
Konstitucinio Teismo 2006 m. (bylos Nr. 7/2006-SG 78/ 2006) buvo pripažinta anti- 
konstitucine. 

Kaip minėta, Bulgarijos Konstitucija pasižymi tuo, kad numatyta spe- 
ciali teismų sistemos priežiūros institucija - Inspekcija. Inspekciją sudaro 
vyriausiasis inspektorius ir dešimt inspektorių, kurie vykdydami savo pa- 
reigas turi būti nepriklausomi. Nacionalinis Susirinkimas 2/3 narių balsų 
dauguma renka vyriausiąjį inspektorių penkerių metų kadencijai, o ins- 
pektorius - ketverių metų kadencijai. Vyriausiasis inspektorius ir inspek- 
toriai gali būti pakartotinai išrinkti, tačiau ne dviem kadencijoms iš eilės. 
Išsamesnės inspektorių rinkimo sąlygos ir tvarka, taip pat darbo organi- 
zavimas reglamentuota atskiru įstatymu. Inspekcija tikrina teisminių ins- 
titucijų veiklą nedarant įtakos teisėjų, teismo tarėjų, prokurorų ir tyrimo 
teisėjų nepriklausomumui, atliekant jiems priskirtus įgaliojimus. Inspek- 
cija atlieka tyrimą savo, piliečių, juridinių asmenų arba valstybės institu- 
cijų, įskaitant teisėjus, prokurorus ir tyrimo teisėjus, iniciatyva. Inspekcija 
pateikia metinę savo veiklos ataskaitą Aukščiausiajai teismų tarybai. Apie 
savo veiklą Inspekcija informuoja ir visuomenę (132a str.). 

Konstitucinis Teismas - tai nauja Bulgarijos konstitucinės sistemos 
institucija. Prieš tai galiojusiose 1879 m., 1947 m. ir 1971 m. konstitucijose 
Konstitucinis Teismas nebuvo numatytas. Šis Teismas buvo įkurtas neįti- 
kėtinai greitai. Priėmus Konstituciją, po mėnesio buvo priimtas Konsti- 
tucinio Teismo įstatymas (1991 m. rugpjūčio 16 d.) ir jau 1991 m. spalio 
3 d. buvo įsteigtas Konstitucinis Teismas. Bulgarijos Konstitucijoje, įtvirti- 
nus specializuotą konstitucinės justicijos instituciją - Konstitucinį Teismą, 
buvo pasirinktas europietiškasis konstitucinės justicijos modelis. 

Pagal Konstitucijos 147 straipsnio 1 dalį Konstitucinį Teismą sudaro 
dvylika teisėjų: po trečdalį renka Nacionalinis Susirinkimas, bendras Aukš- 
čiausiojo Kasacinio Teismo ir Vyriausiojo administracinio teismo teisėjų 
susirinkimas ir skiria Respublikos Prezidentas. Teisėjų įgaliojimų laikas — 
devyneri metai. Antra teisėjų kadencija negalima. Konstitucinio Teismo 
sudėtis įstatymo nustatyta tvarka kas trejus metus atnaujinama. Reikalavi- 
mai kandidatams į Konstitucinio Teismo teisėjus nustatyti 147 straipsnio 
3 dalyje: jais gali tapti kompetentingi ir aukštos moralės teisininkai, turin- 
tys ne mažesnį kaip 15 metų teisinio darbo stažą. Konstitucinio Teismo 
pirmininką slaptu balsavimu trejiems metams renka patys teisėjai (147 str. 
4 d.). Minėto straipsnio 5 dalyje įtvirtintas Konstitucinio Teismo teisėjo 
pareigų nesuderinamumas su tautos atstovo mandato turėjimu, su kitomis 
tuo pačiu metu einamomis mokamomis pareigomis valstybinėje ar kito- 
je tarnyboje, draudžiama jų narystė politinėse partijose ir profsąjungose. 

Konstitucinio Teismo teisėjams garantuojamas toks pat imunitetas kaip ir 
deputatams (147 str. 6 d.). 

Konstitucinio Teismo teisėjų įgaliojimai nutrūksta Konstitucijos 
148 straipsnyje nustatytais pagrindais. 

Konstitucinio Teismo kompetencija nustatyta Konstitucijos 149 straips- 
nyje. Pagrindinė Konstitucinio Teismo paskirtis, pasak E. Konstantinovo, - 
užtikrinti Konstitucijos taikymą ir atlikti arbitro vaidmenį tarp svarbiausių 
valstybės valdžių iškilus konstituciniams ginčams". 

Bulgarijos Konstitucinio Teismo vykdoma konstitucinė kontrolė pasi- 
žymi tuo, jog, kitaip nei daugelio Europos konstitucinių teismų vykdomos 
a priori ir a posteriori kontrolės, vykdoma tik vėlesnioji, jau įsigaliojusių 
teisės aktų, kontrolė. Be to, Ministrų Tarybos ir ministrų aktų atitikties 
Konstitucijai ir įstatymams klausimas yra priskirtas ne Konstitucinio Teis- 
mo, o Vyriausiojo administracinio Teismo kompetencijai. 

Į Konstitucinį Teismą gali kreiptis ne mažiau kaip vienas penktadalis 
visų Nacionalinio Susirinkimo narių, Respublikos Prezidentas, Ministrų 
Taryba, Aukščiausiasis Kasacinis Teismas, Vyriausiasis administracinis 
teismas arba generalinis prokuroras, o kai sprendžiami ginčai dėl kom- 
petencijos tarp savivaldos institucijų bei centrinių vykdomosios valdžios 
institucijų - ir savivaldybės taryba. Kaip jau minėta, nuo 2006 m. taip pat 
ir ombudsmenui suteikta teisė kreiptis į Konstitucinį Teismą, prašant pri- 
pažinti įstatymą, pažeidžiantį Žmogaus teises ir laisves, antikonstituciniu. 





2 Konstantinov, E. Die neue bulgarische Verfassung von 1991, in: ROW, 1993, p. 43. 

Mes, Septintojo Didžiojo Susirinkimo deputatai, skelbdami mūsų 
siekį išreikšti Bulgarijos Tautos valią, pripažindami tokias žmogiškas ver- 
tybes kaip laisvė, taika, humanizmas, lygybė, teisingumas ir tolerancija, 
svarbiausiu principu laikydami asmens teises, jo orumą ir saugumą, pripa- 
žindami pareigą išsaugoti tautinę ir valstybinę Bulgarijos laisvę, skelbiame 
mūsų apsisprendimą kurti demokratinę ir socialinę teisinę valstybę ir šiam 
tikslui priimame šią Konstituciją: 


PIRMAS SKYRIUS 
PAGRINDINIAI PRINCIPAI 


1 straipsnis 

1. Bulgarija yra parlamentinė respublika. 

2. Valstybinė valdžia priklauso Tautai. Ji vykdoma tiesiogiai arba per 
Konstitucijoje numatytas institucijas. 

3. Jokia Tautos dalis, politinė partija ar kita organizacija, valstybinė 
institucija ar asmuo negali kėsintis vykdyti valstybinį suverenitetą. 


2 straipsnis 

1. Bulgarijos Respublika yra vieninga valstybė, turinti vietinį valdymą. 
Joje negalimi jokie autonominiai teritoriniai vienetai. 

2. Bulgarijos Respublikos teritorinis vientisumas neliečiamas. 





5 Bulgarijos Respublikos Konstitucija, paskelbta Bulgarijos parlamento interneto pusla- 
pyje http://www.parliament.bg/en/const, išversta iš anglų kalbos. 

3 straipsnis 
Respublikos valstybinė kalba yra bulgarų kalba. 


4 straipsnis 

1. Bulgarijos Respublika yra teisinė valstybė. Ji valdoma pagal Kons- 
tituciją ir įstatymus. 

2. Respublika garantuoja teisę į gyvybę, orumą ir asmens teises ir su- 
kuria sąlygas laisvam žmogaus ir pilietinės visuomenės vystymuisi. 

3. Bulgarijos Respublika dalyvauja kuriant ir plėtojant Europos Sąjun- 
83. 


5 straipsnis 

1. Konstitucija yra aukščiausias įstatymas ir jai negali prieštarauti kiti 
įstatymai. 

2. Konstitucijos nuostatos taikomos tiesiogiai. 

3. Niekas negali būti baudžiamas už veiksmus ar neveikimą, kurie jų 
padarymo metu įstatymais nėra pripažinti nusikaltimais. 

4. Pagal Konstituciją ratifikuotos, paskelbtos ir įsigaliojusios Bulgarijos 
Respublikos tarptautinės sutartys yra šalies vidaus teisės dalis. Jos turi pir- 
menybę šalies vidaus įstatymų nuostatų, kurios joms prieštarauja, atžvilgiu. 

5. Norminiai teisės aktai turi būti paskelbti. Jie įsigalioja po trijų die- 
nų, jeigu nenumatytas kitas terminas. 


6 straipsnis 

1. Visi žmonės gimsta laisvi ir lygūs jų orumo ir teisių atžvilgiu. 

2. Visi piliečiai yra lygūs prieš įstatymus. Bet koks teisių apribojimas 
arba privilegijų teikimas dėl rasės, tautybės, etninės priklausomybės, lyties, 
kilmės, religijos, išsilavinimo, įsitikinimų, politinių pažiūrų, asmeninės, vi- 
suomeninės ar turtinės padėties yra draudžiamas. 

7 straipsnis 

Valstybė atsako už žalą, kuri padaryta jos institucijų arba tarnautojų 

neteisėtais aktais arba veiksmais. 


8 straipsnis 
Valstybės valdžia skirstoma į įstatymų leidžiamąją, vykdomąją ir teis- 
minę. 

9 straipsnis 

1. Ginkluotosios pajėgos garantuoja suverenitetą, saugumą ir šalies 
nepriklausomybę ir saugo jos teritorinį vientisumą. 

2. Ginkluotųjų pajėgų veiksmai yra nustatomi įstatymu. 


10 straipsnis 
Nacionaliniai rinkimai ir vietiniai referendumai vykdomi remiantis 
visuotinių, lygių ir tiesioginių rinkimų teise slaptu balsavimu. 


11 straipsnis 

1. Bulgarijos Respublikos politinis gyvenimas grindžiamas politinio 
pliuralizmo principu. 

2. Jokia politinė partija ar ideologija negali būti paskelbta ar nustatyta 
valstybine. 

3. Politinės partijos prisideda prie piliečių politinės valios formavimo 
ir išreiškimo. Politinių partijų įsteigimo ir jų veiklos nutraukimo tvarką bei 
jų veiklos sąlygas reglamentuoja įstatymas. 

4. Jokia politinė partija negali būti įsteigta etniniu, rasiniu ar reli- 
giniu pagrindu, taip pat jokia politinė partija negali siekti jėga užgrobti 
valdžią. 


12 straipsnis 
1. Piliečių susivienijimai tarnauja jų interesų tenkinimui ir apsaugai. 
2. Piliečių susivienijimai, įskaitant ir profesines sąjungas, negali kel- 
ti politinių tikslų ir vykdyti politinės veiklos, nes tai yra politinių partijų 
sritis. 


13 straipsnis 

1. Tikėjimo išpažinimas yra laisvas. 

2. Religinės institucijos yra atskirtos nuo valstybės. 

3. Tradicinė Bulgarijos Respublikos religija yra Rytų ortodoksų tikė- 
jimas. 

4. Religinės bendruomenės ir institucijos, taip pat religiniai įsitikini- 
mai negali būti naudojami politiniais tikslais. 


14 straipsnis 
Šeimą, motinystę ir vaikus saugo valstybė ir visuomenė. 

15 straipsnis 

Bulgarijos Respublika garantuoja aplinkos išlaikymą ir atkūrimą, gy- 
vosios gamtos įvairovės apsaugą ir išmintingą šalies gamtos turtų ir išteklių 
naudojimą. 


16 straipsnis 
Darbą garantuoja ir saugo įstatymas. 


17 straipsnis 

1. Nuosavybės ir paveldėjimo teisę garantuoja ir saugo įstatymas. 

2. Nuosavybė gali būti privati ir vieša. 

3. Privati nuosavybė yra neliečiama. 

4. Valstybinės ir savivaldybių nuosavybės teisinė padėtis nustatoma 
įstatymu. 

5. Nuosavybė valstybės ir savivaldybių poreikiams gali būti atima- 
ma tik remiantis įstatymu, jei toks poreikis negali būti patenkinamas kitu 
būdu, prieš tai teisingai atlyginus. 


18 straipsnis 

1. Žemės gelmės, pajūrio juostos, gatvės, taip pat įstatymu nustatyti 
vandens telkiniai, nacionalinės reikšmės miškai ir parkai, gamtiniai ir ar- 
cheologiniai rezervatai išimtinai priklauso valstybei. 

2. Valstybei suverenia teise priklauso kontinentinis šelfas ir išimtinė 
ekonominė zona tam, kad būtų ištirti, įsisavinti, naudojami, išlaikomi ir 
tvarkomi biologiniai, mineraliniai ir energiniai jūros erdvių ištekliai. 

3. Valstybei suverenia teise priklauso radijo dažnių spektras ir geo- 
stacionarinių orbitų pozicijos, kurios buvo Bulgarijos Respublikai priskir- 
tos tarptautinių susitarimų pagrindu. 

4. Įstatymu gali būti nustatytas valstybinis geležinkelio, nacionalinio 
pašto ir televizijos tinklų, branduolinės energijos, radioaktyvių produktų, 
ginklų, sprogmenų ir biologiškai stirpiai veikiančių medžiagų monopolis. 

5. Koncesijų skyrimo sąlygos ir tvarka ankstesnėje dalyje išvardytiems 
objektams ir leidimai plėtoti veiklą nustatomi įstatymu. 

6. Valstybės turtas tvarkomas ir naudojamas piliečių ir visuomenės 
interesams. 

19 straipsnis 

1. Bulgarijos Respublikos ekonomika grindžiama laisva ekonomine 
iniciatyva. 

2. Įstatymu nustatomos ir garantuojamos kiekvienam piliečiui ir ju- 
ridiniam asmeniui vienodos teisinės ekonominės veiklos sąlygos, kartu 
draudžiant monopolizuoti gamybą, nesąžiningą konkurenciją ir saugant 
vartotoją. 

3. Bulgarijos ir užsienio piliečių bei juridinių asmenų investicijas ir 
ekonominę veiklą saugo įstatymas. 

4. Siekiant ekonominės ir socialinės pažangos, įstatymas numato pi- 
liečių ir juridinių asmenų kooperavimosi ir kitas susijungimo formas. 


20 straipsnis 

Valstybė sukuria sąlygas atskirų šalies regionų harmoningai raidai ir 
padeda teritorinėms institucijoms ir veikloms vykdoma finansų, kreditų ir 
investicijų politika. 


21 straipsnis 

1. Žemė yra pagrindinis nacionalinis turtas, kuriam teikiama ypatinga 
valstybės ir visuomenės apsauga. 

2. Auginti tinkama žemė gali būti naudojama tik žemės ūkio tikslams. 
Šio tikslo pakeitimas galimas tik išimtiniais atvejais įrodžius poreikį įstaty- 
mu numatytomis sąlygomis ir įstatymu numatyta tvarka. 


22 straipsnis 

1. Užsienčiai ir užsienio juridiniai asmenys gali žemę įsigyti tik jei tai 
grindžiama Bulgarijos naryste Europos Sąjungoje arba Bulgarijos ratifi- 
kuotos, paskelbtos ir įsigaliojusios tarptautinės sutarties pagrindu, taip pat 
paveldint įstatymo nustatyta tvarka. 

2. Ratifikuotinas įstatymas - tarptautinė sutartis pirmosios dalies pra- 
sme - gali būti priimamas tik visų Nacionalinio Susirinkimo narių dviejų 
trečdalių dauguma. 

3. Žemės teisė reglamentuojama įstatymu. 


23 straipsnis 
Valstybė laiduoja laisvą mokslo, švietimo ir meno vystymąsi ir juos 
remia. Ji rūpinasi nacionalinio istorinio ir kultūrinio palikimo išlaikymu. 

24 straipsnis 

1. Bulgarijos Respublikos užsienio politika vykdoma laikantis tarp- 
tautinės teisės normų ir principų. 

2. Pagrindiniai Bulgarijos Respublikos užsienio politikos tikslai yra 
šalies nacionalinis saugumas ir nepriklausomybė, Bulgarijos piliečių ge- 
rovė ir pagrindinės teisės bei laisvės, taip pat dalyvavimas kuriant teisingą 
tarptautinę tvarką. 


ANTRAS SKYRIUS 
PAGRINDINĖS TEISĖS IR PAREIGOS 


25 straipsnis 

1. Bulgarijos pilietis yra tas, kurio vienas iš tėvų turi Bulgarijos pilietybę 
arba gimė Bulgarijos Respublikos teritorijoje, jei jis dėl savo kilmės negauna 
kitos valstybės pilietybės. Bulgarijos pilietybė gali būti įgyjama ją suteikiant. 

2. Asmenys, kurių tėvai kilę iš Bulgarijos, Bulgarijos pilietybę įgyja 
supaprastinta tvarka. 

3. Asmenims, Bulgarijos pilietybę įgijusiems gimstant, pilietybė nega- 
li būti atimama. 

4. Bulgarijos Respublikos pilietis negali būti išsiųstas arba išduotas 
kitai valstybei. 

5. Užsienyje gyvenantį Bulgarijos pilietį saugo Bulgarijos Respublika. 

6. Bulgarijos pilietybės įgijimo, išlaikymo ir praradimo sąlygas ir tvar- 
ką reglamentuoja įstatymas. 


26 straipsnis 

1. Bulgarijos Respublikos piliečiai turi visas šioje Konstitucijoje nu- 
matytas teises ir pareigas, kad ir kur jie yra. 

2. Bulgarijos Respublikoje gyvenantys užsieniečiai turi visas šioje 
Konstitucijoje įtvirtintas teises ir laisves, išskyrus tas teises ir pareigas, ku- 
rioms pagal Konstituciją ir įstatymus būtina turėti Bulgarijos pilietybę. 


27 straipsnis 

1. Užsieniečiai, kurie šalyje yra legaliai, negali būti prieš jų valią išsiųsti 
arba išduoti kitai valstybei, išskyrus įstatymu nustatytas sąlygas ir tvarką. 

2. Bulgarijos Respublika garantuoja tiems užsieniečiams prieglobstį, 
kurie dėl savo įsitikinimų arba dėl veiklos ginant tarptautiniu mastu pripa- 
žintas teises ir laisves yra persekiojami. 

3. Prieglobsčio suteikimo sąlygas ir tvarką nustato įstatymas. 


28 straipsnis 
Kiekvienas turi teisę į gyvybę. Pasikėsinimas į žmogaus gyvybę laiko- 
mas sunkiausiu nusikaltimu. 


29 straipsnis 

1. Niekas negali būti kankinamas, su niekuo negali būti žiauriai, ne- 
žmoniškai arba žeminančiai elgiamasi ir niekas negali būti priverstinai asi- 
miliuojamas. 

2. Su niekuo be savanoriško raštiško sutikimo negali būti atliekami 
medicinos, moksliniai arba kitokie tyrimai. 


30 straipsnis 

1. Kiekvienas turi teisę į asmeninę laisvę ir neliečiamumą. 

2. Niekas negali būti suimtas, apžiūrimas, apieškomas arba imama- 
si kokių nors kitų priemonių, nukreiptų į asmens neliečiamumą, išskyrus 
tuos atvejus ir tokia tvarka, kuri numatyta įstatymu. 

3. Įstatyme tiesiogiai numatytais neatidėliotinais atvejais įgaliotos 
valstybinės institucijos gali pilietį suimti ir apie tai privalo nedelsdamos 
informuoti teisingumą vykdančias institucijas. Teisingumą vykdanti insti- 
tucija per 24 valandas turi informuoti apie suėmimo teisėtumą. 

4. Kiekvienas suimtas arba apkaltintas turi teisę turėti advokatą. 

5. Kiekvienas po suėmimo turi teisę be pašalinių susitikti su jį ginan- 
čiu asmeniu. Jo pranešimų slaptumas yra neliečiamas. 


31 straipsnis 

1. Kiekvienas apkaltintas padaręs nusikaltimą turi būti per įstatyme 
numatytą terminą perduotas teismui. 

2. Niekas negali būti verčiamas prisipažinti kaltu ir nuteistas vien tik 
savo prisipažinimo pagrindu. 

3. Kiekvienas laikomas nekaltu, kol tai nepatvirtinta įsigaliojusiu 
nuosprendžiu. 

4. Apkaltinto asmens teisių apribojimas, kuris nebūtinas įgyvendinant 
teisingumą, yra neleistinas. 

5. Asmenims, nuteistiems laisvės atėmimu, suteikiamos prielaidos įgy- 
vendinti jų pagrindines laisves, kurios neapribotos nuosprendžio vykdymu. 

6. Laisvės atėmimo bausmė atliekama įstatyme numatytose vietose. 

7. Baudžiamasis persekiojimas ir bausmės vykdymas už nusikaltimus 
taikai ir žmonijai neturi senaties. 


32 straipsnis 

1. Piliečių privatus gyvenimas neliečiamas. Kiekvienas turi teisę gintis 
nuo neteisėto kišimosi į jo privatų ir šeimos gyvenimą ir kėsinimąsi į jo 
garbę, orumą ir gerą vardą. 

2. Niekas negali, išskyrus įstatyme numatytus atvejus, be jo žinios arba 
nepaisant išreikšto pasipriešinimo būti persekiojamas, fotografuojamas, fil- 
muojamas, negalima įrašinėti pokalbių arba imtis kitų panašių veiksmų. 


33 straipsnis 

1. Būstas yra neliečiamas. Išskyrus įstatyme numatytus atvejus, niekas 
negali į jį įeiti arba jame pasilikti be gyventojo sutikimo. 

2. Įeiti ir pasilikti būste be jo gyventojo sutikimo ar be teisminės val- 
džios leidimo turi būti leidžiama siekiant užkardyti tiesiogiai gresiantį nu- 
sikaltimą ar jau pradėtą daryti nusikaltimą, siekiant sulaikyti nusikaltėlį ar 
esant neišvengiamai būtinybei. 


34 straipsnis 

1. Korespondencijos ir visų kitų susižinojimų laisvė ir konfidencialu- 
mas yra neliečiama. 

2. Išimtys iš šio reguliavimo galimos tik esant teisminės valdžios leidi- 
mui siekiant atskleisti ar užkardyti sunkius nusikaltimus 


35 straipsnis 

1. Kiekvienas turi teisę laisvai pasirinkti savo gyvenamąją vietą, kil- 
notis šalies teritorijoje ir išvykti už jos sienų. Ši teisė gali būt apribota tik 
įstatymu, siekiant apsaugoti nacionalį saugumą, tautos sveikatą ir kitų pi- 
liečių teises ir laisves. 

2. Kiekvienas Bulgarijos pilietis turi teisę grįžti į Bulgariją. 


36 straipsnis 

1. Išmokti ir vartoti bulgarų kalbą yra Bulgarijos piliečių teisė ir pa- 
reiga. 

2. Piliečiai, kurių bulgarų kalba nėra gimtoji kalba, turi teisę ne tik 
privalomai išmokti bulgarų kalbą, bet išmokti ir vartoti ir savo kalbą. 

3. Atvejai, kada vartojama oficiali kalba, nustatomi įstatymu. 

37 straipsnis 
1. Sąžinės ir minties laisvė ir tikėjimo, religinių ar ateistinių pažiūrų 
pasirinkimas yra neliečiamas. Valstybė dalyvauja išlaikant skirtingų tikėji- 
mų tikinčiųjų ir tikinčiųjų bei netikinčiųjų abipusę toleranciją ir pagarbą. 
2. Sąžinės ir tikėjimo laisvė negali būti nukreipta prieš nacionalinį 
saugumą, viešąją tvarką, tautos sveikatą ir moralę arba prieš kitų piliečių 
teises ir laisves. 


38 straipsnis 

Niekas negali būti dėl savo įsitikinimų persekiojamas arba ribojamos 
jo teisės, negali būti įpareigojamas arba verčiamas pateikti informaciją apie 
savo arba kitų įsitikinimus. 


39 straipsnis 

1. Kiekvienas turi teisę reikšti savo nuomonę ir skleisti ją žodžiu, raš- 
tu, garsu, vaizdu arba kitu būdu. 

2. Ši teisė negali būti naudojama kito asmens teisėms ir reputacijai 
pažeisti bei siekiant jėga pakeisti konstitucinę santvarką, padaryti nusikal- 
timus, kurstyti nesantaiką arba naudoti jėgą prieš asmenį. 


40 straipsnis 

1. Spauda ir kitos visuomenės informavimo priemonės yra laisvos ir 
necenzūruojamos. 

2. Spaudos leidinio arba kitos informacijos priemonės sustabdymas ir 
konfiskavimas yra leidžiamas tik remiantis teismo aktu, jei pažeidžiamos 
geros tradicijos arba juose kviečiama jėga pakeisti konstitucinę santvarką, 
padaryti nusikaltimus arba panaudoti jėgą prieš kitą asmenį. Jei per 24 va- 
landas informacijos priemonė nekonfiskuojama, sustabdymas nebegalimas. 


41 straipsnis 

1. Kiekvienas turi teisę rinkti informaciją, ją laikyti ir platinti. Šios 
teisės įgyvendinimas negali būti nukreiptas prieš kitų piliečių teises ir re- 
putaciją, taip pat prieš nacionalinį saugumą, visuomeninę tvarką, tautos 
sveikatą ir moralę. 

2. Piliečiai turi teisę gauti informaciją iš valstybės tarnybų ir instituci- 
jų apie klausimus, kuriais jie turi įstatymu pripažintą interesą, jei ši infor- 
macija nėra valstybės arba kitokia įstatymu saugoma paslaptis arba nelie- 
čia svetimų teisių. 

42 straipsnis 

1. Piliečiai, sulaukę aštuoniolikos metų, turi teisę rinkti valstybinius 
ir vietos organus bei dalyvauti referendumuose, jei jie nėra pripažinti ne- 
veiksniais arba neatlieka laisvės atėmimo bausmės. 

2. Rinkimų ir referendumų organizavimą ir procesą nustato įstatymas. 

3. Europos Parlamento rinkimus ir Europos Sąjungos piliečių dalyva- 
vimą renkant vietos savivaldos organus reglamentuoja įstatymas. 


43 straipsnis 

1. Visi piliečiai turi teisę taikiai ir be ginklų rinktis į susirinkimus ir 
demonstracijas. 

2. Susirinkimų ir manifestacijų organizavimas ir procesas reglamen- 
tuojami įstatymu. 

3. Susirinkimams uždarose patalpose leidimai nereikalingi. 


44 straipsnis 

1. Piliečiai turi teisę laisvai vienytis. 

2. Draudžiamos organizacijos, kurių veikla nukreipta prieš suverenitetą, 
teritorinį šalies integralumą, Tautos vienybę, kai kurstoma rasinė, etninė ir re- 
liginė neapykanta, pažeidžiamos piliečių teisės ir laisvės, taip pat organizacijos, 
kurios bando kurti slaptus arba karinius darinius, savo tikslus įgyvendina jėga. 

3. Įstatymas numato organizacijas, kurios turi būti registruotos, jų lik- 
vidavimo tvarką ir jų santykius su valstybe. 


45 straipsnis 
Piliečiai turi teisę valstybės institucijoms pateikti skundus, pasiūly- 
mus ir peticijas. 


46 straipsnis 

1. Santuoka yra laisva moters ir vyro sąjunga. Teisėta tik civilinė san- 
tuoka. 

2. Sutuoktiniai santuokoje ir šeimoje turi vienodas teises ir pareigas. 

3. Santuokos formą, jų sudarymo ir panaikinimo sąlygas ir tvarką, su- 
tuoktinių asmeninius ir turtinius teisinius santykius reglamentuoja įstatymas. 


47 straipsnis 
1. Vaikų auginimas ir auklėjimas iki jų pilnametystės yra tėvų teisė ir 
pareiga ir tai remia valstybė. 

2. Moterį kaip motiną ypač saugo valstybė, kuri jai laiduoja mokamas 
atostogas prieš ir po gimdymo, nemokamą pagalbą gimdymo metu, leng- 
vesnes darbo sąlygas ir kitą socialinę pagalbą. 

3. Nesantuokiniai vaikai turi tas pačias teises kaip ir santuokiniai vaikai. 

4. Vaikus, kuriais nesirūpina jų artimieji, ypač saugo valstybė ir vi- 
suomenė. 

5. Tėvų teisių apribojimo arba atėmimo sąlygas ir atitinkamas proce- 
dūras nustato įstatymas. 


48 straipsnis 

1. Piliečiai turi teisę į darbą. Valstybė deda pastangas, kad būtų sukur- 
tos prielaidos šią teisę įgyvendinti. 

2. Valstybė sukuria sąlygas įgyvendinti teisę į darbą asmenims, turin- 
tiems fizinę ar psichinę negalią. 

3. Kiekvienas pilietis laisvai pasirenka profesiją ir darbo vietą. 

4. Niekas negali būti verčiamas atlikti prievartinį darbą. 

5. Darbuotojai ir tarnautojai turi teisę į sveikas ir nepavojingas dar- 
bo sąlygas, į garantuojamą minimalų darbo užmokestį ir atlygį už atliktą 
darbą, į poilsį ir išėjimą iš darbo, remiantis sąlygomis ir procedūromis, 
įtvirtintomis įstatymu. 


49 straipsnis 

1. Darbininkai ir tarnautojai, siekdami ginti savo interesus darbo ir socia- 
linės apsaugos srityje, turi teisę jungtis į profesines organizacijas ir sąjungas. 

2. Darbdaviai, siekdami ginti savo ekonominius interesus, turi teisę 
jungtis. 


50 straipsnis 

Darbininkai ir tarnautojai, siekdami ginti savo kolektyvinius ekono- 
minius ir socialinius interesus, turi teisę streikuoti. Ši teisė įgyvendinama 
esant toms sąlygoms ir tvarkai, kuri nustatyta įstatyme. 


51 straipsnis 

1. Piliečiai turi teisę į socialinę apsaugą ir socialinę pagalbą. 

2. Asmenys, kurie laikinai yra bedarbiai, yra socialiai draudžiami pa- 
gal įstatyme numatytas sąlygas ir tvarką. 

3. Senyvus žmones, kurie neturi artimųjų ir kurie negali pragyventi iš 
savo turto, taip pat asmenis, turinčius fizinę ar psichinę negalią, ypač saugo 
valstybė ir visuomenė. 

52 straipsnis 

1. Piliečiai turi teisę į draudimą ligos atveju, kuris jiems garantuoja 
prieinamą medicinos pagalbą ir galimybę nemokamai naudotis medicinos 
paslaugomis įstatymu nustatytomis sąlygomis ir tvarka. 

2. Piliečių sveikatos apsauga finansuojama iš valstybės biudžeto, iš 
darbdavių, iš asmeninių ir kolektyvinių draudimo įnašų ir kitų šaltinių 
įstatymu nustatyta tvarka ir sąlygomis. 

3. Valstybė saugo piliečių sveikatą ir skatina sporto ir turizmo vysty- 
mąsi. 

4. Niekieno atžvilgiu negali būti taikomas prievartinis gydymas ar 
medicinos priemonės, išskyrus įstatyme numatytus atvejus. 

5. Valstybė vykdo visų sveikatos įstaigų, taip pat medikamentų, bio- 
preparatų ir medicinos technikos gamybos ir prekybos jais priežiūrą. 


53 straipsnis 

1. Kiekvienas turi teisę į švietimą. 

2. Asmenims iki 16 metų mokslas privalomas. 

3. Valstybinėse ir savivaldybių mokyklose pradinis ir vidurinis išsila- 
vinimas yra nemokamas. Įstatyme numatytomis sąlygomis išsilavinimas 
aukštosiose mokyklose yra nemokamas. 

4. Aukštosioms mokykloms suteikiama autonomija. 

5. Piliečiai ir organizacijos turi teisę steigti mokyklas įstatymu nusta- 
tytomis sąlygomis ir tvarka. Švietimas jose turi atitikti valstybės nustatytus 
reikalavimus. 

6. Valstybė skatina švietimą steigdama mokyklas ir jas finansuodama, 
skatindama gabius mokinius ir studentus, kurdama sąlygas profesiniam iš- 
silavinimui, perkvalifikavimui ir kvalifikacijos kėlimui. 


54 straipsnis 

1. Kiekvienas asmuo turi teisę naudotis nacionalinėmis ir visuotinė- 
mis žmogiškomis kultūrinėmis vertybėmis ir lavinti savo paties kultūrą 
remdamasis savo etniniu tapatumu, kuris turi būti pripažįstamas ir garan- 
tuojamas įstatymu. 

2. Kultūros, mokslo, mokslinės ir techninės kūrybos laisvė yra pripa- 
žįstama ir garantuojama įstatymu. 

3. Valstybė turi apsaugoti visų išradėjų teises, autorystės ir gretutines 
teises. 

55 straipsnis 
Piliečiai turi teisę į sveiką ir palankią aplinką, laikantis nustatytų nor- 
mų ir standartų. Jie privalo saugoti aplinką. 


56 straipsnis 

Kiekvienas asmuo turi teisę į teisinę apsaugą, kai jo teisės ar teisėti in- 
teresai pažeidžiami ar jiems kyla grėsmė. Asmuo turi teisę turėti advokatą, 
kai reikia dalyvauti teisme prieš valstybės institucijas. 


57 straipsnis 

1. Piliečių pagrindinės teisės yra nepakeičiamos. 

2. Draudžiama piktnaudžiauti teisėmis ar jomis naudotis tuo atveju, 
jei tuo pažeidžiamos kitų teisės arba įstatymu saugomi interesai. 

3. Paskelbus karą, karo padėties atveju arba kitos nepaprastosios pa- 
dėties atveju naudojimasis kai kuriomis piliečių teisėmis ir laisvėmis gali 
būti laikinai apribotas, išskyrus tas, kurios numatytos 28, 29 straipsniuose, 
31 straipsnio 1 ir 2 dalyse, 32 straipsnio 1 dalyje ir 37 straipsnyje. 


58 straipsnis 

1. Visi piliečiai privalo laikytis ir vykdyti Konstituciją ir įstatymus. Jie 
privalo gerbti visų žmonių teises ir teisėtus interesus. 

2. Religiniai ir kitokie įsitikinimai negali būti pagrindas nevykdyti 
Konstitucijoje ir įstatymuose nustatytų pareigų. 


59 straipsnis 

1. Ginti tėvynę yra kiekvieno Bulgarijos piliečio pareiga ir garbė. Tė- 
vynės ir valstybės išdavimas laikomi sunkiausiais nusikaltimais ir už tai 
pagal įstatymą baudžiama griežčiausiai. 

2. Karinė prievolė ginant šalį nustatoma įstatymu. 


60 straipsnis 

1. Piliečiai, atsižvelgiant į jų pajamas ir turtą, privalo mokėti įstatymu 
nustatytus mokesčius ir rinkliavas. 

2. Mokesčių lengvatos ir apmokestinimai turi būti nustatyti tik įstatymu. 


61 straipsnis 
Piliečiai privalo padėti valstybei ir visuomenei gamtos ir kitų katastro- 
fų atveju laikantis įstatymu nustatytų sąlygų ir tvarkos. 

TREČIAS SKYRIUS 
NACIONALINIS SUSIRINKIMAS 


62 straipsnis 

1. Nacionalinis Susirinkimas įgyvendina įstatymų leidžiamąją valdžią 
ir vykdo parlamentinę kontrolę. 

2. Nacionalinis Susirinkimas turi savo biudžetą. 


63 straipsnis 
Nacionalinį Susirinkimą sudaro 240 deputatų. 


64 straipsnis 

1. Nacionalinis Susirinkimas renkamas ketveriems metams. 

2. Karo, ginkluotųjų karo veiksmų arba kitos nepaprastosios padėties 
atveju, įvykusiu Nacionalinės Asamblėjos sesijai esant pasibaigus, Naciona- 
linės Asamblėjos įgaliojimų trukmė pratęsiama iki šių neramumų pabaigos. 

3. Nacionalinio Susirinkimo rinkimai vykdomi vėliausiai likus dviem 
mėnesiams iki jo įgaliojimų pabaigos. 


65 straipsnis 

1. Deputatu gali būti renkamas Bulgarijos pilietis, kuris neturi kitos 
pilietybės, yra ne jaunesnis kaip 21 metų, nėra pripažintas neveiksniu ir 
neatlieka bausmės. 

2. Kandidatai dalyvauti deputatų rinkimuose, kurie dirba valstybės 
tarnyboje, užsiregistravę turi nutraukti savo veiklą. 


66 straipsnis 
Rinkimų teisėtumas gali būti ginčijamas kreipiantis į Konstitucinį 
Teismą įstatymo nustatyta tvarka. 


67 straipsnis 

1. Nacionalinės Asamblėjos nariai atstovauja ne tik savo rinkėjams, 
bet ir visai Tautai. Imperatyvus mandatas yra negalimas. 

2. Nacionalinės Asamblėjos nariai veikia laikydamiesi Konstitucijos ir 
įstatymų, remdamiesi savo sąžine ir įsitikinimais. 


68 straipsnis 
1. Deputatai negali vykdyti valstybinės ar kitos veiklos, kuri pagal įsta- 
tymą nesuderinama su deputato statusu. 

2. Nacionalinės Asamblėjos narys, išrinktas ministru, nustoja eiti Na- 
cionalinės Asamblėjos nario pareigas tam laikui, kuriam jis yra išrinktas 
ministru. Tuo metu jis turi būti pakeistas Nacionalinėje Asamblėjoje įsta- 
tyme įtvirtintu būdu. 


69 straipsnis 
Deputatai neatsako už Nacionaliniame Susirinkime pareikštą nuomo- 
nę ir balsavimus. 


70 straipsnis 

1. Deputatai negali būti suimami, prieš juos negali būti vykdomas 
baudžiamasis persekiojimas, išskyrus už sunkius nusikaltimus ir tik Na- 
cionalinio Susirinkimo, o jei jis neposėdžiauja, Nacionalinio Susirinkimo 
Pirmininko sutikimu. Sutikimo dėl suėmimo nereikia, kai deputatas su- 
imamas darantis sunkų nusikaltimą, tačiau tokiu atveju neatidėliotinai tai 
reiki pranešti Nacionaliniam Susirinkimui, o jei jis neposėdžiauja - Nacio- 
nalinio Susirinkimo Pirmininkui. 

2. Tokio sutikimo dėl baudžiamojo persekiojimo nereikia, jei Nacio- 
nalinio Susirinkimo narys dėl to pateikia rašytinį sutikimą. 


71 straipsnis 
Deputatai gauna piniginį atlyginimą, kurio dydį nustato Tautos susi- 
rinkimas. 


72 straipsnis 

1. Deputato įgaliojimai nutrūksta, kai: 

1) jis pareiškia Nacionaliniam Susirinkimui apie atsistatydinimą; 

2) įsigalioja nuosprendis, kuriuo jis baudžiamas laisvės atėmimo baus- 
me už tyčinį nusikaltimą arba kai laisvės atėmimo bausmė neatidedama; 

3) nustatytas neatitikimas ar nesuderinamumas su reikalavimais; 

4)jis miršta. 

2. Pirmame ir antrame punktuose numatytais atvejais sprendimą pri- 
ima Nacionalinis Susirinkimas, o dėl trečiame punkte numatyto atvejo — 
Konstitucinis Teismas. 


73 straipsnis 
Nacionalinio Susirinkimo veikla organizuojama ir vykdoma vadovau- 
jantis Konstitucija ir jo priimtu reglamentu. 

74 straipsnis 
Nacionalinis Susirinkimas yra nuolat veikianti institucija. Jis pats nu- 
stato laiką, kuriuo jis neposėdžiauja. 


75 straipsnis 

Išrinktą Nacionalinį Susirinkimą ne vėliau kaip mėnuo po jo rinkimų 
į pirmąjį posėdį sušaukia Respublikos Prezidentas. Jei Respublikos Prezi- 
dentas per šį laiką Nacionalinio Susirinkimo nesušaukia, jį sušaukti gali 
vienas penktadalis deputatų. 


76 straipsnis 

1. Pirmąjį Nacionalinio Susirinkimo posėdį pradeda dalyvaujantis vy- 
riausias pagal amžių deputatas. 

2. Pirmajame posėdyje deputatai duoda tokią priesaiką: „Aš prisiekiu 
Bulgarijos Respublikos vardu gerbti šalies Konstituciją ir įstatymus ir savo 
veikloje vadovautis Tautos interesais. Tai aš prisiekiu.“ 

3. Tame pačiame Nacionalinio Susirinkimo posėdyje išrenkamas Pir- 
mininkas ir jo pavaduotojas. 


77 straipsnis 

1. Nacionalinio Susirinkimo Pirmininkas: 

1) atstovauja Nacionaliniam Susirinkimui; 

2) teikia posėdžių darbotvarkių projektus; 

3) pradeda, vadovauja ir užbaigia Nacionalinio Susirinkimo posė- 
džius ir rūpinasi tvarka jiems vykstant; 

4) savo parašu patvirtina Nacionalinio Susirinkimo priimtų aktų turinį; 

5) paskelbia Nacionalinio Susirinkimo priimtus nutarimus, deklara- 
cijas ir kreipimusis; 

6) organizuoja Nacionalinio Susirinkimo tarptautinius santykius. 

2. Pirmininko pavaduotojas padeda Pirmininkui ir atlieka jam paves- 
tas veiklas. 


78 straipsnis 
Nacionalinį Susirinkimą sušaukia jo Pirmininkas: 
1) savo iniciatyva; 
2) vieno penktadalio deputatų siūlymu; 
3) Respublikos Prezidento siūlymu; 
4) Ministrų Tarybos siūlymu. 

79 straipsnis 

1. Nacionalinis Susirinkimas sudaro nuolatinius ir ypatinguosius ko- 
mitetus. 

2. Nuolatiniai komitetai padeda Nacionaliniam Susirinkimui vykdyti 
jam priskirtą veiklą ir jo vardu vykdo parlamentinę kontrolę. 

3. Ypatingieji komitetai sudaromi analizei ir tyrimams. 


80 straipsnis 
Pareigūnai ir piliečiai privalo parlamentinio komiteto kvietimu atvyk- 
ti ir pateikti jų prašomą informaciją ir dokumentus. 


81 straipsnis 

1. Nacionalinis Susirinkimas gali posėdžiauti ir priimti aktus, jei daly- 
vauja daugiau negu pusė deputatų. 

2. Nacionalinis Susirinkimas priima įstatymus ir kitus aktus, jei tam pri- 
taria daugiau nei pusė dalyvaujančių posėdyje deputatų balsų dauguma, iš- 
skyrus tuos atvejus, kai Konstitucija reikalauja kvalifikuotos balsų daugumos. 

3. Balsuojama asmeniškai ir viešai, išskyrus Konstitucijoje numatytus 
atvejus, kai turi būti balsuojama slaptai arba kai taip nusprendžia Nacio- 
nalinis Susirinkimas. 


82 straipsnis 
Nacionalinio Susirinkimo posėdžiai yra vieši. Išimties tvarka Nacio- 
nalinio Susirinkimo sprendimu kai kurie posėdžiai gali būti uždari. 


83 straipsnis 

1. Ministrų Tarybos nariai turi teisę dalyvauti Nacionalinio Susirin- 
kimo posėdžiuose ir parlamento komitetuose. Jų prašymu jie išklausomi 
pirmumo teise. 

2. Nacionalinis Susirinkimas ir parlamento komitetai gali įpareigoti 
ministrus dalyvauti jų posėdžiuose ir atsakyti į klausimus. 


84 straipsnis 
Nacionalinis Susirinkimas: 
1) priima, pakeičia, papildo įstatymus ir skelbia juos negaliojančiais; 
2) tvirtina biudžetą ir jo vykdymo ataskaitą; 
3) tvirtina mokesčius ir nustato valstybinių mokesčių dydį; 
4) skelbia Respublikos Prezidento rinkimus; 

5) priima nutarimą dėl nacionalinio referendumo vykdymo; 

6) skiria ir atleidžia Ministrą Pirmininką ir jo siūlymu Ministrų Tary- 
bą; Ministro Pirmininko siūlymu tvirtina naujus vyriausybės narius; 

7) Ministro Pirmininko siūlymu sudaro, keičia ir naikina ministerijas; 

8) skiria ir atleidžia Bulgarijos nacionalinio banko ir kitų įstatymu nu- 
matytų institucijų vadovus; 

9) pritaria sutarčių dėl valstybės paskolos sudarymui; 

10) priima sprendimus dėl karo paskelbimo ir taikos sudarymo; 

11) duoda sutikimą dėl Bulgarijos ginkluotųjų pajėgų siuntimo ar įve- 
dimo į užsienio šalį, taip pat dėl užsienio ginkluotųjų pajėgų dislokavimo 
šalies teritorijoje arba dėl jų perėjimo per šalies teritoriją; 

12) Prezidento arba Ministrų Tarybos siūlymu skelbia karo padėtį arba 
kitą nepaprastąją padėtį visoje šalies teritorijoje arba jos dalyje; 

13) leidžia amnestijos aktus; 

14) teikia ordinus ir medalius; 

15) nustato oficialias valstybines šventes; 

16) išklauso Aukščiausiojo Kasacinio Teismo, Vyriausiojo adminis- 
tracinio teismo ir generalinio prokuroro metinius pranešimus, kuriuos pa- 
teikia Aukščiausioji justicijos taryba remiantis įstatymu dėl teismų veiklos, 
generalinės prokuratūros ir tyrimų institucijų, taip pat išklauso teismus; 

17) surengia nagrinėjimą ir pateikia institucijų veiklos ataskaitą, visiškai 
ar iš dalies skirtą Nacionalinei Asamblėjai, kai tai yra numatyta įstatyme. 


85 straipsnis 

1. Nacionalinis Susirinkimas ratifikuoja ir įstatymu paskelbia tarptau- 
tines sutartis, jei jos: 

1) yra politinio arba karinio pobūdžio; 

2) yra susijusios su Bulgarijos Respublikos dalyvavimu tarptautinėse 
organizacijose; 

3) numato Bulgarijos Respublikos sienų pakeitimą; 

4) numato valstybės finansinius įsipareigojimus; 

5) numato valstybės dalyvavimą arbitraže arba tarptautinių ginčų teis- 
minį reglamentavimą; 

6) susijusios su Žmogaus pagrindinėmis teisėmis; 

7) įtakos įstatymų veikimui arba būtinas naujas įstatymas, kad jos 
būtų įgyvendintos; 

8) imperatyviai turi būti ratifikuojamos. 

2. Įstatymas, kuris ratifikuoja tarptautinę sutartį pagal 1 dalies 9 punk- 
tą, turi būti priimamas dviejų trečiųjų visų Nacionalinio Susirinkimo balsų 
dauguma. 

3. Nacionalinio Susirinkimo ratifikuotos sutartys gali būti pakeistos 
arba panaikintos tik pačiose sutartyse arba visuotinai pripažintų tarptauti- 
nės teisės normų numatytu būdu. 

4. Jei tarptautinės sutartys reikalauja, kad būtų priimti Konstitucijos 
pakeitimai, tai šie pakeitimai turi būti priimami anksčiau nei tarptautinės 
sutartys. 


86 straipsnis 

1. Nacionalinis Susirinkimas priima įstatymus, nutarimus, deklaraci- 
jas ir kreipimusis. 

2. Nacionalinio Susirinkimo įstatymai ir nutarimai yra privalomi vi- 
soms valstybės institucijoms, organizacijoms ir piliečiams. 


87 straipsnis 

1. Įstatymų leidybos iniciatyvos teisę turi kiekvienas deputatas ir Mi- 
nistrų Taryba. 

2. Valstybės biudžeto projektą parengia ir pateikia Ministrų Taryba. 


88 straipsnis 

1. Įstatymai nagrinėjami ir priimami po dviejų svarstymų, kurie vyks- 
ta dviejuose atskiruose posėdžiuose. Išimties tvarka Nacionalinis Susirin- 
kimas gali nuspręsti, kad abu svarstymai vyks viename posėdyje. 

2. Kiti Nacionalinio Susirinkimo aktai priimamai po vieno svarstymo. 

3. Priimti aktai ne vėliau kaip per penkiolika dienų po jų priėmimo 
paskelbiami įstatymų leidinyje „Daerzaven Vestnik“. 


89 straipsnis 

1. Vienas penktadalis deputatų Nacionaliniam Susirinkimui gali pa- 
teikti siūlymą dėl nepasitikėjimo Ministrų Taryba pareiškimo. Toks pasiū- 
lymas laikomas priimtu, jei jam pritaria daugiau kaip pusė visų deputatų. 

2. Jeigu Nacionalinis Susirinkimas pareiškia nepasitikėjimą Ministrui 
Pirmininkui arba Ministrų Tarybai, Ministras Pirmininkas įteikia vyriau- 
sybės atsistatydinimą. 

3. Jeigu Nacionalinis Susirinkimas pasiūlymą dėl balsavimo dėl nepa- 
sitikėjimo Ministrų Taryba atmeta, naujas nepasitikėjimas tuo pačiu pa- 
grindu per ateinančius šešis mėnesius negali būti pareikštas. 


593 


PASAULIO VALSTYBIŲ KONSTITUCIJOS | Bulgarijos Respublika 


90 straipsnis 

1. Deputatai turi teisę pateikti klausimus arba paklausimus Ministrų 
Tarybai arba atskiriems ministrams, o šie privalo į juos atsakyti. 

2. Vieno penktadalio deputatų siūlymu dėl paklausimo yra diskutuo- 
jama ir priimamas sprendimas. 


91 straipsnis 

1. Nacionalinis Susirinkimas piliečių teisių ir laisvių apsaugai renka 
ombudsmeną. 

2. Ombudsmeno kompetenciją ir įgaliojimus nustato įstatymas. 


9la straipsnis 

1. Nacionalinė Asamblėja išrenka ombudsmeną, kuris gina piliečių 
teises ir laisves. 

2. Ombudsmeno valdžia ir veikla reguliuojama įstatymo. 


KETVIRTAS SKYRIUS 
RESPUBLIKOS PREZIDENTAS 


92 straipsnis 

1. Prezidentas yra valstybės vadovas. Jis įkūnija Tautos vienybę ir 
atstovauja valstybei jos tarptautiniuose santykiuose. 

2. Prezidentui jo veikloje padės viceprezidentas. 


93 straipsnis 

1. Prezidentas renkamas tiesiogiai penkerių metų laikotarpiui pagal 
įstatyme nustatytą procedūrą. 

2. Prezidentu gali būti išrinktas Bulgarijoje gimęs jos pilietis, vyresnis 
nei 40 metų ir tinkamas būti išrinktas į Nacionalinę Asamblėją bei gyvenęs 
šalyje pastaruosius penkerius metus iki rinkimų. 

3. Kad būtų išrinktas, kandidatui reikia surinkti daugiau negu pusę 
galiojančių rinkimų biuletenių, jei daugiau negu pusė visų galinčių būti 
rinkėjais asmenų užpildė biuletenius rinkimuose. 

4. Jei nė vienas iš kandidatų į Prezidentus nėra išrinktas, antrasis rin- 
kimų turas turėtų būti surengtas per septynias dienas ir jame rungtųsi du 
daugiausiai balsų surinkę kandidatai. Laimėtojas yra kandidatas, kuris su- 
rinko daugumą balsų. 

5. Prezidento rinkimai turi būti surengti ne anksčiau nei trys mėnesiai 
ir ne vėliau nei du mėnesiai prieš pasibaigiant esamo Prezidento kadencijai. 

6. Konstitucinis Teismas sprendžia klausimus dėl Prezidento rinkimų 
teisėtumo ne vėliau nei vienas mėnuo po rinkimų. 


94 straipsnis 
Viceprezidentas yra renkamas tuo pačiu metu, tomis pačiomis sąlygo- 
mis ir ta pačia procedūra kaip ir Prezidentas. 


95 straipsnis 

1. Prezidentas ir viceprezidentas gali būti perrinktas tik vieną kartą 
toms pačioms pareigoms. 

2. Prezidentas ir viceprezidentas negali eiti pareigų kaip Nacionalinės 
Asamblėjos narys ar dalyvauti bet kokioje kitoje šalies, visuomeninėje ar eko- 
nominėje veikloje, kaip ir dalyvauti kurios nors politinės partijos veikloje. 


96 straipsnis 
Prezidentas ir viceprezidentas prisiekia Nacionalinėje Asamblėjoje 
priesaika, numatyta 76 straipsnio 2 punkte. 


97 straipsnis 

1. Prezidento ir viceprezidento įgaliojimai baigiasi prieš pasibaigiant 
jo kadencijai esant bet kuriai iš šių sąlygų: 

1) atsistatydinimas patvirtintas Konstitucinio Teismo; 

2) ilgalaikis de facto negalėjimas vykdyti savo pareigų dėl rimtos ligos; 

3) pagal 103 straipsnį; 

4) mirė. 

2. 1 ir 2 punktuose nurodytais atvejais Prezidento ir viceprezidento 
teisės yra Konstitucinio Teismo suspenduojamos konstatuojant atitinkamų 
sąlygų egzistavimą. 

3. 1 punkte nurodytu atveju viceprezidentas prisiima Prezidento pa- 
reigas iki kadencijos pabaigos. 

4. Tais atvejais, kai viceprezidentas negali prisiimti Prezidento pa- 
reigų, Prezidento teises perima Nacionalinės Asamblėjos Pirmininkas, kol 
bus išrinktas naujas Prezidentas ir viceprezidentas. Prezidento ir viceprezi- 
dento rinkimai tokiais atvejais turi būti surengti per du mėnesius. 


98 straipsnis 


Respublikos Prezidentas turi: 
1) numatyti Nacionalinės Asamblėjos, vietinės savivaldos rinkimus ir 
paskirti referendumo datą remdamasis Nacionalinės Asamblėjos nutarimu; 

2) kreiptis į Tautą ir Nacionalinę Asamblėją; 

3) sudaryti tarptautines sutartis įstatymu numatytomis sąlygomis; 

4) paskelbti įstatymus; 

5) Ministrų Tarybos siūlymu nustatyti administracinių teritorinių vie- 
netų ribas ir jų centrus; 

6) Ministrų Tarybos siūlymu paskirti ir nušalinti Bulgarijos Respubli- 
kos diplomatijos bei nuolatinių misijų tarptautinėse organizacijose vado- 
vus, priimti užsienio diplomatų, atstovaujančių savo šaliai, skiriamuosius 
ir atšaukiamuosius raštus; 

7) paskirti ir nušalinti iš tarnybos kitus valstybės pareigūnus, numa- 
tytus įstatymu; 

8) skirti ordinus ir medalius; 

9) suteikti, sugrąžinti Bulgarijos pilietybę; 

10) suteikti prieglobstį; 

11) įgyvendinti teisę į malonę; 

12) panaikinti nebeatgaunamą skolą valstybei; 

13) pavadinti valstybinės reikšmės objektus ir bendruomenes; 

14) informuoti Nacionalinę Asamblėją svarbiais klausimais, suderina- 
mais su jo išimtine teise. 


99 straipsnis 

1. Po konsultacijų su parlamentinėmis frakcijomis Prezidentas turi 
paskirti Ministrą Pirmininką, kurį iškelia daugiausiai vietų Nacionalinia- 
me Susirinkime turinti partija, ir pavesti jam suformuoti vyriausybę. 

2. Jei paskirtasis Ministras Pirmininkas nesuformuoja vyriausybės per 
septynias dienas, Prezidentas turi patikėti šią užduotį antros didžiausios 
parlamentinės frakcijos paskirtam Ministrui Pirmininkui. 

3. Jei naujasis Ministras Pirmininkas taip pat nesuformuoja vyriausybės 
per ankstesnėje dalyje nurodytą laikotarpį, Prezidentas turi patikėti šią užduo- 
tį vienos iš mažųjų parlamentinių frakcijų paskirtam Ministrui Pirmininkui. 

4. Jei konsultacijos įvyksta sėkmingai, Prezidentas turi paprašyti Na- 
cionalinio Susirinkimo išrinkti paskirtąjį Ministrą Pirmininką. 

5. Nepasiekus jokio susitarimo dėl vyriausybės suformavimo, Prezi- 
dentas turi paskirti laikinąją vyriausybę, paleisti Nacionalinį Susirinkimą 
ir paskirti naujus rinkimus per 64 straipsnio 3 dalyje nurodytą terminą. 
Prezidento nutarime dėl Nacionalinio Susirinkimo paleidimo turi būti nu- 
statyta naujų visuotinių rinkimų data. 

6. Ankstesnėse dalyse nurodytai vyriausybės formavimo tvarkai toliau 
turi būti taikomi 111 straipsnio 1 dalyje nurodyti atvejai. 

7. 5 ir 6 dalyse nurodytais atvejais Prezidentas neturi paleisti Nacio- 
nalinio Susirinkimo paskutinių trijų jo kadencijos mėnesių laikotarpiu. Jei 
parlamentas nesuformuoja vyriausybės per nurodytą laikotarpį, Preziden- 
tas turi paskirti laikinąją vyriausybę. 


100 straipsnis 

1. Prezidentas yra vyriausiasis Bulgarijos Respublikos ginkluotųjų pa- 
jėgų vadas. 

2. Prezidentas skiria ir pašalina iš pareigų vyriausiąjį kariuomenės 
vadą bei remdamasis Ministrų Tarybos siūlymu suteikia visus aukščiausius 
karinius laipsnius. 

3. Prezidentas gali pirmininkauti Konsultacinei nacionalinio saugu- 
mo tarybai, kurios statusą nustato įstatymai. 

4. Prezidentas, remdamasis Ministrų Tarybos siūlymu ir laikydamasis 
įstatymų, skelbia visuotinę ar dalinę mobilizaciją. 

5. Ginkluoto Bulgarijos užpuolimo atveju arba jei skubūs veiksmai 
yra būtini pagal tarptautinį įsipareigojimą, Prezidentas skelbia karo padėtį. 
Prezidentas skelbia karo ar bet kokią kitą nepaprastąją padėtį, jei nevyksta 
Nacionalinio Susirinkimo posėdis ir jis negali būti sušauktas. Tokiu atveju 
Nacionalinis Susirinkimas turi būti nedelsiant sušaukiamas patvirtinti tokį 
sprendimą. 


101 straipsnis 

1. Pagal 88 straipsnio 3 dalyje nurodytą sąlygą Prezidentas turi teisę su 
savo paaiškinimais grąžinti įstatymo projektą Nacionaliniam Susirinkimui 
toliau svarstyti ir tai neturi būti draudžiama. 

2. Naujam tokio įstatymo projektui pateikti reikia daugiau nei pusės 
Nacionalinio Susirinkimo narių daugumos balsų. 

3. Jei Nacionalinis Susirinkimas iš naujo pateikia įstatymo projektą 
Prezidentui, šis apie projektą turi pranešti per septynias dienas nuo jo ga- 
vimo. 


102 straipsnis 
1. Vadovaudamasis suteiktais įgaliojimais Prezidentas išleidžia dek- 
retus, kreipimusis ir pranešimus. 

2. Prezidento dekretus papildomai pasirašo Ministras Pirmininkas ar 
suinteresuotas ministras. 

3. Papildomai pasirašyti nebūtina dekretų, išleistų dėl: 

1) laikinosios vyriausybės paskyrimo; 

2) Ministro Pirmininko paskyrimo; 

3) Nacionalinio Susirinkimo paleidimo; 

4) įstatymo projekto grąžinimo Nacionaliniam Susirinkimui toliau 
svarstyti; 

5) prezidentūros įstaigų darbo organizavimo ir tvarkos bei jų darbuo- 
tojų paskyrimo; 

6) rinkimų ar referendumo datos paskyrimo; 

7) paskelbimo apie įstatymą. 


103 straipsnis 

1. Prezidentas ir viceprezidentas negali būti laikomi atsakingais už 
veiksmus, padarytus atliekant pareigas, išskyrus išdavystę ar Konstitucijos 
pažeidimą. 

2. Apkaltą turi patvirtinti ne mažiau kaip ketvirtadalis visų Naciona- 
linio Susirinkimo narių ir ji turi įvykti, jei ją palaiko daugiau nei du treč- 
daliai visų narių. 

3. Prezidento ar viceprezidento apkaltą per vieną mėnesį nuo jos pa- 
teikimo turi vykdyti Konstitucinis Teismas. Jei Konstitucinis Teismas kal- 
tina Prezidentą ar viceprezidentą išdavyste arba Konstitucijos pažeidimu, 
Prezidento ar viceprezidento įgaliojimai turi būti sustabdomi. 

4. Niekas negali sulaikyti Prezidento ar viceprezidento arba pradėti jų 
baudžiamąjį persekiojimą. 


104 straipsnis 
Prezidentas turi teisę perduoti Viceprezidentui išimtines teises, nusta- 
tytas 98 straipsnio 7, 9, 10 ir 11 punktuose. 


PENKTAS SKYRIUS 
MINISTRŲ TARYBA 


105 straipsnis 
1. Ministrų Taryba remdamasi Konstitucija ir įstatymais vykdo valsty- 
bės vidaus ir užsienio politiką. 

2. Ministrų Taryba užtikrina viešąją tvarką ir nacionalinį saugumą bei 
vadovauja valstybinei administracijai ir kariuomenei. 

3. Ministrų Taryba informuoja Nacionalinį Susirinkimą apie klausi- 
mus, susijusius su Bulgarijos Respublikos naryste Europos Sąjungoje. 

4. Jei dalyvaujama rengiant ir priimant Europos Sąjungos teisės aktus, 
Ministrų Taryba turi apie tai iš anksto pranešti Nacionaliniam Susirinki- 
mui bei pateikti išsamią ataskaitą dėl jo veiksmų. 


106 straipsnis 

Ministrų Taryba administruoja valstybės biudžeto įgyvendinimą; or- 
ganizuoja valstybės turto valdymą; sudaro, patvirtina ar paskelbia nega- 
liojančiomis tarptautines sutartis, kai tai leidžiama daryti pagal įstatymus. 


107 straipsnis 
Ministrų Taryba gali panaikinti bet kurį neteisėtą ar netinkamą mi- 
nistro išleistą įstatymą. 


108 straipsnis 

1. Ministrų Taryba susideda iš Ministro Pirmininko, Ministro Pirmi- 
ninko pavaduotojų ir ministrų. 

2. Ministras Pirmininkas vadovauja, koordinuoja ir atsako už bend- 
rą vyriausybės politiką. Jis paskiria ir šalina iš pareigų ministrų pavaduo- 
tojus. 

3. Kiekvienas Ministrų Tarybos narys vadovauja ministerijai, išskyrus 
atvejus, kai Nacionalinis Susirinkimas nusprendžia kitaip. Kiekvienas mi- 
nistras yra atsakingas už savo veiklą. 


109 straipsnis 


Ministrų Tarybos nariai Nacionaliniame Susirinkime duoda priesai- 
ką, numatytą 76 straipsnio 2 dalyje. 


110 straipsnis 
Bet kuris Bulgarijos pilietis, turintis teisę būti išrinktas į Nacionalinį 
Susirinkimą, gali būti renkamas į Ministrų Tarybą. 


111 straipsnis 
1. Ministrų Tarybos institucija netenka galios, įvykus bet kuriam iš 
šių įvykių: 

1) nepasitikėjimo balsavimui dėl Ministrų Tarybos ar Ministro Pir- 
mininko; 

2) atsistatydinus Ministrų Tarybai ar Ministrui Pirmininkui; 

3) mirus Ministrui Pirmininkui. 

2. Ministrų Taryba turi įteikti pareiškimą apie atsistatydinimą išrink- 
tam naujos sudėties Nacionaliniam Susirinkimui. 

3. Įvykus bet kuriam iš anksčiau nurodytų įvykių, Ministrų Taryba 
turi dirbti iki naujos Ministrų Tarybos išrinkimo. 


112 straipsnis 

1. Ministrų Taryba turi teisę paprašyti Nacionalinio Susirinkimo pa- 
sitikėjimo balsavimo dėl jos bendrosios politikos, programos paskelbimo 
ar dėl konkretaus klausimo. Sprendimui priimti reikia daugiau nei pusės 
visų balsavime dalyvaujančių Nacionalinio Susirinkimo narių pritarimo. 

2. Jei Ministrų Taryba balsavime dėl pasitikėjimo nesurenka reikalin- 
go balsų skaičiaus, Ministras Pirmininkas turi pateikti vyriausybės atsista- 
tydinimo pareiškimą. 
113 straipsnis 

1. Ministrų Tarybos narys negali eiti pareigų ar užsiimti bet kokia kita 
veikla, kuri yra nesuderinama su Nacionalinio Susirinkimo nario statusu. 


2. Nacionalinis Susirinkimas turi teisę nustatyti bet kokias pareigas, 
kurių Ministrų Tarybos narys negali eiti, ar veiklą, kuria jis negali užsiimti. 


114 straipsnis 

Remdamasi įstatymais ir juos įgyvendindama Ministrų Taryba pri- 
ima dekretus, potvarkius ir nutarimus. Ministrų Taryba dekretais parengia 
normas ir nutarimus. 


115 straipsnis 


Ministrai išleidžia normas, reglamentus, instrukcijas ir įsakymus. 


116 straipsnis 

1. Valstybės tarnautojai turi būti Tautos valios ir interesų vykdytojai. 
Vykdydami savo pareigas, jie turi vadovautis tik įstatymu ir būti politiškai 
neutralūs. 

2. Valstybės tarnautojų paskyrimo ir pašalinimo iš pareigų sąlygos bei 
sąlygos, pagal kurias jie turi teisę priklausyti politinėms partijoms ir profe- 

sinėms sąjungoms ir gali pasinaudoti teise streikuoti, turi būti numatomos 
įstatymuose. 


ŠEŠTAS SKYRIUS 
TEISMAI 


117 straipsnis 

1. Teismai turi saugoti visų piliečių, juridinių asmenų ir valstybės tei- 
ses ir teisėtus interesus. 

2. Teismai turi būti nepriklausomi. Visi teisėjai, teismo ekspertai, pro- 
kurorai ir ikiteisminio tyrimo teisėjai, vykdydami savo funkcijas, turi lai- 
kytis tik įstatymo. 

3. Teismai turi savarankišką biudžetą. 


118 straipsnis 
Visa teisminė valdžia turi būti vykdoma Tautos vardu. 


119 straipsnis 

1. Teisingumą vykdo Aukščiausiasis Kasacinis Teismas, Vyriausiasis 
administracinis teismas, apeliaciniai teismai, apygardų teismai, kariniai ir 
apylinkės teismai. 

2. Teisės galiomis gali būti įsteigti specializuoti teismai. 

3. Negali būti steigiami jokie ypatingieji teismai. 


120 straipsnis 
teisėtumą. 

2. Piliečiai ir juridiniai asmenys turi teisę prieštarauti bet kokiam 
jiems įtakos turinčiam administraciniam įstatymui, išskyrus tuos, kurie 
yra aiškiai išvardyti įstatymuose. 


121 straipsnis 
1. Teismai užtikrina visų teismo proceso šalių lygybę ir lygias galimy- 
bes. 
2. Teismo procesas turi užtikrinti teisingumo įgyvendinimą. 
3. Visi teismo posėdžiai yra vieši, išskyrus įstatymo numatytus atvejus. 
4. Visi teismo sprendimai turi būti motyvuoti. 

122 straipsnis 

1. Piliečiai ir juridiniai asmenys turi teisę gauti advokato pagalbą vi- 
suose bylos nagrinėjimo etapuose. 

2. Procedūra, pagal kurią įgyvendinama teisė į advokato pagalbą, yra 
nustatyta įstatymuose. 


124 straipsnis 

Siekdamas, kad įstatymai būtų tiksliai ir vienodai taikomi visuose 
teismuose, Aukščiausiasis Kasacinis Teismas vykdo aukščiausiąją teisminę 
priežiūrą. 
125 straipsnis 

1. Siekdamas, kad įstatymai būtų tiksliai ir vienodai taikomi adminis- 
tracinėje justicijoje, Vyriausiasis administracinis teismas vykdo aukščiau- 
siąją teisminę priežiūrą. 

2. Vyriausiasis administracinis teismas priima sprendimus dėl visų Mi- 
nistrų Tarybos, ministrų ir kitų teisės aktų numatytų įstatymų teisėtumo. 


126 straipsnis 
1. Prokuratūros struktūra turi atitikti teismų struktūrą. 


2. Generalinis prokuroras prižiūri teisėtumą ir teikia metodinius nu- 
rodymus visiems kitiems prokurorams. 


127 straipsnis 

Prokuratūra turi užtikrinti teisėtumo laikymąsi: 

1) vadovaudama tyrimui ir prižiūrėdama jo teisėtumą; 

2) vykdydama tyrimą; 

3) iškeldama kaltinimus įtariamiems asmenims ir palaikydama kalti- 
nimus baudžiamosiose bylose; 

4) peržiūrėdama bausmių ir kitų priverstinių priemonių vykdymą; 

5) spręsdama dėl visų neteisėtų aktų anuliavimo; 

6) dalyvaudama civilinėse ir administracinėse bylose, jei to reikalauja 
įstatymai. 


128 straipsnis 
Ikiteisminio tyrimo teisėjai priklauso teisminei sistemai. Jie atlieka tyri- 
mą baudžiamosiose bylose, jei to reikalauja įstatymai. 

129 straipsnis 

1. Aukščiausioji Teismų Taryba skiria, skatina, pažemina pareigas, 
perkelia ir pašalina iš pareigų teisėjus, prokurorus ir ikiteisminio tyrimo 
teisėjus. 

2. Respublikos Prezidentas Aukščiausiosios teismų tarybos siūlymu 
septynerių metų laikotarpiui skiria ir atleidžia iš pareigų Aukščiausiojo 
Kasacinio Teismo pirmininką, Aukščiausiojo administracinio teismo pir- 
mininką ir generalinį prokurorą. Jie neturi teisės į antrąją kadenciją. Pre- 
zidentas negali atsisakyti pakartotinai siūlomo kandidato paskyrimo ar 
atleidimo iš pareigų. 

3. Teisėjai, prokurorai ir ikiteisminio tyrimo teisėjai po jų penkerių 
metų teisėjo, prokuroro ar ikiteisminio tyrimo teisėjo kadencijos ir po 
Aukščiausiosios teismų tarybos sprendimu atliktos atestacijos tampa ne- 
pašalinami iš pareigų. Jie, įskaitant ir asmenis, nurodytus 2 dalyje, gali būti 
pašalinami iš pareigų tik: 

1) sulaukę 65 metų; 

2) atsistatydinę; 

3) įsigaliojus teismo sprendimui dėl įkalinimo už tyčinį baudžiamąjį 
nusikaltimą; 

4) esant nuolatiniam de facto negebėjimui atlikti savo pareigų daugiau 
nei vienerius metus; 

5) dėl sunkaus pažeidimo, nuolatinio savo pareigų nevykdymo ar veiks- 
mų, kenkiančių teisminės sistemos prestižui. 

4. Neteko galios. 

3 straipsnio 5 dalyje nurodytais atvejais, pasiūlius vienam ketvirtada- 
liui Nacionalinio Susirinkimo narių bei pritarus dviem trečdaliams Nacio- 
nalinio Susirinkimo narių, Prezidentas gali pašalinti iš pareigų Aukščiau- 
siojo Kasacinio Teismo pirmininką, Vyriausiojo administracinio teismo 
pirmininką ir generalinį prokurorą. Prezidentas negali atsisakyti pakarto- 
tinai siūlomo kandidato atleidimo iš pareigų. 

5. Pašalinus tarnautoją iš pareigų pagal 3 dalies 2 ir 4 punktus, į atsira- 
dusią laisvą vietą turi būti paskiriamas teisėjas, prokuroras ar ikiteisminio 
tyrimo teisėjas. 

6. Teismo institucijų vadovai, išskyrus 2 punkte nurodytus asmenis, 
yra paskiriami 5 metams ir turi teisę į antrą kadenciją. 

130 straipsnis 

1. Aukščiausioji Teismų Taryba sudaroma iš 25 narių. Joje ex offi- 
cio dalyvauja Aukščiausiojo Kasacinio Teismo pirmininkas, Vyriausiojo 
administracinio teismo pirmininkas ir generalinis prokuroras. 

2. Praktikuojantys profesionalūs, morališkai sąžiningi ir turintys bent 
15 metų profesinę patirtį teisininkai, išskyrus ex officio narius, turi teisę 
būti išrinkti į Aukščiausiąją teismų tarybą. 

3. Vienuolika Aukščiausiosios teismų tarybos narių renka Nacionali- 
nis Susirinkimas, kitus vienuolika renka teisminės institucijos. 

4. Išrinktų Aukščiausiosios teismų tarybos narių kadencija yra penke- 
ri metai. Jie neturi teisės būti perrinkti artimiausiu metu. 

5. Aukščiausiosios teismų tarybos posėdžiams vadovauja balsavimo 
teisės neturintis teisingumo ministras. 

6. Aukščiausioji teismų taryba: 

1) skiria, skatina, perkelia ir pašalina iš pareigų teisėjus, prokurorus ir 
ikiteisminio tyrimo teisėjus; 

2) skiria drausmines „pareigų pažeminimo“ ir „pašalinimo iš pareigų“ 
nuobaudas teisėjams, prokurorams ir ikiteisminio tyrimo teisėjams; 

3) rūpinasi teisėjų, prokurorų ir ikiteisminio tyrimo teisėjų kvalifika- 
cija; 

4) priima teismų sistemos biudžeto projektą; 

5) nustato metinių ataskaitų, nurodytų 84 straipsnio 16 punkte, apim- 
tį ir struktūrą. 

7. Aukščiausioji Teismų Taryba turi surengti posėdį ir perduoti 
Aukščiausiojo Kasacinio Teismo, Vyriausiojo administracinio teismo ir 
generalinio prokuroro teisės aktų taikymo, teismų, prokuratūros ir iki- 
teisminio tyrimo institucijų metinės veiklos ataskaitas Nacionaliniam 
Susirinkimui. 

8. Išrinkto Aukščiausiosios teismų tarybos nario įgaliojimai baigiasi, 
įvykus bet kuriam iš šių įvykių: 

1) atsistatydinus; 

2) įsiteisėjus teismo nuosprendžiui dėl padaryto nusikaltimo; 

3) nuolatinio de facto negebėjimo atlikti savo pareigų daugiau nei vie- 
nerius metus; 

4) esant drausminiam pašalinimui iš pareigų ar uždraudus vykdyti 
teisinę veiklą. 

9. Pasibaigus išrinkto Aukščiausiosios teismų tarybos nario įgalioji- 
mams, turi būti išrenkamas naujas narys iš tos pačios kvotos. Jis turi eiti 
pareigas iki kadencijos pabaigos. 


130a straipsnis 

Teisingumo ministras: 

1) siūlo teismų sistemos biudžeto projektą ir teikia Aukščiausiajai teis- 
mų tarybai svarstyti; 

2) tvarko teismų sistemos turtą; 

3) gali teikti pasiūlymus dėl teisėjų, prokurorų ir tyrėjų paskyrimo, ska- 
tinimo, pareigų pažeminimo, perkėlimo ir pašalinimo iš einamų pareigų; 

4) dalyvauja organizuojant teisėjų, prokurorų ir tyrėjų mokymą; 

5) Neteko galios. 


131 straipsnis 

Visiems Aukščiausiosios teismų tarybos nutarimams dėl teisėjo, pro- 
kuroro ar ikiteisminio tyrimo teisėjo paskyrimo, skatinimo, pareigų pa- 
žeminimo, perkėlimo ar pašalinimo iš pareigų bei siūlymams pagal 129 
straipsnio 2 dalį turi būti pritariama slaptu balsavimu. 


132 straipsnis 

1. Vykdantiems teismines funkcijas teisėjams, prokurorams ar ikiteis- 
minio tyrimo teisėjams netaikoma civilinė ar baudžiamoji atsakomybė už 
jų oficialią veiklą ar atliktus veiksmus, išskyrus atvejus, jei atliktas veiksmas 
yra laikomas tyčiniu nusikaltimu. 

2. Neteko galios. 

3. Neteko galios. 

4. Neteko galios. 


132a straipsnis 

1. Turi būti įsteigta Aukščiausiosios teismų tarybos inspekcija, suda- 
ryta iš vyriausiojo inspektoriaus ir dešimties inspektorių. 

2. Vyriausiąjį inspektorių penkerių metų kadencijai renka ne mažiau 
nei du trečdaliai Nacionalinio Susirinkimo narių. 

3. Inspektorius ketverių metų kadencijai pagal 2 dalyje nurodytą tvar- 
ką renka Nacionalinio Susirinkimo nariai. 

4. Vyriausiasis inspektorius ir inspektoriai gali būti perrenkami, ta- 
čiau ne daugiau nei dviem kadencijoms iš eilės. 

5. Inspekcijos biudžetą atsižvelgdamas į teismų sistemos biudžetą 
tvirtina Nacionalinis Susirinkimas. 

6. Inspekcija tikrina teismų institucijų veiklą, nepažeisdama teisėjų, 
teismo ekspertų, prokurorų ir ikiteisminio tyrimo teisėjų nepriklausomu- 
mo atliekant jų pareigas. Vyriausiasis inspektorius ir inspektoriai vykdyda- 
mi savo pareigas turi būti nepriklausomi ir laikytis tik įstatymų. 

7. Inspekcija veikia ex officio piliečių, juridinių asmenų ar valstybės 
institucijų, įskaitant teisėjus, prokurorus ir ikiteisminio tyrimo teisėjus, 
iniciatyva. 

8. Inspekcija Aukščiausiajai teismų tarybai pateikia savo veiklos 
ataskaitą. 

9. Inspekcija siunčia pranešimus, pasiūlymus ir ataskaitas kitoms vals- 
tybės institucijoms, įskaitant ir kompetentingas teismines institucijas. Ins- 
pekcija apie savo veiklą turi pranešti viešai. 

10. Įstatymai numato vyriausiojo inspektoriaus ir inspektorių rinkimų ir 
atšaukimo iš pareigų bei Inspekcijos veiklos organizavimo sąlygas ir tvarką. 


133 straipsnis 

Įstatymai numato Aukščiausiosios teismų tarybos, teismų, prokuratū- 
ros ir ikiteisminio tyrimo institucijų struktūrą ir veiklą, teisėjų, prokurorų 
ir ikiteisminio tyrimo teisėjų statusą, teisėjų, teismo ekspertų, prokurorų 
ir ikiteisminio tyrimo teisėjų paskyrimo ir pašalinimo iš pareigų sąlygas, 
tvarką ir atsakomybę. 


134 straipsnis 

1. Advokatai turi būti laisvi, nepriklausomi ir savarankiški. Jie padeda 
piliečiams ir juridiniams asmenims ginti jų teises ir teisėtus interesus. 

2. Įstatymai nustato advokatų veiklos organizavimą ir tvarką. 


SEPTINTAS SKYRIUS 
SAVIVALDA IR VIETINĖ ADMINISTRACIJA 


135 straipsnis 

1. Bulgarijos Respublikos teritorija skirstoma į savivaldybes ir sritis. 
Įstatymai numato sostinės ir kitų didžiųjų miestų teritorinį suskirstymą ir 
įgaliojimus. 

2. Įstatymai numato kitus administracinius-teritorinius vienetus ir sa- 
vivaldos institucijas. 

136 straipsnis 

1. Savivaldybė yra pagrindinis administracinis-teritorinis vienetas, 
kurio lygiu gali būti vykdoma savivalda. Piliečiai dalyvauja savivaldybės 
valdyme tiek per jų išrinktas vietos savivaldos institucijas, tiek tiesiogiai 
dalyvaudami referendume ar visuotiniame gyventojų susirinkime. 

2. Savivaldybės ribos nustatomos gyventojų referendumu. 

3. Savivaldybė yra juridinis asmuo. 


137 straipsnis 

1. Savivaldybės turi teisę bendradarbiauti spręsdamos bendrus klau- 
simus. 

2. Įstatymai nustato palankias savivaldybių bendradarbiavimo sąlygas. 


138 straipsnis 
Vietos savivaldos institucija yra savivaldybės taryba, kurią gyventojai 
pagal įstatymo nustatytą tvarką tiesiogiai renka ketverių metų kadencijai. 


139 straipsnis 

1. Meras yra vykdomoji savivaldybės valdžia. Jį pagal įstatymo nusta- 
tytą tvarką ketverių metų kadencijai renka gyventojai arba savivaldybės 
taryba. 

2. Savo veikloje meras turi vadovautis įstatymais, savivaldybės tarybos 
nutarimais ir gyventojų sprendimais. 


140 straipsnis 
Savivaldybė gali turėti komunalinio turto, kurį galima panaudoti teri- 
torinės bendruomenės labui. 


141 straipsnis 

1. Savivaldybė turi savo biudžetą. 

2. Įstatymai numato nuolatinius savivaldybės pajamų šaltinius. 

3. Savivaldybės taryba pagal įstatymų nustatytas sąlygas, tvarką ir sis- 
temą nustato vietos mokesčių dydį. 

4. Savivaldybės taryba pagal įstatymus nustato vietinių rinkliavų 
dydį. 

5. Valstybė biudžeto asignavimais ir kitomis priemonėmis užtikrina 
įprastinį savivaldybių darbą. 

142 straipsnis 

Sritis yra administracinis-teritorinis vienetas, vykdantis regioninę 
politiką, įgyvendinantis valstybės politiką vietos lygiu bei užtikrinantis 
nacionalinių ir vietos interesų suderinamumą. 


143 straipsnis 

1. Kiekvienai sričiai vadovauja srities administracijos remiamas srities 
gubernatorius. 

2. Srities gubernatorių skiria Ministrų Taryba. 

3. Srities gubernatorius užtikrina valstybės politikos įgyvendinimą, 
nacionalinių interesų, teisės ir viešosios tvarkos užtikrinimą bei vykdo 
administracinę kontrolę. 


144 straipsnis 

Pagrindinės valstybės institucijos ir jų teritoriniai padaliniai vietos 
valdžios institucijų nutarimų teisėtumo kontrolę vykdo tik tais atvejais, jei 
tai leidžia įstatymai. 


145 straipsnis 
Savivaldybės taryba turi teisę apskųsti teismui kiekvieną jos teises pa- 
žeidžiantį nutarimą. 


146 straipsnis 
Įstatymai numato vietos savivaldos ir vietos administracijos instituci- 
jų organizavimą ir tvarką. 


AŠTUNTAS SKYRIUS 
KONSTITUCINIS TEISMAS 


147 straipsnis 

1. Konstitucinis Teismas sudarytas iš 12 teisėjų. Vieną trečdalį jų ren- 
ka Nacionalinis Susirinkimas, vieną trečdalį paskiria Prezidentas ir vienas 
trečdalis yra išrenkami bendrame Aukščiausiojo Kasacinio Teismo ir Vy- 
riausiojo administracinio teismo teisėjų posėdyje. 

2. Konstitucinio Teismo teisėjai išrenkami ar paskiriami devynerių 
metų kadencijai. Jie negali būti perrenkami ar paskiriami pakartotinai. 
Kiekvienos kvotos Konstitucinio Teismo sudėtis pagal įstatymų nustatytą 
rotacinę tvarką turi būti atnaujinama kas trejus metus. 

3. Konstitucinio Teismo teisėjais gali būti profesionalūs, morališkai 
sąžiningi ir turintys bent 15 metų profesinę patirtį teisininkai. 

4. Konstitucinio Teismo teisėjai slaptu balsavimu trejų metų laikotar- 
piui renka Teismo pirmininką. 

5. Konstitucinio Teismo teisėjo statusas yra nesuderinamas su atstovo 
įgaliojimais, bet kokiomis valstybinėmis ar viešosiomis pareigomis, narys- 
te politinėje partijoje ar profesinėje sąjungoje bei veikla, vykdant nevaržo- 
mas, komercines ar kitas apmokamas pareigas. 

6. Konstitucinio Teismo teisėjas turi tokią pat neliečiamybę, kaip ir 
Nacionalinio Susirinkimo narys. 


148 straipsnis 

1. Konstitucinio Teismo teisėjo įgaliojimai baigiasi, įvykus vienai iš 
šių aplinkybių: 

1) pasibaigus kadencijai; 

2) konstituciniam Teismui pateikus pranešimą apie atsistatydinimą; 

3) įsigaliojus galutiniam teismo nuosprendžiui dėl įkalinimo už tyčinį 
baudžiamąjį nusikaltimą; 

4) esant nuolatiniam de facto negebėjimui atlikti savo pareigų daugiau 
nei vienerius metus; 

5) esant nesuderinamumui su veikla pagal 147 straipsnio 5 dalį; 

6) mirus. 

2. Konstitucinis Teismas slaptu balsavimu, reikalaujančiu ne mažiau 
nei dviejų trečdalių visų teisėjų balsų, gali panaikinti teisėjo neliečiamybę 
ar nuspręsti dėl jo de facto negebėjimo atlikti savo pareigų. 

3. Nutraukus Konstitucinio Teismo teisėjo įgaliojimus, naujas teisėjas 
turi būti paskiriamas ar išrenkamas iš tos pačios kvotos per vieną mėnesį. 


149 straipsnis 

1. Konstitucinis Teismas: 

1) teikia privalomus Konstitucijos paaiškinimus; 

2) sprendžia dėl įstatymų, kitų Nacionalinio Susirinkimo ir Preziden- 
to priimtų teisės aktų atitikties Konstitucijai; 

3) sprendžia dėl Nacionalinio Susirinkimo, Prezidento, Ministrų Tarybos, 
vietos savivaldos ir centrinės vykdomosios valdžios institucijų kompetencijos; 

4) priima sprendimus dėl Konstitucijos atitikties Bulgarijos Respubli- 
kos sudarytoms tarptautinėms sutartims iki jų ratifikavimo bei dėl vidaus 

teisės aktų atitikties visuotinai pripažintoms tarptautinės teisės normoms 
ir tarptautinėms sutartims, kurių šalimi yra Bulgarija; 

5) priima sprendimus dėl politinių partijų ir asociacijų atitikties Kons- 
titucijai; 

6) priima sprendimus dėl Prezidento ir viceprezidento rinkimų tei- 
sėtumo; 

7) priima sprendimus dėl Nacionalinio Susirinkimo narių rinkimų tei- 
sėtumo; 

8) priima sprendimus dėl Nacionalinio Susirinkimo apkaltos Prezi- 
dentui ar viceprezidentui. 

2. Jokie Konstitucinio Teismo įgaliojimai negali būti suteikiami ar su- 
stabdomi įstatymu. 


150 straipsnis 

1. Konstitucinis Teismas priima sprendimus gavęs ne mažiau nei 
vieną penktadalį visų Nacionalinio Susirinkimo narių, Prezidento, Mi- 
nistrų Tarybos, Aukščiausiojo Kasacinio Teismo, Vyriausiojo administ- 
racinio teismo ir generalinio prokuroro balsų. Savivaldybės taryba gali 
pateikti nušalinimą dėl kompetencijos pagal ankstesnio straipsnio 1 da- 
lies 3 punktą. 

2. Aptikę prieštaravimų tarp įstatymų ir Konstitucijos Aukščiausiasis 
Kasacinis Teismas ar Vyriausiasis administracinis teismas turi nutraukti 
bylos nagrinėjimą ir dėl to kreiptis į Konstitucinį Teismą. 

3. Kontrolierius gali kreiptis į Konstitucinį Teismą su prašymu pa- 
skelbti žmogaus teises ir laisves pažeidžiantį įstatymą nekonstituciniu. 


151 straipsnis 

1. Konstitucinio Teismo nutarimui priimti reikia daugiau nei pusės 
visų teisėjų balsų. 

2. Konstitucinio Teismo sprendimai turi būti skelbiami oficialiame 
valstybės leidinyje per 15 dienų nuo jų išleidimo datos. Sprendimas turi 
įsigalioti per tris dienas nuo jo paskelbimo. Bet kuris, nekonstituciniu pri- 
pažintas teisės aktas nustoja galioti sprendimo įsigaliojimo dieną. 

3. Teisės akto dalis, kuri nėra pripažinta nekonstitucine, lieka galioti. 


152 straipsnis 
Įstatymai nustato Konstitucinio Teismo struktūrą ir nagrinėjimo tvarką. 

DEVINTAS SKYRIUS 
KONSTITUCIJOS PAKEITIMAS 
NAUJOS KONSTITUCIJOS PRIĖMIMAS 


153 straipsnis 
Nacionalinis Susirinkimas turi teisę keisti visas Konstitucijos nuostatas, 
išskyrus priklausančias Didžiojo Nacionalinio Susirinkimo įgaliojimams. 


154 straipsnis 

1. Iniciatyvą Prezidentui pateikti Konstitucijos pataisos projektą turi 
vienas ketvirtadalis Nacionalinio Susirinkimo narių. 

2. Nacionalinis Susirinkimas turi svarstyti pataisos projektą ne anks- 
čiau nei praėjus vienam mėnesiui ir ne vėliau kaip po trijų mėnesių nuo jo 
pristatymo. 


155 straipsnis 

1. Konstitucinei pataisai priimti reikalingi ne mažiau nei trys ketvirta- 
daliai visų Nacionalinio Susirinkimo narių balsų trijų balsavimų metu per 
tris skirtingas dienas. 

2. Pataisos projektas, gavęs mažiau nei tris ketvirtadalius, tačiau dau- 
giau nei du trečdalius visų narių balsų, ne mažiau nei po dviejų mėnesių ir 
ne daugiau nei po penkių mėnesių gali būti teikiamas pakartotiniam svars- 
tymui. Pataisos projektui jo naujo nagrinėjimo metu priimti reikalingi ne 
mažiau nei du trečdaliai visų narių balsų. 


156 straipsnis 

Didžiojo Nacionalinio Susirinkimo pirmininkas turi pasirašyti Kons- 
titucijos pataisą ir paskelbti ją oficialiame valstybės leidinyje per septynias 
dienas nuo jos priėmimo. 


157 straipsnis 
Didysis Nacionalinis Susirinkimas sudaromas iš 400 narių, renkamų 
pagal galiojantį rinkimų įstatymą. 


158 straipsnis 

Didysis Nacionalinis Susirinkimas: 

1) priima naują Konstituciją; 

2) priima sprendimus dėl bet kokių Bulgarijos Respublikos teritorijos 
pakeitimų ir ratifikuoja tokius pakeitimus numatančias tarptautines sutartis; 

3) priima sprendimus dėl bet kokių valstybės struktūros ar valdymo 
formos pakeitimų; 

4) priima sprendimus dėl šios Konstitucijos 5 straipsnio 2 ir 4 dalies 
bei 57 straipsnio 1 ir 3 dalies pataisų; 

5) priima sprendimus dėl šios Konstitucijos 9 skyriaus pataisų. 


159 straipsnis 

1. Tik Prezidentas ir ne mažiau nei pusė Didžiojo Nacionalinio Susi- 
rinkimo narių turi teisę pateikti Konstitucijos pataisos projektą pagal anks- 
tesnį straipsnį. 

2. Nacionalinis Susirinkimas turi svarstyti naujos Konstitucijos, siūlo- 
mos esamos Konstitucijos pataisos projektą ar įstatymo projektą dėl valsty- 
bės teritorijos keitimo pagal 158 straipsnį ne mažiau nei po dviejų mėnesių 
ir ne daugiau nei po penkių mėnesių nuo jo pateikimo datos. 


160 straipsnis 

1. Nacionalinio Susirinkimo nutarimui dėl Didžiojo Nacionalinio Su- 
sirinkimo rinkimų reikia ne mažiau nei dviejų trečdalių visų narių balsų. 

2. Prezidentas gali paskirti Didžiojo Nacionalinio Susirinkimo rinki- 
mų datą per tris mėnesius nuo Nacionalinio Susirinkimo nutarimo pri- 
ėmimo. 

3. Nacionalinio Susirinkimo įgaliojimai baigiasi, surengus Didžiojo 
Nacionalinio Susirinkimo rinkimus. 


161 straipsnis 

Įstatymo projektui priimti reikalingi daugiau nei du trečdaliai visų Di- 
džiojo Nacionalinio Susirinkimo narių balsų trijų balsavimų metu per tris 
skirtingas dienas. 


162 straipsnis 

1. Didysis Nacionalinis Susirinkimas gali priimti sprendimus tik dėl 
Konstitucijos pataisų projektų, dėl kurių jis buvo išrinktas. 

2. Susiklosčius kritinei padėčiai Didysis Nacionalinis Susirinkimas 
vykdo Nacionalinio Susirinkimo funkcijas. 

3. Didžiojo Nacionalinio Susirinkimo įgaliojimai nustoja galioti po to, 
kai jis priima sprendimus dėl visų klausimų, kuriems buvo išrinktas. Tuo- 
met Prezidentas paskiria rinkimus pagal įstatymų nustatytą tvarką. 


612 


Bulgarijos Respublikos Konstitucija 


163 straipsnis 

Susirinkimo Pirmininkas turi pasirašyti Didžiojo Nacionalinio Susi- 
rinkimo nutarimą ir paskelbti jį oficialiame valstybės leidinyje per septy- 
nias dienas nuo jo priėmimo. 


DEŠIMTAS SKYRIUS 
HERBAS, ANTSPAUDAS, VĖLIAVA, HIMNAS, SOSTINĖ 


164 straipsnis 
Bulgarijos Respublikos herbe vaizduojamas piestu stovintis liūtas 
tamsiai raudoname skyde. 


165 straipsnis 
Valstybės antspaudas vaizduos Bulgarijos Respublikos herbą. 


166 straipsnis 
Bulgarijos Respublikos vėliava bus trijų spalvų: nuo viršaus horizon- 
talios balta, žalia ir raudona. 


167 straipsnis 
Įstatymai numato valstybės antspaudo dėjimo ir nacionalinės vėliavos 
iškėlimo taisykles. 


168 straipsnis 
Nacionalinis Bulgarijos Respublikos himnas bus himnas „Mila Rodino“. 


169 straipsnis 
Bulgarijos Respublika turės savo sostinę miestą Sofiją. 


PEREINAMOSIOS IR BAIGIAMOSIOS NUOSTATOS 
S1. 


1. Priėmus Konstituciją Didysis Nacionalinis Susirinkimas turi nu- 
traukti veiklą. 

2. Didysis Nacionalinis Susirinkimas vykdo Nacionalinio Susirinkimo 
funkcijas iki naujo Nacionalinio Susirinkimo rinkimų. Šiuo laikotarpiu jis 
gali leisti įstatymo projektus dėl naujo Nacionalinio Susirinkimo, Prezidento, 
vietos savivaldos institucijų rinkimų bei kitų įstatymų. Tuo pačiu laikotarpiu 
turi būti sudaromas Konstitucinis Teismas ir Aukščiausioji teismų taryba. 

3. Nacionalinio Susirinkimo nariai, Prezidentas, viceprezidentas ir 
Ministrų Tarybos nariai turi prisiekti pagal šioje Konstitucijoje numatytą 
priesaiką pirmojo Nacionalinio Susirinkimo posėdžio metu po šios Kons- 
titucijos įsigaliojimo. 


$2. 

Laukiant Aukščiausiojo Kasacinio Teismo ir Vyriausiojo administra- 
cinio teismo rinkimų jų įgaliojimus pagal Konstitucijos 130 straipsnio 
3 dalį ir 147 straipsnio 1 dalį vykdo Aukščiausiasis Bulgarijos Respublikos 
Teismas. 


$3. 

1. Galiojančių įstatymų nuostatos turi neprieštarauti Konstitucijai. 

2. Per vienerius metus nuo šios Konstitucijos įsigaliojimo Nacionali- 
nis Susirinkimas turi panaikinti tas galiojančių įstatymų nuostatas, kurios 
nebuvo tiesiogiai panaikintos pagal Konstitucijos 5 straipsnio 2 dalį. 

3. Nacionalinis Susirinkimas turi priimti aiškiai šios Konstitucijos rei- 
kalaujamus įstatymus per trejus metus. 


$4. 

Konstitucijos nustatytas teismų sistemos organizavimas turi įsigalioti 
po naujų struktūrinių ir procesinių įstatymų priėmimo per terminą, nuro- 
dytą $3 2 dalyje. 


S5. 

Teisėjai, prokurorai ir ikiteisminio tyrimo teisėjai tampa nepašalinami 
iš pareigų, jei per tris mėnesius nuo jos suformavimo Aukščiausioji teismų 
taryba nenusprendžia, kad jie neatitinka būtinų profesinių reikalavimų. 


$6. 

Laukiant naujų teisės aktų dėl Bulgarijos nacionalinės televizijos, Bul- 
garijos nacionalinio radijo ir Bulgarijos naujienų agentūros išleidimo Na- 
cionalinis Susirinkimas gali vykdyti šių institucijų veiklą pagal Didžiojo 
Nacionalinio Susirinkimo suteiktus įgaliojimus. 


S7. 
1. Rinkimai į Nacionalinį Susirinkimą ir vietos savivaldos institucijas 
turi būti surengti per tris mėnesius nuo Didžiojo Nacionalinio Susirinkimo 

veiklos nutraukimo. Prezidentas remdamasis jam suteiktais įgaliojimais 
turi paskelbti rinkimų datą pagal šios Konstitucijos 98 straipsnio 1 dalį. 

2. Prezidento ir viceprezidento rinkimai turi būti surengti per tris mė- 
nesius nuo rinkimų į Nacionalinį Susirinkimą datos. 

3. Iki Prezidento ir viceprezidento rinkimų, jų šioje Konstitucijoje nu- 
matytus įgaliojimus vykdo pirmininkas (Prezidentas) ir vicepirmininkas 
(viceprezidentas). 


s8. 
Vyriausybė privalo vykdyti įgaliojimus pagal šią Konstituciją kol ne- 
bus sudaryta nauja Vyriausybė. 


s9. 

Ši Konstitucija įsigalioja nuo dienos, kai ją oficialiame valstybės leidi- 
nyje paskelbia Didžiojo Nacionalinio Susirinkimo Pirmininkas. Ji pakeičia 
1971 m. gegužės 18 d. priimtą Bulgarijos Konstituciją. 


PEREINAMOSIOS IR BAIGIAMOSIOS NUOSTATOS 


s4. 

1. Per tris mėnesius nuo įstatymo dėl Bulgarijos Respublikos Konsti- 
tucijos pakeitimo ir papildymo įsigaliojimo Nacionalinis Susirinkimas turi 
priimti įstatymus, susijusius su šių pakeitimų ir papildymų įgyvendinimu. 

2. Per tris mėnesius nuo $ 1 3 dalies įsigaliojimo Aukščiausioji teismų 
taryba turi paskirti teismo institucijų vadovus. 


$5. 

Teismo institucijų vadovai, kurie iki šio įstatymo įsigaliojimo užėmė 
atitinkamas administracines pareigas ilgiau nei 5 metus, gali būti paskirti į 
tas pačias pareigas ne daugiau nei vienai kadencijai. 


$6. 
Teisėjai, prokurorai ir ikiteisminio tyrimo teisėjai, kurie šio įstatymo 
įsigaliojimo metu nebuvo pabaigę atitinkamų pareigų trejų metų kadenci- 


jos, tampa nepašalinami iš pareigų pagal šio įstatymo S 1 1 dalį. 


S7. 
1 paragrafo 3 dalis įsigalioja nuo 2004 m. sausio 1 d. 

PASKUTINĖ NUOSTATA 


$7. 
$2 įsigalioja nuo Sutarties dėl Bulgarijos Respublikos stojimo į Euro- 
pos Sąjungą įsigaliojimo dienos ir nėra taikomas tarptautinėms sutartims. 


PASKUTINĖS NUOSTATOS 


$12. 

Nacionalinis Susirinkimas turi priimti įstatymus dėl šių pakeitimų ir 
papildymų taikymo per vienerius metus nuo Įstatymo dėl Bulgarijos Res- 
publikos Konstitucijos pakeitimo ir papildymo įsigaliojimo. 


S 13. 
1 ir 2 punktai įsigalioja nuo 2008 m. sausio 1 d. 

Čekiškajam konstitucingumui didelę įtaką turėjo T. G. Masarykas!, 
E. Benešas, M. R. Štefanikas, kurie buvo Čekoslovakijos Nacionalinės Ta- 
rybos vadovais. 1918 m. buvo priimta Laikinoji Konstitucija, įtvirtinanti 
tris pagrindines aukščiausiąsias valdžias: Nacionalinį Susirinkimą, Res- 
publikos Prezidentą ir Vyriausybę?, o 1920 m. Čekoslovakijos valstybėje 
galiausiai buvo priimta nuolatinė Konstitucija. Joje įtvirtintos tokios pa- 
grindinės valdžios: Nacionalinis Susirinkimas, Respublikos Prezidentas, 
Vyriausybė ir ministerijos bei teismai, tarp jų ir Konstitucinis Teismas. 
„Čekoslovakijos politinė sistema, paremta 1920 m. Konstitucija, atro- 
dė nusižiūrėta iš prancūzų, tačiau buvo daug stabilesnė (...)“?. „Vidurio 
Rytų Europoje, gairinamoje totalitarizmo vėjų, tik Čekoslovakijai pavyko 
iki 1938 m. išlaikyti demokratinę parlamentinę santvarką ir ekonominį 
stabilumą“*. Į Konstitucijos tekstą buvo įtrauktas Pagrindinių teisių ir 
laisvių katalogas. 1920 m. Konstitucijos tekstas 1938 m. buvo papildy- 
tas keliais konstituciniais įstatymais, priimtais 1920-1938 m. laikotarpiu. 
Miuncheno susitarimu tarp Vokietijos, Italijos, Prancūzijos ir Didžiosios 
Britanijos Čekoslovakijos Konstitucijoje numatyta tvarka buvo faktiškai 
panaikinta, o Konstitucija tapo negaliojanti. Taigi 1920 m. Konstitucija 
galiojo iki 1947 m. Tarpukario Čekoslovakijos Konstitucija buvo vie- 
na pažangiausių visoje Europoje?. Po to prasidėjo komunistinio režimo 
konstitucinė šalies santvarka. 1948 m. priimta nauja Čekoslovakijos Res- 
publikos Konstitucija. 1960 m. ją pakeitė socialistinė Konstitucija. 





1918 m. spalio 18 d. T. G. Masarykas JAV prezidentui W. Wilsonui pateikė Paryžiuje 

parengtą Vašingtono deklaraciją, kurioje skelbiama Čekoslovakijos nepriklausomybė. 

2 Apie laikotarpį nuo 1848 m. iki 1920 m. žr. Gerloch, A.; Hiebejk J.; Zoubek, V. Ustavni 
systėm Českė republiky: zūklady českėho ūstavniho prūva. Praha: Prospektum, 2002, 
p. 9-20. 

*  Wandycz, P S. Laisvės kaina. Vilnius: Baltos lankos, 1997, p. 222. 

* Ten pat, p. 206. 

Mesonis, G. Čekijos Respublikos konstitucinė sąranga. Konstitucinio reguliavimo įvai- 

rovė. Vilnius: Mykolo Romerio universitetas, 2006, p. 184. 

Galima teigti, kad čekiškoji konstitucinė tradicija labiausiai apčiuo- 
piama 1920 m. Konstitucijoje“, iš jos išaugo valdžios padalijimo į leidžia- 
mąją, vykdomąją ir teisminę bei jų tarpusavio santykių, kompetencijos ir 
struktūros tradicija. Be to, 1920 m. Čekoslovakijos konstitucinę sistemą, 
be paties Konstitucijos teksto, sudarė dar 18 konstitucinių įstatymų. To- 
kia 1920 m. Konstitucijos struktūra byloja apie jos polilegalumą, t. y. tai, 
kad ji yra daugiaaktė. Ši tradicija Čekijos konstitucinėje sistemoje išliko 
iki šių dienų". 

„Mintis sukurti naują Čekoslovakijos konstituciją buvo deklaruota 
dar 1986 m. kovo mėnesį XII Čekoslovakijos komunistų partijos suvažia- 
vime. Bet oficialiai darbai buvo pradėti tik 1988 m. lapkričio mėnesį“, t. y., 
kaip pastebėjo G. Mesonis, Aksominės revoliucijos metais (1989-1992)?, 
Taigi 1989 m. sausį buvo įkurta oficiali darbo grupė, ji 1989 m. paskelbė 
savo pirmąjį neoficialų darbinį pranešimą. Jis ypatingas tuo, kad pateikta 
trilypės konstitucijos koncepcija - t. y. sukurtas vientisas aktas, pavadintas 
ČSSR, ČSR ir SSR Konstitucija. Taigi „Čekoslovakijos Konstitucija turė- 
jo kartu atlikti tiek Čekijos, tiek Slovakijos konstitucijos vaidmenį. Tačiau 
šio varianto buvo atsisakyta, nes imtasi rengti naujus konstitucinius doku- 
mentus bei puoselėti idėją rengti atskiras federacijos, Čekijos ir Slovaki- 
jos konstitucijas. Tokiomis mintimis vadovaudamasis, Pilietinis forumas 
1990 m. viešai publikavo naujos Čekoslovakijos konstitucijos variantą.“!? 
Kiek vėliau, kaip dvitautei visuomenei, savo konstitucijos variantą pasiūlė 
V. Havelas, Čekoslovakijos Federacijos Prezidentas. Tačiau šių dviejų va- 
riantų Federalinis Susirinkimas neapsvarstė, „nes nei Pilietinio forumo, 
nei Prezidento paskelbti variantai nebuvo laikomi pasinaudojimo įstatymų 





Jos struktūra tokia: Pirmasis skirsnis - bendrosios nuostatos; Antrasis skirsnis - Įsta- 
tymų leidybos valdžia. Nacionalinis Susirinkimas, sudarytas iš Deputatų Tarybos 
(300 narių) ir Senato (150 narių); Trečiasis skirsnis - Valstybės vadovas ir vykdomo- 
ji valdžia (apie Respublikos Prezidentą, Vyriausybę, ministerijas ir žemesniąsias admi- 
nistracines institucijas); Ketvirtasis skirsnis - Teismų valdžia. Konstitucinis Teismas; 
Penktasis skirsnis - Teisės ir laisvės, taip pat pilietinės pareigos; Šeštasis skirsnis - Tau- 
tinių, religinių ir rasinių mažumų apsauga. 
7 Apie 1920 m. Čekoslovakijos Konstituciją žr. Pavliček, V. a kolektiv. Ūstavni prūvo a 
statovėda. II dil. Praha: Linde, 2001, p. 46-64. 
“ Pavliček, V. a kolektiv. Ustavni pravo a statovėda. II dil. Praha: Linde, 2001, p. 110. 
Mesonis, G. Čekijos Respublikos konstitucinė sąranga. Konstitucinio reguliavimo įvai- 
rovė. Vilnius: Mykolo Romerio universitetas, 2006, p. 185. 
“ Gerloch, A.; Hrebejk, J.; Zoubek, VI. Ustavni systėm Českė republiky. Praha: Prospekt- 
rum, 2002, p. 74-75. 

leidybos iniciatyva galimybe“!!. Konstitucijai kurti buvo svarbūs konstitu- 
ciniai įstatymai, priimti 1989-1992 m. laikotarpiu“. Reikia pabrėžti, kad 
istorinę reikšmę ir vertę turėjo 1991 m. konstitucinio įstatymo priėmimas, 
kuriuo buvo pritarta Pagrindinių žmogaus teisių ir laisvių sąvadui, taip pat 
1991 m. konstitucinis įstatymas dėl Konstitucinio Teismo. 1992 m. parla- 
mentinių rinkimų rezultatai paskatino politinių partijų (Pilietinės demo- 
kratinės partijos (jų buvo dauguma) ir Judėjimo už demokratinę Slovakiją) 
atstovus 1992 m. birželį susitarti dėl Čekoslovakijos Federacijos panaikini- 
mo vėliausiai iki 1993 m. sausio 1 d. Taigi 1992 m. konstituciniu įstatymu 
buvo nuspręsta panaikinti Čekoslovakijos Federaciją ir atkurti dvi nepri- 
klausomas valstybes - Slovakiją ir Čekiją. Todėl paspartėjo dviejų konsti- 
tucijų, t. y. Čekijos Respublikos ir Slovakijos Respublikos, rengimo darbai, 
o federacijos konstitucijos rengimo procesas buvo sustabdytas. Čekijos 
Respublikos Konstitucijai kurti buvo sudaryta atskira komisija. Ši komisija 
buvo dviejų blokų - „vyriausybinė“ ir „parlamentinė“. Čekijos Respubli- 
kos Konstitucijos kūrimo komisijai pavyko išspręsti pagrindinius tuome- 
tinių politikų nesutarimus. Labiausiai buvo nesutariama dėl Pagrindinių 
žmogaus teisių ir laisvių sąvado įtraukimo į Konstitucijos sudėtį be jokių 
pakeitimų bei dėl Čekijos Respublikos dvejų rūmų - Deputatų Rūmų ir 
Senato - parlamento koncepcijos“. 





U Gerloch, A.; Hrebejk, J; Zoubek, VI. Ustavni systėm Českė republiky. Praha: Prospekt- 
rum, 2002, p. 75. 

1989 m. lapkričio 17 d. simbolizuoja komunistinės sistemos žlugimą Čekoslovakijo- 
je, taip pat ir permainų procesą, įtvirtinantį teisinės valstybės principus, pripažįstantį 
žmogaus teises ir laisves, politinių partijų laisvą varžymąsi ir t. t. Po 1989 m. lapkričio 
iš viso buvo priimtas 51 konstitucinis įstatymas (35 Federalinio Susirinkimo, 10 Čekijos 
Nacionalinės Tarybos, 6 Slovakijos Nacionalinės Tarybos). Šiais konstituciniais įstaty- 
mais buvo keičiama ir pildoma ligtolinė konstitucinė sistema, ruošiamasi priimti naujas 
konstitucijas. 1989/ Nr. 135 konstitucinis įstatymas atmetė 1960 m. nustatytą komunistų 
partijos dominuojančią padėtį ir marksizmo-leninizmo tezes dėl švietimo, auklėjimo ir 
išsilavinimo; kiti konstituciniai įstatymai buvo susiję su rinkimais, centrinių federalinių 
organų keitimu, galimybe atleisti deputatą, su deputatų ir rinkėjų santykių pokyčiais ir 
vadinamuoju „laisvu mandatu“; 1990 m. priimtas konstitucinis įstatymas dėl Čekoslo- 
vakijos Socialistinės Respublikos pavadinimo keitimo į Čekoslovakijos Federacinę Res- 
publiką, o neilgai trukus šalis pavadinta Čekijos ir Slovakijos Federacine Respublika; dėl 
komunistų partijos turto grąžinimo žmonėms; buvo pakeista nuosavybės santykių ir jų 
apsaugos samprata; 1990 m. panaikintas Nacionalinis frontas; priimtas 1991 m. konstitu- 
cinis įstatymas dėl referendumo, o 1992 m. - dėl parlamento rinkimų. Pagal Gerloch, A.; 
Hrebejk, J.; Zoubek, VI. Ustavni systėm Českė republiky. Praha: Prospektrum, 2002. 
Plačiau apie šią komisiją ir politinius nesutarimus žr. Gerloch, A.; Hrebejk, J.; Zou- 
bek, VI. Ustavni systėm Českė republiky. Praha: Prospektrum, 2002, p. 75-76. 

Kiti nesutarimai dėl referendumo instituto ir teritorinių administraci- 
nių vienetų klausimo buvo palikti spręsti vėliau priimamais konstituciniais 
įstatymais. 1992 m. gruodžio mėnesį Čekijos Nacionalinėje Taryboje buvo 
apsvarstytas Komisijos pateiktas oficialus Čekijos Respublikos Konstituci- 
jos projektas. Besvarstant kilo daug idėjų (pvz., valstybę pavadinti Čeko- 
moravijos Respublika). Kuriant Čekijos Respublikos Konstituciją buvo pa- 
siūlyti keturi baigti konstitucijos projektai, kuriuos pateikė keturi politiniai 
subjektai — oficialusis „koalicinis“ projektas, čekų ir moravų komunistų 
partija, trijų partijų blokas, vadinamas Liberaliąja socialine unija, ir Čeko- 
slovakijos socialinė demokratinė partija. Tačiau paskutinių trijų projektų 
Čekijos Nacionalinė Taryba neapsvarstė. 1992 m. gruodžio 15 d. buvo pri- 
imtas konstitucinis įstatymas dėl priemonių, susijusių su Čekijos ir Slova- 
kijos Federacinės Respublikos panaikinimu. Galiausiai 1992 m. gruodžio 
16 d. Čekijos Nacionalinė Taryba pritarė Čekijos Respublikos Konstitucijai 
(konstitucinis įstatymas Nr. 1/1993). Už jos priėmimą balsavo 172 deputa- 
tai, prieš - 16, susilaikė - 10, iš viso dalyvavo 198 deputatai iš dviejų šimtų. 
Balsavimas dėl Konstitucijos vyko viešai, pirmininkaujančiajam skaitant 
deputatų pavardes abėcėlės tvarka ir fiksuojant televizijos kameroms““. 
Parengta nauja Čekijos Respublikos Konstitucija įsigaliojo 1993 m. sausio 
1 d. Šiek tiek anksčiau, 1992 m. rugsėjo 1 d., buvo pritarta ir Slovakijos 
Respublikos Konstitucijai“. 





4 Apie likusius nesutarimus, minimus keturis konstitucijos projektus, apie balsavimo 
eigą plačiau žiūrėti Gerloch, A.; Hrebejk, J; Zoubek, VI. Ūstavni systėm Českė republi- 
ky. Praha: Prospektrum, 2002, p. 77. 

Slovakų Respublikos Konstitucija nuo Čekijos Respublikos Konstitucijos labiausiai 
skiriasi šiais aspektais: 1) preambulėje pabrėžtas tautinis, o ne pilietinis principas; 
2) teisių ir laisvių katalogas tiesiogiai įtrauktas į Konstituciją; 3) yra atskiras skirsnis, 
skirtas šalies ekonomikai, kurios pagrindas yra socialiai ir ekologiškai orientuota 
rinkos ekonomika; 4) leidžiamąją valdžią vykdo vienų rūmų Slovakijos Respublikos 
Nacionalinė Taryba; 5) referendumas vykdomas, remiantis Respublikos Preziden- 
to pareiškimu arba tautos iniciatyva. Referendumo dalyku negali būti pagrindinės 
teisės ir laisvės, mokesčiai, valstybės biudžetas; 6) prokuratūra, kaip konstitucinis 
Slovakijos Respublikos organas, turi saugoti ne tik valstybės interesus, bet ir teises 
bei įstatymo saugomus fizinių ir juridinių asmenų interesus; 7) Slovakijos Respub- 
likos Konstitucija nesiremia čekoslovakiško valstybingumo tradicija. Slovakijos Res- 
publikos Konstitucija per savo veikimo laikotarpį buvo tris kartus tiesiogiai pildy- 
ta. Žr.: Gerloch, A.; Hžebejk J.; Zoubek, V. Ūstavni systėm Českė republiky: zūklady 
českėho ūstavniho prūva. Praha: Prospektum, 2002, p. 67. Apie šiuolaikinės Čekijos 
Respublikos Konstitucijos rengimo procesą žr. Pavliček, V. a kolektiv. Ustavni prūvo 
a statovėda. II dil. Ūstavni prūvo Českė republiky. Praha: Leges, 2011, p. 68-328. 

Čekijos Respublikos Konstitucijos 112 straipsnio 1 dalis apibrėžia 
konstitucinę Čekijos sistemą (ček. ūstavni pofadek) ir nurodo, kas ją 
sudaro: ši Konstitucija, Pagrindinių teisių ir laisvių sąvadas, konstitu- 
ciniai įstatymai, priimti vadovaujantis šia Konstitucija, ir Nacionalinio 
Čekoslovakijos Respublikos Susirinkimo, Čekoslovakijos Socialistinės 
Respublikos Federalinio Susirinkimo bei Čekijos Nacionalinės Tarybos, 
apibrėžusios valstybines Čekijos Respublikos sienas, konstituciniai įsta- 
tymai ir Čekijos Nacionalinės Tarybos konstituciniai įstatymai, priimti 
po 1992 m. birželio 6 d. 

Taigi Čekijos Respublikos Konstitucijoje vartojamas terminas „kons- 
titucinė sistema“. Jis reiškia, kad šalia paties Konstitucijos teksto egzistuoja 
kiti konstituciniai įstatymai, kurie ir sudaro juridinę konstitucinės siste- 
mos visumą. Konstitucinė Čekijos Respublikos sistema suvokiama kaip 
visų galiojančių konstitucinių įstatymų nebaigtinis rinkinys, kuris ir suda- 
ro Čekijos Respublikos Konstituciją plačiąja prasme"“. 

Čekijos konstitucinės sistemos tendencija kisti yra akivaizdi: 1993 m. 
konstitucinę sistemą sudarė trylika dokumentų, įskaitant ir pačią Konsti- 
tuciją. 1993 m. sausio 1 d. šis sąrašas buvo papildytas dar trylika konstitu- 
cinių įstatymų. Aišku, kad šie įstatymai skiriasi nuo kitų ir yra aukščiau- 
sios teisinės galios. Čekijos Respublikos konstitucinę sistemą sudarančių 
dokumentų statusas yra vienodas - nė vienas nėra viršesnis už Konsti- 
tuciją. Tačiau Čekijos Respublikos konstitucinėje sistemoje dominuojanti 
Konstitucijos ir Pagrindinių teisių ir laisvių sąvado padėtis yra neginčija- 
ma, tą įrodo ir šalies Konstitucijos 3 straipsnis, pabrėžiantis, jog Pagrin- 
dinių teisių ir laisvių sąvadas yra sudėtinė Čekijos Respublikos konstitu- 
cinės sistemos dalis. Iš minėtos Konstitucijos 112 straipsnio 1 dalies bei iš 
paties konstitucinių įstatymų sąrašo aišku, jog Čekijos Respublikos kons- 
titucinę sistemą sudaro ir konstituciniai įstatymai, priimti prieš Čekijos 
Respublikos susikūrimą. Čekų konstitucionalistas V. Pavličekas! teigia, 
jog tai, kad pagal minėtą Respublikos Konstituciją į konstitucinę sistemą 
yra įtraukti konstituciniai įstatymai, priimti prieš susikuriant Čekijos Res- 
publikai, byloja apie Čekoslovakijos valstybingumo tęstinumą. Jo nuomo- 





6 Pavliček, V. Ūstavni prūvo a statovėda. II dil. Praha: Linde. 2001, p. 113; Pavliček, V. a 
kolektiv. Ustavni pravo a statovėda. II dil. Ūstavni prūvo Českė republiky. Praha: Leges, 
2011, p. 328. 

V Pavliček, V. a kolektiv. Ūstavni prūvo a statovėda. II dil. Ūstavni prūvo Českė republiky. 
Praha: Leges, 2011, p. 335. 

ne, 1992 m. Čekijos konstitucinėje sistemoje veikė beveik penkiasdešimt 
konstitucinių įstatymų. Neperimti konstituciniai įstatymai buvo arba su- 
stabdyti, arba įgijo įstatymo galią. Čekų konstitucionalistai!* respublikos 
konstituciją vadina polilegalia, t. y. daugiaakte, kadangi ją sudaro dvide- 
šimt konstitucinių įstatymų, ir atkreipia dėmesį, jog polilegali konstituci- 
nė tvarka yra čekoslovakiškoji tradicija, nes visos Čekoslovakijos konsti- 
tucijos (1920, 1948, 1960) buvo polilegalios, t. y. daugiaaktės. 

Čekijos Konstitucija sudaryta iš preambulės ir 113 straipsnių, suskirs- 
tytų į aštuonis skirsnius. 

Preambulėje pabrėžiamas istorinis kontekstas, teisinis pagrindas, iš 
kurio tradicijų išsirutuliojo naujosios kartos konstitucijos. Preambulėje 
atskleidžiamas ir Konstitucijos priėmimo būdas - Čekijos pagrindinį do- 
kumentą priima „laisvai išrinkti atstovai“, t. y. parlamentas. 

Pirmame skirsnyje „Pagrindinės nuostatos“ (1-14 str.) apžvelgiama 
valstybė, jos forma, valdžios padalijimo principas, nustatoma valdžios 
įstaigų paskirtis, teritorijų vientisumas ir sienų keičiamumas, pilietybės 
įgijimas ir praradimas, Konstitucijos statusas, tarptautinių sutarčių statu- 
sas, jų santykis su nacionaliniais teisės aktais. Pasak V. Pavličeko“?, valsty- 
bės forma ir jos pavadinimas įvardyti Konstitucijos 1 straipsnyje, kuriame 
skelbiama, kad Čekijos Respublika yra suvereni, vientisa ir demokratiška 
teisinė valstybė, sukurta pagarbos žmogaus ir piliečio teisėms bei laisvėms 
pagrindais. Taigi, minėto čekų konstitucionalisto nuomone, Čekijos vals- 
tybė yra respublika, ir tai yra esminis jos požymis. Konstitucijos 2 straips- 
nio 1 dalis įtvirtina valdžių padalijimo principą, t. y. Tauta yra kiekvienos 
valstybės valdžios šaltinis; ją įgyvendina įstatymų leidžiamoji, vykdomoji 
ir teisminė valdžia. Šis straipsnis, kaip rašo V. Pavličekas??, „įtvirtina de- 
mokratinę valstybės valdžią bei valstybės valdžios padalijimo principą“. 
Atsižvelgiant į Konstitucijos 1 ir 2 straipsnius, Konstitucijos struktūrą ir 
turinį, aiškėja, kad Čekijos Respublika yra parlamentinė valstybė. Valsty- 





8 Pavliček, V. Ustavni prūvo Česke republiky. II dil, čast 1. Praha: Linde, 2001, p. 120; 
Pavliček, V. a kolektiv. Ustavni prūvo a statovėda. II dil. Ūstavni prūvo Českė republiky. 
Praha: Leges, 2011, p. 336. 

8 Pavliček, V. Ūstavni prūvo Českė republiky. II dil, čast 1. Praha: Linde, 2001, p. 149; 
Pavliček, V. a kolektiv. Ustavni prūvo a statovėda. II dil. Ūstavni prūvo Českė republiky. 
Praha: Leges, 2011, p. 368. 

20 Pavliček, V. Ustavni prūvo Českė republiky. II dil, čast 1. Praha: Linde, 2001, p. 144; 
Pavliček, V. a kolektiv. Ūstavni pravo a statovėda. II dil. Ustavni prūvo Českė republiky. 
Praha: Leges, 2011, p. 376. 

bės valdžios nėra viena kitai pavaldžios, tarp jų nėra hierarchinės sąrangos, 
o suverenitetas priklauso tautai. Pabrėžtina, jog šio skirsnio 1 ir 10 straips- 
niai buvo keičiami. Pirmas straipsnis buvo papildytas antrąja dalimi, nu- 
statančia, kad Čekijos Respublika laikosi įsipareigojimų, išplaukiančių iš 
tarptautinės teisės. Į Konstitucijos tekstą buvo įtraukti 10a ir 10b straips- 
niai. Šie straipsniai detalizuoja valstybės valdžios institucijų ir tarptautinių 
organizacijų ar institucijų sąveiką. 

Antrame skirsnyje „Įstatymų leidžiamoji valdžia“ (15-53 str.) įtvirtin- 
tas parlamento institutas. Parlamentas sudarytas iš dvejų rūmų - Deputatų 
ir Senato, nustatytas deputatų (200) ir senatorių (81) skaičius, įtvirtinti tiek 
vienų rūmų, tiek kitų rinkimų pagrindiniai nuostatai ir t. t?! Akcentuotina, 
jog šio skirsnio 39, 43, 49 ir 52 straipsniai buvo keičiami. Šios pataisos yra 
susijusios su karo padėties paskelbimu, respublikos dalyvavimu tarptau- 
tinės organizacijos gynybos sistemose, tarptautinių sutarčių ratifikavimu, 
įstatymo ir tarptautinių sutarčių paskelbimo tvarka. 

Trečiasis skirsnis „Vykdomoji valdžia“ (54-80 str.) yra padalytas į dvi 
dalis - „Prezidentas“ ir „Vyriausybė“. Čia įtvirtintas Respublikos Preziden- 
to statusas, jo rinkimai, atsakomybė. Taip pat apibrėžiama Vyriausybės at- 
sakomybė, nustatoma Vyriausybės struktūra??. Šio skirsnio 54 ir 62 straips- 
niai buvo keičiami. Šie pakeitimai yra susiję su tiesioginių Prezidento rin- 
kimų instituto įtvirtinimu bei tam tikrais Prezidento įgaliojimais malonės 
ir bausmių švelninimo srityje. 

Ketvirtasis skirsnis „Teisminė valdžia“ (81-96 str.) sudarytas iš dvie- 
jų dalių - „Konstitucinis teismas“ ir „Teismai“. Čia įtvirtintos bendrosios 
teismų ir teisėjų teisinio statuso nuostatos taip pat apibrėžiamas Konsti- 
tucinio Teismo teisinis statusas“. Šio skirsnio 87 straipsnis, nustatantis 
Konstitucinio Teismo funkcijas, buvo papildytas 3 dalimi, numatančia, 
kad atitinkamas įstatymas gali numatyti, kada vietoj Konstitucinio Teismo 





2! Apie Čekijos Respublikos parlamentą žr. Mesonis, G. Čekijos Respublikos konstituci- 
nė sąranga. Konstitucinio reguliavimo įvairovė. Vilnius: Mykolo Romerio universitetas, 
2006, p. 190-194. 

2 Apie Čekijos Respublikos Vyriausybę žr. Mesonis, G. Čekijos Respublikos konstitucinė 

sąranga. Konstitucinio reguliavimo įvairovė. Vilnius: Mykolo Romerio universitetas, 

2006, p. 195-199. 

Apie konstitucinę justiciją žr.: Mesonis, G. Čekijos Respublikos konstitucinė są- 

ranga. Konstitucinio reguliavimo įvairovė. Vilnius: Mykolo Romerio universitetas, 

2006, p. 188-190; Gerloch, A. Rizeni pred Ūstavnim Soudem. Praha: Prospektum, 

1995. 

sprendimus priima Aukščiausiasis administracinis teismas. Konstitucinio 
Teismo institutas Čekijoje yra žinomas nuo 1921 m., kai Čekoslovaki- 
jos Respublikoje Konstitucinis Teismas veikė nuo 1921 m. iki 1931 m. ir 
nuo 1938 m. iki 1939 m., o Čekijos ir Slovakijos Federacinės Respublikos 
Konstitucinis Teismas veikė nuo 1992 m. Čekijos Respublikos Konstitu- 
cinio Teismo statusą reglamentuoja Konstitucijos 4 straipsnis, 19 straips- 
nio 2 dalis, 39 straipsnio 1, 2 dalys, 62 straipsnio punktas e), 63 straipsnio 
3 dalis, 81 straipsnis, 83-89 straipsniai, Pagrindinių teisių ir laisvių sąva- 
das, Įstatymas Nr. 182/1993 dėl Konstitucinio Teismo. Konstitucinį Teis- 
mą sudaro Senato pritarimu Prezidento dešimčiai metų skiriami 15 teisė- 
jų. Čekijos Respublikos Konstitucinio Teismo buveinė dar nuo Čekijos ir 
Slovakijos Federacinės Respublikos laikų yra Brno mieste. Konstitucinis 
Teismas priima sprendimus dėl įstatymų, kitų teisės aktų, prieštaraujan- 
čių konstituciniam reguliavimui, panaikinimo; vietos savivaldos institucijų 
pateiktų konstitucinių skundų dėl neteisėto valstybės kišimosi į jų veiklą; 
konstitucinio skundo dėl valstybės valdžios institucijų sprendimo ar kito- 
kios veiklos, pažeidžiančios Konstitucijos garantuotas pagrindines teises ir 
laisves; apskųsto deputato ar senatoriaus išrinkimo teisėtumo; priemonių, 
būtinų įgyvendinti tarptautinio teismo sprendimą; sprendimo paleisti po- 
litinę partiją; valstybės ir teritorinės savivaldos institucijų ginčų kompe- 
tencijos klausimų ir t. t. 

Penktame skirsnyje įtvirtintas Čekijos aukščiausiosios kontrolės val- 
dybos statusas, jos struktūra ir vadovybės formavimas. 

Šeštame skirsnyje įtvirtintos nuostatos, apibrėžiančios Čekijos nacio- 
nalinio banko teisinį statusą. 

Septintame skirsnyje (99-105 str.) nustatytas Čekijos Respublikos 
skirstymas į teritorines savivaldas. Aukštesnieji administraciniai vienetai 
yra nustatyti konstituciniu įstatymu Nr. 347/1997 dėl aukštesniųjų admi- 
nistracinių vienetų įkūrimo (13 apskričių ir Prahos miesto teritorija). 

Aštuntas skirsnis skirtas laikinosioms ir baigiamosioms nuostatoms 
(106-113 str.). 

Laikinosios nuostatos yra susijusios su Senato išrinkimu, kurio pa- 
reigas ėjo Laikinasis Senatas, su prokuratūros valstybinių atstovų institu- 
cijos funkcijų atlikimu, su karo teismais, kurie iki 1993 m. gruodžio 13 d. 
buvo Čekijos teismų sistemos sudėtine dalimi. Šio skirsnio 112 straipsnis 
apibūdina konstitucinę Čekijos sistemą ir apibrėžia jos ribas. Paskutinia- 
me, 113 straipsnyje, nurodoma Konstitucijos įsigaliojimo data. 

1992 m. Čekijos Nacionalinės Tarybos prezidiumo nutarimu Pagrin- 
dinių teisių ir laisvių sąvadas buvo paskelbtas Čekijos Respublikos Konsti- 
tucijos sudėtine dalimi. 

Šios šalies teisių ir laisvių sistemos ištakų galime ieškoti ir tradicinė- 
je šalies terpėje, t. y. „1920 m. Čekijos Konstitucijos pagrindinių teisių ir 
laisvių kataloge, austriškoje teisinėje tradicijoje“?*, ir tarptautinėje terpėje, 
t. y. 1789 m. Žmogaus ir piliečio teisių deklaracijoje bei tarptautiniuose 
susitarimuose, pavyzdžiui, 1948 m. JTO Generalinės Asamblėjos visuo- 
tinėje žmogaus teisių deklaracijoje, 1966 m. Tarptautiniame pilietinių ir 
politinių teisių pakte bei Tarptautiniame ekonominių, socialinių ir kultū- 
rinių teisių pakte, 1950 m. Europos Tarybos žmogaus teisių ir pagrindinių 
laisvių apsaugos konvencijoje, Europos socialinėje chartijoje“. Be to, šalis, 
tobulindama pagrindinių teisių ir laisvių sistemą, prisijungė prie svarbių 
tarptautinių dokumentų*“. 

Pagrindinių teisių ir laisvių sąvadą sudaro preambulė ir 44 straipsniai, 
suskirstyti į šešis skirsnius. 

Sąvado preambulėje akcentuojamos prigimtinės žmogaus ir piliečio 
teisės, įstatymo viršenybės principas, tautos teisė į apsisprendimą. Pir- 
masis skirsnis „Pagrindinės nuostatos“ (1-4 str.) skelbia, jog pagrindi- 
nės teisės ir laisvės yra neatskiriamos, neatimamos, nenustelbiamos ir 
nepanaikinamos, įtvirtina demokratinės ir teisinės valstybės principus, 
galimybę riboti teises ir laisves tik įstatymu. Antrasis skirsnis „Žmogaus 
teisės ir laisvės“ (5-23 str.) išskaidytas į dvi dalis „Pagrindinės žmogaus 
teisės ir laisvė“ bei „Politinės teisės“. Pirmojoje dalyje nustatyta, jog kiek- 
vienas gali turėti teisę į gyvybę, asmens neliečiamybę bei privatumą, as- 
meninę laisvę, laiduojama teisė į nuosavybę, nuosavybės, būsto neliečia- 





2 Pavliček, V. a kolektiv. Ustava a ustavni rad Českė republiky. Praha: Linde, 1999, p. 19. 

* Pagal Pavliček, V. a kolektiv. Ustava a ustavni rad Českė republiky. Praha: Linde, 1999, 
p. 126-127. 

* Keletą iš jų paminėsime: Vaiko teisių konvencija (Čekijoje įsigaliojo 1991); Konven- 
cija dėl kelio užkirtimo genocido nusikaltimui ir baudimo už jį (Čekijoje įsigaliojo 
1955); Konvencija dėl politinių moterų teisių (Čekijoje įsigaliojo 1955); Tarptautinė 
konvencija dėl visų formų rasinės diskriminacijos panaikinimo (Čekijoje įsigaliojo 
1974); Konvencija dėl senaties termino netaikymo už karinius nusikaltimus ir nusi- 
kaltimus žmonijai (Čekijoje įsigaliojo 1974); Konvencija dėl visų formų diskrimina- 
cijos prieš moteris panaikinimo (Čekijoje įsigaliojo 1987); Konvencija prieš kanki- 
nimą ir kitokį žiaurų, nežmonišką ar žeminantį elgesį ir baudimą (Čekijoje įsigaliojo 
1988); Konvencija dėl diskriminacijos darbo ir profesinės veiklos srityje (Čekijoje 
įsigaliojo 1990). 

mybę, asmeninių duomenų apsaugą, judėjimo laisvę, minties, sąžinės ir 
religijos laisvę, mokslinio tyrimo ir meninės kūrybos laisvę. Antrojo Są- 
vado skirsnio antrojoje dalyje įtvirtintos šios teisės: laisvė į informaciją, 
teisė skleisti idėjas, peticijos teisė, teisė laisvai rinktis, vienytis, dalyvauti 
valstybės valdyme tiek tiesiogiai, tiek per laisvai išrinktus atstovus. Sąva- 
de per dvidešimt jo galiojimo metų buvo padarytas vienas pakeitimas — 
antrojo skirsnio politinių teisių dalies 17 straipsnis buvo papildytas 5 da- 
limi, kurioje įtvirtinta, jog valstybės ir savivaldybių institucijos privalo 
tinkamu būdu pateikti informaciją apie savo veiklą. Įgyvendinimo sąly- 
gas nustato įstatymas. Trečiajame skirsnyje „Tautinių ir etninių mažumų 
teisės“ (24-25 str.) nurodyta, kad priklausymas vienai ar kitai tautinei ar 
etninei mažumai negali kam nors kenkti. Tautinių ar etninių mažumų 
piliečiams yra užtikrinama teisė į išsilavinimą gimtąja kalba, teisė varto- 
ti oficialiuose santykiuose gimtąją kalbą bei teisė dalyvauti sprendžiant 
klausimus, susijusius su tautinėm arba etninėm mažumom. Ketvirta- 
jame skirsnyje „Ekonominės, socialinės ir kultūrinės teisės“ (26-35 str.) 
nurodoma, kad kiekvienas turi teisę į laisvą profesijos ir jai rengimosi 
būdo pasirinkimą, teisę vykdyti kitokią ūkinę veiklą, teisę laisvai vieny- 
tis į profesines sąjungas. Laiduojama teisė tam tikrai asmenų grupei į 
didesnę sveikatos apsaugą darbo metu, tėvystės ir šeimos apsaugą, teisė 
gauti senatvės ir invalidumo pensijas, ypatinga nėščiųjų priežiūra. Čia 
įtvirtinta kiekvieno teisė į išsilavinimą, intelektinės veiklos rezultatų ap- 
saugą, pareiga nekelti grėsmės aplinkai bei teisė gauti informaciją apie 
aplinkos užterštumą. Penktasis skirsnis „Teisė į teisminę ir kitą teisinę gy- 
nybą“ (36-40 str.) nustato kiekvieno teisę į nepriklausomą ir nešališką 
teismą, teisę į administravimo organo neteisėto sprendimo arba netei- 
singos valstybinės tvarkos padarytos žalos atlyginimą. Čia yra nurodyti 
ir pagrindiniai procesiniai bei universalieji principai. Šeštajame skirsnyje 
„Bendrosios nuostatos“ (41-44 str.) apibrėžtos kai kurios kategorijos, už- 
sieniečių teisinis statusas, teisėjų ir prokurorų veiklos turinys“". 





"7 Žr. plačiau: Deviatnikovaitė, I. Lietuvos ir Čekijos Respublikos konstitucijos: lyginamoji 
analizė. Magistro darbas, 2003. 

ČEKIJOS RESPUBLIKOS 
KONSTITUCIJA? 


1992 m. gruodžio 16 d. 


Čekijos Nacionalinė Taryba priėmė šį konstitucinį įstatymą: 


PREAMBULĖ 


Mes, Čekijos Respublikos gyventojai Čekuose, Moravijoje ir Silezi- 
joje, Nepriklausomos Čekijos valstybės atkūrimo metu, ištikimi visoms 
geroms senovės Čekijos Karalystės valstybingumo ir Čekoslovakijos 
valstybingumo tradicijoms, apsisprendę sukurti, puoselėti ir vystyti Če- 
kijos Respubliką nepaliečiama žmogiškojo garbingumo ir laisvės dvasia 
kaip lygiateisių, laisvų gyventojų, kurie suvokia savo pareigas kitam ir 
atsakomybę visiems, valdžia, kaip laisva ir demokratiška valstybė, grįsta 
žmogaus teisių pagarba ir pilietinės visuomenės principais, kaip europie- 
tiškų ir pasaulio demokratijų šeimos dalis, apsisprendę kartu saugoti ir 
vystyti paveldėtą gamtos ir kultūrinį, materialųjį bei dvasinį turtą, apsi- 
sprendę vadovautis visais patvirtintais teisėtos valstybės principais, per 
savo laisvai išrinktus atstovus priimame šią Čekijos Respublikos Kons- 
tituciją. 





2 Čekijos Respublikos Konstitucija, paskelbta Čekijos Konstitucinio Teismo interneto 
puslapyje http://www.usoud.cz/en/constitution-of-the-czech-republic/, išversta iš čekų 
ir anglų kalbų. 

PIRMASIS SKIRSNIS 
BENDROSIOS NUOSTATOS 


1 straipsnis 

1. Čekijos Respublika yra suvereni, vientisa ir demokratiška teisinė vals- 
tybė, sukurta pagarbos žmogaus ir piliečio teisėms bei laisvėms pagrindais. 

2. Čekijos Respublika laikosi įsipareigojimų, išplaukiančių iš tarptau- 
tinės teisės. 
2straipsnis 

1. Tauta yra kiekvienos valstybės valdžios šaltinis; ją įgyvendina įsta- 
tymų leidžiamoji, vykdomoji ir teisminė valdžia. 

2. Konstitucinis įstatymas gali nurodyti atvejus, kai tauta tiesiogiai 
įgyvendina valstybės valdžią. 

3. Valstybės valdžia tarnauja visiems piliečiams ir ją naudoti galima 
tik tais atvejais, mastais ir būdais, kuriuos nustato įstatymas. 

4. Kiekvienas pilietis gali daryti tai, ko įstatymas nedraudžia, niekas 
negali būti verčiamas daryti tai, ko įstatymas nenumato. 


3 straipsnis 
Pagrindinių teisių ir laisvių sąvadas yra sudėtinė Čekijos Respublikos 
konstitucinės sistemos dalis. 


4 straipsnis 
Pagrindines teises ir laisves saugo teisminė valdžia. 


5 straipsnis 

Politinė sistema yra grįsta laisvu ir savanorišku politinių partijų susi- 
kūrimu bei laisvu politinių partijų, gerbiančių pagrindinius demokratijos 
principus bei atmetančių prievartą, kaip savo interesų įgyvendinimo prie- 
monę, varžymusi. 


6 straipsnis 

Politiniai sprendimai kyla iš daugumos valios, išreikštos per laisvą bal- 
savimą. Priimant sprendimus dauguma turi paisyti mažumų teisių apsaugos. 
7 straipsnis 

Valstybė rūpinasi taupiu gamtinių išteklių naudojimu bei gamtos tur- 
tų apsauga. 

8 straipsnis 
Užtikrinama administracinių teritorinių vienetų savivalda. 


9 straipsnis 

1. Konstitucija gali būti papildoma arba keičiama tik konstituciniais 
įstatymais. 

2. Esminių demokratinės teisinės valstybės nuostatų pakeitimas yra 
neleistinas. 

3. Teisinės normos negali būti interpretuojamos taip, kad būtų sukelta 
grėsmė arba pateisinamas demokratinių valstybės pagrindų pašalinimas. 


10 straipsnis 

Paskelbtos tarptautinės sutartys, kurių ratifikacijai pritarė Parlamen- 
tas ir jomis Čekijos Respublika yra įpareigota, yra teisinės sistemos dalis; 
jeigu tarptautinės sutarties ir įstatymo nuostatos skiriasi, tarptautinė sutar- 
tis turi viršenybę prieš įstatymą. 


10a straipsnis 
1. Kai kurie Čekijos Respublikos valdžios institucijų įgaliojimai gali 
būti tarptautine sutartimi perduoti tarptautinei organizacijai ar institucijai. 
2. Šio straipsnio pirmoje dalyje nurodytos tarptautinės sutarties ra- 
tifikacijai reikalingas Parlamento sutikimas, jeigu konstituciniu įstatymu 
nenumatyta, kad ratifikacijai reikalingas referendume išreikštas sutikimas. 


10b straipsnis 

1. Vyriausybė reguliariai ir iš anksto informuoja Parlamentą apie klau- 
simus, susijusius su įsipareigojimais, kylančiais iš Čekijos Respublikos na- 
rystės tarptautinėje organizacijoje ar institucijoje, minimoje 10a straipsnyje. 

2. Parlamento Rūmai nustatyta tvarka pateikia savo nuomonę apie to- 
kios tarptautinės organizacijos ar institucijos parengtus sprendimus. 

3. Įstatymas, nustatantis abejų Parlamento Rūmų bendradarbiavimo, 
vidaus darbo tvarkos ir vadovavimo principus, gali pavesti suformuoti 
nuomonę, numatytą straipsnio 2 dalyje, pagal kompetenciją iš abejų Parla- 
mento Rūmų suformuotai kolegijai. 


11 straipsnis 
Čekijos Respublikos teritorija yra vientisa, jos valstybės sienos gali 
būti keičiamos tik konstituciniu įstatymu. 

12 straipsnis 

1. Čekijos Respublikos pilietybės įgijimo ir praradimo sąlygas nustato 
įstatymas. 

2. Niekam negali būti atimta pilietybė prieš jų valią. 


13 straipsnis 
Čekijos Respublikos sostinė yra Praha. 


14 straipsnis 

1. Čekijos Respublikos valstybiniai simboliai yra didelis ir mažas vals- 
tybės herbas, valstybės spalvos, valstybės vėliava, Respublikos Prezidento 
vėliava, valstybės antspaudas ir valstybės himnas. 

2. Valstybės simbolius ir jų naudojimo tvarką nustato įstatymas. 


ANTRASIS SKIRSNIS 
ĮSTATYMŲ LEIDŽIAMOJI VALDŽIA 


15 straipsnis 

L. Įstatymų leidžiamoji valdžia Čekijos Respublikoje priklauso Parla- 
mentui. 

2. Parlamentą sudaro dveji rūmai - Deputatų Rūmai ir Senatas. 


16 straipsnis 
1. Deputatų Rūmus sudaro 200 deputatų, renkamų ketveriems metams. 
2. Senatą sudaro 81 senatorius, renkamas šešeriems metams. Trečdalis 
senatorių renkami kas dvejus metus. 


17 straipsnis 

1. Rinkimai į abejus Rūmus rengiami likus trisdešimčiai dienų iki 
Rūmų narių įgaliojimų pasibaigimo. 

2. Jei Deputatų Rūmai paleidžiami, rinkimai turi įvykti per šešiasde- 
šimt dienų po jų paleidimo. 


18 straipsnis 

1. Deputatų Rūmai renkami remiantis slapta, visuotine, lygia ir tiesio- 
gine rinkimų teise, pagal proporcingo atstovavimo sistemą. 

2. Senatas renkamas remiantis slapta, visuotine, lygia ir tiesiogine rin- 
kimų teise, pagal daugumos atstovavimo sistemą. 

3. Teisė balsuoti suteikiama kiekvienam Čekijos Respublikos piliečiui, 
sulaukusiam 18 metų. 


19 straipsnis 

1. Į Deputatų Rūmus gali būti renkamas kiekvienas Čekijos Respub- 
likos pilietis, turintis teisę balsuoti ir sulaukęs 21 metų. 

2. Į Senatą gali būti renkamas kiekvienas Čekijos Respublikos pilietis, 
turintis teisę balsuoti ir sulaukęs 40 metų. 

3. Įgaliojimus veikti deputatas ar senatorius įgyja jį išrinkus. 


20 straipsnis 
Kitas rinkimų teisės įgyvendinimo, rinkimų organizavimo ir teismi- 
nio nagrinėjimo apimties sąlygas nustato įstatymas. 


21 straipsnis 
Niekas vienu metu negali būti abejų Parlamento Rūmų nariu. 


22 straipsnis 

1. Su deputato arba senatoriaus pareigomis nesuderinamos Respub- 
likos Prezidento, teisėjo ir kitos pareigos, kurias nustato įstatymas. 

2. Nuo tos dienos, kai deputatas arba senatorius ėmėsi Respublikos 
Prezidento, teisėjo arba kitokių pareigų, nesuderinamų su deputato arba 
senatoriaus kompetencija, prarandami deputato ar senatoriaus įgaliojimai. 


23 straipsnis 

1. Deputatas prisiekia pirmajame Deputatų Rūmų posėdyje, kuriame 
dalyvauja. 

2. Senatorius prisiekia pirmajame Senato Rūmų posėdyje, kuriame 
dalyvauja. 

3. Nustatomas toks deputato ir senatoriaus priesaikos tekstas: „Pri- 
siekiu ištikimybę Čekijos Respublikai. Prisiekiu saugoti jos Konstituciją ir 
įstatymus. Prisiekiu savo garbe, kad pareigas vykdysiu visos Tautos naudai 
ir remsiuosi geriausiais savo įsitikinimais bei sąžine.“ 


24 straipsnis 

Deputatas ar senatorius gali atsisakyti savo mandato, paskelbdamas 
apie tai Rūmų, kurių narys jis yra, posėdyje. Jei to neimanoma atlikti dėl 
svarbių aplinkybių, turi būti elgiamasi, kaip nustatyta įstatymu. 

25 straipsnis 
Deputato arba senatoriaus įgaliojimai nutrūksta, kai: 
a) atsisakoma prisiekti arba prisiekiama su išlygomis, 
b) pasibaigia įgaliojimų laikas, 
€) atsistatydina, 
d) praranda rinkimų teisę, 
e) paleidžiami Deputatų Rūmai (deputatams), 
f) atsiranda funkcijų nesuderinamumas pagal 22 straipsnį. 


26 straipsnis 
Deputatai ir senatoriai vykdo savo įgaliojimus asmeniškai, nepažeis- 
dami priesaikos ir nesaistomi jokių įsipareigojimų. 


27 straipsnis 

1. Deputato ar senatoriaus negalima persekioti ar bausti už balsa- 
vimus Deputatų Rūmuose arba Senate, arba jų struktūriniuose padali- 
niuose. 

2. Deputatams ar senatoriams negali būti taikoma baudžiamoji atsa- 
komybė už pasisakymus parlamente ar jų struktūriniuose padaliniuose. 
Parlamento Rūmai deputatui ar senatoriui, kurių nariu jis yra, gali taikyti 
drausminę atsakomybę. 

3. Deputatas ar senatorius, padaręs pažeidimą, atsako tik Parlamento 
Rūmams, kurių nariu jis yra, išskyrus tuos atvejus, kai įstatymas nustato 
kitaip. 

4. Deputatas ar senatorius negali būti traukiamas baudžiamojon atsa- 
komybėn be Parlamento Rūmų, kurių nariu jis yra, sutikimo. Jei atitinka- 
mi Parlamento Rūmai neduoda sutikimo, baudžiamasis persekiojimas turi 
būti nutrauktas. 

5. Deputatas ar senatorius gali būti suimamas tik tuo atveju, kai sulai- 
komas darantis nusikalstamą veiką ar tuoj po to. Kompetentinga instituci- 
ja nedelsiant informuoja Parlamento Rūmų, kurių nariu sulaikytasis yra, 
Pirmininką ir jei Pirmininkas per 24 valandas nuo sulaikymo momento 
nesutinka dėl sulaikytojo perdavimo teismui, kompetentinga institucija 
privalo asmenį paleisti. Artimiausiame Parlamento Rūmų posėdyje atitin- 
kami Parlamento Rūmai priima galutinį sprendimą dėl leidimo patraukti 
asmenį baudžiamojon atsakomybėn. 

28 straipsnis 

Deputatas ar senatorius gali atsisakyti suteikti informaciją, kurią jis 
sužinojo eidamas savo pareigas, net ir po to, kai nustoja eiti deputato ar 
senatoriaus pareigas. 


29 straipsnis 

1. Deputatų Rūmai renka ir atšaukia Deputatų Rūmų Pirmininką bei 
jo pavaduotojus. 

2. Senatas renka ir atšaukia Senato Pirmininką bei jo pavaduotojus. 


30 straipsnis 
1. Siekiant ištirti viešo intereso klausimus, Deputatų Rūmai gali sufor- 
muoti tyrimo komisiją, jei tam pritaria ne mažiau kaip penktadalis deputatų. 
2. Komisijoje vykstančios tyrimo procedūros turi būti reglamentuotos 
įstatymu. 


31 straipsnis 

1. Parlamento Rūmai savo funkcijoms ir pareigoms vykdyti sudaro 
komitetus ir komisijas. 

2. Komitetų bei komisijų darbą reglamentuoja įstatymas. 


32 straipsnis 

Deputatas ar senatorius, būdamas Vyriausybės nariu, negali būti De- 
putatų Rūmų ar Senato pirmininku ar jo pavaduotoju, taip pat parlamenti- 
nių komitetų, tyrimų komisijų ar kitų komisijų nariu. 


33 straipsnis 

1. Paleidus Deputatų Rūmus, Senatui suteikiama teisė priimti aktus, 
turinčius įstatymo galią tais klausimais, kurie yra neatidėliotini ir privalo 
būti reglamentuoti įstatymu. 

2. Senatas negali priimti Konstitucijos pataisų, teisės aktų dėl vals- 
tybės biudžeto, valstybės biudžeto vykdymo klausimais, rinkimų teisės ir 
tarptautinių sutarčių pagal Konstitucijos 10 straipsnį. 

3. Šiuo laikotarpiu teisę teikti įstatymų projektus Senatui turi tik Vy- 
riausybė. 

4. Senato priimtus teisės aktus pasirašo Senato Pirmininkas, Respub- 
likos Prezidentas ir Ministras Pirmininkas, jie skelbiami tokia pat tvarka 
kaip įstatymai. 

5. Senato priimti teisės aktai turi būti patvirtinti pirmajame Deputatų 
Rūmų posėdyje. Jeigu tai neįvyksta, teisės aktai netenka galios. 


34 straipsnis 

1. Parlamento Rūmų sesijos yra pastovios. Deputatų Rūmus į sesiją 
šaukia Respublikos Prezidentas ne vėliau kaip per 30 dienų nuo rinkimų 
rezultatų paskelbimo dienos. Prezidentui to nepadarius, Deputatų Rūmai 
sesiją pradeda trisdešimtą dieną po rinkimų rezultatų paskelbimo dienos. 

2. Parlamento Rūmų sesija gali būti pertraukiama priėmus rezoliuciją. 
Pertrauka negali būti ilgesnė nei 120 dienų per metus. 

3. Sesijos pertraukos metu Deputatų Rūmų arba Senato Pirmininkas 
gali sušaukti Parlamento Rūmus į posėdį anksčiau laiko. Tai privaloma 
atlikti Respublikos Prezidento, Vyriausybės arba penktadalio deputatų ar 
senatorių reikalavimu. 

4. Deputatų Rūmų sesija baigiasi kadencijos paskutinę dieną arba juos 
paleidus. 


35 straipsnis 

1. Respublikos Prezidentas gali paleisti Deputatų Rūmus, jei: 

a) Deputatų Rūmai neišreiškė pasitikėjimo paskirta Vyriausybe, ku- 
rios pirmininką Respublikos Prezidentas skyrė Deputatų Rūmų Pirminin- 
ko siūlymu; 

b) Deputatų Rūmai per tris mėnesius nepasiekia susitarimo dėl vy- 
riausybinio įstatymo projekto, siejamo su klausimu dėl pasitikėjimo Vy- 
riausybe; 

c) Deputatų Rūmų sesija buvo nutraukta ilgesniam laikotarpiui nei 
leistina; 

d) Deputatų Rūmai ilgiau nei tris mėnesius nesugeba priimti sprendi- 
mų, nors sesija nebuvo nutraukta, o deputatai rinkosi į pakartotinius po- 
sėdžius. 

2. Respublikos Prezidentas Deputatų Rūmų siūlymu paleidžia Deputa- 
tų Rūmus, jeigu tokiai rezoliucijai pritaria trys penktadaliai visų deputatų. 

3. Deputatų Rūmai negali būti paleisti likus mažiau nei trims mėne- 
siams iki kadencijos pabaigos. 


36 straipsnis 
Parlamento Rūmų posėdžiai yra vieši. Posėdžiai gali būti slapti tik 
įstatymo nustatytais atvejais. 

37 straipsnis 

1. Bendrus abejų Parlamento Rūmų posėdžius šaukia Deputatų Rūmų 
Pirmininkas. 

2. Bendrų abejų Parlamento Rūmų posėdžių tvarką reglamentuoja 
Deputatų Rūmų veiklos reglamentas. 


38 straipsnis 

1. Vyriausybės narys turi teisę dalyvauti abejų Rūmų, jų komitetų bei 
komisijų posėdžiuose. Vyriausybės narys posėdžio metu turi teisę pasisa- 
kyti. 

2. Vyriausybės narys privalo asmeniškai atvykti į Deputatų Rūmų po- 
sėdžius. Komitetų, komisijų ar tyrimų komisijų posėdžiuose Vyriausybės 
nariui gali atstovauti jo pavaduotojas ar kitas Vyriausybės narys, išskyrus 
atvejus, kai asmeninis Vyriausybės nario dalyvavimas yra būtinas. 


39 straipsnis 

1. Parlamento Rūmų posėdžiai įvyksta, jei susirenka ne mažiau nei 
trečdalis narių. 

2. Sprendimai priimami, jei už juos balsuoja daugiau nei pusė posėdy- 
je dalyvaujančių deputatų ar senatorių, jeigu Konstitucija nenumato kitaip. 

3. Sprendimai dėl karo veiksmų, karinių pajėgų siuntimo į kitų šalių 
teritorijas ar leidimo įžengti kitų šalių karinėms pajėgoms į šalies teritoriją, 
taip pat sprendimai dėl Čekijos Respublikos dalyvavimo tarptautinių orga- 
nizacijų, kurių narė ji yra, gynybos struktūrose priimamas absoliučia visų 
Deputatų Rūmų ir Senato Rūmų narių balsų dauguma. 

4. Tarptautinės sutartys, numatytos Konstitucijos 10a straipsnio 1 da- 
lyje, ratifikuojamos ir konstituciniai įstatymai priimami 3/5 visų Deputatų 
Rūmų ir 3/5 visų Senato narių balsų dauguma. 


40 straipsnis 

Įstatymams, įtvirtinantiems Deputatų Rūmų ir Senato tarpusavio san- 
tykių pagrindus, reglamentuojantiems Senato darbo tvarką, Parlamento 
Rūmų rinkimų įstatymams ir Deputatų Rūmų veiklos reglamentui priimti 
būtinas abejų Parlamento Rūmų pritarimas. 


41 straipsnis 
1. Įstatymų projektai yra pateikiami Deputatų Rūmams. 

2. Įstatymo projektą gali pateikti deputatai, deputatų grupė, Senatas, 
Vyriausybė arba aukštesniojo teritorinio savivaldos vieneto atstovas. 


42 straipsnis 

1. Valstybės biudžeto įstatymo projektą ir valstybės biudžeto vykdy- 
mo įstatymo projektą teikia Vyriausybė. 

2. Šie įstatymų projektai svarstomi viešuose posėdžiuose sprendimus 
priimant Deputatų Rūmams. 


43 straipsnis 

1. Parlamentas sprendžia dėl karo padėties paskelbimo, jeigu Čeki- 
jos Respublika puolama arba jei reikia vykdyti tarptautinių sutarčių įsipa- 
reigojimus imtis bendrų gynybos veiksmų. 

2. Parlamentas sprendžia dėl Čekijos Respublikos dalyvavimo tarp- 
tautinių organizacijų, kurių narė ji yra, gynybos sistemose. 

3. Parlamentas teikia pritarimą: 

a) dėl Čekijos Respublikos ginkluotųjų pajėgų išsiuntimo už Čekijos 
Respublikos ribų; 

b) dėl kitų valstybių ginkluotųjų pajėgų buvimo Čekijos Respublikoje, 
išskyrus atvejus, kai tokie sprendimai turi būti priimami Vyriausybės. 

4. Vyriausybė sprendžia dėl Čekijos Respublikos ginkluotųjų pajėgų 
išsiuntimo už Čekijos Respublikos ribų bei dėl kitų valstybių ginkluotųjų 
pajėgų buvimo Čekijos Respublikoje ne ilgiau nei 60 dienų, jei tai susiję su: 

a) prisiimtais įsipareigojimais pagal tarptautines sutartis dėl bendros 
gynybos nuo agresijos; 

b) dalyvavimu tarptautinių organizacijų, kurių narė yra Čekijos Respub- 
lika, taikos palaikymo operacijose, esant priimančios valstybės sutikimui; 

c) dalyvavimu gelbėjimo operacijose pramoninių, ekologinių ar sti- 
chinių nelaimių atvejais. 

5. Vyriausybė taip pat sprendžia dėl: 

a) leidimo užsienio šalių karinėms pajėgoms kirsti Čekijos Respubli- 
kos teritoriją ar patekti į oro erdvę; 

b) Čekijos Respublikos ginkluotųjų pajėgų dalyvavimo karinėse pra- 
tybose už Čekijos Respublikos teritorijos ribų ar užsienio šalių ginkluotųjų 
pajėgų dalyvavimo karinėse pratybose Čekijos Respublikoje. 

6. Vyriausybė nedelsdama informuoja abejus Parlamento Rūmus apie 
savo priimtus sprendimus, numatytus šio straipsnio 4 ir 5 dalyse. Parla- 

mentas gali panaikinti Vyriausybės sprendimą, jeigu Vyriausybės sprendi- 
mui nepritaria absoliuti Deputatų Rūmų arba Senato narių dauguma. 


44 straipsnis 

1. Vyriausybė turi teisę pareikšti savo nuomonę dėl visų įstatymų pro- 
jektų. 

2. Jei Vyriausybė neišreiškia savo nuomonės dėl įstatymo projekto per 
trisdešimt dienų nuo to momento, kai įstatymo projektas buvo jai perduo- 
tas, laikoma, kad Vyriausybė jam pritaria. 

3. Vyriausybė turi teisę prašyti, kad Deputatų Rūmai baigtų Vyriausy- 
bės siūlomo įstatymo projekto svarstymą per tris mėnesius nuo jo pateiki- 
mo, jei įstatymo projekto svarstymas yra susijęs su pasitikėjimo Vyriausybe 
klausimu. 


45 straipsnis 
Deputatų Rūmai, priėmę įstatymo projektą, turi jį nedelsiant perduoti 
Senatui. 


46 straipsnis 

1. Senatas per trisdešimt dienų nuo įstatymo projekto pateikimo turi 
jį apsvarstyti ir priimti sprendimą. 

2. Savo sprendimu Senatas gali įstatymo projektą priimti arba atmesti, 
arba grąžinti Deputatų Rūmams su pataisomis, taip pat gali nuspręsti įsta- 
tymo projekto nesvarstyti. 

3. Jeigu Senatas per šio straipsnio 1 dalyje nurodytą terminą nepriima 
jokio sprendimo, įstatymo projektas laikomas patvirtintu. 


47 straipsnis 

1. Jeigu Senatas įstatymo projektą atmeta, Deputatų Rūmai dėl įstaty- 
mo projekto balsuoja pakartotinai. Įstatymo projektas laikomas priimtu, 
jei už jį balsuoja absoliuti dauguma Deputatų Rūmų narių. 

2. Jeigu Senatas įstatymo projektą grąžina Deputatų Rūmams su pa- 
taisomis, Deputatų Rūmai balsuoja dėl Senato pateikto varianto. Įstatymas 
priimamas rezoliucija. 

3. Jeigu Deputatų Rūmai nepritaria įstatymo projektui su Senato pas- 
tabomis, dar kartą balsuojama dėl įstatymo projekto, kuris buvo pateiktas 
Senatui. Įstatymo projektas laikomas priimtu, jei už jį balsuoja absoliuti 
dauguma Deputatų Rūmų narių. 

4. Deputatų Rūmai negali teikti papildomų pataisų dėl Senato atmesto 
arba grąžinto svarstyti įstatymo projekto. 


48 straipsnis 
Jeigu Senatas nusprendžia nesvarstyti įstatymo projekto, toks įstaty- 
mo projektas laikomas priimtu. 


49 straipsnis 

Abejų Parlamento Rūmų pritarimas būtinas šioms tarptautinėms su- 
tartims ratifikuoti: 

a) reglamentuojančioms asmenų teises ir pareigas; 

b) dėl karinių sąjungų, taikos sudarymo ar kitų politinių susitarimų; 

c) kurių pagrindu Čekijos Respublika tampa tarptautinės organizaci- 
jos nare; 

d) kurios savo pobūdžiu yra ekonominės; ir 

e) kitais klausimais, kuriuos nustato įstatymas. 


50 straipsnis 

1. Respublikos Prezidentas turi teisę grąžinti priimtą įstatymą, išsky- 
rus konstitucinį įstatymą, nurodydamas grąžinimo pagrindą per penkioli- 
ka dienų nuo įstatymo jam pateikimo dienos. 

2. Deputatų Rūmai dėl grąžinto įstatymo balsuoja pakartotinai. Papil- 
domų pataisų pateikti negalima. Jei Deputatų Rūmai grąžintam įstatymui 
pritaria absoliučia deputatų balsų dauguma, įstatymas turi būti paskelbia- 
mas. Nesurinkus reikiamo balsų skaičiaus laikoma, kad įstatymas nebuvo 
priimtas. 


51 straipsnis 

Priimti įstatymai pasirašomi Deputatų Rūmų Pirmininko, Respubli- 
kos Prezidento ir Ministro Pirmininko. 
52 straipsnis 

1. Priimtas įstatymas įsigalioja, kai jis paskelbiamas. 

2. Įstatymų ir tarptautinių sutarčių paskelbimo tvarką nustato įstaty- 
mas. 


53 straipsnis 
1. Kiekvienas deputatas pagal savo kompetenciją turi teisę pateikti in- 
terpeliaciją Vyriausybei ar jos nariams jų veiklos klausimais. 

2. Vyriausybės nariai, kuriems pateikta interpeliacija, per trisdešimt 
dienų nuo pateikimo dienos privalo atsakyti. 


TREČIASIS SKIRSNIS 
VYKDOMOJI VALDŽIA 


RESPUBLIKOS PREZIDENTAS 


54 straipsnis 

1. Respublikos Prezidentas yra valstybės vadovas. 

2. Respublikos Prezidentas renkamas tiesioginiais ir visuotiniais rin- 
kimais. 

3. Respublikos Prezidentas negali būti traukiamas atsakomybėn už 
veiksmus, atliktus einant pareigas. 


55 straipsnis 

Respublikos Prezidentas pradeda eiti savo pareigas oficialiai prisiekęs. 
Kadencijos trukmė yra penkeri metai, skaičiuojami nuo oficialios priesai- 
kos davimo dienos. 


56 straipsnis 

1. Respublikos Prezidentas renkamas slaptu balsavimu, remiantis vi- 
suotine, lygia ir tiesiogine rinkimų teise. 

2. Respublikos Prezidentu išrenkamas tas kandidatas, kuris surenka 
daugiau nei pusę visų rinkimuose dalyvavusių rinkėjų balsų. Jeigu pir- 
majame rinkimų rate nė vienas kandidatas nesurenka reikiamos balsų 
daugumos, po 14 dienų nuo pirmojo balsavimo rengiamas antrasis turas, 
kuriame dalyvauja du pirmajame ture daugiausiai rinkėjų balsų surinkę 
kandidatai. Jeigu pirmajame ture keletas kandidatų, surinkusių daugiausiai 
rinkėjų balsų, surenka tokį patį rinkėjų balsų skaičių, visi šie kandidatai 
patenka į antrąjį rinkimų turą. 

3. Antrajame ture išrinktu Respublikos Prezidentu laikomas kandida- 
tas, surinkęs daugiau nei pusę visų rinkimuose dalyvavusių rinkėjų balsų. 
Jeigu antrajame ture balsai pasiskirto po lygiai keliems kandidatams, Res- 
publikos Prezidentas laikomas neišrinktu ir nauji Respublikos Prezidento 
rinkimai skelbiami per artimiausias 10 dienų. 

4. Jeigu į antrąjį rinkimų turą patekęs kandidatas nebeatitinka kandi- 
datui į Respublikos Prezidentus keliamų reikalavimų arba atsisako teisės 

toliau dalyvauti Respublikos Prezidento rinkimuose, į antrąjį rinkimų turą 
patenka kitas kandidatas, kuris pirmajame rinkimų ture surinko atitinka- 
mai daugiausia rinkimų teisę turinčių rinkėjų balsų. Antrasis balsavimo 
turas rengiamas net ir tuomet, jeigu jame dalyvauja vos vienas kandidatas. 

5. Kiekvienas Čekijos Respublikos pilietis, sulaukęs 18 metų, gali 
siūlyti kandidatą į Respublikos Prezidentus, jeigu tokį siūlymą palaiko 
50 tūkstančių rinkimų teisę turinčių Čekijos Respublikos piliečių, pasira- 
šiusių peticiją. Kandidatus į Respublikos Prezidentus gali siūlyti ne mažiau 
nei 20 deputatų ar 10 senatorių. 

6. Balsavimo teisę turi kiekvienas 18 metų sulaukęs Čekijos Respub- 
likos pilietis. 

7. Respublikos Prezidento rinkimai rengiami per 60 paskutinių Res- 
publikos Prezidento kadencijos dienų, bet ne vėliau nei likus 30 dienų iki 
kadencijos pabaigos. Jeigu dėl kokių nors priežasčių Respublikos Preziden- 
tas nustoja eiti savo pareigas anksčiau laiko, Respublikos Prezidento rinki- 
mai rengiami per 90 dienų. 

8. Respublikos Prezidento rinkimus skelbia Čekijos Respublikos Se- 
nato Rūmų Pirmininkas ne vėliau nei likus 90 dienų iki pačių rinkimų. 
Jeigu dėl kokių nors priežasčių Respublikos Prezidentas nustoja eiti savo 
pareigas anksčiau laiko, Čekijos Respublikos Senato Rūmų Pirmininkas 
skelbia Respublikos Prezidento rinkimus per 10 dienų, tuo pat metu likus 
ne mažiau nei 80 dienų iki pačių rinkimų. 

9. Jeigu dėl kokių nors priežasčių reikiamu metu Senato Pirmininkas 
negali paskelbti Respublikos Prezidento rinkimų, Respublikos Prezidento 
rinkimus skelbia Deputatų Rūmų Pirmininkas. 


57 straipsnis 

1. Respublikos Prezidentu gali būti renkamas pilietis, kuris atitinka 
kandidatams į Senatą keliamus reikalavimus. 

2. Niekas negali būti išrinktas Respublikos Prezidentu daugiau kaip 
du kartus iš eilės. 


58 straipsnis 

Rinkėjams keliami rinkimų teisės reikalavimai, kandidatų į Respub- 
likos Prezidentus iškėlimo procedūros taisyklės, Respublikos Prezidento 
rinkimų paskelbimo, vykdymo, rinkimų rezultatų skelbimo ir apskundimo 
sąlygos reglamentuojamos įstatymu. 

59 straipsnis 

1. Respublikos Prezidentas prisiekia bendrame abejų Parlamento 
Rūmų posėdyje, priesaiką priima Deputatų Rūmų Pirmininkas. 

2. Respublikos Prezidento priesaikos tekstas: 

„Prisiekiu būti ištikimas Čekijos Respublikai. Prisiekiu laikytis Kons- 
titucijos ir įstatymų. Savo garbe prisiekiu eiti pareigas, atsižvelgdamas į vi- 
suomenės interesus, remdamasis sveiku protu ir sąžine.“ 


60 straipsnis 
Jei Respublikos Prezidentas nesutinka prisiekti arba prisiekia su išly- 
gomis, jis laikomas neišrinktu. 


61 straipsnis 
Respublikos Prezidentas gali atsistatydinti iš pareigų pateikdamas at- 
sistatydinimo dokumentą Deputatų Rūmų Pirmininkui. 


62 straipsnis 

Respublikos Prezidentas: 

a) skiria ir atleidžia Ministrą Pirmininką bei kitus Vyriausybės narius ir 
priima jų atsistatydinimą, atšaukia Vyriausybę ir priima jos atsistatydinimą; 

b) šaukia Deputatų Rūmų sesijas; 

€) gali paleisti Deputatų Rūmus; 

d) paveda atsistatydinusiai ar paleistai Vyriausybei laikinai eiti pa- 
reigas, kol bus paskirta nauja Vyriausybė; 

e) skiria Konstitucinio Teismo teisėjus, Teismo pirmininką ir jo pa- 
vaduotojus; 

f) iš Aukščiausiojo Teismo teisėjų skiria pirmininką ir jo pavaduotojus; 

g) teikia malonę, švelnina teismo skirtas sankcijas, taip pat panaikina 
teistumą; 

h) turi teisę grąžinti Parlamentui priimtą įstatymą, išskyrus konstitu- 
cinį įstatymą; 

i) pasirašo priimtus įstatymus; 

j) skiria Valstybės kontrolės prezidentą ir viceprezidentą; 

k) skiria Čekijos nacionalinio banko valdybos narius. 


63 straipsnis 
1. Be to, Respublikos Prezidentas: 
a) atstovauja šaliai santykiuose su kitomis valstybėmis; 

b) dalyvauja derybose ir ratifikuoja tarptautines sutartis; derybas dėl 
tarptautinių sutarčių gali pavesti Vyriausybei ar jos sutikimu Vyriausybės 
nariams; 

€) yra vyriausiasis ginkluotųjų pajėgų vadas; 

d) priima diplomatinių delegacijų vadovus; 

e) skiria ir atleidžia diplomatinių delegacijų vadovus; 

f) skelbia Deputatų Rūmų ir Senato rinkimus; 

g) skiria generolus ir paaukština jų pareigas; 

h) skiria valstybinius apdovanojimus, jei tai atlikti nėra įgaliojęs kitos 
institucijos; 

i) skiria teisėjus; 

j) įsako nepradėti baudžiamojo proceso ar sustabdo jau pradėtą; ir 

k) turi teisę suteikti amnestiją. 

2. Respublikos Prezidentas vykdo įgaliojimus, kurie nėra tiesiogiai 
nurodyti Konstitucijoje, jei tai numatyta įstatymuose. 

3. Respublikos Prezidento sprendimai, priimti pagal šio straipsnio 1 
ir 2 dalį, turi būti kontrasignuoti Ministro Pirmininko arba jo įgalioto Vy- 
riausybės nario. 

4. Už Respublikos Prezidento priimtą sprendimą, kurį kontrasignuo- 
ja Ministras Pirmininkas arba jo įgaliotas Vyriausybės narys, atsakomybė 
tenka Vyriausybei. 


64 straipsnis 

1. Respublikos Prezidentas turi teisę dalyvauti abejų Parlamento 
Rūmų, jų komitetų bei komisijų posėdžiuose. Jo pageidavimu Respublikos 
Prezidentas gali pasisakyti. 

2. Respublikos Prezidentas turi teisę dalyvauti Vyriausybės posė- 
džiuose, prašyti Vyriausybės ar jos narių ataskaitos, kartu su Vyriausybe 
svarstyti Vyriausybės ar jos narių kompetencijai priskirtus klausimus. 


65 straipsnis 

1. Respublikos Prezidentas eidamas savo pareigas negali būti sulai- 
komas, patrauktas baudžiamojon atsakomybėn, jo atžvilgiu negali būti 
pradedamas baudžiamasis persekiojimas už nusikaltimą arba kitokį teisės 
pažeidimą. 

2. Senatas Deputatų Rūmų sutikimu gali pateikti Konstituciniam Teis- 
mui konstitucinį kaltinimą Respublikos Prezidentui, kaltindami Respubli- 

kos Prezidentą valstybės išdavimu, šiurkščiu Konstitucijos pažeidimu ar 
kitais konstitucinės tvarkos pažeidimais. Išdavyste laikomas bet koks Res- 
publikos Prezidento elgesys, nukreiptas prieš Čekijos Respublikos suvere- 
nitetą ir vientisumą, taip pat prieš jos demokratinę santvarką. Už minė- 
tus pažeidimus Konstitucinis Teismas gali nuspręsti pašalinti Respublikos 
Prezidentą iš einamų pareigų be teisės jam vėl kada nors būti išrinktam 
Respublikos Prezidentu. 

3. Senate pritariama siūlymui pateikti anksčiau minėtą konstitucinį 
kaltinimą Respublikos Prezidentui, jeigu už šį siūlymą balsuoja ne mažes- 
nė nei 3/5 senatorių dauguma. Deputatų Rūmuose konstituciniam kalti- 
nimui Respublikos Prezidentui turi pritarti ne mažesnė nei 3/5 deputatų 
dauguma. Jeigu Deputatų Rūmuose toks sutikimas neišreiškiamas per tris 
mėnesius nuo Senato kreipimosi į Deputatų Rūmus, laikoma, kad sutiki- 
mas nesuteiktas. 


66 straipsnis 

"Tuo atveju, kai Respublikos Prezidento postas yra laisvas, o naujas 
Prezidentas dar nėra išrinktas ar priėmęs priesaikos, taip pat tais atvejais, 
kai Respublikos Prezidentas negali eiti savo pareigų dėl svarbių priežas- 
čių ir jei Deputatų Rūmai bei Senatas priima rezoliuciją, Prezidento pa- 
reigas, įvardytas 63 straipsnio 1 dalies a, b, c, d, e, h, i, j ir k punktuose bei 
63 straipsnio 2 dalyje, vykdo Ministras Pirmininkas. Kol Ministras Pir- 
mininkas atlieka ribotas prezidentines funkcijas, Deputatų Rūmų Pirmi- 
ninkas vykdo prezidentinius įgaliojimus pagal 62 straipsnio a, b, c, d, e ir 
k punktus ir 63 straipsnio f punktą, jeigu turi būti skelbiami Senato rinki- 
mai. Jei Respublikos Prezidento postas yra laisvas tuo metu, kai Deputatų 
Rūmai yra paleisti, minėtas pareigas perima Senato Rūmų Pirmininkas, 
išskyrus Ministrui Pirmininkui suteiktus įgaliojimus. 


VYRIAUSYBĖ 
67 straipsnis 
1. Vyriausybė yra aukščiausioji vykdomosios valdžios institucija. 
2. Vyriausybę sudaro Ministras Pirmininkas, Ministro Pirmininko 


pavaduotojai ir ministrai. 


68 straipsnis 
1. Vyriausybė yra atskaitinga Deputatų Rūmams. 

2. Ministrą Pirmininką skiria Respublikos Prezidentas, kuris taip pat 
skiria ir Ministro Pirmininko pasiūlytus kandidatus į kitus Vyriausybės 
narius bei paskiria jiems konkrečias ministerijas ar kitas žinybas. 

3. Per trisdešimt dienų po paskyrimo Vyriausybė turi prisistatyti De- 
putatų Rūmams, kurie balsuoja dėl pasitikėjimo ja. 

4. Jei naujai paskirtai Vyriausybei nepavyksta gauti Deputatų Rūmų pa- 
sitikėjimo, procedūra, aprašyta šio straipsnio 2 ir 3 dalyse, kartojama. Jeigu ir 
vėl Deputatų Rūmų pasitikėjimo nepavyksta gauti, Respublikos Prezidentas 
skiria Ministrą Pirmininką Deputatų Rūmų Pirmininko siūlymu. 

5. Kitais atvejais Respublikos Prezidentas skiria ir atšaukia Vyriausy- 
bės narius bei patiki jiems konkrečias ministerijas ar kitas žinybas Minist- 
ro Pirmininko siūlymu. 


69 straipsnis 

1. Vyriausybės nario priesaiką priima Respublikos Prezidentas. 

2. Vyriausybės nario priesaikos tekstas: „Prisiekiu ištikimybę Čekijos 
Respublikai. Prisiekiu laikytis jos Konstitucijos ir įstatymų bei juos vyk- 
dyti. Prisiekiu savo garbe sąžiningai eiti pareigas ir nepiktnaudžiauti savo 
statusu.“ 


70 straipsnis 
Vyriausybės narys negali užsiimti veikla, prieštaraujančia jo pa- 
reigoms. Šią nuostatą detalizuoja įstatymas. 


71 straipsnis 
Vyriausybė gali prašyti Deputatų Rūmų balsuoti dėl pasitikėjimo ja. 


72 straipsnis 

1. Deputatų Rūmai Vyriausybei gali pareikšti nepasitikėjimą. 

2. Siūlymas pareikšti nepasitikėjimą Vyriausybei Deputatų Rūmuose 
gali būti svarstomas, jeigu jį raštu pateikė ne mažiau nei penkiasdešimt de- 
putatų. Pasiūlymas laikomas priimtu, jeigu jam pritaria absoliuti deputatų 
dauguma. 


73 straipsnis 

1. Ministras Pirmininkas savo atsistatydinimą pateikia Respublikos 
Prezidentui. Kiti Vyriausybės nariai pateikia savo atsistatydinimą Respub- 
likos Prezidentui per Ministrą Pirmininką. 

2. Vyriausybė privalo atsistatydinti, jeigu Deputatų Rūmai atmetė jos 
prašymą balsuoti dėl pasitikėjimo ja arba jeigu balsavimu pareiškė nepa- 
sitikėjimą Vyriausybe. Vyriausybė visada privalo atsistatydinti po išrinktų 
naujų Deputatų Rūmų steigiamojo posėdžio. 

3. Jei Vyriausybė atsistatydina pagal šio straipsnio 2 dalį, jos atsistaty- 
dinimą priima Respublikos Prezidentas. 


74 straipsnis 
Ministro Pirmininko siūlymu Respublikos Prezidentas privalo at- 
šaukti Vyriausybės narį. 


75 straipsnis 
Respublikos Prezidentas atšaukia Vyriausybę, kuri neatsistatydina, 
nors pagal įstatymo nuostatas privalėjo taip pasielgti. 


76 straipsnis 

1. Vyriausybė sprendimus priima kolegialiai. 

2. Vyriausybės sprendimui priimti būtina absoliuti jos narių balsų 
dauguma. 


77 straipsnis 

1. Ministras Pirmininkas vadovauja Vyriausybės veiklai, pirminin- 
kauja jos posėdžiams, veikia jos vardu bei atlieka kitus Konstitucijos ir 
įstatymų jam pavestus veiksmus. 

2. Ministrą Pirmininką pavaduoja jo pavaduotojas arba kitas įgaliotas 
Vyriausybės narys. 


78 straipsnis 

Vyriausybė priima nutarimus, kuriais įgyvendinamos įstatymų nuo- 
statos. Nutarimus pasirašo Ministras Pirmininkas ir kompetentingas Vy- 
riausybės narys. 


79 straipsnis 

1. Ministerijos ir kitos administracinės žinybos bei jų kompetencija 
gali būti nustatoma tik įstatymu. 

2. Juridinis ministerijų ir kitų administracinių žinybų valstybės tar- 
nautojų statusas apibrėžiamas įstatymu. 

3. Ministerijos, kitos administracinės žinybos bei teritorinės savival- 
dos dariniai gali leisti teisės aktus, jei tai numatyta įstatymuose. 

80 straipsnis 

1. Valstybės prokurorai palaiko valstybinį kaltinimą baudžiamuosiuose 
procesiniuose veiksmuose; vykdo kitas pareigas, jei tai numato įstatymas. 

2. Valstybės prokurorų statusą ir kompetenciją nustato įstatymas. 


KETVIRTAS SKIRSNIS 
TEISMINĖ VALDŽIA 


81 straipsnis 
Teisminę valdžią Respublikos vardu vykdo nepriklausomi teismai. 


82 straipsnis 

1. Vykdydami savo pareigas teisėjai yra nepriklausomi. Niekas neturi 
teisės kėsintis į jų nešališkumą. 

2. Teisėjas prieš jo valią negali būti atleistas iš pareigų arba perkeltas į 
kitą teismą; įstatymu gali būti numatomos šios taisyklės išimtys, susijusios 
su teisėjų drausmine atsakomybe. 

3. Teisėjo pareigos nesuderinamos su Respublikos Prezidento, Parla- 
mento nario ar bet kokiomis kitomis pareigomis viešojo administravimo 
srityje; įstatymas gali nustatyti ir kitas veiklos rūšis, nesuderinamas su tei- 
sėjo pareigomis. 


KONSTITUCINIS TEISMAS 


83 straipsnis 
Konstitucinis Teismas yra teisminė institucija, įgyvendinanti konsti- 
tucingumo apsaugos funkcijas. 


84 straipsnis 

1. Konstitucinį Teismą sudaro 15 teisėjų, skiriamų dešimčiai metų. 

2. Konstitucinio Teismo teisėjus Senato pritarimu skiria Respublikos 
Prezidentas. 

3. Konstitucinio Teismo teisėju gali būti skiriamas nepriekaištingos 
reputacijos pilietis, atitinkantis reikalavimus, keliamus kandidatams į Se- 
natą, turintis aukštąjį teisinį išsilavinimą ir ne mažesnį kaip 10 metų teisi- 
nio darbo stažą. 


85 straipsnis 
1. Konstitucinio Teismo teisėjas pradeda eiti savo pareigas nuo prie- 
saikos Respublikos Prezidentui davimo dienos. 

2. Nustatomas toks Konstitucinio Teismo teisėjo priesaikos tekstas: 

„Prisiekiu garbingai ir sąžiningai ginti žmogaus ir piliečio teisių nelie- 
čiamybę, vadovautis konstituciniais įstatymais, priimti nepriklausomus ir 
nešališkus sprendimus, vadovaudamasis savo įsitikinimais.“ 

3. Teisėjui neprisiekus arba prisiekus su išlyga laikoma, kad jis nebuvo 
paskirtas tesėju. 


86 straipsnis 

1. Be Senato sutikimo Konstitucinio Teismo teisėjas negali būti trau- 
kiamas baudžiamojon atsakomybėn. Senatui nesutikus patraukti teisėją 
baudžiamojon atsakomybėn, baudžiamasis persekiojimas tuo pačiu pa- 
grindu atmetamas visam laikui. 

2. Konstitucinio Teismo teisėją galima sulaikyti tik jam darant nusi- 
kaltimą arba netrukus po to. Kompetentingas organas privalo nedelsda- 
mas apie sulaikymą pranešti Senato Pirmininkui. Jei Senato Pirmininkas 
per 24 valandas nuo sulaikymo momento nesutinka perduoti sulaikytąjį 
teismui, kompetentinga institucija sulaikytąjį teisėją turi paleisti. Arti- 
miausiame posėdyje Senatas turi priimti galutinį sprendimą dėl sulaikyto 
Konstitucinio Teismo teisėjo baudžiamojo persekiojimo. 

3. Konstitucinio Teismo teisėjas turi teisę atsisakyti liudyti dėl faktų, 
kurie jam tapo žinomi einant teisėjo pareigas, net ir pasibaigus Konstituci- 
nio Teismo teisėjo kadencijai. 


87 straipsnis 

1. Konstitucinis Teismas priima sprendimus: 

a) dėl įstatymų ar jų atskirų dalių, prieštaraujančių konstituciniam re- 
guliavimui, panaikinimo; 

b) dėl kitų teisės aktų ar jų atskirų dalių, prieštaraujančių konstituci- 
niam reguliavimui, panaikinimo; 

c) dėl vietos savivaldos institucijų pateiktų konstitucinių skundų dėl 
neteisėto valstybės kišimosi į jų veiklą; 

d) dėl konstitucinio skundo dėl valstybės valdžios institucijų sprendi- 
mo ar kitokios veiklos, pažeidžiančios Konstitucijos garantuotas pagrindi- 
nes teises ir laisves; 

e) dėl apskųsto deputato ar senatoriaus išrinkimo teisėtumo; 

f) kilus abejonių dėl pasyviosios rinkimų teisės netekimo ir deputato 
arba senatoriaus funkcijų nesuderinamumo pagal 25 straipsnio nuostatas; 

g) dėl konstitucinio Senato kaltinimo, iškelto prieš Respublikos Prezi- 
dentą pagal Konstitucijos 65 straipsnio 2 dalį; 

h) dėl Respublikos Prezidento siūlymo panaikinti Deputatų Rūmų ar 
Senato sprendimą pagal 66 straipsnį; 

i) dėl priemonių, būtinų įgyvendinti tarptautinio teismo sprendimą, 
privalomą Čekijos Respublikai, jeigu to sprendimo negalima įgyvendinti 
kitokiu būdu; 

j) dėl sprendimo paleisti politinę partiją arba kito sprendimo, susiju- 
sio su politinės partijos veiklos atitikimu konstituciniams įstatymams ir 
kitiems įstatymams; 

k) dėl valstybės ir teritorinės savivaldos institucijų ginčų kompetenci- 
jos klausimais, jeigu šių ginčų sprendimo įstatymas nepriskiria kitos insti- 
tucijos kompetencijai. 

2. Konstitucinis Teismas sprendžia dėl tarptautinių sutarčių pagal 
10a straipsnį ir 49 straipsnį atitikimo konstitucinei tvarkai, prieš jas ratifi- 
kuojant. Tokios sutartys negali būti ratifikuojamos anksčiau nei Konstitu- 
cinis Teismas priima sprendimą. 

3. Įstatymas gali numatyti, kad vietoj Konstitucinio Teismo Aukščiau- 
siasis administracinis teismas priima sprendimus: 

a) dėl teisės aktų ar jų atskirų dalių, prieštaraujančių įstatymams, pa- 
naikinimo; 

b) dėl valstybės ir teritorinės savivaldos institucijų ginčų kompetenci- 
jos klausimais, jeigu šių ginčų sprendimo įstatymas nepriskiria kitos insti- 
tucijos kompetencijai. 


88 straipsnis 

1. Asmenis ir sąlygas, kurioms esant gali būti teikiamas pasiūlymas 
pradėti tyrimą, taip pat kitas tyrimo Konstituciniame Teisme taisykles nu- 
stato įstatymas. 

2. Konstitucinio Teismo teisėjai, priimdami sprendimus, vadovaujasi 
tik Konstitucija ir šio straipsnio 1 dalyje numatytu įstatymu. 


89 straipsnis 

1. Konstitucinio Teismo sprendimas įsigalioja jį įstatymo nustatyta 
tvarka paskelbus, jeigu Konstitucinio Teismo sprendimu nebuvo numaty- 
tas kitoks šio sprendimo įsigaliojimo variantas. 

2. Įsigaliojęs Konstitucinio Teismo sprendimas yra privalomas visoms 
šalies institucijoms ir asmenims. 

3. Konstitucinio Teismo sprendimai, kuriais pagal 87 straipsnio 2 dalį 
buvo nustatytas tarptautinės sutarties prieštaravimas šalies konstitucinei 
tvarkai, neleidžia tokios sutarties ratifikuoti tol, kol prieštaravimas paša- 
linamas. 


TEISMAI 


90 straipsnis 


Teismų paskirtis yra įstatymo nustatyta tvarka užtikrinti teisių apsau- 
gą. Tik teismas sprendžia klausimą dėl kaltės ir bausmių už nusikaltimus. 


91 straipsnis 

1. Teismų sistemą sudaro Aukščiausiasis Teismas, Aukščiausiasis ad- 
ministracinis teismas, aukštesnieji, apygardų ir apskričių teismai. Įstaty- 
mas gali nustatyti kitas teismų rūšis. 

2. Teismų įgaliojimus ir struktūrą nustato įstatymas. 


92 straipsnis 

Aukščiausiasis Teismas yra aukščiausioji teisminė instancija byloms, 
priskirtoms šiam teismui pagal kompetenciją, išskyrus bylas, kurias nagri- 
nėja Konstitucinis Teismas arba Aukščiausiasis administracinis teismas. 


93 straipsnis 

1. Teisėjus neribotam įgaliojimų laikui skiria Respublikos Prezidentas. 
Teisėjas pareigas pradeda eiti prisiekęs. 

2. Teisėju gali būti skiriamas nepriekaištingos reputacijos asmuo, tu- 
rintis aukštąjį teisinį išsilavinimą. Kitus teisėjų skyrimo į pareigas reikala- 
vimus ir skyrimo į pareigas procedūrą nustato įstatymas. 


94 straipsnis 

1. Atvejus, kai teisėjai priima sprendimus Senate, ir Senato sudėtį, nu- 
stato įstatymas. Kitais atvejais teisėjai sprendimus priima vienasmeniškai. 

2. Įstatymas numato, kokiais atvejais ir kokia tvarka priimant teismų 
sprendimus dalyvauja ir kiti piliečiai. 


95 straipsnis 

1. Teisėjas, nagrinėdamas bylas, klauso tik įstatymo ir ratifikuotų 
tarptautinių sutarčių. Teisėjo pareiga nustatyti kito teisės akto atitikimą 
įstatymui ar tarptautinei sutarčiai. 

2. Jei teismas mano, jog įstatymas, kuris turėtų būti taikomas konk- 
rečioje byloje, prieštarauja konstitucinei tvarkai, jis perduoda šį klausimą 
spręsti Konstituciniam Teismui. 


96 straipsnis 

1. Visi teisminio proceso dalyviai turi lygias teises. 

2. Bylos nagrinėjamos žodžiu, viešame teismo posėdyje; šios taisyk- 
lės išimtis nustato įstatymas. Teismo sprendimas visada skelbiamas viešai. 


PENKTAS SKIRSNIS 
AUKŠČIAUSIOJI KONTROLĖS VALDYBA 


97 straipsnis 

1. Aukščiausioji kontrolės valdyba yra nepriklausoma institucija. Ji 
vykdo valstybės turto bei valstybės biudžeto panaudojimo kontrolę. 

2. Aukščiausiosios kontrolės valdybos prezidentą ir viceprezidentą 
Deputatų Rūmų teikimu skiria Respublikos Prezidentas. 

3. Aukščiausiosios kontrolės valdybos padėtį, įgaliojimus, organizaci- 
nę struktūrą bei kitus aspektus nustato įstatymas. 


ŠEŠTAS SKIRSNIS 
ČEKIJOS NACIONALINIS BANKAS 


98 straipsnis 

1. Čekijos nacionalinis bankas yra centrinis valstybės bankas. Pagrin- 
dinė jo veikla yra valiutos stabilumo užtikrinimas; į Nacionalinio banko 
veiklą galima kištis tik remiantis įstatymu. 

2. Čekijos nacionalinio banko padėtį, įgaliojimus ir kitus aspektus nu- 
stato įstatymas. 


SEPTINTAS SKIRSNIS 
VIETOS SAVIVALDA 


99 straipsnis 

Čekijos Respublika yra suskirstyta į savivaldybes, kurios yra pagrin- 
diniai teritoriniai savivaldos vienetai, bei regionus, kurie yra aukštesnieji 
teritoriniai savivaldos vienetai. 

100 straipsnis 

1. Teritoriniai savivaldos vienetai yra vietos piliečių bendruomenės, 
kurios turi savivaldos teisę. Įstatymas nustato, kada jie tampa administra- 
ciniais vienetais. 

2. Savivaldybė visada yra aukštesnio lygio teritorinio savivaldos vie- 
neto sudėtinė dalis. 

3. Sudaryti arba panaikinti aukštesnio lygio teritorinį savivaldos vie- 
netą galima tik konstituciniu įstatymu. 


101 straipsnis 

1. Savivaldybę savarankiškai valdo atstovybė. 

2. Aukštesnio lygio teritorinį savivaldos vienetą savarankiškai valdo 
jo atstovybė. 

3. Teritoriniai savivaldos vienetai yra viešosios valdžios korporacijos, 
kurios gali turėti savo turtą ir biudžetą. 

4. Valstybė gali kištis į teritorinių savivaldos vienetų veiklą, kai tai bū- 
tina siekiant apsaugoti įstatymą ir tik įstatymo nustatyta tvarka. 


102 straipsnis 

1. Atstovybių nariai renkami slaptu balsavimu, remiantis visuotine, 
lygia ir tiesiogine rinkimų teise. 

2. Atstovybių nariai renkami ketveriems metams. Įstatymas regla- 
mentuoja, kokiais atvejais skelbiami priešlaikiniai atstovybių rinkimai. 


103 straipsnis 
Panaikintas. 


104 straipsnis 

1. Atstovybės kompetenciją gali nustatyti tik įstatymas. 

2. Savivaldybės atstovybė priima spendimus savivaldos klausimais, 
jeigu įstatymas tai daryti neįgaliojo aukštesnio lygio teritorinio savivaldos 
vieneto. 

3. Atstovybės gali pagal savo kompetenciją priimti visiems privalomus 
sprendimus. 


105 straipsnis 
Valstybės administracijos funkcijų vykdymas gali būti pavestas savi- 
valdos institucijoms tik įstatymo nustatytais atvejais. 

AŠTUNTAS SKIRSNIS 
PEREINAMOSIOS IR BAIGIAMOSIOS NUOSTATOS 


106 straipsnis 

1. Nuo šios Konstitucijos įsigaliojimo dienos Čekijos Nacionalinė Ta- 
ryba, kurios įgaliojimų laikas baigiasi 1996 m. birželio 6 dieną, veikia kaip 
Deputatų Rūmai. 

2. Iki Senato išrinkimo pagal Konstituciją Senato pareigas vykdo Laiki- 
nasis Senatas. Laikinasis Senatas sudaromas konstituciniu įstatymu nustatyta 
tvarka. Iki šio įstatymo įsigaliojimo Senato funkcijas atlieka Deputatų Rūmai. 

3. Deputatų Rūmai negali būti paleisti, kol jie atlieka Senato funkcijas 
pagal šio straipsnio 2 dalį. 

4. Kol bus priimti įstatymai dėl abejų Parlamento Rūmų reglamentų 
nustatymo, Rūmuose taikomas Čekijos Nacionalinės Tarybos reglamentas. 


107 straipsnis 

1. Senato rinkimų įstatymas nustatys, kokia tvarka pirmuose Senato 
rinkimuose bus nustatomas trečdalis senatorių, kurių įgaliojimų trukmė bus 
dveji metai, ir trečdalis senatorių, kurių įgaliojimų trukmė bus ketveri metai. 

2. Senato sesiją ne vėliau nei per trisdešimt dienų po Senato rinkimų 
šaukia Respublikos Prezidentas; jei Respublikos Prezidentas to nepadaro, 
Senatas į posėdį renkasi trisdešimtą dieną po rinkimų. 
108 straipsnis 

Čekijos Respublikos Vyriausybė, paskirta po 1992 metų rinkimų ir 
vykdanti savo funkcijas iki Konstitucijos įsigaliojimo dienos, laikoma pa- 
gal šią Konstituciją paskirta Vyriausybe. 


109 straipsnis 
Kol bus sudaryta valstybės prokurorų institucija, jos funkcijas atlieka 
Čekijos Respublikos prokuratūra. 


110 straipsnis 
Iki 1993 m. gruodžio 13 d. teismų sistemai priklauso ir karo teismai. 


111 straipsnis 

Visų Čekijos Respublikos teismų teisėjai, vykdantys teisėjų funkcijas 
iki šios Konstitucijos įsigaliojimo dienos, laikomi pagal šią Konstituciją pa- 
skirtais teisėjais. 

112 straipsnis 

1. Čekijos Respublikos konstitucinę teisės aktų sistemą sudaro ši 
Konstitucija, Pagrindinių teisių ir laisvių sąvadas, konstituciniai įstatymai, 
priimti remiantis šia Konstitucija, Čekoslovakijos Nacionalinio Susirinki- 
mo, Čekoslovakijos Socialistinės Respublikos Federalinio Susirinkimo bei 
Čekijos Nacionalinės Tarybos konstituciniai įstatymai, apibrėžę Čekijos 
Respublikos valstybės sienas, ir Čekijos Nacionalinės Tarybos konstituci- 
niai įstatymai, priimti po 1992 metų birželio 6 dienos. 

2. Dabartinė Konstitucija, konstitucinis įstatymas dėl Čekoslovakijos 
Federacijos, konstituciniai įstatymai, kurie keitė ir pildė Konstituciją, bei 
Čekijos Nacionalinės Tarybos konstitucinis įstatymas Nr. 67/ 1990 dėl Če- 
kijos Respublikos valstybės simbolių netenka galios. 

3. Kiti konstituciniai įstatymai, galiojantys Čekijos Respublikos terito- 
rijoje šios Konstitucijos įsigaliojimo dieną, turi įstatymo galią. 


113 straipsnis 
Ši Konstitucija įsigalioja 1993 metų sausio 1 dieną. 


PAGRINDINIŲ TEISIŲ IR LAISVIŲ SĄVADAS 
Čekijos Nacionalinės Tarybos Prezidiumo 
1992 m. gruodžio 16 d. 


NUTARIMAS 
dėl PAGRINDINIŲ TEISIŲ IR LAISVIŲ SĄVADO paskelbimo kaip 
Čekijos Respublikos konstitucinės sistemos sudedamosios dalies 


Čekijos Nacionalinės Tarybos Prezidiumas nutarė taip: 

Čekijos Nacionalinės Tarybos Prezidiumas paskelbia PAGRINDINIŲ 
TEISIŲ IR LAISVIŲ SĄVADĄ kaip Čekijos Respublikos konstitucinės sis- 
temos sudedamąją dalį. 


PAGRINDINIŲ TEISIŲ IR LAISVIŲ SĄVADAS 


Federalinis Susirinkimas Čekijos Nacionalinės Tarybos ir Slovakijos 
Nacionalinės Tarybos siūlymu, 

pripažindamas prigimtinių Žmogaus teisių, piliečio teisių ir įstatymo 
viršenybės neliečiamumą, veikdamas, laikydamasis bendrųjų žmogiškumo 

vertybių ir demokratiškos bei savarankiškos mūsų tautų tradicijos, prisimin- 
damas skaudžią patirtį, kai žmogiškosios teisės ir pagrindinės laisvės mūsų 
valstybėje buvo užgniaužtos, tikėdamasis išsaugoti tas teises bendromis visų 
laisvų tautų pastangomis, remdamasis čekų tautos ir slovakų tautos teise į 
apsisprendimą, suvokdamas savo atsakomybę ateities kartoms už kiekvieno 
gyvenimo likimą ant Žemės ir išreikšdamas valią, kad Čekijos ir Slovakijos 
Federacinė Respublika garbingai bendradarbiautų su valstybėmis, gerbian- 
čiomis šias vertybes, priėmė šį Pagrindinių teisių ir laisvių sąvadą: 


PIRMAS SKIRSNIS 
PAGRINDINĖS NUOSTATOS 


1 straipsnis 

Visi žmonės gimsta laisvi ir lygūs savo orumu ir teisėmis. Pagrindinės 
teisės ir laisvės yra neatskiriamos, neatimamos, nenustelbiamos ir nepa- 
naikinamos. 


2straipsnis 

1. Valstybė kuriama demokratinių vertybių pagrindu, ir niekas negali 
primesti nei išskirtinės ideologijos, nei religinio tikėjimo. 

2. Valstybės valdžia galima naudotis tik įstatymo nustatytais atvejais ir 
apimtimi bei įstatymo nustatytu būdu. 

3. Kiekvienas gali elgtis taip, kaip įstatymas nedraudžia ir niekas nega- 
li būti verčiamas elgtis taip, kaip įstatymas nenumato. 


3 straipsnis 

1. Nepaisant lyties, rasės, odos spalvos, kalbos, tikėjimo ir religijos, 
politinio ar kitokio požiūrio, tautinės ar socialinės kilmės, tautinės ar etni- 
nės mažumos, turto, giminės arba kitokio statuso, pagrindinės teisės ir 
laisvės visiems vienodos. 

2. Kiekvienas turi teisę laisvai apsispręsti dėl savo tautybės. Draudžia- 
mas bet koks poveikis šiam norui ir visi prievartos būdai, kuriais bandoma 
paveikti šį apsisprendimą. 

3. Niekas negali, įgyvendindamas savo teises ir naudodamasis savo 
laisvėmis, varžyti kitų žmonių teises ir laisves. 


4 straipsnis 
1. Pareigos nustatomos tik įstatymais, neperžengiant jų ribų ir tik ger- 
biant pagrindines teises ir laisves. 

2. Pagrindinių teisių ir laisvių ribos Pagrindinių teisių ir laisvių sąvado 
(toliau Sąvadas) nurodytomis sąlygomis gali būti nustatytos tik įstatymu. 

3. Pagrindinių laisvių ir teisių apribojimas įstatymais privalomas vi- 
sais atvejais, kurie atitinka nurodytas sąlygas. 

4. Taikant nustatytus pagrindinių teisių ir laisvių apribojimus, privalu 
ištirti jų principus ir esmę. Tokie apribojimai negali būti taikomi kitiems 
tikslams, negu nustatyta. 


ANTRAS SKIRSNIS 
ŽMOGAUS TEISĖS IR LAISVĖS 


PIRMOJI DALIS 
Pagrindinės žmogaus teisės ir laisvės 


5 straipsnis 
Kiekvienas asmuo gali turėti teises. 


6 straipsnis 

1. Kiekvienas asmuo turi teisę į gyvybę. Žmogaus gyvybė verta būti 
saugoma dar iki gimimo. 

2. Niekam negali būti atimta gyvybė. 

3. Mirties bausmė negalima. 

4. Remiantis straipsniu, šių teisių pažeidimu nelaikoma, jeigu kažkam 
buvo atimta gyvybė dėl veiksmo, už kurį pagal įstatymą nebaudžiama. 


7 straipsnis 

1. Užtikrinamas asmens ir jo privataus gyvenimo neliečiamumas. Ri- 
bojimai galimi tik įstatymo nustatytais atvejais. 

2. Niekas negali būti kankinamas, verčiamas patirti nežmonišką ar že- 
minantį jo orumą elgesį arba būti taip baudžiamas. 


8 straipsnis 

1. Asmeninė laisvė laiduojama. 

2. Niekas negali būti persekiojamas arba laisvė atimta kitaip, negu dėl 
įstatymo nustatytų priežasčių ir numatytais būdais. Niekam negali būti at- 
imta laisvė tik dėl nesugebėjimo įvykdyti sutartinį įsipareigojimą. 

3. Kaltinamąjį arba įtariamąjį nusikaltimo padarymu galima sulaikyti 
tik įstatymo nustatytais atvejais. Sulaikytajam asmeniui turi būti nedelsiant 
pranešta apie sulaikymo priežastis, jis turi būti išklausytas ir per 24 valan- 


657 


PASAULIO VALSTYBIŲ KONSTITUCIJOS | Čekijos Respublika 


das išleistas į laisvę arba pristatytas teismui. Teisėjas sulaikytąjį privalo per 
24 valandas nuo pristatymo apklausti ir nuspręsti dėl sulaikymo arba pa- 
leidimo į laisvę. 

4. Suimti kaltinamąjį galima tik pagal teisėjo raštišką ir pagrįstą nuta- 
rimą. Suimtasis per 24 valandas turi būti pristatytas teismui. Teisėjas per 
24 valandas nuo pristatymo privalo apklausti ir nuspręsti dėl sulaikymo 
arba paleidimo į laisvę. 

5. Niekas negali būti suimtas kitaip, negu dėl įstatymo numatytų prie- 
žasčių bei numatytu laiku ir teismo sprendimu. 

6. Įstatymas nustato atvejus, kai asmuo be savo sutikimo gali būti pri- 
imtas arba laikomas sveikatos apsaugos įstaigoje. Per 24 valandas apie to- 
kią priemonę turi būti pranešta teismui, dėl kurios šis per 7 dienas priima 
nutarimą. 


9 straipsnis 

1. Niekas negali būti verčiamas paklusti priverstiniams darbams arba 
tarnyboms. 

2. Šio straipsnio 1 dalies nuostatos nesusiję su: 

a) darbu pagal įstatymą asmenims, atliekantiems bausmę nelaisvėje, 
arba asmenims, atliekantiems kitokią bausmę vietoj laisvės atėmimo baus- 
mės; 

b) karine tarnyba arba kita įstatymo nustatyta tarnyba vietoj privalo- 
mosios karinės tarnybos; 

c) tarnyba, nurodyta įstatymo, stichinių nelaimių, katastrofų metu 
arba kitokių grėsmių, pavojingų žmonių gyvybėms, sveikatai arba galinčių 
sukelti didžiulius materialinius nuostolius; 

d) veiksmais, nurodytais įstatyme, padedančiais apsaugoti gyvybę, 
sveikatą arba kitas teises. 


10 straipsnis 

1. Kiekvienas turi teisę į žmogiškojo orumo, asmeninės garbės, geros 
reputacijos išlaikymą ir savo vardo gynimą. 

2. Kiekvienas turi teisę į apsaugą nuo neteisėto kišimosi į privatų ir 
šeimos gyvenimą. 

3. Kiekvienas turi teisę į apsaugą nuo neteisėto susibūrimo paviešini- 
mo arba kitokio asmens duomenų panaudojimo. 

11 straipsnis 

1. Kiekvienas turi teisę į nuosavą turtą. Visų savininkų nuosavybės teisė 
yra to paties teisinio turinio ir taip pat ginama. Paveldėjimas laiduojamas. 

2. Įstatymas nustato, kad turtas, būtinas visuomenės poreikiams 
užtikrinti, nacionalinei ekonomikai bei viešajam interesui vystyti, gali 
priklausyti tik valstybei, savivaldybei arba tam tikriems juridiniams as- 
menims; įstatymas taip pat nustato, kad tam tikri daiktai gali priklausyti 
tik piliečių nuosavybei arba juridiniams asmenims, esantiems Čekijos ir 
Slovakijos Federacinėje Respublikoje. 

3. Nuosavybės teisė įpareigoja. Negali būti panaudota, padarant žalą 
kitų asmenų teisėms arba jei tai prieštarauja visuomeninius interesus gi- 
nančiam įstatymui. Nuosavybės teisės įgyvendinimas negali pažeisti žmo- 
gaus sveikatos, gamtos ir aplinkos, viršijant įstatymo nustatytą ribą. 

4. Konfiskavimas arba priverstinis nuosavybės teisių apribojimas, re- 
miantis įstatymu, galimas tik dėl visuomeninio intereso ir turi būti atlygi- 
namas. 

5. Mokesčiai ir rinkliavos renkamos tik remiantis įstatymu. 


12 straipsnis 

1. Žmogaus būstas yra neliečiamas. Draudžiama į jį įeiti be sutikimo 
to, kuris jame gyvena. 

2. Būsto apžiūra galima tik baudžiamojo proceso tikslais ir tik remian- 
tis teisėjo raštišku pagrįstu vykdomuoju dokumentu. Būsto apžiūros tvarką 
nustato įstatymas. 

3. Kitoks kišimasis į žmogaus būsto neliečiamybę gali būti nustatytas 
įstatymu, jei tai demokratinėje visuomenėje apsaugo žmonių gyvybę arba 
sveikatą, kitų asmenų teises ir laisves arba užkerta kelią rimtai visuomenės 
saugumo ir tvarkos grėsmei. Jei žmogaus būstas naudojamas verslui arba 
kitai ūkinei veiklai vykdyti, toks kišimasis taip pat gali būti įstatymo lei- 
džiamas, jeigu tai būtina viešojo administravimo pareigoms vykdyti. 


13 straipsnis 

Asmens susirašinėjimo ir kitokių raštiškų dokumentų bei įrašų, tiek 
privačiai saugomų, tiek išsiųstų paštu arba kitokiu būdu, paslaptis yra ne- 
liečiama, išskyrus įstatymo nustatytus atvejus ir būdus. Taip pat užtikrina- 
ma pokalbių telefonu, telegrafo pranešimų arba kitų panašių susižinojimų 
paslaptis. 

14 straipsnis 

1. Judėjimo ir buvimo vietos laisvė laiduojama. 

2. Kiekvienas, kuris teisėtai pasilieka Čekijos ir Slovakijos Federacinės 
Respublikos teritorijoje, gali laisvai iš jos išvykti. 

3. Šios laisvės gali būti apribotos tik įstatymu, jeigu tai neišvengiama 
valstybės saugumui, viešosios tvarkos palaikymui, sveikatos apsaugai arba 
kitų teisių ir laisvių apsaugai, taip pat atribotose vietose dėl gamtos apsau- 
gos priežasčių. 

4. Kiekvienas pilietis gali laisvai atvykti į Čekijos ir Slovakijos Fede- 
racinės Respublikos teritoriją. Negalima versti pilietį išvykti iš savo šalies. 

5. Užsienietis gali būti išsiųstas iš šalies tik įstatymo nustatytais atve- 
jais. 

15 straipsnis 

1. Minties, sąžinės ir religijos laisvė yra užtikrinama. Kiekvienas turi 
teisę pakeisti religiją arba tikėjimą, arba neišpažinti jokios religijos. 

2. Mokslinio tyrimo ir meninės kūrybos laisvė yra laiduojama. 

3. Niekas negali būti verčiamas eiti karinę tarnybą, jei tai prieštarauja 
jo sąžinei arba jo religijai. Detales nustato įstatymas. 


16 straipsnis 

1. Kiekvienas turi teisę laisvai skelbti savo religiją arba tikėjimą pats ar 
kartu su kitais, privačiai arba viešai, pamaldomis, pamokymais, religinė- 
mis apeigomis arba religiniais ritualais. 

2. Bažnyčia ir religinės bendruomenės tvarko savo reikalus, nustato 
savo struktūrinius darinius, dvasininkus ir vienuolynus bei kitas bažnyti- 
nes institucijas, nepriklausomas nuo valstybės institucijų. 

3. Įstatymas nustato sąlygas, kuriomis valstybinėse mokyklose dėsto- 
ma tikyba. 

4. Šių teisių vykdymas gali būti apribotas įstatymo, tik kai tai būtina 
demokratinėje visuomenėje apsaugoti jos interesus, viešąją tvarką, žmonių 
sveikatą ir dorovę arba kitų asmenų teises bei laisves. 


ANTRA DALIS 
Politinės teisės 
17 straipsnis 


1. Žodžio laisvė ir teisė į informaciją yra laiduojamos. 

2. Kiekvienas turi teisę išreikšti savo nuomonę žodžiu, raštu, spaudoje 
arba kitaip, taip pat ir laisvai ieškoti, gauti bei skleisti idėjas bei informaciją, 
nepaisant valstybės sienų. 

3. Cenzūra draudžiama. 

4. Saviraiškos laisvę ir teisę ieškoti bei platinti informaciją galima įsta- 
tymu apriboti tik kai būtina demokratinėje visuomenėje užtikrinti kitų 
asmenų teises ir laisves, valstybės apsaugą, visuomenės apsaugą, žmonių 
sveikatą ir dorovę. 

5. Valstybės ir savivaldybių institucijos privalo tinkamu būdu pateikti 
informaciją apie savo veiklą. Įgyvendinimo sąlygas nustato įstatymas. 


18 straipsnis 

1. Peticijos teisė laiduojama; visuomeninio arba kitokio viešojo inte- 
reso dalykuose kiekvienas turi teisę pats arba su kitais kreiptis į valstybės 
įstaigas bei savivaldos įstaigas su paklausimais, pasiūlymais ir skundais. 

2. Peticijomis draudžiama kištis į teismų nepriklausomumą. 

3. Peticijomis draudžiama pažeisti pagrindines teises ir laisves, lai- 
duojamas Sąvadu. 


19 straipsnis 

1. Laiduojama teisė laisvai rinktis. 

2. Teisę rinktis viešose vietose gali riboti įstatymas, kai reikia demo- 
kratinėje visuomenėje apsaugoti kitų asmenų teises ir laisves, viešąją tvar- 
ką, žmonių sveikatą, dorovę, nuosavybę arba valstybę. Susirinkimai nepri- 
klausomi nuo viešosios administracijos institucijų valios. 


20 straipsnis 

1. Laiduojama teisė laisvai vienytis. Kiekvienas turi teisę pats ar kartu 
su kitais vienytis į asociacijas, bendruomenes ir kitokias sąjungas. 

2. Piliečiams laiduojama teisė vienytis į politines partijas ar politinius 
judėjimus. 

3. Šias teises galima apriboti tik įstatymo numatytais atvejais, kurie 
yra būtini demokratinėje visuomenėje dėl valstybės saugumo, visuomenės 
saugumo ir viešosios tvarkos palaikymo, užkirsti kelią nusikaltimams arba 
apsaugoti kitų asmenų teises ir laisves. 

4. Politinės partijos ir politiniai judėjimai, kaip ir kitos sąjungos, yra 
atskirtos nuo valstybės. 

21 straipsnis 

1. Piliečiai turi teisę dalyvauti valdant savo šalį tiek tiesiogiai, tiek per 
laisvai išrinktus savo atstovus. 

2. Rinkimai privalo būti rengiami, neperžengus įstatymuose nurodytų 
rinkimų terminų. 

3. Rinkimų teisė yra visuotinė, lygi ir slapta. Rinkimų teisės įgyvendi- 
nimo tvarką reglamentuoja įstatymas. 

4. Piliečiai turi vienodas galimybes dalyvauti rinkimuose ir valstybės 
tarnyboje. 


22 straipsnis 

Visų teisių ir laisvių reguliavimas įstatymu ir jų aiškinimas bei taiky- 
mas turi įteisinti ir saugoti laisvą politinių jėgų varžymąsi demokratinėje 
visuomenėje. 


23 straipsnis 

Piliečiai turi teisę priešintis kiekvienam, kas pažeidžia demokratinių 
žmogaus teisių ir pagrindinių laisvių, įtvirtintų Sąvade, tvarką, jeigu kons- 
titucinių organų veikla ir efektyvus įstatymo numatytų priemonių panau- 
dojimas yra neteisėtas. 


TREČIAS SKIRSNIS 
TAUTINIŲ IR ETNINIŲ MAŽUMŲ TEISĖS 


24 straipsnis 
Priklausymas kuriai nors tautinei arba etninei mažumai niekam ne- 
gali pakenkti. 


25 straipsnis 

1. Piliečiams, sudarantiems tautinę arba etninę mažumą, laiduojamas 
visapusiškas tobulinimasis, ypač teisė kartu su kitų mažumų atstovais puo- 
selėti savo kultūrą, teisė skleisti ir gauti informaciją jų gimtąja kalba bei 
vienytis į tautines bendrijas. Detales nustato įstatymas. 

2. Piliečiams, priklausantiems tautinėms ir etninėms mažumoms, 
esant sąlygoms, numatytoms įstatymo, taip pat laiduojama: 

a) teisė į išsilavinimą gimtąja kalba; 

b) teisė vartoti gimtąją kalbą oficialiuose santykiuose; 

c) teisė dalyvauti sprendžiant klausimus, susijusius su tautinėmis arba 
etninėmis mažumomis. 

KETVIRTAS SKIRSNIS 
EKONOMINĖS, SOCIALINĖS IR KULTŪRINĖS TEISĖS 


26 straipsnis 

1. Kiekvienas turi teisę į laisvą profesijos ir jai rengimosi būdo pasirin- 
kimą, taip pat kaip ir verslo bei kitos ūkinės veiklos teisę. 

2. Įstatymas tam tikroms profesijoms bei veikloms gali nustatyti sąly- 
gas ir apribojimus. 

3. Kiekvienas turi teisę įsigyti priemones užsidirbti gyvenimui savo 
darbu. Piliečiams, kurie ne dėl savo kaltės negali šios teisės įgyvendinti, 
valstybė suteikia materialinį aprūpinimą; sąlygas numato įstatymas. 

4. Įstatymas gali nustatyti atskirą tvarką užsieniečiams. 


27 straipsnis 

1. Kiekvienas turi teisę laisvai jungtis su kitais, kad apsaugotų savo 
ekonominius bei socialinius interesus. 

2. Profesinės sąjungos kuriasi nepriklausomai nuo valstybės. Apriboti 
profesinių sąjungų skaičių draudžiama, taip pat kaip ir kai kurioms iš jų 
suteikti verslo ar šakos prioritetą. 

3. Profesinių sąjungų veikla ir susikūrimas bei kitų susivienijimų 
veikla dėl ekonominių bei socialinių interesų apsaugos gali būti įstatymo 
apribota tik kai tai būtina demokratinėje visuomenėje apsaugoti valstybę, 
palaikyti viešąją tvarką arba užtikrinti kitų asmenų teises ir laisves. 

4. Teisė streikuoti laiduojama, esant įstatymo nustatytoms sąlygoms; 
šia teise negali naudotis teisėjai, prokurorai, ginkluotųjų pajėgų nariai ir 
saugumo institucijos. 


28 straipsnis 
Darbuotojai turi teisę į teisingą atlyginimą už darbą ir tinkamas darbo 
sąlygas. Detales nustato įstatymas. 


29 straipsnis 

1. Moterys, paaugliai (jaunuoliai) ir asmenys, turintys fizinių ar proti- 
nių trūkumų (neįgalieji), turi teisę į didesnę sveikatos apsaugą darbo metu 
ir į ypatingas darbo sąlygas. 

2. Jaunuoliai ir asmenys, turintys fizinių ar protinių trūkumų, turi tei- 
sę į ypatingą apsaugą darbo santykiuose ir į paramą įgyjant profesiją. 

3. Detales nustato įstatymas. 

30 straipsnis 

1. Piliečių teisė gauti senatvės ir neįgalumo, maitintojo netekimo pen- 
sijas laiduojama. 

2. Kiekvienas, kuriam reikalinga materialinė pagalba, turi teisę į para- 
mą, suteikiančią elementarias pragyvenimo sąlygas. 

3. Detales nustato įstatymas. 


31 straipsnis 

Kiekvienas turi teisę į sveikatos apsaugą. Įstatymas numato atvejus, 
kai, apsidraudę socialiniu draudimu, piliečiai turi teisę į nemokamą svei- 
katos apsaugą bei medicinos pagalbą. 


32 straipsnis 

1. Įstatymas saugo giminę ir šeimą. Ypatinga vaikų ir paauglių apsau- 
ga laiduojama. 

2. Nėščiai moteriai laiduojama ypatinga priežiūra, apsauga darbo san- 
tykiuose ir atitinkamos darbo sąlygos. 

3. Tiek santuokiniai, tiek nesantuokiniai vaikai turi tas pačias teises. 

4. Rūpinimasis ir vaikų auklėjimas yra tėvų teisė; vaikai turi teisę į tėvų 
auklėjimą ir rūpinimąsi jais. Teismo sprendimu ir remiantis įstatymu tėvų tei- 
sės gali būti apribotos ir nepilnamečiai prieš jų valią gali būti atskirti nuo tėvų. 

5. Tėvai, kurie rūpinasi vaikais, turi teisę į valstybės paramą. 

6. Detales nustato įstatymas. 


33 straipsnis 

1. Kiekvienas turi teisę į išsilavinimą. Mokyklos lankymas privalomas 
iki įstatymu nustatyto amžiaus. 

2. Piliečiai turi teisę į nemokamą išsilavinimą pradinėse bei vidurinė- 
se mokyklose, pagal piliečio sugebėjimus ir visuomenės galimybes - aukš- 
tosiose mokyklose. 

3. Įkurti kitas mokyklas nei valstybines ir jose mokyti galima tik esant 
įstatymo nustatytoms sąlygoms; tokiose mokyklose mokymas gali būti 
mokamas. 

4. Įstatymas nurodo, kokiomis sąlygomis studijuojantys piliečiai turi 
teisę į valstybės paramą. 


34 straipsnis 
1. Teisės į intelektinės veiklos rezultatus saugomos įstatymo. 

2. Teisė naudotis kultūriniu turtu laiduojama, esant įstatymo nustaty- 
toms aplinkybėms. 


35 straipsnis 

1. Kiekvienas turi teisę į palankią gyvenimo aplinką. 

2. Kiekvienas turi teisę į visą ir laiku gaunamą informaciją apie aplin- 
kos ir gamtinių išteklių būseną. 

3. Įgyvendinant savo teises, draudžiama kelti grėsmę bei pažeisti 
aplinką, gamtos išteklius, gamtos rūšių įvairovę ir kultūros paminklus, nu- 
rodytus įstatyme. 


PENKTAS SKIRSNIS 
TEISĖ Į TEISMINE IR KITĄ TEISINĘ GYNYBĄ 


36 straipsnis 

1. Kiekvienas gali nurodytu būdu reikalauti teisės į nepriklausomą bei 
nešališką teismą ir nustatytais atvejais į kitą organą. 

2. Kas tvirtina, jog jo teises pažeidė viešojo administravimo organas 
savo sprendimu, gali kreiptis į teismą, kuris ištirtų sprendimo teisėtumą, 
jei įstatymas nenustato kitaip. Be to, į teismų jurisdikciją negalima ne- 
įtraukti sprendimų, susijusių su Sąvade nurodytomis pagrindinėmis teisė- 
mis ir laisvėmis, nagrinėjimo. 

3. Kiekvienas turi teisę į teismo, kito valstybinio organo ar viešojo 
administravimo institucijos neteisėto sprendimo arba neteisingos valsty- 
binės tvarkos padarytos žalos atlyginimą. 

4. Sąlygas ir detales nustato įstatymas. 


37 straipsnis 

1. Kiekvienas turi teisę atsisakyti parodymų, kurie apkaltintų jį arba 
jam artimą asmenį. 

2. Kiekvienas turi teisę į juridinę pagalbą teisminio proceso metu nuo 
proceso pradžios. 

3. Visi proceso dalyviai yra lygūs. 

4. Kas pareiškia, jog nemoka proceso kalbos, turi teisę į vertėją. 


38 straipsnis 
1. Niekam negalima atsisakyti teisėjo pagal įstatymą. Priskyrimą teis- 
mui ir teisėjui nustato įstatymas. 

2. Kiekvienas turi teisę į viešą ir laiku atliekamą bylos nagrinėjimą ir 
dalyvauti jame tam, kad galėtų pareikšti savo nuomonę apie visus pateiktus 
įrodymus. Įstatymas nustato atvejus, kai bylos viešai nenagrinėjamos. 


39 straipsnis 
Tik įstatymas nustato, kuri veika yra nusikaltimas ir kokią bausmę ar 
kokią baudą skirti už teisių pažeidimą ir žalos padarymą nuosavybei. 


40 straipsnis 

1. Tik teismas sprendžia dėl kaltės ir bausmės už nusikaltimą. 

2. Kiekvienas, kuriam yra pareikštas kaltinimas, laikomas nekaltu, kol 
jo kaltė nėra įrodyta galutiniu teismo sprendimu. 

3. Kaltinamajam užtikrinama teisė turėti pakankamai laiko ir galimy- 
bių pasirengti gynybai bei gintis pačiam arba per gynėją. Jeigu gynėjas ne- 
pasirenkamas, teismas pagal įstatymą privalo paskirti gynėją. 

4. Kaltinamasis turi teisę atsisakyti duoti parodymus; tokios teisės jo- 
kiu būdu negalima panaikinti. 

5. Jokio asmens negalima persekioti baudžiamąja tvarka už veiksmą 
ar neveikimą, už kurį jau buvo teismo nuteistas arba išteisintas. Ši taisyklė, 
remiantis įstatymu, negali sukliudyti taikyti specialios teisinio žalos atlygi- 
nimo priemonės. 

6. Veikos baudžiamumas turi būti nagrinėjamas ir bausmė skiriama 
pagal jos padarymo metu galiojantį įstatymą. Vėlesnis įstatymas taikomas, 
jei jis nusikaltėliui palankesnis. 


ŠEŠTAS SKIRSNIS 
BENDROSIOS NUOSTATOS 


41 straipsnis 

1. Teisių, nurodytų Sąvado 26 straipsnyje, 27 straipsnio 4 dalyje, 28- 
31 straipsniuose, 32 straipsnio 1 ir 3 dalyse, 33 straipsnyje ir 35 straips- 
nyje, galima reikalauti tik pagal šiuos nuostatus reglamentuojančius įsta- 
tymus. 

2. Kai Sąvade minimas įstatymas, turimas galvoje Federalinio Susirin- 
kimo priimtas įstatymas, jeigu iš konstitucinio įstatymų leidžiamojo pa- 
dalinio jurisdikcijos neišplaukia, kad teisinius santykius reguliuoja nacio- 
nalinių tarybų įstatymai. 

42 straipsnis 

1. Sąvade terminas „pilietis“ suprantamas kaip Čekijos ir Slovakijos 
Federacinės Respublikos pilietis. 

2. Užsieniečiai naudojasi Čekijos ir Slovakijos Federacinės Respubli- 
kos sąvado laiduojamomis pagrindinėmis teisėmis ir laisvėmis, jei jos nėra 
aiškiai priskirtos piliečiams. 

3. Ligšioliniuose teisės aktuose vartojama sąvoka „pilietis“ reiškia kiek- 
vieną žmogų, jei tai susiję su pagrindinėmis teisėmis ir laisvėmis, kurias Są- 
vadas pripažįsta, neatsižvelgiant į pilietybę. 


43 straipsnis 
Čekijos ir Slovakijos Federacinė Respublika suteikia prieglobstį už- 
sieniečiams, persekiojamiems dėl politinių teisių ir laisvių įgyvendinimo. 


44 straipsnis 

Įstatymas gali apriboti teisėjų ir prokurorų teisę užsiimti verslu arba 
kita ūkine veikla bei teisę, nurodytą 20 straipsnio 2 dalyje; taip pat vie- 
šojo administravimo bei savivaldybių tarnautojų, atliekančių nustatytas 
pareigas, teisę, nurodytą 27 straipsnio 4 dalyje; saugumo tarnautojų bei 
ginkluotųjų pajėgų narių teises, nustatytas 18 straipsnyje, 19 straipsnyje ir 
27 straipsnio 1-3 dalyse, tiek, kiek tai susiję su jų pareigų atlikimu. Asme- 
nims, kurių profesija tiesiogiai susieta su žmogaus gyvybės bei sveikatos 
priežiūra, įstatymas gali apriboti teisę streikuoti. 


Konstituciniai įstatymai 


Konstitucinis įstatymas Nr. 4/1993 dėl įstatymo projekto, susijusio su 
Čekijos ir Slovakijos Federacinės Respublikos iširimu; 

Konstitucinis įstatymas Nr. 29/1993 dėl kitų tolesnių priemonių, susi- 
jusių su Čekijos ir Slovakijos Federacinės Respublikos iširimu; 

Konstitucinis įstatymas Nr. 102/1930 dėl valstybės sienų su Vokietija, 
Austrija ir Vengrija teisinio režimo; 

Konstitucinis įstatymas Nr. 205/1936 dėl valstybės sienų su Vokietija 
teisinio režimo; 

Konstitucinis įstatymas Nr. 62/1958 dėl galutinio valstybės sienos su 
Lenkijos Liaudies Respublika ženklinimo; 

Konstitucinis įstatymas Nr. 30/1974 dėl Čekijos Socialistinės Respub- 
likos sienų pakeitimo sutikimo; 

Konstitucinis įstatymas Nr. 66/1974 dėl valstybės sienų su Austrijos 
Respublika pakeitimų; 

Konstitucinis įstatymas Nr. 121/1981 dėl Čekijos Socialistinės Res- 
publikos valstybės sienų su Vokietijos Demokratine Respublika pakeitimo 
sutikimo; 

Konstitucinis įstatymas Nr. 37/1982 dėl valstybės sienų pakeitimų su 
Vokietijos Demokratine Respublika; 

Konstitucinis įstatymas Nr. 43/1988 dėl Čekijos Socialistinės Respub- 
likos sienų, einančių per Lenkijos Liaudies Respublikos pasienio vandenis, 
pakeitimo sutikimo; 

Konstitucinis įstatymas Nr. 169/1988 dėl valstybės sienų linijos Lenki- 
jos Liaudies Respublikos pasienio vandenyse pakeitimų; 

Konstitucinis įstatymas Nr. 74/1997 dėl valstybinių sienų su Slovaki- 
jos Respublika pakeitimo; 

Konstitucinis įstatymas Nr. 347/1997 dėl aukštesniųjų teritorinių 
administracinių vienetų; 

Konstitucinis įstatymas Nr. 69/1998 dėl Deputatų Rūmų rinkimo lai- 
kotarpio sutrumpinimo; 

Konstitucinis įstatymas Nr. 110/1998 dėl Čekijos Respublikos saugumo; 

Konstitucinis įstatymas Nr. 162/1998, kuriuo keičiama Pagrindinių 
teisių ir laisvių chartija; 

Konstitucinis įstatymas Nr. 110/1998 dėl Čekijos Respublikos saugumo; 

Konstitucinis įstatymas Nr. 300/2000, kuriuo keičiamas Konstituci- 
nis įstatymas Nr. 1/1993; 

Konstitucinis įstatymas Nr. 176/2001, kuriuo keičiamas Konstituci- 
nis įstatymas Nr. 347/1997 dėl aukštesniųjų teritorinių administracinių 
vienetų, taip pat dėl Čekijos nacionalinės tarybos konstitucinio įstatymo 
Čekijos Respublikos Konstitucija Nr. 1/1993 pakeitimo; 

Konstitucinis įstatymas Nr. 395/2001, kuriuo keičiamas Čekijos Nacio- 
nalinės Tarybos konstitucinis įstatymas Nr. 1/1993 Čekijos Respublikos 
Konstitucija („euronovela“ įsigaliojanti nuo 2002 m. birželio 1 d.); 

Konstitucinis įstatymas Nr. 448/2001, kuriuo keičiami Čekijos Nacio- 
nalinės Tarybos konstitucinis įstatymas Nr. 1/1993 Čekijos Respublikos 
Konstitucija, Konstitucinio įstatymo Nr. 347/1997 redakcija, Konstitucinio 
įstatymo Nr. 300/2000 redakcija, Konstitucinio įstatymo Nr. 395/2001 re- 
dakcija; 

Konstitucinis įstatymas Nr. 515/2002 dėl Čekijos Respublikos stojimo 
į Europos Sąjungą referendumo bei dėl Konstitucinio įstatymo Nr. 1/1993 
pakeitimo; 

Konstitucinis įstatymas Nr. 76/2004 dėl valstybės sienų su Austrijos 
Respublika pakeitimo; 

Konstitucinis įstatymas Nr. 633/2004 dėl valstybės sienų su Vokietijos 
Federacine Respublika pakeitimo; 

Konstitucinis įstatymas Nr. 319/2009, kuriuo keičiamas Čekijos 
Nacionalinės Tarybos konstitucinis įstatymas Nr. 1/1993 Čekijos Respub- 
likos Konstitucija, įsigaliojanti nuo 2009 m. 

Daugumos pasaulio valstybių konstitucijos yra praeityje sprendžiant 
politinius konfliktus pasiekti kompromisai. Jie svarbūs valstybių ateičiai. 
Šis konstitucionalistų požiūris į svarbiausią kiekvienos šalies teisinį do- 
kumentą tik iš dalies gali būti taikomas Čilės Respublikos konstituciona- 
lizmo istorijai. 

1924 m. generolo Luiso Altamirano įvykdytas pučas pradėjo ilgą Či- 
lės politinio nestabilumo laikotarpį, kuris truko iki 1932 m. Ilgiausiai vei- 
kusi to laikotarpio vyriausybė (iš viso jų buvo 10) buvo generolo Carloso 
Ibaūezo, kuris trumpai buvo gavęs valdžią 1925 m., o vėliau faktiškai kaip 
diktatorius valdė 1927-1931 m. 1932 m. atkūrus konstitucinę tvarką iški- 
lo stipri vidurinės klasės - Radikalų - partija. Ji tapo pagrindine koalici- 
nių vyriausybių partnere ateinančius 20 metų. Valdant Radikalų partijai 
(1932-1952) valstybė sustiprino savo vaidmenį ekonomikoje. Vėlesnę de- 
mokratinę šalies raidą nutraukė Augusto Pinočeto diktatūra, trukusi nuo 
1973 iki 1990 m. 1973 m. rugsėjo 11 d. coup dėtat metu komunistas Sal- 
vadoras Allende buvo pašalintas iš Prezidento posto ir Čilės konstitucinis 
valdymas buvo pakeistas generolo Pinočeto chuntos valdymu. Nuo jo val- 
džios pradžios Čilės konstituciniu „garantu“ tapo kariuomenė ir jos gene- 
rolai. Nepasitikėjimas demokratija ir būtinybė saugoti Čilę nuo jos piliečių 
buvo šios chuntos politinė idėja. 

Dabar galiojanti Čilės Konstitucija priimta referendumu 1980 m. kaip 
autoritarinio režimo dokumentas, kurį promulgavo Čilės diktatorius Pinoče- 
tas. Bet pastarųjų dviejų dešimtmečių demokratinės Čilės Respublikos eko- 
nominė ir socialinė pažanga, Žmogaus teisų apsaugos standartai pripažįstami 
kaip atitinkantys senų demokratinių valstybių konstitucingumo standartus. 
Kaip galima paaiškinti tai, kad autoritarinio režimo Konstitucija prisidėjo 
prie demokratinės Čilės valstybės kūrimo? Atsakymas į šį klausimą grin- 
džiamas Čilės demokratizacijos istorija: prieš Pinočeto režimo įsigalėjimą 
Čilė turėjo savo ankstyvosios demokratijos tradiciją. Sėkmingo ir gana greito 
grįžimo į demokratiją prielaida buvo jos ankstesnės demokratinės tradici- 

jos. Galiojančios Čilės Konstitucijos tekstas negali būti suvoktas kaip esamos 
demokratijos turinys nežinant, kaip ši, viena iš seniausių Lotynų Amerikos 
demokratijų, vadavosi iš generolo Pinočeto režimo. Čilės Konstitucija yra tik 
kelių demokratizacijos etapų kompromisų būdu iš karinio režimo pereinant 
į demokratinę valstybę teorinis dokumentas. Ne renkami, o režimo skiriami 
senatoriai ir praktiškai kariuomenės kontroliuojama Prezidento institucija 
per du dešimtmečius po Konstitucijos priėmimo 1980 m. transformavosi į 
valdžių padalijimo demokratijos standartus atitinkančią instituciją. 

Generolas Augustas Chosė Ramonas Pinočetas Ugartė Čilės prezi- 
dentu buvo nuo 1973 iki 1990 m. Ilgametis Čilės diktatorius po 1973 m. 
rugsėjo 11 d. karinio perversmo atėmė valdžią iš tuometinio demokratiniu 
būdu išrinkto prezidento komunisto Salvadoro Allendeės. 1974 m. birželio 
27 d. Pinočetas pasiskelbė Čilės prezidentu. 1990 m. kovo 11 d. atsistatydi- 
no iš prezidento posto, tačiau pagal galiojančią Konstituciją liko vadovauti 
Čilės karinėms pajėgoms. 1998 m. spalio mėnesį buvo areštuotas Londone. 
2000 m. kovo 2 d. ekstradicijos būdu sugrąžintas į tėvynę. Mirė 2006 m. 
gruodžio 10 d. po ilgos ligos, ištiktas širdies smūgio. Tik tada šalyje pama- 
žu galėjo įsitvirtinti demokratinis valdymo būdas. 

Neokonservatyvią ekonominę reformą, kuri davė visame pasaulyje pri- 
pažintų ekonominių rezultatų, vykdė Pinočeto parankiniai, technokratiniai 
reformatoriai, politiką laikę demagogija. Vykdant reformą buvo panaikintas 
valstybės kišimasis į darbo santykių reguliavimą, panaikintos arba reikšmin- 
gai apribotos socialinės apsaugos programos, praktiškai privatizuota pensijų 
sistema, decentralizuojant valstybės valdymą ir „modernizuojant“ teismų 
darbą bei sustiprinant privačios nuosavybės apsaugą. Visos šios reformos 
įgyvendintos Pinočeto chuntai vykdant griežtą priežiūrą! 

Dabar galiojanti Čilės Konstitucija buvo priimta kontroversiškai ver- 
tinamo griežto karinio diktatoriaus generolo Pinočeto kontroliuojamame 
plebiscite 1980 m. rugsėjo 11 d. Konstitucija iš dalies įsigaliojo 1981 m. 
kovo 11 d. ir visa apimtimi pradėjo galioti nuo 1990 m. kovo 11 d. Čilės 
Konstitucija buvo reikšmingai papildyta naujais straipsniais referendumo 
būdu 1989 m. rugpjūčio 17 d. Ši Konstitucija buvo sukurta 1973-1990 m. - 
Čilės diktatoriaus generolo Pinočeto valdymo metais. Konstitucijoje buvo 
įtvirtintas karinio režimo valdymas. 





! Couso, J. Trying Democracy in the Shadow of an Authoritarian Legality: Chiles Tran- 


sition to Democracy and Pinochet's Constitution of 1980. Wisconsin International Law 
Journal. 2012, 9/5. 

1988 m. režimui pralaimėjus plebiscite, buvo pradėtos demokratinės 
Konstitucijos reformos. 2000 m. Čilės prezidentu buvo išrinktas Ricardo 
Lagos, kuris pažadėjo parengti ir priimti „Konsituciją, kuri išlaikys ir patį 
sunkiausią demokratijos testą“?. 

Pradinis Konstitucijos tekstas suteikė didelę valdžią prezidentui. Pre- 
zidentas galėjo paleisti žemuosius parlamento rūmus, galėjo šalį valdyti 8 
metus - tiek truko Prezidento kadencija - ir vėl būti perrinktas. Dalis šių 
Prezidento galių buvo panaikintos po 1990 m. Įsteigtas Konstitucinis Tri- 
bunolas, kuris turėjo pareigą tikrinti teisės aktų atitiktį Konstitucijai, taip 
pat kontroversiška Nacionalinio saugumo taryba (COSENA). 

Dabartiniame Konstitucijos tekste įtvirtintas Čilės perėjimas iš anks- 
tesnės karinės chuntos. Įstatymų leidybos teisė buvo suteikta karinei chun- 
tai, kuri susidėjo iš laivyno, oro pajėgų, nacionalinės policijos vadovų, taip 
pat kitų kariuomenės atstovų ir Prezidento kaip kariuomenės vado. Po aš- 
tuonerių Prezidento valdymo metų tik vienas kandidatas, kurį paskirdavo 
karinė chunta, galėjo dalyvauti plebiscito būdu surengtuose Prezidento 
rinkimuose. 

Tik 2005 m. buvo įgyvendinta daugiau nei 50 konstitucinių reformų, 
kurios pašalino išlikusį nedemokratinį Čilės Respublikos valdymą. Buvo 
panaikintas nerenkamų senatorių institutas (iki tol egzistavo iki gyvos gal- 
vos paskirti senatoriai). Taip pat buvo panaikintas draudimas šalies Prezi- 
dentui nušalinti nuo pareigų kariuomenės vadą. Bet Konstitucijoje išliko 
kai kurios nedemokratinės antiteroristinės šalies valdymo priemonės. Po 
2005 m. konstitucinės reformos Čilės Respublikos Konstitucijoje įtvirtin- 
ta expressis verbis valdymo forma - parlamentinė respublika. Vykdomąją 
valdžią įgyvendina Prezidentas, kuris skiria Ministrų kabinetą. Prezidentas 
renkamas 6 metų kadencijai ir negali būti perrenkamas iš karto kadencijai 
pasibaigus. Čilės Prezidentas pagal 1980 m. Konstituciją kartu yra ir vy- 
riausybės vadovas. Įstatymų leidžiamoji valdžia parlamentas susideda iš 
dvejų rūmų: Senato ir Atstovų Rūmų. Aukščiausioji teisminės valdžios ins- 
titucija yra Aukščiausiasis Teismas. Įstatymų konstitucingumo klausimus 
sprendžia Konstitucinis Tribunolas. 

Kongreso žemieji Atstovų Rūmai susideda iš 120 tiesioginiuose rin- 
kimuose išrinktų deputatų. Žemųjų rūmų narių rinkimuose gali dalyvauti 
asmenys, sulaukę 21 metų, turintys vidurinį išsilavinimą ir rinkimų apy- 





2 The Economist [interaktyvus], [žiūrėta 2014-02-23]. Prieiga per internetą: <http:// 
www.economist.com/node/33a20682>. 

gardoje gyvenantys ne mažiau nei 2 metus. Pagal dabar galiojančią Čilės 
Konstituciją Senatą sudaro 38 tiesioginiuose rinkimuose išrinkti senato- 
riai. Senatoriai renkami aštuonerių metų kadencijai. Pusė senatorių per- 
renkami kas ketveri metai. Senatoriais gali būti renkami asmenys, kurie yra 
sulaukę 35 m. amžiaus ir yra baigę vidurinį mokslą. 

Čilės Respublikos kelias iš karinės generolo Pinočeto diktatūros į 
demokratinę valstybę buvo nuoseklus, išskyrus kelis konstitucinės refor- 
mos momentus, kai konstitucinio kompromiso pasiekti nebuvo įmanoma. 
1988 m. spalio 5 d. surengtas plebiscitas, kuriame buvo sprendžiama, ar 
generolas Pinočetas liks savo poste iki 1997 m., parodė, kad Čilės visuo- 
menė yra pasirengusi tolesniam valstybės demokratizacijos procesui. Įta- 
kinga nuo 1920 m. Čilės komunistų partija rengėsi slaptam ginkluotam 
sukilimui prieš generolą Pinočetą, kuris matydamas plebiscito rezultatus 
valdžiai savo rankose išlaikyti galėjo panaudoti jam pavaldžią kariuomenę. 
Bet generolas nesipriešino, suprasdamas didelius pokyčius Čilės visuome- 
nėje. Čilės visuomenė, išsekinta ilgų diktatūros ir priešinimosi jai metų, 
nebenorėjo veltis į naują revoliuciją. 

Čilės Respublikoje veikiančių 17 politinių partijų koalicija vieningai 
siekė permainų. Stengiantis užtikrinti sąžiningus rinkimus, opozicijos eks- 
pertai sukūrė specialią kompiuterinę sistemą paraleliniam balsų skaičiavi- 
mui plebiscito dieną. Su labai ribotais finansiniais ištekliais, ribotu televi- 
zijos palaikymu bet plačiu savanorių tinklu generolo Pinočeto oponentai 
padėjo pamatus demokratijos procesui ir parodė, kad jiems tolima sava- 
naudiška politinė demagogija ir jie siekia atsikratyti režimo. 

Demokratinių partijų lyderiai buvo pasiryžę pakeisti autoritarinius 
Konstitucijos elementus. Generolo Pinočeto Konstitucija draudė visas 
marksistines partijas, vieną trečdalį Senato galėjo paskirti Prezidentas ir 
kiti valstybės vadovai, įsteigta Nacionalinio saugumo taryba buvo suda- 
ryta iš kariuomenės vadų, karininkai turėjo veto teisę tose institucijose, 
kuriose vietas jiems garantavo generolo Pinočeto vadovavimo metais 
priimti įstatymai. Konstitucijos keitimas buvo labai sudėtingas, nes rei- 
kėjo trijų penktadalių abejų parlamento rūmų pritarimo ir tokį pritari- 
mą turėjo patvirtinti vėlesni du kongresai. Tiek chuntos nariai, tiek nuo- 
saikieji vyriausybės nariai jautė, kad būtini demokratiniai Konstitucijos 
pakeitimai, bet Pinočetas ir „kietos rankos“ šalininkai bijojo, kad tokie 
pakeitimai bus pavojingi „moderniai, stabiliai, apsaugotai“ Pinočeto „de- 
mokratijai“. 

Aklavietę padėjo įveikti konservatyvi politinė partija „Nacionalinė 
reforma“, kuri buvo sudaryta tiek iš chuntos šalininkų, tiek iš priešiškai 
režimui nusiteikusių teisininkų. „Nacionalinė reforma“ pasiūlė nemažai 
konstitucinių reformų ir pradėjo derybas su vyriausybe. Aukščiausieji ka- 
riuomenės vadai jausdami permainų neišvengiamumą pasisakė už komp- 
romisinius sprendimus, ir generolas Pinočetas buvo priverstas atsitraukti. 

Galutinis reformų paketas buvo priimtas 1989 m. liepos 30 d. referen- 
dume, kuriame rinkėjai pasisakė už Konstitucijos pakeitimus. Marksistinių 
partijų draudimas buvo pakeistas draudimu kurti partijas, kurios naudojo 
politinės prievartos mechanizmus, Senato narių skaičius buvo padidintas 
renkamais deputatais siekiant sumažinti skiriamų asmenų įtaką, kariuo- 
menės kontroliuojamai Nacionalinio saugumo tarybai buvo suteiktas tik 
patariamasis vaidmuo, sustiprinti žmogaus teisių apsaugos mechanizmai. 
Svarbiausia, Konstituciją buvo paprasčiau pakeisti, nustatant vienos ka- 
dencijos Kongreso, dviejų trečdalių jo narių balsavimo sąlygą, taip užtikri- 
nant opozicijos galimybes toliau modifikuoti Konstituciją Kongrese, jei ji 
laimėtų rinkimus. 1988 m. plebiscitas buvo tik pirmas žingsnis į demokra- 
tiją. Opozicija dar 17 metų turėjo gyvuoti prižiūrima Pinočeto de facto val- 
domos kariuomenės, bet jau jautė turinti visuomenės mandatą reikalauti 
esminių konstitucinių reformų prieš naujus parlamento rinkimus. 

Diktatorius pripažino savo pralaimėjimą, atverdamas kelią laisviems 
Prezidento ir Kongreso rinkimams, savo diktatūros tąsai užtikrinti nepa- 
sinaudojo, kaip ankstesniais valdymo metais, kariuomenės pagalba. Net ir 
pralaimėjęs plebiscitą generolas Pinočetas pagal Konstituciją išlaikė postą 
dar vienerius metus ir vyriausiojo kariuomenės vado postą iki 1997 m. 

Pralaimėjęs rinkimus generolas Pinočetas siekė apriboti demokrati- 
nės Vyriausybės galias sukuriant Čilės regionų autonomijų savivaldą, į ku- 
rią buvo paskirti jo ankstesni bendražygiai ir lojalūs asmenys. 

Kariuomenė, kurios funkcijos Konstitucijoje buvo apribotos veikimo, 
o ne sprendimo priėmimo kompetencija, niekada nepasitikėjo civiline, de- 
mokratiškai išrinkta valdžia, stipriai priešinosi tyrimams ir siekė 1980 m. 
Čilės Konstitucijos pataisų, kurios apsaugotų kariuomenę nuo jos rankomis 
padarytų nusikaltimų ir žmogaus teisių pažeidimų atskleidimo. Pirmajai 
demokratinei Čilės vyriausybei reikėjo išspręsti jos konstitucinio santykio 
su kariuomene problemą. Po 16 metų kariuomenės vadų dominavimo Čilės 
valdžios elite kariuomenės vadai nematė savęs kaip valstybės tarnų, laikė 
save ketvirtąja valdžia. Bet kariuomenės vadovų įtaka valstybei buvo su- 

mažinta vykdant konstitucinę reformą ir Nacionalinio saugumo tarybai su- 
teikiant tik patariamąja funkciją. Didžiausią konstitucinę civilių ir kariškių 
santykių problemą kėlė tai, kad, nepaisant tarptautinio pasmerkimo, kariš- 
kiai manė, kad jų vykdytos represijos 1973 m. buvo būtinos išvengti ko- 
munistų ardomosios veiklos ir visiškai nesigėdijo tokių šiurkščių žmogaus 
teisių pažeidimų kaip kankinimai, mirties bausmės ir 600 politinių kalinių 
dingimas be žinios. Kariškiai siekė išvengti atsakomybės už padarytus nusi- 
kaltimus. Aukščiausieji kariuomenės vadai naujai demokratinei vyriausybei 
davė aiškiai suprasti, kad jie imsis ginklų, jei bus pakeistas Pinočeto 1978 m. 
įstatymas, kuris paskelbė amnestiją visiems kariuomenės padarytiems nu- 
sikaltimams per pirmus penkerius karinės chuntos egzistavimo metus. 
Naujoji demokratinė Čilės vyriausybė pasiūlė ankstyvą pensiją buvusiems 
A. Pinočeto valdžios Aukščiausiojo Teismo teisėjams, režimas dar 1988 m. 
spalį paskyrė iki gyvos galvos naujus 8 Aukščiausiojo Teismo teisėjus. 

Politinės valdžios silpnumas neleido konstitucine reforma tinkamai 
subalansuoti civilių ir kariškių santykius. Politiniam šalies stabilumui stip- 
rinti buvo būtinas demokratinių jėgų konsensusas, kariuomenė turėjo 
paklusti politikų vadovavimui. Naujieji demokratai neturėjo patirties ir 
gebėjimų veikti demokratijos sąlygomis ir nuolat susidurdavo su proble- 
ma, kad demokratija reikalauja derinti ekonomikos ir socialinės apsaugos 
poreikius. Tokiai demokratijos misijai reikia visiškai kitokiomis savybėmis 
pasižyminčio politinio lyderio, nei buvo Pinočetas. 

Čilės Respublikos perėjimą iš karinio režimo į demokratiją nuolat pa- 
laikė Jungtinės Amerikos Valstijos?. Ypač stipriai nuo 1985 m. JAV admini- 
stracija palaikė Čilės demokratines jėgas, ėjusias šalies politinio liberaliz- 
mo keliu. JAV politikai ir verslo atstovai palankiai sutiko Pinočeto chuntos 
neokonservatyvų ekonominį eksperimentą, kuris buvo pagrįstas laisvos 
rinkos skatinimu. Tarptautinė finansų bendruomenė, pelningai pasinau- 
dojusi Pinočeto atvirumu užsienio investicijoms ir skolintojų galimybėmis 
gerai uždirbti skolinant Čilės valstybei, ne iškart priėmė Čilės demokrati- 
zacijos procesą. Iki šiol politikos ir ekonomikos vadovėliuose diktatoriaus 
Pinočeto režimas dažnai yra pateikiamas kaip sėkmingo laisvos rinkos vei- 
kimo pavyzdys. Čilės Konstitucijai po konstitucinių reformų teko išbandy- 
mas įrodyti, kad ekonominė sėkmė gali būti įgyvendinta ne tik diktatūros 
būdu, bet ir demokratijos sąlygomis, laikantis žmogaus teisių apsaugos. 

Foreign afJairs, Winter 1989/90, essay by Pamela Constable and Arturo Valenzia. 

Čilės Respublika pasirinko nuoseklų iš karinio Pinočeto režimo pa- 
veldėtos Konstitucijos reformavimo, o ne naujos Konstitucijos priėmimo 
kelią. Nuo 1989 iki 2010 m. Čilės Konstitucija pergyveno dvi esmines re- 
formas (1989 ir 2005 m.). Čilės Kongresas atliko 24 reformas, palietusias 
76 procentus Konstitucijos straipsnių (91 iš 120 straipsnių). Šios konstitu- 
cinės reformos turėjo įtakos 140 skirtingų konstitucinio reguliavimo sri- 
čių. Tai padarė milžinišką įtaką politinių jėgų pusiausvyros pokyčiams ir 
konstitucinių institucijų kompetencijai. 

Galiojanti Čilės Konstitucija užtikrina tam tikrą įstatymų, kurie pri- 
imami skirtinga Kongreso dauguma, hierarchiją. Paprastieji įstatymai pri- 
imami paprasta abejų parlamento rūmų dauguma, kitų įstatymų priėmi- 
mui būtina absoliuti abejų parlamento rūmų dauguma. Tokia dauguma yra 
būtina nustatant naujas regionų ir provincijų sienas. Konstituciniai įstaty- 
mai, kurie įgyvendina Konstituciją, yra priimami arba keičiami keturiais 
septintadaliais abejų parlamento rūmų narių. Konstituciją aiškinantys įsta- 
tymai turi būti priimami ir keičiami trimis penktadaliais abejų parlamento 
rūmų narių. Konstitucijos pakeitimus gali inicijuoti Prezidentas, dešimt 
deputatų arba penki senatoriai ir jie turi surinkti trijų penktadalių visų 
įstatymų leidėjų ir Prezidento parašus. Įstatymų, susijusių su kariuome- 
nės, Konstitucinio Tribunolo padėtimi, pakeitimui reikia dviejų trečdalių 
kiekvienų parlamento rūmų narių ir Prezidento pritarimo. Jei Prezidentas 
atmeta Konstitucijos pakeitimus, jie gali būti patvirtinti tik trijų penktada- 
lių Kongreso narių balsais. Prezidentas dėl konstitucijos keitimo gali parei- 
kalauti visuotinio plebiscito. Kongresas turi išimtinę teisę patvirtinti arba 
atmesti Prezidento pateiktas tarptautines sutartis. 

Deputatų Rūmai gali inicijuoti konstitucinę apkaltos procedūrą dėl 
Konstitucijos, įstatymų pažeidimo ar piktnaudžiavimo valdžia Prezidentui, 
ministrams, teisėjams, generolams, admirolams, regionų valdytojams, pro- 
vincijų vadovams. Senatui Čilės Konstitucija suteikia kompetenciją apkaltos 
procedūroje veikti kaip teisėjų kolegijai, sprendžiant, ar kaltinimai yra pagrįs- 
ti. Prezidentas gali būti nušalintas apkaltos būdu už tai balsuojant dviem treč- 
daliams Senato narių. Tik Senatas gali suteikti teisę Prezidentui išvykti iš šalies 
ilgesniam nei 30 dienų terminui ar bet kuriam laikui per paskutines 90 ka- 
dencijos dienų. Senatas taip pat gali konstatuoti Prezidento fizinį ar psichinį 
nedarbingumą, jei dėl to yra priėmęs sprendimą Konstitucinis Tribunolas. 

1980 m. Konstitucijos pradiniame tekste buvo įtvirtintas draudimas Se- 
natui prižiūrėti ministrų darbą ar išreikšti nuomonę apie vyriausybės veiklą. 

Šis draudimas buvo panaikintas 1989 m. priimtomis konstitucinėmis pataiso- 
mis. Šios Konstitucijos pataisos taip pat atėmė iš Prezidento teisę paleisti At- 
stovų Rūmus. 1980 m. Konstitucija Kongreso kompetenciją ribojo labiau nei 
ankstesnės Čilės istorinės konstitucijos. Pagal Konstituciją Prezidentas išlaikė 
išimtinę kompetenciją teikti pasiūlymus dėl šalies politinio ir administracinio 
padalijimo ir dėl finansinio bei biudžetinio šalies administravimo. 

Čilės teismų sistemą sudaro Aukščiausiasis Teismas, Konstitucinis 
Tribunolas, 16 apeliacinių teismų, 84 baudžiamieji tribunolai, 7 kariniai 
tribunolai, daugiau nei 300 vietinių policijos teismų, specializuoti darbo, 
šeimos, muitų, mokesčių, rinkimų tribunolai. 

Čilės Konstitucinis Tribunolas kontroliuoja įstatymų konstitucingu- 
mą tikrinant jų atitiktį Konstitucijai, konstituciniams įstatymams, tarptau- 
tinėms sutartims iki įstatymo promulgavimo, t. y. Čilės Konstitucinis Tri- 
bunolas atlieka ir a priori įstatymo konstitucingumo tyrimą, taip pat turi 
įgaliojimus pripažinti teisės aktų nuostatas prieštaraujančiomis Konstituci- 
jai. Konstitucinis Tribunolas turi platesnius įgaliojimus nei įprasta konsti- 
tucinei justicijai. Tribunolas turi kompetenciją skelbti antikonstitucinėmis 
organizacijas, judėjimus ar politines partijas, taip pat pripažinti atsakingais 
asmenis, dalyvavusius renginiuose, dėl kurių buvo priimta antikonstitu- 
cingumo deklaracija. Tačiau jei tai susiję su pareigas einančiu Respubli- 
kos Prezidentu, tokia deklaracija turi būti patvirtinama Senato narių balsų 
dauguma. Tribunolas gali svarstyti klausimą tik tuo atveju, jeigu į jį krei- 
piasi Respublikos Prezidentas arba ne mažiau nei dešimt parlamentarų. 

2013 m. rugsėjo 7 d. Čilės teisėjų asociacijos vadovybė atsiprašė Čilės 
žmonių už tai, kad generolo Pinočeto valdymo metais teisėjai kolaboravo 
su chunta ir susitaikė su šiurkščiais žmogaus teisių pažeidimais. 

Pinočeto režimo valdymo metais žmogaus teisių pažeidimų mastas 
buvo milžiniškas. Vyriausybės specialiosios komisijos duomenimis, su- 
rinkus apie 30 tūkst. liudytojų parodymus, Pinočeto chunta nužudė ma- 
žiausiai 3 197 žmones, kankino apie 29 tūkst. žmonių. Du trečdaliai šių 
nusikaltimų buvo padaryti 1973 m. Kiti duomenys rodo, kad Pinočeto val- 
dymo laikais buvo nužudyta ir dingo apie 17 tūkst. žmonių. Bet generolas 
Pinočetas niekada nebuvo teismo apkaltintas žmogaus teisių pažeidimais. 

Tarptautinės Žmogaus teisių apsaugos organizacijos, nuolat atliekan- 
čios pažeidimų monitoringą, konstatuoja, kad žmogaus teisių apsauga 
šiandienos Čilės Respublikoje atitinka demokratiškos valstybės standar- 
tus. Žodžio laisvės teisė, įtvirtinta šiandien galiojančioje Čilės Konstituci- 


680 


PRATARMĖ 


joje, yra tinkamai saugoma, Čilės vyriausybė ir kitos valstybės institucijos 
šios teisės apsaugą organizuoja tinkamai. Žodžio laisvė ribojam tik tiek, 
kiek būtina demokratinėje valstybėje. 2002 m. priimtas saviraiškos laisvės 
įstatymas draudžia platinti informaciją bet kokiais informacijos skleidimo 
būdais, diskriminuojant dėl rasės, lyties, religijos, tautybės. 

Tačiau žmogaus teisių ekspertai ir nepriklausomos žiniasklaidos orga- 
nizacijos kritikuoja Čilės teisės sistemoje egzistuojančius įstatymus, kurie 
draudžia užgauliai kritikuoti valstybės institucijas: prezidentūrą, teisėsau- 
gą, teismus bei pradėti teisminius procesus dėl žurnalistų kritikos. Čilės 
kariniai tribunolai taip pat gali nagrinėti bylas prieš civilius gyventojus dėl 
pareikštos kariškių ar kariuomenės kritikos. Kariniai tribunolai taip pat 
gali nagrinėti bylas, kuriose civiliai yra kaltinami kariškių šmeižtu ar anti- 
vyriausybine agitacija, bet karinių tribunolų sprendimai gali būti skun- 
džiami Čilės Aukščiausiajam Teismui“. 

Bažnyčia Čilės Respublikoje veikia atskirai nuo valstybės. Pagal 1999 m. 
priimtą religijos įstatymą Čilėje draudžiama asmenis diskriminuoti dėl re- 
liginių įsitikinimų. Nacionalinė religijos reikalų tarnyba yra atsakinga už 
konstitucinės tikėjimo laisvės įgyvendinimą. Tačiau katalikų religinė bend- 
ruomenė naudojasi tam tikromis privilegijomis, palyginti su kitomis religi- 
nėmis grupėmis, kurių Čilėje oficialiai registruota daugiau nei 2 000. Aukš- 
čiausi valstybės vadovai oficialiai dalyvauja tik katalikų, protestantų ir judėjų 
religinėse šventėse. Religinės organizacijos gali steigti savo mokyklas, klu- 
bus, sporto organizacijas be papildomo vyriausybės leidimo. 

2014 m. kovo 11 d. visuotiniuose ir laikinuose rinkimuose išrinkta 
Čilės prezidentė Verėnica Michelle Bachelet Jeria rinkimus laimėjo paža- 
dėjusi aktyvai spręsti ekonominės ir socialinės nelygybės problemas kei- 
čiant mokesčių ir išsilavinimo sistemą bei vykdant konstitucinę reformą. 
Prezidentė dabartinę Čilės Konstituciją vadina sukurta seniai pasibaigusio 
Pinočeto chuntos valdymo laikotarpiu, todėl šaliai būtina konstitucija, kuri 
būtų demokratinės Čilės Respublikos. Prezidentė siūlo ir kontroversišką 
Konstitucijos pataisą, kuri leistų Prezidentui būti poste dvi kadencijas, nes 
pagal dabar galiojančią Konstituciją, pasibaigus ketverių metų kadencijai, 
prezidentė nebegali kandidatuoti rinkimuose, bet gali vėl kandidatuoti 
pasibaigus kito prezidento kadencijai. Prezidentė planuoja 70 procentų 
negalinčių už mokslą susimokėti studentų garantuoti nemokamą aukštąjį 





* Report on Human Rights Practices 2006: Chile. United States Bureau of Democracy, 
Human Rights, and Labor (March 6, 2007). 

mokslą bei kurti daugiau valstybinių universitetų siekiant sulaužyti priva- 
čių universitetų monopoliją. Taip prezidentė sieks išspręsti didžiulę socia- 
linę nelygybę. Šioms konstitucinėms reformoms įgyvendinti prezidentei 
reikės 67 procentų abejų parlamentų rūmų narių paramos. 

Nors dauguma amžių sandūroje demokratizuotų Lotynų Amerikos 
valstybių pasirinko plačius visuomenės debatus (referendumai, konven- 
tai, plačios konsultacijos su visuomene) dėl konstitucijų keitimo, Čilės 
Respublikos konstitucinėse reformose dalyvavo nedidelis elito segmentas". 
Toks Čilės pasirinktas valstybės demokratizavimo ir konstitucinių refor- 
mų kelias sulaukė teisės mokslininkų kritikos. Konstitucinės teisės moksle 
vyrauja požiūris, kad kuo didesnė visuomenės dalis įtraukiama į konsti- 
tucinių reformų procesą, tuo didesnis konstitucinis ir kartu politinis sta- 
bilumas užtikrinamas“. Iš Pinočeto chuntos paveldėta Čilės Konstitucija 
kėlė nepasitikėjimą demokratiniam Čilės elitui, bet pasiekti kompromisą ir 
pateikti naują Konstitucijos tekstą nepavyko. 





* Fuentes, C. A. A Matter ofa few: Dynamics of Constittutional change in Chile, 1990-2010. 
FONDECYT research Project. 
“ Elkins, Z. etal. The endurance of NATIONAL constitutions 10 (2009). 

Priimta referendumu 1980 m. rugsėjo 11 d. 


I SKYRIUS 
INSTITUCINIAI PAMATAI 


1 straipsnis 

Visi asmenys gimsta lygūs savo orumu ir teisėmis. 

Šeima yra fundamentalus visuomenės branduolys. 

Valstybė pripažįsta ir įgalina veikti visuomeninius susivienijimus, į 
kuriuos visuomenė jungiasi, bei suteikia tokiems junginiams deramą au- 
tonomiją, būtiną specifiniams tikslams pasiekti. 

Valstybė tarnauja žmonėms ir jos tikslas yra skatinti bendrąjį gėrį, o 
šio tikslo siekdama valstybė turi prisidėti prie tokių socialinių sąlygų kūri- 
mo, kurios leistų kiekvienam nacionalinės bendruomenės nariui pasiekti 
didžiausią įmanomą dvasinę ir materialinę savirealizaciją, gerbiant konsti- 
tuciškai įtvirtintas teises ir garantijas. 

Valstybės pareiga yra saugoti nacionalinį saugumą, ginti šalies gyvento- 
jus bei šeimą, skatinti darnią visų Tautos dalių integraciją ir užtikrinti kiekvie- 
no asmens galimybę lygiomis teisėmis dalyvauti nacionaliniame gyvenime. 


2 straipsnis 
Valstybės vėliava, valstybės herbas ir valstybės himnas yra valstybiniai 
simboliai. 





7 Čilės Respublikos Konstitucija, paskelbta Čilės Senato interneto puslapyje http://www. 
senado.cl/constitucion-politica-capitulo-i-bases-de-la-institucionalidad/prontus. 
senado/2012-01-16/093048.html, išversta iš ispanų ir anglų kalbų. 

3 straipsnis 

Čilė yra unitarinė valstybė. 

Valstybės vidinis suskirstymas remiantis įstatymo nuostatomis turi 
būti funkcionalus ir teritoriškai decentralizuotas arba tam tikrais atvejais 
dekoncentruotas. 

Valstybės organai stiprins šalies regionalizavimą ir skatins vystymąsi, 
grįstą šalies teritorinių regionų, provincijų bei komunų lygybe ir solidarumu. 


4 straipsnis 
Čilė yra demokratinė respublika. 


5 straipsnis 

Suverenitetas kyla iš Tautos. Jis įgyvendinamas žmonių per plebiscitus 
bei periodinius rinkimus, taip pat per pagal šią Konstituciją įsteigtas vals- 
tybės valdžios institucijas. Joks žmonių susivienijimas ar individas negali 
pasisavinti suvereniteto. 

Suvereniteto vykdymas yra ribojamas pagarba pagrindinėms teisėms, 
kylančioms iš žmogiškosios prigimties. Valstybės valdžios organai turi 
gerbti ir skatinti tokias teises, garantuotas šia Konstitucija, taip pat ir galio- 
jančiomis Čilės ratifikuotomis tarptautinėmis sutartimis 


6 straipsnis 

Valstybės valdžios organai turi elgtis pagal Konstituciją ir joje nustaty- 
tas normas bei garantuoti institucinę tvarką Respublikoje. 

Šios Konstitucijos nuostatos yra privalomos visiems minėtiems vals- 
tybės valdžios organams, jų nariams, taip pat visiems asmenims, instituci- 
joms bei visuomenės grupėms. 

Konstitucijos pažeidimai sukelia atsakomybę bei sankcijas, nustatytas 
įstatymo. 


7 straipsnis 

Valstybės valdžios institucijos ir jų teisėtai paskirti nariai įgaliojimus 
vykdo pagal savo kompetenciją ir įstatymo nustatytą tvarką. 

Net ir susidarius nepaprastosios padėties aplinkybėms, joks teismas, 
asmuo ar asmenų grupė negali perimti jiems Konstitucija bei įstatymais 
nenustatytų teisių ar įgaliojimų. 

Bet koks veiksmas, prieštaraujantis šiam Konstitucijos straipsniui, lai- 
komas niekiniu ir sukelia įstatymu nustatytą atsakomybę bei sankcijas. 

8 straipsnis 

Viešųjų funkcijų įgyvendinimas visuomet turi būti grindžiamas griež- 
tu sąžiningumo principo laikymusi. 

Valstybės valdžios institucijų veiksmai ir sprendimai, taip pat jų pri- 
ėmimo procedūros bei priežastys yra vieši. Nepaisant to, šie veiksmai tam 
tikrais kvalifikuota balsų dauguma priimto įstatymo nustatytais atvejais 
gali būti įslaptinti, jeigu viešumas neigiamai paveiktų tinkamą valstybės 
valdžios institucijų funkcijų vykdymą, individų teises, nacionalinį saugu- 
mą arba viešąjį interesą. 

Respublikos Prezidentas, šalies ministrai, parlamentarai ir senatoriai, 
kitos valdžios institucijos ir pareigūnai, kurie minimi organiniame įstaty- 
me, privalo viešai nurodyti savo praeitį bei deklaruoti interesus. 

Įstatymas nustatys atvejus, kai valstybės valdžios atstovai gali perleis- 
ti trečiosioms šalims tam tikrų interesų administravimą ir atsakomybę už 
juos kilus interesų konfliktui. Taip pat bus nustatyta tvarka, kaip bus spren- 
džiamas interesų konfliktas. 


9 straipsnis 

Bet kokios formos terorizmas yra iš esmės prieštaraujantis žmogaus 
teisėms. 

Kvalifikuotos daugumos priimtu įstatymu bus reglamentuoti teroris- 
tiniai veiksmai bei bausmė už jų padarymą. Asmenys, pripažinti kaltais 
padarę tokius nusikaltimus, negalės 15 metų vykdyti viešųjų funkcijų bei 
užimti aukštų pareigų, neatsižvelgiant į tai, ar išrinkti visuotiniu balsavi- 
mu, ar paskirti į vadovaujančias pareigas; vadovauti visuomenės informa- 
vimo priemonėms kaip komercinėms įmonėms ar būti jų vadybininkais 
bei administratoriais, vykdyti komunikacijos ar informacijos platinimo 
funkcijas; būti politinių organizacijų, švietimo organizacijų ar kitų profe- 
sinių, verslo, sąjunginių, studentų ar korporacinio pobūdžio organizacijų 
lyderiais per nurodytą terminą. 

Šiame straipsnyje minimi nusikaltimai visuomet turi būti laikomi 
bendro pobūdžio, o ne politiniais nusikaltimais ir jiems netaikoma am- 
nestija, išskyrus atvejus, kai mirties bausmė gali būti pakeista įkalinimu iki 
gyvos galvos. 

II SKIRSNIS 
TAUTYBĖ IR PILIETYBĖ 


10 straipsnis 

Čiliečiais laikomi: 

1. Tie, kurie gimė Čilės teritorijoje, išskyrus vaikus užsieniečių, atvy- 
kusių tarnauti savo šaliai bei keliaujančių per šalį tranzitu; tačiau jie gali 
pasirinkti Čilės pilietybę; 

2. Čilės piliečio ar pilietės vaikai, gimę užsienio valstybėje. Tačiau yra 
būtina, kad šių asmenų vienas iš pirmos ar antros eilės tiesioginių protėvių 
(tėvai ar seneliai) įgijo pilietybę pagal šio straipsnio 1, 4 arba 5 pagrindus; 

3. Užsieniečiai, gavę natūralizacijos raštą pagal įstatymą; 

4. Tie, kuriems pagal įstatymą pilietybė buvo suteikta išimties tvarka. 

Čilės pilietybės prašymo tvarką nustato įstatymas; įstatymas nustato 
pilietybės suteikimo, atsisakymo ir atėmimo natūralizacijos raštų išdavimo 
tvarką ir šių raštų registro kūrimą. 


11 straipsnis 

Čilės pilietybės netenkama: 

1. Išreiškus savanorišką atsisakymą kompetentingai Čilės institucijai. 
Toks atsisakymas galimas tik tuomet, jei asmuo anksčiau įgijo užsienio 
valstybės pilietybę; 

2. Aukščiausiu dekretu, jeigu karo atveju buvo teikiamos paslaugos Či- 
lės ar jo sąjungininkų priešams; 

3. Atšaukus natūralizacijos raštą; 

4. Įstatymu atšaukus pilietybės suteikimą išimties tvarka. 

Tie, kurie Čilės pilietybės neteko pagal kurį nors iš šiame straipsnyje 
nurodytų pagrindų, ją atgauti gali pagal įstatymą. 


12 straipsnis 
Asmuo, kuriam valstybės valdžios institucijos sprendimu buvo atimta 
pilietybė arba pilietybė nesuteikta, gali tokį sprendimą apskųsti, tiesiogiai 
arba per jį atstovaujantį asmenį kreipdamasis į Aukščiausiąjį Teismą, kuris 
išklausys pareiškėją ir bylą išnagrinės posėdžiaudamas visos sudėties. 
Apeliacijos pateikimas sustabdo ginčijamo sprendimo teisinį veikimą. 


13 straipsnis 
Piliečiais yra tie čiliečiai, kurie sulaukė 18 metų amžiaus ir niekada 
nebuvo bausti laisvės atėmimo bausme. 

Piliečio statusas suteikia teisę balsuoti, būti išrinktam į renkamą postą 
ir kitas teises, numatytas Konstitucija ir įstatymais. 

Asmenims, tapusiais Čilės piliečiais pagal 10 straipsnio 2 ir 4 dalis, 
su pilietybę susijusių teisių vykdymas galimas po to, kai jie Čilės piliečiais 
išbūna vienerius metus. 


14 straipsnis 

Čilėje daugiau nei penkerius metus gyvenantys užsieniečiai, kurie ati- 
tinka 13 straipsnio pirmoje dalyje nustatytus reikalavimus, turi teisę bal- 
suoti įstatymo nustatytais atvejais bei tvarka. 

Tie, kurie įgijo Čilės pilietybę pagal 10 straipsnio 3 dalies nuostatas, 
įgis teisę būti išrinkti į renkamą valstybės tarnybą tik po penkerių metų, 
skaičiuojant nuo nacionalizacijos rašto gavimo dienos. 


15 straipsnis 
Visuomeninis balsavimas yra lygus ir slaptas, vykdomas asmeniškai. 
Valstybės piliečiams dalyvavimas visuomeniniame balsavime yra privalomas. 
Visuomeninis balsavimas vykdomas šios Konstitucijos numatytuose 
rinkimuose ir plebiscituose. 


16 straipsnis 

Balsavimo teisė apribojama: 

1. Konstatavus demenciją; 

2. Asmenims, kaltinamiems nusikaltimų, už kuriuos skiriama laisvės 
atėmimo bausmė, padarymu arba už nusikaltimus, pagal įstatymą kvalifi- 
kuotus kaip teroristinio pobūdžio; ir 

3. Asmenims, nubaustiems Konstitucinio Tribunolo pagal šios Kons- 
titucijos 19 straipsnio septinto paragrafo 15 dalies nuostatas. Tokie as- 
menys, kurių teisė balsuoti apribota šiuo pagrindu, atgauna teisę balsuoti 
praėjus penkeriems metams nuo Konstitucinio Tribunolo sprendimo pri- 
ėmimo dienos. Nepažeidžiant Konstitucijos 19 straipsnio septinto para- 
grafo 15 dalies nuostatos, toks laikinas suvaržymas neturi sukelti jokių kitų 
teisinių pasekmių. 


17 straipsnis 
Pilietybės statuso netenkama: 
1. Netekus Čilės pilietybės; 
2. Nuosprendžiu skyrus asmeniui laisvės atėmimo bausmę; ir 

3. Nuteisus asmenį už nusikaltimus, kurie įstatymo yra kvalifikuoti 
kaip teroristinio pobūdžio, taip pat už nusikaltimus, kurie susiję su dispo- 
navimu narkotinėmis medžiagomis ir už kuriuos skiriama laisvės atėmimo 
bausmė. 

Tie, kurie pilietybės statuso neteko pagal šio straipsnio 2 pagrindą, 
gali pilietybės statusą atgauti pagal įstatymą išnykus jų teistumui. Tie, ku- 
rie pilietybės statuso neteko pagal šio straipsnio 3 pagrindą, dėl pilietybės 
statuso atkūrimo kreipiasi į Senatą, kai įvykdo jiems skirtą bausmę. 


18 straipsnis 

Turi būti visuotinė rinkimų sistema. Organinis konstitucinis aktas 
nustatys šios sistemos organizavimo ir vykdymo taisykles, reguliuos, kaip 
turi vykti rinkimų procesas ir plebiscitai, reglamentuojant visus šios Kons- 
titucijos neaptartus aspektus, visuomet garantuos visišką lygybę tarp ne- 
priklausomų kandidatų ir politinių partijų narių, dalyvaujančių anksčiau 
aptartuose procesuose. 

Viešoji tvarka rinkimų ir plebiscitų metu bus pagal įstatymą užtikri- 
nama ginkluotųjų pajėgų bei ginkluotosios policijos. 


III SKYRIUS 
KONSTITUCINĖS TEISĖS IR PAREIGOS 


19 straipsnis 

Konstitucija visiems asmenims garantuoja: 

1. Teisę į gyvybę ir asmens fizinę bei psichologinę neliečiamybę. 

Įstatymas saugo gyvybę dar prieš asmeniui gimstant. Mirties bausmė 
gali būti taikoma tik už nusikaltimus, numatytus kvalifikuota balsų daugu- 
ma priimtame įstatyme. Neteisėtas poveikis asmenims yra draudžiamas; 

2. Lygybę prieš įstatymą. 

Čilėje nėra privilegijuotų asmenų ar jų grupių. Čilėje nėra vergų, o 
tokie įžengę į šalies teritoriją išsilaisvina. Vyrai ir moterys prieš įstatymą 
yra lygūs. Nei įstatymas, nei valstybės valdžios institucija negali nustatyti 
savavališkų išskirtinumų; 

3. Vienodą įstatymo apsaugą naudojantis savomis teisėmis. 

Kiekvienas turi teisę į teisinę gynybą įstatymo nustatyta tvarka ir joks 
asmuo ar valdžios institucija negali užkirsti kelio, varžyti ar panaikinti ga- 
limybės pasinaudoti šia teise kreiptis į kompetentingą instituciją. Asmenų, 
esančių ginkluotųjų pajėgų ir viešosios tvarkos bei saugumo užtikrinimo 

nariais, teisė bus reglamentuota siejant ją su administracinėmis bei draus- 
minančiomis priemonėmis ir įtvirtinant specialias teisės normas atitinka- 
muose statutuose. 

Įstatymu bus nustatyta teisinės pagalbos teikimo ir atstovavimo tvar- 
ka asmenims, kurie negali savęs apginti patys. 

Niekas negali būti teisiamas specialių komitetų, o tik teisėtai ir pagal 
įstatymą įsteigto bei veikiančio teismo. 

Kiekvienas pagal savo kompetenciją veikiančio teismo priimamas 
sprendimas turi būti grįstas ankstesniais teisėtais teismo sprendimais. Įsta- 
tymų leidėjas visuomet privalo nustatyti racionalios ir teisingos procedū- 
ros garantijas. 

Joks padarytas nusikaltimas negali būti baudžiamas kitaip, nei yra nu- 
matyta įstatyme, kuris galiojo nusikaltimo padarymo metu, išskyrus vėliau 
priimtus įstatymus, kurie gerina nusikaltusio asmens padėtį. 

Joks įstatymas negali nustatyti bausmės tiksliai nereglamentuodamas 
veiksmų, už kuriuos nurodyta bausmė gali būti skiriama; 

4. Pagarbą ir apsaugą privačiam asmens gyvenimui bei asmens ir jo 
šeimos garbei; 

5. Namų ir visų formų privačios komunikacijos neliečiamumą. Namai 
gali būti apieškomi, o privatus bendravimas ir dokumentai sulaikyti, atver- 
ti bei įrašyti tik įstatymo nustatytais atvejais ir būdais; 

6. Sąžinės laisvę, visų tikėjimų laisvą išpažinimą ir raišką, jei tai ne- 
prieštarauja moralės, gerų papročių ar viešosios tvarkos taisyklėms. Re- 
liginės bendruomenės gali statyti bei išlaikyti šventyklas, kurios atitinka 
įstatymais bei ordonansais nustatytas sveikatos ir saugumo taisykles. 

Bažnyčios, konfesijos ir religinės bendruomenės gali laisvai naudotis 
joms galiojančiais įstatymais suteiktomis teisėmis. Šventyklos ir jų priklausi- 
niai, išimtinai skirti tik garbinimo tikslams, yra atleidžiami nuo visų mokesčių; 

7. Teisę į asmeninę laisvę bei individo saugumą. 

Remiantis šia nuostata: 

a) kiekvienas asmuo turi teisę gyventi ir likti Respublikoje, keltis iš 
vienos vietos į kitą, išvažiuoti ir grįžti į šalies teritoriją, jeigu tai daroma 
įstatymo nustatyta tvarka ir nesukelia žalos trečiosioms šalims; 

b) niekieno asmeninė laisvė negali būti atimta ar suvaržyta, nebent 
šios Konstitucijos bei įstatymų numatytais atvejais ir tvarka; 

c) niekas negali būti suimtas ar sulaikytas be oficialaus kompeten- 
tingos institucijos sprendimo ir tai turi būti atliekama įstatymų nustatyta 

tvarka. Tačiau asmuo, užkluptas nusikaltimo darymo vietoje, gali būti iš- 
kart sulaikomas ir turi būti pristatytas teisėjui per artimiausias 24 valandas. 

Jeigu priimamas oficialus atitinkamos institucijos sprendimas sulai- 
kyti ar suimti asmenį, toks asmuo turi būti per 48 valandas nuo sulaiky- 
mo ar suėmimo momento pristatytas teisėjui. Teisėjas paskirtą sulaikymo 
ar suėmimo terminą argumentuotai gali pratęsti iki penkių dienų, o tais 
atvejais, kai asmeniui inkriminuojami teroristinio pobūdžio nusikalstami 
veiksmai, gali šį terminą pratęsti iki dešimties dienų; 

d) niekas negali būti sulaikytas, suimtas arba jam taikomos prevenci- 
nės laisvės apribojimo priemonės kitur, nei tam įsteigtose ir skirtose patal- 
pose arba asmens namuose. 

Asmenys, atsakingi už įkalinimo įstaigas, negali tose patalpose laikyti 
sulaikytų ar suimtų asmenų, jeigu nėra kartu pateikiamas oficialus kompe- 
tentingos institucijos sprendimas. 

Jokio pobūdžio izoliacija negali kliudyti įkalinimo įstaigos pareigūnui 
aplankyti sulaikytąjį, suimtąjį ar kalinį, esantį toje įstaigoje. Toks pa- 
reigūnas privalo, jeigu to prašo sulaikytas arba suimtas asmuo, nusiųsti 
suėmimo teisėtumą patvirtinančio dokumento kopiją kompetentingam 
teisėjui arba pareikalauti, kad tokio dokumento kopija būtų jam pateikta, 
arba gali pats atlikti asmens sulaikymo teisėtumo vertinimą, jeigu tai nebu- 
vo atlikta asmens įkalinimo metu; 

e) paleidimas už užstatą gali būti taikomas, nebent teisėjas mano, jog 
sulaikymas ar prevencinis įkalinimas yra būtinas tyrimo procesiniams 
veiksmams atlikti, nusikaltimo aukai ar visuomenei apsaugoti. Įstatymas 
nustatys tokio paleidimo sąlygas ir formalumus. Asmens apeliacija dėl 
laisvės apribojimo, kilusio 9 straipsnyje numatytais pagrindais, turi būti 
svarstoma aukštesniojo tribunolo, sudaryto išimtinai iš jo nuolatinių narių. 
Sprendimas turi būti priimamas vienbalsiai. Jei kaltinamasis lieka laisvėje, 
jam gali būti kompetentingos institucijos taikomos kontrolės priemonės, 
kurias numato įstatymas; 

f) baudžiamosiose bylose įtariamasis ar kaltinamasis negali būti ver- 
čiamas prisiekęs duoti parodymų prieš save; taip pat negali būti verčiami 
liudyti ir jo šeimos nariai, vaikai, sutuoktinis ar kiti asmenys, numatyti 
įstatymu; 

g) konfiskavimas kaip bausmė gali būti taikoma arešto atveju tik įsta- 
tymo numatytais atvejais; tokia bausmė gali būti taikoma neteisėtoms aso- 
ciacijoms; 

h) socialinės saugos teisių atėmimas negali būti taikomas kaip bausmė; ir 

i) priėmus galutinį išteisinamąjį nuosprendį, asmuo, kuris buvo nu- 
teistas, o Aukščiausiasis Teismas tokį sprendimą pripažino klaidingu ar 
savavališku, turi teisę reikalauti žalos atlyginimo iš valstybės už patirtus 
neigiamus moralinius išgyvenimus. Žalos atlyginimo klausimas teisiškai 
bus sprendžiamas trumpame sumariniame procese, kuriame sąžiningai 
bus išanalizuoti įrodymai; 

8. Teisė gyventi neužterštoje aplinkoje. Valstybės pareiga yra užtikrin- 
ti, kad ši teisė nebūtų pažeista bei rūpintis gamtos apsauga. Siekiant ap- 
saugoti aplinką, įstatymais gali būti nustatyti tam tikri specifiniai teisių bei 
laisvių ribojimai; 

9. Teisė į sveikatos apsaugą. Valstybė suteikia laisvą ir lygią prieigą 
prie paslaugų, kurios gerina, saugo ir stiprina sveikatą bei sudaro sąlygas 
asmenų reabilitacijai. Be to, su sveikata susijusios veiklos koordinacija ir 
kontrolė priklauso valstybei. 

Valstybės pagrindinė pareiga yra garantuoti tinkamą sveikatos paslau- 
gų teikimą viešose bei privačiose įstaigose tokia tvarka ir sąlygomis, kokias 
nustato įstatymas, kuris taip pat gali numatyti ir privalomus mokesčius. 

Kiekvienas asmuo turi teisę pasirinkti sveikatos sistemą, nepriklauso- 
mai nuo to, ar ta sistema valstybinio, ar privataus pobūdžio; 

10. Teisė į išsilavinimą. 

Švietimo tikslas yra visapusiškas individo lavinimas įvairiose gyveni- 
mo stadijose. 

"Tėvams suteikiama pirminė teisė ir pareiga auklėti savo vaikus. Vals- 
tybė šios teisės įgyvendinimui teikia ypatingą apsaugą. 

Valstybė skatina ikimokyklinį ugdymą. Pradinis ir vidurinis išsila- 
vinimas yra privalomi, tuo tikslu valstybė privalo finansuoti nemokamą 
mokslo sistemą, prieinamą visiems gyventojams. Vidurinio išsilavinimo 
sistema turi būti pagal įstatymą ištęsta iki 21 metų amžiaus. 

Taip pat valstybė turi skatinti mokslo vystymąsi visais lygmenimis; 
kad būtų skatinami moksliniai ir technologiniai tyrimai, meninė kūryba ir 
Tautos kultūrinio paveldo apsauga bei augimas. 

Visuomenės pareiga yra prisidėti prie švietimo plėtros ir tobulinimo; 

11. Švietimo laisvė apima teisę steigti, organizuoti ir išlaikyti švietimo 
įstaigas. 

Švietimo laisvė negali būti ribojama kitaip, nei dėl moralės, gerų pa- 
pročių, viešosios tvarkos ir nacionalinio saugumo. 

Valstybinis švietimas negali būti orientuotas į politinę propagandą. 

Tėvai turi teisę parinkti švietimo įstaigą savo vaikams. 

Organinis konstitucinis įstatymas nustatys minimalius reikalavimus, 
kurių turi būti laikomasi pradinio ir vidurinio išsilavinimo lygmenyse, bei 
bendrąsias nuostatas, kuriomis vadovaujantis valstybė galės kontroliuoti 
tinkamą jų įgyvendinimą. 

Taip pat įstatymas nustatys reikalavimus įvairaus lygmens švietimo 
įstaigoms, siekiančioms oficialaus pripažinimo; 

12. Laisvė visomis formomis ir būdais reikšti savo nuomonę bei 
skleisti informaciją be išankstinės cenzūros pagal kvalifikuota balsų dau- 
guma priimto įstatymo nuostatas, jeigu tokiais veiksmais nėra padaromi 
nusižengimai, sukeliantys teisinę atsakomybę. 

Jokiais atvejais įstatymas negali nustatyti valstybės monopolijos vi- 
suomenės informavimo priemonėms. 

Bet kuris fizinis ar juridinis asmuo, įžeistas ar nepagrįstai apkaltintas 
visuomenės informavimo priemonėse, turi teisę neatlyginamai ir nevaržo- 
mai išplatinti savo pareiškimą arba pateikiamos informacijos paneigimą 
įstatymo nustatyta tvarka. 

Kiekvienas fizinis ar juridinis asmuo turi teisę leisti, redaguoti bei 
platinti laikraščius, žurnalus bei periodinius leidinius įstatymo nustatyta 
tvarka. 

Valstybė ir įstatyme numatyti universitetai bei kiti subjektai gali įsteig- 
ti, valdyti bei išlaikyti televizijos stotis. 

Veiks nepriklausomas juridinis asmuo Nacionalinė televizijos taryba, 
kuri bus atsakinga už tinkamą žiniasklaidos priemonių priežiūrą. Šios Ta- 
rybos sudarymo tvarką, funkcijas ir rekvizitus nustatys kvalifikuota balsų 
dauguma priimtas įstatymas; 

13. Teisė į taikius neginkluotus susirinkimus be būtino išankstinio 
leidimo. Susirinkimai viešose aikštėse, gatvėse ir kitose viešojo naudojimo 
vietose reguliuojami bendrosiomis policijos veiklos nuostatomis; 

14. Teisė teikti valdžios institucijoms peticijas bet kokiu viešo ar pri- 
vataus pobūdžio klausimu be apribojimų, išskyrus reikalavimą peticijas 
pateikti pagarbiu ir tinkamu būdu; 

15. Teisė jungtis į asociacijas be išankstinio leidimo. 

Tam, kad asociacija įgytų juridinio asmens statusą, ji turi būti įsteigta 
pagal įstatymu nustatytus reikalavimus. 

Niekas negali būti verčiamas jungtis prie asociacijų. 


692 


Čilės Respublikos Konstitucija 


Asociacijos, priešingos moralei, viešajai tvarkai ir valstybės saugumui, 
yra draudžiamos. 

Politinės partijos negali kištis į bet kokią veiklą, kitą, nei joms yra pri- 
skirta, ir negali turėti privilegijų ar monopolijos dėl piliečių dalyvavimo 
jose; politinės partijos narių sąrašas turi būti registruotas valstybinės rin- 
kimų tarnybos, saugančios narių sąrašo kopiją, kuri turi būti prieinama ki- 
tiems tos partijos nariams, politinės partijos apskaita yra vieša; jų finansa- 
vimo piniginiai, turtiniai, dotacijų ar kreditų šaltiniai negali būti užsienio 
kilmės; jų įstatai turi nustatyti taisykles, užtikrinančias veiksmingą vidinę 
demokratiją. Organinis konstitucinis įstatymas reglamentuos kitus aspek- 
tus, susijusius su politinėmis partijomis, ir nustatys nuobaudas, skiriamas 
už taisyklių pažeidimus, įskaitant ir politinės partijos likvidavimą. 

Asociacijos, judėjimai, organizacijos ir kitos žmonių grupės, kurios 
siekia vykdyti ar vykdo polinių partijų veiklą, tačiau neatitinka politinėms 
partijoms keliamų reikalavimų, yra neteisėtos ir bus baudžiamos sank- 
cijomis, nustatytomis anksčiau minėtame organiniame konstituciniame 
įstatyme. 

Politinė Konstitucija garantuoja politinį pliuralizmą. Antikonstituci- 
nėmis laikomos politinės partijos, judėjimai ar kitų formų organizacijos, 
kurių tikslai, veiksmai ar elgesys prieštarauja pagrindiniams demokratijos 
ir konstitucinės santvarkos principams arba skatina totalitarinės sistemos 
kūrimą, taip pat tokios, kurios naudoja, propaguoja ar skatina smurtą kaip 
politinės veiklos priemonę. Konstitucinis Tribunolas yra kompetentingas 
paskelbti tokius žmonių junginius antikonstituciniais. 

Neprieštaraujant kitoms Konstitucijoje ir įstatymuose numatytoms 
sankcijoms, asmenys, kurie dalyvavo ankstesnėse nuostatose įvardytose 
antikonstitucinio pobūdžio veiksmuose, negali dalyvauti politinių partijų, 
judėjimų ar kitų formų politinių organizacijų veikloje, taip pat dalyvauti 
rinkimuose dėl valstybinių postų ir vykdyti 57 straipsnio 1-6 dalyse nuro- 
dytų funkcijų penkerius metus nuo Teismo sprendimo priėmimo dienos. 
Jeigu tuo momentu asmuo yra atsakingas už tokių tikslų bei funkcijų vyk- 
dymą, jis netenka šių įgaliojimų. 

Asmenys, nubausti pagal anksčiau minėtas nuostatas, negali būti at- 
leisti nuo bausmės greičiau, nei sueina nurodytas terminas. Jeigu asmuo 
pažeidžia šioje dalyje įtvirtintas nuostatas pakartotinai, minėtų apribojimų 
trukmė yra dvigubinama; 

16. Laisvė dirbti ir darbo apsauga. 

Kiekvienas asmuo turi teisę laisvai įsidarbinti bei pasirinkti tinkamai 
apmokamą profesiją. 

Bet kokia diskriminacija, kuri nėra grįsta asmens sugebėjimais ar kva- 
lifikacija, yra draudžiama, tačiau tam tikrais atvejais įstatymu gali būti nu- 
statytas reikalavimas būti Čilės Respublikos piliečiu ar numatomi amžiaus 
apribojimai. 

Jokio pobūdžio darbas negali būti draudžiamas, nebent jis priešta- 
rauja moralei, viešajam saugumui ar kenkia sveikatai, arba prieštarauja 
valstybės interesams ir tai yra reglamentuota įstatymu. Joks įstatymas ar 
valstybės valdžios institucijos sprendimas negali reikalauti asmens pri- 
klausymo kokiai nors organizacijai ar susivienijimui norint dirbti tam 
tikrą darbą ar užsiimti profesine veikla, taip pat negali reikalauti išstoti 
iš tokio susivienijimo norint tęsti darbą ar užsiimti profesine veikla. Įsta- 
tymas nustatys profesijas, kurioms reikalingas atitinkamas universitetinis 
išsilavinimas ar mokslinis laipsnis, ir konkrečias tų pareigų užėmimo są- 
lygas. Pagal įstatymą įsteigtos profesinės įstaigos, susijusios su tokiomis 
profesijomis, turės teisę spręsti skundus, pateiktus dėl jų narių elgesio etiš- 
kumo. Jų sprendimai gali būti apskųsti atitinkamam apeliaciniam teismui. 
Neasocijuoti specialistai bus vertinami specialių pagal įstatymą įsteigtų 
tribunolų. 

Darbuotojai turi teisę į kolektyvines derybas su kompanija, kurioje 
dirba, išskyrus tokius atvejus, kai tokios derybos aiškiai nėra leidžiamos 
įstatymo. Įstatymas nustatys kolektyvinių derybų būdus ir tinkamą proce- 
dūrą, kuri padėtų priimti teisingą ir taikų sprendimą. Įstatymas nustatys 
konkrečius atvejus, kai kolektyvinės derybos turės būti perduotos priva- 
lomam arbitravimui, vykdomam specialaus iš ekspertų sudaryto teismo, 
kurio sudarymo tvarka ir įgaliojimai bus apibrėžti įstatymu. 

Valstybės valdžios ir savivaldos institucijų darbuotojai negali strei- 
kuoti. Taip pat streikuoti negali korporacijos ir įmonės, nepriklausomai 
nuo jų pobūdžio, kurios teikia viešąsias paslaugas arba kurių neveiklumas 
gali sukelti didžiulę žalą visuomenės sveikatai, valstybės ekonomikai, gy- 
ventojų aptarnavimui ar nacionaliniam saugumui. Įstatymu bus įtvirtintos 
procedūros nustatyti, kokių korporacijų bei įmonių darbuotojams taiko- 
mas anksčiau minėtas draudimas; 

17. Priėmimas į viešąsias pareigas gali būti ribojamas tik Konstitucijo- 
je ir įstatymuose nustatytais ribojimais; 

18. Teisė į socialinę apsaugą. 

Šią teisę reglamentuojantys įstatymai turi būti priimami kvalifikuota 
balsų dauguma. 

Valstybės veiksmai turi būti skirti garantuoti visiems gyventojams ga- 
limybę gauti vienodą naudą, teikiamą valstybinių ar privačių institucijų. 
Įstatymas gali nustatyti privalomus mokesčius. 

Valstybė prižiūrės teisės į socialinę apsaugą tinkamą įgyvendinimą; 

19. Teisė pagal įstatymą jungtis į sąjungas. Prisijungimas prie profsą- 
jungų visuomet turi būti savanoriškas. 

Sąjunga galės naudotis juridinio asmens statusu tik tinkamai įregist- 
ravusi savo įstatus bei steigimo dokumentus įstatymu nustatytais būdais ir 
sąlygomis. 

Įstatymas nustatys tokių organizacijų nepriklausomumo užtikrinimo 
mechanizmus. 

Tokios sąjungos negali dalyvauti politinėje veikloje; 

20. Lygus mokesčių paskirstymas proporcingai asmenims pagal jų 
gaunamas pajamas arba pagal įstatymu nustatytas progresyvinio pobūdžio 
taisykles ir lygus kitų valstybės finansinių įpareigojimų paskirstymas. 

Jokiu atveju įstatymas negali nustatyti akivaizdžiai neproporcingų ir 
neteisingų mokesčių. 

Surinkti mokesčiai, nepriklausomai nuo jų kilmės, sudaro dalį Tautos 
gerovės ir negali būti paskirti konkrečiam tikslui įgyvendinti. 

Nepaisant to, įstatymas gali nustatyti, kad tam tikri mokesčiai gali būti 
skirti nacionalinei gynybai užtikrinti. 

Be to, gali būti nustatyta, kad tokiais mokesčiais apmokestinus regio- 
ninio ar vietinio pobūdžio veiklą ar turtą, gautos lėšos gali būti pagal įsta- 
tymą naudojamos regioninės ar vietinės valdžios institucijų vykdomiems 
plėtros projektams finansuoti; 

21. Teisė užsiimti bet kokia ekonomine veikla, neprieštaraujančia mo- 
ralei, viešajai tvarkai ar nacionaliniam saugumui ir vykdant veiklą pagal ją 
reglamentuojančių įstatymų nuostatas. 

Valstybė ir jos valdžios institucijos gali užsiimti verslu ar dalyvauti verslo 
organizacijose, jeigu tai yra leidžiama pagal kvalifikuota balsų dauguma pri- 
imto įstatymo nuostatas. Tokiu atveju šiai veiklai bus taikomi individų veiklą 
reguliuojantys bendrieji teisės aktai, kiek tai neprieštarauja išimtinėms specia- 
liosioms teisės normoms, pagrįstai priimtoms kvalifikuota balsų dauguma; 

22. Ekonominėje veikloje valstybės ir valstybės valdžios institucijų 
taikomas savavališkos diskriminacijos draudimas. 

Tik pagal įstatymą ir nediskriminuojant, gali būti nustatyta tiesioginė 
ar netiesioginė nauda kuriam nors sektoriui, veiklos rūšiai ar geografinei 
zonai, arba nustatyti specialūs mokesčiai, finansuojantys minėtas sritis. 
Frančizės bei netiesioginių pajamų visuma taip pat kasmet turi būti įtrauk- 
ta į biudžeto įstatymą; 

23. Laisvė nuosavybės teise įsigyti visų rūšių turtą, išskyrus tokį, kuris 
savo pobūdžiu yra visuotinis ir turi priklausyti visai Tautai bei kuris toks 
yra apibrėžtas įstatyme. Ši nuostata dera su kitomis šioje Konstitucijoje 
įtvirtintomis nuostatomis. 

Kai to reikalauja nacionaliniai interesai, kvalifikuota balsų dauguma 
priimtas įstatymas gali nustatyti apribojimus arba reikalavimus, taikomus 
norint įsigyti tam tikrą nuosavybę ar konkretų turtą; 

24. Teisė į įvairių formų materialiąją ir nematerialiąją nuosavybę. 

Tik įstatymas gali nustatyti būdus, kuriais nuosavybė yra įgyjama, 
naudojama ir jos netenkama, taip pat nustatant ir apribojimus bei pareigas, 
kylančias iš nuosavybės socialinių funkcijų. Tai apima, kiek to reikia Tau- 
tos bendriesiems interesams užtikrinti, nacionalinį saugumą, visuomenės 
sveikatą ir aplinkos paveldo išsaugojimą. 

Iš nieko jokiomis aplinkybėmis negali būti atimta nuosavybė, išsky- 
rus bendrųjų ar specialiųjų įstatymų numatytus atvejus, kai turtas yra 
nusavinamas visuomenės gerovei ar nacionaliniam interesui užtikrin- 
ti tokiu būdu, kaip tai tinkamai numatė įstatymų leidėjas. Asmuo, kurio 
turtas buvo nusavintas, gali ginčyti nusavinimo akto teisėtumą bendrosios 
kompetencijos teisme ir jis visuomet turi teisę į kompensaciją už patirtus 
materialinius nuostolius, kuri nustatoma abipusiu susitarimu arba pagal 
įstatymą teismo priimtu sprendimu. 

Nepavykus pasiekti susitarimo, kompensacija turi būti sumokėta gry- 
naisiais pinigais. 

Faktiškai nusavinus nuosavybę, sumokama kompensacija už patirtus 
nuostolius, kurią, jeigu nėra susitarimo, preliminariai pagal įstatymą nustato 
ekspertai. Kilus ginčui dėl nuosavybės nusavinimo teisėtumo, teisėjas, įverti- 
nęsjam pateiktus įrodymus, gali nurodyti sustabdyti nuosavybės nusavinimą. 

Valstybei priklauso absoliuti, išimtinė, neribojama ir neatimama visų 
kasyklų nuosavybė, įskaitant metalo turtingų smėlio, druskos, anglių ir 
angliavandenilių bei kitų iškastinių medžiagų, išskyrus paviršinio molio, 
nepaisant fizinių bei juridinių asmenų žemės, po kuria esti visos iškasenos, 
nuosavybės teisės. Viršutiniams žemės plotams bus taikomi įstatymu nu- 

statyti įpareigojimai ir apribojimai, kad būtų galima palengvinti iškasenų 
žvalgybą, gavybą ir kasyklų naudojimą. 

Įstatymas nustatys, kurios iš ankstesniame paragrafe minėtų medžia- 
gų, išskyrus skystuosius ir dujinius angliavandenilius, gali būti žvalgybos ir 
eksploatacijos objektais. Tokie leidimai visuomet bus įtvirtinami teisminiais 
sprendimais, kurie galios nustatytą laiką, suteiks teises ir įpareigos, kaip tai 
numatys organinis konstitucinis įstatymas. Kasybos leidimas įpareigoja lei- 
dimo turėtoją vykdyti visus būtinus veiksmus tam, kad būtų patenkintas 
viešasis interesas, kurio pagrindu ir buvo suteiktas leidimas užsiimti tokia 
veikla. Proceso saugos režimas bus nustatytas minėtu įstatymu, kuriuo tie- 
sioginėmis ar netiesioginėmis priemonėmis bus siekiama užtikrinti tinka- 
mą pareigų vykdymą ir aptars leidimo pasibaigimo ar nutraukimo nevyk- 
dant įsipareigojimų pagrindus. Kiekvienu atveju tokie pagrindai ir jų gali- 
mas poveikis turi būti nustatomi leidimo veikti suteikimo momentu. 

Bendrosios kompetencijos teisingumo teismai turės išimtinę jurisdikciją 
pripažinti tokių koncesijų nutraukimą. Teismai spręs ginčus dėl koncesijų pa- 
sibaigimo ar nutraukimo, o jų pasibaigimo atveju situacijos paveikta šalis gali 
reikalauti iš teisingumo teismo deklaracijos apie jos teisių tolesnį tęstinumą. 

Medžiagų, kurioms gauti nereikalinga koncesija, žvalgyba, eksploa- 
tacija ar naudos iš jų gavimas gali būti tiesiogiai vykdomas valstybės ar 
jos įstaigų, gavus administracinius leidimus ar sudarius specialius kontrak- 
tus ir laikantis reikalavimų bei sąlygų, kurias kiekvienu konkrečiu atveju 
aukščiausiu dekretu nustato Respublikos Prezidentas. Ši nuostata taip pat 
taikoma visiems nacionaliniuose jūros vandenyse esantiems organizmams, 
taip pat ir organizmams, esantiems vandenyse, kurie pagal įstatymą yra 
apibrėžti kaip svarbūs nacionaliniam saugumui. Respublikos Prezidentas 
gali bet kuriuo metu nenurodydamas priežasčių ir be atitinkamos kom- 
pensacijos nutraukti administracines koncesijas ar veiklos sutartis zonose, 
kurios paskelbtos svarbiomis nacionaliniam saugumui. 

Individų teisė į vandenis, gauta ir pripažįstama pagal įstatymo nuosta- 
tas, suteikia jiems nuosavybės teisę; 

25. Laisvė kurti ir platinti meno kūrinius, taip pat autoriaus teisė į jo 
sukurtus intelektinius bei meninius kūrinius įstatymo nustatytam termi- 
nui, kuris negali būti trumpesnis už autoriaus gyvenimo trukmę. 

Autoriaus teisės yra suprantamos kaip apimančios kūrinių nuosavybę 
ir kitas teises, pavyzdžiui, autorystę, leidybą, darbo vientisumą; visa tai yra 
reglamentuota įstatymo nuostatomis. 

Be to, įstatymo nustatytam terminui garantuojama pramoninė auto- 
rystė išradimų patentams, prekių ženklams, modeliams, technologiniams 
procesams bei kitiems analogiškiems kūriniams. 

Nuostatos, įtvirtintos šios dalies antroje, trečioje, ketvirtoje ir penk- 
toje dalyje, taikomos intelektinių ir meno kūrinių nuosavybei bei taip pat 
industrinei nuosavybei; ir 

26. Užtikrinimas, kad teisinės nuostatos, kurios pagal Konstitucijos 
įgalinimą reglamentuoja ar pildo Konstitucijoje įtvirtintas garantijas arba 
kurios jas Konstitucijos nustatytais atvejais riboja, negali veikti pačių teisių 
esmės ir nustatyti sąlygų, mokesčių ar reikalavimų, kurie apsunkintų tų 
garantijų laisvą taikymą. 


20 straipsnis 

Bet kas, kas dėl savavališkų arba neteisėtų veiksmų ar neveikimo ken- 
čia nepriteklių, trikdymą ar susiduria su įvairiomis grėsmėmis teisėtai nau- 
dodamasis teisėmis ir garantijomis, įtvirtintomis 19 straipsnyje, ketvirto 
paragrafo 1, 2, 3 dalyse, paskutinio paragrafo 4, 5, 6, 9 dalyse, 11, 12, 13, 
15, 16 dalyse ryšium su darbo laisve ir pasirinkimo bei sutarčių laisve, 19, 
21, 22, 23, 24ir 25 dalyse, gali pats ar per atstovą kreiptis į atitinkamą Ape- 
liacinį teismą, kuris nedelsdamas priims, jo manymu, būtinas priemones 
teisinei valstybei atkurti ir užtikrinti deramą nukentėjusio asmens apsau- 
gą, nepažeidžiant kitų teisių, kuriomis asmuo gali remtis kompetentingose 
valdžios institucijose ar teismuose. 

Apeliacija dėl esminių teisių, įtvirtintų 19 straipsnio 8 dalyje, pažeidi- 
mo taip pat gali būti pateikiama, kai savavališkais ar neteisėtais veiksmais 
pažeidžiama teisė į gyvenimą neužterštoje aplinkoje, tačiau aplinkos taršos 
negalint priskirti konkrečiai valdžios institucijai arba asmeniui. 


21 straipsnis 

Kiekvienas suimtas, sulaikytas ar įkalintas individas, kuris laikomas 
pažeidusiu Konstitucijos ar įstatymų nuostatas, gali pats ar per trečiąsias 
šalis pateikti apeliaciją įstatymu įsteigtam teismui, kad teismas nurodytų 
laikytis teisinių formalumų bei iškart priimtų būtinus sprendimus siekiant 
atkurti teisinę valstybę ir užtikrintų tinkamą apsaugą tokiam asmeniui. 

Teisėjas gali nurodyti, kad individas būtų apklaustas jam dalyvaujant, 
ir kiekvienas įkalinimo ar sulaikymo įstaigos pareigūnas privalo griež- 
tai paklusti tokiam nurodymui. Įvertinęs visus duomenis, teisėjas priims 


698 


Čilės Respublikos Konstitucija 


sprendimą nedelsiant paleisti individą arba ištaisyti nustatytus teisinius 
trūkumus, ar nusiųsti individą pas kompetentingą teisėją, visuomet spren- 
dimus priimdamas greitai ir ištaisydamas rastus trūkumus pats arba infor- 
muodamas kompetentingą asmenį apie pareigą rastus trūkumus ištaisyti. 
"Tokias pačias galimybes, suteikiamas tokia pačia tvarka, turi kiekvienas 
asmuo, kuris neteisėtai kenčia bet kokį nepriteklių, pažeidimą ar grėsmę as- 
meninei laisvei bei asmens saugumui. Tokiu atveju atitinkamas teisėjas pritai- 
kys ankstesniame paragrafe nurodytas konkrečias priemones, kurios padės 
atkurti teisinę valstybę ir užtikrins deramą nukentėjusio asmens apsaugą. 


22 straipsnis 

Kiekvienas Respublikos gyventojas privalo gerbti Čilę ir jos naciona- 
linius simbolius. 

Čiliečiams tenka esminė pareiga gerbti jų tėvynę, ginti jos nepriklau- 
somybę, prisidėti prie nacionalinio saugumo ir esminių Čilės vertybių bei 
tradicijų išsaugojimo. 

Karinė tarnyba ir kitos asmeninės pareigos, kurias nustato įstatymas, 
yra privalomos ir vykdomos įstatymo nustatyta tvarka bei laiku. 

Čiliečiai, galintys nešiotis ginklą, turi būti įrašyti į Karinį registrą, ne- 
bent jie nuo šios pareigos yra atleisti. 


23 straipsnis 

Visuomeninės grupės ir jų lyderiai, kurie pažeidžia Konstitucija jiems 
suteiktą autonomiją dalyvaudami veikloje, kuri jiems nėra įprasta ir leisti- 
na, bus baudžiami pagal įstatymo nuostatas. Vadovaujanti pozicija profsą- 
jungoje yra nesuderinama su vadovaujamųjų funkcijų vykdymu nacionali- 
niu ar regioniniu lygmeniu, taip pat vadovavimu politinei partijai. 

Įstatymas nustatys sankcijas, taikomas sąjungų lyderiams, kurie kišasi 
į politinę veiklą, taip pat politinių partijų lyderiams, kurie kišasi į sąjungų 
bei organizacijų vykdomą veiklą, detalizuotą įstatymu. 


IV SKYRIUS 
VALDYMAS 
Respublikos Prezidentas 


24 straipsnis 
Valstybės valdymas ir administracija patikėta Respublikos Preziden- 
tui, kuris yra valstybės vadovas. 

Jo įgaliojimai apima viską, kas susiję su viešosios tvarkos palaikymu 
valstybės viduje bei išoriniu Respublikos saugumu pagal Konstitucijos ir 
įstatymų nuostatas. 

Kiekvienais metais gegužės 21 dieną Respublikos Prezidentas Kong- 
reso plenarinei sesijai teikia šalies administracinės bei politinės būklės 
ataskaitą. 


25 straipsnis 

Norint užimti Respublikos Prezidento postą, reikia būti Čilės piliečiu 
pagal Konstitucijos 10 straipsnio 1 ar 2 dalis, būti sulaukusiam 35 metų 
amžiaus ir atitikti kitus reikalavimus, keliamus piliečiams, turintiems teisę 
balsuoti ir dalyvauti rinkimuose. 

Respublikos Prezidento kadencija trunka ketverius metus ir jis negali 
būti perrenkamas kitai kadencijai. 

Respublikos Prezidentas be Senato leidimo negali išvykti iš šalies teri- 
torijos ilgesniam nei trisdešimties dienų terminui bei likus iki kadencijos 
pabaigos mažiau nei devyniasdešimčiai dienų. 

Visais atvejais Respublikos Prezidentas turi iš anksto įspėti Senatą 
apie savo ketinimą išvykti iš šalies ir pateikti savo išvykimo priežastis. 


26 straipsnis 

Respublikos Prezidentas renkamas tiesioginiu balsavimu absoliučia 
galiojančių balsų dauguma. Rinkimai bus rengiami kartu su Parlamento 
narių rinkimais, kurie numatyti atitinkamame organiniame konstitucinia- 
me įstatyme, likus devyniasdešimčiai dienų iki kadencijos pabaigos. 

Jeigu Respublikos Prezidento rinkimuose dalyvauja daugiau nei du 
kandidatai ir nė vienas iš jų nesurenka absoliučios galiojančių balsų dau- 
gumos, yra rengiamas antras balsavimo turas, kuriame dalyvauja du dau- 
giausiai balsų surinkę kandidatai, ir laimėjusiu laikomas asmuo, surinkęs 
daugiausiai balsų. Šie nauji rinkimai bus rengiami pagal įstatymo nuosta- 
tas trisdešimtą dieną po pirmųjų rinkimų, jeigu ta diena yra sekmadienis. 
Jeigu taip neatsitinka, rinkimai organizuojami artimiausią sekmadienį po 
trisdešimtos dienos nuo pirmųjų rinkimų. 

Pagal pirmas dvi šio straipsnio dalis tušti balsai arba balsai, kurie lai- 
komi negaliojančiais, bus laikomi niekada nebuvę atiduoti rinkimuose. 

Jeigu miršta vienas ar abu kandidatai, kurie buvo minėti antroje šio 
straipsnio dalyje, Respublikos Prezidentas skelbia naujus rinkimus per 

trisdešimt dienų, skaičiuojant nuo mirties dienos. Rinkimai bus rengiami 
sekmadienį, kuris bus artimiausias skaičiuojant devyniasdešimties dienų 
terminą nuo rinkimų paskelbimo dienos. 

Jeigu Respublikos Prezidento kadencija baigiasi anksčiau nei inaugu- 
ruojamas išrinktas naujasis Prezidentas, taikomos Konstitucijos 28 straips- 
nio 1 dalies atitinkamos nuostatos. 


27 straipsnis 

Prezidento rinkimų tinkamumo vertinimo procesas turi būti baigtas 
per penkiolika dienų skaičiuojant nuo pirmojo ar antrojo rinkimų turo su- 
rengimo dienos. 

Rinkimų tribunolas nedelsdamas informuoja Senato pirmininką apie 
išrinktą Respublikos Prezidentą. 

Plenarinė Kongreso sesija susirenka į viešą posėdį per devyniasdešimt 
dienų nuo pirmojo rinkimų turo ir dalyvaujantys nariai apžvelgia rinkimų 
tribunolo priimtą rezoliuciją, kuri skelbia apie prezidento išrinkimą. 

Ta pačia proga išrinktasis Prezidentas prisiekia, priesaiką priima Se- 
nato Pirmininkas, ištikimai vykdyti prezidento pareigas, saugoti šalies ne- 
priklausomybę, laikytis Konstitucijos ir įstatymų bei užtikrinti jų laikymąsi 
ir iškart po to užima Respublikos Prezidento postą. 


28 straipsnis 

Jeigu išrinktasis Prezidentas negali pradėti eiti pareigų, prezidento pa- 
reigų imasi Respublikos viceprezidentu laikomas Senato Pirmininkas; jo 
nesant, prezidento pareigas eina Atstovų Rūmų Pirmininkas, o jo nesant, 
pareigas eina Aukščiausiojo Teismo pirmininkas. 

Tačiau jeigu Respublikos Prezidento negalėjimas eiti savo pareigų yra 
absoliutus ir trunka neribotą laiką, viceprezidentas per dešimt dienų nuo Se- 
nato pritarimo, gauto pagal Konstitucijos 53 straipsnio 7 dalį, priima spren- 
dimus, kurie paspartina naujus rinkimus per šešiasdešimt dienų Konstituci- 
joje ir rinkimų įstatyme įtvirtintu būdu. Šia tvarka išrinktas Respublikos Pre- 
zidentas įgyja Respublikos Prezidento įgaliojimus įstatymo nustatyta tvarka 
ir šias pareigas eina iki to Respublikos Prezidento kadencijos pabaigos, dėl 
kurio negalėjimo eiti savo pareigų ir buvo paskelbti išankstiniai rinkimai. 


29 straipsnis 


Jeigu Respublikos Prezidentas savo pareigų negali laikinai vykdyti dėl 
ligos, nebuvimo šalies teritorijoje arba kitos svarbios priežasties, pareigas 

eina viceprezidentu laikomas ministras, kuris parenkamas laikantis tei- 
sinio pirmumo principo. Nesant ministrų, Respublikos Prezidentą pava- 
duoja Senato Pirmininkas, Atstovų Rūmų Pirmininkas arba Aukščiausiojo 
Teismo pirmininkas. 

Jeigu Respublikos Prezidento postas yra laisvas, jo pareigos laikinai 
einamos pagal ankstesnes straipsnio nuostatas, o naujas valstybės vadovas 
renkamas pagal tolesnes nuostatas. 

Jeigu postas tampa laisvas anksčiau nei likus dvejiems metams iki 
kitų eilinių visuotinių parlamento rinkimų, Respublikos Prezidentą renka 
plenarinė Kongreso sesija absoliučia deputatų ir senatorių balsų dauguma. 
Kongreso rengiami rinkimai vyksta per dešimt dienų nuo Prezidento pos- 
to atsilaisvinimo, o išrinktas asmuo įgaliojimus įgyja per trisdešimt dienų 
nuo įvykusių rinkimų. 

Pagal šią tvarką išrinktas Prezidentas eis pareigas tol, kol tęsiasi jo pa- 
keisto Prezidento kadencija, o kituose Prezidento rinkimuose negali būti 
registruojamas kandidatu į Respublikos Prezidentus. 


30 straipsnis 

Prezidento įgaliojimai baigiasi tą pačią dieną, kai baigiasi jo kadencija, 
O jį pakeičia išrinktas naujas asmuo. 

Bet kuris asmuo, kuris visą kadenciją vykdė prezidento įgaliojimus, 
tampa buvusiu Respublikos Prezidentu. 

Remiantis tuo, minėtiems asmenims taikomos Konstitucijos 61 ir 
62 straipsnio nuostatos. Asmenys, kurie užėmė Respublikos Prezidento 
postą šioms pareigoms atsilaisvinus neplanuotai arba tie, kurie buvo paša- 
linti iš pareigų apkaltos proceso tvarka, neįgyja buvusio Respublikos Pre- 
zidento statuso. 

Buvęs Respublikos Prezidentas, kuris atlieka iš viešųjų lėšų finansuo- 
jamas funkcijas, funkcijų vykdymo laikotarpiu negaus jam priklausančio 
išlaikymo, tačiau jam liks kitos numatytos privilegijos. Išimtimi laikomas 
mokomasis darbas ir darbas, susijęs su aukštesniu viduriniu ar specialiuoju 
išsilavinimu. 


31 straipsnis 

Plenarinės Kongreso sesijos paskirtas Respublikos Prezidentas arba, 
tam tikrais atvejais, Respublikos viceprezidentas, turės visus šios Konstitu- 
cijos Respublikos Prezidentui suteikiamus įgaliojimus. 

32 straipsnis 

Respublikos Prezidento specialieji įgaliojimai yra: 

1. Pritarti pagal Konstituciją priimamiems įstatymams, juos vetuoti 
ir skelbti; 

2. Nurodant priežastis prašyti sušaukti kuriuos nors iš Rūmų. Tokiu 
atveju sesija turi būti sušaukta per trumpiausią įmanomą terminą; 

3. Leisti dekretus, turinčius įstatymo galią, Konstitucijos numatytais 
atvejais ir gavus išankstinį Kongreso patvirtinimą; 

4. Konstitucijos 128 straipsnyje nustatytais pagrindais skelbti referen- 
dumą; 

5. Skelbti konstitucinę nepaprastąją padėtį šioje Konstitucijoje nusta- 
tytais atvejais ir tvarka; 

6. Nepažeidžiant apribojimų naudotis savo įgaliojimais neteisinėse 
srityse, priimant dekretus ar instrukcijas, kurios būtinos įstatymams įgy- 
vendinti; 

7. Skirti į pareigas ir iš jų atšaukti valstybės ministrus, subsekretorius, 
merus ir gubernatorius; 

8. Skirti ambasadorius ir diplomatinius ministrus bei atstovus tarp- 
tautinėse organizacijose. Šie pareigūnai, taip pat asmenys, minimi šio 
straipsnio 7 dalyje, išimtinai priklauso nuo Respublikos Prezidento pasiti- 
kėjimo ir pareigas eina tol, kol turi valstybės vadovo pasitikėjimą; 

9. Senato pritarimu skirti Respublikos generalinį kontrolierių; 

10. Skirti ir atšaukti pareigūnus, kurie pagal įstatymą yra tiesiogiai 
priklausomi nuo Prezidento pasitikėjimo, bei pagal įstatymą skirti į kitas 
civilines pareigas. Pašalinimas iš tokių pareigų bus vykdomas pagal atitin- 
kamo įstatymo nuostatas; 

11. Pagal įstatymo nuostatas skirti išlaikymus, pensijas, našlių pensi- 
jas ir specialias pensijas; 

12. Skirti Apeliacinio teismo teisėjus ir prokurorus bei Aukščiausiojo 
Teismo ir Apeliacinio teismo siūlymu karjeros teisėjus. Senato pritarimu ir 
pagal šią Konstituciją skirti Konstitucinio Tribunolo teisėjus, teismo suti- 
kimu skirti Aukščiausiojo Teismo teisėjus ir prokurorus, taip pat ir Nacio- 
nalinį prokurorą; 

13. Prižiūrėti, kad teisėjai ir kiti teismų darbuotojai elgtųsi tinkamai 
bei, jeigu priešingu atveju tai yra būtina, prašyti Aukščiausiojo Teismo 
deklaracijos dėl tokių asmenų netinkamo elgesio, prašyti atitinkamo pro- 

kuroro taikyti jiems drausmines priemones arba, jeigu tam yra pagrindas, 
pareikšti atitinkamą kaltinimą; 

14. Įstatymo nustatytais atvejais ir tvarka teikti individualią malonę. 
Malonė nėra teikiama anksčiau, nei įsiteisėja galutinis teismo sprendimas. 
Tik Kongresas gali atleisti nuo bausmės pareigūnus, kaltintus apkaltos 
būdu Atstovų Rūmų bei pripažintus kaltais Senato; 

15. Palaikyti politinius ryšius su užsienio valdžios institucijomis bei 
tarptautinėmis organizacijomis ir vesti derybas; sudaryti, pasirašyti ir ra- 
tifikuoti valstybės interesams naudingas sutartis, kurios turi būti pateikia- 
mos Kongresui patvirtinti pagal Konstitucijos 54 straipsnio pirmąją dalį. 
Respublikos Prezidento pageidavimu atitinkamos diskusijos ir svarstymai 
bus slapti; 

16. Pagal Konstitucijos 104 straipsnį skirti ir atšaukti armijos, laivyno, 
oro pajėgų vadus bei ginkluotosios policijos generalinį direktorių, taip pat 
pagal Konstitucijos 105 straipsnį spręsti dėl ginkluotųjų pajėgų bei gink- 
luotosios policijos pareigūnų paskyrimo į pareigas, pareigų paaukštinimo 
ir jų išleidimo į pensiją; 

17. Vadovauti oro, jūrų ir sausumos pajėgoms, atsižvelgiant į naciona- 
linio saugumo interesus jas organizuoti ir dislokuoti; 

18. Karo atveju eiti aukščiausiojo kariuomenės vado pareigas; 

19. Išklausius Nacionalinio saugumo tarybą ir pagal įstatymą gavus 
leidimą, skelbti karą; ir 

20. Stebėti valstybės pajamų surinkimą ir pagal įstatymą dekretu pa- 
skirstyti išlaidas. Respublikos Prezidentas, pasirašius visiems valstybės 
ministrams, gali dekretu įvesti įstatymais nenustatytus mokesčius, skirtus 
padengti būtinoms ir neatidėliotinoms išlaidoms, atsirandančioms dėl vie- 
šųjų nelaimių, užsienio agresijos, vidinių neramumų, didelės žalos ar grės- 
mės nacionaliniam saugumui arba išsekus resursams, skirtiems užtikrin- 
ti nenutrūkstamą svarbių paslaugų teikimą, kurių nebeteikiant valstybei 
kiltų didelė žala. Galutinės investicijos minėtiems tikslams pasiekti neturi 
viršyti dviejų procentų pagal biudžeto įstatymą apskaičiuotų metinių išlai- 
dų. Asmenų įdarbinimas šiems tikslams pasiekti yra galimas, tačiau nuo to 
išlaidos negali būti nei didinamos, nei mažinamos. Valstybės ministrai ar 
pareigūnai, kurie davė sutikimą ar patvirtino šioje dalyje minėtas išlaidas, 
yra kolegialiai ir asmeniškai atsakingi, jeigu tokios valstybės lėšos būtų iš- 
švaistytos. 

Valstybės ministrai 


33 straipsnis 

Valstybės ministrai yra Respublikos Prezidento tiesioginiai bendra- 
darbiai valstybės valdymo ir administravimo srityse. 

Valstybės ministrų skaičius, organizacija ir jų pirmenybė nustatoma 
įstatymu. 

Respublikos Prezidentas gali patikėti vienam ar keliems ministrams 
koordinuoti valstybės sekretorių vykdomas funkcijas bei Vyriausybės san- 
tykius su Nacionaliniu Kongresu. 


34 straipsnis 

Norintis tapti ministru asmuo turi būti Čilės pilietis, sulaukęs 21 metų 
amžiaus ir atitinkantis bendruosius reikalavimus, keliamus norintiesiems 
patekti į viešojo administravimo sritį. 

Ministrui negalint eiti savo pareigų ar atsistatydinus, ar dėl kitų prie- 
žasčių atsilaisvinus ministro postui, naujas ministras paskiriamas įstatymo 
nustatyta tvarka. 


35 straipsnis 

Respublikos Prezidento priimami reglamentai bei dekretai turi būti 
pasirašyti atitinkamo ministro ir jie negali įsiteisėti iki šio esminio reika- 
lavimo įvykdymo. 

Dekretai ir instrukcijos Respublikos Prezidento nurodymu gali būti 
leidžiami juos pasirašius vienam atitinkamam ministrui bei priimant juos 
pagal įstatymu nustatytas taisykles. 


36 straipsnis 

Ministrai yra individualiai atsakingi už savo pasirašytus teisės aktus ir 
kolegialiai atsakingi už teisės aktus, kuriuos jie pasirašo ir su kuriais sutin- 
ka kartu su kitais ministrais. 


37 straipsnis 

Ministrai, kai mano tai esant tikslinga, gali dalyvauti Atstovų Rūmų 
arba Senato sesijoje bei dalyvauti vykstančiuose debatuose, kuriuose turi 
prioritetinę teisę pasisakyti, tačiau neturėdami teisės balsuoti. Nepaisant 
to, balsavimo metu jie gali konkretizuoti ir taisyti deputato ar senatoriaus 
pateiktas koncepcijas, kuriomis jie grindžia savo balsavimą. 

Nepažeidžiant ankstesnės nuostatos, ministrai turi asmeniškai dalyvau- 
ti specialioje Atstovų Rūmų ar Senato sušauktoje sesijoje, kad būtų infor- 
muoti apie sritis, priskirtas atitinkamų valstybės sekretorių kompetencijai. 


371 straipsnis 

Su ministrų funkcijomis nesuderinama veikla apibrėžta Konstitu- 
cijos 58 straipsnio pirmojoje dalyje. Nuo ministro paskyrimo į pareigas 
momento asmuo turi atsisakyti bet kokių pareigų, įgaliojimų ar funkcijų, 
kurios yra nesuderinamos su ministro postu. 

Kol eina savo pareigas, ministrai negali būti susieti su valstybe jokio- 
mis sutartimis, būti teisininkais ar advokatais bet kokio pobūdžio bylose 
bei advokatu ar agentu konkrečiose derybose su administracija, taip pat 
negali būti bankų direktoriais ar bet kokios korporacijos arba panašios 
svarbos įstaigos vadovais. 


VALSTYBĖS ADMINISTRACIJOS BENDROSIOS NUOSTATOS 


38 straipsnis 

Organinis konstitucinis įstatymas apibrėš valstybės administracijos 
bendrąsias nuostatas. Garantuojama valstybės tarnautojų karjera ir tech- 
niniai bei profesiniai kriterijai, kuriais grindžiama valstybės tarnyba; bus 
užtikrinamos lygios galimybės patekti į šią tarnybą bei valstybės tarnauto- 
jų mokymų ir kvalifikacijos kėlimo organizavimas. 

Bet kuris asmuo, kurio teisės buvo pažeistos valstybės administraci- 
jos, valstybės institucijų ar savivaldybių, turi teisę kreiptis į įstatymu nu- 
statytus teismus, o toks kreipimasis nekeičia atitinkamo pareigūno, kuris 
galimai ir sukėlė žalą, atsakomybės. 


Konstitucinės išimtinės padėtys 
39 straipsnis 
Visiems žmonėms naudojimasis šios Konstitucijos suteikiamomis teisė- 
mis ir garantijomis gali būti apribotas tik išimtiniais atvejais: kilus užsienio 
ar vidaus karui, vidiniams neramumams, viešajai nelaimei ar avarijai, kai yra 
smarkiai paveikiamas normalus valstybės institucijų funkcijų vykdymas. 


40 straipsnis 
Karo padėtis yra skelbiama Respublikos Prezidento su Nacionalinio 
Kongreso pritarimu užsienio karo, apgulties padėties, vidaus karo ar smar- 

kių vidinių neramumų atveju. Deklaracija turi nustatyti zonas, kurioms 
bus taikomos išimtinės taisyklės. 

Per penkias dienas nuo Respublikos Prezidento deklaracijos dėl karo 
padėties ar apgulties padėties įvedimo pateikimo dienos Nacionalinis Kong- 
resas turi priimti sprendimą pritarti siūlymui arba jį atmesti, tačiau pats ne- 
gali daryti jokių pakeitimų. Jeigu Kongresas per nurodytą terminą spren- 
dimo nepriima, laikoma, kad Respublikos Prezidento siūlymui yra pritarta. 

Nepaisant to, Respublikos Prezidentas gali įvesti karo ar apgulties padė- 
tį iškart, nelaukdamas Kongreso pritarimo, tačiau tokiu atveju gali būti apri- 
bojama tik susirinkimų laisvė. Jeigu Nacionalinis Kongresas neposėdžiauja, 
Respublikos Prezidento priimti sprendimai ir priemonės yra peržiūrimi tei- 
singumo teismų, netaikant Konstitucijos 45 straipsnio nuostatos. 

Sprendimas dėl apgulties padėties įvedimo gali būti priimtas tik pen- 
kiolikos dienų terminui, tačiau Respublikos Prezidentas gali prašyti šį ter- 
miną pratęsti. Karo padėtis trunka tol, kol tęsiasi užsienio karo veiksmai, 
nebent Respublikos Prezidentas nusprendžia ją atšaukti anksčiau. 


41 straipsnis 

Viešosios nelaimės atveju Respublikos Prezidentas skelbia katastrofos 
padėtį bei nustato zonas, kurias ši padėtis paveiks. 

Respublikos Prezidentas yra įpareigotas informuoti Nacionalinį Kong- 
resą apie priemones, kurios buvo priimtos dėl katastrofos padėties. Nacio- 
nalinis Kongresas gali paskelbti deklaraciją negaliojančia po 180 dienų jos 
veikimo, jeigu jos priėmimo priežastys visiškai išnyksta. Tačiau Respublikos 
Prezidentas su Nacionalinio Kongreso pritarimu gali paskelbti katastrofos 
padėtį ilgesniam nei vienerių metų laikotarpiui. Pritarimas yra suteikiamas 
pagal Konstitucijos 40 straipsnio antros dalies nuostatas. 

Po katastrofos padėties paskelbimo atitinkamos zonos yra tiesiogiai 
valdomos Respublikos Prezidento paskirto nacionalinio saugumo vado. 
"Tas asmuo valdo ir kontroliuoja teritoriją pagal įstatymo nustatytas teises 
bei pareigas. 


42 straipsnis 

Nepaprastoji padėtis viešosios tvarkos pablogėjimo ar valstybės sau- 
gumo smarkaus pažeidimo atveju yra skelbiama Respublikos Prezidento, 
kuris nustato šios padėties veikiamas zonas. Nepaprastoji padėtis negali 
trukti ilgiau nei penkiolika dienų, tačiau Respublikos Prezidentas šį ter- 

miną gali pratęsti dvigubai. Tokiam termino pratęsimui visuomet reikalin- 
gas Nacionalinio Kongreso patvirtinimas. Patvirtinimas yra suteikiamas 
Konstitucijos 40 straipsnio antros dalies nustatyta tvarka. 

Po nepaprastosios padėties paskelbimo nustatytos zonos yra tiesiogiai 
kontroliuojamos nacionalinio saugumo vado, kurį skiria Respublikos Pre- 
zidentas. Tas asmuo valdo ir kontroliuoja teritoriją pagal įstatymo nustaty- 
tas teises bei pareigas. 

Respublikos Prezidentas yra įpareigotas informuoti Nacionalinį Kong- 
resą apie priemones, kurios buvo priimtos dėl nepaprastosios padėties. 


43 straipsnis 

Paskelbdamas karo padėtį Respublikos Prezidentas įgyja teisę suvar- 
žyti asmenines laisves, teisę į susirinkimus bei darbo laisvę. Jis taip pat gali 
suvaržyti teisę jungtis į asociacijas, laisvą raštišką susižinojimą ir kitokių 
bendravimo priemonių naudojimą, nustatyti turto ir nuosavybės naudoji- 
mo teisės apribojimų. 

Paskelbdamas apgulties padėtį Respublikos Prezidentas įgyja teisę su- 
varžyti laisvą asmenų judėjimą ir gali įkalinti asmenis jų namuose arba 
kitose įstatymo nustatytose vietose, kurios nėra įkalinimo vietos ar nėra 
skirtos kaliniams įkalinti. Taip pat jis gali suvaržyti susirinkimų teisę. 

Paskelbdamas katastrofos padėtį Respublikos Prezidentas įgyja tei- 
sę suvaržyti laisvą asmenų judėjimą ir susirinkimų laisvę. Jis taip pat gali 
nustatyti turto nusavinimą bei suvaržymus naudotis nuosavybės teisėmis, 
priimti išskirtines administracinio pobūdžio priemones, kurios būtinos 
greitai atkurti normalią būklę ypatingos padėties paveiktose zonose. 

Paskelbdamas nepaprastąją padėtį Respublikos Prezidentas įgyja teisę 
suvaržyti laisvą asmenų judėjimą ir susirinkimų teisę. 


44 straipsnis 

Konstitucinis organinis įstatymas nustatys išimtines padėtis, taip pat 
jų paskelbimo ir būtinų teisinių bei administracinių priemonių taikymo 
aplinkybes. 

Šis įstatymas aptars tai, kas yra būtina greitam sugrįžimui prie įprasto 
konstitucinio reguliavimo, tačiau negali suvaržyti konstitucinių institucijų 
kompetencijos bei funkcionavimo, valstybės pareigūnų teisių ir imunitetų. 

Išimtinių padėčių metu taikomos priemonės jokiais atvejais negali 
būti taikomos ilgiau, nei trunka išimtinė padėtis. 


708 


Čilės Respublikos Konstitucija 


45 straipsnis 

Teisingumo teismai negali kvestionuoti nei teisėtumo, nei faktų, dėl 
kurių buvo valstybės valdžios atstovų priimtas sprendimas įvesti išimtinę 
padėtį, nepažeidžiant Konstitucijos 39 straipsnio. Tačiau tai nereiškia, kad 
taikytų specifinių priemonių, varžančių konstitucines teises, teisėtumo ne- 
galima ginčyti teisminės valdžios institucijose. 

Privalomi nurodymai, kurie buvo priimti, pagal įstatymą gali lemti 
kompensacijos atsiradimo galimybę. 

Teisė į kompensaciją taip pat kyla iš nuosavybės teisės suvaržymo, jei- 
guji buvo iš dalies ar visiškai atimta ir taip buvo sukelta žala. 


V SKYRIUS 
NACIONALINIS KONGRESAS 


46 straipsnis 

Nacionalinis Kongresas yra sudarytas iš dviejų dalių: Atstovų Rūmų 
ir Senato. Abeji Rūmai pagal Konstitucijos nuostatas dalyvauja įstatymų 
leidyboje ir turi kitus Konstitucija įtvirtintus įgaliojimus. 


Atstovų Rūmų ir Senato sudėtis bei sudarymo tvarka 


47 straipsnis 

Atstovų Rūmus sudaro 120 narių, renkamų tiesioginiu balsavimu 
rinkimų apygardose, sudaromose pagal atitinkamą organinį konstitucinį 
įstatymą. 

Atstovų Rūmai yra visiškai atnaujinami kas ketveri metai. 


48 straipsnis 

Tam, kad galėtų būti išrinktas deputatu, asmuo turi būti teisę balsuoti 
turintis 21 metų sulaukęs Čilės pilietis, įgijęs vidurinį ar jam prilyginamą 
išsilavinimą, kandidatuojantis rinkimų apygardoje, kurioje iki rinkimų yra 
išgyvenęs ne trumpiau nei dvejus metus. 


49 straipsnis 

Senatą sudaro asmenys, išrinkti tiesioginiuose rinkimuose Senato rin- 
kimų apygardose, sudaromose atsižvelgiant į šalies regionus. Atitinkamas 
konstitucinis organinis įstatymas nustatys senatorių skaičių, rinkimų apy- 
gardas ir senatorių išrinkimo tvarką. 

Senatorių kadencija yra 8 metai, Senatas iš dalies atnaujinamas kas 
4 metus konstitucinio organinio įstatymo nustatyta tvarka. 


50 straipsnis 

Tam, kad galėtų būti išrinktas senatoriumi, asmuo turi būti teisę bal- 
suoti turintis Čilės pilietis, įgijęs vidurinį ar jam prilyginamą išsilavinimą, 
rinkimų dieną esantis 35 metų amžiaus. 


51 straipsnis 

Pagal įstatymą bus manoma, kad deputatai gyvena tame regione, ku- 
riam atstovauti parlamente buvo išrinkti. 

Deputatų ir senatorių rinkimai bus vykdomi vienu metu. Parlamenta- 
rai gali būti perrinkti. 

Atsilaisvinusios deputatų ar senatorių vietos bus užpildytos žmonių, 
paskirtų tos politinės partijos, kuriai priklausė į parlamentą išrinkti, tačiau 
savo pareigų nebegalintys eiti asmenys. 

Asmenys, į parlamentą išrinkti kaip nepriklausomi parlamentarai, ne- 
bus pakeičiami. 

Kaip nepriklausomi parlamentarai išrinkti asmenys, kurie buvo ku- 
rios nors politinės partijos nariai, bus pakeisti asmenų, išrinktų tos politi- 
nės partijos, kurią asmenys buvo nurodę iškeldami savo kandidatūrą. 

Asmuo, pakeičiantis parlamentarą, negalintį eiti savo pareigų, turi ati- 
tikti deputatams ar senatoriams keliamus reikalavimus. Taip pat deputatas 
gali būti paskirtas į negalinčio eiti pareigų senatoriaus vietą; tokiu atveju 
taikomos ankstesnės straipsnio dalies nuostatos siekiant skirti į atsilaisvi- 
nusią deputato vietą. 

Naujasis deputatas ar senatorius savo įgaliojimus vykdys tol, kol truks 
į parlamentą išrinkto, bet nebegalinčio eiti savo pareigų parlamentaro ka- 
dencija. 

Papildomi rinkimai nerengiami jokiais atvejais. 

Atstovų Rūmų išimtiniai įgaliojimai 
52 straipsnis 

Atstovų Rūmų išimtiniai įgaliojimai yra: 

1. Vyriausybės aktų peržiūrėjimas. Norėdami vykdyti šį įgaliojimą, 
Atstovų Rūmai gali: 

a) dalyvaujančių deputatų balsų dauguma priimti rezoliuciją ar pa- 
teikti pastabas, kurios rašytinai perduodamos Respublikos Prezidentui, 

kuris privalo per 30 dienų per atitinkamą valstybės ministrą pateikti mo- 
tyvuotą atsakymą. 

Nepažeidžiant ankstesnės nuostatos, kiekvienas deputatas gali, gavęs 
trečdalio dalyvaujančių deputatų palaikymą, prašyti Vyriausybės specifi- 
nių dokumentų. Respublikos Prezidentas per ankstesnėje nuostatoje nu- 
statytą terminą per kompetentingą valstybės ministrą pateiks motyvuotą 
atsakymą. 

Rezoliucijų ar pastabų pateikimas bei prašymai pateikti dokumentus 
jokiais atvejais neturi paveikti politinės valstybės ministrų atsakomybės. 

b) bent trečdalio deputatų pageidavimu iškviesti valstybės ministrą 
siekiant jį apklausti dėl klausimų, susijusių su jo vykdomomis funkcijomis. 

Tačiau tas pats ministras šiuo tikslu negali būti iškviestas daugiau nei 
tris kartus per kalendorinius metus be išankstinio sprendimo, priimto ab- 
soliučia deputatų balsų dauguma. 

Ministro dalyvavimas yra privalomas; jis privalo atsakyti į klausimus, 
dėl kurių buvo iškviestas; ir 

c) bent 2/5 deputatų pageidavimu steigti specialią tyrimų komisiją su- 
rinkti informacijai apie tam tikrus Vyriausybės veiksmus. 

Tyrimo komisija trečdalio jos narių pageidavimu gali išsikviesti asme- 
nis ar reikalauti dokumentų. Valstybės ministrai, kiti valstybės administ- 
racijos pareigūnai, Vyriausybės valdomų įstaigų arba įmonių, kurių dau- 
guma akcijų priklauso valstybei, darbuotojai, kviečiami tyrimų komisijos 
privalo atvykti ir suteikti prašomą informaciją ar dokumentus. 

Nepaisant to, valstybės ministrai tos pačios tyrimų komisijos negali 
būti iškviesti daugiau nei tris kartus be išankstinio jos narių sprendimo, 
priimto absoliučia komisijos narių balsų dauguma. 

Nacionalinio Kongreso konstitucinis organinis įstatymas nustatys ty- 
rimo komisijų funkcionavimą ir įgaliojimus, taip pat numatys, kaip bus 
saugomos teisės asmenų, kurie tokių komisijų yra iškviečiami ar vertinami. 

2. Skelbti, ar kaltinimai, kurie pareikšti ne mažiau nei 10 ar daugiau 
nei 20 deputatų, yra pagrįsti: 

a) Respublikos Prezidentui už jo administracijos veiksmus, kuriais 
smarkiai pažeista valstybės garbė ir saugumas ar kuriais atvirai pažeista 
Konstitucija arba įstatymai. Šis kaltinimas gali būti pateiktas, kol Respub- 
likos Prezidentas eina savo pareigas ar per šešis mėnesius nuo kadencijos 
pabaigos. Per minėtą pusės metų terminą Respublikos Prezidentas negali 
išvykti iš šalies be Atstovų Rūmų patvirtinimo; 

b) valstybės ministrams už veiksmus, kuriais smarkiai pažeista vals- 
tybės garbė ir saugumas ar kuriais atvirai pažeista Konstitucija arba įstaty- 
mai, taip pat už įstatymų nevykdymą, valstybės išdavimą, šantažą, valsty- 
bės turto iššvaistymą ar kyšininkavimą; 

c) aukštesniųjų teisingumo teismų teisėjams ir Respublikos generali- 
niam kontrolieriui už visišką savo pareigų nevykdymą; 

d) nacionalinio saugumo pajėgų institucijų generolams ar admiro- 
lams už veiksmus, kuriais smarkiai pažeista valstybės garbė ir saugumas; ir 

e) merams ir valdytojams už Konstitucijos nuostatų pažeidimą ir vals- 
tybės išdavimo, kurstymo maištauti, valstybės turto iššvaistymo bei šanta- 
žavimo nusikaltimus. 

Kaltinimai vertinami Kongreso pagal organinio konstitucinio įstaty- 
mo nuostatas. 

Kaltinimai, nurodyti b, c, d ir e punktuose, gali būti pareiškiami, kai 
asmuo vykdo savo pareigas arba per tris mėnesius nuo įgaliojimų vykdy- 
mo pasibaigimo. Pareiškus kaltinimus, asmuo negali išvykti iš šalies be At- 
stovų Rūmų leidimo, taip pat iš šalies išvykti negalima, jei kaltinimai jau 
yra patvirtinti. 

Absoliučios deputatų balsų daugumos reikia norint patvirtinti Respub- 
likos Prezidentui pateiktų kaltinimų pagrįstumą. 

Kitais atvejais reikia dalyvaujančių deputatų balsų daugumos ir ap- 
kaltintas asmuo nuo Atstovų Rūmų sprendimo dėl kaltinimų pagrįstumo 
pareiškimo dienos nebegali vykdyti savo įgaliojimų. Toks suvaržymas ne- 
betaikomas, jeigu Senatas atmeta kaltinimus arba jeigu Senatas dėl to ne- 
pasisako per artimiausias trisdešimt dienų. 

Senato išimtiniai įgaliojimai 
53 straipsnis 

Senato išimtiniai įgaliojimai yra: 

1. Spręsti apie Atstovų Rūmų kaltinimų, pateiktų pagal ankstesnio 
straipsnio apibrėžtą tvarką, pagrįstumą. 

Senatas veiks kaip vertintojas ir bus įpareigotas paskelbti, ar kaltina- 
mas asmuo yra kaltas už jam inkriminuojamą teisės pažeidimą ar įgalioji- 

Kaltumo deklaracijai paskelbti reikia 2/3 senatorių balsų daugumos, 
kai kaltinimai yra pareiškiami Respublikos Prezidentui, ir senatorių balsų 
daugumos, kai kaltinami kiti minėti pareigūnai. 

Priėmus kaltumo deklaraciją, apkaltintas asmuo yra pašalinamas iš 
einamų pareigų ir negali artimiausius penkerius metus užimti kitų nei ren- 
kamų, nei skiriamų valstybinių pareigų. 

Pareigūnas, pripažintas kaltu, už padarytą nusikaltimą yra teisiamas 
pagal įstatymą kompetentingo teismo, kuris taip pat nustato valstybei ar 
individams asmens neteisėtais veiksmais sukeltos žalos dydį bei jos atly- 
ginimą; 

2. Spręsti apie teisminių kaltinimų galimumą, kai tokius kaltinimus 
bet kuris individas ketina pareikšti valstybės ministrams už jų neteisėtais 
veiksmais sukeltą žalą, atsiradusią vykdant valstybės ministro funkcijas; 

3. Spręsti jurisdikcinius ginčus, kylančius tarp politinių ar administra- 
cinių valdžios institucijų ir aukštesniųjų teisingumo teismų; 

4. Suteikti pilietybės atkūrimą pagal Konstitucijos 17 straipsnio 3 dalį; 

5. Suteikti sutikimą arba ne Respublikos Prezidentui tais atvejais, kai 
tam tikriems veiksmams atlikti toks sutikimas yra būtinas pagal Konstitu- 
ciją ar įstatymus. 

Jeigu Senatas nepasisako per 30 dienų nuo Respublikos Prezidento 
skubaus kreipimosi į Senatą dienos, laikoma, kad sutikimas yra suteiktas; 

6. Suteikti leidimą Respublikos Prezidentui, norinčiam išvykti iš šalies 
ilgesniam nei 30 dienų laikotarpiui ar norinčiam išvykti iki kadencijos pa- 
baigos likus 90 dienų; 

7. Pareikšti, kad pareigas einantis Respublikos Prezidentas ar naujai 
išrinktas Respublikos Prezidentas negali vykdyti savo funkcijų dėl fizinių 
ar psichinių kliūčių; taip pat paskelbti, Respublikos Prezidentui atsistatydi- 
nus, ar pateiktos atsistatydinimo priežastys yra pagrįstos, ir tuo pagrindu 
priimti arba atmesti pareikštą atsistatydinimą. Abiem atvejais, prieš priim- 
damas sprendimą, Senatas turi išklausyti Konstitucinio Teismo poziciją; 

8. Senatorių balsų dauguma patvirtinti Konstitucinio Tribunolo dekla- 
raciją, priimamą pagal Konstitucijos 93 straipsnio antros dalies 10 punktą; 

9. Specialios tuo tikslu sušauktos sesijos metu 2/3 senatorių balsų dau- 
guma patvirtinti valstybės ministrų, Aukščiausiojo Teismo valstybės pro- 
kurorų bei generalinio prokuroro paskyrimą į pareigas; ir 

10. Kai to yra prašoma, pateikti nuomonę Respublikos Prezidentui. 

Senatas, jo komisijos ir kiti organai, įskaitant ir parlamentines komisi- 
jas, jei tokių esama, negali kontroliuoti Vyriausybės ar jos nepriklausomų 
subjektų veiksmų, taip pat priimti sprendimų, kuriais tokia kontrolė pasi- 
reikštų. 

Kongreso išimtiniai įgaliojimai 
54 straipsnis 

Kongreso įgaliojimai yra: 

1. Patvirtinti arba atmesti Respublikos Prezidento pateikiamas tarp- 
tautines sutartis prieš tokių sutarčių ratifikavimą. Tarptautinių sutarčių 
patvirtinimas vykdomas pagal įstatymo nuostatas. 

Tarptautinėms sutartims patvirtinti reikalinga atitinkama kiekvienų 
parlamento rūmų balsų dauguma, numatyta Konstitucijos 66 straipsnyje, 
ir patvirtinama pagal atitinkamas teisės aktų priėmimo taisykles. 

Respublikos Prezidentas informuoja Kongresą apie sutarties turinį ir 
jos taikymo sritį, taip pat apie jos numatomas išlygas. 

Kongresas sutarties tvirtinimo metu gali siūlyti priimti sutarties in- 
terpretavimo deklaraciją ar tam tikras išlygas, kurios jokiais atvejais negali 
prieštarauti pačiai sutarčiai ar bendrosioms tarptautinės teisės taisyklėms. 

Respublikos Prezidento taikomos priemonės ar susitarimai, kuriuos 
jis sudaro jau patvirtintos sutarties vykdymui užtikrinti, nebeturi būti iš 
naujo tvirtinami Kongreso, nebent tai susiję su sritimis, numatytomis įsta- 
tymo nuostatose. Respublikos Prezidento vadovaujantis suteiktais įgalioji- 
mais sudarytų sutarčių Kongresas netvirtina. 

Nuo sudarytos sutarties nuostatų gali būti nukrypstama, jos keičia- 
mos ar jų galiojimas stabdomas tik sutartyje nustatyta tvarka arba pagal 
tarptautinės teisės taisykles. 

Teisė denonsuoti sutartį ar nutraukti jos veikimą priklauso išimtinai 
Respublikos Prezidentui, kuris atsiklausia abejų Kongreso Rūmų nuomo- 
nės, jeigu kvestionuojama sutartis buvo jų patvirtinta. Kai sutarties nutrau- 
kimas įsigalioja pagal tarptautinės sutarties nuostatas, tokia sutartis nebe- 
veikia Čilės teisinės tvarkos. 

Jeigu nutraukiama Kongreso patvirtinta tarptautinė sutartis, apie to- 
kios sutarties nebegaliojimą Respublikos Prezidentas Kongresą informuo- 
ja per 15 dienų nuo tokios tarptautinės sutarties nutraukimo įsiteisėjimo 
dienos. 

Išlygos, kuri buvo suformuluota Respublikos Prezidento ir aptarta su 
Nacionaliniu Kongresu tarptautinės sutarties patvirtinimo metu, galioji- 
mui nutraukti reikalingas Kongreso sutikimas pagal konstitucinio organi- 
nio įstatymo taisykles. Nacionalinis Kongresas privalo priimti sprendimą 
per 30 dienų nuo kreipimosi į Kongresą su tokiu prašymu dienos. Jeigu per 

nurodytą terminą sprendimas nėra priimamas, laikoma, kad Kongresas 
sutiko su atitinkamos išlygos galiojimo panaikinimu. 

Pagal įstatymo nuostatas su tarptautine sutartimi susiję faktai - jos 
įsigaliojimo tvarka, galimų išlygų priėmimas, interpretacinės deklaracijos, 
jos nutraukimo ribojimo sąlygos, sutarties nutraukimo taisyklės, jos galio- 
jimo sustabdymo, pasibaigimo ir negaliojimo pagrindai - yra vieši. 

Tarptautinės sutarties patvirtinimo sprendime Kongresas gali įgalinti 
Respublikos Prezidentą, kol sutartis bus galiojanti, priimti įstatymo teisinės 
galios sprendimus, kurie yra būtini tinkamam sutarties įvykdymui, tokiu atve- 
ju pritaikant Konstitucijos 64 straipsnio antros ir tolesnių dalių nuostatas; ir 

2. Priimti sprendimus vadovaujantis savo įgaliojimais Konstitucijos 
40 straipsnio antrojoje dalyje numatytais atvejais, kai valstybėje įvedama 


XM 


Kongreso funkcionavimas 


55 straipsnis 

Nacionalinis Kongresas suformuojamas ir pradeda veikti konstituci- 
nio organinio įstatymo nustatyta tvarka. 

Visais atvejais Kongresas yra sušaukiamas valstybėje įvedus kurią nors 
iš ypatingųjų padėčių. 

Konstitucinis organinis įstatymas, nurodytas pirmojoje straipsnio da- 
lyje, nustatys konstitucinės apkaltos tvarką, skubių sprendimų priėmimo 
taisykles pagal Konstitucijos 74 straipsnį ir viską, kas susiję su vidiniais 
teisės klausimais. 


56 straipsnis 

Atstovų Rūmai ir Senatas laikomi susirinkusiais bei gali priimti spren- 
dimus dalyvaujant bent trečdaliui jų narių. 

Kiekvieni parlamento Rūmai sprendimus priima paprastąja balsų 
dauguma. 


Bendrosios taisyklės deputatams ir senatoriams 


57 straipsnis 

Šie asmenys negali kandidatuoti į deputatus ar senatorius: 

1. Valstybės ministrai; 

2. Merai, gubernatoriai, regionų direktoriai, tarybos nariai ir sekre- 
toriai; 

3. Centrinio banko tarybos nariai; 

4. Aukštųjų teisingumo teismų ir bendrosios kompetencijos teismų 
teisėjai; 

5. Konstitucinio Tribunolo, Rinkimų teismų ir regioninių rinkimų tri- 
bunolų nariai; 

6. Respublikos generalinis kontrolierius; 

7. Asmenys, kurie yra tiesiogiai atsakingi už vietines žmonių grupes 
bei sąjungas; 

8. Fiziniai ir juridiniai asmenys, turintys sutartinių santykių su valstybe; 

9. Generalinis prokuroras, regioniniai prokurorai ir jų pavaduotojai; ir 

10. Kariuomenės, laivyno ir oro pajėgų vadai, ginkluotosios policijos 
(karabinierių) vadas, tyrimų policijos generalinis direktorius, ginkluotųjų 
pajėgų ir viešosios tvarkos bei saugumo užtikrinimo pareigūnai. 

Šie apribojimai taikomi visiems asmenims, kurie likus metams iki rin- 
kimų vykdė bet kurias iš anksčiau išvardytų funkcijų; išimtinės taisyklės 
taikomos asmenims, nurodytiems 7 ir 8 punktuose, kuriems pakanka neiti 
straipsnyje nurodytų pareigų registracijos kandidatais momentu, bei as- 
menims, nurodytiems 9 punkte, kurie turi nevykdyti minėtų funkcijų likus 
dvejiems metams iki rinkimų. Jeigu nėra išrenkami, tokie asmenys negali 
būti priimti į jų buvusias ar panašaus pobūdžio pareigas vienerius metus 
nuo įvykusių rinkimų dienos. 


58 straipsnis 

Deputato ar senatoriaus pareigos yra nesuderinamos tarpusavyje ir 
taip pat nesuderinamos su jokiomis kitomis pareigomis, finansuojamomis 
valstybės ar savivaldybės lėšomis, nepriklausomų viešųjų įmonių, iš dalies 
valstybinių ar valstybinių įmonių, įmonių, kurių veikla finansuojama iš 
nacionalinio iždo ar vykdančių valstybinio pobūdžio funkcijas. Leidžiama 
užsiimti mokomąja veikla ar atlikti mokymo funkcijas aukštojo, vidurinio- 
jo ar specialiojo ugdymo lygmeniu. 

Taip pat deputatų ir senatorių pareigos yra nesuderinamos su valdy- 
bos narių ar patarėjų pareigomis, net jei jos yra garbės paskyrimo pobū- 
džio, nepriklausomose finansų įmonėse, iš dalies valstybinėse ar valstybi- 
nėse kompanijose, įmonėse, kurių kapitalo dalis priklauso valstybei. 

Rinkimų tribunolui paskelbus apie asmens išrinkimą į deputatus ar 
senatorius, jis turi nustoti vykdyti su tokiomis pareigomis nesuderinamas 
funkcijas. 

59 straipsnis 

Joks deputatas ar senatorius, nuo Rinkimų tribunolo jų paskelbimo 
išrinktais dienos, negali būti paskiriami į jokias kitas pareigas, kurios 
buvo nurodytos ankstesniame straipsnyje. Ši nuostata nėra taikoma karo 
su užsienio valstybe atveju; ši nuostata taip pat nėra taikoma Respublikos 
Prezidento, valstybės ministrų ir diplomatinių atstovų atveju; tik pareigos, 
įsteigtos karo padėties metu, yra suderinamos su deputato ar senatoriaus 
pareigomis. 


60 straipsnis 

Deputatas ar senatorius netenka savo pareigų išvykęs iš šalies ilges- 
niam nei 30 dienų terminui be atitinkamų parlamento Rūmų, kuriems jis 
priklauso, leidimo, arba be parlamento atitinkamų Rūmų Pirmininko lei- 
dimo, kai parlamentas atostogauja. 

Deputatas ar senatorius netenka savo pareigų, jeigu parlamentaro 
kadencijos metu sudaro arba patvirtina sutartis su valstybe, veikia kaip 
teisininkas ar agentas bet kurioje byloje prieš valstybę, arba yra atstovu 
administracinio pobūdžio byloje, ar veikia viešojo pobūdžio darbe, atlieka 
tokias ar panašaus pobūdžio funkcijas. Tokia pati bausmė bus paskirta de- 
putatui ar senatoriui, kuris sutinka tapti banko ar korporacijos direktoriu- 
mi ar užsiimti panašaus pobūdžio veikla. 

Nesuderinamumas, apie kurį rašoma ankstesnėje straipsnio dalyje, 
pripažįstamas nepriklausomai nuo to, ar deputatas bei senatorius veiklą 
vykdo asmeniškai, ar per kitą fizinį arba juridinį asmenį veikdamas kaip 
tarpininkas, ar per asociaciją, kurios dalimi yra. 

Deputatas ar senatorius nustoja eiti pareigas, jeigu savo kadencijos 
metu daro įtaką administracinėms ar teisminėms valdžios institucijoms 
darbdavio arba darbuotojo naudai, vykstant darbiniams ginčams ar dery- 
boms, nepriklausomai viešajame ar privačiame sektoriuje. Tokia pati baus- 
mė bus taikoma parlamentarams, kurie dalyvauja ar kišasi į studentų veiklą 
bet kurioje išsilavinimo srityje, siekiantiems sutrikdyti įprastinį vyksmą. 

Nepažeidžiant Konstitucijos 19 straipsnio 15 punkto septintos dalies 
nuostatos, deputatas ar senatorius taip pat netenka parlamentaro pareigų, 
jeigu žodžiu ar raštu skatina viešosios tvarkos sutrikdymą arba pritaria 
teisinės santvarkos pakeitimui kitomis priemonėmis nei tos, kurios yra 
numatytos Konstitucijoje, arba kai tai smarkiai veikia valstybės garbę ar 
orumą. 


717 


PASAULIO VALSTYBIŲ KONSTITUCIJOS | Čilės Respublika 


Bet kuris asmuo, kuris netenka deputato ar senatoriaus pareigų ku- 
riuo nors iš anksčiau nustatytų pagrindų, netenka teisės dvejus metus eiti 
renkamo ar skiriamo pobūdžio viešųjų pareigų ar vykdyti tokių funkcijų, 
išskyrus atvejus, kurie yra nustatyti Konstitucijos 19 straipsnio 15 punkto 
septintos dalies nuostatose, kai taikomos ten nurodytos sankcijos. 

Be to, deputatas ar senatorius, kuris eidamas savo pareigas nustoja ati- 
tikti kurią nors iš būtinų tinkamumo sąlygų arba supranta, kad jo veiksmai 
atitinka Konstitucijos 57 straipsnyje aprašytą pareigų nesuderinamumą, 
netenka parlamentaro pareigų, nepažeidžiant Konstitucijos 59 straipsnio 
antroje dalyje numatytos išimties dėl valstybės ministrų. 

Deputatai ar senatoriai gali atsisakyti savo pareigų, kai jiems eiti pa- 
reigas trukdo sunki liga ir toks pareigų atsisakymas yra galimas pagal 
Konstitucinį Tribunolą. 


61 straipsnis 

Deputatai ir senatoriai yra neliečiami tiek, kiek tai susiję su jų nuomo- 
nės išsakymu ir balsavimu, vykdant parlamentines funkcijas sesijų metu ar 
komitetuose. 

Nė vieno deputato ar senatoriaus nuo jų išrinkimo ar tam tikrais 
atvejais priesaikos davimo dienos laisvė negali būti suvaržyta ar jie apkal- 
tinti, išskyrus atitinkamam apeliaciniam teismui plenarinės sesijos metu 
patvirtinus kaltinimo teisėtumą, nebent parlamentaras yra užklumpamas 
nusikaltimo darymo metu. Toks sprendimas gali būti apskųstas Aukščiau- 
siajam Teismui. 

Tokiu atveju, jei deputatas ar senatorius yra sulaikomas nusikaltimo 
padarymo vietoje, jis iš karto turi būti pristatytas į kompetentingą apelia- 
cinį teismą kartu pateikiant visą atitinkamą informaciją. Pristačius parla- 
mentarą ir visą reikiamą informaciją, teismas priima sprendimą, kaip nu- 
rodyta ankstesnėje straipsnio dalyje. 

Nuo to momento, kai įsigalioja atitinkamas teismo sprendimas, kal- 
tinamasis deputatas ar senatorius yra nušalinamas nuo savo vykdomų pa- 
reigų ir perduodamas kompetentingam teisėjui. 


62 straipsnis 
Deputatai ir senatoriai gaus vieno valstybės ministro atlyginimo dy- 
džio kompensaciją, įskaitant visas atitinkamas išlaidas. 

Įstatymų leidybos klausimai 


63 straipsnis 

Įstatymais reguliuojami aspektai, kurie: 

1. Pagal Konstitucijos nuostatas yra organinių konstitucinių įstatymų 
reguliavimo objektas; 

2. Pagal Konstitucijos nuostatas turi būti reguliuojami įstatymu; 

3. Yra civilinės, komercinės, procesinės, baudžiamosios ar kitos kodi- 
fikacijos objektu; 

4. Susiję su pagrindiniais darbo, sąjungų, socialinės apsaugos klausimais; 

5. Reguliuoja valstybės tarnautojų apdovanojimą už viešuosius nuo- 
pelnus; 

6. Reguliuoja nacionalinės emblemos formą ar charakteristiką; 

7. Apibrėžia valstybės, jos valdžios institucijų ir savivaldybių įgalioji- 
mus imti paskolas specialiems projektams finansuoti. Įstatymas turi nusta- 
tyti finansinius lėšų šaltinius, iš kurių bus grąžinamos skolos. Tačiau rei- 
kės kvalifikuota balsų dauguma priimto įstatymo, kuris numatys galimybę 
skolintis, kai grąžinimo terminas viršija atitinkamą prezidentinę kadenciją. 

Šios dalies nuostatos netaikomos Centriniam bankui; 

8. Apibrėžia bet kokias operacijas, kurios tiesiogiai ar netiesiogiai gali 
paveikti valstybės, jos valdžios institucijų ar savivaldybių kreditinius arba 
finansinius įsipareigojimus. Ši nuostata taikoma Centriniam bankui; 

9. Nustato normas, apibrėžiančias valstybės įmones ar tokias įmones, 
kurių akcininkė yra valstybė, galinčias tartis dėl paskolų, tačiau jokiais 
atvejais ne su valstybe, jos valdžios institucijomis ar savivaldybėmis; 

10. Nustato valstybės ar savivaldybių turto perdavimo, nuomos ar 
koncesijos taisykles; 

11. Nustato ar keičia valstybės politinį ir administracinį suskirstymą; 

12. Nustato valiutos vertę, tipą ir pavadinimą, taip pat svorių ir mat- 
menų sistemą; 

13. Nustato taikos ar karo metu veikiančias oro, jūrų ir sausumos pa- 
jėgas, taip pat nustato taisykles, pagal kurias pajėgos iš užsienio valstybių 
gali patekti į Čilės Respubliką ir nacionalinės pajėgos išvykti į kitų valsty- 
bių teritoriją; 
zidento įgaliojimų vykdymo; 

15. Patvirtina karo paskelbimą, inicijuotą Respublikos Prezidento; 

16. Nustato bendrąsias malonės ir amnestijos teikimo taisykles bei 
taisykles, pagal kurias Respublikos Prezidentas gali teikti specialias malo- 
nes ir pensijas. 

Įstatymai, kuriais nustatomos bendrosios malonės ir amnestijos tei- 
kimo taisyklės, turi būti priimami kvalifikuota balsų dauguma. Kai spren- 
džiama dėl asmens bausmės sumažinimo už nusikaltimus, numatytus 
Konstitucijos 9 straipsnyje, tokiam įstatymui priimti reikalinga 2/3 depu- 
tatų ir senatorių balsų dauguma; 

17. Nustato miestą, kuriame reziduos Respublikos Prezidentas, kur į 
sesijas rinksis Nacionalinis Kongresas ir kur veiks Aukščiausiasis Teismas 
bei Konstitucinis Tribunolas; 

18. Apibrėžia viešojo administravimo veiksmų procedūrinius pa- 
grindus; 

19. Apibrėžia bendrąsias loterijų, lenktynių ir lažybų taisykles; ir 

20. Įtvirtina kitas bendras ir privalomas normas, kurios nustato teisi- 
nės sistemos pamatus. 


64 straipsnis 

Respublikos Prezidentas, norėdamas priimti įstatymo teisinę galią tu- 
rinčius dekretus, gali prašyti Nacionalinio Kongreso ne ilgiau nei vienerius 
metus galiojančio leidimo. 

Šis leidimas negali būti duotas dėl pilietybės, rinkimų ar plebisci- 
tų teisinio reguliavimo, taip pat dėl su konstitucinėmis garantijomis su- 
sijusių klausimų bei klausimų, kurie turi būti reguliuojami organiniais 
konstituciniais įstatymais ar įstatymais, priimamais kvalifikuota balsų 
dauguma. 

Leidimas negali būti suteiktas sprendimams, kurie paveiktų teisminės 
valdžios, Nacionalinio Kongreso, Konstitucinio Tribunolo ar Respublikos 
generalinio kontrolieriaus organizaciją, įgaliojimus ir statusą. 

Įstatymais, gavęs anksčiau minėtą leidimą, reglamentuos specifinius 
klausimus, kurie yra deleguotosios valdžios objektas, ir gali nustatyti ribo- 
jimus, reikalavimus bei kitus būtinais laikomus formalumus. 

Nepažeidžiant ankstesnės straipsnio dalies nuostatos, Respublikos 
Prezidentas išlieka įgaliotas taisyti konsoliduotą ir sistematizuotą įstatymų 
tekstą, jeigu tai palengvina įstatymų vykdymą. Vykdydamas šią funkciją 
Respublikos Prezidentas gali daryti formalius pakeitimus, kurie yra būtini, 
jokiu būdu nekeičiant įstatymo tikrosios prasmės ir taikymo srities. 

Respublikos generalinio kontrolieriaus biuras registruos šiuos įstaty- 
mų teisinę galią turinčius dekretus ir turi juos atmesti, jeigu leidimas yra 
viršijamas ar pažeidžiamas. 

Įstatymo teisinę galią turintys dekretai yra priimami, atsižvelgiant į 
jų įsigaliojimo tvarką, galiojimą ir teisinius padarinius, pagal tas pačias 
taisykles, kurios taikomos priimant įstatymus. 


Įstatymų priėmimas 


65 straipsnis 

Įstatymų iniciatyvos teisę turi Respublikos Prezidentas ir bet kuris 
iš deputatų ar senatorių, įstatymų iniciatyvos teisė gali būti pareiškiama 
Atstovų Rūmuose arba Senate. Siūlymas negali būti pasirašytas daugiau 
nei dešimties deputatų arba daugiau nei penkių senatorių. 

Įstatymai dėl bet kokio pobūdžio mokesčių, viešojo administravimo 
biudžeto ar įdarbinimo klausimų gali kilti tik iš Atstovų Rūmų. 

Įstatymai dėl amnestijos ir malonės gali kilti tik iš Senato. 

Respublikos Prezidentas turi išimtinę iniciatyvos teisę siūlyti projek- 
tus, susijusius su politinio ar administracinio valstybės suskirstymo pa- 
keitimais, taip pat su finansiniu bei biudžetiniu valstybės administravimu, 
įskaitant biudžeto įstatymo pataisas ir Konstitucijos 63 straipsnio 10 ir 
13 dalyse numatytus aspektus. 

Be to, Respublikos Prezidentas taip pat turi išimtinę iniciatyvos teisę: 

1. Nustatyti, riboti, sumažinti ar patvirtinti visų rūšių mokesčius, nu- 
matant išimtis ir apibrėžiant jų formą, proporcingumą ar progresyvumą; 

2. Sukurti naujas viešąsias pareigas ar apmokamas darbo vietas, ne- 
svarbu viešas, iš dalies viešas ar nepriklausomas valstybės įmonėse; jas pa- 
naikinti ir nustatyti jų funkcijas bei įgaliojimus; 

3. Sudaryti sutartis dėl paskolų gavimo ar atlikti bet kokią kitą ope- 
raciją, galinčią paveikti valstybės, iš dalies valstybinių ar nepriklausomų 
įmonių, regioninių vyriausybių ar savivaldybių finansinę padėtį ir įsipa- 
reigojimus, patvirtinti, sumažinti ir keisti įsipareigojimus, palūkanas ar 
kitas finansinio poveikio priemones valstybės iždo ar valstybės centrinių 
institucijų bei įstaigų vardu; 

4. Nustatyti, keisti, suteikti ar didinti algas, išėjimo iš darbo išmokas, 
pensijas, našlių pensijas, nuomos ir bet kokio kito pobūdžio mokėjimus, 
paskolas ar premijas tarnaujantiems asmenims, išmokas našliams ir naš- 

laičiams valstybės tarnyboje bei kitose anksčiau minėtose institucijose ir 
įstaigose, taip pat nustatyti privataus sektoriaus darbuotojų minimalias al- 
gas, privalomą algų didinimą ir kitas ekonomiškai naudingas priemones 
arba keisti jau galiojančias su minėtais aspektais susijusias teisės normas; 
visa tai daroma nepažeidžiant tolesnių straipsnio nuostatų; 

5. Nustatyti kolektyvinių derybų normas ir procedūras, taip pat nu- 
matyti atvejus, kai tokios derybos yra neleistinos; ir 

6. Nustatyti ar keisti su socialine apsauga susijusias taisykles viešajame 
ar privačiame sektoriuje. 

Nacionalinis Kongresas gali tik pritarti, sumažinti ar atmesti Respub- 
likos Prezidento pasiūlytas iniciatyvas dėl paslaugų, įdarbinimo, atlygini- 
mų, paskolų, išmokų, išlaidų ar kitais atitinkamais klausimais. 


66 straipsnis 

Konstitucines nuostatas interpretuojančios teisės normos gali būti pri- 
imtos, pakeistos ar panaikintos 3/5 deputatų ir senatorių balsų dauguma. 

Konstitucijoje įtvirtintos kaip organinio konstitucinio įstatymo nor- 
mos gali būti priimtos, pakeistos ar panaikintos 4/7 deputatų ir senatorių 
balsų dauguma. 

Patvirtinti, pakeisti ar panaikinti teisės normas, kylančias iš kvalifi- 
kuota balsų dauguma priimto įstatymo, reikia absoliučios deputatų ir se- 
natorių balsų daugumos. 

Kitoms teisinėms taisyklėms priimti reikalinga posėdyje dalyvaujan- 
čių deputatų ir senatorių dauguma arba atitinkama balsų dauguma pagal 
Konstitucijos 68 ir tolesnius straipsnius. 


67 straipsnis 

Biudžeto įstatymo projektas Nacionaliniam Kongresui turi būti patei- 
kiamas Respublikos Prezidento bent prieš tris mėnesius iki datos, kai šis 
įstatymas turi įsigalioti; ir jeigu Kongresas nesugeba priimti įstatymo per 
60 dienų nuo projekto pateikimo dienos, įsigalioja Respublikos Prezidento 
pateiktas projektas. 

Nacionalinis Kongresas negali padidinti ar sumažinti numatytos pa- 
jamų sąmatos; jis tik gali sumažinti išlaidas, numatytas biudžeto įstatymo 
projekte, išskyrus tas, kurios numatytos nuolatinių teisės normų. 

Pajamų ir išteklių apskaičiavimas biudžeto įstatyme ir kituose šalti- 
niuose tenka išimtinai Respublikos Prezidentui, gavus išankstinę informa- 
ciją iš atitinkamų techninių agentūrų. 

Kongresas negali patvirtinti jokių naujų išlaidų, kurios būtų finansuo- 
jamos iš valstybės išteklių, kartu nenurodant tų išlaidų padengimo šaltinių. 

Jeigu Kongreso parinktas išlaidų padengimo šaltinis yra nepakanka- 
mas numatomų naujų išlaidų finansavimui, promulguodamas įstatymą 
Respublikos Prezidentas, remdamasis anksčiau gauta atitinkama informa- 
cija ir gavęs Respublikos generalinio kontrolieriaus patvirtinimą, turi pro- 
porcingai sumažinti visas išlaidas neatsižvelgdamas į jų pobūdį. 


68 straipsnis 

Įstatymo projektas, atmestas jo kilmės parlamento Rūmuose, nega- 
li būti pakartotinai pateikiamas anksčiau nei po vienų metų. Tačiau jeigu 
įstatymo projektas buvo inicijuotas Respublikos Prezidento, jis gali prašyti 
kreiptis į kitus parlamento Rūmus; jeigu šie Rūmai 2/3 posėdyje dalyvau- 
jančių parlamentarų balsų dauguma pritaria projektui, jis siunčiamas atgal 
į pirmuosius Rūmus ir gali būti laikomas atmestu tik jeigu šie rūmai pro- 
jektui nepritaria 2/3 posėdyje dalyvaujančių parlamentarų balsų dauguma. 


69 straipsnis 

Kiekvienas įstatymo projektas gali būti keičiamas ir taisomas jo svars- 
tymo Atstovų Rūmuose metu, taip pat ir Senate; tačiau jokiu atveju atlikti 
pakeitimai ir taisymai negali iš esmės pakeisti pirminio projekto pobūdžio 
ar fundamentalių idėjų. 

Įstatymo projektas, patvirtintas jo kilmės parlamento Rūmuose, ne- 
delsiant perduodamas svarstyti kitiems parlamento Rūmams. 


70 straipsnis 

Įstatymo projektas, visiškai atmestas jį svarstančiuose antruose parla- 
mento Rūmuose, bus vertinamas jungtinės komisijos, sudarytos vienodo 
deputatų ir senatorių skaičiaus, kuri pasiūlys galimą problemos sprendi- 
mo formą ir būdus. Jungtinės komisijos pakoreguotas įstatymo projektas 
pirmiausiai bus grąžintas svarstyti į jo kilmės parlamento Rūmus, vėliau 
svarstomas antruose parlamento Rūmuose ir, kad būtų laikomas priim- 
tu, abejuose parlamento Rūmuose turi gauti posėdyje dalyvaujančių par- 
lamentarų balsų daugumą. Jeigu jungtinei komisijai nepavyksta pasiekti 
kompromiso arba jeigu pakoreguotas įstatymo projektas nesulaukia pa- 
laikymo jo kilmės Rūmuose, Respublikos Prezidentas gali prašyti kilmės 
parlamento Rūmų persvarstyti savo sprendimą ir tuomet tas įstatymo pro- 

jektas, kuriam buvo pritarta jį svarstant pirmą kartą, laikomas atmestu, jei 
už tai pasisako 2/3 posėdyje dalyvaujančių parlamentarų. 

Jeigu kilmės parlamento Rūmai pakartotinai atmeta įstatymo projek- 
tą, įstatymo projektas bus antrąkart teikiamas jį atmetusiems antriesiems 
parlamento Rūmams ir tuomet tas įstatymo projektas laikomas atmestu, jei 
už tai pasisako 2/3 posėdyje dalyvaujančių parlamentarų. 


71 straipsnis 

Įstatymo projektas, kuris buvo pildytas ar keistas antrųjų parlamento 
Rūmų, grįžta į kilmės parlamento Rūmus ir pakeistas įstatymo projektas 
laikomas priimtu, jeigu kilmės parlamento Rūmuose sulaukia posėdyje da- 
lyvaujančių parlamentarų balsų daugumos. 

Jeigu papildymai ar pataisos yra atmetamos, sudaroma ir pradeda veikti 
jungtinė komisija, kuri nurodyta ankstesniame šios Konstitucijos straipsnyje. 
Jeigu jungtinei komisijai nepavyksta pasiekti kompromiso arba jeigu pakore- 
guotas įstatymo projektas nesulaukia palaikymo kuriuose nors iš parlamento 
Rūmų, Respublikos Prezidentas gali prašyti, kad projekto kilmės parlamento 
rūmai iš naujo svarstytų antrųjų parlamento Rūmų priimtą įstatymo projek- 
to variantą. Jeigu kilmės parlamento Rūmai pakartotinai atmeta įstatymo 
projekto pataisymus ar papildymus 2/3 posėdyje dalyvaujančių parlamen- 
tarų balsų dauguma, įstatymas nepriimamas, tačiau, jeigu projektui buvo 
nepritarta mažesne nei 2/3 posėdyje dalyvaujančių parlamentarų balsų dau- 
guma, įstatymo projektas bus antrąkart teikiamas jį atmetusiems antriesiems 
parlamento Rūmams ir tuomet tas įstatymo projektas laikomas priimtu, jei 
jam pritaria 2/3 posėdyje dalyvaujančių parlamentarų balsų dauguma. 


72 straipsnis 

Abejų parlamento Rūmų patvirtintas įstatymo projektas pateikiamas 
Respublikos Prezidentui, kuris, jeigu jam taip pat pritaria, padeda įstaty- 
mui įsigalioti. 
73 straipsnis 

Jeigu Respublikos Prezidentas nepritaria priimtam įstatymo projek- 
tui, toks projektas grąžinamas į kilmės parlamento Rūmus su atitinkamo- 
mis pastabomis per 30 dienų laikotarpį. 

Jokiais atvejais nebus priimamos pastabos, kurios nėra tiesiogiai susi- 
jusius su įstatymo projekto esme ar fundamentaliomis idėjomis, nebent į 
jas buvo atsižvelgta atitinkamame pranešime. 

Jeigu abeji parlamento Rūmai pritaria Respublikos Prezidento išsaky- 
toms pastaboms, įstatymas grąžinamas Respublikos Prezidentui promulguoti. 

Jeigu abeji parlamento Rūmai atmeta visas ar dalį pastabų ir pirmi- 
nį įstatymo projektą primygtinai remia 2/3 posėdyje dalyvaujančių par- 
lamentarų balsų dauguma, įstatymas grąžinamas Respublikos Prezidentui 
promulguoti. 


74 straipsnis 
Respublikos Prezidentas pateiktą įstatymo projektą gali siūlyti svarstyti 
skubos tvarka vieno ar visų įstatymo projekto svarstymų metu, o atitinkami 
parlamento Rūmai turi priimti sprendimą per maksimalų 30 dienų terminą. 
Respublikos Prezidento siūlymas įstatymo projektą svarstyti skubos 
tvarka pateikiamas pagal organinio konstitucinio įstatymo nuostatas, ku- 
rios taip pat reglamentuoja visą vidinį įstatymo svarstymo procesą. 


75 straipsnis 

Jeigu Respublikos Prezidentas negrąžina įstatymo projekto Kongresui 
per 30 dienų nuo jo pateikimo Respublikos Prezidentui dienos, laikoma, 
kad Respublikos Prezidentas pritarė priimtam įstatymui, kuris tuomet pro- 
mulguojamas. 

Įstatymo promulgavimas visuomet atliekamas per dešimt dienų nuo 
įstatymo priėmimo dienos. 

Įstatymas paskelbiamas per penkias darbo dienas nuo jį promulguo- 
jančio dekreto priėmimo dienos. 


VI SKYRIUS 
TEISMINĖ VALDŽIA 


76 straipsnis 

Išimtinė teisė nagrinėti civilines ir baudžiamąsias bylas, jas spręsti 
ir priimti privalomus teismo sprendimus priklauso pagal įstatymą įsteig- 
tiems teismams. Nei Respublikos Prezidentas, nei Kongresas jokiais atve- 
jais negali vykdyti teisminių funkcijų, perimti nagrinėjamų bylų, peržiūrėti 
teismų sprendimų pagrindus ar turinį arba atnaujinti bylos nagrinėjimą. 

Jeigu teismo įsikišimo reikalaujama teisėtu būdu arba dėl klausimų, 
priskirtų teismo kompetencijai, teismas negali atsisakyti vykdyti savo val- 
džios įgaliojimų net ir dėl teisės normų, reikalingų bylai išspręsti ar spren- 
dimui priimti, trūkumo. 

Tam, kad būtų vykdomi teismų sprendimai ir laikomasi teismo pa- 
skelbtų nurodymų, bendrieji ir specialieji teisingumo teismai, kurie yra 
teisminės valdžios dalis, gali priimti tiesioginius nurodymus valstybės 
institucijoms arba naudotis jiems prieinamomis atitinkamomis poveikio 
priemonėmis. Kiti teismai imasi veiksmų įstatymo nustatyta tvarka. 

Gautus nurodymus institucija turi įvykdyti neabejodama sprendimo 
tinkamumu ar teisėtumu ir vykdytino sprendimo legalumu. 


77 straipsnis 

Organinis konstitucinis įstatymas nustatys organizaciją ir kompeten- 
ciją teismų, būtinų greitam ir efektyviam teisingumo įgyvendinimui visoje 
Respublikos teritorijoje. Tas pats įstatymas detalizuos teisėjams keliamus 
reikalavimus ir reikalingą teisinio darbo stažą, norint užimti teismo narių 
ar karjeros teisėjų pareigas. 

Organinis konstitucinis įstatymas, nustatantis teismų organizaciją 
ir kompetenciją, gali būti keičiamas tik prieš tai išklausius Aukščiausiojo 
Teismo poziciją dėl atitinkamų organinio konstitucinio įstatymo nuostatų, 
kurias norima keisti. 

Aukščiausiasis Teismas turi pateikti savo nuomonę per 30 dienų nuo 
prašymo pateikti savo nuomonę gavimo dienos. 

Jeigu Respublikos Prezidentas tokių nuostatų keitimo klausimą siūlo 
svarstyti skubos tvarka, šią aplinkybę jis nurodo Aukščiausiajam Teismui. 

Tokiu atveju Aukščiausiasis Teismas turi pateikti savo nuomonę pai- 
sydamas dėl taikomos skubos tvarkos nustatytų trumpesnių terminų. 

Jeigu Aukščiausiasis Teismas nepateikia savo pozicijos per tam skirtą 
terminą, procesas nutraukiamas. 

Organinis konstitucinis įstatymas, nustatantis teismų organizaciją ir 
įgaliojimus, bei procedūriniai įstatymai, kurie apibrėžia patraukimo atsa- 
komybėn taisykles, skirtinguose valstybės teritorijos regionuose gali įsiga- 
lioti skirtingu laiku. 

Numatytas šių įstatymų įsigaliojimo visoje valstybės teritorijoje ter- 
minas negali būti ilgesnis nei ketveri metai. 


78 straipsnis 

Įstatymu reglamentuotas teisėjų skyrimas į pareigas turi atitikti toliau 
pateikiamas pagrindines taisykles. 

Aukščiausiąjį Teismą sudaro 21 teisėjas. 

Aukščiausiojo Teismo teisėjai ir prokurorai į pareigas yra skiriami ga- 
vus Senato patvirtinimą Respublikos Prezidento, parenkančio kandidatū- 
ras iš penkių asmenų sąrašo, kurį kiekvienu atveju pateikia pats teismas. 
Teismas priima atitinkamą sprendimą specialioje tuo tikslu sušauktoje sesi- 
joje 2/3 savo narių balsų dauguma. Jeigu Senatas nepatvirtina Respublikos 
Prezidento siūlymo, Aukščiausiasis Teismas turi papildyti penkių asmenų 
sąrašą, pridėdamas naują kandidatą vietoj Senato nepatvirtinto asmens ir 
kartojant procedūrą tol, kol teisėjas yra išrenkamas ir patvirtinamas. 

Penki iš Aukščiausiojo Teismo teisėjų turi būti teisininkai ne iš teisin- 
gumo administracijos, turėti bent 15 metų profesinės patirties stažą, ne- 
užsiimti profesine ar universitetine veikla ir atitikti kitus atitinkamo orga- 
ninio konstitucinio įstatymo nustatytus reikalavimus. Kai pretenduojama 
užimti vietą, skirtą teisminės valdžios atstovui, Aukščiausiasis Teismas į 
sąrašą įtrauks išimtinai tik tokius asmenis, o viena iš sąrašo vietų turi būti 
skirta vyriausiajam apeliacinio teismo teisėjui, kuris yra to nusipelnęs. Li- 
kusios keturios vietos užimamos pagal kandidatų nuopelnus. Jeigu laisva 
vieta rezervuota teisininkams, kurią turi užimti asmenys ne iš teisminės 
administracijos, sąrašas bus sudarytas tik pagal viešo konkuravimo prin- 
cipą iš teisininkų, kurie atitinka ketvirtoje dalyje pateiktus reikalavimus. 

Apeliacinio teismo teisėjai ir prokurorai skiriami į pareigas Respubli- 
kos Prezidento, kuris iš Aukščiausiojo Teismo gauna trijų siūlomų asmenų 
sąrašą. 

Karjeros teisėjai skiriami į pareigas Respublikos Prezidento, kuris iš 
atitinkamo apeliacinio teismo gauna trijų siūlomų asmenų sąrašą. 

Vyriausiasis karjeros teisėjas Aukščiausiojo Teismo baudžiamosiose 
ar civilinėse bylose arba vyriausiasis civilinių ar baudžiamųjų bylų teisėjas, 
kuris pagal nuopelnus to nusipelno, išreiškęs norą turi būti įrašytas į sąra- 
šą. Kitos dvi vietos bus užimtos atsižvelgiant į kandidatų nuopelnus. 

Aukščiausiasis Teismas ir apeliaciniai teismai tam tikrais atvejais su- 
darys penkių ar trijų narių sąrašus specialiai tuo tikslu sušauktoje plena- 
rinėje sesijoje, kurioje kiekvienas iš jos narių turės galimybę balsuoti dėl 
atitinkamai trijų ar dviejų asmenų. Išrinktais laikomi tie kandidatai, kurie 
surinks daugiausiai atitinkamų balsų. Esant lygiosioms, traukiami burtai. 

Aukščiausiojo Teismo narius paskyrus pakaitiniais nariais, paskyri- 
mas vykdomas Aukščiausiojo Teismo, o tam tikrais atvejais atitinkamų 
apeliacinių teismų. Šie paskyrimai negali trukti ilgiau nei 60 dienų ir negali 
būti pratęsiami. Tokiu atveju, jei anksčiau minėti aukštieji teismai nepasi- 

naudoja šia galimybe arba pasibaigia pakaitinių pareigų terminas, laisvos 
vietos užimamos pagal įprastą anksčiau aprašytą tvarką. 


79 straipsnis 

Teisėjai yra asmeniškai atsakingi už kyšininkavimą, nesugebėjimą lai- 
kytis teisinių procesinių bylos nagrinėjimo taisyklių, teisingumo nesilaiky- 
mą arba netinkamą įgyvendinimą ir apskritai už bet kokį netinkamą savo 
funkcijų vykdymą. 

Suderinus nuostatas su Aukščiausiojo Teismo nariais, įstatymas nu- 
matys sąlygas ir būdus, kaip ši atsakomybė bus taikoma. 


80 straipsnis 

Teisėjai savo pareigas eis tol, kol bus geros būklės; tačiau žemesnių 
teismų teisėjai vykdys savo atitinkamas teismines funkcijas įstatymo nu- 
statytą terminą. 

Nepaisant ankstesnės nuostatos, teisėjai nustoja eiti savo pareigas sulau- 
kę 75 metų amžiaus; arba atsistatydinę, dėl atsiradusio teisinio neveiksnumo 
ar pašalinus juos iš pareigų dėl priimto teismo nuosprendžio. Amžių api- 
brėžianti taisyklės dalis netaikoma Aukščiausiojo Teismo pirmininkui, kuris, 
netir sulaukęs atitinkamo amžiaus, pareigas eis iki savo kadencijos pabaigos. 

Visais atvejais Aukščiausiasis Teismas, esant Respublikos Prezidento 
prašymui, pareikštam suinteresuotos šalies ar paties Prezidento iniciaty- 
va, gali deklaruoti, kad teisėjas elgėsi netinkamai, ir, išklausius kaltinamą 
asmenį bei atitinkamą apeliacinį teismą, gali pašalinti teisėją iš einamų pa- 
reigų savo narių absoliučia balsų dauguma. Tokie sprendimai perduodami 
Respublikos Prezidentui įgyvendinti. 

Aukščiausiasis Teismas plenarinėje specialiai tuo tikslu sušauktoje 
sesijoje absoliučia savo narių balsų dauguma gali pagrįstu sprendimu nu- 
rodyti, ar leisti perkelti teisėjus ir kitus teisminės valdžios pareigūnus ar 
darbuotojus iš vienų pareigų į kitas adekvačias pareigas. 


81 straipsnis 

Aukštesniųjų teismų teisėjai, prokurorai ir karjeros teisėjai, kurie yra 
teisminės valdžios nariai, negali būti sulaikomi be kompetentingo teismo 
sprendimo, išskyrus atvejus, kai jie sulaikomi nusikaltimo darymo metu, ir 
tokiu atveju jie iškart turi būti pristatyti atitinkamam teismui, kuris spręs 
bylą remdamasis įstatymo nuostatomis. 

82 straipsnis 

Aukščiausiasis Teismas vadovauja visiems valstybės teismams ir vyk- 
do sprendimų peržiūros (jų taisymo) ir ekonominės priežiūros funkcijas. 
Ši taisyklė nėra taikoma Konstituciniam Tribunolui, Rinkimų tribunolui ir 
regioniniams rinkimų teismams. 

Aukštesnieji teisingumo teismai, naudodamiesi savo drausminamai- 
siais įgaliojimais, gali panaikinti teismų sprendimus tik tais atvejais ir būdais, 
kurie yra įtvirtinti atitinkamame organiniame konstituciniame įstatyme. 


VII SKYRIUS 
PROKURATŪRA 


83 straipsnis 

Autonominė, hierarchinė institucija, vadinama prokuratūra, išimtinai 
vykdys nusikalstamų faktų tyrimo veiksmus, nustatys faktus, kurie apibrėžia 
nusikaltime dalyvavusių asmenų kaltę arba nekaltumą, ir, kai reikės, palaikys 
baudžiamąjį kaltinimą bylose įstatymo nustatyta tvarka. Ši institucija taip pat 
yra kompetentinga priimti reikalingas aukų ir liudytojų apsaugos priemones. 
Kiekvienu atveju institucija gali vykdyti jurisdikcines funkcijas. 

Nusikaltimo auka ar kiti įstatymu nustatyti asmenys taip pat gali pa- 
teikti baudžiamąjį kaltinimą. 

Prokuratūra gali pateikti tiesioginius nurodymus tvarkos ir saugumo 
pajėgoms tyrimų metu. Nepaisant to, veiksmams, kuriais apribojamos at- 
sakovo ar trečiosios šalies Konstitucijoje nustatytos garantijos, reikalingas 
išankstinis teismo sprendimas. Institucija gautus nurodymus turi vykdyti 
be papildomų procedūrų ir negali kvestionuoti jų pagrindų, tikslingumo, 
teisingumo ar legalumo, išskyrus galimybę prašyti pateikti išankstinį teis- 
mo sprendimą, jei toks turėjo būti priimtas. 

Viešojo baudžiamojo kaltinimo pateikimas ir nusikaltimo faktų, ku- 
riais grindžiamas asmenų kaltumas ar nekaltumas, tyrimo kryptis, taip pat 
apsaugos priemonių nusikaltimų aukoms ir liudytojams skyrimas bylose, 
kurias svarsto kariniai teismai, yra reglamentuotas karinio teisingumo ko- 
dekse bei atitinkamuose įstatymuose ir vykdomas kodekso bei atitinkamų 
įstatymų numatytų institucijų ir asmenų. 


84 straipsnis 
Organinis konstitucinis įstatymas nustato prokuratūros organizaciją 
ir kompetenciją, kvalifikaciją ir reikalavimus, kuriuos turi atitikti asmenys, 


729 


PASAULIO VALSTYBIŲ KONSTITUCIJOS | Čilės Respublika 


norintys tapti prokurorais, taip pat pagrindus pašalinti iš pareigų netinka- 
mai pareigas vykdančius prokurorus, kiek tai nėra nustatyta šioje Kons- 
titucijoje. Asmenys, kurie paskiriami valstybės prokurorais, negali būti 
negalintys dėl kokių nors kliūčių vykdyti teisėjo pareigų. Regioniniai pro- 
kurorai ir prokurorų pavaduotojai eina savo pareigas iki 75 metų amžiaus. 
Organinis konstitucinis įstatymas nustatys nepriklausomumo ir auto- 
nomijos apimtį bei atsakomybę, tenkančią prokurorams, vykdantiems tyri- 
mą ar palaikantiems viešąjį kaltinimą jų kompetencijai priskirtose bylose. 


85 straipsnis 

Nacionalinis prokuroras skiriamas Respublikos Prezidento pagal 
Aukščiausiojo Teismo siūlymą, kurį sudaro penkių asmenų sąrašas, ir pri- 
tarus 2/3 Senato narių specialioje tuo tikslu sušaukiamoje sesijoje. Jeigu 
Senatas nepritaria Respublikos Prezidento pasiūlymui, Aukščiausiasis Teis- 
mas papildo sąrašą ir pakeičia asmenį, kurio paskyrimui nepritarta, nauju 
kandidatu, kartojant šį veiksmą, kol nacionalinis prokuroras išrenkamas. 

Nacionalinis prokuroras turi turėti bent dešimties metų teisinio dar- 
bo stažą, būti sulaukęs 40 metų amžiaus ir atitikti kitas sąlygas, keliamas 
balsavimo teisę turintiems piliečiams; nacionalinis prokuroras eina savo 
pareigas 8 metus ir negali būti skiriamas kitai kadencijai. 

Amžiaus ribas nustatančios taisyklės, numatytos Konstitucijos 80 straips- 
nio antroje dalyje, yra taikomos nacionaliniam prokurorui. 


86 straipsnis 

Kiekviename šalies administraciniame regione bus po vieną regioninį 
prokurorą, išskyrus regionus, kuriuose dėl didelio gyventojų skaičiaus arba 
geografinių ypatumų būtina skirti daugiau nei vieną regioninį prokurorą. 

Regioniniai prokurorai skiriami nacionalinio prokuroro pagal atitin- 
kamo regiono apeliacinio teismo siūlymą, sudarytą iš trijų kandidatūrų. 
Jeigu regionas turi daugiau nei vieną apeliacinį teismą, sąrašas sudaromas 
jungtinėje visų teismų plenarinėje sesijoje, teismo pirmininko sušauktoje 
specialiai tuo tikslu. 

Regioniniai prokurorai turi turėti bent penkerių metų teisinio darbo 
stažą, būti sulaukę 30 metų amžiaus ir turi atitikti kitas sąlygas, keliamas 
balsavimo teisę turintiems piliečiams; regioniniai prokurorai eina savo pa- 
reigas 8 metus ir negali būti skiriami kitai kadencijai, tačiau tai nėra kliūtis 
jiems užimti kitų pareigų prokuratūroje. 

87 straipsnis 

Aukščiausiasis Teismas ir apeliaciniai teismai tam tikrais atvejais gali 
skelbti viešą konkursą užimti penkias ar tris narių vietas rengiamuose są- 
rašuose, kuriuos plenarinėje specialiai tuo tikslu sušauktoje sesijoje patvir- 
tina absoliuti teismų narių balsų dauguma. Dirbantys ar buvę teisminės 
valdžios nariai į tuos sąrašus negali būti įrašyti. 

Sąrašai bus pateikiami vienam balsavimui, kurio metu kiekvienas na- 
rys gali balsuoti atitinkamai už tris ar du asmenis. Išrenkami tie asmenys, 
kurie surenka daugiausiai atitinkamų balsų. Esant lygiosioms, sprendimas 
priimamas traukiant burtus. 


88 straipsnis 

Prokurorų pavaduotojai bus skiriami nacionalinio prokuroro pagal 
atitinkamo regioninio prokuroro siūlymą, sudarytą iš trijų asmenų kan- 
didatūrų, kurios parenkamos viešo konkurso būdu pagal atitinkamo or- 
ganinio konstitucinio įstatymo nuostatas. Asmenys turi būti teisininkai ir 
atitikti kitus balsavimo teisę turintiems piliečiams keliamus reikalavimus. 


89 straipsnis 

Nacionalinis prokuroras ir regioniniai prokurorai už nedarbingumą, 
blogą elgesį ar aplaidumą vykdant savo įgaliojimus gali būti atleidžiami 
iš pareigų tik Aukščiausiojo Teismo, esant Respublikos Prezidento, Atsto- 
vų Rūmų ar dešimties deputatų prašymui. Aukščiausiasis Teismas priima 
sprendimą specialiai tuo tikslu sušauktoje plenarinėje sesijoje, kurioje už 
asmens pašalinimą iš pareigų turi balsuoti dauguma posėdyje dalyvaujan- 
čių narių. 

Regioninių prokurorų atleidimas iš pareigų taip pat gali būti inicijuo- 
jamas nacionalinio prokuroro. 


90 straipsnis 


Konstitucijos 81 straipsnio nuostatos taikomos nacionaliniam proku- 
rorui, regioniniams prokurorams ir prokurorų pavaduotojams. 


91 straipsnis 

Nacionalinis prokuroras vadovauja prokuratūrai, vykdo korekcines ir 
ekonominės priežiūros funkcijas pagal atitinkamo organinio konstitucinio 
įstatymo nuostatas. 


731 


PASAULIO VALSTYBIŲ KONSTITUCIJOS | Čilės Respublika 


VIII SKYRIUS 
KONSTITUCINIS TRIBUNOLAS 


92 straipsnis 

Konstitucinis Tribunolas sudaromas iš dešimties narių tokia tvarka: 

a) trys nariai skiriami Respublikos Prezidento; 

b) keturi nariai renkami Nacionalinio Kongreso. Du nariai bus tiesio- 
giai paskirti Senato, o likę du bus pasiūlyti Atstovų Rūmų Senatui patvir- 
tinti ar atmesti. Balsavimas dėl paskyrimo vyksta balsuojant vieną kartą ir 
kandidatūroms patvirtinti kiekvienu atveju reikia 2/3 senatorių ir 2/3 de- 
putatų balsų daugumos; 

c) trys nariai renkami Aukščiausiojo Teismo slaptu balsavimu, kuris 
vykdomas specialiai šiuo tikslu sušauktoje sesijoje. 

Konstitucinio Tribunolo nariai savo pareigas eis 9 metus ir dalis 
Tribunolo bus atnaujinama kas trejus metus. Asmenys turi turėti bent 
15 metų teisinio darbo stažą, būti pasižymėję kaip teisės žinovai profesinė- 
je, akademinėje ar viešoje veikloje; jiems negali būti kliudoma atlikti teisė- 
jo pareigų, jiems taikomos Konstitucijos 58, 59 ir 81 straipsnio nuostatos 
ir jie negali verstis profesine teisine veikla ar užsiimti veikla, kuri nurodyta 
Konstitucijos 60 straipsnio antroje ir trečioje dalyse. 

Konstitucinio Tribunolo nariai negali būti pašalinti ir pareigų ar per- 
rinkti antrai kadencijai, išskyrus tuos narius, kurie pareigas užėmė kaip pa- 
kaitiniai nariai ar ėjo pareigas trumpiau nei penkerius metus. Šie asmenys 
nustoja eiti savo pareigas sulaukę 75 metų amžiaus. 

Tokiu atveju, jeigu Konstitucinio Tribunolo narys atsistatydina iš pa- 
reigų, kompetentinga institucija išrenka pakaitinį narį pagal pirmosios 
šio straipsnio dalies nuostatas likusiai atsistatydinusio teisėjo kadencijos 
trukmei. 

Tribunolas posėdžiauja plenarinę arba dvi atskirąsias sesijas. Pirmuo- 
ju atveju sprendimams priimti būtinas kvorumas yra aštuoni nariai, o ant- 
ruoju atveju - keturi nariai. Tribunolas priima sprendimus pagal įstatymo 
nuostatas paprastąja balsų dauguma, išskyrus atvejus, kai reikalinga kito- 
kia balsų dauguma. Plenarinė Tribunolo sesija priima galutinius sprendi- 
mus kito Konstitucijos straipsnio 1, 3, 4, 5, 6, 7, 8, 9 ir 11 dalyse numatytais 
atvejais. Kitais atvejais vykdydamas savo įgaliojimus, Tribunolas, vadovau- 
damasis atitinkamo organinio konstitucinio įstatymo nuostatomis, gali 
rinktis į plenarinę arba į dvi atskirąsias sesijas. 

Organinis konstitucinis įstatymas reglamentuos Tribunolo organiza- 
ciją, funkcijas ir procedūras, taip pat nustatys struktūrą, su atlyginimu bei 
asmenų teisiniu statusu susijusias taisykles. 


93 straipsnis 

Konstitucinio Tribunolo įgaliojimai yra: 

1. Kontroliuoti įstatymų konstitucingumą interpretuojant Konstituci- 
jos, konstitucinių organinių įstatymų ir tarptautinių sutarčių nuostatas iki 
įstatymų promulgavimo; 

2. Spręsti konstitucinius klausimus, iškeltus Aukščiausiojo Teismo, 
apeliacinių teismų ir Rinkimų tribunolo priimtais teisminiais sprendimais; 

3. Spręsti konstitucingumo klausimus, kurie kyla svarstant įstatymų 
pakeitimų ar konstitucinių reformų aktus, taip pat Kongresui pateiktas 
tarptautines sutartis; 

4. Spręsti konstitucingumo klausimus, kylančius iš įstatymo teisinę 
galią turinčių dekretų; 

5. Nepažeidžiant Rinkimų tribunolo kompetencijos, spręsti konsti- 
tucingumo klausimus, kylančius iš šios institucijos priimamų sprendimų 
rengti plebiscitus; 

6. Narių balsų dauguma pasisakyti dėl teisės nuostatos netaikomumo 
bendrosios kompetencijos teismuose ar specialiuose tribunoluose, jeigu 
toks taikymas reikštų Konstitucijos pažeidimą; 

7.4/5 balsų dauguma pasisakyti dėl teisės nuostatos, kuri buvo paskelb- 
ta netaikytina pagal ankstesnę šio straipsnio dalį, antikonstitucingumo; 

8. Spręsti skundus tais atvejais, kai Respublikos Prezidentas nesilaiko 
jam kylančios pareigos ir nepromulguoja įstatymo arba promulguoja įsta- 
tymą, savo turiniu besiskiriantį nuo to, kurį pagal Konstituciją Respublikos 
Prezidentas turėtų promulguoti; 

9. Respublikos Prezidentui kreipiantis pagal Konstitucijos 99 straips- 
nį, spręsti dėl Respublikos Prezidento dekreto ar sprendimo konstitucin- 
gumo, kai tokiam aktui prieštarauja generalinio kontrolieriaus biuras, ma- 
nantis šį esant antikonstitucinį; 

10. Skelbti antikonstituciniais organizacijas, judėjimus ar politines 
partijas, taip pat pripažinti atsakingais asmenis, dalyvavusius renginiuose, 
dėl kurių buvo priimta antikonstitucingumo deklaracija pagal šios Kons- 
titucijos 19 straipsnio 15 punkto 6, 7 ir 8 dalis. Tačiau jeigu kalbama apie 
pareigas einantį Respublikos Prezidentą ar asmenį, išrinktą Respublikos 

Prezidentu, anksčiau minėta deklaracija turi būti patvirtinama Senato na- 
rių balsų dauguma; 

11. Informuoti Senatą atvejais, kurie numatyti šios Konstitucijos 
53 straipsnio 7 punkte; 

12. Spręsti jurisdikcinius ginčus, kylančius tarp politinių ar administ- 
racinių valdžios institucinių ir teisingumo teismų, kurie nepatenka į Sena- 
to kompetenciją; 

13. Spręsti dėl konstitucinių ar teisinių kliūčių, kurios neleidžia asme- 
niui būti paskirtam valstybės ministru, tęsti valstybės ministro veiklos ar 
tuo pat metu vykdyti kitas funkcijas; 

14. Spręsti dėl teisinių kliūčių, pareigų nesuderinamumo ar kitų pa- 
grindų, dėl kurių parlamentarai būtų pašalinti iš einamų pareigų; 

15. Įvertinti pagal Konstitucijos 60 straipsnio paskutinę dalį susiklos- 
čiusią padėtį ir nuspręsti dėl tolesnės galimybės parlamentarui eiti savo 
pareigas; ir 

16. Nuspręsti dėl aukščiausiųjų dekretų konstitucingumo, įskaitant 
dekretus, kurie priimami Respublikos Prezidentui vykdant autonomines 
reguliacines funkcijas, jei jos kyla iš įstatymais reguliuojamų sričių pagal 
Konstitucijos 63 straipsnį. 

Pirmojo punkto atveju parlamento Rūmai, iš kurių kilo atitinkamas 
teisės projektas, pateikia tą projektą Konstituciniam Tribunolui per pen- 
kias dienas nuo galutinio svarstymo Kongrese pabaigos. 

Antrojo punkto atveju Tribunolas Respublikos Prezidento, bet kurių 
parlamento Rūmų ar dešimties parlamentarų prašymu gali nuspręsti nagri- 
nėti klausimą. Taip pat Tribunolo sprendimo gali prašyti bet kuris asmuo, 
esantis bendrosios kompetencijos ar specialiojo tribunolo nagrinėjamos by- 
los šalimi arba pirmosios instancijos baudžiamosios bylos dalyviu, jeigu nuo 
atitinkamo teismo sprendimo priklauso jo fundamentalių teisių apimtis. 

Trečiojo punkto atveju Tribunolas gali imtis klausimo tik jei to pra- 
šo Respublikos Prezidentas, bet kurie parlamento Rūmai ar ketvirtadalis 
parlamentarų ir jei prašymas pateikiamas prieš atitinkamo įstatymo pro- 
mulgavimą ar pranešimo apie tarptautinės sutarties patvirtinimą Nacio- 
naliniame Kongrese priėmimą ir visais atvejais praėjus penkioms dienoms 
nuo teisės projekto ar minėto pranešimo išsiuntimo. 

Tribunolas turi priimti sprendimą per dešimt dienų nuo prašymo pa- 
teikimo dienos, nebent dėl svarbių ir kvalifikuotų priežasčių yra nuspren- 
džiama terminą pratęsti dar dešimčiai dienų. 

Prašymas nesustabdo parlamentinių debatų dėl įstatymo projekto; ta- 
čiau kvestionuojama įstatymo projekto dalis negali būti promulguota tol, 
kol sueina anksčiau minėtas terminas Tribunolui priimti sprendimą, ne- 
bent svarstomas biudžeto įstatymo projektas arba Respublikos Prezidento 
inicijuota deklaracija dėl karo paskelbimo. 

Ketvirto punkto atveju paklausimą Respublikos Prezidentas gali pateik- 
ti per dešimt dienų, jeigu generalinio kontrolieriaus biuras atmeta kaip anti- 
konstitucinį įstatymo teisinę galią turintį dekretą. Į Tribunolą šiuo atveju taip 
pat gali kreiptis bet kurie parlamento Rūmai ar ketvirtadalis parlamentarų, 
jeigu generalinio kontrolieriaus biuras įvertino įstatymo teisinę galią turintį 
dekretą kaip antikonstitucinį. Šis prašymas turi būti pateiktas per 30 dienų 
nuo atitinkamo įstatymo teisinę galią turinčio dekreto paskelbimo. 

Penkto punkto atveju klausimą gali iškelti savo prašymu Senatas arba 
Atstovų Rūmai per dešimt dienų nuo atitinkamo dekreto dėl plebiscito or- 
ganizavimo paskelbimo. Tribunolas savo sprendime nustato galutinį plebis- 
citui teikiamą tekstą, jeigu vis dėto nusprendžiama plebiscitą organizuoti. 

Jeigu sprendimo priėmimo metu iki plebiscito organizavimo yra likę 
mažiau nei trisdešimt dienų, Tribunolas nustato naują datą, kuri bus tarp 
30 ir 60 dienų nuo sprendimo priėmimo dienos. 

Šešto punkto atveju paklausimas gali būti pateikiamas bet kurios by- 
los šalies ar bylą sprendžiančio teisėjo. Bet kurie Tribunolo rūmai yra kom- 
petentingi be tolesnio apskundimo konstatuoti paklausimo priimtinumą, 
jei Tribunolas patikrino bendrosios kompetencijos teismo ar specialaus 
tribunolo vykdomą bylos nagrinėjamą, analizuotina teisės norma gali būti 
lemiama bylos išsprendimui arba klausimas kelia pagrįstų diskusijų ir pa- 
teiktas paklausimas atitinka kitus įstatymo nustatytus reikalavimus. 

Septinto punkto atveju, kai deklaracija dėl teisinės nuostatos netaiky- 
mo ankstesnio punkto numatytu atveju yra priimama, visuomenine akcija 
kreipiamasi į Tribunolą su antikonstitucingumo paskelbimo prašymu, nepa- 
žeidžiant Tribunolo teisės šį sprendimą priimti ir savarankiškai. Atitinkamas 
konstitucinis organinis įstatymas numatys priimtinumo sąlygas tais atvejais, 
kai rengiama visuomeninė akcija, taip pat toks įstatymas numatys procedūri- 
nes taisykles, kai Tribunolas minėtu atveju sprendimą priima savarankiškai. 

Aštunto punkto atveju klausimą gali iškelti bet kurie parlamento Rū- 
mai ar ketvirtadalis parlamentarų per trisdešimt dienų nuo kvestionuoja- 
mo teksto paskelbimo ar per 60 dienų nuo dienos, kai Respublikos Prezi- 
dentas turėjo paskelbti įstatymą. Jeigu Tribunolas priima nagrinėti skundą, 

jis savo sprendime suformuluoja teisės aktą, kuris dar nebuvo promulguo- 
tas, arba pataiso jau promulguotą įstatymo variantą. 

Vienuolikto punkto atveju Tribunolas gali imti svarstyti klausimą 
tik Senato prašymu. Visuomenine akcija bus prašoma Tribunolą priimti 
sprendimą pagal savo kompetenciją ryšium su šio Konstitucijos straipsnio 
10-13 punktais. 

Tačiau jeigu šio straipsnio 10 punkto atveju kalbama apie pareigas ei- 
nantį Respublikos Prezidentą arba išrinktą naująjį Respublikos Prezidentą, 
prašymas turi būti pateikiamas Atstovų Rūmų arba ketvirtadalio deputatų. 

Dvylikto punkto atveju prašymas turi būti pateikiamas valdžios insti- 
tucijų arba teismų, kurie yra įsivėlę į konfliktinę situaciją. 

Keturiolikto punkto atveju Tribunolas gali svarstyti klausimą tik tuo 
atveju, jeigu į jį kreipiasi Respublikos Prezidentas arba ne mažiau nei de- 
šimt parlamentarų. 

Šešiolikto punkto atveju Tribunolas gali svarstyti klausimą tik tuo atve- 
ju, jeigu į jį kreipiasi kurie nors iš parlamento Rūmų per trisdešimt dienų nuo 
ginčijamo teksto paskelbimo dienos. Jeigu tariami dekreto trūkumai nėra su- 
siję su Respublikos Prezidento autonominių reguliacinių įgaliojimų viršiji- 
mu, kreiptis į Tribunolą tokiu klausimu gali ir ketvirtadalis parlamentarų. 

Konstitucinis Tribunolas gali laisvai vertinti faktus vykdydamas savo 
įgaliojimus pagal šio straipsnio 10, 11 ir 13 punktus, taip pat ir nuspręsti 
dėl parlamentaro vykdomų funkcijų nutraukimo. 

Šio straipsnio 2, 10 ir 13 punktų atvejais Tribunolo rūmai, jeigu to 
prašo besikreipianti šalis, yra kompetentingi priimti galutinį ir neskun- 
džiamą sprendimą dėl skundo priimtinumo. 


94 straipsnis 

Konstitucinio Teismo sprendimai yra galutiniai ir neskundžiami, ta- 
čiau tai netrukdo pagal įstatymo nuostatas ištaisyti sprendimuose tam tik- 
ras faktines klaidas, kurias Tribunolas gali padaryti. 

Nuostatos, kurias Konstitucinis Tribunolas paskelbė antikonstitucinė- 
mis, negali tapti įstatymų ar įstatymų teisinę galią turinčių dekretų dalimi. 

Šios Konstitucijos 93 straipsnio 16 punkto atveju ginčijamas aukščiausia- 
sis dekretas lieka be teisinės galios nuo momento, kai Tribunolas priima nagri- 
nėti skundą. Tačiau teisinės nuostatos, paskelbtos antikonstitucinėmis pagal 
šios Konstitucijos 93 straipsnio 2, 4 ar 7 punktus, tokios tampa nuo sprendimo, 
kuris nesukelia atgalinio poveikio, paskelbimo oficialiame leidinyje dienos. 

Sprendimai, kuriais įstatymas, įstatymo teisinę galią turintis dekretas, 
aukščiausiasis dekretas arba teismo sprendimas paskelbiami visiškai arba 
iš dalies antikonstituciniais, skelbiami oficialiame leidinyje per tris dienas 
nuo sprendimo priėmimo dienos. 


IX SKYRIUS 
RINKIMŲ TEISINGUMAS 


95 straipsnis 

Specialus teismas, kuris vadinasi Rinkimų tribunolu, prižiūri bend- 
rąją balsavimo organizavimo tvarką ir užtikrina Respublikos Prezidento, 
deputatų ir senatorių rinkimų reguliarumą; jis nagrinėja dėl rinkimų ky- 
lančius skundus ir skelbia rinkimų laimėtojus. Tribunolas taip pat prižiūri 
plebiscitų organizavimą bei atlieka kitas įstatymo nustatytas funkcijas. 

Rinkimų tribunolą sudaro penki nariai, skiriami tokia tvarka: 

a) keturis teisėjus, burtų tvarka atrinktus iš Aukščiausiojo Teismo, 
skiria Aukščiausiasis Teismas atitinkamo organinio konstitucinio įsta- 
tymo nustatyta forma ir tvarka; ir 

b) asmenį, kuris vykdė Atstovų Rūmų arba Senato Pirmininko ar vice- 
pirmininko pareigas ne trumpiau nei 365 dienas, paskiria Aukščiausiasis 
Teismas šio straipsnio a punkte nurodytu būdu iš asmenų, atitinkančių nu- 
rodytus reikalavimus. 

Pagal šio straipsnio b punktą paskiriami asmenys negali būti parla- 
mentarais, kandidatais į renkamą postą, valstybės ministrais ar politinės 
partijos lyderiais. 

Šio Tribunolo nariai pareigas eis ketverius metus ir jiems taikomos 
Konstitucijos 58 ir 59 straipsnio nuostatos. 

Tribunolas veikia kaip žiuri vertindamas faktus ir sprendžia bylas pa- 
gal įstatymą. 

Konstitucinis organinis įstatymas reglamentuos šio Tribunolo orga- 
nizaciją ir veiklą. 


96 straipsnis 

Bus steigiami regioniniai rinkimų tribunolai, kurie prižiūrės bendrą- 
ją balsavimo vykdymo tvarką ir kvalifikaciją rinkimų, kurie įstatymu pri- 
skirti šių tribunolų kompetencijai, taip pat spręs pretenzijas, kurios kyla iš 
tokių rinkimų arba yra pateikiamos išrinktų kandidatų. Jų rezoliucijos gali 
būti apskųstos Rinkimų tribunolui įstatymo nustatyta tvarka. Jų pareiga 

taip pat yra prižiūrėti sąjungų ir kitų pagal įstatymą priskirtų tarpinių gru- 
pių rinkimų reguliarumą. 

Šiuos tribunolus sudarys teisėjas iš atitinkamo apeliacinio teismo, kurį 
išrinks pats teismas, ir du nariai, paskirti Rinkimų tribunolo iš asmenų, kurie 
yra praktikuojantys teisininkai arba dirba teisėju ar advokatu apeliaciniame 
teisme ne trumpiau nei trejus metus. 

Šio Tribunolo nariai pareigas eis ketverius metus ir jiems taikomi ap- 
ribojimai bei nesuderinamumo taisyklės, kurias nustato įstatymas. 

Tribunolas veikia kaip žiuri vertindamas faktus ir sprendžia bylas pa- 
gal įstatymą. 

Įstatymas nustatys kitas šių teismų funkcijas ir reglamentuos jų orga- 
nizaciją bei veiklą. 


97 straipsnis 

Valstybės biudžeto įstatymas kasmet numatys lėšų, būtinų šiems tri- 
bunolams organizuoti ir veiklai vykdyti; jų struktūra, su atlyginimais bei 
darbuotojų teisiniu statusu susijusios taisyklės bus nustatytos įstatymu. 


X SKYRIUS 
RESPUBLIKOS GENERALINIO KONTROLIERIAUS BIURAS 


98 straipsnis 

Autonominė institucija, vadinama Respublikos generaliniu kontrolieriu- 
mi, vykdys valstybės administracijos teisės aktų teisėtumo kontrolę, prižiūrės 
nacionalinio iždo, savivaldybių ir kitų jai įstatymu priskirtų valstybės institu- 
cijų bei įstaigų pajamas ir investicijas; prižiūrės ir vertins asmenų, valdančių 
įvardytas institucijas ir įstaigas, sąskaitas; atliks bendrąją valstybės apskaitą ir 
vykdys kitas funkcijas, suteiktas atitinkamu organiniu konstituciniu įstatymu. 

Respublikos generalinis kontrolierius turi turėti bent dešimties metų 
teisinio darbo stažą, būti sulaukęs 40 metų amžiaus ir atitikti kitus bal- 
savimo teisę turintiems piliečiams keliamus reikalavimus. Jis skiriamas į 
pareigas Respublikos Prezidento, gavus Senato patvirtinimą, kai už tai bal- 
suoja 3/5 senatorių dauguma, 8 metų kadencijai be teisės būti paskirtas 
kitai kadencijai. Sulaukęs 75 metų amžiaus Respublikos generalinis kont- 
rolierius nustoja eiti savo pareigas. 


99 straipsnis 
Vykdydamas teisėtumo kontrolės užtikrinimo funkciją, generalinis 
kontrolierius registruoja dekretus ir sprendimus, kurie pagal įstatymą turi 

būti pateikiami generalinio kontrolieriaus biurui peržiūrėti, arba nurodo 
tokių teisės aktų neteisėtumo aspektus; tačiau jis negali stabdyti proceso ir 
privalo pateikti atitinkamo dekreto kopiją Atstovų Rūmams, jeigu Respubli- 
kos Prezidentas, nepaisydamas išsakyto galimo prieštaravimo, gauna visų 
valstybės ministrų parašus. Jokiu atveju jis negali taisyti dekretų, kuriais yra 
viršijamos Konstitucijos nustatytos išlaidų ribos; tokiu atveju jis perduoda 
visą dokumentų rinkinio kopiją tiems patiems parlamento Rūmams. 

Respublikos generalinis kontrolierius taip pat turi registruoti įstatymo 
teisinę galią turinčius dekretus ir pareikšti, ar jie neviršija toliau minimo 
įstatymo galios ir jam neprieštarauja bei neprieštarauja juos priimti įgali- 
nančiam įstatymui arba Konstitucijai. 

Jeigu pareiškiama, kad atitinkamas įstatymo promulgavimo dekre- 
tas ar konstitucinė pataisa neatitinka patvirtinto teksto arba prieštarauja 
Konstitucijai, Respublikos Prezidentas negali šiai pozicijai prieštarauti; to- 
kiu atveju, jei Respublikos Prezidentas nesutinka su generalinio kontrolie- 
riaus biuro pastabomis, generalinis kontrolierius per dešimt dienų pateikia 
dokumentus Konstituciniam Tribunolui, kuris ir turi išspręsti ginčą. 

Respublikos generalinio kontrolieriaus biuro organizacija, veikla ir 
įgaliojimai bus reglamentuoti organiniu konstituciniu įstatymu. 


100 straipsnis 

Iš valstybės iždo negali būti atliekami jokie mokėjimai, išskyrus to- 
kius, kurie yra daromi kompetentingos institucijos dekreto ar sprendimo 
pagrindu ir kai valstybės biudžetas leidžia daryti tokias numatytas išlaidas. 
Be to, mokėjimai bus atliekami pagal chronologinę seką ir pagal pateikia- 
mus reikiamus biudžetinio mokėjimo dokumentus. 


XI SKYRIUS 
GINKLUOTOSIOS PAJĖGOS, TVARKOS IR VISUOMENĖS 
SAUGUMO PAJĖGOS 


101 straipsnis 

Ginkluotosios pajėgos priklauso nuo ministerijos, kuri atsakinga už 
nacionalinę gynybą, ir yra sudarytos išimtinai tik iš kariuomenės, laivyno 
ir oro pajėgų. Šios pajėgos egzistuoja valstybės gynybai ir yra labai svarbios 
valstybės saugumui užtikrinti. 

"Tvarkos ir visuomenės saugumo pajėgas sudaro ginkluotosios poli- 
cijos pareigūnai ir tyrimų padaliniai. Jie turi viešosios jėgos įgaliojimus ir 

egzistuoja tam, kad užtikrintų tinkamą įstatymų vykdymą, garantuotų vie- 
šąją tvarką ir vidinį viešąjį saugumą pagal atitinkamo organinio įstatymo 
nuostatas. Jie priklauso nuo ministerijos, atsakingos už viešąjį saugumą. 

Ginkluotosios pajėgos ir ginkluotosios policijos pareigūnai, kaip ginkluo- 
tos institucijos, iš esmės vykdo vykdomąsias, bet ne sprendžiamąsias funkci- 
jas. Šios pajėgos yra profesionalios, hierarchinės ir disciplinuotos, jos priklau- 
so nuo ministerijos, atsakingos už nacionalinę gynybą ir viešąjį saugumą. 


102 straipsnis 

Patekti į ginkluotąsias pajėgas ir ginkluotąją policiją galima tik per 
specialias pareigūnų rengimo mokyklas, išskyrus įstatymu nustatytus išim- 
tinius asmenis, kurie yra specialistai ar valstybės tarnautojai. 


103 straipsnis 

Joks asmuo, grupė ar organizacija negali turėti ginklų ar kitų panašių 
objektų, nurodytų kvalifikuota balsų dauguma priimtame įstatyme, be pa- 
gal minėtą įstatymą gauto būtino leidimo. 

Už nacionalinę gynybą atsakinga ministerija ar jai pavaldi institucija 
įstatymo nustatyta tvarka vykdys ginklų priežiūrą ir kontrolę. 


104 straipsnis 

Kariuomenės, laivyno bei oro pajėgų vadai ir ginkluotosios policijos 
generalinis direktorius yra skiriami į pareigas Respublikos Prezidento iš 
penkių vyresniųjų generolų, kurie atitinka būtinus atitinkamame instituci- 
niame statute nustatytus reikalavimus, keliamus tokiems postams užimti. 
Jie savo pareigas eis ketverius metus, negalės būti skiriami naujai kadenci- 
jai ir negalės būti pašalinti iš einamų pareigų. 

Respublikos Prezidentas, iš anksto įspėjęs Atstovų Rūmus ir Senatą, 
gali pagrįstu dekretu išleisti kariuomenės, laivyno ar oro pajėgų vadą į pen- 
siją anksčiau, nei baigiasi atitinkamo pareigūno kadencija. 


105 straipsnis 

Paskyrimas į pareigas ginkluotosiose pajėgose ir ginkluotojoje polici- 
joje, pareigų paaukštinimas ar pašalinimas iš jų bus vykdomas aukščiausiu 
dekretu, priimamu pagal pagrindines taisykles nustatantį atitinkamą or- 
ganinį konstitucinį įstatymą, kuris taip pat nustatys pagrindines taisykles, 
susijusias su profesine karjera, postų užėmimu, socialine apsauga, rangais, 
valdymu ir pavaldumu šiose institucijose. 

Patekimas ar paskyrimas į pareigas Tyrimų departamente, pareigų 
paaukštinimas ar pašalinimas iš jų reglamentuojamas organiniu įsta- 
tymu. 


XII SKYRIUS 
NACIONALINIO SAUGUMO TARYBA 


106 straipsnis 

"Turi būti Nacionalinio saugumo taryba, kurios tikslas yra padėti Res- 
publikos Prezidentui klausimais, susijusiais su nacionaliniu saugumu, ir 
vykdyti kitas Konstitucija šiai institucijai priskirtas funkcijas. Šią Tarybą 
sudarys Senato, Atstovų Rūmų ir Aukščiausiojo Teismo pirmininkai, gink- 
luotųjų pajėgų vadai, policijos generalinis direktorius ir Respublikos ge- 
neralinis kontrolierius, o jai pirmininkaus valstybės vadovas. Respublikos 
Prezidento nustatytais atvejais, Tarybos posėdžiuose gali dalyvauti minist- 
rai, atsakingi už valstybės vidaus reikalus, nacionalinę gynybą, viešąjį sau- 
gumą, tarptautinius santykius ir ekonomiką bei finansus. 


107 straipsnis 

Nacionalinė saugumo taryba rinksis tada, kai ją sušauks Respublikos 
Prezidentas, ir posėdyje turės dalyvauti absoliuti dauguma jos narių tam, 
kad būtų galima priimti sprendimus. 

Taryba nepriima kitokių sprendimų, nei nurodyta ankstesnės nuosta- 
tos paskutinėje dalyje. Posėdžių metu kiekvienas narys gali laisvai reikšti 
savo poziciją dėl bet kokių faktų, priemonių ar klausimų, susijusių su vals- 
tybės instituciniais pagrindais arba nacionaliniu saugumu. 

Tarybos posėdžiai bus vieši, nebent dauguma jos narių nuspręs kitaip. 

Taryba savo priimamais sprendimais nustatys organizaciją, funkcijų 
apimties ir debatų viešumo taisykles. 


XIII SKYRIUS 
CENTRINIS BANKAS 


108 straipsnis 

Egzistuos autonominė techninio pobūdžio pati save finansuojan- 
ti institucija, vadinama Centriniu banku, kurio sudėtis, organizacija, 
funkcijos ir kompetencija bus reglamentuota organiniu konstituciniu 
įstatymu. 

109 straipsnis 

Centrinis bankas gali vykdyti operacijas su valstybinio ar privataus 
pobūdžio finansinėmis institucijomis. Jokiais atvejais Centrinis bankas ne- 
gali veikti kaip garantas ar įgyti dokumentų, priimtų valstybės, valdžios 
institucijų ar įstaigų. 

Jokios viešosios išlaidos negali būti tiesiogiai ar netiesiogiai finansuo- 
jamos Centrinio banko. 

Tačiau karo atveju arba gresiant karui, kaip kvalifikuota Nacionalinės 
saugumo tarybos, Centrinis bankas gali įgyti, suteikti ar finansuoti pasko- 
las valstybei, viešosioms ar privačioms įstaigoms. 

Centrinis bankas negali priimti jokių sprendimų, kurie tiesiogiai ar 
netiesiogiai nustatytų skirtingas ar diskriminacines taisykles bei reikala- 
vimus asmenims, institucijoms ar įstaigoms, kurios atlieka vienodo pobū- 
džio sandorius. 


XIV SKYRIUS 
VALSTYBĖS VALDYMAS IR VIDINĖ ADMINISTRACIJA 


110 straipsnis 

Valstybės valdymui ir vidiniam administravimui Respublikos teritori- 
ja yra suskirstyta į regionus ir provincijas. Vietinio administravimo tikslais 
provincijos yra padalijamos į savivaldybes. 

Regionų, provincijų ir savivaldybių sukūrimas, panaikinimas bei ri- 
bos; jų ribų keitimas, regionų bei provincijų centrų nustatymas bus regla- 
mentuojamas konstituciniu organiniu įstatymu. 


Regioninis valdymas ir administravimas 


111 straipsnis 

Kiekvieno regiono valdymas patikimas valdytojui, kuris išimtinai 
priklauso nuo Respublikos Prezidento pasitikėjimo. Valdytojas vykdo jam 
įstatymu, įsakymais ar Respublikos Prezidento, kuris yra tikrasis ir tiesio- 
ginis teritorinės jurisdikcijos atstovas, nurodymais priskirtas funkcijas. 

Aukštesnioji kiekvieno regiono administracija vykdoma regioninės vy- 
riausybės, kuri atsakinga už regiono socialinę, kultūrinę ir ekonominę plėtrą. 

Regioninė valdžia sudaryta iš valdytojo ir regioninės tarybos. 

Kad galėtų vykdyti savo funkcijas, regioninė valdžia pagal viešuosius 
įstatymus laikoma juridiniu asmeniu ir turi savo lėšas. 

112 straipsnis 

Valdytojas pirmininkauja regioninei tarybai ir jam patikėta pagal įsta- 
tymą teikiamų viešųjų paslaugų, skirtų regiono administravimo funkci- 
joms įgyvendinti, koordinacija, priežiūra ir finansinė kontrolė. 

Įstatymas nustatys, kokia forma valdytojas vykdys minėtas funkci- 
jas, jo kompetenciją ir institucijas, kurios jam padės įgyvendinti valdytojo 
funkcijas. 


113 straipsnis 

Regioninė taryba yra taisyklių leidybos, įgyvendinimo ir priežiūros re- 
gioninės valdžios jurisdikcijoje institucija, kuri atsakinga už regioninį pilie- 
čių dalyvavimą ir kompetencijų vykdymą pagal atitinkamą organinį kons- 
titucinį įstatymą, kuris taip pat nustato šios tarybos sudėtį ir organizaciją. 

Regioninė taryba yra sudaryta iš pagal atitinkamą konstitucinį orga- 
ninį įstatymą visuotiniu tiesioginiu balsavimu išrinktų direktorių. Direk- 
toriai savo pareigas eina ketverius metus ir gali būti perrenkami. Tas pats 
įstatymas nustato regioninės tarybos organizaciją, direktorių skaičių, jų 
paskyrimo ir pakeitimo tvarką, užtikrindamas, kad yra vienodai atstovau- 
jama gyventojų populiacija ir regiono teritorija. 

Regioninis direktorius netenka posto, jeigu savo kadencijos laikotar- 
piu nebeatitinka kurio nors iš jam keliamų kriterijų, atsiranda nesuderina- 
mumas, negalimumas ar kokia kita priežastis jį pašalinti iš pareigų pagal 
organinį konstitucinį įstatymą. 

Ankstesnės nuostatos, apibrėžiančios regioninę tarybą ir regioninius 
direktorius, taikomos pagal šios Konstitucijos 126! straipsnio nuostatas. 

Absoliučia dalyvaujančių narių balsų dauguma regioninė taryba iš 
savo narių išsirenka prezidentą. Tarybos prezidentas savo pareigas eina 
ketverius metus, tačiau gali būti pašalinamas iš pareigų šio straipsnio tre- 
čioje dalyje numatytais pagrindais, jeigu tam 2/3 balsų dauguma pritaria 
regioniniai direktoriai. 

Organinis konstitucinis įstatymas nustato tarybos prezidento konsti- 
tucines funkcijas ir įgaliojimus. 

Regioninė taryba yra kompetentinga patvirtinti regiono plėtros pla- 
nus ir regioninių valdžios institucijų biudžeto projektus, kaip tai apibrėžia 
nacionalinės plėtros politika ir valstybės biudžetas. Taip pat ji spręs, esant 
regiono valdytojo suformuluotam siūlymui, dėl regioninių išteklių, skirtų 
regionui iš nacionalinių regiono plėtros lėšų, panaudojimo. 

Senatoriai ir deputatai, atstovaujantys regiono rinkimų apygardoms 
ir apskritims, kai mano esant reikalinga, gali dalyvauti regioninės tarybos 
posėdžiuose ir išsakyti savo poziciją be teisės balsuoti. 


114 straipsnis 

Atitinkamas konstitucinis organinis įstatymas nustatys tvarką, pagal 
kurią Respublikos Prezidentas galės laikinai ar visam laikui perleisti vie- 
ną ar daugiau ministerijų bei viešųjų įstaigų, sukurtų administraciniams 
įgaliojimams vykdyti, funkcijų regioninės valdžios institucijoms žemės, 
produktyvios veiklos skatinimo, socialinės plėtros ir kultūros klausimais. 


115 straipsnis 

Ankstesniame skyriuje nustatytos valstybės vidinio valdymo ir admi- 
nistravimo taisyklės bus kaip pagrindiniai principai, siekiant harmoningos 
ir lygios teritorinės plėtros. Šiuo tikslu priimti įstatymai turi užtikrinti to- 
kių pagrindinių principų įgyvendinimą ir taikymą, į juos taip pat įtrau- 
kiant regionų bei jų vidinių valdymo institucijų solidarumo kriterijų vie- 
šųjų resursų paskirstymo procese. 

Nepažeidžiant nuostatų dėl regioninėms valdžios institucijoms pri- 
klausančių resursų pagal biudžeto įstatymą ir gaunamų pagal šios Kons- 
titucijos 19 straipsnio 20 punktą, šis įstatymas nustatys visų viešųjų inves- 
ticijų, kurios skiriamos iš valstybinių lėšų regioninei plėtrai, proporciją. 

Valstybės biudžeto įstatymas taip pat numato lėšas, susijusias su regio- 
ninio pobūdžio sektorinėmis investicijomis, kurios paskirstomos regio- 
nams pagal lygybės ir efektyvumo kriterijus, atsižvelgiant į valstybines 
investavimo programas. Tokių lėšų paskirstymas kiekvieno regiono viduje 
pavedamas atlikti regioninėms valdžios institucijoms. 

Regioninės valdžios institucijų arba vienos ar kelių ministerijų inicia- 
tyva gali būti organizuojami metiniai ar dažnesni susirinkimai dėl viešojo 
investavimo atitinkamame regione arba, jeigu tuo tikslu regionai sufor- 
muoja asociaciją, keliuose regionuose. 

Įstatymas gali nustatyti regioninių valdžios institucijų ir viešųjų įmonių 
bendradarbiavimą su fiziniais ar juridiniais asmenimis, siekiant skatinti re- 
gioninei plėtrai naudingą ne pelno pobūdžio veiklą ir iniciatyvas. Šiuo tikslu 
įsteigti subjektai valdomi pagal privatiems asmenims taikomas bendrąsias 
taisykles. 

Ankstesnėje dalyje nustatytos taisyklės neturi prieštarauti nuostatoms, 
įtvirtintoms šios Konstitucijos 19 straipsnio 21 punkte. 


744 


Čilės Respublikos Konstitucija 


Provincijų valdymas ir administravimas 


116 straipsnis 
Kiekvienoje provincijoje veiks vyriausybe vadinamas dekoncentruotas 
valdytojo valdžios organas. Šiai institucijai vadovaus gubernatorius, kurį ne- 
priklausomai į pareigas skirs ir iš jų galės pašalinti Respublikos Prezidentas. 
Gubernatorius pagal valdytojo pateikiamas instrukcijas vykdys pro- 
vincijoje teikiamų viešųjų paslaugų priežiūrą. Įstatymas nustatys guber- 
natoriaus kompetenciją ir įgaliojimus, kuriuos gubernatoriui gali suteikti 


valdytojas. 


117 straipsnis 


Įstatymo nustatytais atvejais ir tvarka gubernatoriai savo įgaliojimams 
vykdyti vienoje ar daugiau vietų gali paskirti įgaliotinius. 


Bendruomeninis administravimas 


118 straipsnis 

Kaip tai nustatyta įstatymu, kiekvienos bendruomenės vietinis admi- 
nistravimas pavedamas savivaldybei, kurią sudaro aukštesnioji valdžios 
institucija meras ir taryba. 

Atitinkamas organinis konstitucinis įstatymas nustato būdus ir for- 
mas, kuriomis bendruomenė gali dalyvauti savivaldybės veikloje. 

Atitinkamo organinio konstitucinio įstatymo nustatytais atvejais ir 
tvarka merai gali skirti įgaliotinius vienoje ar keliose vietose savo įgalio- 
jimams vykdyti. 

Savivaldybės yra autonominės juridinio asmens statusą ir savas lėšas 
turinčios įstaigos, kurių tikslas yra patenkinti vietinės bendruomenės po- 
reikius ir užtikrinti jų galimybę prisidėti prie bendruomenės ekonominės, 
socialinės ir kultūrinės pažangos. 

Organinis konstitucinis įstatymas nustatys savivaldybių funkcijas ir 
kompetenciją. Šis įstatymas taip pat detalizuos savivaldybių kompetencijos 
klausimus, kuriuos tarybos pritarimu, 2/3 tarybos narių ar atitinkamu įsta- 
tymu nustatytos piliečių daugumos prašymu meras pateikia neprivalomai 
konsultacijai ar plebiscitui, taip pat įstatymas nustatys šio proceso tvarką ir 
rezultatų poveikį galutiniam sprendimui. 

Savivaldybės savo specifiniams tikslams pasiekti gali formuoti aso- 
ciacijas. Taip pat jos gali steigti fondus ar jungtis prie privačių ne pelno 

siekiančių fondų, kurių tikslas yra meno, kultūros ir sporto skatinimas. Sa- 
vivaldybės dalyvavimas juose bus reglamentuojamas atitinkamo organinio 
konstitucinio įstatymo. 

Laikantis atitinkamo organinio konstitucinio įstatymo nuostatų savo 
jurisdikcijoje savivaldybės gali steigti vadinamąsias kaimynystės grupes, 
kurios skirtos skatinti subalansuotą plėtrą ir adekvačių formų piliečių da- 
lyvavimą bendruomenės gyvenime. 

Viešosios paslaugos atitinkamoje bendruomenės teritorijoje yra tei- 
kiamos suderinus veiklą su savivaldybe pagal įstatymo nuostatas. 

Įstatymas nustatys atvejus ir tvarką, kai ministrai, viešosios įstaigos ir 
regioninės valdžios institucijos gali laikinai ar visam laikui perduoti tam 
tikrus savo įgaliojimus savivaldybėms. 


119 straipsnis 

Kiekvienoje savivaldybėje pagal savivaldybės organinį konstitucinį 
įstatymą bus iš visuotine rinkimų tvarka renkamų narių sudaroma tary- 
ba. Tarybos nariai savo pareigas eis ketverius metus ir galės būti perrinkti. 
"Tuo pačiu įstatymu bus nustatytas tarybos narių skaičius ir mero rinkimų 
tvarka. 

Taryba yra institucija, atsakinga už vietinės bendruomenės dalyvavi- 
mo įgyvendinimą ir vykdo taisyklių leidybos, taikymo ir priežiūros funk- 
cijas bei kitus įgaliojimus, kurie jai yra suteikti atitinkamo organinio kons- 
titucinio įstatymo. 

Organinis savivaldybių įstatymas nustatys tarybos organizavimo ir 
veiklos taisykles, taip pat atvejus, kai meras privalės konsultuotis su taryba 
ar gauti jos patvirtinimą. Bet kokiu atveju šis sutikimas bus būtinas norint 
priimti bendruomenės plėtros planą, savivaldybės biudžetą ir atitinkamus 
investavimo projektus. 


120 straipsnis 

Atitinkamas organinis konstitucinis įstatymas nustato laikiną sukurtų 
bendruomenių administravimą, naujų savivaldybių įsteigimą, savivaldy- 
bių darbuotojų ir paslaugų perskirstymą bei turto, esančio naujų bendruo- 
menių teritorijoje, naudojimą. 

Savivaldybių organinis konstitucinis įstatymas taip pat nustato pro- 
cedūras, kurių turi būti laikomasi bendruomenių išskyrimo ar sujungimo 
atvejais. 

121 straipsnis 
Savivaldybės, kad įgyvendintų savo funkcijas, gali sukurti ar panaikin- 
ti darbo vietas ir nustatyti atlyginimus, taip pat steigti institucijas ir kitus 
subjektus, kuriuos leidžia atitinkamas organinis konstitucinis įstatymas. 
Pagališimtinę Respublikos Prezidento pareikštą iniciatyvą šie įgalioji- 
mai bus vykdomi atsižvelgiant į savivaldybių organinio konstitucinio įsta- 
tymo nustatytus ribojimus ir sąlygas. 


122 straipsnis 

Savivaldybės, vykdydamos savo finansinių išteklių administravimą, 
naudojasi autonomijos teise. Valstybės biudžeto įstatymas gali joms skir- 
ti lėšų savivaldybių išlaidoms padengti, nepažeidžiant įstatymu nustatytų 
nuostatų, pagal kurias savivaldybėms tiesiogiai skiriamos lėšos arba kai 
lėšos yra skirtos regioninių valdžios institucijų. Organinis konstitucinis 
įstatymas nustatys solidarų jų turimų pajamų paskirstymo tarp valstybės 
savivaldybių mechanizmą, vadinamą bendruoju savivaldybių fondu. Šių 
lėšų paskirstymas bus atliekamas įstatymo nustatyta tvarka. 


Bendrosios nuostatos 


123 straipsnis 

Įstatymas nustatys savivaldybių, savivaldybių tarpusavio ir savivaldy- 
bių bei viešųjų paslaugų teikimo įmonių tarpusavio administravimo koor- 
dinavimo formules, atsižvelgiant į tipines problemas, su kuriomis susidu- 
ria savivaldybės. 

Neprieštaraujant ankstesnės dalies nuostatoms, atitinkamas konstitu- 
cinis organinis įstatymas reguliuos metropolinių sričių administravimą ir 
įtvirtins sąlygas bei reikalavimus tokioms teritorijoms atsirasti. 


124 straipsnis 

Kad asmuo būtų paskirtas valdytoju ar gubernatoriumi arba kad būtų 
išrinktas regioninės tarybos nariu ar direktoriumi, yra būtina būti rinkimų 
teisę turinčiu piliečiu, atitikti kitus įstatymu nustatytus reikalavimus ir būti 
išgyvenusiam atitinkamame regione bent dvejus paskutinius metus iki as- 
mens paskyrimo ar išrinkimo į pareigas. 

Valdytojo, gubernatoriaus, regioninės tarybos nario ir direktoriaus 
pareigos tarpusavyje yra nesuderinamos. 

Nė vienas meras, gubernatorius ar regioninės tarybos pirmininkas, 
nuo jų paskyrimo į pareigas dienos negali būti sulaikyti ar suimti, išskyrus 
atvejus, kai jie sulaikomi darantys nusikaltimą, jeigu atitinkamos jurisdik- 
cijos apeliacinis teismas nėra iš anksto suteikęs leidimo pradėti baudžia- 
mojo proceso veiksmus prieš atitinkamą asmenį. Ši teismo rezoliucija gali 
būti apskųsta Aukščiausiajam Teismui. 

Jeigu meras, gubernatorius ar regioninės tarybos pirmininkas yra 
sulaikomas darantis nusikaltimą, jis turi būti nedelsiant pristatomas į ati- 
tinkamą apeliacinį teismą, pateikiant visą būtiną informaciją. Šiuo atveju 
teismas klausimą išsprendžia ankstesnėje dalyje nustatyta tvarka. 

Nuo to momento, kai įsigalioja paskelbta teismo rezoliucija, kaltina- 
mas meras, gubernatorius ar regioninės tarybos pirmininkas nustoja eiti 
savo pareigas ir pradedamas teismo procesas. 


125 straipsnis 
Atitinkamas organinis konstitucinis įstatymas nustatys pagrindus, dėl 
kurių iš pareigų bus pašalinami merai, regioninių tarybų nariai ir direktoriai. 


126 straipsnis 

Įstatymas nustatys tvarką, pagal kurią bus sprendžiami su institucijų 
kompetencija susiję klausimai, galintys kilti tarp nacionalinių, regioninių, 
provincijų ir bendruomenių valdžios institucijų. 

Įstatymas taip pat nustatys tvarką, pagal kurią bus sprendžiami ginčai, 
galintys kilti tarp valdytojo ir regioninės tarybos, taip pat tarp mero ir tarybos. 


Specialiosios nuostatos 


126a straipsnis 


Specialiosios teritorijos yra Velykų sala ir Chuano Fernandezo saly- 
nas. Šių teritorijų valdymas ir administravimas vykdomas pagal specialius 
statutus, priimtus pagal atitinkamą konstitucinį organinį įstatymą. 


XV SKYRIUS 
KONSTITUCIJOS KEITIMAS 


127 straipsnis 

Konstitucijos keitimo iniciatyvos teisė priklauso Respublikos Prezi- 
dentui ir bet kuriam Nacionalinio Kongreso nariui, nepažeidžiant Konsti- 
tucijos 65 straipsnio pirmos dalies nuostatos. 

Kad būtų patvirtinta, Konstitucijos pataisa turi sulaukti 3/5 ją palai- 
kančių parlamentarų balsų daugumos abejuose parlamento Rūmuose. Jei- 
gu Konstitucijos pataisa susijusi su Konstitucijos I, III, VIII, XI, XII arba 
XV skyrių nuostatų keitimu, abejuose parlamento Rūmuose už tokią patai- 
są turi balsuoti 2/3 parlamentarų. 

Šiame Konstitucijos skyriuje neaptartiems su konstitucinės reformos 
akto projekto svarstymu susijusiems klausimams taikomos įstatymų leidy- 
bos proceso taisyklės; tačiau visais atvejais turi būti gauta ankstesnėje šio 
straipsnio dalyje nustatyta parlamentarų balsų dauguma. 


128 straipsnis 

Abejų parlamento Rūmų patvirtintas projektas pateikiamas Respubli- 
kos Prezidentui. 

Jeigu Respublikos Prezidentas visiškai atmeta Konstitucijos pataisą, 
patvirtintą abejuose parlamento Rūmuose, kurie ir toliau Konstitucijos pa- 
taisą remia 2/3 parlamentarų balsų dauguma, Respublikos Prezidentas turi 
promulguoti pataisą, nebent nusprendžia konsultuotis su piliečiais plebis- 
cito būdu. 

Jeigu Respublikos Prezidentas iš dalies atmeta Konstitucijos pataisą, 
patvirtintą abejuose parlamento Rūmuose, kurie ir toliau Konstitucijos pa- 
taisą remia 3/5 arba ankstesnės straipsnio dalies atveju 2/3 parlamentarų 
balsų dauguma, pataisa grąžinama Respublikos Prezidentui promulguoti. 

Tais atvejais, kai parlamento Rūmai nepritaria visoms ar daliai Res- 
publikos Prezidento pateiktų pastabų, Konstitucija negali būti keičiama, 
nebent 2/3 parlamentarų balsų dauguma pakartotinai reikalauja priimti 
jų anksčiau patvirtintą Konstitucijos pataisos dalį. Tokiu atveju Konstitu- 
cijos pataisos dalis, kurią parlamentas primygtinai reikalauja patvirtinti, 
grąžinama Respublikos Prezidentui promulguoti, nebent Respublikos Pre- 
zidentas diskutuotinais pataisos aspektais nusprendžia konsultuotis su pi- 
liečiais plebiscito būdu. 

Kongreso organinis konstitucinis įstatymas nustatys likusius klausi- 
mus, susijusius su Konstitucijos pataisų veto teise ir jų svarstymo Kongrese 
procesu. 


129 straipsnis 
Plebiscitas turi būti organizuojamas per trisdešimt dienų nuo tada, kai 
abeji parlamento rūmai primygtinai nusprendė palaikyti savo patvirtintą 

Konstitucijos pataisą ir plebiscito data yra nustatoma aukščiausiu dekretu, 
kuriame nurodyta plebiscito rengimo data negali būti anksčiau nei tris- 
dešimt ir vėliau nei šešiasdešimt dienų nuo dekreto paskelbimo dienos. 
Jeigu šis laikotarpis pasibaigia, o Respublikos Prezidentas per jį nesurengia 
plebiscito, tuomet Kongreso patvirtinta Konstitucijos pataisa turi būti pro- 
mulguojama. 

Tam tikrais atvejais plebiscito sušaukimo dekrete bus nurodomas ple- 
narinės Kongreso sesijos patvirtintas ir Respublikos Prezidento vetuotas 
Konstitucijos pataisos variantas, taip pat Konstitucijos pataisos dalys, ku- 
rioms buvo pakartotinai pritarta. Paskutiniu atveju kiekvienas iš klausimų, 
dėl kurių kyla nesutarimų, bus pateikiamas plebiscito balsavimui atskirai. 

Rinkimų tribunolas pateiks Respublikos Prezidentui plebiscito rezul- 
tatus ir detalizuos piliečių plebiscitu patvirtintą pataisos tekstą, kuris bus 
kaip Konstitucijos pataisa promulguojamas per penkias dienas nuo minėto 
Respublikos Prezidento informavimo dienos. 

Nuo Konstitucijos pataisos promulgavimo ir jos įsigaliojimo dienos 
Konstitucijos pataisos nuostatos tampa inkorporuota Konstitucijos dalimi. 


PEREINAMOJO LAIKOTARPIO NUOSTATOS 


PIRMA 


Iki tol, kol bus priimtos nuostatos, įtvirtinančios šios Konstitucijos 
19 straipsnio trečios dalies pirmame punkte nustatytas taisykles, ir toliau 
galios šiuo metu galiojančios teisės nuostatos. 


ANTRA 


Iki tol, kol bus priimtas naujas kalnakasybos kodeksas, formą, sąlygas 
ir poveikį, apie kuriuos kalbama šios Politinės Konstitucijos 19 straipsnio 
24 dalies 7-10 punktuose, bei asmenų, turinčių atitinkamas teises, teisinę 
padėtį reglamentuos šios Konstitucijos įsigaliojimo metu galiojančios tei- 
sės normos. 

Kalnakasybos teisės, apie kurias kalbama ankstesnėje straipsnio da- 
lyje, bus reglamentuojamos naujuoju kodeksu; tačiau, atitinkamų teisių ir 
jų galiojimo trukmės nuostatos, reglamentuotos naujajame kodekse, turės 
viršenybę. Šis naujasis kodeksas suteiks galimybę koncesininkams per tam 
tikrą laiką prisitaikyti prie naujųjų reglamentavimo nuostatų. 

Laikotarpiu nuo šios Konstitucijos įsigaliojimo iki naujo kalnakasybos 
kodekso priėmimo kalnakasybos teisės, kurios minimos šios Konstitucijos 

19 straipsnio 24 dalies 7—10 punktuose, bus ir toliau reglamentuojamos 
tuo metu galiojančių teisės normų. 


TREČIA 

Didelė vario kasybos industrija ir įmonės, nacionalizuotos pagal 
1925 metų Politinės Konstitucijos 17(a) pereinamąją nuostatą, ir toliau bus 
reglamentuojamos konstitucinėmis normomis, galiojančiomis šios Kons- 
titucijos promulgavimo metu. 


KETVIRTA 

Teisės klausimai, kurie pagal šios Konstitucijos nuostatas turi būti reg- 
lamentuojami organiniais konstituciniais įstatymais arba priimti kvalifi- 
kuota parlamentarų balsų dauguma iki tol, kol tai bus tinkamai įgyvendin- 
ta, bus toliau reglamentuojami Konstitucijos įsigaliojimo metu galiojančių 
teisės normų tiek, kiek jos neprieštarauja įsigaliojančiai Konstitucijai. 


PENKTA 

Nepaisant Konstitucijos 32 straipsnio 6 dalies nuostatų, teisės nor- 
mos, kurios šios Konstitucijos promulgavimo metu nepatenka į Konsti- 
tucijos 63 straipsnio reglamentavimo apimtį, ir toliau galioja iki tol, kol jų 
galiojimas yra panaikinamas įstatymu. 
ŠEŠTA 

Nepažeidžiant Konstitucijos 19 straipsnio 3 dalies 20 punkto nuosta- 
tų, teisės normos, įtvirtinančios mokesčių asignavimą apibrėžtiems tiks- 
lams, ir toliau galioja iki tol, kol jų galiojimas yra panaikinamas įstatymu. 


SEPTINTA 

Specialioji malonė iki 1990 metų kovo 11 dienos visuomet bus sutei- 
kiama už nusikaltimus atsižvelgiant į Konstitucijos 9 straipsnio nuostatas. 
Atitinkamo dekreto nuorašas siunčiama Senatui. 


AŠTUNTA 

VII skyriaus „Prokuratūra“ nuostatos bus pradėtos taikyti, kai įsiga- 
lios prokuratūros organinis konstitucinis įstatymas. Šis įstatymas gali nu- 
statyti, kad įstatymo nuostatos įsigalioja skirtingu laiku, taip pat nustatyti 
palaipsnį skirtingus klausimus reglamentuojančių normų taikymą valsty- 
bės regionuose. 

Konstitucijos VII skyrius „Prokuratūra“, prokuratūros organinis 
konstitucinis įstatymas ir įstatymai, kurie pildo ar keičia teismų organinį 
kodeksą ir baudžiamojo proceso kodeksą, bus išimtinai taikomi faktams, 
kurie išaiškėjo jau įsigaliojus šioms teisės normoms. 


DEVINTA 

Neatsižvelgiant į Konstitucijos 87 straipsnio nuostatas, Aukščiausiasis 
Teismas ir Apeliacinis teismas, sudarydami penkių ar trijų asmenų sąrašus, 
skirtus siūlyti kandidatūras užimti Nacionalinio prokuroro ir regioninių 
prokurorų postus, gali atitinkamai įtraukti ir teisminės valdžios atstovą. 


DEŠIMTA 

Konstitucijos 121 straipsnyje savivaldybėms suteikti įgaliojimai, susi- 
ję su organinės struktūros keitimu, personalu ir atlyginimais, bus taikomi 
tada, kai bus priimtas atitinkamas įstatymas, reglamentuojantis šių naujų 
įgaliojimų vykdymo sąlygas ir apribojimus. 


VIENUOLIKTA 

Vienerius metus nuo konstitucinės reformos akto įsigaliojimo die- 
nos asmenys, tuo metu ėję Respublikos Prezidento, deputato, senatoriaus, 
valstybės ministro, valdytojo, gubernatoriaus ar mero pareigas, negali būti 
siūlomi kandidatais į Aukščiausiąjį Teismą. 


DVYLIKTA 
Respublikos Prezidento kadencijos trukmė bus šešeri metai be gali- 
mybės būti perrinktam kitai kadencijai. 


TRYLIKTA 

Senatas bus sudaromas tik iš senatorių, į pareigas išrinktų pagal Res- 
publikos Politinės Konstitucijos 49 straipsnį ir rinkimų konstitucinį orga- 
ninį įstatymą bei tuo metu galiojančias balsavimo taisykles. 

Minėto rinkimų organinio konstitucinio įstatymo ir balsavimo taisyk- 
lių pakeitimai, susiję su senatorių skaičiumi, rinkimų apygardomis ir galio- 
jančia rinkimų sistema, turės surinkti 3/5 parlamentarų balsų daugumą. 

Šiuo metu pareigas einantys senatoriai, išrinkti ar paskirti į Senatą pa- 
gal Konstitucijos 49 straipsnio a, b, c, d, e ir f punktus, kurie yra keičiami, 
toliau eis savo pareigas iki 2006 metų kovo 10 dienos. 

KETURIOLIKTA 

Dabartinių Konstitucinio Tribunolo teisėjų pakeitimas ir naujų teisėjų 
paskyrimas į pareigas bus vykdomas laikantis toliau pateikiamų taisyklių. 

Dabartiniai teisėjai, į pareigas paskirti Respublikos Prezidento, Sena- 
to, Aukščiausiojo Teismo ir Nacionalinės saugumo tarybos, ir toliau eis 
savo pareigas iki jų kadencijos pabaigos arba atsistatydinimo iš pareigų. 

Respublikos Prezidentas yra atsakingas už teisėjų, paskirtų Nacionali- 
nės saugumo tarybos, pakeitimą. 

Senatas skirs tris Konstitucinio Tribunolo teisėjus, du tiesiogiai ir tre- 
čią pagal išankstinį Atstovų Rūmų siūlymą. Pastarasis eina savo pareigas 
iki tos dienos, kai pagal šios nuostatos septintą dalį Senato paskirtas teisė- 
jas ar jo pakaitinis nustoja eiti pareigas, ir gali būti perrinktas. 

Dabartiniai Aukščiausiojo Teismo teisėjai, kurie laikinai eina Kons- 
titucinio Tribunolo teisėjų pareigas, bus laikinai šešių mėnesių laikotar- 
piui nuo šios konstitucinės reformos paskelbimo dienos nušalinti nuo savo 
funkcijų minėtame teisme vykdymo, nesuvaržant jų kaip valstybės tarnau- 
tojų teisių. Jie atgaus savo funkcijas pasibaigus terminui, kuriam jie buvo 
paskirti Konstitucinio tribunolo teisėjais, arba dėl bet kokios priežasties 
nustoję eiti pareigas. 

Aukščiausiasis Teismas Konstitucijos 92 straipsnio c dalies nustatyta 
tvarka skirs teisininkus į atsilaisvinusias numatytas pareigas. Pirmasis bus 
skiriamas trejiems metams, antrasis šešiems metams, o trečiasis devyne- 
riems metams. Tas, kuris paskiriamas trejiems metams, gali būti perren- 
kamas. 

Jeigu koks dabar pareigas einantis teisėjas, nenumatytas ankstes- 
nėje dalyje, nustos eiti savo pareigas, jis bus pakeičiamas Konstitucijos 
92 straipsnio a ir b dalyse nustatyta tvarka ir savo pareigas eis tol, kol 
pasibaigs jo pakeistojo teisėjo kadencija, ir turės galimybę būti perren- 
kamas. Pagal šią nuostatą į pareigas paskirti teisėjai turi būti paskirti iki 
2005 metų gruodžio 11 dienos ir savo funkcijas vykdys iki 2006 metų 
sausio 1 dienos. 


PENKIOLIKTA 

Nacionalinio Kongreso iki šios konstitucinės reformos įsigaliojimo 
patvirtintoms tarptautinėms sutartims, susijusioms su klausimais, kurie 
pagal Konstituciją turi būti patvirtinti absoliučia arba 4/7 deputatų ir sena- 
torių balsų dauguma, turi būti taikomi šie nustatyti reikalavimai. 

Aukščiausiojo Teismo šiuo metu nagrinėjami ginčai dėl jurisdikcijos 
ir tie ginčai, kurie bus pateikti Teismui iki Konstitucijos VIII skyriaus 
pataisų įsigaliojimo, bus Teismo sprendžiami tol, kol jie bus visiškai iš- 
nagrinėti. 

Procesas, inicijuotas paties Aukščiausiojo Teismo arba ginčo šalies iki 
Konstitucijos VIII skyriaus reformos įsigaliojimo dienos, dėl teisės normos 
netaikomumo jai prieštaraujant Konstitucijai ir toliau bus teismo kompe- 
tencijos objektu iki tol, kol klausimas bus visiškai išnagrinėtas. 


ŠEŠIOLIKTA 

Reformos, įtvirtintos Konstitucijos VIII skyriuje, įsigalios po šešių 
mėnesių nuo konstitucinės reformos akto paskelbimo dienos, išskyrus as- 
pektus, kurie įtvirtinti keturioliktoje pereinamojo laikotarpio nuostatoje. 


SEPTYNIOLIKTA 

Tvarkos ir visuomenės saugumo pajėgos ir toliau priklausys nuo 
ministerijos, atsakingos už nacionalinę gynybą, iki tol, kol bus priimtas 
naujas įstatymas, įsteigiantis ministeriją, atsakingą už visuomenės sau- 
gumą. 


AŠTUONIOLIKTA 
Konstitucijos 57 straipsnio 2 dalyje numatytas pakeitimas bus taiko- 
mas nuo kitų eilinių parlamento rinkimų. 


DEVYNIOLIKTA 

Neatsižvelgiant į Konstitucijos 16 straipsnio 2 dalies pakeitimą, asme- 
nų, kaltinamų už nusikaltimus, padarytus anksčiau nei 2005 metų birželio 
16 dieną, už kuriuos yra taikoma įkalinimo bausmė arba kuriuos įstatymas 
reglamentuoja kaip teroristinius veiksmus, teisė balsuoti taip pat bus su- 
varžyta. 


DVIDEŠIMTA 

Tol, kol bus įsteigti Konstitucijos 19 straipsnio 16 dalyje numatyti spe- 
cialieji tribunolai, dėl elgesio etiškumo pateikti atitinkamoms profesinėms 
institucijoms nepriklausančių profesionalų skundai bus nagrinėjami bend- 
rosios kompetencijos teismuose. 

DVIDEŠIMT PIRMA 
Konstitucijos 19 straipsnio 10 dalyje numatyta reforma dėl ikimokyk- 
linio ugdymo įsigalios laipsniškai įstatymo nustatyta tvarka. 


DVIDEŠIMT ANTRA 

Iki specialių statutų, minimų Konstitucijos 126a straipsnyje, įsigalio- 
jimo dienos specialiosios Velykų salos ir Chuano Fernandezo salyno te- 
ritorijos toliau bus valdomos pagal bendrąsias politinio-administracinio 
valdymo taisykles. 


DVIDEŠIMT TREČIA 

Konstitucijos 15 ir 18 straipsnių reformos, susijusios su balsavimo sava- 
noriškumu ir pagal įstatymą įtraukimu į balsavimo registrus, taikomos įsiga- 
liojus atitinkamam šias reformas įtvirtinančiam organiniam konstituciniam 
įstatymui, kuris numatytas Konstitucijos 18 straipsnio antroje dalyje. 


DVIDEŠIMT KETVIRTA 

Čilės valstybė gali pripažinti Tarptautinio baudžiamojo teismo ju- 
risdikciją pagal nuostatas, įtvirtintas 1998 metais liepos 17 dieną Romoje 
patvirtintoje tarptautinėje sutartyje, kuria diplomatinėje Jungtinių Tautų 
įgaliotų atstovų konferencijoje buvo įsteigtas šis teismas. 

Tai patvirtinusi Čilė pakartotinai išreiškia savo norą vykdyti naciona- 
linę baudžiamąją jurisdikciją, susijusią su šio teismo vykdoma jurisdikcija. 
Atitinkami nacionaliniai teismai pavaldūs Tarptautiniam baudžiamajam 
teismui, kaip tai nustatyta Romos statute, kuriuo ir buvo įsteigtas Tarptau- 
tinis baudžiamasis teismas. 

Nacionalinių valdžios institucijų ir Tarptautinio baudžiamojo teismo 
bendradarbiavimas ir tarpusavio pagalba, taip pat galintys kilti teisminiai 
ir administraciniai procesai bus reglamentuojami Čilės įstatymuose įtvir- 
tintų taisyklių. 

Tarptautinio baudžiamojo teismo jurisdikcija, pagal minėto Statuto 
nuostatas, gali būti taikoma tik tiems nusikaltimams, kurie buvo padaryti 
po Romos statuto nuostatų įsigaliojimo Čilės Respublikoje. 


DVIDEŠIMT PENKTA 
Pataisa, numatyta Konstitucijos 60 straipsnio 4 dalyje, įsigalioja po 
180 dienų nuo šio įstatymo paskelbimo oficialiame leidinyje. 

DVIDEŠIMT ŠEŠTA 

Regioninių direktorių ir jų pakaitinių įgaliojimai po šios konstitucinės 
reformos akto įsigaliojimo pratęsiami iki 2014 metų kovo 11 dienos. 

Pirmieji visuotiniai tiesioginiai regioninių direktorių rinkimai, kurie 
numatyti Konstitucijos 113 straipsnio antroje dalyje, vyks kartu su Prezi- 
dento ir parlamento narių rinkimais 2013 metų lapkričio 17 dieną. 

Šiuo tikslu priimti atitinkamo organinis konstitucinis įstatymo pakei- 
timai turi įsigalioti iki 2013 metų liepos 20 dienos. 

Danijos Karalystė - parlamentinė konstitucinė monarchija. Tai yra 
viena seniausių Europos monarchijų, kurios istorija tęsiasi jau daugiau 
kaip tūkstantį metų be didesnių revoliucijų'. Danija nuo 1973 m. yra Eu- 
ropos Sąjungos narė ir viena iš NATO steigėjų. Tai gana nedidelė, 5,5 mi- 
lijono gyventojų valstybė, tačiau turinti stiprią ekonomiką ir priskiriama 
prie socialinės gerovės valstybių. Pasaulio valstybių reitinguose Danija 
dažnai užima pirmąsias vietas dėl nedidelio gyventojų didžiausių ir ma- 
žiausių pajamų skirtumo, taip pat kaip šalis, kurioje mažiausias korup- 
cijos lygis. 

Danijos Karalystės sudėtine dalimi taip pat yra ir Grenlandija bei Fa- 
rerų salos, tačiau jos turi vidinę autonomiją. 

Danija - viena seniausių Europos valstybių, dar X amžiuje suformavusi 
valstybinį darinį. Nuo to laikmečio Danija buvo nuolat žinoma kaip nepri- 
klausoma ir autonomiška valstybė, kuri, be kita ko, nuo pat pradžių buvo 
monarchija. Pirmasis karalius buvo Gormas, mirė 958 m., ir jo sūnus Haral- 
das I, mirė 985 m. Tuo metu karaliai buvo renkami tituluotų riterių. Iki pat 
1660 m. Danija buvo panašesnė į monarchiją su renkamu monarchu negu su 
monarchu, kuris titulą įgyja paveldėjimo būdu. Nepaisant to, karaliai vis tiek 
būdavo renkami iš senosios karališkosios dinastijos. Nuo 1448 m. Gormo ir 
Haraldo I palikuonys buvo pakeisti kitos giminingos - Oldenburgų - dinas- 
tijos. Oldenburgų atstovai Danijos Karalystę valdė iki pat 1863 m., kai vals- 
tybės valdymą perėmė taip pat giminingos dinastijos - Gliuksburgų atsto- 
vai. Dabartinė Danijos Karalystės karalienė Margareta II, valdanti šalį nuo 
1972 m., taip pat yra Gliuksburgų dinastijos atstovė. Tai - pirmasis atvejis 
Danijos Karalystės istorijoje, kai valstybės monarchas yra moteris. 

1660 m. Danijos Karalystė iš renkamos monarchijos tapo monarchija, 
kurios valdovas buvo nustatomas paveldėjimo būdu. Be to, nuo 1660 m. 
prasideda Danijos, kaip absoliutinės monarchijos, istorija. Danijos absoliu- 
tizmas, trukęs iki 1848 m., buvo paremtas karaliaus Frederiko III 1665 m. 





! Maddes, R. L. Constitutions of the world. Washington: CO Press, 1995, p. 99. 

pasirašyta Konstitucija, dar žinoma kaip Lex Regia, kuri pakeitė senąją 
feodalinę valstybės tvarką. Tai vienintelė Europoje Konstitucija, formaliai 
įtvirtinusi absoliutinę valdžią. Pagrindines Konstitucijos teisines nuostatas 
buvo labai sunku pakeisti. Konstitucijoje pirmiausia siekta įtvirtinti kara- 
liaus suverenumą, taip pat nustatyti karališkąsias teises ir prerogatyvas bei 
apibrėžti monarcho titulo paveldėjimo taisykles. Lex Regia buvo grindžia- 
ma tuo metu vyravusiomis filosofinėms idėjomis, visų pirma - prancūzų 
filosofo Žano Bodino įžvalgomis". 

XIX a. pradžioje Europoje vyko gausybė revoliucinių judėjimų. Dėl 
šios priežasties ir ypač dėl politinių procesų, vykusių Prūsijoje, 1831 ir 
1834 m. Danijos Karalystėje, Šlėzvigo ir Holšteino kunigaikštystėse buvo 
pristatyti konsultaciniai susirinkimai. Nors šiuose susirinkimuose balso 
teisę turėjo tik 3 proc. gyventojų, vis dėlto buvo sustiprinta asmens teisių 
ir teisės į nuosavybę apsauga. Be to, šie konsultaciniai susirinkimai turėjo 
nemenką reikšmę naujai Konstitucijai bei pereinant iš absoliutinės į parla- 
mentinę monarchiją, nes buvo atlikta nemažai parengiamųjų darbų. 

1849 m. birželio 5 d. buvo priimta naujoji Konstitucija, kuri užbaigė 
Danijos absoliutizmo laikotarpį ir įtvirtino parlamentinę monarchiją. Dar 
dabar Danijoje birželio 5-ąją švenčiama Konstitucijos diena. Šventinę nuo- 
taiką sustiprina ir tai, kad šiuo metu galiojanti Danijos Karalystės Konsti- 
tucija buvo priimta taip pat birželio 5 dieną (1953 m.). 

1849 m. Danijos Karalystės Konstitucija apribojo monarcho valdžią, 
tačiau monarcho titulas ir toliau išliko paveldimas. Ši Konstitucija svar- 
bi tuo, kad buvo įkurtas dvejų rūmų parlamentas, pavadintas Rigsdagu. 
Aukštieji parlamento rūmai vadinosi Landstingu, o žemieji - Folketingu. 
Tad ši Konstitucija įtvirtino valdžių padalijimo principą ir nustatė tris 
valdžias: įstatymų leidžiamąją, vykdomąją ir teisminę valdžią. Formaliąja 
prasme įstatymų leidžiamoji valdžia buvo padalyta Karaliui ir parlamentui, 
o vykdomoji valdžia atiteko pačiam Karaliui. Tačiau kasdienėje veikloje 
Karalius negalėdavo veikti absoliučiai vienas, o tik su atitinkamos srities 
ministru, kuris kontrasignuodavo Karaliaus sprendimus. 

Konstitucija balsavimo teises suteikė tik apie 14 procentų gyventojų. 
Tik vyrai, sulaukę 30 metų ir nepriklausomai valdantys namų ūkius, galėjo 
balsuoti ar dalyvauti rinkimuose į žemuosius parlamento rūmus - Folke- 
tingą. O rinkimuose į aukštuosius parlamento rūmus - Landstingą - pasy- 





2 Robbers, G. Encyclopedia of world constitutions. New York: Infobase Publishing, 2007, 
p. 251. 

viąją ir aktyviąją rinkimų teisę turėjo tik vyrai, sulaukę 40 metų ir turintys 
atitinkamo dydžio pajamas. Danijos Karalystės parlamentas išliko dvejų 
rūmų iki 1953 m., kai buvo priimta šiuo metu galiojanti Konstitucija. 

Glaudūs Danijos Karalystės ir Šlėzvigo bei Holšteino kunigaikštysčių 
ryšiai buvo Danijos ir Prūsijos nesutarimų priežastis. Vėlesniais konstitu- 
ciniais aktais nustatyta, kad Konstitucija yra bendra ir Danijos Karalystei, 
ir minėtoms dviem kunigaikštystėms. Tokie įvykiai prieštaravo tarptauti- 
niams susitarimams ir sukėlė Danijos ir Prūsijos bei Austrijos karą. Maža 
to, 1864 m. Danija šį karą ir pralaimėjo. Karo pasekmė buvo ta, kad Dani- 
jos Karalystė 1864 m. spalio 30 d. Vienos taikos sutartimi buvo priversta 
perleisti Šlėzvigo ir Holšteino kunigaikštystes Prūsijai. 

Tai lėmė, kad Danija turėjo peržiūrėti tuomet egzistavusią Konstitu- 
ciją ir 1866 m. priėmė Konstituciją su atitinkamais pakeitimais. Tai buvo 
ganėtinai konservatyvi Konstitucija, dėl jos kilo vidinių politinių proble- 
mų. Vyriausybė buvo priversta nuolat dirbti su žemuosius parlamento rū- 
mus (Folketingą) kontroliavusia opozicija. Folketingas nuolat atmesdavo 
Vyriausybės siūlomus valstybės biudžeto projektus, versdamas vykdomąją 
valdžią valstybės finansus valdyti laikinaisiais nutarimais. 

Keletą dešimtmečių trukusi įtampa galutinai išsklaidyta 1901 m., kai 
buvo sutarta, kad Vyriausybė turi būti formuojama iš Folketingo daugu- 
mos. Taigi Danijos Karalius buvo priverstas atleisti ministrus iš pareigų, 
jeigu jie prarasdavo Folketingo pasitikėjimą. Toks Karaliaus ir parlamento 
atstovų susitarimas geriausiai atitinka konstitucinio papročio sampratą. 
Galiausiai minėtos taisyklės buvo formalizuotos šiuo metu galiojančioje 
Danijos Karalystės 1953 m. Konstitucijoje, 15 straipsnyje. 

1915 m. vėl buvo priimta nauja Danijos Konstitucija, kuri įtvirtino vi- 
suotinę rinkimų laisvę. Vadovaujantis šiuo principu moterims bei tarnams 
buvo suteikta teisė rinkti bei būti išrinktiems į Danijos parlamentą. Tačiau 
dėl Pirmojo pasaulinio karo (1914-1918 m.) visuotinės rinkimų laisvės 
principas įsigaliojo tik 1918 metais. Be to, taikos sutartis suteikė galimybę 
danams dalyvauti referendume balsuojant už Danijos Karalystės suvieniji- 
mą. Taigi Šiaurės Šlėzvigas 1920 m. buvo prijungtas prie Danijos. 

1937 m. buvo sudaryta konstitucinė komisija, kuri 1938 m. vasarą patei- 
kė ataskaitą, kurioje buvo įtvirtintos siūlomos naujosios Konstitucijos nuos- 
tatos. Pagrindinė idėja buvo ta, kad parlamento valdymas atitiktų ir vienerių 
rūmų parlamentų pranašumus, ir suteiktų dvejų rūmų parlamentų sistemos 
garantijas. 

1938 m. rudenį Danijos Vyriausybė patvirtino komisijos parengtą 
Konstitucijos projektą. Pagal tuo metu galiojusias taisykles Konstitucijos 
projektas turėjo būti patvirtintas parlamente du kartus, o antrąjį kartą — 
po rinkimų, naujos sudėties parlamente. Be šių reikalavimų, Konstitucijos 
projektas turėjo būti patvirtintas ir referendume, kuriame ne mažiau kaip 
45 proc. visų rinkėjų turėjo balsuoti už siūlomą Konstitucijos projektą?. 

1939 m. kovą Konstitucijos projektas buvo pirmą kartą patvirtintas 
Danijos parlamente. Po mėnesio buvo surengti nauji parlamento rinkimai, 
ir naujos sudėties parlamentas antrą kartą patvirtino siūlomą Konstituci- 
jos projektą. 1939 m. gegužę buvo surengtas visuotinis referendumas dėl 
naujos Konstitucijos priėmimo. Didžioji dauguma dalyvavusių referen- 
dume rinkėjų buvo už naująją Konstituciją, tačiau tokie balsai sudarė tik 
44,46 procento visų rinkimų teisę turinčių Danijos piliečių. Tad pritrūkus 
tik 12 000 balsų Danijos 1939 m. konstitucinė reforma žlugo. 

Po Antrojo pasaulinio karo buvo sudaryta naujoji Konstitucinė komi- 
sija. Komisija dirbo iki 1953 m., kol pateikė ataskaitą, kurioje buvo įtrauktas 
ir siūlomos naujosios Konstitucijos projektas. Šiam projektui pritarė visos 
politinės partijos, išskyrus komunistų partiją. 1953 m. vasarį Vyriausybė pa- 
tvirtino Konstitucijos projektą ir pateikė parlamentui. Parlamentas 1953 m. 
kovo mėnesį pirmą kartą pritarė Konstitucijos projektui, ir po mėnesio 
buvo surengti parlamento rinkimai. Naujos sudėties parlamentas nedelsda- 
mas taip pat pritarė naujajai Konstitucijai. Laikantis nustatytos procedūros, 
1953 m. gegužę vėl buvo surengtas referendumas dėl naujosios Konstituci- 
jos. Didžioji dauguma balsavusiųjų rinkėjų buvo už naujosios Konstitucijos 
priėmimą. Šį kartą pavyko perkopti minėtus 45 procentus ir buvo surinkta 
45,76 procentų visų rinkėjų balsų už naujosios Konstitucijos priėmimą. Taigi 
konstitucinė reforma šį kartą pavyko, ir 1953 m. birželio 5 d. Konstitucija 
buvo paskelbta. Šiuo metu Danijoje galioja būtent 1953 m. patvirtinta Kons- 
titucija, ir iki šiol nėra priimtos nė vienos Konstitucijos pataisos. 

Viena iš konstitucinės reformos sričių buvo monarcho titulo paveldė- 
jimo taisyklės. Naujojoje Konstitucijoje įtvirtinta, kad moterys taip pat turi 
teisę paveldėti monarcho titulą ir tapti Danijos karalienėmis. 

Konstitucija taip pat buvo įvykdyta parlamento reforma, nes iš dve- 
jų rūmų parlamento liko tik vienerių rūmų parlamento sistema. Aukštieji 
parlamento rūmai (Landstingas) buvo panaikinti. Vadinasi, nuo 1953 m. 





* Germer, P. The Danish constitution 150 years. Copenhagen: Royal Danish Ministry of 
Foreign Affairs, 1999, p. 2. 

Danijos Karalystės parlamentą sudaro vien Folketingas. Dėl šios priežas- 
ties terminas „Rigsdagas“, reiškiantis abejus Danijos parlamento rūmus, 
naujojoje Konstitucijoje nebevartojamas. Tam, kad būtų lengviau perei- 
nama nuo dvejų rūmų prie vienerių rūmų parlamento sistemos, naujoji 
Konstitucija suteikia Landstingui teisę sušaukti referendumą beveik dėl 
kiekvieno įstatymo projekto. 

Konstitucijoje įtvirtintos aiškios nuostatos dėl Vyriausybės atsakomy- 
bės. Be to, buvo priimtos ir nuostatos dėl tam tikros dalies Danijos Karalystės 
suverenumo perleidimo tarptautinėms organizacijoms. Žmogaus teisių ka- 
talogas taip pat buvo šiek tiek papildytas. Naujosios Konstitucijos nuostatos 
dėl administracinio valdymo sudarė sąlygas 1954 m. priimti ombudsmeno 
įstatymą (dabartinis Ombudsmeno įstatymas galioja nuo 1996 m.). 

Be minėtų nuostatų, buvo pakeista ir Konstitucijos keitimo tvarka. Pa- 
gal naująją tvarką keičiant Konstituciją nebėra privaloma, jog referendume 
45 procentai visų rinkėjų balsuotų už naująją Konstituciją. Reikalaujamas 
pritarimo skaičius buvo sumažintas iki 40 procentų visų rinkimų teisę tu- 
rinčių asmenų. 

Šiuo metu Danijos Karalystė - tai konstitucinė monarchija, valdoma 
parlamento. Danijos valdymas paremtas teisinės valstybės principu ir, kaip 
kitose demokratinėse valstybėse, visos trys valdžios yra atskirtos: įstatymų 
leidžiamoji, įstatymų vykdomoji ir teisminė valdžia. Danija neturi Konsti- 
tucinio Teismo. Konstitucinę kontrolę vykdo ir įgyvendina Aukščiausiasis 
Karalystės Teismas, kuris taip pat sprendžia ir visas kitas bylas. 

Danija — tai unitarinė valstybė, su ypač decentralizuotu valdymu“. 
Centrinė politinė figūra yra Ministras Pirmininkas, vadovaujantis Danijos 
Vyriausybei. Demokratinių principų įgyvendinimą garantuoja ir politinių 
partijų pliuralistinė sistema bei laisvi, lygūs, visuotiniai ir tiesioginiai par- 
lamento (Folketingo) rinkimai. Taip pat yra galima ir tiesioginė demokra- 
tija, įgyvendinama per referendumo institutą. Nors teisiškai referendumas 
Danijoje yra įtvirtintas, tačiau juo naudojamasi gana retai. Danijoje įtvir- 
tintos dvi referendumo rūšys: sprendžiamasis ir patariamasis. 

Danijos Karalystė, kaip jau minėta, susideda iš trijų skirtingų terito- 
rijų: pačios Danijos, Farerų salų ir Grenlandijos. Konstitucinis teisinis re- 
guliavimas apima visas tris teritorijas, tačiau kiekviena minėta teritorija 
turi savarankišką teisinę sistemą. Dėl šios priežasties Danijos Karalystės 





* Strom, K; Mūller, W. C.; Bergman, T. Delegation and accountability in parliamentary 


democracies. New York: Oxford University Press, 2003, p. 281. 

Konstitucijoje nėra įtvirtinta tokių nuostatų kaip visų minėtų teritorijų 
nedalomumas ir vieningumas. Priešingai, Danijos Karalystė yra sudariusi 
atskirus susitarimus ir su Farerų salomis, ir su Grenlandija, kad šios dvi 
teritorijos galėtų atsiskirti nuo Danijos Karalystės ir veikti kaip nepriklau- 
somos valstybės. Taigi ir Farerų saloms, ir Grenlandijai sudarytos teisinės 
sąlygos tapti nepriklausomomis iš karto, kai šios teritorijos pasijaus esan- 
čios ganėtinai stiprios ir savarankiškos veikti kaip atskiros valstybės. 

Danijos monarchas (šiuo metu - karalienė Margareta II) atlieka dau- 
giau reprezentacines, o ne realias valdymo funkcijas. Karūna yra paveldi- 
ma ir vyrų, ir moterų pagal Sosto paveldėjimo aktą, priimtą 1953 metais 
ir referendumu pakeistą 2009 m. Šiuo metu Danijos Karalystę valdanti 
karalienė Margareta II paveldėjo karūną 1972 m., kai mirė jos tėvas, kara- 
lius Frederikas IX. Būtent įsigaliojus 1953 m. priimtam Sosto paveldėjimo 
aktui moterys įgavo teisę paveldėti karūną, tačiau visiškai vienodas pavel- 
dėjimo teises įgavo 2009 m. 

1953 m. Sosto paveldėjimo aktas turi konstitucinę galią, nes šis teisės 
aktas yra tiesiogiai paminėtas Danijos Konstitucijos 2 straipsnyje ir gali 
būti pakeistas tik pagal tokią pačią procedūrą, kaip keičiama pati Danijos 
Konstitucija. 

2006 m. birželio 2 d. Danijos parlamentas priėmė Sosto paveldėjimo 
akto pataisas, skirtas pašalinti lyčių nelygybę paveldint sostą. Šiomis patai- 
somis buvo nustatyta, kad pirmagimis - nesvarbu, kokios lyties - turi pir- 
menybės teisę paveldėti karūną. Kaip ir nustatyta pagal įsigalėjusią tvarką, 
šias pataisas Folketingas turi dar kartą patvirtinti po kitų rinkimų. 2007 m. 
įvykus parlamento rinkimams, naujosios sudėties parlamentas 2009 m. 
vasario 24 d. dar kartą priėmė tokias pačias Sosto paveldėjimo akto pa- 
taisas. Po šios procedūros Sosto paveldėjimo akto pataisoms turėjo būti 
pritarta referendume. Referendumas buvo surengtas 2009 m. birželio 7 d. 
Jame dalyvavo beveik 59 procentai visų rinkimų teisę turinčių asmenų, iš 
jų 85,4 procento balsavo už priimtas Sosto paveldėjimo akto pataisas?. Taip 
2009 m. įsigaliojo minėti Sosto paveldėjimo akto pakeitimai. 

Danijos Karalystės Konstitucija - tai rašytinis aukščiausią teisinę galią 
turintis teisės aktas. Konstitucijoje nustatyta, kad tam tikra valdžios ir vals- 
tybės suverenumo dalis gali būti perleista tarptautinėms organizacijoms, 





* Danija balsuoja už sosto paveldėjimo taisyklių pakeitimus [interaktyvus], [žiūrėta 
2014-03-09]. Prieiga per internetą: <http://www.dw.de/denmark-votes-to-change-royal- 
succession-rules/ a-4310654-1>. 

tokioms kaip Europos Sąjunga. Europos Sąjungos teisė gali būti laikoma 
viršesne už Danijos Karalystės Konstituciją tam tikrose numatytose srityse, 
tačiau tik tol, kol Europos Sąjungos teisinis reguliavimas tose srityse ne- 
prieštarauja pagrindiniams Danijos Konstitucijos principams. 

Danijos Karalystės Konstitucija - tai gana nedidelės apimties teisės ak- 
tas, susidedantis iš 11 skyrių ir 88 paragrafų. Pirmasis skyrius nustato val- 
džios formą. Šiame skyriuje nustatyta, kad Danija — tai konstitucinė monar- 
chija, o monarcho titulas paveldimas vyrui arba moteriai pagal 1953 m. kovo 
27 d. Sosto paveldėjimo akte nustatytas taisykles. Konstitucijoje tiesiogiai 
įtvirtintas valdžių padalijimo principas: įstatymų leidžiamąja valdžia dalija- 
si Karalius ir Folketingas, įstatymų vykdomoji valdžia priklauso Karaliui, o 
teisminė valdžia atitenka teismams. Evangelikų liuteronų bažnyčia laikoma 
oficialiąja Danijos Karalystės bažnyčia ir jai garantuojama valstybės parama. 

Antrasis skyrius nustato monarcho konstitucinį statusą. Nustatoma, 
kad Karalius negalės valdyti kitų teritorijų be atskiro Folketingo sutikimo. Be 
to, Karalius privalo būti Evangelikų liuteronų bažnyčios narys. Jeigu Danijos 
Karalystė netenka Karaliaus ir nėra sosto paveldėtojų, naujasis Karalius pa- 
skiriamas rinkimų būdu, o jį išrenka Folketingas. Be to, Folketingas, išrinkęs 
naująjį Karalių, turėtų nustatyti tolesnes sosto paveldėjimo taisykles. 

Trečiasis Konstitucijos skyrius nustato pagrindinių valdžios insti- 
tucijų (Karaliaus, Ministrų tarybos, Foketingo ir Valstybės Tarybos) tar- 
pusavio santykių pagrindinius principus. Nustatoma, kad aukščiausioji 
valdžia priklauso Karaliui, o Karalius nebus laikomas atsakingu už savo 
veiksmus - Karaliaus asmuo yra šventas ir neliečiamas. Kadangi Karalius 
valdžią vykdo kartu su ministrais, tai už Karaliaus veiksmus atsako atitin- 
kamos srities ministras. Karalius skiria Ministrą Pirmininką ir ministrus, 
tačiau ministras negali toliau eiti savo pareigų, jeigu nepasitikėjimą juo iš- 
reiškia Folketingas. Taigi Karaliui ir Folketingui padalijama įtaka skiriant 
ir atleidžiant Vyriausybės narius. Karalius, ministrai ir artimiausias sosto 
paveldėtojas (jeigu jam jau yra 18 metų) kartu sudaro vieną iš valdžios 
organų - Valstybės Tarybą, kuriai vadovauja Karalius“. 

Ketvirtasis skyrius reguliuoja Folketingo rinkimų tvarką. Rinkimuose 
turi teisę dalyvauti Danijos Karalystės nuolatiniai gyventojai, o iš 179 Fol- 
ketingo narių po dvi vietas yra garantuojama Grenlandijai bei Farerų sa- 
loms. Folketingas renkamas tiesioginiais rinkimais, ketveriems metams. 





* Mesonis, G. Danijos Karalystės konstitucinė sąranga. Konstitucinio reguliavimo įvairovė. 


Vilnius: Mykolo Romerio universiteto Leidybos centras, 2006, p. 125. 

Penktasis Danijos Karalystės Konstitucijos skyrius apibrėžia parla- 
mento - Folketingo - darbo principus. Nustatomos įstatymų leidybos pro- 
cedūros pagrindai ir reikalavimai. Taip pat įtvirtinamas teisinis parlamen- 
to nario statusas. Apibrėžta, kad parlamento narį varžo tik jo sąžinė, ir jis 
yra nepriklausomas nuo jį išrinkusio elektorato. 

Šeštasis skyrius reguliuoja Danijos teismų sistemą. Įtvirtinamas teis- 
mų nepriklausomumo principas ir nustatoma, kad teisėjai paklūsta tik 
įstatymui. Teisėjai iš pareigų atleisti gali būti tik teismo sprendimu. Įtvirti- 
namas principas, kad teismų posėdžiai bus vieši didžiausiu įmanomu mas- 
tu, o baudžiamosiose bylose įtvirtintas prisiekusiųjų institutas. 

Septintasis Danijos Konstitucijos skyrius įtvirtina Evangelikų liutero- 
nų bažnyčios konstitucinį statusą. Taip pat nustatoma, kad piliečiai turi 
teisę rinktis pagerbti Dievo pagal savo įsitikinimus tiek, kiek bus laikomasi 
geros moralės principų ir viešosios tvarkos. 

Aštuntasis Konstitucijos skyrius skirtas asmens teisėms. Įtvirtinamos 
tokios teisės kaip teisė į nuosavybę, teisė į laisvą prekybą, teisė į darbą, teisė 
į nemokamą mokslą pradinėse mokyklose, saviraiškos laisvė, asociacijų ir 
susirinkimų laisvė. Nustatoma valstybės pareiga dėti pastangas tam, kad 
Danijos piliečiai turėtų darbo, o vyrams nustatoma pareiga ginti savo vals- 
tybę. Europos žmogaus teisių ir pagrindinių laisvių apsaugos konvencija 
įsigaliojo Danijoje 1992 m. balandžio 2 d., labiau praplėsdama žmogaus 
teisių katalogą. 

Danijos Karalystės Konstitucijoje, įtvirtinant asmens teises ir laisves, 
atsispindi XIX amžiaus liberalioji prigimtinių teisių filosofija, kai svarbiau- 
sia buvo užtikrinti asmenines laisves. 1953 m. Konstitucijai šiek tiek įtakos 
padarė 1948 m. priimta Jungtinių Tautų visuotinė žmogaus teisių deklara- 
cija ir 1950 m. Europos žmogaus teisių deklaracija, nors pats asmens teisių 
katalogas per 150 metų keitėsi palyginti nedaug. Dėl šios priežasties Dani- 
jos Konstitucijoje šiek tiek jaučiamas ir socialinių bei ekonominių asmens 
teisių ir laisvių įtvirtinimas. 

Devintasis skyrius skirtas Grenlandijos, Farerų salų ir Islandijos at- 
skiriems atvejams. Amžius, kuriam sukakus asmuo įgyja aktyviąją rinkimų 
teisę, ir į visuotinius rinkimus, ir į parapinės bažnyčios tarybą, ir į vietinę 
valdžią Danijoje yra vienodas, t. y. 18 metų. Tačiau Grenlandija ir Farerų 
salos turi teisę nustatyti ir kitokį amžių, kuriam sukakus asmuo įgyja ak- 
tyviąją rinkimų teisę. Pavyzdžiui, 1953 m. Farerų salose vietinei valdžiai 
rinkti buvo nustatytas mažesnis amžiaus cenzas nei visuotiniuose rinki- 


766 


PRATARMĖ 


muose. Tačiau šiuo metu nei Grenlandija, nei Farerų salos nėra pasinaudo- 
jusios galimybe nustatyti kitokį aktyviosios rinkimų teisės amžiaus cenzą. 
Kaip minėta, devintasis skyrius taip pat skirtas ir Islandijai. Islandija tapo 
nepriklausoma ir savarankiška nuo Danijos 1918 m. Tais metais buvo pri- 
imtas Danijos ir Islandijos sąjungos aktas. Be kitų dalykų, jis garantavo, 
kad Islandijos piliečiai turės tokias pačias rinkimų teises Danijoje kaip ir 
Danijos piliečiai. Tačiau 1944 m. Islandijai išreiškus pageidavimą visiškai 
atsiskirti nuo Danijos Karalystės, Danijos ir Islandijos sąjungos aktas buvo 
panaikintas. Panaikintos ir Islandijos piliečių, gyvenančių Danijoje, turė- 
tos specialiosios teisės. Dėl to Konstitucijos 87 paragrafe buvo nustatyta, 
kad Islandijos piliečiams, kurie naudojosi tokiomis pačiomis teisėmis kaip 
ir Danijos piliečiai dar esant Danijos ir Islandijos sąjungai, yra garantuoja- 
mos turėtos teisės ir laisvės, įskaitant ir rinkimų teises. 

Dešimtasis Konstitucijos skirsnis reguliuoja Konstitucijos keitimo 
tvarką. Keičiant Konstituciją, visų pirma Folketingas privalo pritarti nau- 
jam Konstitucijos projektui. Antrą kartą tam pačiam Konstitucijos projek- 
tui turi pritarti ir naujos sudėties Folketingas. Jeigu projektui pritariama ir 
antrą kartą, toks projektas ne vėliau kaip per 6 mėnesius turi būti pateiktas 
referendumui. Konstitucijoje nustatytas reikalavimas, kad ne mažiau kaip 
40 procentų visų rinkimų teisę turinčių gyventojų turi balsuoti už siūlo- 
mą Konstitucijos projektą. Taigi referendume neužtenka, kad absoliuti 
dauguma atvykusių balsuoti rinkėjų balsuotų „už“. Siekiant priimti naują- 
ją Konstituciją, reikia įtikinti gyventojus, kad kuo daugiau žmonių ateitų 
balsuoti, kitu atveju būtų labai sunku surinkti 40 procentų visų rinkimų 
teisę turinčių asmenų balsų. Galiausiai, Karaliaus pasirašytas referendume 
priimtas Konstitucijos projektas įsigalioja ir tampa naująja Danijos Kara- 
lystės Konstitucija. Pagal Konstitucijos keitimo tvarką Danijos Konstitucija 
priskiriama prie griežtųjų konstitucijų. 

Paskutiniame, vienuoliktajame, Konstitucijos skirsnyje nustatyta Kons- 
titucijos įsigaliojimo tvarka. 

1953 m. birželio 5 d. 


I DALIS 
S1 
Šis Konstitucinis aktas taikomas visoms Danijos Karalystės teritorijos 
dalims. 


s2 

Valdymo forma yra konstitucinė monarchija. Karaliaus titulas yra pa- 
veldimas vyrų ir moterų pagal 1953 m. kovo 27 d. Sosto paveldėjimo akto 
nuostatas. 


s3 

Įstatymų leidžiamoji valdžia yra suteikiama Karaliui ir Folketingui 
bendrai. Įstatymų vykdomoji valdžia yra suteikiama Karaliui. Teisminė 
valdžia yra suteikiama teisingumo teismams. 


s4 
Evangelikų liuteronų bažnyčia yra Danijos valstybinė Bažnyčia ir yra 
remiama valstybės. 
II DALIS 


s5 
Karalius negali valdyti kitų valstybių be Folketingo sutikimo. 





Danijos Karalystės Konstitucija, paskelbta Danijos parlamento interneto puslapyje 
http://Axww.thedanishparliament.dk/Publications/-/media/Pdf materiale/Pdf publika- 
tioner/English/The constitutional act of denmark 2013.pdf.ashx, išversta iš anglų 
kalbos. 

$6 
Karalius turi priklausyti Evangelikų liuteronų bažnyčiai. 


S7 
Karalius visą veiksnumą įgyja, kai jam sukanka aštuoniolika metų. Ši 
nuostata taip pat taikoma sosto įpėdiniui. 


s8 

Karalius, prieš pradėdamas eiti pareigas, prieš Valstybės Tarybą raštu 
pasirašo iškilmingą deklaraciją, kad jis ištikimai laikysis Konstitucinio akto. 
Pasirašomi du identiški deklaracijos originalai, iš kurių vienas perduodamas 
Folketingui saugoti jo archyvuose, o kitas perduodamas Viešųjų archyvų 
tarnybai. Kai dėl nebuvimo ar dėl kitų priežasčių Karalius negali pasirašyti 
minėtos deklaracijos nedelsiant po jo įžengimo į sostą, Vyriausybei, nebent 
įstatymu nusprendžiama kitaip, vadovauja Valstybės Taryba tol, kol tokia 
deklaracija bus pasirašyta. Kai asmuo, kaip sosto įpėdinis, pasirašo minėtą 
deklaraciją, jis pradeda eiti Karaliaus pareigas, kai tik sostas tampa laisvas. 


s9 

Nuostatos, susijusios su suverenios valdžios įgyvendinimu, Karaliui 
esant nepilnamečiui, ligos atveju arba nesant Karaliaus yra nustatomos 
įstatymu. Jei sostas tapo laisvas ir nėra sosto įpėdinių, Folketingas renka 
Karalių ir nustato būsimą sosto paveldėjimo tvarką. 


$10 

1. Išlaikymas Karaliui yra suteikiamas visai valdymo trukmei pagal įstaty- 
mą. Šiuo įstatymu taip pat numatoma, kurios pilys ir kitas valstybės turtas bus 
perleisti Karaliui. 

2. Karalius negali skolintis nurodyto turto išlaikymui. 


$11 

Karališkosios šeimos nariams įstatymu gali būti skiriama renta. Tokia 
renta negali būti naudojamasi už Karalystės ribų, išskyrus atvejus, kai tam 
pritaria Folketingas. 


III DALIS 
$12 
Atsižvelgiant į apribojimus, nustatytus šiame Konstituciniame akte, 
Karalius turi aukščiausią valdžią visose Karalystės valdymo srityse, kurią 
vykdo per ministrus. 

$13 

Karalius nėra atsakingas už savo veiksmus; Karaliaus asmuo yra šven- 
tas ir neliečiamas. Ministrai yra atsakingi už Vyriausybės veiksmus; minist- 
rų atsakomybę apibrėžia įstatymas. 


s14 

Karalius skiria ir atleidžia Ministrą Pirmininką ir kitus ministrus. Ka- 
ralius nustato ministrų skaičių ir paskirsto vyriausybines pareigas tarp jų. 
Karaliaus pasirašyti sprendimai, susiję su įstatymų leidyba ir Vyriausybe, 
įsigalioja, kai juos pasirašo vienas ar daugiau ministrų. Kiekvienas minist- 
ras, kuris pasirašo sprendimą, yra atsakingas už tokį sprendimą. 


$15 

1. Joks ministras negali likti savo poste po to, kai Folketingas išreiškė 
nepasitikėjimą juo. Ministras netenka savo pareigų, kai Folketingas pareiš- 
kia juo nepasitikėjimą. 

2. Kai Folketingas pareiškia nepasitikėjimą Ministru Pirmininku, Vy- 
riausybė turi atsistatydinti, išskyrus atvejus, kai yra rengiami nauji rinkimai. 
Kai nepasitikėjimas yra pareiškiamas Vyriausybei arba kai Vyriausybė prašo 
ją paleisti, Vyriausybė toliau atlieka savo pareigas iki naujosios Vyriausybės 
paskyrimo. Veikiantys ministrai, kurie lieka eiti pareigas minėtu atveju, gali 
atlikti tik pareigas, kurios būtinos nepertraukiamam valdymui užtikrinti. 


S16 

Ministrams dėl netinkamo valdymo Karalius arba Folketingas gali 
pradėti apkaltos procedūrą. Aukščiausiasis Karalystės Teismas nagrinėja 
šias dėl netinkamo valdymo ministrams iškeltas bylas. 


$17 

1. Ministrai sudaro Valstybės Tarybą, į kurią įeina ir pilnametystės 
sulaukęs sosto įpėdinis. Valstybės Tarybai vadovauja Karalius, išskyrus 
8 straipsnyje nustatytus atvejus, ir atvejais, kai įstatymų leidėjas pagal 
9 straipsnį perduoda valdymą Valstybės Tarybai. 

2. Visi įstatymai ir svarbūs valdymo klausimai yra aptariami Valstybės 
Taryboje. 


s18 
Jei Karalius dėl kokių nors kliūčių negali dalyvauti Valstybės Tarybos 
posėdyje, jis gali pavesti svarstyti tą klausimą Ministrų tarybai. Ji susideda 

iš visų ministrų, o jai pirmininkauja Ministras Pirmininkas. Kiekvieno mi- 
nistro balsas įrašomas į protokolą ir sprendimai yra priimami balsų daugu- 
ma. Ministras Pirmininkas protokolą, kurį pasirašo visi posėdyje dalyvavę 
ministrai, pristato Karaliui, kuris nusprendžia, ar iš karto duoti sutikimą 
Ministrų tarybos rekomendacijoms, ar klausimą dar kartą svarstyti Vals- 
tybės Taryboje. 


s19 

1. Karalius veikia Karalystės vardu sprendžiant užsienio reikalų klausi- 
mus, tačiau be Folketingo sutikimo negali imtis jokių veiksmų, lemiančių Ka- 
ralystės teritorijos padidinimą arba sumažinimą, taip pat negali priimti jokių 
įsipareigojimų, kuriems įgyvendini reikalingas Folketingo dalyvavimas arba 
kurie, be to, yra didesnės svarbos. Taip pat Karalius negali be Folketingo pri- 
tarimo nutraukti jokių tarptautinių sutarčių, sudarytų pritarus Folketingui. 

2. Karalius negali naudoti karinės jėgos prieš jokią užsienio valstybę 
be Folketingo pritarimo, išskyrus ginkluoto Karalystės ar Danijos pajėgų 
užpuolimo atvejus. Visi veiksmai, kurių Karalius imasi šio straipsnio pa- 
grindu, turi būti iš karto pristatyti Folketingui. Jeigu Folketingo sesijos tuo 
metu nėra, posėdis šaukiamas nedelsiant. 

3. Folketingas iš savo narių formuoja Užsienio reikalų komitetą, su 
kuriuo Vyriausybė konsultuojasi prieš priimant bet kurį didelės svarbos 
užsienio politikos sprendimą. Taisyklės, kuriomis vadovaujasi Užsienio 
reikalų komitetas, turi būti nustatytos įstatymu. 


$20 

1. Karalystės valdžios įgaliojimai, suteikti šiuo Konstituciniu aktu, 
įstatyme nustatytu mastu gali būti perduoti tarptautinėms įstaigoms pagal 
dvišalius susitarimus su kitomis valstybėmis dėl tarptautinių teisės normų 
ir bendradarbiavimo skatinimo. 

2. Teisės aktui dėl pirmiau nurodytų susitarimų priimti reikalinga 
penkių šeštadalių Folketingo narių dauguma. Jei ši dauguma nėra suren- 
kama, tačiau yra gauta dauguma, reikalinga priimti įprastiems įstatymams, 
Vyriausybės sutikimu įstatymo projektas gali būti teikiamas rinkėjams pa- 
tvirtinti arba atmesti pagal taisykles, nustatytas 42 skyriuje. 


$21 
Karalius gali siūlyti įstatymų ir kitus projektus Folketingui. 


771 


PASAULIO VALSTYBIŲ KONSTITUCIJOS | Danijos Karalystė 


$22 

Įstatymo projektas, priimtas Folketingo, tampa galiojantis, jeigu ne 
vėliau kaip per 30 dienų nuo priėmimo tokiam projektui pritaria Karalius. 
Karalius įsako paskelbti įstatymus ir užtikrina, kad jie įsigaliotų. 


$23 

Nepaprastosios padėties atveju, kai Folketingas negali susirinkti, Ka- 
ralius turi teisę išleisti laikinuosius įstatymus, jei jie neprieštarauja Konsti- 
tuciniam aktui ir nedelsiant po Folketingo susirinkimo bus pateikti patvir- 
tinti arba atmesti. 


s24 

Karalius gali suteikti malonę ir išleisti amnestijos aktą. Karalius turi 
teisę ministrams dovanoti bausmę, kuri paskirta Aukščiausiojo Karalystės 
Teismo, tik gavęs Folketingo pritarimą. 


$25 

Karalius gali tiek tiesiogiai, tiek per atitinkamas valdžios instituci- 
jas pranešti apie leidimus arba išimčių iš įstatymų, kurie buvo išleisti iki 
1849 m. birželio 5 d., arba iš įstatymų, išleistų po nurodytos datos, sutei- 
kimą. 


$26 
Karalius turi teisę nuspręsti dėl pinigų kaldinimo, kaip numatyta įsta- 


tyme. 


$27 

1. Taisyklės, reguliuojančios valstybės tarnautojų paskyrimą, turi būti 
nustatytos įstatymu. Joks asmuo negali būti paskirtas valstybės tarnautoju, 
jeigu jis nėra Danijos pilietis. Valstybės tarnautojai, kurie skiriami Kara- 
liaus, pateikia iškilmingą deklaraciją dėl lojalumo Konstituciniam aktui. 

2. Taisyklės, reglamentuojančios atleidimą, perkėlimą ir pensijų su- 
teikimą tarnautojams, turi būti nustatytos įstatymu - žiūrėti 64 straipsnį. 

3. Valstybės tarnautojai, paskirti Karaliaus, gali būti perkelti be jų suti- 
kimo, jei jiems nebus sumažintos pajamos ir pasiūlyta pasirinkti perkėlimą 
arba pensiją pagal įprastas taisykles. 

IV DALIS 


S 28 
Folketingą sudaro vieneri rūmai iš ne daugiau kaip 179 narių, iš kurių 
du nariai yra renkami Farerų salose ir du nariai yra renkami Grenlandijoje. 


$ 29 

1. Kiekvienas Danijos pilietis, kuris turi nuolatinę gyvenamąją vietą 
Karalystėje ir kuris atitinka amžiaus cenzą, nustatytą šio straipsnio antrojo- 
je dalyje, turi teisę balsuoti Folketingo rinkimuose, nebent yra pripažintas 
neveiksniu. Įstatymas nustato atvejus, kai gali būti atimamos rinkėjo teisės 
asmenims, kurių atžvilgiu yra priimti apkaltinamieji teismo nuosprendžiai 
ar kurie gauna valstybės pašalpas. 

2. Amžiaus cenzas, reikalingas balsavimo teisei, yra nustatytas 1953 m. 
kovo 25 d. referendumu. Šis amžiaus cenzas, reikalingas balsavimo teisei, 
gali būti pakeistas įstatymu. Toks įstatymas, priimtas Folketinge, gaus Ka- 
raliaus patvirtinimą tik kai bus pateiktas referendumui pagal 42 straipsnio 
5 dalį ir jeigu referendume jis nebus atmestas. 


s30 

1. Bet kuris asmuo, turintis teisę balsuoti Folketingo rinkimuose, turi 
teisę kandidatuoti į Foketingą, nebent jis buvo nubaustas už poelgį, kuris 
visuomenės akyse daro asmenį netinkamą būti Folketingo nariu. 

2. Valstybės tarnautojams, kurie yra išrinkti į Folketingą, nėra būtina 
gauti sutikimo iš Vyriausybės dėl išrinkimo. 


$31 

1. Folketingo nariai yra renkami visuotiniu, tiesioginiu ir slaptu bal- 
savimu. 

2. Taisyklės dėl rinkimų vykdymo turi būti nustatytos Rinkimų įsta- 
tyme, kuriame, siekiant užtikrinti vienodą atstovavimą įvairių nuomonių 
rinkėjams, bus nustatyti rinkimų būdai ir nuspręsta, ar proporcinis atsto- 
vavimas bus derinamas su rinkimais vienmandatėse apygardose. 

3. Nustatant kiekvienos teritorijos vietų Folketinge skaičių, bus atsi- 
žvelgiama į gyventojų skaičių, rinkėjų skaičių ir gyventojų tankumą. 

4. Rinkimų įstatymas numato taisykles, reguliuojančias pavaduojan- 
čiųjų narių rinkimus, taip pat taisykles, kaip reikėtų elgtis tais atvejais, jei 
iškiltų būtinybė juos perrinkti. 

5. Specialiosios taisyklės, taikomos Grenlandijos atstovavimui Folke- 
tinge, gali būti nustatytos įstatymu. 


s32 

1. Folketingo nariai renkami ketverių metų laikotarpiui. 

2. Karalius gali bet kuriuo metu išleisti įsakymus dėl naujų rinkimų, 
kurių pagrindu buvusiųjų Folketingo narių mandatai po naujųjų rinkimų 
nebegalioja. Tačiau įsakymas dėl naujų rinkimų negali būti išleistas pasky- 
rus naują Vyriausybę, kol Ministras Pirmininkas neprisistato Folketingui. 

3. Ministras Pirmininkas turi pareigą užtikrinti, kad nauji Folketingo 
rinkimai įvyktų, kol nesibaigė rinkimų laikotarpis. 

4. Nė viena parlamento vieta negali likti laisva, kol nebus surengti 
nauji rinkimai. 

5. Specialios taisyklės gali būti taikomos pagal įstatymą dėl fareriečių 
ir grenlandų Folketingo mandatų galiojimo pradžios ir pabaigos. 

6. Jei Folketingo narys nebegali būti renkamas parlamento nariu, jis 
netenka savo mandato. 

7. Kiekvienas naujas parlamento narys jo išrinkimo patvirtinimo die- 
ną paskelbia iškilmingą deklaraciją dėl lojalumo Konstituciniam aktui. 


$33 
Folketingas pats nustato kiekvieno nario išrinkimo teisėtumą ir nu- 
sprendžia, ar narys yra praradęs teisę būti renkamas. 


$34 

Folketingas yra neliečiamas. Kiekvienas asmuo, kuris kėsinasi į Fol- 
ketingo saugumą ar laisvę, taip pat kiekvienas asmuo, kuris išleidžia ar 
paklūsta bet kuriam tokiam įsakymui, bus laikomas kaltu dėl tėvynės iš- 
davimo. 


V DALIS 


$35 

1. Išrinktas Folketingas turi susirinkti 12.00 valandą dvyliktą darbo 
dieną po rinkimų, išskyrus tuos atvejus, kai Karalius nusprendžia anksčiau 
sušaukti narių susirinkimą. 

2. Nedelsiant po mandatų patvirtinimo Folketingas rinkimų būdu pa- 
skiria savo Pirmininką ir vicepirmininkus. 

$36 

1. Folketingo sesijos metai prasideda pirmąjį spalio antradienį ir tęsia- 
si iki kitų metų pirmojo spalio antradienio. 

2. Pirmąją sesijos metų dieną 12.00 valandą nariai susirenka į naujojo 
Folketingo sesiją. 


$37 

Folketingas susirenka toje pačioje vietoje, kur veikia Vyriausybė, iš- 
skyrus nepaprastosios padėties atvejus, kai Folketingas gali rinktis ir kitoje 
Karalystės vietoje. 


38 

1. Pirmajame sesijos susirinkime Ministras Pirmininkas turi pateikti 
bendros būklės šalyje ir Vyriausybės siūlomų projektų ataskaitą. 

2. Tokia ataskaita turi būti bendrosios diskusijos objektas. 


39 

Folketingo Pirmininkas šaukia Folketingo susirinkimus, pranešdamas 
apie darbotvarkę. Pirmininkas taip pat turi sušaukti Folketingo susirinki- 
mą pranešdamas apie darbotvarkę gavęs ne mažiau nei dviejų penktadalių 
Folketingo narių arba Ministro Pirmininko prašymą. 


$40 

Ministrai turi teisę dalyvauti Folketingo posėdžiuose ex officio ir 
kreiptis į Folketingą debatų metu tiek dažnai, kiek jie pageidauja, jei tvirtai 
laikosi Folketingo tvarkos ir procedūrų. Jie turi teisę balsuoti tik tuomet, 
jeigu yra Folketingo nariais. 


S41 

1. Bet kuris Folketingo narys turi teisę siūlyti įstatymų ir kitus pro- 
jektus. 

2. Joks įstatymo projektas negali būti patvirtintas, kol Folketinge ne- 
įvyko trys projekto svarstymai. 

3. Du penktadaliai Folketingo narių turi teisę kreiptis į Pirmininką, 
kad trečiasis įstatymo projekto svarstymas neįvyktų anksčiau nei po dvy- 
likos darbo dienų po antrojo projekto svarstymo. Prašymas turi būti rašy- 
tinis ir pasirašytas visų besikreipiančių narių. Tačiau atidėjimai netaikomi 
finansų, papildomų asignavimų, laikinų asignavimų, Vyriausybės paskolų, 

natūralizacijos, nusavinimo, netiesioginio apmokestinimo įstatymų pro- 
jektams ir nenumatytais atvejais, kai atidėjimas negali būti taikomas dėl 
įstatymo tikslo. 

4. Naujų rinkimų atveju ir sesijos metų pabaigoje visi įstatymų ir kiti 
projektai, kurie nebuvo galutinai patvirtinti, bus laikomi negaliojančiais. 


s42 

1. Patvirtinus įstatymo projektą Folketinge, trečdalis Folketingo narių 
turi teisę per tris darbo dienas nuo galutinio įstatymo projekto patvirtinimo 
paprašyti, kad Pirmininkas pateiktų įstatymo projektą referendumui. Toks 
prašymas turi būti pateiktas raštu ir pasirašytas visų besikreipiančių narių. 

2. Išskyrus atvejį, numatytą 7 dalyje, joks įstatymo projektas, kuris gali 
būti pateiktas referendumui (žr. 6 dalį), negaus Karaliaus pritarimo tol, kol 
nesuėjo terminas, įtvirtintas 1 dalyje, arba tol, kol neįvyko referendumas. 

3. Paprašius Folketingo įvykdyti referendumą dėl įstatymo projekto, 
Folketingas turi teisę per penkias darbo dienas nuo galutinio įstatymo pro- 
jekto patvirtinimo atšaukti tokį įstatymo projektą. 

4. Tais atvejais, kai Folketingas nepriėmė sprendimo, nurodyto 3 dalyje, 
pranešimas dėl įstatymo projekto tvirtinimo referendume turi būti nedel- 
siant pateiktas Ministrui Pirmininkui, kuris paskelbia įstatymo projektą kar- 
tu su pranešimu, kad bus vykdomas referendumas. Referendumas Ministro 
Pirmininko sprendimu turi įvykti ne anksčiau kaip po dvylikos ir ne vėliau 
kaip po aštuoniolikos darbo dienų nuo įstatymo ir referendumo paskelbimo. 

5. Referendumo metu balsai bus skaičiuojami už arba prieš įstatymo 
projektą. Tam, kad įstatymo projektas būtų atmestas, dauguma balsuojan- 
čių rinkėjų, kurie sudaro ne mažiau kaip trisdešimt procentų visų rinkimų 
teisę turinčių asmenų, turi balsuoti prieš įstatymo projektą. 

6. Finansų, papildomų asignavimų, laikinų asignavimų, Vyriausybės 
paskolų, valstybės tarnautojų (pataisų), atlyginimų ir pensijų, natūraliza- 
cijos, nusavinimo, apmokestinimo (tiesioginio ir netiesioginio) įstatymų 
projektai, taip pat sutartinių įsipareigojimų panaikinimo įstatymų pro- 
jektai negali būti teikiami referendumui. Ši nuostata taikoma ir įstatymų 
projektams, minimiems 8, 9, 10 ir 11 straipsniuose, taip pat rezoliucijoms, 
nurodytoms 19 straipsnyje, jeigu jos turi teisės normos formą, išskyrus 
atvejus, kai specialiuosiuose aktuose nustatoma, kad tokios rezoliucijos 
bus teikiamos referendumui. Konstitucinio akto pakeitimai atliekami pa- 
gal taisykles, nustatytas 88 straipsnyje. 

7. Nepaprastosios padėties atveju įstatymo projektui, kuris galėtų būti 
pateiktas referendumui, gali būti gautas Karaliaus pritarimas nedelsiant po 
priėmimo, jei įstatyme nustatyta tokia įsigaliojimo tvarka. Šio straipsnio 
1 dalyje nustatytais atvejais, kai trečdalis Folketingo narių prašo surengti 
referendumą dėl įstatymo ar kito akto, kuriam gautas Karaliaus pritarimas, 
toks referendumas yra vykdomas pagal anksčiau nurodytas taisykles. Kai 
referendume akto projektas yra atmetamas, Ministras Pirmininkas ilgai ne- 
delsdamas paskelbia rezultatus ne vėliau kaip per keturiolika dienų nuo įvy- 
kusio referendumo. Nuo tokio paskelbimo dienos aktas tampa negaliojančiu. 

8. Referendumų Farerų salose ir Grenlandijoje vykdymo taisyklės yra 
nustatomos įstatymu. 


43 

Jokie mokesčiai negali būti įvesti, pakeisti ar panaikinti be įstatymo; 
taip pat joks asmuo negali būti pašauktas į karo tarnybą arba jokia valsty- 
bės paskola negali būti gauta nesivadovaujant įstatymu. 


s44 

1. Joks užsienietis negali būti natūralizuotas ne pagal įstatymą. 

2. Užsieniečių teisės tapti nekilnojamojo turto savininkais turi būti 
nustatytos įstatymu. 


S45 

1. Finansų įstatymų projektai kitiems biudžetiniams metams turi būti 
pateikti Folketingui ne vėliau kaip keturi mėnesiai iki naujų finansinių 
metų pradžios. 

2. Tais atvejais, kai kitų metų biudžeto įstatymų svarstymo nespėjama 
baigti iki kitų finansinių metų pradžios, Folketingui turi būti pateiktas lai- 
kinasis asignavimų skyrimo įstatymo projektas. 

S46 

1. Jokie mokesčiai negali būti renkami tol, kol atitinkamas finansų 
įstatymas arba laikinųjų asignavimų aktas nebus patvirtintas Folketinge. 

2. Jokios išlaidos negali būti apmokėtos, jeigu Folketinge nėra priimtas 
atitinkamas finansų, papildomų asignavimų ar laikinųjų asignavimų įstatymas. 
S47 


1. Valstybinės ataskaitos turi būti pateiktos Folketingui ne vėliau kaip 
per šešis mėnesius nuo finansinių metų pabaigos. 

2. Folketingas paskiria auditorius. Jie peržiūri metines valstybines 
ataskaitas, kad būtų užtikrinta, jog visos valstybės pajamos būtų tinkamai 
užfiksuotos ir kad jokios išlaidos nebūtų apmokėtos, kurios nėra nustaty- 
tos finansų įstatyme ar kitame asignavimo akte. Jie gali pareikalauti visos 
reikalingos informacijos ir turi teisę gauti visus reikalingus dokumentus. 
Taisyklės, nustatančios auditorių skaičių ir jų pareigas, turi būti nustatytos 
įstatymu. 

3. Valstybinės ataskaitos kartu su auditorių ataskaita pateikiamos Fol- 
ketingo sprendimui. 


s48 
Folketingas pats nustato savo darbo tvarkos taisykles, įskaitant taisyk- 
les, reguliuojančias jo veiklą ir tvarkos palaikymą. 


s49 

Folketingo posėdžiai yra vieši. Tačiau Pirmininkas ar atitinkamas skai- 
čius, nustatytas procedūrų taisyklėse, narių, arba ministras gali pareikalauti 
visų neįgaliotų asmenų pašalinimo. Toks sprendimas yra priimamas ne- 
rengiant atskiro Folketingo svarstymo dėl klausimo, ar posėdyje svarstytini 
klausimai turėtų būti nagrinėjami viešame, ar uždarame posėdyje. 


$50 
"Tam, kad sprendimas būtų priimtas, posėdyje turi dalyvauti ir balsuo- 
ti daugiau nei pusė Folketingo narių. 


S51 

Folketingas turi teisę sudaryti komitetus iš savo narių tam, kad būtų 
išnagrinėti bendros svarbos klausimai. Šie komitetai yra įgalioti pareika- 
lauti rašytinės ar žodinės informacijos tiek iš privačių asmenų, tiek iš vals- 
tybinių institucijų. 
S52 

Folketingo narių rinkimai į komitetus ir į specialiąsias pareigas vyks 
vadovaujantis proporciniu atstovavimu. 


$53 
Folketingo sutikimu bet kuris narys gali pateikti klausimą svarstyti ir 
paprašyti ministrų paaiškinimo. 

$54 
Peticijos Folketingui gali būti pateiktos tik per kurį nors narį. 


$55 

Įstatymu turi būti numatyta, kad Folketingas skiria vieną arba du as- 
menis, nesančius Folketingo nariais, prižiūrėti civilinę ir karinę valstybės 
administraciją. 


S 56 
Folketingo nariai įsipareigoja tik savo sąžinei ir nėra susaistyti jokių 
savo rinkėjų nurodymų. 


$57 

Joks Folketingo narys negali būti patrauktas baudžiamojon atsakomy- 
bėn ar kokiu nors būdu įkalintas be Folketingo pritarimo, išskyrus užtiktas 
nusikaltimo vietoje. Joks Folketingo narys be Folketingo sutikimo negali 
būti patrauktas atsakomybėn už savo pareiškimus Folketinge. 


S 58 
Folketingo nariams mokamas atlygis yra nustatytas rinkimų įstatyme. 


VI DALIS 


$59 

1. Aukščiausiasis Karalystės Teismas susideda iš ne daugiau kaip pen- 
kiolikos vyriausių Aukštojo Karalystės Teisingumo Teismo narių (pagal 
pareigų ėjimo trukmę) ir tokio paties skaičiaus narių, paskirtų Folketingo 
šešeriems metams pagal proporcinį atstovavimą. Kiekvienam nariui iš- 
renkamas vienas ar daugiau pakaitinių. Joks Folketingo narys negali būti 
išrinktas Aukščiausiojo Karalystės Teismo nariu arba veikti kaip Aukščiau- 
siojo Karalystės Teismo narys. Kai tam tikrais atvejais kai kurie Aukštojo 
Karalystės Teisingumo Teismo nariai negali dalyvauti bylos nagrinėjime, 
tiek pat Aukščiausiojo Karalystės Teismo narių, išrinktų paskutiniuose 
Folketingo rinkimuose, palieka savo pareigas. 

2. Aukščiausiasis Karalystės Teismas išsirenka pirmininką iš savo narių. 

3. Tais atvejais, kai byla buvo pateikta Aukščiausiajam Karalystės 
Teismui, Folketingo išrinkti nariai išsaugo savo pareigas visam bylos nag- 
rinėjimo laikotarpiui, net jeigu jų paskyrimo terminas būtų pasibaigęs. 


779 


PASAULIO VALSTYBIŲ KONSTITUCIJOS | Danijos Karalystė 


4. Taisyklės dėl Aukščiausiojo Karalystės Teismo yra nustatomos įsta- 


tymu. 


S 60 

1. Aukščiausiasis Karalystės Teismas nagrinėja bylas, kurias pradeda 
Karalius arba Folketingas prieš ministrus. 

2. Folketingo sutikimu Karalius taip pat gali pradėti bylų prieš kitus 
asmenis nagrinėjimą Aukščiausiajame Karalystės Teisme dėl nusikaltimų, 
kuriuos Karalius laiko ypač pavojingais valstybei. 


S61 

Teisminė valdžia gali būti įgyvendinama tik įstatymo pagrindu. Ypa- 
tingieji teisingumo teismai, turintys teisingumo vykdymo įgaliojimus, ne- 
gali būti steigiami. 


$62 
Teismai visuomet išlieka atskirti nuo vykdomosios valdžios. Konkre- 
čios taisyklės nustatomos įstatyme. 


S63 

1. Teisingumo teismai yra įgalioti spręsti bet kuriuos klausimus, susiju- 
sius su vykdomąja valdžia; tačiau bet kuris asmuo, pageidaujantis pradėti to- 
kią bylą, negali išvengti laikino vykdomosios valdžios nurodymų laikymosi. 

2. Klausimai, susiję su vykdomąja valdžia, gali būti įstatymu nukreip- 
ti vienam ar daugiau administracinių teismų, tačiau apeliacijos dėl admi- 
nistracinių teismų sprendimų bus nagrinėjamos Aukščiausiajame Karalys- 
tės Teisme. Konkrečios taisyklės nustatomos įstatymu. 


S64 

Atlikdami savo pareigas, teisėjai vadovaujasi tik įstatymu. Jie negali būti 
atleisti, išskyrus teismo sprendimu, taip pat negali būti perkelti prieš jų valią, 
išskyrus atvejus, kai yra atliekamas teisingumo teismų pertvarkymas. Tačiau 
teisėjas, kuriam suėjo 65 metai, gali būti atleistas, tik jam negali būti suma- 
žintos pajamos tol, kol nesuėjo priverstinis išėjimo į pensiją amžius. 


$65 
1. Visi teisingumo vykdymo posėdžiai tiek, kiek yra įmanoma, turi 
būti vieši ir žodiniai. 

2. Pasauliečiai dalyvauja baudžiamajame procese. Atvejus ir tokio da- 
lyvavimo formą, įskaitant kurių bylų nagrinėjime dalyvaus prisiekusieji, 
turi būti nustatyti įstatymu. 


VII DALIS 


$66 
Valstybinės bažnyčios konstitucija tvirtinama įstatymu. 


S 67 

Piliečiai turi laisvę formuoti bendruomenes Dievui garbinti savo įsiti- 
kinimų pagrindu, jei nieko, priešingo gerai moralei ar viešai tvarkai, nebus 
mokoma ar vykdoma. 


S 68 
Niekas nėra įpareigotas remti asmeniniais įnašais jokios religinės bend- 
ruomenės, išskyrus kurios narys yra. 


S 69 
Nuo Valstybinės bažnyčios atsiskyrusių religinių bendruomenių vei- 
kimo tvarka yra nustatyta įstatymu. 


S 70 

Jokiam asmeniui dėl jo religijos ar kilmės negali būti atimta galimy- 
bė naudotis visomis pilietinėmis ir politinėmis teisėmis, taip pat jis negali 
išvengti jokių bendrų pilietinių pareigų vykdymo nurodytais pagrindais. 


VIII DALIS 


$71 

1. Asmens laisvė neliečiama. Jokiam Danijos piliečiui jokiu būdu negali 
būti atimta laisvė politinių ar religinių įsitikinimų pagrindu arba dėl kilmės. 

2. Asmens laisvė gali būti atimta tik tada, kai tai yra leidžiama pagal 
įstatymą. 

3. Bet kuris asmuo, kuris buvo sulaikytas, per 24 valandas turi būti 
pristatytas teisėjui. Jeigu sulaikytas asmuo negali būti nedelsiant paleistas, 
teisėjas kuo greičiau, bet ne vėliau kaip per tris dienas, nusprendžia, nu- 
rodydamas priežastis, ar suimtas asmuo turi būti perkeltas į kalėjimą; tais 
atvejais, kai jis gali būti paleistas už užstatą, turi būti nustatytas užstato 

pobūdis ir suma. Grenlandijos atveju galima nukrypti nuo įstatymo, jeigu 
dėl vietos aplinkybių tokie nukrypimai gali būti laikomi būtinais. 

4. Teisėjo nutarimas gali būti suinteresuoto asmens atskirai apskųstas 
aukštesnės instancijos teisingumo teismui. 

5. Joks asmuo negali būti suimtas už nusikalstamą veiką, dėl kurios 
yra skiriama tik bauda arba sušvelnintas laisvės atėmimas. 

6. Ne baudžiamojo proceso metu laisvės atėmimo, pritaikyto ne pagal 
teismo sprendimą ir neleidžiamo pagal užsieniečių teisinį reguliavimą, tei- 
sėtumas gali būti svarstomas asmens, kurio laisvė buvo suvaržyta, prašy- 
mu arba kito asmens, veikiančio jo vardu, prašymu įprastuose teisingumo 
teismuose arba kitose teisminėse įstaigose sprendimui priimti. Taisyklės, 
reguliuojančios šią procedūrą, turi būti nustatytos įstatymu. 

7. Asmenys, nurodyti 6 dalyje, turi būti prižiūrimi Folketingo sudarytos 
komisijos, į kurią gali būti leidžiama kreiptis suinteresuotiems asmenims. 


s72 

Būstas neliečiamas. Namų paieškos, arešto ir laiškų bei kitų dokumen- 
tų analizė, taip pat bet koks slaptumo pažeidimas, padarytas pašto, telegra- 
fo ir telefono priemonėmis, negalimas be teismo leidimo, išskyrus atvejus, 
kai ypatinga išimtis yra leidžiama pagal įstatymą. 


s73 

1. Nuosavybės teisė neliečiama. Joks asmuo negali būti verčiamas ati- 
duoti savo turtą, išskyrus kai to reikalauja viešasis interesas. Tai gali būti 
atliekama tik įstatyme numatytu būdu ir tik atlyginant visą turto vertę. 

2. Kai yra priimamas įstatymas dėl turto nusavinimo, trečdalis Folke- 
tingo narių turi teisę per tris darbo dienas nuo galutinio įstatymo projekto 
patvirtinimo pareikalauti, kad projektas nebūtų pateiktas tvirtinti Karaliui 
iki naujų Folketingo rinkimų ir kol įstatymo projektas dar kartą nebus pa- 
tvirtintas Folketingo susirinkime. 

3. Bet koks klausimas dėl nusavinimo akto teisėtumo ir kompensaci- 
jos sumos gali būti svarstomas teisingumo teismuose. Klausimų, susijusių 
su kompensacijos suma, svarstymas įstatymu gali būti pavestas specialiai 
tam tikslui įsteigtiems teisingumo teismams. 


$74 
Bet koks laisvos ir lygios galimybės užsiimti verslu apribojimas, kuris 
nėra pagrįstas viešuoju interesu, turi būti panaikintas įstatymu. 

1. Siekiant užtikrinti viešąjį interesą, turi būti stengiamasi užtikrinti 
darbą kiekvienam darbingam piliečiui tokiomis sąlygomis, kurios užtik- 
rins jo gyvenimą. 

2. Tas, kas nepajėgia išlaikyti savęs ar savo išlaikytinių, kai joks kitas 
asmuo nėra atsakingas už jo paramą, turi teisę gauti valstybės pagalbą, jei 
jis šiuo atžvilgiu laikysis įstatyme įtvirtintų pareigų. 


S76 

Visi mokyklinio amžiaus vaikai turi teisę į nemokamą mokymą vidu- 
rinėse mokyklose. Tėvai arba globėjai, kurie patys pasirūpina, kad vaikai 
gautų išsilavinimą, atitinkantį bendruosius vidurinių mokyklų reikalavi- 
mus, nebus įpareigoti vesti savo vaikus mokytis į viešąją mokyklą. 


$77 

Kiekvienas asmuo turi teisę laisvai skelbti savo mintis spaudoje, raštu 
ir žodžiu, tačiau prisiimant atsakomybę prieš teismą. Cenzūra ir kitos pre- 
vencinės priemonės niekuomet nebus vėl įvestos. 


s78 

1. Piliečiai turi teisę be išankstinio leidimo laisvai burtis į asociacijas 
bet kuriam teisėtam tikslui. 

2. Asociacijos, naudojančios smurtą ar siekiančios savo tikslų smurtu, 
kurstymu smurtauti arba panašia baustina įtaka asmenims, turintiems kitą 
požiūrį, bus panaikintos teismo sprendimu. 

3. Jokia asociacija negali būti panaikinta Vyriausybės priemonėmis; 
tačiau asociacija gali būti laikinai uždrausta, jei nedelsiant bus pradėtos 
procedūros dėl jos panaikinimo. 

4. Bylos, susijusios su politinių asociacijų panaikinimu, gali būti nag- 
rinėjamos Aukščiausiajame Karalystės Teisingumo Teisme be jokio specia- 
laus leidimo. 

5. Teisinės panaikinimo pasekmės nustatomos įstatyme. 


s79 

Piliečiai be išankstinio leidimo turi teisę į neginkluotus susirinkimus. 
Policija turi teisę dalyvauti viešuosiuose susirinkimuose. Susirinkimai po 
atviru dangumi gali būti uždrausti, kai egzistuoja grėsmė, jog tokie susirin- 
kimai gali sukelti pavojų viešajai tvarkai. 

S 80 

Neramumų atveju ginkluotosios pajėgos, jeigu jų nepuola, gali imtis 
veiksmų tik tokiu atveju, jeigu minia, tris kartus Karaliaus ir įstatymo var- 
du paprašyta išsiskirstyti, nepakluso. 


$81 

Kiekvienas vyras, galintis naudoti ginklą, yra įpareigotas dalyvauti 
valstybės gynyboje pagal įstatyme nustatytas taisykles. 
S82 


„M 


reikalus nustatoma įstatymu. 


$83 
Visos įstatymais numatytos privilegijos, susijusios su kilmingumu, ti- 
tulu ir laipsniu, turi būti panaikintos. 


$84 
Jokie feodai, riboto paveldėjimo žemė ar įšaldytas turtas negali būti 
ateityje sukurti. 


$85 
71, 78 ir 79 straipsnių nuostatos gynybos pajėgų atžvilgiu taikomos tik 
atsižvelgiant į iš karo įstatymų išplaukiančius apribojimus. 


IX DALIS 


S86 

Amžiaus cenzas vietinės valdžios rinkėjams ir parapijos tarybų rin- 
kėjams yra toks pat, koks taikomas Folketingo rinkėjams. Farerų saloms 
ir Grenlandijai taikomas amžiaus cenzas vietos valdžios rinkėjams ir para- 
pijos tarybų rinkėjams yra toks, koks nustatytas įstatymu arba nustatytas 
remiantis įstatymu. 


S 87 

Islandijos piliečiai, kurie turi lygias teises su Danijos piliečiais pagal 
Danijos ir Islandijos Sąjungos (Panaikintas) ir t. t., Aktą, toliau naudosis 
lygiomis teisėmis su Danijos piliečiais pagal Konstitucinio akto nuostatas. 

s88 

Jeigu Folketingas priima įstatymą dėl naujos konstitucinės nuostatos 
ir Vyriausybė pageidauja tęsti procedūrą, turi būti išleistas Folketingo rin- 
kimų įsakymas. Jeigu nepakeistam projektui po rinkimų pritariama naujos 
sudėties Folketinge, projektas per šešis mėnesius nuo galutinio patvirtini- 
mo bus pateiktas rinkėjams patvirtinti arba atmesti tiesioginiu balsavimu. 
Balsavimo taisyklės nustatomos įstatymu. Jeigu dauguma asmenų, daly- 
vaujančių balsavime, bet ne mažiau kaip 40 procentų visų rinkimų teisę 
turinčių asmenų balsavo už projektą po galutinio Folketingo patvirtinimo 
ir jeigu projektui pritaria Karalius, jis tampa integralia Konstitucinio akto 
dalimi. 


XI DALIS 


$89 

Šis Konstitucinis aktas įsigalioja iš karto, išskyrus tai, kad paskutinį 
kartą išrinktas Rigsdagas pagal 1915 m. birželio 5 d. Danijos Karalystės 
Konstitucinį aktą su 1920 m. rugsėjo 10 d. pakeitimais toliau veiks, kol 
nebus sušaukti rinkimai pagal taisykles, nustatytas IV dalyje. Kol bus su- 
rengti nauji rinkimai, nuostatos dėl Rigsdago, įtvirtintos 1915 m. birželio 
5 d. Danijos Karalystės Konstituciniame akte su 1920 m. rugsėjo 10 d. pa- 
keitimais, liks galioti. 


1953 m. kovo 27 d. Sosto paveldėjimo aktas 
(su 2009 m. birželio 12 d. pakeitimais) 


S1 
Sostas bus paveldimas Karaliaus Kristijono X ir Karalienės Aleksand- 
rijos palikuonių. 


s2 

Mirus Karaliui ar Karalienei, sostas pereina jo / jos sūnui ar dukrai, 
vyresniam vaikui turint viršenybę prieš jaunesnį vaiką. Jeigu vienas iš Ka- 
raliaus ar Karalienės vaikų miršta, velionio palikuoniai užima jo vietą tie- 
sioginio paveldėjimo būdu ir pagal 1 straipsnyje nustatytas taisykle. 

s3 

Karaliaus ar Karalienės, kurie nepalieka palikuonių, galinčių paveldėti 
sostą, mirties atveju sostas perduodamas Karaliaus arba Karalienės broliui 
ar seseriai. Karaliui ar Karalienei turint keletą brolių ar seserų arba jeigu 
vienas iš brolių ar seserų yra mirę, atitinkamai bus taikomos 2 straipsnio 
taisyklės. 


$4 

Jeigu nėra asmens, turinčio teisę paveldėti pagal 2 ir 3 straipsnius, 
sostas yra perduodamas artimiausiam šoninės linijos Karaliaus Kristijo- 
no X ir Karalienės Aleksandrijos palikuoniui pagal tiesioginį paveldėjimą 
ir vyresniems turint pirmenybę prieš jaunesnius, kaip yra nustatyta 2 ir 
3 straipsniuose. 


S5 

Tik vaikai, gimę teisėtoje santuokoje, turi teisę į sosto paveldėjimą. 
Karaliaus ar Karalienės vedyboms reikalingas Folketingo pritarimas. Jeigu 
asmuo, turintis teisę paveldėti sostą, veda be Valstybės Taryboje Karaliaus 
ar Karalienės išreikšto pritarimo, toks asmuo netenka teisės į sosto pavel- 
dėjimą, kartu su jo vaikais ir vaikų palikuoniais. 


$6 
2-5 straipsnių nuostatos taikomos atitinkamai ir Karaliaus ar Karalie- 
nės sosto atsižadėjimo atveju. 


$7 
Šis aktas įsigalioja kartu su 1953 m. birželio 5 d. Danijos Konstituci- 
niu aktu. 

1918 m. vasario 24 d. paskelbta Nepriklausomybės deklaracija ženkli- 
na nepriklausomos Estijos valstybės teisines ištakas. Deklaracija reiškėsi 
ne tik kaip teisinis, bet ir kaip ideologinis dokumentas, įprasminęs Estijos 
žmonių valią gyventi laisvoje ir nepriklausomoje valstybėje, grindžiamoje 
įstatymo viršenybe, pagarba žmogaus ir tautinių mažumų teisėms, lygia- 
teisiškumu, demokratija bei kitomis pamatinėmis vertybėmis. Valstybin- 
gumo pradžia taip pat tapo Estijos valstybės konstitucionalizmo genezės 
impulsu. Jau 1920 m. birželio 15 d. buvo priimta pirmoji Estijos Respubli- 
kos Konstitucija. Vėliau Estijos konstitucionalizmo istoriją tęsė 1934 m. ir 
1938 m. Estijos Respublikos konstitucijos, kol pastarosios veikimą de facto 
nutraukė 1940 m. Sovietų Sąjungos įvykdyta Estijos okupacija ir aneksija. 
Sąlygos nepriklausomos Estijos valstybės atstatymui ir jos konstitucinės 
raidos tąsai ėmė klostytis tik po pusės amžiaus. 

1991 m. rugpjūčio 20 d. Estijos Respublikos Aukščiausioji Taryba pri- 
ėmė nutarimą dėl Estijos nepriklausomybės atkūrimo ir paskelbė kreipi- 
mąsi į pasaulio valstybių parlamentus ir vyriausybes. Nepriklausomybės 
atkūrimo akte buvo pabrėžta, kad yra atkuriama 1918 m. vasario 24 d. pa- 
skelbta Estijos Respublikos nepriklausomybė, o kreipimesi į pasaulio vals- 
tybes buvo kviečiama pripažinti atkurtą nepriklausomą Estijos Respubliką 
ir atnaujinti dėl okupacijos nutrūkusius diplomatinius santykius. 

Kitas jau nepriklausomos ir suverenios valstybės valdžios uždavi- 
nys buvo parengti naują konstituciją. Šiam tikslui pariteto pagrindais (po 
30 atstovų) iš Aukščiausiosios Tarybos ir Estijos Kongreso narių buvo su- 
daryta Konstitucinė Asamblėja. 1992 m. balandį Konstitucijos projektas 
buvo pateiktas Aukščiausiajai Tarybai. Jai pritarus naujos Konstitucijos 
projektui, Konstitucijos priėmimo klausimas galutinai buvo sprendžiamas 
referendumu. 1992 m. birželio 28 d. įvykusiame referendume „už“ balsa- 
vus beveik 408 tūkstančiams, „prieš“ - kiek daugiau nei 36 tūkstančiams 
balsavusiųjų, Konstitucija buvo priimta. Ji įsigaliojo 1992 m. liepos 3 d. 

Teisinėje literatūroje teigiama, kad 1992 m. Estijos Respublikos Kons- 
tituciją sudaro trys dokumentai: Estijos Respublikos Konstitucija, Estijos 

Respublikos Konstitucijos įgyvendinimo įstatymas ir Estijos Respublikos 
Konstitucijos pakeitimo aktas. 

Konstitucijoje tiesiogiai nenurodoma, kad jos įgyvendinimo įstatymas 
yra sudėtinė Konstitucijos dalis, tačiau tokia išvada galėtų būti daroma atsi- 
žvelgiant į keletą aspektų. Pirma, Estijos Respublikos Konstitucijos įgyven- 
dinimo įstatymas buvo priimtas referendume 1992 m. birželio 28 d. kartu su 
Estijos Respublikos Konstitucija. Antra, šis įstatymas nustatė Konstitucijos 
įsigaliojimo tvarką, Konstitucijoje numatytų valstybės valdžios institucijų 
formavimo principus bei terminus, apibrėžė kai kurių Konstitucijoje varto- 
jamų sąvokų turinį ir kt. Trečia, įstatyme buvo įtvirtinta, kad teisės aktai, 
galioję Estijos Respublikoje iki Konstitucijos priėmimo, galioja tiek, kiek jie 
neprieštarauja Konstitucijai ir Konstitucijos įgyvendinimo įstatymui. Ket- 
virta, Estijos Respublikos Konstitucijos įgyvendinimo įstatymas numatė, 
kad ginčus dėl teisės aktų atitikties Estijos Respublikos Konstitucijai ir jos 
įgyvendinimo įstatymui sprendžia Aukščiausiasis Teismas. Penkta, Estijos 
Respublikos Konstitucijos įgyvendinimo įstatymas galėjo būti keičiamas tik 
ta pačia tvarka, kokia buvo nustatyta Konstitucijai keisti. 

Kito dokumento - Estijos Respublikos Konstitucijos pakeitimo akto 
(priimtas 2003 m. rugsėjo 14 d. vykusiame referendume) - nuostatos irgi 
nebuvo inkorporuotos į Konstitucijos tekstą, todėl šis aktas taip pat lai- 
kytinas sudedamąja Konstitucijos dalimi. Konstitucijos pakeitimo akte 
įtvirtinamos keturios konstitucinės nuostatos. Pirmoji skelbia, kad Estija 
gali priklausyti Europos Sąjungai laikantis pagrindinių Estijos Respublikos 
Konstitucijos principų. Antroji nurodo, kad Estijai prisijungus prie Euro- 
pos Sąjungos Estijos Respublikos Konstitucija bus taikoma atsižvelgiant į 
teises ir pareigas, kylančias iš Stojimo sutarties. Trečioji įtvirtina, kad šis 
aktas gali būti keičiamas tik referendumu. Ketvirtoji nuostata numato, kad 
aktas įsigalioja praėjus trims mėnesiams nuo jo paskelbimo dienos. Kaip 
matyti iš paties teisės akto turinio, Estijos Respublikos Konstitucijos pa- 
keitimo aktas buvo priimtas siekiant konstituciškai sureguliuoti šalies na- 
rystės Europos Sąjungoje teisinius klausimus. Oficialiojoje konstitucinėje 
doktrinoje apie šių pataisų, atveriančių kelią Estijos narystei Europos Są- 
jungoje, įgyvendinimo būdą ir šio akto vietą nacionalinės teisės sistemoje 
konstatuojama, kad 2003 m. rugsėjo 14 d. Konstitucija buvo pakeista refe- 
rendumu, pasirinkus tokį jos keitimo modelį, kuriuo Konstitucijos patai- 
sos yra priimamos kaip atskiri konstituciniai aktai, o Konstitucijos tekstas 
formaliai nesikeičia. Tačiau nuo šiol visada Konstitucijos nuostatos privalo 

būti aiškinamos atsižvelgiant į padarytus pakeitimus ir turi būti taikomos 
tiek, kiek minėtiems pakeitimams neprieštarauja. 

Pagrindinis Estijos Respublikos konstitucinis aktas, oficialiai vadi- 
namas Estijos Respublikos Konstitucija, yra sudarytas iš preambulės ir 
168 straipsnių, suskirstytų į 15 skyrių. Preambulėje reiškiamas Estijos tau- 
tos ryžtas bei tvirta valia stiprinti ir plėtoti valstybę, sukurtą nenuslopina- 
mos estų tautos apsisprendimo teisės pagrindu ir paskelbtą 1918 m. vasario 
24 d.; toji valstybė yra grindžiama laisvės, teisingumo ir teisės principais, 
ji užtikrina santarvę šalyje ir išorinę taiką, pažangą ir gerovę dabartinei 
ir ateities kartoms, estų tautos, kalbos ir kultūros išsaugojimą per amžius. 
Pabrėžiant konstitucinio reguliavimo tęstinumą ir nepertraukiamumą 
preambulėje nurodoma, kad šią Konstituciją Estijos tauta priėmė referen- 
dume, vadovaudamasi 1938 m. įsigaliojusios Konstitucijos 1 straipsniu. 

Estijos Aukščiausiojo Teismo, kaip konstitucinės kontrolės institu- 
cijos, sprendimuose yra pripažintas normatyvinis (teisinis) preambulės 
nuostatų pobūdis, todėl joje deklaruojamos vertybės ir principai svarbūs 
aiškinant kitų Konstitucijos normų bei principų turinį. 

Minėta, kad Estijos Respublikos Konstitucijos pagrindinė dalis yra su- 
skirstyta į 15 skyrių. Kiekvienas skyrius yra susijęs su tam tikru konstituciniu 
institutu ar bendraisiais konstitucinio reguliavimo principais. Galima teigti, 
kad šioje Konstitucijoje yra išskiriami jos priėmimo laikmečio - ketvirtojo 
pasaulio konstitucijų raidos etapo - valstybių konstitucijoms įprasti institu- 
tai. I skyriuje, pavadintame „Bendrosios nuostatos“, įtvirtinami pamatiniai 
Estijos valstybingumo ir konstitucinės santvarkos principai, valstybės sim- 
boliai ir kita. Kituose Konstitucijos skyriuose reguliuojamų klausimų sritį 
gana aiškiai atspindi jiems suteikti pavadinimai: II skyrius - „Pagrindinės 
teisės, laisvės ir pareigos“, III skyrius - „Tauta“, IV skyrius - „Riigikogu“ (par- 
lamentas), V skyrius - „Respublikos Prezidentas“, VI skyrius - „Respublikos 
Vyriausybė“, VII skyrius - „Įstatymų leidyba“, VIII skyrius - „Finansai ir 
valstybės biudžetas“, IX skyrius - „Užsienio santykiai ir tarptautinės sutar- 
tys“, X skyrius - „Valstybės gynimas“, XI skyrius - „Valstybės audito tarnyba“, 
XII skyrius - „Teisingumo kancleris“, XIII skyrius - „Teismai“, XIV skyrius - 
„Vietos savivalda“, XV skyrius - „Konstitucijos keitimas“. 

Pagrindinės teisės, laisvės ir pareigos Estijos Respublikos Konstitucijo- 
je, kaip minėta, reglamentuojamos II skyriuje. Apie šio instituto konstitucinę 
svarbą galima spręsti jau vien iš to, kad Konstitucijos pagrindinėje dalyje jį 
lenkia tik visam konstituciniam reguliavimui itin svarbūs principai, įtvirtinti 

I Konstitucijos skyriuje. Kita vertus, negalima nepasakyti, kad II Konstitu- 
cijos skyriaus straipsniai sudaro daugiau nei ketvirtadalį visos Konstitucijos 
straipsnių. Nepaisant šio skyriaus nuostatų gausos jis neįtvirtina baigtinio 
teisių, laisvių ir pareigų katalogo. Apie vienas ar kitas teises yra kalbama ir ki- 
tuose Konstitucijos skyriuose. Antai rinkimų teisė įtvirtinta 57 ir 61 straips- 
niuose (atitinkamai III ir IV sk.), su valstybės gynyba susiję kai kurie asmens 
teisinio statuso klausimai reguliuojami 124 straipsnyje (X sk.). Maža to, Es- 
tijos Konstitucijoje aiškiai nurodoma, kad II jos skyriuje įtvirtintos teisės, 
laisvės ir pareigos nepaneigia kitų teisių, laisvių ir pareigų, kurios kyla iš 
Konstitucijos dvasios ar ją atitinka, taip pat dera su Žmogaus orumo, socia- 
linio teisingumo, demokratijos ir teisinės valstybės principais (10 str.). Šioje 
nuostatoje įprasmintas atviro teisių sąrašo konstitucinis pripažinimas. Dėl 
to teisių katalogas Konstitucijos prasme traktuojamas kaip besiplėtojantis 
atsižvelgiant į visuomenės pažangą bei socialinių santykių pokyčius. Svarbu 
pabrėžti, kad šiuo požiūriu teisėms ir laisvėms plėtoti nebūtina Konstitucijos 
expressis verbis kaita. Teisių plėtotė užtikrinama per oficialiąją konstitucinę 
doktriną. Estijos Aukščiausiojo Teismo praktika liudija tokią tikrovę. 

Nors Konstitucija įtvirtina platų teisių bei laisvių katalogą, nereikėtų 
pamiršti, jog daugeliu atveju jos nėra absoliučios. Tai akivaizdu iš Kons- 
titucijos nuostatų, apibrėžiančių teisių ir laisvių įgyvendinimo sąlygas, ir 
normų, nustatančių konstitucinius jų ribojimo pagrindus. Joje sakoma, 
kad teisės ir laisvės gali būti ribojamos tik remiantis Konstitucija, o tokie 
ribojimai turi būti būtini demokratinėje visuomenėje ir negali pažeisti ri- 
bojamų teisių bei laisvių esmės. 

1992 m. Estijos Konstitucija nustato respublikinę valstybės valdymo 
formą, demokratinį politinį režimą. Jau pirmajame Estijos Respublikos 
Konstitucijos straipsnyje, inter alia, sakoma, kad Estija yra nepriklausoma 
ir suvereni demokratinė respublika. Valstybės valdymo forma - respubli- 
ka - buvo įtvirtinta ir tarpukario Estijos konstitucijose. Šiandienėje Estijos 
Konstitucijoje tokia valdymo forma išreiškiama ne tik įvardijant valstybę 
kaip respubliką. Ją liudija valstybės valdžios institucijų formavimo tvarka 
ir veiklos trukmė, valstybės valdžios periodinė kaita, o ypač tautos, kaip 
ypatingo konstitucinio subjekto, vaidmuo kuriant valstybę. Respublikinė 
valdymo forma neatsiejama nuo demokratiškumo ir tautos suvereniteto, 
kaip konstitucionalizmo conditio sine gua non, principų. Todėl neatsitik- 
tinai Konstitucijoje skelbiama: „aukščiausioji valstybės valdžia priklauso 
Tautai“ (1 str.); „aukščiausiąją valstybės valdžią Tauta vykdo per piliečius, 

turinčius teisę balsuoti Riigikogu rinkimuose ir referendume“ (56 str.). 
Šiuose principuose regima tautos, kaip aukščiausios valstybės valdžios tu- 
rėtojos, ir valstybės šaltinio konstitucinė maksima. Tauta įgyvendina jai 
priklausančią valstybės valdžią Konstitucijoje numatytomis formomis. 

Čia derėtų paminėti, kad tyrinėjant Estijos Konstituciją ir joje įtvirtin- 
tus tiesioginės demokratijos institutus, per kuriuos tauta, būdama aukščiau- 
sios suverenios galios turėtoja, tiesiogiai dalyvauja priimdama svarbiausius 
valstybės sprendimus, pasigendama daugumoje pasaulio valstybių pripa- 
žinto konstitucinio demokratinio instrumento - tautos teisės inicijuoti 
įstatymų leidybą. Siūlymai pagrindiniame šalies teisės akte numatyti tokią 
piliečių teisę nesulaukė pakankamo palaikymo. Konstitucinė Asamblėja ne- 
pritarė šios teisės įtvirtinimui motyvuodama tuo, kad kiekvienam Riigikogu 
nariui bus suteikta galimybė pateikti įstatymo projektą, o jis, būdamas tau- 
tos atstovu ir matydamas tam tikros visuomenei aktualios problemos reikš- 
mingumą, inicijuos įstatymų leidybos procesą. 

Nagrinėjant Estijos valdymo formą šiek tiek keblesnė, bent jau iš pir- 
mo žvilgsnio, atrodo respublikos tipo identifikavimo problema. Konstituci- 
joje niekur tiesiogiai nepasakoma, kokio tipo respublikai priskirtina Estijos 
valdymo forma: parlamentinei, prezidentinei ar mišriajai? Prieš atsakant į 
šį klausimą pirmiausia reikėtų prisiminti bent keletą respublikinės valdymo 
formos tipologijos kriterijų. Teisės mokslinėje doktrinoje dažniausiai nu- 
rodoma, kad pagrindinis respublikos tipo nustatymo kriterijus - kam yra 
atskaitinga vyriausybė. Parlamentinėse respublikose vyriausybė atskaitinga 
parlamentui, prezidentinėse - prezidentui, mišraus tipo respublikose - vy- 
riausybė atskaitinga ir parlamentui, ir prezidentui. Fakultatyviais respubli- 
kos priskyrimo vienam ar kitam tipui pagrindais įvardijami - vykdomosios 
valdžios dualizmas, ministro pirmininko pareigybės buvimas, prezidento 
galios vadovauti vyriausybei, valstybės vadovo rinkimų tvarka, prezidento 
veto teisė ir jos stiprumas, valstybės vadovo galimybė skelbti referendumą, jo 
teisė paleisti parlamentą, nepaprastieji prezidento įgaliojimai ir kt. 

Estijos Respublikos Konstitucijoje numatyta, kad parlamentas spren- 
džia, ar suteikti Respublikos Prezidento pasiūlytam kandidatui į ministro 
pirmininko postą įgaliojimus formuoti Vyriausybę (89 str. 2 d.). Jeigu Pre- 
zidento siūlomas kandidatas negauna parlamento narių daugumos palai- 
kymo, valstybės vadovas turi teisę teikti kitą ministro pirmininko kandi- 
datūrą. Tačiau jeigu ir antrajam kandidatui parlamentas nesuteikia tokių 
įgaliojimų, teisė teikti ministro pirmininko kandidatūrą pereina parlamen- 

tui (89 str. 5 d.). Pagal Konstituciją Vyriausybė pradeda veiklą tik prisiekusi 
parlamentui (91 str.). Riigikogu visų jo narių balsų dauguma gali pareikšti 
nepasitikėjimą Vyriausybe, ministru pirmininku ar ministru (97 str. 1 d.). 
Jeigu parlamentas pareiškia nepasitikėjimą Respublikos Vyriausybe arba 
ministru pirmininku, Vyriausybė atsistatydina (92 str. 1 d. 3 p.). Jeigu 
Riigikogu pareiškia nepasitikėjimą ministru, Riigikogu pirmininkas apie 
tai informuoja Respublikos Prezidentą ir šis atleidžia ministrą iš pareigų 
(97 str. 5 d.). Kaip matyti vien jau iš paminėtų konstitucinių nuostatų, pa- 
grindinis valdymo formos - respublikos - tipologijos kriterijus leidžia 
teigti, kad Estija yra parlamentinė respublika. Pagrindžiant šį teiginį gali- 
ma paminėti ir tai, kad vykdomoji valdžia Estijoje yra dualistinė (ją vyk- 
do Respublikos Prezidentas ir Vyriausybė); Vyriausybę sudaro ministras 
pirmininkas ir ministrai; Konstitucijoje nenumatytos Respublikos Prezi- 
dento galios vadovauti Vyriausybei; nesuteikta teisė skelbti referendumus; 
Respublikos Prezidentą renka Riigikogu arba Konstitucijoje numatytais 
atvejais - rinkimų kolegija. Nors Konstitucija įstatymų leidyboje Respubli- 
kos Prezidentui suteikia veto teisę, ji yra silpna. Parlamentas gali nesunkiai 
įveikti Prezidento veto. Tam užtenka pakartotinai priimti grąžintą įstatymą 
be Prezidento siūlomų pataisų. Prezidento padėtį šioje situacijoje stiprina 
tik tai, kad jeigu Riigikogu atmeta veto, valstybės vadovas gali kreiptis į 
Aukščiausiąjį Teismą dėl įstatymo konstitucingumo patikros. 

Nustatydama valstybės sandaros formą Estijos Respublikos Konsti- 
tucija skelbia, kad Estija yra unitarinė valstybė, kurios administracinį su- 
skirstymą nustato įstatymas (2 str. 2 d.). Estijos žemė, teritoriniai vandenys 
ir oro erdvė sudaro neatskiriamą ir nedalomą visumą (2 str. 1 d.); Estijos 
sienos nustatomos pagal 1920 m. vasario 2 d. Tartu taikos sutartį ir kitus 
tarptautinius susitarimus. Jūros ir oro erdvės sienos nustatomos tarptauti- 
nių konvencijų pagrindu (122 str. 1 d.). 

Svarbu paminėti, kad Estijos konstitucinėje praktikoje būta bandymų 
sukurti autonominius teritorinius vienetus. 1993 m. birželio 20 d. Narvos 
miesto taryba priėmė sprendimą šiame administraciniame teritorinia- 
me vienete surengti referendumą (plebiscitą) dėl nacionalinės teritorinės 
autonomijos statuso. Analogiška iniciatyva buvo pareikšta ir Silamejės 
miesto taryboje. Šių miestų tarybų sprendimų pagrindu organizuotuose 
referendumuose dauguma balsavusiųjų pritarė autonomijos kūrimui. Rea- 
guodamas į susiklosčiusią padėtį Estijos Respublikos teisingumo kancleris 
kreipėsi į Aukščiausiąjį Teismą su prašymu pripažinti Narvos ir Silamejės 

miestų tarybų priimtus aktus (susijusius su autonomijos siekiu) negalio- 
jančiais dėl jų prieštaravimo Konstitucijai. Šių konstitucinių bylų sprendi- 
muose Aukščiausiasis Teismas pažymėjo, kad pagal Konstituciją savival- 
dybės sprendžia vietos problemas (154 str. 1 d.). Nacionalinės teritorinės 
autonomijos formavimas yra ne vietos, o nacionalinis klausimas, todėl turi 
būti sprendžiamas pagal procedūrą, numatytą valstybinės reikšmės klausi- 
mams svarstyti. Taigi referendumas dėl nacionalinės teritorinės autonomi- 
jos yra ne vietos savivaldos institucijų kompetencijos sritis. Konstitucijos 
50 straipsnis tautinėms mažumoms jų kultūros puoselėjimo tikslais sutei- 
kia teisę kurti savivaldžias institucijas. Jos steigiamos Tautinių mažumų 
kultūros autonomijos įstatymo nustatyta tvarka. Konstitucija nenumato 
nacionalinės teritorinės autonomijos. Šis faktas reiškia, kad nacionali- 
nė teritorinė autonomija prieštarauja Konstitucijos dvasiai. Remdamasis 
šiais motyvais Aukščiausiasis Teismas konstatavo, kad Narvos ir Silamejės 
miestų tarybų priimti aktai prieštarauja Konstitucijai, todėl visi jiems įgy- 
vendinti priimti sprendimai ir atlikti veiksmai yra negaliojantys. 

Pagal 1992 m. Estijos Konstituciją valstybės valdžią vykdo Riigikogu, 
Respublikos Prezidentas, Vyriausybė ir teismai. Šių institucijų veikla ir tar- 
pusavio santykiai grindžiami valdžių padalijimo principu. 

Estijos Konstitucijos 59 straipsnis nustato, kad įstatymų leidžiamoji 
valdžia priklauso Riigikogu. Vienerių rūmų parlamentą (Riigikogu), rezi- 
duojantį Tompėjos pilyje Taline, sudaro 101 narys. Riigikogu kadencijos 
trukmė - ketveri metai. Konstitucija numato, kad parlamentas renkamas 
laisvuose rinkimuose pagal proporcinę rinkimų sistemą, remiantis visuo- 
tine, tiesiogine ir lygia rinkimų teise, slaptu balsavimu. 

Iš Konstitucijos nuostatų, kuriose nustatyti Riigikogu įgaliojimai, ma- 
tyti, kad Riigikogu, įgyvendindamas savo konstitucinius įgaliojimus, vykdo 
klasikines demokratinės teisinės valstybės parlamento funkcijas: įstatymų 
leidybos, vykdomosios valdžios parlamentinės kontrolės, steigiamąją, biu- 
džetinę ir kt. 

Šiame kontekste derėtų detaliau aptarti parlamento vykdomą Vyriau- 
sybės kontrolę, nes atitinkami Riigikogu įgaliojimai Vyriausybės atžvilgiu 
leidžia aiškiau suvokti svarbius valstybės valdymo formos aspektus ir par- 
lamento bei Vyriausybės tarpinstitucinių santykių turinį. Kalbant apie Vy- 
riausybės parlamentinę kontrolę galima būtų išskirti keletą svarbiausių teisi- 
nių jos instrumentų: 1) interpeliacijos teisę. Pagal Konstitucijos 74 straipsnį 
parlamento nariai turi teisę teikti paklausimus Respublikos Vyriausybei ir 

jos nariams. Į paklausimus turi būti atsakyta parlamento posėdyje per 20 se- 
sijos dienų; 2) rezoliucijos teisę. Tai parlamento teisė kreiptis į Vyriausybę 
ar jos narį siūlant atlikti tam tikrus veiksmus ar juos nutraukti. Pavyzdžiui, 
pagal Riigikogu narių balsų dauguma priimtą rezoliuciją ir Konstitucijos 
103 straipsnį parlamentas turi teisę kreiptis į Vyriausybę siūlydamas inici- 
juoti tam tikro įstatymo priėmimą; 3) tyrimo teisę. Šiuo atveju kalbama apie 
parlamento teisę sudaryti laikinąją tyrimo komisiją, kuri tirtų Vyriausybės 
ar jos narių veiklą; 4) teisę pareikšti nepasitikėjimą. Estijos Konstitucijos 
65 straipsnyje nustatyta, kad Riigikogu gali pareikšti nepasitikėjimą Vyriau- 
sybe, ministru pirmininku ar ministru; 5) biudžeto ir jo vykdymo ataskaitos 
tvirtinimą. Parlamentas priima įstatymą dėl visų valstybės pajamų ir išlaidų 
biudžeto, kurio projektą ne vėliau kaip prieš tris mėnesius iki naujų biudže- 
tinių metų pradžios parlamentui teikia Respublikos Vyriausybė. Riigikogu 
taip pat tvirtina biudžeto vykdymo ataskaitą. Įstatymuose yra numatytos ir 
kitos Vyriausybės parlamentinės kontrolės formos, pavyzdžiui, Vyriausybės 
valanda parlamente, kurios metu parlamentarai gali užduoti klausimus Vy- 
riausybės nariams žodžiu, taip pat pasitarimai, kurių metu parlamente su 
Vyriausybės nariais aptariami svarbiausi valstybės politikos klausimai. 

Valstybės vadovu Estijos Konstitucija skelbia Respublikos Preziden- 
tą. Jį slaptu balsavimu renka Riigikogu arba Konstitucijoje nurodytu atveju 
rinkimų kolegija (ji sudaroma iš parlamento narių ir savivaldybių tarybų 
atstovų). Prezidentas renkamas penkerių metų kadencijai ir gali eiti šias 
pareigas ne daugiau nei dvi kadencijas iš eilės. 

Aptariant Estijos Respublikos prezidento įgaliojimus pirmiausia rei- 
kia paminėti, kad jo konstitucinės galios atitinka parlamentinės respubli- 
kos valdymo modeliui būdingą valstybės vadovo kompetenciją, todėl, kaip 
ir galima tikėtis, Prezidento vaidmuo valstybės valdžios institucijų siste- 
moje nėra vyraujantis. Konstitucijoje įtvirtintus Prezidento įgaliojimus 
teoriškai būtų galima suskirstyti į dvi grupes: vieni įgaliojimai yra susiję 
su valstybės atstovavimu tarptautiniuose santykiuose, kiti - įgyvendinami 
valstybės vidaus politikoje. 

Kitaip nei reglamentuojant Riigikogu ar Respublikos Vyriausybės įga- 
liojimus, Estijos Konstitucijoje nenumatyta, kad įstatymai gali nustatyti ir 
kitus Respublikos Prezidento įgaliojimus. Atsižvelgiant į tai darytina išva- 
da, kad Konstitucijoje įtvirtintas baigtinis Prezidento galių sąrašas. Todėl 
galima teigti, kad įstatymais gali būti tik detaliau sureguliuoti Prezidento 
galių įgyvendinimo klausimai, tiksliau apibrėžiama jų vykdymo tvarka. 

Estijos Respublikos Konstitucija nustato, kad vykdomoji valdžia pri- 
klauso Respublikos Vyriausybei. Vyriausybė yra aukščiausia kolegialiai 
veikianti vykdomosios valdžios institucija. Svarbiausi teisės aktai, reguliuo- 
jantys Vyriausybės veiklą, yra Konstitucija ir Konstitucijos 104 straipsnio 
2 dalies 8 punkte nurodytas Respublikos Vyriausybės įstatymas (atkreip- 
tinas dėmesys, jog šis įstatymas, kaip ir kiti Konstitucijos 104 straipsnyje 
išvardyti įstatymai, yra priimamas ir keičiamas sudėtingesne, nei paprasti 
įstatymai, tvarka - jo priėmimui ar keitimui turi pritarti ne mažiau kaip 
pusė visų Riigikogu narių). 

Vyriausybę sudaro ministras pirmininkas ir ministrai. Vyriausybei 
atstovauja ir jai vadovauja ministras pirmininkas. Konstitucijoje nenuro- 
dyta, kiek Vyriausybėje turi būti narių ir kokios ministerijos privalo būti 
įsteigtos. Joje tik pažymima, kad ministerijos steigiamos konkrečioms Vy- 
riausybės funkcijoms įgyvendinti. Ministerijai vadovauja ministras, spren- 
džiantis ministerijos kompetencijai priskirtus klausimus. 

Formuojant Vyriausybę dalyvauja Respublikos Prezidentas ir Riigikogu, 
tačiau pastarajam šiame procese neabejotinai tenka svarbesnis vaidmuo. 

Estijos Respublikos Vyriausybės įgaliojimai nurodyti Konstitucijos 
87 straipsnyje. Nagrinėjant šio straipsnio nuostatas į akis pirmiausia krinta 
tai, kad Vyriausybės įgaliojimų sąrašas kiekybiškai yra siauresnis nei ati- 
tinkamuose parlamento ar valstybės vadovo kompetenciją įtvirtinančiuose 
straipsniuose. Tačiau tokia Vyriausybės kompetencijos raiška nesunkiai 
gali būti paaiškinama tuo, kad Konstitucijos 87 straipsnyje Vyriausybės ga- 
lios nėra pateiktos išsamiai, nurodant visus klausimus, kuriuos sprendžia 
ši vykdomosios valdžios institucija. Tai dėsninga, nes vargu ar įmanoma 
numatyti ir surašyti į Konstituciją visus atvejus bei problemas, su kuriais 
gali būti susidurta vykdant įstatymus ir kuriems suvaldyti ar išspręsti bus 
reikalingi operatyvūs sprendimai. Dėl to šį straipsnį užbaigia nuostata, kad 
Vyriausybė vykdo ir kitas pareigas, kurias jai paveda Konstitucija ar įsta- 
tymai. 

Estijos Respublikos Konstitucijoje teisminės valdžios organizacijos 
ir funkcionavimo principai aptariami XIII skyriuje. Pirmame šio skyriaus 
straipsnyje skelbiama, kad teisingumą vykdo tik teismai. Jie yra nepriklau- 
somi ir vykdydami teisingumą vadovaujasi tik Konstitucija ir įstatymais. 

Konstitucija nustato, kad Estijos teismų sistemą sudaro: 1) apskričių, 
miestų ir administraciniai teismai; 2) apygardų teismai; 3) Aukščiausiasis 
Teismas. Specialių kategorijų byloms spręsti įstatymu leidžiama steigti spe- 

cializuotus teismus. Tačiau teismai, turintys ypatingus įgaliojimus, negali 
būti sudaromi. 

Estijos Konstitucijoje numatyta, kad Aukščiausiojo Teismo pirminin- 
ką skiria parlamentas Respublikos Prezidento teikimu. Kitus Aukščiau- 
siojo Teismo teisėjus skiria Riigikogu Aukščiausiojo Teismo pirmininko 
teikimu. Pirmosios ir apeliacinės instancijos teismų teisėjus Aukščiausiojo 
Teismo en banc teikimu skiria Respublikos Prezidentas. 

Estijoje veikia savitas konstitucinės teisminės kontrolės modelis. Jo 
išskirtinumą lemia tai, kad konstitucinė teisminė kontrolė šioje šalyje įgy- 
vendinama nei pagal grynai amerikietiškąjį, nei pagal grynai europietiškąjį 
konstitucinės justicijos modelį. Estijoje nėra atskiro teismo (Konstitucinio 
Teismo, Konstitucinio Tribunolo, Konstitucinės Tarybos), kuriam būtų pa- 
vesta vykdyti tik Konstitucijos laikymosi priežiūrą. Tokie įgaliojimai yra 
suteikti Estijos Aukščiausiajam Teismui, kuris, be šios funkcijos, taip pat 
vykdo apeliacinės instancijos teismų sprendimų peržiūrą kasacine tvarka. 

Glaustai apibūdinant Estijos Aukščiausiojo Teismo kompetenciją kons- 
titucinės justicijos srityje galima sakyti, kad Konstitucija šiam Teismui su- 
teikia įgaliojimus tikrinti įstatymų bei kitų teisės aktų atitiktį Konstitucijai 
ir skelbti teisės aktus negaliojančiais, jeigu jie prieštarauja Konstitucijai ar 
jos dvasiai (152 str.). 

Teisės akto konstitucingumo patikrą Aukščiausiajame Teisme gali 
inicijuoti: a) Respublikos Prezidentas, jei Riigikogu pakartotinai priima 
vetuotą įstatymą be Prezidento siūlomų pataisų; b) teisingumo kancleris 
dėl įstatymų leidžiamosios ir vykdomosios valdžių bei vietos savivaldos 
institucijų išleistų aktų, taip pat pasirašytų tarptautinių sutarčių; c) savi- 
valdybių tarybos - dėl įstatymų, Vyriausybės ar ministrų priimtų aktų, 
jeigu jie susiję su vietos savivaldos konstitucinėmis garantijomis; d) teis- 
mai - jeigu jie, spręsdami bylą, netaiko teisės akto ar tarptautinės sutarties 
tuo pagrindu, kad šie, teismo manymu, prieštarauja Konstitucijai; arba jei 
nagrinėjant bylą teismas konstatuoja, kad Konstitucijai prieštarauja atsisa- 
kymas priimti bendrojo taikymo teisės aktą. Priėmęs bet kurį iš šių spren- 
dimų, teismas jį išsiunčia Aukščiausiajam Teismui ir šis jo pagrindu tiria 
teisės akto ar tarptautinės sutarties atitiktį Konstitucijai. 

1992 m. Estijos Respublikos Konstitucija, kaip ir dera valstybės kons- 
tituciniam aktui, pasižymi stabilumu (atkreiptinas dėmesys, kad Konstitu- 
cija nustato ganėtinai sudėtingą jos keitimo tvarką). Pirmąjį dešimtmetį, 
įsigaliojus Konstitucijai, nebuvo priimta nė viena jos pataisa. O ir vėliau, 

nors būta įvairių siūlymų (susijusių su pensijomis, tiesioginių Respublikos 
Prezidento rinkimų įteisinimu, Konstitucinio Teismo įkūrimu, penkerių 
metų teisėjų įgaliojimų trukmės nustatymu ir kt.), sėkmingai įgyvendin- 
tos tik kelios Konstitucijos keitimo iniciatyvos. 2003 m. Riigikogu pakeitė 
Konstitucijos 156 straipsnį, nuo trejų iki ketverių metų pailgindamas savi- 
valdos atstovaujamųjų institucijų - tarybų - kadencijos laikotarpį (pataisa 
įsigaliojo 2005 m. spalio 17 d.). Tais pačiais metais vykusiame referendu- 
me buvo priimtas jau anksčiau minėtas Estijos Respublikos Konstitucijos 
pakeitimo aktas. Jis tapo sudėtine Konstitucijos dalimi (šis aktas įsigaliojo 
2004 m. sausio 6 d.). Trečioji, 2007 m. priimta, pataisa papildė Konsti- 
tucijos preambulę. Šiuo pakeitimu preambulėje buvo įtvirtinta valstybės 
priedermė užtikrinti estų kalbos išsaugojimą per amžius (pataisa įsigaliojo 
2007 m. liepos 21 d). 2011 m. balandžio 13 d. Riigikogu priėmė Respubli- 
kos Prezidento inicijuotas Konstitucijos pataisas, kuriomis iš Estijos Kons- 
titucijos teksto buvo pašalinta karinių pajėgų vado institucija. Šiomis pa- 
taisomis siekta, jog kariuomenės vado skyrimo procese vietoj Respublikos 
Prezidento dalyvautų Vyriausybė, o jo skyrimo tvarka bei teisinis statusas 
būtų reguliuojami įstatymu (Konstitucijos keitimo įstatymas įsigaliojo 
2011 m. liepos 22 d.). 

Estijos Tauta, reikšdama ryžtą ir tvirtą valią stiprinti ir plėtoti valsty- 
bę, sukurtą Estijos Tautos neprarandama apsisprendimo teise ir paskelbtą 
1918 m. vasario 24 dieną, pagrįstą laisvės, teisingumo ir teisės principais, 
kuri yra santarvės šalies vidaus ir išorinės taikos, taip pat visuomenės pažan- 
gos ir visuotinės gerovės dabarties ir ateities kartoms užtikrinimas, kuri pri- 
valo užtikrinti estų Tautos, kalbos? ir kultūros išsaugojimą amžiams, Estijos 
Tauta, vadovaudamasi 1938 metais įsigaliojusios Konstitucijos 1 straipsniu, 
1992 metų birželio 28 dieną referendumu priėmė šią Konstituciją. 


I SKYRIUS 
BENDROSIOS NUOSTATOS 


1 straipsnis 


Estija yra nepriklausoma ir suvereni demokratinė respublika, kurios 
aukščiausia galia priklauso Tautai. 
Estijos nepriklausomybė ir suverenitetas yra amžini ir neatimami. 


2 straipsnis 


Estijos valstybės teritorija, teritoriniai vandenys ir oro erdvė - vienin- 
ga ir nedaloma visuma. 





! Estijos Respublikos Konstitucija, paskelbta Estijos parlamento oficialiame teisės aktų 


skelbimo interneto puslapyje http://www.legaltext.ee/et/andmebaas/tekst.asp*loc= 
textkdok=X0000K2xkeel=enkpg=1 Rptyyp=RT ktyyp=XRguery=pVoF5hiseadus, 
išversta iš anglų kalbos. 

Aktualizuotas Estijos Respublikos Konstitucijos vertimas. Užsienio šalių konstitucijos. 
Vilnius: Lietuvos teisės universiteto Leidybos centras, 2004. 

Konstitucijos premabulė papildyta 2007 m., siekiant pabrėžti kalbos statusą, įstatymu 
RT I 2007, 33, 210, kuris įsigaliojo 2007 m. liepos 21 d. 

Estija pagal savo sandarą yra vieninga valstybė, jos administracinius 
vienetus nustato įstatymas. 


3 straipsnis 

Valstybės valdžia įgyvendinama tik vadovaujantis Konstitucija ir su- 
derintais su ja įstatymais. Visuotinai pripažįstami principai ir tarptautinės 
teisės normos yra Estijos teisinės sistemos sudėtinė dalis. 

Įstatymai skelbiami nustatyta tvarka. Privaloma vykdyti tik paskelbtus 
įstatymus. 


4 straipsnis 
Parlamento (est. Riigikogu), Respublikos Prezidento, Vyriausybės ir 
teismų veikla pagrįsta valdžių atskyrimo ir pusiausvyros principu. 


5 straipsnis 
Estijos naudingosios iškasenos ir gamtiniai ištekliai yra nacionalinis 
turtas, naudojamas racionaliai. 


6 straipsnis 
Estijos valstybinė kalba - estų kalba. 


7 straipsnis 
Estijos valstybinės spalvos - mėlyna, juoda ir balta. Valstybės vėliavos 
ir herbo dizainą nustato įstatymas. 


II SKYRIUS 
PAGRINDINĖS TEISĖS, LAISVĖS IR PAREIGOS 


8 straipsnis 

Kiekvienas vaikas, kurio vienas iš tėvų yra Estijos pilietis, turi teisę į 
Estijos pilietybę. 

Kiekvienas asmuo, netekęs Estijos pilietybės būdamas mažas, turi tei- 
sę įjos atkūrimą. 

Niekas negali atimti Estijos pilietybės, įgytos gimstant. 

Estijos pilietybė negali būti atimta dėl asmens įsitikinimų. 

Estijos pilietybės įgijimo, netekimo ir atkūrimo sąlygas ir tvarką nu- 
stato pilietybės įstatymas. 

9 straipsnis 

Visuotinės ir individualios teisės, laisvės ir pareigos, išvardytos Kons- 
titucijoje, vienodai galioja tiek Estijos piliečiams, tiek ir užsienio valstybių 
piliečiams bei asmenims be pilietybės. 

Teises, laisves ir pareigas, išvardytas Konstitucijoje, taip pat turi ir ju- 
ridiniai asmenys tokia apimtimi, kokia jos sutampa su juridinių asmenų 
tikslais bei teisių, laisvių ir pareigų esme. 


10 straipsnis 

Teisės, laisvės ir pareigos, išvardytos šiame skyriuje, neišskiria kitų tei- 
sių, laisvių ir pareigų, kurios išplaukia iš Konstitucijos esmės ar suderintos 
su ja ir atitinka žmogaus orumo ir socialinio teisingumo, demokratinės 
teisinės valstybės principus. 


11 straipsnis 

Teisės ir laisvės gali būti ribojamos tik remiantis Konstitucija. Tokie 
ribojimai turi būti būtini demokratinėje visuomenėje ir turi neiškreipti ri- 
bojamų teisių ir laisvių esmės. 

12 straipsnis 

Visi yra lygūs prieš įstatymą. Niekas negali būti diskriminuojamas dėl 
tautybės, rasės, odos spalvos, lyties, kalbos, kilmės, tikėjimo, politinių ir 
kitų įsitikinimų, taip pat dėl turtinės ir socialinės padėties arba dėl kitokių 
aplinkybių. 

Nacionalinės, rasinės, religinės ar politinės neapykantos, prievartos 
ir diskriminacijos kurstymas draudžiamas ir baudžiamas pagal įstatymą. 
Taip pat draudžiama kurstyti neapykantą, smurtą ir diskriminaciją tarp vi- 
suomenės sluoksnių. 


13 straipsnis 
Kiekvienas turi teisę, kad jį gintų valstybė ir įstatymas. 
Įstatymas saugo kiekvieną nuo valstybinės valdžios savivalės. 


14 straipsnis 
Įstatymų leidžiamosios, vykdomosios ir teisminės valdžios bei savi- 
valdos institucijų pareiga yra garantuoti asmenų teises ir laisves. 

15 straipsnis 

Kiekvienas asmuo, kurio teisės ar laisvės yra pažeistos, turi teisę kreip- 
tis į teismą. Kiekvienas asmuo gali jo bylos teisminio nagrinėjimo metu 
reikalauti, kad bet kuris įstatymas, kitas teisės aktas ar veiksmas, susijęs su 
jo byla, būtų pripažintas prieštaraujančiu Konstitucijai. 

Teismas prižiūri, kaip laikomasi Konstitucijos, ir pripažįsta prieštaraujan- 
čiu Konstitucijai bet kurį įstatymą, kitą teisės aktą ar veiksmą, kuris pažeidžia 
Konstitucijoje nustatytas teises ir pareigas ar kitaip prieštarauja Konstitucijai. 


16 straipsnis 
Kiekvienas asmuo turi teisę į gyvybę. Ši teisė yra saugoma įstatymo. 
Niekam negali būti savavališkai atimta gyvybė. 


17 straipsnis 
Asmens garbė ir geras vardas negali būti žeminami. 


18 straipsnis 

Negalima asmens kankinti, su juo žiauriai ar žeminančiai elgtis ar taip 
bausti. 

Su žmogumi prieš jo valią negali būti atliekami medicinos ar mokslo 
bandymai. 


19 straipsnis 

Kiekvienas asmuo turi saviraiškos laisvę. 

Kiekvienas asmuo, naudodamasis savo teisėmis ir laisvėmis bei vykdyda- 
mas pareigas, privalo gerbti kitų žmonių teises ir laisves bei laikytis įstatymų. 


20 straipsnis 

Kiekvienas asmuo turi teisę į laisvę ir asmens neliečiamybę. 

Niekam negali būti atimta laisvė kitaip, kaip įstatymo nustatytais atve- 
jais ir tvarka: 

1) vykdant teismo nuosprendį arba teismui paskyrus suėmimą; 

2) kai nevykdomas teismo sprendimas ar įstatymo nustatytos pareigos 
įvykdymo užtikrinimui; 

3) užkertant kelią nusikaltimui ar administraciniam teisės pažeidi- 
mui, asmuo, įtariamas nusikaltimu ar administracinės teisės pažeidimu, 
pristatomas kompetentingai valstybės institucijai užkertant kelią tokiam 
asmeniui pasislėpti; 


803 


PASAULIO VALSTYBIŲ KONSTITUCIJOS | Estijos Respublika 


4) nustatant priežiūrą nepilnamečiui, asmuo pristatomas kompeten- 
tingai valstybės institucijai; 

5) siekiant izoliuoti asmenį, sergantį infekcine ar psichine liga, pri- 
klausomą nuo narkotikų, jei toks asmuo kelią pavojų sau ir kitiems; 

6) siekiant užkirsti kelią nelegaliam gyvenimui Estijoje, išsiųsti asme- 
nį iš Estijos arba išduoti jį užsienio valstybei. 

Niekam negali būti atimta laisvė dėl sutartinių įsipareigojimų nevyk- 
dymo. 


21 straipsnis 

Kiekvienas asmuo, netekęs laisvės, turi būti skubiai, jam suprantama 
kalba ir būdu informuotas, kodėl jis sulaikytas ir kokios yra jo teisės, bei 
suteikta galimybė pranešti artimiesiems apie laisvės atėmimą. Asmeniui, 
įtariamam nusikaltimo padarymu, nedelsiant suteikiama galimybė pasi- 
rinkti gynėją ir su juo susitikti. Asmens, įtariamo nusikaltimo padarymu, 
teisė informuoti artimuosius apie laisvės atėmimą gali būti apribota, sie- 
kiant užkirsti kelią nusikaltimui ar nustatyti tiesą baudžiamojoje byloje. 

Niekas negali būti sulaikytas ilgiau kaip 48 valandas be teismo sprendimo. 
Teismo sprendimas suimtajam pranešamas jam suprantama kalba ir būdu. 


22 straipsnis 

Asmuo negali būti laikomas kaltu iki teismo kaltinamojo nuospren- 
džio įsiteisėjimo jo atžvilgiu. 

Asmuo neprivalo įrodyti savo nekaltumo baudžiamojo proceso metu. 

Asmuo negali būti verčiamas duoti parodymus prieš save ar savo ar- 
timuosius. 


23 straipsnis 

Asmuo negali būti kaltinamas dėl veiklos, kuri jos atlikimo metu ne- 
buvo laikoma neteisėta. 

Niekas negali būti nuteistas griežtesne bausme nei ta, kuri buvo tai- 
koma įstatymo pažeidimo metu. Jei įstatymas, įsigaliojęs po pažeidimo, 
nustato lengvesnę bausmę, taikoma lengvesnė bausmė. 

Niekas negali būti teisiamas ar baudžiamas pakartotinai už veiką, už 
kurios padarymą buvo nuteistas arba išteisintas. 


24 straipsnis 
Asmuo prieš jo valią negali būti perkeltas iš įstatymų nustatytos teis- 
mo jurisdikcijos į kito teismo jurisdikciją. 

Kiekvienas asmuo turi teisę dalyvauti savo bylos nagrinėjime teisme. 

Teismo posėdžiai yra vieši. Įstatymų nustatytais atvejais ir tvarka teis- 
mas gali paskelbti teismo posėdį ar jo dalį uždaru, siekdamas apsaugoti 
komercinės veiklos paslaptis, moralę, šeimos ar asmeninį privatų gyveni- 
mą, arba bylose, kuriose būtina užtikrinti nepilnamečio, nukentėjusiojo ar 
teisingumo interesus. 

Teismo sprendimas skelbiamas viešai, išskyrus atvejus, kai to reikalau- 
ja nepilnamečio, sutuoktinio ar nukentėjusiojo interesai. 

Kiekvienas asmuo turi teisę paduoti aukštesnės instancijos teismui 
apeliacinį skundą dėl teismo priimto sprendimo jo byloje. 


25 straipsnis 


Kiekvienas turi teisę į moralinės ir materialinės žalos, padarytos kito 
asmens neteisėta veika, atlyginimą. 


26 straipsnis 

Kiekvienas asmuo turi teisę į privataus ir šeimos gyvenimo neliečia- 
mumą. Valstybės ir savivaldos institucijos bei jų pareigūnai neturi teisės 
kištis į šeimos ir privatų gyvenimą, išskyrus įstatymo nustatytais atvejais, 
siekiant apsaugoti sveikatą, moralę, viešąją tvarką, kitų žmonių teises ir 
laisves bei siekiant užkirsti kelią nusikaltimui ar sulaikyti nusikaltėlį. 


27 straipsnis 
Šeima kaip visuomenės išsaugojimo ir Tautos augimo pagrindas yra 
saugoma valstybės. 
Sutuoktinių teisės yra lygios. 
Tėvai turi teisę ir pareigą auginti savo vaikus ir jais rūpintis. 
Įstatymas gina tėvus ir vaikus. 
Šeima privalo rūpintis savo nariais, kuriems reikalinga pagalba. 


28 straipsnis 

Kiekvienas asmuo turi teisę į sveikatos apsaugą. 

Estijos pilietis turi teisę į valstybės paramą senatvėje, nedarbingumo atve- 
ju, netekęs maitintojo ar stokodamas paramos. Paramos rūšis, dydį, gavimo 
sąlygas ir tvarką nustato įstatymas. Šią teisę taip pat turi Estijoje gyvenantys už- 
sienio valstybių piliečiai ir asmenys be pilietybės, jei įstatymas nenustato kitaip. 

Valstybė remia savanorišką ir savivaldos institucijų vykdomą sociali- 
nę rūpybą. 

Daugiavaikėms šeimoms ir neįgaliems asmenims skiriama ypatinga 
valstybės ir savivaldos institucijų globa. 


29 straipsnis 

Estijos pilietis turi teisę laisvai pasirinkti veiklos rūšį, profesiją ir dar- 
bo vietą. Šios teisės įgyvendinimo būdus ir tvarką gali nustatyti įstatymas. 
Šią teisę taip pat turi Estijoje gyvenantys užsienio valstybių piliečiai ir as- 
menys be pilietybės, jei įstatymas nenustato kitaip. 

Niekas negali būti prieš jo valią verčiamas dirbti ar tarnauti, išskyrus 
karinę ar alternatyviąją tarnybą, darbą užkertant galimybę plisti infekci- 
nėms ligoms, stichinių nelaimių ir katastrofų atveju bei darbą, įstatymų 
nustatyta tvarka privalomą nuteistajam. 

Valstybė organizuoja profesinį mokymą ir teikia pagalbą ieškantiems 
darbo. 

Valstybė kontroliuoja darbo sąlygas. 

Kiekvienas asmuo gali laisvai priklausyti darbuotojų ar darbdavių 
asociacijoms ar sąjungoms. Darbuotojų ar darbdavių sąjungos gali ginti 
jų teises ir teisėtus interesus visais įstatymų nedraudžiamais būdais. Teisės 
streikuoti realizavimo sąlygas ir procedūras nustato įstatymas. 

Darbo ginčų sprendimo procedūras nustato įstatymas. 


30 straipsnis 
Pareigas valstybės ir savivaldybių tarnybose užima Estijos piliečiai 
įstatymų nustatyta tvarka. Išimtiniais atvejais, remiantis įstatymu, šias pa- 
reigas gali užimti ir užsienio valstybių piliečiai bei asmenys be pilietybės. 
Įstatymas gali riboti kai kurių kategorijų valstybės tarnautojams teisę 
užsiimti verslu, jungtis į komercines bendrijas (31 straipsnis), teisę pri- 
klausyti partijoms ir kai kurioms ne pelno organizacijoms (48 straipsnis). 


31 straipsnis 

Estijos piliečiai turi teisę užsiimti verslu, dalyvauti komercinių susi- 
vienijimų bei pelno siekiančių organizacijų ar sąjungų veikloje. Šios teisės 
įgyvendinimo sąlygas ir tvarką nustato įstatymas. Jei įstatymas nenustato 
kitaip, šią teisę taip pat turi Estijoje gyvenantys užsienio valstybių piliečiai 
ir asmenys be pilietybės. 


32 straipsnis 
Kiekvieno asmens nuosavybė neliečiama ir vienodai saugoma. Nuo- 
savybė gali būti paimama tik įstatymo nustatyta tvarka visuomenės porei- 

kiams ir skubiai bei teisingai atlyginama. Kiekvienas asmuo, kurio nuosa- 
vybė buvo paimta be jo sutikimo, gali kreiptis į teismą ir ginčyti paėmimą, 
kompensaciją ar jos dydį. 

Kiekvienas asmuo turi teisę laisvai valdyti, naudotis ir disponuoti savo 
turtu. Ribojimai yra nustatomi įstatymu. Nuosavybė negali būti naudoja- 
ma visuomenės interesams kenkti. 

Teikiant pirmenybę visuomenės interesui, įstatymas gali nustatyti 
nuosavybės rūšis, kurios nuosavybės teise gali priklausyti tik Estijos pilie- 
čiams, juridiniams asmenims, savivaldybėms ar Estijos valstybei. 

Paveldėjimo teisė garantuojama. 


33 straipsnis 

Žmogaus būstas neliečiamas. Įsiveržti į žmogaus būstą, patalpas ar 
darbo vietą bei daryti jose kratą draudžiama kitaip, kaip tik įstatymų nu- 
statyta tvarka, siekiant užtikrinti viešąją tvarką, sveikatą ar kitų žmonių 
teises ir laisves, užkirsti kelią nusikaltimui, sulaikyti nusikaltėlį ar nustatyti 
tiesą baudžiamojo tyrimo metu. 


34 straipsnis 

Kiekvienas asmuo, legaliai gyvenantis Estijoje, turi teisę laisvai kilnotis ir 
pasirinkti gyvenamąją vietą. Teisė laisvai kilnotis gali būti ribojama įstatymo 
nustatytais atvejais ir tvarka, jei tai būtina kitų asmenų teisėms ir laisvėms ap- 
saugoti, valstybės saugumui, dėl stichinės nelaimės ar katastrofos, infekcinių 
ligų plitimui stabdyti, aplinkos apsaugai, nepilnamečių ir asmenų, turinčių 
psichinę negalią, priežiūrai užtikrinti ir baudžiamųjų bylų tyrimui įgyvendinti. 


35 straipsnis 

Kiekvienas asmuo turi teisę išvykti iš Estijos. Ši teisė gali būti riboja- 
ma įstatymo nustatyta tvarka, siekiant užtikrinti ikiteisminį tyrimą ir įvyk- 
dyti teismo sprendimą. 


36 straipsnis 

Draudžiama Estijos pilietį ištremti iš Estijos ar trukdyti jam apsigy- 
venti Estijoje. 

Nė vienas Estijos pilietis negali būti išduotas užsienio valstybei kitaip, 
kaip tarptautinių sutarčių ir įstatymų nustatytais atvejais ir tvarka. Kiekvie- 
nas asmuo, kuriam taikoma ekstradicija, turi teisę kreiptis į Estijos teismą. 

Kiekvienas estas turi teisę apsigyventi Estijoje. 

37 straipsnis 

Kiekvienas asmuo turi teisę į mokslą. Mokslas mokyklinio amžiaus 
vaikams yra privalomas ir nemokamas valstybinėse ir savivaldybių ben- 
drojo lavinimo mokyklose įstatymo nustatyta tvarka. 

Siekiant užtikrinti mokslo prieinamumą, valstybė ir savivaldybės išlaiko 
reikiamą švietimo institucijų skaičių. Kitos mokslo institucijos, taip pat ir pri- 
vačios mokyklos, gali būti steigiamos ir išlaikomos įstatymų nustatyta tvarka. 

Tėvai turi teisę spręsti dėl vaikų mokymosi pobūdžio. 

Kiekvienas asmuo turi teisę mokytis estų kalba. Mokymo kalbą tauti- 
nių mažumų švietimo įstaigoje nustato švietimo įstaiga. 

Švietimo priežiūrą vykdo valstybė. 


38 straipsnis 

Mokslas, menai ir jų dėstymas yra laisvi. 

Universitetai ir mokslo institucijos yra autonomiški įstatymų nusta- 
tyta tvarka. 


39 straipsnis 
Autorius turi neatimamą teisę į savo kūrybą. Autorių teises saugo 
valstybė. 


40 straipsnis 

Kiekvienas asmuo turi sąžinės, religijos ir minties laisvę. 

Žmogus gali laisvai priklausyti bažnytinėms ir religinėms organizaci- 
joms. Valstybinės religijos nėra. 

Kiekvienas žmogus turi teisę laisva valia individualiai ar su kitais vie- 
šai ar privačiai atlikti religines apeigas, jei tai nedaro žalos viešajai tvarkai, 
sveikatai ir moralei. 


41 straipsnis 
Kiekvienas žmogus turi teisę laikytis savo pažiūrų ir įsitikinimų. 
Draudžiama versti asmenį juos keisti. 
Žmogaus įsitikinimais negali būti pateisinami įstatymų pažeidimai. 
Niekas negali būti patrauktas atsakomybėn dėl savo įsitikinimų. 


42 straipsnis 
Valstybinės, savivaldybių įstaigos ir jų pareigūnai neturi teisės prieš 
Estijos piliečio valią rinkti ar kaupti duomenis apie jo įsitikinimus. 

43 straipsnis 

Kiekvienas asmuo turi teisę į susižinojimo paštu, telegrafu, telefonu ir 
kitomis ryšio priemonėmis slaptumą. Išimtys gali būti daromos tik teismo 
leidimu, įstatymo nustatytais atvejais ir tvarka, siekiant užkirsti kelią nusi- 
kaltimui ar nustatyti tiesą baudžiamojo tyrimo metu. 


44 straipsnis 

Kiekvienas asmuo turi teisę gauti visuomenei skirtą informaciją. 

Visos valstybinės, savivaldybių įstaigos ir jų pareigūnai privalo įstaty- 
mų nustatyta tvarka pateikti Estijos piliečiui jo prašymu informaciją apie 
jų veiklą, išskyrus duomenis, kuriuos draudžia pateikti įstatymas ar kurie 
skirti vidaus naudojimui. 

Estijos pilietis turi teisę įstatymo nustatyta tvarka susipažinti su vals- 
tybės, savivaldybių įstaigų, valstybės ar savivaldybių archyvų turimais duo- 
menimis apie jį. Ši teisė gali būti ribojama įstatymu, siekiant apsaugoti kitų 
asmenų teises ir laisves, vaiko kilmės slaptumą, taip pat siekiant užkirsti 
kelią nusikaltimui, sulaikyti nusikaltėlį ar nustatyti tiesą baudžiamojo ty- 
rimo metu. 

Jei įstatymas nenustato kitaip, tai šio straipsnio antrojoje ir trečiojoje 
dalyse nurodytas teises turi užsienio valstybių piliečiai ir asmenys be pilie- 
tybės, gyvenantys Estijoje. 


45 straipsnis 

Kiekvienas asmuo turi teisę laisvai reikšti idėjas, nuomones, įsitikini- 
mus ir kitokią informaciją žodžiu, raštu, vaizdinėmis priemonėmis ir kitais 
būdais. Ši teisė gali būti ribojama įstatymu, siekiant apsaugoti viešąją tvar- 
ką, moralę, kitų asmenų teises ir laisves, sveikatą, garbę ar gerą vardą. Įsta- 
tymas gali taip pat riboti šią teisę valstybės ir savivaldybių įstaigų tarnauto- 
jams, siekiant apsaugoti valstybines ar komercines paslaptis, konfidencialią 
informaciją, jiems žinomą dėl einamų pareigų, taip pat siekiant apsaugoti 
šeimos ir privatų kitų asmenų gyvenimą bei teisingumo interesus. 

Cenzūros nėra. 


46 straipsnis 

Kiekvienas asmuo turi teisę su memorandumais ar prašymais kreiptis 
į valstybės, savivaldybių įstaigas ar jų pareigūnus. Įstatymas nustato atsa- 
kymo tvarką. 

47 straipsnis 

Kiekvienas asmuo turi teisę be išankstinio leidimo rinktis į taikius su- 
sirinkimus ir mitingus. Ši teisė gali būti ribojama įstatymo nustatytais atve- 
jais ir tvarka, jei tai būtina valstybės saugumui, viešajai tvarkai užtikrinti, 
moralei, eismo ar mitingo dalyvių saugumui garantuoti bei infekcinių ligų 
plitimui sustabdyti. 


48 straipsnis 

Kiekvienas žmogus turi teisę jungtis į ne pelno organizacijas ar bend- 
rijas. Tik Estijos piliečiai gali priklausyti politinėms partijoms. 

Steigti organizacijas ir sąjungas, turinčias savo žinioje ginklus, karinę 
struktūrą ar vykdančias karines užduotis, reikalingas išankstinis leidimas, 
kurio išdavimo sąlygas ir tvarką nustato įstatymas. 

Draudžiamos tokios asociacijos, sąjungos ir politinės partijos, kurių 
tikslai ir veikla nukreipti į Estijos konstitucinės santvarkos keitimą prievartos 
būdu ar kitaip prieštarauja įstatymui, nustatančiam baudžiamąją atsakomybę. 

Tik teismas dėl teisės pažeidimų gali sustabdyti ar nutraukti bendri- 
jos, asociacijos ar politinės partijos veiklą ar skirti piniginę baudą. 


49 straipsnis 
Kiekvienas asmuo turi teisę išsaugoti savo nacionalinį identitetą. 


50 straipsnis 

Tautinės kultūros naudai tautinės mažumos turi teisę įkurti savivaldos 
įstaigas nacionalinių mažumų kultūros autonomijos įstatymo nustatyto- 
mis sąlygomis ir tvarka. 


51 straipsnis 

Kiekvienas turi teisę kreiptis į valstybines įstaigas, vietos savivaldybes 
ir jų pareigūnus estų kalba ir gauti atsakymus šia kalba. 

Regionuose, kuriuose gyventojų dauguma priklauso tautinei mažu- 
mai, kiekvienas turi teisę gauti atsakymą iš valstybės, savivaldybių įstaigų 
ir jų pareigūnų tos tautinės mažumos kalba. 


52 straipsnis 
Visi klausimai valstybės ir savivaldybių įstaigose tvarkomi estų kalba. 
Regionuose, kur estų kalba nėra daugumos gyventojų kalba, vietos 
savivaldybės gali įstatymo nustatyta tvarka vidaus reikalus tvarkyti daugu- 
mos gyventojų kalba. 

Užsienio kalbų, tarp jų ir tautinių mažumų, vartojimą valstybės įstai- 
gose, teisme, ikiteisminio tyrimo metu nustato įstatymas. 


53 straipsnis 
Kiekvienas asmuo privalo saugoti aplinką ir atlyginti jai padarytą žalą. 
Žalos atlyginimo tvarką nustato įstatymas. 


54 straipsnis 

Estijos piliečio pareiga - būti ištikimam Estijos konstitucinei santvar- 
kai ir ginti Estijos nepriklausomybę. 

Kiekvienas Estijos pilietis, nesant kitų priemonių, turi teisę inicijuoti 
pasipriešinimą konstitucinės santvarkos prievartiniam pakeitimui. 


55 straipsnis 
Užsienio valstybių piliečiai ir asmenys be pilietybės, gyvenantys Esti- 
joje, privalo laikytis Estijos konstitucinės santvarkos. 


III SKYRIUS 
TAUTA 


56 straipsnis 
Aukščiausią valstybinę galią Tauta vykdo per piliečius, kurie gali balsuoti: 
1) Parlamento rinkimuose; 
2) referendume. 


57 straipsnis 
Pilietis, sulaukęs 18 metų, turi rinkimų teisę. 
Estijos pilietis, teismo pripažintas neveiksniu, neturi rinkimų teisės. 


58 straipsnis 
Įstatymas gali riboti nuteistų ir atliekančių bausmę Estijos piliečių rin- 
kimų teisę. 


IV SKYRIUS 
PARLAMENTAS 


59 straipsnis 
Įstatymų leidžiamoji valdžia priklauso Parlamentui. 


PASAULIO VALSTYBIŲ KONSTITUCIJOS | Estijos Respublika 


60 straipsnis 

Parlamentą sudaro 101 narys. Parlamento nariai renkami laisvuose 
rinkimuose pagal proporcinę rinkimų sistemą, remiantis visuotine, lygia ir 
tiesiogine rinkimų teise, slaptu balsavimu. 

Parlamento nariu gali būti renkamas Estijos Respublikos pilietis, ne 
jaunesnis kaip 21 metų ir turintis balsavimo teisę. 

Eiliniai rinkimai į Parlamentą rengiami praėjus ketveriems metams 
po ankstesnių Parlamento rinkimų, pirmąjį kovo sekmadienį. 

Pirmalaikiai rinkimai į Parlamentą rengiami 89, 97, 105 ir 119 Kons- 
titucijos straipsniuose nustatytais atvejais, ne anksčiau kaip prieš 20 dienų 
ir ne vėliau kaip prieš 40 dienų po sprendimo dėl pirmalaikių rinkimų į 
Parlamentą paskelbimo. 

Rinkimų į Parlamentą procedūras nustato Parlamento rinkimų įsta- 
tymas. 


61 straipsnis 

Parlamento narių įgaliojimų laikas pradedamas skaičiuoti nuo rinki- 
mų rezultatų paskelbimo dienos. Tą pačią dieną baigiasi anksčiau išrinktų 
Parlamento narių įgaliojimų laikas. 

Išrinktas Parlamento narys, prieš pradėdamas eiti pareigas, prisiekia 
būti ištikimas Estijos Respublikai ir jos konstitucinei santvarkai. 


62 straipsnis 

Parlamento narys negali būti varžomas jokių mandatų. Jis negali būti 
patrauktas baudžiamojon atsakomybėn už savo pasisakymus ir balsavimus 
Parlamente ir jo institucijose. 


63 straipsnis 

Parlamento nario pareigos nesuderinamos su jokiomis kitomis pa- 
reigomis valstybės įmonėse ir organizacijose. 

Parlamento narys savo įgaliojimų laiku atleidžiamas nuo pareigos at- 
likti krašto apsaugos tarnybą. 


64 straipsnis 
Parlamento nario įgaliojimai sustabdomi paskyrus jį į Respublikos 
Vyriausybę ir atkuriami, kai asmuo atleidžiamas nuo pareigų Vyriausybėje. 
Parlamento nario įgaliojimai nutrūksta, kai: 
1) jis pradeda eiti kitas valstybines pareigas; 

2) įsiteisėja jį apkaltinantis teismo nuosprendis; 

3)jis atsistatydina įstatymų nustatyta tvarka; 

4) Aukščiausiasis Teismas pripažįsta ji negalinčiu toliau eiti pareigų 
Parlamente; 

5) asmuo miršta. 

Tokiais atvejais, kai Parlamento nario įgaliojimų laikas sustabdomas 
prieš laiką, jo pareigas užima kitas Parlamento narys įstatymų nustatyta 
tvarka. Pakeičiantys Parlamento nariai turi visas Parlamento nario teises 
ir pareigas. 

Pakeistajam Parlamento nariui grįžus į postą, pakeičiančio Parlamen- 
to nario įgaliojimai baigiasi. 


65 straipsnis 

Parlamentas: 

1) leidžia įstatymus ir rezoliucijas; 

2) priima nutarimus dėl referendumų; 

3) renka Respublikos Prezidentą Konstitucijos 79 straipsnyje nusta- 
tyta tvarka; 

4) ratifikuoja ir denonsuoja tarptautines sutartis Konstitucijos 121 straips- 
nyje nustatyta tvarka; 

5) įgalioja kandidatą į Ministro Pirmininko postą suformuoti Respub- 
likos Vyriausybę; 

6) tvirtina valstybės biudžetą ir jo vykdymo ataskaitą; 

7) Respublikos Prezidento siūlymu skiria Aukščiausiojo Teismo pir- 
mininką, Estijos banko tarybos pirmininką, valstybės kontrolierių, teisin- 
gumo kanclerį; 

8) Aukščiausiojo Teismo pirmininko siūlymu skiria Aukščiausiojo 
Teismo narius; 

9) skiria Estijos banko valdybos narius; 

10) Vyriausybės teikimu sprendžia klausimus dėl valstybinių paskolų 
naudojimo ir kitų finansinių valstybės įsipareigojimų prisiėmimo; 

11) skelbia pareiškimus, deklaracijas ir kreipiasi su apeliacija į Estijos 
Tautą, kitas valstybes ir tarptautines organizacijas; 

12) teikia valstybinius apdovanojimus, karinius ir diplomatinius 
laipsnius; 

13) gali reikšti nepasitikėjimą Respublikos Vyriausybe, Ministru Pir- 
mininku ar ministru; 

14) įveda Respublikoje nepaprastąją padėtį Konstitucijos 129 straips- 
nyje nustatyta tvarka; 

15) Respublikos Prezidento teikimu įveda karo padėtį, skelbia mobi- 
lizaciją ar jos pabaigą; 

16) sprendžia kitus valstybės klausimus, kurie nėra Konstitucijos pri- 
skirti Respublikos Prezidentui, Respublikos Vyriausybei, kitoms valstybi- 
nėms įstaigoms ar savivaldybėms. 


66 straipsnis 

Pirmasis išrinkto naujo Parlamento posėdis šaukiamas ne vėliau kaip 
po 10 dienų nuo rinkimų į Parlamentą rezultatų paskelbimo. Pirmąjį Par- 
lamento posėdį šaukia Respublikos Prezidentas. 


67 straipsnis 

Eiliniai Parlamento posėdžiai vyksta nuo antrojo sausio pirmadienio 
iki trečiojo birželio ketvirtadienio ir nuo antrojo rugsėjo pirmadienio iki 
trečiojo gruodžio ketvirtadienio. 


68 straipsnis 

Ypatinguosius Parlamento posėdžius šaukia Parlamento Pirmininkas 
Respublikos Prezidento, Respublikos Vyriausybės ar 1/5 Parlamento narių 
siūlymu. 


69 straipsnis 

Parlamento nariai iš savo narių renka Parlamento Pirmininką ir du 
Pirmininko pavaduotojus, kurie organizuoja Parlamento darbą remdamiesi 
Parlamento procedūros įstatymu ir Parlamento administravimo įstatymu. 


70 straipsnis 

Parlamento kvorumą nustato Parlamento procedūros įstatymas. Ypa- 
tingosios sesijos metu laikoma, kad kvorumas yra, jei dalyvauja daugiau 
kaip pusė Parlamento narių. 


71 straipsnis 

Parlamente formuojami komitetai. 

Parlamento nariai gali formuoti frakcijas. 

Komitetų ir frakcijų formavimo tvarką nustato Parlamento procedū- 
ros įstatymas. 

72 straipsnis 

Parlamento posėdžiai yra vieši, jei kitaip balsų dauguma nenuspren- 
džia 2/3 Parlamento narių. 

Parlamente balsavimas yra viešas. Slaptas balsavimas rengiamas ren- 
kant ar skiriant pareigūnus Konstitucijoje ar Parlamento procedūros įsta- 
tyme numatytais atvejais. 


73 straipsnis 
Parlamento aktai laikomi priimtais, jei už juos balsavo dauguma Par- 
lamento narių, dalyvaujančių posėdyje, jei Konstitucija nenustato kitaip. 


74 straipsnis 

Parlamento nariai turi teisę pateikti paklausimus Respublikos Vyriau- 
sybei ir jos nariams, Estijos banko tarybos pirmininkui, Estijos banko pre- 
zidentui, valstybės kontrolieriui, teisingumo kancleriui ir karinių pajėgų 
vadui ar vyriausiajam vadui. 

Į paklausimus turi būti atsakyta Parlamento posėdyje per 20 sesijos 
dienų. 


75 straipsnis 

Kompensacijų ir kitų Parlamento narių gaunamų pajamų iš kitų tar- 
nybų apribojimus nustato įstatymas, kuris gali būti pakeistas tik vėliau iš- 
rinktų Parlamento narių kadencijoms. 


76 straipsnis 

Parlamento nario asmuo neliečiamas. Parlamento narys gali būti pa- 
trauktas baudžiamojon atsakomybėn tik teisingumo kanclerio siūlymu, 
gavus pusės Parlamento narių sutikimą. 


IV SKYRIUS 
RESPUBLIKOS PREZIDENTAS 


77 straipsnis 
Estijos valstybės vadovas yra Respublikos Prezidentas. 


78 straipsnis 
Respublikos Prezidentas: 
1) atstovauja Estijos Respublikai tarptautiniuose santykiuose; 

2) Respublikos Vyriausybės teikimu skiria ir atšaukia Estijos Respub- 
likos diplomatinius atstovus ir priima užsienio valstybių diplomatinių at- 
stovų, akredituotų Estijai, įgaliojamuosius ir atšaukiamuosius raštus; 

3) skelbia eilinius Parlamento rinkimus ir, Konstitucijos 89, 97, 105 ir 
119 straipsniuose numatytais atvejais, pirmalaikius Parlamento rinkimus; 

4) sušaukia išrinktus naujuosius Parlamento narius ir Konstitucijos 
66 straipsnyje nustatyta tvarka pradeda pirmąjį jo posėdį; 

5) teikia pasiūlymus Parlamento Pirmininkui sušaukti neeilines sesi- 
jas Konstitucijos 68 straipsnyje nustatytais atvejais; 

6) skelbia įstatymus Konstitucijos 105 ir 107 straipsniuose nustatyta 
tvarka ir pasirašo ratifikavimo raštus; 

7) leidžia dekretus Konstitucijos 109 ir 110 straipsniuose nustatyta tvarka; 

8) inicijuoja Konstitucijos pataisas; 

9) skiria Ministrą Pirmininką Konstitucijos 89 straipsnyje nustatyta 
tvarka; 

10) skiria ir atleidžia Vyriausybės narius Konstitucijos 89, 90, 92 straips- 
niuose nustatyta tvarka; 

11) teikia Parlamentui Aukščiausiojo Teismo pirmininko, Estijos ban- 
ko valdybos pirmininko, valstybės kontrolieriaus, teisingumo kanclerio 
kandidatūras; 

12) Estijos banko valdybos siūlymu skiria Estijos banko prezidentą; 

13) Aukščiausiojo Teismo siūlymu skiria teisėjus; 

14) panaikintas; 

15) teikia valstybinius apdovanojimus, karinius ir diplomatinius 
laipsnius; 

16) yra vyriausiasis Estijos nacionalinės gynybos vadas; 

17) teikia pasiūlymus Parlamentui įvesti valstybėje karo padėtį, skelbti 
mobilizaciją ar ją baigti ir Konstitucijos 129 straipsnyje nustatyta tvarka 
skelbti valstybėje nepaprastąją padėtį; 

18) agresijos prieš Estiją atveju skelbia karo padėtį ir mobilizaciją bei 
skiria vyriausiąjį gynybinių pajėgų vadą Konstitucijos 128 straipsnyje nu- 
statyta tvarka; 

19) teikia malonę nuteistiesiems, nutraukdamas ar sutrumpindamas 
bausmės atlikimo terminą; 

20) inicijuoja baudžiamąjį kaltinimą teisingumo kancleriui Konstitu- 
cijos 145 straipsnyje nustatyta tvarka. 

79 straipsnis 

Respublikos Prezidentą renka Parlamentas arba, šio straipsnio ketvir- 
tajame punkte nustatytais atvejais, rinkimų kolegija. 

Kandidatą į Respublikos Prezidento postą turi siūlyti ne mažiau kaip 
vienas penktadalis Parlamento narių. 

Respublikos Prezidentu gali būti siūlomas Estijos pilietis pagal kilmę, 
ne jaunesnis kaip 40 metų amžiaus. 

Respublikos Prezidentas renkamas slaptu balsavimu. Kiekvienas Par- 
lamento narys turi po vieną balsą. Išrinktu laikomas kandidatas, surinkęs 
2/3 visų rinkėjų balsų. Jei nė vienas kandidatas nesurenka reikalaujamos 
balsų daugumos, kitą dieną rengiamas naujas balsavimo turas. Prieš antrąjį 
balsavimo turą pateikiamas naujas kandidatų sąrašas. Jei nė vienas kandi- 
datas antrajame rinkimų ture nesurenka reikalaujamos balsų daugumos, tą 
pačią dieną rengiamas trečiasis rinkimų turas tarp dviejų kandidatų, surin- 
kusių daugiausia balsų antrajame ture. Jei trečiajame rinkimų ture neišren- 
kamas Respublikos Prezidentas, Parlamento pirmininkas per vieną mėnesį 
šaukia rinkimų kolegiją Respublikos Prezidentui išrinkti. 

Rinkimų kolegiją sudaro Parlamento nariai ir savivaldybių tarybų at- 
stovai. Kiekviena savivaldybės taryba į rinkimų kolegiją renka ne mažiau 
kaip vieną atstovą, kuris turi būti Estijos pilietis. 

Parlamentas pateikia du kandidatus, surinkusius daugiausia balsų, 
rinkimų kolegijai, kad ši išrinktų vieną iš dviejų kandidatų į prezidentus. 
Teisę pateikti kandidatą į prezidentus taip pat turi ne mažiau kaip 21 rin- 
kimų kolegijos narys. 

Rinkimų kolegija savo narių balsų dauguma nusprendžia, kuris iš 
kandidatų dalyvaus Respublikos Prezidento rinkimuose. Jei pirmajame 
rinkimų ture neišrenkamas nė vienas iš kandidatų, tą pačią dieną tarp dau- 
giausia balsų surinkusių dviejų kandidatų rengiamas kitas rinkimų turas. 

Detalesnę Respublikos Prezidento rinkimų procedūrą nustato Respub- 
likos Prezidento rinkimų įstatymas. 


80 straipsnis 
Respublikos Prezidentas renkamas penkeriems metams. Tas pats asmuo 
negali būti renkamas Respublikos Prezidentu daugiau kaip du kartus iš eilės. 
Eiliniai Respublikos Prezidento rinkimai vyksta ne anksčiau kaip li- 
kus 60 dienų ir ne vėliau kaip likus 10 dienų iki Respublikos Prezidento 
kadencijos pabaigos. 

81 straipsnis 

Respublikos Prezidentas pradeda eiti savo pareigas po to, kai prisiekia 
Parlamentui: „Eidamas Respublikos Prezidento pareigas, aš, (vardas, pavar- 
dė), pasižadu tvirtai ginti Konstituciją ir kitus Estijos Respublikos įstatymus, 
teisingai ir nešališkai naudotis man pavestomis galiomis ir visomis išgalėmis ir 
supratimu vykdyti savo pareigas Estijos Tautos ir Estijos Respublikos naudai.“ 


82 straipsnis 
Respublikos Prezidento įgaliojimai baigiasi: 
1) jam atsistatydinus; 
2) įsiteisėjus jį apkaltinančiam teismo nuosprendžiui; 
3)jam mirus; 
4) naujajam Respublikos Prezidentui pradėjus eiti pareigas. 


83 straipsnis 

Jei Aukščiausiasis Teismas nusprendžia, kad Respublikos Prezidento 
sveikatos būklė neleidžia jam toliau eiti savo pareigų arba, įstatyme nusta- 
tytais atvejais, jis negali to daryti laikinai arba tais atvejais, kai jo įgalioji- 
mai nutrūksta pirma laiko, Respublikos Prezidento pareigas laikinai eina 
Parlamento Pirmininkas. 

Parlamento Pirmininko įgaliojimai, jam laikinai einant Respublikos 
Prezidento pareigas, sustabdomi. 

Parlamento Pirmininkas, eidamas Respublikos Prezidento pareigas, 
neturi teisės šaukti pirmalaikių Parlamento rinkimų ar atsisakyti skelbti 
įstatymus. 

Jei Respublikos Prezidentas negali eiti savo pareigų daugiau kaip tris 
mėnesius iš eilės arba jei jo įgaliojimai nutrūksta anksčiau laiko, Parla- 
mentas per 14 dienų renka naują Respublikos Prezidentą Konstitucijos 
79 straipsnyje nustatyta tvarka. 


84 straipsnis 

Respublikos Prezidentas negali eiti jokių kitų renkamų ar skiriamų 
pareigų, taip pat Prezidento įgaliojimų laikui turi sustabdyti savo veiklą 
politinėse partijose. 


85 straipsnis 
Respublikos Prezidentas gali būti patrauktas baudžiamojon atsakomybėn 
tik teisingumo kanclerio siūlymu ir daugumos Parlamento narių sutikimu. 

VI SKYRIUS 
RESBUBLIKOS VYRIAUSYBĖ 


86 straipsnis 
Vykdomoji valstybės valdžia priklauso Respublikos Vyriausybei. 


87 straipsnis 

Respublikos Vyriausybė: 

1) vykdo valstybės vidaus ir užsienio politiką; 

2) vadovauja vyriausybės įstaigoms ir koordinuoja jų veiklą; 

3) vykdo įstatymus, rezoliucijas, Respublikos Prezidento dekretus; 

4) teikia Parlamentui ratifikuoti ar denonsuoti tarptautines sutartis; 

5) rengia valstybės biudžeto projektą ir teikia jį Parlamentui, vykdo 
valstybės biudžetą, teikia Parlamentui biudžeto vykdymo apyskaitą; 

6) vykdydama įstatymus, leidžia nutarimus ir įsakymus; 

7) palaiko ryšius su užsienio valstybėmis; 

8) skelbia valstybėje ar jos dalyje nepaprastąją padėtį stichinių nelai- 
mių, katastrofų atvejais, taip pat stabdant infekcinės ligos plitimą; 

9) vykdo kitas pareigas, kurias Vyriausybei paveda Konstitucija ir kiti 
įstatymai. 


88 straipsnis 
Respublikos Vyriausybę sudaro Ministras Pirmininkas ir ministrai. 


89 straipsnis 

Respublikos Prezidentas per 14 dienų nuo Respublikos Vyriausybės at- 
sistatydinimo skiria Ministrą Pirmininką, kurio pareiga - suformuoti naują 
Vyriausybę. 

Ministras Pirmininkas per 14 dienų nuo paskyrimo suformuoti naują 
Vyriausybę teikia Parlamentui pranešimą apie būsimosios Vyriausybės forma- 
vimą, kuriuo remiantis Parlamentas be derybų, atviru balsavimu sprendžia, ar 
skirti Ministrui Pirmininkui įgaliojimus suformuoti naują Vyriausybę. 

Ministras Pirmininkas, Parlamento įgaliotas suformuoti naują Vy- 
riausybę, per 7 dienas pateikia Vyriausybės narių sąrašą Respublikos Pre- 
zidentui ir jis per 3 dienas paskiria Vyriausybę. 

Jei Respublikos Prezidento paskirtas Ministras Pirmininkas negauna 
Parlamento narių balsų daugumos, nesuformuoja Vyriausybės ar atsisako 
ją suformuoti, Respublikos Prezidentas turi teisę per 7 dienas pateikti kitą 
Ministro Pirmininko kandidatūrą. 

Jei Respublikos Prezidentas per 7 dienas nepateikia kitos Ministro Pir- 
mininko kandidatūros ar atsisako ją pateikti, taip pat jei antrasis kandidatas 
negauna įgaliojimų iš Parlamento per šio straipsnio antrajame ir trečiajame 
punktuose nustatytus terminus, nesuformuoja Vyriausybės ar atsisako ją su- 
formuoti, teisė pateikti Ministro Pirmininko kandidatūrą pereina Parlamentui. 

Parlamentas pateikia Ministro Pirmininko kandidatūrą, premjeras 
teikia Respublikos Prezidentui Vyriausybės narių sąrašą. Jei per 14 dienų 
nuo teisės pateikti Ministro Pirmininko kandidatūrą nepateikiamas Vy- 
riausybės narių sąrašas Respublikos Prezidentui, Respublikos Prezidentas 
skelbia pirmalaikius Parlamento rinkimus. 


90 straipsnis 
Kitus Vyriausybės skyrimo pakeitimus vykdo Respublikos Preziden- 
tas Ministro Pirmininko teikimu. 


91 straipsnis 
Vyriausybė pradeda savo darbą tik prisiekusi Parlamentui. 


92 straipsnis 

Respublikos Vyriausybė atsistatydina šiais atvejais: 

1) kai sušaukiamas naujos sudėties Parlamentas; 

2)jei atsistatydina ar miršta Ministras Pirmininkas; 

3) jei Parlamentas pareiškia nepasitikėjimą Respublikos Vyriausybe 
arba Ministru Pirmininku. 

Respublikos Prezidentas priima Respublikos Vyriausybės grąžinamus 
įgaliojimus naujajai Vyriausybei pradėjus darbą. 


93 straipsnis 
Ministras Pirmininkas atstovauja Vyriausybei ir jai vadovauja. 
Ministras Pirmininkas nurodo du ministrus, kurie gali jį pakeisti jo 
nesant. Šią tvarką nustato Ministras Pirmininkas. 


94 straipsnis 

Konkrečioms Vyriausybės funkcijoms įgyvendinti įstatymo numatyta 
tvarka yra steigiamos ministerijos. 

Ministerijai vadovauja ministras, sprendžiantis ministerijos kompe- 
tencijai priskirtus klausimus, įstatymų nustatyta tvarka leidžiantis potvar- 
kius ir įsakymus, taip pat vykdantis kitas įstatymų suteiktas funkcijas. 

Jei dėl ligos ar kitų priežasčių ministras laikinai negali eiti savo pa- 
reigų, Ministras Pirmininkas šias pareigas paveda eiti kitam ministrui. 

Respublikos Prezidentas Ministro Pirmininko teikimu gali skirti mi- 
nistrus, į kurių pareigas neįeina vadovavimas konkrečiai ministerijai. 


95 straipsnis 

Prie Respublikos Vyriausybės veikia Valstybės kanceliarija, kuriai va- 
dovauja Valstybės sekretorius. 

Valstybės sekretorių skiria ir iš pareigų atleidžia Ministras Pirmininkas. 

Valstybės sekretorius dalyvauja Vyriausybės posėdžiuose ir turi teisę 
pasisakyti. 

Valstybės sekretorius, kaip Valstybės kanceliarijos vadovas, turi tas pačias 
teises kaip ir ministras, įstatymų nustatyta tvarka vadovaujantis ministerijai. 


96 straipsnis 

Respublikos Vyriausybės posėdžiai yra uždari, jei Vyriausybė nenu- 
sprendžia kitaip. 

Vyriausybė sprendimus priima Ministro Pirmininko ar jį pavaduo- 
jančio ministro siūlymu. 

Vyriausybės nutarimai galioja tada, kai juos pasirašo Ministras Pirmi- 
ninkas ar jį pavaduojantis ministras ir Valstybės sekretorius. 


97 straipsnis 

Nepasitikėjimą Respublikos Vyriausybei, Ministrui Pirmininkui ar mi- 
nistrui Parlamentas gali pareikšti visų Parlamento narių balsų dauguma. 

Klausimas dėl nepasitikėjimo gali būti inicijuojamas ne mažiau kaip 
1/5 visų Parlamento narių, posėdyje pateikus raštišką reikalavimą. 

Balsavimo dėl nepasitikėjimo klausimas sprendžiamas ne anksčiau 
kaip antrą dieną po nepasitikėjimo inicijavimo pradžios, jei Vyriausybė 
nereikalauja greitesnio sprendimo priėmimo. 

Nepasitikėjimo Vyriausybe ar Ministru Pirmininku išreiškimo atveju 
Respublikos Prezidentas per tris dienas Vyriausybės siūlymu gali paskelbti 
neeilinius Parlamento rinkimus. 

Jei inicijuojamas balsavimas dėl nepasitikėjimo ministru, Parlamen- 
to pirmininkas apie tai informuoja Respublikos Prezidentą, kuris atleidžia 
ministrą iš užimamų pareigų. 

Pakartotinis nepasitikėjimo inicijavimas, remiantis tomis pačiomis 
aplinkybėmis, galimas ne anksčiau nei trys mėnesiai po paskutinio balsa- 
vimo dėl nepasitikėjimo. 

98 straipsnis 

Respublikos Vyriausybė, teikdama įstatymo projektą Parlamentui, 
turi teisę projekto priėmimą sieti su balsavimu dėl pasitikėjimo. 

Įstatymo projekto priėmimas gali vykti ne anksčiau kaip trečią dieną 
po balsavimo dėl pasitikėjimo Vyriausybe. Jei Parlamentas nepriima įsta- 
tymo projekto, Respublikos Vyriausybė atsistatydina. 


99 straipsnis 

Respublikos Vyriausybės nariai negali eiti jokių pareigų valstybinėse 
įstaigose ir organizacijose, taip pat priklausyti privačios komercinės įmo- 
nės valdybai ar jai vadovauti. 


100 straipsnis 
Respublikos Vyriausybės nariai gali dalyvauti Parlamento posėdžiuo- 
se bei jo komitetuose ir pateikti paaiškinimus svarstomais klausimais. 


101 straipsnis 

Respublikos Vyriausybės nariai baudžiamojon atsakomybėn gali būti 
patraukti tik Teisingumo kanclerio siūlymu, pritarus daugumai Parlamen- 
to narių. 

Vyriausybės nario įgaliojimai baigiasi jo atžvilgiu įsiteisėjus kaltina- 
majam teismo nuosprendžiui. 


VII SKYRIUS 
ĮSTATYMŲ LEIDYBA 


102 straipsnis 
Estijos Respublikos įstatymai priimami vadovaujantis Konstitucija. 


103 straipsnis 

Įstatymų leidybos iniciatyvos teisę turi: 

1) Parlamento nariai; 

2) Parlamento frakcijos; 

3) Parlamento komitetai; 

4) Respublikos Vyriausybė; 

5) Respublikos Prezidentas dėl Respublikos Konstitucijos pataisų. 

Parlamentas turi teisę, remdamasis sprendimu, priimtu jo narių balsų 
dauguma, kreiptis į Vyriausybę su pasiūlymu inicijuoti Parlamento reko- 
menduoto projekto priėmimą. 

104 straipsnis 

Įstatymų priėmimo tvarka yra reglamentuota Parlamento procedūros 
įstatyme. 

Tik Parlamento narių balsų dauguma gali būti keičiami ar priimami 
šie įstatymai: 

1) pilietybės įstatymas; 

2) Parlamento rinkimų įstatymas; 

3) Respublikos Prezidento rinkimų įstatymas; 

4) vietos savivaldybių rinkimų įstatymas; 

5) referendumo įstatymas; 

6) Parlamento procedūros įstatymas ir Parlamento administravimo 
įstatymas; 

7) Respublikos Prezidento ir Parlamento narių atlyginimų įstatymas; 

8) Respublikos Vyriausybės įstatymas; 

9) Respublikos Prezidento ir Parlamento narių patraukimo teisminėn 
atsakomybėn įstatymas; 

10) etninių mažumų kultūrinės autonomijos įstatymas; 

11) valstybės biudžeto įstatymas; 

12) Estijos banko įstatymas; 

13) Valstybės kontrolės įstatymas; 

14) teismų administravimo ir procedūrų įstatymas; 

15) vidaus ir užsienio paskolų bei valstybės turtinių įsipareigojimų 
įstatymai; 

16) nepaprastosios padėties įstatymas; 

17) nacionalinės gynybos taikos metu ir tarptautinės gynybos karo 
metu įstatymai. 


105 straipsnis 

Parlamentas turi teisę teikti įstatymo projektą ar kitą svarbų valstybei 
klausimą svarstyti referendume. 

Sprendimas referendumu yra priimamas, jei už jį pasisako dauguma 
dalyvavusiųjų referendume. 

Įstatymas, priimtas referendumu, nedelsiant skelbiamas Respublikos 
Prezidento. Referendumo sprendimas privalomas visoms valstybinėms 
institucijoms. 

Jei įstatymo projektas, kuris buvo pateiktas referendumui, negauna 
daugumos pritariamųjų balsų, Respublikos Prezidentas skelbia neeilinius 
rinkimus į Parlamentą. 


106 straipsnis 

Klausimai, susiję su biudžetu, mokesčiais, finansiniais valstybės įsipa- 
reigojimais, nepaprastosios padėties įvedimu ir atšaukimu, tarptautinių 
sutarčių ratifikavimu, negali būti svarstomi referendume. 

Referendumo rengimo tvarką nustato Referendumo įstatymas. 


107 straipsnis 

Įstatymus skelbia Respublikos Prezidentas. 

Respublikos Prezidentas turi teisę neskelbti Parlamento priimto įsta- 
tymo ir per 14 dienų motyvuotai grąžinti jį Parlamentui pakartotinai 
svarstyti. Jeigu Parlamentas pakartotinai priima grąžintą įstatymą be Pre- 
zidento siūlomų pataisų, Respublikos Prezidentas arba įstatymą paskelbia, 
arba kreipiasi į Aukščiausiąjį Teismą, siūlydamas įstatymą paskelbti prieš- 
taraujančiu Konstitucijai. Jei teismas pripažįsta įstatymą neprieštaraujan- 
čiu Konstitucijai, Respublikos Prezidentas jį paskelbia. 


108 straipsnis 

Įstatymai įsigalioja dešimtą dieną po jų paskelbimo „Valstybės laikraš- 
tyje“ (est. Riigi Teataja), jeigu pačiais įstatymais nenustatoma kita įsigalio- 
jimo data. 


109 straipsnis 

Jei Parlamentas negali susirinkti į posėdį, tai Respublikos Prezidentas, 
esant neatidėliotinam reikalingumui, turi teisę išleisti dekretus, turinčius 
įstatymo galią, kuriuos pasirašo Parlamento Pirmininkas ir Ministras Pir- 
mininkas. 

Parlamentui susirinkus į posėdį, Respublikos Prezidentas pateikia įsa- 
kymus Parlamentui, kuris nedelsiant priima įstatymą dėl dekretų patvirti- 
nimo ar atšaukimo. 


110 straipsnis 

Respublikos Prezidento dekretais negali būti keičiama, papildoma ar at- 
šaukiama nei Konstitucija, nei įstatymai, nurodyti Konstitucijos 104 straipsny- 
je, taip pat įstatymai, nustatantys valstybinius mokesčius bei valstybės biudžetą. 

VIII SKYRIUS 
FINANSAI IR VALSTYBĖS BIUDŽETAS 


111 straipsnis 
Išskirtinė Estijos Respublikos pinigų emisijos teisė priklauso Estijos ban- 
kui. Estijos bankas organizuoja valiutos apyvartą ir rūpinasi jos stabilumu. 


112 straipsnis 
Estijos bankas savo veiklą grindžia įstatymu ir yra atskaitingas Parla- 
mentui. 


113 straipsnis 
Valstybinius mokesčius, jų rinkliavą, baudas, privalomojo draudimo 
mokesčius nustato įstatymas. 


114 straipsnis 
Valstybinio turto valdymo, naudojimo ir disponavimo tvarką nustato 
įstatymas. 


115 straipsnis 

Kiekvienais metais Parlamentas priima įstatymą dėl visų valstybės pa- 
jamų ir išlaidų biudžeto. 

Respublikos Vyriausybė Parlamentui pateikia valstybės biudžeto pro- 
jektą ne vėliau kaip trys mėnesiai iki naujų biudžetinių metų pradžios. 

Vyriausybės siūlymu Parlamentas gali patvirtinti papildomą biudžetą 
kuriuo nors biudžetinių metų laikotarpiu. 


116 straipsnis 
Valstybės biudžeto ar jo projekto keitimo, sumažinant numatytas paja- 
mas, didinant ar perskirstant išlaidas, siūlymas turi būti pagrįstas finansine 
ataskaita, nurodančia pajamų šaltinius, būtinus būsimoms išlaidoms padengti. 
Parlamentas negali sumažinti ar panaikinti valstybės biudžeto ar jo 
projekto pajamų, nustatytų kitais įstatymais. 


117 straipsnis 
Valstybės biudžeto sudarymo ir priėmimo tvarką nustato įstatymas. 


118 straipsnis 
Parlamento priimtas valstybės biudžetas įsigalioja nuo biudžetinių 
metų pradžios. Jei valstybės biudžetas nėra laiku patvirtinamas, jo išlaidos 

biudžetinių metų pradžioje kiekvieną mėnesį negali viršyti praėjusių metų 
valstybės biudžeto 1/12 išlaidų. 


119 straipsnis 

Jei Parlamentas per du mėnesius nuo biudžetinių metų pradžios ne- 
patvirtina naujojo valstybės biudžeto, Respublikos Prezidentas skelbia ne- 
eilinius Parlamento rinkimus. 


IX SKYRIUS 
UŽSIENIO POLITIKA IR TARPTAUTINĖS SUTARTYS 


120 straipsnis 
Estijos Respublikos santykiai su kitomis valstybėmis ir tarptautinėmis 
organizacijomis nustatyti įstatymo. 


121 straipsnis 

Parlamentas ratifikuoja ir denonsuoja Estijos Respublikos sutartis: 

1) kuriomis keičiamos valstybės sienos; 

2) dėl kurių įgyvendinimo turi būti pakeisti, papildyti ar panaikinti 
Estijos Respublikos įstatymai; 

3) kuriomis Estijos Respublika prisijungia prie tarptautinių organiza- 
cijų ar sąjungų; 

4) kuriomis Estijos Respublika prisiima karinius ar turtinius įsipa- 
reigojimus; 

5) kuriose nurodomas jų ratifikavimas. 


122 straipsnis 
Estijos Respublikos sausumos siena yra nustatyta 1920 metų vasario 
2 dienos Tartu taikos sutartimi ir kitomis tarptautinėmis sutartimis dėl sie- 
nų. Jūros ir oro sienos nustatomos pagal tarptautines konvencijas. 
Sutartys, keičiančios valstybės sienas, ratifikuojamos 2/3 visų Parla- 
mento narių daugumos pritarimu. 


123 straipsnis 

Estijos Respublika nesudarinėja tarptautinių sutarčių, prieštaraujan- 
čių Konstitucijai. 

Jeigu Estijos Respublikos įstatymai ar kiti teisės aktai prieštarauja Par- 
lamento ratifikuotoms tarptautinėms sutartims, vadovaujamasi tarptauti- 
nėmis sutartimis. 

X SKYRIUS 
VALSTYBĖS GYNIMAS 


124 straipsnis 

Visi Estijos Respublikos piliečiai gali dalyvauti valstybės gynyboje 
įstatymo nustatyta tvarka. 

Asmuo, kuris dėl religinių ar moralinių įsitikinimų atsisako tarnauti 
gynybos pajėgose, įstatymo nustatyta tvarka privalo atlikti alternatyviąją 
tarnybą. 

Jei įstatyme, atsižvelgiant į tarnybos specifiką, nenustatyta kitaip, tai 
asmenys, tarnaujantys gynybinėse pajėgose ar atliekantys alternatyvią- 
ją tarnybą, naudojasi visomis konstitucinėmis teisėmis, laisvėmis ir pa- 
reigomis. Draudžiama varžyti asmens teises ir laisves, nurodytas Konstitu- 
cijos 8 straipsnio 3 ir 4 dalyse, 11-18 straipsniuose, 20 straipsnio 3 dalyje, 
2-28, 32, 36-43 straipsniuose, 44 straipsnio 1 ir 2 dalyse, 49-51 straips- 
niuose. Asmenų, tarnaujančių gynybinėse pajėgose ar atliekančių alterna- 
tyviąją tarnybą, teisinį statusą nustato įstatymas. 


125 straipsnis 
Asmuo, atliekantis privalomąją karo tarnybą, negali užimti jokių ren- 
kamų ar skiriamų pareigų ir dalyvauti politinėje veikloje. 


126 straipsnis 

Gynybos pajėgų ir valstybės gynybos organizavimo pagrindus nustato 
įstatymas. 

Valstybės gynybos organizavimo pagrindus nustato įstatymai dėl vals- 
tybės gynybos karo metu ir taikos metu. 


127 straipsnis 

Valstybės ginkluotosioms pajėgoms vadovauja Respublikos Preziden- 
tas. 

Valstybės gynybos taryba yra patariamoji institucija Respublikos Pre- 
zidentui, jos sudėtį ir įgaliojimus nustato įstatymas. 


128 straipsnis 

Parlamentas Respublikos Prezidento siūlymu skelbia karo padėtį, mo- 
bilizaciją ir demobilizaciją, priima sprendimą dėl gynybos pajėgų panau- 
dojimo vykdant tarptautinius Estijos Respublikos įsipareigojimus. 

Ginkluoto užpuolimo, nukreipto prieš Estijos Respubliką, atveju ne- 
laukdamas Parlamento pritarimo Respublikos Prezidentas skelbia karo pa- 
dėtį ir visuotinę mobilizaciją, skiria gynybos pajėgų vadą. 


129 straipsnis 
Iškilus grėsmei Estijos Respublikos konstitucinei santvarkai Parlamentas 
Respublikos Prezidento ar Vyriausybės teikimu visų balsų dauguma visoje ša- 
lies teritorijoje ne ilgiau kaip trims mėnesiams gali įvesti nepaprastąją padėtį. 
Nepaprastosios padėties įvedimą reguliuoja įstatymas. 


130 straipsnis 

Nepaprastosios ar karo padėties metu įstatymo nustatytam valstybės 
saugumui ir visuomenės rimčiai užtikrinti gali būti apribotos asmenų teisės 
ir laisvės, nustatomos papildomos pareigos. Negali būti apribotos asmens tei- 
sės ir laisvės, numatytos Konstitucijos 8, 11-18 straipsniuose, 20 straipsnio 
3 dalyje, 22, 23 straipsniuose, 24 straipsnio 2 ir 4 dalyse, 25, 27, 28 straips- 
niuose, 36 straipsnio 2 dalyje, 40, 41, 49 straipsniuose ir 51 straipsnio 1 dalyje. 


131 straipsnis 

Nepaprastosios ar karo padėties metu nėra rengiami Parlamento, Res- 
publikos Prezidento, vietos savivaldybių tarybų rinkimai, taip pat nesibai- 
gia jų įgaliojimai. 

Parlamento, Respublikos Prezidento, vietos savivaldybių tarybų įgalio- 
jimai yra pratęsiami, jei baigiasi esant šalyje nepaprastajai ar karo padėčiai 
per tris mėnesius po jų panaikinimo. Nurodytais atvejais nauji rinkimai ren- 
giami per tris mėnesius po nepaprastosios ar karo padėties pasibaigimo. 


XI SKYRIUS 
VALSTYBĖS KONTROLĖ 


132 straipsnis 
Valstybės kontrolė - nepriklausoma valstybės institucija, vykdanti 
ekonominę kontrolę. 


133 straipsnis 


Ma 


1) ekonominę valstybės įstaigų, įmonių ir kitų valstybinių institucijų 
veiklą; 

2) valstybės turto naudojimą ir saugojimą; 

3) valstybės turto, perduoto vietos savivaldybėms, naudojimą ir saugojimą; 

4) ekonominę veiklą įmonių, kuriose valstybė turi ne mažiau nei pusę 
balsų suteikiančių akcijų, taip pat įmonių, už kurių sutartinių pareigų vyk- 
dymą arba kreditus garantuoja valstybė. 


134 straipsnis 

Valstybės kontrolei vadovauja Valstybės kontrolierius. Jį Respublikos 
Prezidento teikimu skiria ir iš pareigų atleidžia Parlamentas. 

Įgaliojimai Valstybės kontrolieriui suteikiami penkeriems metams. 


135 straipsnis 

Valstybės kontrolierius Parlamentui pateikia valstybės turto naudoji- 
mo ir saugojimo per pastaruosius biudžetinius metus apžvalgą tuo metu, 
kai Parlamentas svarsto valstybės biudžeto įvykdymo ataskaitą. 


136 straipsnis 
Valstybės kontrolierius gali dalyvauti Respublikos Vyriausybės posė- 
džiuose ir pasisakyti svarstomais klausimais, susijusiais su jo pareigomis. 
Valstybės kontrolierius, kaip žinybos vadovas, turi tokias pačias teises 
kaip ir įstatymo suteiktas ministrui, vadovaujančiam ministerijai. 


137 straipsnis 
Valstybės kontrolieriaus darbo tvarką nustato įstatymas. 


138 straipsnis 
Valstybės kontrolierius baudžiamojon atsakomybėn gali būti patrauktas 
tik Teisingumo kanclerio siūlymu ir daugumos Parlamento narių pritarimu. 


XII SKYRIUS 
TEISINGUMO KANCLERIS 


139 straipsnis 
Teisingumo kancleris savo veikloje yra nepriklausomas asmuo, pri- 
žiūrintis įstatymų leidžiamosios ir vykdomosios valdžios, vietos savivaldos 
institucijų leidžiamų teisės aktų atitiktį Konstitucijai ir įstatymams. 
Teisingumo kancleris vykdo pasiūlymų, jam pateiktų dėl įstatymų pri- 
ėmimo ar pakeitimų, taip pat pasiūlymų, susijusių su valstybinių įstaigų 
darbu, analizę ir esant reikalui pateikia pranešimą Parlamentui. 

Konstitucijos 76, 85, 101, 138 ir 153 straipsniuose numatytais atvejais Tei- 
singumo kancleris kreipiasi į Parlamentą su siūlymu Parlamento ar Respubli- 
kos Vyriausybės narius, Respublikos Prezidentą, Valstybės kontrolierių, Vals- 
tybės teismo pirmininką ar jo narius patraukti baudžiamojon atsakomybėn. 


140 straipsnis 


Teisingumo kanclerį skiria Parlamentas Respublikos Prezidento teiki- 
mu septyneriems metams. 


141 straipsnis 
Teisingumo kancleris, vadovaudamas kanceliarijai, turi tokias pačias 
teises kaip ir įstatymo suteiktas ministrui, vadovaujančiam ministerijai. 
Teisingumo kancleris gali dalyvauti Parlamento ir Respublikos Vy- 
riausybės posėdžiuose ir pasisakyti svarstomais klausimais. 


142 straipsnis 

Jeigu Teisingumo kancleris nusprendžia, kad įstatymų leidžiamosios 
ir vykdomosios valdžios, vietos savivaldos institucijų leidžiami teisės aktai 
prieštarauja Konstitucijai ar įstatymams, jis siūlo institucijai, priėmusiai 
tokį teisės aktą, per 20 dienų suderinti aktą su Konstitucija ar įstatymais. 

Jei per 20 dienų laikotarpį aktas nėra suderinamas su Konstitucija ar 
įstatymais, Teisingumo kancleris kreipiasi į Aukščiausiąjį Teismą, siūlyda- 
mas šį aktą pripažinti negaliojančiu. 


143 straipsnis 


Teisingumo kancleris Parlamente pateikia teisės aktų, priimtų įstaty- 
mų leidžiamosios ir vykdomosios valdžios, vietos savivaldos institucijų, 
atitikties Konstitucijai ar įstatymams metinę ataskaitą. 


144 straipsnis 
Teisinį Teisingumo kanclerio statusą ir jo kanceliarijos darbo tvarką 
nustato įstatymas. 


145 straipsnis 


Teisingumo kancleris baudžiamojon atsakomybėn gali būti patrauktas 
tik Respublikos Prezidento teikimu ir daugumos Parlamento narių pritarimu. 

XIII SKYRIUS 
TEISMAS 


146 straipsnis 
Teisingumą vykdo teismai. Teismai yra nepriklausomi ir savo veikloje 
remiasi Konstitucija ir įstatymais. 


147 straipsnis 

Teisėjai skiriami iki gyvos galvos. Teisėjų atleidimo iš pareigų priežas- 
tys ir tvarka nustatyti įstatymo. 

Teisėjai iš pareigų gali būti pašalinti tik teismo sprendimu. 

Teisėjai negali užimti jokių kitų renkamų ar skiriamų pareigų, išsky- 
rus įstatymo numatytas išimtis. 

Teisėjų nepriklausomumo garantijas ir teisinį statusą nustato įstatymas. 


148 straipsnis 
Teismų sistemą sudaro: 
1) apskričių, miestų ir administraciniai teismai; 
2) apygardų teismai; 
3) Aukščiausiasis Teismas. 
Specialių kategorijų byloms spręsti sudaromi specializuoti teismai. 
Ypatingųjų teismų sudarymas uždraustas. 


149 straipsnis 

Apskričių, miestų ir administraciniai teismai yra pirmosios instanci- 
jos teismai. 

Apygardų teismai yra apeliacinė instancija pirmosios instancijos teis- 
mų sprendimams. 

Aukščiausiasis Teismas yra aukščiausia teisminė instancija Estijos 
Respublikoje, peržiūrinti teismų sprendimus kasacine tvarka bei vykdanti 
konstitucinę priežiūrą. 

Teismų sudarymo ir darbo tvarką nustato įstatymas. 


150 straipsnis 

Aukščiausiojo Teismo pirmininką skiria Parlamentas Respublikos 
Prezidento teikimu. 

Aukščiausiojo Teismo teisėjus skiria Parlamentas Aukščiausiojo Teis- 
mo pirmininko teikimu. 

Kiti teisėjai skiriami Respublikos Prezidento Aukščiausiojo Teismo 
teikimu. 

151 straipsnis 
Teisėjų atstovavimo, gynybos, valstybinio kaltinimo pateikimo ir įsta- 
tymų priežiūros tvarką nustato įstatymas. 


152 straipsnis 

Teismas, spręsdamas bylą, netaiko įstatymų, prieštaraujančių Konsti- 
tucijai. 

Aukščiausiasis Teismas pripažįsta negaliojančiu įstatymą ar kitą teisės 
aktą, administracinį sprendimą, jei jis prieštarauja Konstitucijos ir dvasiai. 


153 straipsnis 
Teisėjas baudžiamojon atsakomybėn gali būti patrauktas tik Aukš- 
čiausiojo Teismo siūlymu ir Respublikos Prezidento sutikimu. 
Aukščiausiojo Teismo pirmininkas ir jo nariai baudžiamojon atsako- 
mybėn gali būti patraukti tik Teisingumo kanclerio siūlymu ir daugumos 
Parlamento narių pritarimu. 


XIV SKYRIUS 
VIETOS SAVIVALDA 


154 straipsnis 

Visus savivaldos klausimus sprendžia ir įgyvendina savivaldybių tary- 
bos, kurios veikia nepriklausomai, kaip nustato įstatymas. 

Vienokios ar kitokios pareigos vietos savivaldybėms priskiriamos re- 
miantis įstatymu ar sutartimi su vietos savivaldybe. Išlaidos, susijusios su 
valstybinių pareigų, nustatytų įstatymo, vykdymu, padengiamos valstybės 
biudžeto lėšomis. 


155 straipsnis 


Vietos savivaldos vienetai yra kaimiškieji municipalitetai ir miestai. 
Kiti vietos savivaldos vienetai gali būti formuojami vadovaujantis įsta- 


tymu. 


156 straipsnis? 

Vietos savivaldos atstovaujamasis susirinkimas yra taryba, renkama 
laisvuose rinkimuose ketveriems metams. Tarybos kadencija gali būti su- 
trumpinama įstatymu, siekiant sujungti ar padalyti savivaldų teritorijas 

Konstitucijos pataisa priimta įstatymu RT I 2003, 29, 174, įsigaliojo 2005 m. spalio 17 d. 

arba tuo atveju, kai Taryba nesugeba atlikti savo pareigų. Rinkimai turi 
remtis tiesiogine visuotine rinkimų teise, lygiu ir slaptu balsavimu. 

Vietos savivaldybių rinkimuose įstatymo nustatyta tvarka balso teisę 
turi asmenys, nuolat gyvenantys savivaldybės teritorijoje ir sulaukę 18 metų. 


157 straipsnis 

Vietos savivaldybė turi savarankišką biudžetą, kurio sudarymo pa- 
grindus ir tvarką nustato įstatymas. 

Vietos savivaldybė turi įstatymo numatytą teisę nustatyti ir rinkti mo- 
kesčius, taip pat numatyti prievoles. 


158 straipsnis 
Draudžiama keisti vietos savivaldos vienetų ribas, nesuderinus to su 
atitinkama savivaldybe. 


159 straipsnis 
Vietos savivaldybės gali sudaryti sąjungas su kitomis savivaldybėmis 
ir steigti bendras įstaigas. 


160 straipsnis 
Vietos savivaldybių darbą ir priežiūros organizavimą nustato įstatymas. 


XV SKYRIUS 
KONSTITUCIJOS KEITIMAS 


161 straipsnis 

Teisę inicijuoti Konstitucijos pakeitimą turi ne mažiau kaip 1/5 visų 
Parlamento narių ir Respublikos Prezidentas. 

Šalyje esant nepaprastajai ar karo padėčiai negali būti keičiama Kons- 
titucija ar inicijuojamas svarstymas dėl jos pataisų. 


162 straipsnis 


Tik referendumu gali būti keičiamas pirmojo skirsnio „Bendrosios 
nuostatos“ ir penkioliktojo skirsnio „Konstitucijos keitimas“ nuostatos. 


163 straipsnis 
Konstitucija gali būti pakeista įstatymu, priimtu: 
1) referendumu; 
2) dviejų parlamentų iš eilės; 
3) Parlamento dėl būtinojo reikalingumo. 

Įstatymo projektas dėl Konstitucijos keitimo yra svarstomas Parla- 
mente tris kartus, tarp primojo ir antrojo svarstymo darant ne trumpesnę 
kaip 3 mėnesių, o tarp antrojo ir trečiojo ne trumpesnę kaip 1 mėnesio 
pertrauką. 


164 straipsnis 

Sprendimui dėl įstatymo projekto dėl Konstitucijos keitimo svarsty- 
mo referendume turi pritarti 3/5 visų Parlamento narių. Referendumas 
gali įvykti ne anksčiau nei praėjus trims mėnesiams po Pralamento spren- 
dimo dėl referendumo. 


165 straipsnis 

Konstitucijos pakeitimui dviejuose iš eilės parlamentuose reikalingas 
visų abiejų parlamentų narių daugumos pritarimas. 

Jeigu pastarasis Parlamentas pirmajame įstatymo projekto svarstyme 
3/5 balsų dauguma pritaria projektui, kuriam visų narių balsų dauguma 
pritarė ir ankstesnis Parlamentas, be naujų jo pataisų, įstatymo projektas 
dėl Konstitucijos keitimo laikomas priimtu. 


166 straipsnis 

Sprendimas dėl įstatymo projekto dėl Konstitucijos keitimo peržiūrė- 
jimo būtinojo reikalingumo tvarka priimamas 4/5 visų Parlamento narių 
balsų dauguma. Tokiu atveju Konstitucijos pakeitimas priimamas 2/3 visų 
Parlamento narių balsų dauguma. 


167 straipsnis 

Įstatymą dėl Konstitucijos keitimo, kuris įsigalioja įstatyme nustatytu 
laiku, ne anksčiau kaip po 3 mėnesių nuo jo paskelbimo skelbia Respublikos 
Prezidentas. 


168 straipsnis 

Įstatymo projektas dėl Konstitucijos keitimo, remiantis tuo pačiu pa- 
grindu, gali būti svarstomas ne anksčiau kaip po metų nuo atitinkamo pro- 
jekto atmetimo referendume ar Parlamente. 


834 





(G JS S RES IE GIS TEIUĖ > 


PRATARMĖ 


1975 m. birželio 9 d. Graikijos parlamentas, pasivadinęs penktuoju 
reviziniu parlamentu, priėmė naują šalies Konstituciją'. Pagrindiniai nau- 
josios Konstitucijos šaltiniai buvo 1952 m., 1927 m. šalies konstitucijos ir 
1963 m. parlamentui pasiūlytos 1952 m. Konstitucijos pataisos. Kai kurios 
konstitucinės nuostatos buvo parengtos atsižvelgiant į 1949 m. Vokietijos 
ir 1958 m. Prancūzijos konstitucijas. 

1975 m. Konstitucija įtvirtino Graikiją kaip prezidentinę parlamenti- 
nę respubliką ir suteikė respublikos prezidentui didelius įgaliojimus*. Nors 
faktiškai Prezidentas nepasinaudojo jam suteiktomis konstitucinėmis ga- 
liomis, tačiau dėl jo įgaliojimų konstitucinio įtvirtinimo buvo diskutuo- 
jama nuolat, ypač 1980-1985 m., kai Prezidentas ir Vyriausybė atstovavo 
skirtingų politinių interesų grupėms. 1986 m. kovo 6 d. parlamentas pa- 
keitė vienuolika Konstitucijos straipsnių, reglamentuojančių Prezidento 
teisinį statusą. Konstitucinės pataisos gerokai susiaurino Prezidento ir iš- 
plėtė parlamento ir Vyriausybės galias. Priėmus minėtas pataisas, Graikija 
iš pusiau prezidentinės tapo parlamentine respublika. 2001 m. pavasarį 





! Ši Konstitucija įsigaliojo 1975 m. birželio 11 d. The Constitution of Greece [interak- 


tyvus], [žiūrėta 2014-02-28]. Prieiga per internetą: <htpp://confinder.richmond.edu/ 
greek 2001.html>; Die Verfassung der Griechischen Republik [interaktyvus], [žiūrė- 
ta 2014-02-28]. Prieiga per internetą: <htpp://www.verfassungen.de/griech/verf75. 
htm>; Constitution de la Grece. Athenes, 1992; Constitution de Grecia [interaktyvus], 
[žiūrėta 2014-02-28]. Prieiga per internetą: <htpp://confinder.richmond.edu/admin/ 
docs/GreeceSp.pdf>. 

Pvz., iškilus pavojui valstybės vidaus saugumui ir viešajai tvarkai Prezidentas turėjo 
teisę riboti Konstitucijoje įtvirtintas fundamentalias teises, įvesti šalyje karo padė- 
ties įstatymus ir įsteigti ypatinguosius teismus. Esant tokioms sąlygoms, Prezidentas, 
pasitaręs su Valstybės Taryba (Prezidentui šios institucijos sprendimai buvo tik re- 
komendacinio pobūdžio), turėjo teisę atstatydinti Vyriausybę, savo nuožiūra skirti 
marionetinį Vyriausybės vadovą ir pasiskelbti konstituciniu šalies diktatoriumi. Esant 
ypatingoms aplinkybėms, net ir nepaskelbus karo padėties, Prezidentas savo iniciatyva 
galėjo sušaukti Vyriausybės posėdžius ir jiems pirmininkauti. Jis taip pat turėjo teisę 
paleisti parlamentą, jeigu tai, jo nuomone, atitiko visuomenės lūkesčius; galėjo skelbti 
referendumą, nepaisydamas Vyriausybės valios. 

Graikijos Respublikos Konstitucija buvo dar sykį peržiūrėta. Šį kartą buvo 
keičiamos septyniasdešimt devynių Konstitucijos straipsnių nuostatos. 
Dauguma šių pataisų buvo priimta 4/5 visų parlamento narių balsų daugu- 
ma. Tai tam tikru mastu buvo to meto stabilios politinės padėties atspin- 
dys. Neatsitiktinai 2001 m. konstitucinės pataisos vadinamos Konstituci- 
jos „sutartine revizija“. Konstitucija buvo papildyta naujomis nuostatomis 
žmogaus teisių klausimais. Joje buvo įtvirtinti nauji politinio gyvenimo 
skaidrumo užtikrinimo būdai (pvz., susiję su politinių partijų finansavi- 
mu, rinkimų išlaidomis, valstybės ir visuomenės informavimo priemonių 
turėtojų santykiais ir kt.), išplėstos valstybės decentralizavimo galimybės, 
pakeistos kai kurios nuostatos, reglamentuojančios parlamento darbą. 
1975 m. Graikijos Respublikos Konstitucija yra vientisas aukščiausios 
teisinės galios įstatymas, nustatantis šalies politinės, socialinės ekonomi- 
nės ir teisinės sistemos pagrindus. Konstitucijoje yra 120 straipsnių, sugru- 
puotų į skirsnius, skyrius ir dalis. Ją sudaro pagrindinė dalis (Konstitucijos 
I-III dalys, jungiančios 1-105 straipsnius) ir specialieji, pereinamieji bei 
baigiamieji nuostatai (Konstitucijos IV dalis, atitinkamai 106-120 straips- 
niai). Konstitucija neturi preambulės, būdingos daugelio valstybių pagrin- 
diniams įstatymams. Kaip ir visos ankstesnės Graikijos konstitucijos, ji 
pradedama žodžiais „Vardan Švenčiausiosios Trejybės, Vienesmės ir Ne- 
dalomos, (...)“, taip įtvirtindama graikų tradicines dvasines vertybes. 
Konstitucijos I dalyje „Pagrindinės nuostatos“ (1-3 straipsniai) for- 
muluojamos bendrosios nuostatos, apibūdinančios Graikijos valstybę, jos 
konstitucinę santvarką ir vertybes. Konstitucijos 1 straipsnyje įtvirtina- 
ma, kad Graikijos valstybės valdymo forma yra parlamentinė respublika. 
Suverenitetas priklauso tautai. Valstybės valdžia kyla iš tautos ir gyvuo- 
ja dėl tautos. Suverenią galią tauta vykdo Konstitucijos nustatyta tvarka. 
Šioje dalyje (2 str.) įtvirtinamos visuotinai valstybių pripažintos vertybės: 
žmogaus teisės ir laisvės, taikaus sambūvio ir bendradarbiavimo su kito- 
mis valstybėmis principai. Konstitucijoje nurodyta, kad pagarba žmogaus 
teisėms ir jų apsauga yra pagrindinė valstybės pareiga. Graikija, vado- 
vaudamasi visuotinai pripažintomis tarptautinės teisės normomis, siekia 
užtikrinti taiką ir teisingumą, stiprinti draugiškus ryšius su kitomis tauto- 
mis ir valstybėmis. Konstitucijos pagrindinės nuostatos apima ir Bažny- 
čios santykius su valstybe. Konstitucijos 3 straipsnyje pripažįstama, kad 





* The Constitution of Greece [interaktyvus], [žiūrėta 2014-02-28]. Prieiga per internetą: 
<http://www.parliament.gr/english/politeuma/>. 

vyraujanti Graikijos religija yra stačiatikybė (Rytų Ortodoksų Kristaus 
Bažnyčios tikėjimas). 

Graikijos teisinė sistema pagrįsta teisės aktų hierarchijos principu. 
Aukščiausią teisinę galią turi šalies Konstitucija. Konstitucijos viršenybės 
principas įtvirtintas Konstitucijos skyriuje, reglamentuojančiame teismų 
veiklą: teismas negali taikyti įstatymo, kurio turinys neatitinka Konstitu- 
cijos (93 str. 4 d.). Parlamento priimtų įstatymų, kuriais pagrįsti Graiki- 
jos aukščiausiųjų administracinių, baudžiamųjų, civilinių ir audito teismų 
sprendimai, konstitucingumą tikrina speciali teisminė institucija - Aukš- 
čiausiasis specialusis teismas (100 str.). Graikijos teisinės sistemos dalis yra 
ir visuotinai pripažintos tarptautinės teisės normos, ir parlamento ratifi- 
kuotos tarptautinės sutartys. Konstitucijoje įtvirtinta jų viršenybė nacio- 
nalinių įstatymų atžvilgiu (28 str. 1 d.). 

Pagal keitimo tvarką Konstitucija priskirtina prie griežtų konstitucijų. 
Nustatyti specialūs Konstitucijos keitimo reikalavimai ir apribojimai. Drau- 
džiama keisti Konstitucijos nuostatas, nustatančias Graikijos valstybės val- 
dymo formą, ir nuostatas, įtvirtintas 2 straipsnio 1 dalyje, 4 straipsnio 1, 4 
ir 7 dalyje, 5 straipsnio 1 ir 3 dalyje, 13 straipsnio 1 dalyje ir 26 straipsnyje. 
Konstitucijos keitimo iniciatyvos teisę turi ne mažiau kaip 50 parlamento na- 
rių. Konstitucijos pataisoms turi pritarti ne mažiau kaip 3/5 visų parlamento 
narių du kartus iš eilės. Tarp šių balsavimų turi būti daroma ne mažesnė kaip 
vieno mėnesio pertrauka. Išrinktas Parlamentas pirmajame posėdyje turi 
pritarti Konstitucijos pataisų projektui. Nutarimas dėl Konstitucijos pataisų 
laikomas priimtu, jeigu už jį balsavo ne mažiau kaip pusė visų parlamento 
narių. Tais atvejais, kai Konstitucijos pataisoms pritaria mažiau nei 3/5, ta- 
čiau daugiau nei pusė visų parlamento narių, kito šaukimo parlamentas pir- 
majame posėdyje turi teisę priimti nutarimą dėl Konstitucijos keitimo, jeigu 
už tai balsuoja ne mažiau kaip 3/5 visų parlamento narių. Parlamento nutari- 
mas dėl Konstitucijos nuostatų keitimo skelbiamas „Vyriausybės žiniose“ per 
dešimt dienų nuo jo priėmimo ir įsigalioja po specialaus parlamento spren- 
dimo. Pasibaigus Konstitucijos keitimo procedūrai naujas Konstitucijos pa- 
taisas galima priimti ne anksčiau kaip po penkerių metų. 

Kaip ir daugelyje demokratinių valstybių, Graikijos Konstitucijoje 
deklaruojamas žmogaus teisių ir laisvių prioritetas. Konstitucijoje įtvirtinti 
pagrindiniai principai, kuriais remiantis reglamentuojami asmens ir vals- 
tybės santykiai. Jie atitinka tarptautinės teisės principus ir normas žmo- 
gaus teisių klausimais. Kaip ir daugumos valstybių konstitucijose, Graiki- 

jos Konstitucijoje įtvirtinta nuostata, jog žmogaus teisės yra aukščiau už 
visuomenę ir valstybę. Žmogaus ir valstybės santykiai reglamentuojami 
vadovaujantis prigimtinės teisės, lygiateisiškumo ir asmens laisvės prin- 
cipais. Konstitucijoje įtvirtinta keletas nuostatų asmens teisinio statuso 
klausimais, kurias draudžiama keisti: tai „pagarba Žmogaus teisėms ir jų 
apsauga yra pagrindinė valstybės pareiga“ (2 str. 1 d.); „visi graikai lygūs 
prieš įstatymą“ (4 str. 1); „tik Graikijos piliečiai turi teisę dirbti valstybės 
tarnyboje, išskyrus atvejus, kuriuos numato specialieji įstatymai“ (4 str. 4); 
„Graikijos piliečiams nesuteikiami ir nepripažįstami didikų ar kitokie titu- 
lai“ (4 str. 7 d.); „Kiekvienas turi teisę laisvai ugdyti savo asmenybę ir daly- 
vauti šalies socialiniame, ekonominiame ir politiniame gyvenime. Įgyven- 
dindamas šias teises žmogus privalo nevaržyti kitų žmonių teisių ir laisvių, 
nepažeisti Konstitucijos ir moralės nuostatų“ (5 str. 1 d.); „Žmogaus laisvė 
neliečiama. Niekas negali būti persekiojamas, sulaikytas, įkalintas ar jo 
laisvė atimta kitaip, kaip nustato įstatymas“ (5 str. 3 d.); „Tikėjimo laisvė 
yra neliečiama. Žmogaus asmeninių ir politinių teisių bei laisvių negalima 
varžyti dėl jo įsitikinimų“ (13 str. 1 d.). 

Pažymėtina, kad Konstitucijos dalyje, skirtoje asmens ir valstybės 
santykiams, nepateikiamas visas žmogaus teisių ir laisvių sąrašas, regla- 
mentuojamos tik asmeninės ir socialinės ekonominės bei kultūrinės teisės, 
įtvirtinamos jų garantijos. Tačiau kai kurių šių teisių, įvardytų kaip asme- 
ninės ar socialinės, turinys atitinka įprastų politinių teisių turinį (pvz., tai- 
kių susirinkimų laisvė (Konstitucija numato, kad policija gali dalyvauti tik 
susirinkimuose, vykstančiuose lauke; susirinkimai lauke gali būti uždraus- 
ti, jeigu jie kelia pavojų valstybės ar visuomenės saugumui) (11 str. 2 d.), 
asociacijų laisvė (asociacijų veikla gali būti nutraukta tik teismo sprendi- 
mu) (12 str. 2 d.), žodžio, spaudos laisvė, teisė pateikti peticijas valstybės 
valdžios ir vietos savivaldos institucijoms, piliečių teisė dirbti valstybės 
tarnyboje ir kt.). Rinkimų teisė ir piliečių teisė vienytis į politines partijas 
įtvirtinta Konstitucijos dalyje, reglamentuojančioje valstybės sutvarkymą 
ir funkcijas. Pabrėžtina, kad Konstitucija nenumato Graikijos piliečiams 
įstatymų iniciatyvos, referendumų iniciatyvos, Konstitucijos keitimo ini- 
ciatyvos teisių. Konstitucija išsamiai nereglamentuoja pilietybės santykių 
(pilietybės įgijimo ir netekimo tvarką nustato įstatymas). Joje įtvirtinti tik 
pilietybės netekimo pagrindai: įstatymo nustatyta tvarka Graikijos piliety- 
bės netenkama Graikijos piliečiui savanoriškai įgijus kitos valstybės pilie- 
tybę arba stojus į užsienio valstybės tarnybą, priešingą Graikijos naciona- 


840 


PRATARMĖ 


liniams interesams (4 str. 3 d.). Graikijos piliečiams garantuojamos visos 
teisės ir laisvės, įtvirtintos Konstitucijoje. 

Konstitucija nustato, kad įvedus karo padėtį gali būti ribojamos kai 
kurios konstitucinės teisės: judėjimo laisvė, asmens laisvė, būsto neliečia- 
mumas, teisė rinktis į taikius susirinkimus, teisė laisvai vienytis į asociaci- 
jas, laisvė reikšti įsitikinimus, spaudos laisvė, susirašinėjimo ir kitokio susi- 
žinojimo neliečiamumas, leidžiamas priverstinis darbas, galima nutraukti 
asociacijų veiklą, keisti teismų jurisdikciją ir steigti ypatinguosius teismus. 

Graikų tautos atstovaujamoji institucija yra parlamentas - Nacionali- 
nė bulė (gr. Boule ton Ellenon - Graikų taryba). Ši valstybės valdžios insti- 
tucija vykdo tradicines, parlamentui priskirtinas, funkcijas: leidžia įstaty- 
mus, vykdo parlamentinę Vyriausybės kontrolę, tvirtina valstybės biudžetą 
ir turi kitus, Konstitucijoje numatytus įgaliojimus: renka Respublikos Pre- 
zidentą, ratifikuoja tarptautines sutartis, organizuoja apkaltą Respublikos 
Prezidentui, Vyriausybės nariams ir kt. 

Graikijos parlamentas yra vienų rūmų. Konstitucijoje numatyta 
(51 str. 1 d.), kad parlamentą turi sudaryti ne mažiau kaip 200 ir ne dau- 
giau kaip 300 narių. Tikslų deputatų skaičių nustato įstatymas. Šiuo metu 
galiojančio įstatymo nustatytas parlamento narių skaičius - 3007. Depu- 
tatai renkami ketveriems metams remiantis visuotine, lygia, tiesiogine 
rinkimų teise slaptu balsavimu. Aktyviąją rinkimų teisę turi Graikijos 
piliečiai, kuriems rinkimų dieną yra sukakę 18 metų. Rinkimuose negali 
dalyvauti piliečiai, kurie teismo pripažinti neveiksniais, ir piliečiai, teisti 
už nusikaltimus, kuriems įstatymas nenumato senaties termino. Rinkimų 
teisės laisvės varžymas, rinkimų rezultatų falsifikavimas yra nusikaltimai, 
už kuriuos įstatymas numato baudžiamąją atsakomybę (52 str.). Piliečių 
dalyvavimas rinkimuose yra privalomas (51 str. 5 d.). Išimtis ir baudžia- 
mąsias sankcijas nustato įstatymas. Galiojantis rinkimų įstatymas numato, 
kad rinkimuose privalo dalyvauti piliečiai iki 70 metų. Nors realiai nė kar- 
to nebuvo taikytos baudžiamosios sankcijos, už nedalyvavimą rinkimuose 
įstatymas numato laisvės atėmimą nuo vieno mėnesio iki vienerių metų“. 





* Pažymėtina, kad Konstitucijos skyriuje, reglamentuojančiame parlamento teisinį statusą, 


nepateikiamas parlamento įgaliojimų sąrašas. Daugelis parlamentui suteiktų teisių ir pa- 
reigų įtvirtinama Konstitucijos skyriuose, skirtuose kitoms valstybės valdžios institucijoms. 
*  Hellenic Parliament [interaktyvus], [žiūrėta 2014-02-28]. Prieiga per internetą: <http:www. 
parliament.gr/>. 
* Greece. Electoral System [interaktyvus], [žiūrėta 2014-02-28]. Prieiga per internetą: <http:// 
www.ipu.org/parline-e/reports/2125 B.htm>. 

Parlamento rinkimų priežiūrą vykdo ir ginčus dėl parlamento rinkimų 
įstatymų pažeidimų nagrinėja Aukščiausiasis specialusis teismas. 
Konstitucija nenustato parlamento rinkimų sistemos. Joje įtvirtinta, 
kad rinkimų sistemą ir rinkimų apygardas nustato įstatymas (54 str. 1 d.)'. 
Teoriškai rinkimų sistemos reglamentavimas įstatymu leidžia atsižvelgti į 
besikeičiančias politines ir socialines aplinkybes, kad būtų užtikrintas nor- 
malus parlamento funkcionavimas ir Vyriausybės stabilumas. Kita vertus, 
„dažni ir tam tikru mastu oportunistiniai įstatymų nuostatų, susijusių su 
rinkimų sistema, pakeitimai liudija, kad daugumos partija ne kartą bandė 
manipuliuoti rinkimų sistema, kad patenkintų savuosius interesus“. 
Konstitucijoje įtvirtinta, kad deputatų skaičių rinkimų apygardoje, at- 
sižvelgdamas į gyventojų skaičių, nustato Prezidentas. Joje numatyta, kad 
dalis parlamento (ne daugiau kaip 1/20 visų parlamento narių), gali būti 
renkama vienoje bendranacionalinėje rinkimų apygardoje proporcingai 
partijų gautiems rinkėjų balsams (54 str. 3 d.)?. Šiose apygardose deputatai 
(jie turi atstovauti rinkimų apygardai) renkami pagal sustiprintą proporci- 
nio atstovavimo sistemą taikant preferencinį balsavimą. Pažymėtina, kad 
preferencinio balsavimo buvo atsisakyta 1985 m. parlamento rinkimuose, 





7 2001 m. ši konstitucinė nuostata buvo patikslinta ir nustatyta, kad įstatymas, regla- 


mentuojantis rinkimų sistemą ir rinkimų apygardas, priimtas paprasta parlamento na- 
rių balsų dauguma, galioja tik kitiems po ateinančių rinkimams, išskyrus atvejus, kai 
toks įstatymas priimamas 2/3 visų parlamento narių balsų dauguma (ne mažiau kaip 
200 balsų). Nuo 1974 metų Graikijos parlamentas renkamas pagal kompleksinę susti- 
printą proporcinio atstovavimo sistemą. Ši rinkimų sistema yra palanki didžiosioms 
partijoms, leidžia suformuoti parlamentinę daugumą ir stabilią Vyriausybę, apsaugo 
parlamentą nuo pernelyg didelio partijų skaičiaus. 

Chryssogonos, K. An introduction to Greek Electoral Law [interaktyvus], [žiūrėta 
2014-02-28]. Prieiga per internetą: <http://www.cecl.gr/rigasnetwork/databank/ 
REPORTS/r8/GR 8 Chryssogonos.html>. 

Rinkimų įstatymas nustato, kad 288 deputatai renkami 56 vienmandatėse arba daugia- 
mandatėse rinkimų apygardose, 12 deputatų - vienoje bendranacionalinėje rinkimų 
apygardoje. Politinė partija gali patekti į parlamentą tik surinkusi ne mažiau kaip 3 
procentus visų šalies rinkėjų balsų, t. y. laimėjusi ne mažiau kaip 6 mandatus. Ren- 
kamų deputatų skaičius 56 rinkimų apygardose nustatomas atsižvelgiant į jose gyve- 
nančių rinkėjų skaičių ir turi būti tikslinamas kas dešimt metų. Įstatymas numato, kad 
rinkimų apygardos turi būti sudaromos kiekvienoje prefektūroje. Draudžiama prefek- 
tūrų rinkimų apygardas panaikinti arba sujungti. Atsižvelgiant į gyventojų skaičiaus 
padidėjimą vienoje prefektūroje galima sudaryti kelias rinkimų apygardas, tačiau nuo 
1967 m. šia galimybe nebuvo pasinaudota nė karto. Iš 56 rinkimų apygardų 8 yra vien- 
mandatės, 48 - daugiamandatės. Greece. Electoral System. [interaktyvus]. Prieiga per 
internetą: <http://www.ipu.org/parline-e/reports/2125 B.htm>. 

kas sukėlė abejonių dėl šių rinkimų teisėtumo. Nors Aukščiausiasis specia- 
lusis teismas, išnagrinėjęs bylą, rinkimų teisės pažeidimų nenustatė, kituo- 
se rinkimuose vėl buvo taikomas preferencinis balsavimas“. 

Parlamento nariu gali būti renkamas Graikijos pilietis, turintis rinki- 
mų teisę ir rinkimų dieną esantis ne jaunesnis kaip 25 metų (55 str. 1 d.). 
Deputatas, netekęs Graikijos pilietybės ar rinkimų teisės, savaime (ipso 
jure) netenka parlamentaro mandato. Kandidatais į parlamento narius 
negali būti keliami etatiniai valstybės pareigūnai ir tarnautojai, kiti viešo- 
jo sektoriaus darbuotojai, krašto apsaugos sistemos karininkai, saugumo 
tarnybų darbuotojai, vietos valdžios institucijų tarnautojai, vienasmenių 
vietos valdžios institucijų atstovai, viešąją teisę įgyvendinančių instituci- 
jų, valstybinių institucijų, registruojančių civilinės būklės aktus ir civili- 
nius sandorius, valstybinių įmonių, įmonių, kurių akcininkė yra valstybė 
ar kurios vadovus skiria valstybė, municipalinių įmonių vadovai, jeigu jie 
neatsisako šių pareigų iki savo kandidatūros iškėlimo dienos. Karininkai, 
atsistatydinę iš užimamų pareigų, netenka teisės grįžti į krašto apsaugos 
tarnybą. Antrojo lygio administracinių vienetų renkamų vienasmenių vie- 
tos valdžios institucijų atstovai negali kelti savo kandidatūros ir tuo atveju, 
jeigu atsistatydina (56 str. 1 d.). Anksčiau nurodyti apribojimai netaikomi 
universitetinių aukštųjų mokyklų profesoriams. Konstitucija numato, kad, 
pasibaigus parlamento kadencijai, jiems išsaugomas profesoriaus etatas. 

Kandidatais į parlamento narius rinkimų apygardoje negali būti ke- 
liami piliečiai, kurie pastaruosius 18 mėnesių (ankstesnėje Konstitucijos 
redakcijoje - 3 mėnesius) iki parlamento kadencijos pabaigos rinkimų 
apygardos teritorijoje tarnavo ar ėjo konstitucijoje nurodytas pareigas: 
viešąją teisę įgyvendinančių institucijų vadovai, krašto apsaugos siste- 
mos karininkai ir saugumo tarnybų pareigūnai, ministerijų generaliniai 
sekretoriai, etatiniai valstybės ir vietos valdžios institucijų tarnautojai, 
valstybės ar savivaldybių įmonių vadovai. Valstybės tarnautojai ir kariai, 
kurių pareigos pagal įstatymą siejamos su tam tikru terminu, negali kan- 
didatuoti ir būti renkami parlamento nariais nepasibaigus nustatytam 
terminui. 

Parlamento nario pareigos nesuderinamos su jokia administracine 
ar profesine veikla. Parlamento narys turi teisę atsisakyti pareigų, nesu- 





" Chryssogonos, K. An introduction to Greek Electoral Law [interaktyvus], [žiūrėta 
2014-02-28]. Prieiga per internetą: <http://www.cecl.gr/rigasnetwork/databank/RE- 
PORTS/:8/GR 8 Chryssogonos.html>. 

sijusių su parlamentine veikla, per aštuonias dienas nuo oficialaus par- 
lamento nario mandato patvirtinimo. Parlamentaras, nepateikęs atitin- 
kamo raštiško pareiškimo, automatiškai netenka mandato. Konstitucija 
draudžia parlamentarams turėti privilegijų. Pavyzdžiui, Konstitucijoje 
nurodyta, kad parlamentarams negali būti teikiamos nuolaidos naudo- 
jant nekilnojamąjį turtą, draudžiama gauti pajamų už paslaugas, užmo- 
kesčio už įstatymų projektų rengimą ar valstybės užsakymų vykdymą ir 
kt. (57 str. 1 d.). Paaiškėjus šioms aplinkybėms, parlamentaras netenka 
mandato ipso jure. 

Išrinktas parlamento narys visas tautos atstovo teises įgyja po to, kai 
parlamente prisiekia būti ištikimas Graikijos valstybei ir konstitucijai. Par- 
lamento nariai turi laisvo mandato statusą: neribotą laisvę reikšti savo nuo- 
monę ir balsuoti pagal savo sąžinę (60 str. 1 d.). Jie turi teisę nevaržomai 
atsisakyti parlamento nario mandato. Šią teisę parlamentarai įgyvendina, 
pateikdami atitinkamą prašymą parlamento pirmininkui. Deputatams ga- 
rantuojamas parlamentinis imunitetas: kadencijos metu parlamento narys 
negali būti persekiojamas, sulaikytas, įkalintas ar kitaip suvaržyta jo laisvė 
be išankstinio parlamento sutikimo, išskyrus, kai jis užtinkamas darantis 
nusikaltimą (62 str. 1 d.). Už politinius nusikaltimus negali būti persekio- 
jami ir paleistojo parlamento nariai iki tol, kol nebus sušauktas išrinktas 
parlamentas. Jeigu per tris mėnesius nuo prokuroro teikimo dėl prašymo 
leisti patraukti parlamentarą baudžiamojon atsakomybėn (neįskaitant par- 
lamento atostogų) parlamentas nepriima atitinkamo sprendimo, laikoma, 
kad parlamentas nedavė sutikimo patraukti parlamento narį baudžiamo- 
jon atsakomybėn. Konstitucija įtvirtina ir parlamento nario indemnitetą: 
deputatai negali būti persekiojami už savo nuomonę ar kalbas (61 str. 1 d.). 
Tačiau už šmeižtą parlamento sutikimu parlamento narys gali būti trau- 
kiamas atsakomybėn įstatymo nustatyta tvarka. Parlamentas turi duoti šį 
sutikimą per 45 dienas nuo prašymo pateikimo parlamento pirmininkui. 
Konstitucija taip pat įtvirtina, kad deputatas neprivalo aiškintis ir duoti 
parodymų dėl informacijos šaltinių ir informacijos, kurią jis surinko ar 
gavo eidamas parlamento nario pareigas (61 str. 3 d.). Parlamento nario 
darbas, taip pat išlaidos, susijusios su jo parlamentine veikla, atlyginamos 
iš valstybės biudžeto. Jeigu deputatas per vieną mėnesį be pateisinamos 
priežasties nedalyvauja penkiuose posėdžiuose, iš jo atlyginimo ne ginčo 
tvarka išskaičiuojama 1/30 mėnesinio darbo užmokesčio dalis už kiekvie- 
ną praleistą posėdį (63 str. 3 d.). 

Parlamentas priima dviejų rūšių įstatymus: specialiuosius (bilius) ir 
paprastuosius. Konstitucija nustato įstatymų, kuriuos gali svarstyti ir pri- 
imti tik parlamentas, sąrašą!!. Visi kiti įstatymų projektai parlamento re- 
glamento nustatyta tvarka gali būti svarstomi ir priimami parlamento ko- 
mitetuose. Įstatymai priimami posėdyje dalyvaujančių deputatų dauguma, 
bet ne mažesne kaip 14 visų parlamento narių, išskyrus įstatymus, kuriems 
priimti Konstitucija ir vidaus reglamentas nustato kvalifikuotos parlamen- 
to narių daugumos reikalavimą. Įstatymų iniciatyvos teisė priklauso par- 
lamentui ir Vyriausybei (73 str. 1 d.). Konstitucija numato kai kuriuos šių 
subjektų iniciatyvos teisės ribojimus ir papildomus reikalavimus“. 

Teisę priimti įstatymus turi ir parlamento komitetai: parlamentas 
gali suteikti (deleguoti) jiems įstatymų leidybos teisę, išskyrus teisę pri- 
imti įstatymus, kurie pagal Konstituciją priskiriami išimtinei parlamento 
kompetencijai (70 str. 2 d). Tokie įstatymai laikomi priimtais, kai už juos 
balsavo ne mažiau kaip 2/5 komiteto narių (70 str. 5 d.). Dėl visų abejonių 
ar nesutarimų priimant įstatymą, komitetai, absoliučios narių daugumos 
sprendimu, turi teisę kreiptis į parlamentą. Parlamento sprendimas ko- 
mitetams yra privalomas. Komiteto priimtą įstatymą tvirtina parlamentas 
vidaus reglamento nustatyta tvarka. Pažymėtina, kad tokio reikalavimo 
nebuvo ankstesnėje Konstitucijos redakcijoje (1975-1986 m. redakcijoje 





U Parlamentas priima vidaus reglamentą; parlamento rinkimų įstatymą; įstatymus, 
reglamentuojančius Bažnyčios teisinę padėtį, tikėjimo ir religinių įsitikinimų laisvę, 
valstybės sienų keitimą, užsienio valstybių kariuomenės buvimą Graikijos teritorijoje, 
valstybės institucijų funkcijų perdavimą tarptautinėms organizacijoms ir tautos suve- 
reniteto ribojimą, karo padėtį, tarptautinių sutarčių sudarymą; Žmogaus teisių apsau- 
gą, politinių partijų veiklą, įstatymų leidybos teisės delegavimą Respublikos Preziden- 
tui, ministrų atsakomybę, karo padėtį; biudžeto įstatymą; interpretacinio pobūdžio 
įstatymus ir kitus visuomenei svarbius įstatymus bei įstatymus, kuriems priimti reikia 
kvalifikuotos parlamento narių daugumos (72 str. 1 d.). 

Pvz., įstatymų projektus pensijų klausimais turi teisę teikti tik finansų ministras, 
pasitaręs su Audito rūmais, o įstatymų dėl pensijų, mokamų iš vietos savivaldos ar 
kitų viešąją teisę įgyvendinančių institucijų biudžetų, projektus - finansų ministras 
ir kompetentingas ministras. Konstitucijoje nurodyta, kad pensijų klausimai gali būti 
reglamentuojami tik specialiuoju įstatymu. Draudžiama pensijų klausimus reglamen- 
tuojančias nuostatas įtvirtinti įstatymuose, susijusiuose su kitais visuomeniniais san- 
tykiais (73 str. 2 d.). Parlamentas negali svarstyti įstatymų, kuriais, siekiant išmokėti 
atlyginimus, pensijas ar suteikti kitas socialines garantijas, būtų didinamos valstybės, 
savivaldybių, viešąją teisę įgyvendinančių institucijų išlaidos, mažinamos pajamos 
ar turtas (73 str. 3 d.). Įstatymų, kuriais nustatomi vietiniai ar specialūs mokesčiai ar 
rinkliavos, projektai turi būti patvirtinti finansų ministro ir koordinacijos ministro 
parašais (73 str. 5 d.). 

buvo numatyta kita nuostata: parlamentas plenariniame posėdyje gali ab- 
soliučia visų parlamento narių dauguma priimti sprendimą ir pareikalauti, 
kad komitete svarstomas įstatymo projektas būtų perduotas parlamentui 
svarstyti ir priimti). 

Įstatymai įsigalioja, kai juos pasirašo ir oficialiai paskelbia Respubli- 
kos Prezidentas. Įstatymai turi būti pasirašomi ne vėliau kaip per vieną 
mėnesį nuo jų priėmimo. Per šį laikotarpį Prezidentas turi teisę grąžinti 
įstatymo projektą parlamentui pakartotinai svarstyti, nurodydamas savo 
argumentus (42 str. 1 d.). Parlamentas gali atmesti Prezidento veto abso- 
liučia visų parlamento narių balsų dauguma. Tokiu atveju Prezidentas turi 
pasirašyti ir paskelbti įstatymą ne vėliau kaip per dešimt dienų nuo pakar- 
totinio balsavimo. 

Parlamentui priklauso įstatymų autentiško aiškinimo teisė. Konstitu- 
cija nustato, kad įstatymas, nereikalaujantis papildomo aiškinimo, įsiga- 
lioja po jo oficialaus paskelbimo (77 str.). Įstatymų įgyvendinimo tvarką 
nustato Respublikos Prezidentas, tačiau jis negali sustabdyti įstatymų vyk- 
dymo ar apriboti jų galiojimo asmenų atžvilgiu (43 str. 1 d.). Konstitucijoje 
numatyta, kad priimant įstatymus, reglamentuojančius ypač svarbius vi- 
suomeninius santykius (išskyrus finansų klausimus), gali būti skelbiamas 
tautos referendumas, jeigu tokią iniciatyvą išreiškia 2/5 parlamento narių 
ir jai pritaria 3/5 visų parlamento narių (44 str. 2 d.). 

Graikijos valstybei vadovauja Respublikos Prezidentas. Konstitucijoje 
numatyta, kad Respublikos Prezidentas „reguliuoja visų valstybės institu- 
cijų veiklą“ (30 str. 1 dalis), kartu su parlamentu vykdo įstatymų leidžiamą- 
ją, kartu su Vyriausybe - vykdomąją valdžią (26 str.). 

Respublikos Prezidentą renka parlamentas penkerių metų kadencijai. 
Tas pats asmuo Respublikos Prezidentu gali būti renkamas ne daugiau kaip 
du kartus. Karo atveju Prezidento įgaliojimai yra pratęsiami iki karo pabai- 
gos. Prezidento pareigos nesuderinamos su kitomis pareigomis ar veikla. 

Respublikos Prezidentu gali būti renkamas Graikijos pilietis, turintis 
Graikijos pilietybę ne mažiau kaip penkerius metus, kurio motina ar tėvas 
yra Graikijos piliečiai (1975-1986 metų Konstitucijos redakcijoje - tėvas), 
sukakęs keturiasdešimties metų ir turintis rinkimų teisę. Konstitucija nu- 
stato, kad Respublikos Prezidentas, atsistatydinęs iš pareigų nepasibaigus 
kadencijai, netenka teisės kandidatuoti Prezidento rinkimuose. 

Prezidentą renka parlamentas specialiame posėdyje atviru balsavimu. 
Išrinktu laikomas tas kandidatas į Respublikos Prezidento vietą, už kurį 

balsuoja ne mažiau kaip 2/3 visų parlamento narių (200 balsų). Jeigu už 
kandidatą balsuoja mažiau parlamentarų, po penkių dienų rengiami pa- 
kartotiniai rinkimai. Jeigu ir šio balsavimo metu kandidatas nesurenka 
2/3 parlamentarų balsų, po penkių dienų vėl rengiami pakartotiniai rin- 
kimai. Kandidatas laikomas išrinktu, jeigu už jį balsuoja ne mažiau kaip 
3/5 visų parlamentarų (180 balsų). Jeigu trečiojo balsavimo metu nė vienas 
kandidatas nesurenka reikiamos balsų daugumos, parlamentas per dešimt 
dienų nuo šio balsavimo dienos yra paleidžiamas ir skelbiami nauji parla- 
mento rinkimai (32 str. 4 d.). Naujai išrinktas parlamentas nedelsdamas 
atviru balsavimu turi išrinkti šalies prezidentą. Šiuo atveju kandidatui rei- 
kia surinkti 3/5 visų parlamento narių balsų. Jeigu kandidatas nesurenka 
reikiamos balsų daugumos, po penkių dienų rengiamas pakartotinis balsa- 
vimas. Išrinktu laikomas kandidatas, už kurį balsavo absoliuti parlamenta- 
rų dauguma (151 balsas). Jeigu nesurenkamas reikiamas balsų skaičius, po 
penkių dienų skelbiami pakartotiniai rinkimai, po kurių iš dviejų kandida- 
tų, surinkusių daugiausia balsų, išrinktu Respublikos Prezidentu laikomas 
kandidatas, surinkęs daugiausia balsų. 

Išrinktasis Prezidentas pradeda eiti pareigas rytojaus dieną pasibaigus 
Respublikos Prezidento kadencijai, visais kitais atvejais - kitą dieną po rin- 
kimų, po to, kai prisiekia parlamento nariams būti ištikimas Graikijos vals- 
tybei ir konstitucijai. Priesaikos tekstą nustato Konstitucija (33 str. 2 dalis). 
Respublikos Prezidentui išvykus į užsienį ilgiau kaip dešimčiai dienų, jam 
mirus, atsistatydinus, nušalinus jį nuo pareigų ir kitais atvejais negalinčiam 
eiti pareigų, jo pareigas laikinai eina parlamento pirmininkas; nesant par- 
lamento - ankstesniojo šaukimo parlamento pirmininkas; jeigu pastarojo 
nėra arba jis atsisako šių pareigų, Prezidentą kolegialiai pavaduoja Vyriau- 
sybė (34 str. 1 d.). Laikino Prezidento pavadavimo laikotarpiu draudžiama 
paleisti parlamentą, išskyrus atvejus, kai parlamentas turi būti paleidžia- 
mas neišrinkus Prezidento Konstitucijos 32 straipsnio 4 dalyje nurodytais 
atvejais; draudžiama atstatydinti Vyriausybę ir šaukti referendumą konsti- 
tucijoje numatytais atvejais. 

Graikijos Respublikos Prezidento kompetencija apima tik tuos įga- 
liojimus, kuriuos jam numato Konstitucija ir ją konkretinantys įstatymai 
(50 str.). Prezidentas, įgyvendindamas jam suteiktus įgaliojimus leidžia tei- 
sės aktus-dekretus. Kad dekretai turėtų teisinę galią, jie privalo būti pasi- 
rašyti atitinkamo ministro ir paskelbti „Vyriausybės žiniose“. Atsakomybė 
už tokį teisės aktą tenka jį pasirašiusiam ministrui. Vyriausybei atsistaty- 

dinus, dekretus pasirašo tik Prezidentas (35 str. 1 d.). Prezidento dekretą 
dėl referendumo įstatymo projektui pritarti paskelbimo privalo pasirašyti 
parlamento pirmininkas (35 str. 3 d.). Konstitucija numato, kad ministro 
kontrasignacija nereikalinga Prezidento aktams: dėl ministro pirmininko 
paskyrimo; dėl pasitikrinimo (bandomojo) mandato suteikimo formuoja- 
mai vyriausybei; dėl parlamento paleidimo Konstitucijoje nurodytais atve- 
jais; dėl įstatymo grąžinimo parlamentui pakartotinai svarstyti; dėl Prezi- 
dento administracijos pareigūnų skyrimo (35 str. 2 d.). 

Respublikos Prezidentas atstovauja Graikijos valstybei tarptautiniuo- 
se santykiuose, skelbia karą, sudaro taikos sutartis, susitarimus dėl aljanso, 
ekonominio bendradarbiavimo ir dalyvavimo tarptautinėse organizacijose 
ar sąjungose ir apie tai skelbia parlamentui, pateikdamas reikiamus paaiš- 
kinimus, jeigu tai atitinka valstybės interesus ir jos saugumą. Respublikos 
Prezidentas skiria ministrą pirmininką, ministro pirmininko teikimu skiria 
ir atleidžia kitus Vyriausybės narius ir ministrų pavaduotojus (37 str. 1 d.). 

Prezidentas kartą per metus Konstitucijos nustatyta tvarka šaukia ei- 
lines sesijas ir gali šaukti neeilines sesijas, kai, jo nuomone, tai yra būtina. 
Sesijos metu Prezidentas tik vieną kartą gali nutraukti jos darbą, atidėda- 
mas jos pradžią arba nutraukdamas parlamento posėdžius ne daugiau kaip 
trisdešimčiai dienų (40 str. 2 d.). Prezidentas gali paleisti parlamentą, kai 
atsistatydina dvi vyriausybės arba kai dviem vyriausybėms išreiškia nepa- 
sitikėjimą parlamentas, kurio sudėtis neužtikrina Vyriausybės stabilumo 
(41 str. 1 d.). Prezidentas gali paleisti parlamentą Vyriausybės, turinčios 
parlamento pasitikėjimą, siūlymu, kai reikia atnaujinti parlamento sudėtį 
prieš priimant nacionalinės svarbos sprendimą (41 str. 2 d.). Esant tokioms 
aplinkybėms, draudžiama paleisti naujo šaukimo parlamentą. Naujai iš- 
rinktas parlamentas negali būti paleidžiamas anksčiau kaip po metų, išsky- 
rus atvejus, kai formuojant Vyriausybę nepasiseka gauti parlamento pasiti- 
kėjimo mandato (37 str. 3 dalis). Parlamentas turi būti paleidžiamas ir tuo 
atveju, kai trečią kartą balsuojant už Prezidento kandidatūrą nepavyksta 
surinkti reikiamos parlamento narių balsų daugumos (32 str. 4 dalis). 

Prezidentas kartu su parlamentu vykdo įstatymų leidžiamąją valdžią 
(26 str.). Jis turi teisę priimti deleguotus įstatymus (43 str. 2 d.), esant ypa- 
tingoms ir neatidėliotinoms aplinkybėms, karo padėties laikotarpiu arba lai- 
kotarpiu, kai būtina nedelsiant atkurti demokratinių institucijų veiklą ir pa- 
tenkinti visuomenės poreikius ir interesus - įstatymus-dekretus (44 str. 1 d., 
48 str. 5 d.). Prezidentas pasirašo ir skelbia parlamento priimtus įstatymus, 

turi įstatymų suspensyvinio veto teisę (žr. toliau). Prezidentas leidžia dekre- 
tus, kurie nustato įstatymų įgyvendinimo tvarką, tačiau negali sustabdyti jų 
vykdymo ar apriboti jų galiojimo asmenų atžvilgiu (43 str. 1 d.). Prezidentas, 
ministrų kabinetui pasiūlius ir parlamentui absoliučia balsų dauguma prita- 
rus, skelbia referendumus svarbiais valstybės gyvenimo klausimais. Skelbia 
referendumus dėl įstatymų, reglamentuojančių svarbius visuomeninius san- 
tykius (išskyrus finansų klausimus), projektų, jeigu tokią iniciatyvą išreiškia 
2/5 parlamento narių ir jai pritaria 3/5 visų parlamento narių (44 str. 2 d.). 
Ypatingais atvejais prezidentas, pritarus ministrui pirmininkui, turi teisę 
kreiptis į tautą su pareiškimu (44 str. 3 d.). Šis pareiškimas yra kontrasignuo- 
jamas ministro pirmininko ir skelbiamas „Vyriausybės žiniose“. 

Respublikos Prezidentas yra vyriausiasis šalies ginkluotųjų pajėgų vadas. 
Už valstybės ginkluotųjų pajėgų tvarkymą ir vadovavimą joms yra atsakinga 
Vyriausybė. Prezidentas įstatymo nustatyta tvarka suteikia aukščiausius ka- 
rinius laipsnius; skiria valstybės apdovanojimus. Prezidento įgaliojimai yra 
susiję ir su teisingumo vykdymu. Pasiūlius teisingumo ministrui ir pasitarus 
su taryba, kurios daugumą sudaro teisėjai, jis turi teisę teikti malonę nuteis- 
tiesiems; pritarus parlamentui gali teikti malonę ministrui. Prezidentas gali 
skelbti amnestiją asmenims, nuteistiems už politinius nusikaltimus, pagal 
įstatymą, kurį priima parlamentas 3/5 narių dauguma (48 str. 3 d.). 

Kai kyla grėsmė nacionaliniam saugumui ar demokratinei valstybės 
santvarkai ir nesant parlamento ar galimybių sušaukti parlamentą, Prezi- 
dentas turi teisę, pasiūlius ministrų kabinetui, priimti sprendimą dėl karo 
padėties įvedimo visoje šalyje ar jos dalyje, įsteigti ypatinguosius teismus, 
paskelbti ypatinguosius įstatymus ir sustabdyti kai kurių konstitucinių 
nuostatų, nurodytų konstitucijoje, galiojimą. Vyriausybė turi pateikti Pre- 
zidento dekretą parlamentui tvirtinti iš karto, kai tik bus galimybė sušaukti 
parlamentą, bet ne vėliau kaip per penkiolika dienų. Prezidento dekre- 
tas laikomas patvirtintu, kai jam pritaria absoliuti parlamento dauguma 
(48 str. 2 d.). Konstitucija nustato, kad negali būti keičiamas galiojantis 
karo padėties įstatymas (48 str. 5 d.). Karo padėties laikotarpiu nepraranda 
teisinės galios Konstitucijos 61 ir 62 straipsniai, nustatantys parlamento 
nario teisinę neliečiamybę ir garantijas, net ir tais atvejais, kai parlamentas 
yra paleistas ar pasibaigusi jo sesija. 

Konstitucija garantuoja Respublikos Prezidento teisinę neliečiamybę. 
Jis neatsako už savo veiksmus, kuriuos vykdo eidamas pareigas, išskyrus 
valstybės išdavimą ir sąmoningą konstitucijos pažeidimą (49 str. 1 d.). Už 

veiksmus, nesusijusius su einamomis pareigomis, Prezidentas gali būti pa- 
trauktas baudžiamojon atsakomybėn tik pasibaigus jo kadencijai. Konsti- 
tucija numato, kad 1/3 parlamento narių turi teisę inicijuoti apkaltą Pre- 
zidentui. Nutarimas pradėti apkaltos procesą laikomas priimtu, kai už jį 
balsuoja ne mažiau kaip 2/3 visų parlamento narių. Nuo tos dienos, kai 
Prezidentas stoja prieš teismą, jo įgaliojimai sustabdomi ir perduodami 
Konstitucijoje (34 str.) nurodytam asmeniui, turinčiam teisę pavaduoti 
Prezidentą (parlamento pirmininkui, nesant parlamento - ankstesniojo 
šaukimo parlamento pirmininkui, jeigu pastarojo nėra arba jis atsisako šių 
pareigų, - Vyriausybei). Teismui priėmus išteisinamąjį nuosprendį, Prezi- 
dentas toliau eina pareigas, jeigu nėra pasibaigusi jo kadencija. 

Teisingumą Graikijos Respublikoje vykdo teismai. Teisėjas ir teismai, 
vykdydami teisingumą, yra nepriklausomi ir klauso tik Konstitucijos ir 
įstatymų. Teismas negali taikyti įstatymo, kurio turinys neatitinka Konsti- 
tucijos (93 str. 4 d.). Teismui giežtai draudžiama vadovautis nuostatomis, 
įtvirtintomis teisės aktuose, priimtuose negaliojant Konstitucijai (87 str.). 

Nuolatinių teisėjų veiklos priežiūrą įstatymo nustatyta tvarka vykdo 
aukštesniojo rango teisėjai, Areopago" (Graikijos Aukščiausiojo civilinio 
ir baudžiamojo teismo) prokuroras ir jo pavaduotojas; prokurorų veiklos 
priežiūrą - Areopago nariai ir aukštesniojo rango prokurorai. 

Teisėjus ir prokurorus!“ skiria Respublikos Prezidentas. Jų skyrimo 
tvarką ir kvalifikacinius reikalavimus nustato įstatymas. Konstitucija nu- 
stato, kad teisėjų ir prokurorų darbo užmokestis turi atitikti jų atliekamas 
funkcijas. Jų rangų, darbo užmokesčio dydį ir kitus tarnybinės padėties 
klausimus reglamentuoja specialus įstatymas. Prieš skiriant teisėjus ir pro- 
kurorus įstatymu gali būti nustatytas bandomasis laikotarpis arba stažuotė, 
bet ne daugiau kaip trejiems metams. Šiuo laikotarpiu jie vykdo visas nuo- 
latinio teismo pareigūno pareigas. Teisėjus ir prokurorus galima atleisti iš 
pareigų įstatymo nustatyta tvarka ir tik esant Konstitucijoje nustatytiems 
pagrindams: kai įsiteisėja juos apkaltinę teismų nuosprendžiai; dėl šiurkš- 
taus teisėjų drausmės pažeidimo; sveikatos būklės arba kai savo poelgiu 
pažemina teisėjo ar prokuroro vardą. Teisėjų ir prokurorų, turinčių ne 





Areopagas (gr. Areios pagos - Arėjo kalva) - senovės Atėnų aukščiausioji valstybės ta- 
ryba. Posėdžiaudavo Atėnuose ant karo dievo Arėjo kalvos. Kontroliavo kitas valstybės 
institucijas, nagrinėjo kriminalines bylas, saugojo vergovinės aristokratijos tradicijas; 
vėlesniais amžiais vykdė tik kriminalinių ir religinių bylų nagrinėjimo funkcijas. 
Konstitucijoje dažnai vartojama bendra sąvoka „teismo pareigūnai“. 

aukštesnį kaip apeliacinio teismo prokuroro ir jam prilygintų pareigūnų 
rangą, įgaliojimai nutrūksta sulaukus 65 metų amžiaus; aukštesnio rango 
pareigūnų - 67 metų amžiaus. Taikant šią nuostatą, visais atvejais turi būti 
laikomasi taisyklės, kad pareigūnų įgaliojimai nutrūksta tų metų, kai pa- 
reigūnui sueina pensinis amžius, birželio 30 dieną (88 str. 5 d.). 

Teismo pareigūnai negali užsiimti jokia kita veikla ir gauti jokio kito 
atlyginimo, išskyrus teisėjo atlyginimą ir kitus Konstitucijoje numatytus 
atvejus. Konstitucija nustato, kad teismo pareigūnai gali būti renkami Atė- 
nų akademijos nariais; dirbti pedagoginį darbą universitetinėse instituci- 
jose; būti specialių tarybų ar komisijų, sprendžiančių drausmės, audito ir 
teisinio pobūdžio klausimus, nariais; taip pat įstatymo nustatyta tvarka da- 
lyvauti teisės aktų rengimo komisijose; užsiimti teismo pareigūnų moky- 
mu; dalyvauti tarptautinių organizacijų, kuriose reprezentuojama valstybė, 
veikloje (89 str. 3 d.). Leidžiama steigti teismo pareigūnų asociacijas. 

Dėl teisėjų ir prokurorų paskyrimo, paaukštinimo, perkėlimo į kitas 
pareigas Respublikos Prezidentui pataria įstatymo nustatyta tvarka vei- 
kiančios specialios institucijos - aukščiausiosios teismų tarybos: Aukščiau- 
sioji civilinių ir baudžiamųjų teismų taryba, Aukščiausioji administracinių 
teismų taryba ir Aukščiausioji audito teismų taryba. Areopago, Valstybės 
tarybos ir Audito rūmų pirmininką ir pavaduotojus skiria Respublikos 
Prezidentas ministrų kabineto teikimu. Areopago prokurorą ir pavaduo- 
tojus skiria Respublikos Prezidentas. Šių pareigūnų kadencija yra ketve- 
ri metai. Aukščiausio rango teismų pareigūnų drausminės atsakomybės 
klausimus įstatymo nustatyta tvarka sprendžia Aukščiausiasis drausmės 
teismas (taryba), kuriam vadovauja Valstybės tarybos pirmininkas. Kitų 
pareigūnų drausmines bylas nagrinėja pirmos ir antros instancijos teismų 
sudaryti drausmės teismai (tarybos). Teisę iškelti drausminę bylą teismo 
pareigūnui turi teisingumo ministras. 

Graikijos teismų sistemą sudaro administraciniai, civiliniai ir bau- 
džiamieji teismai, kurių veiklą reglamentuoja įstatymas. Administraciniai 
teismai nagrinėja administracinius ginčus, išskyrus tuos, kurie priskiriami 
audito teismams. Administraciniams teismams įstatymu gali būti perduota 
nagrinėti tam tikras civilines bylas, o civiliniams teismams - tam tikros 
administracinės bylos. Valstybės taryba (Aukščiausiasis administracinis 
teismas) yra kasacinė administracinių bylų nagrinėjimo instancija, turinti 
teisę peržiūrėti žemesniųjų administracinių teismų sprendimus ir priimti 
galutinį sprendimą. Valstybės taryba taip pat nagrinėja prašymus ir turi 

teisę panaikinti administracinius aktus, prieštaraujančius įstatymams, ir 
administracinius aktus, kuriais viršijami pareigūnų įgaliojimai; formuoja 
bendrąją administracinių bylų nagrinėjimo praktiką; rengia norminio po- 
būdžio dekretus. Viešojo administravimo institucijoms Valstybės tarybos 
sprendimai yra privalomi. Baudžiamieji teismai nagrinėja bylas ir skiria 
bausmes, numatytas baudžiamajame kodekse. Įstatymų leidėjas turi teisę 
perduoti nagrinėti tam tikros kategorijos bylas kitoms institucijoms, pa- 
vyzdžiui, policijos institucijoms - nagrinėti bylas dėl policijos pareigūnų 
padarytų teisės pažeidimų, už kuriuos numatyta bauda; gali būti steigiami 
nepilnamečių teismai. Įstatymo nustatyta tvarka gali būti steigiami specia- 
lūs teismai (tribunolai), nurodyti Konstitucijoje (sausumos karinių pajėgų, 
karinių oro pajėgų, karinio laivyno ir trofėjų reikalų teismai, 96 str. 4 d.). 
Audito rūmai prižiūri, kaip panaudojamos valstybės, vietos valdžios ir kitų 
juridinio asmens statusą turinčių viešojo pobūdžio institucijų, numatytų 
įstatyme, lėšos; nagrinėja bylas dėl šioms institucijoms padarytos žalos; 
teikia parlamentui biudžeto vykdymo ataskaitas, išvadas dėl pensijų įstaty- 
mų; nagrinėja ginčus dėl pensijų ir kt. 

Konstitucijoje numatyta speciali teisminė institucija - Aukščiausiasis 
specialusis teismas (100 str.). Šis teismas: kontroliuoja ir atlieka teisminį 
tyrimą dėl parlamento rinkimų teisės pažeidimų; tikrina, ar nebuvo pa- 
žeisti įstatymai organizuojant referendumą, ir jo rezultatus; sprendžia, ar 
parlamento nariai nepažeidžia pareigų nesuderinamumo principo; priima 
sprendimus dėl parlamento narių nušalinimo nuo pareigų; sprendžia gin- 
čus dėl kompetencijos paskirstymo tarp teismų; sprendžia, ar parlamen- 
to priimtų įstatymų turinys ir atskiros įstatymo nuostatos neprieštarauja 
Konstitucijai, kai jų pagrindu buvo priimti Areopago, Valstybės tarybos ar 
Audito rūmų sprendimai; aiškina visuotinai pripažintų teisės normų tu- 
rinį, vadovaujantis Konstitucijos 28 straipsnio 1 dalyje išdėstytomis nuo- 
statomis, įtvirtinančiomis, kad visuotinai pripažintos tarptautinės teisės 
normos yra sudedamoji Graikijos teisinės sistemos dalis ir turi viršenybę 
nacionalinių įstatymų atžvilgiu. Aukščiausiojo specialiojo teismo statusą 
ir jo įgaliojimų vykdymo tvarką nustato įstatymas. Aukščiausiojo specia- 
liojo teismo nariais skiriami Valstybės tarybos, Areopago ir Audito rūmų 
pirmininkai; dvejiems metams burtais renkami keturi Valstybės tarybos 
nariai ir keturi Areopago nariai. Teismui vadovauja senesnis pagal amžių 
Valstybės tarybos ar Areopago pirmininkas. Nagrinėjant ginčus dėl teismų 
kompetencijos paskirstymo ir įstatymų konstitucingumo, teismo sudėty- 

je turi būti burtais atrinkti du etatiniai universitetų teisės fakultetų teisės 
krypties profesoriai. Aukščiausiojo specialiojo teismo sprendimai yra ga- 
lutiniai ir neskundžiami. Įstatymų nuostatos, pripažintos prieštaraujančios 
Konstitucijai, netenka teisinės galios nuo teismo sprendimo paskelbimo 
arba jame nurodytos datos. 

Konstitucijos pataisomis, priimtomis 2001 m., numatyta, kad įstaty- 
mo nustatyta tvarka steigiama ir veikia speciali teisinė institucija - Valsty- 
bės teisės taryba. Jos kompetencija apima įgaliojimus, susijusius su teisine 
parama valstybei, valstybės atstovavimu sprendžiant ginčus, susijusius su 
skundais prieš valstybę, ir jų nagrinėjimu (100A str.). 

Pagal valstybės sutvarkymą Graikija yra unitarinė valstybė. Kita ver- 
tus, centrinės ir vietinės valdžios santykiai - viena iš seniausių šios valstybės 
problemų. Šalies geografiniai ypatumai (apie 20 procentų teritorijos užima 
salos, apie 70 procentų - kalnai), istorinės ir politinės aplinkybės lėmė, kad 
nuo seno čia buvo tam tikros istorinės sritys, daugybė vietos bendruome- 
nių su savitomis vietos valdymo tradicijomis. Valstybės valdžios bandymai 
suvienodinti vietos savivaldą ir valdymą visuomet sukeldavo visuomenės 
pasipriešinimą, kuris neretai baigdavosi politine krize šalyje. Neatsitiktinai 
Konstitucijoje įtvirtintos teisės normos, reglamentuojančios vietos savival- 
dą ir valdymą, yra bendro pobūdžio, įtvirtina tik bendruosius centrinės 
ir vietinės valdžios santykių principus, ir suteikia teisę įstatymų leidėjui 
pačiam nustatyti konkretų šių santykių turinį. Detaliau yra reglamentuoja- 
mas Atono konstitucinis statusas. Šiai autonominei Graikijos sričiai netai- 
komi bendrieji vietos savivaldos ir valdymo pagrindai. 

Graikijos Konstitucija nustato, kad valstybės valdymas organizuoja- 
mas decentralizavimo pagrindais (101 str.). Administraciniai teritoriniai 
vienetai sudaromi atsižvelgiant į šalies geoekonomines, socialines ir su- 
sisiekimo sąlygas. Vietos valdžios institucijos sprendžia klausimus, susi- 
jusius su vietos bendruomenės poreikiais ir interesais. Jų veiklą įstatymo 
nustatyta tvarka koordinuoja ir kontroliuoja centrinės valdžios instituci- 
jos, nepažeisdamos jų laisvės ir savarankiškumo. Įstatymas gali suteikti 
centrinės valdžios institucijoms ir kitus įgaliojimus. Konstitucija numato, 
kad įstatymų leidėjas ir valstybės valdymo institucijos, priimdamos teisės 
aktus, privalo atsižvelgti į salų regionų ypatumus. 

Priimta 1975 m. birželio 11 d. 


PIRMA DALIS. PAGRINDINĖS NUOSTATOS 
I SKIRSNIS. VALDYMO FORMA 


1 straipsnis 

1. Graikija yra parlamentinė respublika. 

2. Tautos suverenitetas yra valdžios pagrindas. 

3. Visi įgaliojimai kyla iš žmonių ir egzistuoja žmonėms bei Tautai; jie 
turi būti įgyvendinti, kaip nurodyta Konstitucijoje. 


2straipsnis 

1. Pagarba bendražmogiškoms vertybėms ir jų apsauga yra pagrindi- 
niai valstybės įsipareigojimai. 

2. Graikija, laikydamasi visuotinai pripažintų tarptautinės teisės nor- 
mų, siekia stiprinti taiką ir teisingumą bei puoselėti draugiškus santykius 
tarp tautų ir valstybių. 


II SKIRSNIS. VALSTYBĖS IR BAŽNYČIOS SANTYKIAI 


3 straipsnis 

1. Graikijoje pripažįstama religija yra stačiatikybė. Graikijos stačiati- 
kių bažnyčia, pripažindama mūsų Viešpatį Jėzų Kristų kaip vadovą, neat- 
siejamai vienija doktriną su didžiąja Jėzaus Kristaus Bažnyčia Konstanti- 
nopolyje ir su kiekviena kita tos pačios doktrinos Jėzaus Kristaus Bažny- 





5 Graikijos Respublikos Konstitucija, paskelbta Graikijos duomenų bazės (Hellenic Re- 
courses Network) interneto puslapyje http://www.hri.org/docs/syntagma/, išversta iš 
anglų kalbos. 


854 


Graikijos Respublikos Konstitucija 


čia, įdėmiai stebėdama, kaip jie laikosi šventųjų apaštalų kanonų ir šventų 
tradicijų. Ji yra administruojama Šventajam Sostui tarnaujančių vyskupų 
ir nuolatinio Šventojo Sosto, kaip nustatyta Bažnyčios chartijoje laikantis 
1850 m. liepos 29 d. Patriarchalinio tomo ir 1928 m. rugsėjo 4 d. Šventojo 
įstatymo. 

2. Bažnytinė tvarka, egzistuojanti kai kuriuose valstybės regionuose, 
neturi būti laikoma prieštaraujančia ankstesnės dalies nuostatoms. 

3. Šventojo Rašto tekstas turi būti išlaikytas nepakeistas. Oficialaus 
teksto vertimas į bet kurią kitą kalbą be išankstinio Graikijos Bažnyčios ir 
Didžiosios Jėzaus Kristaus Bažnyčios Konstantinopolyje leidimo yra drau- 
džiamas. 


ANTRA DALIS. ASMENS IR SOCALINĖS TEISĖS 


4 straipsnis 

1. Visi graikai yra lygūs prieš įstatymą. 

2. Graikijos vyrai ir moterys turi lygias teises ir lygias pareigas. 

3. Visi asmenys, turintys Graikijos pilietybę, kaip nurodyta įstaty- 
muose, yra Graikijos piliečiai. Atsisakyti Graikijos pilietybės leidžiama, jei 
savanoriškai įgyjama kitos valstybės pilietybė ar atliekama tarnyba, prieš- 
taraujanti nacionaliniams interesams, užsienio valstybėje, įstatymų nusta- 
tytomis sąlygomis ir tvarka. 

4. Tik Graikijos piliečiai turi teisę gauti viešąsias paslaugas, išskyrus 
atvejus, numatytus specialiuosiuose įstatymuose. 

5. Graikijos piliečiai prisideda prie valstybės mokesčių proporcingai 
pagal išgales. 

6. Kiekvienas graikas, pajėgus išlaikyti ginklą, privalo prisidėti prie 
Tėvynės gynybos, kaip numatyta įstatymu. 

7. Bajorų titulai ar privilegijos Graikijos piliečiams nėra nei suteikia- 
mi, nei pripažįstami. 


5 straipsnis 

1. Visi asmenys turi teisę laisvai vystyti savo asmenybę ir dalyvauti 
socialiniame, ekonominiame ir politiniame šalies gyvenime, jeigu nepažei- 
džia kitų asmenų teisių ar Konstitucijos ir gerų papročių. 

2. Visi asmenys, gyvenantys Graikijos teritorijoje, naudojasi visiška 
savo gyvenimo, garbės ir laisvės apsauga, nepriklausomai nuo tautybės, 

rasės ar kalbos ir religinių ar politinių įsitikinimų. Išimtys leidžiamos tik 
tarptautinės teisės numatytais atvejais. 

Persekiojamų, kovojančių už laisvę užsieniečių ekstradicija yra drau- 
džiama. 

3. Asmeninė laisvė yra neliečiama. Niekas negali būti patrauktas bau- 
džiamojon atsakomybėn, suimtas, įkalintas arba kitaip apribotas, išskyrus, 
kai įstatymas numato kitaip. 

4. Individualios administracinės priemonės, ribojančios graiko laisvą 
judėjimą ar apsigyvenimą šalyje ir laisvą išvykimą ir atvykimą, draudžia- 
mos. Tokios priemonės gali būti taikomos išimtiniais kritiniais atvejais ir 
tik siekiant užkirsti kelią nusikalstamai veikai, vykdant teismo nuosprendį, 
kaip nustatyta įstatyme. Ypač skubiais atvejais sprendimas gali būti išduo- 
tas po administracinės priemonės taikymo ir vėliausiai per tris dienas, ki- 
taip ji yra panaikinama ipso jure. 

Aiškinamoji sąlyga: 

4 dalis neužkerta kelio draudimui išvykti iš šalies asmenims, persekio- 
jamiems dėl pateiktų kaltinimų pagal prokuroro kaltinamąjį aktą arba dėl 
priemonių, kurias reikia pritaikyti visuomenės sveikatos ar sergančių asme- 
nų sveikatos apsaugai, kaip nustatyta įstatyme. 


5A straipsnis 

1. Visi asmenys turi teisę į informaciją, kaip nurodyta įstatyme. Šios 
teisės apribojimai gali būti taikomi tik remiantis įstatymu tiek, kiek jie yra 
būtini ir pateisinami dėl nacionalinio saugumo, kovos su nusikalstamumu 
arba apsaugant trečiųjų šalių teises ir interesus. 

2. Visi asmenys turi teisę būti informacinės visuomenės nariais. Pa- 
togios prieigos prie elektroniniu būdu perduodamos informacijos užtikri- 
nimas, kaip ir šios informacijos rengimas, perdavimas ir sklaida, yra vals- 
tybės pareiga. Visada prižiūrima, kaip laikomasi 9, 9A ir 19 straipsniuose 
nustatytų garantijų. 


6 straipsnis 

1. Joks asmuo negali būti suimtas ar įkalintas be pagrįsto teismo orde- 
rio, kuris turi būti pateiktas suėmimo ar kardomojo kalinimo metu, išsky- 
rus atvejus, kai sulaikoma darant nusikalstamą veiką. 

2. Asmuo, sulaikytas darantis nusikaltimą arba pateikus orderį, turi 
būti pristatytas kompetentingam ikiteisminio tyrimo teisėjui vėliausiai 

per dvidešimt keturias valandas nuo suėmimo; jei sprendimas areštuoti 
priimamas ne ikiteisminio tyrimo teisėjo darbo vietoje, asmuo per trum- 
piausią laiką turi būti perduotas teismui. Ikiteisminio tyrimo teisėjas pri- 
valo per tris dienas nuo dienos, kai asmuo buvo pristatytas, arba išleisti 
sulaikytąjį, arba išduoti suėmimo orderį. Asmeniui, kuriam pareikšti 
kaltinimai, pateikus prašymą arba force majeure atveju, patvirtintu kom- 
petentingos teisėjų tarybos sprendimu, šis terminas gali būti pratęstas iki 
dviejų dienų. 

3. Jeigu kuris nors iš šių terminų pasibaigia, bet kuris inspektorius 
ar kitas pareigūnas, civilinės arba karinės tarnybos pareigūnas, atsakingas 
už asmens suėmimą, turi nedelsdamas jį paleisti. Pažeidėjai baudžiami už 
neteisėtą sulaikymą ir atsako už padarytą žalą nukentėjusiajam ir turi jam 
sumokėti piniginę kompensaciją už patirtą skausmą ir kančias, kaip nusta- 
tyta įstatyme. 

4. Ilgiausias kardomojo kalinimo laikotarpis turi būti nustatytas įsta- 
tymu; toks asmuo gali būti sulaikomas ne ilgiau kaip vieneriems metams 
sunkių nusikaltimų atveju ar šešiems mėnesiams baudžiamųjų nusižengi- 
mų atveju. Išskirtiniais atvejais ilgiausias terminas gali būti pratęstas dar 
šešiems ar trims mėnesiams atitinkamai kompetentingos teisėjų tarybos 
sprendimu. Draudžiama viršyti šias didžiausias leistinas kardomojo kali- 
nimo ribas, paeiliui taikant šias priemones kaip atskirus tos pačios bylos 
veiksmus. 


7 straipsnis 

1. Negalima bausti už nusikaltimą, jei nusikaltimo sudėties požymius 
apibrėžiantis įstatymas negaliojo prieš padarant veiką. Jokiais atvejais baus- 
mė negali būti griežtesnė, nei numatyta įstatyme veikos padarymo metu. 

2. Kankinimas, sveikatos sutrikdymas ar psichologinis smurtas, kaip 
ir bet kuris kitas nusižengimas žmogaus orumui, yra draudžiamas ir bau- 
džiamas, kaip nustatyta įstatyme. 

3. Turto konfiskavimas yra draudžiamas. Mirties bausmė neturi būti 
taikoma, išskyrus įstatymų numatytais atvejais už sunkius nusikaltimus, 
padarytus karo metu. 

4. Įstatyme turi būti nustatytos sąlygos, kurioms esant valstybė vado- 
vaudamasi teismo sprendimu privalo neteisingai ar neteisėtai nuteistus, 
suimtus asmenis ar asmenis, kurių laisvė buvo kitaip suvaržyta, atleisti nuo 
bausmės. 

8 straipsnis 
Niekam neturi būti atimtos teisės prieš jo valią. Teisėjų komitetai, spe- 
cialūs ar kokie nors kitokie teismai neturi būti steigiami. 


9 straipsnis 

1. Kiekvieno asmens namai yra šventovė. Privatus individo ir šeimos 
gyvenimas yra neliečiamas. Jokia krata negali būti atliekama, išskyrus 
atvejus, nustatytus įstatyme, ir visada tik dalyvaujant teisminės valdžios 
atstovams. 

2. Ankstesnių nuostatų pažeidėjai turi būti nubausti už namų neliečia- 
mumo pažeidimą ir piktnaudžiavimą valdžia ir turi atsakyti už visą žalą, 
padarytą nukentėjusiajam, kaip nurodyta įstatyme. 


9A straipsnis 

Visi asmenys turi teisę būti apsaugoti nuo asmens duomenų rinkimo, 
apdorojimo ir naudojimo, ypač elektroninėmis priemonėmis, kaip nuro- 
dyta įstatyme. Asmens duomenų apsauga užtikrinama nepriklausomos 
institucijos, kuri sudaryta ir veikia taip, kaip nurodyta įstatyme. 


10 straipsnis 

1. Kiekvienas asmuo, veikdamas vienas ar kartu su kitais, turi teisę 
laikydamasis valstybės įstatymų teikti rašytines peticijas valdžios institu- 
cijoms, kurios privalo skubiai imtis veiksmų pagal galiojančias nuostatas 
ir pateikti rašytinį ir pagrįstą atsakymą pareiškėjui, kaip nustatyta įsta- 
tymu. 

2. Asmeniui pateikus pareiškimą dėl jo atžvilgiu padarytos nusikals- 
tamos veikos, persekiojimas galimas tik po institucijos, kuriai pareiškimas 
adresuotas, pranešimo apie galutinio sprendimo priėmimą ir tik gavus ins- 
titucijos leidimą. 

3. Kompetentinga tarnyba arba institucija privalo atsakyti į prašymus 
dėl informacijos ir dokumentų pateikimo, ypač pažymėjimų, patvirtinančių 
dokumentus ir liudijimus, per nustatytą terminą, ne ilgesnį nei 60 dienų, 
kaip nurodyta įstatyme. Per nustatytą terminą institucijai to nepadarius arba 
neteisėtai atsisakius pareiškėjui mokama speciali piniginė kompensacija be 
jokių kitų sankcijų ir teisinių pasekmių, kaip nurodyta įstatyme. 


11 straipsnis 
1. Graikai turi teisę į taikius ir neginkluotus susirinkimus. 

2. Vieši susirinkimai gali būti uždrausti pagrįstu policijos vadovybės 
sprendimu, jei neišvengiama grėsmė kyla visuomenės saugumui, ir tam 
tikroje srityje, jei rimtai gresia socialinio ir ekonominio gyvenimo sutrik- 
dymas, kaip nurodyta įstatyme. 


12 straipsnis 

1. Graikai turi teisę steigti ne pelno siekiančias asociacijas ir sąjungas 
pagal įstatymą, tačiau ši teisė nesuteikia teisės į išankstinį leidimą. 

2. Asociacija negali būti likviduota dėl įstatymo ar savo nuostatų pa- 
žeidimo, išskyrus teismo sprendimą. 

3. Ankstesnio punkto nuostatos taikomos tuo atveju, kai asmenų są- 
jungos nesudaro asociacijos. 

4. Žemės ūkio ir miestų kooperatyvai turi būti savarankiškai valdomi 
pagal įstatymus ir jų įstatus; jie turi būti valstybės, kuri įpareigota pasirū- 
pinti jų plėtra, apsaugoti ir prižiūrėti. 

5. Leidžiama kurti kooperatyvus, užsiimančius ūkine veikla ar išteklių 
gavyba, kurių veikla atneša bendros naudos ar neprieštarauja viešajam in- 
teresui, tačiau būtina užtikrinti vienodą visų dalyvių statusą. 


13 straipsnis 

1. Religiniai įsitikinimai yra neliečiami. Civilinės teisės ar laisvės ne- 
priklauso nuo asmens religinių įsitikinimų. 

2. Visos žinomos religijos yra laisvos ir jų maldų apeigos atliekamos 
netrukdomai, saugant įstatymu. Maldų apeigų praktika neturi pažeisti vie- 
šosios tvarkos ir gerų papročių. 

3. Visų religijų dvasininkai valstybės vienodai kontroliuojami ir turi 
tuos pačius įpareigojimus, kaip ir vyraujančios religijos. 

4. Joks asmuo negali atsisakyti savo įsipareigojimų valstybei ar atsisa- 
kyti vykdyti įstatymus dėl savo religinių įsitikinimų. 

5. Jokia priesaika negali būti numatyta ar duodama kitaip, nei nusta- 
tyta įstatymuose. 


14straipsnis 

1. Kiekvienas asmuo gali išreikšti ir skleisti savo mintis žodžiu, raštu, 
spaudoje laikantis valstybės įstatymų. 

2. Spauda yra laisva. Cenzūra ir visos kitos prevencijos priemonės yra 
draudžiamos. 

3. Išspausdintų ar išplatintų laikraščių ar kitų leidinių konfiskavimas 
draudžiamas. Konfiskavimas pagal prokuroro orderį gali būti leidžiamas 
išimtinai po platinimo ir tik atvejais, kai publikacija: 

a) yra nusižengimas krikščionių ar bet kuriai žinomai religijai, 

b) yra Respublikos Prezidento asmens įžeidimas, 

c) atskleidžia informaciją apie ginkluotųjų pajėgų amuniciją ar šalies 
įtvirtinimus, ja siekiama smurtu pakeisti režimą ar ji tiesiogiai nukreipta 
prieš teritorinį valstybės vientisumą, 

d) akivaizdžiai įžeidžia visuomenės elgesio normas įstatymų nustaty- 
tais atvejais. 

4. Visais nurodytais atvejais prokuroras privalo per 24 val. nuo konfis- 
kavimo perduoti bylą Teisėjų tarybai, ji per kitas 24 val. turi nuspręsti, ar 
konfiskacija turi būti tęsiama ar atšaukta; kitaip ji turi būti panaikinta ipso 
jure. Skundas gali būti paduotas Apeliaciniam teismui ir Aukščiausiajam 
civiliniam ir baudžiamajam teismui laikraščio ar kito konfiskuoto spaudi- 
nio leidėjo ar prokuroro. 

5. Kiekvienas asmuo, įžeistas klaidinančios publikacijos ar laidos, turi 
teisę atsakyti ir informavimo priemonė turi atitinkamą pareigą visapusiš- 
kai ir nedelsiant atlyginti žalą. Kiekvienas asmuo, įžeistas įžeidžiančios ar 
šmeižiančios publikacijos ar laidos, taip pat turi teisę atsakyti ir informa- 
vimo priemonė turi atitinkamą pareigą nedelsiant paskelbti ar perduoti 
atsakymą. Būdas, kuriuo įgyvendinama teisė atsakyti ir kuriuo visiškai ir 
nedelsiant užtikrinamas žalos atlyginimas arba paskelbiamas ar perduoda- 
mas atsakymas, turi būti numatytas įstatyme. 

6. Po ne mažiau kaip trijų nuosprendžių per penkerius metus dėl nu- 
sikalstamų veikų, padarytų pagal 3 dalį, teismas priima nutartį visiškai už- 
drausti ar laikinai sustabdyti veiklą ir, sunkiais atvejais, uždraudžia nuteis- 
tam asmeniui užsiimti žurnalisto profesine veikla, kaip nustatyta įstatyme. 
Draudimas užsiimti leidybos veikla ar laikinas jos sustabdymas nuo teismo 
nutarties priėmimo dienos įsigalioja ir yra neatšaukiamas. 

7. Klausimai, susiję su civiline ir baudžiamąja spaudos ir kitų informa- 
vimo priemonių atsakomybe bei operatyviu atitinkamų bylų nagrinėjimu, 
turi būti numatyti įstatyme. 

8. Sąlygos ir kvalifikacijos, būtinos žurnalisto profesijai, turi būti nu- 
statytos įstatyme. 

9. Visuomenės informavimo priemonių nuosavybės statusas, finansi- 
nė padėtis ir finansavimo būdai turi būti žinomi, kaip nurodyta įstatyme. 

Priemonės ir apribojimai, būtini visiškam skaidrumui ir informacijos pliu- 
ralizmui užtikrinti, turi būti nurodyti įstatyme. Draudžiama daugiau nei 
viena tos pačios rūšies arba skirtingų rūšių visuomenės informavimo prie- 
monė. Tiksliau, draudžiama daugiau kaip viena tos pačios rūšies elektroni- 
nė informavimo priemonė, kaip nurodyta įstatyme. Savininko, dalininko, 
pagrindinio akcininko arba generalinio direktoriaus kompetencija leidy- 
binėje įmonėje yra nesuderinama su savininko, dalininko, pagrindinio 
akcininko arba generalinio direktoriaus kompetencija viešojo administra- 
vimo arba viešojo sektoriaus institucijoje atlikti darbus arba teikti prekes 
ar paslaugas. Ankstesnis draudimas taip pat apima visų rūšių tarpininkus, 
pavyzdžiui, sutuoktinius, gimines, finansiškai nepriklausomus asmenis ar 
įmones. Konkrečios taisyklės, sankcijos, kurios gali apimti radijo stoties 
ar televizijos licencijos panaikinimą ar draudimą sudaryti sutartį, ar su- 
sijusios sutarties pripažinimą negaliojančia, taip pat kontrolės priemonės 
bei pažeidimų prevencijos garantijos, numatytos ankstesniuose skyriuose, 
nustatomos įstatymu. 


15 straipsnis 

1. Spaudos apsaugos nuostatos, numatytos ankstesniame straipsnyje, 
netaikomos filmams, garso įrašams, televizijai, radijui ar kitai panašiai žo- 
džio ar vaizdo perdavimo priemonei. 

2. Radijas ir televizija turi būti tiesiogiai kontroliuojami valstybės. 
Kontrolė ir administracinių sankcijų taikymas yra išimtinai priskirta Na- 
cionalinio radijo ir televizijos tarybos, kuri yra nepriklausoma institucija, 
kaip nurodyta įstatyme, kompetencijai. Tiesioginė valstybės kontrolė gali 
įgauti išankstinio leidimo statusą, siekiant vienodų informacijos ir naujie- 
nų pranešimų, literatūros ir meno kūrinių transliacijų sąlygų užtikrinant 
programų kokybės lygį, įsipareigojant įgyvendinti socialinę radijo ir tele- 
vizijos misiją ir kultūros plėtrą šalyje, atsižvelgiant į žmogaus vertybes bei 
vaikų ir jaunimo apsaugą. 

Klausimai, susiję su privalomu ir neapmokamu Parlamento ir jo ko- 
mitetų darbu, taip pat politinių partijų rinkimų kampanijos pranešimų 
transliavimu per radiją ir televiziją, turi būti nurodyti įstatyme. 


16 straipsnis 

1. Menas ir mokslas, tyrinėjimai yra laisvi ir jų vystymasis bei skatini- 
mas turi būti valstybės pareiga. Akademinė laisvė ir mokymo laisvė neat- 
leidžia nė vieno nuo pareigos būti ištikimam Konstitucijai. 


861 


PASAULIO VALSTYBIŲ KONSTITUCIJOS | Graikijos Respublika 


2. Išsilavinimas yra pagrindinė valstybės misija, kuria siekiama mora- 
linio, intelektinio, profesinio ir fizinio graikų ugdymo, nacionalinės ir reli- 
ginės sąmonės vystymosi ir jų formavimo kaip laisvų ir atsakingų piliečių. 

3. Privalomas išsilavinimas turi būti ne mažiau nei devyneri metai. 

4. Visi graikai turi teisę į nemokamą švietimą visų lygių valstybinėse 
mokymo įstaigose. Valstybė turi suteikti finansinę paramą tiems, kurie pa- 
sižymėjo, taip pat studentams, kuriems reikia pagalbos ar specialios apsau- 
gos atsižvelgiant į jų galimybes. 

5. Teikti universitetinį išsilavinimą turi būti numatyta išskirtinai ins- 
titucijoms, kurios yra valdomos kaip viešieji juridiniai asmenys. Šios ins- 
titucijos turi veikti valstybės kontroliuojamos ir turi teisę gauti finansinę 
paramą iš jos; jos veikia vadovaujantis įstatymais. Universitetų jungimas 
ir skaidymas gali vykti nepaisant jokių prieštaravimų, kaip nustato įsta- 
tymas. 

Specialus įstatymas reglamentuoja visus klausimus, susijusius su stu- 
dentų asociacijomis ir studentų dalyvavimu jose. 

6. Profesoriai universitetinėse įstaigose turi būti valstybės valdininkai. 
Kitas pedagoginis personalas turi atlikti viešąsias funkcijas laikantis sąly- 
gų, nustatytų įstatyme. Atitinkamų valstybės institucijų įstatai reglamen- 
tuoja klausimus, susijusius su minimu statusu. 

Universitetinėse įstaigose profesoriai negali būti atleisti nepasibaigus 
kadencijai, išskyrus esminius reikalavimus, nustatytus 88 straipsnio 4 da- 
lyje, ir vykdant Tarybos, kurią sudaro dauguma aukščiausio rango teismo 
pareigūnų, sprendimą, kaip nustatyta įstatyme. 

Pensinis profesorių amžius universitetinio lygmens įstaigose nustato- 
mas įstatymu; kol toks įstatymas bus išleistas, profesoriai aktyviai dirba ir 
išeina į pensiją ipso jure akademinių mokslo metų pabaigoje, kai jiems yra 
sukakę šešiasdešimt septyneri metai. 

7. Profesinę ir bet kokią kitą specialaus ugdymo formą teikia valsty- 
bė mokyklos vyresnėse klasėse ne ilgesnį nei trejų metų laikotarpį, kaip 
konkrečiai numatyta įstatyme, kuriame taip pat apibrėžiamos šių mokyklų 
absolventų teisės. 

8. Valstybė nenustato mokyklų įsisteigimo ir veiklos licencijos įgijimo 
sąlygų ir terminų, tokių mokyklų priežiūra ir mokymo personalo profesi- 
nis statusas turi būti nustatytas įstatyme. 

Steigti universitetinio lygmens institucijas privatiems asmenims drau- 
džiama. 

9. Sportas saugomas ir visiškai prižiūrimas valstybės. Valstybė teikia 
dotacijas ir kontroliuoja visas sporto asociacijas, kaip nustatyta įstatyme. 
Dotacijų panaudojimas jas gavusių asociacijų tikslams taip pat turi būti 
nustatytas įstatyme. 


17 straipsnis 

1. Turtas yra saugomas valstybės, tačiau teisės, kylančios iš jo, negali 
būti panaudotos prieš viešąjį interesą. 

2. Jei teismo posėdis dėl galutinės kompensacijos vyksta po vienerių 
metų nuo teismo posėdžio dėl laikino kompensacijos nustatymo, turi būti 
atsižvelgta į kompensacijos vertę, nustatytą teismo posėdyje dėl galutinio 
sprendimo. Sprendime nusavinti turtą turi būti nurodytas konkretus pagrin- 
das mokėti kompensaciją, jei gaunančios šalys sutinka, jog kompensacija 
būtų mokama ir natūra, suteikiant kito turto nuosavybę ar teises į kitą turtą. 

3. Neatsižvelgta į jokį nusavinto turto vertės pasikeitimą, atsiradusį po 
nusavinimo akto paskelbimo. 

4. Kompensaciją visais atvejais nustato civiliniai teismai. Tokia kom- 
pensacija taip pat gali būti nustatoma laikinai teismui išnagrinėjus arba iš- 
siuntus šaukimus gavėjui, kuris gali būti įpareigotas teismo nuožiūra pateikti 
proporcingą garantiją siekiant surinkti kompensaciją, kaip numatyta įstaty- 
me. Nepaisant 94 straipsnio, įstatymai gali numatyti vienodos jurisdikcijos 
nustatymą dėl visų ginčų ir bylų, susijusių su turto konfiskavimu, taip pat 
atitinkamas bylas nagrinėti pirmumo tvarka. Tolesnį bylų nagrinėjimo būdą 
gali reglamentuoti tas pats įstatymas. 

Prieš išmokant galutinę arba laikiną kompensaciją, visos savininko 
teisės turi likti nepakitusios ir įsikelti į naująją nuosavybę neleidžiama. 

Jei būtina atlikti ypač svarbius šalies ekonomikai darbus, specialiu 
sprendimu teismas, kompetentingas dėl galutinio arba laikinojo kompen- 
sacijos nustatymo, gali leisti juos atlikti prieš nustatant ar išmokant kom- 
pensaciją, jei dalis kompensacijos sumokama ir gavėjui suteikiama garan- 
tija dėl visos kompensacijos, kaip numatyta įstatyme. Kompensacijai netai- 
komi jokie mokesčiai, atskaitymai ar rinkliavos. 

Kompensacijos sumą nustato teismas, visais atvejais ji privalo būti 
sumokėta per pusantrų metų nuo sprendimo dėl laikinos mokėtinos kom- 
pensacijos paskelbimo datos, o tiesioginio prašymo atvejais nuo galutinio 
teismo sprendimo dėl kompensacijos paskelbimo datos, kitaip nusavini- 
mas turi būti atšauktas ipso jure. 

5. Tais atvejais, kai privaloma kompensacija už prarastas pajamas ga- 
vėjams turi būti sumokėta iš nusavinto turto, kompensacijos mokėjimo 
trukmę turi nustatyti įstatymas. 

6. Jei atliekami darbai prisideda prie visuomenės gerovės ar yra svar- 
būs šalies ekonomikai, įstatymas gali leisti valstybei nusavinti didesnius 
plotus už teritorijas, reikalingas darbams atlikti. Minėtas įstatymas nustato 
tokio nusavinimo sąlygas ir terminus. 

7. Požeminių tunelių kasimas atitinkamame gylyje gali būti leidžia- 
mas įstatymais nekompensuojant darbų, kurie yra akivaizdžiai naudingi 
valstybei, viešiesiems juridiniams asmenims, vietos valdžios įstaigoms, 
komunalinėms įmonėms ir valstybinėms įstaigoms, jei nebus trukdoma 
naudoti anksčiau minėtą turtą. 


18 straipsnis 

1. Nuosavybės teisė ir disponavimas ja kasyklose, karjeruose, urvuo- 
se, archeologinėse ir vertybių vietose, naudojimasis požeminiais vandeni- 
mis ir požeminiais ištekliais reglamentuojamas specialiaisiais įstatymais. 

2. Nuosavybės teisė, lagūnų, didelių ežerų, taip pat teritorijų, atsiran- 
dančių nusausinus juos, naudojimas ir administravimas reglamentuoja- 
mas įstatymu. 

3. Šio turto pareikalavimas ginkluotųjų pajėgų poreikiams karo ar 
mobilizacijos atvejais arba susidūrus su socialine grėsme, pavojumi vieša- 
jai tvarkai ar sveikatai, reglamentuojamas specialiuoju įstatymu. 

4. Žemės ūkio sklypų perskirstymas, siekiant pelningiau juos panau- 
doti, taip pat siekiant palengvinti smulkių padalytų žemės sklypų pertvar- 
ką, leidžiamas laikantis specialiojo įstatymo numatytos procedūros. 

5. Be ankstesnėse pastraipose nurodytų atvejų, įstatymas gali numatyti 
kitus laisvo naudojimo ir naudojimosi nuosavybe teisės atėmimo atvejus dėl 
ypatingų aplinkybių. Įstatymas nurodo asmenį, kuris įsipareigoja, ir mokė- 
jimo tvarką asmeniui, turinčiam teisę gauti kompensaciją už naudojimąsi 
turtu, kuri kiekvienu atveju turi būti proporcinga esamoms sąlygoms. 

Priemonės, nustatytos šioje dalyje, turi būti panaikintos, kai tik at- 
siranda ypatingų priežasčių. Kai priemonių taikymo terminas pratęstas, 
Vyriausiasis administracinis teismas priima sprendimą dėl jų panaikinimo 
tam tikrų kategorijų bylose po suinteresuoto asmens kreipimosi. 

6. Įstatymas gali reguliuoti disponavimą apleistomis žemėmis perduo- 
dant jas nacionalinės ekonomikos reikmėms arba skurdesniems ūkinin- 

kams. Tas pats įstatymas numato dalinę arba visišką kompensaciją savinin- 
kams, pareiškusiems pretenzijas per protingą terminą. 

7. Privalomos bendros nuosavybės valdos miestuose gali būti įvestos tik 
įstatymu, jei nepriklausomas nuosavybės ar jos dalies atkūrimas neatitinka 
taikomų esamo ar būsimo statybos reglamento reikalavimų šioje srityje. 

8. Dirbamos žemės, priklausančios patriarchaliniams vienuolynams 
Aghia Anastasia Pharmacolytria Chalkidikėje, Vlatadhes Salonikuose ir Io- 
annis Evangelist Theologos Patmose, negali būti nusavintos. Taip pat Grai- 
kijoje patriarchato rezidencija Aleksandrijoje, Antiochėjoje, Jeruzalės ir 
Šventasis vienuolynas ant Sinajaus kalno negali būti nusavintas. 


19 straipsnis 

1. Garantuojamas laiškų ir visų kitų susirašinėjimo ar bendravimo 
formų slaptumas. Atvejai, kai teisminės institucijos gali nesilaikyti šio slap- 
tumo dėl grėsmės nacionaliniam saugumui ir tiriant ypač sunkius nusikal- 
timus, turi būti nustatyti įstatyme. 

2. Klausimai, susiję su nepriklausomos institucijos sudėtimi, veikimu 
ir funkcijomis, užtikrinantys šio straipsnio 1 dalies slaptumą, turi būti nu- 
rodyti įstatyme. 

3. Naudoti įrodymus, surinktus pažeidžiant 9 ir 9A straipsnius, drau- 
džiama. 


20 straipsnis 

1. Kiekvienas asmuo turi teisę gauti teisinę apsaugą ir gali ginti savo 
nuomonę dėl savo teisių ir interesų, kaip nustatyta įstatyme. 

2. Asmens teisė būti išklausytam taip pat taikoma dėl administracinių 
veiksmų ar priemonių, priimtų jo teisių ar interesų atžvilgiu. 


21 straipsnis 

1. Šeima, kaip Tautos pažangos pagrindas, taip pat kaip ir santuoka, 
motinystė ir vaikystė, turi būti apsaugota valstybės. 

2. Daugiavaikės šeimos, neįgalūs karo ir taikos meto veteranai, karo 
aukos, našlės ir našlaičiai, taip pat asmenys, kenčiantys nuo nepagydomų 
kūno ar psichikos negalavimų, turi teisę į specialią valstybės priežiūrą. 

3. Valstybė turi rūpintis piliečių sveikata ir numatyti specialias jaunimo, 
senų žmonių, neįgaliųjų apsaugos ir nepasiturinčiųjų paramos priemones. 

4. Benamių ar nepakankamai apsaugotųjų aprūpinimas gyvenamuoju 
būstu yra specialus valstybės priežiūros objektas. 


865 


PASAULIO VALSTYBIŲ KONSTITUCIJOS | Graikijos Respublika 


5. Demografijos politikos planavimas ir įgyvendinimas, taip pat visų 
reikalingų priemonių ėmimasis yra valstybės pareiga. 

6. Neįgalūs Žmonės turi teisę naudotis priemonėmis, užtikrinančio- 
mis jų pakankamą profesinę integraciją bei dalyvavimą socialiniame, eko- 
nominiame ir politiniame šalies gyvenime. 


22 straipsnis 

1. Darbas yra teisė ir ji turi būti apsaugota valstybės, siekiant įdarbinti 
visus piliečius bei siekiant kaimo ir miesto darbingo amžiaus gyventojų 
moralinės ir materialinės pažangos. 

Visi darbuotojai, nepriklausomai nuo lyties ar kito skirstymo, turi tei- 
sę į vienodą užmokestį už vienodos vertės darbą. 

2. Bendrosios darbo sąlygos turi būti nustatytos įstatymu, papildytos 
kolektyvinėmis darbo sutartimis, sudarytomis laisvomis derybomis, o de- 
ryboms nepavykus nustatomos pagal arbitražo nustatytas taisykles. 

3. Kolektyvinio darbo sutarčių tarp valstybės tarnautojų arba kitų vie- 
šųjų juridinių asmenų tarnautojų ir vietos valdžios institucijų sudarymo 
klausimus reguliuoja įstatymas. 

4. Bet kokia privalomojo darbo forma yra draudžiama. 

Specialieji įstatymai nustato pareigą padėti karo ar mobilizacijos 
atveju arba susidūrus su šalies gynybos poreikiais, kritine visuomenės pa- 
dėtimi dėl įvykusių nelaimių ar įvykių, galinčių kelti pavojų visuomenės 
sveikatai, taip pat darbą vietos valdžios įstaigose visuomenės poreikiams 
patenkinti. 

5. Valstybė turi pasirūpinti dirbančių žmonių socialine apsauga, kaip 
nurodyta įstatyme. 

Aiškinamoji sąlyga: 

Bendrosios darbo sąlygos apima mokesčių rinkimo būdo ir nario, įpa- 
reigoto rinkti ir grąžinti profesinių sąjungų nario mokesčius, nustatymą pa- 
gal atitinkamus profesinių sąjungų įstatus. 


23 straipsnis 

1. Valstybė laiduoja laisvę jungtis ir netrukdomai naudotis susijusio- 
mis teisėmis kovojant su bet kokiu pažeidimu neperžengiant įstatymo nu- 
matytų ribų. 

2. Streikas gali būti organizuojamas teisėtai įsteigtų profesinių sąjun- 
gų siekiant apsaugoti dirbančių žmonių finansinius ir bendruosius darbo 
interesus. 

Streikuoti draudžiama teismo valdininkams ir saugumo tarnybų pa- 
reigūnams. Teisė streikuoti su išlygomis turi būti taikoma valstybės tarnau- 
tojams, vietos valdžios institucijų darbuotojams ir viešiesiems juridiniams 
asmenims, taip pat privačioms įmonėms ir viešosioms įstaigoms, kurių 
veikla yra gyvybiškai svarbi tenkinant pagrindinius visuomenės poreikius. 
Šie apribojimai negali apskritai panaikinti teisės streikuoti arba trukdyti 
teisėtai naudotis šia teise. 


24 straipsnis 

1. Gamtos ir kultūrinės aplinkos apsauga yra valstybės pareiga ir 
kiekvieno žmogaus teisė. Valstybė privalo imtis specialių prevencijos ar 
drausminių priemonių aplinkai išsaugoti. Klausimai, susiję su miškų ap- 
sauga, turi būti reglamentuojami įstatymu. Draudžiama keisti valstybinių 
miškų ir valstybinių urėdijų miškų naudojimo paskirtį, išskyrus atvejus, 
kai žemės ūkio vystymosi ar kitos viešojo intereso reikmės turi viršeny- 
bę prieš nacionalinės ekonomikos naudą. Valstybės pareiga yra sudaryti 
miškų registrą. 

2. Bendrojo šalies vystymosi, urbanizacijos bei miestų ir gyvenamųjų 
rajonų plėtros apskritai plano rengimą ir įgyvendinimą turi kontroliuo- 
ti atsakingos priežiūros institucijos ir valstybė, siekiant funkcionalumo ir 
gyvenviečių plėtros darnos bei užtikrinti geriausias įmanomas gyvenimo 
sąlygas. 

Atitinkami techniniai sprendimai grindžiami mokslo laimėjimais. Su- 
daryti nacionalinį kadastrą yra valstybės pareiga. 

3. Numatant teritoriją kaip gyvenamąją ir siekiant aktyvinti jos ur- 
banizaciją, šioje teritorijoje esanti nuosavybė gali būti panaudota šiems 
tikslams be kompensacijos, žemė perduodama gatvėms tiesti ir aikštėms 
įrengti taip prisidedant prie pagrindinių viešųjų miesto darbų vykdymo 
išlaidų, kaip nurodyta įstatyme. 

4. Įstatyme gali būti numatytas nuosavybės savininkų, kurių teritori- 
ja priskirta gyvenamajai, dalyvavimas plečiant statybas pagal patvirtintą 
miesto planą, mainais už vienodos vertės nekilnojamąjį turtą arba būstą 
teritorijose, kurios galiausiai turi būti pažymėtos kaip tinkamos statyboms. 

5. Ankstesnių šio straipsnio dalių nuostatos taip pat taikomos esamų 
gyvenamųjų vietovių pertvarkai. Likę po rekonstrukcijos laisvi plotai pa- 
skirstomi bendrojo naudojimo teritorijoms arba parduodami rekonstruk- 
cijos išlaidoms padengti, kaip nurodyta įstatyme. 

6. Paminklai ir istorinės teritorijos bei jų elementai turi būti saugomi 
valstybės. Įstatymas numato priemones, ribojančias privačią nuosavybę 
šiose teritorijose, taip pat nuosavybės savininkams mokamos kompensa- 
cijos rūšį. 

25 straipsnis 

1. Žmogaus kaip individo ir kaip visuomenės nario teises garantuoja 
valstybė. Visi valstybės valdžios atstovai privalo užtikrinti, kad būtų ne- 
kliudomai jomis naudojamasi. Šios teisės taip pat taikomos atitinkamiems 
privačių asmenų santykiams. Bet kokios rūšies apribojimai, kurie pagal 
Konstituciją gali būti taikomi šioms teisėms, turėtų būti numatyti tiesio- 
giai Konstitucijoje arba įstatyme, išlyga turėtų egzistuoti žmogaus teisėms 
taikant pirmenybę, laikantis proporcingumo principo. 

2. Pagrindinių ir neatimamų žmogaus teisių pripažinimu ir apsauga 
valstybė siekia socialinės pažangos, laisvės ir teisingumo. 

3. Piktnaudžiauti teisėmis draudžiama. 

4. Valstybė turi teisę reikalauti visų piliečių įgyvendinti socialinio ir 
nacionalinio solidarumo pareigą. 


TREČIA DALIS. VALSTYBĖS ORGANIZAVIMAS IR 
FUNKCIJOS 


I SKIRSNIS. VALSTYBĖS STRUKTŪRA 


26 straipsnis 

1. Įstatymų leidžiamąją valdžią vykdo Parlamentas ir Respublikos 
Prezidentas. 

2. Įstatymų vykdomąją valdžią vykdo Respublikos Prezidentas ir Vy- 
riausybė. 

3. Teisminę valdžią vykdo teismai, jų sprendimai turi būti priimami 
Graikijos žmonių vardu. 


27 straipsnis 

1. Keisti šalies ribas galima tik pagal įstatymą, išleistą absoliučios Par- 
lamento narių daugumos. 

2. Užsienio karinės pajėgos yra nepageidaujamos Graikijos teritori- 
joje, taip pat jos negali likti teritorijoje arba pervažiuoti per ją, išskyrus 
atvejus, numatytus įstatyme, išleistame absoliučios Parlamento daugumos. 

28 straipsnis 

1. Visuotinai pripažintos tarptautinės teisės, kaip ir tarptautinių kon- 
vencijų normos, sankcionuotos įstatymu, yra neatsiejama nacionalinės 
Graikijos teisės dalis ir turi viršenybę prieš bet kokią prieštaringą įstatymo 
nuostatą. Tarptautinės teisės ir tarptautinių konvencijų normos užsienie- 
čiams taikomos tik laikantis abipusio pripažinimo sąlygos. 

2. Konstitucijoje numatytos valdžios institucijos pagal sutartį arba su- 
sitarimą gali atstovauti tarptautinių organizacijų agentūroms, kai tai patei- 
sinama svarbiu nacionaliniu interesu ir skatina bendradarbiavimą su kito- 
mis valstybėmis. Įstatymas, tvirtinantis sutartį arba susitarimą, priimamas 
trijų penktadalių visų Parlamento narių balsų dauguma. 

3. Graikija turi vadovautis absoliučios Parlamento daugumos, kuriai 
suteiktas nacionalinis Tautos suverenitetas, priimtu įstatymu tiek, kiek tai 
lemia svarbus nacionalinis interesas, kuris neturi pažeisti žmogaus teisių ir 
demokratinės valdžios pagrindų bei įgyvendinamas vadovaujantis lygybės 
principais ir abipusio pripažinimo sąlyga. 


29 straipsnis 

1. Graikijos piliečiai, turintys balsavimo teisę, gali laisvai jungtis prie 
politinių partijų, turinčių teisę laisvai veikti demokratinėje valdžioje, ir da- 
lyvauti jų veikloje. 

Piliečiai, kurie dar nėra įgiję teisės balsuoti, gali dalyvauti partijų jau- 
nimo skyrių veikloje. 

2. Politinės partijos turi teisę gauti valstybės finansinę paramą jų rin- 
kimams ir veiklai, kaip nurodyta įstatyme. Įstatyme nurodomos skaidrumo 
garantijos, susijusios su rinkimų išlaidomis, politinių partijų finansų valdy- 
mu, Parlamento nariais, kandidatais į Parlamentą ir į visas vietos valdžios 
institucijas. Įstatymas nustato didžiausią rinkimų išlaidų sumą, gali uždraus- 
ti tam tikrų formų rinkimų kampaniją ir numato pažeidimus, dėl kurių ga- 
lima prarasti parlamentaro postą specialios institucijos, nurodytos kitame 
Konstitucijos skirsnyje, iniciatyva. Politinių partijų rinkimų ir kandidatų į 
Parlamentą išlaidų auditą atlieka speciali institucija, kurią sudaro dalyvau- 
jantys vyresnieji magistratai, kaip nurodyta įstatyme. Įstatymas taip pat gali 
praplėsti šias nuostatas rinkimuose iškeltiems kandidatams. 

3. Valstybės pareigūnams, tarnaujantiems ginkluotosiose pajėgose ir 
saugumo tarnyboje, draudžiama bet kokiu būdu agituoti už ar prieš po- 
litines partijas. Savo pareigas atliekantiems valstybės tarnautojams, vietos 

valdžios institucijų, kitų viešųjų juridinių asmenų arba viešųjų įmonių arba 
vietos valdžios institucijų ar įmonių, kurių valdymas yra tiesiogiai ar ne- 
tiesiogiai priskirtas valstybei administraciniu aktu arba pagal akcininkams 
suteiktus įgaliojimus, darbuotojams yra draudžiama bet kokiu būdu agi- 
tuoti už ar prieš politines partijas. 


II SKIRSNIS. RESPUBLIKOS PREZIDENTAS 
I SKYRIUS. PREZIDENTO RINKIMAI 


30 straipsnis 

1. Respublikos Prezidentas turi reguliuoti Respublikos institucijų 
funkcijas. Jis renkamas Parlamento penkerių metų kadencijai, kaip nuro- 
dyta 32 ir 33 straipsniuose. 

2. Prezidento pareigos yra nesuderinamos su jokiomis kitokiomis pa- 
reigomis, pozicija ar funkcijomis. 

3. Prezidento kadencija prasideda nuo Respublikos Prezidento priesaikos. 

4. Karo atveju Prezidento kadencija gali būti pratęsta iki karo pabaigos. 

5. Perrinkti tą patį asmenį Prezidentu leidžiama tik vieną kartą. 


31 straipsnis 

Respublikos Prezidentu gali būti renkamas asmuo, kuris yra Graiki- 
jos pilietis bent penkerius metus, yra graikų kilmės pagal tėvo ar motinos 
liniją, yra sulaukęs keturiasdešimties metų amžiaus ir turi teisę balsuoti. 


32 straipsnis 

1. Respublikos Prezidentas renkamas Parlamento balsuojant vardiniu 
būdu specialiojoje sesijoje Parlamento Primininko nurodymu, likus bent 
vienam mėnesiui iki esamo Prezidento kadencijos pabaigos, kaip nurodyta 
Parlamento procedūrinėse taisyklėse. 

Laikino Respublikos Prezidento nedarbingumo, negalėjimo eiti savo 
pareigų atveju, kaip nurodyta 34 straipsnio 2 dalyje, taip pat jam atsistaty- 
dinus, mirus ar pašalinus jį iš pareigų laikantis Konstitucijos, Parlamentas 
turi susirinkti ir išrinkti naują Prezidentą ne vėliau kaip per dešimt dienų 
nuo ankstesnio Prezidento kadencijos pabaigos. 

2. Visais atvejais Prezidentas turi būti renkamas visai kadencijai. 

3. Asmuo, gaunantis dviejų trečdalių visų Parlamento narių balsų dau- 
gumą, išrenkamas Respublikos Prezidentu. 

Jei daugumos nepavyksta surinkti, balsavimas turi būti pakartotas po 
penkių dienų. 

Jei antrame balsavime nesurenkama reikalaujamos balsų daugumos, 
balsavimas dar kartą gali būti pakartotas po penkių dienų; asmuo, gau- 
nantis trijų penktadalių visų Parlamento narių balsų daugumą, išrenkamas 
Respublikos Prezidentu. 

4. Jei trečiame balsavime nesurenkama minėtos kvalifikuotos balsų 
daugumos, Parlamentas turi būti paleistas per dešimt dienų nuo balsavimo 
dienos ir turi būti surengti nauji Parlamento rinkimai. 

Kai tik išrinktam Parlamentui suteikiami įgaliojimai, jis turi vardiniu 
balsavimu trijų penktadalių visų Parlamento narių balsų dauguma išrinkti 
Respublikos Prezidentą. 

Jei daugumos nepavyksta surinkti, balsavimas turi būti pakartotas per 
penkias dienas ir asmuo, gaunantis absoliučią visų Parlamento narių balsų 
daugumą, turi būti išrinktas Respublikos Prezidentu. Jei ir šios daugumos 
nepavyksta surinkti, dar kartą balsuojama po penkių dienų dėl dviejų dau- 
giausia balsų surinkusių asmenų ir asmuo, gavęs santykinę daugumą balsų, 
laikomas išrinktu Respublikos Prezidentu. 

5. Jei Parlamentas neposėdžiauja, turi būti šaukiama specialioji sesija 
Respublikos Prezidentui išrinkti, kaip nurodyta 4 dalyje. 

Jei Parlamentas buvo kokiu nors būdu paleistas, Respublikos Prezi- 
dento rinkimai turi būti atidėti, kol išrinktam naujos sudėties Parlamentui 
suteikiami įgaliojimai ne vėliau kaip per dvidešimt dienų, kaip nurodyta 
straipsnio 3 ir 4 dalyse, laikantis 34 straipsnio 1 dalies nuostatų. 

6. Jei ankstesnėse straipsnio dalyse aprašyta naujojo Prezidento rin- 
kimų procedūra nebūtų baigta laiku, esamas Respublikos Prezidentas turi 
toliau vykdyti savo pareigas, net jei jo kadencija baigėsi, kol bus išrinktas 
kitas Respublikos Prezidentas. 

Aiškinamoji sąlyga: 

Respublikos Prezidentas, atsistatydinęs dar nesibaigus jo kadencijai, ne- 
gali būti kandidatu rinkimuose, vykstančiuose dėl jo atsistatydinimo. 


33 straipsnis 

1. Išrinktasis Prezidentas turi pradėti eiti pareigas kitą dieną, kai bai- 
giasi pareigas einančio Prezidento kadencija, arba visais kitais atvejais kitą 
dieną po jo rinkimų. 

2. Prieš paskiriant į naująsias pareigas Respublikos Prezidentas duoda 
priesaiką Parlamente: 

„Aš prisiekiu Švenčiausiosios Trejybės, Vienasmenės ir Nedalomos, 
vardan saugoti Konstituciją ir įstatymus, rūpintis tikinčiaisiais, ginti nacio- 
nalinę nepriklausomybę ir teritorinį šalies vientisumą, siekiant apsaugoti 
graikų teises ir laisves bei tarnauti Graikijos žmonių bendrajam interesui 
ir pažangai.“ 

3. Įstatymas numato Respublikos Prezidento valstybės pareigų ir pa- 
slaugų, reikalingų joms atlikti, sąrašą. 


34 straipsnis 

1. Jeigu Respublikos Prezidentas yra išvykęs į užsienį daugiau nei de- 
šimt dienų arba yra miręs, atsistatydinęs, nušalintas nuo pareigų, arba ne- 
pajėgus atlikti visų pareigų, jį laikinai pavaduoja Parlamento Pirmininkas; 
jei nėra Parlamento, ankstesnio Parlamento Pirmininkas, o jei jis atsisako 
ar ir jo nėra, kolektyviai Ministrų kabinetas. 

Prezidento pavadavimo laikotarpiu nuostatos, susijusios su Parla- 
mento paleidimu, išskyrus atvejus, nurodytus 32 straipsnio 4 dalyje, taip 
pat nuostatos, susijusios su Kabineto paleidimu ar referendumu, kaip nu- 
rodyta 38 straipsnio 2 dalyje ir 44 straipsnio 2 dalyje, netaikomos. 

2. Jeigu Respublikos Prezidentas negali eiti savo pareigų ilgiau nei 
trisdešimt dienų, trijų penktadalių visų jo narių balsų dauguma sušaukia- 
mas Parlamentas, net jei jis buvo paleistas, jei situacija reikalauja naujo 
Prezidento rinkimų. Jokiais atvejais naujo Respublikos Prezidento rinki- 
mai negali būti atidėti ilgiau nei šešiems mėnesiams nuo jo pakeitimo dėl 
jo nedarbingumo pradžios. 


II SKYRIUS. RESPUBLIKOS PREZIDENTO ĮGALIOJIMAI IR 
ATSAKOMYBĖ 


35 straipsnis 

1. Joks Respublikos Prezidento aktas negalioja ir negali būti vykdo- 
mas, išskyrus, jei jis buvo kontrasignuotas kompetentingo ministro parašu 
ir buvo paskelbtas „Valstybės žiniose“. 

Jei Kabinetas atleidžiamas nuo pareigų, kaip numatyta 38 straipsnio 
1 dalyje, ir Ministrui Pirmininkui nepavyksta kontrasignuoti atitinkamo 
dekreto, jį turi pasirašyti Respublikos Prezidentas. 

2. Išimties tvarka kontrasignacijos nereikalauja šie teisės aktai: 

a) Ministro Pirmininko paskyrimas, 

b) tiriamųjų įgaliojimų paskyrimas laikantis 37 straipsnio 2, 3 ir 4 dalies, 

c) Parlamento paleidimas pagal 32 straipsnio 4 dalį ir 41 straipsnio 
1 dalį, jei Ministrui Pirmininkui nepavyksta kontrasignuoti, ir laikantis 
53 straipsnio 1 dalies, jeigu Kabinetui nepavyksta kontrasignuoti, 

d) įstatymo projekto, už kurį balsuota, grąžinimas Parlamentui pagal 
42 straipsnį 1 dalį, 

e) darbuotojų skyrimas į administracijos pareigas Respublikos Prezi- 
dentūroje. 

3. Nutarimas paskelbti referendumą dėl įstatymo projekto, kaip numa- 
tyta 44 straipsnio 2 dalyje, turi būti kontrasignuotas Parlamento Pirmininko. 


36 straipsnis 

1. Respublikos Prezidentas besąlygiškai vadovaujasi 35 straipsnio 
1 dalies nuostatomis, atstovauja valstybei tarptautiniu mastu, skelbia karą, 
sudaro taikos, aljanso, ekonominio bendradarbiavimo ir dalyvavimo tarp- 
tautinėse organizacijose ar sąjungose sutartis ir skelbia jas Parlamentui su 
būtinais paaiškinimais, kiek leidžia valstybės interesai ir saugumas. 

2. Konvencijos dėl prekybos, mokesčių, ekonominio bendradarbiavi- 
mo ir dalyvavimo tarptautinėse organizacijose ar sąjungose ir visos kitos, 
apimančios kitas šios Konstitucijos nuostatos numatytas išlygas, jokia įsta- 
tymu neįtvirtinta nuostata negali būti prievolė graikams, kol ji nėra ratifi- 
kuota įstatymu, kurį balsuodamas priėmė Parlamentas. 

3. Slapti susitarimo straipsniai jokiu būdu negali pakeisti atvirai skel- 
biamų straipsnių. 

4. Tarptautinių sutarčių ratifikavimas negali būti deleguotosios įstaty- 
mų leidybos objektas, kaip nurodyta 43 straipsnio 2 ir 4 dalyse. 


37 straipsnis 

1. Respublikos Prezidentas skiria Ministrą Pirmininką ir pagal jo re- 
komendacijas skiria ir atleidžia kitus Kabineto narius ir sekretorius. 

2. Partijos, turinčios absoliučią daugumą Parlamente, lyderis turi būti 
paskirtas Ministru Pirmininku. Jeigu nė viena partija neturi absoliučios 
daugumos, Respublikos Prezidentas turi paskirti partijos, turinčios san- 
tykinę daugumą, lyderį siekiant formuojant Vyriausybę turėti Parlamento 
pasitikėjimą. 

3. Jei ši galimybė negali būti nustatyta, Respublikos Prezidentas turi 
suteikti įgaliojimus antrosios pagal dydį šalies Parlamente partijos lyderiui, 
ojei ir tai nepavyksta, suteikti trečios pagal dydį šalies Parlamente partijos 
lyderiui. Kiekvienas mandatas galioja tris dienas. Jei visi kandidatų manda- 
tai netinkami, Respublikos Prezidentas kviečia visus politinių partijų lyde- 
rius, o jeigu paaiškėja, kad neįmanoma sudaryti Parlamento pasitikėjimą 
turinčio Kabineto, stengiasi suformuoti Kabinetą, sudarytą iš visų šalies 
partijų siekiant surengti Parlamento rinkimus. Jei tai nepavyksta, turi pa- 
tikėti Vyriausiojo administracinio teismo arba Aukščiausiojo civilinių ir 
baudžiamųjų bylų teismo ar Audito rūmų pirmininkui sudaryti kiek įma- 
noma priimtiną Kabinetą rinkimams surengti ir paleisti Parlamentą. 

4. Kai įgaliojimai sudaryti Kabinetą suteikiami laikantis minėtų 
straipsnio dalių, jeigu partija neturi lyderio ar partijos pirmininko, arba 
jeigu lyderis ar partijos pirmininkas nebuvo išrinktas į Parlamentą, Res- 
publikos Prezidentas suteikia įgaliojimus asmeniui, kurį pasiūlo partijos 
parlamentinė frakcija. Pasiūlymą dėl įgaliojimų perleidimo reikia pateikti 
per tris dienas nuo Parlamento Pirmininko arba jo pavaduotojo pranešimo 
Respublikos Prezidentui apie kiekvienos partijos vietų skaičių Parlamente; 
minėtas pranešimas turi būti pateikiamas prieš suteikiant įgaliojimus. 

*Aiškinamoji sąlyga: 

Jei partijos turi vienodą vietų skaičių Parlamente, daugiau balsų rinki- 
muose gavusi partija turi pirmenybę suteikiant įgaliojimus. Neseniai įkurtos 
partijos parlamentinė frakcija, kaip numatyta galiojančiame Parlamento 
statute, eina po ankščiau įkurtos, kai turi vienodą vietų skaičių. Abiem šiais 
atvejais įgaliojimai negali būti suteikimai daugiau nei keturioms partijoms. 


38 straipsnis 

1. Respublikos Prezidentas atleidžia Kabinetą iš pareigų, jei Kabinetas 
atsistatydina arba Parlamentas atšaukia savo pasitikėjimą, kaip nurodyta 
84 straipsnyje. Tokiais atvejais analogiškai taikomos 37 straipsnio 2, 3 ir 
4 dalies nuostatos. Jei atsistatydinusio Kabineto Ministras Pirmininkas taip 
pat yra partijos lyderis ar partijos, kuri turi absoliučią Parlamento narių 
daugumą, pirmininkas, analogiškai taikoma 37 straipsnio 3 dalies C skirs- 
nio nuostata. 

2. Jei Ministras Pirmininkas atsistatydina, mirė arba negali eiti savo 
pareigų dėl priežasčių, susijusių su sveikata, Respublikos Prezidentas ski- 
ria Ministru Pirmininku partijos parlamentinės grupės, kuriai priklauso 

atsistatydinęs Ministras Pirmininkas, siūlomą asmenį, jei ji turi absoliučią 
daugumą Parlamente. Siūlymas pateikiamas ne vėliau kaip per tris dienas 
nuo Ministro Pirmininko atsistatydinimo ar mirties, ar paaiškėjus, jog jis 
nesugeba eiti savo pareigų. Tuo atveju, jei jokia politinė partija neturi abso- 
liučios daugumos Parlamente, analogiškai taikoma 4 dalis, laikantis 2 da- 
lies antrojo skirsnio ir ankstesnio straipsnio 3 dalies nuostatų. Ministro 
Pirmininko nesugebėjimas eiti pareigų dėl priežasčių, susijusių su sveikata, 
nustatomas specialiu Parlamento sprendimu, priimtu absoliučios visų Par- 
lamento narių daugumos, laikantis partijos parlamentinės grupės, kuriai 
priklauso Ministras Pirmininkas, pasiūlymo, jei ji turi absoliučią daugumą 
Parlamente. Visais kitas atvejais pasiūlymas pateikiamas bent dviejų penk- 
tadalių visų Parlamento narių. 

Kol bus paskirtas naujasis Ministras Pirmininkas, Ministro Pirminin- 
ko pareigas eina pirmasis pagal eilę Ministro Pirmininko pavaduotojas, o 
tuo atveju, jei joks Ministro Pirmininko pavaduotojas nebuvo paskirtas, 
pirmasis pagal eilę ministras. 

*Aiškinamoji sąlyga: 

2 dalies nuostatos taip pat taikomos Respublikos Prezidento pavadavi- 
mo atveju, kaip numatyta 34 straipsnyje. 


39 straipsnis 
Neteko galios. 


40 straipsnis 

1. Respublikos Prezidentas turi sušaukti Parlamentą į reguliariąją sesi- 
ją kartą per metus, kaip nurodyta 64 straipsnio 1 dalyje, ir į neeilinę sesiją, 
kai nusprendžia, kad tai būtina, ir skelbia kiekvienos sesijos pradžią ir pa- 
baigą asmeniškai arba per Ministrą Pirmininką. 

2. Respublikos Prezidentas parlamentinę sesiją gali sustabdyti tik vie- 
ną kartą, atidedant jos pradžią arba uždarant ją. 

3. Sesijos sustabdymas negali būti pratęstas ilgiau nei trisdešimčiai 
dienų, taip pat negalima dar kartą stabdyti tą pačią sesiją be paties Parla- 
mento sutikimo. 


41 straipsnis 

1. Respublikos Prezidentas gali paleisti Parlamentą, kai dvi vyriausy- 
bės atsistatydina ar nepritarė Parlamentui ir jo sudėtis neužtikrina Vyriau- 
sybės stabilumo. Rinkimus rengia Vyriausybė, kuri turi paleidžiamo Par- 

lamento pasitikėjimą. Visais kitais atvejais analogiškai taikomas 37 straips- 
nio 3 dalies trečiasis skirsnis. 

2. Respublikos Prezidentas paleidžia Parlamentą Ministrų kabineto, 
kuris gavo pasitikėjimo balsą, siūlymu siekiant atnaujinti Tautos suteiktą 
mandatą atsižvelgiant į išskirtinės svarbos nacionalinį klausimą. Paleisti 
naująjį Parlamentą dėl tos pačios priežasties neleidžiama. 

3. Dekretas, susijęs su Parlamento paleidimu, kontrasignuojamas Mi- 
nistrų kabineto ankstesnėje dalyje numatytais atvejais, turi numatyti rinki- 
mų paskelbimą per trisdešimt dienų ir naujojo Parlamento sušaukimą per 
trisdešimt dienų nuo rinkimų. 

4. Parlamentas, išrinktas po ankstesnio Parlamento paleidimo, negali 
būti paleistas nepraėjus vieneriems metams nuo pirmosios sesijos, išskyrus 
atvejus, nurodytus 37 straipsnio 3 dalyje ir šio straipsnio 1 dalyje. 

5. Paleisti Parlamentą privaloma 32 straipsnio 4 dalyje nurodytu atveju. 


42 straipsnis 

1. Respublikos Prezidentas turi pasirašyti ir paskelbti Parlamento įsta- 
tymus per vieną mėnesį nuo balsavimo. Respublikos Prezidentas gali per 
terminą, numatytą ankstesniame sakinyje, grąžinti Parlamento priimtą 
įstatymo projektą nurodydamas grąžinimo priežastis. 

2. Respublikos Prezidento Parlamentui grąžintas įstatymo projektas 
turi būti įtrauktas į plenumo programą ir, jei jis vėl priimamas absoliučia 
visų narių balsų dauguma, Respublikos Prezidentas laikantis 76 straipsnio 
2 dalyje numatytos procedūros privalo pasirašyti ir paskelbti jį per dešimt 
dienų nuo antrojo balsavimo. 

3. Neteko galios. 


43 straipsnis 

1. Respublikos Prezidentas leidžia įstatymų vykdymo dekretus; jis nie- 
kada negali sustabdyti įstatymų taikymo nei atleisti ką nors nuo jų vykdymo. 

2. Bendrojo reguliavimo dekretų išleidimas, remiantis specialiuoju 
delegavimu, atsižvelgiant į įstatymą ir į tokio delegavimo ribas, turi būti 
leidžiamas remiantis kompetentingo ministro siūlymu. Delegavimas sie- 
kiant, kad kiti administraciniai organai išleistų reguliavimo aktus, leidžia- 
mas konkretesnių klausimų ar vietinės reikšmės klausimų arba techninio 
ir išsamaus pobūdžio reglamentavimo atvejais. 

3. Neteko galios. 

4. Pagal Parlamento plenume išleistus įstatymus gali būti deleguojama 
teisė išleisti bendruosius platesnį reguliavimo objektą turinčius dekretus, 
nurodytus tokiuose įstatymuose. Šie įstatymai nustato bendruosius princi- 
pus, reguliavimo kryptis ir terminą, per kurį ši teisė turi būti deleguojama. 

5. Klausimai, kurie, kaip nurodyta 72 straipsnio 1 dalyje, priklauso ple- 
narinei Parlamento sesijos kompetencijai, negali būti delegavimo objektu, 
kaip nurodyta ankstesnėje pastraipoje. 


44 straipsnis 

1. Esant ypatingoms aplinkybėms, skubiems ir nenumatytiems po- 
reikiams Respublikos Prezidentas Kabineto siūlymu nagrinėja teisės aktų 
turinį. Tokie teisės aktai turi būti pateikti Parlamentui tvirtinti, kaip nuro- 
dyta 72 straipsnio 1 dalyje, per keturiasdešimt dienų nuo jų išleidimo arba 
per keturiasdešimt dienų nuo Parlamento sesijos sušaukimo. Jei tokie aktai 
negali būti pateikti Parlamentui per minėtą terminą arba jei jie negali būti 
priimti Parlamento per tris mėnesius nuo jų pateikimo, jie nustoja galioti. 

2. Respublikos Prezidentas dekretu skelbia referendumą dėl svarbiau- 
sių nacionalinių klausimų, už kuriuos balsavo absoliuti visų Parlamento 
narių dauguma, Kabinetui pateikus pasiūlymą. 

Referendumas dėl Parlamento priimtų įstatymų, reguliuojančių 
svarbius socialinius klausimus, išskyrus fiskalinius klausimus, turi būti 
paskelbtas Respublikos Prezidento dekretu, jeigu tai sprendžia trys penk- 
tadaliai visų Parlamento narių, vadovaujantis dviejų penktadalių visų 
Parlamento narių siūlymu ir šio straipsnio taikymą numatančiomis Par- 
lamento procedūrinės taisyklės ir įstatymu. Toje pačioje parlamentinėje 
sesijoje gali būti pateikti ne daugiau kaip du pasiūlymai surengti referen- 
dumą dėl įstatymo. 

Jei balsuojama už įstatymą, terminas, nurodytas 42 straipsnio 1 dalyje, 
pradedamas skaičiuoti kitą dieną po to, kai paskelbiamas referendumas. 

3. Esant išskirtinėms aplinkybėms Respublikos Prezidentas kreipiasi į 
žmones su pranešimais, išreiškiančiais pritariančiąją Ministro Pirmininko 
nuomonę. Šie pranešimai turėtų būti kontrasignuoti Ministro Pirmininko 
ir paskelbti „Valstybės žiniose“. 


45 straipsnis 
Respublikos Prezidentas yra vyriausiasis nacionalinių karinių pajėgų 
vadas, duoda įsakymus, kuriuos vykdo Vyriausybė, kaip nurodyta įsta- 

tyme. Prezidentas taip pat teikia laipsnius tarnaujantiems kariuomenėje, 
kaip nurodyta įstatyme. 


46 straipsnis 

1. Respublikos Prezidentas skiria ir atleidžia valstybės tarnautojus pa- 
gal įstatymą, išskyrus atvejus, nustatytus įstatyme. 

2. Respublikos Prezidentas teikia apdovanojimus pagal atitinkamas 
teisės aktų nuostatas. 


47 straipsnis 

1. Respublikos Prezidentas turi teisę pagal teisingumo ministro re- 
komendaciją ir pasikonsultavęs su Taryba, kurią sudaro dauguma teisėjų, 
suteikti malonę, sušvelninti ar sutrumpinti bausmes, paskirtas teismo, ir 
panaikinti visų paskelbtų ir įvykdytų nuosprendžių sukeltas pasekmes. 

2. Respublikos Prezidentas turi teisę suteikti malonę nuteistam minist- 
rui tik gavęs Parlamento pritarimą, kaip numatyta 86 straipsnyje. 

3. Amnestija gali būti suteikiama tik už politinius nusikaltimus pagal 
įstatymą, priimtą Parlamento plenume trijų penktadalių visų narių balsų 
dauguma. 

4. Amnestija už bendrojo pobūdžio nusikaltimus negali būti teikiama 
net pagal įstatymą. 


48 straipsnis 

1. Karo ar mobilizacijos dėl išorinių pavojų arba neišvengiamos grės- 
mės nacionaliniam saugumui, taip pat ginkluoto perversmo, kuriuo sie- 
kiama nuversti demokratinį režimą, atveju Parlamentas Kabineto siūlymu 
išleidžia rezoliuciją, kuri įsigalioja visoje valstybėje, arba tose dalyse, ku- 
riose yra apgulties padėtis, įsteigia ypatinguosius teismus ir visiškai arba iš 
dalies sustabdo 5 straipsnio 4 dalies, 6, 8, 9, 11, 12 straipsnio 1-4 dalių, 14, 
19, 22 straipsnio 3 dalies, 23, 96 straipsnio 4 dalies ir 97 straipsnio nuostatų 
galiojimą. Respublikos Prezidentas skelbia Parlamento rezoliuciją. Parla- 
mento rezoliucija nustato, kad priemonės negali būti taikomos ilgiau nei 
penkiolika dienų. 

2. Jei Parlamentas nėra sušauktas arba jei objektyviai neįmanoma jo su- 
šaukti laiku, priemonės, minimos ankstesnėje dalyje, priimamos Kabineto 
siūlymu Prezidento dekretu. Kabinetas pateikia dekretą Parlamentui tvirtin- 
ti, kai tik įmanoma sušaukti Parlamentą, net jei jo terminas baigėsi arba jo 
veikla buvo nutraukta, visais atvejais ne vėliau kaip per penkiolika dienų. 

3. Ankstesnėse dalyse nurodytų priemonių taikymas gali būti pratęsta 
kas penkiolika dienų tik pagal Parlamento, kuris turi būti sušauktas, net jei 
jo kadencija baigėsi ar jis buvo paleistas, išleistą rezoliuciją. 

4. Priemonės, nurodytos ankstesnėse dalyse, yra panaikinamos ipso 
jure pasibaigus terminams, nurodytiems 1, 2 ir 3 punktuose, jei jie nebus 
pratęsti pagal Parlamento rezoliuciją, ir karo nutraukimo atveju, jei tai 
buvo jų įvedimo priežastis. 

5. Įsigaliojus ankstesnėse dalyse nurodytoms priemonėms, Respubli- 
kos Prezidentas Ministrų Kabineto siūlymu išleidžia teisės aktus dėl kritinės 
padėties šalyje arba kad kuo greičiau būtų atkurta konstitucinių institucijų 
veikla. Šie teisės aktai turi būti pateikti Parlamentui tvirtinti per penkiolika 
dienų nuo jų išleidimo arba Parlamento sesijos sušaukimo. Jei jie negali būti 
pateikti Parlamentui per nurodytą terminą arba negali būti patvirtinti per 
penkiolika dienų nuo jų pateikimo dienos, jie nustoja galioti. 

6. Parlamento rezoliucijos, minimos šio straipsnio 2 ir 3 dalyse, turi 
būti priimamos visų Parlamento narių balsų dauguma, o rezoliucija, mi- 
nima šio straipsnio 1 dalyje, trijų penktadalių visų Parlamento narių balsų 
dauguma. Parlamentas turi nuspręsti dėl šių klausimų per vieną posėdį. 

7. Nepaprastosios padėties laikotarpiu Konstitucijos 61 ir 62 straips- 
nių nuostatos taikomos ipso jure, nepriklausomai nuo to, ar Parlamentas 
buvo paleistas, ar jo kadencijos terminas baigėsi. 


III SKYRIUS. SPECIALŪS RESPUBLIKOS PREZIDENTO 
ĮSIPAREIGOJIMAI 


49 straipsnis 

1. Respublikos Prezidentui jokiu būdu negali būti taikoma atsako- 
mybė už veiksmus, atliktus vykdant savo pareigas, išskyrus tik valstybinės 
paslapties išdavimą ar tyčinį Konstitucijos pažeidimą. Dėl aktų, nesusijusių 
su jo pareigų atlikimu, baudžiamasis persekiojimas turi būti sustabdytas 
iki Prezidento kadencijos pabaigos. 

2. Siūlymą pateikti kaltinimus Respublikos Prezidentui turi pasirašyti 
ne mažiau kaip vienas trečdalis Parlamento narių, siūlymui priimti būtina 
dviejų trečdalių visų narių balsų dauguma. 

3. Jei pasiūlymas bus priimtas, Respublikos Prezidentas bus patrauk- 
tas atsakomybėn ir turės stoti prieš teismą, kaip nurodyta 86 straipsnyje, 
kurio nuostatos turi būti atitinkamai taikomos šiuo atveju. 

4. Pateikus Respublikos Prezidentui kaltinimus, jo veikla sustabdoma, 
kaip nurodyta 34 straipsnyje. Jei teismas Prezidentą išteisina ir jei jo ka- 
dencija dar nėra pasibaigusi, jis toliau gali eiti savo pareigas, kaip nustatyta 
86 straipsnyje. 

5. Šio straipsnio nuostatos įgyvendinamos pagal Parlamento plenari- 
niame posėdyje priimtą įstatymą. 


50 straipsnis 
Respublikos Prezidentas neturi jokių kitų įgaliojimų, išskyrus tuos, 
kurie jam suteikti Konstitucijos ir įstatymų. 


III SKIRSNIS. PARLAMENTAS 
I SKYRIUS. PARLAMENTO RINKIMAI IR SUDARYMAS 


51 straipsnis 

1. Parlamento narių skaičius nurodytas įstatyme; tačiau jis negali būti 
mažesnis nei du šimtai ar daugiau nei trys šimtai narių. 

2. Parlamento nariai atstovauja Tautai. 

3. Parlamento nariai renkami tiesiogiai, visuotiniu ir slaptu piliečių, 
turinčių teisę balsuoti, balsavimu, kaip numatyta įstatyme. Įstatymas nega- 
li apriboti teisės balsuoti, išskyrus atvejus, kai asmuo nėra sulaukęs reikia- 
mo minimalus amžius, arba neveiksnumo atvejais, arba jei yra kaltinama- 
sis teismo nuosprendis už tam tikrus sunkius nusikaltimus. 

4. Parlamento rinkimai rengiami visoje šalyje vienu metu. 

Klausimai, susiję su teise balsuoti asmenims, gyvenantiems už šalies 
ribų, gali būti nustatyti įstatymu, priimtu dviejų trečiųjų visų Parlamento 
narių balsų dauguma. Principas surengti rinkimus vienu metu netrukdo 
pasinaudoti balsavimo paštu arba kitomis atitinkamomis priemonėmis 
teise, jei balsai skaičiuojami ir rezultatai skelbiami visoje šalyje vienu 
metu. 

5. Teisė pasinaudoti rinkimų teise turi būti privaloma. 


52 straipsnis 

Laisva ir nesuklastota Tautos valios kaip Tautos suvereniteto išraiška 
turi būti užtikrinama visų valstybės pareigūnų, kurie privalo tai įgyvendin- 
ti esant bet kokioms aplinkybėms. Baudžiamosios sankcijos už šios nuo- 
statos pažeidimus turi būti nustatytos įstatyme. 


880 


Graikijos Respublikos Konstitucija 


53 straipsnis 

1. Parlamento nariai renkami ketverių metų kadencijai skaičiuojant 
nuo visuotinių rinkimų dienos. Pasibaigus Parlamento kadencijai, naujieji 
Parlamento nariai turi būti paskelbti Prezidento dekretu, kontrasignuo- 
tu Ministrų kabineto. Eiliniai Parlamento rinkimai turi būti surengti per 
trisdešimt dienų ir naujoji Parlamento eilinė sesija sušaukiama per kitas 
trisdešimt dienų. 

2. Parlamento vieta, kuri tapo laisva per paskutinius Parlamento ka- 
dencijos metus, neturi būti užimta iki rinkimų, jei to reikalauja įstatymai, 
kol laisvų vietų skaičius neviršija penktadalio visų Parlamento narių skai- 
čiaus. 

3. Karo atveju Parlamento kadencija pratęsiama vienos kadencijos 
laikotarpiui. Jei Parlamentas buvo paleistas, rinkimai atidedami iki karo 
pabaigos ir paleistas Parlamentas sušaukiamas ipso jure iki to laiko. 


54 straipsnis 

1. Rinkimų sistema ir apygardos yra nurodytos rinkimų įstatymuose, 
kurie turi būti taikomi ateinantiems rinkimams, nebent detali nuostata, 
priimta dviejų trečdalių visų Parlamento narių balsų daugumos, numato 
neatidėliotiną jų taikymą ateinantiems rinkimams. 

2. Rinkimų apygardoje renkamų Parlamento narių skaičius nusta- 
tomas Prezidento dekretu atsižvelgiant į paskutinio gyventojų surašymo 
rezultatus. Gyventojų surašymo rezultatai remiantis kompetentingų tarny- 
bų duomenimis paskelbiami po vienerių metų nuo paskutinės gyventojų 
surašymo dienos. 

3. Dalis Parlamento, kurią sudaro ne daugiau nei viena dvidešimtoji 
visų jo narių, gali būti renkama visoje šalyje proporcingai bendram kiek- 
vienos renkamos partijos dydžiui visoje šalyje, kaip nurodyta įstatyme. 


II SKYRIUS. PARLAMENTO NARIŲ PAŠALINIMAS IŠ PAREIGŲ IR 
PAREIGŲ NESUDERINAMUMAS 


55 straipsnis 

1. Kad asmuo būtų išrinktas Parlamento nariu, jis turi būti Graikijos 
pilietis, turėti teisnumą, teisę balsuoti ir rinkimų dieną turi būti pasiekęs 
dvidešimt penkerių metų amžiaus ribą. 

2. Parlamento narys, neatitinkantis bet kurio iš minėtų reikalavimų, 
netenka teisės eiti parlamentaro pareigas ipso jure. 

56 straipsnis 

1. Samdomi valdininkai ir valstybės tarnautojai, kiti tarnautojai, asme- 
nys, tarnaujantys ginkluotosiose pajėgose ir saugumo tarnyboje, vietos val- 
džios institucijų arba kitų viešųjų juridinių asmenų valdytojai, valdytojų pava- 
duotojai ar direktorių tarybos pirmininkai, išrinkti į vieno asmens vadovauja- 
mus vietos valdžios institucijų organus ar viešųjų juridinių asmenų ar valsty- 
bės kontroliuojamų privačių juridinių asmenų ar viešųjų įmonių ar įmonių, 
kurias valdant Valstybė tiesiogiai ar netiesiogiai administraciniu aktu arba pa- 
gal savo kaip akcininkės kompetenciją skiria asmenis, ar vietos valdžios įmo- 
nių vadovaujantys arba vykdomieji direktoriai, negali būti nei renkami, nei 
išrinkti į Parlamentą, jei jie prieš iškeldami savo kandidatūrą neatsistatydi- 
na. Įsigalioja tik raštiškas atsistatydinimas. Atsistatydinusiems kariškiams už- 
drausta grįžti į aktyvią tarnybą. Asmenys, einantys aukštesnes pareigas vie- 
no asmens vadovaujamose antrojo lygmens vietos valdžios institucijose, ne- 
gali būti nei renkami, nei būti išrinkti į Parlamentą, net jei jie atsistatydintų. 

2. Šio straipsnio apribojimai netaikomi universitetinių mokslo įstaigų 
profesoriams. Profesoriaus pareigos turi būti sustabdomos Parlamento ka- 
dencijos laikotarpiui ir į Parlamentą išrinkto profesoriaus pakeitimo būdas 
turi būti numatytas įstatyme. 

3. Šie asmenys negali nei būti renkami, nei išrinkti į Parlamentą rinki- 
mų apygardoje, kurioje yra jų darbovietė, arba apylinkėje, kurioje jų vietos 
valdžios įgaliojimai pratęsti per pastaruosius aštuoniolika mėnesių nuo 
ketverių metų parlamentinės kadencijos pradžios: 

a) direktorių tarybos pirmininkai, pirmininkų pavaduotojai, viešųjų 
juridinių asmenų vadovaujantys ir vykdomieji direktoriai, išskyrus asocia- 
cijų, viešųjų įmonių ar įmonių, kurias valdant valstybė tiesiogiai arba ne- 
tiesiogiai administraciniu aktu arba pagal savo kaip akcininkės kompeten- 
ciją skiria asmenis; 

b) nepriklausomų institucijų, kurios įsteigtos ir veikia pagal 101 A straips- 
nį, taip pat institucijų, kurios pagal įstatymą priskirtos nepriklausomoms ar 
kontroliuojančioms, nariai; 

c) ginkluotųjų pajėgų ir saugumo tarnybos aukšto ir aukščiausio ran- 
go pareigūnai; 

d) valstybės, vietos valdžios institucijų ir jų įmonių samdomi tarnau- 
tojai, taip pat asmenys, einantys juridinių asmenų ir įmonių valdybos ar 
atitinkamo lygmens struktūrinio padalinio vadovo pareigas, kaip konkre- 
čiai nurodyta įstatyme. Ankstesniame skyriuje nurodytiems tarnautojams, 


882 


Graikijos Respublikos Konstitucija 


kurie turi didesnius vietos valdžios įgaliojimus, su jų postu nesusiję apri- 
bojimai taikomi tik tuo atveju, jei jie eina generalinio direktoriaus ar atitin- 
kamo lygmens vadovo pareigas; 

e) bendrieji ir specialieji ministerijų sekretoriai arba nepriklausomi 
sekretoriai, bendrųjų ir regioninių administracijų sekretoriai ir visi jiems 
pagal įstatymą prilyginami asmenys. Asmenims, einantiems valstybės pa- 
tarėjo pareigas, šioje dalyje numatyti apribojimai netaikomi. 

4. Valstybės tarnautojai ir karininkai, kurie pagal įstatymą privalo likti 
tarnyboje tam tikram laikotarpiui, negali būti renkami nei būti išrinkti į 
Parlamentą tokių įsipareigojimų laikotarpiu. 


57 straipsnis 

1. Parlamento nario pareigos yra nesuderinamos su savininko, part- 
nerio, akcininko, direktoriaus, administratoriaus, direktorių valdybos na- 
rio, generalinio direktoriaus ar generalinio direktoriaus pavaduotojo pa- 
reigomis įmonėje, kuri: 

a) įsipareigoja atlikti viešuosius darbus, tyrimus, pirkimus, teikti vals- 
tybės paslaugas ar sudaro panašias plėtros ar investavimo sutartis; 

b) naudojasi specialiomis privilegijomis; 

c) valdo ar vadovauja radijo ar televizijos stotims arba leidžia laikraštį, 
platinamą visoje Graikijoje; 

d) naudodamasi lengvatomis atlieka viešuosius darbus ar įsteigia vie- 
šąją įstaigą ar komunalinių paslaugų įmonę; 

e) nuomoja komercinės paskirties nekilnojamąją turtą, priklausantį 
valstybei. Siekiant taikyti šią straipsnio dalį, vietos valdžios institucijos, kiti 
viešieji juridiniai asmenys, valstybės valdomi privatūs juridiniai asmenys, 
viešosios įstaigos, vietos valdžios institucijų įmonės ir kitos vietos valdžios 
institucijų įmonės bei kitų įmonių, kurias valdant valstybė tiesiogiai arba 
netiesiogiai administraciniu aktu arba pagal savo kaip akcininkės kom- 
petenciją skiria asmenis, yra prilyginamos valstybei. Įmonės akcininkas, 
patenkantis į šioje dalyje numatytus apribojimus, yra kiekvienas asmuo, 
turintis daugiau kaip vieną procentą jos įstatinio kapitalo. Specialiuoju 
įstatymu gali būti nustatoma profesinė veikla, be tos, kuri minima ankstes- 
niuose skirsniuose, kuri Parlamento nariams yra draudžiama. 

Pažeidus šio straipsnio nuostatas netenkama teisės eiti Parlamento 
nario pareigų ir nustoja galioti susijusios sutartys ar teisės aktai, kaip nu- 
rodyta įstatyme. 


883 


PASAULIO VALSTYBIŲ KONSTITUCIJOS | Graikijos Respublika 


2. Parlamento nariai, kuriems gali būti taikomos šio straipsnio pirmos 
dalies nuostatos, privalo per aštuonias dienas nuo jų išrinkimo dienos pa- 
sirinkti parlamentaro pareigas arba anksčiau minimą darbą ar pareigas. Jei 
jie per nurodytą terminą to nepadaro, netenka teisės eiti Parlamento nario 
pareigų ipso jure. 

3. Parlamento nariai, kurie atlieka bet kokias pareigas ar užsiima 
veiklomis, paminėtomis šiame arba ankstesniame straipsnyje ir kurios 
yra apibūdinamos kaip kliūtys kandidatuoti į Parlamentą arba kaip ne- 
suderinamos su parlamentaro pareigomis, netenka teisės į šias pareigas 
ipso jure. 

4. Būdas, kuriuo tęsiamos ar panaikinamos 1 dalyje nurodytos sutar- 
tys ar perleidžiamos teisės ir kurias vykdo Parlamento narys arba įmonė, 
kurioje jis dirbo ar ėjo pareigas, nesuderinamas su Parlamento nario pa- 
reigomis, iki jo išrinkimo, turi būti nustatytas įstatyme. 


58 straipsnis 

Parlamento rinkimų tvarkos ir balsų skaičiavimo pažeidimus, susiju- 
sius su teisinės kompetencijos stoka, nagrinėja Aukščiausiasis specialusis 
teismas pagal Konstitucijos šimtąjį straipsnį. 


III SKYRIUS. PARLAMENTO NARIŲ TEISĖS IR PAREIGOS 


59 straipsnis 

1. Prieš pradėdami eiti pareigas, Parlamento nariai prisiekia Parla- 
mento rūmuose viešame posėdyje: 

„Aš prisiekiu Švenčiausiosios, Vienasmenės ir Nedalomos, Trejybės 
vardan išlaikyti tikėjimą savo šalyje ir demokratinę valdymo formą, pa- 
klusdamas Konstitucijai ir įstatymams, ir sąžiningai eiti savo pareigas.“ 

2. Parlamento nariai, išpažįstantys kitokį tikėjimą ar esantys kitokių 
įsitikinimų, duoda tą pačią priesaiką pagal savo religijos ar tikėjimo rei- 
kalavimus. 

3. Parlamento nariai, paskelbti išrinktais Parlamentui nedirbant, pri- 
ima priesaiką Parlamento sesijoje. 


60 straipsnis 


1. Parlamento nariai naudojasi neribota nuomonės laisve ir teise bal- 
suoti pagal savo sąžinę. 

2. Atsistatydinimas iš Parlamento pareigų yra Parlamento nario teisė 
ir ji įsigalioja, kai Parlamento narys pateikia raštišką pareiškimą Parlamen- 
to Pirmininkui; šis pareiškimas yra neatšaukiamas. 


61 straipsnis 

1. Parlamento narys negali būti traukiamas baudžiamojon atsakomy- 
bėn arba bet kokiu būdu apklausiamas dėl pareikštos nuomonės ar balsa- 
vimo eidamas Parlamento nario pareigas. 

2. Parlamento narys gali būti traukiamas baudžiamojon atsakomybėn 
pagal įstatymą tik už šmeižtą gavus Parlamento leidimą. Bylą kompeten- 
tingas nagrinėti Apeliacinis teismas. Tokio leidimo galutinai atsisakoma, 
jei Parlamentas per keturiasdešimt penkias dienas nuo dienos, kai kaltini- 
mai buvo pateikti Parlamento Pirmininkui, nenusprendžia pareikšti kalti- 
nimų Prezidentui. Jei atsisakoma suteikti leidimą arba jeigu per nustatytą 
terminą nesiimama veiksmų, dėl Parlamento nario veiksmų jokie kaltini- 
mai nebegali būti pareikšti. 

Šio straipsnio 2 dalis turi būti taikoma nuo kitos Parlamento sesijos. 

3. Parlamento narys negali liudyti dėl informacijos, gautos einant pa- 
reigas, arba dėl informacijos, kurią jis pateikė asmenims. 


62 straipsnis 

Parlamento nariai savo kadencijos laikotarpiu negali būti patraukti bau- 
džiamojon atsakomybėn, suimti, įkalinti arba kitaip apriboti be išankstinio 
Parlamento leidimo. Paleistas Parlamento narys negali būti persekiojamas 
dėl politinių nusikaltimų laikotarpiu nuo Parlamento paleidimo iki naujojo 
Parlamento išrinkimo. Leidimas laikomas nesuteiktu, jeigu Parlamentas ne- 
sprendžia per tris mėnesius nuo dienos, kai valstybės prokuroro prašymas 
dėl baudžiamojo persekiojimo buvo perduotas Parlamento Pirmininkui. 

Į trijų mėnesių terminą neįskaičiuojamas Parlamento darbo pertrau- 
kų laikas. 

Joks leidimas nėra būtinas, kai Parlamento narys sulaikomas darantis 
nusikaltimą. 


63 straipsnis 

1. Parlamento nariai turi teisę gauti su pareigų vykdymu susijusių 
išlaidų kompensaciją ir kitokias išmokas; kompensacijos ir išmokų suma 
nustatoma Parlamento plenume. 

2. Apmokama Parlamento narių transporto, pašto ir telefono išlaidų 
dalis, jos dydis nustatomas Parlamento sprendimu plenarinėje sesijoje. 

3. Kai Parlamento narys be pateisinamos priežasties neatvyksta dau- 
giau nei į penkis posėdžius per mėnesį, už kiekvieną neatvykimą į posėdį 
išskaičiuojama viena trisdešimtoji jo mėnesinių kompensuojamųjų išlai- 
dų dalis. 


IV SKYRIUS. PARLAMENTO ORGANIZAVIMAS IR VEIKIMAS 


64 straipsnis 

1. Parlamentas į eilinę sesiją šaukiamas ipso jure kiekvienų metų pir- 
mą spalio mėnesio pirmadienį, išskyrus atvejus, kai Parlamentą pirma lai- 
ko pagal 40 straipsnį sušaukia Respublikos Prezidentas. 

2. Eilinės sesijos trukmė negali būti trumpesnė kaip penki mėnesiai, 
neįskaitant sustabdymo laiko, nurodyto 40 straipsnyje. 

Eilinė sesija yra privalomai pratęsiama, kol sudaromas biudžetas pa- 
gal 79 straipsnį, arba kol išleidžiamas specialusis įstatymas, numatytas 
tame pačiame straipsnyje. 


65 straipsnis 

1. Parlamentas, priimdamas Parlamento procedūrines taisykles, nu- 
stato laisvą ir demokratišką veikimo būdą; jos turi būti priimtos plenume, 
kaip nurodyta 76 straipsnyje, ir Parlamento Pirmininko įsakymu turi būti 
paskelbtos oficialiajame leidinyje „Valstybės žinios“. 

2. Parlamentas iš savo narių išrenka Parlamento Pirmininką, taip pat ki- 
tus prezidiumo narius, kaip numatyta Parlamento procedūrinėse taisyklėse. 

3. Parlamento Pirmininkas ir pavaduotojai turi būti išrinkti kiekvie- 
nos Parlamento kadencijos pradžioje. 

Ši nuostata netaikoma Parlamento Pirmininkui ir pavaduotojams, iš- 
rinktiems penktojo revizinio Parlamento pirmojoje sesijoje. 

Penkiasdešimt Parlamento narių gali pareikšti nepasitikėjimą Par- 
lamento Pirmininku arba prezidiumo nariu ir dėl to jie gali netekti savo 
mandato. 

4. Parlamento Pirmininkas vadovauja Parlamento veiklai; rūpinasi 
netrukdomo darbo sąlygomis, užtikrina Parlamento narių nuomonės ir 
saviraiškos laisvę ir palaiko tvarką. Jis turi teisę imtis net drausminių prie- 
monių prieš netinkamai besielgiančius Parlamento narius, kaip nurodyta 
Parlamento procedūrinėse taisyklėse. 

5. Gali būti įsteigta Parlamento mokslinių tyrimų tarnyba padėti Par- 
lamentui teisėkūros darbe. 

6. Parlamento procedūrinės taisyklės nustato Parlamento tarnybų 
struktūrą ir Parlamento Pirmininko priežiūrą; visi klausimai, susiję su per- 
sonalu, taip pat turi būti reguliuojami. Regreso teisė dėl Parlamento Pirmi- 
ninko išleistų teisės aktų dėl paskyrimo ir Parlamento personalo profesinio 
statuso, dėl faktų nustatymo, teisės taikymo ar prašymo dėl panaikinimo 
įgyvendinama teikiant prašymus Aukščiausiajam administraciniam teismui. 


66 straipsnis 

1. Parlamentas rengia viešus posėdžius Parlamento salėje, tačiau Vy- 
riausybės arba penkiolikos Parlamento narių prašymu ir daugumos spren- 
dimu, priimtu uždarame posėdyje, Parlamentas gali svarstyti už uždarų 
durų. Vėliau Parlamentas sprendžia, ar diskusijos dėl to paties dalyko turi 
būti pakartotos atvirame posėdyje. 

Parlamento posėdžiuose ir būti išklausyti, kai pareiškia norą. 

3. Parlamentas ir Parlamento komitetai gali paprašyti ministrų, jų 
pavaduotojų ar padėjėjų dalyvauti svarstant klausimus, už kuriuos jie yra 
pagal kompetenciją atsakingi. 

Parlamento komitetai turi teisę pakviesti, tarpininkaujant kompe- 
tentingam ministrui, bet kurį valstybės pareigūną, išmanantį svarstomus 
klausimus. Parlamento komitetai gali pakviesti bet kurį, jų nuomone, jų 
darbui reikalingą asmenį, atitinkamai informuodami kompetentingą mi- 
nistrą. Parlamento komitetai sušaukiami į viešus posėdžius, kaip nurody- 
ta Parlamento procedūrinėse taisyklėse; tačiau jie gali svarstyti už uždarų 
durų, gavę Vyriausybės ar penkių Parlamento narių prašymą, jei uždarame 
posėdyje taip nusprendžia dauguma. Tada Parlamento komitetas nuspren- 
džia, ar dėl to paties dalyko diskusija viešame posėdyje turėtų būti surengta 
dar kartą. 


67 straipsnis 

Parlamentas sprendimus priima tik absoliučia posėdyje dalyvaujan- 
čių Parlamento narių balsų dauguma, kuri jokiu būdu negali būti mažesnė 
kaip vienas ketvirtadalis visų Parlamento narių. Jei balsuojant balsai pasi- 
skirsto po lygiai, balsavimas turi būti kartojamas; jei balsai po lygiai pasi- 
skirsto antrą kartą, pasiūlymas turi būti atmestas. 

68 straipsnis 

1. Kiekvienos eilinės sesijos pradžioje Parlamentas sudaro nuolatinius 
Parlamento narių komitetus įstatymams nagrinėti ir pasiūlymams dėl tei- 
sės aktų teikti, kaip nurodyta Parlamento procedūrinėse taisyklėse. 

2. Parlamentas dviejų penktadalių visų Parlamento narių rezoliucija 
ir vieno penktadalio visų Parlamento narių siūlymu sudaro tyrimo komi- 
tetus. 

Tyrimo komitetai klausimams, susijusiems su užsienio politika ir kraš- 
to apsauga, steigiami tik Parlamento rezoliucija, priimta visų narių balsų 
dauguma. 

Tyrimo komitetų sudarymo ir veiklos tvarka turi būti nustatyta Parla- 
mento procedūrinėse taisyklėse. 

3. Parlamento ir tyrimo komitetai, taip pat kaip ir Parlamento skyriai, 
nurodyti 70 ir 71 straipsniuose, turi būti nustatomi atsižvelgiant į partijų, 
grupių ir nepriklausomų parlamentarų skaičiaus santykį, kaip nurodyta 
Parlamento procedūrinėse taisyklėse. 


69 straipsnis 

Joks asmuo negali atvykti savo paties iniciatyva į Parlamentą pristatyti 
savo pranešimo žodžiu arba raštu. Pranešimai turi būti pateikiami per Par- 
lamento narį arba perduodami Parlamento Pirmininkui. Parlamento narys 
arba Parlamento Pirmininkas turi teisę perduoti bet kokius pranešimus, 
adresuotus ministrams, ministrų pavaduotojams ir patarėjams, o šie įpa- 
reigojami pateikti paaiškinimus, kai to prašoma. 


70 straipsnis 

1. Parlamentas plenume vykdo teisėkūros funkciją. 

2. Parlamento procedūrinėse taisyklėse numatyta įstatymų leidybos 
teisė. Nuolatiniai Parlamento komitetai, įsteigti ir veikiantys sesijos metu, 
taip pat gali ja naudotis, kaip nustatyta Parlamento procedūrinėse taisyklė- 
se, taikant 72 straipsnyje nustatytus apribojimus. 

3. Parlamento procedūrinės taisyklės taip pat nustato nuolatinių par- 
lamentinių komitetų kompetencijų paskirstymą pagal ministerijų kompe- 
tencijas. 

4. Jeigu nenurodyta kitaip, Parlamento plenumo veikla, taip pat Par- 
lamento komitetų veikla organizuojama laikantis Konstitucijos 71 straips- 
nio. 

5. Nuolatiniuose Parlamento komitetuose įstatymams priimti rei- 
kalinga ne mažiau kaip dviejų penktadalių narių dauguma, kaip numato 
71 straipsnio 2 dalis. 

6. Parlamento procedūrinėse taisyklėse numatyta plenumo veiklos 
parlamentinė kontrolė. Procedūrinės taisyklės pagal 71 straipsnį gali nu- 
matyti ir nuolatinių Parlamento komitetų, įsteigtų ir veikiančių sesijos 
metu, parlamentinės kontrolės vykdymą. 

7. Parlamento procedūrinėse taisyklėse nurodomas Parlamento narių, 
kurie yra Parlamento ar Vyriausybės misijose užsienyje, balsavimo būdas. 

8. Parlamento procedūrinės taisyklės nustato būdą, kaip Vyriausybė 
informuoja Parlamentą dėl klausimų ir svarstymų, susijusių su Europos 
Sąjungos reguliavimu. 


71 straipsnis 

Laikotarpiu tarp sesijų Parlamento teisėkūros darbą, išskyrus įstaty- 
mų numatytus atvejus, priklausančius Plenumo kompetencijai, kaip nu- 
rodyta 72 straipsnyje, turi atlikti Parlamento skyrius, įsteigtas ir veikiantis 
kaip nurodyta 68 straipsnio 3 dalyje ir 70 straipsnyje. 

Parlamento procedūrinės taisyklės gali numatyti Parlamento komite- 
to, sudaryto iš to paties skyriaus narių, įstatymų patikrą. 


72 straipsnis 

1. Parlamentas svarsto ir balsuoja plenume dėl Parlamento proce- 
dūrinių taisyklių, įstatymų ir teisės aktų pasiūlymų, kurie yra 3, 13, 27, 
28 straipsnio 2 ir 3 dalių, 29 straipsnio 2 dalies, 33 straipsnio 3 dalies, 48, 
51, 54, 86 straipsnių dalykai dėl įstatymų ir pasiūlymų, įgyvendinančių 
Konstituciją, dėl žmogaus teisių apsaugos, dėl įstatymų ir teisės aktų pa- 
siūlymų autentiško aiškinimo, taip pat dėl kiekvieno kito klausimo, kuris 
specialia Konstitucijos nuostata priskirtas plenumui, arba dėl reglamenta- 
vimo, kuriam reikalinga speciali dauguma. 

Parlamentas plenume balsuoja dėl valstybės ir Parlamento biudžeto ir 
finansų politikos. 

2. Kompetentingi nuolatiniai Parlamento komitetai sesijose gali svars- 
tyti visus kitus klausimus ir balsuoti dėl jų pagal 70 straipsnį. Tai taip pat 
atlieka skyriai, įsteigti ir veikiantys pagal 71 straipsnį Parlamento darbo 
pertraukos metu, kaip nustatyta Procedūrinėse taisyklėse. 

3. Nuolatiniai Parlamento komitetai balsavimą dėl įstatymo arba teisės 
akto pasiūlymo gali absoliučia narių balsų dauguma patvirtinti nutarimu, 
perduoti plenumui svarstyti klausimus, peržengiančius jų kompetencijos 
ribas. Plenumo nutarimas privalomas komitetams. Pateiktas įstatymas 
arba teisės aktas nuolatiniame Parlamento komitete svarstomas praėjus 
mažiausiai vienai savaitei po jo pateikimo. 

4. Įstatymas ar teisės aktas, kuris svarstytas ir už kurį balsuota kompe- 
tentingame nuolatiniame Parlamento komitete, svarstomas plenumo sesijo- 
je, kaip nurodyta Parlamento procedūrinėse taisyklėse, ir už jį balsuojama iš 
esmės, pastraipsniui ir už visą dokumentą. Įstatymas arba teisės aktas, ku- 
riam pritarta mažiausiai keturių penktadalių komiteto balsų dauguma, svars- 
tomas ir už jį balsuojama plenume, kaip nustatyta Procedūrinėse taisyklėse. 


V SKYRIUS. PARLAMENTO ĮSTATYMŲ LEIDYBOS EUNKCIJA 


73 straipsnis 

1. Įstatymų iniciatyvos teisė priklauso Parlamentui ir Vyriausybei. 

2. Įstatymus, susijusius su pensijų skyrimo klausimais, gali teikti tik 
finansų ministras, gavęs Audito rūmų pritarimą; įstatymai dėl pensijų naš- 
tos vietos valdžios institucijų arba kitų viešųjų juridinių asmenų biudžetui 
turi būti pateikti kompetentingam ministrui ir finansų ministrui. Pensijos 
turi būti siūlomos specialiaisiais įstatymais; nuostatų, susijusių su pensijo- 
mis, įtraukimas į įstatymus, siūlant sureguliuoti kitus klausimus, yra nelei- 
džiamas ir niekinis. 

3. Parlamento pasiūlytas įstatymas, jo pataisos arba papildymas, jei 
dėl jo atsiranda išlaidų, pajamų ar turto valstybei arba vietos valdžios ins- 
titucijoms arba kitiems viešiesiems juridiniams asmenims, siekiant mokėti 
atlyginimą arba pensiją arba suteikti asmeniui kitokias lengvatas. 

4. Vis dėlto įstatymo pakeitimas arba papildymas, pasiūlytas partijos 
lyderio ar parlamentinės grupės atstovo, kaip nurodyta 74 straipsnio 3 da- 
lyje, yra priimamas dėl viešųjų tarnybų organizacijų ir viešųjų interesų ins- 
titucijų, valstybės tarnautojų statuso apskritai, karinių ir saugumo pajėgų 
pareigūnų, vietos valdžios institucijų ar kitų viešųjų juridinių asmenų ir 
valstybinių įmonių darbuotojų apskritai. 

5. Įstatymai, nustatantys vietinius ar specialius mokesčius ar rinklia- 
vas institucijoms, viešiesiems ar privatiems juridiniams asmenims, turi 
būti kontrasignuoti atsakingo ministro ir finansų ministro. 

74 straipsnis 

1. Kiekvienas įstatymas pateikiamas su jį lydinčiu aiškinamuoju raš- 
tu; įstatymas prieš teikiant plenume arba Parlamento skyriui gali būti, 
siekiant plėtoti teisinę mintį, perduodamas mokslinei tarnybai, apibrėžtai 
65 straipsnio 5 dalyje, kai tik ši tarnyba įsteigiama, kaip nurodyta Parla- 
mento procedūrinėse taisyklėse. 

2. Parlamentui pateikti įstatymai perduodami kompetentingam Parla- 
mento komitetui. Kai protokolas pateikiamas arba kai įstatymo pateikimo 
terminas praėjo, turi būti pasiūlyta įstatymą svarstyti Parlamente po trijų 
dienų, išskyrus atvejus, kai jis buvo skubiai priskirtas kompetentingam mi- 
nistrui. Svarstymai pradedami žodžiu pasiūlius kompetentingam minist- 
rui ir komiteto pranešėjui. 

3. Parlamento narių pateikti įstatymų pakeitimai, dėl kurių yra kom- 
petentingi plenumas arba Parlamento skyriai, neturi būti siūlomi svarstyti, 
jei jie nebuvo pateikti prieš dieną iki numatytos svarstymo pradžios, išsky- 
rus atvejus, kai Vyriausybės sutinka su tokiu svarstymu. 

4. Įstatymas dėl įstatymo nuostatos pakeitimo negali būti teikiamas 
svarstyti, jei jį lydintis aiškinamasis protokolas neapima viso keičiamos 
nuostatos teksto ir jei įstatymo tekstas neapima viso naujos nuostatos su 
pakeitimais teksto. 

5. Šio straipsnio 1 dalies nuostatos taip pat taikomos įstatymams ar 
pasiūlytiems teisės aktams, įtrauktiems svarstyti ir balsuoti kompetentin- 
game nuolatiniame Parlamento komitete, kaip nustatyta Parlamento pro- 
cedūrinėse taisyklėse. 

6. Kartą per mėnesį, Pralamento procedūrinėse taisyklėse nustatytą 
dieną pagal dienotvarkę prioriteto tvarka svarstomi įstatymai dėl privačių 
asmenų. 


75 straipsnis 

1. Ministro pateiktas įstatymas, dėl kurio padidėja biudžeto išlaidos, 
negali būti teikiamas svarstyti, nebent kartu pateiktas Bendrosios apskai- 
tos tarnybos protokolas, apibrėžiantis išlaidų sumą; jei tokį įstatymą prieš 
svarstymą pateikia Parlamento nariai, jis turi būti persiunčiamas Bendro- 
sios apskaitos tarnybai, kuri turi būti įpareigota per penkiolika dienų pa- 
teikti protokolą. Jeigu per šį terminą protokolas nepateikiamas, įstatymas 
dėl privataus asmens turi būti teikiamas svarstyti be jo. 

2. Tokia pati tvarka taikoma pakeitimams, jei to reikalauja kompe- 
tentingi ministrai. Šiuo atveju, Bendrosios apskaitos tarnyba privalo per 
tris dienas pateikti savo protokolą Parlamentui; tik tuo atveju, jei proto- 
kolas neturi būti pateiktas per šį terminą, pakeitimas gali būti svarstomas 
bejo. 

3. Vyriausybės įstatymas, sumažinantis išlaidas arba pajamas, negali 
būti teikiamas svarstyti, nebent jį lydi specialus protokolas, apibrėžiantis 
išlaidų padengimo būdą, kontrasignuotas kompetentingo ministro ir fi- 
nansų ministro. 


76 straipsnis 

1. Kiekvienas įstatymas ir kiekvienas pasiūlymas dėl teisės akto turi 
būti svarstomas ir už jį balsuojama iš esmės, pastraipsniui ir už visą doku- 
mentą, išskyrus atvejus, numatytus 72 straipsnio 4 dalyje. 

2. Įstatymai ar pasiūlymai dėl teisės aktų, už kuriuos balsuota ir kurie 
grąžinti Parlamentui pagal 42 straipsnį, turi būti svarstomi ir už juos bal- 
suojama Parlamento plenume du kartus dviejuose atskiruose posėdžiuose 
bent dviejų dienų laikotarpiu iš esmės ir pastraipsniui pirmame svarstyme 
ir pastraipsniui ir už visą dokumentą antrame svarstyme. 

3. Jeigu apsvarstyti papildymai ar pakeitimai buvo priimti, balsavimas 
už visą dokumentą turi būti atidedamas dvidešimt keturioms valandoms 
nuo pakeisto įstatymo ar teisės akto pasiūlymo pateikimo, išskyrus atvejus, 
numatytus 72 straipsnio 4 dalyje. 

4. Įstatymas ar pasiūlymas dėl teisės akto, pateiktas Vyriausybei kaip 
labai skubus, turi būti įtrauktas į balsavimą po ribotų svarstymų viename 
plenumo ar skyriaus posėdyje pagal 71 straipsnį, kaip nurodyta Parlamen- 
to procedūrinėse taisyklėse. 

5. Vyriausybė gali prašyti, kad skubus įstatymas ar pasiūlymas dėl tei- 
sės akto būtų svarstomas keliuose posėdžiuose, kaip nurodyta Parlamento 
procedūrinėse taisyklėse. 

6. Už teisinius arba administracinius kodeksus, parengtus specialiųjų 
komitetų, įsteigtų pagal specialiuosius įstatus, gali būti balsuojama Parla- 
mento plenume pagal specialųjį įstatymą, ratifikuojantį visą kodeksą. 

7. Be to, teisės aktų nuostatos gali būti kodifikuotos įprasta tvarka arba 
panaikinti įstatymai gali būti vėl priimti, išskyrus įstatymus dėl apmokes- 
tinimo. 

77 straipsnis 

1. Autentiškas įstatymų aiškinimas numatytas įstatymų leidžiamajai 
valdžiai. 

2. Įstatymas, kuris iš tikrųjų nėra aiškinamasis, įsigalioja tik paskelbtas. 


VI SKYRIUS. MOKESČIŲ IR BIUDŽETO ADMINISTRAVIMAS 


78 straipsnis 

1. Joks mokestis negali būti nustatytas be įstatymo, priimto Parlamen- 
to, nurodant apmokestinimo objektą ir pajamų, turto rūšį, išlaidas ir san- 
dorius arba jų kategorijas, kurioms mokesčiai taikomi. 

2. Mokesčiai ar bet kuri kita finansinė rinkliava negali būti nustatyta 
įstatymo, veikiančio atgaline data iki finansinių metų, einančių prieš mo- 
kesčio įvedimą. 

3. Išimtiniais atvejais, įvedus ar padidinus importo arba eksporto 
muito ar vartotojų mokesčius, juos skaičiuoti leidžiama nuo tos dienos, kai 
įstatymas turi būti pateiktas Parlamentui, jei įstatymas turi būti paskelbtas 
per laikotarpį, nurodytą 42 straipsnio 1 dalyje, ir bet kuriuo atveju ne vė- 
liau kaip per dešimt dienų nuo Parlamento sesijos pabaigos. 

4. Apmokestinimo objektas, mokesčio tarifas, mokesčių sumažini- 
mas, išimtys ir pensijų skyrimas negali būti teisės aktų leidybos delegavimo 
dalykas. 

Šis draudimas nėra kliūtis pagal teisės aktus nustatyti valstybės ar vie- 
šųjų institucijų akcijų įvertinimo būdo, automatiškai padidėjus privataus 
nekilnojamojo turto, susijusio su viešųjų darbų statybos vieta, vertei. 

5. Išimties tvarka, vadovaujantis įstatymu perduotais įgaliojimais, turi 
būti leidžiama taikyti subalansuotus ar priešingai veikiančius mokesčius ar 
rinkliavas ir nustatyti šalies santykiuose su tarptautinėmis ekonominėmis 
organizacijomis ekonomines priemones ar priemones, susijusias su šalies 
užsienio valiuta. 


79 straipsnis 

1. Diskusijos metu, kaip numatyta 3 paragrafe, Parlamentas gali teikti 
siūlymus dėl atskirų biudžeto projekto punktų, už kuriuos balsuojama ple- 
nume, pakeitimo, jei pakeitimai neturės jokio poveikio valstybės išlaidoms 
ir pajamoms. Procedūrinės taisyklės detaliai apibrėžia Parlamento atlieka- 
mą valstybės biudžeto vykdymo priežiūrą. 

2. Visos valstybės pajamos ir išlaidos turi būti įrašytos metinėje biu- 
džeto ir finansų ataskaitoje. 

3. Finansų ministras turi pateikti biudžeto projektą kompetentingam 
nuolatiniam Parlamento komitetui pirmą spalio pirmadienį ir jis turi būti 
svarstomas, kaip nurodyta Procedūrinėse taisyklėse. Finansų ministras, at- 
sižvelgdamas į komiteto pastabas, turi pateikti biudžetą Parlamentui ne vė- 
liau kaip keturiasdešimt dienų iki finansinių metų pradžios. Biudžetas turi 
būti svarstomas ir už jį balsuojama plenume pagal Procedūrinių taisyklių 
nuostatas, kurios užtikrina visų politinių frakcijų teisę pareikšti savo nuo- 
monę Parlamente. 

4. Jeigu pajamų ir išlaidų administravimas, kaip numatyta biudžete, 
dėl kokios nors priežasties stringa, jos turi būti administruojamos laikantis 
specialiojo kiekvieną kartą naujai priimamo įstatymo. 

5. Jeigu dėl pasibaigusios Parlamento kadencijos, pasibaigusių ar be- 
sibaigiančių finansinių metų būtų neįmanoma balsuoti už biudžetą arba 
išleisti specialųjį įstatymą, apibrėžtą ankstesnėje pastraipoje, Ministrų ka- 
bineto potvarkiu laikotarpis gali būti pratęstas keturiems mėnesiams. 

6. Biudžeto projektų rengimas du kartus per metus fiskaliniam laiko- 
tarpiui gali būti nustatytas įstatymu. 

7. Valstybės finansų ataskaita ir bendrasis balansas turi būti pateikti 
Parlamentui ne vėliau kaip per vienerius metus nuo finansinių metų pa- 
baigos; o šie kartu su pranešimu be klaidų pateikiami Audito rūmams, 
98 straipsnio 1 dalies e punkte numatytu atveju yra nagrinėjami specia- 
laus Parlamento narių komiteto ir ratifikuojami Parlamento plenume pagal 
Procedūrinių taisyklių nuostatas. 

8. Ekonominės ir socialinės plėtros planai turi būti patvirtinti Parla- 
mento plenume, kaip nurodyta įstatyme. 


80 straipsnis 

1. Joks atlyginimas, pensija, subsidija ar kompensacija neturi būti 
įtrauktas į valstybės biudžetą arba suteiktas, jei jis nėra numatytas įstaty- 
mu, susijusiu su kitu specialiuoju įstatymu. 

2. Valiutos kaldinimas ir išdavimas reglamentuojamas įstatymu. 

IV SKIRSNIS. VYRIAUSYBĖ 
I SKYRIUS. VYRIAUSYBĖS SUDĖTIS IR FUNKCIJOS 


81 straipsnis 

1. Vyriausybę sudaro Ministrų kabinetas, kuris susideda iš Ministro 
Pirmininko ir ministrų. Kabineto sudėtis ir funkcijos turi būti numatytos 
įstatyme. Vienas ar daugiau ministrų gali būti skiriami Ministrų kabineto 
pavaduotojais dekretu, kurį inicijuoja Ministras Pirmininkas. Įstatymas 
reglamentuoja ministro pavaduotojų, ministrų be portfelio ir ministro 
padėjėjų, kurie gali būti Vyriausybės nariai, taip pat nuolatinių ministro 
padėjėjų statusą. 

2. Joks asmuo negali būti paskirtas Vyriausybės nariu arba ministro 
padėjėju, jei neturi Parlamento nariui būtinos, 55 straipsnyje nurodytos 
kvalifikacijos. 

3. Vyriausybės narių, ministrų padėjėjų ir Parlamento Pirmininko 
profesinė veikla turi būti sustabdoma, jiems pradėjus eiti pareigas. 

4. Ministro ir ministro padėjėjo veiklos nesuderinamumas su kitomis 
veiklos rūšimis gali būti nustatytas įstatymu. 

5. Jei nėra Ministrų kabineto pavaduotojo, prireikus Ministras Pirmi- 
ninkas vieną iš ministrų skiria laikinu ministro pavaduotoju. 


82 straipsnis 

1. Vyriausybė turi numatyti ir vykdyti bendrąją šalies politiką laikan- 
tis Konstitucijos nuostatų ir teisės aktų. 

2. Ministras Pirmininkas turi užtikrinti darnią Vyriausybės veiklą ir 
nukreipti Vyriausybės ir viešųjų įstaigų veiklą įgyvendinti Vyriausybės po- 
litiką, kaip apibrėžta įstatymais. 

3. Ekonomikos ir socialinių reikalų komitetų steigimo, veikimo ir 
kompetencijos klausimai, kurių misija yra palaikyti socialinį dialogą dėl 
bendros šalies politikos ir, ypač, dėl ekonominės ir socialinės politikos, taip 
pat formuluoti nuomonę dėl įstatymų ir teisės aktų projektų, turi būti nu- 
statyti įstatyme. 

4. Nacionalinės užsienio politikos tarybos, kurioje dalyvautų Parla- 
mento partijų atstovai ir asmenys, turintys specialios patirties, įsteigimo, 
veikimo ir kompetencijos klausimai turi būti nustatyti įstatyme. 

83 straipsnis 

1. Kiekvienas ministras turi įstatymu nustatytus įgaliojimus. Ministrai 
be portfelio vykdo Ministro Pirmininko sprendimu jiems pavestus įgalio- 
jimus. 


ministro sprendimu jiems pavestus įgaliojimus. 


II SKYRIUS. PARLAMENTO IR VYRIAUSYBĖS SANTYKIAI 


84 straipsnis 

1. Vyriausybė turi turėti Parlamento pasitikėjimą. Vyriausybė privalo 
prašyti Parlamento pasitikėjimo balsavimo per penkiolika dienų nuo die- 
nos, kai Ministras Pirmininkas davė priesaiką, taip pat gali pasitikėjimo 
klausimą kelti bet kuriuo metu. Jei esant suformuotai Vyriausybei Parla- 
mentas sustabdo savo veiklą, jis turi būti sušauktas per penkiolika dienų, 
kad būtų išspręstas pasitikėjimo klausimas. 

2. Parlamentas gali pareikšti nepasitikėjimą Vyriausybe ar Vyriau- 
sybės nariu. Siūlymas pareikšti nepasitikėjimą gali būti pateiktas praėjus 
ne mažiau kaip šešiems mėnesiams po to, kai Parlamentas tokį prašymą 
atmetė. 

Siūlymas pareikšti nepasitikėjimą turi būti pasirašytas bent vieno šeš- 
tadalio visų Parlamento narių ir turi būti aiškiai nurodyta jo priežastis. 

3. Siūlymas pareikšti nepasitikėjimą išimties tvarka gali būti pateik- 
tas nepraėjus šešių mėnesių terminui, jei jį pasirašo visų Parlamento narių 
dauguma. 

4. Svarstymas prasideda po dviejų dienų nuo pasitikėjimo ar pasiūly- 
mo pareikšti nepasitikėjimą pateikimo, išskyrus atvejus, kai dėl tokio siūly- 
mo Vyriausybė prašo jį pradėti nedelsiant; visais atvejais svarstymas negali 
būti pratęstas ilgiau kaip trims dienoms nuo jo pradžios. 

5. Dėl pasitikėjimo ar pareikšto nepasitikėjimo balsuojama iš karto 
pasibaigus svarstymui, jis gali būti atidėtas keturiasdešimt aštuonioms va- 
landoms, jei Vyriausybė to prašo. 

6. Pasitikėjimo prašymas negali būti priimtas, jei jis nėra patvirtintas 
absoliučia Parlamento narių balsų dauguma, kuri negali būti mažesnė nei 
du penktadaliai visų Parlamento narių. 

Pasiūlymas pareikšti nepasitikėjimą priimamas, kai jį patvirtina abso- 
liuti visų Parlamento narių dauguma. 

7. Ministrai ir ministrų patarėjai, kurie yra Parlamento nariai, balsuo- 
ja dėl minėtų pasiūlymų. 


85 straipsnis 

Pagal Ministrų įstatus Ministrų Kabineto nariai ir ministrų patarėjai 
kolektyviai atsakingi už bendrą Vyriausybės politiką, o kiekvienas iš jų yra 
atskirai atsakingas už veiksmus ar neveikimą pagal savo įgaliojimus. Joks 
Respublikos Prezidento įsakymas raštu ar žodžiu negali visiškai atleisti mi- 
nistrų ir jų patarėjų nuo atsakomybės. 


86 straipsnis 


1. Tik Parlamentas turi teisę persekioti esamus ar buvusius Ministrų 
Kabineto narius ir ministrų patarėjus dėl baudžiamųjų nusižengimų, ku- 
riuos jie padarė eidami pareigas, kaip nurodyta įstatyme. Specifinių minist- 
rų nusižengimų institutas yra draudžiamas. 

2. Baudžiamasis persekiojimas, tyrimas, ikiteisminis tyrimas arba iki- 
teisminė apklausa asmenų, nurodytų šio straipsnio 1 dalyje, dėl anksčiau 
minėtų nusižengimų neturi būti leidžiama be išankstinio Parlamento suti- 
kimo pagal 3 dalį. Jei atliekant tyrimą, ikiteisminį tyrimą, ikiteisminę ap- 
klausą arba administracinį tyrimą randama įrodymų, susijusių su asmeni- 
mis ir nusižengimais, minimais ankstesnėje dalyje, juos tyrimą, ikiteisminį 
tyrimą arba apklausą atliekantis asmuo turi skubiai perduoti Parlamentui 

3. Prašymas dėl baudžiamojo persekiojimo pateikiamas ne mažiau kaip 
trisdešimties Parlamento narių. Parlamentas nutarimu, priimtu absoliučios 
visų Parlamento narių daugumos, įsteigia specialų Parlamento komitetą iki- 
teisminiam tyrimui atlikti; kitaip pasiūlymas atmetamas kaip akivaizdžiai 
nepagrįstas. Komiteto išvados dalimis pristatomos Parlamento plenume, 
kuris sprendžia, ar turi būti pradėtas baudžiamasis persekiojimas. Atitinka- 
mas nutarimas priimamas absoliučia visų Parlamento narių balsų dauguma. 

Parlamentas gali naudotis savo kompetencija pagal šio straipsnio 
1 dalį iki antros eilinės Parlamento kadencijos sesijos pabaigos dėl nusi- 
žengimų, kurie buvo padaryti. Parlamentas gali bet kuriuo metu atšaukti 
savo nutarimą arba sustabdyti vykdomą baudžiamąjį persekiojimą, ikiteis- 
minius procesinius veiksmus ar teisminį nagrinėjimą šios dalies pirmame 
paragrafe numatyta tvarka ir balsų dauguma. 

4. Specialusis teismas kompetentingas tirti pirmosios ir paskutinės 
instancijos teismų bylas, kurį kiekvienu konkrečiu atveju sudaro iki šešių 

Vyriausiojo administracinio teismo narių ir septyni Aukščiausiojo civili- 
nių ir baudžiamųjų bylų teismo nariai. Nuolatiniai ir pakaitiniai Specialio- 
jo teismo nariai išrenkami burtais po įvykusio baudžiamojo persekiojimo 
Parlamento Pirmininko viešame Parlamento posėdyje iš dviejų aukščiau- 
sio rango teismų narių, kurie buvo paskirti arba paaukštinti rangu arba jį 
turėjo iki prašymo dėl baudžiamojo persekiojimo pateikimo. Specialiajam 
teismui pirmininkauja aukščiausio rango Aukščiausiojo civilinių ir bau- 
džiamųjų bylų teismo teisėjai, pasirinkti burtais, vienodo rango narių atve- 
ju - parinkti vyriausiojo pagal metus teisėjo. 

Teisėjų taryba, kurią kiekvienai bylai sudaro du Vyriausiojo adminis- 
tracinio teismo nariai ir trys Aukščiausiojo civilinių ir baudžiamųjų bylų 
teismo nariai, atlieka funkcijas remiantis Specialiojo teismo veiklą regla- 
mentuojančiomis šio straipsnio nuostatomis. Teisėjų tarybos nariai tuo pa- 
čiu metu negali būti Specialiojo teismo nariais. Teisėjų tarybos sprendimu 
vienas iš Aukščiausiojo civilinių ir baudžiamųjų bylų teismo narių paski- 
riamas nagrinėjančiu bylą teisėju. Ikiteisminiams procesiniams veiksmams 
vadovaujama išleidžiant potvarkį. 

Prokuroro pareigas Specialiajame teisme ir Teisėjų taryboje, numa- 
tytas šioje dalyje, atlieka prokuroras ir Aukščiausiojo civilinių ir baudžia- 
mųjų bylų teismo teisėjas, kuris su jo pakaitiniu nariu parenkamas bur- 
tais. Šios dalies antras ir trečias skirsniai taip pat taikomi Teisėjų tarybos 
nariams, o antrasis skirsnis taip pat taikomas prokurorui. Vykdant esamo 
ar buvusio Ministrų kabineto nario arba ministro patarėjo apkaltą Spe- 
cialiajame teisme kartu kaltinami ir bet kurie kiti dalyviai, kaip nurodyta 
įstatyme. 

5. Esamų arba buvusių Ministrų kabineto arba ministrų patarėjų bau- 
džiamojo persekiojimo procedūra negali būti nutraukta dėl jokios prie- 
žasties, įskaitant apribojimų dėl statuso priežastį, Parlamentas gali paties 
asmens arba jo įpėdinių prašymu įsteigti specialų komitetą kaltinimams 
tirti, kuriame taip pat gali dalyvauti aukščiausio rango teisėjai. 


V SKIRSNIS. TEISMINĖ VALDŽIA 


I SKYRIUS. TEISMO TARNAUTOJAI IR PERSONALAS 


87 straipsnis 
1. Teismai, sudaryti iš nuolatinių teisėjų, kuriems laiduotas veiklos ir 
asmeninis nepriklausomumas, vykdo teisingumą. 

2. Teisėjai, atlikdami savo pareigas, laikosi tik Konstitucijos ir įstaty- 
mų; jokiais atvejais jie negali būti įpareigoti laikytis nuostatų, kurios pažei- 
džia Konstituciją. 

3. Nuolatinius teisėjus tikrina aukštesnio rango teisėjai, taip pat pro- 
kuroras ir Aukščiausiojo civilinių ir baudžiamųjų bylų teismo prokuroro 
pavaduotojas; prokurorus tikrina Aukščiausiojo civilinių ir baudžiamųjų 
bylų teismo teisėjai ir aukštesnio rango prokurorai, kaip nurodyta įstatyme. 


88 straipsnis 

1. Teismo tarnautojai yra skiriami Prezidento dekretu laikantis įstaty- 
mo, nustatančio kvalifikaciją ir jų atrankos tvarką, iki gyvos galvos. 

2. Teisėjų atlyginimas turi būti proporcingas jų atliekamoms pa- 
reigoms. Klausimai, susiję su jų rangu, atlyginimais ir jų bendruoju statu- 
su, turi būti reglamentuojami specialiaisiais įstatymais. 

Nepaisant 94, 95 ir 98 straipsnių, ginčai, susiję su visomis atlyginimų 
rūšimis ir teisėjų pensijomis, jei nutarimas dėl atitinkamų teisinių klausi- 
mų gali turėti įtakos platesnio asmenų rato darbo užmokesčiui, pensijoms 
ar mokestiniam statusui, turi būti nagrinėjami specialiame teisme pagal 
99 straipsnį. Tokiais atvejais į teismo sudėtį įeina vienas papildomas pro- 
fesorius ir advokatas, kaip nurodyta įstatyme. Nebaigtų teisminių procesų 
pratęsimo klausimai turi būti numatyti įstatyme. 

3. Mokymo ir bandomasis laikotarpis teismo tarnautojams, trunkantis iki 
trejų metų, iki jų paskyrimo nuolatiniais teisėjais gali būti numatytas įstatyme. 
Per šį laikotarpį jie gali veikti kaip nuolatiniai teisėjai, kaip nurodyta įstatyme. 

4. Teismo tarnautojai gali būti atleisti tik teismo sprendimu dėl teis- 
tumo, sunkios drausminės nuobaudos, ligos arba negalios, ar profesinės 
kvalifikacijos stokos, patvirtintos, kaip nurodyta įstatymuose, ir laikantis 
93 straipsnio 2 ir 3 dalių nuostatų. 

5. Sukakus šešiasdešimt penkeriems metams visi teismo tarnautojai, 
įskaitant Apeliacinio teismo teisėjus, Apeliacinio teismo prokuroro pava- 
duotojus ar atitinkamo rango kitus teisėjus, privalo palikti teismų tarny- 
bą. Aukštesnio arba aukštesnį rangą atitinkančio rango teismo tarnautojai 
išeina į pensiją suėjus šešiasdešimt septyneriems metams. Atsižvelgiant į 
šią nuostatą išėjimo į pensiją metų birželio 30 d. visais atvejais turi būti 
laikoma minimo amžiaus apribojimo data. 

6. Teisėjų perkėlimas į kitą sritį yra draudžiamas. Išimtiniais atvejais 
asocijuotų teisėjų perkėlimas į pirmosios instancijos teismą arba asocijuo- 

tų prokurorų perkėlimas į prokuratūrą leidžiamas suinteresuotų asmenų 
prašymu, kaip nurodyta įstatyme. Administracinių teismų teisėjai turi būti 
skatinami į Vyriausiojo administracinio teismo tarybos nario pareigas ir į 
vieną penktadalį postų, kaip nurodyta įstatyme. 

7. Teismuose ar tarybose, ypač numatytose Konstitucijos ir sudarytose 
iš Aukščiausiojo administracinio teismo ir Aukščiausiojo civilinių ir bau- 
džiamųjų bylų teismo narių, turi pirmininkauti pagal rangą aukštesnis narys. 

**Aiškinamoji sąlyga: 

Tikrąja 88 straipsnio prasme pirmosios instancijos civilinės jurisdikcijos 
teismų suvienodinimas ir šios instancijos teisėjų tarnybos statuso reguliavi- 
mas yra leidžiamas, jei teismo sprendimo ir vertinimo procedūra yra numa- 
tyta, kaip nurodyta įstatyme. 


89 straipsnis 

1. Teismo tarnautojams draudžiama eiti bet kokias kitas apmokamas 
pareigas arba užsiimti bet kokia kita profesine veikla. 

2. Išimtiniais atvejais teisėjai gali būti renkami Atėnų akademijos ar 
universitetinių institucijų akademinio personalo nariais, taip pat gali būti 
tarybos, drausminės ar audito komisijos ar įstatymų rengimo komitetų na- 
riais, jei toks dalyvavimas yra numatytas įstatyme. Įstatymas numato tei- 
sėjų keitimą kitais asmenimis tarybose ar komitetuose, įsteigtuose ar pagal 
privačių asmenų pasiūlymus sudarytuose inter vivos or mortis causa, išsky- 
rus ankstesniame skirsnyje numatytus atvejus. 

3. Administracinių pareigų priskyrimas teisėjams yra draudžiamas. 
Veikla, susijusi su teisėjų mokymais, yra laikoma teisminio pobūdžio. Tei- 
sėjams leidžiama atstovauti šaliai tarptautinėse organizacijose. 

Teisėjai gali vadovauti arbitražams tik atlikdami oficialias pareigas, 
kaip nurodyta įstatyme. 

4. Teismo tarnautojams draudžiama tapti Vyriausybės nariais. 

5. Turi būti leidžiama įsteigti teismo tarnautojų asociaciją, kaip nuro- 
dyta įstatyme. 


90 straipsnis 

1. Paaukštinimai, paskyrimai į postus, perkėlimai, atsiskyrimai, perkė- 
limai į kitą veiklos sritį vykdomi Prezidento dekretu Aukščiausiajai teismų 
tarybai priėmus išankstinį sprendimą. Ši taryba burtais sudaroma iš ati- 
tinkamo aukščiausiojo teismo pirmininko ir to paties teismo narių, ėjusių 

jame pareigas bent dvejus metus, kaip numatyta įstatyme. Aukščiausiojo 
civilinių ir baudžiamųjų bylų teismo prokuroras dalyvauja Aukščiausioje 
teismų taryboje dėl civilinės ir baudžiamosios teisenos, taip pat du Aukš- 
čiausiojo civilinių ir baudžiamųjų bylų teismo prokurorų pavaduotojai, 
kurie renkami burtais iš tų, kurie tarnavo ne mažiau kaip dvejus metus 
Aukščiausiojo civilinių ir baudžiamųjų bylų teismo prokuratūroje, kaip nu- 
rodyta įstatyme. Aukščiausioje teismų taryboje, Vyriausiajame administra- 
ciniame teisme ir vykdant administracinį teisingumą taip pat dalyvauja 
Valstybės generalinis komisaras, kuris atstovauja valstybei dėl klausimų, 
susijusių su įprastų administracinių teismų teisėjais ir Generaline komisija. 
Aukščiausioje teismų taryboje, Audito rūmuose taip pat dalyvauja Genera- 
linis komisaras, kuris jiems atstovauja. Aukščiausioje teismų taryboje taip 
pat dalyvauja du teisėjai be teisės balsuoti iš atitinkamos srities, susijusios 
su statuso pokyčiais, kurie turi būti ne mažesnio nei Apeliacinio teismo 
arba atitinkamo teismo rango, ir renkami burtais, kaip nurodyta įstatyme. 

2. Dėl sprendimų, susijusių su paskyrimais Valstybės tarybos nariu, 
Aukščiausiojo civilinių ir baudžiamųjų bylų teismo teisėju, Aukščiausiojo 
civilinių ir baudžiamųjų bylų teismo prokuroro pavaduotoju, Audito rūmų 
tarybos nariu, Apeliacinių teismų pirmininku ir prokuroru, taip pat susi- 
jusių su Bendrųjų administracinių teismų komisijų nariais ir Audito rūmų 
nariais, Taryba, nurodyta šio straipsnio 1 dalyje, turi būti papildyta papil- 
domais nariais, kaip nurodyta įstatyme. Šiuo atveju turi būti taikoma šio 
straipsnio 1 dalies paskutinė nuostata. 

3. Jei ministras nesutinka su Aukščiausiosios teismų tarybos sprendi- 
mu, jis gali kreiptis į atitinkamo aukščiausiojo teismo plenumą, kaip nu- 
rodyta įstatyme. Teisėjas, su kuriuo susijęs sprendimas, taip pat turi teisę 
kreiptis pagalbos į plenumą įstatymo nurodytomis sąlygomis. Atsižvel- 
giant į atitinkamo aukščiausiojo teismo plenumo, kaip antrosios Aukščiau- 
siosios teismų tarybos instancijos sesiją, turi būti taikomos skirsnių nuo 
trečio iki šešto 1 dalies nuostatos. Aukščiausiojo civilinių ir baudžiamųjų 
bylų teismo plenume ankstesnio skirsnio atvejais taip pat turi dalyvauti 
ir turėti teisę balsuoti Aukščiausiojo civilinių ir baudžiamųjų bylų teismo 
prokuratūros nariai. 

4. Plenumo, kaip antrosios Aukščiausiosios teismų tarybos instanci- 
jos, sprendimai privalomi dėl klausimų, kurie jam perduoti, taip pat dėl 
Aukščiausiosios teismų tarybos sprendimų, kuriuos ministras patvirtino. 

5. Paaukštinimai į Vyriausiojo administracinio teismo, Aukščiausiojo 
civilinių ir baudžiamųjų bylų teismo ir Audito rūmų pirmininko ar pir- 
mininko pavaduotojo postą vykdomi Prezidento potvarkiu Kabineto siū- 
lymu, atrenkant iš atitinkamų Aukščiausiojo teismo narių, kaip nurody- 
ta įstatyme. Paaukštinimas į Aukščiausiųjų civilinių ir baudžiamųjų bylų 
teismo prokuroro postą turi būti vykdomas panašiu dekretu, atrenkant 
iš Aukščiausiojo civilinių ir baudžiamųjų bylų teismo narių ir šio tesimo 
prokuroro pavaduotojų, kaip nurodyta įstatyme. Paaukštinimas į Audito 
rūmų Generalinio komisaro postą turi būti atliekamas panašiu dekretu, 
renkantis iš Audito rūmų ir atitinkamos Generalinės komisijos narių, kaip 
nurodyta įstatyme. Paaukštinimas į administracinių teismų generalinio 
komisaro postą taip pat turi būti atliekamas panašiu dekretu, atrenkant 
iš atitinkamos Generalinės komisijos narių ir administracinių apeliacinių 
teismų pirmininkų, kaip nurodyta įstatyme. 

Vyriausiojo administracinio teismo, Aukščiausiojo civilinių ir bau- 
džiamųjų bylų teismo ir Audito rūmų pirmininko kadencija, kaip ir Aukš- 
čiausiojo civilinių ir baudžiamųjų bylų teismo pirmininko bei administra- 
cinių teismų ir Audito rūmų generalinių komisarų kadencija negali viršyti 
ketverių metų, net jei šias pareigas einantis teisėjas nesulaukė pensinio 
amžiaus. Laikotarpis, liekantis iki pensinio amžiaus, skaičiuojamas kaip 
faktinė tarnyba, suteikianti teisę į pensiją, kaip nurodyta įstatyme. 

6. Nutarimų ar aktų, atitinkančių šio straipsnio nuostatas, negalima 
skųsti Vyriausiajam administraciniam teismui. 


91 straipsnis 

1. Aukščiausioji drausmės taryba turi drausminius įgaliojimus teismų 
tarnautojams aukštesnio ir žemesnio rango nei Aukščiausiojo civilinių ir bau- 
džiamųjų bylų teismo nariai ar Aukščiausiojo civilinių ir baudžiamųjų bylų 
teismo prokuroro pavaduotojas ar atitinkami rangai, kaip nurodyta įstatyme. 

Teisingumo ministras inicijuoja veiksmus dėl drausminės atsakomybės. 

2. Aukščiausiąją drausmės tarybą sudaro Vyriausiojo administracinio 
teismo pirmininkas ir du Vyriausiojo administracinio teismo pirmininko 
pavaduotojai ar tarybos nariai arba du Aukščiausiojo civilinių ir baudžia- 
mųjų bylų teismo primininko pavaduotojai ar nariai, arba du Audito rūmų 
pirmininko pavaduotojai ar tarybos nariai ir du šalies universitetų teisės 
mokyklų teisės profesoriai. Tarybos nariai pasirenkami burtais iš tų, ku- 
rie ne mažiau kaip trejus metus ėjo pareigas atitinkamame aukščiausios 

instancijos teisme ar teisės mokykloje. Nariai, priklausantys tam pačiam 
teismui, kurio vieno iš teisėjų, prokurorų ar tarybos narių elgesys svars- 
tomas, turi būti pašalinti. Kai drausmės byla iškeliama Vyriausiojo admi- 
nistracinio teismo nariams, Aukščiausioji drausmės taryba pirmininkauja 
Aukščiausiojo civilinių ir baudžiamųjų bylų teismui. 

3. Drausminius įgaliojimus visiems kitiems teismų tarnautojams turi 
pirmosios ir antrosios instancijų tarybos, sudaromos iš nuolatinių teisė- 
jų, atrinktų burtais, kaip nurodyta įstatyme. Teisingumo ministras taip pat 
gali inicijuoti veiksmus dėl drausminės atsakomybės. 

4. Sprendimai dėl drausmės, atitinkantys šio straipsnio nuostatas, ne- 
gali būti taikomi kaip teisės gynimo būdai Vyriausiajame administracinia- 
me teisme. 


92 straipsnis 

1. Visų teismų ir prokuratūros įstaigų valstybės tarnautojai turi būti 
nuolatiniai. Jie gali būti atleidžiami tik teismo apkaltinamuoju nuospren- 
džiu ar Teismų tarybos sprendimu dėl sunkaus drausmės pažeidimo, ligos, 
negalios ar nepakankamos profesinės kompetencijos, kuri turi būti nusta- 
tyta, kaip nurodyta įstatyme. 

2. Visų teismų ir prokuratūros įstaigų valstybės tarnautojų kvalifikaci- 
ja ir jų bendrasis statusas turi būti numatytas įstatyme. 

3. Teismų valstybės tarnautojų paaukštinimai, paskyrimai į postus, 
pervedimai, atskyrimai ir pervedimai į kitą sritį turi būti vykdomai tarny- 
bos tarybų, kurios yra sudarytos iš daugumos teisėjų ir valstybės tarnauto- 
jų, turint tą pačią nuomonę, kaip nurodyta įstatyme. Drausminius įgalio- 
jimus teismų valstybės tarnautojams turi hierarchiškai aukštesni teisėjai, 
prokurorai, komisarai ar tarnautojai, taip pat tarnybos taryba, kaip nuro- 
dyta įstatyme. Atgręžtiniai reikalavimai dėl sprendimų, susijusių su teismų 
valstybės tarnautojų tarnybinio statuso pasikeitimais, taip pat dėl tarnybos 
tarybų drausminių sprendimų turi būti leidžiami, kaip nurodyta įstatyme. 

4. Žemės registrų tarnautojai yra teismų valstybės tarnautojai. Notarai 
ir neapmokami hipotekos ir turto perleidimų registratoriai turi būti nuola- 
tiniai, kol egzistuoja atitinkamos tarnybos ir postai. Šiuo atveju atitinkamai 
taikomos ankstesnė dalies nuostatos. 

5. Notarai ir neapmokami hipotekos bei turto perleidimo registrato- 
riai į pensiją privalomai išeina sulaukę septyniasdešimties metų, visi kiti 
privalo išeiti į pensiją sulaukę įstatymuose nustatyto amžiaus. 

II SKYRIUS. TEISMŲ STRUKTŪRA IR JURISDIKCIJA 


93 straipsnis 

1. Teismai skirstomi į administracinius, civilinius ir baudžiamuosius 
teismus ir jų struktūrą numato specialieji įstatymai. 

2. Visų teismų posėdžiai yra vieši, išskyrus atvejus, kai teismas nu- 
sprendžia, kad viešumas pakenktų geriems papročiams arba kad dėl ypa- 
tingų priežasčių, dėl kurių pareikalauta privataus ar šeimos gyvenimo by- 
los šalių apsaugos. 

3. Kiekvienas teismo nuosprendis turi būti gerai motyvuotas ir skel- 
biamas viešame posėdyje. 

Ankstesnio skirsnio pažeidimo atveju įstatymas nurodo atsiradusias tei- 
sines pasekmes ir taikomas sankcijas. Teisėjo atskirosios nuomonės paskel- 
bimas yra privalomas. Įstatymas nurodo klausimus, susijusius su atskirosios 
nuomonės įtraukimu į protokolą, taip pat jos viešumo sąlygas ir prielaidas. 

4. Teismai privalo netaikyti įstatymo, kurio turinys prieštarauja Kons- 
titucijai. 


94 straipsnis 

1. Vyriausiasis administracinis teismas ir įprasti administraciniai teis- 
mai turi jurisdikciją administracinių ginčų bylose, kaip nurodyta įstatyme, 
nepažeidžiant Audito rūmų kompetencijos. 

2. Civiliniai teismai turi jurisdikciją dėl privačių ginčų, taip pat ne gin- 
čo jurisdikcijos, kaip nurodyta įstatyme. 

3. Ypatingais atvejais ir siekiant tų pačių teisės aktų vienodo taikymo 
pagal įstatymą, galima privačių asmenų ginčų kategorijų posėdžius pri- 
skirti administraciniams teismams ar pagal pobūdį administracinių ginčų 
kategorijų posėdžius priskirti civiliniams teismams. 

4. Bet kuri kita administracinio pobūdžio kompetencija gali būti pri- 
skirta civiliniams ar administraciniams teismams, kaip nurodyta įstatyme. 
Ši kompetencija apima priemonių, skirtų suderinti viešąjį administravimą 
su teismo sprendimais, priėmimą. Teismų sprendimai taip pat privalomai 
taikomi viešajame sektoriuje, vietos valdžios institucijoms ir viešiesiems 
juridiniams asmenims, kaip nurodyta įstatyme. 


95 straipsnis 
1. Vyriausiojo administracinio teismo jurisdikcija daugiausia susi- 
jusi su: 

a) administracinių institucijų vykdytinų aktų, viršijančių įgaliojimus 
arba pažeidusių įstatymą, panaikinimu pagal peticiją; 

b) įprastų administracinių teismų galutinių sprendimų dėl peticijos 
panaikinimu, kaip nurodyta įstatyme; 

c) esminių administracinių ginčų bylų nagrinėjimu, kaip numato Kons- 
titucija ir įstatymai; 

d) visų bendrojo reguliavimo pobūdžio dekretų detalizavimu. 

2. 93 straipsnio 2 ir 3 dalių nuostatos neturi būti taikomos atsižvel- 
giant į kompetenciją, nurodytą šio straipsnio d dalyje. 

3. Bylos, kurios patenka į Vyriausiojo administracinio teismo juris- 
dikcijos panaikinimo bylų kategoriją, pagal įstatymą gali būti svarstomos 
administraciniuose teismuose, priklausomai nuo jų svarbos pobūdžio. 
Vyriausiasis administracinis teismas turi antrosios instancijos jurisdikciją, 
kaip nurodyta įstatyme. 

4. Vyriausiojo administracinio teismo jurisdikcija turi būti reguliuoja- 
ma ir vykdoma, kaip numatyta įstatymuose. 

5. Viešoji administracija privalo laikytis teismo sprendimų. Dėl šio 
įpareigojimo pažeidimo atsakingas kiekvienas kompetentingas valstybės 
tarnautojas, kaip nurodyta įstatyme. Įstatymas turi nustatyti konkrečias 
viešojo administravimo užtikrinimo priemones. 


96 straipsnis 

1. Bausmių už nusikaltimus skyrimas ir visos baudžiamųjų įstatymų nu- 
matytos priemonės priklauso nuolatinių baudžiamųjų teismų jurisdikcijai. 

2. Įstatymai gali priskirti nagrinėjimą bylų, susijusių su: 

a) policijos pažeidimais, baudžiant baudomis policijos įgaliojimus 
vykdančias institucijas, 

b) smulkiais nusikaltimais, susijusiais su žemės nuosavybe ir priva- 
čiais ginčais, kylančiais dėl žemės apsaugos institucijų. 

Abiem atvejais sprendimai gali būti apskųsti įprastam kompetentin- 
gam teismui; toks skundas sustabdo teismo sprendimo vykdymą. 

3. Specialieji įstatymai reglamentuoja klausimus, susijusius su nepilna- 
mečių teismais. 93 straipsnio 2 dalies ir 97 straipsnio nuostatų šiuo atveju 
nereikia taikyti. Šių teismų sprendimai gali būti paskelbiami teisėjo kabinete. 

4. Specialiuosiuose įstatymuose numatyti: 

a) karo, karinio jūrų laivyno ir oro pajėgų teismai civiliams gyvento- 
jams jurisdikcijos neturi; 

b) apdovanojimų teismai. 

5. Teismai, nurodyti ankstesnės dalies a punkte, turi būti sudaryti iš 
daugumos ginkluotųjų pajėgų teisminės valdžios narių, kuriems suteiktos 
funkcinio ir asmeninio nepriklausomumo garantijos, nurodytos Konstitu- 
cijos 87 straipsnio 1 dalyje. 93 straipsnio 2 iki 4 dalių nuostatos taikomos 
posėdžiams ir šių teismų sprendimams. Klausimai, susiję su šios dalies 
nuostatų taikymu, taip pat kaip ir laikotarpis, nuo kurio jie įsigalioja, turi 
būti numatytas įstatyme. 


97 straipsnis 

1. Sunkių ir politinių nusikaltimų bylas gali spręsti mišrūs prisieku- 
siųjų teismai, kuriuos sudaro nuolatiniai teisėjai ir prisiekusieji, kaip nuro- 
dyta įstatyme. Įgyvendinant teisių gynimo būdus, šių teismų sprendimus 
galima apskųsti, kaip numatyta įstatyme. 

2. Sunkūs ir politiniai nusikaltimai, padaryti prieš šios Konstitucijos 
įsigaliojimą, pagal teisės aktus, Parlamento nutarimus ir specialiuosius 
įstatymus patenka į apeliacinių teismų jurisdikciją, kol įstatymu jie neper- 
duodami mišrių prisiekusiųjų teismų jurisdikcijai. 

Kiti sunkūs nusikaltimai gali būti perduodami tų pačių apeliacinių 
teismų jurisdikcijai pagal įstatymą. 

3. Bet kokio sunkumo nusikaltimai, padaryti viešai, turi priklausyti 
nuolatinių baudžiamųjų teismų jurisdikcijai, kaip nurodyta įstatyme. 


98 straipsnis 

1. Audito rūmų jurisdikcija daugiausia susijusi su: 

a) valstybės išlaidų ir vietos valdžios institucijų ar kitų juridinių asme- 
nų audito atlikimu pagal specialias įstatymo nuostatas; 

b) didelės finansinės vertės sutarčių, kuriose sutarties šalis yra valsty- 
bė arba bet kurio kito juridinio asmens, kuris šiuo atžvilgiu yra prilygina- 
mas valstybei, auditu, kaip nurodyta įstatyme; 

c) atskaitingų pareigūnų sąskaitų ir vietos valdžios institucijų arba kitų 
juridinių asmenų auditu pagal a skirsnį; 

d) patariamosiomis nuomonėmis, susijusiomis su teisės aktų dėl pen- 
sijų arba tarnybos pripažinimo suteikiant teisę į pensiją, laikantis 73 straips- 
nio 2 dalies, ir visų kitų klausimų, nustatytų įstatyme; 

e) valstybės finansinės padėties ir biudžeto balanso ataskaitų parengi- 
mu ir pateikimu Parlamentui atsižvelgiant į 79 straipsnio 7 dalį; 

f) ginčų, susijusių su pensijų skyrimu, nagrinėjimu, taip pat su sąskai- 
tų auditu pagal c skirsnį; 

g) atvejų, susijusių su valstybės tarnautojų arba karinės tarnybos pa- 
reigūnų, taip pat vietos valdžios institucijų valstybės tarnautojų ir kitų vie- 
šųjų juridinių asmenų atsakomybe dėl bet kokių nuostolių, kuriuos tyčia ar 
dėl neatsargumo patyrė valstybė, vietos valdžios institucijos ar kiti viešieji 
juridiniai asmenys. 

2. Audito rūmų įgaliojimai turi būti reguliuojami ir vykdomi, kaip nu- 
rodyta įstatyme. 

93 straipsnio 2 ir 3 dalies nuostatos netaikomos atvejais, kurie nuro- 
dyti ankstesnės dalies punktuose nuo a iki d. 

3. Šio straipsnio 1 dalyje nurodytais atvejais Audito rūmų sprendi- 
mams neturi būti taikoma Vyriausiojo administracinio teismo kontrolė. 


99 straipsnis 

1. Ieškiniai dėl neteisėtų sprendimų nagrinėjami, kaip nurodyta įsta- 
tymuose, specialaus teismo, susidedančio iš Vyriausiojo administracinio 
teismo pirmininko ir vieno Vyriausiojo administracinio teismo tarybos 
nario, vieno Aukščiausiojo civilinių ir baudžiamųjų bylų teismo teisėjo, 
vieno Audito rūmų tarybos nario, dviejų teisės profesorių iš šalies uni- 
versitetų teisės mokyklų ir dviejų advokatų iš Aukščiausiosios advokatų 
drausmės tarybos, visi nariai turi būti parenkami burtais. 

2. Kiekvieną kartą specialiojo teismo narys, kuris priklauso teis- 
mų korpusui ar sričiai, dėl kurios tarnautojo veiksmų ar neveikimo yra 
kreiptasi, turi būti nušalintas. Ieškinio prieš Vyriausiojo administracinio 
teismo narį ar administracinių teismų tarnautoją atveju specialiam teis- 
mui pirmininkauja Aukščiausiojo civilinių ir baudžiamųjų bylų teismo 
pirmininkas. 

3. Leidimas pateikti ieškinį dėl netinkamo neteisėto sprendimo nėra 
būtinas. 


100 straipsnis 

1. Turi būti įsteigtas Specialusis aukščiausiasis teismas, kurio jurisdik- 
cija apima: 

a) prieštaravimų nagrinėjimą pagal 58 straipsnį; 

b) surengto referendumo ir jo rezultatų teisėtumo patvirtinimą pagal 
44 straipsnio 2 dalį. 

c) sprendimą bylose, susijusiose su Parlamento nario pareigų nesude- 
rinamumu arba tarnybinių teisių atėmimu, laikantis 55 straipsnio 2 dalies 
ir 57 straipsnio; 

d) konfliktų tarp teismų ir administracinių institucijų arba Vyriausiojo 
administracinio teismo ir administracinių teismų bei civilinių ir baudžia- 
mųjų teismų, arba tarp Audito rūmų ir bet kurio kito teismo sprendimą;. 

e) ginčų sprendimą dėl Parlamento priimtų įstatymų, kurių turinys 
prieštarauja Konstitucijai, ar dėl tokio įstatymo nuostatų aiškinimo, kai pa- 
skelbti Vyriausiojo administracinio teismo, Aukščiausiojo civilinių ir bau- 
džiamųjų bylų teismo arba Audito rūmų priimti prieštaraujantys sprendimai; 

f) ginčų dėl tarptautinės teisės normų priskyrimo visuotinai pripažin- 
toms pagal 28 straipsnio 1 dalį sprendimą. 

2. Teismas, nurodytas 1 dalyje, turi būti sudarytas iš Vyriausiojo 
administracinio teismo pirmininko, Aukščiausiojo civilinių ir baudžia- 
mųjų bylų pirmininko ir Audito rūmų pirmininko, keturių Vyriausiojo 
administracinio teismo tarybos narių ir keturių Aukščiausiojo civilinių 
ir baudžiamųjų bylų teismo narių, išrinktų burtais dvejų metų kaden- 
cijai. Teismui pirmininkauja Vyriausiojo administracinio teismo arba 
Aukščiausiojo civilinių ir baudžiamųjų bylų teismo pirmininkas, turintis 
didžiausią darbo stažą. 

Šio straipsnio 1 dalies d ir e punktuose nurodytais atvejais teismo su- 
dėtis turi būti išplėsta, įtraukiant burtais iš šalies universitetų teisės mokyk- 
lų atrinktus du teisės profesorius. 

3. Teismo struktūra ir veikimas, paskyrimas, pakeitimas ir pagalba jo 
nariams, taip pat kaip ir tvarka, nustatomi specialiuoju įstatymu. 

4. Šio teismo sprendimai yra neatšaukiami. 

Įstatymo nuostatos, pripažintos prieštaraujančiomis Konstitucijai, ne- 
galioja nuo atitinkamo sprendimo paskelbimo dienos arba nuo tos dienos, 
kuri nurodyta sprendime. 

5. Kai Vyriausiojo administracinio teismo skyrius arba Aukščiausio- 
jo civilinių ir baudžiamųjų bylų teismo arba Audito rūmų teisėjų kolegija 
įvertina, kad įstatymo nuostata prieštarauja Konstitucijai, yra privaloma 
perduoti klausimą atitinkamam plenumui, nebent tai buvo nagrinėjama 
ankstesniame plenume arba Aukščiausiojo teismo pagal šį straipsnį. Ple- 
numas turi susirinkti ir galutinai nuspręsti, kaip nurodyta įstatyme. Ši 
tvarka atitinkamai taikoma ir Vyriausiojo administracinio teismo spren- 
dimams. 

100A straipsnis 

Valstybės teismo tarybos įsteigimo ir veikimo, taip pat jos valdininkų 
ir tarnautojų tarnybos statuso klausimai turi būti numatyti įstatyme. Valsty- 
bės teismo tarybos kompetencija daugiausia susijusi su teismine pagalba ir 
atstovavimu valstybei bei pretenzijų valstybei pripažinimu ar ginčų su vals- 
tybe sprendimu. 88 straipsnio 2 ir 5 dalių ir 90 straipsnio 5 dalies nuostatos 
atitinkamai taikomos pagrindiniam Valstybės teismo tarybos personalui. 


VI SKIRSNIS. ADMINISTRAVIMAS 
I SKYRIUS. VALDYMO ORGANIZAVIMAS 


101 straipsnis 

1. Valstybės valdymas turi būti organizuojamas vadovaujantis de- 
centralizacijos principu. 

2. Administracinis šalies suskirstymas turi būti grindžiamas geoeko- 
nominėmis, socialinėmis ir transportavimo sąlygomis. 

3. Valstybės regioninė administracija turi bendruosius sprendžia- 
muosius įgaliojimus dėl jų apygardos klausimų. Valstybės centrinė admi- 
nistracija be specialių įgaliojimų gali konsultuoti, koordinuoti ir vertinti 
regioninės administracijos teisės aktų teisėtumą, kaip nurodyta įstatyme. 

4. Įstatymų leidėjas ir viešoji administracija, veikdama pagal regulia- 
vimo kompetenciją, turi atsižvelgti į ypatingas salų ir kalnuotų vietovių 
sąlygas rūpinantis jų vystymusi. 


101A straipsnis 

1. Kai nepriklausomos institucijos įsteigimas ir veikimas numatytas 
Konstitucijos, jos nariai paskiriami nustatytai kadencijai ir veikia savaran- 
kiškai, kaip nurodyta įstatyme. 

2. Klausimai, susiję su mokslo ir kitų tarnybos darbuotojų statusu, ku- 
rie paskiriami tam, kad padėtų nepriklausomų institucijų funkcionavimui, 
turi būti numatyti įstatyme. Nepriklausomų institucijų nariai turi turėti 
atitinkamą kvalifikaciją, kaip nurodyta įstatyme. Jų atranka atliekama va- 
dovaujantis Parlamento posėdžio pirmininko sprendimu siekiant vieningo 
sprendimo arba bet kuriuo atveju keturių penktadalių narių daugumos. 
Atrankos procedūra nustatyta Parlamento procedūrinėse taisyklėse. 

3. Nepriklausomų institucijų ir Parlamento santykiai ir parlamentinės 
kontrolės būdas nustatyti Parlamento procedūrinėse taisyklėse. 

102 straipsnis 

1. Savivaldos administravimą vykdo pirmojo ir antrojo lygmens sa- 
vivaldos institucijos. Savivaldos administracija turi savivaldos institucijų 
kompetenciją. Savivaldos klausimų sritis ir rūšis, kaip ir jų priskyrimas 
atitinkamam lygmeniui, turi būti nustatyti įstatyme. Įstatymas gali pri- 
skirti vietos valdžios institucijoms kompetenciją, kuri atitinka valstybės 
misiją. 

2. Savivaldos institucijos turi administracinę nepriklausomybę. Jų val- 
džios institucijos turi būti renkamos visuotiniu ir slaptu balsavimu, kaip 
nurodyta įstatyme. 

3. Įstatymu gali būti numatytos privalomos ar savanoriškos vietos 
valdžios institucijų asociacijos, kad atliktų darbus, teiktų paslaugas ar 
naudotųsi kompetencija, priklausančia vietos valdžios institucijoms; tam 
turi vadovauti išrinktos administracijos. 

4. Valstybė vykdo vietos valdžios institucijų veiklos teisėtumo priežiū- 
rą ir negalima kliudyti jų iniciatyvai ir veiksmų laisvei. Teisėtumo patikra 
atliekama, kaip nurodyta įstatyme. Išimtiniais atvejais ipso jure nušalinant 
nuo pareigų ar sustabdant įgaliojimus, drausminės sankcijos išrinktiesiems 
įvietos valdžios institucijų administracijas skiriamos tik gavus tarybos, su- 
darytos iš teisėjų daugumos, pritarimą, kaip nurodyta įstatyme. 

5. Valstybė priima teisėkūros, reguliavimo ir fiskalines priemones, 
reikalingas užtikrinti finansinei nepriklausomybei ir lėšoms, kurios bū- 
tinos vietos valdžios institucijų misijai ir kompetencijai įgyvendinti ir šių 
fondų valdymo skaidrumui užtikrinti. Valstybės surinktų mokesčių ar 
muitų skyrimas vietos valdžios institucijoms turi būti numatytas įstatyme. 
Kiekvienas valstybės centrinės ar regioninės administracijos kompetenci- 
jos perdavimas vietos valdžiai taip pat reiškia atitinkamų lėšų pervedimą. 
Klausimai, susiję su pajamų, tiesiogiai gautų iš vietos valdžios institucijų, 
nustatymu ir surinkimu, turi būti nustatyti įstatyme. 


II SKYRIUS. ADMINISTRUOJANČIŲ VALSTYBĖS TARNAUTOJŲ 
STATUSAS 


103 straipsnis 

1. Valstybės tarnautojai yra valstybės valios vykdytojai ir tarnauja 
žmonėms, ištikimi Konstitucijai ir atsidavę Tėvynei. Jų kvalifikacija ir pa- 
skyrimo būdas turi būti numatytas įstatyme. 


910 


Graikijos Respublikos Konstitucija 


2. Niekas negali būti paskirtas į pareigas, nenumatytas įstatyme. Spe- 
cialieji įstatymai gali numatyti išimtis, siekiant patenkinti nenumatytą ir 
skubų samdomų darbuotojų poreikį tam tikram laikotarpiui pagal civilinės 
teisės sutartis. 

3. Į specializuotas mokslines ir technines arba pagalbines pareigas, 
numatytas įstatymais, gali būti skiriami darbuotojai, sudarę civilinės tei- 
sės sutartis. Įdarbinimo sąlygos ir aiškios garantijos turi būti numatytos 
įstatyme. 

4. Valstybės tarnautojai, einantys pareigas, numatytas įstatyme, turi 
būti nuolatiniai, kol šios pareigos egzistuoja. Jų atlyginimai turi kisti pagal 
įstatymo nuostatas; išskyrus tuos, kurie pasiekę amžiaus ribą išeina į pen- 
siją, arba tuos, kurie atleisti teismo sprendimu, valstybės tarnautojai negali 
būti perkelti arba pažeminti pagal rangą arba atleisti be tarnybos tarybos, 
kurią sudaro ne mažiau kaip du trečdaliai nuolatinių valstybės tarnautojų, 
sprendimo. 

Atgręžtinis reikalavimas dėl šių tarybų sprendimų gali būti pareikštas 
Vyriausiajam administraciniam teismui, kaip nurodyta įstatyme. 

5. Aukščiausi valstybės tarnautojai, einantys pareigas, kurios neįeina į 
valstybės tarnybos pareigybių hierarchiją, asmenys tiesiogiai skiriami am- 
basadorių pareigoms, Respublikos prezidentūros darbuotojai bei Ministro 
Pirmininko, ministrų ir jų padėjėjų tarnybų darbuotojai pagal įstatymą 
gali būti atleidžiami iš nuolatinio darbo. 

6. Ankstesnės šio straipsnio dalių nuostatos taikomos Parlamento 
darbuotojams, kuriems kitais atžvilgiais turi būti taikomos visos Parla- 
mento procedūrinės taisyklės, bei vietos valdžios institucijų ir kitų viešųjų 
juridinių asmenų valstybės tarnautojams. 

7. Tarnautojai į viešojo administravimo ir platesnio pobūdžio viešąjį 
sektorių, išskyrus atvejus, numatytus 5 dalyje, atrenkami konkurso būdu 
arba pagal iš anksto nustatytus pagrindus ir objektyvius kriterijus kontro- 
liuojant nepriklausomai institucijai, kaip nurodyta įstatyme. Įstatymai gali 
numatyti specialias, skaidresnes ir patikimesnes atrankos pagal gebėjimus 
procedūras arba specialias personalo atrankos procedūras į postus, kurių 
veiklai taikomos specialios konstitucinės ar panašios garantijos. 

8. Įstatymas nustato privačių darbo santykių sąlygas ir trukmę vie- 
šojo administravimo ir viešajame sektoriuje pareigoms, kurios numaty- 
tos šio straipsnio 3 dalies pirmoje skiltyje, arba pagal šio straipsnio 2 dalį 
numatytoms pareigoms laikiniems ar nenumatytiems ir neatidėlioti- 


911 


PASAULIO VALSTYBIŲ KONSTITUCIJOS | Graikijos Respublika 


niems poreikiams. Įstatymas taip pat nustato pareigas, kurias gali atlikti 
šio straipsnio pirmoje dalyje nurodytas personalas. Pagal laikinas sutar- 
tis dirbančių darbuotojų negalima perkelti į nuolatines valstybės tarnau- 
tojo pareigas ir negalima su jais sudaryti neterminuotų darbo sutarčių 
pagal įstatymą yra draudžiamas. Šioje dalyje numatyti draudimai taip pat 
taikomi tiems, kurie paslaugų teikimo pagrindais priimti konkrečiai už- 
duočiai atlikti. 

9. Įstatymas reglamentuoja ombudsmeno, kuris veikia kaip nepriklau- 
soma institucija, įsteigimo ir veiklos klausimus. 


104 straipsnis 

1. Nė vienas iš ankstesniame straipsnyje nurodytų darbuotojų negali 
būti paskirtas į kitas pareigas valstybės tarnyboje ar vietos valdžios ins- 
titucijose, kitų viešųjų juridinių asmenų arba viešosiose ar komunalinėse 
įmonėse. Paskyrimas į ne pagrindines pareigas galimas kaip išimtis pagal 
specialųjį įstatymą, laikantis tolesnės straipsnio dalies nuostatų. 

2. Darbuotojų, nurodytų ankstesniame straipsnyje, papildomas atlygi- 
nimas ar pajamos negali viršyti jų gaunamo įstatymu nustatyto mėnesinio 
atlyginimo. 

3. Bylai nagrinėti nereikalaujama pateikti jokio išankstinio valstybės 
tarnautojų, vietos valdžios institucijų ar kitų viešųjų juridinių asmenų dar- 
buotojų leidimo. 


III SKYRIUS. ŠVENTOJO ATONO KALNO VALSTYBĖS 
SANTVARKA 


105 straipsnis 

1. Šventojo Atono pusiasalis, nusidriekęs už Megali Vigla ir sudarantis 
Šventojo Atono kalno valstybės regioną pagal senovės privilegijuotą statu- 
są, yra savarankiškai valdoma Graikijos valstybės dalis, kuri turi savo suve- 
renitetą. Šventojo Atono kalno valstybė pagal religiją patenka į Pasaulinio 
patriarchato tiesioginę jurisdikciją. Visi asmenys, gyvenantys vienuolių 
gyvenimą, nuo priėmimo į vienuolyną dienos įgyja Graikijos pilietybę be 
jokių papildomų formalumų kaip naujokai ar vienuoliai. 

2. Šventojo Atono kalno valstybė valdoma dvidešimties Šventųjų vie- 
nuolynų, tarp kurių padalytas visas Šventojo Atono pusiasalis. Pusiasalio 
teritorija neliečiama. 

Šventojo Atono kalno valstybės administravimą vykdo Šventųjų vie- 
nuolynų atstovai, sudarantys Šventąją bendruomenę. Negalimi jokie Šven- 
tojo Atono kalno valstybės administracinės sistemos, vienuolynų skaičiaus, 
jų hierarchinės tvarkos arba jų pareigų pavaldumo pakeitimai. Eretiškiems 
ar atskalūniškiems asmenims gyventi draudžiama. 

3. Šventojo Atono kalno valstybės santvarkos subjektus ir valdymo 
būdą detaliai nustato Šventojo Atono kalno valstybės chartija, paren- 
giama bendradarbiaujant su valstybės atstovu. Už ją balsuoja dvidešimt 
Šventųjų vienuolynų bei ją ratifikuoja Pasaulinis patriarchatas ir helenų 
Parlamentas. 

4. Ar ištikimai laikomasi Šventojo Atono kalno valstybės religinės 
santvarkos, prižiūri Pasaulinis patriarchatas, o administracinėje srityje — 
valstybės, kuri taip pat yra išimtinai atsakinga už viešosios tvarkos ir sau- 
gumo užtikrinimą. 

5. Valstybės įgaliojimus vykdo valdytojas, jo teisės ir pareigos nusta- 
tomos įstatymu. 

Įstatymas taip pat nustato Šventojo Atono kalno valstybės teisminius 
įgaliojimus, kuriuos vykdo vienuolių institucijos ir Šventoji bendruomenė, 
taip pat muitų ir mokesčių privilegijas. 


KETVIRTA DALIS. SPECIALIOSIOS, BAIGIAMOSIOS IR 
PEREINAMOSIOS NUOSTATOS 


I SKIRSNIS. SPECIALIOSIOS NUOSTATOS 


106 straipsnis 

1. Siekiant stiprinti socialinę taiką ir apsaugoti bendrąjį interesą, vals- 
tybė turi šalyje planuoti ir koordinuoti ekonominę veiklą, siekiant užtik- 
rinti visų šalies ūkio sektorių vystymąsi. Valstybė imasi visų priemonių, 
būtinų sukurti nacionalinės gerovės šaltinius ir skatinti regionų plėtrą ir 
ypač kalnų, salų ir pasienio zonų ekonomiką. 

2. Negali būti leidžiama plėtoti privačias ekonomikos iniciatyvas pa- 
žeidžiant žmogaus laisves ir orumą arba pakenkiant šalies ekonomikai. 

3. Įstatymas dėl su užsienio kapitalo reeksportu susijusios apsaugos, 
su išlyga, numatyta 107 straipsnyje, gali reglamentuoti įmonių įsigijimą 
arba privalomą valstybės ar kitų viešųjų įstaigų dalyvavimą jose, jeigu šios 
įmonės yra monopolijos arba yra gyvybiškai svarbūs nacionalinės valsty- 
bės gerovės vystymosi šaltiniai ar skirtos teikti paslaugas bendruomenei. 


913 


PASAULIO VALSTYBIŲ KONSTITUCIJOS | Graikijos Respublika 


4. Pirkimo kaina arba atitinkamas privalomas valstybės ar kitų viešųjų 
įstaigų dalyvavimas turi būti privalomai nustatomas teismo, kad atitiktų 
įsigytos įmonės arba dalyvavimo joje vertę. 

5. Įmonės, kurios kontrolė perduodama valstybės institucijoms kaip 
privalomo dalyvavimo rezultatas pagal šio straipsnio 3 dalį, akcininkas, 
partneris ar savininkas turi teisę prašyti pirkti įmonės akcijas, kaip nuro- 
dyta įstatyme. 

6. Įstatymas gali nustatyti klausimus, susijusius sa mokesčių surinki- 
mu valstybės išlaidoms padengti iš visuomenei naudingų ar šalies ekono- 
mikos plėtrai svarbių darbų atlikimo. 

Aiškinamoji sąlyga: 

Vertė, nurodyta 4 dalyje, neapima monopolinių įmonių. 


107 straipsnis 

1. Teisės aktai, įgiję aukštesnę teisinę galią nei įstatymai, priimti iki 
1967 m. balandžio 21 d., susiję su apsauga nuo užsienio kapitalo, ir toliau 
turi tokią pačią teisinę galią ir turi būti taikomi nuo šiol importuojamam 
kapitalui. 

Įstatymo 27/75 A dalies skyriaus „Dėl laivų apmokestinimo, privalo- 
mų įmokų, skirtų prekybos laivyno plėtrai, užsienio laivybos kompanijų 
steigimo ir susijusių klausimų reguliavimo“ nuo A iki D nuostatos turi tą 
pačią teisinę galią. 

2. Įstatymas, paskelbtas kartą ir visiems laikams per tris mėnesius nuo 
tos dienos, kai įsigaliojo ši Konstitucija, turi nurodyti išleistų administra- 
cinių aktų, patvirtinančių investicijas taikant įstatymą-dekretą 2687/1953, 
peržiūrėjimo ar panaikinimo sąlygas ir tvarką, ar susitarimus, sudarytus 
dėl užsienio kapitalo investicijų nuo 1967 m. balandžio 21 d. iki 1974 m. 
liepos 23 d., išskyrus tuos, kurie susiję su laivų, plaukiojančių su Graikijos 
vėliava, registracija. 


108 straipsnis 

1. Valstybė turi rūpintis emigrantais graikais ir jų ryšių su Tėvyne pa- 
laikymu. Valstybė taip pat turi rūpintis graikų, dirbančių už valstybės ribų, 
švietimu, socialine ir profesine pažanga. 

2. Įstatymas nurodo klausimus, susijusius su Graikų užsienio tarybos, 
kurios misija yra visų graikų bendruomenių saviraiška visame pasaulyje, 
struktūra, veikimu ir kompetencija. 

109 straipsnis 

1. Valios, testamento, aukos turinio ar sąlygų, kaip ir nuostatų, pagal 
kurias valstybė gauna naudą ar labdarą, keitimas yra draudžiamas. 

2. Išimtiniais atvejais turi būti leidžiama palankiau panaudoti paliki- 
mą arba perduoti labdarai palikimą ar auką tam tikroje teritorijoje, įvardy- 
toje dovanotojo ar testatoriaus, ar didesnėje apylinkės dalyje, kaip nurody- 
ta įstatymuose, kai teismo sprendimu yra patvirtinta, kad dėl kokios nors 
priežasties dovanotojo arba testatoriaus valia negali būti įvykdytos visiškai 
arba didžiąja dalimi, taip pat jei ji gali būti visiškai patenkinta pakeitus 
naudojimo paskirtį. 

3. Įstatymas turi nustatyti klausimus, susijusius su testamentų arba 
palikimų registro duomenų surinkimu regione, jų nuosavybės klasifikacija 
ir registracija, kiekvieno testamento arba palikimo administravimu ir val- 
dymu pagal testatoriaus ar aukotojo valią ir bet kokiomis kitomis svarbio- 
mis svarstomomis problemomis. 


II SKIRSNIS. KONSTITUCIJOS KEITIMAS 


110 straipsnis 

1. Konstitucijos nuostatos keičiamos, išskyrus tas nuostatas, kurios 
nustato valdymo formą kaip parlamentinę respubliką, ir 2 straipsnio 1 dalį, 
4 straipsnio 1, 4 ir 7 dalis, 5 straipsnio 1 ir 3 dalis, 13 straipsnio 1 dalį ir 
26 straipsnį. 

2. Prašymas keisti Konstituciją turi būti pateiktas Parlamento nuta- 
rimu, priimtu ne mažiau kaip penkiasdešimties Parlamento narių, trijų 
penktadalių visų jo narių balsų dauguma dviem balsavimais, tarp kurių 
yra bent vieno mėnesio pertrauka. Šis nutarimas turi tiksliai nustatyti keis- 
tinas nuostatas. 

3. Parlamentas, priėmęs nutarimą dėl Konstitucijos keitimo, įžanginė- 
je sesijoje dėl nuostatų, kurios bus keičiamos, nusprendžia absoliučia visų 
jo narių balsų dauguma. 

4. Jei gaunamas pasiūlymas dėl Konstitucijos keitimo visų narių bal- 
sų dauguma, bet ne trijų penktadalių balsų dauguma, kaip nurodyta šio 
straipsnio 2 dalyje, Parlamentas gali savo įžanginėje sesijoje nuspręsti dėl 
peržiūrėtinų nuostatų trijų penktadalių visų jo narių balsų dauguma. 

5. Kiekvienas Konstitucijos nuostatų keitimas, už kurį tinkamai bal- 
suota, turi būti paskelbtas oficialiajame leidinyje „Valstybės žinios“ per de- 

šimt dienų nuo jo priėmimo Parlamente ir įsigaliojimo Parlamentui pri- 
ėmus specialų nutarimą. 
6. Kitas Konstitucijos keitimas leidžiamas po penkerių metų 


III SKIRSNIS. PEREINAMOJO LAIKOTARPIO NUOSTATOS 


111 straipsnis 

1. Visų įstatymų ar norminio pobūdžio administracinių aktų, kurie 
prieštarauja Konstitucijai, nuostatos yra panaikinamos nuo tos dienos, kai 
įsigalioja Konstitucija. 

2. Sudedamieji Konstitucijos teisės aktai, paskelbti nuo 1974 m. liepos 
24 d. iki penktojo revizinio Parlamento sušaukimo, taip pat Parlamento nu- 
tarimai lieka galioti, net jei jų nuostatos prieštarauja Konstitucijai; jie gali būti 
pakeisti arba panaikinti pagal įstatymą. Nuo Konstitucijos įsigaliojimo die- 
nos 1974 m. rugsėjo 3 d Steigiamojo akto 8 straipsnio nuostatos dėl universi- 
tetinių aukštųjų mokyklų profesorių pensinio amžiaus ribų yra panaikintos. 

3. Prezidento 1974 m. spalio 9 d. 700-ojo dekreto 2 straipsnis „Dėl 
pakartotinio Konstitucijos 5, 6, 8, 10, 12, 14, 95 ir 97 straipsnių priėmimo 
iš dalies ir įstatymo panaikinimo“ „dėl valstybės užėmimo“ ir 1974 m. lap- 
kričio 16 d. 167-asis dekretas „Dėl nuostolių atlyginimo apeliacine tvarka 
dėl tribunolo sprendimų“ lieka galioti, leidžiant juos pakeisti ar panaikinti 
pagal įstatymą. 

4.1952 m. balandžio 16/29 d. Parlamento rezoliucija galioja šešis mė- 
nesius nuo Konstitucijos įsigaliojimo dienos. Per šį laikotarpį turi būti lei- 
džiama pakeisti ar panaikinti, taip pat peržiūrėti įstatymus ir nutarimus, 
paminėtus nutarimo 3 straipsnio 1 dalyje, visiškai arba iš dalies, net jei 
praėjo terminas, su sąlyga, kad pakeistos ar galiojančios nuostatos neprieš- 
taraus šiai Konstitucijai. 

5. Graikai, bet kokiu būdu netekę pilietybės prieš įsigaliojant šiai 
Konstitucijai, pakartotinai ją įgyja pagal specialiojo teismo tarnautojų ko- 
miteto sprendimą, kaip nurodyta įstatyme. 

6. 3370/1955 įstatymo-dekreto 19 straipsnio nuostata „Dėl Graikijos 
pilietybės kodekso sankcionavimo“ galioja, kol jis panaikinamas įstatymu. 


112 straipsnis 

1. Dėl klausimų, kuriais Konstitucijos nuostatos aiškiai reikalauja 
juos reguliuojančio įstatymo paskelbimo, įstatymai ar norminio pobūdžio 
administraciniai aktai, kurie galioja tuo metu, kai ši Konstitucija įsigalio- 

ja, lieka galioti iki įstatymų paskelbimo, išskyrus tuos, kurie prieštarauja 
Konstitucijos nuostatoms. 

2. 109 straipsnio 2 dalies ir 79 straipsnio 8 dalies nuostatos įsigalioja 
nuo tos dienos, kai įsigalioja visi įstatymai, ypač ten numatyti, kurie turi 
būti paskelbiami ne vėliau kaip iki 1976 m. pabaigos. Iki įstatymo, numa- 
tyto 109 straipsnio 2 dalyje, įsigaliojimo turi būti ir toliau taikomas esamas 
konstitucinis ir teisinis reguliavimas. 

3. 1974 m. spalio 5 d. steigiamasis aktas, kuris lieka galioti, turi būti 
aiškinamas kaip reiškiantis, kad profesorių pareigų vykdymas sustabdo- 
mas nuo jų išrinkimo į Parlamentą šios kadencijos laikotarpiui, neturi būti 
išplėstas, kad apimtų mokymus, mokslinius tyrimus, autorinį ir mokslinį 
darbą laboratorijose ir atitinkamų mokyklų auditorijose; tačiau galimas šių 
profesorių dalyvavimas administruojant mokyklas, personalo atrankose 
arba studentų egzaminuose. 

4. 16 straipsnio 3 dalies reikalavimai dėl privalomojo švietimo metų 
skaičiaus turi būti įvykdyti, kaip numatyta įstatyme, per penkerius metus 
nuo šios Konstitucijos įsigaliojimo. 


113 straipsnis 

Parlamento procedūrinės taisyklės, su jomis susiję Parlamento nutari- 
mai ir įstatymai nurodo, kokiu būdu Parlamentas turi veikti ir toliau galio- 
ti, kol bus priimtos naujos Parlamento procedūrinės taisyklės, išskyrus tas, 
kurios yra priešingos šio Konstitucijos nuostatoms. 

Parlamento skyrių funkcijos, pateiktos Konstitucijos 70 ir 71 straips- 
niuose, ankstesnės Parlamento procedūrinių taisyklių nuostatos, reg- 
lamentuojančios Specialaus teisėkūros komiteto darbą pagal 1952 m. 
sausio 1 d. Konstitucijos 35 straipsnio nuostatas, taikomos papildomai, 
kaip numatyta 1974 m. gruodžio 14 d. priimto Parlamento nutarimo A 
3 straipsnyje. Kol bus parengtos naujos Parlamento procedūrinės taisyklės 
pagal Konstitucijos 71 straipsnį, Teisėkūros komitetą sudaro šešiasdešimt 
nuolatinių narių ir trisdešimt pakaitinių narių, pasirinktų Pirmininko iš 
visų partijų ir grupių, proporcingai jų narių skaičiui. Prieš naujų Parlamen- 
to procedūrinių taisyklių paskelbimą kilus ginčui dėl nuostatų, kurios bus 
taikomos, Parlamento plenumas arba skyrius priima sprendimą. 


114 straipsnis 
1. Pirmojo Respublikos Prezidento rinkimai turi įvykti vėliausiai per 
du mėnesius nuo šios Konstitucijos paskelbimo specialiojoje Parlamento 

sesijoje, sušaukiamoje Pirmininko mažiausiai prieš penkias dienas; ren- 
kant Parlamento Pirmininką Parlamento procedūrinės taisyklės turi būti 
taikomos analogiškai. 

Išrinktasis Prezidentas turi pradėti vykdyti savo pareigas, kai prisiekia 
vėliausiai per penkias dienas nuo jo išrinkimo. 

Įstatymo 49 straipsnio 5 dalyje numatyti Respublikos Prezidento 
įsipareigojimai turi būti paskelbti iki 1975 m. gruodžio 31 d. 

Kol 33 straipsnio 3 dalyje nurodytas įstatymas bus priimtas, jame 
apibrėžti klausimai reglamentuojami remiantis nuostatomis dėl laikinojo 
Respublikos Prezidento. 

2. Šios Konstitucijos priėmimo dieną ir kol išrinktasis Respublikos 
Prezidentas pradeda vykdyti savo pareigas, laikinasis Respublikos Prezi- 
dentas turi teisę įgyvendinti Konstitucijoje nustatytus Prezidento įgalio- 
jimus, išskyrus penktojo revizinio Parlamento nutarimo B' 2 straipsnyje 
nurodytus apribojimus, nuo 1974 m. gruodžio 24 d. 


115 straipsnis 

1. Kol bus priimtas įstatymo, numatyto 86 straipsnio 1 dalyje, nuo- 
latinės nuostatos dėl baudžiamojo persekiojimo, apklausos ir tyrimo dėl 
nusikalstamų veikų, padarytų veikimu ir neveikimu, turi būti taikomas 
49 straipsnis ir 85 straipsnio 1 dalis. 

2. Kol įsigalios įstatymas, numatytas 99 straipsnyje, ieškiniai dėl neteisė- 
to sprendimo turi būti nagrinėjami teismo pagal 1952 m. sausio 1 d. Konsti- 
tucijos 110 straipsnį Konstitucijos paskelbimo metu galiojančia tvarka. 

3. Kol įsigalios 87 straipsnio 3 dalis ir bus sukurti teismo ir drausmės 
komitetai pagal 90 straipsnio 1 ir 2 dalis bei 91 straipsnį, galioja atitinka- 
mos nuostatos, galiojusios iki šios Konstitucijos įsigaliojimo. Įstatymai dėl 
anksčiau minėtų klausimų turi būti skelbiami ne vėliau kaip per vienerius 
metus nuo tos dienos, kai įsigaliojo ši Konstitucija. 

4. Kol įsigalios įstatymai pagal 92 straipsnio nuostatas, nuostatos, eg- 
zistuojančios šios Konstitucijos įsigaliojimo metu, lieka toliau galioti. Mi- 
nėti įstatymai turi būti paskelbti ne vėliau kaip per vienerius metus nuo 
šios Konstitucijos įsigaliojimo dienos. 


116 straipsnis 
1. Esamos nuostatos, prieštaraujančios 4 straipsnio 2 daliai, lieka ga- 
lioti iki jų panaikinimo įstatymu ne vėliau kaip 1982 m. gruodžio 31 d. 


918 


Graikijos Respublikos Konstitucija 


2. Teigiamų priemonių, skatinančių vyrų ir moterų lygybę, priėmimas 
nėra diskriminacija dėl lyties. Valstybė imasi priemonių pašalinti iš tikrųjų 
egzistuojančią nelygybę, ypač darančią žalą moterims. 

3. Norminio pobūdžio ministerijų sprendimai, taip pat kolektyvinių 
sutarčių nuostatos ar arbitražo sprendimai, nustatantys atlyginimus, kurie 
prieštarauja 22 straipsnio 1 dalies nuostatoms, lieka galioti, kol yra pakeičia- 
mi ne vėliau kaip per trejus metus nuo šios Konstitucijos įsigaliojimo dienos. 


117 straipsnis 

1. Įstatymai, išleisti iki 1967 m. balandžio 21 d., taikant 1952 m. sausio 
1 d. Konstitucijos 104 straipsnį, turi būti laikomi neprieštaraujančiais šiai 
Konstitucijai ir lieka galioti. 

2. Nepaisant 17 straipsnio, turi būti leidžiama teisiškai sureguliuoti 
ir panaikinti esamų ūkių ir kitų žemės priklausinių nuomos sutartis, įgyti 
ilgalaikės žemės sklypų nuomos teises bei panaikinti santykius dėl specia- 
laus nekilnojamojo turto. 

3. Viešieji ar privatūs miškai ar miško plotai, kurie buvo sunaikinti 
arba sudegė per gaisrą ar kitaip buvo sunaikinti ar iškirsti, negali būti žy- 
mimi kaip anksčiau ir privalomai bus skelbiami atželdinamais, atmetant jų 
panaudojimo kitoms reikmėms galimybę. 

4. Miškų ir miškų plotų, priklausančių asmenims arba privatiems ar 
viešiesiems juridiniams asmenims, nusavinimas leidžiamas tik tais atve- 
jais, kai valstybei tai naudinga, laikantis 17 straipsnio nuostatų, dėl prie- 
žasčių, susijusių su viešaisiais poreikiais; tačiau jų priskyrimas miškams 
neturi būti keičiamas. 

5. Turi būti vadovaujamasi nusavinimų, kurie buvo paskelbti arba ku- 
rie paskelbti iki tol, kol esami teisės aktai dėl nusavinimo buvo priimti pa- 
gal šią Konstituciją, paskelbimo metu galiojančiomis nuostatomis. 

6. 24 straipsnio 3 ir 5 dalys turi būti taikomos gyvenamiesiems rajo- 
nams, kurie buvo numatyti ar yra reformuojami pagal galiojančius įstatymus. 

7. Pirmojo skirsnio 17 straipsnio 4 dalies pakeistos nuostatos įsigalio- 
ja nuo atitinkamo teisės akto, įgyvendinančio įstatymą, įsigaliojimo ir bet 
kuriuo atveju nuo 2002 m. sausio 1 d. 


118 straipsnis 
1. Nuo šios Konstitucijos įsigaliojimo dienos Apeliacinio teismo pir- 
mininko arba prokuroro rango ir atitinkamų rangų teismo tarnautojai turi 

išeiti į pensiją iki septyniasdešimties metų amžiaus; ši amžiaus riba turi 
kasmet būti mažinama iki šešiasdešimt septynerių metų amžiaus, prade- 
dant 1977 metais. 

2. Aukščiausiems teismo tarnautojams, kurie nėjo pareigų, kai įsi- 
galiojo 1974 m. rugsėjo 4/5 d. steigiamasis aktas „Dėl tvarkos ir darnos 
atkūrimo teisminėje valdžioje“, ir kurių pareigos buvo pažemintos arba 
tie, kuriems drausminė atsakomybė, nurodyta anksčiau minėto steigia- 
mojo akto 6 straipsnyje, nebuvo pradėta taikyti, atsakomybė turi būti 
privalomai taikoma kompetentingam ministrui perduodant šį klausimą 
Aukščiausiajai drausmės tarybai per tris mėnesius nuo šios Konstitucijos 
įsigaliojimo. 

Aukščiausioji drausmės taryba sprendžia, ar paaukštinimo sąlygos 
sumažino paaukštinto asmens prestižą ir ypatingą padėtį tarnyboje, ir turi 
galutiniu sprendimu nutarti dėl pakartotinio rango įgijimo arba nepanai- 
kinto rango ir priskirtų teisių, išskyrus atlyginimo ar pensijos mokėjimą 
atgaline data. 

Sprendimas turi būti paskelbtas per tris mėnesius nuo jo priėmimo. 

Teismo tarnautojų, kurių pareigos buvo pažemintos, ir mirusių tar- 
nautojų artimiausi giminaičiai gali naudotis visomis asmenims suteikto- 
mis teisėmis drausminės bylos nagrinėjimo Aukščiausioje drausmės tary- 
boje metu. 

3. Laukiant įstatymo paskelbimo, numatyto 101 straipsnio 3 dalyje, 
galiojančios nuostatos, kurios susijusios su įgaliojimų paskirstymu tarp 
centrinių ir regioninių tarnybų, turi būti ir toliau taikomos. Šios nuostatos 
gali būti pakeistos specialius įgaliojimus perkeliant iš centrinės į regioninę 
tarnybą. 

4. 89 straipsnio 2 ir 3 dalies nuostatos įsigalioja nuo atitinkamo tei- 
sės akto, įgyvendinančio įstatymą, įsigaliojimo ir bet kuriuo atveju nuo 
2002 m. sausio 1 d. 

5. Aukščiausiųjų teismų pirmininkai, Aukščiausiojo civilinių ir bau- 
džiamųjų bylų teismo prokuroras, administracinių teismų ir Audito rūmų 
generaliniai komisarai, taip pat Valstybės teismo tarybos pirmininkas, ku- 
rie tarnauja peržiūrėto 90 straipsnio 5 dalies įsigaliojimo metu, turi išeiti į 
pensiją, kaip numatyta 88 straipsnio 5 dalyje. 

6. Aukščiausiojo personalo atrankos tarybos kompetencijos išimtys, 
numatytos ar patvirtintos 2190/1994 statute kaip galiojančios, taikomos 
toliau. 

7. Teisinis reglamentavimas, susijęs su darbuotojų, patenkančių į 
103 straipsnio 8 dalies taikymo sritį, tarnybos statusu ir toliau taikomas, 
kol bus baigtos atitinkamos procedūros. 


119 straipsnis 

1. Įstatymu gali būti atšauktas peticijų nepriimtinumas dėl teisės aktų, 
išduotų nuo 1967 m. balandžio 21 d. iki 1974 m. liepos 23 d., panaikinimo, 
nepriklausomai nuo jų taikymo; tačiau jokiu būdu atgaline tvarka negali 
būti išmokamas darbo užmokestis asmenims, kurie laimėjo bylą pasinau- 
dodami šia teisės gynimo priemone. 

2. Karininkai ar valstybės tarnautojai, kurie pagal įstatymus buvo grą- 
žinti ipso jure į pareigas, kurias ėjo, tapę Parlamento nariais, gali per aštuo- 
nias dienas pranešti, kurias pareigas pasirinko. 


IV SKIRSNIS. BAIGIAMOSIOS NUOSTATOS 


120 straipsnis 

1. Ši Konstitucija, už kurią balsavo helenų penktasis revizinis Parla- 
mentas, pasirašyta jo Pirmininko ir paskelbta laikinojo Respublikos Pre- 
zidento dekretu, kontrasignuotu Ministrų kabineto, paskelbta „Valstybės 
žiniose“ ir įsigalioja nuo 1975 m. birželio 11 d. 

2. Pagarba Konstitucijai ir ją lydintiems teisės aktams, atsidavimas Tė- 
vynei ir demokratijai yra svarbiausios visų graikų vertybės. 

3. Dėl valstybės suvereniteto ir įgaliojimų užgrobimo bet kokiu būdu 
atkūrus teisėtus įgaliojimus turi būti patraukta baudžiamojon atsakomy- 
bėn; senaties terminas dėl padarytų nusikaltimų prasideda nuo teisėtų įga- 
liojimų atkūrimo. 

4. Laikytis Konstitucijos graikus skatina patriotizmas, turint teisę ir 
pareigą visomis įmanomomis priemonėmis priešintis kiekvienam bandy- 
mui smurtu panaikinti Konstituciją. 

GRUZIJA 


PRATARMĖ 


Gruzijoje valstybingumas ir politinė, teisinė kultūra formavosi kelis 
tūkstantmečius. Gruzinai - viena iš nedaugelio senovės civilizacijos tautų, 
daugelį amžių plėtojusi ir išlaikiusi savo valstybingumą. Gruzijoje krikš- 
čionybė pradėjo plisti jau I a., 0 373 m. Kartli karalius Mirianas (Mirian) šį 
krikščioniškajį judėjimą paskelbė valstybine religija. Istorikai pažymi ypač 
aukšto lygio teisėkūros procesą visuose Gruzijos istorijos etapuose. Pasak 
buvusio Gruzijos Konstitucinio Teismo pirmininko A. V. Demetrašvili!, 
jau IX a. pradėta sisteminti įstatymus (atitinkamus teisės aktus). Ankstes- 
nės teisėkūros rezultatas - karaliaus Vakhtango VI įstatymai pripažįstami 
XVIII a. teisėkūros pamatu. Karaliaus iniciatyva ir jam aktyviai dalyvau- 
jant teisėkūros procese sukurtas kodifikuotas aktas, apėmęs Mozės įstaty- 
mus ir graikų-romėnų teisę (Bizantijos teisininkų rinkinius). 

1783 m. tarp Gruzijos ir Rusijos sudaryta sutartis - Jurgio traktatas, 
pagal kurį Kartli ir Kachetijos Karalystė išlaikydama suverenitetą vidaus 
reikaluose perėjo Rusijos valstybės globon, o neilgai trukus - 1801 m. Rytų, 
o 1810 m. - ir Vakarų Gruzija paskelbiama Rusijos imperijos dalimi. Taip 
nutrūko vienos seniausių pasaulio valstybių savarankiškas egzistavimas. 

Nemažai Gruzijos teisės paminklų savo pobūdžiu ir turiniu yra kons- 
titucijos šaltiniai. Pasak Gruzijos konstitucionalistų, tikrasis konstitucio- 
nalizmas Gruzijoje prasidėjo XX a. Pagrindiniu šio laikotarpio Gruzijos 
dokumentu pripažįstamas Gruzijos nepriklausomybės aktas, priimtas 
1918 m. gegužės 26 d. Šiuo aktu buvo įtvirtinta suvereni Gruzijos demo- 
kratinė respublika bei nustatyti valstybės politiniai ir teisiniai pagrindai. 
Gruzijos nepriklausomybės aktas tapo konstituciniu pagrindu būsimai 
naujai Gruzijos Konstitucijai, kurią Gruzijos Steigiamasis Susirinkimas pa- 
tvirtino 1921 m. vasario 21 d.* 1921 m. Konstitucija (ją Gruzijos teisinin- 
kai vadina romantine) galiojo tik keletą dienų. Jau 1921 m. vasario 25 d. 





! Bao0naa cmamva < Koncmumywuu Ipyzuu [interaktyvus], [žiūrėta 2014-02-14]. 


Prieiga per internetą: <http://firussia.webege.com/countries/georgia/constitution/ 
Georgia constitution introduction 2.html>. 
Ten pat. 

į Gruzijos teritoriją įžengė sovietinės armijos daliniai. Nuo to momento 
nustojo galioti 1921 m. vasario 21 d. Konstitucija, o Gruzijos valstybė įvar- 
dijama kaip „sovietinė“. 

Sovietinėje Gruzijoje buvo priimta 1922 m. Konstitucija (1922 m. 
kovo 2 d.), 1927 m. Konstitucija (1927 m. balandžio 4 d.), 1937 m. Kons- 
titucija (1937 m. vasario 13 d.) ir 1978 m. Konstitucija (1978 m. balandžio 
15 d.). Suirus Sovietų Sąjungai, pereinamuoju laikotarpiu visose Gruzijos 
gyvenimo srityse, taip pat ir politinėje, teisinėje sferoje, vyko itin aršūs 
konfliktai. Tuo metu atkurta 1921 m. Konstitucija negalėjo būti pagrin- 
du sureguliuoti padėtį šalyje. 1993 m. vasario-kovo mėnesiais Gruzijos 
Respublikos parlamentas priėmė nutarimą dėl Valstybinės konstitucinės 
komisijos sukūrimo ir patvirtino Valstybinės konstitucinės komisijos nuo- 
status. Komisija per trumpą laiką parengė naują Konstitucijos projektą ir 
pateikė Gruzijos parlamentui. 1995 m. rugpjūčio 24 d. Konstitucija buvo 
patvirtinta“. 

Savo pobūdžiu ir struktūra šiuolaikinė Gruzijos Konstitucija yra tra- 
dicinio klasikinio tipo, t. y. ją sudaro šios struktūrinės dalys: 

1) preambulė, kurioje išreikštas tvirtas Gruzijos piliečių ryžtas sukurti 
demokratinę, ekonomine laisve grįstą, teisinę valstybę, kurioje saugomos 
visuotinai pripažintos Žmogaus teisės ir laisvės, valstybės nepriklausomybė, 
išlaikomas stiprus ryšys su šimtmečių senumo Gruzijos tautos valstybin- 
gumo tradicija ir pamatiniais 1921 m. Gruzijos Konstitucijos principais; 

2) pagrindinė dalis, įtvirtinanti valstybės valdymą, valdžių tarpusavio 
sąveiką, tautos santykius su valdžia ir valstybe, piliečių teises ir laisves ir 
kitas pamatines teisės normas; 

3) pereinamieji ir baigiamieji nuostatai apibrėžia Konstitucijos įsiga- 
liojimo, paskelbimo ir kitas bendrąsias teisės normas. 

Gruzijos Konstitucija sudaryta iš vienuolikos skyrių. 

Pirmajame skyriuje „Bendrosios nuostatos“ yra dešimt straipsnių 
(nuo 1 iki 10 str.). Šiame skyriuje reglamentuojamas šalies teisinis statu- 
sas, jos valdymo forma, Gruzijos teritorijos vientisumas, valstybės valdžios 
institucijų struktūra, valstybinės kalbos, religijos statusas valstybėje. Ak- 
centuojama, jog Gruzijos sostinė yra Tbilisis. 





Be0o0naa cmamva K Koncmumyjuu Ipysuu [interaktyvus], [žiūrėta 2014-02-14]. Prieiga 
per internetą:  <http://firussia.webege.com/countries/georgia/constitution/Georgia. 
constitution. introduction. 2.html>. 

Ten pat. 

Konstitucijoje tiesiogiai neįtvirtinta, federacinė ar unitarinė respubli- 
ka yra Gruzija, bet pirmo Konstitucijos skyriaus 1 straipsnyje nurodyta, 
kad Gruzija yra nepriklausoma, suvienyta ir nedaloma valstybė, įtvirtinta 
1991 m. kovo 31 d. referendumu, į kurios teritoriją įeina Abchazijos Autono- 
minė Respublika ir buvęs autonominis Pietų Osetijos regionas. 
Gruzijos valstybės politinė valdymo forma - demokratinė respublika 
(Konstitucijos 1 str. 2 dalis). Gruzijoje pagal 1995 m. Konstituciją veikia 
Gruzijos parlamentas, Gruzijos Prezidentas ir Gruzijos Vyriausybė, taip 
pat veikia teismų sistema bei Konstitucinis Teismas. 
Nemažai dėmesio skiriama valstybės teritorijos vientisumui. Būtent 
Konstitucijos 2 straipsnyje nurodyta, jog „Gruzijos valstybės teritorija nu- 
statyta pagal 1991 m. gruodžio 21 d. padėtį. Gruzijos teritorinis vientisu- 
mas ir valstybės sienų neliečiamumas yra patvirtintas Gruzijos Konstituci- 
jos bei įstatymų, pripažintas pasaulio tautų bendruomenės ir tarptautinių 
organizacijų“. 
Kai kurios Gruzijos teritorijos turi išskirtinį konstitucinį statusą, tai: 
+ Abchazija, kaip autonominė respublika (tai reguliuoja Konstituci- 
jos 1 str. 1 d., 3 str. 4 d., 4 str. 3 d., 8 str., 55 str. 1 d., 67 str. 1 d., 89 str. 
1 d. a) punktas). 

+ Adžarija, kaip autonominė respublika (tai reguliuoja Konstitucijos 
3 str. 3 d., 4 str. 3 d., 55 str. 1 d., 89 str. 1 d. a) ir f) punktai). 

+ Pietų Osetija, kaip autonominė sritis (tai reguliuoja Konstitucijos 
1 str. 1 d.) 

Abchazija ir Pietų Osetija pastaruoju metu yra okupuotos Rusijos. 

Gruzijos teritoriją?, be minėtų okupuotų teritorijų (Abchazijos ir Pie- 
tų Osetijos), taip pat sudaro Adžarijos Autonominė Respublika (sostinė 
Batumis, priklauso 5 savivaldybės; Gurijos regionas (priklauso 3 savival- 
dybės); Imeretijos regionas (administracinis centras Kutaisio miestas, taip 
pat priklauso 11 savivaldybių); Kachetijos regionas (priklauso 8 savival- 
dybės), Mschetos-Mtianetijos regionas (priklauso 5 savivaldybės); Rača- 
Lečchumio regionas (priklauso 4 savivaldybės); Samegrelo-Zemo Svaneti 
regionas (administracinis centras - Poti miestas, priklauso 7 savivaldybės); 
Samtskhe-Javakheti regionas (priklauso 6 savivaldybės); Kvemo Kartli re- 
gionas (priklauso 6 savivaldybės) ir Šida Kartli regionas (priklauso 7 savi- 
valdybės). 

* Gruzijos Vyriausybės tinklalapis [interaktyvus], [žiūrėta 2014-02-14]. Prieiga per inter- 
netą: <http://www.government.gov.ge/index.php*lang id=ENGksec id=227>. 

Konstitucijos 8 straipsnis numato, jog Gruzijos teritorijoje valstybinė 
kalba yra gruzinų kalba, o 2002 m.“ Konstitucijoje įtvirtinta, jog Abchazi- 
jos teritorijoje valstybinė kalba taip pat yra ir abchazų kalba". 

Konstitucijoje įtvirtinta tikėjimo ir religijos laisvė, bet pabrėžiama Gru- 
zijos Pravoslavų bažnyčios reikšmė, jos nepriklausomybė nuo valstybės. 
Valstybės ir Bažnyčios santykiai nustatyti konstituciniu susitarimu (9 str.)P. 

Konstitucijoje nenurodomi valstybės simboliai nei jų charakteristikos. 
Konstitucijos 11 straipsnis numato, jog „Valstybiniai simboliai Gruzijoje 
nustatomi įstatymu“. Gruzijos valstybiniai simboliai yra valstybės herbas", 
vėliava!? ir himnas", kurie reglamentuoti atskirais įstatymais. Dabartiniai 
valstybės simboliai buvo patvirtinti 2004 m., po nesmurtinės Rožių revo- 
liucijos, kai buvo pakeista ankstesnė Gruzijos valdžia. 





“ Konstitucijos pataisa (2002-10-10 N 1689). 

Šalyje gyvena 4 630 841 gyventojų (2011 m. duomenimis), iš jų gruzinai sudaro — 
83,8 proc., azerbaidžaniečiai - 6,5, armėnai - 5,7, rusai - 1,5, osetinai - 0,9, jezidai - 0,4, 
graikai - 0,3, kistynai - 0,2, ukrainiečiai - 0,2, abchazai - 0,1 proc. Šaltinis: Gruzijos Pre- 
zidento tinklalapis [interaktyvus], [žiūrėta 2014-02-14]. Prieiga per internetą: <https:// 
www.president.gov.ge/en/Georgia/AboutGeorgia>. 

Gruzijos pravoslavų bažnyčia (gruz. b5J500939006 Lod0G0JYJN0 53603955191560, 
angl. Georgian Apostolic Autocephalous Orthodox Church, rus. Ipysunckaa Anocmono- 
ckaa AsmoKebanvuaa Ilpasocnasnaa IJepko6») Gruzijos kasdieniame gyvenime užima 
ypatingą vietą. 

* Gruzijos herbas patvirtintas 2004 m. spalio 1 d. Herbo ištakos siekia viduramžių ka- 
rališkos Bagrationo šeimos simboliką. Tai raudonos spalvos skydas, skydo raudona- 
me lauke sidabrinis raitelis šv. Jurgis su sidabriniais šarvais ir auksine aureole ietimi 
smeigia prie žemės prigludusį sidabrinį drakoną. Antrasis ieties galas su kryžiumi. 
Skydininkai auksiniai šėlstantys liūtai. Skydą vainikuoja karališkoji Gruzijos karūna. 
Po skydu esančioje juostoje įrašytas devizas „Jėga vienybėje“ [gruzinų kalba]. Šaltinis: 
Gruzijos Prezidento tinklalapis [interaktyvus], [žiūrėta 2014-02-14]. Prieiga per inter- 
netą: <https://www.president.gov.ge/>. 

Oficiali Gruzijos vėliava yra „penkių kryžių vėliava“, baltame stačiakampyje simetriškas 
raudonas kryžius, aplink jį baltuose vėliavos kampuose keturi raudoni mažesni lygių 
galų kryžiai. Ši vėliava atkurta 2004 m. sausio 14 d. Pasak istorijos šaltinių, tai vidur- 
amžių Gruzijos Karalystės vėliava. Šaltinis: Encyclopedia Britannica [interaktyvus], 
[žiūrėta 2014-02-14]. Prieiga per internetą: <http://www.britannica.com/EBchecked/ 
topic/1355246/flag-of-Georgia*anchor=ref949297>. 

Nacionalinis Gruzijos himnas (oo530bge4vgd5, Tavisupleba, lietuviškai „Laisvė“) pa- 
tvirtintas 2004 m. balandžio 23 d. Himno muzika paimta iš gruziniškų operų Abesalom 
da Eteri („Abesalomas ir Eterė“) ir Daisi („Sutema“), sukurtų kompozitoriaus Zacha- 
rijaus Paliašvilio. Melodiją himnui adaptavo Iosebas Kechakmadze. Žodžių autorius - 
Davidas Magradze. Šaltinis: Gruzijos Prezidento tinklalapis [interaktyvus], [žiūrėta 
2014-02-14]. Prieiga per internetą: <https://www.president.gov.ge/>. 

Antrąjį skyrių „Gruzijos pilietybė ir pagrindinės asmens laisvės ir teisės“ 
sudaro trisdešimt penki Konstitucijos straipsniai (nuo 11 iki 47 str.). Juose 
reglamentuojamas Gruzijos pilietybės įgijimas, piliečių gynimas, kiekvieno 
individo laisvo pasirinkimo teisė ir kitos panašaus pobūdžio teisės. 

Įtvirtinant pagrindines žmogaus teises ir laisves pabrėžiama, jog 
Gruzija globoja savo piliečius nepriklausomai nuo jų buvimo vietos 
(13 str.). Konstitucijos 14 straipsnis numato, jog kiekvienas žmogus yra 
laisvas nuo gimimo ir visi lygūs prieš įstatymą nepriklausomai nuo ra- 
sės, odos spalvos, kalbos, lyties, religijos, politinių ir kitokių įsitikinimų, 
tautinės, etninės ir socialinės priklausomybės, kilmės, turtinės padėties, 
gyvenamosios vietos. 

Konstitucijoje įtvirtinta teisė į gyvybę (15 str. 1 d.). Gruzijoje mirties 
bausmė panaikinta 2006 m. 

Įtvirtinta teisė į laisvę - „Žmogaus laisvė neliečiama“ (18 str. 1 d.); laisvės 
atėmimas ar kitoks suvaržymas leistinas tik teismo sprendimu (18 str. 2 d.). 

Įtvirtinta minties, sąžinės, kalbos, religijos, įsitikinimo laisvė: kiek- 
vienas žmogus turi teisę į kalbos, minties, sąžinės, religijos ir įsitikinimų 
laisvę. Draudžiama persekioti asmenis dėl kalbos, minties, religijos ar įsi- 
tikinimų, taip pat versti reikšti savo nuomonę dėl šių laisvių. Draudžiama 
riboti šiame straipsnyje išvardytas laisves, nebent jų reiškimas pažeidžia kitų 
asmenų teises (19 str.); saviraiškos laisvė, intelektinės kūrybos laisvė garan- 
tuojama. Teisė į intelektinę nuosavybę neliečiama. Neleistinas kišimasis į 
kūrybinį procesą, taip pat kūrybinės veiklos cenzūra. Neleidžiama taikyti 
arešto ar draudimų platinant intelektinius kūrinius, jeigu jų platinimas ne- 
pažeidžia kitų žmonių teisių (23 str. 1-3 d.); informacijos laisvė, kiekvienas 
žmogus turi teisę laisvai gauti ir skleisti informaciją, išreikšti ir skleisti savo 
nuomonę žodžiu, raštu arba kitais būdais. Visuomenės informavimo prie- 
monės yra laisvos. Cenzūra yra draudžiama. Nei valstybė, nei atskiri asme- 
nys neturi teisės monopolizuoti žiniasklaidos priemonių ar kitų informaci- 
jos sklaidos priemonių. Išvardytų teisių, būtinų demokratinėje visuomenėje, 
įgyvendinimas gali būti ribojamas įstatymu, užtikrinant valstybės saugumą, 
teritorinį vientisumą ar visuomenės apsaugą, dėl asmenų teisių ir orumo 
bei informacijos, pripažintos konfidencialia, apsaugos siekiant užkirsti kelią 
nusikaltimui arba užtikrinti nepriklausomumą ir nešališkumą (24 str.). 

Konstitucijoje numatyta, jog kiekvienas, kuris teisėtai yra Gruzijos te- 
ritorijoje, turi teisę laisvai judėti visoje jos teritorijoje ir laisvai pasirinkti 
savo gyvenamąją vietą. Kiekvienas, kuris teisėtai yra Gruzijos teritorijoje, 

turi teisę laisvai išvykti iš Gruzijos. Minėtų teisių ribojimas leidžiamas tik 
pagal įstatymą, siekiant užtikrinti visuomenės nacionalinį saugumą ar vi- 
suomenės saugumą, sveikatos apsaugą, nusikaltimų prevenciją ar teisingu- 
mo vykdymą; pilietis gali nevaržomai patekti į Gruziją (22 str.). 

Konstitucijoje įtvirtintos politinės teisės ir laisvės: 

Kiekvienas Gruzijos pilietis, sulaukęs 18 metų, turi teisę dalyvauti re- 
ferendume ir valstybės bei savivaldos institucijų rinkimuose. Garantuoja- 
ma laisva rinkėjų valia (28 str.). 

Kiekvienas turi teisę kurti ir stoti į viešąsias asociacijas ir profesines 
sąjungas. Gruzijos piliečiai turi teisę įkurti politinę partiją ar kitą poli- 
tinę asociaciją ir dalyvauti jos veikloje laikantis įstatymo. Neleidžiama 
kurti viešųjų ir politinių asociacijų, kurios siekia nuversti arba prievarta 
keisti Gruzijos konstitucinę sąrangą, kėsinasi į šalies nepriklausomybę ir 
teritorinį vientisumą, skleidžia karo ar smurto propagandą, provokuo- 
jant nacionalinį, vietos, religinį ar socialinį priešiškumą. Draudžiama 
kurti viešųjų ir politinių asociacijų ginkluotąsias pajėgas. Asmuo, kuris 
įstojo į ginkluotąsias pajėgas arba vidaus reikalų organus ar kandidatuo- 
ja į teisėjo ar prokuroro pareigas, privalo nutraukti savo narystę poli- 
tinėje organizacijoje. Viešųjų ar politinių asociacijų veikla sustabdoma 
arba uždraudžiama tik teismo sprendimu, įstatymo nustatytais atvejais 
ir tvarka (26 str.). 

Tačiau Konstitucijos 27 straipsnis numato, jog „valstybė turi teisę nu- 
statyti politinės veiklos apribojimus piliečiams ir asmenims be pilietybės“. 

Apibrėžiant Konstitucijoje įtvirtintas ekonomines socialines teises ir 
laisves preziumuota, jog: 

+ Darbas yra laisvas. Valstybė privalo skatinti laisvą verslo plėtojimą ir 
konkurenciją. Monopolinė veikla draudžiama, išskyrus tuos atvejus, kuriuos 
leidžia teisė. Vartotojų teises gina įstatymai. Tarptautinių susitarimų, regla- 
mentuojančių darbo santykius, pagrindu valstybė apsaugo užsienyje gyve- 
nančių Gruzijos piliečių darbo teises. Teisė į darbą, sąžiningą atlyginimą, 
sveikas ir saugias darbo sąlygas, nepilnamečių ir moterų apsauga nustatyta 
įstatymu (30 str.); taip pat numatyta, jog valstybė rūpinasi vienoda sociali- 
ne ir ekonomine plėtra visoje šalies teritorijoje. Siekiant užtikrinti socialinę 
ir ekonominę pažangą kalnų rajonuose privilegijos (lengvatos) nustatomos 
įstatymu (31 str.). 

+ Valstybė skatina, kad bedarbis pilietis Gruzijoje būtų įdarbintas. Mi- 
nimalaus gyvenimo lygio ir bedarbių statuso teikimo sąlygas nustato įsta- 

tymai (32 str.); pripažįstama ir neliečiama nuosavybės ir paveldėjimo teisė. 
Draudžiama panaikinti visuotinai pripažintą teisę į nuosavybę. Turtinės ir 
paveldėjimo teisės pripažįstamos ir garantuojamos. Garantuojamos nuo- 
savybės įsigijimo, perleidimo ar paveldėjimo teisės. Tam tikrais atvejais ir 
nustatyta tvarka leidžiama apriboti pirmoje šio straipsnio dalyje nurodytas 
teises esant viešiesiems interesams, tačiau nekeičiant teisės į nuosavybę es- 
mės. Nuosavybės atėmimas viešiesiems tikslams leistinas tiesiogiai įstaty- 
mo nustatytais atvejais, teismo sprendimu ar pagal įstatymą esant būtina- 
jam reikalingumui numatant išankstinę ir teisingą kompensaciją. „Kom- 
pensacijai netaikomi jokie mokesčiai ir rinkliavos“ (21 str.); preziumuota, 
jog „pripažįstama teisė streikuoti“ (33 str.). 

+ Kiekvienas turi teisę naudotis sveikatos draudimu kaip prieinama me- 
dicinos pagalbos priemone. Nemokama medicinos pagalba teikiama įstaty- 
mų nustatyta tvarka. Valstybė kontroliuoja visas sveikatos apsaugos ir vaistų 
gamybos bei prekybos jais institucijas. Kiekvienas turi teisę gyventi sveikoje 
aplinkoje ir mėgautis gamta ir kultūra. Visi privalo rūpintis gamtine ir kultū- 
rine aplinka. Siekiant užtikrinti saugią aplinką dabartinei ir ateities kartoms, 
valstybė paiso ekologinių ir ekonominių visuomenės interesų, užtikrina ra- 
cionalų gamtos išteklių naudojimą. Kiekvienas žmogus turi teisę gauti išsa- 
mią ir tikslią informaciją apie aplinkos būklę (37 str.). 

Įtvirtinant Konstitucijoje kultūrines teises ir laisves, preziumuota, jog 
kiekvienas asmuo turi turėti teisę gauti išsilavinimą ir laisvai pasirinkti 
švietimo formą. Valstybė užtikrina nacionalinės švietimo sistemos deri- 
nimą su tarptautine švietimo erdve. Ikimokyklinį ugdymą užtikrina vals- 
tybė. Pradinis ir pagrindinis ugdymas yra privalomas. Valstybė visiškai 
finansuoja pagrindinį išsilavinimą įstatymų nustatyta tvarka. Piliečiai turi 
teisę gauti valstybės finansuojamą profesinį ir aukštąjį mokslą įstatymų nu- 
statyta tvarka. Valstybė remia švietimo įstaigas laikantis įstatymo nustaty- 
tos procedūros (35 str.). 

Trečiąjį skyrių „Gruzijos parlamentas“'* sudaro dvidešimt vienas Kons- 
titucijos straipsnis. Juose įtvirtinta Gruzijos parlamento formavimo tvarka, 
jo funkcijos, sandara ir kiti svarbiausi klausimai. Esminiai šio Konstitucijos 
skyriaus pakeitimai padaryti 2010 m. 

Gruzijos parlamentas yra šalies aukščiausiasis atstovaujamasis organas, 
kuris vykdo įstatymų leidžiamąją funkciją, numato pagrindines šalies vidaus 





2 Gruzijos parlamento tinklalapis [interaktyvus], [žiūrėta 2014-02-14]. Prieiga per inter- 
netą: <http://www.parliament.ge/index.php*lang=en>. 

ir užsienio politikos kryptis, pagal apribojimus, numatytus Konstitucijoje, 
kontroliuoja Vyriausybės veiklą ir vykdo kitus įgaliojimus (48 str.). 

Gruzijos parlamentas renkamas visuotiniuose, lygiuose ir tiesioginiuo- 
se rinkimuose slaptu balsavimu. Ketveriems metams 77 parlamento nariai 
išrenkami pagal proporcinę sistemą ir 73 parlamento nariai pagal mažori- 
tarinę sistemą. Parlamento nariu gali būti išrinktas Gruzijos pilietis, sulau- 
kęs 21 metų ir turintis rinkimų teisę. Parlamento vidaus struktūrą ir dar- 
bo tvarką nustato Parlamento reglamentas. Einamųjų išlaidų parlamentui 
valstybės biudžete sumažinimas, palyginti su praėjusiais metais, galimas tik 
gavus išankstinį parlamento sutikimą. Parlamentas pats priima sprendimą 
dėl finansavimo skyrimo parlamentui iš valstybės biudžeto (49 str.). 

Dalyvauti Gruzijos parlamento rinkimuose turi teisę įstatymų nusta- 
tyta tvarka registruota piliečių politinė sąjunga, kurios palaikymas patvir- 
tintas rinkėjų parašais įstatymo nustatyta tvarka arba kuri turi rinkimų 
dieną atstovą parlamente. Įstatymo apibrėžtas rinkėjų parašų skaičius ne- 
gali viršyti 1 procento rinkėjų skaičiaus. Kiti parlamento rinkimai vyksta 
pasibaigus parlamento kadencijai kalendorinių metų spalio mėnesį. Rinki- 
mų datą nustato Prezidentas ne vėliau kaip 60 dienų iki rinkimų. Jeigu rin- 
kimų data sutampa su nepaprastąja ar karo padėtimi, rinkimai vyksta po 
šių padėčių atšaukimo 60-ąją dieną. Rinkimų datą nustato Gruzijos Pre- 
zidentas iš karto po karo ar nepaprastosios padėties atšaukimo. Gruzijos 
parlamento paleidimo pirma laiko atveju neeiliniai parlamento rinkimai 
vyksta 60-ąją dieną po įsako dėl parlamento paleidimo anksčiau laiko įsi- 
galiojimo dienos, o neeilinių rinkimų datą Prezidentas nustato iš karto po 
įsakymo dėl parlamento paleidimo pirma termino įsigaliojimo. Parlamen- 
to nario išrinkimo ir kaip kandidato dalyvavimo rinkimuose uždraudimo 
tvarką apibrėžia Gruzijos Konstitucija ir rinkimų įstatymas (50 str.). Pir- 
mas naujojo Gruzijos parlamento posėdis turi įvykti per 20 dienų po rin- 
kimų. Pirmo posėdžio datą nustato Prezidentas. Parlamentas gali pradėti 
darbą, jeigu patvirtinta ne mažiau kaip du trečdaliai parlamento deputatų 
įgaliojimų (51 str.). 

Gruzijos parlamento narys naudojasi laisvu parlamento nario manda- 
tu ir jo atšaukimas negalimas. Parlamento nario sulaikymas ar suėmimas, 
jo buto (namo), mašinos, darbo vietos ar asmens krata galima tik Gruzijos 
parlamento sutikimu. Išimties atvejis - sulaikymas darant nusikaltimą, to- 
kiu atveju nedelsiant turi būti informuotas parlamentas. Jei parlamentas 
neduoda sutikimo, sulaikytas ar suimtas parlamento narys nedelsiant turi 

būti paleistas. Minėta teisė parlamento nariui galioja ir pasibaigus jo įga- 
liojimams. Parlamento narys negali būti kaltinamas dėl jo nuomonės jam 
vykdant pareigas (52 str.). Parlamento narys neturi teisės užimti jokių pa- 
reigų valstybės tarnyboje arba užsiimti verslu (53 str.). 

Gruzijos parlamentas savo kadencijos laikotarpiui reglamento nu- 
statyta tvarka slaptu balsavimu išrenka Gruzijos parlamento pirmininką 
ir jo pavaduotojus, iš jų po vieną pavaduotoją iš Abchazijos Autonominės 
Respublikos ir Adžarijos Autonominės Respublikos išrinktų parlamen- 
to narių. Parlamento pirmininkas vykdo parlamentinę veiklą, užtikrina 
laisvą minčių raišką, pasirašo parlamento priimtus aktus, vykdo kitus 
reglamento nustatytus įgaliojimus. Parlamento pirmininko pavaduotojai 
eina parlamento pirmininko pareigas, jeigu pirmininkas negali vykdyti 
savo pareigų arba yra atstatydintas. Parlamento pirmininkas reglamento 
nustatyta tvarka vykdo visas administracines funkcijas parlamento pa- 
state (55 str.). 

Parlamento posėdžiai yra vieši (atviri), tačiau parlamentas gali pa- 
skelbti visą posėdį arba nagrinėjant atskirus klausimus uždaru. Parlamen- 
to išrinktas, paskirtas ir patvirtintas Vyriausybės narys turi teisę, o parla- 
mentarų prašymu privalo dalyvauti parlamento ar jo komitetų ir komisijų 
posėdžiuose, atsakyti į užduotus klausimus ir pristatyti duomenis apie 
vykdytą veiklą. Parlamentas, komitetas ir komisija turi išklausyti tokias 
pareigas einantį asmenį. Balsavimas parlamento plenariniame posėdyje 
yra atviras arba slaptas (60 str.). Parlamento sprendimai dėl karo ar taikos, 
nepaprastosios ar karo padėties priimami visos sudėties parlamento narių 
balsų dauguma (62 str.). 

Gruzijos parlamento buveinė yra Kutaisio mieste. Gruzijos Respubli- 
kos parlamento buveinės laikinas keitimas posėdžio ar sesijos laikotarpiu 
galimas tik nepaprastosios padėties arba karo veiksmų atveju (48! str.) “. 

Ketvirtąjį skyrių „Gruzijos Prezidentas“!* sudaro trylika Konstitu- 
cijos straipsnių. Juose atitinkamai įtvirtintos Gruzijos Prezidento funk- 
cijos, rinkimai į Prezidento postą, Prezidento priesaika ir kitos su Pre- 
zidento institucija susijusios teisės normos, sąveika su kitom valdžios 
institucijomis ir kt. Gruzijos Prezidentas yra vyriausiasis Gruzijos gink- 
luotųjų pajėgų vadas. 





5 Konstitucijos 48! str. pataisa (2011-07-01 N4985) (2009-09-24 N1674). 
4 Gruzijos parlamento tinklalapis [interaktyvus], [žiūrėta 2014-02-14]. Prieiga per inter- 
netą: <https://www.president.gov.ge/en/>. 

Gruzijos Prezidentas yra Gruzijos valstybės vadovas, šalies vienin- 
gumo ir nacionalinės nepriklausomybės garantas. Gruzijos Prezidentas 
užtikrina valstybės institucijų funkcionavimą pagal Konstitucijos jam pri- 
skirtą kompetenciją. Gruzijos Prezidentas atstovauja Gruzijai užsienio 
santykiuose (69 str.) . 

Gruzijos Prezidentas renkamas visuotiniuose, lygiuose ir tiesiogi- 
niuose rinkimuose slaptu balsavimu 5 metams. Tas pats asmuo iš eilės Pre- 
zidentu gali buti išrinktas tik du kartus. 

Prezidentu gali būti išrinktas rinkimų teisę turintis Gruzijos pilie- 
tis, sulaukęs 35 metų amžiaus, kuris Gruzijoje pragyveno ne mažiau kaip 
5 metus ir iki rinkimų dienos paskutinius 3 metus gyveno Gruzijoje. Teisę 
pristatyti kandidatą į Prezidentus turi piliečių politinė partija arba inicia- 
tyvinė grupė. Pristatoma kandidatūra turi būti patvirtinta rinkėjų parašais 
įstatymų nustatyta tvarka (70 str.). 

Gruzijos Prezidentas, suderinęs su Vyriausybe, vykdo derybas su ki- 
tomis valstybėmis ir tarptautinėmis organizacijomis, pasirašo tarptautines 
sutartis ir susitarimus; Vyriausybės teikimu paskiria ir atleidžia Gruzijos 
ambasadorius ir kitus diplomatinius atstovus; susitarimo su Vyriausybe pa- 
grindu priima kitų valstybių ir tarptautinių organizacijų ambasadorius ir 
kitus diplomatinius atstovus; Gruzijos valstybės vardu sudaro konstitucinę 
sutartį su Gruzijos ortodoksų bažnyčia; Konstitucijoje numatytais atvejais 
pristato Vyriausybės Ministro Pirmininko kandidatūrą ir paskiria Ministrą 
Pirmininką; Konstitucijoje numatytais atvejais Vyriausybei paveda vykdyti 
įsipareigojimus iki naujos Vyriausybės sudarymo; Konstitucijoje numaty- 
tais atvejais paskiria, atleidžia ir atstatydina įgaliotus asmenis; įstatymų nu- 
statyta tvarka paskiria Aukščiausiosios teisingumo tarybos narį; įstatymų 
nustatytais atvejais dalyvauja Centrinės rinkimų komisijos narių ir pirmi- 
ninko paskyrimo procese; susitarimo su Vyriausybe pagrindu parlamen- 
tui pristato nacionalinio reguliavimo organų narių kandidatūras; karinio 
Gruzijos užpuolimo atveju skelbia nepaprastąją padėtį, esant reikiamoms 
sąlygoms pasirašo taikos sutartį ir minėtus sprendimus ne vėliau kaip per 
48 valandas pateikia parlamentui patvirtinti; karo, masinių neramumų, 
pasikėsinimo okupuoti teritoriją, karinio perversmo, ginkluoto sukilimo, 
ekologinės katastrofos, epidemijos ir kitais atvejais skelbia nepaprastąją 
padėtį visoje šalies teritorijoje arba konkrečioje šalies teritorijoje ir minėtą 
sprendimą ne vėliau kaip per 48 valandas pateikia parlamentui patvirtinti. 





5 Konstitucijos pataisa (2010-10-15 N3710). 

Nepaprastosios padėties įgaliojimai veikia tik tose teritorijose, kur paskelb- 
ta nepaprastoji padėtis; karo ar nepaprastosios padėties sąlygomis leidžia 
įstatymo galią turinčius dekretus, kurie galioja iki karo ar nepaprastosios 
padėties atšaukimo; turi teisę sustabdyti savivaldos ar teritorinių vienetų 
atstovaujamųjų institucijų veiklą, turi teisę jas paleisti, jei jų veiksmai kelia 
grėsmę šalies suverenitetui, teritoriniam vientisumui, valstybės vyriausy- 
binių institucijų veiklos vykdymui; leidžia dekretus ir įsakus, vykdydamas 
Konstitucijos numatytas pareigas, kaip Gruzijos vyriausiasis ginkluotųjų 
pajėgų vadas leidžia įsakymus; Konstitucijos nustatyta tvarka pasirašo ir 
skelbia įstatymus; sprendžia klausimus dėl pilietybės ir prieglobsčio suteiki- 
mo; suteikia valstybinius apdovanojimus, aukščiausius karinius laipsnius ir 
aukščiausius diplomatinius rangus; teikia malonę nuteistiesiems; paleidžia 
parlamentą Konstitucijoje nustatytais atvejais ir nustatyta tvarka (73 str.)"“. 

Gruzijos Prezidentas turi teisę Gruzijos parlamento, Gruzijos Vyriau- 
sybės, ne mažiau kaip 200 000 rinkėjų prašymu skelbti referendumą dėl 
klausimų, numatytų Konstitucijoje ir įstatymuose, per 30 dienų po pra- 
šymo rengti referendumą priėmimo (74 str.). Gruzijos Prezidentas turi 
neliečiamumo teisę, negalima jo suimti ar patraukti baudžiamojon atsako- 
mybėn. Jei Prezidentas pažeidžia Konstituciją arba jo veiksmuose yra nu- 
sikalstamos veikos požymių, parlamentas gali atleisti Prezidentą iš pareigų 
pagal Konstitucijos 63 straipsnį įstatymo nustatyta tvarka (75 str.). 

Kai Gruzijos Prezidentas negali vykdyti savo pareigų arba jo teisės 
ir pareigos yra nutrauktos pirma nustatyto termino, Prezidento pareigas 
vykdo parlamento pirmininkas, o tuo atveju, jei parlamento pirmininkas 
negali vykdyti Prezidento pareigų arba parlamentas yra paleistas, Gruzijos 
Prezidento pareigas vykdo Ministras Pirmininkas. Parlamento pirminin- 
kui vykdant Gruzijos Prezidento pareigas, parlamento pirmininko pareigas 
vykdo vienas iš parlamento pirmininko pavaduotojų paties parlamento pir- 
mininko nurodymu. Ministrui Pirmininkui vykdant Gruzijos Prezidento 
pareigas, Ministro Pirmininko pareigas eina vicepirmininkas. Prezidento 
rinkimai įvyksta per 45 dienas po Prezidento įgaliojimų nutraukimo ir rin- 
kimus užtikrina parlamentas (76 str.). 

Ketvirtąjį (papildomą) skyrių „Gruzijos Vyriausybė 
straipsniai (nuo 78 iki 81“ str.). 


“!"" sudaro devyni 





6 Konstitucijos pataisa (2010-10-15 N3710). 
"7 Gruzijos Vyriausybės tinklalapis [interaktyvus], [žiūrėta 2014-02-14]. Prieiga per in- 
ternetą: <http://www.government.gov.ge/index.php*lang id=ENGAsec id=1>. 

2004 m. Konstitucija buvo papildytas nauju IV! skirsniu, kuriame nu- 
statyta, jog Gruzijos Vyriausybė yra aukščiausias vykdomosios valdžios 
organas, vykdantis šalies užsienio ir vidaus politiką. Vyriausybė atsakinga 
parlamentui. Vyriausybę sudaro Ministras Pirmininkas ir ministrai. Vy- 
riausybės sudėtyje gali būti vienas ar keli valstybės ministrai. Ministras 
Pirmininkas turi teisę pavesti vienam iš Vyriausybės narių vykdyti pirmo- 
jo vicepremjero pareigas, taip pat vienam ar keliems Vyriausybės nariams 
vykdyti vicepirmininko pareigas. Pirmojo vicepremjero ir vicepremjero 
teisių ir pareigų vykdymo tvarką nustato įstatymas. Ministras Pirmininkas 
ir ministrai užsienio santykiuose Gruzijai atstovauja pagal savo kompeten- 
ciją. Vyriausybė, remdamasi konstituciniais ir kitais aktais, priima spren- 
dimus, kuriuos pasirašo Ministras Pirmininkas. Gruzijos Prezidentas turi 
teisę paprašyti svarstyti atskirus klausimus Vyriausybės posėdyje ir daly- 
vauti šiame svarstyme. Posėdyje taip pat dalyvauja Nacionalinės saugumo 
tarybos sekretorius ir kiti nariai. Vyriausybės struktūrą, teises ir pareigas, 
veiklos tvarką nustato įstatymas. Minėto įstatymo projektą parlamentui 
teikia Vyriausybė. Vyriausybė Konstitucijos numatytas teises ir pareigas 
įgyja po Vyriausybės narių paskyrimo į pareigas (78 str.)*. 

Gruzijos vykdomajai valdžiai administraciniuose teritoriniuose vie- 
netuose atstovauja valstybės patikėtinis - gubernatorius. Valstybės patikė- 
tinio - gubernatoriaus įgaliojimus reglamentuoja įstatymai. Gubernatorių 
skiria ir atleidžia Vyriausybė (81? str.). 

Prokuratūros organai yra Teisingumo ministerijos, kuriai vadovauja 
teisingumo ministras, sudėtinė dalis. Prokuratūros įgaliojimus ir veiklos 
sritis nustato įstatymai (81 str.). 

Penktąjį skyrių „Teisminė valdžia“? sudaro devyni straipsniai (nuo 
82 iki 90 str.). Teisminė valdžia vykdoma konstitucinės kontrolės, teisin- 
gumo ir kitomis įstatymuose nustatytomis priemonėmis. Teismo priimti 
aktai privalomi visoms valstybinėms įstaigoms ir asmenims visoje šalies 
teritorijoje. Teisminė valdžia yra nepriklausoma ir ją vykdo tik teismai. 
Teismas sprendimą priima Gruzijos vardu. Bendruosiuose teismuose 
prisiekusieji nagrinėjant bylą dalyvauja tik įstatymų numatytais atvejais 
(82 str.). Konstitucinis Teismas Gruzijoje yra teisminės valdžios instituci- 
ja, jos kūrimo ir veiklos tvarką nustato Konstitucija ir įstatymas (83 str.). 





š Konstitucijos pataisa (2010-10-15 N3710). 
B Gruzijos Konstitucinio Teismo tinklalapis [interaktyvus], [žiūrėta 2014-02-14]. Prieiga 
per internetą: <http://constcourt.ge/index.php*lang id=ENGAsec id=303>. 

Gruzijoje teisėjas vykdydamas savo veiklą yra nepriklausomas ir va- 
dovaujasi tik Konstitucija ir įstatymu. Bet koks spaudimas teisėjui ar ki- 
šimasis į jo veiklą, siekiant daryti įtaką jo sprendimas, draudžiamas ir 
baudžiamas pagal įstatymus. Teisėjo nušalinimas nuo bylos nagrinėjimo, 
priešlaikinis atleidimas iš pareigų ar perkėlimas į kitas pareigas galimas tik 
esant aplinkybėms, reglamentuotoms įstatymų. Niekas neturi teisės reika- 
lauti iš teisėjo pasiaiškinti dėl sprendimo konkrečioje byloje. Visi teisėjo 
nepriklausomumą ribojantys veiksmai turi būti panaikinti. Tik teismas 
turi teisę panaikinti, pakeisti teismo sprendimą arba sustabdyti teismo 
sprendimo vykdymą, laikantis įstatymų nustatytos tvarkos (84 str.). 

Bylos teisme nagrinėjamos viešuose posėdžiuose. Bylos nagrinėjimas 
uždarame posėdyje leidžiamas tik esant aplinkybėms, reglamentuotoms 
įstatymų. Teismo sprendimai skelbiami viešai. Teisminis ginčų nagrinėji- 
mas turi vykti valstybine kalba. Asmeniui, nemokančiam valstybinės kal- 
bos, skiriamas vertėjas. Teisminis procesas turi vykti laikantis šalių lygybės 
ir rungimosi principų (85 str.). 

Gruzijoje teisėju gali būti pilietis, sulaukęs 30 metų amžiaus, turin- 
tis atitinkamą teisinį išsilavinimą ir bent 5 metų profesinę patirtį. Teisė- 
jų atrankos, skyrimo į pareigas ir atleidimo tvarką nustato Konstitucija ir 
įstatymai. Teisėjo pareigos nesuderinamos su jokia kita darbine ar apmo- 
kama veikla, išskyrus pedagoginę ir mokslinę veiklą. Teisėjas negali būti 
politinės partijos nariu arba dalyvauti politinėje veikloje (86 str.). Teisėjas 
naudojasi imunitetu. Teisėjo baudžiamasis persekiojimas, sulaikymas ar 
suėmimas, buto, automobilio, darbo vietos ar asmens krata gali būti atlie- 
kama tik Gruzijos Aukščiausiojo Teismo pirmininko sutikimu, išskyrus 
atvejus, kai užtinkamas nusikaltimo vietoje, apie tai turi būti nedelsiant 
pranešama Gruzijos Aukščiausiojo Teismo pirmininkui. Jei Aukščiausiojo 
Teismo pirmininkas neduoda sutikimo dėl sulaikymo ar suėmimo, sulai- 
kytas arba suimtas teisėjas turi būti nedelsiant paleistas. Valstybė užtikrina 
teisėjo ir jo šeimos saugumą (87 str.). 

Šeštąjį skyrių „Valstybės finansai ir kontrolė“ sudaro šeši Konstitucijos 
straipsniai (nuo 92 iki 97 str.). Juose įtvirtintos teisės normos, susijusios su 
šalies biudžetu, mokesčiais, Nacionalinio banko funkcijomis ir jo valdymo 
aparatu. 

Septintąjį skyrių „Valstybės gynimas“ sudaro keturi Konstitucijos 
straipsniai (nuo 98 iki 101 str.). Juose įtvirtinti valstybės ginkluotųjų pajė- 
gų, jų panaudojimo ir kiti su valstybės gynyba susiję klausimai. 

Septintąjį (papildomą) skyrių „Vietos savivalda“ sudaro trys Konstitu- 
cijos straipsniai (nuo 101'iki 1013 str.). 

Aštuntasis skyrius yra „Konstitucijos keitimas“. Šį skyrių sudaro du 
Konstitucijos straipsniai (nuo 102 iki 103 str.). Juose reglamentuotos Kons- 
titucijos keitimo sąlygos ir kiti panašūs dalykai. Konstitucijos keitimą gali 
inicijuoti Prezidentas, daugiau negu pusė visų parlamento narių ir ne ma- 
žiau kaip 200 000 rinkimų teisę turinčių asmenų. Parlamentas gali patvir- 
tinti Konstitucijos pakeitimą po to, kai parlamentas paskelbia viešą disku- 
siją dėl Konstitucijos keitimo. Pakeitimas gali būti patvirtintas mažiausiai 
2/3 visų Gruzijos parlamento narių balsų dauguma. Priimtas Konstitucijos 
pakeitimas turi būti pasirašytas ir paskelbtas šalies Prezidento. 

Devintąjį skyrių „Pereinamosios nuostatos“ sudaro dešimt Konstitu- 
cijos straipsnių (nuo 104 iki 109 str.). Juose įtvirtinta bendra pereinamojo 
laikotarpio tvarka, Konstitucijos įsigaliojimas, Gruzijos piliečių supažin- 
dinimas su priimtos Konstitucijos turiniu, Parlamento veiksmai praėjus 
dvejiems metams po Konstitucijos priėmimo. 

Priimta 1995 metais rugpjūčio 24 d. 


Mes, Gruzijos piliečiai, tvirta valia pasiryžę įtvirtinti demokratinę 
visuomenės santvarką, ekonominę laisvę, socialiai teisingą teisinę valsty- 
bę, užtikrinančią visuotinai pripažintas žmogaus teises ir laisves, stiprinti 
valstybės nepriklausomybę ir taikius santykius su kitomis tautomis, rem- 
damiesi ilgaamžėmis gruzinų Tautos valstybingumo tradicijomis ir Gru- 
zijos 1921 metų Konstitucijos teisiniu-istoriniu paveldu, Dievo ir žmonių 
akivaizdoje skelbiame šią Konstituciją. 


I SKIRSNIS 
BENDROSIOS NUOSTATOS 


1 straipsnis 

1. Gruzija yra nepriklausoma, vieninga ir nedaloma valstybė, patvir- 
tinta 1991 metais kovo 31 dienos referendume, įvykusiame visoje šalies 
teritorijoje, įskaitant autonominės Abchazijos Tarybų Socialistinės Res- 
publikos ir buvusios Pietų Osetijos autonominiame regione, ir Gruzijos 
valstybės nepriklausomybės atkūrimo 1991 metų balandžio 9 dienos aktu. 

2. Gruzijos valstybės politinė valdymo forma yra demokratinė respub- 
lika. 

3. Gruzijos valstybės pavadinimas yra „Gruzija“. 


2straipsnis 
1. Gruzijos valstybės teritorija nustatyta pagal 1991 m. gruodžio 
21 dienos padėtį. Gruzijos teritorinis vientisumas ir valstybės sienų nelie- 





2 Gruzijos Respublikos Konstitucija, paskelbta Gruzijos parlamento interneto puslapyje 
http://www.parliament.ge/ge/kanonmdebloba/constitution-of-georgia-68, išversta iš 
gruzinų ir anglų kalbų. 

čiamumas yra patvirtintas Gruzijos Konstitucijos bei įstatymų, pripažintas 
pasaulio tautų bendruomenės ir tarptautinių organizacijų. 

2. Draudžiama Gruzijos teritoriją ar jos dalį perleisti kitai valstybei. 
Valstybės sienos keičiamos tik pagal dvišalį susitarimą su kaimyninėmis 
valstybėmis. 

3. Teritorinę Gruzijos valstybės sąrangą apibrėžia Konstitucija valdžių 
padalijimo principo pagrindu visoje šalies teritorijoje visiškai atkūrus Gru- 
zijos jurisdikciją. 

4. Savivaldos vienete registruoti Gruzijos piliečiai vietinės reikšmės 
reikalus tvarko per vietinės savivaldos institucijas, nepažeidžiant valstybės 
suvereniteto ir vadovaujantis Gruzijos įstatymais. 


3 straipsnis 

1. Gruzijos valstybės institucijų išskirtinei kompetencijai priskiriama: 

a) įstatymų dėl Gruzijos pilietybės, žmogaus teisių ir laisvių, emigraci- 
jos ir imigracijos, atvykimo ir išvykimo iš šalies, užsienio valstybių piliečių 
ir asmenų be pilietybės laikino ar nuolatinio gyvenimo Gruzijoje leidyba; 

b) valstybės sienų statusas, režimas ir jų apsauga; teritorinių vandenų, 
oro erdvės, kontinentinio šelfo ir išskirtinės ekonominės zonos statusas ir 
gynyba; 

c) valstybės gynyba ir saugumas, ginkluotosios pajėgos, karinė pra- 
monė ir prekyba ginklais; 

d) karo ir taikos, teisinio režimo, nepaprastosios ir karo padėties įve- 
dimas; 

e) užsienio politika ir tarptautiniai santykiai; 

f) užsienio prekybos, muitų ir tarifų režimai; 

g) valstybės finansai ir valstybės paskolos; pinigų emisija; įstatymų dėl 
bankų, kreditavimo, draudimo ir mokesčių leidyba; 

h) standartai ir modeliai; geodezija ir kartografija; tikslaus laiko nu- 
statymas; valstybinė statistika; 

i) energetikos sistema ir jos režimas; ryšiai; prekybos laivynas; laivų 
vėliavos; valstybinės svarbos uostai; oro uostai ir aerodromai, oro erdvės 
kontrolė, tranzito ir oro transporto registracija, meteorologijos tarnyba, 
aplinkos stebėjimo sistema; 

j) geležinkeliai ir susisiekimas valstybinės reikšmės keliais; 

k) žvejyba vandenyne ir atviroje jūroje; 

I) pasienio ir sanitarijos užkarda; 

m) įstatymų dėl farmacinių preparatų leidyba; 

n) įstatymų dėl švietimo įstaigų akreditacijos ir akademinių laipsnių 
leidyba; 

0) įstatymų dėl intelektinės nuosavybės leidyba; 

p) prekybos teisės, baudžiamosios teisės, civilinės teisės, administra- 
cinės teisės ir darbo teisės, bausmių vykdymo ir procedūrų teisėkūra. 

ą) kriminalinė policija ir tyrimas; 

r) žemės, žemės gelmių ir gamtinių išteklių įstatymų leidyba. 

2. Bendrosios kompetencijos klausimai nustatomi atskirai. 

3. Adžarijos Autonominės Respublikos statusas nustatomas Gruzijos 
konstituciniu įstatymu „Dėl Adžarijos Autonominės Respublikos statuso“. 


4 straipsnis 

1. Sukūrus visoje Gruzijos teritorijoje tinkamas sąlygas ir suforma- 
vus vietos savivaldos institucijas, Gruzijos Parlamentas sudaromas iš dvejų 
rūmų: Respublikos Tarybos ir Senato. 

2. Respublikos Tarybą sudaro nariai, renkami pagal proporcinę sistemą. 

3. Senatą sudaro nariai, renkami iš Abchazijos, Adžarijos Autonomi- 
nės Respublikos ir kitų Gruzijos teritorinių vienetų, ir penkių narių, pa- 
skirtų Gruzijos Prezidento. 

4. Rūmų sudėtis, kompetencija ir rinkimų procedūra nustatoma įsta- 
tymu. 


5 straipsnis 

1. Gruzijoje valstybės valdžios šaltinis yra Tauta. Valstybės valdžia 
naudojama pagal Konstitucijos nustatytą sistemą. 

2. Tauta įgyvendina valdžią referendumo, kitomis tiesioginės demo- 
kratijos formomis bei per savo atstovus. 

3. Niekas neturi teisės užgrobti ar kitokiu neteisėtu būdu įgyti valdžią. 

4. Valdžia valstybėje įgyvendinama vadovaujantis valdžių padalijimo 
principu. 


6 straipsnis 

1. Gruzijos Konstitucija yra aukščiausią teisinę galią turintis valstybės 
įstatymas. Visi kiti teisės aktai turi atitikti Konstituciją. 

2. Gruzijos įstatymų leidyba atitinka visuotinai pripažintus tarptau- 
tinės teisės principus ir normas. Gruzijos tarptautinės sutartys ar susita- 

rimai, jeigu neprieštarauja Gruzijos Konstitucijai ir konstitucinėms sutar- 
tims, yra viršesni už vidaus norminius aktus. 


7 straipsnis 

Gruzija pripažįsta ir laikosi visuotinių žmogaus teisių ir laisvių kaip 
amžinų ir svarbiausių Žmogaus vertybių. Tauta ir valstybė vykdydama įga- 
liojimus privalo laikytis šių teisių ir laisvių kaip tiesiogiai veikiančio įsta- 


tymo. 


8 straipsnis 
Gruzijos valstybinė kalba - gruzinų ir Abchazijoje - abchazų. 


9 straipsnis 

1. Valstybė pripažįsta visišką tikėjimo ir religijos laisvę, taip pat pri- 
pažįsta Gruzijos Apaštališkosios pravoslavų bažnyčios ypatingą vaidmenį 
Gruzijos istorijoje bei jos nepriklausomumą nuo valstybės. 

2. Gruzijos valstybės ir Gruzijos Apaštališkosios pravoslavų bažnyčios 
santykiai nustatomi konstituciniu susitarimu. Konstitucinis susitarimas ati- 
tinka visuotinai pripažintus teisės principus ir tarptautinės teisės normas, 
taip pat ir žmogaus teisių ir pagrindinių laisvių srityje. 


10 straipsnis 
Gruzijos sostinė yra Tbilisis. 


11 straipsnis 
Valstybės simboliai Gruzijoje nustatomi įstatymu. 


II SKIRSNIS 
GRUZIJOS PILIETYBĖ. PAGRINDINĖS ŽMOGAUS TEISĖS IR 
LAISVĖS 


12 straipsnis 

1. Gruzijos pilietybė įgyjama gimstant ir natūralizacijos būdu. 

2. Gruzijos pilietis negali tuo pačiu metu būti ir kitos valstybės pilietis, 
išskyrus atvejus, nustatytus šioje dalyje. Gruzijos pilietybę Gruzijos Prezi- 
dentas gali suteikti užsienio valstybės piliečiui, kuris turi ypatingų nuopel- 
nų Gruzijai arba jei tai būtina dėl valstybės interesų. 

3. Gruzijos pilietybės įgijimo ir netekimo procedūros nustatomos įsta- 


tymu. 

13 straipsnis 

1. Gruzija globoja savo piliečius nepriklausomai nuo jų buvimo vietos. 

2. Iš nieko negali būti atimta jo pilietybė. 

3. Negalima Gruzijos piliečio išvaryti iš Gruzijos. 

4. Negalima Gruzijos piliečio išduoti svetimai valstybei, išskyrus tarp- 
tautinėse sutartyse numatytus atvejus. Sprendimas išduoti pilietį svetimai 
valstybei gali būti skundžiamas teismui. 


14 straipsnis 

Kiekvienas žmogus yra laisvas nuo gimimo ir yra lygus prieš įstatymą 
nepriklausomai nuo rasės, odos spalvos, kalbos, lyties, religijos, politinių ir 
kitokių įsitikinimų, tautinės, etninės ir socialinės priklausomybės, kilmės, 
turtinės padėties, gyvenamosios vietos. 


15 straipsnis 
1. Kiekvienas turi neliečiamą teisę į gyvybę, ši teisė saugoma įstatymo. 
2. Mirties bausmė yra draudžiama. 
3. Draudžiama naudoti fizinę ar psichinę prievartą prieš asmenį, kuris 
suimtas arba kurio laisvė yra kitaip suvaržyta. 


16 straipsnis 
Kiekvienas žmogus turi teisę į laisvą savo asmenybės vystymąsi. 


17 straipsnis 

1. Asmens garbė ir orumas neliečiami. 

2. Draudžiama žmogų kankinti, nežmoniškai, žiauriai su juo elgtis, 
pažeidžiant jo garbę ir orumą, ar taikyti jam tokią bausmę. 


18 straipsnis 

1. Žmogaus laisvė neliečiama. 

2. Laisvės atėmimas ar kitoks suvaržymas neleistinas be teismo spren- 
dimo. 

3. Asmenį sulaikyti gali specialiai įgaliotas pareigūnas įstatymo nu- 
statytais atvejais. Kiekvienas sulaikytasis ar asmuo, kurio laisvė suvaržyta 
kitaip, ne vėliau kaip per 48 valandas turi būti pristatytas teismui. Jei per 
artimiausias 24 valandas nuo sulaikymo ar kitokio laisvės apribojimo teis- 
mui nepavyksta priimti sprendimo, asmuo turi būti nedelsiant paleistas. 

4. Neteko galios. 

5. Sulaikytas arba suimtas asmuo informuojamas apie jo teises ir jo 
laisvės apribojimo motyvus. Sulaikytas arba laikomas suimtas asmuo gali 
prašyti gynėjo pagalbos ir šis prašymas turi būti tenkinamas. 

6. Kardomasis kalinimas neturi viršyti 9 mėnesių. 

7. Už šio straipsnio reikalavimų pažeidimus baudžiama pagal įstaty- 
mą. Neteisėtai sulaikyti arba suimti asmenys turi teisę į kompensaciją. 


19 straipsnis 

1. Kiekvienas žmogus turi teisę į kalbos, minties, sąžinės, religijos ir 
įsitikinimų laisvę. 

2. Draudžiama persekioti asmenis dėl kalbos, minties, religijos ar įsiti- 
kinimų, taip pat versti reikšti savo nuomonę apie šias laisves. 

3. Draudžiama riboti šiame straipsnyje išvardytas laisves, nebent jų 
reiškimas pažeidžia kitų asmenų teises. 


20 straipsnis 

1. Kiekvieno žmogaus asmeninis gyvenimas, jo darbo vieta, asme- 
niniai užrašai, susirašinėjimas, pokalbiai telefonu ar kitomis techninėmis 
priemonėmis, taip pat techninėmis priemonėmis gauta informacija yra ne- 
liečiama. Šių teisių ribojimas leidžiamas teismo sprendimu arba be jo esant 
įstatymo nustatytam būtinajam reikalingumui. 

2. Niekas neturi teisės įeiti į gyvenamąją patalpą ir kitas patalpas prieš 
jų savininko valią, taip pat atlikti kratą be teismo sprendimo arba nesant 
įstatymo nustatyto būtinojo reikalingumo. 


21 straipsnis 

1. Pripažįstama ir neliečiama nuosavybės ir paveldėjimo teisė. Drau- 
džiama panaikinti visuotinai pripažintą teisę į nuosavybę. Turtinės ir pa- 
veldėjimo teisės pripažįstamos ir garantuojamos. Garantuojamos nuosavy- 
bės įsigijimo, perleidimo ar jos paveldėjimo teisės. 

2. Tam tikrais atvejais ir nustatyta tvarka leidžiama apriboti pirmoje 
šio straipsnio dalyje nurodytas teises esant viešiesiems interesams, tačiau 
nekeičiant teisės į nuosavybę esmės. 

3. Nuosavybės atėmimas viešiesiems tikslams leistinas tiesiogiai įsta- 
tymo nustatytais atvejais, teismo sprendimu ar esant būtinajam reikalingu- 
mui numatant išankstinę ir teisingą kompensaciją. Kompensacijai netaiko- 
mi jokie mokesčiai ar rinkliavos. 


944 


Gruzijos Konstitucija 


22 straipsnis 

1. Kiekvienas, teisėtai esantis Gruzijos teritorijoje, turi teisę laisvai ju- 
dėti po visą jos teritoriją ir laisvai pasirinkti gyvenamąją vietą. 

2. Kiekvienas, teisėtai esantis Gruzijos teritorijoje, turi teisę laisvai iš- 
vykti iš Gruzijos. Pilietis gali laisvai ir nevaržomai patekti į Gruziją. 

3. Teisių, numatytų 1 ir 2 dalyje, ribojimas leidžiamas tik pagal įsta- 
tymą, siekiant užtikrinti demokratiją, visuomenės nacionalinį saugumą, 
sveikatos apsaugą, nusikaltimų prevenciją ir teisingumo vykdymą. 


23 straipsnis 

1. Intelektinės kūrybos laisvė garantuojama. Teisė į intelektinę nuosa- 
vybę neliečiama. 

2. Neleistinas kišimasis į kūrybinį procesą, taip pat kūrybinės veiklos 
cenzūra. 

3. Neleidžiama drausti platinti ar nusavinti intelektinius kūrinius, jei- 
gujų platinimas nepažeidžia kitų žmonių teisių. 


24 straipsnis 

1. Kiekvienas žmogus turi teisę laisvai gauti ir skleisti informaciją, 
reikšti ir skleisti savo nuomonę žodžiu, raštu arba kitais būdais. 

2. Visuomenės informavimo priemonės yra laisvos. Cenzūra yra drau- 
džiama. 

3. Nei valstybė, nei atskiri asmenys neturi teisės monopolizuoti visuo- 
menės informavimo priemonių ar kitų informacijos sklaidos priemonių. 

4. Teisių, išvardytų šio straipsnio pirmoje ir antroje dalyje, įgyven- 
dinimas gali būti ribojamas įstatymu, jei demokratinei visuomenei kyla 
būtinybė užtikrinti valstybės saugumą, teritorinį vientisumą ar apsaugoti 
žmones, užkirsti kelią nusikaltimui, konfidencialia pripažintos informaci- 
jos nutekėjimui, apginti kitų teises ir garbę ar užtikrinti teismų nepriklau- 
somumą ir nešališkumą. 


25 straipsnis 

1. Visi, išskyrus asmenis, tarnaujančius ginkluotosiose pajėgose, Vi- 
daus reikalų ministerijoje, turi teisę be išankstinio leidimo į viešus susirin- 
kimus be ginklų patalpose arba lauke. 

2. Įstatymu gali būti nustatytas reikalavimas iš anksto informuoti val- 
džios institucijas, jeigu susirinkimas arba mitingas organizuojamas inten- 
syvaus transporto ir pėsčiųjų eismo vietoje. 

3. Valdžios institucijos turi teisę nutraukti susirinkimą arba mitingą, 
jeigu jie įgauna įstatymams priešingą neteisėtą pobūdį. 


26 straipsnis 

1. Kiekvienas turi teisę kurti visuomenines organizacijas, įskaitant ir 
profesines sąjungas, ir į jas stoti. 

2. Gruzijos piliečiai turi teisę įstatymo nustatyta tvarka įkurti politinę 
partiją ar kitą organizaciją ir dalyvauti jos veikloje. 

3. Neleidžiama kurti ir draudžiama veikla visuomeninių ir politinių or- 
ganizacijų, kurios siekia nuversti arba prievarta keisti Gruzijos konstitucinę 
sąrangą, kėsinasi į šalies nepriklausomybę ir teritorinį vientisumą, skleidžia 
karo ar smurto propagandą, kursto nacionalinį, vietos, religinį ar socialinį 
priešiškumą. 

4. Visuomeninėms ir politinėms organizacijoms draudžiama kurti 
ginkluotas formuotes. 

5. Asmuo, kuris įstojo į ginkluotąsias pajėgas arba vidaus reikalų siste- 
mą ar kandidatuoja į teisėjo ar prokuroro pareigas, privalo nutraukti savo 
narystę politinėje organizacijoje. 

6. Visuomeninių ar politinių organizacijų veikla sustabdoma arba už- 
draudžiama tik teismo sprendimu įstatymo nustatytais atvejais ir tvarka. 


27 straipsnis 
Valstybė turi teisę nustatyti politinės veiklos apribojimus piliečiams ir 
asmenims be pilietybės. 


28 straipsnis 

1. Kiekvienas Gruzijos pilietis, sulaukęs 18 metų, turi teisę dalyvauti 
referendume ir valstybės ar savivaldos institucijų rinkimuose. Garantuoja- 
ma laisva rinkėjų valia. 

2. Asmuo, teismo pripažintas neveiksniu arba teismo nuosprendžiu 
laikomas įkalinimo įstaigoje, išskyrus nesunkų nusikaltimą padariusius as- 
menis, neturi teisės dalyvauti rinkimuose ir referendume. 


29 straipsnis 

1. Kiekvienas Gruzijos pilietis, atitinkantis teisės aktuose nustatytas 
sąlygas, turi teisę užimti bet kokias pareigas valstybės tarnyboje. 

2. Sąlygas valstybės tarnyboje nustato įstatymas. 

30 straipsnis 

1. Darbas yra laisvas. 

2. Valstybė privalo skatinti laisvą verslo plėtojimą ir konkurenciją. 
Monopolinė veikla draudžiama, išskyrus atvejus, kuriuos leidžia įstatymas. 
Vartotojų teises gina įstatymai. 

3. Tarptautinių susitarimų, reglamentuojančių darbo santykius, pa- 
grindu valstybė apsaugo užsienyje gyvenančių Gruzijos piliečių darbo 
teises. 

4. Teisę į darbą, teisingą atlyginimą, sveikas ir saugias darbo sąlygas ir 
nepilnamečių bei moterų apsaugą nustato įstatymas. 


31 straipsnis 

Valstybė rūpinasi vienoda socialine ir ekonomine plėtra visoje šalies 
teritorijoje. Siekiant užtikrinti socialinę ir ekonominę pažangą kalnų rajo- 
nuose įstatymas nustato lengvatas. 


32 straipsnis 
Valstybė skatina, kad bedarbis Gruzijos pilietis būtų įdarbintas. Mini- 
malaus gyvenimo lygio ir bedarbių statuso teikimo sąlygas nustato įstatymai. 


33 straipsnis 

Pripažįstama teisė streikuoti. Šios teisės įgyvendinimo tvarka nusta- 
toma įstatymu. Įstatymas taip pat nustato gyvybiškai svarbių tarnybų vei- 
kimo garantijas. 


34 straipsnis 

1. Valstybė skatina kultūros plėtrą, neribotą piliečių dalyvavimą kul- 
tūriniame gyvenime, kultūrinio savitumo raišką ir turtinimą, pripažįstant 
tautines ir bendražmogiškąsias vertybes ir gilinant tarptautinius kultūri- 
nius ryšius. 

2. Kiekvienas Gruzijos pilietis privalo rūpintis kultūros paveldo išsau- 
gojimu. Valstybė saugo kultūros paveldą įstatymu. 


35 straipsnis 

1. Kiekvienas asmuo turi teisę gauti išsilavinimą ir teisę laisvai pasi- 
rinkti švietimo formą. 

2. Valstybės narės užtikrina deramą nacionalinę švietimo sistemą 
tarptautinėje švietimo erdvėje. 

3. Ikimokyklinis ugdymas užtikrinamas valstybės. Pradinis ir pagrindi- 
nis ugdymas yra privalomas. Valstybė visiškai finansuoja pagrindinį išsilavi- 
nimą įstatymų nustatyta tvarka. Piliečiai turi teisę į valstybės finansuojamą 
profesinį ir aukštąjį mokslą įstatymų nustatyta tvarka. 

4. Valstybė remia švietimo įstaigas laikantis įstatymo nustatytos pro- 
cedūros. 


36 straipsnis 
1. Santuoka grindžiama lygiateisiškumo ir laisvos valios principais. 
2. Valstybė skatina šeimos gerovę. 
3. Motinos ir vaiko teises saugo įstatymai. 


37 straipsnis 

1. Kiekvienas turi teisę naudotis sveikatos draudimu kaip prieinamos 
medicinos pagalbos priemone. Nemokama medicinos pagalba teikiama 
įstatymų nustatytais atvejais ir tvarka. 

2. Valstybė kontroliuoja visas sveikatos apsaugos ir vaistų gamybos bei 
prekybos vaistais institucijas. 

3. Kiekvienas turi teisę gyventi sveikoje aplinkoje ir mėgautis gamti- 
ne ir kultūrine aplinka. Kiekvienas privalo rūpintis gamtine ir kultūrine 
aplinka. 

4. Siekdama užtikrinti saugią aplinką dabartinei ir ateities kartoms, 
valstybė, atsižvelgdama į ekologinius ir ekonominius visuomenės intere- 
sus, rūpinasi aplinkos apsauga ir racionaliu gamtos išteklių naudojimu. 

5. Kiekvienas žmogus turi teisę gauti išsamią ir tikslią informaciją apie 
aplinkos būklę. 


38 straipsnis 

1. Gruzijos piliečiai turi būti lygūs socialinio, ekonominio, kultūrinio 
ir politinio gyvenimo klausimais, nepriklausomai nuo jų tautybės, etninės, 
religinės ar kalbinės priklausomybės. Vadovaujantis visuotinai pripažintais 
principais ir tarptautinės teisės normomis, jie turi teisę laisvai, be jokios 
diskriminacijos ir trukdymų plėtoti savo kultūrą, privačiai ir viešai vartoti 
savo gimtąją kalbą. 

2. Pagal visuotinai pripažintus principus ir tarptautinės teisės normas 
mažumų teisių įgyvendinimas neturi prieštarauti Gruzijos suverenitetui, vals- 
tybinei santvarkai, teritoriniam vientisumui ir politinei nepriklausomybei. 

39 straipsnis 

Gruzijos Konstitucija neneigia kitų visuotinai pripažintų individo ir 
piliečio teisių ir laisvių, kurios nėra nurodytos šiame dokumente, bet kyla 
iš Konstitucijos principų. 


40 straipsnis 

1. Asmuo laikomas nekaltu, kol jo kaltė neįrodoma įstatymų nustatyta 
tvarka ir nepripažįstama galutiniu teismo sprendimu. 

2. Niekas negali būti įpareigotas įrodyti savo nekaltumą. Įrodinėjimo 
pareiga tenka prokurorui. 

3. Nutarimas patraukti asmenį atsakomybėn kaltinamuoju, kaltina- 
moji išvada ir apkaltinamoji nutartis turi remtis tik nepaneigiamais įrody- 
mais. Visi abejones keliantys atvejai, kurie tiriami įstatymo nustatyta tvar- 
ka nepasitvirtino, turi būti nagrinėjami kaltinamojo naudai. 


41 straipsnis 

1. Kiekvienas Gruzijos pilietis turi teisę įstatymų nustatyta tvarka su- 
sipažinti su valstybės institucijų turima informacija apie jį, taip pat su ofi- 
cialiais dokumentais, nebent juose yra valstybinė, profesinė ar komercinė 
paslaptis. 

2. Informacija, susijusi su asmens sveikata, jo finansais ar kitais priva- 
čiais dalykais, neturi būti prieinama be asmens sutikimo, išskyrus atvejus, 
nustatytus įstatymu, jei tai būtina siekiant užtikrinti valstybės saugumą ar 
visuomenės sveikatos, teisių ir laisvių apsaugą. 


42 straipsnis 

1. Kiekvienas asmuo turi teisę kreiptis į teismą dėl savo teisių ir laisvių 
apsaugos. 

2. Kiekvienas asmuo turi būti teisiamas tik teisme, kurio jurisdikcijai 
priklauso jo byla. 

3. Teisė į gynybą turi būti užtikrinta. 

4. Niekas negali būti nuteistas du kartus už tą patį nusikaltimą. 

5. Niekas negali būti atsakingas už veiką, kuri nebuvo laikoma nusi- 
kalstama veika tuo metu, kai buvo padaryta. Įstatymas, kuris nei sumažina, 
nei panaikina atsakomybės, neveikia atgaline data. 

6. Kaltinamasis turi teisę pareikalauti, kad jo liudininkai būtų iškviesti 
ir apklausti tokia pat tvarka, kaip ir kaltintojų liudininkai. 


949 


PASAULIO VALSTYBIŲ KONSTITUCIJOS | Gruzija 


7. Įrodymai, gauti pažeidžiant įstatymus, neturi teisinės galios. 

8. Niekas neprivalo duoti parodymų prieš save ar giminaičius, kurių 
ratas nustatomas įstatymu. 

9. Kiekvienam valstybė garantuoja dėl valstybinės ir savivaldos ins- 
titucijos pareigūnų neteisėtų veiksmų patirtos žalos kompensaciją valsty- 
bės ir vietos savivaldos lėšomis. 


43 straipsnis 

1. Gruzijos teritorijoje žmogaus teisių ir laisvių apsauga rūpinasi Vi- 
suomeninis gynėjas, renkamas penkerių metų kadencijai Gruzijos Parla- 
mento visų narių balsų dauguma. 

2. Visuomeniniai gynėjai turi teisę atskleisti Žmogaus teisių ir laisvių 
pažeidimo faktus bei pranešti apie juos atitinkamoms institucijoms. Veiks- 
mai, trukdantys visuomeniniams gynėjams atlikti savo pareigas, baudžia- 
mi pagal įstatymus. 

3. Visuomeninio gynėjo institucija numatoma įstatymu. 


44 straipsnis 

1. Kiekvienas, gyvenantis Gruzijoje, privalo laikytis Gruzijos Konsti- 
tucijos ir įstatymų reikalavimų. 

2. Žmogaus teisių ir laisvių įgyvendinimas neturi pažeisti kitų žmonių 
teisių ir laisvių. 


45 straipsnis 
Pagrindinės teisės ir laisvės, įtvirtintos Konstitucijoje, atsižvelgiant į jų 
turinį taikomos ir juridiniams asmenims. 


46 straipsnis 

1. Nepaprastosios ar karo padėties valstybėje laikotarpiu Gruzijos 
Prezidentas turi teisę visoje šalyje arba tam tikroje jos dalyje apriboti Kons- 
titucijos 18, 20, 21, 22, 24, 25, 30, 33 ir 41 straipsnių numatytas teises ir 
laisves. Prezidentas privalo ne vėliau kaip per 48 valandas pateikti šį spren- 
dimą patvirtinti Parlamentui. 

2. Jei visoje šalies teritorijoje įvesta nepaprastoji ar karo padėtis, Gru- 
zijos Prezidento, Gruzijos Parlamento ar kitų atstovaujamųjų institucijų 
rinkimai vyksta atšaukus šią padėtį. Jeigu įvedama nepaprastoji padėtis 
tam tikroje valstybės teritorijoje, Gruzijos Parlamentas priima sprendimą 
dėl rinkimų visoje kitoje valstybės dalyje. 

47 straipsnis 

1. Užsienio piliečiai ir asmenys be pilietybės, gyvenantys Gruzijoje, 
turi teises ir pareigas, prilygstančias teisėms ir pareigoms, Konstitucijos 
numatytoms Gruzijos piliečiams. 

2. Pagal visuotinai pripažintas tarptautinės teisės normas ir teisės aktų 
nustatyta tvarka Gruzija suteikia prieglobstį užsienio piliečiams ir asme- 
nims be pilietybės. 

3. Draudžiama išduoti kitai valstybei pabėgėlius, persekiojamus už po- 
litinius įsitikinimus arba patraukti baudžiamojon atsakomybėn už veiks- 
mus, kurie pagal Gruzijos įstatymus nelaikomi nusikaltimu. 


III SKIRSNIS 
GRUZIJOS PARLAMENTAS 


48 straipsnis 

Gruzijos Parlamentas yra šalies aukščiausioji atstovaujamoji insti- 
tucija, vykdanti įstatymų leidžiamąją valdžią, numatanti pagrindines ša- 
lies vidaus ir užsienio politikos kryptis, pagal apribojimus, numatytus 
Konstitucijoje, kontroliuojanti Vyriausybės veiklą ir vykdanti kitus įga- 
liojimus. 


49 straipsnis 

1.Iki susidarant sąlygoms, numatytoms Gruzijos Konstitucijos 4 straips- 
nyje, Gruzijos Parlamentą sudaro visuotiniuose, lygiuose, tiesioginiuose rin- 
kimuose slaptu balsavimu pagal proporcinę sistemą išrinkti 77 nariai, 73 iš 
jų išrinkti pagal mažoritarinę sistemą 4 metams. 

2. Parlamento nariu gali buti išrinktas Gruzijos pilietis nuo 21 metų, 
turintis rinkimų teisę. 

3. Parlamento vidaus struktūra ir darbo tvarka apibrėžiama Parla- 
mento reglamentu. 

4. Einamųjų Parlamento išlaidų valstybės biudžete sumažinimas, pa- 
lyginti su praėjusių metų išlaidomis, galimas tik gavus išankstinį Parla- 
mento sutikimą. Parlamentas pats prima sprendimą dėl lėšų Parlamentui 
skyrimo iš valstybės biudžeto. 


50 straipsnis 
1. Dalyvauti rinkimuose turi teisę įstatymų nustatyta tvarka registruo- 
ta piliečių politinė sąjunga, kurios palaikymas patvirtintas rinkėjų parašais 

įstatymo nustatyta tvarka arba kuri turi atstovą Parlamente rinkimų dieną. 
Įstatymo apibrėžtas rinkėjų parašų skaičius negali viršyti 1 procento rinkė- 
jų skaičiaus. Dalyvavimo rinkimuose pagal mažoritarinę sistemą tvarką ir 
sąlygas nustato rinkimų įstatymas. 

2. Po rinkimų, vykusių pagal proporcinę sistemą, Parlamento narių 
mandatai paskirstomi tik tarp tų politinių susivienijimų ir rinkimų blokų, 
kurie gauna bent 5 procentus rinkimuose dalyvavusių rinkėjų balsų. Pa- 
gal mažoritarinę sistemą išrinktų Parlamento narių mandatų paskirstymo 
tvarką nustato rinkimų įstatymas. 

2(1). Kiti Parlamento rinkimai vyksta pasibaigus Parlamento kadenci- 
jai kalendorinių metų spalio mėnesį. Rinkimų datą nustato Prezidentas ne 
vėliau kaip 60 dienų iki rinkimų. 

3. Jeigu rinkimų data sutampa su nepaprastąja ar karo padėtimi, rin- 
kimai vyksta 60-ąją dieną po šios padėties atšaukimo. Rinkimų datą nu- 
stato Prezidentas iš karto po karo ar nepaprastosios padėties atšaukimo. 
Parlamentą paleidus pirma laiko neeiliniai Parlamento rinkimai vyksta 
60-ąją dieną po Parlamento paleidimo anksčiau laiko įsakymo įsigalioji- 
mo, o neeilinių rinkimų datą Prezidentas nustato iš karto po įsakymo dėl 
Parlamento paleidimo anksčiau laiko įsigaliojimo. 

3(1). Parlamentas nustoja vykdyti parlamentinę veiklą po Prezidento 
įsakymo dėl Parlamento paleidimo įsigaliojimo. Po Prezidento įsakymo dėl 
Parlamento paleidimo įsigaliojimo iki išrinkto naujos sudėties Parlamento 
pirmo posėdžio paleistas Parlamentas susirenka tik tuo atveju, jei Prezi- 
dentas skelbia nepaprastąja arba karo padėtį, jeigu Prezidentas patvirtina 
nepaprastąją ar karo padėtį arba dėl nepaprastosios ar karo padėties pratę- 
simo klausimo išsisprendimo. Jeigu Parlamentas nesusirenka per 5 dienas 
arba nepatvirtina (nepratęsia) Prezidento įsakymo dėl nepaprastosios pa- 
dėties paskelbimo (pratęsimo), paskelbta nepaprastoji padėtis atšaukiama. 
Karo padėtis turi būti atšaukiama, jei susirinkęs Parlamentas per 48 valan- 
das nepatvirtins Prezidento įsakymo dėl karo padeties paskelbimo (pratę- 
simo). Dėl laikino Parlamento susirinkimo neatkuriamos nei Parlamento 
narių parlamentinio darbo vietos (postai), nei algos. Parlamentas nustoja 
veikti iš karto po išvardytų klausimų sprendimų priėmimo. 

4. Parlamento įgaliojimai nutraukiamai po pirmo naujojo Parlamento 
posėdžio. 

5. Parlamento nario išrinkimo tvarką bei draudimo dalyvauti rinki- 
muose kaip kandidatui sąlygas apibrėžia Konstitucija ir organinis įstatymas. 

51 straipsnis 

Pirmas išrinkto naujo Gruzijos Parlamento posėdis šaukiamas per 
20 dienų po rinkimų. Pirmo posėdžio datą nustato Prezidentas. Parlamen- 
tas gali pradėti dirbti, jeigu patvirtinta ne mažiau kaip du trečdaliai Parla- 
mento deputatų įgaliojimų. 


51! straipsnis 

Prezidentas gali paleisti Parlamentą tik Konstitucijos numatytais atve- 
jais, išskyrus: 

a) jei per 6 mėnesius po Parlamento rinkimų nepavyksta Parlamento 
paleisti pagal Konstitucijos 80 straipsnį; 

b) Parlamentui vykdant įgaliojimus, numatytus Konstitucijos 63 straips- 
nyje; 

€) esant nepaprastajai ar karo padėčiai; 

d) jei nesiruošiama paleisti Parlamento pagal Konstitucijos 80 straipsnį, 
per paskutinius 6 mėnesius iki Prezidento įgaliojimų pabaigos. 


52 straipsnis 

1. Gruzijos Parlamento narys yra visos Gruzijos atstovas, naudojasi 
laisvu mandatu ir jo atšaukimas negalimas. 

2. Sulaikyti ar suimti Parlamento narį, atlikti jo buto (namo), maši- 
nos, darbo vietos ar asmens kratą galima tik gavus Parlamento sutikimą. 
Išimties atvejis — jei pričiumpamas darantis nusikaltimą, apie tai nedel- 
siant turi būti informuotas Parlamentas. Jei Parlamentas neduos sutikimo, 
sulaikytas ar suimtas Parlamento narys nedelsiant turi būti paleistas. 

3. Parlamento narys turi teisę neduoti parodymų dėl fakto, patikėto 
jam kaip Parlamento nariui. Negalima uždrausti naudotis su šiuo klausimu 
susijusia rašytine medžiaga. Minėta teisė Parlamento nariui galioja ir po jo 
įgaliojimų nutraukimo. 

4. Parlamento narys negali būti kaltinamas dėl jo nuomonės jam vyk- 
dant pareigas Parlamente ar už Parlamento ribų. 

5. Parlamento nario įgaliojimų įgyvendinimo sąlygos yra užtikrintos. 
Parlamento nario prašymu atitinkamos valstybės institucijos užtikrina jo 
asmeninį saugumą. 

6. Kliudymas parlamentarui vykdyti teisinius įgaliojimus baudžiamas 
įstatymu. 

53 straipsnis 
1. Parlamento narys neturi teisės užimti jokių pareigų valstybės tarny- 
boje arba užsiimti verslu. Išimtis nustato įstatymas. 
2. Pažeidus pirmą punktą nutraukiami Parlamento nario įgaliojimai. 
3. Parlamento narys gauna atlygį, numatytą įstatymu. 


54 straipsnis 

1. Dėl Parlamento nario įgaliojimų pripažinimo arba nutraukimo pir- 
ma laiko sprendžia Parlamentas. Šis Parlamento sprendimas gali būti ap- 
skųstas Konstituciniam Teismui. 

2. Parlamento nario įgaliojimai nutraukiami pirma laiko, jeigu: 

a) pats pareiškia apie įgaliojimų nutraukimą; 

b) jo atžvilgiu teismas priėmė neigiamą sprendimą (nuteisti); 

c) teismas jį pripažino neveiksniu, dingusiu arba mirusiu; 

d) jis užėmė Parlamento nario statusui netinkamas pareigas arba už- 
siima netinkama veikla; 

e) neteko Gruzijos pilietybės (atsisakė arba ji buvo atimta); 

f) dėl nepagrįstos priežasties keturis mėnesius nedalyvavo Parlamen- 
to veikloje; 

g) mirė. 


55 straipsnis 

1. Gruzijos Parlamentas savo įgaliojimų terminui reglamento nusta- 
tyta tvarka slaptu balsavimu išrenka Gruzijos Parlamento Pirmininką ir 
jo pavaduotojus, iš jų po vieną pavaduotoją iš Abchazijos Autonominės 
Respublikos ir iš Adžarijos Autonominės Respublikos išrinktų Parlamento 
narių jų pačių teikimu. 

2. Parlamento Pirmininkas vykdo Parlamento veiklą, užtikrina laisvą 
minčių raišką, pasirašo Parlamento priimtus aktus, vykdo kitus reglamen- 
to nustatytus įgaliojimus. 

3. Parlamento Pirmininko pavaduotojai eina Parlamento Pirmininko 
pareigas, jeigu pirmininkas negali eiti savo pareigų arba yra atstatydintas. 

4. Parlamento Pirmininkas reglamento nustatyta tvarka vykdo visas 
administracines funkcijas Parlamente. 


56 straipsnis 
1. Įstatymų leidžiamosios valdžios klausimų sprendimo, įgyvendinimo 
ir Vyriausybės veiklos kontroliavimo tikslais kuriami Parlamento komitetai. 

2. Konstitucijos ir reglamento numatytais atvejais, taip pat ne ma- 
žiau kaip 1/5 Parlamento narių prašymu sudaromos tyrimo ir kitos lai- 
kinosios Parlamento komisijos. Sprendimą dėl laikinosios komisijos 
sudarymo Parlamentas priima reglamento nustatyta tvarka. Laikinojoje 
komisijoje parlamentinės daugumos atstovų neturi būti daugiau už pusę 
bendro komisijos narių skaičiaus. 

3. Tyrimų komisijos prašymu privaloma dalyvauti posėdyje (suintere- 
suotiesiems), taip pat pristatyti visus tyrimui atlikti būtinus dokumentus. 


57 straipsnis 

1. Parlamento veiklai organizuoti sukuriamas Parlamento biuras, į 
kurį įeina Gruzijos Parlamento Pirmininkas, Pirmininko pavaduotojai, 
Parlameto komitetų ir frakcijų pirmininkai. 

2. Neteko galios. 


58 straipsnis 

1. Parlamento nariai gali jungtis į Parlamento frakcijas. Erakcijos na- 
rių negali būti mažiau kaip šeši. 

2. Frakcijos sudarymo ir veiklos tvarka bei įgaliojimai apibrėžiami 
įstatymų ir reglamento. 


59 straipsnis 

1. Parlamento narys turi teisę kreiptis į institucijas, atsakingas Parla- 
mentui ir Vyriausybei, Vyriausybės narius, visų lygių teritorinių vienetų 
įgalioto organo vadovus, valstybines įstaigas ir gauti iš jų atsakymus. 

2. Parlamento narių grupė, susidedant iš ne mažiau kaip 10 žmonių, 
Parlamento frakcija turi teisę kreiptis į institucijas, atsakingas Parlamentui 
ir Vyriausybei, atskirus Vyriausybės narius, kurie privalo atsakyti į užduo- 
tus klausimus Parlamento posėdyje. Atsakymas gali tapti Parlamento nag- 
rinėjimo dalyku. 

3. Parlamentas turi teisę Parlamento visos sudėties daugumos inicia- 
tyva užduoti klausimą Parlamento Pirmininkui dėl atskirų Vyriausybės 
narių tiesioginių pareigų vykdymo. 


60 straipsnis 


1. Parlamento posėdis viešas. Posėdyje dalyvaujančių Parlamento na- 
rių pageidavimu visas Parlamento posėdis ar nagrinėjant atskirus klausi- 
mus gali būti paskelbtas uždaru. 

2. Vyriausybės narys, Parlamento išrinktas, paskirtas ir patvirtintas 
valstybės tarnautojas, turi teisę, o prašymo atveju privalo dalyvauti Parla- 
mento, jo komitetų ar komisijų posėdžiuose, atsakyti į užduotus klausimus 
ir pateikti duomenis apie vykdytą veiklą. Parlamentas, komitetas ar komi- 
sija turi išklausyti tokias pareigas einantį asmenį. 

3. Balsavimas Parlamento plenariniame posėdyje yra atviras arba už- 
daras. Uždarų posėdžių atvejai numatyti Konstitucijos arba įstatymų. 

4. Parlamento atviro plenarinio posėdžio ataskaita yra vieša. 


61 straipsnis 

1. Gruzijos Parlamentas renkasi į eilinę sesiją du kartus per metus. 
Rudens sesija pradedama rugsėjo mėnesio pirmąjį antradienį ir baigiama 
gruodžio mėnesio trečiąjį penktadienį, o pavasario sesija pradedama va- 
sario mėnesio pirmąjį antradienį ir baigiama birželio mėnesio paskutinį 
penktadienį. 

2. Gruzijos Prezidentas Parlamento Pirmininko ir ne mažiau kaip 
1/4 Parlamento narių prašymu arba Vyriausybės pageidavimu tarp Parla- 
mento sesijų šaukia neeilinę sesiją, o per kitą sesiją - neeilinį posėdį. Jei per 
48 valandas po raštiško prašymo teikimo šaukimo aktas nepaskelbiamas, 
Parlamentas pagal reglamentą susirenka per ateinančias 48 valandas. 

3. Parlamento neeilinis posėdis vyksta tik pagal nustatytą darbotvarkę 
ir baigiasi aptarus visus darbotvarkės klausimus. 

4. Parlamentas susirenka per 48 valandas Prezidentui paskelbus apie 
nepaprastosios ar karo padėties įvedimą. Parlamento darbas tęsiamas iki 
šios padėties atšaukimo. 


62 straipsnis 

Parlamento sprendimai dėl karo ar taikos, nepaprastosios ar karo pa- 
dėties ir kitų klausimų, numatytų Konstitucijos 46 straipsnyje, priimami 
visos sudėties Parlamento narių balsų dauguma. 


63 straipsnis 

1. Konstitucijos 75 straipsnio 2 dalis numato ne mažiau kaip 1/3 visos 
sudėties Parlamento narių teisę iškelti klausimą dėl Gruzijos Prezidento at- 
statydinimo iš pareigų apkaltos būdu. Klausimas dėl sprendimo priėmimo 
perduodamas Gruzijos Konstituciniam Teismui. 

2. Jeigu Konstitucinis Teismas savo sprendimu patvirtins, kad Prezi- 
dento veiksmuose yra nusikaltimo požymių arba jais pažeista Konstitucija, 

Parlamentas ne vėliau kaip per 15 dienų po sprendimo paskelbimo spren- 
džia ir balsuoja dėl Prezidento atstatydinimo iš pareigų apkaltos būdu. 

3. Prezidentas apkaltos būdu bus atstatydintas iš pareigų, jeigu šį spren- 
dimą palaikys ne mažiau kaip 2/3 visos sudėties Parlamento narių. 

4. Jeigu Parlamentas per šio straipsnio 2 punkte nustatytą laikotar- 
pį nepriims sprendimo dėl Prezidento atstatydinimo iš pareigų apkaltos 
būdu, dėl to paties klausimo pradėti apkaltos procedūrą neleistina. 

5. Draudžiama pradėti apkaltos procedūrą nepaprastosios ar karo pa- 
dėties sąlygomis. 


64 straipsnis 

1. Dėl Konstitucijos pažeidimo ar / ir nusikaltimo padarymo ne ne- 
mažiau kaip 1/3 visos sudėties Parlamento narių turi teisę iškelti klausimą 
dėl Aukščiausiojo Teismo pirmininko, Vyriausybės narių, Valstybinės au- 
dito tarnybos generalinio auditoriaus ir Nacionalinio banko tarybos narių 
pašalinimo iš pareigų apkaltos būdu. 

2. Pagal 63 straipsnio 2 punkte nustatytą tvarką po Parlamento spren- 
dimo priėmimo visos sudėties Parlamentas turi teisę atstatydinti iš pareigų 
šio straipsnio pirmame punkte išvardytus pareigas einančius asmenis. 
Šiems atvejams taip pat taikomas 63 straipsnio 4 punktas. 


65 straipsnis 

1. Gruzijos Parlamentas, esant visos sudėties daugumai, ratifikuoja, 
denonsuoja ir panaikina tarptautines sutartis ir susitarimus. 

1(1). Gruzijos Vyriausybė kreipiasi į Gruzijos Parlamentą dėl tarptau- 
tinių sutarčių ir susitarimų ratifikavimo, denonsavimo ir panaikinimo. 

2. Be tų tarptautinių sutarčių ir susitarimų, kurie numato ratifikavi- 
mą, taip pat privaloma ratifikuoti tokias tarptautines sutartis ir susitari- 
mus, kurie: 

a) numato Gruzijos įstojimą į tarptautines organizacijas ar tarpvals- 
tybines sąjungas; 

b) yra karinio pobūdžio; 

g) susiję su valstybės teritoriniu vientisumu arba valstybės sienų keitimu; 

d) susieti su paskola, kurią valstybė gauna arba suteikia; 

e) reikalauja pakeisti valstybės vidaus įstatymus, priimti tarptautinių 
įstatymų dėl įsipareigojimų vykdymo ir įstatymų galią turinčių aktų. 

3. Parlamentas turi būti informuotas dėl kitų tarptautinių sutarčių ir 
susitarimų pasirašymo. 

4. Konstituciniam Teismui pateikus konstitucinį skundą neleistina ra- 
tifikuoti atitinkamų tarptautinių sutarčių ir susitarimų, kol Konstitucinis 
"Teismas nepriims sprendimo. 


66 straipsnis 

1. Parlamente įstatymo projektas arba nutarimas laikomi priimtais, jei 
juos palaiko Parlamento dauguma, bet ne mažiau kaip 1/3 visos sudėties 
Parlamento narių, jei Konstitucija nenumato kitos įstatymų ar nutarties 
priėmimo tvarkos. 

1!. Konstitucinis susitarimas laikomas patvirtintu, jei jam pritaria 
bent 3/5 visos sudėties Parlamento narių. 

2. Įstatymo projektas laikomas priimtu, jei jį palaiko daugiau nei pusė 
visos sudėties Parlamento narių. 

3. Parlamento sutikimas priimamas nutartimi, jei Konstitucija nenu- 
mato kitos tvarkos. 

4. Kitų rūšių sprendimų priėmimo tvarka apibrėžiama Parlamento 
reglamentu. 


67 straipsnis 

1. Įstatymų leidžiamosios galios iniciatyvos teisę turi: Gruzijos Vy- 
riausybė, Parlamento narys, Parlamento frakcija, Parlamento komitetas, 
Abchazijos Autonominės Respublikos ir Adžarijos Autonominės Respub- 
likos aukščiausieji atstovaujamieji organai, ne mažiau kaip 30 000 rinkėjų. 

2. Gruzijos Vyriausybės pateiktą įstatymo projektą pačios Vyriausybės 
prašymu Parlamentas svarsto be eilės. 

3. Vyriausybei nepateikus pastabų dėl įstatymo projekto Parlamentui 
per įstatymu nustatytą terminą, laikoma, kad įstatymo projektui pritarta. 


68 straipsnis 

1. Parlamento priimtas įstatymo projektas per 7 dienas perduodamas 
Gruzijos Prezidentui. 

2. Prezidentas per 10 dienų pasirašo ir skelbia įstatymą arba pateikęs 
motyvuotas pastabas grąžina Parlamentui. 

3. Jei Prezidentas grąžins įstatymo projektą, Parlamentas balsuos 
(trauks burtus) dėl Prezidento pastabų. Pastaboms priimti užtenka Kons- 
titucijos 66 straipsnyje numatytų balsų skaičiaus. Jei pastabos yra priim- 
tos, įstatymo projekto galutinė redakcija perduodama Prezidentui, jis per 
7 dienas pasirašo ir skelbia įstatymą. 

4. Jei Parlamentas nesutinka su Prezidento pastabomis, balsuojama 
dėl įstatymo projekto pirminės redakcijos. Įstatymo projektas bus priim- 
tas, jei už jį balsuos daugiau kaip pusė sąrašinės sudėties Parlamento narių. 
Konstitucinio įstatymo projektas bus priimtas, jei jam pritars ne mažiau 
kaip 24 visos sudėties Parlamento narių. 

5. Jei Prezidentas per nustatytą terminą nepaskelbia įstatymo, minėtą 
įstatymą pasirašo ir skelbia Parlamento Pirmininkas. 

6. Įstatymas įsigalioja po to, kai paskelbiamas oficialiajame leidinyje, 
jei nenustatytas kitas terminas. 


IV SKIRSNIS 
GRUZIJOS PREZIDENTAS 


69 straipsnis 

1. Gruzijos Prezidentas yra Gruzijos valstybės vadovas, šalies vienin- 
gumo ir nacionalinės nepriklausomybės garantas. Gruzijos Prezidentas 
užtikrina valstybės institucijų funkcionavimą naudodamasis Konstitucijo- 
je numatytomis ir jam priskirtomis teisėmis. 

2. Gruzijos Prezidentas yra Gruzijos ginkluotųjų pajėgų vyriausiasis 
vadas. 

3. Gruzijos Prezidentas atstovauja Gruzijai užsienio santykiuose. 


70 straipsnis 

1. Gruzijos Prezidentas renkamas visuotiniuose, lygiuose ir tiesiogi- 
niuose rinkimuose slaptu balsavimu 5 metams. Tas pats asmuo Prezidentu 
iš eilės gali buti išrinktas tik du kartus. 

2. Prezidentu gali būti išrinktas rinkimų teisę turintis Gruzijos pilie- 
tis, ne jaunesnis kaip 35 metų, kuris Gruzijoje pragyveno ne mažiau kaip 
5 metus ir iki rinkimų dienos paskutinius 3 metus gyveno Gruzijoje. 

3. Teisę pristatyti Prezidento kandidatūrą turi piliečių politinė sąjunga 
arba iniciatyvinė grupė. Pristatoma kandidatūra turi būti patvirtinta rin- 
kėjų parašais įstatymų nustatyta tvarka. Įstatymo nustatytas rinkėjų parašų 
skaičius negali viršyti 1 procento rinkėjų skaičiaus. 

4. Išrinktuoju skelbiamas tas kandidatas, už kurį balsavo daugiau kaip 
pusė rinkėjų. 

5. Jei pirmame rinkimų ture nė vienas iš kandidatų negavo reikalingo 
balsų skaičiaus, praėjus dviem savaitėms nuo pirmojo turo oficialių rezul- 
tatų paskelbimo vyksta antras rinkimų turas. 

6. Antrame rinkimų ture balsuojama už du kandidatus, kurie pirma- 
me ture surinko daugiausia balsų. Išrinktas bus tas kandidatas, kuris gaus 
daugiau balsų. 

7. Jei pirmame rinkimų ture dalyvavo tik vienas kandidatas ir negavo 
reikiamo balsų skaičiaus, per du mėnesius po rinkimų vyksta pakartotiniai 
rinkimai. 

8. Nepaprastosios ar karo padėties sąlygomis rinkimai nevyksta. 

9. Kiti Prezidento rinkimai vyksta po Prezidento įgaliojimų nutrauki- 
mo kalendorinių metų spalio mėnesį. Rinkimų datą nustato Gruzijos Pre- 
zidentas ne vėliau kaip 60 dienų iki rinkimų. 

10. Neteko galios. 


71 straipsnis 

1. Prieš pradėdamas eiti pareigas išrinktasis Gruzijos Prezidentas taria 
žodį ir duoda priesaiką: 

„Aš, Gruzijos Prezidentas, pareiškiu prieš Dievą ir Tautą, kad laiky- 
siuos Gruzijos Konstitucijos, ginsiu šalies nepriklausomybę, vieningumą 
ir nedalijamumą, sąžiningai vykdysiu Prezidento pareigas, rūpinsiuos savo 
šalies piliečių saugumu ir gerove dėl savo Tautos ir šalies ateities.“ 

2. Ceremonija, numatyta šio straipsnio pirmame punkte, vyksta po 
Prezidento išrinkimo trečią sekmadienį. Prezidento teisės ir pareigos įsi- 
galioja išrinktajam Prezidentui davus priesaiką. 


72 straipsnis 
Gruzijos Prezidentas neturi teisės eiti kitų pareigų, taip pat ir partinių, 
užsiimti verslu, gauti atlyginimą arba kitokį atlygį už kitas veiklas. 


73 straipsnis 

1. Gruzijos Prezidentas: 

a) susitarimo su Vyriausybe pagrindu vykdo derybas su kitomis vals- 
tybėmis ir tarptautinėmis organizacijomis, pasirašo tarptautines sutartis ir 
susitarimus; Vyriausybės teikimu skiria ir atleidžia Gruzijos ambasadorius 
ir kitus diplomatinius atstovus; susitarimo su Vyriausybe pagrindu priima 
kitų valstybių ir tarptautinių organizacijų ambasadorius ir kitus diploma- 
tinius atstovus; 

b) Gruzijos valstybės vardu sudaro konstitucinę sutartį su Gruzijos 
pravoslavų bažnyčia; 

c) Konstitucijoje numatytais atvejais pristato Ministro Pirmininko 
kandidatūrą ir paskiria Pirmininką; 

d) Konstitucijoje numatytais atvejais Vyriausybei paveda vykdyti 
įsipareigojimus iki naujos sudėties Vyriausybės sudarymo; 

e) Konstitucijoje numatytais atvejais paskiria, atleidžia ir atstatydina 
atsakingus asmenis; įstatymų nustatyta tvarka paskiria Aukščiausiosios 
teisingumo tarybos narį. Įstatymų nustatytais atvejais dalyvauja Centrinės 
rinkimų komisijos pirmininko ir narių paskyrimo procese; susitarimo su 
Vyriausybe pagrindu Parlamentui pristato nacionalinių reguliavimo orga- 
nų narių kandidatūras; 

f) Gruzijos karinio užpuolimo atveju skelbia nepaprastąją padėtį, 
esant reikiamoms sąlygoms pasirašo taikos sutartį ir minėtus sprendimus 
ne vėliau kaip per 48 valandas pateikia Parlamentui patvirtinti; 

g) karo, masinių neramumų, pasikėsinimo okupuoti teritoriją, kari- 
nio perversmo ir ginkluoto sukilimo, ekologinės katastrofos ir epidemi- 
jos ar kitais atvejais skelbia nepaprastąją padėtį visoje šalies teritorijoje 
arba šalies konkrečioje teritorijoje ir minėtą sprendimą ne vėliau kaip per 
48 valandas pateikia Parlamentui patvirtinti. Nepaprastosios padėties įga- 
liojimai vykdomi tik tose teritorijose, kuriose dėl anksčiau minėtų faktų 
paskelbta nepaprastoji padėtis; 

h) karo ar nepaprastosios padėties sąlygomis leidžia įstatymo galią 
turinčius dekretus, kurie galioja iki karinės ar nepaprastosios padėties at- 
šaukimo. Organizuoja specialius (ekstraordinarius) renginius. Dekretai 
pateikiami Parlamentui, kai jis susirinks; 

i) Vyriausybės teikimu ir gavus Parlamento sutikimą turi teisę sustab- 
dyti savivaldos ar teritorinių vienetų atstovaujamųjų organų veiklą ar juos 
paleisti, jei jų veiksmai kelia grėsmę šalies suverenitetui, teritoriniam vien- 
tisumui, valstybės vyriausybinių institucijų veiklai; 

j) vykdydamas Konstitucijos numatytas pareigas leidžia dekretus, įsa- 
kus, nurodymus, kaip Gruzijos vyriausiasis karinių pajėgų vadas - leidžia 
įsakymus; 

k) Konstitucijos nustatyta tvarka pasirašo ir skelbia įstatymus; 

I) sprendžia klausimus dėl pilietybės ir prieglobsčio suteikimo; 

m) suteikia valstybiniu apdovanojimus, aukščiausius karinius laips- 
nius ir aukščiausius diplomatinius rangus; 

n) teikia malonę nuteistiesiems; 

0) paleidžia Parlamentą Konstitucijoje nustatytais atvejais ir nustatyta 
tvarka. 

2. Gruzijos Prezidentas nustato Gruzijos Prezidento, Parlamento ir 
atstovaujamųjų organų rinkimų datas Konstitucijos nustatyta tvarka. 

3. Gruzijos Prezidentas skiria į pareigas Nacionalinės saugumo tary- 
bos narius, susitarimo su Vyriausybe pagrindu skiria ir atleidžia iš pareigų 
Gruzijos ginkluotojų pajėgų generalinio štabo vadą ir kitus vadovus. 

4. Gruzijos Prezidentas turi teisę kreiptis į žmones ir Parlamentą. Vie- 
ną kartą per metus Prezidentas teikia Gruzijos Parlamentui svarbiausių 
šalies klausimų ataskaitą. 

5. Gruzijos Prezidentas vykdo kitas pareigas, numatytas Konstitucijoje. 


73! straipsnis 

1. Gruzijos Prezidento išleisti teisiniai aktai, išskyrus aktus, išleistus 
karo padėties sąlygomis ir šio straipsnio 2 ir 4 punktų nustatytais atvejais, 
reikalauja šalies Parlamento Pirmininko kontrasignacijos. 

2. Kontrasignacijos nereikalauja Gruzijos Prezidento įsakymai, išsky- 
rus atvejus, numatytus Konstitucijos. 

3. Kontrasignacijos nereikalauja Gruzijos Prezidento teisiniai aktai, 
kurie pagal Konstituciją yra priimti Vyriausybės. 

4. Kontrasignacijos nereikalauja Gruzijos Prezidento išleisti teisiniai 
aktai, kurie yra siejami su: 

a) Parlamento rinkimų paskelbimu ir jo paleidimu pagal Konstituci- 
jos 80 straipsnį, išrinkto naujojo Parlamento pirmo posėdžio sušaukimu, 
taip pat su neeilinio posėdžio ar sesijos sušaukimu; 

b) įstatymo pasirašymu ar paskelbimu; 

c) Konstitucijoje numatytų pareigas užimančių asmenų pristatymu, 
paskyrimu į pareigas, atleidimu ir atsistatydinimu, jei Konstitucija nenu- 
mato kito; 

d) kreipimusi į teismą, Konstitucinį Teismą; 

e) kandidatūros į Ministro Pirmininkus teikimu bei Ministro Pirmi- 
ninko skyrimu; 

f) Parlamento Pirmininko kandidatūros paskelbimu ir Pirmininko pa- 
skyrimu į pareigas; 

g) valstybinių apdovanojimų ir ordinų teikimu; 

h) pilietybės suteikimu ir atėmimu; 

i) prašymu nagrinėti klausimą Vyriausybės posėdyje Konstitucijos 
78 straipsnio 6 punkto nustatyta tvarka; 

i) Prezidento administracijos ir Nacionalinės saugumo tarybos veikla; 

j) karo padėties paskelbimu arba atšaukimu; 

k) nuteistųjų paleidimu į laisvę. 

5. Prezidento priimtas teisės aktas, kuris reikalauja kontrasignacijos, 
skelbiamas ir turi teisinius padarinius tik kontrasignuotas. 

6. Kontrasignacijos atveju už teisės aktus atsakinga Vyriausybė. 


74 straipsnis 

1. Gruzijos Prezidentas turi teisę Gruzijos Parlamento, Gruzijos Vy- 
riausybės, ne mažiau kaip 200 000 rinkėjų prašymu skelbti referendumą 
dėl klausimų, numatytų Konstitucijoje ir įstatymuose, per 30 dienų po pra- 
šymo organizuoti referendumą priėmimo. 

2. Referendumo negalima organizuoti dėl norimo priimti ar panai- 
kinti įstatymo, amnestijos, tarptautinių sutarčių ir susitarimų ratifikavi- 
mo ir denonsavimo, taip pat klausimų, kurie riboja pagrindines žmogaus 
konstitucines teises ir laisves. 

3. Referendumo organizavimo ir vykdymo klausimai nustatomi orga- 
niniais įstatymais. 


75 straipsnis 

1. Gruzijos Prezidentas turi neliečiamumo teisę. Negalima pareigas 
einančio Prezidento suimti ir patraukti baudžiamojon atsakomybėn. 

2. Jei Prezidentas pažeidžia Konstituciją arba jo veiksmuose yra nusi- 
kalstamos veikos požymių, Parlamentas gali atstatydinti Prezidentą iš pa- 
reigų Konstitucijos 63 straipsnyje nustatyta tvarka. 


76 straipsnis 

1. Kai Gruzijos Prezidentas negali vykdyti savo pareigų arba jo įga- 
liojimai yra nutraukti pirma nustatyto termino, Prezidento pareigas vykdo 
Parlamento Pirmininkas, o tuo atveju, jei Parlamento Pirmininkas negali 
vykdyti Prezidento pareigų arba Parlamentas yra paleistas, Gruzijos Prezi- 
dento pareigas eina Ministras Pirmininkas. Parlamento Pirmininkui einant 
Gruzijos Prezidento pareigas, Parlamento Pirmininko pareigas vykdo vienas 
iš Parlamento Pirmininko pavaduotojų pačio Parlamento Pirmininko nuro- 
dymu. Ministrui Pirmininkui einant Gruzijos Prezidento pareigas, Ministro 
Pirmininko pareigas eina pirmasis vicepirmininkas. 

2. Asmuo, kuris laikinai eina Gruzijos Prezidento pareigas, neturi tei- 
sės naudotis teisėmis, numatytomis Konstitucijos 73 straipsnio 1 punkto c 
ir i dalyse ir 74 straipsnio 1 punkte. 

3. Prezidento rinkimai įvyksta per 45 dienas po Prezidento įgaliojimų 
nutraukimo ir rinkimus užtikrina Parlamentas. 


76! straipsnis 
Neteko galios. 


77 straipsnis 

Gruzijos Prezidento administracija turi padėti Gruzijos Prezidentui 
vykdyti pareigas. Gruzijos Prezidento administracijos viršininką skiria ir 
atleidžia Prezidentas, taip pat Prezidentas nustato administracijos struk- 
tūrą ir veiklos tvarką. 


IV! SKIRSNIS 
GRUZIJOS VYRIAUSYBĖ 
78 straipsnis 

1. Gruzijos Vyriausybė yra aukščiausiasis vykdomosios valdžios or- 
ganas, vykdantis šalies užsienio ir vidaus politiką. Vyriausybė atsakinga 
Parlamentui. 

2. Vyriausybę sudaro Ministras Pirmininkas ir ministrai. Vyriausybės 
sudėtyje gali būti vienas ar keli valstybės ministrai. 

3. Ministras Pirmininkas turi teisę pavesti vienam iš Vyriausybės na- 
rių eiti pirmojo vicepremjero pareigas, o vienam ar keliems Vyriausybės 
nariams eiti vicepremjero pareigas. Pirmo vicepremjero ir vicepremjero 
teisės ir pareigų vykdymo tvarka nustatoma įstatymu. 

4. Ministras Pirmininkas ir ministrai užsienio politikoje Gruzijai 
atstovauja pagal savo kompetenciją. 

5. Vyriausybė, vadovaudamasi konstituciniais ir kitais aktais, priima 
sprendimus, kuriuos pasirašo Ministras Pirmininkas. 

6. Gruzijos Prezidentas turi teisę paprašyti svarstyti atskirus klausi- 
mus Vyriausybės posėdyje ir dalyvauti šiame svarstyme. Posėdyje taip pat 
dalyvauja Nacionalinės saugumo tarybos sekretorius ir kiti nariai. 

7. Vyriausybės struktūrą, teises ir pareigas, veiklos tvarką nustato įsta- 
tymas. Šio įstatymo projektą Parlamentui teikia Vyriausybė. 

8. Vyriausybė teises ir pareigas įgyja Konstitucijos nustatytais atvejais 
ir nustatyta tvarka po Vyriausybės narių paskyrimo į pareigas. 

79 straipsnis 

1. Vyriausybės vadovas yra Ministras Pirmininkas. 

2. Ministras Pirmininkas nustato Vyriausybės veiklos kryptis, organi- 
zuoja Vyriausybės veiklą, vykdo Vyriausybės narių veiklos koordinavimą 
ir kontrolę. 

3. Parlamento prašymu Ministras Pirmininkas Parlamentui pristato 
Vyriausybės programos vykdymo ataskaitą. 

4. Ministras Pirmininkas leidžia individualius teisinius aktus - įsaky- 
mus, taip pat vykdo administracines funkcijas Vyriausybėje. 

5. Ministras Pirmininkas skiria ir atleidžia iš pareigų kitus Vyriausy- 
bės narius. 

6. Ministras Pirmininkas įstatymų nustatytais atvejais ir tvarka skiria 
ir atleidžia kitus Vyriausybėje pareigas einančius asmenis. 

7. Ministrui Pirmininkui atsistatydinus arba kitu būdu nutrūkus jo įga- 
liojimams, pasibaigia ir kitų Vyriausybės narių įgaliojimai. Atleidus iš pareigų 
Vyriausybės narį Ministras Pirmininkas per dvi savaitės skiria į pareigas nau- 
ją Vyriausybės narį. 


80 straipsnis 

1. Po išrinkto naujojo Parlamento įgaliojimų pripažinimo Vyriausy- 
bės įgaliojimai panaikinami ir Prezidentas paveda Vyriausybei vykdyti pa- 
reigas iki naujos Vyriausybės sudarymo. 

2. Gruzijos Prezidentas per 7 dienas po Vyriausybės įgaliojimų nutrau- 
kimo pristato Parlamento rinkimuose daugiausia balsų gavusio Ministro 
Pirmininko kandidatūrą. 

3. Kandidatas į Ministro Pirmininko pareigas per 7 dienas pasirenka 
kandidatus į ministrus ir pristato Gruzijos Parlamentui Vyriausybės sudė- 
tį. Kartu su Vyriausybės sudėtimi pristatomas Vyriausybės veiklos planas. 

4. Gruzijos Parlamentas per 7 dienas po Vyriausybės sudėties pristaty- 
mo svarsto klausimą ir balsuoja dėl Vyriausybės narių. Vyriausybei patvir- 
tinti reikalingas visos sudėties Parlamento daugumos palaikymas. 

5. Jeigu Vyriausybė neįgaus pasitikėjimo per 30 dienų po Vyriausybės 
sudėties pristatymo Parlamente, pakartotinai balsuojama už ankstestę arba 
atnaujintą Vyriausybės sudėtį. 

6. Jei nebus pristatyta Ministro Pirmininko kandidatūra arba Vyriau- 
sybės sudėtis neįgaus parlamento pasitikėjimo per šio straipsnio penktame 
punkte nurodytą terminą, per 7 dienas Prezidentas pristatys tą Ministro Pir- 

mininko kandidatūrą, kurią pasirinks ne mažiau kaip 2/5 Parlamento visos 
sudėties narių. Jei kelios parlamentarų grupės pristatys 2 kandidatūras, Pre- 
zidentas pasirinks tą kandidatą, kurį pasirinks daugiau Parlamento narių. 

7. Šio straipsnio 6 punkto nustatytais atvejais Vyriausybės narių išsi- 
rinkimas ir pasitikėjimas Vyriausybės sudėtimi išreiškiamas šio straipsnio 
3 ir 4 punktuose nustatyta tvarka. Jei Vyriausybės sudėtis neįgaus Parla- 
mento pasitikėjimo, Prezidentas per 3 dienas paleis Parlamentą ir nustatys 
neeilinių rinkimų datą. 

8. Per 2 dienas po Vyriausybės patvirtinimo Prezidentas skiria į pa- 
reigas Ministrą Pirmininką, o Ministras Pirmininkas per 2 dienas skiria 
į pareigas kitus Vyriausybės narius. Jei per numatytą terminą Prezidentas 
neišleis teisinio akto, patvirtinančio Ministro Pirmininko paskyrimą į pa- 
reigas, Ministras Pirmininkas laikomas paskirtu į pareigas. 


80! straipsnis 

1. Jei Vyriausybės įgaliojimai bus nutraukti, per 7 dienas Prezidentas 
pristatys Parlamento daugumos kandidatūrą į pareigas, o jei nėra sudaryta 
Parlamento dauguma - pristatys tos Parlamento frakcijos, kuriai priklauso 
daugiau Parlamento narių, kandidatūrą. 

2. Vyriausybės nariai renkami ir Vyriausybė tvirtinama Konstitucijos 
80 straipsnio 3 ir 8 punktų nustatyta tvarka. 

3. Esant šio straipsnio 1 punkto nustatytoms aplinkybėms, Preziden- 
tas paveda tos pačios sudėties Vyriausybei vykdyti įpareigojimus iki naujos 
sudėties Vyriausybės sudarymo. 


81 straipsnis 

1. Parlamentas turi teisę pareikšti nepasitikėjimą Vyriausybe. Dėl ne- 
pasitikėjimo pareiškimo į Parlamentą gali kreiptis ne mažiau kaip 2/5 Par- 
lamento visos sudėties narių. Po nepasitikėjimo pareiškimo balsavimas 
(burtais) vyksta ne anksčiau kaip 20 dieną ir ne vėliau kaip 25 dieną. Klau- 
simas dėl nepasitikėjimo laikomas iškeltu, jei jį palaiko pusė visos sudėties 
Parlamento narių. Jei Parlamentas nepriims sprendimo dėl nepasitikėjimo 
pareiškimo, šešis mėnesius nuo balsavimo (burtais) tas pats Parlamentas 
negali dar kartą kelti klausimo dėl nepasitikėjimo. 

2. Po klausimo dėl nepasitikėjimo iškėlimo ne anksčiau kaip 20 dieną 
ir ne vėliau kaip 25 dieną Parlamentas balsuoja burtais dėl Ministro Pirmi- 
ninko kandidatūros, kurią pasirinko ne mažiau kaip 2/5 visos sudėties Par- 

lamento narių, pristatymo Prezidentui. Jei šio punkto nustatyta tvarka bus 
priimtos 2 Ministro Pirmininko kandidatūros, balsuojama burtais už abi 
kandidatūras. Ministro Pirmininko kandidatūra Prezidentui pristatoma, 
jei jį palaiko pusė visos sudėties Parlamento narių. Jei šio punkto nustatyta 
tvarka Ministro Pirmininko kandidatūra nepristatoma, nepasitikėjimo pa- 
reiškimo procedūra nutraukiama. 

3. Prezidentas po 5 dienų po Ministro Pirmininko kandidatūros pa- 
siūlymo gali pateikti kandidatūrą arba nesutikti su pateikta kandidatūra. 
Jeigu Prezidentas pateikia Parlamento pasiūlytą kandidatūrą, Vyriausybės 
sudėtis tvirtinama pagal Konstitucijos 80 straipsnio 3 ir 4 punktus. 

4. Jeigu Prezidentas pagal šio straipsnio 3 punktą nesutinka su Parla- 
mento pasiūlyta Ministro Pirmininko kandidatūra, Parlamentas ne anks- 
čiau nei 15 dieną ir ne vėliau nei 20 dieną po Parlamento kandidatūros 
pateikimo gali balsuoti už tos pačios kandidatūros pasiūlymą iš naujo. 
Jeigu už pasiūlytą kandidatūrą balsuos 3/5 Parlamento narių, Prezidentas 
privalo per 3 dienas pateikti Parlamento pasiūlytą Ministro Pirmininko 
kandidatūrą. Naujos sudėties Vyriausybė tvirtinama pagal Konstitucijos 
80 straipsnio 3 ir 4 punktus. 

5. Pagal šio straipsnio 3 ir 4 punktus naujos sudėties Vyriausybės pa- 
tvirtinimas reiškia ir ankstesnės Vyriausybės atsistatydinimą. Naujas Mi- 
nistras Pirmininkas ir Vyriausybės nariai paskiriami pagal Konstitucijos 
80 straipsnio 8 punktą. 

6. Jeigu Parlamentas nepatvirtina naujos sudėties Vyriausybės, pagal 
šio straipsnio 3 ir 4 punktus Prezidentas per 3 dienas gali paleisti Parla- 
mentą ir numatyti neeilinius rinkimus. 


81' straipsnis 

1. Po Parlamento pareikšto pasitikėjimo Vyriausybe ir vyriausybės 
programa, jeigu pirminė Vyriausybės sudėtis pasikeičia trečdaliu, bet ne 
mažiau, kaip penkiais Vyriausybės nariais, Gruzijos prezidentas per savaitę 
teikia Vyriausybės sudėtį Parlamentui dėl pasitikėjimo. 

2. Parlamento pasitikėjimas Vyriausybės sudėčiai vykdomas vadovau- 
jantis procedūra, kuri yra numatyta Konstitucijos 80 straipsnyje. 


81' straipsnis 
1. Ministerijos kuriamos tam, kad užtikrintų valstybės vykdomosios poli- 
tikos įgyvendinimą apibrėžtoje valstybinio ir visuomeninio gyvenimo sferoje. 

2. Ministerijai vadovauja ministras, savarankiškai priimantis sprendi- 
mus pagal savo kompetenciją. Ministras remdamasis įstatymais, Preziden- 
to norminiais aktais ar Vyriausybės nutarimais leidžia įsakymus. 

3. Valstybės ministras priimamas į pareigas Konstitucijos nustatyta 
tvarka vykdyti ypatingos reikšmės valstybines užduotis. 

4. Vyriausybės narys neturi teisės užimti kitų pareigų, išskyrus parti- 
nes pareigas, neturi teisės steigti įmonę, užsiimti verslu, gauti algą už kitą 
veiklą, išskyrus mokslinę, pedagoginę ir kūrybinę veiklą. 

5. Vyriausybės narys turi teisę atsistatydinti iš pareigų. 


81* straipsnis 

1. Gruzijos vykdomajai valdžiai administraciniuose teritoriniuose vie- 
netuose atstovauja valstybės patikėtinis - gubernatorius. 

2. Valstybės patikėtinio - gubernatoriaus įgaliojimus reglamentuoja 
įstatymai. 

3. Valstybės patikėtinį - gubernatorių skiria ir atleidžia Gruzijos Vy- 
riausybė. 


81* straipsnis 

Prokuratūra yra sudėtinė Teisingumo ministerijos sistemos dalis, jai 
vadovauja teisingumo ministras. Prokuratūros įgaliojimus ir veiklos sritis 
nustato įstatymai. 


V SKIRSNIS 
TEISMINĖ VALDŽIA 

82 straipsnis 

1. Teisminė valdžia vykdoma konstitucinės kontrolės, teisingumo bei 
įstatymų nustatytomis formomis. 

2. Teismo priimti aktai privalomi visoms valstybinėms įstaigoms ir 
asmenims visoje šalies teritorijoje. 

3. Teisminė valdžia yra nepriklausoma ir ją vykdo tik teismai. 

4. Teismas sprendimą priima Gruzijos vardu. 

5. Bendros kompetencijos teismuose bylos dalyvaujant prisiekusie- 
siems nagrinėjamos tik įstatymų numatytais atvejais. 


83 straipsnis 
1. Konstitucinis Teismas Gruzijoje yra teisminės valdžios institucija. 
Jos kūrimo ir veiklos tvarką nustato Konstitucija ir įstatymas. 

2. Teisingumą vykdo bendrosios kompetencijos teismai. Jų sistema 
nustatoma įstatymu. 

3. Įkurti karo teismą leidžiama tik karo sąlygomis ir tik bendrosios 
kompetencijos teismų sistemoje. 

4. Draudžiama kurti ypatinguosius ir specializuotus teismus. 


84 straipsnis 

1. Teisėjas yra nepriklausomas vykdydamas savo veiklą ir gali klausyti 
tik Konstitucijos ir įstatymų. Bet koks spaudimas teisėjui ar kišimasis į jo 
veiklą, siekiant daryti įtaką jo sprendimams, draudžiamas ir baudžiamas 
pagal įstatymus. 

2. Teisėjo nušalinimas nuo bylos nagrinėjimo, jo priešlaikinis atlei- 
dimas ar perkėlimas į kitas pareigas galimas tik esant aplinkybėms, regla- 
mentuotoms įstatymų. 

3. Niekas neturi teisės reikalauti iš teisėjo pasiaiškinti dėl sprendimo 
konkrečioje byloje. 

4. Visi teisėjo nepriklausomumą ribojantys veiksmai privalo būti pa- 
naikinti. 

5. Tik teismas turi teisę panaikinti, pakeisti teismo sprendimą arba su- 
stabdyti teismo sprendimo vykdymą laikantis įstatymų nustatytos tvarkos. 


85 straipsnis 

1. Bylos teisme nagrinėjamos viešuose posėdžiuose. Bylos nagrinėji- 
mas uždarame posėdyje galimas tik esant įstatymų numatytoms aplinky- 
bėms. Teismo sprendimai skelbiami viešai. 

2. Teismo procesas vyksta valstybine kalba. Asmeniui, nemokančiam 
valstybinės kalbos, paskiriamas vertėjas. Vietovėse, kurių gyventojai neturi 
valstybinės kalbos įgūdžių, užtikrinamas valstybinės kalbos mokymas ir 
klausimų, susijusių su teisminiu procesu, sprendimas. 

3. Teisminis procesas vyksta laikantis šalių lygybės ir rungimosi prin- 


cipų. 


86 straipsnis 

1. Teisėju gali būti pilietis, sulaukęs 30 metų amžiaus, turintis atitinka- 
mą teisinį išsilavinimą ir 5 metų profesinę patirtį. 

2. Teisėjas į pareigas skiriamas neribotam laikui, kol sulauks įsta- 
tymo nustatyto amžiaus. Prieš skiriant neterminuotam laikui, teisėjas 
gali būti skiriamas apibrėžtam terminui, bet ne ilgesniam kaip 3 metai. 

Atrankos, skyrimo ir atleidimo iš teisėjų tvarką nustato Konstitucija ir 
įstatymai. 

3. Teisėjo pareigos nesuderinamos su jokia kita darbine ar apmokama 
veikla, išskyrus pedagoginę ir mokslinę veiklą. Teisėjas negali būti politi- 
nės partijos nariu arba dalyvauti politinėje veikloje. 


86! straipsnis 

1. Aukščiausioji teisingumo taryba skiria ir atleidžia teisėjus bei atlie- 
ka kitas funkcijas. 

2. Pusę Aukščiausiosios teisingumo tarybos sudaro nariai, išrinkti ne- 
priklausomų Gruzijos bendrosios kompetencijos teismų teisėjų savivaldos 
organų. Gruzijos Aukščiausiojo Teismo pirmininkas pirmininkauja Aukš- 
čiausiajai teisingumo tarybai. 

3. Aukščiausiosios teisingumo tarybos įgaliojimus ir steigimo proce- 
dūrą reglamentuoja įstatymas. 


87 straipsnis 

1. Teisėjas naudojasi asmeniniu imunitetu. Teisėjo baudžiamasis 
persekiojimas, jo sulaikymas ar suėmimas, jo buto, automobilio, darbo 
vietos ar jo asmens krata galima tik gavus Gruzijos Aukščiausiojo Teismo 
pirmininko sutikimą, išskyrus atvejus, kai teisėjas užtinkamas nusikalti- 
mo vietoje, apie tai nedelsiant pranešama Gruzijos Aukščiausiojo Teismo 
pirmininkui. Jei Aukščiausiojo Teismo pirmininkas neduoda sutikimo 
sulaikyti ar suimti, sulaikytas arba suimtas teisėjas turi būti nedelsiant 
paleistas. 

2. Valstybė užtikrina teisėjo ir jo šeimos saugumą. 


88 straipsnis 

1. Gruzijos Konstitucinis Teismas įgyvendina teisminę valdžią konsti- 
tucinių teisinių procedūrų suteiktomis galiomis. 

2. Gruzijos Konstitucinį Teismą sudaro 9 teisėjai. Tris teismo narius 
skiria Prezidentas, tris narius renka Parlamentas daugiau kaip 1/2 visų 
sąraše esančių narių balsų dauguma, trys nariai skiriami Aukščiausiojo 
Teismo teisėjų balsų dauguma. Konstitucinio Teismo narių kadencija yra 
10 metų. Konstitucinis Teismas iš savo narių 5 metams išrenka Konstituci- 
nio Teismo pirmininką. 

3. Konstitucinio Teismo nariu negali būti asmuo, anksčiau ėjęs šias 
pareigas. 

4. Konstitucinio Teismo nariu gali būti Gruzijos pilietis, sulaukęs 
30 metų amžiaus ir turintis aukštąjį teisinį išsilavinimą. Atrankos, skyrimo 
ir rinkimų procedūros, Konstitucinio Teismo narių kadencijos nutrauki- 
mo klausimai, taip pat kiti konstitucinių teisinių procedūrų, Konstitucinio 
Teismo veiklos klausimai reglamentuoti įstatymo. 

5. Konstitucinio Teismo narys naudojasi asmeniniu imunitetu. Kons- 
titucinio Teismo narys negali būti persekiojimas, sulaikytas ar areštuotas, 
jo buto, automobilio, darbo vietos ar jo asmens krata neleidžiama be Kons- 
titucinio Teismo sutikimo, išskyrus atvejus, kai jis užtinkamas nusikaltimo 
vietoje, apie tai nedelsiant pranešama Konstituciniam Teismui. Jei Konsti- 
tucinis Teismas neduoda sutikimo sulaikyti ar suimti, sulaikytas arba su- 
imtas teisėjas turi būti nedelsiant paleistas. 


89 straipsnis 

1. Gruzijos Konstitucinis Teismas, gavęs Gruzijos Prezidento, Vyriau- 
sybės, ne mažiau kaip vieno penktadalio Parlamento narių, Teismo, aukš- 
čiausiųjų Abchazijos ir Adžarijos autonominių respublikų atstovaujamųjų 
institucijų, savivaldos vienetų atstovaujamųjų institucijų - tarybų, Aukš- 
čiausiosios teisingumo tarybos, visuomeninio gynėjo arba piliečio skundą 
ar konstitucinį pareiškimą, įstatymo nustatyta tvarka. 

a) sprendžia dėl įstatymų, Prezidento ir Vyriausybės norminių aktų, 
aukščiausiųjų Abchazijos Autonominės Respublikos bei Adžarijos Auto- 
nominės Respublikos atstovaujamųjų organų norminių aktų konstitucin- 
gumo; 

b) svarsto ginčus dėl valstybės institucijų kompetencijos klausimų; 

€) priima sprendimus dėl politinių piliečių susivienijimų sudarymo ir 
veiklos konstitucingumo; 

d) svarsto ginčus dėl referendumus ir rinkimus apibrėžiančių nuosta- 
tų konstitucingumo, taip pat ginčus dėl referendumų ir rinkimų, vykusių 
šių nuostatų pagrindu, konstitucingumo; 

e) sprendžia dėl tarptautinių sutarčių ir susitarimų konstitucingu- 
mo; 

f) nagrinėja piliečių pareiškimus dėl norminių aktų, susijusių su 
pamatinėmis žmogaus teisėmis ir laisvėmis, apibrėžtomis Konstitucijos 
2 skirsnyje, kostitucingumo; 

f!) svarsto ginčus dėl Gruzijos konstitucinės teisės pažeidimų, susiju- 
sių su Adžarijos Autonominės Respublikos statusu; 

g) vykdo kitus įgaliojimus, nustatytus Gruzijos Konstitucijos ir kons- 
titucinių įstatymų. 

2. Konstitucinio Teismo sprendimas yra galutinis. Norminis aktas ar 
jo dalis, pripažinta prieštaraujančia Konstitucijai, nustoja galioti nuo ati- 
tinkamo Konstitucinio Teismo sprendimo paskelbimo. 


90 straipsnis 

1. Gruzijos Aukščiausiasis Teismas yra kasacinis teismas. 

2. Gruzijoje Aukščiausiojo Teismo pirmininkas ir teisėjai renkami ne 
trumpesniam nei dešimties metų laikotarpiui Parlamento narių balsų dau- 
guma Gruzijos Prezidento teikimu. 

3. Institucijos įgaliojimus, organizacinę Gruzijos Aukščiausiojo Teis- 
mo struktūrą ir veiklos procedūras bei Aukščiausiojo Teismo teisėjų įgalio- 
jimų nutraukimą pirma laiko numato įstatymai. 

4. Gruzijos Aukščiausiojo Teismo pirmininkas ir nariai naudojasi as- 
meniniu imunitetu. Baudžiamasis Gruzijos Aukščiausiojo Teismo pirmi- 
ninko ir narių persekiojimas, jų sulaikymas ar suėmimas, jų buto, automo- 
bilio, darbo vietos ar asmens krata neleidžiama be Parlamento pritarimo, 
išskyrus atvejus, kai pirmininkas arba teisėjas užtinkamas nusikaltimo vie- 
toje, apie tai nedelsiant pranešama Parlamentui. Jei Parlamentas neduoda 
sutikimo, sulaikytasis ar suimtasis turi būti nedelsiant paleistas. 


91 straipsnis 
Neteko galios. 


VI SKIRSNIS 
VALSTYBĖS FINANSAI IR KONTROLĖ 


92 straipsnis 

1. Gruzijos Parlamentas kasmet Parlamento narių balsų dauguma pri- 
ima valstybės biudžeto įstatymą, kurį pasirašo Gruzijos Prezidentas. 

2. Valstybės biudžeto įstatymo rengimo ir priėmimo tvarką nustato 
įstatymai. 


93 straipsnis 

1. Tik Gruzijos Vyriausybė, su Parlamento komitetais aptarusi pagrin- 
dinius biudžeto rodiklius, turi teisę teikti valstybės biudžeto įstatymo pro- 
jektą Parlamentui. 


972 


Gruzijos Konstitucija 


2. Vyriausybė teikia kitų metų biudžeto projektą Parlamentui ne vė- 
liau kaip likus trims mėnesiams iki biudžetinių metų pabaigos. Kartu su 
kitų metų biudžeto projektu Vyriausybė teikia einamųjų metų valstybės 
biudžeto vykdymo ataskaitą. Vyriausybė turi pateikti valstybės biudžeto 
vykdymo ataskaitą tvirtinti Parlamentui ne vėliau kaip likus penkiems mė- 
nesiams iki biudžetinių metų pabaigos. Jei nesilaikoma valstybės biudžeto 
vykdymo, Parlamentas netvirtina valstybės biudžeto įvykdymo ataskaitos, 
Gruzijos Prezidentas sprendžia Vyriausybės atsakomybės klausimą ir per 
mėnesį informuoja Parlamentą apie savo pagrįstą sprendimą. 

3. Biudžeto projekto pakeitimai be Vyriausybės sutikimo neleistini. 
Vyriausybė turi teisę prašyti Parlamento pritarimo dėl papildomų valsty- 
bės išlaidų tik tuomet, jei yra randami papildomi finansavimo šaltiniai. 

4. Jei Parlamentas nepriima valstybės biudžeto per 3 mėnesius nuo jo 
pateikimo, išlaidos padengiamos atsižvelgiant į praėjusių metų biudžetą. 

4(1). Parlamentas turi teisę kontroliuoti valstybės biudžeto išlaidų tei- 
sėtumą ir tuo atveju, jei yra atskleidžiami pažeidimai, pateikti prašymą dėl 
laikino biudžeto išlaidų sustabdymo Gruzijos Prezidentui. Pasitvirtinus 
neteisėtam valstybės biudžeto lėšų švaistymui, Prezidentas priima atitin- 
kamą sprendimą. 

5. Įstatymų projektai dėl einamųjų metų valstybės biudžeto išlaidų 
padidinimo, pajamų sumažinimo ar naujų valstybės finansinių įsipa- 
reigojimų prisiėmimo gali būti priimti Parlamento tik gavus Vyriausybės 
leidimą, o anksčiau minėti įstatymų projektai dėl kitų finansinių metų 
pagrindinių valstybės biudžeto rodiklių - Vyriausybės ir Parlamento su- 
tarimu. 

6. Parlamentas kontroliuoja viešųjų lėšų išlaidas per Valstybės audito 
(kontrolės) tarnybą. 

7. Pamatinius ilgalaikio, stabilaus ekonominio augimo principus nu- 
stato įstatymas. Makroekonominių parametrų pažeidimų likvidavmo prie- 
mones nustato įstatymas. 


94 straipsnis 

1. Mokesčių ir rinkliavų mokėjimas yra privalomas, laikantis įstatymų 
nustatytų kiekybinių rodiklių ir procedūrų. 

2. Mokesčių ir rinkliavų įvedimo tvarka bei jų struktūra nustatoma 
tik įstatymu. 

3. Atleisti nuo mokesčių yra leidžiama tik pagal įstatymą. 

4. Įvesti visuotinį mokestį, išskyrus akcizus, ar padidinti jau esamų vals- 
tybės mokesčių tarifo viršutinę ribą galima tik referendumu, išskyrus įstaty- 
mo numatytus atvejus. Tik Vyriausybė turi teisę inicijuoti referendumą. 

5. Nauju visuotiniu mokesčiu ar esamo mokesčio tarifo viršutinės ri- 
bos didinimu nelaikomas toks naujas mokestis ar jo tarifas, kuris yra alter- 
natyvus jau esamam mokesčiui ar jo tarifui arba jį pakeičia, tuo pat metu 
nekeisdamas bendros mokesčių naštos. 


95 straipsnis 

1. Gruzijos finansų ir kredito sistemą užtikrina Gruzijos nacionalinis 
bankas. Nacionalinis bankas vykdo šalies pinigų politiką, siekiant užtikrinti 
kainų stabilumą ir finansų sektoriaus stabilų funkcionavimą. 

2. Neteko galios. 

3. Nacionalinis bankas yra centrinis šalies bankas ir Gruzijos Vyriau- 
sybės bankas bei jos fiskalinis agentas. 

4. Nacionalinio banko veikla nepriklausoma. Teisės ir pareigos, veik- 
los tvarka ir nepriklausomumo garantijos nustatomos įstatymu. 

5. Pinigų ir piniginio vieneto pavadinimai nustatomi įstatymu. Tik 
Nacionalinis bankas turi teisę vykdyti pinigų politiką. 


96 straipsnis 

1. Aukščiausiasis Gruzijos nacionalinio banko organas yra Nacionali- 
nio banko taryba. Nacionalinio banko tarybos nariai renkami Parlamento 
narių balsų dauguma 7 metų kadencijai Gruzijos Prezidento teikimu. Na- 
cionalinio banko tarybos narius galima atleisti tik Parlamento sprendimu, 
atsižvelgiant į Konstitucijos 64 straipsnio reikalavimus. 

2. Nacionalinio banko pirmininkas skiriamas ir atleidžiamas iš pa- 
reigų Gruzijos Prezidento Nacionalinio banko tarybos teikimu. 

3. Nacionalinis bankas atskaitingas Parlamentui ir kasmet pateikia 
savo veiklos ataskaitą. 


97 straipsnis 


Ma- 


1. Valstybinė audito tarnyba prižiūri valstybės lėšų ir kitų materialinių 
vertybių naudojimą. Šiai institucijai taip pat leidžiama atlikti kitų valstybi- 
nių institucijų fiskalinę bei ekonominės veiklos kontrolę, teikti siūlymus 
Parlamentui dėl mokestinių teisės aktų tobulinimo. 

2. Valstybinės audito tarnybos veikla nepriklausoma. Institucija yra 
atskaitinga Parlamentui. Valstybinės audito tarnybos pirmininkas renka- 

mas Parlamento narių balsų dauguma 5 metų kadencijai Gruzijos Parla- 
mento Pirmininko teikimu. Jo atleidimo iš pareigų pagrindai ir procedū- 
ros nustatyti Konstitucijos ir įstatymų. 

3. Valstybinė audito tarnyba du kartus per metus teikia ataskaitą Par- 
lamentui dėl Vyriausybės išlaidų, pateikiant preliminarią ir galutinę biu- 
džeto vykdymo ataskaitas, institucija taip pat kartą per metus pateikia savo 
veiklos ataskaitą. 

4. Valstybinės audito tarnybos įgaliojimai, organizacija, veiklos tvarka 
ir garantijos nustatomos įstatymu. 

5. Kitos valstybės kontrolės institucijos steigiamos pagal įstatymus. 


VII SKIRSNIS 
VALSTYBĖS GYNYBA 


98 straipsnis 

1. Gynybinis karas yra suvereni Gruzijos teisė. 

2. Gruzija turi ginkluotąsias pajėgas šalies nepriklausomybei, suve- 
renitetui ir teritoriniam šalies vientisumą ginti, savo tarptautiniams įsipa- 
reigojimams vykdyti. 

3. Ginkluotųjų pajėgų rūšis ir sudėtį nustato įstatymas. Ginkluotųjų 
pajėgų struktūrą tvirtina Gruzijos Prezidentas, o kiekybinę sandarą Nacio- 
nalinio saugumo tarybos teikimu - Parlamentas visų Parlamento narių 
balsų dauguma. 


99 straipsnis 

1. Siekiant sukurti karinę infrastruktūrą ir organizuoti šalies gynybą, 
įkuriama Nacionalinio saugumo taryba, kuriai vadovauja Gruzijos Prezi- 
dentas. 

2. Nacionalinio saugumo tarybos sudėtis, įgaliojimai ir veikla nusta- 
toma įstatymu. 


100 straipsnis 

1. Gruzijos Prezidentas priima sprendimą dėl ginkluotųjų pajėgų 
panaudojimo ir per 48 valandas pateikia Parlamentui tvirtinti. Neleisti- 
na panaudoti ginkluotųjų pajėgų vykdant prisiimtus tarptautinius įsipa- 
reigojimus be Gruzijos Parlamento sutikimo. 

2. Ypatingais įstatymo numatytais atvejais sprendimą dėl kitos šalies 
ginkluotųjų pajėgų įvedimo, panaudojimo ar perdislokavimo valstybės gy- 

nybos tikslais priima Gruzijos Prezidentas. Sprendimas turi būti nedelsiant 
pateiktas Parlamentui tvirtinti ir turi būti vykdomas gavus Parlamento pri- 
tarimą. 


101 straipsnis 

1. Gruzijos gynyba yra kiekvieno Gruzijos piliečio pareiga. 

2. Ginti šalį ir atlikti karinę tarnybą pagal savo pajėgumus yra kiekvie- 
no piliečio pareiga. Karinės tarnybos atlikimo formą nustato įstatymas. 


VII' SKIRSNIS 
VIETOS SAVIVALDA 
101! straipsnis 

1. Vietos savivaldos atstovaujamųjų ir vykdomųjų institucijų steigimo 
ir veiklos tvarką nustato organinis įstatymas. Vietos savivaldos vykdomo- 
sios institucijos atskaitingos atstovaujančiosioms institucijoms. 

2. Atstovaujamasis vietos savivaldos organas Taryba yra renkama iš 
Gruzijos piliečių, registruotų savivaldos vienetų teritorijoje, remiantis tie- 
siogine, universalia ir lygia rinkimų teise, slaptu balsavimu. 

3. Savivaldos vienetų steigimo, panaikinimo ar jų administracinių 
ribų keitimo tvarką reglamentuoja organinis įstatymas. Prieš panaikinant 
savivaldos vienetą ar keičiant jo administracines ribas, turi vykti konsulta- 
cijos su tuo savivaldos vienetu. 


101? straipsnis 

1. Vietos savivaldos įgaliojimai atskirti nuo valstybinių institucijų įga- 
liojimų. Savivaldos vienetas turi savo ir jam deleguotus įgaliojimus. Vietos 
savivaldos kompetencijos ir pagrindinius jos nustatymo principus numato 
organinis įstatymas. 

2. Savivaldos vienetas vykdo savo įgaliojimus pagal Gruzijos įstaty- 
mus, savarankiškai ir savo atsakomybe. Įstatymo nustatyta jo kompetencija 
yra išskirtinė. 

3. Savivaldos vienetas turi teisę savo nuožiūra spręsti bet kokį klausi- 
mą, kuris pagal Gruzijos teisę nėra priskiriamas kitos institucijos kompe- 
tencijai ir nėra draudžiamas įstatymu. 

4. Valstybinėms institucijoms leidžiama deleguoti įgaliojimus savi- 
valdos vienetams teisinių aktų, taip pat sutarčių pagrindu, tik perduodant 
materialinius ir finansinius išteklius, kurių dydžio apskaičiavimo tvarką 
nustato įstatymas. 

101“ straipsnis 

1. Vietos valdžia turi savo turtą ir finansus. 

2. Sprendimai, priimami savivaldos vieneto pagal kompetenciją, yra 
privalomi savivaldos vieneto teritorijoje. 

3. Vietos valdžios institucijos savo veiklą vykdo taip, kaip nurodyta 
įstatyme. Valstybinės priežiūros tikslas yra užtikrinti vietinės savivaldos 
normatyvinių aktų atitiktį Gruzijos teisės aktams ir tinkamai įgyvendinti 
suteiktus įgaliojimus. Valstybės kontrolė turi būti proporcinga jos tikslams. 


VIII SKIRSNIS 
KONSTITUCIJOS PERŽIŪRA 
102 straipsnis 

1. Pateikti įstatymo projektą dėl visos ar dalies Konstitucijos keitimo 
turi teisę: 

a) neteko galios; 

b) daugiau kaip pusė visų Parlamento narių; 

c) ne mažiau kaip 200 000 rinkėjų. 

2. Įstatymo projektas dėl Konstitucijos keitimo pateikiamas Parla- 
mentui, kuris skelbia viešas diskusijas šiuo klausimu. Parlamentas pradeda 
diskusijas dėl įstatymo projekto per mėnesį po jo paskelbimo. 

3. Įstatymo projektas dėl dalinio Konstitucijos keitimo laikomas pri- 
imtu, jei dviejose iš eilės vykstančiose sesijose, tarp kurių ne mažesnė negu 
trijų mėnesių pertrauka, jį remia ne mažiau kaip trys ketvirtadaliai visų 
Gruzijos Parlamento narių. 

4. Sprendimą dėl Konstitucijos keitimo pasirašo ir oficialiai paskelbia 
Gruzijos Prezidentas laikantis Konstitucijos 68 straipsnyje numatytos pro- 
cedūros. 


103 straipsnis 
Paskelbus nepaprastąją ar karo padėtį, Konstitucijos keitimas stabdo- 
mas iki nepaprastosios ar karo padėties atšaukimo. 


IX SKIRSNIS 
PEREINAMOSIOS NUOSTATOS 
104 straipsnis 


1. Gruzijos Konstitucija įsigalioja nuo išrinkto Prezidento ir Gruzijos 
Parlamento įgaliojimų pripažinimo dienos. 

2.49, 50 ir 70 Konstitucijos straipsniai įsigalioja nuo Konstitucijos pa- 
skelbimo. 


104! straipsnis 

1. Konstitucijos 49 straipsnio ir Konstitucijos 58 straipsnio 1 dalies 
1 punktas įsigalioja priėmus atitinkamus Gruzijos įstatymo „Gruzijos rin- 
kimų kodeksas“ pakeitimus ir papildymus. 

2. Pasibaigus 2004 metais išrinkto Gruzijos Parlamento įgaliojimams, jo 
sudėtis, taip pat frakcijai sudaryti būtinas Parlamento narių skaičius nusta- 
tomas pagal šios sudėties Parlamento išrinkimo metu galiojusius įstatymus. 

3. 2008 metais eiliniai Gruzijos Parlamento rinkimai vyksta gegužės 
mėnesį. Gruzijos Prezidentas nustato rinkimų datą prieš 60 dienų iki rin- 
kimų. 


104? straipsnis 

Gruzijos Parlamento nario įgaliojimai atkuriami 2008 metų gegužės 
21 dieną. Parlamento rinkimuose pagal proporcinę rinkimų sistemą iš- 
rinktiems nariams, kuriems Gruzijos Parlamento nutarimu pagal Konsti- 
tucijos 54 straipsnio 2 skirsnio a dalį buvo pirma laiko nutraukti įgalioji- 
mai, jeigu dar nėra pripažinti juos pakeitusių Parlamento narių įgaliojimai, 
ir kurie dėl to pareikš sutikimą iki 2010 m. sausio 1 d. 


104? straipsnis 

1. Neeilinius vietos savivaldos rinkimus organizuoti ne vėliau kaip iki 
2010 metų birželio 1 dienos. 

2. Tbilisio miesto mero rinkimus organizuoti visuotinus, lygia, tie- 
sioginių rinkimų teise, esant slaptam balsavimui, šio straipsnio pirmame 
punkte nurodytais terminais. 

3. Rinkimų datą, nurodytų šio straipsnio pirmame ir antrame punk- 
tuose, nustato Gruzijos Prezidentas ne vėliau kai 60 dienų iki rinkimų. 

4. Mėnesio laikotarpyje, įsigaliojus šio straipsnio nuostatoms Gruzi- 
jos Parlamentas patvirtina būtinus teisės aktus šio straipsnio nuostatoms 
įgyvendinti. 


104“ straipsnis 

1. Iki 2014 metų sausio 1 dienos teisę dalyvauti Parlamento ir Prezi- 
dento rinkimuose, bei balsuoti turi teisę sulaukę atitinkamo amžiaus, kaip 
ir Gruzijos piliečiai, asmenys gimę ir paskutinius 5 metus pastoviai gyve- 


978 


Gruzijos Konstitucija 


nantys Gruzijoje ir šio straipsnio nuostatų įsigaliojimo momentu, turintys 
vienos iš Europos Sąjungos valstybių pilietybę. 

2. Šio straipsnio numatytais atvejais, netaikomi apribojimai numatyti 
Konstitucijos 29 straipsnio 11 punkte. 


105 straipsnis 

1. Teisę dalyvauti 1995 metų rinkimuose turi įstatymo nustatyta tvarka 
įregistruota politinė sąjunga, kurios iniciatyva patvirtinta bent 50 000 para- 
šų, arba kuri Konstitucijos priėmimo dieną Parlamente turėjo savo atstovą. 

2. Rinkimai pagal proporcinę sistemą vykdomi pagal vientisą partinį 
sąrašą. 

3. Politinis susivienijimas ar rinkimų blokas turi teisę mažoritarinei 
rinkimų apygardai pateikti jau esančio partijos sąraše kandidato į parla- 
mentą kandidatūrą. 

4. Išrinktu mažoritarinėje rinkimų apygardoje laikomas kandidatas, 
gavęs daugumą rinkėjų balsų, bet nemažiau kaip vieną trečiąją nuo visų 
dalyvavusių rinkimuose rinkėjų balsų.“ 

5. Jeigu pirmame ture nė vienas iš kandidatų nesurinko reikiamo skai- 
čiaus balsų, organizuojamas antras turas, kuriame dalyvauja du kandidatai, 
surinkę daugiausiai rinkėjų balsų. Išrinktu laikomas kandidatas, surinkęs 
daugumą rinkėjų balsų. 

6. Šis straipsnis įsigalioja nuo Konstitucijos paskelbimo ir galioja iki 
išrinkto naujojo Parlamento galių pripažinimo. 


106 straipsnis 

1. Po Konstitucijos įsigaliojimo teisinę galią turi tik teisės aktas ar jo 
dalis, neprieštaraujanti Konstitucijai. 

2. Per dvejus metus nuo Konstitucijos įsigaliojimo Gruzijos Prezi- 
dentas ir Gruzijos Parlamento Pirmininkas užtikrina viešą norminių aktų, 
priimtų iki Konstitucijos įsigaliojimo, registraciją ir jų suderinamumą su 
Konstitucija ir įstatymais. 

3. Per dvejus metus nuo Konstitucijos įsigaliojimo Parlamentas pri- 
ima Konstitucijoje numatytus įstatymus arba patvirtina šios srities normi- 
nių aktų teisėtumą. 


107 straipsnis 
1. Kol pagal Konstituciją nebus priimti organiniai įstatymai dėl teismų 
sandaros, galioja jau veikiantys įstatymai dėl teismų sandaros. 

2. Antroji ir trečioji Konstitucijos 18 straipsnio pastraipos įsigalioja 
priėmus atitinkamus baudžiamojo kodekso procesinius teisės aktus. 

3. Konstitucinio teismo įstatymas priimamas iki 1996 metų vasario 
1 dienos. 


108 straipsnis 

Siekiant visoje Gruzijos teritorijoje atkurti jurisdikciją Konstitucijos 
102 straipsnio 2 dalis gali būti atitinkamai keičiama ar papildoma išim- 
ties tvarka, neteikiant įstatymo projekto dėl Konstitucijos keitimo viešam 
svarstymui. 


109 straipsnis 

1. Konstituciją, priimtą pagal nustatytą procedūrą, pasirašo ir oficia- 
liai paskelbia Gruzijos valstybės vadovas. 

2. Gruzijos Parlamento ir Konstitucinės komisijos nariai pasirašo 
Konstitucijos tekstą. Po Konstitucijos įsigaliojimo, bent jau per metus, 
Konstitucijos tekstas turi būti prieinamas visose Gruzijos vietos valdžios 
institucijose, kad gyventojai galėtų susipažinti su jo turiniu. 

Po daugiau nei šimtą metų trukusios taikios kovos už nepriklausomy- 
bę 1918 m. Islandija buvo paskelbta nepriklausoma karalyste, asmenine 
unija susijusia su Danija, ir 1920 m. priėmė Islandijos Karalystės Konsti- 
tuciją (isl. Sijornarskrd konungsrikisins Islands). Pagal šią Konstituciją šalį 
valdė Danijos ir Islandijos Karalius. Nuo Islandijos paskelbimo karalyste 
1918 m. jos sostas priklausė Danijos ir Islandijos Karaliui Christianui X. 
Danijos kompetencijai priklausė Islandijos užsienio politikos ir gynybos 
klausimai. Visų kitų administracinių klausimų sprendimas priklausė vietos 
valdžios institucijų kompetencijai. Islandijos parlamentas rinkdavo šalies 
premjerą, kuris formuodavo vyriausybę. 

1941 m. kovo mėnesį Altingas (isl. Albingi - parlamentas) nusprendė 
vieneriems metams išrinkti Regentą, kuris turėtų veikti kaip suverenas ir 
vykdyti karaliaus funkcijas, laikinai prisiimtas Vyriausybės, kai Vokietijai 
okupavus Daniją ryšiai tarp Islandijos ir Danijos buvo nutraukti. Parlamen- 
tas taip pat priėmė sprendimą po sutarties dėl unijos su Danija oficialaus 
anuliavimo paskelbti Islandiją respublika. 1941 m. birželio 17 d. Altingas Re- 
gentu išrinko Sveinną Bjornssoną, buvusį Islandijos ambasadorių Danijoje. 

1943 m. gruodžio mėnesį baigė galioti 1918 m. pasirašyta sutartis dėl 
Danijos ir Islandijos unijos. 1944 m. birželio 16 d. Islandijos parlamen- 
tas nusprendė, kad sutartis dėl unijos su Danija jau nebeturi juridinės ga- 
lios. Birželio 17 d. Altingas priėmė naują, iki šiol galiojančią, Konstituciją, 
parengtą remiantis 1920 m. Konstitucijos modeliu, nustatydamas naujas 
nuostatas, susijusias su nauju - respublikos - statusu, tokias kaip Preziden- 
to rinkimai vietoj monarcho rinkimų ir kitas. Birželio 18 d. Altingo nariai 
ir Islandijos vyskupas 25 000 žmonių akivaizdoje paskelbė respublikinės 
valstybės valdymo formos įvedimą šalyje. Birželio 17 d. (Konstitucijos pri- 
ėmimo diena) laikoma Islandijos Nepriklausomybės diena. 

Ratifikuota Konstitucija iš dalies keista keletą kartų. Daugiausiai pa- 
keitimų buvo susiję su rinkimų apygardų struktūra ir balsavimo teise. 

1988 m. rinkimų teisę turinčių asmenų amžiaus cenzas buvo suma- 
žintas iki 18 metų. 

1991 m. buvo reorganizuotas Altingo darbas. Dvejų rūmų parlamen- 
tas! reorganizuotas į vienų rūmų, Konstitucijos 32 straipsnio formuluotę, 
numačiusią „Aukštuosius ir Žemuosius rūmus“, pakeitus nuostata „Altin- 
go sesijos vyksta vienuose rūmuose“. Kartu su šiuo straipsniu atitinkamai 
buvo pakeisti ir Konstitucijos 8, 11, 38, 39, 42, 49, 52-58 bei 79 straipsniai. 
Įstatymu Nr. 56 buvo atlikta ir kitų Konstitucijos pakeitimų. 

Svarbūs Konstitucijos pakeitimai, susiję su žmogaus teisėmis, buvo 
priimti 1995 m. Šiais pakeitimais buvo performuluotos konstitucinės žmo- 
gaus teisių nuostatos nekeičiant žmogaus teisių turinio nei jų sampratos. 
Tokie pakeitimai padaryti atsižvelgiant į tris pagrindinius motyvus. Pirma, 
žmogaus teisių nuostatos buvo suformuluotos nuosekliau ir aiškiau, sie- 
kiant geresnės žmogaus teisių apsaugos. Antra, modernizuotos daugumos 
straipsnių formuluotės siekiant jų aiškumo, mat dauguma jų buvo nepa- 
kitę nuo 1874 m., kai jos buvo įtvirtintos pirmojoje šalies Konstitucijoje. 
Ir trečia, žmogaus teisių nuostatos buvo iš naujo įvertintos atsižvelgiant į 
tarptautinius Islandijos įsipareigojimus žmogaus teisių srityje - Europos 
žmogaus teisių ir pagrindinių laisvių apsaugos konvencijos pasirašymą, 
prisijungimą prie Tarptautinio pilietinių ir politinių teisių pakto (prisijun- 
gimo metu šis klausimas nebuvo sprendžiamas). Atskiru Įstatymu Nr. 100 
buvo pakeistas pernelyg detalus Konstitucijos 43 straipsnis dėl valstybės 
finansinių ataskaitų audito - Konstitucijos tekste pakako numatyti bendrą 
principą, detalų reglamentavimą paliekant įstatymui. 

Galiausiai, 1999 m. rinkimų sistema buvo pakeista dar kartą. 

2008 m. kilus pasaulinei finansų krizei ir žlugus Islandijos finansų siste- 
mai, nuspręsta parengti naują Konstituciją, kuri išlaisvintų šalį iš tarptautinės 
finansų valdžios ir virtualių pinigų, į jos kūrimo procesą aktyviai įtraukiant 
šalies gyventojus. Pagrindinio įstatymo projektą rašė 950 paprastų žmonių, 
kuriuos Nacionalinė Asamblėja 2010 m. išrinko atsitiktinės atrankos būdu. 
Galutiniam Konstitucijos tekstui parengti Islandijos tauta išrinko Konstitu- 
cinę Tarybą. Ją sudarė 25 piliečiai, išrinkti iš 522 jokioms politinėms parti- 
joms nepriklausančių pilnamečių Islandijos piliečių, kurių kiekvieną reko- 
mendavo mažiausiai trisdešimt žmonių. Baigus pagrindinio įstatymo ren- 
gimo darbus naujos Konstitucijos projektui rinkėjai pritarė patariamajame 





! Dvejų rūmų parlamentas buvo istoriškai paveldėtas nuo unijos su Danija laikų, kai 


Aukštųjų Rūmų narius skirdavo karalius. Nuo 1934 m. visi parlamento nariai buvo 
renkami tuose pačiuose rinkimuose tokiu pačiu būdu. Tuomet jungtinis Altingas bū- 
davo padalijamas į dvejus rūmus remiantis politinių partijų valia. 

referendume, vykusiame 2012 m. spalio 20 d. Konstitucijos projektui pritarė 
daugiau nei 80 procentų islandų iš 66 procentų, dalyvavusiųjų referendume. 
Tačiau, priešingai nei buvo tikėtasi, parlamentas, nesutardamas tiek dėl at- 
skirų nuostatų, tiek ir dėl paties priimamo dokumento bei naujos valstybės 
valdžios sąrangos sistemos veikimo", dar nepritarė projektui". 

1944 m. birželio 17 d. priimta Islandijos Respublikos Konstitucija 
(isl. Sijėrnarskrd Iyūveldisins Islands) - pagrindinis valstybės įstatymas, 
rašytinis dokumentas, kuriame apibrėžiamos valdžios institucijos ir santy- 
kiai tarp jų, piliečių teisės ir laisvės. 

Konstitucija nėra didelės apimties - ji susideda iš septyniuose skyriuo- 
se išdėstytų 79 straipsnių, pradedant valstybės valdymo, valstybės institu- 
cijų veiklos nuostatomis, detaliai nustatant vyriausybinių institucijų kas- 
dienės veiklos principus ir baigiant žmogaus teisių apsaugos nuostatomis. 

Konstitucijos 62 straipsnis nustato, kad Evangelikų liuteronų bažnyčia 
yra valstybinė Bažnyčia Islandijoje ir yra remiama ir ginama valstybės, ta- 
čiau garantuojama religijos laisvė. 

Visi asmenys turi teisę burtis į religines bendrijas ir praktikuoti savo reli- 
giją atsižvelgiant į asmeninius įsitikinimus. Deklaravus gyvenamąją vietą gali- 
ma tapti Islandijoje registruotų religinių organizacijų nariu. Asmuo yra laisvas 
ir nedalyvauti religinių bendrijų veikloje. Konstitucijos 64 straipsnis numato, 
jog asmuo, kuris nėra jokios religinės bendrijos narys, moka Islandijos univer- 
sitetui įmokas, kokias jis mokėtų religinei bendrijai būdamas jos nariu. 

VII Konstitucijos skyrius skirtas žmogaus teisėms. Pagal Konstituciją 
visi yra lygūs prieš įstatymą ir naudojasi lygiomis Žmogaus teisėmis nepri- 
klausomai nuo lytinės orientacijos, religijos, įsitikinimų, tautybės, rasės, 
odos spalvos, ekonominės padėties, kilmės ar užimamos padėties. Konsti- 
tucija suteikiamos garantijos sulaikymo atveju, nustatoma teisė į nuosavy- 
bės ir būsto neliečiamybę, uždraudžiamas priverstinis ar privalomasis dar- 
bas, numatoma saviraiškos ir minties, judėjimo laisvė, asociacijų ir taikių 
susirinkimų teisė. Konstitucijos 69 straipsniu draudžiama mirties bausmė 





2 Konstitucijos projekto tekstas prasideda žodžiais „Mes, Islandijos žmonės, norime 


sukurti teisingą visuomenę, kurioje kiekvienas iš mūsų turės lygias teises prie bend- 
ro stalo“. Konstitucijos projekte numatyta, kad salos gamtiniai ištekliai yra išimtinė 
visuomenės nuosavybė. Straipsnis, pavadintas „Atvira informacija ir pasitikėjimas“, 
įpareigoja Vyriausybę skelbti visus darbo dokumentus visiems prieinamu būdu, jei tai 
nėra valstybės paslaptis. Be to, Konstitucija įpareigoja valdžią dirbti ne tik žmogaus, 
bet ir žemės bei biosferos gerovei. 

Procedūra numatyta Konstitucijos 79 straipsnyje. 

bei galimybė ją numatyti įstatymu. Islandijos Konstitucija nustato, jog mo- 
terys ir vyrai turi visiškai lygias teises. 

Siūlymai pakeisti ar papildyti Konstituciją gali būti teikiami eilinėse 
ar neeilinėse Altingo sesijose. Jeigu pasiūlymas priimamas, Altingas ne- 
delsiant paleidžiamas ir rengiami visuotiniai rinkimai. Jeigu po jų naujos 
sudėties Altingas priima rezoliuciją nepakeistą, ją patvirtina Respublikos 
Prezidentas ir ji įsigalioja kaip konstitucinis įstatymas. Altingo priimta pa- 
taisa dėl Bažnyčios statuso, nustatyto Konstitucijos 62 straipsnyje, teikiama 
referendumui. Referendume visi asmenys, turintys rinkimų teisę, slaptu 
balsavimu gali jai pritarti ar ją atmesti. 

Islandija yra parlamentinė demokratinė respublika. Ji savarankiškai 
tvarko savo vidaus ir užsienio reikalus šalies valdyme dalyvaujant visiems 
piliečiams. 

Islandija - unitarinė valstybė, suskirstyta į 8 administracinius vienetus. 

Islandijos Konstitucijos 2 straipsnis nustato, jog įstatymų leidžiamo- 
sios valdžios galios priklauso Altingui ir Islandijos Respublikos Preziden- 
tui. Vykdomąją valdžią įgyvendina Prezidentas ir Vyriausybė. Teisminę 
valdžią vykdo teismai. 

Įstatymų leidžiamoji valdžia priklauso Altingui - vienų rūmų“ par- 
lamentui, kurį sudaro 63 nariai, renkami ketveriems metams proporcinio 
atstovavimo pagrindu. Kiekvienas nepriekaištingos reputacijos pilietis, 
turintis teisę balsuoti rinkimuose į Altingą, išskyrus Prezidentą ir Aukš- 
čiausiojo Teismo teisėjus, gali būti išrinktas į Altingą. Balsavimo teisę turi 
18 metų sulaukę Islandijos piliečiai. Nuolatinė gyvenamoji vieta Islandijoje 
rinkimų metu taip pat gali būti laikoma būtina balsavimo teisės sąlyga. 
Rinkimų metu šalis padalijama į 6 arba 7 rinkimų apygardas. 

Altingas yra neliečiamas. Niekas negali pažeisti jo nustatytos tvarkos 
ar užkirsti kelią jo veiklai. 

Parlamento nario ar ministro pateiktą teisės akto projektą Altingas 
privalo svarstyti. Altingas gali priimti sprendimą tik po trijų svarstymų ir 
tik tuomet, kai posėdžio metu yra ir balsavime dalyvauja daugiau negu pu- 
sės jo narių kvorumas. Altingo priimtas įstatymas teikiamas Respublikos 
Prezidentui tvirtinti ne vėliau kaip per dvi savaites nuo jo priėmimo. Toks 
patvirtinimas suteikia įstatymui juridinę galią. Prezidento nepatvirtintas 
įstatymas vis tiek įsigalioja, tačiau kuo skubiau yra teikiamas tvirtinti ar 





* Iki 1991 m., kai parlamento rūmai buvo sujungti, Altingas veikė kaip dvejų rūmų par- 


lamentas. 

atmesti asmenims, turintiems aktyviąją rinkimų teisę, slaptu balsavimu. 
Atmestas įstatymas netenka galios, o patvirtintas lieka galioti. 

Islandijos Prezidentas yra valstybės vadovas ir atstovauja Islandi- 
jai tarptautiniuose santykiuose. Prezidentas pasirašo sutartis su kitomis 
valstybėmis, tačiau negali sudaryti sutarčių, kuriose atsisakoma teisių į 
teritoriją ar teritorinius vandenis arba nustatomi servitutai teritorijoms 
ar teritoriniams vandenims, arba kurios reikalauja valstybinės santvarkos 
pakeitimų be Altingo pritarimo. 

Pagal Konstituciją Prezidentas vykdomosios valdžios įgaliojimus de- 
leguoja vyriausybinėms institucijoms. Prezidentas renkamas ketveriems 
metams visuotiniu balsavimu paprasta balsų dauguma. Bet kuris asmuo, 
kuriam sukakę ne mažiau kaip trisdešimt penkeri metai ir kuris atitinka 
reikalavimus, būtinus balsuoti rinkimuose į Altingą, išskyrus gyvenamo- 
sios vietos reikalavimą, turi teisę būti išrinktas Prezidentu. Prezidento ka- 
dencijų skaičius neribojamas. 

Nesant Prezidento jo pareigas vykdo Ministras Pirmininkas, Altingo 
Pirmininkas ir Aukščiausiojo Teismo pirmininkas. 

Vykdomąją valdžią įgyvendina Vyriausybė, kurios kadencija trunka ket- 
verius metus ir kurios formavimas nesiejamas su Prezidento rinkimais. Mi- 
nistrą Pirmininką ir ministrus? skiria Prezidentas. Formaliai Prezidentas turi 
visišką veiksmų laisvę formuojant Vyriausybę. Tačiau paprastai po Altingo rin- 
kimų Ministru Pirmininku skiriamas partijos, gavusios daugiausia balsų, lyde- 
ris, ir Vyriausybė formuojama koalicijos pagrindu. Ministrų kabinetas dirba 
iki kitų visuotinių Altingo rinkimų arba iki naujos Vyriausybės suformavimo. 

Ministrai yra atsakingi už visus vykdomosios valdžios teisės aktus. Jie 
dalyvauja ir Altingo posėdžiuose, tačiau, jei nebuvo išrinkti į Altingą, ne- 
turi teisės balsuoti priimant sprendimus. 

Teismai Islandijoje atlieka teisingumo vykdymo funkcijas. Be to, teis- 
mai atlieka ir valstybės institucijų kontrolės funkciją. Teismai taip pat nu- 
stato, ar įstatymai neprieštarauja Konstitucijai, ir taiko įstatymus priimdami 
administracinius sprendimus. Remiantis Konstitucijos 59 straipsniu teismų 
sistemos organizaciją Islandijoje nustato įstatymas. Teismų sistema Islandi- 
joje yra dviejų lygių. Ją sudaro Aukščiausiasis Teismas (isl. Hestirėttur), kuris 
taip pat veikia ir kaip konstitucinis teismas, ir apylinkių teismai. 





5 Švietimo, mokslo ir kultūros ministrą, aplinkos ir gamtos išteklių ministrą, finansų ir 


ekonomikos reikalų ministrą, užsienio reikalų ministrą, pramonės ir inovacijų minist- 
rą, vidaus reikalų ministrą ir sveikatos apsaugos ministrą. 

Aukščiausiasis Teismas buvo įkurtas remiantis Įstatymu Nr. 22/1919 ir 
savo pirmąjį posėdį surengė 1920 m. vasario 16 d. Teisme dirba devyni teisė- 
jai. Aukščiausiojo Teismo teisėjai išsirenka pirmininką ir pirmininko pava- 
duotoją dvejų metų kadencijai. Pagal Konstitucijos 8 straipsnį Aukščiausiojo 
Teismo pirmininkas yra vienas iš trijų asmenų“, vykdančių valstybės Pre- 
zidento įgaliojimus, jeigu Respublikos Prezidento pareigos lieka neužimtos 
arba jeigu Prezidentas negali vykdyti savo pareigų dėl išvykimo į užsienį, 
ligos ar kitokių priežasčių. 

Aukščiausiojo Teismo jurisdikcija apima visus teisinius klausimus. Bylas 
nagrinėja trijų arba penkių teisėjų kolegija. Ypač svarbioms byloms nagrinėti 
Aukščiausiojo Teismo pirmininkas gali sudaryti septynių teisėjų kolegiją. Pa- 
prastai Aukščiausiojo Teismo posėdžiai yra vieši ir bylų nagrinėjimas vyksta 
žodinio proceso tvarka. Bylos nagrinėjimo procesui vadovauja Aukščiausiojo 
Teismo pirmininkas arba, jam nedalyvaujant, Aukščiausiojo Teismo pirmi- 
ninko pavaduotojas. Jei nė vienas iš jų nedalyvauja bylos nagrinėjime, bylos 
nagrinėjimo procesui vadovauja vyriausias teisėjas. Kiekviena šalis turi teisę 
kalbėti du kartus, tačiau pirmininkaujantis teisėjas gali apriboti kalbėjimo lai- 
ką. Pasibaigus bylos nagrinėjimui teisėjai uždarame posėdyje priima sprendi- 
mą balsuodami. Aukščiausiojo Teismo teisėjas, turintis kitą nuomonę dėl pri- 
imto sprendimo, turi teisę raštu išdėstyti motyvuotą atskirąją nuomonę. Teis- 
mo sprendimai skelbiami teismo salėje nustatytu laiku kiekvieną ketvirtadienį 
arba kitą artimiausią darbo dieną, jei ketvirtadienis yra nedarbo diena. Balsų 
perskaičius bylos sprendimą, t. y. po sprendimo paskelbimo, visi Aukščiausiojo 
Teismo sprendimai yra skelbiami pagrindiniame Teismo interneto puslapyje. 

Aštuoni apylinkės teismai yra baudžiamųjų ir civilinių bylų pirmosios 
instancijos teismai Islandijoje. 

Teismai yra nepriklausomi nuo įstatymų leidžiamosios ir vykdomo- 
sios valdžių, eidami savo pareigas teisėjai vadovaujasi tik įstatymu. 

Konstitucijos 60 straipsnis nustato, jog teisėjai sprendžia visus gin- 
čus dėl valstybės valdžios institucijų ir pareigūnų kompetencijos. Tačiau 
asmuo, laukiantis teismo sprendimo atitinkamu klausimu, negali laikinai 
nevykdyti apskųsto valstybės valdžios institucijų ir pareigūnų sprendimo. 

Islandijoje konstitucinė justicija pripažįstama kaip viena iš teismų 
funkcijų, neišskiriant konstitucinio teisingumo iš įprasto teisingumo me- 
chanizmo. Pagal istoriškai nusistovėjusį teisinį paprotį teisės aktų konstitu- 
cingumo klausimą sprendžia Aukščiausiasis Teismas. 





“ Kiti du yra Ministras Pirmininkas ir Altingo Pirmininkas. 


988 


ISLANDIJOS RESPUBLIKOS 
KONSTITUCIJA" 


Priimta 1944 m. birželio 17 d. 


1 straipsnis 
Islandija yra parlamentinė Respublika. 


2 straipsnis 

Altingas ir Islandijos Prezidentas kartu vykdo įstatymų leidžiamą- 
ją valdžią. Prezidentas ir kitos vyriausybinės institucijos, nurodytos šioje 
Konstitucijoje ir kituose įstatymuose, įgyvendina vykdomąją valdžią. Tei- 
sėjai vykdo teisminę valdžią. 


II. 


3 straipsnis 
Islandijos Prezidentą renka Tauta. 


4 straipsnis 

Bet kuris asmuo, kuriam sukakę ne mažiau kaip trisdešimt penkeri me- 
tai ir kuris atitinka reikalavimus, būtinus balsuoti rinkimuose į Altingą, iš- 
skyrus gyvenamosios vietos reikalavimą, turi teisę būti išrinktas Prezidentu. 


5 straipsnis 

Prezidentą tiesioginiu, slaptu balsavimu renka visi, turintys teisę bal- 
suoti rinkimuose į Altingą. Kandidatą į Prezidentus siūlo ne mažiau kaip 
1 500 ir ne daugiau kaip 3 000 rinkėjų. Surinkęs daugiausia balsų kandi- 





7? Islandijos Respublikos Konstitucija, paskelbta Islandijos Vyriausybės interneto pusla- 
pyje http://www.government.is/constitution/, išversta iš anglų kalbos. 

datas, jeigu jų yra daugiau nei vienas, yra laikomas teisėtai išrinktu Prezi- 
dentu. Jeigu yra tik vienas kandidatas, jis laikomas išrinktu be balsavimo. 

Kitos nuostatos dėl Prezidento kandidatūros ir rinkimų numatomos 
įstatymu ir jame gali būti nustatyta, kad tam tikras siūlančių kandidatą į 
Prezidentus rinkėjų skaičius kiekviename šalies ketvirtadalyje turi būti 
proporcingas jame gyvenančių rinkėjų skaičiui. 


6 straipsnis 

Prezidento kadencija prasideda rugpjūčio 1 d. ir baigiasi po ketverių 
metų liepos 31 d. Prezidento rinkimai vykdomi metų, kuriais baigiasi ka- 
dencija, birželį arba liepą. 


7 straipsnis 

Jeigu Prezidentas miršta ar atsistatydina iš pareigų nepasibaigus jo 
kadencijai, naujas Prezidentas renkamas laikotarpiui, pasibaigsiančiam 
ketvirtaisiais metais nuo išrinkimo, liepos 31 d. 


8 straipsnis 

Jeigu Respublikos Prezidento pareigos lieka neužimtos arba jeigu Pre- 
zidentas negali vykdyti savo pareigų dėl išvykimo į užsienį, ligos ar kitokių 
priežasčių, Ministras Pirmininkas, Altingo Pirmininkas ir Aukščiausiojo 
Teismo pirmininkas vykdo prezidento įgaliojimus. Altingo Pirmininkas 
pirmininkauja posėdžiams. Jei jų nuomonės nesutampa, klausimas spren- 
džiamas balsų dauguma. 


9 straipsnis 

Respublikos Prezidentas negali būti Altingo nariu ar dirbti apmoka- 
mą darbą bet kokioje viešojoje įstaigoje ar privačioje įmonėje. 

Išmokos iš valstybės lėšų Prezidentui ar asmenims, vykdantiems Pre- 
zidento įgaliojimus, nustatomos įstatymu. Šios išmokos Prezidentui jo ka- 
dencijos metu negali būti sumažintos. 


10 straipsnis 

Prieš pradėdamas eiti savo pareigas Prezidentas prisiekia arba pasiža- 
da laikytis Konstitucijos. Ši priesaika ar pasižadėjimas pasirašomi dviem 
identiškais egzemplioriais. Vienas egzempliorius saugomas Altinge, o ki- 
tas - nacionaliniame archyve. 

11 straipsnis 

Respublikos Prezidentas negali būti laikomas atsakingu už vykdomo- 
sios valdžios aktus. Ši nuostata taikoma ir asmenims, vykdantiems Prezi- 
dento įgaliojimus. 

Prezidentas gali būti patrauktas baudžiamojon atsakomybėn tik esant 
Altingo sutikimui. 

Prezidentas gali būti pašalintas iš pareigų nepasibaigus jo kadencijai, 
jeigu tam pritariama balsų dauguma referendume, surengtame remiantis 
rezoliucija, priimta trijų ketvirtadalių Altingo narių balsų dauguma. Re- 
ferendumas turi būti surengtas per du mėnesius nuo Altingo rezoliucijos 
priėmimo dienos. Prezidentas negali vykdyti savo pareigų nuo rezoliucijos 
priėmimo Altinge momento iki tol, kol nebus paskelbti referendumo re- 
zultatai. 

Jeigu Altingo rezoliucija nepatvirtinama referendume, Altingas ne- 
delsiant paleidžiamas ir skelbiami nauji rinkimai. 


12 straipsnis 
Respublikos Prezidento rezidencija yra Reikjavike arba šalia Reikjaviko. 


13 straipsnis 
Prezidentas savo įgaliojimus įgyvendina per ministrus. 
Vyriausybės buveinė yra Reikjavike. 


14 straipsnis 

Ministrai yra atsakingi už visus vykdomosios valdžios aktus. Ministrų 
atsakomybę nustato įstatymas. Altingas gali skelbti apkaltą ministrams už 
jų veiklą, susijusią su oficialių pareigų vykdymu. Tokie atvejai žinybingi 
Apkaltos teismui. 


15 straipsnis 

Prezidentas skiria ministrus ir juos atleidžia. Jis nustato jų skaičių ir 
apibrėžia veiklos sritis. 
16 straipsnis 

Valstybės Tarybą sudaro Respublikos Prezidentas ir ministrai, o jai 
pirmininkauja Prezidentas. 


Valstybės Taryboje Prezidentui teikiami svarstyti įstatymai ir svarbios 
Vyriausybės priemonės. 

17 straipsnis 

Ministrų posėdžiai rengiami naujų teisės aktų pasiūlymams ir svar- 
biems valstybės reikalams aptarti. Ministrų posėdžiai taip pat rengiami 
vieno iš ministrų reikalavimu. Posėdžiams pirmininkauja Respublikos 
Prezidento Ministru Pirmininku paskirtas ministras. 


18 straipsnis 
Ministras, pasirašęs teisės aktą, pateikia jį tvirtinti Prezidentui. 


19 straipsnis 
Prezidento parašas Vyriausybės teisės aktui ar priemonei suteikia ju- 
ridinę galią kai jį kontrasignuoja vienas iš ministrų. 


20 straipsnis 

Prezidentas, kaip numatyta įstatymu, skiria valstybės pareigūnus. 

Neturintis Islandijos pilietybės asmuo negali dirbti valstybės tarny- 
boje. Kiekvienas valstybės pareigūnas prisiekia ar pasižada laikytis Kons- 
titucijos. 

Prezidentas gali pašalinti iš pareigų bet kurį pareigūną, kurį jis buvo 
paskyręs. 

Prezidentas gali perkelti pareigūnus iš vienų pareigų į kitas, jei užtik- 
rinama, kad jų oficialus atlyginimas nesumažės. Pareigūnai gali sutikti su 
perkėlimu arba atsistatydinti. Atsistatydinus paskiriama pensija arba įsta- 
tymu numatytos senatvės išmokos. 

Tam tikrų kategorijų valstybės pareigūnams, kartu su paminėtais 
61 straipsnyje, ši nuostata gali būti netaikoma remiantis įstatymu. 


21 straipsnis 

Respublikos Prezidentas sudaro sutartis su kitomis valstybėmis. Jis 
negali sudaryti sutarčių, kuriose atsisakoma teisių į teritoriją ar teritorinius 
vandenis arba nustatomi servitutai teritorijoms ar teritoriniams vande- 
nims, arba kurios reikalauja valstybinės santvarkos pakeitimų, nebent tam 
pritartų Altingas. 


22 straipsnis 


Respublikos Prezidentas sušaukia Altingą ne vėliau kaip per dešimt 
savaičių po visuotinių rinkimų. Prezidentas kasmet atidaro eilines Altingo 
sesijas. 

23 straipsnis 

Respublikos Prezidentas gali priimti sprendimą paskelbti Altingo se- 
sijos pertrauką ribotam, tačiau ne ilgesniam kaip dviejų savaičių laikotar- 
piui ir ne dažniau kaip vieną kartą per metus. Tačiau Altingas gali leisti 
Prezidentui nukrypti nuo šios nuostatos. 

Nepaisant tokios Altingo sesijos pertraukos, Respublikos Prezidentas 
esant skubiam būtinumui gali sušaukti Altingą. Prezidentas privalo tai pa- 
daryti ir daugumos Altingo narių reikalavimu. 


24 straipsnis 

Respublikos Prezidentas gali paleisti Altingą. Nauji rinkimai turi 
įvykti per 45 dienas nuo paskelbimo apie paleidimą. Altingas susirenka ne 
vėliau kaip per dešimt savaičių nuo jo paleidimo. Altingo nariai išsaugoja 
savo mandatus iki rinkimų dienos. 


25 straipsnis 
Respublikos Prezidentas turi teisę gauti pateiktus Altingui įstatymų ir 
rezoliucijų projektus. 


26 straipsnis 

Altingo priimtas įstatymas teikiamas Respublikos Prezidentui tvir- 
tinti ne vėliau kaip per dvi savaites nuo jo priėmimo. Toks patvirtinimas 
suteikia jam juridinę galią. Jeigu Prezidentas nepatvirtina įstatymo, jis vis 
tiek įsigalioja, tačiau kuo skubiau teikiamas tvirtinti ar atmesti asmenims, 
turintiems aktyviąją rinkimų teisę, slapto balsavimo būdu. Atmestas įsta- 
tymas netenka galios, o patvirtintas lieka galioti. 


27 straipsnis 
Visi įstatymai skelbiami. Įstatymai skelbiami ir įgyvendinami įstaty- 
mo nustatyta tvarka. 


28 straipsnis 

Tarp Altingo sesijų, esant skubiam būtinumui, Prezidentas gali išleisti 
laikinuosius įstatymus. Tačiau tokie įstatymai neturi prieštarauti Konstitu- 
cijai. Jie visada teikiami Altingui tvirtinti, kai tik jis sušaukiamas. 

Jeigu Altingas nepritaria laikinajam įstatymui arba neužbaigia laiki- 
nojo įstatymo svarstymo per šešias savaites nuo sušaukimo, įstatymas ne- 
tenka galios. 

Laikinasis biudžetas negali būti išleistas, jeigu Altingas yra priėmęs 
finansinių metų biudžetą. 


29 straipsnis 

Prezidentas gali nuspręsti nutraukti baudžiamąjį persekiojimą už nu- 
sikaltimą, jeigu tam yra rimtos priežastys. Prezidentas teikia malonę ir am- 
nestiją. Tačiau jis negali atleisti ministro nuo baudžiamojo persekiojimo ar 
Apkaltos teismo skirtos bausmės be Altingo pritarimo. 


30 straipsnis 

Prezidentas ar kitos vykdomosios valdžios institucijos, pavaldžios 
Prezidentui, atleidžiamos nuo įstatymų laikymosi remiantis nusistovėjusia 
praktika. 


III. 


31 straipsnis 

Altingą sudaro 63 nariai, išrinkti slaptu balsavimu proporcinio atsto- 
vavimo pagrindu ketverių metų laikotarpiui. 

Rinkimų apygardų yra ne mažiau negu šešios ir ne daugiau negu sep- 
tynios. Jų ribos nustatomos įstatymu; tačiau Nacionalinė rinkimų komisija 
gali nustatyti rinkimų apygardų ribas Reikjavike ir jo apylinkėse. 

Kiekvienai atitinkamai rinkimų apygardai skiriami šeši mandatai at- 
sižvelgiant į rinkimų rezultatus toje apygardoje. Kiti aspektai, liečiantys 
kiekvienos rinkimų apygardos parlamentinių mandatų skaičių, nustatomi 
įstatymu laikantis penktosios pastraipos nuostatų. 

Kiti mandatai, be tų, kurie skiriami rinkimų apygardoms, paskirstomi 
kiekvienoje atitinkamoje rinkimų apygardoje taip, kad atskiroms politi- 
nėms partijoms būtų užtikrintas atstovavimas, atspindintis kiek įmanoma 
tikslesnį kiekvienos partijos gautą bendrą balsų skaičių. Tačiau tik politi- 
nės partijos, gavusios ne mažiau kaip penkis procentus visų galiojančių 
balsų visoje šalyje, turi teisę į tokį paskirstymą. 

Jeigu rinkėjų skaičius rinkimų registre, tenkantis kiekvienam skirtam 
ar paskirstytam parlamentiniam mandatui vienoje rinkimų apygardoje, 
tampa per pusę mažesnis nei rinkėjų skaičius kitoje rinkimų apygardoje, 
Nacionalinė rinkimų komisija peržiūri mandatų skaičių kiekvienoje rinki- 
mų apygardoje, kad šis skirtumas būtų sumažintas. Šias nuostatas detaliau 
reglamentuoja įstatymas. 

Įstatymo nuostatos, susijusios su rinkimų apygardų ribomis ir par- 
lamentinių mandatų paskirstymo būdais, gali būti keičiamos tik Altinge 
dviejų trečdalių balsų dauguma. 


32 straipsnis 
Altingo sesijos vyksta vienuose rūmuose. 


33 straipsnis 

Visi asmenys, rinkimų dieną turintys 18 metų ar vyresni ir turintys Islan- 
dijos pilietybę, turi teisę balsuoti rinkimuose į Altingą. Nuolatinė gyvenamo- 
ji vieta Islandijoje rinkimų metu taip pat yra būtina balsavimo teisės sąlyga, 
nebent išimtys iš šios taisyklės yra nustatytos įstatyme dėl rinkimų į Altingą. 

Išsamias rinkimų į Altingą nuostatas nustato rinkimų įstatymas. 
34 straipsnis 

Kiekvienas pilietis, turintis teisę balsuoti rinkimuose į Altingą ir esan- 
tis nepriekaištingos reputacijos, gali būti išrinktas į Altingą. 

Tačiau Aukščiausiojo Teismo teisėjai neturi teisės būti renkami. 


IV. 

35 straipsnis 

Altingas renkasi į eilinę sesiją kiekvienais metais spalio 1 d. arba, jeigu 
ši diena yra nedarbo diena, kitą darbo dieną ir posėdžiauja iki tos pačios 
kitų metų datos, jeigu Altingo narių įgaliojimų laikas nepasibaigia anks- 
čiau arba jeigu Altingas nepaleidžiamas. 

Altingo eilinės sesijos pradžios data gali būti keičiama įstatymu. 
36 straipsnis 

Altingas yra neliečiamas. Niekas negali pažeisti jo nustatytos tvarkos 
ar užkirsti kelią jo veiklai. 
37 straipsnis 

Altingas paprastai posėdžiauja Reikjavike, bet esant ypatingoms 
aplinkybėms Respublikos Prezidentas gali sušaukti Altingą kitoje vietoje 
Islandijoje. 


38 straipsnis 
Altingo nariai ir ministrai turi teisę teikti įstatymų ir rezoliucijų pro- 
jektus. 

39 straipsnis 

Altingas gali iš savo narių sudaryti komitetus svarstyti svarbiems vals- 
tybinės reikšmės klausimams. Altingas tokiems komitetams gali suteikti 
įgaliojimus reikalauti žodinių ar raštiškų ataskaitų tiek iš pareigūnų, tiek ir 
iš privačių asmenų. 


40 straipsnis 

Bet koks mokestis gali būti įvestas, pakeistas ar panaikintas tik įsta- 
tymu. Taip pat negalima imti jokių paskolų, kuriomis remiantis valstybei 
priskiriami bet kokie įpareigojimai, ir joks valstybės nekilnojamasis turtas 
ar teisė į jį negali būti perleisti arba panaudoti kokiu nors kitokiu būdu, 
išskyrus įstatymų specialiai tam įgaliotas valdžios institucijas. 


41 straipsnis 
Jokios išmokos negali būti daromos, jeigu jos nėra numatytos biudže- 
te arba jo papildymuose. 


42 straipsnis 

Ateinančių finansinių metų biudžeto projektas, kurį sudaro valstybės 
pajamų ir išlaidų sąmatos, pateikiamas Altingui svarstyti iš karto, kai jis 
susirenka į eilinę sesiją. 


43 straipsnis 
Finansinių valstybės, jos institucijų ir administracinių įstaigų ataskai- 


tų auditą atlieka Altingas arba jis atliekamas prižiūrint Altingui, kaip nu- 
matyta įstatymu. 


44 straipsnis 
Joks įstatymo projektas negali būti priimtas Altinge, kol neįvyko trys 
jo svarstymai. 


45 straipsnis 

Eiliniai rinkimai į Altingą vyksta ne vėliau kaip iki jo kadencijos pa- 
baigos. Altingo kadencijos pradžia ir pabaiga laikoma ta pati mėnesio sa- 
vaitės diena, skaičiuojant nuo šio mėnesio pradžios. 


46 straipsnis 
Altingas sprendžia, ar jo nariai yra išrinkti teisėtai, taip pat ar narys 
neprarado teisės kandidatuoti rinkimuose į Altingą. 

47 straipsnis 
Kiekvienas naujas Altingo narys, kai jo išrinkimas patvirtinamas, pa- 
sižada laikytis Konstitucijos. 


48 straipsnis 

Altingo nariai yra saistomi tik savo įsitikinimų, o ne kokių nors savo 
rinkėjų įpareigojimų. 
49 straipsnis 

Altingo narys negali būti sulaikytas ar patrauktas baudžiamojon atsa- 
komybėn Altingo sesijos metu be Altingo sutikimo, išskyrus atvejus, kai jis 
sulaikomas nusikaltimo vietoje. 

Altingo narys už Altingo ribų nėra atsakingas už išsakytas mintis Al- 
tinge, nebent esant Altingo sutikimui. 


50 straipsnis 


Jeigu Altingo narys praranda teisę kandidatuoti rinkimuose į Altingą, 
jis praranda ir tas teises, kurios jam buvo suteiktos išrinkus jį į Altingą. 


51 straipsnis 

Ministrai turi teisę dalyvauti Altingo posėdžiuose ir pagal savo kom- 
petenciją dalyvauti jo debatuose visada, kai tik jie to pageidauja, tačiau 
privalo laikytis procedūrinių taisyklių. Jie turi teisę balsuoti tik tuo atveju, 
jeigu tuo pačiu metu yra ir Altingo nariai. 


52 straipsnis 
Altingas išsirenka Pirmininką, kuris pirmininkauja jo posėdžiams. 


53 straipsnis 
Altingas gali priimti sprendimą tik tuomet, kai posėdžio metu yra ir 
balsavime dalyvauja daugiau negu pusės jo narių kvorumas. 


54 straipsnis 

Kiekvienas Altingo narys, esant Altingo leidimui, gali reikalauti infor- 
macijos iš ministro ar pateikti jam klausimą, susijusį su valstybės politika, 
įtraukdamas į darbotvarkę klausimą arba reikalavimą pateikti atitinkamą 
ataskaitą. 

55 straipsnis 
Altingas gali nesvarstyti klausimo, jeigu jis pateiktas ne vieno iš Altin- 
go narių arba kurio nors ministro. 


56 straipsnis 
Jei Altingas nemato reikalo priimti sprendimą tam tikru klausimu, jis 
gali perduoti šį klausimą ministrui. 


57 straipsnis 

Altingo posėdžiai yra vieši. Nepaisant to, Altingo Pirmininkas arba 
kvorumas, nustatytas pagal procedūrines taisykles, gali reikalauti pasiša- 
linti iš posėdžių salės visus, kurie nėra Altingo nariai. Tuomet posėdyje 
sprendžiama, ar klausimo svarstymas bus viešas, ar uždaras. 


58 straipsnis 
Procedūrines Altingo veiklos taisykles nustato įstatymas. 


V. 


59 straipsnis 
Teismų sistemos organizacija gali būti nustatyta tik įstatymu. 


60 straipsnis 

Teisėjai sprendžia visus ginčus dėl valstybės valdžios institucijų ir pa- 
reigūnų kompetencijos. Tačiau asmuo, laukiantis teismo sprendimo tuo 
klausimu, negali laikinai nevykdyti apskųsto valstybės valdžios institucijų 
ir pareigūnų sprendimo. 


61 straipsnis 

Eidami savo pareigas teisėjai vadovaujasi tik įstatymais. Teisėjai, ne- 
vykdantys dar ir administracinių funkcijų, negali būti nei atleisti iš pareigų 
be teismo sprendimo, nei perkelti į kitas pareigas prieš jų valią, išsky- 
rus atvejus, kai vyksta teismų sistemos reorganizacija. Teisėjas, sulaukęs 
65 metų amžiaus, gali būti atleistas iš pareigų, bet Aukščiausiojo Teismo 
teisėjams atlyginimas ir toliau mokamas. 

VI. 


62 straipsnis 

Evangelikų liuteronų bažnyčia yra valstybinė Bažnyčia Islandijoje ir 
yra remiama ir ginama valstybės. 

Ši nuostata gali būti pakeista įstatymu. 


63 straipsnis 

Visi asmenys turi teisę burtis į religines bendrijas ir praktikuoti savo 
religiją atsižvelgdami į asmeninius įsitikinimus. Tačiau negalima propa- 
guoti arba praktikuoti to, kas pažeistų gerą moralę ar viešąją tvarką. 


64 straipsnis 

Niekas negali prarasti kokių nors pilietinių ar politinių teisių dėl reli- 
ginių įsitikinimų, taip pat niekas negali dėl religinių įsitikinimų atsisakyti 
vykdyti kokių nors pilietinių pareigų. 

Kiekvienas asmuo yra laisvas nedalyvauti religinių bendrijų veikloje. 
Niekas negali būti verčiamas mokėti kokias nors rinkliavas religinei bend- 
rijai, kurios narys jis nėra. 

Asmuo, kuris nėra jokios religinės bendrijos narys, moka Islandijos 
universitetui įmokas, kokias jis mokėtų religinei bendrijai būdamas jos na- 
rys. Ši nuostata gali būti pakeista įstatymu. 


VII. 
65 straipsnis 
Visi yra lygūs prieš įstatymą ir naudojasi žmogaus teisėmis nepriklau- 
somai nuo lyties, religijos, įsitikinimų, tautybės, rasės, odos spalvos, finan- 
sinės padėties, kilmės ar kitokio statuso. 
Vyrai ir moterys naudojasi visais atžvilgiais vienodomis teisėmis. 


66 straipsnis 

Niekam negali būti atimta Islandijos pilietybė. Tačiau pilietybės pra- 
radimas gali būti numatytas įstatymu tuo atveju, kai asmuo priima kitos 
valstybės pilietybę. Užsieniečiui Islandijos pilietybė gali būti suteikta re- 
miantis tik įstatymu. 

Islandijos piliečiui negali būti uždrausta atvykti į Islandiją, taip pat jis 
negali būti ištremtas iš šalies. Užsieniečių teisę atvykti į Islandiją ir gyventi 
joje bei priežastis, dėl kurių jie gali būti išsiųsti, nustato įstatymas. 

Niekam negali būti uždrausta išvykti iš Islandijos, nebent remiantis 
teismo sprendimu. Siekiant užkirsti kelią asmeniui išvykti iš šalies, jis gali 
būti teisėtai suimamas. 

Kievienas asmuo, teisėtai gyvenantis Islandijoje, turi teisę laisvai pasi- 
rinkti savo gyvenamąją vietą ir naudotis judėjimo laisve, išskyrus įstatyme 
nustatytus apribojimus. 


67 straipsnis 

Iš jokio asmens negali būti atimta laisvė kitaip, kaip tik įstatymu. 

Asmuo, kurio laisvė apribojama, turi teisę tuojau pat būti informuotas 
apie tokio apribojimo priežastis. 

Asmuo, sulaikytas įtariant jį nusikaltimo padarymu, nedelsiant pri- 
statomas teismui. Jeigu jis tuojau pat nepaleidžiamas, teisėjas per 24 va- 
landas priima motyvuotą sprendimą dėl priežasčių, dėl kurių asmuo turi 
likti suimtas. Suėmimas gali būti taikomas tik tais sunkesnių nusikaltimų 
atvejais, kai asmeniui taikytina bausmė yra didesnė nei bauda arba trum- 
palaikis laisvės atėmimas. Suimtajam įstatymu garantuojama teisė apskųsti 
tokį sprendimą aukštesnės instancijos teismui. Niekas neturi būti suimtas 
ilgiau nei būtina; jeigu teisėjas mano, kad asmuo gali būti paleistas už už- 
statą, jis nustato užstato dydį teismo nutartimi. 

Bet koks asmuo, kurio laisvė buvo apribota dėl kitų priežasčių, turi 
teisę reikalauti, kad laisvės apribojimo teisėtumas būtų nedelsiant peržiū- 
rėtas teismo. Jeigu nustatoma, kad jo laisvė buvo apribota neteisėtai, asmuo 
yra nedelsiant paleidžiamas. 

Asmuo, kurio laisvė buvo apribota nepagrįstai, turi teisę į kompen- 
saciją. 


68 straipsnis 

Niekas negali būti kankinamas arba patirti nežmonišką ar žeminantį 
jo orumą elgesį arba būti taip baudžiamas. 

Niekas negali būti verčiamas dirbti priverstinį ar privalomąjį darbą. 


69 straipsnis 
Niekas negali būti baudžiamas už veiką, kuri nėra laikoma nusikalstama 
veika arba nebuvo kvalifikuojama kaip tokia iki jos padarymo. Negali būti 
taikomos griežtesnės sankcijos nei taikytos nusikaltimo padarymo metu. 
Mirties bausmė niekada negali būti numatyta įstatymu. 


1000 


Islandijos Respublikos Konstitucija 


70 straipsnis 

Kiekvienas asmuo, siekiantis jo pilietinių teisių ir pareigų nustatymo 
arba kaltinimų padarius nusikalstamą veiką peržiūrėjimo, turi teisę į tei- 
singą bylos nagrinėjimą nepriklausomame ir nešališkame teisme per įma- 
nomai trumpiausią laiką. Bylos nagrinėjimas teisme yra viešas, išskyrus 
atvejus, kai teisėjas, atsižvelgdamas į visuomenės dorovės, viešosios tvar- 
kos, valstybės saugumo ar šalių saugumo interesus, remdamasis įstatymu 
priima sprendimą dėl bylos nagrinėjimo uždarame teismo posėdyje. 

Kiekvienas kaltinamas nusikaltimo padarymu asmuo laikomas nekal- 
tu tol, kol jo kaltė nėra įrodyta. 


71 straipsnis 

Kiekvienas asmuo naudojasi laisve nuo kišimosi į jo privatų gyveni- 
mą, būstą ir šeimyninį gyvenimą. 

Asmens apieška ar kūno apžiūra, taip pat būsto krata ar asmeniui pri- 
klausančio turto apžiūra gali būti atliekami remiantis tik teismo sprendimu 
arba įstatymo nuostatomis. Šis reikalavimas taip pat taikomas dokumentų 
ir korespondencijos, telefoninių pokalbių ir kitų ryšio priemonių tikrini- 
mui ir kitų panašių formų kišimuisi į asmens privatų gyvenimą. 

Nepaisant šio straipsnio pirmosios dalies nuostatų, įstatymo nuosta- 
tomis laisvė nuo kišimosi į privatų gyvenimą, būstą ir šeimyninį gyvenimą 
gali būti apribota, jei tai yra būtina siekiant skubiai apsaugoti kitų asmenų 
teises. 


72 straipsnis 

Asmeninės nuosavybės teisė yra neliečiama. Niekas negali būti įpa- 
reigotas perleisti nuosavybę, išskyrus tuos atvejus, kai tai yra būtina dėl 
visuomenės interesų. Tokią priemonę numato įstatymas, ir už tai yra išmo- 
kama pilna kompensacija. 

Užsienio subjektų teisė turėti Islandijoje nekilnojamojo turto arba ak- 
cijų verslo įmonėse gali būti ribojama įstatymu. 


73 straipsnis 

Kiekvienas turi teisę į nuomonės ir įsitikinimų laisvę. 

Kiekvienas yra laisvas reikšti savo mintis, bet taip pat privalo atsakyti 
užjas teisme. Įstatymas negali nustatyti cenzūros ar kitokių panašių išraiš- 
kos laisvės apribojimų. 

Žodžio laisvė gali būti apribota įstatymu tik dėl viešosios tvarkos arba 
valstybės saugumo interesų, sveikatos ar dorovės apsaugos, arba kitų as- 
menų teisių ar reputacijos apsaugos, jeigu tokie apribojimai yra būtini ir 
neprieštarauja demokratinėms tradicijoms. 


74 straipsnis 

Asociacijos, tarp jų ir politiniai susivienijimai bei profesinės sąjungos, 
gali būti kuriamos bet kuriam teisėtam tikslui be išankstinio leidimo. Aso- 
ciacija negali būti likviduota remiantis administraciniu sprendimu. Tačiau 
nustačius, kad asociacijos veikla siekiama neteisėtų tikslų, jos veikla gali 
būti laikinai sustabdyta ir klausimas dėl asociacijos veiklos nutraukimo 
nedelsiant sprendžiamas teisme. 

Niekas negali būti verčiamas stoti į kokią nors visuomenės asociaciją. 
Tačiau esant būtinybei tokia pareiga gali būti nustatyta įstatymu, įgalinant 
asociaciją vykdyti viešojo intereso ar kitų asmenų teisių apsaugos funk- 
cijas. 

Žmonės turi teisę į taikius susirinkimus. Policija gali dalyvauti viešuo- 
se susibūrimuose. Vieši susibūrimai po atviru dangumi gali būti uždrausti, 
jeigu būgštaujama, kad gali kilti riaušės. 


75 straipsnis 

Kiekvienas yra laisvas verstis pasirinkta profesine veikla. Tačiau ši 
laisvė gali būti ribojama įstatymu, jeigu toks ribojimas yra būtinas dėl vie- 
šojo intereso. 

Asmenų teisę derėtis dėl darbo sąlygų ir kitų su darbu susijusių klau- 
simų reguliuoja įstatymas. 


76 straipsnis 

Įstatymas kiekvienam garantuoja būtiną pagalbą ligos, invalidumo, 
senatvinės negalios, nedarbo ir panašiais atvejais. 

Įstatymas kiekvienam garantuoja tinkamą bendrąjį išsilavinimą ir 
mokymą. 

Vaikams įstatymas garantuoja apsaugą ir priežiūrą, būtiną jų gerovei. 


77 straipsnis 

Mokesčių klausimai reguliuojami įstatymu. Teisė nuspręsti įvesti mo- 
kestį, jį pakeisti ar panaikinti negali būti deleguota vykdomosios valdžios 
institucijoms. 


1002 


Islandijos Respublikos Konstitucija 


Joks mokestis negali būti renkamas, jei jis nebuvo nustatytas įstatymu 
su apmokestinimu susijusių įvykių metu. 


78 straipsnis 

Savivaldybės tvarko vietos reikalus savarankiškai, kaip tai numatyta 
įstatymu. Savivaldybių pajamų šaltiniai ir savivaldybių teisė nuspręsti, ar 
naudotis savo pajamų šaltiniais ir kaip jais naudotis, reglamentuojami įsta- 
tymu. 


79 straipsnis 

Siūlymai pakeisti ar papildyti šią Konstituciją gali būti teikiami eilinė- 
se ar neeilinėse Altingo sesijose. Jeigu pasiūlymas priimamas, Altingas ne- 
delsiant paleidžiamas ir rengiami visuotiniai rinkimai. Jeigu po jų naujos 
sudėties Altingas priima rezoliuciją nepakeistą, ją patvirtina Respublikos 
Prezidentas ir ji įsigalioja kaip konstitucinis įstatymas. 

Jeigu Altingas priima pataisą dėl Bažnyčios statuso, numatyto 62 straips- 
nyje, ši pataisa teikiama referendumui, kuriame visi, turintys rinkimų teisę, 
slaptu balsavimu gali jai pritarti ar ją atmesti. 

ISPANIJOS KARALYSTĖ 


PRATARMĖ 


Galiojanti Ispanijos Karalystės Konstitucija buvo priimta 1978 m. 
spalio 31 d. (tą dieną jai galutinai absoliučia balsų dauguma pritarė abe- 
ji parlamento rūmai - Generaliniai Kortesai (Cortes Generales). 1978 m. 
gruodžio 6 d. ji buvo ratifikuota nacionaliniame referendume. Gruodžio 
27 dieną Konstituciją pasirašė karalius!. 

Ispanijos 1978 m. Konstitucija — visuomenės konsensuso rezultatas. 
„Didžiausias 1978 m. Ispanijos Konstitucijos laimėjimas yra tai, kad ji įnešė 
svarbų indėlį sprendžiant istorines problemas, kurios daugiau kaip šimtme- 
tį temdė Ispanijos žmonių gyvenimą“. Ispanijos Konstitucija yra laikoma 
viena liberaliausių Vakarų Europoje. Pažymėtina, kad ispaniškojo liberaliz- 
mo tradicijos siejamos su pirmąja šios šalies konstitucija, paskelbta 1812 m. 
kovo 12 d., vadinama Kadžio konstitucija (La Constitucion de Cadiz). Ka- 
džio konstitucija buvo svarbi ne tik Ispanijai, bet ir visam ispaniškai kalban- 
čiam pasauliui, ji tapo „šventuoju liberalizmo kodeksu“ ir visą XIX amžių 
buvo modeliu liberalioms Lotynų Amerikos šalių konstitucijoms*. Kita 
vertus, „siekdami išvengti dogmatizmo ir sulaukti plataus visuomenės pri- 
tarimo, konstitucijos rengėjai sukūrė išsamų ir sudėtingą dokumentą, ver- 
tinamą kaip konsensuso politikos triumfą, bet dėl tų pačių aplinkybių pasi- 
žyminčią jai būdinga dviprasmiška kalba ir prieštaraujančiomis viena kitai 
nuostatomis“*. Po E Franko diktatūros, 1978 m., Konstitucija įtvirtino de- 
mokratinę šalies konstitucinę santvarką, sudarė Ispanijai teisines prielaidas 





1! Spanish Constitution. Madrid, 1979; Constitution Espanola de 1978 [interaktyvus]. 
Prieiga per internetą: <http://www.congreso.es/funciones/constitucion/indice.htm>. 
The Spanish Constitutional Process [interaktyvus]. Prieiga per internetą: <http:www. 
SiSpain.org/english/politics/constitu/process.html>. 

Spanish Constitution of 1812gopher [interaktyvus]. Prieiga per internetą: <ulima.edu. 
pe:70/00/cpp/seccion 1/cante/1812.>. 

* Spain history [interaktyvus]. Prieiga per internetą: <http:workmall.com/wfb2001/spain/ 
history. the liberal ascendansy.html>. 

Spain. The Post-Franco Era [interaktyvus]. Prieiga per internetą: <www.country studies. 
us/spain>. 

tapti demokratine teisine valstybe“. Tai yra vientisas aukščiausiosios teisinės 
galios įstatymas, nustatantis šalies politinės, socialinės ekonominės ir tei- 
sinės sistemos pagrindus. Konstitucijos struktūra atitinka klasikinį Vakarų 
Europos valstybių konstitucijų modelį. Ją sudaro preambulė, pagrindinė da- 
lis (įvadinė dalis ir 10 skyrių), susidedanti iš 169 straipsnių; papildomi, per- 
einamieji, naikinamieji ir baigiamieji nuostatai, turintys atskirą numeraciją. 

Konstitucijoje įtvirtinta, jog svarbiausi valstybės tikslai yra garantuoti 
šalyje demokratinį sambūvį, pagrįstą teise ir socialiniu teisingumu, sukur- 
ti teisinę ir socialinę valstybę, užtikrinti žmogaus teises ir laisves, piliečių 
gerovę, sudaryti sąlygas visoms Ispanijos tautoms puoselėti savo kultūrą, 
tradicijas ir kalbą, stiprinti taikų bendradarbiavimą su kitomis valstybė- 
mis. Konstitucijos 1 straipsnyje skelbiama, kad Ispanija yra teisinė, demo- 
kratinė ir socialinė valstybė, kurioje didžiausios vertybės yra teisingumas, 
lygybė ir politinis pliuralizmas. Tautos suverenitetas priklauso ispanų tau- 
tai. Ji yra valstybės valdžios steigėjas. Valstybės valdymo forma - parla- 
mentinė monarchija. Ispanija yra vieninga ir nedaloma regioninė valstybė, 
pripažįstanti ir garantuojanti autonomijos teisę tautinėms ir teritorinėms 
bendrijoms (2 str.). Kaip ir daugelyje demokratinių valstybių, Konstituci- 
joje įtvirtinta žmogaus teisių ir laisvių pirmenybė, todėl būtent I Konstitu- 
cijos skyrius yra skirtas šioms teisėms reglamentuoti. Kitų skyrių eiliškumą 
lemia valstybės valdymo formos ypatumai: pirmiausia reglamentuojama 





“ Pažymėtina, kad 1939-1975 m. konstitucinę Ispanijos santvarką reglamentavo gene- 


rolo Fr. Franco paskelbti septyni fundamentalieji įstatymai: Darbo chartija (priimta 
1938 m.); Konstitucinis Kortesų įstatymas (1942 m.); Ispanų teisių chartija (1945 m.); 
Įstatymas dėl referendumo (1945 m.); Įstatymas dėl sosto paveldėjimo (1947 m.); Įsta- 
tymas dėl Nacionalinio judėjimo principų (1958 m.); Organinis valstybės įstatymas 
(1967 m.). Po generolo E Franko mirties (1975 m. lapkričio 20 d.) Ispanijoje buvo at- 
kurta monarchija. 1975 m. lapkričio 22 d. valstybės vadovu tapo karalius Juanas Car- 
losas I de Borbonas. Jį Kortesai paskyrė sosto paveldėtoju dar 1969 m. Tokiu būdu Is- 
panijoje buvo išlaikytas valdžios perimamumas. Vadovaujant Juanui Carlosui Ispanija 
ryžtingai ėmėsi demokratinių pertvarkymų. Iš pradžių mažai kas tikėjosi, kad E. Franco 
statytinis sugebės pasukti šalį ryžtingų reformų keliu, tačiau „(...) Juanas Carlosas ir jo 
bendražygiai per trejus metus sugebėjo taikiai ir teisėtai įvykdyti demokratinius per- 
tvarkymus. Niekada iki tol diktatoriškas režimas nebuvo transformuotas į pliuralistinę 
parlamentinę demokratiją be pilietinio karo, revoliucinių sukrėtimų, užsienio jėgų įsi- 
kišimo. Ispanijos pertvarka yra dar įspūdingesnė ir todėl, kad ji buvo įvykdyta pasinau- 
dojant Franco sukurtais instituciniais mechanizmais. Visi jie buvo skirti išsaugoti au- 
toritarinę Franco sistemą, tačiau karalius ir jo šalininkai tomis pačiomis priemonėmis 
sugebėjo legitimuoti demokratinę konstitucinę monarchiją.“ Spain. The Post-Franco 
Era [interaktyvus]. Prieiga per internetą: <www.countrystudies.us/spain>. 

karaliaus, po to - kitų valstybės institucijų teisinė padėtis. Po jų eina skyriai 
apie ekonomiką ir finansus bei administracinę teritorinę valstybės sanda- 
rą. Paskutinieji skyriai nustato Konstitucijos apsaugos (kontrolės) mecha- 
nizmą (9 skyrius) ir Konstitucijos keitimo tvarką (10 skyrius). 

Pagal keitimo tvarką Ispanijos Konstitucija priskiriama prie griežtų 
konstitucijų. Konstitucijai pakeisti nustatyti specialūs reikalavimai ir ap- 
ribojimai. Draudžiama keisti Konstitucijos nuostatas karo, nepaprastosios 
ir pavojaus valstybei padėties metu (169 str.). Konstitucijos keitimo tvarka 
nustatyta X skyriuje. Konstitucijos keitimo iniciatyvos teisę turi Kongresas, 
Senatas ir Vyriausybė. Autonominių bendrijų asamblėjos gali įgyvendinti 
šią teisę netiesiogiai: jos gali pateikti Konstitucijos keitimo projektą Vy- 
riausybei arba Kongreso valdybai. 

Kai keičiama visa Konstitucija arba pamatinės jos nuostatos (įvadinė 
dalis, I skyriaus 2 poskyrio nuostatos, reglamentuojančios pagrindines žmo- 
gaus teises ir laisves, II skyrius „Apie karūną“), Konstitucijos pataisoms turi 
pritarti ne mažiau kaip 2/3 visų Senato ir Kongreso narių. Po to Generaliniai 
Kortesai yra paleidžiami ir skelbiami nauji parlamento rinkimai. Naujai iš- 
rinkti Generaliniai Kortesai turi apsvarstyti ir pritarti tam pačiam Konstitu- 
cijos projektui. Konstitucijos pataisa laikoma priimta, jeigu už ją balsavo ne 
mažiau kaip 2/3 visų Senato ir Kongreso narių. Šios Konstitucijos pataisos 
turi būti patvirtintos referendumu (referendumas yra privalomas). 

Kai keičiamos kitos Konstitucijos nuostatos, joms turi pritarti ne ma- 
žiau kaip 3/5 visų Senato ir Kongreso narių. Jeigu nepavyksta surinkti rei- 
kiamo skaičiaus balsų, sudaroma bendra senatorių ir deputatų komisija, kuri 
turi pateikti Senatui ir Kongresui suderintą Konstitucijos pataisų projektą 
balsuoti. Nepavykus numatytai procedūrai, Konstitucijos pataisa laikoma 
priimta, jeigu už jos projektą balsavo absoliuti dauguma senatorių ir ne ma- 
žiau kaip 2/3 deputatų. Per 15 dienų nuo konstitucinės pataisos priėmimo 
ne mažiau kaip 1/10 Senato ar Kongreso narių gali inicijuoti konsultacinį 
referendumą (167 str. 3 d.). Pagal 1980 m. referendumo organinį įstatymą 
parlamentarų iniciatyvai turi pritarti absoliuti Kongreso narių dauguma'. 
Dėl sudėtingos keitimo procedūros Konstitucija iki šiol turi tik dvi pataisas“. 





7 Ley Organica2/1980, sobre Regulation de las Distintas Modalidades de Referendum 
[interaktyvus]. Prieiga per internetą: <http://noticias.juridicas.com/base datos/Admin/ 
102-1980.html>. 

1992 m. rugpjūčio 27 d. įsigaliojo įstatymas dėl Konstitucijos 13 straipsnio 2 dalies 
pakeitimo ir papildymo, kuriuo Europos Sąjungos piliečiams buvo suteikta teisė da- 

Didžiąją Konstitucijos dalį (apie trečdalį) sudaro nuostatos, reglamen- 
tuojančios asmens konstitucinį statusą. Dėmesys žmogaus teisėms ir lais- 
vėms, jų konstitucinis reglamentavimas - vienas ryškiausių Ispanijos kons- 
titucingumo bruožų. Konstitucijoje įtvirtinami pagrindiniai principai, ku- 
riais remiantis reglamentuojami asmens ir valstybės santykiai. Jie atitinka 
tarptautinės teisės principus ir normas žmogaus teisių klausimais. Kaip ir 
daugelyje demokratinių valstybių, Ispanijos Konstitucijoje įtvirtinta nuo- 
stata, jog žmogus, jo teisės yra aukščiau visuomenės ir valstybės. Žmogaus 
ir valstybės santykiai reglamentuojami vadovaujantis prigimtinės teisės, 
lygiateisiškumo (lygybės) ir asmens laisvės principais. Konstitucijoje įtvir- 
tinta: „Žmogaus orumas ir neatimamos jo teisės, laisvas asmenybės ugdy- 
mas, pagarba įstatymui ir kitų žmonių teisėms yra politinės santvarkos ir 
santarvės visuomenėje pagrindas“ (10 str. 1 d.); „Visi Ispanijos piliečiai yra 
lygūs prieš įstatymą ir negali būti diskriminuojami dėl kilmės, rasės, lyties, 
tikėjimo, pažiūrų ar kitais asmeniniais ir socialiniais pagrindais“ (14 str.). 

Asmens konstitucinis statusas reglamentuojamas keliais aspektais: 
įtvirtinamos žmogaus ir piliečių teisės ir laisvės; nustatomos piliečių pa- 
reigos; numatomos Žmogaus teisių ir laisvių ekonominės socialinės garan- 
tijos (pamatiniai socialinės ekonominės politikos principai); įtvirtinamos 
institucinės teisinės garantijos; nustatomi Žmogaus teisių ribojimo pa- 
grindai. Konstitucija garantuoja religijos ir tikėjimo laisvę. Šios nuostatos 
reikšmingos ne tik žmogaus teisių ir laisvių požiūriu - jos lemia ir Bažny- 
čios teisinę padėtį valstybėje. Pažymėtina, kad rengiant Konstituciją Baž- 
nyčios ir valstybės santykiai buvo vienas iš labiausiai ginčytinų klausimų. 
Konstitucijos rengėjų tikslas buvo sumažinti Katalikų bažnyčios vaidmenį 
valstybės gyvenime nesukeliant opozicinių politinių jėgų pasipriešinimo. 
Pagal 1978 m. Konstituciją Katalikų bažnyčia neteko valstybinės religijos 
statuso. Valstybės ir Bažnyčios santykiai nustatomi susitarimu: valstybė 
palaiko bendradarbiavimo santykius su Katalikų bažnyčia ir kitomis baž- 
nyčiomis (16 str. 3 d.). Socialinės ekonominės teisės reglamentuojamos pa- 





lyvauti municipaliniuose rinkimuose (šiai pataisai pritarė Generaliniai Kortesai ple- 
nariniuose Kongreso ir Senato posėdžiuose, įvykusiuose atitinkamai 1992 m. liepos 
22 ir 30 d.; 2011 m. rugsėjo 27 d. įsigaliojo įstatymas dėl Konstitucijos 135 straipsnio 
pakeitimo ir papildymo, kuriuo siekiama užtikrinti valstybės biudžeto stabilumą ir 
nustatoma, kad valstybės ir autonominių regionų biudžetai negali viršyti Europos Są- 
jungos valstybėms narėms nustatytos finansinių įsiskolinimų ribos (šiai pataisai pri- 
tarė Generaliniai Kortesai plenariniuose Kongreso ir Senato posėdžiuose, įvykusiuose 
atitinkamai 2011 m. rugsėjo 2 ir 7 d.). 

gal socialinės gerovės valstybės modelį. Pažymėtina, jog dalis šių teisių yra 
formuluojamos kaip pagrindinės žmogaus teisės, kita dalis - kaip teisės į 
valstybės socialines ekonomines garantijas“. 

Konstitucija ne tik įtvirtina žmogaus ir piliečio teises bei laisves, bet 
nustato ir jų institucines teisines garantijas. Konstitucijoje nustatyti trys 
pagrindiniai žmogaus teisių gynimo būdai: teisminė gynyba, teisė kreiptis 
į Konstitucinį Tribunolą; teisė kreiptis į ombudsmeną - Žmonių gynėją 
(Defensor del Pueblo)“. Kiekvienas asmuo gali kreiptis į teismą dėl pažeis- 
tų pagrindinių Žmogaus teisių ir laisvių gynimo. Tokios bylos turi būti 
nagrinėjamos pirmumo eile ir supaprastinta (sumarinio proceso) tvarka. 
Asmuo, išnaudojęs visas teisminės gynybos priemones, turi teisę pateikti 
individualų skundą dėl pažeistų teisių (recurso de amparo) Konstituciniam 
Tribunolui. Kreiptis į Konstitucinį Tribunolą galima ir tais atvejais, kai at- 
sisakoma atleisti pilietį nuo privalomosios krašto apsaugos tarnybos dėl 
įsitikinimų, tikėjimo ar kitų pažiūrų. 

Konstitucija nustato žmogaus teisių ir laisvių ribojimo pagrindus. Įvedus 
karo ar nepaprastąją padėtį gali būti ribojamos kai kurios konstitucinės teisės: 
teisė į asmens laisvės neliečiamumą ir saugumą, teisė į būsto neliečiamumą, 
teisė į susirašinėjimų, telefoninių pokalbių ir kitokių susižinojimų slaptumą, 
judėjimo laisvė, minties laisvė, spaudos laisvė, susirinkimų laisvė, teisė strei- 
kuoti, teisė į konfliktą darbe (55 str. 1 d.). Konstitucijoje numatyta, kad orga- 
ninis įstatymas gali nustatyti tvarką ir atvejus, kai teismo sprendimu ir esant 
atitinkamai parlamentinei kontrolei gali būti ribojamos kai kurios konstitu- 
cinės teisės (asmens laisvė, teisė į būsto neliečiamumą ir teisė į susirašinėji- 
mų, telefoninių pokalbių ir kitokio susižinojimo slaptumą) asmenims, įtaria- 
miems dalyvavimu ginkluotose gaujose ar teroristinėse grupėse (55 str. 2 d.). 





? Pastarosios įtvirtintos atskirame Konstitucijos I skyriaus poskyryje „Pamatiniai so- 


cialinės ir ekonominės politikos principai“. Šiame poskyryje įtvirtintos nuostatos dėl 
valstybės ekonominės socialinės paramos šeimai, visapusiškos vaiko teisių apsaugos, 
teisingo mokesčių ir išlaidų paskirstymo, visuotinio užimtumo užtikrinimo, teisės į 
poilsį, sveikatos apsaugą, socialinę paramą, teisės gauti periodiškai indeksuojamą se- 
natvės pensiją, vartotojų teisių apsaugą, teisės į sveiką aplinką, teisės į gerovę ir būstą, 
istorijos, kultūros ir meno paveldo apsaugos ir plėtros ir kt. 

Žmonių gynėjas (Defensor del Pueblo) — speciali konstitucijoje įtvirtinta institucija, 
„aukščiausias Generalinių Kortesų įgaliotinis“ žmogaus teisėms ginti ir administraci- 
jos veiklai kontroliuoti (54 str.). Tai Generalinių Kortesų skiriama ir jai atskaitinga ins- 
titucija, kurios veiklą reglamentuoja organinis įstatymas, priimtas 1981 m. Ley Orga- 
nica 3/1981, del Defensor del Pueblo [interaktyvus]. Prieiga per internetą: <http:www. 
juridicas.com/base, datos>. 

Ispanija - parlamentinė monarchija!!. Monarchas turi Ispanijos kara- 
liaus titulą. Karalius - valstybės vadovas, valstybės vienybės ir stabilumo 
simbolis, arbitras ir tarpininkas santykiuose tarp valstybės valdžios institu- 
cijų. Karalius yra aukščiausias Ispanijos valstybės atstovas tarptautiniuose 
santykiuose, „ypač santykiuose su tautomis, su kuriomis ją sieja bendri is- 
toriniai ryšiai“ (56 str. 1 d.). Karaliaus valdžią riboja Konstitucija (jis atlie- 
ka tik tas funkcijas, kurias jam numato Konstitucija ir įstatymai). 

Pagal Konstituciją karaliaus sosto paveldėtojai yra Burbonų dinastijos 
palikuonys. Teisė į sosto paveldėjimą įgyvendinama pagal įprastą pirmagi- 
mystės ir atstovavimo tvarką. Pagal sosto paveldėjimo eiliškumą pirmumo 
teisę į sosto paveldėjimą turi senesnės dinastijos atšakos įpėdiniai, jų ei- 
liškumas priklauso nuo aukštesnio giminystės laipsnio, esant tam pačiam 
giminystės laipsniui, pirmumo teisę turi vyriškos lyties įpėdiniai, esant 
vienos lyties įpėdiniams, pirmenybę turi vyresni pagal amžių įpėdiniai. 
Karaliaus sosto įpėdinis įgyja Asturijos princo titulą nuo gimimo momen- 
to arba nuo tos dienos, kai jam suteikiamas šis titulas. Kai išnyksta visos 
karališkosios dinastijos atšakos, klausimą dėl sosto paveldėjimo sprendžia 
Generaliniai Kortesai vadovaudamiesi Ispanijos interesais (57 str. 3 d.). 

Pagal Konstituciją karalius yra neutrali institucija, nepriskiriama jo- 
kiai valstybės valdžios šakai. Jis yra tik valstybės vadovas ir vykdo tik tas 
funkcijas, kurias numato Konstitucija. Konstitucija įtvirtina šiuos kara- 
liaus įgaliojimus: 1) įgaliojimai, susiję su valstybės atstovavimu užsienyje 
(skiria diplomatinius atstovus užsienio valstybėse; akredituoja užsienio 
valstybių diplomatinius atstovus). Pagal Konstituciją karalius nevykdo 
užsienio politikos; 2) įgaliojimai santykiuose su parlamentu (pasirašo ir 
skelbia įstatymus; šaukia ir paleidžia Generalinius Kortesus, tačiau nega- 
li šaukti neeilinės sesijos)'*; 3) įgaliojimai, susiję su piliečių politinėmis 





U Monarchijos įtvirtinimas Konstitucijoje atspindi politinių jėgų kompromisą. Ren- 


giant Konstituciją kairiosios partijos griežtai pasisakė prieš monarcho instituciją, kaip 
frankistinio režimo palikimą, ir siūlė įtvirtinti respublikos valdymo formą. Tuo tarpu 
reakcinės jėgos, bandžiusios išsaugoti frankistinį režimą, siekė išsaugoti monarchiją. 
Kiti galvojo, jog monarchija gali atlikti stabilizuojantį vaidmenį įgyvendinant demo- 
kratinę pertvarką. Pastarasis požiūris į monarcho instituciją atsispindi Konstitucijoje. 
Joje įvirtinta neutrali ir depolitizuota valstybės vadovo institucija. 

Pažymėtina, kad karaliaus teisės daryti įtaką įstatymų leidybai nėra didelės. Karalius 
neturi įstatymų iniciatyvos ir veto teisės. Karalius pasirašo Generalinių Kortesų priim- 
tus įstatymus per 15 dienų (91 str.) ir nedelsdamas turi juos paskelbti. Kita vertus, be 
Karaliaus parašo įstatymai neįsigalioja. Karalius negali grąžinti įstatymo parlamentui 
pakartotinai svarstyti, tačiau Konstitucijos 62 ir 92 straipsniai numato karaliui teisę 

teisėmis (skelbia rinkimus, šaukia referendumus Konstitucijoje nustaty- 
ta tvarka); 4) įgaliojimai, susiję su Vyriausybės formavimu ir jos veikla 
(siūlo Kongresui ministro pirmininko kandidatūrą ir formaliai jį skiria; 
Ministro pirmininko teikimu skiria ir atleidžia Vyriausybės narius, turi 
teisę dalyvauti ir pirmininkauti Vyriausybės posėdžiams savo iniciatyva 
arba ministro pirmininko kvietimu); 5) įgaliojimai, susiję su civilių ir ka- 
rinių pareigūnų skyrimu; 6) įgaliojimai, susiję su valstybės tarptautiniais 
įsipareigojimais (valstybės vardu pasirašo tarptautines sutartis); 7) įgalio- 
jimai, susiję su valstybės apsaugos klausimais (yra aukščiausiasis kariuo- 
menės vadas; gavęs išankstinį parlamento sutikimą skelbia karą ir taiką); 
8) įgaliojimai, susiję su karaliaus „geraširdiškumu“ (skiria valstybinius ap- 
dovanojimus; teikia malonę nuteistiesiems; yra aukščiausias karališkųjų 
akademijų globėjas). 

Ispanijos valstybės valdžios institucijų sistema organizuojama valdžių 
padalijimo principu. Valstybės valdžią įgyvendina parlamentas, Vyriau- 
sybė, teismai. Ispanijos parlamento pavadinimas - Generaliniai Kortesai 
(Cortes Generales). Ispanijos parlamentas - aukščiausia ispanų tautos at- 
stovaujamoji institucija. Ji įgyvendina įstatymų leidžiamąją valdžią, tvirti- 
na valstybės biudžetą, kontroliuoja vyriausybės veiklą ir atlieka kitas kons- 
titucijoje numatytas funkcijas (66 str. 2 d.). Konstitucija aiškiai įtvirtina, 
jog tai nepriklausoma valstybės valdžios institucija (66 str. 3 d.). 

Ispanijos parlamentas yra dvejų rūmų. Žemieji rūmai - Deputatų 
Kongresas (Congreso de los Diputados), aukštieji rūmai - Senatas (Senado). 
Tokia parlamento sandara buvo numatyta Politinių reformų akte, kuriam 
tauta pritarė 1976 m. gruodžio mėn. referendume“. Dvejų rūmų buvimas 
Ispanijos parlamente dažnai aiškinamas kaip „autonomijos teisės pripaži- 
nimo regionams pasekmė“!*: Kongresas atstovauja visai Ispanijos tautai, 
tuo tarpu Senatas - nacionaliniams regionams. 

Konstitucijoje numatyta (68 str. 1 d.), kad Kongresą gali sudaryti ne 
mažiau kaip 300 ir ne daugiau kaip 400 narių. Pagal galiojantį visuotinės 
rinkimų sistemos organinį įstatymą, priimtą 1985 m., nustatytas Kongre- 





šaukti referendumą. Tokiu būdu ginčą tarp monarcho ir parlamento gali išspręsti tau- 
ta. Šaukti referendumą karaliui siūlo Vyriausybė, gavusi išankstinį Kongreso sutikimą. 
5 The Spanish Electoral System-Historical Accident [interaktyvus]. Prieiga per internetą: 
<http:www.acceproject.org/main/English/es/esy-es.html>. 
4 Cabrero, O. A Guide to the Spanish Legal System [interaktyvus]. Prieiga per internetą: 
<htpp:www.llrx.com/features/spain.html>. 

so narių skaičius - 350“. Deputatai renkami ketveriems metams remiantis 
visuotine, lygia, tiesiogine rinkimų teise ir slaptu balsavimu pagal proporci- 
nę rinkimų sistemą. Aktyviąją ir pasyviąją rinkimų teisę turi visi Ispanijos 
piliečiai, kuriems rinkimų dieną yra sukakę 18 metų. Kongresas atstovauja 
50 Ispanijos provincijų ir dviem Šiaurės Afrikos anklavams (miestai Seuta ir 
Melilija). Kiekviena provincija yra atskira rinkimų apygarda, jos atstovauja- 
mų deputatų skaičius priklauso nuo gyventojų skaičiaus. Įstatymas numato, 
jog kiekvienai provincijai skirtos ne mažiau kaip dvi vietos Kongrese. 

Senatas — Ispanijos teritoriniams vienetams atstovaujantys rūmai 
(69 str. 1 d.). Šiuo metu Senatą sudaro 259 nariai!“. Senatoriai renkami ket- 
veriems metams. Didžioji jų dalis renkama tiesiogiai pagal mažoritarinę 
rinkimų sistemą, kita dalis - netiesiogiai (senatorius renka autonominių 
bendrijų atstovaujamosios institucijos - asamblėjos). Kiekvienai provin- 
cijai, nepriklausomai nuo gyventojų skaičiaus, yra skirtos 4 vietos Senate. 
Vietos Senate numatytos Balearų ir Kanarų salų bei Seutos ir Melilijos at- 
stovams. Minėtuose salynuose kiekviena sala ar salų grupė, turinčios savo 
atstovaujamąsias institucijas, yra atskira rinkimų apygarda. Po tris senato- 
rius renka didžiosios salos (Gran Kanarija, Maljorka ir Tenerifė), po vie- 
ną - kitos Konstitucijoje nurodytos salos ir salų grupės (69 str. 3 d.). Po du 
senatorius renka Seuta ir Melilija. Iš viso šiems teritoriniams vienetams 
atstovauja 208 senatoriai. Jie renkami tiesiogiai pagal mažoritarinę rinki- 
mų sistemą. Kitus Senato narius renka autonominių bendrijų asamblėjos. 
Kiekviena iš autonominių bendrijų asamblėjų renka vieną senatorių ir pa- 
pildomai vieną senatorių nuo kiekvieno milijono gyventojų. Dabar auto- 
nominėms bendrijoms atstovauja 51 senatorius. 

Konstitucija draudžia būti tuo pačiu metu Senato ir Kongreso nariais; 
Kongreso ir autonominių bendrijų asamblėjų nariais (67 str. 1 d.). Deputa- 
tais ir senatoriais negali būti Konstitucinio Tribunolo nariai; aukščiausiųjų 
valstybės administracijos tarnybų vadovai, išskyrus Vyriausybės narius; 
magistratai, teisėjai, prokurorai; ombudsmenas; krašto apsaugos, policijos, 
valstybės saugumo pareigūnai; rinkimų komisijų nariai (70 str.). Genera- 
linių Kortesų nariai turi laisvo mandato statusą (67 str. 2 d.). Jiems garan- 
tuojamas parlamentinis imunitetas (kadencijos metu senatoriai ir deputa- 
tai negali būti sulaikyti, išskyrus atvejus, kai jie užtinkami darantys nusi- 





5 Ley Organica 5/1985, del Regimen Electoral General [interaktyvus]. Prieiga per inter- 
netą: <http://noticias juridicas.com/base. datos/Admin/105-1985.html>. 
6 El Senado [interaktyvus]. Prieiga per internetą: <http://www.senado.es/>. 

kaltimą, negali būti traukiami baudžiamojon atsakomybėn be išankstinio 
atitinkamų parlamento rūmų sutikimo, 71 str. 2 d.). Konstitucija įtvirtina 
ir parlamento nario indemnitetą: senatoriai ir deputatai neatsako už savo 
pasisakymus parlamente ir už tai, kaip balsavo (71 str. 1 d.). 

Pagal Konstitucijoje numatytų įgaliojimų apimtį Kongresas turi virše- 
nybę Senato atžvilgiu. Kongresas tvirtina ministro pirmininko kandidatū- 
rą (ministras pirmininkas turi gauti Kongreso pasitikėjimą prieš prisiek- 
damas karaliui), turi teisę pareikšti nepasitikėjimą ministru pirmininku ar 
ministrais, gali patvirtinti arba atmesti Senato vetuotus įstatymų projektus 
arba jų pataisas. Kongresas gali patvirtinti arba atmesti Vyriausybės pri- 
imtus įstatymus-dekretus, jo sutikimas reikalingas skelbiant karo ar ne- 
paprastąją padėtį, norint patraukti baudžiamojon atsakomybėn ministrą 
pirmininką ar ministrus. Bendriems parlamento rūmų posėdžiams pirmi- 
ninkauja Kongreso pirmininkas, kas taip pat liudija Kongreso prioritetą 
parlamente. Pagrindinė Senato veiklos sritis yra susijusi su regioninės poli- 
tikos klausimais. Kiti Senato įgaliojimai yra susiję su bendrųjų parlamento 
funkcijų įgyvendinimu. 

Vienas iš Ispanijos parlamento struktūros ypatumų yra tai, kad tiek 
Senate, tiek Kongrese veikia Konstitucijoje numatyta nuolatinė instituci- 
ja - deputacija (Diputacion Permanente). Deputacija yra sudaroma iš par- 
lamentinių frakcijų atstovų. Deputacijoje turi būti ne mažiau kaip 21 narys 
(78 str. 1 d.). Jai vadovauja parlamento rūmų pirmininkas. Ši institucija turi 
užtikrinti parlamento rūmų veiklos nepertraukiamumą ir vykdo parlamen- 
to rūmų funkcijas laikotarpiu tarp sesijų, paleidus parlamentą, pasibaigus 
parlamento įgaliojimų laikui. Vienas iš nuolatinių komitetų (komisijų) 
veiklos ypatumų, numatytų Konstitucijoje, yra tai, kad parlamento rūmai 
gali suteikti (deleguoti) joms įstatymų leidybos teisę, išskyrus teisę priimti 
organinius ir bazinius įstatymus bei įstatymus, susijusius su konstitucine 
reforma, tarptautiniais santykiais ir valstybės biudžetu (75 str. 2, 3 d.). 

Pagrindinė parlamento funkcija - įstatymų leidyba. Ispanijos parla- 
mentas priima dviejų rūšių įstatymus: organinius ir paprastuosius. Konsti- 
tucijoje minimi ir baziniai įstatymai (Ley de Bases, pvz., 75 str. 3 d., 82 str. 
2, 4d., 83 str.), kuriais reglamentuojama deleguotoji įstatymų leidyba. 
Tačiau Konstitucija nenustato bazinių įstatymų priėmimo tvarkos. Or- 
ganiniai įstatymai (Ley Organica) reglamentuoja konstitucinio pobūdžio 
klausimus, konkretina Konstitucijoje įtvirtintas blanketines teisės normas. 
Konstitucija nustato, kad pagrindinės žmogaus teisės ir laisvės, įstatymai, 

tvirtinantys autonominių bendrijų statutus, rinkimų sistemos pagrindai ir 
kiti konstitucinės reikšmės klausimai gali būti reglamentuojami tik organi- 
niais įstatymais (81 str. 1 d.). Konstitucijoje tiesiogiai nurodyta, kad orga- 
niniai įstatymai reglamentuoja ombudsmeno (Defensor del Pueblo, 54 str.), 
Valstybės tarybos (Consejo de Estado, 107 str.), Konstitucinio Tribunolo 
(Tribunal Constitucional, 165 str.), Audito rūmų (Tribunal de Cuentas, 
136 str. 4 d.) veiklą; piliečių įstatymų iniciatyvos teisę (de la iniciativa po- 
pular, 87 str. 3 d.); referendumo organizavimo tvarką (92 str. 3 d.). Organi- 
niai įstatymai laikomi priimtais, kai balsuojant už galutinį įstatymo projek- 
tą jam pritaria absoliuti Kongreso narių dauguma (81 str. 2 d.). Paprastieji 
įstatymai (Ley) — tai visi įstatymai, kurie pagal Konstitucijoje numatytą 
reguliavimo dalyką nėra priskiriami organinių įstatymų kategorijai. Juos 
priimant užtenka paprastos Kongreso ir Senato narių balsų daugumos. 

Konstitucijoje numatyta ir deleguotoji įstatymų leidyba (85 str.). De- 
leguotus įstatymus (Decreto legislativo) priima Vyriausybė. Tokią teisę ji 
įgyja, kai parlamentas priima bazinį įstatymą (Ley de Bases), kuris nustato 
teisės akto turinį, arba paprastąjį įstatymą, kuris nustato kelių teisės aktų 
sujungimą į vieną (82 str. 2 d.). Įstatymas nustato konkrečius klausimus, 
kurie gali būti reglamentuojami deleguotais įstatymais, ir laiką, kuriam Vy- 
riausybei suteikiama tokia teisė. Bet koks deleguotosios įstatymų leidybos 
teisės neapibrėžtumas draudžiamas. Konstitucijoje numatyta, kad esant 
neatidėliotinoms aplinkybėms Vyriausybė turi teisę priimti įstatymo lyg- 
mens teisės aktus - dekretus-įstatymus (Decreto-ley, 86 str.). Tokie teisės 
aktai yra laikino pobūdžio ir negali reglamentuoti visuomeninių santykių, 
susijusių su valstybės institucijų veikla, žmogaus teisėmis, autonominių 
regionų teisėmis, nacionaline rinkimų sistema. Dekretus-įstatymus ne 
vėliau kaip per 30 dienų turi ratifikuoti Kongresas reglamente nustatyta 
supaprastinta procedūra. Konstitucijoje numatytais atvejais įstatymus gali 
priimti ir parlamento komitetai (komisijos): parlamento rūmai gali suteikti 
(deleguoti) jiems įstatymų leidybos teisę, išskyrus teisę priimti organinius 
ir bazinius įstatymus bei įstatymus, susijusius su konstitucine reforma, 
tarptautiniais santykiais ir valstybės biudžetu (75 str. 2, 3 d.). 

Įstatymų iniciatyvos teisė priklauso Vyriausybei, Kongresui, Senatui 
ir 500 tūkst. piliečių. Pažymėtina, kad piliečių iniciatyva yra riboto pobū- 
džio ir negali būti realizuojama keičiant Konstitucijos nuostatas, priimant 
organinius įstatymus, mokesčių įstatymus, įstatymus tarptautinių santy- 
kių ir malonės suteikimo klausimais (87 str. 3 d.). Netiesioginę įstatymų 

iniciatyvos teisę turi autonominių bendrijų asamblėjos - jos gali pateikti 
įstatymo projektą Vyriausybei arba pateikti siūlymus priimti atitinkamą 
įstatymą Kongreso valdybai (87 str. 2 d.). 

Konstitucija vykdomosios valdžios funkcijas paveda Vyriausybei. Vy- 
riausybė įgyvendina valstybės vidaus ir užsienio politiką, tvarko civilinius 
ir karinius reikalus, garantuoja valstybės saugumą. Vyriausybė, įgyvendin- 
dama vykdomąsias ir tvarkomąsias funkcijas, vadovaujasi Konstitucija ir 
įstatymais (97 str.). Vyriausybę sudaro ministras pirmininkas, jo pavaduo- 
tojai, ministrai ir kiti nariai, kuriuos numato įstatymas (98 str.). Pagal Vy- 
riausybės įstatymą, priimtą 1997 m., pagrindinį vaidmenį Vyriausybėje at- 
lieka Ministrų taryba, kurią sudaro ministras pirmininkas, jo pavaduotojai 
ir ministrai". Ministras pirmininkas atstovauja Vyriausybei ir vadovauja 
jos veiklai. Ministro pirmininko pavaduotojas atlieka Vyriausybės vado- 
vo funkcijas ministrui pirmininkui mirus, sergant ar išvykus iš šalies. Jis 
koordinuoja Vyriausybės veiklą. 

Ispanijos Vyriausybė formuojama pagal parlamentines tradicijas. 
Vyriausybės formavimas — tai visų pirma ministro pirmininko skyrimo 
klausimas. Šis klausimas gali būti sprendžiamas keliais atvejais: po naujų 
Kongreso rinkimų; kai pareiškiamas nepasitikėjimas Vyriausybe; kai mirš- 
ta arba atsistatydina ministras pirmininkas. Formaliai ministrą pirminin- 
ką skiria karalius, tačiau jis turi turėti Kongreso pasitikėjimą. Iš tikrųjų ka- 
ralius tik siūlo Kongresui ministro pirmininko kandidatūrą. Konstitucija 
numato, kad, prieš pateikdamas svarstyti Kongresui ministro pirmininko 
kandidatūrą, karalius turi pasitarti su politinių grupių atstovais parlamen- 
te (99 str.1 d.). Kandidatas turi pateikti Kongresui Vyriausybės, kurią jis 
ketina suformuoti, programą ir gauti Kongreso pasitikėjimą (absoliučios 
Kongreso narių daugumos). Kandidatą, gavusį Kongreso pasitikėjimą, 
karalius skiria ministru pirmininku. Ministrus skiria ir atleidžia karalius 
ministro pirmininko teikimu. 

Konstitucija numato, kad Vyriausybė turi atsistatydinti po Generali- 
nių Kortesų rinkimų, kai Kongresas išreiškia nepasitikėjimą Vyriausybe, 
ministrui pirmininkui atsistatydinus ar mirus (101 str. 1 d.). Atsistatydi- 
nusi Vyriausybė eina pareigas, kol bus suformuota nauja Vyriausybė. Vy- 
riausybė yra solidariai atsakinga Kongresui (108 str.). Konstitucija numato 
įvairius parlamentinės kontrolės būdus. Parlamento rūmai ir jų komitetai 





7 Ley50/1997, del Gobierno [interaktyvus]. Prieiga per internetą: <http://noticias.juridicas. 
com/base datos/Admin/150-97.htm>. 


1017 


PASAULIO VALSTYBIŲ KONSTITUCIJOS | Ispanijos Karalystė 


turi teisę reikalauti bet kokios reikiamos informacijos iš Vyriausybės ir jos 
įstaigų; reikalauti, kad Vyriausybės nariai dalyvautų jų posėdžiuose. Parla- 
mento nariai turi teisę pateikti paklausimus ir klausimus Vyriausybės na- 
riams. Pati griežčiausia parlamentinės kontrolės forma - nepasitikėjimas 
Vyriausybe (113 str.). Konstitucijoje numatytas ir pasitikėjimo Vyriausybe 
institutas. Ministras pirmininkas, pasitaręs su ministrų taryba, gali pateikti 
Kongresui prašymą dėl pasitikėjimo Vyriausybės programa ar kitu Vyriau- 
sybės vykdomos bendrosios politikos klausimu. Pasitikėjimas Vyriausybe 
pareiškiamas paprasta deputatų balsų dauguma. Jeigu Kongresas neišreiš- 
kia pasitikėjimo, Vyriausybė turi atsistatydinti (114 str. 1 d.). Siekiant iš- 
laikyti pusiausvyrą tarp įstatymų leidžiamosios ir vykdomosios valdžios 
Konstitucijoje numatyta teisė Vyriausybei, kuriai pareikštas nepasitikėji- 
mas, siūlyti karaliui paleisti Kongresą, Senatą arba Generalinius Kortesus. 

Vyriausybė - aukščiausia ir savarankiška valstybės valdymo institu- 
cija, kurios kompetencijai priskirti vidaus ir užsienio politikos klausimai. 
Vyriausybė garantuoja valstybės saugumą ir viešąją tvarką, saugo valstybės 
teritorijos neliečiamybę. Konstitucija numato, kad Vyriausybė gali skelbti 
pavojaus valstybei padėtį, gavusi Kongreso sutikimą - nepaprastąją padėtį, 
tik Vyriausybė gali siūlyti Kongresui skelbti karo padėtį (116 str.). Vyriausy- 
bė- teisėkūros subjektas. Ji ne tik priima dekretus, bet Konstitucijoje numa- 
tytais atvejais, kaip minėta, turi teisę leisti įstatymus-dekretus ir deleguotus 
įstatymus. Vyriausybė turi įstatymų iniciatyvos teisę. Jai priklauso išimtinė 
teisė (ir pareiga) rengti valstybės biudžeto įstatymo projektą ir teikti jį Ge- 
neraliniams Kortesams svarstyti. Vyriausybė koordinuoja ministerijų, kitų 
valstybės valdymo institucijų veiklą, jai pavaldžios teisėsaugos institucijos. 
Prie Vyriausybės veikia įvairios patariamosios institucijos. Pagal Konstitu- 
ciją aukščiausioji Vyriausybės patariamoji institucija yra Valstybės taryba 
(Consejo de Estado, 107 str.). Ekonomikos planavimo projektams rengti prie 
Vyriausybės veikia šiam tikslui įsteigta taryba (131 str. 2 d.). 

Pagal Konstituciją konstitucinės kontrolės funkcija pavedama Konsti- 
tuciniam Tribunolui. Dabartiniame Ispanijos konstitucingumo etape Kons- 
titucinio Tribunolo vaidmuo valstybės gyvenime akivaizdus: ši institucija 
tapo vienu svarbiausių „konstitucijos ir demokratijos plėtros bei valstybės 
autonominių regionų teisių stiprinimo veiksnių“'*. Dažnai aiškinama, kad 





8 Gil Robles y Gil Delgado, A. The Framework of the Relations between the Constitutional 
Court and the Defensor del Pueblo (Ombudsman) in Spain Įinteraktyvus]. Prieiga per 
internetą: <http:www.venice.coe.int/docs/2001>. 

Ispanijos Konstitucinis Tribunolas nėra teisminės valdžios dalis"?. Tai yra ne- 
priklausoma institucija, turinti savo reglamentą ir teises, aukščiausia valsty- 
bės institucija, turinti teisę interpretuoti Ispanijos Konstituciją??. Konstituci- 
nio Tribunolo veiklą reglamentuoja Konstitucija ir Konstitucinio Tribunolo 
organinis įstatymas, priimtas 1979 m. (su vėlesniais pakeitimais)?! 

Konstitucinį Tribunolą sudaro 12 narių. Juos skiria Karalius Kongreso, 
Senato, Vyriausybės ir Generalinės teismų tarybos siūlymu. Po 4 teisėjus siū- 
lo Kongresas ir Senatas (3/5 visų narių balsų dauguma), po 2 - Vyriausybė ir 
Generalinė teismų taryba. Konstitucinio Tribunolo nariais gali būti skiriami 
teisininkai, turintys visuomenės pripažinimą ir ne mažesnį kaip 15 metų tei- 
sinio darbo stažą. Konstitucinio Tribunolo nariai skiriami 9 metams. Kons- 
titucinis Tribunolas kas treji metai atnaujinamas vienu trečdaliu. 

Konstitucinis Tribunolas tikrina įstatymų ir teisės aktų, turinčių įsta- 
tymo galią, konstitucingumą; atlieka išankstinį sudaromų tarptautinių su- 
tarčių, kurių nuostatos prieštarauja Konstitucijai, konstitucingumo tyrimą; 
nagrinėja individualius skundus (recursos de amparo) dėl pažeistų žmo- 
gaus teisių ir laisvių, įtvirtintų Konstitucijos 14-29 straipsniuose; spren- 
džia ginčus dėl kompetencijos padalijimo tarp valstybės ir autonominių 
bendrijų, ir tarp autonominių bendrijų; tikrina autonominių bendrijų 
teisės aktų konstitucingumą; nagrinėja ir priima sprendimus kitais klausi- 
mais, kuriuos numato organinis įstatymas. 

Prašymą ištirti įstatymų atitiktį Konstitucijai gali pateikti ministras 
pirmininkas, ombudsmenas, 50 deputatų, 50 senatorių, kolegialios au- 
tonominių bendrijų vykdomosios valdžios institucijos bei jų asamblėjos. 
Įstatymas numato tokio pareiškimo padavimo terminą: pareiškimą galima 
pateikti per 3 mėnesius nuo įstatymo paskelbimo. Prašymą Konstituciniam 
Tribunolui gali pateikti ir teismai tais atvejais, kai nagrinėdami konkrečią 





B Guillen Carames, J. The role of the Constitutional Court in the state and society in Spain 


[interaktyvus]. Prieiga per internetą: <http:www.Venice.coe.int/docs/2001; Cabrero, O. 
A Guide to the Spanish Legal System. [interaktyvus]. Prieiga per internetą: <htpp:www. 
Ilrx.com/features/spain.html>. 

Konstitucinės kontrolės užuomazgų Ispanijoje būta jau XIX a. pradžioje. 1812 m. Is- 
panijos konstitucijoje buvo numatyta įsteigti nuolatinę kortesų komisiją (deputaciją), 
kuri užtikrintų, kad būtų laikomasi konstitucijos laikotarpiu tarp parlamento sesijų. 
1931 m. Ispanijos konstitucija įtvirtino specialią konstitucinės kontrolės instituciją — 
Konstitucinių garantijų teismą. 

Ley Organica 2/1979, del Tribunal Constitutional [interaktyvus]. Prieiga per internetą: 
<http://www.juridicas.com/base. datos>; Tribunal Constitutional [interaktyvus]. Prieiga 
per internetą: <http://www.tribunalconstitucional.es/LOTC.htm>. 

bylą nusprendžia, kad įstatymas gali prieštarauti Konstitucijai. Paklausimą 
dėl tarptautinių sutarčių konstitucingumo gali pateikti Senatas, Kongresas 
ir Vyriausybė. Skundus dėl žmogaus konstitucinių teisių pažeidimo turi 
teisę pateikti pavieniai asmenys, korporacijos, ombudsmenas ir prokura- 
tūra. Šiuos skundus Konstitucinis Tribunolas nagrinėja, kai yra išnaudotos 
visos teisminės gynybos priemonės. Organinis įstatymas gali nustatyti ir 
kitus subjektus, galinčius būti pareiškėjais. 

Teisminę valdžią įgyvendina teismai, kuriuos sudaro teisėjai ir ma- 
gistratai (Magistrados). Pagal Konstituciją teismai laikomi tautos įsteigta 
savarankiška valstybės valdžios dalimi. „Teisingumas kyla iš tautos“ - ši 
nuostata įtvirtinta Konstitucijos 117 straipsnio 1 dalyje. Teismas priima 
sprendimus karaliaus vardu. Vykdydami teisingumą, teismai yra nepri- 
klausomi, nekeičiami ir klauso tik įstatymo. 

Teisminę valdžią sudaro valstybėje veikianti teismų sistema. Pažymė- 
tina, kad Konstitucija nustato tik bendruosius teismų sistemos pagrindus. 
Pirma, teisminė valdžia yra vieninga (unitarinė, 117 str. 5 d.). Tai reiškia, 
kad Ispanijos autonominės bendrijos negali turėti savo teisminės valdžios 
institucijų. Antra, draudžiama steigti ypatinguosius teismus. Karo teismai 
gali būti steigiami įstatymu tik karo padėties atveju nepažeidžiant Konsti- 
tucijoje įtvirtintų principų (117 str. 5, 6 d.). Trečia, aukščiausioji valstybės 
teisminė institucija - Ispanijos Aukščiausiasis Teismas (123 str. 1 d.). Ket- 
virta, teismų sistemą ir teisėjų statusą reglamentuoja organinis įstatymas 
(122 str. 1 d.). Penkta, teismų veiklą administruoja ir kontroliuoja Genera- 
linė teismų taryba (122 str. 2 d.). 

Teismų sistemą, jų formavimo tvarką, veiklą ir teisėjų statusą reg- 
lamentuoja teismų organinis įstatymas, priimtas 1985 m. (su vėlesniais 
pakeitimais)??. Teisingumo funkcijai vykdyti Ispanijos teritorija yra su- 
skirstyta į municipalitetus (municipios), teismines apygardas (partidos ju- 
diciales), provincijas (provincias), autonomines bendrijas (Comunidades 
Autonomas). Šis suskirstymas sutampa su administracine teritorine šalies 
struktūra, išskyrus teismines apygardas: jos jungia keletą municipalitetų, 
priklausančių vienai provincijai. Kiekviename teritoriniame vienete veikia 
atitinkamos rūšies teismai“. 





2 Ley Organica 6/1985, del Poder Judicial Įinteraktyvus]. Prieiga per internetą: <http:// 
www.juridicas.com/base datos>. 

3 Pvz., municipalitetuose veikia municipaliniai teismai (Juzgados municipalles) ir taikos 
teismai (Juzgados de Paz). Teisminėse apygardose veikia pirmosios instancijos teismai 

Dviejų teismų - Aukščiausiojo Teismo (Tribunal Supremo) ir Aukštes- 
niojo nacionalinio teismo (Audiencia Nacional) - jurisdikcija apima visos 
šalies teritoriją. Teismų veiklai administruoti ir kontroliuoti konstitucija 
numato specialią instituciją - Generalinę teismų tarybą (Consejo General 
del Poder Judicial). Jos narius skiria Karalius penkeriems metams. Tarybą 
sudaro 20 narių ir pirmininkas - Aukščiausiojo Teismo pirmininkas. Aukš- 
čiausiojo Teismo pirmininką skiria karalius Generalinės teismų tarybos tei- 
kimu. Pagal Konstituciją 12 kandidatų į tarybos narius siūlo teisėjai ir ma- 
gistratai, 8 - Senatas ir Kongresas (po keturis nuo kiekvienų rūmų, 3/5 se- 
natorių ir deputatų balsų dauguma). Galiojantis teismų įstatymas nustato, 
kad visus 20 narių siūlo Generaliniai Kortesai (po 10 nuo kiekvienų rūmų). 
12 Tarybos narių turi būti teisėjai ir magistratai, 8 - advokatai ir aukštos 
kvalifikacijos teisininkai, turintys ne mažesnę kaip 15 metų teisinio darbo 
stažą“*. Generalinė teismų taryba sprendžia klausimus, susijusius su teisėjų 
paskyrimu ir atleidimu iš pareigų, rengia teisėjų etikos kodeksą. 

Konstitucijoje įtvirtintas regioninės valstybės modelis, suteikiantis 
plačias savivaldos galimybes šalies regionams. Nors Konstitucijoje Ispanija 
įtvirtinama kaip vieninga ir nedaloma valstybė, joje pripažįstamas ir ga- 
rantuojamas tautinių ir teritorinių bendrijų autonomijos principas (2 str.). 
Kai kurių autorių nuomone, ši konstitucinė nuostata yra pernelyg abstrakti 
ir neapibrėžia, ar Ispanija yra federacinė, ar unitarinė, ar decentralizuota 
valstybė. Faktiškai Ispanija formavosi kaip federacinė valstybė“. Centri- 
nės ir vietinės valdžios santykiai - viena iš seniausių Ispanijos problemų. 
Konstitucijoje įtvirtintų nuostatų, reglamentuojančių valstybės teritorinę 
sandarą, dviprasmiškumas ir neaiškumas - viena iš priežasčių, dėl kurių 
santykiai tarp valstybės ir autonominių bendrijų yra nuolatinė bylų, nagri- 
nėjamų Konstituciniame Tribunole, tema“. 





(Juzgados de Primera Instancia e Instruccion), baudžiamieji teismai (Juzgados de lo Pe- 
nal), darbo teismai (Juzgados de lo Social), nepilnamečių teismai (Juzgados de Meno- 
res), administraciniai teismai (Juzgados de lo Contecioso-administrativo), laisvės atėmi- 
mo vietų priežiūros teismai (Juzgados de Vigilancia penitenciaria). Provincijose veikia 
provincijų teismai (Audiencies provinciales). Kiekvienoje autonominėje bendrijoje yra 
regiono aukščiausiasis teismas (Tribunales superiores de las Comunidades autonomas). 

* Consejo General del Poder Judicial [interaktyvus]. Prieiga per internetą: <http://www. 
cgpj.es/org judicial.html>; <http://www.cgpj.es/ingles/index.html>. 

* Santolaya, P. The Spanish Constitutional System [interaktyvus]. Prieiga per internetą: 
<http:www.venice.coe.int/docs/2001>. 

2 Guillen Carames, J. The role of the Constitutional Court in the state and society in Spain 
[interaktyvus]. Prieiga per internetą: <http:www.venice.coe.int/docs/2001>. 

Ispanijos administracinę teritorinę struktūrą sudaro municipalitetai, 
provincijos ir autonominiai regionai. Ispanijos teritorija yra suskirstyta 
į 50 provincijų, sudarytų iš municipalitetų (pastarųjų skaičius priklau- 
so nuo miestų ir gyvenviečių skaičiaus). Šie administraciniai teritoriniai 
vienetai turi savo valdžios institucijas“. Municipalitetai (municipios) - tai 
administraciniai teritoriniai vienetai, turintys savivaldos teisę (140 str.). 
Municipalitetams vadovauja municipalinė taryba. Jos narius ketveriems 
metams renka vietos gyventojai, remdamiesi visuotine, lygia ir tiesiogine 
rinkimų teise, slaptu balsavimu pagal proporcinę rinkimų sistemą. Tarybai 
vadovauja meras (alkaldo). Konstitucija numato, jog merą gali rinkti vietos 
gyventojai arba municipalinė taryba iš tarybos narių (140 str.). Aukščiau- 
sia vietinės valdžios institucija provincijose - provincijos deputacija (de- 
putacion provincial). Ją renka municipalinės tarybos iš savo narių ketve- 
riems metams. Provincijos deputacijai vadovauja prezidentas, kurį renka 
deputacijos nariai. Centrinei valdžiai provincijose atstovauja vyriausybės 
skiriamas atstovas - gubernatorius. 

Provincijoms, kurių gyventojus sieja bendri istoriniai, kultūriniai ir 
ekonominiai ryšiai, suteikta teisė jungtis į autonomines bendrijas (Comu- 
nidades Autonomas) (143 str. 1 d.). Generaliniai Kortesai organiniu įstaty- 
mu gali leisti įsteigti autonominę bendriją vienai provincijai, nesilaikydami 
anksčiau nurodytų sąlygų, taip pat teritorijoms, neįeinančioms į provin- 
cijos sudėtį (144 str. 1, 2 p). Autonominės bendrijos steigimo iniciatyvos 
teisę turi provincijų deputacijos, salų teritorijų atstovaujamosios instituci- 
jos, 2/3 municipalitetų, kurių gyventojai sudaro elektorato daugumą pro- 
vincijoje arba saloje. Organinis įstatymas gali nustatyti ir kitus subjektus, 
turinčius teisę inicijuoti autonominės bendrijos steigimo procesą“. 





* Vietinės valdžios institucijų reorganizacija pagal Konstitucijoje numatytą vietinės val- 
džios modelį pradėta 1979 m. (tais metais įvyko pirmieji demokratiniai municipaliniai 
rinkimai) ir iš esmės baigėsi 1985 m. (tais metais buvo priimtas vietos valdžios bazinis 
įstatymas). Spain-Local Government [interaktyvus]. Prieiga per internetą: <//http:// 
country studies.us/spain/79.htm>. 

Ispanijos teritorinė reorganizacija į autonomines bendrijas vyko keliais etapais. Pirmie- 
ji autonomijos statusą gavo istoriniai regionai: 1980 m. Baskijos krašte ir Katalonijoje, 
1981 m. - Galicijoje, 1982 m. - Andalūzijoje įvyko asamblėjų (regioninių parlamentų) 
rinkimai. 1983 m. vienu metu įvyko asamblėjų rinkimai kituose 13 autonominių regio- 
nų. 1986 m. municipalinės autonomijos statusas buvo suteiktas Seutos ir Melilijos mies- 
tams (anklavams Š. Afrikoje). Pagal 1995 m. priimtus autonomijos statutus šių miestų 
teisinis statusas buvo prilygintas autonominių bendrijų teisiniam statusui. Comunidades 
Autonomas interaktyvus]. Prieiga per internetą: <//http://www.la-moncloa.es/>. 

Autonominės bendrijos veikia pagal savo autonomijos statutą. Statutus 
ir jų pakeitimus tvirtina Generaliniai Kortesai. Jie turi įstatymo galią ir yra 
sudėtinė Ispanijos teisinės sistemos dalis. Autonominės bendrijos privalo 
organizuoti valdžios institucijų sistemą pagal Konstitucijos 152 straipsnyje 
nustatytą regioninės valdžios organizavimo modelį. Aukščiausia bendrijos 
atstovaujamoji ir teisės aktus priimanti institucija yra asamblėja. Bendrijų 
asamblėjas renka vietos gyventojai ketveriems metams remiantis visuo- 
tine, lygia, tiesiogine rinkimų teise ir slaptu balsavimu pagal proporcinę 
rinkimų sistemą. Vykdomosios valdžios funkcijas atlieka vykdomoji tary- 
ba, kuriai vadovauja prezidentas. Prezidentą, kurį renka asamblėja iš savo 
narių, skiria Karalius. Prezidentas atstovauja autonominei bendrijai. 

Autonominės bendrijos gali turėti visas teises, kurias joms numato 
Konstitucija (visiška autonomija) arba jų dalį (ribota autonomija). Genera- 
liniai Kortesai organiniu įstatymu gali perduoti autonominėms bendrijoms 
ir kai kuriuos įgaliojimus, kurie pagal Konstituciją priskirti tik valstybės 
kompetencijai (150 str. 1, 2 d.)?. Autonominių bendrijų veiklos kontro- 
lės funkcijas atlieka Konstitucinis Tribunolas, Vyriausybė, Audito rūmai, 
administraciniai teismai ir kitos institucijos, kurias steigia parlamentas 
(150, 153 str.). Tais atvejais, kai autonominės bendrijos priimti sprendimai 
ar veiksmai prieštarauja Konstitucijai, įstatymams ar bendriems valstybės 
interesams, Vyriausybė Senato pritarimu (absoliučia balsų dauguma) gali 
imtis tam tikrų tiesioginio valdymo priemonių (155 str.). 





> Šiuo metu Baskų kraštas (Baskija), Katalonija, Galicija ir Andalūzija turi visišką auto- 
nomiją: turi teisę tvarkyti visus krašto reikalus, išskyrus tuos, kurie pagal Konstituciją 
priskirti tik valstybės kompetencijai. Dauguma autonominių bendrijų turi ribotą au- 
tonomiją. 

1978 m. gruodžio 27 d. 


Aš, Donas Chuanas Karlas I, Ispanijos Karalius, visiems, kurie tai gir- 
di ir supranta, skelbiu: žinokite, kad Kortesai priėmė, o Ispanijos žmonės 
patvirtino šią Konstituciją: 


PREAMBULĖ 


Ispanijos Tauta, trokšdama prisidėti prie teisingumo, laisvės ir sau- 
gumo, taip pat laiduoti gerovę visiems savo nariams, naudodamasi savo 
suverenia teise, pareiškia savo siekį: 

laiduoti demokratišką sambūvį pagal Konstituciją ir įstatymus, pa- 
grįstą teisinga ekonomine ir socialine santvarka; įtvirtinti teisinę valstybę, 
užtikrinančią įstatymo, kaip žmonių valios išraiškos, viršenybę; 

užtikrinti, kad Ispanijoje visi ispanai ir kitų tautybių žmonės galėtų 
įgyvendinti žmogaus teises, taip pat puoselėti savo kultūrą ir tradicijas, kal- 
bą ir institucijas; 

prisidėti prie kultūros ir ekonomikos plėtros siekiant visiems laiduoti 
orų gyvenimą; 

sukurti pirmaujančią demokratinę visuomenę ir 

prisidėti prie visų Žemės tautų taikių santykių ir vaisingo bendradar- 
biavimo. 

Įgyvendindami šiuos siekius Kortesai pritarė, o Ispanijos liaudis pa- 
tvirtino šią Konstituciją. 





* Ispanijos Karalystės Konstitucija, paskelbta Ispanijos Konstitucinio Tribunolo interneto 
puslapyje http://www.tribunalconstitucional.es/es/constitucion/Paginas/Constitucion- 
Castellano.aspx, išversta iš ispanų kalbos. 

ĮVADAS 


1 straipsnis 

1. Ispanija yra skelbiama teisine demokratine socialine valstybe, aukš- 
čiausiomis savo teisinės tvarkos vertybėmis laikančia teisingumą, lygybę ir 
politinį pliuralizmą. 

2. Nacionalinis suverenitetas priklauso valstybės valdžios šaltiniui — 
Ispanijos liaudžiai. 

3. Ispanijos politinė forma yra parlamentinė monarchija. 


2 straipsnis 

Konstitucija pagrįsta nepalaužiama Ispanijos Tautos vienybe, viena ir 
nedaloma visų ispanų Tėvyne; ji pripažįsta ir laiduoja tautybių ir ją suda- 
rančių regionų autonomijos teisę bei jų tarpusavio solidarumą. 


3 straipsnis 

1. Oficiali valstybinė kalba yra kastilų. Visi ispanai privalo ja kalbėti ir 
turi teisę ją vartoti. 

2. Kitos Ispanijos kalbos taip pat yra oficialios atitinkamose autono- 
minėse bendruomenėse pagal jų statutus. 

3. Ispanijos kalbų ir tarmių įvairovė yra ypač saugoma ir gerbiama jos 
kultūrinio paveldo dalis. 


4 straipsnis 

1. Ispanijos vėliavą sudaro trys horizontalios juostos - raudona, gelto- 
na ir raudona. Geltona juosta yra dvigubai platesnė nei kiekviena raudona 
juosta. 

2. Autonominės bendruomenės statutais gali patvirtinti savo vėliavas 
ir herbus. Visi jie yra naudojami valstybinėse įstaigose ir oficialiuose ak- 
tuose greta Ispanijos valstybinės vėliavos. 


5 straipsnis 
Valstybės sostinė yra Madrido miestas. 


6 straipsnis 

Pagal politinio pliuralizmo principą politinės partijos konkuruoja for- 
muodamos ir reikšdamos liaudies valią ir yra pagrindinė priemonė liau- 
džiai dalyvauti politiniame gyvenime. Jos steigiamos ir veikia laisvai, kiek 

tai leidžiama Konstitucijos ir įstatymo. Jų vidaus struktūra ir veikla privalo 
būti demokratiškos. 


7 straipsnis 

Darbuotojų profesinės sąjungos ir darbdavių asociacijos gina ir lai- 
duoja ekonominius ir socialinius interesus, kuriems jos atstovauja. Jos 
steigiamos ir veikia laisvai, kiek tai leidžiama Konstitucijos ir įstatymo. Jų 
vidaus struktūra ir veikla privalo būti demokratiškos. 


8 straipsnis 

1. Ginkluotąsias pajėgas sudaro sausumos kariuomenė, kariniai jūrų 
ir oro laivynai. Šios pajėgos turi laiduoti Ispanijos nepriklausomybę ir su- 
verenitetą, ginti jos teritorinę neliečiamybę ir konstitucinę santvarką. Jos 
steigiamos ir veikia demokratiškai. 

2. Ginkluotųjų pajėgų organizavimo pagrindai nustatyti organiniame 
įstatyme pagal šios Konstitucijos principus. 


9 straipsnis 

1. Piliečiai ir valstybės valdžios institucijos privalo laikytis Konstitu- 
cijos ir įstatymų. 

2. Valstybės valdžios institucijos privalo sukurti tokias sąlygas, kad 
žmonių ir bendruomenių laisvė ir lygybė būtų realios ir veiksmingos; ša- 
linti kliūtis, trukdančias ar keliančias sunkumų visiškai įgyvendinti laisvę 
ir lygybę; sudaryti palankias sąlygas visiems piliečiams dalyvauti politinia- 
me, ekonominiame, kultūriniame ir socialiniame gyvenime. 

3. Konstitucija užtikrina teisėtumo principą, norminių aktų hie- 
rarchiją ir privalomą skelbimą; taip pat užtikrina, kad asmens teises pa- 
žeidžiančios ar ribojančios arba bausmes nustatančios nuostatos neturi 
grįžtamosios galios, teisinę apsaugą, teismo draudimą viešajai valdžiai 
savivaliauti. 


I DALIS 
APIE PAGRINDINES TEISES IR PAREIGAS 


10 straipsnis 

1. Žmogaus orumas ir jo teisių neliečiamumas, laisvas asmenybės vys- 
tymasis, pagarba įstatymui ir kitų Žmonių teisėms yra politinės santvarkos 
ir visuomenės santarvės pagrindas. 


1026 


Ispanijos Karalystės Konstitucija 


2. Normos, susijusios su Konstitucijoje įtvirtintomis pagrindinėmis 
teisėmis ir pareigomis, atitinka Visuotinę žmogaus teisių deklaraciją, Ispa- 
nijos ratifikuotas tarptautines sutartis ir susitarimus šiais klausimais. 


I SKYRIUS 
APIE ISPANUS IR UŽSIENIEČIUS 


11 straipsnis 

1. Ispanijos pilietybė gaunama, išlaikoma ir prarandama pagal įstatymą. 

2. Niekas, kas yra gimęs ispanu, negali prarasti savo pilietybės. 

3. Valstybė gali sudaryti sutartis dėl dvigubos pilietybės su Iberoame- 
rikos šalimis arba su šalimis, turėjusiomis ar turinčiomis ypatingų ryšių su 
Ispanija. Tokiose valstybėse, net jei jos savo piliečiams nesuteikia tokios 
teisės, ispanai gali būti natūralizuojami, kartu neprarasdami Ispanijos pi- 


lietybės. 


12 straipsnis 
Ispanai tampa pilnamečiais sulaukę 18 metų amžiaus. 


13 straipsnis 

1. Užsieniečiai Ispanijoje sutarčių ir įstatymo nustatytomis sąlygomis 
naudojasi šioje Konstitucijos dalyje numatytomis pilietinėmis teisėmis. 

2. Konstitucijos 23 straipsnyje nustatytomis teisėmis naudojasi tik 
ispanai, išskyrus sutartyse arba įstatymuose numatytus atvejus, kai abi- 
pusiškumo pagrindu vietos savivaldos rinkimuose suteikiama aktyvioji ir 
pasyvioji rinkimų teisės. 

3. Išduoti asmenį kitai valstybei leidžiama abipusiškumo pagrindu tik 
vykdant sutartį arba įstatymą. Asmenys, padarę politinius nusikaltimus, ki- 
toms valstybėms nėra išduodami; teroro aktai nėra politiniai nusikaltimai. 

4. Įstatymas nustato prieglobsčio suteikimo kitų šalių piliečiams ir as- 
menims be pilietybės sąlygas. 


II SKYRIUS 
TEISĖS IR LAISVĖS 
14 straipsnis 
Visi ispanai yra lygūs prieš įstatymą; neleidžiama jokia jų diskrimina- 
cija dėl gimimo, rasės, lyties, išpažįstamo tikėjimo, pažiūrų arba bet kokiais 
kitais asmeninio ar socialinio pobūdžio pagrindais. 

I POSKYRIS. APIE PAGRINDINĖS TEISES IR PILIETINES LAISVES 


15 straipsnis 

Visi turi teisę į gyvybę, fizinį ir moralinį neliečiamumą, niekas jokiais 
būdais negali būti kankinamas arba su juo negali būti elgiamasi nežmoniš- 
kai ar žeminant orumą. Mirties bausmė panaikinama, išskyrus karo meto 
atvejus, numatytus kariniuose baudžiamuosiuose įstatymuose. 


16 straipsnis 

1. Piliečiams ir jų susivienijimams yra laiduojama ideologijos, tikė- 
jimo išpažinimo ir kulto laisvė be jokių suvaržymų, išskyrus tuos, kurie 
būtini įstatymo saugomai visuomeninei tvarkai palaikyti. 

2. Niekas negali būti verčiamas viešai atskleisti savo nuomonę, įsitiki- 
nimus arba tikėjimą. 

3. Jokia religija negali būti valstybinė. Valdžios institucijos atsižvelgia į 
Ispanijos visuomenės religinius įsitikinimus ir atitinkamai bendradarbiau- 
ja su Katalikų bažnyčia ir kitomis konfesijomis. 


17 straipsnis 

1. Kiekvienas asmuo turi teisę į laisvę ir saugumą. Niekam negali būti 
atimta laisvė kitaip, kaip tik pagal šio straipsnio nuostatas bei įstatymo nu- 
statytais atvejais ir forma. 

2. Kardomasis sulaikymas negali būti ilgesnis, nei to reikia bylos aplin- 
kybėms nustatyti, ir bet kuriuo atveju negali viršyti septyniasdešimt dviejų 
valandų, kurioms praėjus sulaikytasis privalo būti paleistas arba perduotas 
teismui. 

3. Kiekvienas sulaikytas asmuo privalo būti jam suprantamu būdu ne- 
delsiant informuotas apie jo teises ir sulaikymo priežastis; draudžiama versti jį 
duoti parodymus. Sulaikytajam laiduojama advokato pagalba ir dalyvavimas, 
kai įstatymo nustatyta tvarka yra surašomi policijos ir teismo dokumentai. 

4. Įstatymas nustato habeas corpus taikymo tvarką, kai neteisėtai su- 
laikytas asmuo neatidėliotinai perduodamas teismui. 


18 straipsnis 
1. Laiduojama teisė į garbę, tapatumą bei asmens ir šeimos privatumą. 
2. Gyvenamoji vieta yra neliečiama. Išskyrus sulaikymo nusikaltimo 
vietoje atvejus, neleidžiama įsiveržti į gyvenamąją vietą, taip pat be jos sa- 
vininko ar be išankstinės teismo sankcijos atlikti kratą. 

3. Laiduojamas susirašinėjimo, taip pat pašto, telegrafo, telefono pra- 
nešimų slaptumas, kuris gali būti ribojamas tik teismo leidimu. 

4. Įstatymas riboja informacijos naudojimą, kad būtų visiškai užtik- 
rinta piliečių garbės, asmeninio ir šeiminio gyvenimo bei piliečių teisių 
apsauga. 


19 straipsnis 

Ispanai turi teisę laisvai pasirinkti gyvenamąją vietą ir judėti šalies te- 
ritorijoje. 

Jie taip pat turi teisę įstatymo nustatytomis sąlygomis laisvai įvažiuoti 
į Ispaniją ir išvažiuoti iš jos. Ši teisė negali būti apribota jokiais ideologi- 
niais ar politiniais sumetimais. 


20 straipsnis 

1. Pripažįstamos ir saugomos šios teisės: 

a) teisė laisvai žodžiu, raštu ar kitokiu būdu skleisti pažiūras, nuomo- 
nes ir idėjas; 

b) kurti ir atlikti literatūros, meno, mokslo ir technikos kūrinius; 

c) akademinė laisvė; 

d) teisė laisvai bet kokiomis perdavimo priemonėmis perduoti ir gauti 
patikimą informaciją. Įstatyme numatoma, kokiomis sąlygomis naudoji- 
masis šia teise ribojamas siekiant išlikti sąžiningam ir išsaugoti profesinę 
paslaptį. 

2. Minėtų teisių įgyvendinimas negali būti apribotas jokiomis išanks- 
tinės cenzūros priemonėmis. 

3. Nuo valstybės arba valstybinių įstaigų priklausomų žiniasklaidos 
priemonių parlamentinės kontrolės organizavimo ir įgyvendinimo tvarka 
nustatoma įstatymu. Gerbiant visuomenės pliuralizmą ir Ispanijos kalbų 
įvairovę, socialinėms ir politinėms bendrijoms, atstovaujančioms atitinka- 
miems interesams, įstatymu laiduojama galimybė naudotis pirmiau minė- 
tomis priemonėmis. 

4. Šių laisvių įgyvendinimą riboja pagarba šioje Konstitucijos dalyje 
numatytoms teisėms, šias teises išsamiai apibrėžiančioms įstatymo nuo- 
statoms, pirmiausia teisei į garbę, privatų gyvenimą, tapatumą ir vaikų bei 
jaunimo apsaugą. 

5. Leidiniai, įrašai ir kitos žiniasklaidos priemonės konfiskuojamos tik 
teismo leidimu. 

21 straipsnis 

1. Pripažįstama piliečių teisė į taikius ir neginkluotus susirinkimus. 
Šiai teisei įgyvendinti nereikia išankstinio leidimo. 

2. Apie susirinkimus ir demonstracijas viešose vietose būtina pranešti 
valdžios institucijoms. Juos uždrausti valdžios institucijos gali tik tuo atve- 
ju, kai yra pakankamas pagrindas manyti, kad rengiamais susirinkimais ir 
demonstracijomis bus pažeista viešoji tvarka, bus keliamas pavojus žmo- 
nėms arba kieno nors nuosavybei. 


22 straipsnis 

1. Pripažįstama teisė burtis į susivienijimus. 

2. Susivienijimai, keliantys tokius tikslus arba besinaudojantys tokiomis 
priemonėmis, kurios įstatymo priskiriamos prie nusikalstamų, yra neteisėti. 

3. Susivienijimai, kuriami vadovaujantis šiuo straipsniu, turi būti 
įtraukti į registrą tik siekiant paviešinti jų veiklą. 

4. Panaikinti susivienijimus arba sustabdyti jų veiklą galima tik moty- 
vuotu teismo sprendimu. 

5. Draudžiami slapti ir sukarinti susivienijimai. 


23 straipsnis 

1. Tvarkant valstybės reikalus piliečiai turi teisę dalyvauti tiesiogiai ir 
per savo atstovus visuotinės rinkimų teisės pagrindu laisvai renkamuose 
reguliariai vykdomuose rinkimuose. 

2. Įstatymo nustatyta tvarka piliečiai, turėdami lygias galimybes, gali 
stoti į valstybės tarnybą ir tapti valstybės pareigūnais. 


24 straipsnis 

1. Kiekvienas turi teisę į veiksmingą savo teisėtų teisių ir interesų gy- 
nybą teisme; jokiu būdu negalima asmens visai neginti. 

2. Kiekvienas turi teisę, kad jo byla būtų nagrinėjama tokio teismo, ku- 
riam įstatymas priskiria tokios bylos jurisdikciją, teisę į advokato pagalbą ir 
gynybą, teisę būti informuotas apie kaltinimą, teisę į atvirą teisminį nagrinė- 
jimą, vykdomą per nustatytą laikotarpį ir laikantis visų garantijų, teisę nau- 
doti visas gynybai numatytas įrodinėjimo priemones, teisę neliudyti prieš 
save ir nepripažinti savo kaltės, taip pat teisę į nekaltumo prezumpciją. 

Įstatymas nustato atvejus, kada dėl giminystės ryšių arba profesinės 
paslapties neprivaloma pranešti apie tariamai neteisėtus veiksmus. 


1030 


Ispanijos Karalystės Konstitucija 


25 straipsnis 

1. Niekas negali būti nuteistas ar nubaustas už veiksmus arba nevei- 
kimą, kurie jų atlikimo metu įstatymuose nebuvo pripažinti nusikaltimais, 
baudžiamaisiais nusižengimais arba administracinės teisės pažeidimais. 

2. Laisvės atėmimu ir kitomis visuomenės saugumo užtikrinimo 
priemonėmis siekiama perauklėti ir socialiai reabilituoti nuteistąjį. Pri- 
verčiamasis darbas yra draudžiamas. Atlikdamas laisvės atėmimo bausmę 
nuteistasis naudojasi šiame skyriuje išvardytomis pagrindinėmis teisėmis, 
išskyrus tas, kurios gali būti apribotos teismo nuosprendžiu, bausmės turi- 
niu ir bausmių vykdymą nustatančiu įstatymu. Bet kuriuo atveju nuteistas 
laisvės atėmimu asmuo turi teisę dirbti apmokamą darbą, naudotis socia- 
linio draudimo sistemos privilegijomis ir kultūra bei visapusiškai lavinti 
savo asmenybę. 

3. Taikant administracinę atsakomybę negalima numatyti bausmių, 
tiesiogiai arba netiesiogiai reiškiančių laisvės atėmimą. 


26 straipsnis 
Garbės teismai draudžiami viešojo administravimo srityje ir profesi- 
niais pagrindais veikiančiose organizacijose. 


27 straipsnis 

1. Kiekvienas turi teisę gauti išsilavinimą. Pripažįstama švietimo laisvė. 

2. Švietimo tikslas yra visapusiškai lavinti asmenybę gerbiant demokra- 
tinius visuomeninio gyvenimo principus bei pagrindines teises ir laisves. 

3. Valdžios institucijos laiduoja tėvų teisę vaikams parinkti tokią auk- 
lėjimo formą, kuri atitiktų pačių tėvų moralinius ir religinius įsitikinimus. 

4. Pradinis išsilavinimas yra privalomas ir nemokamas. 

5. Valstybės institucijos visiems asmenims laiduoja teisę gauti išsila- 
vinimą planuodamos visuotinę pedagoginę sistemą, veiksmingai dalyvau- 
jant visiems suinteresuotiesiems asmenims steigdamos mokymo įstaigas. 

6. Fiziniams ir juridiniams asmenims pripažįstama laisvė steigti švie- 
timo įstaigas gerbiant konstitucinius principus. 

7. Dėstytojai, tėvai ir kai kuriais atvejais studentai įstatymo nustatyta 
tvarka prižiūri visas iš valstybės lėšų finansuojamas mokymo įstaigas ir da- 
lyvauja jas valdant. 

8. Valdžios institucijos, siekdamos užtikrinti įstatymų laikymąsi, pri- 
žiūri švietimo sistemą ir nustato valstybinius švietimo standartus. 

9. Valdžios institucijos remia mokymo įstaigas, kurių veikla atitinka 
įstatymų reikalavimus. 
10. Pripažįstama įstatymo nustatyto masto universitetų autonomija. 


28 straipsnis 

1. Kiekvienas turi teisę laisvai stoti į profesines sąjungas. Įstatymu 
galima apriboti šią teisę arba numatyti galimybę nesuteikti tokios teisės 
ginkluotųjų pajėgų kariškiams ir tarnautojams, taip pat karinių statutų re- 
guliuojamų karinių įstaigų ir kitokių darinių darbuotojams. Tokios teisės 
įgyvendinimo tvarka valstybės tarnautojams nustatoma įstatymu. Profesi- 
nių sąjungų veiklos laisvė apima teisę kurti profesines sąjungas ir stoti į jas, 
taip pat profesinių sąjungų teisę jungtis į konfederacijas, steigti tarptauti- 
nes profesines sąjungas ir prisijungti prie jų. Niekas negali būti verčiamas 
stoti į profesinę sąjungą. 

2. Pripažįstama darbuotojų teisė streikuoti siekiant apginti savo inte- 
resus. Įstatymu, nustatančiu tokios teisės įgyvendinimo tvarką, reglamen- 
tuojamos būtinos priemonės, laiduojančios pagrindinių visuomenės gyve- 
nimo palaikymo tarnybų veiklą. 


29 straipsnis 
1. Visi ispanai turi teisę įstatymo nustatyta forma ir tikslu siųsti į valsty- 
bės valdžios institucijas individualius ar kolektyvinius rašytinius prašymus. 
2. Ginkluotųjų pajėgų kariškiai ir tarnautojai, taip pat karinių statutų 
reglamentuojamų karinių įstaigų ir kitokių darinių darbuotojai naudotis šia 
teise gali tik individualiai ir jų veiklą reguliuojančio įstatymo nustatyta tvarka. 


II POSKYRIS. APIE PILIEČIŲ PAGRINDINES TEISES IR PAREIGAS 


30 straipsnis 

1. Ginti Ispaniją yra ispanų teisė ir pareiga. 

2. Įstatymas nustato ispanų karines prievoles; laikantis atitinkamų ga- 
rantijų juo nustatoma asmens teisė būti atleistam nuo privalomosios karo 
tarnybos dėl sąžinės, taip pat dėl kitų priežasčių. Tokiu atveju įstatymo nu- 
statyta tvarka karo tarnyba gali būti pakeista alternatyviąja civiline tarnyba. 

3. Numatoma, kad gali būti steigiama alternatyvioji civilinė tarnyba, 
kuria siekiama bendruosius interesus atitinkančių tikslų. 

4. Įstatymas nustato piliečių pareigas didelių grėsmių, katastrofų arba 
visuomeninių nelaimių atvejais. 

31 straipsnis 

1. Kiekvienas asmuo per teisingą mokesčių sistemą, grindžiamą lygy- 
bės principais ir progresiniais mokesčiais, pagal savo ekonomines galimy- 
bes prisideda prie visuomenės išlaidų finansavimo. Tokioje sistemoje jokiu 
būdu negali būti numatyta konfiskavimo. 

2. Valstybės poreikiai tenkinami teisingai paskirstant valstybės lėšas, 
o jų planavimas ir naudojimas privalo atitikti efektyvumo ir ekonomijos 
kriterijus. 

3. Viešuosius mokesčius asmenims arba turtui galima nustatyti tik 
įstatymu. 


32 straipsnis 

1. Sudarydami santuoką vyras ir moteris yra visiškai lygiateisiai. 

2. Įstatymas nustato santuokos formas, sutuoktinių amžių ir santuo- 
kos sudarymo sąlygas, priežastis, dėl kurių santuoka gali būti nutraukta, 
taip pat nutraukiant santuoką kylančių ginčų sprendimo tvarką. 


33 straipsnis 

1. Pripažįstama teisė į privačią nuosavybę ir paveldėjimą. 

2. Įstatymų nustatyta tvarka šių teisių socialinė funkcija apriboja jų 
turinį. 

3. Nuosavybė ir teisė į ją iš nieko negali būti atimta kitaip, kaip tik dėl 
pateisinamos priežasties, susijusios su visuomenės poreikiais arba socia- 
liniais interesais, kai už tai atitinkamai kompensuojama ir tokio atėmimo 
tvarka nustatyta įstatymu. 


34 straipsnis 

1. Pripažįstama teisė steigti labdaros fondus siekiant įstatymo nustaty- 
ta tvarka tenkinti visuomenės interesus. 

2. Tokių fondų veiklą taip pat reguliuoja 22 straipsnio 2 ir 4 dalių 
nuostatos. 


35 straipsnis 

1. Visi ispanai privalo dirbti ir turi teisę į darbą, laisvą profesijos arba 
darbo pobūdžio pasirinkimą, karjerą savo darbe, taip pat į darbo apmokė- 
jimą, būtiną socialiai priimtinam šeimos gyvenimo lygiui palaikyti. Jokiu 
būdu neleidžiama diskriminuoti dėl lyties. 

2. Darbuotojų teises ir pareigas reglamentuoja įstatymas. 

36 straipsnis 

Profesinių asociacijų teisinio statuso ypatumus, taip pat tokių asocia- 
cijų narių profesinę veiklą reglamentuoja įstatymas. Šių asociacijų vidaus 
struktūra ir veikla turi būti grindžiama demokratiniais pagrindais. 


37 straipsnis 

1. Įstatymas turi užtikrinti teisę darbo ginčus spręsti kolektyvinėmis 
darbuotojų ir darbdavių derybomis, taip pat tai, kad jų susitarimai turėtų 
teisinę galią. 

2. Pripažįstama darbuotojų ir darbdavių teisė į konfliktą darbo srity- 
je. Šios teisės įgyvendinimą reglamentuojančiame įstatyme, nors jame gali 
būti nustatyti būtini apribojimai, turi būti numatytos visuomenei gyvybiš- 
kai svarbių tarnybų darbo užtikrinimo garantijos. 


38 straipsnis 

Pripažįstama verslo laisvė rinkos ekonomikos sąlygomis. Valdžios 
institucijos garantuoja ir saugo jos įgyvendinimą, taip pat laiduoja gamy- 
bos apsaugą, atitinkančią bendrus ekonomikos reikalavimus, tarp jų ir 
planavimą. 


III SKYRIUS 
APIE PAGRINDINIUS SOCIALINĖS IR EKONOMINĖS 
POLITIKOS PRINCIPUS 


39 straipsnis 

1. Valdžios institucijos laiduoja teisinę, ekonominę ir socialinę šeimos 
apsaugą. 

2. Valdžios institucijos taip pat laiduoja visapusišką vaikų apsaugą. 
Visi vaikai yra lygūs prieš įstatymą, kad ir kokia būtų jų kilmė ir motinų 
šeiminė padėtis. Įstatymas laiduoja pagalbą nustatant tėvystę. 

3. Tėvai privalo visokeriopai rūpintis tiek santuokiniais, tiek nesan- 
tuokiniais savo vaikais, kol jie sulauks pilnametystės, taip pat ir kitais įsta- 
tymo numatytais atvejais. 

4. Vaikai naudojasi tarptautiniuose susitarimuose numatyta apsauga. 


40 straipsnis 
1. Valdžios institucijos, vykdydamos ekonominio stabilumo politiką, 
kuria tinkamas socialinės ir ekonominės plėtros, taip pat teisingesnio regi- 

oninių ir asmeninių pajamų paskirstymo sąlygas. Ypatingas dėmesys ski- 
riamas tam, kad būtų pasiektas visiškas gyventojų užimtumas. 

2. Valdžios institucijos įgyvendina politiką, užtikrinančią profesinį 
parengimą ir perkvalifikavimą, rūpinasi darbo sauga ir higiena, laiduoja 
būtiną poilsį ribodamos darbo dienos trukmę, numatydamos periodines 
mokamas atostogas, steigdamos atitinkamas įstaigas. 


41 straipsnis 

Valdžios institucijos palaiko valstybinę socialinio draudimo sistemą, 
visiems piliečiams užtikrinančią būtiną pagalbą ir socialines paslaugas, 
visų pirma pagalbą nedarbo atveju. Papildomos paslaugos ir pagalba turi 
būti teikiamos nemokamai. 


42 straipsnis 
Valstybė ypač rūpinasi užsienyje dirbančių ispanų socialinėmis ir 
ekonominėmis teisėmis ir įgyvendina juos sugrįžti skatinančią politiką. 


43 straipsnis 

1. Pripažįstama teisė į sveikatos apsaugą. 

2. Valdžios institucijos, taikydamos profilaktikos priemones, taip pat 
teikdamos būtinas paslaugas ir pagalbą, turi organizuoti visuomenės svei- 
katos apsaugą ir prižiūrėti, kaip ji įgyvendinama. Atitinkamas teises ir pa- 
reigas nustato įstatymas. 

3. Valdžios institucijos skatina sveiką gyvenseną, fizinę kultūrą ir 
sportą, taip pat sudaro sąlygas tinkamai leisti laisvalaikį. 


44 straipsnis 

1. Valdžios institucijos skatina ir prižiūri, kad visiems būtų prieinama 
kultūra, į kurią kiekvienas turi teisę. 

2. Valdžios institucijos skatina mokslą bei mokslo ir technikos tyri- 


mus dėl visuomenės gerovės. 


45 straipsnis 
1. Visi turi teisę į asmeniui vystytis tinkamą aplinką ir privalo ją saugoti. 
2. Valdžios institucijos, būtinai solidariai palaikomos visuomenės, rū- 
pinasi, kad visi gamtos ištekliai, siekiant išsaugoti ir pagerinti gyvenimo 
kokybę, taip pat apsaugoti ir atkurti gamtinę aplinką, būtų naudojami ra- 
cionaliai. 

3. Asmenys, pažeidę šio straipsnio 2 dalies nuostatas, pagal įstatymą 
yra traukiami baudžiamojon arba administracinėn atsakomybėn ir privalo 
atlyginti savo padarytą žalą. 


46 straipsnis 

Valdžios institucijos laiduoja Ispanijoje gyvenančių tautų istorijos, 
kultūros ir meno paveldo, taip pat jį sudarančių vertybių, nepaisant jų savi- 
ninkų teisinio statuso ir visuomeninės padėties, išsaugojimą ir gausinimą. 
Bausmes už kėsinimąsi į šį paveldą numato baudžiamasis įstatymas. 


47 straipsnis 

Visi ispanai turi teisę į tinkamą gyventi būstą. Valdžios institucijos 
užtikrina būtinas sąlygas ir nustato atitinkamas normas tokiai teisei veiks- 
mingai įgyvendinti, taip pat reguliuoja žemės sklypų naudojimą tenkinda- 
mos viešąjį interesą ir siekdamos neleisti spekuliuoti žeme. 

Visuomenė naudojasi viešųjų miesto gerovės įstaigų veiklos rezultatais. 


48 straipsnis 
Valdžios institucijos sudaro sąlygas jaunimui laisvai ir veiksmingai 
dalyvauti politinėje, socialinėje, ekonominėje ir kultūrinėje veikloje. 


49 straipsnis 

Fiziškai ir protiškai neįgaliems asmenims valdžios institucijos taiko 
profilaktikos priemones ir įgyvendina jų negalios gydymo bei įtraukimo 
į visuomeninį gyvenimą politiką. Tokiems asmenims teikiama ypatinga 
pagalba ir ypatinga jų teisių, šioje Konstitucijos dalyje numatytų visiems 
piliečiams, įgyvendinimo apsauga. 


50 straipsnis 

Valdžios institucijos užtikrina, kad ekonominis senatvės sulaukusių 
piliečių gyvenimo lygis būtų ne žemesnis už nustatytą minimumą, ir skiria 
pakankamo dydžio pensijas bei periodiškai jas indeksuoja. Valstybė pri- 
sideda prie žmonių, kad ir kokia būtų jų šeiminė padėtis, gerovės palai- 
kymo steigdama socialinių paslaugų, teikiamų siekiant išspręsti specifines 
piliečių sveikatos apsaugos, gyvenamosios vietos, kultūros ir laisvalaikio 
problemas, sistemą. 

51 straipsnis 

1. Valdžios institucijos garantuoja vartotojų apsaugą, veiksmingais 
būdais užtikrindamos jų saugumą, sveikatą, taip pat gindamos teisėtus 
ekonominius jų interesus. 

2. Valdžios institucijos padeda informuoti ir šviesti vartotojus, skatina 
jų organizacijas ir palaiko jų teisę įstatymo nustatytais pagrindais kreiptis 
į valdžios institucijas. 

3. Pagal šio straipsnio 1 ir 2 dalių nuostatas įstatymas reguliuoja vidaus 
prekybą ir nustato prekių gamybai reikalingų leidimų išdavimo tvarką. 


52 straipsnis 

Įstatymas nustato profesinių organizacijų, padedančių savo nariams 
ginti savo ekonominius interesus, kūrimo tvarką ir reguliuoja jų veiklą. 

Jų vidaus struktūra ir veikla turi būti demokratiškos. 


IV SKYRIUS 
APIE PAGRINDINIŲ TEISIŲ IR LAISVIŲ GARANTIJAS 


53 straipsnis 

1. Visos valdžios institucijos turi gerbti šios Konstitucijos dalies II sky- 
riuje įtvirtintas teises ir laisves. Tik įstatymas, nors bet kokiu atveju privalo 
atspindėti pagrindinį minėtų teisių ir laisvių turinį, gali reguliuoti jų įgy- 
vendinimą ir saugoti jas 161 straipsnio 1 dalies a punkte nustatyta tvarka. 

2. Kiekvienas pilietis teisme gali ginti savo teises ir laisves, pripažįsta- 
mas 14 straipsnyje ir I skyriaus II poskyryje. Tokia byla nagrinėjama pir- 
mumo teise atlikus išankstinį tyrimą, o kai būtina - kreipiantis su prašymu 
į Konstitucinį Teismą. Ši tvarka taikoma ir bylose, kai asmuo dėl savo įsiti- 
kinimų atsisako tarnauti kariuomenėje, kaip nustatyta 30 straipsnyje. 

3. Principų, išvardytų III skyriuje, pripažinimas, apsauga ir gerbimas 
turi būti išreikšta galiojančiuose įstatymuose, teismų praktikoje ir valsty- 
bės institucijų veikloje. Prašymai apginti minėtas teises įstatymo nustatyta 
tvarka gali būti paduodami tik bendrosios kompetencijos teismams. 


54 straipsnis 

Visuomenės gynėjo, Generalinių Kortesų įgalioto ir skiriamo šioje 
Konstitucijos dalyje nustatytoms teisėms ginti, veiklą reguliuoja organinis 
įstatymas. Visuomenės gynėjas yra įgaliotas prižiūrėti administravimo ins- 
titucijų veiklą ir atskaitingas Generaliniams Kortesams. 

V SKYRIUS 
APIE TEISIŲ IR LAISVIŲ APRIBOJIMĄ 


55 straipsnis 

1. Konstitucijos nustatyta tvarka paskelbus nepaprastąją arba apgul- 
ties padėtį, gali būti apribotos teisės, nustatytos 17 straipsnyje, 18 straips- 
nio 1 ir 2 dalyse, 19 straipsnyje, 20 straipsnio 1 dalies a ir d punktuose 
ir 5 dalyje, 21 straipsnyje, 28 straipsnio 2 dalyje ir 37 straipsnio 2 dalyje. 
Išimtis taikoma 17 straipsnio 3 daliai: paskelbus nepaprastąją padėtį, ji te- 
begalioja. 

2. Organiniame įstatyme gali būti nustatyti forma ir atvejai, kuriais 
17 straipsnio 2 dalyje ir 18 straipsnio 2 ir 3 dalyse pripažintos teisės gali 
būti apribotos individualiai, būtinai dalyvaujant teismui ir atitinkamoms 
parlamentinės priežiūros institucijoms. Jos gali būti apribotos asmenims, 
dėl kurių dalyvavimo ginkluotose grupuotėse arba teroristinėje veikloje 
yra pradėtas tyrimas. 

Viršijus tokiame įstatyme nustatytus įgaliojimus ar nepateisinamai 
jais naudojusis užtraukiama baudžiamoji atsakomybė už įstatymo pripa- 
žintų teisių ir laisvių pažeidimą. 


II DALIS 
APIE KARŪNĄ 

56 straipsnis 

1. Karalius - valstybės galva, jos vienybės ir pastovumo simbolis, dar- 
nios kasdienės valstybės institucijų veiklos garantas ir arbitras - aukščiau- 
siu lygiu atstovauja Ispanijai tarptautiniuose santykiuose, ypač santykiuose 
su tautomis, su Ispanijos valstybe siejamomis bendros istorijos, taip pat 
vykdo Konstitucijos ir įstatymų jam pavestas funkcijas. 

2. Jo titulas - Ispanijos Karalius, tačiau jis gali būti vadinamas ir kito- 
kiais jo Karūnai deramais titulais. 

3. Karalius neliečiamas ir netraukiamas atsakomybėn. Jo sprendimai 
yra kontrasignuojami 64 straipsnyje nustatyta tvarka ir be atitinkamo pa- 
rašo neturi galios, išskyrus 65 straipsnyje nustatytus sprendimus. 


57 straipsnis 

1. Ispanijos Karūna atitenka Jo Didenybės Dono Chuano Karlo I de 
Burbono, teisėto istorinės dinastijos tęsėjo, paveldėtojams. Sostas paveldi- 
mas įprasta pirmagimystės ir atstovavimo tvarka, kai pirmenybė teikiama 

ankstesnei linijai prieš vėlesniąją, o toje pačioje linijoje - artimesniam gi- 
minystės laipsniui; kai giminystės laipsnis yra tas pats - vyrui prieš moterį, 
o esant tai pačiai lyčiai - vyresniajam prieš jaunesnįjį. 

2. Princas Paveldėtojas nuo savo gimimo arba nuo tokio titulo suteiki- 
mo dienos gauna Asturijos Princo titulą, taip pat ir kitus titulus, tradiciškai 
priskiriamus Ispanijos Karūnos paveldėtojui. 

3. Jeigu išnyksta visos Karūnos paveldėjimo teisę turinčios dinasti- 
jos linijos, Generaliniai Kortesai paveldėjimo klausimą sprendžia taip, kad 
sprendimas labiausiai atitiktų Ispanijos interesus. 

4. Asmuo, turintis Karūnos paveldėjimo teisę, tačiau sudarantis san- 
tuoką, kurią draudžia Karalius arba Generaliniai Kortesai, taip pat jo pali- 
kuonys netenka teisės paveldėti Karūną. 

5. Atsisakius sosto ar atsistatydinus, taip pat kilus kokių nors esminių 
ar teisinių abejonių dėl Karūnos paveldėjimo tvarkos, sprendžiama pagal 
įstatymą. 

58 straipsnis 


Karaliaus žmona arba Karalienės vyras negali įgyvendinti konstituci- 
nių funkcijų, išskyrus nustatytąsias regentystės įstatymo. 


59 straipsnis 

1. Jeigu Karalius yra nepilnametis, jo tėvas arba motina, o jeigu jų 
nėra - pilnametis giminaitis, pagal paveldėjimo teisę antrasis asmuo po 
nepilnamečio Karaliaus, Konstitucijos nustatyta tvarka iš karto tampa re- 
gentu ir būna juo iki Karaliaus pilnametystės. 

2. Jeigu Karalius nebesugeba atlikti savo pareigų ir tokį nesugebėjimą 
pripažįsta Generaliniai Kortesai, Princas Paveldėtojas, jeigu tuo metu jau 
yra sulaukęs pilnametystės, iš karto tampa regentu. Jeigu Princas Paveldė- 
tojas dar nėra sulaukęs pilnametystės, iki jo pilnametystės dienos galioja 
šio straipsnio 1 dalyje nustatyta tvarka. 

3. Jeigu nėra nė vieno asmens, kuris galėtų tapti regentu pagal pavel- 
dėjimo taisykles, Generaliniai Kortesai paskiria regentu vieną, du arba tris 
asmenis. 

4. Asmuo gali tapti regentu, tik jeigu jis yra pilnametis ir ispanų tau- 
tybės. 

5. Regentystė įgyvendinama pagal konstitucinį įgaliojimą ir būtinai 
Karaliaus vardu. 

60 straipsnis 

1. Nepilnamečio Karaliaus globėju tampa šiam tikslui velionio Ka- 
raliaus testamente nurodytas asmuo, jeigu jis yra pilnametis ir ispanas 
pagal kilmę. Jeigu testamente globėjas nėra nurodytas, Karaliaus globėju 
būna jo tėvas arba motina, kol našlauja. Jeigu tokių nėra, globėją skiria 
Generaliniai Kortesai, tačiau tas pats asmuo gali būti ir regentu, ir glo- 
bėju tik tuo atveju, jeigu jis yra Karaliaus tėvas, motina arba tiesioginis 
giminaitis. 

2. Globa yra nesuderinama su jokiomis politinio pobūdžio pareigomis 
arba politiniu atstovavimu. 


61 straipsnis 

1. Karūnavimo metu Karalius prisiekia Generaliniams Kortesams są- 
žiningai įgyvendinti savo pareigas, vykdyti ir ginti Konstituciją ir įstatymus 
bei gerbti piliečių ir autonominių bendruomenių teises. 

2. Sulaukęs pilnametystės Princas Paveldėtojas ir regentas ar regentai, 
prieš pradėdami eiti pareigas, prisiekia tokia pačia priesaika, kaip ir ištiki- 
mybės Karaliui priesaika. 


62 straipsnis 

Karalius: 

a) pasirašo ir skelbia įstatymus; 

b) sušaukia ir paleidžia Generalinius Kortesus ir Konstitucijos nusta- 
tyta tvarka skiria rinkimus; 

c) Konstitucijoje numatytais atvejais skelbia referendumą; 

d) siūlo kandidatą į Ministrus Pirmininkus ir, kai tai būtina, Konstitu- 
cijoje nustatytomis sąlygomis skiria ar atleidžia jį iš pareigų; 

e) Ministro Pirmininko siūlymu skiria Vyriausybės narius į pareigas ir 
atleidžia juos iš šių pareigų; 

f) leidžia su Ministrų Taryba suderintus dekretus, skiria į civilines ir 
karo tarnybos pareigas, įstatymų nustatyta tvarka apdovanoja ordinais ir 
teikia garbės vardus; 

g) susipažinęs su valstybės reikalais, Ministro Pirmininko prašymu 
pirmininkauja Ministrų Tarybos posėdžiams, kai mano, kad tai būtina; 

h) yra vyriausiasis ginkluotųjų pajėgų vadas; 

i) teikia malonę pagal įstatymą, kuris nenumato visuotinės amnestijos; 

j) yra aukščiausias Karališkosios akademijos globėjas. 

63 straipsnis 

1. Karalius skiria pasiuntinius ir kitus diplomatus. Užsienio valstybių 
atstovai Ispanijoje yra akredituojami prie Karaliaus. 

2. Pagal Konstituciją ir įstatymus Karalius valstybės vardu pasirašo 
tarptautines sutartis. 

3. Gavęs išankstinį Generalinių Kortesų sutikimą, Karalius skelbia 
karą ir pasirašo taikos sutartis. 


64 straipsnis 
1. Karaliaus sprendimai patvirtinami Ministro Pirmininko ir, jeigu 
būtina, atitinkamos srities ministro parašais. Kandidato į Ministrus Pir- 
mininkus iškėlimas ir paskyrimas, taip pat 99 straipsnyje numatytas Gene- 
ralinių Kortesų paleidimas yra patvirtinami Kongreso Pirmininko parašu. 
2. Už Karaliaus sprendimus yra atsakingi asmenys, patvirtinę juos savo 
parašu. 


65 straipsnis 

1. Iš valstybės biudžeto Karalius gauna lėšų savo šeimai ir rūmams 
išlaikyti ir laisvai jomis disponuoja. 

2. Karalius pats skiria savo rūmų tarnautojus į civilines ir karines pa- 
reigas ir iš jų atleidžia. 


III DALIS 
APIE GENERALINIUS KORTESUS 


I SKYRIUS 
APIE RŪMUS 


66 straipsnis 

1. Generaliniai Kortesai atstovauja Ispanijos Tautai, juos sudaro De- 
putatų Kongresas ir Senatas. 

2. Generaliniai Kortesai įgyvendina valstybės įstatymų leidžiamąją 
valdžią, tvirtina valstybės biudžetą, kontroliuoja Vyriausybės veiklą ir, be 
to, turi kitų Konstitucijoje nustatytų įgaliojimų. 

3. Generaliniai Kortesai yra neliečiami. 


67 straipsnis 
1. Niekas negali tuo pačiu metu būti abejų Rūmų nariu arba autono- 
minės bendrijos susirinkimo ir Kongreso deputatu. 

2. Generalinių Kortesų nariai nėra saistomi imperatyvaus mandato. 

3. Parlamento narių susirinkimai, šaukiami kitaip, nei nustatyta Reg- 
lamente, Rūmams nesukelia teisinių padarinių ir negali vykdyti Rūmų 
funkcijų arba naudotis atitinkamomis privilegijomis. 


68 straipsnis 

1. Mažiausias Kongreso deputatų skaičius - 300, didžiausias - 400. 
Deputatai renkami laisvu, visuotiniu, lygiu, tiesioginiu ir slaptu balsavimu 
įstatymo nustatyta tvarka. 

2. Rinkimų apygarda yra provincija. Seuta ir Melilja į Kongresą renka 
po vieną deputatą. Bendras deputatų skaičius paskirstomas įstatymu: kiek- 
vienai rinkimų apygardai iš anksto nustatomas mažiausias atstovų skai- 
čius, o likusios vietos paskirstomos proporcingai gyventojų skaičiui. 

3. Rinkimai kiekvienoje rinkimų apygardoje vykdomi proporcinio 
atstovavimo pagrindu. 

4. Kongresas renkamas ketveriems metams. Deputato mandatas nusto- 
ja galioti po ketverių metų nuo jo išrinkimo arba Rūmų paleidimo dienos. 

5. Gali būti išrinkti ir patys gali rinkti visi neapribotas politines teises 
turintys ispanai. Įstatymas pripažįsta ir valstybė padeda įgyvendinti ne Is- 
panijos teritorijoje esančių ispanų rinkimų teisę. 

6. Rinkimai gali vykti ne anksčiau kaip po trisdešimties ir ne vėliau 
kaip po šešiasdešimties dienų nuo deputatų mandato pasibaigimo mo- 
mento. Išrinktas naujas Kongresas šaukiamas ne vėliau kaip praėjus dvide- 
šimt penkioms dienoms nuo rinkimų dienos. 


69 straipsnis 

1. Senatas yra teritorinio atstovavimo Rūmai. 

2. Kiekviena šalies provincija renka po keturis senatorius visuotiniu, 
laisvu, lygiu, tiesioginiu ir slaptu balsavimu, kuriame įstatymo nustatyta 
tvarka dalyvauja provincijoje gyvenantys rinkėjai. 

3. Iš salų sudarytose provincijose kiekviena sala arba salų susivieni- 
jimas, turintis Kabildo arba Salos tarybą, sudaro senatorių rinkimų apy- 
gardą. Po tris senatorius renkama nuo kiekvienos didžiųjų salų: Gran Ka- 
narijos, Maljorkos ir Tenerifės, ir po vieną - nuo šių salų arba salų grupių: 
Ibisos-Formenteros, Menorkos, Fuerteventūros, Gomaros, El Hiero, Lan- 
sarotės ir La Palmos. 

4. Seuta ir Melilja renka po du senatorius. 

5. Autonominės bendrijos paskiria po vieną senatorių ir dar po vie- 
ną - kiekvienam milijonui jų teritorijoje gyvenančių žmonių. Skiria ati- 
tinkamas įstatymų leidžiamasis susirinkimas, o jo nesant - aukščiausioji 
autonominės bendrijos kolegiali institucija savo statute nustatyta tvarka, 
tačiau bet kokiu atveju ji privalo laiduoti atitinkamą proporcinį atstova- 
vimą. 

6. Senatas renkamas ketveriems metams. Senatoriaus mandatas nustoja 
galioti po ketverių metų nuo jo išrinkimo arba Rūmų paleidimo dieną. 


70 straipsnis 

1. Rinkimų įstatymas nustato deputatų ir senatorių rinkimų tvarką 
ir atvejus, kada jų mandatas nesuderinamas su kitu darbu ar pareigomis. 
Visais atvejais senatoriais ir deputatais negali būti: 

a) Konstitucinio Teismo teisėjai; 

b) įstatyme išvardyti aukščiausieji valstybės administracijos parei- 
gūnai, išskyrus Vyriausybės narius; 

c) visuomenės gynėjas; 

d) teismo nariai, teisėjai ir prokurorai; 

e) profesionalūs kariškiai ir asmenys, einantys tikrąją nacionalinių 
saugumo institucijų ir policijos tarnybą; 

f) rinkimų komisijų nariai. 

2. Abejų Rūmų narių išrinkimo aktų ir mandatų galiojimą nustato 
teismas įstatyme įtvirtinta tvarka. 


71 straipsnis 

1. Deputatai ir senatoriai yra neliečiami. Persekioti parlamento narius 
už einant pareigas jų išsakytas nuomones yra draudžiama. 

2. Deputatai ir senatoriai, kol galioja jų mandatai, yra neliečiami ir ne- 
gali būti sulaikyti, išskyrus atvejus, kada jie sulaikomi darantys nusikalti- 
mą. Be atitinkamų Rūmų pritarimo jiems negali būti pateikiami kaltinimai 
ir jie negali būti teisiami. 

3. Vienintelis teismas, galintis nagrinėti baudžiamąją bylą prieš de- 
putatus ir senatorius, yra Aukščiausiojo Teismo Baudžiamųjų bylų rūmai. 

4. Deputatų ir senatorių atlyginimą nustato atitinkami Rūmai. 


72 straipsnis 
1. Rūmai priima savo reglamentus, savarankiškai tvirtina savo biu- 
džetus ir bendrai sutarę nustato Generalinių Kortesų techninio personalo 

statusą. Reglamentai ir jų pataisos kartu teikiami galutiniam balsavimui. 
Kad būtų priimti, jiems turi būti pritarta absoliučia balsų dauguma. 

2. Kiekvieni Rūmai iš savo narių renka Rūmų pirmininką ir kitus pre- 
zidiumo narius. Bendriems posėdžiams vadovauja Kongreso Pirmininkas 
pagal Generalinių Kortesų reglamentą, kurį turi priimti abeji Rūmai abso- 
liučia balsų dauguma. 

3. Rūmų pirmininkai Rūmų vardu įgyvendina visus administracinius 
įgaliojimus ir laiduoja, kad visuose Rūmų veiklai skirtuose pastatuose būtų 
vykdomos policijos funkcijos. 


73 straipsnis 
1. Du kartus per metus Rūmai renkasi į eilines sesijas: pirmąją - nuo 
rugsėjo iki gruodžio mėnesio, antrąją - nuo vasario iki birželio mėnesio. 
2. Kai pareikalauja Vyriausybė, Nuolatinė deputatų komisija arba 
absoliuti bet kurių Rūmų deputatų dauguma, Rūmai gali būti šaukiami į 
neeilines sesijas. Jos šaukiamos svarstyti iš anksto žinomų darbotvarkės 
klausimų ir baigia darbą iš karto, kai tik tokie klausimai apsvarstomi. 


74 straipsnis 

1. Įgyvendindami Konstitucijos II dalyje specialiai Generaliniams 
Kortesams nustatytus kitus nei įstatymų leidyba įgaliojimus, abeji Rūmai 
posėdžiauja kartu. 

2. Konstitucijos 94 straipsnio 1 dalyje, 145 straipsnio 2 dalyje ir 
158 straipsnio 2 dalyje nustatytais atvejais Generaliniai Kortesai sprendimus 
priima kiekvienų Rūmų balsų dauguma. Pirmuoju atveju iniciatyva priklau- 
so Kongresui, o kitais dviem atvejais - Senatui. Jeigu Senatas nesusitaria su 
Kongresu, abiem atvejais susitarimui pasiekti sudaroma mišri komisija, 
susidedanti iš vienodo skaičiaus senatorių ir deputatų. Komisija parengia 
tekstą, kurį teikia balsuoti abejiems Rūmams. Jeigu ir tuo atveju nepavyksta 
susitarti, klausimą sprendžia Kongresas absoliučia balsų dauguma. 


75 straipsnis 

1. Rūmai savo veiklą vykdo posėdžiaudami plenarinėse sesijose ir ko- 
misijose. 

2. Rūmai gali deleguoti teisę priimti įstatymų projektus ir įstatymų 
pasiūlymus nuolatinėms įstatymų leidybos komisijoms. Tačiau Rūmai turi 
teisę bet kada pareikalauti savo posėdyje svarstyti ir priimti bet kurį įstaty- 
mo projektą ar įstatymo pasiūlymą, prieš tai perduotą svarstyti komisijai. 

3. Šio straipsnio 2 dalyje nustatyta tvarka netaikoma konstitucinei re- 
formai, tarptautiniams klausimams, organiniams ir baziniams įstatymams 
bei valstybės biudžetui. 


76 straipsnis 

1. Senatas ir Kongresas, o kai kuriais atvejais ir abeji Rūmai kartu gali 
sudaryti komisiją bet kokiam visuomenei svarbiam klausimui nagrinėti. 
Komisijos išvados teismų nesaisto, yra nesusijusios su teismų sprendimais, 
tačiau jos atliktų tyrimų išvados gali būti perduotos prokuratūrai, kad būtų 
panaudotos atitinkamose bylose. 

2. Abejiems Rūmams pareikalavus asmuo privalo atvykti į posėdį. 
Įstatymas nustato sankcijas už šio reikalavimo nevykdymą. 


77 straipsnis 

1. Rūmai gali priimti nagrinėti individualias ir kolektyvines peticijas, 
kurios privalo būti rašytinės. Draudžiama peticijas įteikti tiesiogiai per pi- 
liečių demonstracijas. 

2. Įteiktas peticijas Rūmai gali nusiųsti Vyriausybei. Vyriausybė priva- 
lo pareikšti nuomonę dėl jų turinio, jeigu Rūmai to reikalauja. 


78 straipsnis 

1. Kiekvienuose Rūmuose veikia Nuolatinė deputatų komisija, susi- 
dedanti iš ne mažiau kaip 21 nario, atstovaujančio parlamento frakcijoms 
proporcingai jų dydžiui. 

2. Nuolatinėms deputatų komisijoms pirmininkauja atitinkamų Rūmų 
pirmininkas. Kai Rūmai paleidžiami arba baigiasi jų mandato galiojimas, 
jos vykdo 73 straipsnyje nustatytas funkcijas, taip pat tas, kurios priskirtos 
Rūmams pagal 86 ir 116 straipsnius, be to, šios komisijos užtikrina Rūmų 
funkcijų vykdymą tarp sesijų. 

3. Pasibaigus mandato galiojimui arba paleidus Rūmus, nuolatinės 
deputatų komisijos toliau vykdo savo funkcijas, kol bus sušaukti nauji Ge- 
neraliniai Kortesai. 

4. Susirinkus atitinkamiems Rūmams, Nuolatinė deputatų komisija 
atsiskaito jiems dėl savo svarstytų klausimų ir priimtų sprendimų. 


79 straipsnis 
1. Sprendimams priimti Rūmai turi susirinkti pagal Reglamentą; pri- 
valo dalyvauti daugiau kaip pusė Rūmų narių. 

2. Sprendimai yra pripažįstami, jeigu už juos balsavo dauguma posė- 
dyje dalyvaujančių narių, išskyrus tuos atvejus, kai pagal Konstituciją arba 
organinius įstatymus yra reikalaujama kvalifikuotosios balsų daugumos 
arba kai Rūmų reglamentuose nustatyta tvarka balsuojama renkant pa- 
reigūnus. 

3. Senatoriai ir deputatai balsuoja asmeniškai ir negali pavesti kitiems 
asmenims balsuoti už juos. 


80 straipsnis 

Plenariniai posėdžiai yra laisvi, išskyrus atvejus, kai kiekvieni Rūmai 
absoliučia balsų dauguma priima kitokį sprendimą arba kai tai numatyta 
Reglamente. 


II SKYRIUS 
APIE ĮSTATYMŲ RENGIMĄ 


81 straipsnis 

1. Organiniai įstatymai yra tokie, kuriais nustatomos pagrindinės tei- 
sės ir laisvės, autonominių bendrijų statutai ir rinkimų sistemos pagrindai, 
taip pat Konstitucijoje nurodyti įstatymai. 

2. Organiniam įstatymui priimti, jam pakeisti arba atšaukti, kai vyksta 
baigiamasis balsavimas dėl viso projekto, būtina absoliuti Kongreso narių 
balsų dauguma. 


82 straipsnis 

1. Generaliniai Kortesai gali perduoti Vyriausybei teisę priimti įstatymo 
galią turinčias normas tais klausimais, kurie nėra nurodyti 81 straipsnyje. 

2. Įstatymų leidybos įgaliojimai perduodami baziniu įstatymu, kai rei- 
kia parengti įstatymo straipsnių tekstą, arba paprastu įstatymu, kai reikia į 
vieną sujungti kelių įstatymų tekstus. 

3. Atitinkamu būdu įstatymų leidybos įgaliojimai Vyriausybei sutei- 
kiami konkrečiu klausimu nurodytam laikotarpiui. Šie perduoti įgalioji- 
mai pasibaigia tada, kai Vyriausybė paskelbia atitinkamą norminį aktą. 
Jie negali būti perduodami neapibrėžtu būdu arba neribotam laikotarpiui. 
Įstatymų leidybos įgaliojimai negali būti perduoti kitoms nei Vyriausybė 
valdžios institucijoms. 

4. Baziniai įstatymai aiškiai nustato perduodamų įstatymų leidybos 
įgaliojimų tikslą ir mastą, taip pat įgyvendinant tokius įgaliojimus privalo- 
mus principus ir kriterijus. 

5. Kai perduodami įgaliojimai pakeisti įstatymų tekstus, pagal įstaty- 
mų leidybos įgaliojimus yra nustatoma teisėkūros apimtis ir nurodoma, ar 
turi būti parengtas vienas tekstas, ar numatoma galimybė sutvarkyti, klasi- 
fikuoti ir suderinti keletą įstatymų tekstų. 

6. Neatsižvelgiant į teismų kompetenciją, įstatymais dėl įstatymų lei- 
dybos įgaliojimų perdavimo kiekvienu atveju gali būti nustatyti papildomi 
priežiūros būdai. 

83 straipsnis 

Baziniai įstatymai jokiais atvejais negali: 

a) leisti pakeisti paties bazinio įstatymo; 

b) suteikti teisės nustatyti normas, turinčias grįžtamąją galią. 


84 straipsnis 

"Tuo atveju, kai kuri nors įstatymo nuostata arba pataisa trukdo įgy- 
vendinti suteiktus įstatymų leidybos įgaliojimus, Vyriausybė turi teisę su- 
stabdyti jų nagrinėjimą. Tokiu atveju gali būti pasiūlyta priimti įstatymo 
nuostatą dėl visiško arba dalinio įstatymo, kuriuo perduodami įstatymų 
leidybos įgaliojimai, panaikinimo. 


85 straipsnis 
Aktai, Vyriausybės išleidžiami įgyvendinant jai deleguotą įstatymų 
leidybos teisę, vadinami dekretais-įstatymais. 


86 straipsnis 

1. Susiklosčius nepaprastajai padėčiai ir esant neatidėliotinai būtiny- 
bei Vyriausybė gali leisti laikinus įstatymus dekretų-įstatymų forma, tačiau 
jais negalima reguliuoti pagrindinių valstybės institucijų, piliečių teisių ir 
pareigų, kurios įtvirtintos Konstitucijos I dalyje, autonominių bendrijų 
veiklos, taip pat visuotinės rinkimų teisės. 

2. Dekretai-įstatymai nedelsiant yra perduodami Kongresui, kad būtų 
apsvarstyti ir dėl jų balsuotų visi Kongreso deputatai. Jeigu Kongresas 
tuo metu neposėdžiauja, jis sušaukiamas per trisdešimt dienų nuo dekre- 
to-įstatymo paskelbimo. Per minėtą laikotarpį Kongresas privalo priimti 
sprendimą patvirtinti arba atšaukti dekretą-įstatymą. Reglamentuose nu- 
statoma ypatingoji sutrumpinta tokio sprendimų priėmimo procedūra. 

3. Per šio straipsnio 2 dalyje nustatytą laikotarpį Generaliniai Kortesai 
įstatymų projektus gali nagrinėti skubos tvarka. 

87 straipsnis 

1. Teisę inicijuoti įstatymus turi Vyriausybė, Kongresas ir Senatas 
Konstitucijoje ir Rūmų reglamentuose nustatyta tvarka. 

2. Autonominių bendrijų susirinkimai gali kreiptis į Vyriausybę pra- 
šydami siūlyti įstatymų projektus, taip pat teikti Kongreso prezidiumui 
įstatymų pasiūlymus, kuriems palaikyti šie susirinkimai gali pasiųsti į 
Kongresą ne daugiau kaip tris savo narius. 

3. Organinis įstatymas nustato sąlygas ir būdus, kuriais liaudis gali 
įgyvendinti iniciatyvą teikti įstatymų pasiūlymus. Bet kuriuo atveju būti- 
na surinkti ne mažiau kaip 500 000 patvirtintų parašų. Taip negali būti 
inicijuojami organiniai įstatymai arba sprendžiami mokesčių, tarptautinių 
santykių ir malonės teikimo klausimai. 


88 straipsnis 

Ministrų Taryba priima įstatymų projektus ir paskui perduoda juos 
svarstyti Kongresui, nurodydama motyvus ir priežastis, dėl kurių tokie 
projektai privalo būti svarstomi. 


89 straipsnis 

1. Rūmų reglamentuose nustatoma pasiūlytų įstatymų projektų nag- 
rinėjimo tvarka. Įstatymų projektų svarstymo eiliškumas nėra kliūtis įgy- 
vendinti įstatymų leidybos iniciatyvą 87 straipsnyje nustatyta tvarka. 

2. Įstatymų pasiūlymai, kuriuos Senatas priėmė svarstyti pagal 87 straips- 
nį, siunčiami Kongresui svarstyti toliau. 


90 straipsnis 

1. Deputatų Kongresui pritarus paprastojo, arba organinio, įstatymo 
projektui, Kongreso Pirmininkas nedelsdamas apie tai praneša Senato Pir- 
mininkui, o šis savo ruožtu teikia tokį įstatymo projektą svarstyti savo Rū- 
mams. 

2. Senatas per du mėnesius nuo įstatymo teksto gavimo dienos gali 
motyvuotu sprendimu pareikšti veto arba papildyti įstatymo tekstą. Veto 
priimamas balsų dauguma. Jeigu įstatymas vetuojamas, jį perduoti Kara- 
liui pasirašyti galima tik po to, kai Kongresas įstatymo projektui pritaria 
absoliučia balsų dauguma arba kai po dviejų mėnesių nuo veto pareiškimo 
jam pritaria paprasta balsų dauguma, arba Kongreso deputatai paprasta 
balsų dauguma priima ar atmeta pataisas. 

3. Kai teikiami įstatymų projektai, Vyriausybės arba Kongreso depu- 
tatų pripažinti skubiai svarstytinais, dviejų mėnesių laikotarpis, Senatui 
suteikiamas veto teisei įgyvendinti arba įstatymo pataisoms teikti, yra su- 
trumpinamas iki dvidešimties kalendorinių dienų. 


91 straipsnis 
Karalius per penkiolika dienų pasirašo Generalinių Kortesų priimtus 
įstatymus ir įsako juos nedelsiant paskelbti. 


92 straipsnis 

1. Ypač svarbūs politiniai sprendimai gali būti teikiami visuotiniam 
patariamajam referendumui. 

2. Referendumą skelbia Karalius Ministro Pirmininko siūlymu, prieš 
tai gavus Deputatų Kongreso pritarimą. 

3. Konstitucijoje numatytų skirtingų rūšių referendumų organizavi- 
mo sąlygos ir tvarka nustatytos organiniame įstatyme. 


III SKYRIUS 
APIE TARPTAUTINES SUTARTIS 


93 straipsnis 

Organinis įstatymas suteikia teisę sudaryti sutartis, tarptautinėms 
sutartims arba įstaigoms perduodančias Konstitucijai neprieštaraujančius 
įgaliojimus. Kiekvienu atveju įstatymu Generaliniai Kortesai arba Vyriau- 
sybė įpareigojami užtikrinti, kad būtų vykdomos sutartys arba rezoliucijos, 
kurias priima tarptautinės arba supranacionalinės organizacijos, įgaliotos 
vykdyti minėtas funkcijas. 


94 straipsnis 

1. Būtina iš anksto gauti Generalinių Kortesų sutikimą sudaryti šias tarp- 
tautines sutartis arba susitarimus, kuriais valstybė prisiima įsipareigojimus: 

a) politinio pobūdžio sutartis; 

b) karinio pobūdžio sutartis arba susitarimus; 

€) sutartis ar susitarimus, reguliuojančius valstybės teritorinio vientisumo 
arba Konstitucijos I dalyje numatytų pagrindinių teisių ir pareigų klausimus; 

d) sutartis ir susitarimus, nustatančius valstybės finansinius įsipa- 
reigojimus; 

e) sutartis ir susitarimus, kuriuos pasirašius, kad jie būtų įgyvendinti, 
reikia keisti, panaikinti arba priimti kokį nors įstatymą. 

2. Kongresą ir Senatą būtina nedelsiant informuoti apie kitų sutarčių 
ar susitarimų sudarymą. 


95 straipsnis 

1. Prieš sudarant tarptautinę sutartį, kurioje yra Konstitucijai priešta- 
raujančių nuostatų, būtina atsižvelgti į Konstituciją. 

2. Vyriausybė arba vieni iš Rūmų gali kreiptis į Konstitucinį Teismą su 
prašymu pateikti išvadą, ar tokia tarptautinė sutartis neprieštarauja Kons- 
titucijai. 

96 straipsnis 

1. Pagal nustatytus reikalavimus sudaryti tarptautiniai susitarimai, 
paskelbti Ispanijoje, tampa vidaus teisės sudedamąja dalimi. Jų nuostatos 
gali būti atšauktos, pakeistos arba sustabdytos tik pačiose sutartyse nusta- 
tyta tvarka arba pagal visuotinai pripažintus tarptautinės teisės principus. 

2. Tarptautinės sutartys ir susitarimai denonsuojami ta pačia tvarka, 
kokia 94 straipsnyje nustatyta jų sudarymui. 


IV DALIS 
APIE VYRIAUSYBĘ IR VALSTYBĖS VALDYMĄ 


97 straipsnis 

Vyriausybė vadovauja vidaus ir užsienio politikai, tvarko civilinius ir 
karinius reikalus bei rūpinasi valstybės gynyba. Ji pagal Konstituciją ir įsta- 
tymus atlieka vykdomąsias ir sprendimų priėmimo funkcijas. 


98 straipsnis 

1. Vyriausybę sudaro Ministras Pirmininkas, jo pavaduotojai, minist- 
rai ir kiti įstatyme numatyti Vyriausybės nariai. 

2. Ministras Pirmininkas vadovauja Vyriausybės darbui, koordinuoja 
kitų Vyriausybės narių funkcijas, nepažeisdamas nė vieno iš jų įgaliojimų 
ir tiesioginės atsakomybės už savo darbą. 

3. Vyriausybės nariai negali atlikti kitokių atstovavimo funkcijų, iš- 
skyrus numatytąsias pagal parlamento nario mandatą, taip pat jokių kitų 
nesusijusių su jų pareigomis visuomeninių funkcijų, negali užsiimti profe- 
sine ar komercine veikla. 

4. Vyriausybės narių statusą ir su jų pareigomis nesuderinamus atve- 
jus nustato įstatymas. 

99 straipsnis 

1. Kiekvieną kartą, kai atnaujinama Deputatų Kongreso sudėtis, ir 
Konstitucijos numatytais atvejais prieš tai pasitaręs su parlamentinių poli- 
tinių partijų atstovais, Karalius per Kongreso Pirmininką siūlo kandidatą į 
Ministro Pirmininko pareigas. 

2. Kandidatas į Ministrus Pirmininkus, pasiūlytas šio straipsnio 
1 dalyje įtvirtinta tvarka, pateikia Deputatų Kongresui svarstyti Vyriau- 
sybės sudėtį bei politinę programą ir prašo išreikšti Rūmų pasitikėjimą 
balsuojant. 

3. Jeigu Deputatų Kongresas absoliučia balsų dauguma išreiškia pa- 
sitikėjimą pasiūlytu kandidatu, Karalius paskiria jį į Ministro Pirmininko 
pareigas. Jeigu tokia balsų dauguma nesurenkama, tas pats kandidatas vėl 
siūlomas Kongresui praėjus keturiasdešimt aštuonioms valandoms po pir- 
mojo balsavimo. Tokiu atveju, kad būtų pritarta šiam kandidatui, pakanka 
paprastos balsų daugumos. 

4. Jeigu balsuojant antrą kartą pritarimas nėra pareiškiamas, teikiami 
nauji pasiūlymai pirmesnėse šio straipsnio dalyse nustatyta tvarka. 

5. Jeigu nuo pirmojo balsavimo dėl Ministro Pirmininko paskyrimo 
praėjus dviem mėnesiams nė vienam iš pasiūlytų kandidatų nėra pritaria- 
ma, Karalius, gavęs Kongreso Pirmininko sutikimą, paleidžia abejus Rū- 
mus ir skelbia naujus rinkimus. 


100 straipsnis 
Ministro Pirmininko teikimu Karalius skiria ir atleidžia iš pareigų ki- 
tus Vyriausybės narius. 


101 straipsnis 

1. Vyriausybė atsistatydina po visuotinių rinkimų, jeigu jie vyksta 
Konstitucijoje nustatytais atvejais, kai parlamentas netenka pasitikėjimo, 
atsistatydina ar miršta Ministras Pirmininkas. 

2. Kol nauja Vyriausybė nėra sudaryta, atsistatydinusi Vyriausybė to- 
liau vykdo savo funkcijas. 


102 straipsnis 

1. Ministras Pirmininkas ir kiti Vyriausybės nariai atitinkamais atve- 
jais yra traukiami baudžiamojon atsakomybėn, o jų bylas nagrinėja Aukš- 
čiausiojo Teismo Baudžiamųjų bylų kolegija (rūmai). 

2. Vyriausybės nariams pareikšti kaltinimus išdavyste arba kitu nu- 
sikaltimu valstybės saugumui, padarytu jiems einant savo pareigas, gali 
siūlyti ne mažiau kaip vienas ketvirtadalis Kongreso narių, o iniciatyvai 
pritarti turi absoliuti Kongreso narių dauguma. 

3. Karaliui priklausanti teisė suteikti malonę šiame straipsnyje nusta- 
tytais atvejais netaikoma. 


103 straipsnis 

1. Valstybės valdymo institucijos nešališkai tarnauja visuotiniams in- 
teresams ir savo veikloje vadovaujasi veiksmingumo, hierarchijos, decen- 
tralizacijos, dekoncentracijos ir koordinacijos principais; jos visiškai klau- 
so įstatymo ir teisės. 

2. Valstybės valdymo institucijos steigiamos, jų veikla koordinuojama 
pagal įstatymą. 

3. Įstatymas valstybės tarnautojų statusą, jų priėmimo į tarnybą sąly- 
gas reglamentuoja pagal kiekvieno iš jų įgūdžius ir galimybes, jų teisę stoti 
į profesines sąjungas, pareigų nesuderinamumo su kitu darbu ir nešališku- 
mo vykdant pareigines funkcijas garantijas. 


104 straipsnis 

1. Vyriausybei pavaldžios saugumo tarnybos turi ginti galimybę lais- 
vai naudotis teisėmis ir laisvėmis bei laiduoti piliečių saugumą. 

2. Saugumo tarnybų funkcijos, statusas ir pagrindiniai veiklos princi- 
pai nustatomi organiniu įstatymu. 


105 straipsnis 

Įstatymu reguliuojamas: 

a) piliečių dalyvavimas - tiesioginis arba per įstatymo pripažintas or- 
ganizacijas ar asociacijas - rengiant jų interesams svarbius administraci- 
nius sprendimus; 

b) piliečių naudojimasis administracijos archyvais, išskyrus atvejus, 
susijusius su valstybės saugumo ir gynybos, nusikaltimų tyrimo, taip pat 
žmogaus intymaus gyvenimo informacija; 

c) administracinių bylų nagrinėjimas, laidavus jomis suinteresuotų 
asmenų teisę dalyvauti asmeniškai. 

106 straipsnis 
vykdomoji galia ir ar jų veiksmai teisėti, taip pat ar jų veikla atitinka įsta- 
tymus. 

2. Išskyrus ypatingus atvejus, fiziniai asmenys įstatymo nustatyta tvar- 
ka turi teisę į žalos, kurią savo veiksmais jų nuosavybei ir teisėms padaro 
valstybės institucijos, atlyginimą. 


107 straipsnis 
Aukščiausioji patariamoji Vyriausybės institucija yra Valstybės tary- 
ba. Jos įgaliojimus ir sudarymo tvarką nustato organinis įstatymas. 


V DALIS 
APIE VYRIAUSYBĖS IR GENERALINIŲ KORTESŲ 
SANTYKIUS 


108 straipsnis 
Už savo veiklą Vyriausybė solidariai yra atskaitinga Deputatų Kong- 
resui. 


109 straipsnis 

Rūmai ir jų komisijos per savo pirmininkus iš Vyriausybės ir jos ins- 
titucijų, taip pat iš valstybės ir autonominių bendrijų pareigūnų gali reika- 
lauti bet kokios būtinos pagalbos ir informacijos. 


110 straipsnis 

1. Rūmai ir jų komisijos gali reikalauti, kad jų posėdžiuose dalyvautų 
Vyriausybės nariai. 

2. Vyriausybės nariai turi teisę dalyvauti ir kalbėti Rūmų ir jų komi- 
sijų posėdžiuose, taip pat gali prašyti, kad valstybės institucijų tarnautojai 
suteiktų jiems būtiną informaciją. 


111 straipsnis 

1. Vyriausybė ir kiekvienas jos narys privalo atsakyti į Rūmų jiems 
pateikiamus klausimus ir interpeliacijas. Klausimams ir interpeliacijoms 
aptarti Rūmų reglamentuose nustatytas mažiausiai savaitės laikotarpis. 

2. Kiekviena interpeliacija gali būti pagrindas teikti nutarimo, kuria- 
me Rūmai reiškia savo poziciją, projektą. 

112 straipsnis 

Ministrų Tarybai iš anksto aptarus, Ministras Pirmininkas gali Kong- 
reso prašyti pareikšti pasitikėjimą jos programa arba bet kuriuo bendro 
pobūdžio politiniu klausimu. Pasitikėjimas yra išreikštas, jeigu už jį bal- 
suoja paprasta deputatų dauguma. 


113 straipsnis 

1. Deputatų Kongresas gali reikalauti Vyriausybės politinės atsakomy- 
bės, absoliučia balsų dauguma savo rezoliucija išreikšdamas nepasitikėji- 
mą. 

2. Nepasitikėjimo rezoliuciją turi teikti ne mažiau kaip vienas dešim- 
tadalis deputatų; joje turi būti pasiūlytas kandidatas į Ministro Pirmininko 
pareigas. 

3. Dėl nepasitikėjimo rezoliucijos negali būti balsuojama anksčiau nei 
po penkių dienų nuo jos teikimo. Per pirmas dvi dienas nuo jos teikimo 
gali būti pateiktos alternatyvios rezoliucijos. 

4. Jeigu Kongresas nepriima nepasitikėjimo rezoliucijos, ją pasirašę 
deputatai toje pačioje sesijoje negali vėl jos teikti. 


114 straipsnis 

1. Jeigu Kongresas Vyriausybei pareiškia nepasitikėjimą, ji Karaliui 
įteikia atsistatydinimo prašymą. Paskui pagal 99 straipsnio nuostatas yra 
skiriamas naujas Ministras Pirmininkas. 

2. Jeigu Kongresas priima nepasitikėjimo Vyriausybe rezoliuciją, Vy- 
riausybė įteikia Karaliui atsistatydinimo pareiškimą. Šia Kongreso rezo- 
liucija teikiamas kandidatas pripažįstamas turinčiu šių Rūmų pasitikėjimą 
pagal 99 straipsnio nuostatas. Karalius jį skiria Ministru Pirmininku. 


115 straipsnis 

1. Iš anksto apsvarsčius Ministrų Tarybai, Ministras Pirmininkas savo 
asmenine atsakomybe gali siūlyti paleisti Kongresą, Senatą arba Genera- 
linius Kortesus. Tokį siūlymą savo dekretu skelbia Karalius. Dekrete dėl 
paleidimo nurodoma rinkimų data. 

2. Siūlymas paleisti Rūmus negali būti teikiamas svarstant nepasitikė- 
jimo rezoliuciją. 

3. Rūmai negali būti paleidžiami anksčiau nei po metų nuo paskutinio 
paleidimo, išskyrus 99 straipsnio 5 dalyje numatytus atvejus. 

116 straipsnis 

1. Organinis įstatymas reguliuoja pavojaus, ypatingosios ir karo padė- 
čių paskelbimą ir nustato atitinkamus įgaliojimus bei apribojimus. 

2. Pavojaus padėties laikotarpį skelbia Vyriausybė Ministrų Tarybos 
dekretu; šis laikotarpis negali būti ilgesnis nei penkiolika dienų. Apie tai 
pranešama Deputatų Kongresui, kuris tokiu atveju nedelsiant sušaukiamas 
ir be kurio leidimo šis laikotarpis negali būti pratęsiamas. Dekrete nustato- 
ma, kurioje valstybės teritorijos dalyje jis galioja. 

3. Ypatingąją padėtį skelbia Vyriausybė Ministrų Tarybos dekretu, 
prieš tai gavusi Deputatų Kongreso pritarimą. Pritarime ir dekrete dėl 
ypatingosios padėties paskelbimo turi būti aiškiai apibrėžti šios padėties 
paskelbimo tikslai, ypatingosios padėties galiojimo teritorija ir laikotarpis, 
ne ilgesnis kaip trisdešimt dienų. Jos galiojimas tokiam pačiam laikui gali 
būti pratęstas esant visoms išvardytoms sąlygoms. 

4. Karo padėtis skelbiama absoliučia Deputatų Kongreso balsų daugu- 
ma, kai tokį siūlymą išimties tvarka teikia Vyriausybė. Kongresas nustato 
karo padėties galiojimo teritoriją, laiką ir sąlygas. 

5. Kol yra paskelbta kuri nors šiame straipsnyje nustatyta padėtis, 
Kongresas negali būti paleidžiamas. Jeigu nustatytoji padėtis paskelbiama 
ne per sesiją, automatiškai yra šaukiami Rūmų posėdžiai. Kol yra paskelbta 
nustatytoji padėtis, Rūmų ir kitų konstitucinių valstybės valdžios instituci- 
jų darbas negali būti nutrauktas. 

Kai Kongresas yra paleistas arba jo mandato laikas pasibaigęs, o dėl 
susiklosčiusių aplinkybių būtina paskelbti kurią nors nustatytąją padėtį, 
Kongreso įgaliojimais naudojasi Nuolatinė deputatų komisija. 

6. Dėl to, kad yra paskelbta pavojaus, ypatingoji ar karo padėtis, nepa- 
naikinama Konstitucijoje ir įstatymuose nustatyta Vyriausybės ir jos atsto- 
vų atsakomybė. 


VI DALIS 
APIE TEISMŲ VALDŽIĄ 


117 straipsnis 

1. Teisingumas kyla iš liaudies, o Karaliaus vardu jį įgyvendina ne- 
priklausomi, nekeičiami, patikimi ir paklūstantys tik įstatymui teisėjai ir 
magistratai. 

2. Negalima teisėjų ir magistratų nušalinti nuo pareigų, atstatydinti, 
išleisti į pensiją ar keisti jų pareigų kitomis sąlygomis ir dėl kitokių priežas- 
čių, negu numatyta įstatyme. 

3. Teismų valdžios įgyvendinimas visuose teisingumo įgyvendinimo 
etapuose, teismo sprendimų ir nuosprendžių priėmimas, jų vykdymo lai- 
davimas priklauso tik įstatymo nustatytų teisėjų ir teismų kompetencijai 
pagal nustatytą jurisdikciją ir teismo proceso taisykles. 

4. Teisėjai ir teismai vykdo tik šio straipsnio 3 dalyje numatytas funk- 
cijas ir įstatymo jų kompetencijai priskirtas bet kokios teisės laidavimo 
funkcijas. 

5. Teismų valdžios vienumo principas yra teismų veiklos organizavi- 
mo pagrindas. Pagal Konstitucijoje nustatytus principus įstatymas regu- 
liuoja teisingumo įgyvendinimą kariškiams išimtinai karo tarnybos srityje 
ir esant apsiausties padėčiai. 

6. Draudžiama steigti ypatinguosius teismus. 


118 straipsnis 

Teisėjų ir teismų priimtus nuosprendžius ir kitus įsiteisėjusius spren- 
dimus privaloma vykdyti, taip pat būtina teikti teisėjams ir teismams reika- 
lingą paramą tiriant bylas ir įgyvendinant teismų sprendimus. 


119 straipsnis 

Teisingumas nemokamai yra vykdomas įstatymo nustatytais atvejais, 
taip pat visais atvejais, kai teismo nagrinėjamoje byloje dalyvaujantys as- 
menys pateikia įrodymų, kad neturi pakankamai lėšų teismo mokesčiui 
sumokėti. 


120 straipsnis 
1. Teisme bylos nagrinėjamos viešai, išskyrus teismo procesą regu- 
liuojančių įstatymų nustatytus atvejus. 
2. Teismo procesas dažniausiai yra žodinis, ypač baudžiamosiose bylose. 
3. Teismo sprendimai visuomet turi būti motyvuoti ir skelbiami viešai. 


121 straipsnis 

Dėl teismo kaltės atsiradusi žala, taip pat kitokia žala, patirta dėl netei- 
singų sprendimų įgyvendinant teisingumą, įstatymo nustatyta tvarka yra 
atlyginama valstybės. 

122 straipsnis 

1. Organinis teisminės valdžios įstatymas nustato teismų steigimo, 
veiklos ir valdymo tvarką, bendrą visumą sudarančių teisėjų ir magistra- 
tų, taip pat kitų teisingumą įgyvendinančių institucijų darbuotojų juridinį 
statusą. 

2. Teismų sistemos valdymo institucija yra Teisminės valdžios vyriau- 
sioji taryba. Jos statusą, narių funkcijas teisėjų atžvilgiu, būtent jų paskyri- 
mo, paaukštinimo, priežiūros ir drausminės atsakomybės klausimais, taip 
pat tai, su kokiomis kitomis pareigomis šios tarybos narių einamos pa- 
reigos nėra suderinamos, nustato organinis įstatymas. 

3. Teisminės valdžios vyriausiąją tarybą sudaro jai pirmininkaujantis 
Aukščiausiojo Teismo pirmininkas ir Karaliaus penkeriems metams skiria- 
mi dvidešimt narių. Iš jų dvylika narių organinio įstatymo nustatyta tvarka 
skiriami iš visų lygių teismų teisėjų ir magistratų; keturi nariai skiriami 
Deputatų Kongreso ir dar keturi - Senato teikimu; abiem atvejais teikimui 
turi pritarti trys penktadaliai Rūmų narių. Visi jie turi būti advokatai ar 
kitokie teisininkai, turėti pripažintą kompetenciją ir ne mažiau kaip pen- 
kiolikos metų teisininko darbo stažą. 


123 straipsnis 

1. Aukščiausiasis Teismas, kurio jurisdikcijai priklauso visa Ispanijos 
teritorija, yra aukščiausia teisminė institucija visose bylose, išskyrus tas, 
kurios susijusios su konstitucinėmis garantijomis. 

2. Įstatymo nustatyta tvarka Aukščiausiojo Teismo pirmininką Teis- 
minės valdžios vyriausiosios tarybos teikimu skiria Karalius. 


124 straipsnis 

1. Prokuratūros užduotis - neįsiterpiant į kitų institucijų atliekamas 
funkcijas įgyvendinti teisingumą ginant teisėtumą, saugoti piliečių teises ir 
įstatymo ginamus visuomenės interesus, kai tai priklauso jai pagal pareigas 
arba to prašo suinteresuotieji asmenys, taip pat kontroliuoti, ar laikomasi 
teismų nepriklausomumo ir teismų darbe paisoma viešųjų interesų. 

2. Prokuratūra veikia per savo įstaigas laikydamasi suderintų veiksmų 
ir hierarchinio pavaldumo principų ir atsižvelgdama į viešuosius interesus. 

3. Įstatymas nustato organinį prokuratūros statusą. 

4. Valstybės generalinį prokurorą Vyriausybės teikimu skiria Karalius, 
atsižvelgdamas į Teisminės valdžios vyriausiosios tarybos nuomonę. 

125 straipsnis 

Nagrinėjant baudžiamąsias bylas piliečiai įstatymo nustatyta tvarka, 
taip pat tradicijų ir paprotinės teisės pagrindais gali dalyvauti vykdant tei- 
singumą per prisiekusiųjų institutą. 


126 straipsnis 
Tirdama nusikaltimus, nustatydama pažeidėjus ir rinkdama jų kaltės 
įrodymus teismų policija atskaitinga teisėjams, teismams ir prokuratūrai. 


127 straipsnis 

1. Eidami savo pareigas teisėjai, magistratai ir prokurorai negali eiti 
kitų oficialių pareigų arba būti politinių partijų ar profesinių sąjungų na- 
riais. Įstatymas nustato teisėjų, magistratų ir prokurorų profesinių susivie- 
nijimų sistemą ir rūšis. 

2. Įstatymas nustato, su kokiu kitokiu darbu ir kiek nėra suderinamos 
teisminės valdžios atstovų pareigos. Pareigų nesuderinamumo mastas turi 
laiduoti visišką teisminės valdžios atstovų nepriklausomumą. 


VII DALIS 
EKONOMIKA IR FINANSAI 


128 straipsnis 

1. Visų rūšių šalies ištekliai, kad ir kokia būtų nuosavybės forma, nau- 
dojami bendrais interesais. 

2. Ekonomikoje pripažįstama valstybės iniciatyvos teisė. Įstatymas 
gali nustatyti, kad svarbiausi ištekliai arba paslaugos, ypač monopolijų 
atvejais, priklauso valstybei, taip pat leisti jai dalyvauti valdant įmones, kai 
tai būtina dėl bendrųjų interesų. 


129 straipsnis 

1. Įstatymas nustato, kaip suinteresuotieji asmenys dalyvauja sociali- 
nio draudimo sistemoje, taip pat gyvenimo kokybei arba visuotinei gerovei 
tiesioginės įtakos turinčių viešųjų įstaigų veikloje. 

2. Valstybės valdžios institucijos aktyviai remia įvairias verslo formas 
ir atitinkamais įstatymais skatina kooperacinius junginius, taip pat taiko 
priemones, leidžiančias darbuotojams lengviau įsigyti gamybos priemo- 
nių. 

130 straipsnis 
1. Siekdamos, kad visų ispanų gyvenimo kokybė būtų kuo vienodesnė, 
valstybės valdžios institucijos rūpinasi modernizuoti ir plėtoti visus ekono- 
mikos sektorius, ypač žemės ūkio, gyvulininkystės, žvejybos ir įvairių amatų. 
2. Tuo pačiu tikslu ypač rūpinamasi kalnuotųjų vietovių ekonomika. 


131 straipsnis 

1. Valstybė gali įstatymu planuoti bendrąją ekonominę veiklą, kad pa- 
tenkintų kolektyvinius poreikius, laiduotų tolygų ir darnų regionų ir šakų 
vystymąsi, sudarytų sąlygas didėti pajamoms ir turtui, taip pat teisingiau 
juos paskirstytų. 

2. Vyriausybė pagal jai pateiktas autonominių bendrijų prognozes 
rengia planavimo dokumentus; atlikti šį darbą jai taip pat padeda profesi- 
nės sąjungos ir kitos profesinės, verslo ir ekonomikos organizacijos. Šiam 
tikslui sudaroma taryba, kurios sudėtį ir funkcijas nustato įstatymas. 


132 straipsnis 

1. Valstybei ir savivaldybėms priklausančio turto statusas nustatomas 
įstatymu atsižvelgiant į principus, kurie draudžia nusavinti, konfiskuoti ir 
areštuoti tokį turtą, taip pat neleidžia jo naudoti ne pagal paskirtį. 

2. Valstybės nuosavybė yra įstatyme išvardytas turtas, taip pat bet ko- 
kiu atveju - pajūrio zona, paplūdimiai, teritorinė jūra ir ekonominės zonos 
gamtos ištekliai bei kontinentinis šelfas. 

3. Įstatymas nustato, kaip valstybės ir nacionalinė nuosavybė yra nau- 
dojama ir saugoma. 


133 straipsnis 

1. Steigiamoji teisė nustatyti mokesčius priklauso valstybei ir yra įgy- 
vendinama įstatymu. 

2. Pagal Konstituciją ir įstatymus autonominės bendrijos ir vietos 
bendruomenės gali steigti ir imti mokesčius. 

3. Valstybinių mokesčių lengvatos turi būti nustatomos pagal įstatymą. 

4. Valstybės institucijos gali prisiimti finansinius įsipareigojimus ir 
leisti lėšas pagal įstatymus. 


134 straipsnis 
1. Vyriausybė sudaro bendrąjį valstybės biudžetą, o Generaliniai Kor- 
tesai jį nagrinėja, teikia pataisas ir tvirtina. 

2. Bendrasis valstybės biudžetas yra metinis, jis apima visas valstybi- 
nio sektoriaus pajamas ir išlaidas, jame taip pat nustatomi valstybės imamų 
mokesčių tarifai. 

3. Vyriausybė privalo ne vėliau kaip likus trims mėnesiams iki eina- 
mųjų biudžetinių metų pabaigos bendrąjį valstybės biudžetą pateikti De- 
putatų Kongresui. 

4. Jeigu biudžetą patvirtinantis įstatymas iki atitinkamų biudžetinių 
metų pirmosios dienos nepriimamas, automatiškai toliau galioja buvusių 
metų biudžetas. 

5. Priėmus bendrąjį valstybės biudžetą Vyriausybė gali pateikti svars- 
tyti įstatymo projektus, kuriuose numatoma padidinti atitinkamų biudže- 
tinių metų biudžeto išlaidas arba sumažinti pajamas. 

6. Bet kokie biudžeto pakeitimai, kuriais numatoma didinti skolą 
arba mažinti biudžeto pajamas, gali būti teikiami tik gavus Vyriausybės 
sutikimą. 

7. Įstatymas dėl biudžeto negali nustatyti naujų mokesčių. Jie gali būti 
keičiami tik vadovaujantis specialiu mokesčių įstatymu. 


135 straipsnis 

1. Vyriausybė pagal įstatymą gali skolintis valstybės vardu arba imti 
kreditus. 

2. Kreditai, skirti išmokėti palūkanoms ir sumoms, susijusioms su 
valstybės skolos aptarnavimu, visuomet įtraukiami į biudžeto išlaidų dalį. 
Minėtus kreditus reguliuojančių teisės aktų negalima pakeisti arba papil- 
dyti, kadangi jie atitinka įstatyme dėl emisijos įtvirtintus principus. 


136 straipsnis 

1. Audito rūmai yra aukščiausia valstybės finansinę atskaitomybę, 
ekonominę veiklą ir visą valstybės sektorių prižiūrinti institucija. 

Jie tiesiogiai pavaldūs Generaliniams Kortesams ir Kortesų pavedimu 
įgyvendina savo funkcijas, kai yra svarstoma ir tvirtinama bendrojo vals- 
tybės biudžeto ataskaita. 

2. Valstybės ir valstybinio sektoriaus finansinės ataskaitos yra perduo- 
damos Audito rūmams patikrinti. Audito rūmai, neviršydami savo kom- 
petencijos, Generaliniams Kortesams kasmet siunčia ataskaitą, kurioje, kai 
tai būtina, nurodo, jų nuomone, padarytus pažeidimus ir už juos skirtas 
nuobaudas. 

3. Audito rūmų nariai yra nepriklausomi ir nepakeičiami taip pat, 
kaip ir teisėjai. Jiems taip pat galioja draudimas, be tiesioginių einamų pa- 
reigų, eiti kitas pareigas. 

4. Organinis įstatymas nustato Audito rūmų sudėtį, organizaciją ir 
funkcijas. 


VIII DALIS 
APIE VALSTYBĖS TERITORINĘ SANDARĄ 


I SKYRIUS 
BENDRIEJI PRINCIPAI 


137 straipsnis 
Valstybės teritorija skirstoma į savivaldybes, provincijas ir steigiamas 
autonomines bendrijas. Visi šie vienetai tvarkosi savarankiškai. 


138 straipsnis 

1. Valstybė laiduoja veiksmingą Konstitucijos 2 straipsnyje įtvirtinto 
solidarumo principo įgyvendinimą, rūpinasi, kad būtų nustatyta teisinga 
ir derama ekonominė pusiausvyra tarp skirtingų Ispanijos teritorinių vie- 
netų, ir ypatingą dėmesį skiria salynų teritorijoms. 

2. Autonominių bendrijų statutų skirtumai jokiu būdu neturi suteikti 
joms ekonominio ar socialinio pranašumo. 


139 straipsnis 

1. Visi ispanai visoje Ispanijos teritorijoje naudojasi vienodomis teisė- 
mis ir turi vienodas pareigas. 

2. Jokios valdžios institucijos negali imtis tokių priemonių, kurios tie- 
siogiai arba netiesiogiai kliudytų asmenų judėjimo ir gyvenamosios vietos 
pasirinkimo laisvei, taip pat laisvam turto judėjimui visoje Ispanijos teri- 
torijoje. 


II SKYRIUS 
APIE VIETOS ADMINISTRACIJĄ 


140 straipsnis 

Konstitucija laiduoja savivaldybių savarankiškumą. Jos turi visas ju- 
ridinio asmens teises. Joms vadovauja ir jose tvarkosi atitinkamos savival- 
dybių tarybos, kurias sudaro alkaldai ir patarėjai. Patarėjus įstatymo nu- 
statyta tvarka renka savivaldybių gyventojai remdamiesi visuotine, lygia, 


1061 


PASAULIO VALSTYBIŲ KONSTITUCIJOS | Ispanijos Karalystė 


tiesiogine rinkimų teise ir slaptu balsavimu. Alkaldus renka patarėjai arba 
savivaldybių gyventojai. Įstatymas nustato viešų tarybos posėdžių rengimo 


sąlygas. 


141 straipsnis 

1. Provincija yra vietos vienetas, turintis juridinio asmens teises. Te- 
ritoriniu principu ją sudaro tam tikras skaičius savivaldybių valstybinei 
veiklai vykdyti. Bet kokiam provincijų sienų pakeitimui turi pritarti Gene- 
raliniai Kortesai priimdami atitinkamą organinį įstatymą. 

2. Provincijoms vadovauja ir jose tvarkosi atstovų susirinkimai arba 
kitos atstovaujamosios institucijos. 

3. Leidžiama kurti kitokius nei provincijos kelių savivaldybių junginius. 

4. Salynuose kiekviena sala taip pat įgyvendina savo savivaldą atitin- 
kamai per kabildą ar tarybą. 


142 straipsnis 

Vietos biudžetai privalo turėti pakankamai lėšų, kad pajėgtų vykdyti 
atitinkamoms atstovaujamosioms savivaldos institucijoms įstatymu pri- 
skirtas funkcijas. Jų pajamas daugiausia sudaro vietos mokesčiai, taip pat 
atskaitymai iš valstybės ir autonominių bendrijų nustatytų mokesčių. 


III SKYRIUS 
APIE AUTONOMINES BENDRIJAS 


143 straipsnis 

1. Bendrą sieną viena su kita turinčios provincijos, siejamos bendrų 
istorinių, kultūrinių ir ekonominių ypatumų, salynų teritorijos ir pro- 
vincijos, sudarančios vieną istorinę sritį, įgyvendindamos Konstitucijos 
2 straipsnyje įtvirtintą teisę į autonomiją, gali įgyti savivaldą ir kurti auto- 
nomines bendrijas pagal Konstitucijos šios dalies nuostatas ir atitinkamus 
statutus. 

2. Prašymą suteikti autonominės bendrijos statusą gali teikti visi suin- 
teresuoti atstovaujamieji susirinkimai arba atitinkamos salynų institucijos, 
taip pat du trečdaliai savivaldybių, kuriose gyvena ne mažiau kaip pusė 
kiekvienos provincijos arba salos rinkėjų. Tokį prašymą būtina suformu- 
luoti ne vėliau kaip per šešis mėnesius nuo to momento, kai suinteresuoti 
vietos atstovaujamieji susirinkimai pirmą kartą apsisprendžia siekti auto- 
nomijos. 

3. Prašymą atmetus, kitą kartą su juo kreiptis galima ne anksčiau kaip 
po penkerių metų. 


144 straipsnis 

Generaliniai Kortesai, vadovaudamiesi nacionaliniais interesais, orga- 
niniame įstatyme gali įtvirtinti šias nuostatas: 

a) leisti kurti autonominę bendriją net ir tada, kai jos teritorija nėra 
didesnė už vienos provincijos teritoriją ir bendrija neatitinka 143 straips- 
nio 1 dalyje nustatytų reikalavimų; 

b) patvirtinti teritorijų, nepatenkančių į provincijas, autonomijos sta- 
tutą arba, kai tai būtina, jam pritarti; 

c) pavaduoti vietos atstovaujamąsias institucijas įgyvendinant 
143 straipsnio 2 dalyje numatytą teisę teikti prašymą. 


145 straipsnis 

1. Jokiu būdu neleidžiama kurti autonominių bendrijų federacijų. 

2. Statutai gali numatyti autonominių bendrijų bendros veiklos ir tar- 
pusavio paslaugų teikimo sutarčių sudarymo sąlygas, principus ir tvarką, 
taip pat pranešimo apie tai Generaliniams Kortesams tvarką. Visais kitais 
atvejais autonominių bendrijų bendradarbiavimo sutartys sudaromos ga- 
vus Generalinių Kortesų leidimą. 


146 straipsnis 

Statuto projektą parengia asamblėja, susidedanti iš suinteresuotųjų 
provincijų atstovų susirinkimo arba salyno institucijos ir iš šiuose viene- 
tuose išrinktų deputatų bei senatorių. Paskui projektas yra siunčiamas Ge- 
neraliniams Kortesams, kurie jį svarsto kaip įstatymo projektą. 


147 straipsnis 

1. Pagal šios Konstitucijos nuostatas statutas yra kiekvienos autono- 
minės bendrijos pagrindinis teisės aktas, valstybė pripažįsta ir saugo jį kaip 
sudedamąją teisės sistemos dalį. 

2. Autonominių bendrijų statutuose privalo būti nustatyta: 

a) autonominės bendrijos pavadinimas; 

b) jos teritorijos ribos; 

c) autonomijoje steigiamų institucijų pavadinimai, struktūra ir būsti- 
nės vieta; 

d) Konstitucijos leidžiami autonominės bendrijos įgaliojimai ir atitin- 
kamų tarnybų perdavimo bendrijai pagrindai. 

3. Statutai keičiami juose numatyta tvarka, tačiau kiekvienam pakeiti- 
mui būtina gauti Generalinių Kortesų pritarimą, įtvirtinamą organiniame 
įstatyme. 


148 straipsnis 

1. Autonominių bendrijų kompetencijai priklauso: 

1) steigti savas savivaldos institucijas; 

2) keisti savo teritorijoje esančių savivaldybių (municipalitetų) ribas ir 
vykdyti apskritai visas funkcijas, susijusias su vietos valdžios institucijomis 
ir valstybinio valdymo sektoriais, savivaldą reguliuojančiu įstatymu per- 
duotais savivaldybių kompetencijai; 

3) gerinti teritorijos, urbanistines ir gyvenamojo būsto sąlygas; 

4) savo teritorijoje vykdyti autonominės bendrijos interesus atitin- 
kančius viešuosius darbus; 

5) geležinkelio linijos ir automobilių keliai, kurie neišeina už autono- 
minės bendrijos teritorijos ribų, šioje teritorijoje esančios ryšio linijos bei 
transportas; 

6) jūrų uostai avariniams atvejams, sportiniai jūrų ir oro uostai; 

7) žemės ūkis ir gyvulininkystė pagal bendrąją ekonominės plėtros 
kryptį; 

8) miškai ir miškų ūkis; 

9) aplinkosauga; 

10) vandens išteklių ir drėkinamų žemių naudojimas, autonominei 
bendrijai svarbių kanalų projektavimas ir statyba, mineralinių ir terminių 
vandenų naudojimas; 

11) žvejyba vidaus vandenyse, austrių pramonė ir vandens ūkis, me- 
džioklė ir upių žvejyba; 

12) vietinės reikšmės mugės; 

13) autonominės bendrijos ekonominė plėtra atsižvelgiant į bendros 
nacionalinės ekonomikos politikos tikslus; 

14) amatai; 

15) autonominei bendrijai svarbūs muziejai, bibliotekos ir konserva- 
torijos; 

16) autonominei bendrijai svarbių paminklų apsauga; 

17) autonominės bendrijos kultūros, mokslo ir kalbos dėstymas; 

18) turizmo plėtojimas ir organizavimas autonominės bendrijos teri- 
torijoje; 


1064 


Ispanijos Karalystės Konstitucija 


19) sporto plėtojimas ir laisvalaikio organizavimas; 

20) socialinis aprūpinimas; 

21) sveikatos apsauga ir higiena; 

22) pastatų ir jų kompleksų palaikymas bei apsauga; vietos policijai 
priskiriamų funkcijų koordinavimas ir kitoks reguliavimas organinio įsta- 
tymo nustatyta tvarka. 

2. Po penkerių metų nuo statutų priėmimo autonominės bendrijos 
gali papildyti juos nuosekliai išplėsdamos savo kompetenciją tiek, kiek tai 
leidžia 149 straipsnis. 


149 straipsnis 

1. Tik valstybės kompetencijai priskiriama: 

1) nustatyti pagrindines prielaidas visiems ispanams naudojantis 
konstitucinėmis teisėmis ir vykdant konstitucines pareigas būti lygiems; 

2) pilietybė, imigracija, emigracija, užsieniečių teisinė padėtis, teisė į 
prieglobstį; 

3) tarptautiniai santykiai; 

4) gynyba ir ginkluotosios pajėgos; 

5) teisingumo vykdymas; 

6) komercinė, baudžiamoji teisė, bausmių vykdymo įstatymai; proce- 
siniai įstatymai, išskyrus tam tikrus atvejus, atsirandančius dėl autonomi- 
nių bendrijų ypatumų; 

7) darbo santykius reguliuojantys įstatymai, nekeliantys kliūčių juos 
taikyti autonominėms bendrijų institucijoms; 

8) civilinė teisė, nepaisant to, kiek autonominės bendrijos išlaiko, 
atnaujina ir tobulina civilinius arba ypatinguosius įstatymus, arba fora- 
les, jeigu tokių yra: bet kokiu atveju taisyklės, laiduojančios teisės normų 
ir civilinių bei teisinių santykių taikymą ir veiksmingumą ir taikomos 
santuokiniams santykiams, sutarčių sudarymo ir viešo jų registravimo 
tvarkai, sutartinių įsipareigojimų pagrindams, normoms, reglamentuo- 
jančioms teisinių ginčų sprendimą ir teisės šaltinių nustatymą, taip pat 
pastarąjį atvejį reguliuojančioms forales arba ypatingųjų įstatymų nor- 
moms; 

9) įstatymai dėl intelektinės ir pramoninės nuosavybės; 

10) muitų režimas ir muito tarifai, užsienio prekyba; 

11) pinigų sistema: valiuta, jos kursas ir konvertabilumas; kredito, 
bankų ir draudimo sistemų pagrindai; 

12) įstatymai dėl matavimo vienetų, svorio standartų ir tikslaus laiko 
nustatymo; 

13) ekonominės veiklos bendrojo planavimo pagrindai ir derinimas; 

14) valstybės finansai ir valstybės skola; 

15) mokslinių techninių tyrimų plėtojimas ir bendras derinimas; 

16) pasienio ruožo sanitarinė užkarda; sveikatos apsaugos pagrindai 
ir bendras derinimas; įstatymai dėl vaistų gamybos; 

17) įstatymų nustatytas socialinio draudimo sistemos pagrindas ir 
ekonominis režimas, nesudarantis kliūčių autonominių bendrijų institu- 
cijoms ją taikyti; 

18) valstybės tarnybos ir valstybės tarnautojų statuso teisiniai pagrin- 
dai, laiduojantys visų aptarnaujamų piliečių lygybę; darnus administraci- 
nis procesas, vykdomas atsižvelgiant į valdymo organizavimo autonomi- 
nėse bendrijose ypatybes; įstatymai dėl prievartinio nuosavybės paėmimo, 
įstatymų dėl administracinių sutarčių ir koncesijų pagrindai, taip pat vals- 
tybės tarnybos bendroji atsakomybės sistema; 

19) jūrų žvejyba, išskyrus tuos įgaliojimus, kurie organizuojant šią 
ūkio šaką bus perduoti autonominėms bendrijoms; 

20) jūrų prekybos laivynas ir laivų priskyrimas uostams; jūrų pakran- 
čių švyturių tarnyba ir jūriniai signalai; valstybinės svarbos jūrų ir oro uos- 
tai; oro erdvės, transporto ir tranzito kontrolė; meteorologinė tarnyba ir 
orlaivių registracija; 

21) geležinkelio ir žemės transporto linijos, kertančios daugiau kaip 
vienos autonominės bendrijos teritoriją; bendras susisiekimo kelių reži- 
mas; automobilių judėjimas; oro ir povandeniniai ryšio kabeliai ir radijo 
komunikacijos; 

22) įstatymai dėl leidimo naudotis vandens ištekliais ir vandens tie- 
kimo organizavimo, jeigu vandenys yra daugiau nei vienos autonominės 
bendrijos teritorijoje, taip pat leidimas statyti elektrines, kai jų naudojimas 
siejasi su daugiau kaip vienos autonominės bendrijos interesais arba kai 
elektros energijos perdavimo linijos yra ne vienos autonominės bendrijos 
teritorijoje; 

23) pagrindiniai aplinkos apsaugos įstatymai, nemažinantys autono- 
minių bendrijų įgaliojimų imtis papildomų apsaugos priemonių; pagrindi- 
niai įstatymai dėl miško, miškų naudmenų ir ganyklų naudojimo; 

24) viešieji darbai, kurie atitinka valstybės interesus arba atliekami 
daugiau kaip vienoje autonominėje bendrijoje; 

25) kalnakasybos, energijos gamybos ir naudojimo pagrindai; 

26) ginklų ir sprogstamųjų medžiagų gamybos, prekybos, disponavi- 
mo ir naudojimo pagrindų nustatymas; 

27) bendras spaudos, radijo, televizijos ir apskritai visų visuomenės 
informavimo priemonių veiklos reglamentavimas, išskyrus autonominių 
bendrijų įgaliojimus plėtoti ir naudoti šias priemones; 

28) kultūros, istorijos ir meno paminklų apsauga, kad nebūtų išvežti į 
užsienį ir išgrobstyti; valstybinės svarbos muziejai, bibliotekos ir archyvai, 
išskyrus autonominių bendrijų veiklą šioje srityje; 

29) viešosios tvarkos palaikymas, kad ir kokios būtų autonominių 
bendrijų galimybės sukurti policijos tarnybas jų statutuose nustatyta tvar- 
ka, kiek yra leidžiama konstitucinio įstatymo; 

30) mokslinių ir profesinių vardų teikimo, skyrimo ir pripažinimo 
sąlygų reglamentavimas, taip pat pagrindinių normų, skirtų Konstitucijos 
27 straipsnio nuostatoms išplėsti siekiant laiduoti, kad valstybės instituci- 
jos atliktų savo pareigas šioje srityje, nustatymas; 

31) statistinių duomenų rinkimas valstybės reikmėms; 

32) leidimas atlikti gyventojų apklausą referendumu. 

2. Kad ir kokius įgaliojimus gali turėti autonominės bendrijos, vals- 
tybė laiko savo pareiga plėtoti kultūrą ir skiria tam ypatingą dėmesį bei 
padeda autonominių bendrijų, kai jos sutinka, kultūriniams mainams. 

3. Sritys, šios Konstitucijos konkrečiai nepriskirtos valstybės kompe- 
tencijai, gali būti perduotos autonominėms bendrijoms jų statutuose nu- 
statyta tvarka. Valstybei priklauso visos kompetencijos sritys, nenumaty- 
tos autonominių bendrijų statutuose kaip joms priskirtosios. Ginčo atveju 
visų kompetencijos sričių valstybės normos yra viršesnės už autonominių 
bendrijų normas, išskyrus priskirtąsias išimtinei autonominių bendrijų 
kompetencijai. Bet kuriuo atveju valstybės įstatymai papildo autonominių 
bendrijų įstatymus. 


150 straipsnis 

1. Generaliniai Kortesai gali suteikti visoms arba kai kurioms auto- 
nominėms bendrijoms teisę priimti įstatymus valstybės kompetencijai 
priklausančiais klausimais tiek, kiek yra paisoma konstitucinio įstatymo 
nustatytų principų, pagrindų ir sąlygų. 

2. Organiniu įstatymu valstybė gali perduoti arba deleguoti autono- 
minėms bendrijoms valstybės kompetencijos sričiai priklausančius įga- 


1067 


PASAULIO VALSTYBIŲ KONSTITUCIJOS | Ispanijos Karalystė 


liojimus, kurie pagal savo pobūdį gali būti perduodami arba deleguojami. 
Kiekvienu atveju įstatymu turi būti numatyta perduoti atitinkamas lėšas, 
taip pat ir valstybės taikomas kontrolės formas. 

3. Paisydama bendrųjų interesų, valstybė gali priimti įstatymus, nu- 
statančius principus, kurie būtini autonominių bendrijų įstatymo galią tu- 
rintiems aktams, net ir tų sričių, kurios priskirtos šių bendrijų kompeten- 
cijai, derinti. Sprendimą dėl tokios būtinybės absoliučia kiekvienų Rūmų 
balsų dauguma priima Generaliniai Kortesai. 


151 straipsnis 

1. Penkerių metų laikotarpis, nustatytas 148 straipsnio 2 dalyje, ne- 
būtinas, kai prašymas suteikti autonomiją pateikiamas per 143 straipsnio 
2 dalyje nustatytą laiką ir jį patvirtina provincijos susirinkimas arba ati- 
tinkamas salų grupės susirinkimas, arba trys ketvirtadaliai kiekvienos iš 
suinteresuotųjų provincijų savivaldybių (municipalitetų), kuriose gyvena 
ne mažiau kaip pusė kiekvienos provincijos rinkėjų. Atitinkamo organinio 
įstatymo nustatyta tvarka tokiam prašymui referendume būtinai turi pri- 
tarti absoliuti kiekvienos provincijos rinkėjų dauguma. 

2. Šio straipsnio 1 dalyje numatytais atvejais statutas rengiamas tokia 
tvarka: 

1) Vyriausybė visus deputatus ir senatorius, išrinktus tose rinkimų 
apygardose, kurios yra autonomijos siekiančiose teritorijose, sušaukia į 
asamblėją. Vienintelis šios asamblėjos tikslas - sukurti ir absoliučia balsų 
dauguma priimti autonominės bendrijos statutą; 

2) parlamentarų asamblėjos priimtas statuto projektas siunčiamas 
Kongreso Konstitucinei komisijai. Siekdama, kad galutiniam projektui 
būtų pritarta bendru sutarimu, ji per du mėnesius išnagrinėja šį projektą 
dalyvaujant jį pateikusios asamblėjos atstovams; 

3)jeigu galutiniam projektui pritariama, jo tekstas teikiamas referen- 
dumui, vykdomam provincijose, patenkančiose į statuto projekte numato- 
mą teritoriją; 

4) jeigu statutas kiekvienoje iš provincijų yra priimamas absoliučia 
pripažintų galiojančiais balsų dauguma, jis toliau teikiamas Generali- 
niams Kortesams. Rūmų plenariniuose posėdžiuose balsuojama dėl sta- 
tuto ratifikavimo. Karalius pasirašo ratifikuotą statutą ir paskelbia jį kaip 
įstatymą; 

5) jeigu šio straipsnio 2 dalyje nustatytu būdu nepasiekiamas susita- 
rimas, statuto projektas teikiamas svarstyti Generaliniams Kortesams kaip 
įstatymo projektas. Priimtas statuto tekstas teikiamas į statuto projekte nu- 
matytą teritoriją patenkančių provincijų rinkėjams. 

Jeigu projektui kiekvienoje iš provincijų yra pritariama pripažintų 
galiojančiais balsų dauguma, statutas turi būti pasirašomas ir skelbiamas 
4 punkte nustatyta tvarka. 

3. Šio straipsnio 2 dalies 4 ir 5 punktuose numatytais atvejais atmetus 
statuto projektą, kitoms provincijoms nekyla kliūčių įsteigti autonominę 
bendriją remiantis šio straipsnio 1 dalyje numatytu organiniu įstatymu. 


152 straipsnis 

1. Statutuose, priimtuose 151 straipsnyje nustatyta tvarka, būtinai nu- 
matoma tokia valdžios institucijų struktūra: įstatymų leidybos susirinkimas, 
renkamas visuotiniuose rinkimuose pagal proporcinio atstovavimo siste- 
mą, kuri laiduoja atstovavimą įvairiems teritorijos rajonams; vykdomąsias 
ir administravimo funkcijas atliekanti Vyriausybės taryba; jos pirmininkas, 
kurį iš savo narių išrenka įstatymų leidybos susirinkimas bei patvirtina Ka- 
ralius ir kuris vadovauja Vyriausybės tarybai ir yra autonominės bendrijos 
aukščiausiasis vadovas bei valstybės atstovas autonominėje bendrijoje. Pir- 
mininkas ir Vyriausybės tarybos nariai yra politiškai atskaitingi susirinkimui. 

Aukštasis teismas, neįsiterpdamas į valstybės Aukščiausiojo Teismo- 
jurisdikciją, yra aukščiausia teisminė institucija autonominės bendrijos te- 
ritorijoje. Statutai gali nustatyti formas ir sąlygas, kokiomis autonominės 
bendrijos dalyvauja organizuojant teisingumo vykdymą apygardose. Jos 
turi atitikti organinį teismų sistemos įstatymą, teismų sistemos vienumo ir 
nepriklausomumo principus. 

Neatsižvelgiant į 123 straipsnio nuostatas, kai tai yra būtina, atitin- 
kamos teisminės instancijos pakeičiamos autonominės bendrijos teismais, 
steigiamais toje teritorijoje, kurioje yra kompetentingas pirmosios instan- 
cijos teismas. 

2. Patvirtinti ir paskelbti statutai gali būti keičiami tik juose nustatyta 
tvarka surengus į rinkėjų sąrašus įrašytų piliečių referendumą. 

3. Kai susijungia kaimyninės savivaldybės (municipalitetai), statute 
gali būti numatyta, kad jų teritorijoje gali būti steigiamos savarankiškos 
teritorinės rinkimų apygardos, turinčios visas juridinio asmens teises. 

153 straipsnis 


Ma 


Ma 


a) Konstitucinis Teismas prižiūri, kad jų priimti įstatymo galią turin- 
tys norminiai aktai atitiktų Konstituciją; 

b) Valstybės tarybos prašymu Vyriausybė prižiūri, kaip yra įgyvendi- 
nami bendrijoms pagal 150 straipsnio 2 dalį deleguoti įgaliojimai; 

c) administracinio teisingumo institucijos prižiūri autonomijos valdy- 
mą ir autonominės valdžios priimamas reglamentuojančiąsias teisės normas; 


Ma 


d) Audito rūmai prižiūri ekonomikos ir biudžeto klausimais. 


154 straipsnis 

Vyriausybės skiriamas atstovas vadovauja valstybės valdymo institu- 
cijoms, esančioms autonominės bendrijos teritorijoje, ir kai tai būtina, de- 
rina jų veiklą su autonominės bendrijos valdymo institucijomis. 


155 straipsnis 

1. Jeigu autonominė bendrija nevykdo Konstitucijos arba kitų įstaty- 
mų nustatytų pareigų arba jeigu jos veiksmai padaro didelę žalą bendrie- 
siems Ispanijos valstybės interesams, Vyriausybė perspėja autonominės 
bendrijos pirmininką. Jeigu jis nereaguoja į perspėjimą, Vyriausybė, gavusi 
absoliučios Senato narių daugumos pritarimą, gali imtis būtinų priemo- 
nių, kad autonominė bendrija priverstinai įvykdytų nurodytąsias pareigas 
arba apgintų minėtus bendruosius valstybės interesus. 

2. Įgyvendindama šio straipsnio 1 dalyje nurodytas priemones, Vy- 
riausybė gali teikti atitinkamus nurodymus bet kokioms autonominės 
bendrijos institucijoms. 


156 straipsnis 

1. Autonominės bendrijos yra finansiškai savarankiškos, kad galėtų 
įgyvendinti savo įgaliojimus remdamosi veiklos derinimo su valstybės 
iždu ir visų ispanų solidarumo principais. 

2. Remdamosi įstatymais ir statutais autonominės bendrijos gali veikti 
kaip valstybės atstovės arba patarėjos valstybės mokesčių surinkimo, pa- 
skirstymo ir panaikinimo klausimais. 


157 straipsnis 
1. Autonominių bendrijų pajamas sudaro: 

a) mokesčiai, kuriuos visiškai ar iš dalies joms perduoda valstybė, 
valstybės mokesčių priedai ir kitų valstybės mokesčių dalis, skiriama auto- 
nominių bendrijų biudžetams; 

b) jų pačių įsteigti mokesčiai, muitai ir ypatingosios rinkliavos; 

€) pervedimai iš bendro teritorijų tarpuskaitos fondo ir kitų įplaukų 
iš valstybės biudžeto; 

d) pelnas iš jų pačių turto ir pajamų, gaunamų iš privatinės teisės re- 
guliuojamų sutarčių; 

e) kredito operacijų pelnas. 

2. Autonominės bendrijos jokiu būdu negali imti ne jų teritorijoje 
esančio turto mokesčio arba mokesčių, kliudančių prekėms ir paslaugoms 
laisvai judėti. 

3. Organinis įstatymas reguliuoja finansinių įsipareigojimų, išvardy- 
tų šio straipsnio 1 dalyje, įgyvendinimą, taip pat nustato iškilusių ginčų 
sprendimo tvarką ir galimas valstybės ir autonominių bendrijų finansinio 
bendradarbiavimo formas. 


158 straipsnis 

1. Bendrajame valstybės biudžete gali būti numatyti atitinkami asigna- 
vimai autonominėms bendrijoms, priklausantys nuo joms perduodamų 
funkcijų ir šių bendrijų garantijų dėl deramo teikiamų viešųjų paslaugų lygio, 
ne žemesnio nei visos Ispanijos teritorijoje nustatyti minimalūs standartai. 

2. Siekiant išlyginti skirtingų Ispanijos regionų ekonominę padėtį ir 
įgyvendinti solidarumo principą yra įsteigiamas Tarpuskaitos fondas, skir- 
tas biudžeto lėšoms investuoti. Fondo lėšas autonominėms bendrijoms ir 
provincijoms paskirsto Generaliniai Kortesai. 


IX DALIS 
APIE KONSTITUCINĮ TEISMĄ 


159 straipsnis 

1. Konstitucinį Teismą sudaro 12 Karaliaus skiriamų narių. Iš jų 4 ski- 
riami trijų penktadalių Kongreso narių balsų daugumos siūlymu, 4 - to- 
kios pačios Senato daugumos siūlymu, 2 - Vyriausybės siūlymu ir 2 - Teis- 
minės valdžios vyriausiosios tarybos siūlymu. 

2. Konstitucinio Teismo nariai yra skiriami iš teisėjų ir prokurorų, 
universitetų profesorių, valstybės tarnautojų ir advokatų. Visi jie privalo 
būti visuotinai pripažinti kompetentingais teisininkais ir turėti ne mažiau 
kaip penkiolikos metų teisinio darbo stažą. 

3. Konstitucinio Teismo nariai skiriami devyneriems metams, kas tre- 
jus metus jo sudėtis atnaujinama trečdaliu. 

4. Konstitucinio Teismo nario pareigos nesuderinamos su jokiu atsto- 
vaujamuoju mandatu, politinėmis ar administracinėmis pareigomis, Kons- 
titucinio Teismo narys negali eiti politinių partijų ar profesinių sąjungų 
vadovaujamųjų pareigų arba dirbti samdomo darbo, vykdyti teisėjo ar pro- 
kuroro funkcijų ir verstis bet kokia profesine ar komercine veikla. 

Be to, Konstitucinio Teismo nariams galioja visi draudimai dėl pa- 
reigų suderinamumo, numatyti teisminės valdžios nariams. 

5. Konstitucinio Teismo nariai, kol galioja jų mandatas, yra nepriklau- 
somi ir nepakeičiami. 


160 straipsnis 
Konstitucinio Teismo pirmininką iš jo narių trejiems metams skiria 
Karalius, gavęs šio teismo plenumo teikimą. 


161 straipsnis 

1. Konstitucinio Teismo jurisdikcija galioja visoje Ispanijos teritorijo- 
je. Konstitucinis Teismas turi šiuos įgaliojimus: 

a) tirti prašymus dėl įstatymų ir įstatymo galią turinčių norminių tei- 
sės aktų atitikties Konstitucijai; įstatymo galią turinti teisės norma, paskelbta 
neatitinkančia Konstitucijos, netenka šios galios netgi tada, kai sprendimas 
arba sprendimai nenuvertina šios normos reikšmės teismui; 

b) įstatymo nustatyta forma ir atvejais priimti sprendimus dėl Konsti- 
tucijos 53 straipsnio 2 dalyje išvardytų teisių ir pareigų apsaugos; 

€) spręsti ginčus dėl valstybės ir autonominių bendrijų kompetencijos 
atskyrimo arba autonominių bendrijų kompetencijos atskyrimo; 

d) nagrinėti kitokias bylas, numatytas Konstitucijoje arba organinia- 
me įstatyme. 

2. Vyriausybė Konstituciniame Teisme gali ginčyti autonominių 
bendrijų institucijų priimtus sprendimus ir nutarimus. Tokiu atveju ginči- 
jamų sprendimų ir nutarimų galiojimas sustabdomas, tačiau Konstitucinis 
Teismas privalo per ne ilgesnį kaip penkių mėnesių laikotarpį patvirtinti 
tokį sustabdymą arba atmesti prašymą. 


162 straipsnis 
1. Įstatymas suteikia teisę: 

a) teikti prašymą ištirti atitiktį Konstitucijai - tai gali Vyriausybės pir- 
mininkas, visuomenės gynėjas, 50 deputatų, 50 senatorių, vykdomosios 
kolegialios autonominių bendrijų institucijos, taip pat šių bendrijų susi- 
rinkimas; 

b) teikti skundą dėl konstitucinių teisių ir laisvių pažeidimo - tai gali 
bet kuris fizinis ir juridinis asmuo, savo skundą grindžiantis teisėtais lūkes- 
čiais, taip pat visuomenės gynėjas ir prokuratūra. 

2. Visi kiti atvejai, kada asmenys ir institucijos turi teisę kreiptis į 
Konstitucinį Teismą, išvardijami organiniame įstatyme. 


163 straipsnis 

Jeigu teisminė institucija nagrinėdama bylą nusprendžia, kad kokia 
nors įstatymo galią turinti ir toje byloje taikoma teisės norma gali priešta- 
rauti Konstitucijai, ji gali įstatymo nustatytomis sąlygomis, forma ir tvarka 
kelti šį klausimą Konstituciniam Teismui, tačiau pati sustabdyti įstatymo 
galiojimo ji jokiu būdu negali. 


164 straipsnis 

1. Konstitucinio Teismo sprendimai yra skelbiami valstybės oficialia- 
jame leidinyje, taip pat nurodomos byloje pareikštos Konstitucinio Teismo 
narių atskirosios nuomonės. Sprendimai įsigalioja kitą dieną po jų paskel- 
bimo ir yra neskundžiami. Sprendimus dėl įstatymo arba jo galią turinčios 
normos neatitikties Konstitucijai, taip pat ir sprendimus, kurie nėra vien 
subjektyvus konkrečios teisės vertinimas, vykdyti privaloma. 

2. Jeigu teismo sprendimu nėra nustatyta kitaip, įstatymas lieka galioti 
tiek, kiek jis nėra pripažintas prieštaraujančiu Konstitucijai. 


165 straipsnis 

Konstitucinio Teismo veiklą, jo narių statusą, teismo procesą ir Kons- 
titucinio Teismo priimtų sprendimų vykdymo prielaidas reglamentuoja 
organinis įstatymas. 


X DALIS 
APIE KONSTITUCINĘ REFORMĄ 


166 straipsnis 
Konstitucinės reformos iniciatyva įgyvendinama 87 straipsnio 1 ir 2 da- 
lyse nustatytomis sąlygomis. 

167 straipsnis 

1. Konstitucijos pakeitimo projektai turi būti patvirtinti trijų penkta- 
dalių kiekvienų Rūmų deputatų balsų dauguma. Jeigu abejų Rūmų nuo- 
monė dėl projekto skiriasi, iš vienodo skaičiaus senatorių ir deputatų yra 
sudaroma bendra komisija, kuri savo parengtą projekto tekstą teikia bal- 
suoti Kongresui ir Senatui. 

2. Jeigu šio straipsnio 1 dalyje nustatyta tvarka nepavyksta pasiekti 
susitarimo, pateiktam projektui, pirmiausia gavęs absoliučios Senato narių 
daugumos pritarimą, Kongresas gali pritarti dviem trečdaliais savo narių 
balsų. 

3. Generalinių Kortesų patvirtintas pataisų projektas teikiamas ratifi- 
kuoti referendumu, jei per penkiolika dienų nuo šio projekto patvirtinimo 
tokį siūlymą pateikia vienas dešimtadalis visų vienų Rūmų narių. 


168 straipsnis 

1. Kai siūloma pakeisti visą Konstitucijos tekstą arba jo dalį, į kurią 
patenka normos iš kurios nors šių Konstitucijos dalių: Įvado, II skyriaus, 
I dalies I poskyrio, II dalies, būtina, kad tokiam siūlymui dviejų trečdalių 
balsų dauguma pritartų kiekvienų Rūmų nariai. Po tokio sprendimo Gene- 
raliniai Kortesai yra paleidžiami. 

2. Naujai išrinkti Rūmai patvirtina sprendimą pakeisti Konstituciją ir 
pradeda svarstyti naujos Konstitucijos tekstą. Nauja Konstitucija laikoma 
patvirtinta, kai balsuodami dviejų trečdalių balsų dauguma projektui pri- 
taria kiekvienų Rūmų nariai. 

3. Generalinių Kortesų patvirtintas pakeistos Konstitucijos tekstas tei- 
kiamas ratifikuoti referendumu. 


169 straipsnis 
Kol paskelbta karo padėtis arba 116 straipsnyje numatytos padėtys, 
negalima imtis iniciatyvos pradėti konstitucinę reformą. 


PAPILDOMOSIOS NUOSTATOS 
Pirmoji 
Konstitucija globoja ir gerbia istorines vietos forales teises. 


Dabartinį forales teisę išlaikiusių teritorijų statusą nustato Konstituci- 
ja ir atskiras kiekvienos teritorijos autonomiją įtvirtinantis statutas. 

Antroji 

Nuostata dėl pilnametystės, įtvirtinta Konstitucijos 12 straipsnyje, ne- 
pakeičia normų, įtvirtintų nacionalinių teritorijų galiojančioje privatinėje 
teisėje. 


Trečioji 

Keisti Kanarų salyno ekonominę ir mokesčių sistemą galima tik gavus 
autonominės bendrijos arba laikinosios autonomijos institucijos, jeigu to- 
kia yra, pranešimą. 


Ketvirtoji 

Autonominės bendrijos, turinčios daugiau negu vieną teisminės val- 
džios instituciją, gali pagal savo statutus išlaikyti atitinkamas teismines ins- 
titucijas paskirstydamos jų kompetenciją pagal organinį teismų sistemos 
įstatymą ir atsižvelgdamos į šios sistemos vienumo ir nepriklausomumo 
principus. 


PEREINAMOJO LAIKOTARPIO NUOSTATOS 
Pirmoji 
Laikinąjį autonomijos statusą turinčių teritorijų aukščiausiosios ko- 
legialios institucijos gali absoliučia savo narių balsų dauguma teikti prašy- 


mą, pagal 143 straipsnio 2 dalį priklausantį provincijos susirinkimų arba 
atitinkamų salų grupės institucijų kompetencijai. 


Antroji 

Teritorijos, kuriose veikia laikinosios autonomijos režimas ir kurios 
anksčiau referendumu priėmė autonomijos statutus ir Konstitucijos pro- 
mulgavimo dieną juos turėjo, gali nedelsdamos imtis 148 straipsnio 2 daly- 
je numatytų priemonių, kai tik jų laikinosios autonomijos aukščiausiosios 
kolegialios institucijos absoliučia savo narių balsų dauguma tai nuspręs 
ir apie tai praneš Vyriausybei. Autonomijos statuto projektas laikinosios 
autonomijos kolegialios institucijos iniciatyva turi būti parengtas pagal 
151 straipsnio 2 dalies nuostatas. 


Trečioji 
Atstovaujamosios valdžios institucijos arba jos narių teisės teikti pra- 
šymą suteikti autonomiją įgyvendinimas, numatytas 143 straipsnio 2 daly- 

je, gali būti pratęstas su visomis iš to kylančiomis pasekmėmis iki pirmųjų 
po Konstitucijos įsigaliojimo vietos valdžios rinkimų. 


Ketvirtoji 

1. Dėl Navaros įtraukimo į Baskijos generalinę tarybą arba baskų au- 
tonomijos įvedimo joje, nepaisant 143 straipsnyje įtvirtintos tvarkos, ini- 
ciatyvos teikti prašymą teisė priklauso atitinkamai autonominės teritorijos 
institucijai, kuri dauguma galiojančių balsų priima sprendimą dėl to. Kad 
toks prašymas būtų teisėtas, atitinkamą autonominės teritorijos instituci- 
jos sprendimą dauguma galiojančių balsų būtinai turi patvirtinti specialiai 
sušauktas referendumas. 

2. Jeigu tokiam prašymui nėra pritariama, jį vėl teikti gali naujo šau- 
kimo autonominės teritorijos institucija, tačiau bet kokiu atveju turi būti 
pasibaigęs 143 straipsnyje nustatytas minimalus laikotarpis. 


Penktoji 

Seuta ir Melilja gali sukurti autonomines bendrijas, jeigu jų savivaldy- 
bių tarybos absoliučia savo narių balsų dauguma priima atitinkamą spren- 
dimą ir jeigu šiam sprendimui pritaria Generaliniai Kortesai, 144 straips- 
nyje nustatyta tvarka priimdami organinį įstatymą. 


Šeštoji 

Jeigu Konstitucinei komisijai teikiama keletas autonomijos statuto 
projektų, Komisija išvadas dėl jų teikia pagal jų gavimo laiką. 151 straips- 
nyje numatytas dviejų mėnesių laikotarpis yra pradedamas skaičiuoti nuo 
to momento, kada Komisija baigia nagrinėti projektą arba projektus pagal 
jų gavimo laiką. 


Septintoji 

Laikinosios autonominės bendrijos institucijos yra laikomos paleisto- 
mis šiais atvejais: 

a) po to, kai pagal Konstituciją įsteigiamos autonominių bendrijų sta- 
tutuose numatytos institucijos; 

b) jeigu prašymas suteikti autonomiją nėra patenkinamas dėl to, kad 
neatitinka 143 straipsnyje numatytų sąlygų; 

c) jeigu per trejus metus ši institucija neįgyvendina teisės, kurią jai 
suteikia pirmoji pereinamojo laikotarpio nuostata. 

Aštuntoji 
funkcijas ir įgaliojimus, kurie yra priskirti Kongreso ir Senato kompeten- 
cijai. Jų įgaliojimų laikas pasibaigia ne vėliau kaip 1981 m. birželio 15 d. 

2. Konstitucijos paskelbimas yra konstitucinis pagrindas taikyti 
99 straipsnio nuostatas. Nuo paskelbimo dienos pradedamas skaičiuoti 
trisdešimties dienų laikotarpis, skirtas minėtame straipsnyje įtvirtintoms 
nuostatoms įsigalioti. 

Per šį laikotarpį veikiančios Vyriausybės Ministras Pirmininkas, vyk- 
dantis Konstitucijoje numatytas savo funkcijas ir turintis Konstitucijos su- 
teiktus įgaliojimus, gali arba pasinaudoti jam Konstitucijos 115 straipsnyje 
suteiktomis teisėmis, arba atsistatydinti ir pradėti įgyvendinti 99 straipsny- 
je numatytas savo teises. Tokiu atveju jo statusas išlieka toks, koks numaty- 
tas 101 straipsnio 2 dalyje. 

3. Jeigu abeji Rūmai bus paleisti pagal 115 straipsnį ir jeigu nebus pritai- 
kytos 68 ir 69 straipsnių nuostatos, rinkimams bus taikomos anksčiau galio- 
jusios normos, išskyrus tai, kad draudimo rinkti deputatais arba draudimo 
derinti pareigas taisyklėmis tiesiogiai tampa Konstitucijos nuostatos, įtvir- 
tintos 70 straipsnio 1 dalies a punkte, taip pat nuostatos, nuo kokio amžiaus 
asmeniui suteikiama rinkimų teisė, ir 69 straipsnio 3 dalies nuostatos. 


Devintoji 

Praėjus trejiems metams nuo pirmųjų Konstitucinio Teismo narių iš- 
rinkimo, burtais yra skiriama keturių asmenų grupė, parenkama tokiomis 
pačiomis sąlygomis, kaip ir tie nariai, kuriems atėjo laikas atsistatydinti ir 
būti pakeistiems. Du iš paskirtų naujų narių turi būti iš Vyriausybės pasiū- 
lytų kandidatų ir du - iš Teisminės valdžios vyriausiosios tarybos pasiūlytų 
kandidatų. Tuo pačiu būdu praėjus dar trejiems metams bus atrinkti dvie- 
jų grupių nariai, kurie anksčiau nebuvo burtais atrinkti. Paskui įsigalioja 
159 straipsnio 3 dalies nuostatos. 


PANAIKINAMOJI NUOSTATA 


1. Panaikinamas 1977 m. sausio 4 d. įstatymas Nr. 1 „Dėl politinės re- 
formos“, taip pat toliau išvardyti įstatymai tiek, kiek jie minėtu įstatymu 
nebuvo panaikinti: 

1958 m. gegužės 17 d. Nacionalinio judėjimo principų įstatymas, 
1945 m. liepos 17 d. Ispanų chartija, 1938 m. kovo 9 d. Darbo chartija, 

1942 m. liepos 17 d. Generalinių Kortesų įstatymas, 1947 m. liepos 26 d. 
Valstybės vadovo pareigų paveldėjimo įstatymas, 1967 m. sausio 10 d. 
Valstybės organinis įstatymas, savo ruožtu pakeitęs pirmiau išvardytus 
įstatymus, taip pat 1945 m. spalio 22 d. Tautos referendumo įstatymas. 

2. Visiškai panaikinamos iki šiol nepraradusios galios 1839 m. spalio 
25 d. Karaliaus dekreto normos dėl Alavos, Biskajos ir Gipuskoa provincijų. 

Ta pačia tvarka visiškai panaikinamas 1876 m. liepos 21 d. įstatymas. 

3. Taip pat panaikinamos visos nuostatos, vienaip ar kitaip prieštarau- 
jančios šiai Konstitucijai. 


BAIGIAMOJI NUOSTATA 


Ši Konstitucija įsigalioja nuo jos oficialaus teksto paskelbimo valstybės 
oficialiajame leidinyje. Ji privalo būti paskelbta visomis Ispanijos kalbomis. 

LE-LIJOS RES ROL 


PRATARMĖ 


Italijos valstybingumo raidą ženklina tolima praeitis, kurios pagrindi- 
nis bruožas yra tas, kad šiuolaikinės Italijos teritorijoje ilgą laiką funkcio- 
navo savarankiški valstybiniai dariniai - Apeninų pusiasalyje iki XIX a. 
vidurio gyvavo aštuonios valstybėlės. Viena nuo kitos jos skyrėsi valdymo 
forma, santvarka bei teisės sistemomis. Be respublikinės valdymo formos - 
Venecijos Respublikos - buvo Abiejų Sicilijų Karalystė, t. y. monarchija, 
o kitoje pusiasalio dalyje egzistavo Popiežiaus valstybė — teokratija!. Po 
Bonaparto žygio į Italiją (1796-1797) šiapus Alpių įsikūrė savo Konsti- 
tuciją turėjusi Ligūrijos Respublika ir Partenopėjos respublika (Neapolio 
Karalystės teritorijoje pastaroji respublika gyvavo vos pusmetį). 1799 m. 
pavasarį Austrijos ir Rusijos kariuomenė išstūmė iš Italijos prancūzus, o po 
Briumerio aštuonioliktosios perversmo (1799 m. lapkritis) prancūzai vėl 
užėmė Italiją, išskyrus Sardinijos salą ir Ispanijos valdomą Siciliją. 1804 m. 
Napoleonui pasiskelbus imperatoriumi įkurtos respublikos paskelbtos ka- 
ralystėmis. Šiuo laikotarpiu plėtėsi antiprancūziškas judėjimas, kūrėsi slap- 
tos revoliucinės karbonarų draugijos. 

Vienos kongresas (1814-1815) atkūrė dabartinės Italijos teritorijoje 
egzistavusių valstybėlių feodalinius monarchinius režimus. Sardinijos Ka- 
ralystėje vėl įsigalėjo Ispanijos Burbonų dinastija. Lombardija, Venecija bei 
kitos teritorijos atiteko Austrijai. Nors vieningos Italijos siekusių karbona- 
rų vadovaujamos revoliucijos ir pralaimėjo, tačiau šios idėjos neišblėso. 
1848 m. pradžioje Austrijos valdomoje Lombardijoje ir Venecijoje prasidė- 
jęs Italijos išsivadavimo karas (Austrijos ir Italijos karas) laikytinas Italijos 
revoliucijos pradžia. 

Vieningos valstybės sukūrimo idėjų centru tapo Sardinijos Karalystė. 
Lemtingu momentu laikytini 1859 m., kai laimėjus karą su Austrija prie 
Sardinijos buvo prijungta Lombardija. Sardinijos Karalystei taip pat pri- 





! Plačiau apie tai žr. Žilys, J. Italijos Respublikos Konstitucija. Šiuolaikinė konstitucija: 
studijos apie užsienio šalių konstitucinį reguliavimą. Kolektyvinė monografija. Vilnius: 
Mykolo Romerio universiteto Leidybos centras, 2005, p. 132-139. 

klausė Modena, Toskana, Parma, Romanija. Dž. Garibaldžio vadovaujamo 
revoliucinio karo metu iš Ispanijos Burbonų dinastijos valdžios buvo iš- 
vaduota Pietų Italija ir Sicilija. Taigi 1860 m. dauguma Italijos žemių buvo 
sujungtos į vieną valstybę, išskyrus Romą ir Veneciją. 1861 m. Pietų Italiją 
prijungus prie Sardinijos įkurta Italijos konstitucinė monarchija, jos valdo- 
vu tapo Sardinijos karalius Viktoras Emanuelis II (1849-1878), o sostinė 
iš Turino perkelta į Florenciją. 1866 m. po Austrijos ir Italijos karo prie 
Italijos valstybės prijungta Venecija, o 1870 m. - Popiežiaus sritis. Italijos 
Karalystė įgijo teises į Romą ir ši tapo jos sostine. 

Italijos konstitucionalizmo pradžia sietina su Pjemonto karalystės va- 
dovo Karolio Alberto 1848 m. kovo 4 d. oktrojuota konstitucija, kuri vė- 
liau tiesiog pradėta vadinti Alberto Statutu. Konstitucijos pradėjo veikti 
ir kitose Apeninų pusiasalio valstybėlėse - Toskanoje, Abiejų Sicilijų Ka- 
ralystėje, Popiežiaus srityje. Alberto Statuto turiniui įtakos turėjo 1830 m. 
Prancūzijos konstitucinės chartijos dvasia. Nors pagal šį Statutą valstybės 
valdžios ir buvo formaliai atskirtos, tačiau jos vienaip ar kitaip buvo kara- 
liaus valdžioje ir priklausė nuo sosto valios. Buvo numatytas dvejų rūmų 
parlamentas, kuris rengė įstatymus, tačiau įstatymai įgydavo galią tik tada, 
kai jiems pritardavo karalius. Vyriausybė, kurią ministro pirmininko tei- 
kimu tvirtino karalius, politiškai buvo atsakinga parlamentui ir privalėjo 
turėti jo pasitikėjimą. Ministrai buvo atsakingi ir karaliui. 

Remiantis Alberto Statutu buvo formuojami atstovaujamosios demo- 
kratijos institutai Sardinijos Karalystėje, vėliau — visoje Italijoje. 1861 m. 
pradėjo veikti Italijos parlamentas. Buvo kuriama bendra rinkimų teisės 
sistema, švelninami amžiaus, išsilavinimo ir turto cenzai, įgyvendinamos 
kitos politinės sistemos reformos. 

Vertinant Italijos konstitucionalizmo raidą istoriniu požiūriu reikėtų 
atkreipti dėmesį, kad Italija buvo pirmoji šalis, kurioje įsitvirtino fašisti- 
nis režimas. Svarbu pažymėti ir tai, kad fašistinė politinė sistema įsigalėjo 
nepanaikinus ir ženkliau nepakeitus Alberto Statuto, kuris formaliai veikė 
iki pat Italijos Respublikos Konstitucijos priėmimo ir įsigaliojimo. Taigi 
Italija yra pavyzdys tokios konstitucinės situacijos, kai politinis režimas iš 
esmės pakeičia politinės sistemos turinį, o konstitucija tampa tik formaliu 
politiniu teisiniu reiškiniu. 

Socialinė katastrofa, ištikusi Europą po Pirmojo pasaulinio karo, sukėlė 
suirutę valstybėje ir buvo rimtas išbandymas Italijos visuomenei. Karo pada- 
riniai buvo siaubingi, o socialinis nepasitenkinimas įgijo tokį mastą, kad vy- 

riausybė prarado galimybę kontroliuoti padėtį. Socialinės suirutės sąlygomis 
1921 m. įkurta Italijos fašistų partija, kuriai vadovavo B. Mussolinis. Fašistų 
partija kryptingai kritikavo silpną liberalų vyriausybę, skatino ir populiarino 
idėjas panaikinti konstitucinę monarchiją ir nustatyti respublikinę valdymo 
formą, likviduoti aukštesniuosius parlamento rūmus - Senatą. Buvo žada- 
ma imtis ryžtingų priemonių sutaikyti visuomenę, įvesti visuotinę rinkimų 
teisę, padidinti darbo užmokestį, atiduoti žemę tiems, kurie ją dirba, įgy- 
vendinti kitas socialines reformas. Konsoliduoti visuomenę turėjo padėti ir 
didžiosios Italijos idėja. Kilus visuotiniam streikui, o vyriausybei nebeval- 
dant vykstančių procesų, fašistai 1922 m. rudenį organizavo juodmarškinių 
žygį iš Neapolio į Romą. Karalius Viktoras Emanuelis paskyrė B. Mussolinį 
vyriausybės vadovu ir pavedė jam sudaryti ministrų kabinetą. B. Mussolinio 
vadovaujami fašistai į valdžią atėjo įvykus netiesioginiam kariniam pervers- 
mui. Beje, tuo metu fašistus parėmė daugelis politinių partijų ir organizacijų. 

Naujas politinis režimas buvo grindžiamas priimamais atitinkamais 
teisės aktais ir formaliai nekeičiant Alberto Statuto. B. Mussoliniui 1923 m. 
pavyko paveikti parlamentą - jis priėmė naują rinkimų įstatymą. Remiantis 
šiuo aktu du trečdaliai deputatų mandatų turėjo atitekti nacionaliniam są- 
rašui tos politinės partijos, kuri per rinkimus gavo santykinę rinkėjų balsų 
daugumą. Likusi, t. y. vieno trečdalio, mandatų dalis buvo paskirstoma ki- 
toms politinėms partijoms pagal rinkimų apygardas remiantis proporcinių 
rinkimų sistema. Šio įstatymo politinis veiksmingumas buvo akivaizdus: 
rinkimuose fašistai gavo 72 procentus deputatų mandatų, politinis režimas 
evoliucionavo autoritarinės, o vėliau - totalitarinės sistemos link. Dėl parla- 
mentinės demokratijos krizės nyko opozicija. 

1925 m. gruodžio 24 d. parlamentas priėmė įstatymą „Dėl vyriausy- 
bės vadovo įgaliojimų“, kuriuo vykdomoji valdžia buvo sutelkta ministro 
pirmininko rankose. Vyriausybės vadovas tapo atsakingas nebe parlamen- 
tui, o išimtinai karaliui. 1926 m. buvo priimti ypatingieji įstatymai, kuriais 
buvo legitimizuota fašistinė diktatūra. Tituliuojamas vadu (duče) B. Musso- 
linis faktiškai virto nekontroliuojamu politinės valdžios vadovu. Specialiu 
įstatymu buvo numatyta, kad įstatymus gali leisti ne tik parlamentas, bet 
ir vykdomoji valdžia. Vyriausybės vadovui, esant primygtiniam ir besąly- 
giškam būtinumui, buvo suteikta teisė leisti dekretus-įstatymus, kurie savo 
galia taip pat buvo tolygūs parlamento priimtiems įstatymams. 

Visa apimanti valstybinės santvarkos reforma pradėta įgyvendinti pa- 
gal fašistų partijos programą, o konkrečias gaires nubrėžė 1927 m. Didžioji 

fašizmo taryba. Pagrindinis tikslas buvo sukurti socialinės taikos valstybę, 
kuri būtų paremta socialinių klasių bendradarbiavimu. Šiems tikslams pa- 
siekti buvo įsteigtos 22 korporacijos, susidedančios iš tos pačios ūkio šakos 
darbininkų ir verslininkų sindikatų (profsąjungų), taip pat fašistų partijos at- 
stovų. Korporacijų sistema turėjo būti valstybės branduolys. Įkurta speciali 
Korporacijų reikalų ministerija, kuriai vadovavo pats B. Mussolinis. 1928 m. 
parlamentas labai greitai ir iš esmės be diskusijų priėmė įstatymą dėl politinės 
atstovybės reformos, kuriuo buvo atsisakyta tautos politinio atstovavimo, o 
politinėje sistemoje svarbiausias ir visa lemiantis veiksnys buvo korporacijos. 
Rinkimuose galėjo dalyvauti kandidatai tik to sąrašo, kurį siūlė atitinkamos 
konfederacijos (profsąjungos) ir tik aprobavus Didžiajai fašizmo tarybai. Atsi- 
žvelgiant į tai, kad buvo uždraustos opozicinės politinės partijos, toks deputa- 
tų korpuso formavimas ir deputatų rinkimai buvo akivaizdus politinis farsas. 

1938 m. Italijos parlamento Atstovų Rūmai buvo panaikinti, o vietoj 
jų įsteigti fašistinių organizacijų ir korporacijų rūmai, kurių narius skyrė 
B. Mussolinis. Tuo metu nustojo veikti ir aukštieji parlamento rūmai. Fa- 
šistų partija tapo valstybės aparato dalimi. 

Italijos užsienio politikos agresyvumas ypač išryškėjo, kai Italija už- 
puolė Abisiniją, o tas karas vertinamas kaip Antrojo pasaulinio karo, kuria- 
me Italija veikė drauge su Vokietija ir Japonija, preliudija. Italija karą buvo 
priversta baigti pirmoji - 1943 m. vasarą Siciliją užėmė anglų ir amerikie- 
čių kariuomenė. B. Mussolinio vadovaujama vyriausybė buvo nušalinta, o 
pats vadovas karaliaus nurodymu suimtas. Netrukus vokiečiai dučę išlais- 
vino, A. Hitlerio pavedimu buvo sudaryta nauja Šiaurės Italijos teritorijos, 
kurią kontroliavo vokiečiai, vyriausybė. Baigiantis Antrajam pasauliniam 
karui B. Mussolinį sušaudė Italijos partizanai. 

Antrojo pasaulinio karo pabaigoje politinė padėtis Italijoje keitėsi iš 
esmės. Pasipriešinimo judėjimas, aktyviai veikęs okupacijos metu, atkūrė 
uždraustas politines partijas, o įkurtas antifašistinis blokas nukreipė savo 
pastangas demokratizuoti politinius institutus ir pertvarkyti valstybės 
valdymą. Vienas iš svarbiausių šaliai klausimų buvo monarchijos ateitis. 
Kairieji buvo tradiciškai nusistatę prieš monarchiją, be to, ji visiškai su- 
sikompromitavo bendradarbiaudama su fašistais. Krikščionių demokra- 
tų ir liberalų nuomonės buvo pasidalijusios pusiau. 1946 m. birželio 2 d. 
referendume 54,3 procento italų balsavo už respubliką. Italiją paskelbus 
respublika, karalius Umberto II (karaliaus Emanuelio teisių perėmėjas) iš- 
vyko į Portugaliją, Savojų dinastija liovėsi valdžiusi Italiją. 

Kartu su referendumu vyko rinkimai į Steigiamąjį Susirinkimą. Įsta- 
tyme buvo numatyta, kad pagrindinis Susirinkimo tikslas - priimti Italijos 
Respublikos Konstituciją, o darbo trukmė - ne ilgiau kaip 8 mėnesiai. Stei- 
giamasis Susirinkimas dirbo daug ilgiau, nes nė viena politinė partija ne- 
turėjo absoliučios balsų daugumos ir priimti sprendimus buvo sudėtinga. 
Konstitucijos projektui rengti buvo sudaryta 75 narių komisija pagal Stei- 
giamajame Susirinkime atstovaujamų politinių partijų proporcijas. Parengtą 
pirminį tekstą redagavo 18 narių komitetas, sudarytas iš visų politinių gru- 
pių atstovų. Konstituciją svarstyti Steigiamasis Susirinkimas pradėjo 1947 m. 
kovo 4 d. ir svarstė iki metų pabaigos, o 1947 m. gruodžio 22 d. Steigiamasis 
Susirinkimas pritarė Konstitucijai. Gruodžio 27 d. Italijos Respublikos Kons- 
tituciją promulgavo laikinasis valstybės vadovas E. Nikola. Konstitucija įsi- 
galiojo 1948 m. sausio 1 d. ir todėl ji neretai vadinama 1948 m. Konstitucija?. 

Pagal Konstituciją buvo organizuoti parlamento rinkimai. Atstovų 
Rūmai buvo renkami pagal partinius sąrašus, o Senatas — pagal Italijos 
sritis. Be to, 106 Senato narius skyrė prezidentas. Senatoriais galėjo būti 
paskirti Steigiamojo suvažiavimo deputatai ir kurie buvo: Ministrų Tary- 
bos arba įstatymų leidimo susirinkimų pirmininkai; paleisto Senato na- 
riai; ne mažiau kaip tris kartus rinkti įstatymų leidimo susirinkimų, taip 
pat ir Steigiamojo Susirinkimo nariai; netekę deputato mandato 1926 m. 
lapkričio 9 d. deputatų rūmų posėdyje; atlikę ne mažesnę kaip penkerių 
metų laisvės atėmimo bausmę pagal Valstybės gynimo ypatingojo fašistų 
tribunolo nuosprendžius. 

Konstitucijos pereinamuosiuose ir baigiamuosiuose nuostatuose už- 
drausta bet kokia forma atkurti fašistų partiją. Paskelbta, kad Savojos di- 
nastijos nariai ir jų palikuonys nėra rinkėjai, jie negali eiti oficialių arba 
renkamų pareigų. Šios dinastijos vyriškosios lyties karaliams, jų sutuokti- 
niams ir palikuonims uždrausta įvažiuoti į Italijos teritoriją ir joje būti, o 
visas šių asmenų turtas atiteko valstybei. Konstatuota, kad visi kilmingu- 
mo titulai nebepripažįstami. 

Italijos valstybės konstitucinė charakteristika. Akivaizdu, kad Italija 
pagal valdymo formą priskirtina parlamentinių respublikų grupei, kur pir- 
menybė teikiama parlamentinės demokratijos vertybėms. Tai patvirtina 
konstitucinių normų sistema, jų turinys, valstybės valdžių ir jų institucijų 
kompetencija, tarpusavio sąveika. 





2 Gazetta Ufficiale della Republika Italiana, 1947, Nr. 298. 

Be konstitucinių nuostatų, kurios suponuoja teisinės valstybės oficia- 
lią politinę koncepciją ir raidos kryptis, pabrėžiami socialinės valstybės 
pradai. Štai Konstitucijos 1 straipsnyje deklaruojama, kad Italija - de- 
mokratinė respublika, besiremianti darbu. Greta skelbiama, kad žmonių 
priedermė - vykdyti pareigas, pagrįstas politiniu, ekonominiu ir sociali- 
niu solidarumu. Teisė į darbą, jo socialinė reikšmė, garantijos plėtojamos 
daugelyje konstitucinių normų ir kartu išreiškiami visuomenės socialiniai 
lūkesčiai bei atitinkama socialinė politika. 

Teisės į darbą klausimas siejamas su nuosavybės santykiais, kurių po- 
būdis taip pat apibrėžiamas daugelyje konstitucinių postulatų. Nurodant, 
kad egzistuoja nuosavybės formų įvairovė (valstybinė, kooperatinė, privati), 
konstatuojama, kad privati ūkinė veikla yra laisva, tačiau ji negali prieštarau- 
ti visuomeniniam naudingumui arba daryti žalą žmogaus saugumui, laisvei 
ir orumui. Siekiant užtikrinti racionalų žemės naudojimą ir teisingus sociali- 
nius santykius, įstatyme gali būti numatomos nuosavybės teisės ribos, skati- 
nama nedidelė ir vidutinė žemės nuosavybė, palaikomas stambių žemėvaldų 
ir gamybinių vienetų rekonstravimas ir reorganizavimas. Gali būti numaty- 
tos priemonių programos ir kontrolė, kuriomis remiantis viešoji ir privati 
veikla nukreipiama ir koordinuojama vadovaujantis socialiniais tikslais. 

Italijos valstybės funkcionavimas remiasi tautos suverenitetu, kuris 
įgyvendinamas Konstitucijoje numatytais būdais, t. y. demokratiniais parla- 
mento rinkimais, piliečių peticijų teise, tautos įstatymų leidimo iniciatyvos 
teise, taip pat teise į referendumą. Pastaroji teisė reglamentuojama įstatyme, 
tačiau nustatoma, kad referendumu nesprendžiami mokesčių ir biudžeto, 
amnestijos ir malonės, tarptautinių sutarčių ratifikavimo klausimai“. 

Tautos suvereniteto užtikrinimo garantija yra ir valstybės valdžių atsky- 
rimo principas. Nors šis principas formaliai nedeklaruojamas Konstitucijoje, 
tačiau reali valstybės valdžių sistema grindžiama trimis valstybės valdžios 
grandimis - įstatymų leidžiamąja, vykdomąja ir teismine. Konstitucinis Teis- 
mas realizuoja konstitucinio teisėtumo patikrą. Konstitucijoje nustatytos 
kiekvienos valstybės valdžios galių ribos ir pagrindinės funkcijos. 

Su tautos suverenitetu sietinas klausimas dėl Italijos Respublikos da- 
lyvavimo Europos Sąjungoje ir tarptautinėse organizacijose. Konstitucijoje 
skelbiama, kad Italijos teisėtvarka derinama su visuotinai pripažintomis 
tarptautinės teisės normomis, taip pat tai, kad Italija abipusiškumo pa- 





* Gazetta Ufficiale della Republica Italiana, 1970, Nr. 147. 

grindais su kitomis valstybėmis sutinka apriboti suverenitetą tiek, kiek tai 
būtina tautų taiką lemiančiai tvarkai ir teisingumui užtikrinti. Pažymima, 
kad Italija skatina tarptautines organizacijas, kurios siekia šių tikslų, ir yra 
joms palanki. Šias konstitucines pozicijas ne kartą interpretavo Konstitu- 
cinis Teismas pareikšdamas, kad nacionalinės teisėtvarkos derinimas su 
tarptautine teise jokiu būdu negali pažeisti Italijos konstitucinės organi- 
zacijos, nes šis derinimas įgyvendinamas šalies konstitucinėje sistemoje, 
o jos pagrindas yra liaudies suverenitetas ir griežta Konstitucijos keitimo 
tvarka. Konstitucinėje jurisprudencijoje pabrėžiama, kad nacionalinė tei- 
sė negali veržtis į tas sritis, kurios priklauso Europos Sąjungos teisiniam 
reguliavimui ir galioja tol, kol Europos Sąjunga pagal savo kompetenciją 
sureguliuoja atitinkamus santykius. 

Italijos Respublikos Parlamentas. Konstitucijoje nėra parlamento įga- 
liojimų baigtinio sąrašo, o pagrindiniai yra šie: įstatymų leidimas; biudžeto 
priėmimas ir jo vykdymo kontrolė; vyriausybės veiklos kontrolė; valstybės 
institucijų sudarymas; karo padėties įvedimas; tarptautinių sutarčių ratifi- 
kavimas; amnestijos paskelbimas ir kt. 

Parlamentą sudaro Deputatų Rūmai ir Senatas. Po nuolatos vykusių 
rinkimų reformų šiuo metu parlamentas formuojamas laikantis rinkimų 
teisės demokratinių principų ir derinant mažoratorinę santykinės daugu- 
mos sistemą su proporcine sistema. Deputatai negali būti Konstitucinio 
Teismo teisėjais; Ekonomikos ir darbo nacionalinės tarybos nariais; komu- 
nų merais; prefektais ir viceprefektais; policijos valdininkais; vyriausybės 
atstovais srityse; vyriausybės nariais; ginkluotųjų pajėgų aukštaisiais ka- 
rininkais; apygardų magistratais; diplomatais, konsulais ir vicekonsulais. 
Įstatymuose nustatyti ir kiti rūmų narių darbo ir veiklos ribojimai. 

Deputatų Rūmus sudaro 630 deputatų, iš jų 75 procentai renkama pagal 
mažoritarinės santykinės daugumos sistemą vienmandatėse apygardose, o 
25 procentai deputatų išrenkama taikant proporcinių rinkimų sistemą. Se- 
natą sudaro 315 narių, kurių trys ketvirtadaliai renkami pagal mažoritarinę 
santykinės daugumos sistemą vienmandatėse apygardose, o ketvirtadalis pa- 
gal proporcinę sistemą. Senato rinkimuose netaikomas barjeras dėl minima- 
laus balsų procento, kurį turi pasiekti politinės partijos, siekiančios dalyvauti 
mandatų dalybose, sąrašas. Senatoriai yra visi buvę respublikos prezidentai, 
jeigu jie neatsistatydina. Respublikos Prezidentas iki gyvos galvos gali pa- 
skirti senatoriais 5 piliečius, kurie išgarsino tėvynę nuopelnais visuomeninė- 
je, mokslinėje veikloje, meno ir literatūros srityse. 

Senatas pagal savo galias yra lygiavertis Deputatų Rūmų partneris ir 
todėl jo įtaka ne tik įstatymų leidyboje, bet ir kitoje parlamento veikloje yra 
reikšminga. Rūmų įgaliojimo laikas gali būti pratęstas tik įstatymu ir tik 
karo atveju. Rūmai renkasi pagal savo teisę vasario ir spalio pirmąją darbo 
dieną. Be to, rūmai gali rinktis ypatingąja tvarka rūmų pirmininkų, Res- 
publikos Prezidento arba trečdalio deputatų ar senatorių iniciatyva. Jeigu 
renkasi vieni rūmai, renkasi ir kiti. 

Daugumą parlamento veiklos organizavimo klausimų reguliuoja 
rūmų reglamentai, kurie buvo priimti dar 1970 m., o vėliau atitinkamai kei- 
čiami ir papildomi“. Juose įtvirtintos įstatymų leidimo ir kitos parlamento 
darbo procedūrų taisyklės, parlamento pareigūnų ir struktūrų įgaliojimai. 
Rūmų pirmininkai renkami visų narių dviejų trečdalių balsų dauguma, 
slaptu balsavimu. Rūmų prezidiumas sudaromas visų parlamentinių gru- 
pių (frakcijų) proporcingo atstovavimo pagrindu. Prezidiumui vadovauja 
rūmų pirmininkas, o nariai yra rūmų pirmininko pavaduotojai, kvestoriai 
ir sekretoriai. Visi prezidiumo sprendimai įforminami rūmų pirmininko 
dekretais. Kvestoriai yra rūmų tarnautojai, jų pagrindinės funkcijos — už- 
tikrinti tinkamą rūmų valdymą, protokolo taisyklių laikymąsi, prižiūrėti, 
kad būtų laikomasi rūmų posėdžių tvarkos. Sekretoriai padeda organizuoti 
balsavimus, užtikrina posėdžių protokolų rengimą ir skelbimą bei disku- 
sijų procedūrų laikymąsi, vykdo kitas funkcijas, numatytas rūmų regla- 
mente. Parlamentinės grupės (frakcijos) Deputatų Rūmuose sudaromos iš 
ne mažiau kaip 20 deputatų, o Senato - iš 10 senatorių. Rūmų prezidiu- 
mas atskirais atvejais gali leisti sudaryti grupę, kurioje būtų mažiau narių. 
Deputatai, nepareiškę pageidavimo dalyvauti kurios nors grupės veikloje, 
gali sudaryti mišriąją grupę. Parlamentinių grupių pirmininkų konferenciją 
sudaro visų grupių vadovai. Džuntos (tarybos) sudaromos parlamentinių 
grupių proporcingo atstovavimo pagrindu ir sprendžia reglamente nu- 
matytus klausimus. Paprastai sudaromos džuntos šiais klausimais: rūmų 
reglamento; rinkimų; rūmų narių imuniteto. Nuolatinės komisijos formuo- 
jamos pagal parlamentinių grupių pasiūlymus. Rūmai bet kada gali įsteigti 
ir specialios paskirties komisijas. 

Italijos teisės moksle vyrauja nuomonė, kad teisės šaltiniais yra: 1) tei- 
sės šaltiniai, turintys viršenybę prieš kitus šaltinius (Konstitucija ir konsti- 
tuciniai įstatymai); 2) pirminiai teisės šaltiniai (paprastieji įstatymai ir tei- 





* Gazetta Ufficiale della Republica Italiana, 1971, Nr. 53. 

sės aktai, turintys įstatymo galią); 3) antriniai, arba išvestiniai, teisės šalti- 
niai (reglamentai ir jiems prilygstantys aktai); kiti teisės šaltiniai. Konstitu- 
ciniai įstatymai priimami laikantis ypatingos tvarkos (po dviejų svarstymų 
ir tik dviejų trečdalių balsų dauguma). Paprastieji įstatymai pagal formą 
gali būti kodeksai, įstatymai pagal konkrečias teisinio reguliavimo sritis ir 
teisės normų jungtiniai tekstai, vadinamieji įstatymų rėmai. Antriniai teisės 
šaltiniai yra vyriausybės, ministerijų, centrinių ir vietinių viešosios admi- 
nistracijos institucijų, autonominių įstaigų reglamentai. Kitų teisės šaltinių 
grupę sudaro: konstituciniai susitarimai, papročiai, teismų praktika, Euro- 
pos Sąjungos teisės aktai. Konstitucinio Teismo aktai besąlygiškai pripažįs- 
tami teisės šaltiniais ir vaidina išskirtinį vaidmenį Italijos teisės sistemoje. 

Respublikos Prezidentas. Konstitucijoje nustatyta, kad Prezidentas 
renkamas parlamento narių bendrame rūmų posėdyje, kuriame dalyvauja 
ir po tris delegatus nuo kiekvienos Italijos srities. Italijos sričių atstovų da- 
lyvavimas parlamento narių bendrame rinkimų posėdyje patvirtina išskir- 
tinę Prezidento mandato politinę teisinę prigimtį ir prezidentinės valdžios 
konstitucinę reikšmę. Toks išrinkimo būdas atitinkamu mastu sudaro prie- 
laidas Prezidento veiksmų savarankiškumui parlamento ir vyriausybės at- 
žvilgiu, tačiau, aišku, neperžengiant konstitucinių galių. 

Respublikos Prezidento kompetencija apima: 1) promulguoti par- 
lamento priimtus įstatymus; 2) kreiptis į parlamento rūmus laiškais dėl 
vidaus ir užsienio politikos klausimų; 3) skirti naujus parlamento rūmų 
rinkimus ir nustatyti pirmojo posėdžio dieną; 4) sankcionuoti vyriausybės 
iniciatyva parengtus ir parlamento rūmams teikiamus įstatymų projektus; 
5) leisti įstatymo galią turinčius dekretus, taip pat priimti reglamentus 
(visus šiuos aktus kontrasignuoja vyriausybės vadovas arba atitinkamas 
ministras); 6) atitinkamais atvejais paleisti parlamento rūmus (tokį spren- 
dimą lemia politinė situacija, parlamentinių grupių (frakcijų) pozicija); 
7) įgaliojimus užsienio politikos srityje; 8) teisę skirti Ministrų Tarybos 
pirmininką, o jo teikimu - ministrus bei valstybės sekretorius; 9) teisę da- 
lyvauti formuojant kitas valstybės valdymo grandis ir skirti atitinkamus 
pareigūnus; 10) teisę skelbti referendumus Konstitucijoje ir įstatymuose 
numatytais atvejais. 

Respublikos Prezidentas įgyvendina ir kitus įgaliojimus: 1) yra kari- 
nių pajėgų vadas; 2) pirmininkauja Aukščiausiajai gynybos tarybai; 3) pa- 
gal parlamento rūmų sprendimą skelbia karo padėtį; 4) pirmininkauja Ma- 
gistratūros aukščiausiajai tarybai ir skiria dalį jos narių; 5) skiria trečdalį 

Konstitucinio Teismo teisėjų; 6) remdamasis Deputatų Rūmų ir Senato 
bendros komisijos preliminariu sprendimu paleidžia sričių tarybas; 7) da- 
lyvauja įgyvendinant vyriausybės iniciatyvas dėl bylų iškėlimo Konstituci- 
niame Teisme (sričių įstatymų konstitucingumas); 8) skiria 5 senatorius iki 
gyvos galvos; 9) teikia malonę ir gali švelninti teismo paskirtas bausmes; 
10) įgyvendina apdovanojimų teisę. 

Prezidentas neatsako už savo veiksmus, kai vykdo savo konstitucines 
funkcijas, tačiau jam gali būti taikoma baudžiamoji atsakomybė už valstybės 
išdavimą arba pasikėsinimą į Konstituciją. Sprendimą Prezidentą atiduoti 
teismui priima parlamento rūmai bendrame posėdyje absoliučia balsų dau- 
guma. Teismo funkciją tokioje byloje įgyvendina Konstitucinis Teismas. 

Vyriausybė ir viešoji administracija. Konstitucijoje įtvirtinti esminiai 
vyriausybės statuso bei valstybės valdymo organizavimo teisiniai pagrin- 
dai, tačiau daugelis klausimų reguliuojami konstituciniais įstatymais, pa- 
prastaisiais įstatymais ir kitais teisės aktais. 

Italijos Respublikos Konstitucijos trečiasis skirsnis „Vyriausybė“ su- 
skaidytas į tris atskirus skyrius: „Ministrų Taryba“, „Valstybės administ- 
racija, „Pagalbiniai organai“. Konstitucijoje vartojama sąvoka vyriausybė 
yra bendrinė sąvoka, apimanti Ministrų Tarybą kaip politinę instituciją, 
valstybės administravimo sistemą plačiąja prasme, taip pat kitas valstybės 
institucijas, dalyvaujančias įgyvendinant valdžios vykdomąsias galias. 

Vyriausybės politinės atsakomybės parlamentui principas įtvirtintas 
Konstitucijoje ir išreiškia vieną pagrindinių parlamentinės respublikos 
dėsnių. Kitaip sakant, vyriausybė funkcionuoja ir įgyvendina savo įga- 
liojimus, kol turi parlamento pasitikėjimą. Netekus pasitikėjimo, kuris 
pareiškiamas nepasitikėjimo rezoliucija, vyriausybė ar atskiras ministras 
atsistatydina. Pažymėtina, kad Italijos politinio gyvenimo praktikoje įsi- 
tvirtino tradicija, kai vyriausybė atsistatydina nelaukdama, kol bus priimta 
parlamento rūmų nepasitikėjimo rezoliucija. Vyriausybę krizė tradiciškai 
ištinka, kai skyla ją sudariusi partinė koalicija. Partinės koalicijos laikina 
griūtis nereiškia, kad įveikus nesutarimus tos pačios politinės partijos ne- 
gali atnaujinti koalicinių susitarimų. 

Visateisiai vyriausybės nariai yra Ministrų Tarybos pirmininkas, jo 
pavaduotojai, ministrai, ministrai be portfelio, ministrų pavaduotojai, Mi- 
nistrų Tarybos biuro generalinis sekretorius. Vyriausybės posėdžiuose gali 
dalyvauti kai kurių sričių džuntų (tarybų) pirmininkai patariamojo balso 
teise, o Sicilijos - sprendžiamojo balso teise. 

Italijos viešojo administravimo doktrinoje laikomasi nuomonės, kad 
viešojo administravimo struktūroms priklauso: Ministrų Tarybos biuras; mi- 
nisterijos; tarpžinybiniai ministerijų komitetai; nacionalinės ir aukščiausio- 
sios tarybos; nepriklausomos agentūros ir administracijos; kitos autonomiš- 
kai veikiančios tarnybos. Funkcionuoja vyriausybės vadovui tiesiogiai paval- 
dūs vyriausybės komisarai srityse, kuriuos skiria Respublikos Prezidentas. 

Greta su viešojo administravimo struktūromis funkcionuoja valsty- 
bės institucijos, įgyvendinančios valstybės valdymo teisėtumo kontrolę. 
Pagrindinės iš jų yra Valstybės taryba ir Iždo teismas. Nors Konstitucijoje 
šios dvi institucijos priskiriamos pagalbinių institucijų kategorijai, akivaiz- 
du, kad tiek viena, tiek kita vykdo nepriklausomas jurisdikcines funkcijas. 

Valstybės taryba pagal Konstituciją yra konsultacinė institucija teisi- 
nėje ir administracinėje srityse, taip pat teisėtumą užtikrinanti administ- 
racinėje sferoje. Pastaroji nuostata reiškia ir tai, kad Valstybės tarybai ir 
kitoms administracinės justicijos struktūroms priklauso jurisdikcija ginti 
teisėtus valstybės institucijų interesus, o atskirais klausimais, nurodytais 
įstatyme - subjektines teises. 

Valstybės tarybos konsultacinė funkcija įgyvendinama teikiant išva- 
das dėl teisės aktų projektų, dėl kurių kreipiasi vyriausybė arba ministrai. 
Yra teisės aktų projektų rūšys, dėl kurių išvada yra privaloma. Vykdydama 
teisingumą administracinių teisinių santykių srityje Valstybės taryba yra 
apeliacinė teisminė instancija sričių administracinių tribunolų sprendi- 
mų atžvilgiu. Laikomasi nuomonės, kad Italijos administracinės justicijos 
sistemą sudaro bendrosios kompetencijos ir specializuotos institucijos. 
Svarbiausia bendrosios kompetencijos struktūros dalis yra sričių administ- 
raciniai tribunolai ir atitinkamos žemesniosios grandys. Specializuotoms 
administracinės justicijos sistemos institucijoms priklauso Kontroliniai rū- 
mai, Centrinė mokesčių komisija, Aukščiausiasis ir sričių tribunolai, kurių 
žinioje yra ginčai dėl vandens naudojimo. 

Iždo teismas vykdo vyriausybės teisės aktų teisėtumo išankstinę kontro- 
lę, taip pat valstybės biudžeto vykdymo vėlesniąją kontrolę. Įstatymuose nu- 
statytais atvejais Iždo teismas dalyvauja valstybinių organizacijų finansinės 
veiklos kontrolėje ir praneša parlamento rūmams apie patikrinimų rezul- 
tatus. Iždo teismo funkcijoms įgyvendinti sukurta organizacinė struktūra. 
Iždo teismo padaliniai ir šio teismo vyriausiojo prokuroro tarnybos veikia 
visose Italijos srityse ir provincijose, taip pat sričių pagrindiniuose miestuo- 
se. Iždo teismo prokuratūra pavaldi Italijos generaliniam prokurorui. 

Teisminė valdžia. Romanų teisės tradicijos šalyse, kurioms priklauso 
Italija, teisėjai, prokurorai ir tardytojai sudaro socialinį sluoksnį (ordine) - 
ganėtinai autonomišką ir nepriklausomą nuo kurios nors kitos valstybės 
valdžios. Teisėjai, prokurorai, tardytojai ir kiti teisminės valdžios instituci- 
jų pareigūnai sudaro magistratūrą, kurios veikla grindžiama dideliu sava- 
rankiškumu organizuojant teisminės valdžios funkcionavimą. 

Teismų sistemą sudaro trys grupės teisminių institucijų: 1. Bendrosios 
jurisdikcijos teismai, nagrinėjantys civilines ir baudžiamąsias bylas: 1) tai- 
kos teisėjai (konsiliatoriai); 2) pretoriaus teismai, kurie sudaromi apygar- 
dos administraciniame centre (komunose gali būti įkurti preturos punk- 
tai); 3) tribunolai, nagrinėjantys apeliacijas dėl pretorių priimtų sprendimų 
ir atitinkamas apeliacijas civilinėse bylose, kai kurias baudžiamąsias bylas; 
4) apeliaciniai teismai, nagrinėjantys apeliacijas dėl tribunolų sprendimų; 
5) nepilnamečių bylų teismai, veikiantys prie kiekvieno apeliacinio teismo; 
6) prisiekusiųjų teismai, sudaromi kiekvienoje apeliacinėje apygardoje ir 
nagrinėjantys jiems priskirtas baudžiamąsias bylas dėl sunkių nusikalti- 
mų; 7) Kasacinis teismas - aukščiausia teisingumo institucija, kurios pa- 
grindinės funkcijos yra šios: užtikrinti įstatymų tikslų taikymą ir vienodą 
jų aiškinimą bei nacionalinės objektyviosios teisės vientisumą; užtikrinti 
visų teismų kompetencijos laikymąsi; spręsti įvairių teisminių institucijų 
kompetencijos ir funkcijų kolizijas; įgyvendinti kitus įstatymuose numa- 
tytus įgaliojimus. 2. Kaip jau minėta, administracinės justicijos institucinę 
sistemą sudaro Valstybės Taryba ir sričių administraciniai tribunolai bei 
jų padaliniai. 3. Karinė justicija. Karinių tribunolų jurisdikcija taikos metu 
vykdoma tik nusikaltimams, kuriuos padarė kariškiai. Karo metu karinės 
justicijos funkcijos gali būti išplečiamos pagal specialų įstatymą. 

Prokuratūra (ministero pubblico) įgyvendina baudžiamojo persekio- 
jimo funkciją, o jos veiklą pagal įstatymo numatytą kompetenciją kontro- 
liuoja teisingumo ministras. Prie Kasacinio teismo ir prie apeliacinių teis- 
mų funkcionuoja Respublikos generaliniai prokurorai, o prie tribunolų - 
Respublikos prokurorai. Generalinių prokurorų funkcijas prie apeliacinių 
teismų vietinių skyrių vykdo generaliniai advokatai. Įstatymuose nustatyti 
prokurorų įgaliojimai bei apibrėžiamas jų savarankiškumo statusas. 

Konstitucijoje formuluojamos nuostatos, kurių paskirtis - užtikrinti 
magistratūros nepriklausomumą nuo kitų valdžių, šios struktūros savaran- 
kiškumą sprendžiant jos funkcionavimo ir valdymo klausimus. Pagrindi- 
nė institucija yra Magistratūros aukščiausioji taryba, kuriai pirmininkauja 

Respublikos Prezidentas. Siekdama įgyvendinti sėkmingą magistratūros 
funkcionavimą Taryba daugelį klausimų derina su teisingumo ministru, 
kurio įgaliojimai šiuo atžvilgiu nustatyti įstatymuose. Realizuojant magist- 
ratūros plačios savivaldos principus nemenką vaidmenį atlieka teismų ta- 
rybos, kurios sudaromos prie kiekvieno apeliacinio teismo. Joms vadovauja 
atitinkamo apeliacinio teismo pirmininkas, o jų sudėtyje yra Respublikos 
generalinis prokuroras prie šio teismo ir teisėjai, kuriuos renka visi teismo 
apygardos magistratai. 

Italijos Respublikos Konstitucinis Teismas nėra bendrosios ar admi- 
nistracinės jurisdikcijos teismų sistemos sudėtinė dalis. Jo statuso pagrin- 
dai suformuluoti Konstitucijos skirsnyje „Konstitucinės garantijos“, kuris 
sudarytas iš dviejų skyrių: „Konstitucinis Teismas“ ir „Konstitucinė prie- 
žiūra“. Pasakytina, kad Konstitucinio Teismo įkūrimą lydėjo aštrūs debatai 
Steigiamajame susirinkime, kai buvo svarstomas Konstitucijos projektas. 
Šią instituciją įtvirtinti konstitucinėje sistemoje pavyko tik Krikščionių 
demokratų, taip pat Respublikonų partijoms priklausančių deputatų balsų 
dauguma. Komunistai ir socialistai prieštaravo Konstitucinio Teismo įkū- 
rimui motyvuodami tuo, kad toks Teismas yra konservatyvizmo apraiška 
ir nepriimtinas parlamentinėje demokratijoje. Ne mažiau sudėtingomis 
aplinkybėmis buvo formuojamas Konstitucinis Teismas. Tik 1953 m. kovo 
11 d. pavyko priimti įstatymą (Nuostatus dėl Konstitucinio Teismo suda- 
rymo ir veiklos)? ir tik 1955 m. lapkričio 30 d. paskirti visus šio Teismo 
teisėjus. Pirmasis Konstitucinio Teismo posėdis įvyko 1956 m. balandžio 
23 d., o sprendimas paskelbtas 1956 m. liepos 14 d. 

Sudėtinga Konstitucinio Teismo formavimo tvarka. Konstitucijoje nu- 
matyta, kad Teismą sudaro 15 teisėjų, kuriuos po trečdalį skiria Respubli- 
kos Prezidentas, parlamentas bendrame rūmų posėdyje, taip pat bendro- 
sios ir administracinės jurisdikcijos teismų aukščiausiosios magistratūros. 
Teisėjų skyrimo taisyklėmis siekiama „objektyvizuoti“ šį procesą, išvengti 
politinio ir individualaus subjektyvizmo renkant teisėjus. Štai parlamen- 
to rūmų posėdyje renkant teisėjus pirmajame ir antrajame balsavimo tu- 
ruose už sprendimą turi balsuoti ne mažiau kaip du trečdaliai deputatų, o 
vėlesniuose turuose - trys penktadaliai. Nustatant tokią balsų daugumą 
siekiama išvengti situacijos, kai teisėjai išrenkami tik parlamento politinės 
daugumos balsais ir eliminuojant parlamento opozicijos nuomonės išreiš- 
kimo galimybę. 





*  Gazetta Ufficiale della Repubblica Italiana, 1953, Nr. 62. 

Respublikos Prezidento dekretą, kuriuo skiriami 5 Konstitucinio Teis- 
mo teisėjai, kontrasignuoja Ministrų Tarybos pirmininkas. Tokiu būdu 
vyriausybė gali pareikšti savo nuomonę ir, aišku, politinę valią dėl teisėjų 
kandidatūrų. 

Dar sudėtingesnės procedūros skiriant tą dalį Teismo teisėjų, dėl ku- 
rios sprendžia bendrosios ir administracinės jurisdikcijos teismų magist- 
ratūros. Iš bendro 5 teisėjų skaičiaus 3 skiria kolegija, kurią sudaro Ka- 
sacinio teismo pirmininkas, šio Teismo skyrių pirmininkai ir patarėjai, 
taip pat generalinis prokuroras, generaliniai advokatai ir generalinio pro- 
kuroro pavaduotojai prie Kasacinio teismo. Vieną Konstitucinio Teismo 
teisėją skiria kolegija, kurią sudaro Valstybės Tarybos pirmininkas, skyrių 
pirmininkai ir patarėjai. Dar vieną teisėją skiria kolegija, kurios sudėtyje 
yra Iždo teismo pirmininkas, skyrių pirmininkai ir jo pavaduotojai. To- 
kios Konstitucinio Teismo sudarymo taisyklės lemia tai, kad šio Teismo 
teisėjais tradiciškai skiriami trys Kasacinio teismo teisėjai, vienas Valstybės 
Tarybos narys ir vienas Iždo teismo teisėjas. 

Italijos Respublikos Konstitucijoje nustatyta, kad Konstitucinio Teis- 
mo kompetenciją sudaro: ginčai dėl įstatymų, taip pat dėl valstybės ir sričių 
aktų, turinčių įstatymo galią, konstitucingumo; ginčai dėl kompetencijos 
tarp įvairių valstybės valdžių institucijų, tarp valstybės institucijų ir sričių 
ir tarp sričių; kaltinimų, kurie pagal Konstituciją reiškiami Respublikos 
Prezidentui, nagrinėjimas. Konstitucinio Teismo įgaliojimai visapusiškiau 
atskleisti įstatymuose“. 

1. Įstatymų ir kitų teisės aktų, turinčių įstatymų galią, konstitucingumo 
tikrinimas. Ši kontrolė gali būti prevencinė (a priori) ir paskesnioji (a pos- 
teriori). Prevencinės kontrolės būdu vyriausybės reikalavimu gali būti tik- 
rinamas sričių įstatymų konstitucingumas iki jų promulgavimo tada, kai, 
vyriausybės komisaro nuomone, sritis, priimdama įstatymą, viršijo savo 
kompetenciją, pažeidė nacionalinius interesus arba kitos srities interesus. 
Paskesnioji (a posteriori) kontrolė gali būti abstrakti ir konkreti. Abstrakti 
kontrolė gali būti taikoma nacionaliniams įstatymams srities džuntos pirmi- 
ninko reikalavimu, jeigu manoma, kad valstybės įstatymu pagal bendrosios 
jurisdikcijos teismo kreipimąsi, kurį inicijuoja viena iš byloje dalyvaujančių 
šalių, prokuroras ar pats teismas ir tik tuo atveju, kai byla negali būti išspręsta 
neatsižvelgiant į tai, kaip išspręstas konstitucinio teisėtumo klausimas. 





“ Plačiau apie tai žr. Favoreu L. Konstituciniai teismai. Iš prancūzų kalbos vertė E. Jara- 


šiūnas. Vilnius: Garnelis, 2001, p. 68-78. 

2. Ginčai dėl kompetencijos dėl valstybės valdžios institucijų, valstybės 
institucijų ir sričių, taip pat tarp sričių. Tokie konfliktai gali kilti tarp Res- 
publikos Prezidento, parlamento ir vyriausybės, tarp teisminės ir kitų vals- 
tybės valdžios institucijų. 

3. Kaltinimų (valstybės išdavimas ar pasikėsinimas į Konstituciją), 
pareikštų Respublikos Prezidentui, nagrinėjimas. Spręsdamas tokią bylą 
Konstitucinis Teismas tampa aukštuoju teismu, įgyvendinančiu konstitu- 
cinį teisingumą. Tačiau tokiame procese, be Konstitucinio Teismo teisėjų, 
dalyvauja 16 kitų teisėjų, kuriuos devyneriems metams renka parlamentas. 
Šie teisėjai renkami iš piliečių, kurie buvo iš anksto įrašyti į specialų sąrašą. 
Jiems taikomi kandidatams į senatorius keliami reikalavimai. 

4. Referendumo skelbimo konstitucinio teisėtumo klausimas. Konsti- 
tucijoje numatyta, kad 500 tūkst. rinkėjų, taip pat penkių sričių tarybos 
(džuntos) turi teisę inicijuoti referendumą dėl viso arba dalies įstatymo 
ar teisės akto, turinčio įstatymo galią, panaikinimo. Pagal įstatyme nusta- 
tytą tvarką Centrinis biuras, veikiantis prie Kasacinio teismo ir vykdantis 
referendumo organizavimo funkcijas, gali kreiptis į Konstitucinį Teismą 
dėl referendumui siūlomų klausimų konstitucingumo. Teismas, išspren- 
dęs šią bylą ir įvertinęs, ar referendumui teikiami klausimai neprieštarauja 
Konstitucijai, apie tai oficialiai paskelbia ir praneša Respublikos Preziden- 
tui, parlamento rūmų pirmininkams, vyriausybės vadovui bei Centriniam 
referendumo organizavimo biurui prie Kasacinio teismo. 

5. Nors Konstitucijoje nenumatyta, tačiau pagal įstatymą Konstituci- 
nis Teismas turi pats įsitikinti, ar paskirti Konstitucinio Teismo teisėjai, 
taip pat nariai, parlamento išrinkti Konstitucijos 135 straipsnyje numatytu 
atveju, atitinka numatytus reikalavimus. Teismo sprendimai šiais klausi- 
mais priimami absoliučia teisėjų balsų dauguma. 

ITALIJOS RESPUBLIKOS 
KONSTITUCIJA" 


1947 m. gruodžio 22 d. 


PAGRINDINĖS NUOSTATOS 


1 straipsnis 

Italija - demokratinė respublika, pagrįsta darbu. 

Suverenitetas priklauso liaudžiai. Liaudis jį įgyvendina Konstitucijoje 
nustatytomis formomis ir neperžengdama joje nustatytų ribų. 


2 straipsnis 

Respublika pripažįsta ir laiduoja neatimamas žmogaus - ir kaip priva- 
taus asmens, ir kaip visuomeninių bendrijų, kuriose atsiskleidžia jo asme- 
nybė, nario - teises ir reikalauja vykdyti neginčijamas pareigas, kylančias 
iš politinio, ekonominio ir socialinio solidarumo. 


3 straipsnis 

Visi piliečiai yra vienodai visuomeniškai gerbtini ir lygūs prieš įsta- 
tymą, kad ir kokia būtų jų lytis, rasė, kalba, religija, politiniai įsitikinimai, 
asmeninė ir socialinė padėtis. 

Respublikos užduotis - pašalinti ekonomines ir socialines kliūtis, 
kurios, iš tikrųjų apribodamos piliečių laisvę ir lygybę, trukdo visapusiš- 
kai tobulėti žmogaus asmenybei ir visiems darbuotojams veiksmingai įsi- 
traukti į politinį, ekonominį ir socialinį šalies tvarkymą. 





7 Italijos Respublikos Konstitucija, paskelbta Italijos Konstitucinio Teismo interneto 
puslapyje http://www.cortecostituzionale.it/documenti/download/pdf/Costituzione. 
della. Repubblica. italiana agg2014.pdf, išversta iš italų kalbos. 

4 straipsnis 

Respublika pripažįsta visų piliečių teisę į darbą ir sudaro sąlygas įgy- 
vendinti šią teisę. 

Kiekvienas pilietis pagal savo galimybes ir pasirinkimą privalo vyk- 
dyti tokią veiklą arba tokias funkcijas, kurios sudarytų sąlygas materialinei 
arba dvasinei visuomenės pažangai. 


5 straipsnis 

Viena ir nedaloma Respublika pripažįsta vietos autonomijas ir skatina 
jas vystytis; įgyvendina plačiausio masto administracinę valstybinių tarny- 
bų decentralizaciją; savo įstatymų leidybos principus ir metodus derina su 
autonomijos ir decentralizacijos reikalavimais. 


6 straipsnis 
Respublika saugo kalbines mažumas imdamasi atitinkamų priemonių. 


7 straipsnis 

Valstybė ir Katalikų bažnyčia yra nepriklausomos ir suverenios kiek- 
vienai iš jų priklausančiose srityse. 

Jų santykius nustato Laterano sutartys. Dėl šių sutarčių pakeitimų, ku- 
riems pritarė abi šalys, Konstitucijos keisti nereikia. 


8 straipsnis 

Visos konfesijos vienodai laisvos prieš įstatymą. 

Ne katalikų konfesijos turi teisę kurti organizacijas pagal savo įstatus, 
kiek tai neprieštarauja Italijos teisinei tvarkai. 

Šių konfesijų santykiai su valstybe nustatyti įstatymu pagal sutartis su 
joms atstovaujančiomis institucijomis. 


9 straipsnis 
Respublika skatina kultūros, mokslo ir technikos tyrimus. 
Ji saugo šalies gamtą, Tautos istorijos ir meno paveldą. 


10 straipsnis 

Italijos teisinė tvarka derinama su visuotinai pripažintomis tarptauti- 
nės teisės normomis. 

Užsieniečių teisinė padėtis reglamentuojama įstatymu pagal tarptau- 
tines normas ir sutartis. 

Užsienietis, savo šalyje neturintis realios galimybės naudotis tokiomis 
demokratinėmis laisvėmis, kokias laiduoja Italijos Konstitucija, turi prie- 
globsčio teisę Respublikos teritorijoje įstatymo nustatyta tvarka. 

Neleidžiama išduoti užsieniečio kitai valstybei dėl politinių nusikaltimųs. 


11 straipsnis 

Italija atmeta karą kaip kėsinimosi į kitų tautų laisvę ir tarptautinių 
ginčų sprendimo priemonę; ji sutinka vienodomis sąlygomis su kitomis 
valstybėmis apriboti suverenitetą tiek, kiek tai yra būtina siekiant palaikyti 
tvarką, užtikrinančią taiką ir teisingumą tarp tautų; ji remia šių tikslų sie- 
kiančias tarptautines organizacijas ir dalyvauja jų veikloje. 


12 straipsnis 
Respublikos vėliava yra itališka trispalvė: trys vienodo dydžio vertika- 
lios juostos - žalia, balta ir raudona. 


I DALIS 
PILIEČIŲ TEISĖS IR PAREIGOS 


I SKYRIUS 
PILIEČIŲ SANTYKIAI 


13 straipsnis 

Asmens laisvė yra neliečiama. 

Asmens sulaikymas, apžiūra arba krata, taip pat bet koks kitoks as- 
mens laisvės apribojimas neleidžiamas, išskyrus atvejus, kai tai daroma va- 
dovaujantis teisminės valdžios motyvuotu aktu ir tik įstatymo nustatytais 
atvejais bei tvarka. 

Išimtiniais ypatingos svarbos ir skubos atvejais, tiksliai nurodytais įsta- 
tyme, valstybės saugumo institucijos gali imtis laikinųjų priemonių, apie 
kurias per keturiasdešimt aštuonias valandas privalo pranešti teisminei val- 
džiai; jeigu teisminė valdžia per kitas keturiasdešimt aštuonias valandas šių 
priemonių nepatvirtina, jos laikomos panaikintomis ir netekusiomis galios. 

"Turi būti baudžiama už bet kokią fizinę ir moralinę prievartą prieš 
asmenis, kuriems taikomi vienokie ar kitokie laisvės apribojimai. 

Didžiausias kardomojo kalinimo laikas nustatomas įstatymu. 





* 1967 m. birželio 21 d. konstituciniu įstatymu Nr. 1 nustatyta, kad Konstitucijos 10 straips- 
nio paskutinė dalis ir 26 straipsnio paskutinė dalis netaikomos genocido atvejais. 

14 straipsnis 

Būstas yra neliečiamas. 

Nuosavybės apžiūra, krata ir areštas negali būti taikomi kitaip, kaip 
tik įstatymo nustatytais atvejais ir tvarka, laikantis asmens laisvės apsaugos 
garantijų. 

Patikrinimai ir apžiūros, atliekami sveikatos apsaugos ir visuomenės 
sveikatai pavojingų situacijų prevencijos arba ekonominiais ir fiskaliniais 
tikslais, reguliuojami specialiais įstatymais. 


15 straipsnis 

Susižinojimo laiškais ir kitais būdais laisvė ir slaptumas negali būti 
pažeidžiami. 

Juos riboti galima tik vadovaujantis motyvuotu teisminės valdžios 
aktu, nepažeidžiant įstatymo nustatytų garantijų. 


16 straipsnis 

Kiekvienas pilietis turi teisę laisvai kilnotis ir gyventi bet kurioje šalies 
teritorijos dalyje, atsižvelgdamas į tuos bendrus apribojimus, kurie įstaty- 
mo nustatyti sveikatos apsaugos ir saugumo tikslais. Negali būti nustatyta 
jokių politiniais motyvais grindžiamų apribojimų. 

Kiekvienas pilietis gali laisvai išvykti ir sugrįžti į Respublikos teritori- 
ją, jeigu vykdo įstatyme numatytas pareigas. 


17 straipsnis 

Piliečiai turi teisę į taikius ir neginkluotus susirinkimus. 

Apie susirinkimus, taip pat ir tuos, kurie rengiami visuomenei atviro- 
se vietose, iš anksto pranešti nereikia. 

Apie viešose vietose rengiamus susirinkimus būtina iš anksto pranešti 
valdžios institucijai. Valdžios institucija turi teisę juos drausti tik siekdama 
laiduoti visuomenės saugumą ir tvarką. 


18 straipsnis 

Piliečiai turi teisę laisvai, be atskiro leidimo vienytis į organizacijas, 
siekdami privatiems asmenims pagal baudžiamuosius įstatymus nedrau- 
džiamų tikslų. 

Draudžiamos slaptos draugijos ir tokie susivienijimai, kurie bent ne- 
tiesiogiai siekia politinių tikslų kaip sukarintos organizacijos. 

19 straipsnis 

Visi turi teisę ir individualiai, ir kolektyviai laisvai išpažinti savo re- 
liginius įsitikinimus, juos skleisti ir privačiai ar viešai atlikti atitinkamas 
kulto apeigas, išskyrus tas, kurios prieštarauja geriems papročiams. 


20 straipsnis 

Bažnytinis bendrijos arba susivienijimo pobūdis ir religiniai arba kul- 
to tikslai negali būti priežastis įstatymais nustatyti specialias kliūtis arba 
specialius mokestinius suvaržymus tokių bendrijų arba susivienijimų stei- 
gimuisi, teisiniam statusui arba bet kokiai veiklai. 


21 straipsnis 

Visi turi teisę laisvai reikšti savo mintis žodžiu, raštu ir kitaip. 

Spauda yra laisva nuo leidimų arba cenzūros. 

Konfiskavimą galima taikyti tik esant motyvuotam teisminės valdžios 
aktui, kai už padarytus pažeidimus spaudos įstatymas aiškiai leidžia kon- 
fiskavimą arba kai įstatyme numatyta atsakingų asmenų atsakomybė už 
taisyklių pažeidimą. 

Tais atvejais, kai konfiskuoti periodinius leidinius yra absoliučiai bū- 
tina ir neįmanoma laiku įsikišti teisminei institucijai, tai galintys atlikti 
teisminės policijos pareigūnai privalo nedelsdami, bet ne vėliau kaip per 
dvidešimt keturias valandas apie tai pranešti teisminei institucijai. 

Įstatymas paprastai gali nustatyti pareigą teikti informaciją apie perio- 
dinės spaudos finansavimo šaltinius. 

Draudžiami spaudiniai, pasirodymai ir kitokie renginiai, prieštarau- 
jantys geriems papročiams. Įstatymas nustato priemones, laiduojančias 
atitinkamų teisės pažeidimų prevenciją ir užkardymą. 


22 straipsnis 
Niekam dėl politinių motyvų negali būti atimamas teisnumas, pilie- 
tybė ar vardas. 


23 straipsnis 
Jokie asmeniniai ar nuosavybės mokesčiai negali būti nustatyti kitaip, 
kaip įstatymu. 


24 straipsnis 
Visi gali ginti savo teises ir teisėtus interesus teismo tvarka. 


1100 


Italijos Respublikos Konstitucija 


Per visą procesą bet kurioje jo stadijoje gynyba yra neatimama teisė. 

Atitinkami institutai laiduoja nepasiturintiems asmenims galimybę 
teikti ieškinius ir gintis bet kuriame teisme. 

Teismo klaidų ištaisymo būdus ir sąlygas nustato įstatymas. 


25 straipsnis 

Niekieno byla negali būti perduota nagrinėti kitam teisėjui negu tas, 
kurį numato įstatymas. 

Niekas negali būti nubaustas už nusikaltimą kitaip, kaip tik pagal įsta- 
tymą, įsigaliojusį iki padarant nusikaltimą. 

Saugumo užtikrinimo priemonės niekam negali būti taikomos kitaip, 
kaip tik įstatymo numatytais atvejais. 


26 straipsnis 

Pilietis gali būti išduotas užsienio valstybei tik kai tai tiesiogiai numa- 
tyta tarptautinėse sutartyse. 

Jokiu būdu neleidžiama išduoti piliečio kitai valstybei dėl politinių 
nusikaltimų. 


27 straipsnis 
Baudžiamoji atsakomybė yra asmeninė. 
Kaltinamasis nelaikomas kaltu iki baigiamojo nuosprendžio paskelbimo. 
Negali būti taikomos nežmoniškos bausmės, o pačiomis bausmėmis 
turi būti siekiama perauklėti nuteistąjį. 
Mirties bausmė draudžiama. 


28 straipsnis 

Valstybės ir viešųjų įstaigų pareigūnai ir tarnautojai pagal baudžia- 
muosius, civilinius ir administracinius įstatymus tiesiogiai atsako už savo 
veiksmus, kuriais pažeidžiamos kieno nors teisės. Tokiais atvejais civilinė 
atsakomybė taikoma ir valstybei bei viešosioms įstaigoms. 


II SKYRIUS 
ETINIAI IR SOCIALINIAI SANTYKIAI 


29 straipsnis 
Respublika pripažįsta šeimos, kaip prigimtinės santuoka pagrįstos są- 
jungos, teises. 

Santuoka grindžiama moraline ir teisine sutuoktinių lygybe, kaip nu- 
statyta įstatymu siekiant šeimos darnumo. 


30 straipsnis 

Tėvai turi teisę ir privalo išlaikyti, mokyti ir auklėti vaikus, net jeigu jie 
yra gimę nesusituokusiems tėvams. 

Tėvų neveiksnumo atveju įstatymas nustato asmenis, kuriems priski- 
riamos jų pareigos. 

Įstatymu vaikams, gimusiems nesusituokusiems tėvams, laiduojama 
visokeriopa teisinė ir visuomeninė apsauga, atitinkanti teisėtos šeimos na- 
rių teises. 

Tėvystės nustatymo tvarką ir apribojimus nustato įstatymas. 


31 straipsnis 

Respublika taiko ekonomines lengvatas ir kitomis priemonėmis glo- 
boja šeimos kūrimą ir jos užduočių įgyvendinimą, ypatingą dėmesį skiria 
gausioms šeimoms. 

Respublika saugo ir per įvairias institucijas globoja motinystę, vaikys- 
tę ir jaunystę. 


32 straipsnis 

Respublika saugo sveikatą kaip pagrindinę asmens teisę ir svarbų 
viešąjį interesą ir laiduoja nemokamą gydymą nepasiturintiems asme- 
nims. 

Niekas negali būti prievarta gydomas kokiu nors būdu, nebent toks 
gydymas nustatytas įstatymu. Toks įstatymas jokiu būdu negali peržengti 
pagarbos asmeniui ribų. 


33 straipsnis 

Menas ir mokslas bei šių dalykų dėstymas yra laisvi. 

Respublika nustato bendrąsias švietimo taisykles ir steigia visų rūšių 
ir lygių valstybines mokyklas. 

Organizacijos ir privatūs asmenys turi teisę steigti mokyklas ir švieti- 
mo įstaigas, išlaikomas ne valstybės. 

Nustatydamas nevalstybinių mokyklų teises ir laisves tais atvejais, kai 
šios mokyklos siekia tokio pat, kaip valstybinių mokyklų, statuso, įstaty- 
mas privalo laiduoti joms visišką laisvę, o jų mokiniams užtikrinti tokias 
pat sąlygas, kaip valstybinėse mokyklose. 

Stojant į įvairių rūšių ir lygių mokyklas, jas baigiant ir suteikiant leidi- 
mą užsiimti profesine veikla laikomi nustatyti valstybiniai egzaminai. 

Aukštesniosios kultūros, universitetinės ir akademinės įstaigos, laiky- 
damosi valstybės įstatymų, turi teisę priimti savo statutus. 


34 straipsnis 

Išsilavinimas yra prieinamas visiems. 

Pradinis bent aštuonerių metų išsilavinimas yra privalomas ir nemo- 
kamas. 

Gabūs ir to verti mokiniai turi teisę stoti į aukščiausiojo lygio studijas, 
net kai joms neturi lėšų. 

Respublika laiduoja tokią teisę, konkursu skirdama stipendijas, pašal- 
pas šeimoms ir teikdama kitų lengvatų. 


III SKYRIUS 
EKONOMINIAI SANTYKIAI 

35 straipsnis 

Respublika saugo visų formų ir įvairiais būdais atliekamą darbą. 

Ji rūpinasi, kad darbuotojai būtų parengti ir galėtų tobulinti profesinę 
kvalifikaciją. 

Ji remia ir skatina tarptautines sutartis ir organizacijas, siekiančias 
įtvirtinti ir sureguliuoti darbo teises. 

Ji pripažįsta laisvę emigruoti, jeigu yra paisoma bendrųjų interesų la- 
bui įstatymo nustatytų pareigų, ir saugo užsienyje dirbančius italus. 


36 straipsnis 

Darbuotojas turi teisę į atlyginimą, atitinkantį jo darbo mastą ir koky- 
bę ir bet kokiu atveju pakankamą, kad būtų laiduotas orus ir laisvas jo ir jo 
šeimos gyvenimas. 

Didžiausią darbo dienos trukmę nustato įstatymas. 

Darbuotojas turi teisę į kassavaitinį poilsį bei į kasmetines mokamas 
atostogas ir negali jų atsisakyti. 


37 straipsnis 

Dirbanti moteris turi tas pačias teises ir už vienodą darbą gauna tokį 
pat atlyginimą, kaip ir dirbantis vyras. Darbo sąlygos turi būti tokios, kad 
moteris galėtų atlikti svarbiausią savo funkciją šeimoje ir kad būtų užtik- 
rinta derama motinos ir kūdikio apsauga. 

Įstatymas nustato mažiausią asmens amžių, nuo kurio jis gali įsidar- 
binti. 

Respublika specialiais įstatymais saugo nepilnamečių darbą ir laiduo- 
jajiems teisę į vienodą atlyginimą už vienodą darbą. 


38 straipsnis 

Kiekvienas pilietis, negalintis dirbti ir neturintis pragyvenimui būtinų 
lėšų, turi teisę į paramą ir socialinį aprūpinimą. 

Darbuotojai turi teisę į tai, kad būtų numatytos ir užtikrintos jų svar- 
biausius poreikius atitinkančios lėšos nelaimingo atsitikimo, ligos, invali- 
dumo, senatvės ir priverstinio nedarbo atvejams. 

Asmenys, neturintys darbo įgūdžių, ir paaugliai turi teisę į lavinimą ir 
profesinį parengimą. 

Šiame straipsnyje numatytas priemones įgyvendina valstybinės ar 
joms pavaldžios institucijos ir įstaigos. 

Privati labdaringa veikla yra laisva. 


39 straipsnis 

Profesinės sąjungos steigiamos laisvai. 

Profesinės sąjungos negali būti varžomos kokių nors įpareigojimų, iš- 
skyrus įpareigojimą įstatymo nustatyta tvarka registruotis vietos arba cent- 
rinėse įstaigose. 

Būtina profesinių sąjungų registravimo sąlyga yra demokratines ver- 
tybes įtvirtinantys jų įstatai. 

Registruotos profesinės sąjungos įgyja juridinio asmens statusą. Joms 
atstovaujama proporcingai jų narių skaičiui, ir jos gali sudaryti kolektyvi- 
nes darbo sutartis, privalomas visiems asmenims, priklausantiems su to- 
kiomis sutartimis susijusioms darbuotojų kategorijoms. 


40 straipsnis 
Teisė streikuoti įgyvendinama pagal šią teisę reglamentuojantį įsta- 
tymą. 


41 straipsnis 

Privati ūkinės veiklos iniciatyva yra laisva. 

Ūkinės veiklos iniciatyva negali būti plėtojama, jeigu yra nenaudinga 
visuomenei arba jeigu ją plėtojant yra daroma žala saugumui, laisvei, žmo- 
gaus orumui. 

Įstatymas nustato tinkamas programas ir kontrolės priemones, kad 
valstybinė ir privati ekonominė veikla būtų kryptinga ir ja būtų siekiama 
socialinių tikslų. 


42 straipsnis 

Nuosavybė gali būti valstybinė arba privati. Ekonominės gėrybės pri- 
klauso valstybei, įmonėms ar privatiems asmenims. 

Privati nuosavybė pripažįstama ir laiduojama įstatymu. Įstatymas nu- 
stato nuosavybės įgijimo bei naudojimo būdus ir jos apribojimus tam, kad 
būtų užtikrinta socialinė jos funkcija ir prieinamumas visiems. 

Sumokėjus kompensaciją privati nuosavybė įstatymo numatytais atve- 
jais gali būti paimama visuomenės poreikiams. 

Paveldėjimo pagal įstatymą ir pagal testamentą taisykles ir ribas, taip 
pat valstybės teises paveldimos nuosavybės atžvilgiu nustato įstatymas. 


43 straipsnis 

Siekiant visuotinės naudos tam tikras įmones ar jų kategorijas, priski- 
riamas prie svarbiausių paslaugų visuomenei [teikėjų], energijos išteklių 
[valdytojų] arba turinčias monopolinę padėtį ir tenkinančias svarbius vi- 
suomenės poreikius, įstatymu galima nuo pradžių priskirti arba, savinin- 
kams sumokėjus kompensaciją, perduoti valstybės, visuomeninių įstaigų, 
darbuotojų arba vartotojų susivienijimų nuosavybei. 


44 straipsnis 

Siekiant racionaliai naudotis žeme ir įtvirtinti teisingus socialinius 
santykius įstatymu numatomos pareigos žemės privačios nuosavybės at- 
žvilgiu, nustatomas leistinas tokios nuosavybės dydis atsižvelgiant į sritis ir 
įvairias žemės ūkio zonas, nustatomos priemonės žemei gerinti ir didelėms 
žemės valdoms bei gamybiniams vienetams pertvarkyti, palaikoma smul- 
kioji ir vidutinė nuosavybė. 

Įstatymu numatomos lengvatos kalnuotoms vietovėms. 
45 straipsnis 

Respublika pripažįsta kooperacijos, grindžiamos savitarpio pagalba 
nesiekiant asmeniškai pasipelnyti, socialinę funkciją. Atitinkamomis prie- 
monėmis įstatymas palaiko ir skatina kooperacijos plėtrą bei nustatyda- 
mas tinkamus kontrolės būdus užtikrina, kad būtų paisoma kooperacijos 
pobūdžio ir nenukrypstama nuo jos tikslų. 

Įstatymu numatoma amatų apsauga ir plėtra. 

46 straipsnis 

Siekdama ekonominės ir socialinės darbo pažangos ir atsižvelgdama 
į gamybos poreikius, Respublika pripažįsta darbuotojų teisę prisidėti prie 
įmonių valdymo įstatymo nustatytu mastu ir būdais. 


47 straipsnis 

Respublika skatina taupyti ir saugo visų formų santaupas; reglamen- 
tuoja, koordinuoja ir kontroliuoja kreditų teikimą. 

Ji skatina gyventojus investuoti santaupas į gyvenamąjį būstą ir žemės 
ūkį nuosavybės teise bei tiesiogiai ar netiesiogiai investuoti į stambių šalies 
gamybos įmonių akcijas. 


IV SKYRIUS 
POLITINIAI SANTYKIAI 


48 straipsnis 

Visi pilnametystės sulaukę piliečiai, vyrai ir moterys, yra rinkėjai. Bal- 
savimas yra asmeniškas, laisvas ir slaptas. Balsuoti yra pilietinė pareiga. 

Įstatymas nustato užsienyje gyvenančių piliečių rinkimų teisės įgy- 
vendinimo reikalavimus ir tvarką bei laiduoja, kad ši teisė būtų veiksmin- 
gai įgyvendinama. Šiuo tikslu yra sudaroma rinkimų į Parlamento Rūmus 
Užsienio apygarda ir, vadovaujantis konstitucine norma bei įstatymo nu- 
statytais kriterijais, nustatomas joje renkamų parlamentarų skaičius. 

Rinkimų teisė negali būti apribota kitaip, kaip tik dėl piliečio neveiks- 
numo, galutinio ir neskundžiamo baudžiamojo nuosprendžio ir įstatymo 
nustatytais nederamo elgesio atvejais. 


49 straipsnis 
Visi piliečiai turi teisę laisvai jungtis į partijas, kad demokratiškai pri- 
sidėtų prie nacionalinės politikos formavimo. 


50 straipsnis 
Visi piliečiai gali peticijomis kreiptis į Parlamento Rūmus, reikalauda- 
mi priimti įstatymą arba išdėstydami visuomenės poreikius. 


51 straipsnis 
Visi abiejų lyčių asmenys gali lygiomis teisėmis stoti į valstybės tar- 
nybą ir įstatymo nustatyta tvarka užimti renkamas pareigas. Tam, kad 

moterims ir vyrams būtų suteiktos vienodos galimybės, Respublika taiko 
tinkamas priemones. 

Italų tautybės asmenis, ne Respublikos piliečius, įstatymas gali prily- 
ginti piliečiams tais atvejais, kai jie nori stoti į valstybės tarnybą ar užimti 
renkamas pareigas. 

Į valstybines pareigas išrinkti asmenys turi teisę savo funkcijoms vyk- 
dyti skirti tiek laiko, kiek yra būtina, ir išlaikyti savo darbo vietą. 


52 straipsnis 

Ginti Tėvynę - šventa piliečio pareiga. 

Karo tarnyba yra privaloma įstatymo nustatyta apimtimi ir tvarka, ji 
neturi pažeisti piliečių darbo teisių ir kliudyti įgyvendinti politinių teisių. 

Ginkluotosios pajėgos yra tvarkomos ir formuojamos demokratine 
Respublikos dvasia. 


53 straipsnis 

Visi privalo pagal savo mokestines galimybes prisidėti prie valstybės 
išlaidų. 

Mokesčių sistema grindžiama progresiniais mokesčiais. 
54 straipsnis 

Visi piliečiai privalo būti ištikimi Respublikai ir laikytis jos Konstitu- 
cijos bei įstatymų. 

Piliečiai, kuriems patikėtos valstybinės pareigos, privalo eiti jas draus- 
mingai ir atsakingai, įstatymo nustatytais atvejais prisiekę. 


II DALIS 
RESPUBLIKOS SANTVARKA 


I SKYRIUS 
PARLAMENTAS 


I POSKYRIS. RŪMAI 


55 straipsnis 

Parlamentą sudaro Deputatų Rūmai ir Respublikos Senatas. 

Į bendrus abejų Rūmų posėdžius Parlamentas renkasi tik Konstituci- 
jos nustatytais atvejais. 

56 straipsnis 

Deputatų Rūmai renkami visuotiniu tiesioginiu balsavimu. Deputatų 
yra šeši šimtai trisdešimt, iš jų dvylika renkama Užsienio rinkimų apygar- 
doje. 

Deputatu gali būti renkamas kiekvienas rinkėjas, kuriam iki rinkimų 
dienos sukako dvidešimt penkeri metai. 

Deputatų vietų skaičius rinkimų apygardoms (neįskaičiuojant vietų, 
į kurias renkama Užsienio rinkimų apygardoje) nustatomas Respublikos 
gyventojų skaičių, nustatytą per paskutinį gyventojų surašymą, dalijant iš 
šešių šimtų aštuoniolikos ir paskirstant proporcingai kiekvienos apygardos 
gyventojų skaičiui remiantis sveiku skaičiumi išreikštu vidaus koeficientu 
bei taikant didžiausios liekanos taisyklę. 


57 straipsnis 

Respublikos Senatas renkamas pagal regionus, išskyrus vietas, į kurias 
renkama Užsienio rinkimų apygardoje. 

Renkamų senatorių yra trys šimtai penkiolika. 

Nė vienas regionas negali turėti mažiau nei septynis senatorius; Moli- 
zė renka du senatorius, o Aostos Slėnis - vieną senatorių. 

Vietos regionams (neįskaičiuojant vietų, į kurias renkama Užsienio 
rinkimų apygardoje, kaip nustatyta 56 straipsnyje) paskirstomos propor- 
cingai regiono gyventojų skaičiui, nustatytam per paskutinį gyventojų su- 
rašymą, remiantis sveiku skaičiumi išreikštu vidaus koeficientu bei taikant 
didžiausios liekanos taisyklę. 


58 straipsnis 

Senatorius visuotiniuose tiesioginiuose rinkimuose renka dvidešimt 
penkerių metų ir vyresni rinkėjai. 

Senatoriais gali būti renkami rinkėjai, kuriems sukako keturiasdešimt 
metų. 


59 straipsnis 

Kiekvienas asmuo, buvęs Respublikos Prezidentu, yra teisėtas senato- 
rius iki gyvos galvos, jeigu šios teisės neatsisako pats. 

Respublikos Prezidentas gali penkis piliečius, išgarsinusius Tėvynę iš- 
skirtiniais laimėjimais socialinėje, mokslo, meno ir literatūros srityse, pa- 
skirti senatoriais iki gyvos galvos. 

60 straipsnis 

Deputatų Rūmai ir Senatas renkami penkeriems metams. 

Abejų Rūmų kadencija gali būti pratęsta ne kitaip, kaip pagal įstatymą 
ir tik karo atveju. 


61 straipsnis 

Naujų Rūmų rinkimai pasibaigus ankstesnio šaukimo Rūmų įgalioji- 
mams įvyksta per septyniasdešimt dienų. Pirmasis posėdis šaukiamas ne 
vėliau kaip per dvidešimt dienų po rinkimų. 

Kol nėra susirinkę naujieji Rūmai, tebegalioja ankstesnio šaukimo 
Rūmų įgaliojimai. 


62 straipsnis 

Rūmai pagal įstatymą renkasi pirmąją darbo dieną vasario ir spalio 
mėnesiais. 

Abeji Rūmai gali būti sušaukti į neeilinę sesiją jų pirmininkų, Respub- 
likos Prezidento arba vieno trečdalio Rūmų narių iniciatyva. 

Į neeilinę sesiją sušaukus vienus Rūmus, turi būti sušaukti ir kiti Rū- 
mai. 


63 straipsnis 
Kiekvieni Rūmai iš savo narių renka pirmininką ir jo tarnybą. 
Parlamentui susirinkus į bendrą posėdį, pirmininkauja ir Pirmininko 
tarnybos funkcijas vykdo Deputatų Rūmų Pirmininkas ir jo tarnyba. 


64 straipsnis 

Kiekvieni Rūmai absoliučia savo narių balsų dauguma priima savo 
vidaus reglamentą. 

Posėdžiai yra vieši, bet kiekvieni Rūmai atskirai ir Parlamentas, kai 
Rūmai posėdžiauja kartu, gali nuspręsti surengti uždarą posėdį. 

Kiekvienų Rūmų ir Parlamento priimti sprendimai galioja tik tada, 
kai juos priimant dalyvavo dauguma jų narių ir jeigu jiems pritarė daugu- 
ma dalyvavusių narių, išskyrus tuos atvejus, kai pagal Konstituciją reika- 
laujama kvalifikuotosios balsų daugumos. 

Vyriausybės nariai, net jei jie nėra Rūmų nariai, turi teisę, o kai yra 
kviečiami - privalo dalyvauti posėdžiuose. Visada privaloma juos išklau- 
syti, kai jie patys to reikalauja. 

65 straipsnis 

Įstatymas nustato su deputato ar senatoriaus pareigomis nesuderina- 
mus atvejus, kai asmuo negali būti renkamas į šias pareigas. 

Niekas vienu metu negali būti abejų Rūmų nariu. 


66 straipsnis 

Kiekvieni Rūmai svarsto, ar įgaliojimai jų nariams suteikti pagrįstai, 
ir priima sprendimus dėl savo narių, jei paaiškėja su deputato ar senato- 
riaus pareigomis nesuderinami atvejai arba tai, kad asmuo negalėjo būti 
renkamas. 


67 straipsnis 
Kiekvienas Parlamento narys atstovauja Tautai ir vykdo savo funkcijas 
nevaržomas jokio mandato. 


68 straipsnis 

Parlamento nariai negali būti traukiami atsakomybėn už vykdant savo 
funkcijas pareikštą nuomonę ir balsavimą. 

Nė vienas Parlamento narys negali būti traukiamas baudžiamojon 
atsakomybėn be Rūmų, į kuriuos jis yra išrinktas, leidimo; jo asmens ir 
namų kratos yra neleidžiamos, negalima jo suimti ar kitokiu būdu varžyti 
jo laisvės, išskyrus atvejus, kai vykdomas galutinis ir neskundžiamas nuo- 
sprendis arba kai jis užtinkamas darantis nusikaltimą, už kurį privaloma 
suimti. 

Tokio pat leidimo reikia norint pasiklausyti Parlamento narių bet ko- 
kių pokalbių ar perimti jų pranešimus arba korespondenciją. 


69 straipsnis 
Parlamento nariai gauna įstatymo nustatytą darbo užmokestį. 
II POSKYRIS. ĮSTATYMŲ PRIĖMIMAS 


70 straipsnis 
Abeji Rūmai kartu leidžia įstatymus. 


71 straipsnis 

Įstatymų leidybos iniciatyva priklauso Vyriausybei, kiekvienam Rūmų 
nariui, taip pat konstituciniame įstatyme numatytoms institucijoms ir įstai- 
goms. 

Tauta įstatymų leidybos iniciatyvą įgyvendina ne mažiau kaip pen- 
kiasdešimties tūkstančių rinkėjų vardu teikdama iš straipsnių sudaryto 
įstatymo projektą. 


72 straipsnis 

Kiekvienas įstatymo projektas, pateiktas vieniems iš Rūmų ir pagal 
jų reglamentą pirma apsvarstytas komisijos, o paskui - tų pačių Rūmų, jų 
patvirtinamas pastraipsniui ir visas kartu. 

Reglamentas nustato sutrumpintą įstatymų projektų priėmimo sku- 
bos tvarka procedūrą. 

Reglamentas taip pat gali nustatyti, kokiais atvejais ir kokia tvarka 
įstatymų projektai perduodami svarstyti ir patvirtinti komisijoms, tarp 
jų ir nuolatinėms, sudaromoms pagal parlamentinių frakcijų proporcijas. 
Net ir tokiais atvejais, kol dar nėra galutinai patvirtintas, įstatymo projek- 
tas grąžinamas svarstyti Rūmams, jeigu Vyriausybė, vienas dešimtadalis 
Rūmų narių arba vienas penktadalis komisijos narių reikalauja svarstyti 
tokį įstatymo projektą ir balsuoti dėl jo tuose pačiuose Rūmuose arba per- 
duoti jį galutinai patvirtinti tiktai balsuojant. Reglamentas nustato, kaip 
yra viešinamas komisijos darbas. 

Konstitucinių ir rinkimų įstatymų projektai, taip pat įstatymų lei- 
džiamosios valdžios perdavimo, leidimo ratifikuoti tarptautines sutartis, 
biudžeto ir jo sąmatų patvirtinimo įstatymų projektai visuomet svarstomi 
įprasta tvarka ir Rūmų tvirtinami tiesiogiai. 


73 straipsnis 

Respublikos Prezidentas paskelbia įstatymus per mėnesį nuo jų pri- 
ėmimo. 

Jeigu ir vieni, ir kiti Rūmai absoliučia savo narių balsų dauguma nu- 
sprendžia, kad įstatymas turi būti priimtas skubos tvarka, jis paskelbiamas 
per jame nurodytą laikotarpį. 

Įstatymai skelbiami nedelsiant po jų pasirašymo ir įsigalioja penkioliktą 
dieną nuo paskelbimo, jeigu juose pačiuose nenustatytas kitoks laikotarpis. 


74 straipsnis 

Respublikos Prezidentas prieš paskelbdamas įstatymą gali motyvuotai 
kreiptis į Rūmus ir pareikalauti iš naujo jį apsvarstyti. 

Jeigu Rūmai vėl pritaria įstatymui, jį privalu paskelbti. 

75 straipsnis 

Referendumas skelbiamas siekiant iš dalies arba visiškai panaikinti 
įstatymą arba įstatymo galią turintį aktą, kai to pareikalauja penki šimtai 
tūkstančių rinkėjų arba penkių regionų tarybos. 

Neleidžiama vykdyti referendumų dėl įstatymų, reguliuojančių biu- 
džeto, mokesčių, amnestijos ir malonės teikimo, leidimo ratifikuoti tarp- 
tautines sutartis klausimus. 

Visi piliečiai, turintys teisę dalyvauti Deputatų Rūmų rinkimuose, turi 
teisę dalyvauti referendume. 

Pateiktas pasiūlymas yra priimtas referendumu, jeigu balsavime daly- 
vavo dauguma tokią teisę turinčių piliečių ir pasiūlymui pritarta dauguma 
pripažintų galiojančiais balsų. 

Įstatymas nustato referendumo organizavimo tvarką. 


76 straipsnis 

Įstatymų leidybos funkcija gali būti pavesta Vyriausybei ne kitaip, 
kaip tik nurodžius pagrindžiančias nuostatas ir kriterijus, nustačius tam 
tikrą laikotarpį ir konkretų dalyką. 


77 straipsnis 

Vyriausybė negali be Rūmų pavedimo leisti dekretų, kurie turėtų pa- 
prasto įstatymo galią. 

Kai nepaprastos svarbos ir neatidėliotinais atvejais Vyriausybė savo 
atsakomybe tvirtina įstatymo galią turinčias laikinąsias priemones, ji pri- 
valo tą pačią dieną pateikti jas tvirtinti Rūmams, o šie, net jeigu nėra susi- 
rinkę, specialiai sušaukiami ir susirenka per penkias dienas. 

Dekretai netenka galios nuo jų priėmimo dienos, jeigu įstatymų lei- 
dėjas jiems nepritaria per šešiasdešimt dienų nuo jų paskelbimo dienos. 
Rūmai gali įstatymu sureguliuoti teisinius santykius, atsiradusius, kai pri- 
imtiems dekretams nėra suteikiama įstatymo galia. 


78 straipsnis 

Rūmai nusprendžia skelbti karo padėtį ir Vyriausybei suteikia būtinus 
įgaliojimus. 
79 straipsnis 


Amnestija ir malonė suteikiamos įstatymu, kuriam pastraipsniui ir vi- 
sam kartu pritaria kiekvienų Rūmų narių dviejų trečdalių dauguma. 

Amnestiją ir malonę suteikiantis įstatymas nustato jų taikymo ribas. 
Amnestija ir malonė niekada negali būti taikomos dėl nusikaltimų, 
padarytų po to, kai buvo pasiūlytas atitinkamas įstatymo projektas. 


80 straipsnis 

Rūmai įstatymu patvirtina politinio pobūdžio tarptautinių sutarčių 
ratifikavimą, taip pat sutartis, kuriose numatoma ginčus reguliuoti arbit- 
ražo teisme ar teisme arba kuriomis keičiama teritorija, finansiniai įsipa- 
reigojimai ar įstatymai. 


81 straipsnis 

Rūmai kasmet tvirtina Vyriausybės teikiamą biudžetą ir jo vykdymo 
ataskaitą. 

Tik įstatymu ir tik laikotarpiams, kurie kartu neviršija keturių mėne- 
sių, galima leisti biudžetą vykdyti laikinai. 

Biudžeto patvirtinimo įstatymu negali būti nustatoma naujų mokes- 
čių arba naujų išlaidų. 

Bet kokiame kitame įstatyme numatant naujas arba didesnes išlaidas 
privalo būti nurodomas reikalingų lėšų šaltinis. 


82 straipsnis 
Kiekvieni Rūmai gali atlikti tyrimą valstybei rūpimais klausimais. 


II SKYRIUS 
RESPUBLIKOS PREZIDENTAS 
83 straipsnis 

Respublikos Prezidentą renka Parlamentas bendrame savo narių po- 
sėdyje. 

Rinkimuose dalyvauja po tris delegatus nuo kiekvieno regiono. Jie ren- 
kami regionų tarybose, užtikrinus atstovavimą mažumoms. Aostos Slėnio 
regionui atstovauja vienas delegatas. 

Respublikos Prezidentas renkamas slaptu balsavimu dviejų trečdalių 
susirinkimo narių dauguma. Po trečiojo balsavimo užtenka absoliučios 
daugumos. 


84 straipsnis 
Respublikos Prezidentu gali būti renkamas bet kuris penkiasdešimties 
metų amžiaus pilietis, besinaudojantis pilietinėmis ir politinėmis teisėmis. 

Respublikos Prezidento pareigos nesuderinamos su jokiomis kitomis 
pareigomis. 
Prezidento atlyginimą ir kitus asignavimus nustato įstatymas. 


85 straipsnis 

Respublikos Prezidentas renkamas septyneriems metams. 

Likus trisdešimčiai dienų iki šio laikotarpio pabaigos Deputatų Rūmų 
Pirmininkas sušaukia Parlamentą ir regionų atstovus į bendrą posėdį nau- 
jam Respublikos Prezidentui išrinkti. 

Jeigu Rūmai yra paleisti arba iki jų kadencijos pabaigos lieka mažiau 
nei trys mėnesiai, rinkimai vykdomi per penkiolika dienų po naujų Rūmų 
sušaukimo. Tokiam pat laikotarpiui pratęsiami ir tuo metu pareigas einan- 
čio Prezidento įgaliojimai. 


86 straipsnis 

Respublikos Prezidento funkcijas visais atvejais, kada šis negali jų at- 
likti, vykdo Senato Pirmininkas. 

Susidarius ilgalaikėms kliūtims Respublikos Prezidentui eiti pareigas, 
jam mirus arba atsistatydinus, Deputatų Rūmų pirmininkas per penkio- 
lika dienų paskiria naujo Respublikos Prezidento rinkimus. Jeigu Rūmai 
paleisti arba lieka mažiau kaip trys mėnesiai iki jų kadencijos pabaigos, gali 
būti numatytas ilgesnis laikotarpis. 


87 straipsnis 

Respublikos Prezidentas yra valstybės vadovas ir išreiškia Tautos vie- 
nybę. 

Jis gali siųsti pareiškimus Rūmams. 

Jis paskiria naujų Rūmų rinkimus ir nustato pirmojo posėdžio dieną. 

Jis sankcionuoja Vyriausybės parengtų įstatymų projektų teikimą Rū- 
mams. 

Jis pasirašo įstatymus, leidžia įstatymo galią turinčius dekretus, taip 
pat reglamentus. 

Jis skiria gyventojų referendumą Konstitucijos nustatytais atvejais. 

Jis skiria valstybės pareigūnus įstatymo nustatytais atvejais. 

Jis akredituoja ir priima diplomatinius atstovus, ratifikuoja tarptauti- 
nes sutartis, kai reikia, iš anksto gavęs Rūmų leidimą. 

Jis yra ginkluotųjų pajėgų vadas, pirmininkauja pagal įstatymą sukur- 
tai Aukščiausiajai gynybos tarybai, Rūmų leidimu skelbia karo padėtį. 

Jis pirmininkauja Aukščiausiajai teisėjų tarybai. 
Jis gali suteikti malonę ir sušvelninti bausmes. 
Jis suteikia Respublikos apdovanojimus. 


88 straipsnis 

Respublikos Prezidentas, išklausęs Rūmų pirmininkus, gali paleisti 
vienus arba abejus Rūmus. 

Jis negali naudotis šia teise per paskutinius šešis savo kadencijos mė- 
nesius, išskyrus tą atvejį, kai toks laikotarpis visiškai arba iš dalies sutampa 
su paskutiniais šešiais įstatymų leidžiamosios valdžios kadencijos mėne- 
siais. 

89 straipsnis 

Negalioja joks Respublikos Prezidento aktas, jeigu jo nepasirašė atsa- 
kingi ministrai, teikę tokio akto pasiūlymą. 

Įstatymo galią turintys ir kiti įstatyme nurodyti aktai turi būti pasira- 
šomi ir Ministro Pirmininko. 

90 straipsnis 

Respublikos Prezidentas neatsako už veiksmus, atliktus vykdant savo 
funkcijas, išskyrus valstybės išdavimą arba Konstitucijos pažeidimą. 

Tokiais atvejais Parlamentas bendrame posėdyje absoliučia balsų dau- 
guma leidžia perduoti jį teismui kaip kaltinamąjį. 

91 straipsnis 
Prieš pradėdamas vykdyti savo funkcijas Respublikos Prezidentas 


bendrame Rūmų posėdyje Parlamento akivaizdoje prisiekia būti ištikimas 
Respublikai ir laikytis Konstitucijos. 


III SKYRIUS 
VYRIAUSYBĖ 


I POSKYRIS. MINISTRŲ TARYBA 


92 straipsnis 

Respublikos Vyriausybė susideda iš Ministro Pirmininko ir ministrų, 
kurie kartu sudaro Ministrų Tarybą. 

Respublikos Prezidentas skiria į pareigas Ministrą Pirmininką ir jo 
siūlymu - ministrus. 

93 straipsnis 
Prieš pradėdami eiti pareigas Ministras Pirmininkas ir ministrai pri- 
saikdinami Respublikos Prezidento. 


94 straipsnis 

Pasitikėjimą Vyriausybe turi pareikšti abeji Rūmai. 

Kiekvieni Rūmai balsuodami dėl kiekvieno Vyriausybės nario at- 
skirai pareiškia pasitikėjimą arba nepasitikėjimą ir priima motyvuotą 
sprendimą. 

Ne vėliau kaip per dešimt dienų nuo Vyriausybės sudarymo Vyriausy- 
bė prašo Rūmų suteikti jai pasitikėjimą. 

Jei vieni ar abeji Rūmai balsuoja prieš kurį nors Vyriausybės pasiūly- 
mą, tai nereiškia, kad Vyriausybė privalo atsistatydinti. 

Rezoliucija dėl nepasitikėjimo Vyriausybe turi būti pasirašyta ne ma- 
žiau negu vieno dešimtadalio vienų Rūmų narių ir negali būti svarstoma 
anksčiau nei po trijų dienų nuo jos įteikimo. 


95 straipsnis 

Ministras Pirmininkas nustato bendrą Vyriausybės politiką ir už ją 
atsako. Skatindamas ir derindamas ministrų veiklą, jis palaiko nuoseklią 
politikos ir administravimo kryptį. 

Už Ministrų Tarybos darbą visi ministrai atsako kartu, o už savo mi- 
nisterijų darbą - kiekvienas asmeniškai. 

Įstatymas nustato Ministrų Tarybos prezidiumo organizavimo tvarką, 
taip pat ministerijų skaičių, funkcijas ir struktūrą. 


96 straipsnis 

Ministras Pirmininkas ir ministrai už nusikaltimus, padarytus einant 
savo pareigas, traukiami atsakomybėn bendra teismo tvarka net ir jiems 
baigus eiti šias pareigas. Konstitucinio įstatymo nustatyta tvarka leidimą 
patraukti šiuos pareigūnus atsakomybėn suteikia Respublikos Senatas arba 
Deputatų Rūmai. 


II POSKYRIS. VIEŠASIS ADMINISTRAVIMAS 


97 straipsnis 
Valstybės institucijos steigiamos pagal įstatymą taip, kad būtų laiduo- 
jamas geras ir nešališkas jų darbas. 

Institucijos nuostatuose nustatoma pareigūnų kompetencija, funkci- 
jos ir asmeninė atsakomybė. 

Pareigybės valstybės tarnyboje užimamos konkursu, išskyrus įstaty- 
mo numatytas išimtis. 


98 straipsnis 

Valstybės tarnautojai tarnauja tik Tautai. 

Jeigu jie yra Parlamento nariai, tai už ištarnautus metus gali būti pa- 
aukštintos jų pareigos. 

Teisėjams, tikrąją karo tarnybą atliekantiems kariškiams, policijos pa- 
reigūnams ir agentams, diplomatiniams ir konsuliniams atstovams užsie- 
nyje įstatymu gali būti apribota teisė būti politinės partijos nariais. 


III POSKYRIS. PAGALBINĖS INSTITUCIJOS 


99 straipsnis 

Nacionalinė ekonomikos ir darbo taryba įstatymo nustatyta tvarka 
sudaroma iš įvairių gamintojų kategorijų atstovų ir ekspertų taip, kad būtų 
atsižvelgta į gamybinių kategorijų kiekį ir svarbą. 

Taryba yra Rūmų ir Vyriausybės konsultantė tais klausimais ir vykdo 
tas funkcijas, kurie yra nustatyti įstatymo. 

Taryba turi įstatymų leidybos iniciatyvos teisę ir gali dalyvauti kuriant 
ekonominius ir socialinius įstatymus tokia apimtimi ir pagal tokius princi- 
pus, kokie nustatyti įstatymo. 


100 straipsnis 

Valstybės taryba yra patariamoji institucija teisės ir administravimo 
klausimais, ji gina teisingumą valstybės tarnyboje. 

Audito rūmai atlieka pirminę Vyriausybės priimamų teisės aktų pa- 
nustatytais atvejais ir būdais Audito rūmai kontroliuoja finansinę paprastai 
Vyriausybės remiamų organizacijų veiklą. Apie atliktą patikrinimą Audito 
rūmai tiesiogiai praneša Rūmams. 

Įstatymas laiduoja abiejų šių įstaigų ir jų narių nepriklausomumą nuo 
Vyriausybės. 

IV SKYRIUS 
TEISMAI 


I POSKYRIS. TEISMŲ SISTEMA 


101 straipsnis 
Teisingumas įgyvendinamas liaudies vardu. 
Teisėjai klauso tik įstatymo. 


102 straipsnis 

Teismines funkcijas vykdo bendrosios kompetencijos teismų teisėjai, 
kurių pareigybės steigiamos ir veikla reguliuojama pagal teismų sistemos 
normas. 

Negali būti steigiamos ypatingųjų arba specialiųjų teisėjų pareigybės. 
Bendrosios kompetencijos teismai gali steigti tik specializuotus skyrius 
konkrečioms byloms, kurias tiriant gali dalyvauti ir teismui nepriklausan- 
tys atitinkamos kvalifikacijos piliečiai. 

Įstatymas nustato, kada ir kaip vykdant teisingumą tiesiogiai dalyvau- 
ja liaudis. 


103 straipsnis 

Valstybės taryba ir kitos administracinio teisingumo institucijos sau- 
go teisėtus viešojo administravimo interesus, o atskirais įstatymo nustaty- 
tais klausimais - ir subjektų teises. 

Audito rūmai prižiūri viešuosius finansus ir kitas įstatymo nustatytas 
sritis. 

Karo tribunolų jurisdikciją karo metu nustato įstatymas. Taikos metu 
jie tiria tik karinius nusikaltimus, kuriuos padaro ginkluotosiose pajėgose 
tarnaujantys asmenys. 


104 straipsnis 

Teisėjai yra savarankiški ir nepriklausomi nuo jokios kitos valdžios. 

Aukščiausiajai teisėjų tarybai pirmininkauja Respublikos Prezidentas. 

Pagal įstatymą Kasacinio teismo pirmasis pirmininkas ir generalinis 
prokuroras yra Tarybos nariai. 

Du trečdaliai kitų Tarybos narių renkami visų bendrosios kompetenci- 
jos teismų teisėjų susirinkime iš skirtingų kategorijų teisėjų, o vienas trečda- 
lis - Parlamento abejų Rūmų bendrame posėdyje iš universitetų teisės pro- 
fesorių ir ne mažiau kaip penkiolikos metų darbo stažą turinčių advokatų. 

Iš narių, kuriuos išrinko Parlamentas, Taryba renka savo pirmininko 
pavaduotoją. 

Renkami Tarybos nariai pareigas eina ketverius metus ir iš karto ne- 
gali būti perrenkami antrai kadencijai. 

Eidami Tarybos nario pareigas, jie negali būti įrašomi į savo profesijos 
narių sąrašą, taip pat negali būti renkami į Parlamentą ir regiono tarybą. 


105 straipsnis 

Aukščiausioji teisėjų taryba pagal teismų sistemos normas svarsto 
kandidatų įrašymo į teisėjų sąrašą, teisėjų paskyrimo ir perkėlimo, tarnybi- 
nio paaukštinimo, drausminimo priemonių taikymo teisėjams klausimus. 


106 straipsnis 

Teisėjai į pareigas priimami konkursu. 

Teismų sistemos įstatymas paskirtiems į pareigas, taip pat ir išrink- 
tiems garbės teisėjams gali leisti vykdyti visas funkcijas, suteikiamas atski- 
riems teisėjams. 

Aukščiausiosios teisėjų tarybos teikimu Kasacinio teismo patarėjais 
gali būti skiriami ypač nusipelnę universitetų teisės profesoriai ir advoka- 
tai, turintys ne mažesnį kaip penkiolikos metų darbo stažą ir įtraukti į spe- 
cialiuosius sąrašus, skirtus aukštesniesiems teismams. 


107 straipsnis 

Teisėjai negali būti atšaukiami. Jų negalima nei atleisti, nei pašalinti 
iš pareigų, nei paskirti į kitas teismines arba kitokias pareigas kitaip, kaip 
tik Aukščiausiosios teisėjų tarybos sprendimu, priimtu remiantis teismų 
sistemos įstatymu, laiduojant jų teisę į gynybą ar to prašant patiems tei- 
sėjams. 

Teisingumo ministras turi įgaliojimus imtis drausminimo priemonių. 

Teisėjai vienas nuo kito skiriasi tik pagal savo vykdomas funkcijas. 

Prokuratūrai suteikiamos teismų sistemą reglamentuojančiuose teisės 
aktuose numatytos garantijos. 


108 straipsnis 

Teismų sistemos ir kiekvieno teismo veiklą reglamentuojančios nuo- 
statos įtvirtinamos įstatymu. 

Įstatymas laiduoja specialiųjų teismų teisėjų, prokuratūrų prie šių 
teismų ir asmenų, dalyvaujančių vykdant teisingumą, nepriklausomumą. 

109 straipsnis 
Teisminė valdžia tiesiogiai vadovauja teisminei policijai. 


110 straipsnis 
Tarnybų, susijusių su teisingumo vykdymu, organizavimą ir veiklą 


Ma 


singumo ministras. 


II POSKYRIS. JURISDIKCIJOS NUOSTATOS 


111 straipsnis 

Jurisdikcija įgyvendinama įstatymo nustatytu teisingu procesu. 

Kiekvienas procesas yra pagrįstas šalių ginčais, lygiomis sąlygomis, 
teismo nešališkumu. Įstatymas laiduoja protingą proceso trukmę. 

Įstatymas laiduoja, kad vykstant baudžiamajam procesui asmuo, kal- 
tinamas padaręs nusikaltimą, būtų per kuo trumpesnį laiką konfidencialiai 
informuotas apie jam pateiktų kaltinimų motyvus ir pobūdį, žinotų, ko- 
kios būtinos sąlygos keliamos ir kiek laiko skiriama savo gynybai pareng- 
ti, būtų informuotas apie teisę teisėjo akivaizdoje apklausti arba reikalauti 
apklausti asmenis, kurie prieš jį pateikė kaltinimus, galėtų siekti iškviesti į 
posėdį ir apklausti asmenis, liudijančius jo gynybos naudai tokiomis pa- 
čiomis sąlygomis, kokias turi ir kaltinimą pateikusi šalis, galėtų prašyti visų 
kitų jam naudingų įrodinėjimo priemonių; galėtų naudotis vertėjo paslau- 
gomis, jeigu nesupranta tos kalbos, kuria vyksta procesas, arba ja nekalba. 

Baudžiamajame procese renkant įrodymus laikomasi rungimosi prin- 
cipo. Kaltinamojo kaltė negali būti pagrįsta pareiškimais tų asmenų, kurie 
savo noru vengia būti kaltinamojo arba jo advokatų apklausiami. 

Įstatymas nustato, kad įrodymai laikantis rungimosi principo neren- 
kami tais atvejais, kai kaltinamasis su tuo sutinka arba kai šio principo 
objektyviai neįmanoma pritaikyti arba tapo neįmanoma dėl įstatymą pa- 
žeidžiančių veiksmų. 

Visos teisminės priemonės turi būti pagrįstos. 

Visada galima pateikti kasacinį skundą dėl bendrosios kompetencijos 
ir specializuotų teismų paskelbtų nuosprendžių ir paskirtų laisvės ribojimo 
priemonių atitikties įstatymams. Ši nuostata gali būti netaikoma tik karo 
metu karo tribunolo nuosprendžiams. 

Valstybės tarybos ir Audito rūmų sprendimus galima skųsti kasacine 
tvarka vadovaujantis vien jurisdikcijos motyvais. 

112 straipsnis 
Prokuratūra privalo vykdyti baudžiamąjį persekiojimą. 


113 straipsnis 

Bendrosios kompetencijos arba administraciniuose teismuose visuo- 
met yra laiduojama teisių ir teisėtų interesų gynyba nuo valstybės institu- 
cijų priimtų sprendimų. 

Tokia teisminė gynyba turi būti taikoma visoms be išimties sprendi- 
mų rūšims ir negali būti apribojama ypatingomis apskundimo priemo- 
nėmis. 

Įstatymas nustato, kokios teisminės institucijos kokiais atvejais gali 
panaikinti valstybės institucijų sprendimus, taip pat nustato tokio panai- 
kinimo pasekmes. 


V SKYRIUS 
REGIONAI, PROVINCIJOS IR KOMUNOS 


114 straipsnis 

Respubliką sudaro komunos, provincijos, metropolijos, regionai ir 
valstybė. 

Komunos, provincijos, metropolijos ir regionai yra autonomiški da- 
riniai, turintys savo nuostatus, įgaliojimus ir funkcijas, nustatytus Kons- 
titucijoje. 

Roma yra Respublikos sostinė. Valstybės tvarką nustato valstybės įsta- 
tymas. 


115 straipsnis 
Neteko galios. 


116 straipsnis 

Friuliui-Venecijai Džulijai, Sardinijai, Sicilijai, Trentinui-Alto Adidžei 
ir Aostos Slėniui pagal konstituciniais įstatymais nustatytus dvišalius spe- 
cialiuosius statutus yra suteikta ypatingos formos ir sąlygų autonomija. 

Trentino-Alto Adidžės regionas yra įsteigtas autonominėse Trento ir 
Bolcano provincijose. 

Kita ypatingos formos ir sąlygų autonomija, susijusi su tuo, kas nuro- 
dyta 117 straipsnio trečiojoje dalyje ir antrosios dalies 1 punkte, taikoma 
tik organizuojant teisingumą taikos metu; suinteresuoto regiono iniciaty- 

va, išklausius vietos įstaigas ir atsižvelgiant į 119 straipsnio nuostatas, kita 
ypatingos formos ir sąlygų autonomija, susijusi su tuo, kas nurodyta n ir 
s punktuose, gali būti taikoma ir kitiems regionams tiek, kiek toks taiky- 
mas neprieštarauja valstybės įstatymui. Susitarus valstybei ir suinteresuo- 
tam regionui įstatymą patvirtina absoliuti Rūmų narių dauguma. 


117 straipsnis 

Tiek valstybės, tiek regionų valdžia turi teisę leisti ir vykdyti įstaty- 
mus, jei jie neprieštarauja Konstitucijai, taip pat nepažeidžia Europos Są- 
jungos teisės ir tarptautinių įsipareigojimų. 

Tik valstybė leidžia įstatymus, susijusius su: 

a) valstybės užsienio politika ir tarptautinėmis sutartimis; valstybės 
sutartimis su Europos Sąjunga; valstybės piliečių, gyvenančių ne Europos 
Sąjungos šalyse, teisėmis ir teisine padėtimi; 

b) imigracija; 

c) Respublikos ir religinių konfesijų sutartimis; 

d) gynyba ir ginkluotosiomis pajėgomis; valstybės saugumu; ginklais, 
ginkluote ir sprogmenimis; 

e) pinigais, taupymo apsauga ir finansų rinka; konkurencijos priežiū- 
ra; valiutų sistema; valstybės mokesčių ir buhalterine sistema; finansinių 
išteklių paskirstymu; 

f) valstybės organais ir atitinkamais rinkimų įstatymais; valstybės re- 
ferendumais; rinkimais į Europos Parlamentą; 

g) valstybės ir nacionalinių valstybinių įstaigų struktūra ir admi- 
nistraciniu sutvarkymu; 

h) viešąja tvarka ir saugumu, išskyrus vietos administracinę policiją; 

i) pilietybe, civiline būkle ir gyventojų sąrašais; 

I) jurisdikcija ir procesinėmis normomis; civiline ir baudžiamąja tvar- 
ka; administraciniu teisingumu; 

m) mokesčių, susijusių su pilietinėmis ir socialinėmis teisėmis, kurios 
turi būti užtikrintos visoje šalies teritorijoje, bazinių dydžių nustatymų; 

n) bendrosiomis ugdymo gairėmis; 

0) socialine apsauga; 

p) rinkimų teise, Vyriausybės organais ir pagrindinėmis komunų, 
provincijų ir metropolijų funkcijomis; 

g) muitine, valstybės sienos apsauga ir užkrečiamųjų ligų užkardymu 
tarptautiniu mastu; 

r) svorio, matavimo vienetais ir laiko nustatymu; valstybės, regionų ir 
vietos administracijos statistinių ir informacinių duomenų teikimo koor- 
dinavimu; intelektine kūryba; 

s) aplinkos, ekosistemos ir kultūros vertybių apsauga. 

Yra daugiau susijusių įstatymais reglamentuojamų dalykų: regionų san- 
tykiai su užsienio ir Europos Sąjungos šalimis; užsienio prekyba; išsilavini- 
mas, išskyrus autonomines mokslo institucijas ir profesinio rengimo įstai- 
gas; amatai; mokslo tyrimai ir technologijos ir parama pramonės sektoriaus 
naujovėms; sveikatos apsauga; maisto ištekliai; sportas; civilinė sauga; teri- 
torinė vadovybė; civiliniai uostai ir oro uostai; didieji transporto ir laivybos 
kelių tinklai; komunikacijos; gamyba, transportas ir valstybinis energijos 
paskirstymas; papildomasis draudimas; valstybės biudžeto derinimas, vals- 
tybės finansų koordinavimas ir mokesčių sistema; kultūros ir aplinkos ver- 
tybių naudojimas bei kultūrinės veiklos skatinimas ir organizavimas; tau- 
pomosios kasos, kaimo kasos, regioninės kredito įstaigos; regioninės žemės 
ūkio kreditavimo įstaigos. Teisė leisti įstatymus kitais klausimais priklauso 
regionams, tačiau tik valstybė turi teisę nustatyti pagrindines nuostatas. 

Teisė leisti įstatymus visais klausimais, expressis verbis neperduotais 
valstybei, priklauso regionams. 

Regionai ir autonominės Trento ir Bolcano provincijos pagal savo 
kompetenciją dalyvauja priimant tiesioginius sprendimus dėl bendrų nor- 
matyvinių teisės aktų ir rūpinasi tarptautinių sutarčių ir Europos Sąjungos 
teisės aktų įgyvendinimu bei vykdymu, kaip nustatyta valstybės įstatyme, 
reglamentuojančiame, kokiais būdais yra įgyvendinami valstybės regio- 
nams perduoti ir valstybės neįgyvendinami įgaliojimai. 

Valstybei priklauso išskirtinė galia leisti įstatymus visais klausimais, 
išskyrus klausimus, kuriuos spręsti perduota regionams. Galia reglamen- 
tuoti visus kitus reikalus priklauso regionams. Komunos, provincijos ir 
metropolijos turi galią nustatyti joms priskirtų funkcijų vykdymo ir orga- 
nizavimo tvarką. 

Regionų įstatymais šalinamos kliūtys socialiniame, kultūriniame ir 
ekonominiame gyvenime įtvirtinti visišką vyrų ir moterų lygybę ir siekia- 
ma sudaryti lygias galimybes moterims ir vyrams būti išrinktiems į renka- 
mas pareigas. 

Regionų įstatymais, pritarus bendriesiems organams, ratifikuojamos 
regiono sutartys su kitais regionais, sudarytos siekiant geriau įgyvendinti 
savo funkcijas. 

Valstybės įstatymo nustatytais atvejais ir tvarka regionas pagal savo 
kompetenciją gali sudaryti sutartis su valstybe ir su kitos valstybės terito- 
riniais vienetais. 


118 straipsnis 

Vadovaujantis subsidiarumo, diferenciacijos ir tolygumo principais 
komunoms paskirstomos administracinės funkcijos, išskyrus tas, kurios, 
siekiant užtikrinti vienodą jų įgyvendinimą, yra perduodamos provinci- 
joms, metropolijoms, regionams ir valstybei. 

Komunos, provincijos ir metropolijos pagal atitinkamą kompetenciją 
vykdo savo ir valstybės arba regionų įstatymų paskirtas administracines 
funkcijas. 

Valstybės įstatymas nustato, kokia tvarka tarp valstybės ir regionų de- 
rinami 117 straipsnio b ir h punktuose nurodyti klausimai, be to, nustato 
susitarimų dėl kultūros vertybių apsaugos taisykles ir šių klausimų derini- 
mo tvarką. 

Valstybė, regionai, metropolijos, provincijos ir komunos, plėtodami 
su bendraisiais interesais susijusią veiklą, palaiko savarankišką pavienių ir 
susivienijusių piliečių iniciatyvą. 


119 straipsnis 

Komunos, provincijos, metropolijos ir regionai, tvarkydami pajamas 
ir išlaidas, yra finansiškai savarankiški. 

Komunos, provincijos, metropolijos ir regionai turi autonomiškus 
išteklius. Jie patys nustato ir taiko mokesčius ir rinkliavas, nepažeisdami 
Konstitucijos ir valstybės finansų ir mokesčių sistemos principų. Dalyvauja 
paskirstant pajamas, jų teritorijoje surinktas į valstybės biudžetą. 

Pagal valstybės įstatymą, nevaržant konkrečia paskirtimi, steigiamas 
išlyginamasis fondas teritorijoms, kurių gyventojų mokestinis pajėgumas 
mažesnis. 

Pajamos, gaunamos iš pirmesnėse dalyse nurodytų šaltinių, leidžia 
komunoms, provincijoms, metropolijoms ir regionams visiškai finansuoti 
jiems priskirtų funkcijų vykdymą. 

Siekdama skatinti ekonominį vystymąsi, visuomenės santalką ir so- 
lidarumą, šalinti ekonominius ir socialinius netolygumus, veiksmingai 
įgyvendinti asmens teises ar rūpindamasi normaliu kitų tikslų, kylančių 
iš komunų, provincijų, metropolijų ir regionų funkcijų, įgyvendinimu, 

valstybė numato papildomus išteklius ir taiko ypatingas priemones, kad 
suteiktų paramą tam tikroms komunoms, provincijoms, metropolijoms ir 
regionams. 

Komunos, provincijos, metropolijos ir regionai turi savo nuosavybę, 
suteiktą pagal bendruosius valstybės įstatymo nustatytus principus. Sko- 
lintis leidžiama tik investicinėms išlaidoms padengti. Valstybė tokioms pa- 
skoloms nesuteikia jokios garantijos. 


120 straipsnis 

Regionas negali nei nustatyti kitų regionų prekių įvežimo, išvežimo 
arba tranzito muitų, nei imtis priemonių, kaip nors apribojančių laisvą as- 
menų arba turto judėjimą tarp regionų, nei kurioje nors šalies teritorijos 
dalyje trukdyti piliečiams įgyvendinti teisę į darbą. 


121 straipsnis 

Regiono organai yra šie: regiono taryba, regiono komitetas ir šio ko- 
miteto pirmininkas. 

Regiono taryba įgyvendina regionui suteiktus įgaliojimus leisti įsta- 
tymus bei vykdo kitas funkcijas, Konstitucijos ir įstatymų priskirtas regio- 
nams. Ji gali teikti Rūmams įstatymų projektus. 

Regiono komitetas yra regiono vykdomoji valdžia. 

Regiono komiteto pirmininkas atstovauja regionui; vadovauja šio ko- 
miteto politikai ir už ją atsako; pasirašo įstatymus ir leidžia regiono nuo- 
status; pagal Respublikos Vyriausybės nurodymus vadovauja valstybės re- 
gionui pavestų administracinių funkcijų įgyvendinimui. 


122 straipsnis 

Respublikos įstatymas tiek, kiek leidžia jame nustatyti pagrindiniai 
principai, apibrėžia regiono komiteto pirmininko ir narių, taip pat regioni- 
nių patarėjų rinkimų sistemą, rinkimų teisės apribojimo ir su deputato ar 
senatoriaus pareigomis nesuderinamus atvejus, kai asmuo negali būti ren- 
kamas į šias pareigas, taip pat renkamų institucijų kadencijos laikotarpį. 

Būdamas vienų iš Parlamento Rūmų, kito regiono tarybos arba komi- 
teto, Europos Parlamento narys, asmuo negali būti ir regiono tarybos arba 
komiteto nariu. 

Iš savo narių taryba renka pirmininką ir jo tarnybą. 

Regioniniai patarėjai negali būti traukiami atsakomybėn už vykdant 
savo funkcijas išsakytą nuomonę ir balsavimą. 

Jeigu regiono taryba nenustato kitaip, regiono komiteto pirmininkas 
renkamas visuotiniuose tiesioginiuose rinkimuose. Išrinktasis pirminin- 
kas paskiria ir atšaukia komiteto narius. 


123 straipsnis 

Kiekvienas regionas turi savo statutą, kuris pagal Konstituciją nustato 
jo valdymo formą ir pagrindinius struktūros bei veiklos principus. Statutas 
nustato teisės inicijuoti įstatymų leidimą ir teisės į referendumą dėl regio- 
no įstatymų ir administracinių priemonių įgyvendinimo bei regiono įsta- 
tymų ir nuostatų skelbimo tvarką. 

Statutas yra laikomas priimtu ir pakeistu, kai regiono tarybos priima- 
mam statuto priėmimo ar pakeitimo įstatymui du kartus balsuojant pri- 
taria absoliuti jos narių dauguma; tarp balsavimų daroma ne trumpesnė 
kaip dviejų mėnesių pertrauka. Tokiam įstatymui nereikia Vyriausybės 
komisaro pritarimo. Per trisdešimt dienų nuo regionų statutų paskelbimo 
Respublikos Vyriausybė gali prašyti Konstitucinio Teismo ištirti jų atitiktį 
Konstitucijai. 

Statutas gali būti perduotas gyventojų referendumui per tris mėne- 
sius nuo jo paskelbimo, jei to reikalauja vienas penkiasdešimtadalis visų 
regiono rinkėjų arba vienas penktadalis regiono tarybos narių. Statutas, 
dėl kurio buvo surengtas referendumas, nėra pasirašomas, jeigu dauguma 
galiojančių balsų jam nepritarta. 

Kiekvieno regiono statute nustatoma, kad patariamasis organas tarp 
regiono ir vietos įstaigų yra Vietos autonomijų taryba. 


124 straipsnis 
Neteko galios. 


125 straipsnis 

Respublikos įstatymo nustatyta tvarka regione yra steigiamos pirmo 
lygio administracinio teisingumo įstaigos. Jų skyriai gali būti steigiami ir 
ne administraciniame regiono centre. 


126 straipsnis 

Regiono taryba gali būti paleidžiama, o komiteto pirmininkas mo- 
tyvuotu Respublikos Prezidento dekretu atleidžiamas tais atvejais, kai jų 
veiksmai neatitinka Konstitucijos arba jais šiurkščiai pažeidžiami įstaty- 
mai. Paleisti tarybą ir atleisti iš pareigų pirmininką taip pat galima nacio- 

nalinio saugumo motyvais. Dekretą Prezidentas priima išklausęs deputatų 
ir senatorių regionų reikalų komisijos, sudaromos pagal Respublikos įsta- 
tymo nustatytas taisykles, pranešimą. 

Regiono taryba, priimdama motyvuotą rezoliuciją, gali pareikšti ne- 
pasitikėjimą komiteto pirmininku. Inicijuoti rezoliuciją gali ne mažiau 
kaip vienas penktadalis tarybos narių, o jai pritarti atviru balsavimu turi 
absoliuti jos narių dauguma. Rezoliucija negali būti svarstoma anksčiau 
nei trys dienos iki pristatymo. 

Priėmus rezoliuciją dėl nepasitikėjimo visuotiniuose tiesioginiuose 
rinkimuose išrinktu komiteto pirmininku, taip pat jį atleidus, jam ilgą lai- 
ką nepertraukiamai sergant, mirus arba savanoriškai atsistatydinus, kartu 
privalo atsistatydinti visas komitetas ir turi būti paleista regiono taryba. 
Daugumos tarybos narių atsistatydinimas visais atvejais taip pat sukelia 
tas pačias pasekmes. 


127 straipsnis 

Vyriausybė, manydama, kad kuris nors regiono įstatymas viršija regio- 
no kompetenciją, per šešiasdešimt dienų nuo tokio įstatymo paskelbimo 
gali Konstituciniam Teismui pateikti užklausą dėl jo atitikties Konstitucijai. 

Regionas, manydamas, kad koks nors valstybės ar kito regiono įstaty- 
mas ar įstatymo galią turintis kitas teisės aktas yra žalingas jo kompeten- 
cijos sričiai, per šešiasdešimt dienų nuo tokio įstatymo ar įstatymo galią 
turinčio kito teisės akto paskelbimo gali Konstituciniam Teismui pateikti 
užklausą dėl jo atitikties Konstitucijai. 


128 straipsnis 


Neteko galios. 


129 straipsnis 
Neteko galios. 


130 straipsnis 
Neteko galios. 
131 straipsnis 
Steigiami šie regionai: 
Pjemontas, Aostos Slėnis, Lombardija, Trentinas-Alto Adidžė, Vene- 


tas, Friulis-Venecija Džulija, Ligūrija, Emilija-Romanija, Toskana, Umbri- 

ja, Markė, Lacijus, Abrucai, Molizė, Kampanija, Apulija, Bazilikata, Kalab- 
rija, Sicilija, Sardinija. 
132 straipsnis 

Išklausius regionų tarybų nuomonę, gali būti leidžiama konstituciniu 
įstatymu sujungti esamus regionus, taip pat sukurti naujus regionus, jeigu 
tokiame regione gyvena ne mažiau kaip milijonas žmonių. Tokį pasiūlymą 
turi pateikti ne mažiau kaip trečdalis suinteresuotų gyventojų, o jam pri- 
tarti — tie patys gyventojai referendume balsų dauguma. 

Provincijose ir komunose išklausius regionų tarybų nuomonę ir dau- 
gumai provincijos ar suinteresuotų provincijų ir komunos ar suinteresuotų 
komunų gyventojų pritarus referendume, provincijų ir komunų prašymu 
pagal Respublikos įstatymą leidžiama joms atsiskirti nuo vieno regiono ir 
prisijungti prie kito. 


133 straipsnis 
To paties regiono provincijų ribos keičiamos ir naujos provincijos stei- 
giamos Respublikos įstatymu komunų prašymu ir pasitarus su tuo regionu. 
Regionas, atsižvelgdamas į suinteresuotų gyventojų nuomonę, gali 
priimti įstatymus dėl naujų komunų savo teritorijoje steigimo, taip pat dėl 
jų ribų ir pavadinimų keitimo. 


VI SKYRIUS 
KONSTITUCINĖS GARANTIJOS 


I POSKYRIS. KONSTITUCINIS TEISMAS 


134 straipsnis 

Konstitucinis Teismas sprendžia: 

ar valstybės ir regionų įstatymai, kiti įstatymo galią turintys teisės ak- 
tai atitinka Konstituciją; 

ginčus dėl kompetencijos tarp valstybės valdžios šakų, tarp valstybės 
ir regionų, tarp regionų; 

ar pagrįsti pagal Konstituciją Respublikos Prezidentui iškelti kaltini- 
mai. 
135 straipsnis 


Konstitucinis Teismas susideda iš penkiolikos teisėjų, kuriuos po vie- 
ną trečdalį skiria Respublikos Prezidentas, Parlamentas bendrame abejų 

Rūmų posėdyje, aukščiausi bendrosios kompetencijos ir administracinių 
teismų pareigūnai. 

Konstitucinio Teismo teisėjai yra parenkami iš bendrosios kompeten- 
cijos ir administracinių teismų aukščiausiųjų, taip pat ir iš atsistatydinusių, 
pareigūnų, iš universitetų teisės profesorių, iš ne mažiau kaip dvidešimties 
metų darbo stažą turinčių advokatų. 

Konstitucinio Teismo teisėjai skiriami devynerių metų laikotarpiui, 
pradedamam skaičiuoti nuo priesaikos davimo dienos. Jie negali būti pa- 
skirti antrai kadencijai. 

Pasibaigus šiam laikotarpiui Konstitucinio Teismo teisėjas liaujasi ėjęs 
pareigas ir vykdęs funkcijas. 

Įstatymo nustatyta tvarka Konstitucinis Teismas iš savo teisėjų išrenka 
pirmininką, kuris šias pareigas eina trejus metus; jis gali būti perrenkamas 
tol, kol eina Konstitucinio Teismo teisėjo pareigas. 

Konstitucinio Teismo teisėjo pareigos nesuderinamos su Parlamento 
arba regiono tarybos nario pareigomis, su advokato praktika, su bet kurio- 
mis įstatyme nurodytomis pareigomis ir tarnyba. 

Svarstant Respublikos Prezidentui iškeltus kaltinimus, be Konstitu- 
cinio Teismo teisėjų, dalyvauja ir papildomų šešiolika narių, atrenkamų 
burtais iš piliečių, kurie gali būti renkami senatoriais, sąrašo. Šį sąrašą kas 
devyneri metai sudaro Parlamentas tokia pat tvarka, kokia taikoma bend- 
rosios kompetencijos teismų teisėjų atrankai. 


136 straipsnis 
Konstituciniam Teismui įstatymo arba įstatymo galią turinčio teisės 
akto nuostatą pripažinus prieštaraujančia Konstitucijai, tokia nuostata ne- 
tenka galios kitą dieną po Konstitucinio Teismo sprendimo paskelbimo. 
Konstitucinio Teismo sprendimas paskelbiamas ir Rūmams bei suin- 
teresuotoms regionų taryboms apie jį pranešama tam, kad jie imtųsi, jų 
nuomone, reikalingų Konstituciją atitinkančių priemonių. 


137 straipsnis 

Konstitucinis įstatymas nustato konstitucinių bylų inicijavimo sąlygas, 
tvarką ir terminus, laiduoja Konstitucinio Teismo teisėjų nepriklausomumą. 

Visos kitos teisės normos, būtinos Konstituciniam Teismui įsteigti ir 
veikti, nustatomos paprastu įstatymu. 

Neleidžiama teikti jokių skundų dėl Konstitucinio Teismo nutarimų. 

II POSKYRIS. KONSTITUCIJOS KEITIMAS. 
KONSTITUCINIAI ĮSTATYMAI 


138 straipsnis 

Įstatymai, keičiantys Konstituciją, kiti konstituciniai įstatymai priimami 
kiekvienuose iš Rūmų dviem vienas po kito vykstančiais balsavimais, tarp ku- 
rių daroma ne trumpesnė kaip trijų mėnesių pertrauka. Per antrąjį balsavimą 
tokiems įstatymams turi pritarti absoliuti kiekvienų Rūmų narių dauguma. 

Tokie įstatymai teikiami referendumui, jeigu per tris mėnesius nuo jų 
paskelbimo to pareikalauja vienas penktadalis kurių nors Rūmų narių arba 
penki šimtai tūkstančių rinkėjų, arba penkios regionų tarybos. Pasiūlytas 
referendumui įstatymas nelaikomas priimtu, jeigu jam nepritariama dau- 
guma galiojančiais pripažintų balsų. 

Referendumai nėra vykdomi, jeigu per antrąjį balsavimą už įstatymą 
balsavo ne mažiau kaip du trečdaliai kiekvienų Rūmų narių. 


139 straipsnis 
Valdymo forma - respublika - negali būti konstitucinio nagrinėjimo 
dalykas. 


PEREINAMOJO LAIKOTARPIO IR BAIGIAMOSIOS 
NUOSTATOS 


I. Konstitucijai įsigaliojus laikinasis valstybės vadovas vykdo Respub- 
likos Prezidento funkcijas ir yra vadinamas šiuo vardu. 

II. Jeigu iki Respublikos Prezidento rinkimų dienos regionų tarybos 
nebus įsteigtos, rinkimuose dalyvaus tik abejų Rūmų nariai. 

III. Kad būtų suformuotas pirmasis Respublikos Senatas, Respublikos 
Prezidento dekretu senatoriais paskiriami Steigiamojo Susirinkimo depu- 
tatai, kurie atitinka įstatymo nustatytus reikalavimus senatoriams ir: 

buvo Vyriausybės arba įstatymų leidžiamojo susirinkimo nariai; 

buvo paleisto Senato nariai; 

buvo mažiausiai trijų įstatymų leidybos susirinkimų, įskaitant Steigia- 
mąjį Susirinkimą, nariai; 

Deputatų Rūmų 1926 m. lapkričio 9 d. sprendimu neteko deputato 
mandato; 

atliko ne mažiau kaip penkerių metų laisvės atėmimo bausmę pagal 
specialaus fašistų tribunolo valstybei ginti nuosprendį. 

Respublikos Prezidento dekretu senatoriais taip pat skiriami paleis- 
tojo Senato nariai, dalyvavę Nacionaliniame patariamajame susirinkime. 

Iki dekreto dėl paskyrimo pasirašymo galima atsisakyti teisės būti pa- 
skirtam senatoriumi. Sutikimas kelti savo kandidatūrą politiniuose rinki- 
muose reiškia teisės būti paskirtam senatoriumi atsisakymą. 

IV. Pirmuosiuose rinkimuose į Senatą Molizė yra laikoma savaran- 
kišku regionu, turinčiu jos gyventojų skaičių atitinkantį senatorių skaičių. 

V. Konstitucijos 80 straipsnio nuostatos dėl finansinius šalies įsipa- 
reigojimus ar įstatymų pakeitimus numatančių tarptautinių sutarčių įsiga- 
lioja Rūmų sušaukimo dieną. 

VI. Per penkerius metus nuo Konstitucijos įsigaliojimo turi būti per- 
žiūrėta šiuo metu veikiančių ypatingųjų institucijų, išskyrus Valstybės ta- 
rybą, Audito rūmus ir karo tribunolus, kompetencija. 

Per vienus metus skaičiuojant nuo tos pačios dienos pagal Konstitu- 
cijos 111 straipsnį įstatymu pertvarkomas Aukščiausiasis karo tribunolas. 

VII. Kol Konstitucijoje numatyta tvarka nėra priimtas naujasis teismų 
sistemos įstatymas, vadovaujamasi galiojančiomis teismų sistemos nuo- 
statomis. 

Kol pradės dirbti Konstitucinis Teismas, Konstitucijos 134 straipsnyje 
nurodyti ginčai sprendžiami tokia tvarka, kokia galiojo iki Konstitucijos 
įsigaliojimo dienos, ir tiek, kiek atitinka jos normas. 

VIII. Regionų tarybų ir provincijų administracijų renkamų institucijų 
rinkimai skiriami per pirmuosius metus po Konstitucijos įsigaliojimo. 

Respublikos įstatymai kiekvienai viešojo administravimo sričiai nu- 
stato valstybės funkcijų, priskiriamų regionų kompetencijai, perdavimo 
tvarką. Iki bus pertvarkytos ir vietos institucijoms paskirstytos funkcijos, 
provincijos ir komunos toliau vykdo savo ir regionų joms perduotas funk- 
cijas. 

Respublikos įstatymai reglamentuoja pareigūnų ir tarnautojų, tarp 
jų ir centrinės administracijos pareigūnų ir tarnautojų, perdavimą regio- 
nams, kadangi sukūrus naująją sistemą toks perdavimas bus būtinas. For- 
muodami savo tarnybas, regionai privalo, išskyrus ypatingos svarbos atve- 
jus, sudaryti savo personalą iš valstybės ir vietos įstaigų tarnautojų. 

IX. Per trejus metus nuo Konstitucijos įsigaliojimo Respublika pakei- 
čia savo įstatymus taip, kad jie derėtų su vietos autonomijos reikalavimais 
ir regionams suteikta kompetencija leisti įstatymus. 

X. Friulio-Venecijos Džulijos regionui, kuriam pagal Konstitucijos 
116 straipsnį taikomos II dalies V skyriaus bendrosios normos, toliau lai- 
duojama kalbinių mažumų apsauga, kaip nustatyta 6 straipsnyje. 

XI. Per penkerius metus nuo Konstitucijos įsigaliojimo konstitu- 
ciniais įstatymais gali būti įsteigti kiti regionai, nei nurodyta Konstituci- 
jos 131 straipsnyje esančiame sąraše, net ir nesilaikant sąlygų, nustatytų 
132 straipsnio pirmojoje dalyje, tačiau laikantis pareigos išsiaiškinti suin- 
teresuotų gyventojų nuomonę. 

XII. Draudžiama bet kuria forma atkurti uždraustą fašistų partiją. 

Netaikant 48 straipsnio garantijų, įstatymu bet kuriuo atveju ne ilgiau 
kaip penkeriems metams skaičiuojant nuo Konstitucijos įsigaliojimo yra 
nustatomi laikini apribojimai atsakingiems fašistinio režimo vadovams 
naudotis aktyviąja ir pasyviąja rinkimų teise. 

XIII. Savojos dinastijos nariai ir jų palikuonys nėra rinkėjai ir negali 
nei užimti oficialių pareigų, nei būti išrinkti į renkamas vietas. 

Buvusiems Savojos dinastijos karaliams, jų sutuoktiniams, jų vyriš- 
kosios lyties palikuonims draudžiama įvažiuoti į šalies teritoriją ir joje 
būti. 

Valstybei atitenka jos teritorijoje esantis buvusių Savojos dinastijos 
karalių, jų sutuoktinių, jų vyriškosios lyties palikuonių turtas. Po 1964 m. 
birželio 3 d. nustatytos ir perduotos tokio turto nuosavybės teisės laikomos 
negaliojančiomis. 

XIV. Didikų titulai nepripažįstami. 

Iki 1922 m. spalio 8 d. vartotos tokių titulų santrumpos laikomos pa- 
vardės dalimi. 

Šv. Mauricijaus ordinas išsaugomas kaip ligonių slaugos įstaiga, jis vei- 
kia įstatymo nustatyta tvarka. 

Įstatymu panaikinama Heraldikos taryba. 

XV. Nuo Konstitucijos įsigaliojimo dienos įstatymo galią įgyja monar- 
cho vietininko 1944 m. birželio 25 d. dekretas-įstatymas Nr. 151 dėl laiki- 
nosios valstybės santvarkos. 

XVI. Per metus nuo Konstitucijos įsigaliojimo dienos peržiūrimi ir 
su Konstitucija suderinami anksčiau galioję konstituciniai įstatymai, kurie 
tiesiogiai ar netiesiogiai nebuvo panaikinti. 

XVII. Steigiamąjį Susirinkimą sušauks jo Pirmininkas tam, kad iki 
1948 m. sausio 31 d. būtų apsvarstytas ir priimtas Respublikos Senato rin- 
kimų įstatymas, specialūs regionų statutai ir spaudos įstatymas. 

Iki naujųjų Rūmų išrinkimo gali būti sušauktas Steigiamasis Susirin- 
kimas, jeigu bus būtina svarstyti klausimus, šio Susirinkimo kompetencijai 
priskirtus 1946 m. kovo 16 d. dekretu Nr. 98 (2 straipsnio 1 ir 2 punktai, 
3 straipsnio 1 ir 2 punktai). 

Šiuo laikotarpiu nuolatinės komisijos toliau tęsia darbą. Įstatymų lei- 
dybos komisijos grąžina Vyriausybei savo turimus įstatymų projektus su 
pastabomis bei siūlomomis pataisomis, jeigu jų yra. 

Deputatai gali pateikti Vyriausybei užklausas ir reikalauti atsakyti raštu. 

Steigiamojo Susirinkimo sušaukimą šio straipsnio antrojoje dalyje 
nurodytiems klausimams spręsti inicijuoja jo Pirmininkas, jeigu to pagrįs- 
tai reikalauja Vyriausybė arba ne mažiau kaip du šimtai deputatų. 

XVIII. Ši Konstitucija, per penkias dienas po to, kai ją patvirtina Stei- 
giamasis Susirinkimas, pasirašyta laikinojo valstybės vadovo, įsigalioja 
1948 m. sausio 1 d. 

Konstitucijos tekstas, kad su juo galėtų susipažinti visi piliečiai, visus 
1948 metus yra iškabinamas kiekvienos Respublikos komunos municipa- 
linėje salėje. 

Konstitucija, patvirtinta valstybės antspaudu, įtraukiama į oficialų 
Respublikos dekretų ir įstatymų rinkinį. 

Visi piliečiai ir visos valstybės institucijos privalo būti ištikimi Konsti- 
tucijai kaip pagrindiniam Respublikos įstatymui. 

I tomas (A-I) II tomas (J-N) III tomas (P-V) 

+ Airijos Respublika + Japonija + Pietų Afrikos Respublika 
+ Argentinos Respublika + Jungtinės Amerikos Valstijos + Portugalijos Respublika 
+ Armėnijos Respublika + Jungtinė Didžiosios Britanijos + Prancūzijos Respublika 


+ Australijos Sandrauga ir Šiaurės Airijos Karalystė + Rumunijos Respublika 
+ Austrijos Respublika + Kanada + Rusijos Federacija 
+ Azerbaidžano Respublika +» Kinijos Liaudies Respublika + San Marino Respublika 
+ Baltarusijos Respublika» Kipro Respublika + Saudo Arabijos Karalystė 
+ Belgijos Karalystė + Kirgizijos Respublika + Slovakijos Respublika 
+ Bulgarijos Respublika + Korėjos Respublika + Slovėnijos Respublika 
+ Čekijos Respublika + Kroatijos Respublika + Suomijos Respublika 
+ Čilės Respublika + Latvijos Respublika + Švedijos Karalystė 
+ Danijos Karalystė + Lenkijos Respublika + Šveicarijos Konfederacija 
+ Estijos Respublika + Libano Respublika + Tadžikistano Respublika 
+ Graikijos Respublika + Lichtenšteino Kunigaikštystė +» Turkijos Respublika 
+ Gruzija + Liuksemburgo Didžioji + Vatikano miesto valstybė 
+ Islandijos Respublika Hercogystė + Venesuelos Bolivaro 
+ Ispanijos Karalystė + Maltos Ordinas Respublika 
+ Italijos Respublika + Maltos Respublika + Vengrijos Respublika 
+ Moldovos Respublika + Vokietijos Federacinė 
+ Nyderlandų Karalystė Respublika 


+ Norvegijos Karalystė 

